
1 Koneda 'isilefo ma Yesus Kristus 

'awi edete de wi dotumu, 'o Dautino 
de 'o Abrahamuno. 'O Abrahamuoka de 
sigado 'o Dautuku, manga ronga-ronga 
konee: 

2'0 Abraham 'awi ngowaka 'o Ishak, 'o 
Ishak 'awi ngowaka 'o Yakub, 'o Yakub 
'awi ngowaka 'o Yehuda de wi riaka 
dodoto, 'o Yehuda 'awi ngowaka 'o Peres 
de 'o Zerah, manga 'esa ngo Tamar 
'o Peres 'awi ngowaka 'o Hezron, 'o 
Hezron 'awi ngowaka 'o Ram, 'o Ram 
'awi ngowaka 'o Aminadab, 'o Aminadab 
'awi ngowaka 'o Nahason, 'o Nahason 
'awi ngowaka 'o Salmon, 'o Salmon 'awi 
ngowaka 'o Boas, ma 'esa ngo Rahab, 'o 
Boas 'awi ngowaka 'o Obed, ma 'esa ngo 
Rut, 'o Obed 'awi ngowaka 'o Isai, 'o Isai 
'awi ngowaka ma Koana 'o Dautu. 

3 (1:2) 

(1:2) 

>(1:2) 

6'O Dautoka de sigado ma 'orasi 'o 
Israeloka yaki'umo 'o Babelika, manga 

ronga-ronga 'isilefoku konee: 'O Dautu 
'awi ngowaka 'o Salomo gee ma 'esa'o 
Uria ma bao. 'O Salomo 'awi ngowaka 'o 
Rehabeam, 'o Rehabeam 'awi ngowaka 
'o Abia, 'o Abia 'awi ngowaka 'o Asa, 'o 
Asa 'awi ngowaka 'o Yosafat, 'o Yosafat 
'awi ngowaka 'o Yoram, 'o Yoram 'awi 
ngowaka 'o Uzia, 'o Uzia 'awi ngowaka 'o 
Yotam, 'o Yotam 'awi ngowaka 'o Ahas, 
de 'o Ahas 'awi ngowaka 'o Hizkia, 'o 
Hizkia, 'awi ngowaka 'o Manasye, 'o 
Manasye 'awi ngowaka 'o Amon, 'o Amon 
'awi ngowaka 'o Yosia, de 'o Yosia 'awi 
ngowaka 'o Yekhonya de wi riaka dodoto. 

7 (1:6) 

8(1:6) 

2(1:6) 

10 (1:6) 

11 (1:6) 

12 Ma 'orasi 'o Israeloka yaki'umo 'o 
Babelika sigado 'o Yesus wosupu 'o 
duniano manga ronga-ronga konee: 

'O Yekhonya 'awi ngowaka 'o Sealtiel, 
'o Sealtiel 'awi ngowaka 'o Zerubabel, 
o Zerubabel 'awi ngowaka 'o Abihud, 
o Abihud 'awi ngowaka 'o Elyakim, 
o Elyakim 'awi ngowaka 'o Azur, 'o 
Azur 'awi ngowaka 'o Zadok, 'o Zadok 

'awi ngowaka 'o Akhim, 'o Akhim 'awi 
ngowaka 'o Eliud, 'o Eliud 'awi ngowaka 
'o Eleazar, 'o Eleazar 'awi ngowaka 'o 
Matan, 'o Matan 'awi ngowaka 'o Yakub, 
'o Yakub 'awi ngowaka 'o Yusuf, 'o Yusuf 
ngo Maria ma rokata. Ngo Marianou 'o 
Yesus wosupu gee ma Jo'oungu ma Dutu 
Wiiri-iriki. 

13 (1:12) 

TEITI) 

15(1:12) 

16(1:12) 

17 So 'o Abrahamuoka de sigado ma 
Koana 'o Dautuku, 'o lape mogiooko de 
soatuku. 'Asa de ma Koana'o Dautoka de 
sigado 'o Israeloka 'o Babelika yaki'umo, 
'o lape mogiooko de soatukoli. De ma 
'orasi 'o Israeloka yaki'umo 'o Babelika 
sigado ma Yesus Kristus wosupu 'o 
duniano, 'o lape mogiooko de soatukoli 
mita. 

18'O Yesus woboa 'o duniano ma jarita 
konee: Ma 'orasi ngo Maria 'o Yesus 
ma 'esa de 'o Yusuf 'asa ka 'o demo 
'iputusoka ma koyomatoomunuwasi 
'ena ngo Maria miroesokau. 'O Yusuf 
kowanakowa 'ato muna miroesoka 

ge'ena ma Jo'oungu ma Dutu wi 
Ngomasa 'imanarama. 

19So womau watoakou ma 
kawomasiriidino sababu 'una ge'ena wi 
singina 'isure, so wooluku womisimae- 
maeke 'o kawasaka. 

200) Yusuf watiba-tibangi ma hali ge'ena 
de wonanere 'ato ma Jo'oungu ma Dutu 
wi mala'ekati 'iboa de 'ingose, "Yusuf 
'o Dautu wi ngowaka! 'Uwa nimodongo 
moningaamoko ngo Maria; sababu muna 
miroesoka ge'ena ma Jo'oungu ma Dutu 
wi Ngomasa 'Itebi-tebini 'imanarama. 

21 De dua muna 'asa momaku'arene 
de mi ngowaka 'o nauru, salingou 
wonisironga 'o Yesus, sababu ka 'una 
duga 'asa watuusu 'o nyawa 'iodumu 
manga sowono." 

22 Ge'ena 'iodumu 'idadi la 'isoka kokia 
naga gee 'o nabii wimoi wosidemokau 
'ato, 

2310 mosolese mimoi dua 'asa 
miroesoka de momaku'arene mi 
ngowaka 'o nauru, 'o ngowaka gu'una 
'asa wisironga 'o Imanuel." Ngone tanu, 
"Ma Jo'oungu ma Dutu naga de de 
ngone." 

24 Gee womomikie, de wotagi ngo 
Maria mi'ese so womingaamokokau 
sababu wamoteke 'isoka 'o mala'ekati 
wisidemo-demokau gee. 

25 Ma 'o Yusuf kowomasiganuwasi 
ngo Mariaka sigado momaku'arenoka. 
Momaku'arenoka de mi ngowaka 'o 
nauru gu'una 'o Yusuf wisironga 'o Yesus. 

1'O Yesus wosupu 'o Betlehemuoka, 

'o Yudea ma tonaoka, ma 'orasi 
ge'ena 'o Herodes wokoana. De yamuruo 
naga yoba-barija 'o ngoma 'o diwangoka 
yolega ma diai dinaoko 'o wange ma 
siwaroko, yaoko 'o Yerusalemuoko. 

2'Ona yokakasano-sano, "Kiaka 'o 
ngowaka gee wosupuokau 'o duniano 
la wodadi 'o Yahudioka manga Koana? 
Ngomi miamakekau to 'una wi no-nako, 
'o ngoma dina 'o wange ma siwaroka, so 
ngomi mioboa miosuba 'unaka." 

3 Ma Koana 'o Herodes wo'isenoka 
ma habari ge'ena, de witodokana, 
koge'enali mita 'awi kawasa yoodumu 'o 
Yerusalemuoka. 

So ge'enaka de wakisuloko 'o 'imam 
ma saeke de 'o Yahudioka manga 
'agamaka yodoto-dotoko yomalomuno. 
Yomalomuno de wosano, "Kiaka dua 

'o Koana wimoi ma Jo'oungu ma Dutu 
Wiiri-irikokau wosupu?" 

>'Ona yosango, ''O Betlehem ma 
kotaka 'o Yudea ma tonaoka. Sababu 
'isoka gee 'o nabii wimoi wosilefokau, 

6'Ngona Betlehem, 'o Yehuda 
ma tonaoka! 'Igou-goungu ngona 
konotingoonuwa naga 'o Yehuda ma 
kota 'ila-laagomo ma sigoronaka. 
Sababu ngonano dua 'asa wosupu wimoi 
wodadi balusu gee dua wakipareta de 
wakipaliara 'awi kawasa 'o Israeloka.'" 

7'O Herodes wo'isenoka koge'ena, 
de kawomasibongonino waki'asoko 
yoba-barija 'o ngoma yolega ma diai 
dinaoko 'o wange ma siwaroko. 'Asa de 
wosano, "Kauruosi niamake 'o ngoma 
ge'ena 'ibaorino?" 

8 Ge'enaka de wakisuloko 'o 
Betlehemuka yotagi de wakisibesesongo 
'ato, "Niotagi, la nianonu niosidi-diai 'o 
ngowaka ge'ena. De nako winimakekau, 
niaino niositotara ngoino la ngoi mita 
taika towisuba." 

?Ge'enaka de 'ona yotagi de 
yamakekauoli ma ngoma gee 'o wange 
ma siwarie 'ibao-baorino. 'Ona yomorene 
gee yamakeka ma ngoma ge'ena 'itagi 

'isira-sira de 'imaogoro ge'ena ma 
ngowaka ma dekude daku. 

10 (2:9) 

11 'Ona yowosama ma woaka ge'ena 
de wimake 'o ngowaka gu'una de ma 
'esa ngo Maria, ge'enaka de yobukuku 
yasuba 'o ngowaka ge'ena, de yapelenga 
manga harataa ma ngiioka de yokula 
manga su-suba ge'ena la 'o guraci, de 
'o manyanyi, de 'o gota ma tigono ma 
bounu yaowa-owa posironga 'o mur. 

12 Ma Jo'oungu ma Dutu wakisitiari 
manga naneroka, la 'uwa yolioli 'o 
Herodesika. So 'ona yolio manga 
tonakisa yaboa 'o ngekomo 'iregu. 

13 Ma 'orasi yoba-barija 'o ngoma 
yolega ma diai go'ona yolioka, de 'o 
Yusuf wonanere 'ato ma Jo'oungu ma 
Dutu wi mala'ekati 'iboa de 'ingose, 
"O Herodes winonu 'o ngowaka gu'una 
womau wito'oma. So nomomikie la 
wonisiowara 'O ngowaka gu'una de ma 
'esa 'o Mesirika. De ge'enakasi doka 
notamaa sigado tonisidemoli." 

14 Ge'enaka de 'o Yusuf womomiki so 
kage'ena ma obiri de 'o ngowaka ge'ena 
de ma 'esa wakisiowarokau 'o Mesirika. 

15 'Ona yogogere kadoka sigado 'o 
Herodes wosongenoka. Koge'ena 'idadi 
la 'imatiai moteke ma Jo'oungu ma Dutu 
wi demo 'o nabii wimoi wosihabariokau, 
"Ai ngowaka towi'asoko 'o Mesirino." 

160, Herodes wanako 'ato yoba-barija 
'o ngoma 'o diwangoka yolega ma diaji 
dinaoko 'o wange ma siwaroko go'ona 
wisihagakau, de wi do'otasa 'irama. 

So wosuloko 'o Betlehemuoka de ma 
date-dateoka manga ngowaka 'o nauru 
ma 'umuru 'o taunu modidi de 'isikauku 
'iodumu yakokito'oma moteke to 'ona 
manga demo gee yamakeka 'o ngoma 
ge'ena de 'isiino. 

17 So ge'ena 'imatiai gee 'isoka ma Nabii 
Yeremia wongosekau 'ato, 

18m0) Ramaka yo'isene yoto-tora 
de yogaribetongo. Ngo Rahel mi 
ngowa-ngowaka makidagari, de miaru 
ma mooluku sababu mi ngowaka 
koyaki'iwau." 

19 Ma 'orasi gee 'o Herodes 
wosongenokau, 'ena 'o Yusuf ka 'o 
Mesirokasi, de ma Jo'oungu ma Dutu 
wi mala'ekati moi 'imasidumutoli wi 
naneroka. 

20 De 'ingose 'ato, "'O nyawa gee 
yomau yato'oma 'o ngowaka ge'ena, 
yosongenokau. So nomomiki, na'ese 'o 
ngowaka ge'ena de ma 'esa la nioliou 'o 
Israelika." 

210) Yusuf womomiki so wa'ese 'o 
ngowaka ge'ena de ngo Maria de 
waki'asa yolio 'o Israelika. 

22 Ma gee 'o Yusuf wogi'isenoka 'ato 'o 
Arkelaus 'o Herodes wi ngowaka gu'una, 
ma dea witagaliokau wodadi Koana 'o 
Yudeaka, so kawododatoka ge'enaka 
waika. So ma Jo'oungu ma Dutu wisisahe 
'itia lokasi wi naneroka, 'asa de wosiika 'o 
Galilea ma daeraaka. 

23 So ge'enaka waika de wogogere 'o 
Nazaret ma kotaka. Koge'ena 'idadi la 
'isoka 'o nabii ma sirasi yosidemokau 
ma ngale 'o ngowaka ge'ena, "Una 'asa 
wisironga 'o Nazaretioka ma nyawa." 

1'0 taunu muruo naga deika 'o 

Yohanes Wo'osi-'osiki woboano 'o 
tonaka 'ika-kakasaka 'iga-gamamuoka 
'o Yudea ma daeraaka de wokurue 
wodotoko, 

2? wongose, "Niotoba 'o sowono niodiai 
de niolio ma Jo'oungu ma Dutuka, 

sababu ma Jo'oungu ma Dutu wacobou 
wopareta!" 

3'0 Yohanesou gee ma Nabii Yesaya 
wongosekau konee, "O nyawa moi naga 
'o tonaka 'ika-kakasaka wosigaso-gasoko 
wongose 'ato, 'Niosikadiai ma Jou 'awi 
ngekomo; niosikaboooto ma Jou wi 
tapaki la waboa!'" 

4'O Yohanes wi baju ge'ena 'o 'onta 
ma gogo yadiaiku, de 'awi bulu ge'ena 
'o haewani ma kai, de wi 'inomo, 'o 
kakasoso de 'o madu 'o bonganika. 

> Manga gudai 'o Yerusalemuoka de 'o 
Yudeaka de mita 'o Yordan ma 'akere ma 
date-dateoka gee, yoboa 'o Yohanesino. 

6'Ona yomangakuoka manga sowono 
de 'o Yohanes waki'osiki ge'ena 'o Yordan 
ma 'akeroka. 

7 Manga gudai mita 'o Farisioka de 
'o Sadukioka yoboa 'o Yohanesino 
la waki'osiki. Ma gee wakimake 
yoboa, de kawongosekau, "Ee ngini 
'o ngowosana ma ngowa-ngowaka! 
Nago'ona nidongoseka 'ato ngini 'idadi 
niomasiresene gee dua ma Jo'oungu ma 
Dutu wi hukumani 'iboa? 

8 Niosidumutu nia gokoieka 'ato ma 
gou-goungu niotobakau 'o sowono 
niodiai. 

?'Uwa nimangano-nganono 'o 
hukumani konidaenuwa sababu niongose 
'ato 'o Abraham ge'ena to ngini nia 
topora. Niongano-nganono, 'o teto-teto 
ne'ena mita ma Jo'oungu ma Dutu 
'idadi wadiai ma ngale 'o Abraham wi 
ngowa-ngowaka. 

10'Ọ patu naga 'inoakou 'o gota ma 
pegoka, ma ngale 'isitodanga 'o gota ma 
roese sigado ma ngutu-ngutuuku. 'O 
gota gee 'isowoko 'itorou, ge'ena dua 
yatodanga de yodugumo 'o 'ukuka. 

11 Ngoi tini'osiki de 'o 'akere, ma ngale 
ma no-nako niotobakau 'o sowono 
niodiai; ma dua wimoi wotu'uruno, 
wini'osiki de 'o Ngomasa 'Itebi-tebini de 
'o 'uku, 'una 'ifoloi woamoko de de ngoi. 
Ka 'awi tarupa to'asa ma koyadaenuwa. 

12 'Una wacobou wosikati-tingaka 
'o nyawa ma owa de ma dorou 
matero kawopai-pairi wimoi 'awi 
tatapa wa'aonou ma ngale 'awi bira 
wakokitadoko sigado 'itebini. Ma bira 
ge'ena 'asa watoomu 'o rawongoka, 


MATIUS 3.13-4.1 12 


duga ma konga 'iodumu 'asa wositaulu 
'o 'ukuka gee koisonge-songenuawau!" 

13 Ge'enaka de 'o Yesus 'o Galileaka 
de wotagi 'o Yordan ma 'akerika, 
ge'enaka waika de 'o Yohanesika waika 
womaga'asoko wi'osiki. 

14 Ma 'o Yohanes wositaili womanitomo 
'o Yesus wi ga-ga'asoko ge'ena, 
kawongosekau, "'Aba, yadaene 'ena 
ngona noi'osiki, ma ne'ena 'ido'oa so 
ngona noboa ngoino?" 

15'O Yesus wosango, "Koge'enau ngaro. 
Sababu kone'ena ma ngale padiai 
''odumu gee ma Jo'oungu ma Dutu wi 
mau." Ge'enaka de 'o Yohanes 'o Yesus 
wi'osiki. 

16 Wi'osiki 'iduanga so womabaorie de 
'o diwanga 'ipelenga de 'o Yesus wamake 
ma Jo'oungu ma Dutu wi Ngomasa 'i'uti 
dakuuku 'isoka 'o pombo ngai moi de 
widangiku. 

17 Ge'enaka de ma Jo'oungu ma Dutu 
wi 'ilingi 'ingose konee, "Ne'ena to ngoi 
'ai Ngowaka towisiboso-bosono, 'una 'ai 
singina wasanandgi." 

1 Ge'ena 'ipasa de 'o Yesus 'o 
Ngomasa 'Itebi-tebini wi'asa 'o 

tonaka 'ika-kakasaka 'iga-gamamuoka 
la 'o Tokata ma Koana witaili. 

2 Ge'enaka dau 'o Yesus wopuasa so 'o 
wange nagi soata de 'o obiri nagi soata 
kowo'odomuwa so wamao wisawinukou. 

3 De 'o Tokata ma Koana yaino de 
kaingosekau 'unaka, "Ngona ne'ena ma 
Jo'oungu ma Dutu wi Ngowaka. So bika 
nasuloko 'o teto-teto ne'ena 'imadadi 'o 
'inomo." 

4'O Yesus wosango, "'O Buku 'Itebi- 
tebinoka 'isilefoku, "O nyawa yo'ahu 
duga ka de 'o 'inomuwa, ma mita de ma 
Jo'oungu ma Dutu wi demo moi-moi gee 
wosidemokau.'" 

> Ge'enaka de 'o Tokata ma Koana 
wi'asa 'o Yerusalemuka, 'o kota 'itebi- 
tebinika, de kadaku ma Jo'oungu ma 
Dutu wi Woa ma dekuokau. 

6 De 'o Tokata ma Koana kaingosekau 
'o Yesusika, "Ngona ma Jo'oungu ma 
Dutu 'awi Ngowaka, bika nomaotaka 
daunguku; sababu naga 'isilefokau 
'o Buku 'Itebi-tebinoka konee: 'Ma 
Jo'oungu ma Dutu 'asa wasuloko 'awi 
mala'ekati nijaga de nilegono la ka 'ani 
dou ma 'uwa 'imasitolo 'o tetoka."" 

7:0 Yesus wosango, "Ma naga mita 
'o Buku 'Itebi-tebinoka 'isilefoku, "Uwa 
wonitaili nanga Jou, ge'ena la ma 
Jo'oungu ma Dutu!'" 

8 Ge'ena 'ipasa de 'o Tokata ma Koana 
'o Yesus wi'asakauoli 'o gigie 'ikuru- 
kurutieka de wisidumutu 'o duniaka 
ma pareta moi-moi de ma kia sonaa 
'isure-sure 'iodumu. 

?De kaingosekau 'o Yesusika, ""Todumu 
ge'ena 'asa tonisidukula, nako noisuba." 

100, Yesus wosango, "Noma'aiika 
ne'enaka. 'O Buku 'Itebi-tebinoka 
'isilefoku: 'Winisuba ma Jou, nia 
Jo'oungu ma Dutu, de ka 'una duga 
winileleani.'" 

11 Ge'enaka de 'o Tokata ma Koana 'o 
Yesus wimadakau, de 'o mala'ekati 'iboa 
wileleani. 

12 Gedagee ma habari 'ato 'o Yohanes 
wibuiokau, de 'o Yesus womasiditoko 'o 
Galileaku. 

13 Ge'enaka de woma'aiki 'o Nazaretioka 
de wogogere 'o Kapernaumoka 'o Galilea 
ma talaga ma dateoka, 'o Zebulon de 'o 
Naftali ma daeraaka, 

14 moteke ma Nabii Yesaya wongosekau, 

15 "0 Zebulon de 'o Naftali ma daeraa 
gee 'o talaga ma ngekomoko, 'o Yordan 
ma 'akere ma songonaka, 'o Galileaka, 
ge'enaka yokudai ka 'o Yahudiokawa. 

160, nyawa gee yo'ahu naga 'o 
darusoka, yamake 'o siwara ma amoko. 
'O nyawa gee 'o darusu yakiparetano 
yakisi'asa 'o songenika, mita yamakekau 
'o darangi!" 

17 Ma 'orasi ge'ena 'o Yesus wokurue 
wositotara wongose 'ato, "Nimaogoro 'o 
sowono niodiai de niolio ma Jo'oungu ma 
Dutuka sababu 'una wacobou wopareta 
ma ngale wokoana!" 

18 Ma 'orasi 'o Yesus wotagi-tagi 'o 
Galilea ma talaga ma batingoka, de 
wakimake 'o riaka dodoto yamididi 
ge'ena la 'o Simon (gee wisironga mita 
'o Petrus) de 'o Andreas, 'ona 'o naoko 
yomadosoma ma gu-gudaioka. 

1910 Yesus wongose 'onaka, "Nou, 
nimoteke ngoi. Ngoi 'asa tinidotoko 'o 
nyawa niasoma!" 

20 Ge'enaka de ka manga soma yamada 
de yomoteokau. 

21 Deika 'o Yesus wogila-gilali, de 
wakimakeli 'o riaka de 'o dodoto 
yamididi, ge'ena la 'o Yakobus de 

'o Yohanes 'o Zebedeus wi ngowa- 
ngowaka. 'Ona de manga dea yoodumu 
'o ngo'otiroka manga soma yosidiai. 'O 
Yesus waki'asoko mita, 

22 de ka manga ngo'otiri de manga dea 
yamada de wimotekokau 'o Yesus. 

2310 Yesus wakilolituku 'o Galilea 
ma daeraa, wodotoko 'o lo-lomu ma 
woa-woaka. 'Una wositotara 'o Habari 
ma Owa, ma ngale ma Jo'oungu ma 
Dutu 'asa wonapareta sababu 'una 
nanga Koana. De wakisilaha 'O nyawa 
yopa-panyake de yobo-bolohi. 

24:0 Yesus wi habari 'o Siriaka 
yakilolitukou, so ma rai 'o nyawa 
manga gudai widolomu de yaki'asano 
'o nyawa manga panyake 'i'ini-'inioka 
yosa-sangisara, 'o tokata yakiali-aliti 
de yakimusu-musuku de yolugu-lugu, 
yoodumu 'o Yesus wakisi'aiki. 

25 Ma 'orasi ge'ena 'o nyawa manga 
gudai 'o Yesus wimoteke. Naga mita 'o 
Galileano, de mita 'o Kota Mogiookino, 
'o Yerusalemino, 'o Yudeano, de mita 'o 
Yordan ma daeraa ma songonano doka. 
5 1 Gee 'o Yesus wakimake 'o nyawa 

manga gudai yoboano de 'o gigie ma 

dekuoka wosaude so wogogeruku, de wi 
do-domoteke yoboa. 

2 Ge'enaka de wakidotoko wongose 
'ato, 

3"Yosanangioka 'o nyawa gee 
yomamaoku koyomado-do'oawa de duga 
ka ma Jouka yomasiga-gao; 'ona ge'ena 
ma Jo'oungu ma Dutu wi kawasa! 

4Yosanangioka 'o nyawa gee manga 
singina 'iga-gamamu; 'ona 'asa ma 
Jo'oungu ma Dutu wakiaru! 

> Yosanangioka 'o nyawa gee manga 
singina 'ima-ma'ai; ma Jo'oungu ma 
Dutu 'asa wakidototomo 'awi jaji 'onaka! 

6Yosanangioka 'o nyawa gee yonyafisuu 
yodiai ma Jo'oungu ma Dutu wi mau; 
'ona 'asa wakikula sigado yakiduga! 

7 Yosanangioka nago'ona gee 
yosimara'ai 'o nyawaka; 'ona mita 'asa 
ma Jo'oungu ma Dutu wakisimara'ai! 

8 Yosanangioka 'o nyawa gee manga 
singina 'itebi-tebini ma Jo'oungu ma 
Dutu wi bionoka; 'ona 'asa ma Jo'oungu 
ma Dutu wimake! 

?Yosanangioka 'ona gee 'o nyawa 
yosikakatiai; ma Jo'oungu ma Dutu 
'asa wakisironga to 'una 'awi ngowa- 
ngowaka! 

10 Yosanangioka 'ona gee yamake 'o 
sangisara 'o nyawano sababu yadiai ma 
Jo'oungu ma Dutu wi mau; 'ona ge'ena 
ma Jo'oungu ma Dutu wi kawasa! 

11 Niosanangioka ngini nako nisiti- 
tingoono, nisangisara, de nisigurubungu 
ma ngale ngoi. 

12:0) nabii ma sirasi gee ngini koni'iwasi 
mita yakisangisarakau 'isoka koge'ena. 
Salingou kaniomore-morene sababu nia 
parasengi ma amoko daku 'o sorogaaka 
ma Jou wadua-duangou." 

13 "Ngini ne'ena 'isoka 'o gasi 'o dunia 
ma nyawaka. Nako 'o gasi koiosawau, 
de kaidadiosi yadiai 'iosali? Koi'iwau 
ma faedaa, so kaya'umo de 'o nyawa 
yadoko-doko. 

14 Ngini ne'ena 'o darangi 'o dunia 
ma nyawaka. 'O kota daku 'o gigie ma 
dekuoka koidadiwa yosidutuluku. 

15 Komoiwa 'o silo yatuuika de 'o pa'udi 
yositamunuku, ma 'ena ma ngiioka 
yositodenguku la 'o nyawa 'iodumu 'o 
woa ma dodaka gee yomasimake. 

16 Koge'enali mita nia darangi ge'ena 
salingou 'isiwara 'o nyawaka, la 'ona 
yamake 'okia sonaa niodi-diai yaowa- 

owa ge'ena, de wisitedene nia Dea 'o 
sorogaaka." 

17 "Uwa niongose 'ato ngoi taino ne'ena 
taisanga 'o Musa wi besesongo de 'o 
nabii-nabii manga do-dotoko. Ngoi taino 
kotaisanguwa so 'ena tosidumutu ma 
ngale ma gou-goungu. 

18 Niongano-nganono! Nako 'o diwanga 
de 'o dunia ka de ma 'enasi, ge'ena 
ka ma eta ma koiisanguwa ma 
besesongo ge'ena, nako 'iodumu gee ma 
besesongoka ge'ena koidadiwasi. 

19 Sababu ge'ena nago'ona yaparene 
'o do-dotoko ge'ena ngaro ka ma 
eta, de yosidotoko 'o nyawaka la 'ona 
mita koge'ena, 'ona ge'ena dua 'ifoloi 
yotingoono ma Jo'oungu ma Dutu wi 
kawasaka. Ma gedagee yamoteke ma 
besesongo ge'ena de yosidotoko 'o 
nyawaka koge'enali, 'ona ge'ena dua 
yoamoko ma Jo'oungu ma Dutu wi 
kawasaka. 

20 So niongano-nganono! Nako ngini 
niomau niodadi ma Jo'oungu ma Dutu wi 
kawasa, ge'ena salingou ngini 'ifoloide 
niodiai ma Jo'oungu ma Dutu wi mau de 
godagee 'o Yahudioka manga 'agamaka 
yodoto-dotoko de 'o Farisioka." 

21 "Ngini nianakokau nanga edete de 
nanga dotumu yakisidotoko konee: 
"Uwa nioto'oma; nago'ona yoto'oma dua 
yakihukumu.' 

22 Ma ne'ena ngoi tinisidemo, nago'ona 
bato ngaro kayongamo duga 'o nyawaka, 
'ona 'asa yakihukumu. De nago'ona 
yodoana 'o nyawaka, 'ona 'asa 'o 'agama 
ma balusu yakihukumu. De nago'ona 
yositi-tingoono 'o nyawaka, 'ona 'asa 
yakihukumu 'o 'uku ma lurusoka. 

23 Sababu ge'ena nako nia su-suba 
niokula ma Jo'oungu ma Dutuka la 
nimamaoku 'ato naga 'o nyawa manga 
singina niasiriku, 

24 ge'ena salingou nianoakosi nia su- 
suba ge'ena 'o su-suba 'idu-dutuuku ma 
dateoka, la niotagi niomasilo-loakasi gee 
manga singina niasiri-sirika. Ge'enaka 
'asa de niolio niosisuba 'ania su-suba 
ge'ena ma Jo'oungu ma Dutuka. 

25 Nako la moikani nikalaki 'o 
hakimika, ge'ena konisitotaruawasi 'ena 
nimasikalo-loakau. Nako ko'uwa ge'ena 
dua 'o hakimika ni'asa, de dua 'o hakimi 
ma balusu wosulokoli 'awi ro-riwoka, de 
'ona nisingosama 'o buika. 

26 De tinisidemo nginika: Ma raiokau 
dua ngini koidadiwasi niosupu nako nia 
nagimi koniabootuawasi niafangu." 

27 "Ngini nianakokau 'o do-dotoko 'isoka 
konee: "Uwa niosongou.' 

28 Ma ne'ena ngoi tinisidemo, nagu'una 
'o ngeweka moi waungini la de wi 
nyafisuu, 'una ge'ena wosongouokau 
de 'o ngeweka gumuna 'awi singina ma 
dodaka. 

29 Nako nia ako ma songona nisiotaka 'o 
dorouku, ge'ena niapeleuru la nia'umoka. 
Yaowa nia roese ma kia sonaa ngai 
moi nia'umo, la 'uwa sigado 'o 'ukuka 
nidugumo. 

30 Nako nia giama ma songona nisiotaka 
'o dorouku, nia'ogu la nia'umoka. Yaowa 
nia giama ma songona koi'iwaka, la 'uwa 
sigado ngini 'o 'ukuka nidugumo." 

31 "De ma 'ena mita 'o do-dotoko 
'isoka konee: 'Nago'ona manga wekata 
yaoluku, salingou 'o ngo-ngoluku ma 
surati yokula manga wekatika.' 

32 Duga ne'ena ngoi tinisidemo nginika: 
Nagu'una wi wekata komosongouwa de 
mioluku, 'una wodiai muna mosongou 
nako la momodokali. De nagu'una 

womingaamoko 'o di-dilikutu gumuna, 
'una mita wosongou." 

33 "Ngini nianakokau nanga edete de 
nanga dotumoka manga do-dotoko 
konee: "Uwa niaparene nia sasi, 'okia 
naga niosasiokau ma Jo'oungu ma Dutu 
wi bionoka, salingou niadiai.' 

34 Ma ne'ena ngoi tinisidemo nginika: 
Ka ma eta ma 'uwa niosasi, ngaro de 'O 
diwanga ma, sababu ge'ena ma Jo'oungu 
ma Dutu wi ngii ma ngale wopareta; 

35 bolo de 'o dunia, sababu ge'ena ma 
Jo'oungu ma Dutu wi dou ma ha-hangi; 
bolo de 'o Yerusalem, sababu ge'ena ma 
Koana ma Amoko wi kota. 

36 Mita 'uwa niosasi de nia saeke, 
sababu ngini koniadadiwa niodiai nia utu 
'Tarese bolo 'itaromo ngaro ka ngai moi 
ma. 

37 Kaniongose duga, 'Ia', bolo 'Ko'uwa'. 
Nako 'ipaili de ge'ena, ge'ena ka 'o 
Tokata ma Koanino." 

38 "Ngini mita nianakokau 'o do-dotoko 
'isoka konee: "O nyawa manga ako 
niatorou to ngini mita yatorou, de 'o 
nyawa manga 'ingiri niatotaka to ngini 
mita yatotaka.' 

39 Ma ne'ena ngoi tinisidemo nginika, 
'uwa niakigogola gee 'o nyawa 
yoba-badingaka nginika. De nako 
nisiti-tingoono nia gotoaka ma ginirakino 
yapoka, ge'ena yaowa ma gubalioli 
niosidakunu. 

40 De nako 'o nyawa nikalaki 'o hakimika 
de yomau nia baju ya'ese, ge'ena nia 
juba mita niakikulaka. 

41 De nako yopa-pareta moi yoboa la 
yopakisaa manga gina nia'asa ma gurutu 
'o kilo moika, ge'ena salingou nia'asa 'O 
kilo modidika. 

42 Nako 'o nyawa 'o kianikia 
yomaga'asoko nginika, niakikulaka. 

Mita nako nia kianikia yomadabau, 'uwa 
koniakikulawa." 

43 "Ngini nianakokau mita ma ngale 'o 
do-dotoko 'isoka konee: 'Niakidora nia 
ma-manai, de niakidu'uduku gee nia 
saturuu.' 

44 Ma ne'ena ngoi tinisidemo: Niakidora 
nia saturuu, de niakisilahidoa godagee 
niba-badingaka, 

45la ngini 'asa niodadi nia Dea 'o 
sorogaaka wi ngowa-ngowaka. Sababu 
ma Jo'oungu ma Dutu wi wange ma 
ako wosibaoro, ma ngale 'o nyawa 

ma owa de mita 'O nyawa ma dorou. 
'Una wosiguti 'o besaka, ma ngale 'o 
nyawa manga 'ahu yaowa-owa de mita 
'ito-torou. 

46 Sababu nako niakisibosono duga ka 
kiaka naga gee 'ona mita nisibosono 
nginika, ge'ena kaimatero de 'o 
balasitengi yoga-ga'asoko yadi-diai. 

So dua 'okia ma Jo'oungu ma Dutu 
winisiparasengi? 

47 De nako niakitabea duga ka gee nia 
nyawaka, 'okia niofoloide? 'O nyawa gee 
kowinakowa ma Jo'oungu ma Dutu mita 
yodiai koge'ena! 

48 Ania Dea 'o sorogaaka 'o nyawa 
'lodumu wadora ma gou-goungu. Ngini 
mita salingou koge'ena." 

t "Niosi-singina! Nako 'o 'agama ma 

mau-mau niadiai 'uwa niosidumutika. 
Sababu nako niosidumutika, nia Dea 
daku 'o sorogaaka kowiniparasengiwa. 

2 Ge'enau so nako yosusa-susa 
niakiriwo, 'uwa niosidumutika 'isoka gee 
yoma'uca-'uca. 'Ona yoduaka 'o lo-lomu 
ma woa-woaka de 'o tapakioka la bari 'o 
nyawa yakisiarene. Niosi-singina! 'Ona 
ge'ena yamakekau manga parasengi, 
ge'ena la 'o nyawa yakisiarene. 

3 Ma nako nia sadakaa niokula, ge'ena 
kanimasiriidino la 'o nyawa 'uwa yanako. 

4Madaka la nia sadakaa niokula ge'ena 
duga ka ma Jo'oungu ma Dutu wanako. 
'Una 'asa winiparasengi gee winimake 
kanimasiriidino." 

>"Nako niomalahidoa, ge'ena 'uwa 
'isoka gee 'o nyawa yoma'uca-'uca 
la salingou ka 'o lo-lomu ma woaka 
yaika, bolo 'o ngekomo ma ridabioka 
la 'o kawasa yakimake. Niongano- 
nganono! Ge'enau to 'ona manga 
parasengi yamakekau ge'ena la 'o nyawa 
yakisiarene. 

6 Duga nako la nimalahidoa, ge'ena 
nimasidebenoka nia kamarioka la nia 
Dea gee 'o nyawa kowimake-makewa 
wamake koge'ena de winiparasengi. 

7 Nako niolahidoa ge'ena ma betongo 
'uwa kage'ena niogi-gilio 'isoka 'o 
nyawa gee ma Jo'oungu ma Dutu 
kowinako-nakowa. 'Ona yongose nako 
manga lahidoa ma betongo 'ikudai de 
'ito-to'ingoka ge'ena dua ma Jo'oungu 
ma Dutu wadawongo. 

8 'Uwa 'isoka 'ona, sababu nia 
Dea wanakokau 'ania paraluu 
koniolahidoawasi 'ena. 

?So niolahidoa konee: 'Mia 'Aba 
'o sorogaaka! Tanu ngomi 'o nyawa 
mioodumu 'ani ronga miositedene. 

10 Tanu ngona noparetau 'o duniaka, 
de tanu 'ani mau miamoteke ne'enaka 
'isoka 'o sorogaaka. 

11 Tanu nokula mia 'inomo gee 
mioparaluu ne'ena ma wange. 

12'Uwa nosi-singina mia sowono 'isoka 
ngomioli komiosi-singinawau 'o nyawa 
manga sowono. 

13 De 'uwa minisimadaka mitaili, ma 
minisipidili 'o dorouoka. [Ngona ge'ena 
ma Koana, nopa-pareta, minisitedene 
kaisi'ado-'adonika. 'Amin. Koge'enau.)|' 

14 Sababu nako konimadonoakuwa 'o 
nyawa yosowono nginika, nia Dea 'o 
sorogaaka mita kowosi-singinawau to 
ngini nia sowono. 

15 Ma nako ngini nia singinaka 
nimadonoaku 'o nyawa manga sowono, 
ge'ena dua nia Dea 'o sorogaaka mita 
kowinisipidiluwa to ngini nia sowono." 

16 "Nako niopuasa, ge'ena 'uwa nia 
biono kailamahaninou 'isoka 'o nyawa 
gee yoma'uca-'uca la manga biono ma 
yangalioka, yakarana 'o nyawa yakinako 
'ato 'ona yopuasaka la yakisiarene. 

Niongano-nganono! Ge'enau to 'ona 
manga parasengi yamakekau. 

17 Ma nako ngini niopuasaka, ge'ena 
nimama-marauka de nimausika. 

181a 'o nyawa 'uwa yanako 'ato 
niopuasaka, duga ka nia Dea gee 
'o nyawa kowimake-makewa 'una 
'asa winiparasengi gee wamake 
kaniosigi'iunino." 

19 "Uwa nimadolomu 'o harataa 'o 
duniaka, dua kayabo-boruoka de 
kaimookoka, de yotosi-tosiki yoboa 
yatosioka. 

20 Duga nimadolomu 'o harataa 
'o sorogaaka gee koyabo-boruwau 
de koimookuawau, de yotosi-tosiki 
koyatosikuawau. 

21 Sababu kiaka naga nia harataa, nia 
singina mita ge'enaka." 

22 "Nanga ako ge'ena kaimatero de 
nanga roese ma silo. Nako nia ako 
'idoto ge'ena dua nimasimake 'itiai 'okia 
sonaa niodi-diaioka. Ma nako nia ako 
koidodonuwa ge'ena ngini dua 'isoka 'o 
darusoka. So nako nia silo koiletonguwa, 
ge'ena dua posironga 'itarusoka." 

23 (6:22) 


MATIUS 6.24-28 28 


24 "Komoiwa yomanarama manga 
balusu yamididioka; sababu dua wimoika 
'ifoloi widora de gee wimoikali, bolo 
dua wimoika 'ifoloi wisingounu de gee 
wimoikali. Koge'enali mita ngini. Ngini 
koidadiwa niamanarama to ma Jo'oungu 
ma Dutu 'awi mau, ma de nio'ahu 
kanimadolomu 'o duniaka ma harataa. 

25 Sababu ge'ena niosi-singina! 'Uwa 
niododato ma ngale nia 'ahu, ge'ena 
la 'okia dua nia'odomo de nia'okere de 
nimasinoa. Ma gou-goungu 'o 'ahu 'ifoloi 
'ibaraguna de 'o 'inomo, de nia roese 
'ifoloi 'ibaraguna de 'o pakeangi. 

26 Nialega 'o namoro 'o diwangika, 'ena 
koimadutudukuwa de koimadugutukuwa, 
de mita koimada-daotuwa ma rawongino, 
ma ma Jo'oungu ma Dutu watowo! De 
nginioli? ngini de 'o namoro ge'ena 
nginiosi 'ifoloi niobaraguna? 

27 Nago'ona nginioka ne'ena yodo- 
dodato so manga 'umuru 'iganapu ngaro 
ka ma eta ma? 

28 1do'oa so niododato ma ngale 
nia pakeangi? Nialega 'o bunga- 
bunga 'igo'oode 'o godoaka, 

'ena koimanaramuwa de ma baju 
koimaditiaiwa; 

29 ma ma Koana 'o Salomo wikorago 
koge'ena, ma koma'iwa womapakeangi 
ma sure 'isoka 'o bunga-bunga ge'ena. 

30'O 'ubutu 'o godoaka ne'ena ma 
wange 'igo'oode de bibinoka yatuuku 
yabootokau. Ma ma Jo'oungu ma Dutu 
wadiai koge'ena ma sure. De nginioli! Ma 
ngini koniongakuwa rekeni! 

31 'Uwa niododato de 'uwa niongose 'ato 
'okia dua pa'odomo de pa'okere, de 'okia 
dua pomasinoa? 

32 Koge'ena dau ge'ena, 'o nyawa gee 
ma Jo'oungu ma Dutu kowinako-nakowa 
kaitaurika yanonu. Momongo 'ania Dea 
daku 'o sorogaaka wanakokau ngini 
nioparaluu 'iodumu ge'ena. 

33 So niosisira-sira to ma Jo'oungu ma 
Dutu 'awi pareta la nia 'ahu wapareta. De 
dua nia paraluu 'iodumu 'asa winikula. 

34 Sababu ge'ena 'uwa niododato ma 
ngale bibinie, sababu bibinie ge'ena de 
ma 'enali to 'ena ma susa. Ne'ena ma 
wange yaowakau to 'ena ma susa, so 
'uwau niadogo." 

1 mUwa niakisisala 'o nyawa, la 
ma Jo'oungu ma Dutu mita 'uwa 
winisisala. 

? Sababu kokia naga niakisisala 'o 
nyawa, ma Jo'oungu ma Dutu mita 
winisisala koge'ena. De kokia naga yaika 
niakisipake 'o nyawaka, dua koge'enali 
yaika mita ma Jo'oungu ma Dutu 
winisipake. 

3'Ido'oa so niosidawanono nia 'esa moi 
manga ako ma geneo, 'ena to nginioka 
'o balaki koniakalesanguwa. 

4 Dua kokia ngini 'idadi niongose nia 
'esa moika, "Ino, ta'aiki 'ani ako ma 
geneo gee!', 'ena to nginioka 'o basagi? 

> Ee! Tabangeluku! To nginiosi nia akoka 
'isira niosisupu 'o basagi, la niomasimake 
'itiaiokasi 'asa de to nia 'esa moi manga 
ako ma geneo nia'aiki. 

6'Okia sonaa 'itebi-tebini 'uwa niodukula 
'o kasoka, 'uwa sigado nidubulutuka 
nikaboto, de nia mustika 'uwa niodukula 
'o titika, la 'uwa sigado yadoku-doku." 

7 "Nimaga'asoko ma Jo'oungu ma 
Dutuka la 'asa winikula, nimadononu la 
'asa nimadamake, de nimasi'ilingi la 'o 
ngorana 'asa winidebelenga. 

8 Sababu nago'ona yomaga'asoko 'asa 
wakikula, de nago'ona yomadononu 'asa 
yomadamake, de nago'ona yomasi'ilingi, 
'asa 'o ngorana wakidebelenga. 

?Komoiwa nako manga ngowaka 'o roti 
'iga'asoko de ma dea wokula 'o teto, 

10 bolo nako 'iga'asoko 'o naoko de ma 
dea wokula 'o ngia. 

11 Ngaro niotingkai, ma kanianako 
niokula yaowa-owa nia ngowaika. De 
dua nia Deali daku 'o sorogaaka, 'unasi 
'ifoloi 'asa wokula yaowa-owa gee 'o 
nyawa yomaga'asoko 'unaka! 

12 Niodiai 'o nyawaka gee 'isoka ngini 
nioduaka 'o nyawa yodiai nginika, 
ge'ena 'o Musa de 'o nabii-nabii manga 
do-dotoko ma titi." 

13 "Nako nianonu 'o 'ahu 'ika-kakali, 
ge'ena niowosama 'o ngorana 'ipe- 
pe'etorika, sababu 'o ngorana de 'o 
ngekomo 'iamo-amoika ge'ena 'isikaika 
'o narakaka, de ge'enaka 'o nyawa 
manga gudai yaboa. 

14 Ma 'o ngorana de 'o ngekomo gee 
'isikaika 'o 'ahu 'ika-kakalika ge'ena 
'isusa de 'ipe'etoro, de ka munuka duga 
ge'enaka yaboa." 

15 "Nimasitiari gee 'o nabii yoelu-eluika, 
sababu 'ona nidoboa 'isoka 'o domba, 
'ena momongo 'ona ge'ena kaimatero de 
'o haewani 'iti-tingkai. 

16 Ngini 'asa niakisahe to 'ona manga 
'ahuoka. 'O gota 'ido-dodowoko 
koma'iwa 'isowokino 'o 'anggur ma 
sowoko, de 'o sisika koma'iwa 'isowokino 
'o 'ara ma sowoko. 

17:0, gota gee 'ibobo-bero ge'ena ma 
sowoko mita 'isure; ma gee ma bo-bero 
'itorou, ge'ena ma sowoko mita 'itorou. 

180, gota 'ibobo-bero koi'iwa ma 
sowoko 'itorou, de 'o gota gee ma 
bo-bero 'itorou, koi'iwa ma sowoko 
'isure. 

19'Ọ gota gee kiaka 'isowoko 'itorou, 
dua 'asa yatodanga de yositaulu 'o 
'ukuka. 

20 Koge'enali mita de 'o nabii yoelu- 
eluku, dua 'asa niakinako to 'ona manga 
'ahuoka." 

21 "Ko 'o nyawa 'iodumuwa gee 
kaitaurika yongose ngoino, 'Jou! Ngona 
to ngoi 'ai Jou!', ge'ena dua yodadi 
ma Jo'oungu ma Dutu wi kawasa, ma 
duga ka gee yomote-moteke 'ai Dea 'o 
sorogaaka wi mau. 

22 Dua 'o dunia ma do-dogumoka, 'o 
nyawa manga gudai yongose ngoino, 
'Jou! Jou! De to ngona ni ronga, ngomi 
miosihabariokau ma Jo'oungu ma Dutu 

wi besesongo, 'o tokata mioginiiki, de 
mita 'o gudai 'o no-nako 'ihera-herangi 
miodiai!' 

23Ma ngoi dua 'asa takisiti-tiaika 
tongose, 'Ngoi kotininakowa! 
Nimagoraika ne'enaka ngini gee 
nioti-tingkai.'" 

24"Nago'ona gee yo'isenoka 'ai demo 
ne'ena de yodomoteke, 'ona ge'ena 
'isoka wimoi wi woa wodiai 'o teto ma 
dekuoka. 

25 Gee 'ibesaka de yodungu'uisi, de 
mita yodarato, ma koirubawa sababu 
wosigoko 'o teto ma dekude. 

26 Ma 'o nyawa gee yo'isenoka 'ai demo 
ne'ena de koyamotekuwa, 'ona ge'ena 
'isoka wohaga-haga wi woa wodiai 'o 
dowongioka. 

27 Gee 'ibesaka de yodungu'uisi de mita 
yodarato, de ma woa ge'ena 'iruba so 
'ipiakoro 'ibootoka." 

28 Ma duanguku 'o Yesus wodotoko 
'iduanga, de 'o nyawa yoku-kudai 
ge'enaka gee yoherangi ma sala yo'isene 
'awi do-dotoko ge'ena. 

29 Sababu 'una wodotoko ka de to 'una 
ma sirete wi kumati, 'isoka to 'onawa 
manga 'agamaka yodoto-dotoko. 

8 1'0 Yesus wo'utiku 'o gigieku daku, 
de 'o nyawa manga gudai wimoteke. 

2 De wimoi wipado-pado mita woboano 
de wobukuku 'o Yesus wi bionoka de 
wongose, "Ee 'Aba! Nako nomodeke de 
noisi'aiki." 

3 De 'o Yesus wi'aoka de wongose, "Ngoi 
tomodeke. So ne'ena tonisi'aiki." De 
kage'ena ma 'orasi de 'o nyawa gu'una 
wi panyake 'i'aiokau. 

4 Ge'enaka de 'o Yesus widongose, 
"Nongano-nganono! 'Uwa nosikademo 
ka moika ma, ma nosikaika 'o 'imamika 
de noga'asoko nilega la yanako ma 
gou-goungu 'ani panyake 'i'aiokau. Deika 
nosisuba 'o su-suba gee 'isoka 'o Musa 
wosulokokau ma no-nako 'o nyawaka 
'ato ma gou-goungu 'ani panyake 
Taiokau." 

“Ma moi ge'ena 'o Yesus 'o 
Kapernaumoka waika, de 'o Romaka 
manga kapita woboa de womasiga'asoko 
wongose 'ato, 

6"'Abal 'Ai ro-riwo wimoi woluguku 
so ka 'o dangiri ma dekuokau, de 
wosangisara ma sala." 

7Ge'enaka de 'o Yesus wongose, "Ngoi 
'asa taika towisi'aiki." 


MATIUS 8.8-12 35 


8 De ma kapita gu'una kawaporoongie, 
"Etei! 'Aba, koyadaenuwa tonisingosama 
'ai woaka, so kanosuloko duga la 'ai 
ro-riwo wi lugu ge'ena 'i'aiki. 

?Ge'ena 'isoka ngoioli, ngoi mita 
tosigisene 'ai dekude manga pareta, 
de ngoioka deuku de ma 'enali mita 'o 
tentara salingou yosigisene 'ai pareta. 
Nako ma tentara wimoi towisuloko, 
'Notagi!' ge'ena 'una mita wotagi, de 
nako tongose wimoikali, 'Nongoka 
naino!', 'una mita woboa. De nako 
tosuloko 'ai gilaongika, 'Neda nadiai!', 
ge'ena 'una mita wadiai." 

10'O Yesus wo'isenoka koge'ena, de 
woherangi so wakisidemo gee wimote- 
motekino ge'enaka, "Tinisidemo nginika, 
koma'iwasi tamake 'o ngo-ngaku 
kone'ena ma amooka 'o Israeloka. 

11 Tinisidemoli, dua manga gudai yoboa 
dinaoko 'o wange ma siwaroko de 
daiisa 'o wange ma dumunisa, ma ngale 
yomarame de 'o Abraham, 'o Ishak, de 
'o Yakub, ma Jo'oungu ma Dutu wi Dunia 
ma Sungioka. 

12'Ena momongo gee tanu yodadi ma 
Jo'oungu ma Dutu wi ngowa-ngowaka, 
'ona ge'ena yakisisupu yaki'umo 'o 

darusika. Ge'enaka dau dua 'ona yo'ari 
de yosangisara." 

13 Ge'enaka de 'o Yesus wosuloko ma 
kapitaka gee, "Noliou! 'Okia naga gee 
nangakuokau dua 'idadi." De kage'ena 
ma 'orasi de 'awi ro-riwo gu'una wi lugu 
Taiokau. 

14 Ge'enaka de 'o Yesus wa'adonika 'o 
Petrus wi woaka, de womimake 'o Petrus 
ma toroa moma'iduoka 'o dangiroka 
sababu migogamino. 

15 Ge'enaka de 'o Yesus wa'ao mi 
giamika, de mi panyake ge'ena 'i'aiokau 
so momomikie de mileleani. 

16 'Tobirou, de 'o nyawa yakitoka-tokata 
manga gudai yaki'asa 'o Yesusino, de 
ka 'o betongo moi woginiiki ma tokata 
ge'ena, de wosi'aiki manga panyake. 

17 Koge'ena 'idadi la 'isoka ma Nabii 
Yesaya wosidemokau, "'Una wamoku to 
ngone nanga sangisara, de wosi'aiki to 
ngone nanga panyake!" 

18 Ma moi ge'ena 'o Yesus wakimake 'o 
nyawa manga gudaioka wisigilolitino, de 
wosuloko wi do-domoteika la yosikaika 
doka 'o talaga ma songonaka. 

19 Ge'enaka de 'o Yahudioka manga 
'agamaka wodoto-dotoko wimoi woboa 

de kawongosekau 'o Yesusika, "Aba 
Guru, ngoi tonimoteke kiaka naga bato!" 

20 De 'o Yesus wosango, "'O haewani 'o 
joro yabi-binasa mita de ma 'arukoka, 
de 'o namoro gee kopapi-piarawa mita 
de ma 'igutu, ma 'o Nyawa ma Ngowaka 
wi ngii womasiruba-ruba koi'iwa." 

21 De 'o Yesus wi do-domoteke wimoi 
wongose, "'Aba! Tanu tolio 'ai dea 
towipo'osuikasi 'isira." 

22 Ma 'o Yesus wosango, "Noimoteke! 
Madaka la 'o nyawa gee koyamote- 
motekuwa ma Jo'oungu ma Dutu 
'awi mau yapo'osuku manga nyawa 
'isonge-songene." 

23 Ge'enaka de 'o Yesus 'o ngo'otiruku 
woparene, de wi do-domoteke mita 
yomoteke. 

24 De kayasorogano 'irato ge'ena 
ma talagaka so manga ngo'otiri 'o 
moku-moku yapoka, 'ena ma 'orasi 
ge'ena 'o Yesus woma'iduoka. 

25 So wi do-domoteke yaika witomanga 
yongose 'ato, "'Aba! Noriwosi, polutuou 
so!" 

26 De 'o Yesus wongose 'onaka, "'Ido'oa 
so nimodongo? Ngini koningakuwa 
rekeni!" Ge'enaka de 'o Yesus 

woma'okode de wodorofu 'o rato de 
'o talaga ge'ena, de ma talaga ge'ena 
'iriidokau. 

27 So wi do-domoteke yoherangi de 
yongose, "'Una ne'ena ma kia, sigado 'o 
rato de 'o talaga ma wisingounu?" 

28 Ya'adonika doka ma talaga ma 
songonaka 'o Gadara ma daeraaka, de 
yamididi yakitokatuku 'o bo'osuku ma 
sukonino doka yosupu, yaino 'o Yesusino. 
'Ona manga singina kaifoloi 'isauku so 
komoiwa moi yomoroini yaboa ge'enano. 

29 De yomapoa-poaka, "Ee ngona 
ma Jo'oungu ma Dutu wi Ngowaka! 
Dua minido'oau ngomino? 'Ato 
nomau minisisangisarau ngaro ko ma 
'orasuawasi ma?" 

30 Ge'enaka 'ena koikurutikawa 'o juku 
'o gudaioka ma 'inomo 'imadononu. 

31'O ngomasa ma dorou ge'ena 
'imasiga'asoko 'o Yesusika, "Nako dua 
nosuloko miosupu, de yaowa nosuloko 'o 
titika miosikaika." 

32 De 'o Yesus wongose, "Niosupuka!" 
De ma ngomasa ma dorou ge'ena 
'ikokisupu 'o nyawa yamididioka de 
'isikaika 'o juku ma gu-gudaika. De ma 


MATIUS 8.33-9.4 39 


juku ge'ena ma 'ikokiowara de 'iotaka 'o 
ba-bawatuku so dau 'o talagaka 'ilutuku. 
33S0 ma juku yopi-piara go'ona 
yoowara 'o kotaka de yosijarita 'okia 
naga yamakekau ge'ena, mita gee 'o 
nyawa yamididi 'o ngomasa ma dorou 
yakido-dongosamuku. 

34S0 ma kotaka ge'ena 
yomasidobootoka yotagi 'o Yesusika. De 
ge'enaka yaika de yogegoto la 'o Yesus 
wamadakau manga daeraaka. 

1'OỌ Yesus wongo'otiri 'o talaga 
watoaka wolio doka 'awi soanika. 

2 Ge'enaka doka de yamuruo naga 
yoboa 'o Yesusino wi'asa wolugu-lugu 
wimoi wi kokowaka witigirangisa. Gee 
'o Yesus wakimake to 'ona manga 
ngo-ngaku ma guatoka, de wongose 
wolugu-luguka gee, "Ai ngowaka, 

'uwa ni singina 'i'ogu! Ni so-sowono 
ta'ikirokau." 

3'0 Yahudioka manga 'agamaka yodoto- 
dotoko yamuruo naga ge'enaka gee ka 
manga singinaka, "'O nyawa nu'una ma 
Jo'oungu ma Dutu wisiti-tingoono." 

4'O Yesus wanako manga singina ma 
dodaka so wongose, "'Ido'oa so nia 
di-dibangi koge'ena ma dorou? 

> Ka'ena 'ifoloi 'igapangi tongose 
wolugu-luguka, "Ani so-sowono 
tosi'aikokau!' bolo, 'Nomomikie de 
notagiou!'? 

6 Ma ne'ena dua tosidumutu nginika 
'ato 'o duniaka ne'ena 'o Nyawa ma 
Ngowaka wopareta 'o so-sowono 
wa'ikiri." Ge'enaka de wolugu-luguka 
wongose, "Noma'okodeu, ni kokowa 
nagoraka la noliou!" 

7 De wolugu-lugu gu'una woma'oko so 
wolio wi woaka. 

8 So gee yamake ge'ena 'idadi, de 
yakimodongo de ma Jo'oungu ma Dutu 
wisiarene sababu wokulakau wi guata 
koge'ena ma amoko 'o nyawaka. 

?Gee 'o Yesus womagoraka ge'enaka 
dau so wotagika de wimake 'o pajaki 
woga-ga'asoko wimoi wi ronga 'o Matius. 
'Una wogogerie 'o pajaki yoga-ga'asoko 
ma woaka. So 'o Yesus wongose, "Nou, 
noimoteke!" De 'o Matius kawoma'oko 
de wimotekokau 'o Yesus. 

10 Gee 'o Yesus wo'odomo ma gu- 
gudaioka 'o Matius wi woaka, de manga 
gudai yoboa 'o balasitengi yoga-ga'asoko 
de 'o nyawa gee 'o kawasa yakimakeka 

'o nyawa ma dorou, yomasido'odomo de 
'o Yesus de wi do-domoteke. 

11 De 'o Farisioka yakimake de yongose 
'o Yesus wi do-domoteika, "'Ido'oa 
so nia Guru de 'o balasitengi yoga- 
ga'asoko de 'o nyawa ma do-dorou 
yomasido'odomo?" 

12 De 'o Yesus wo'isene yosano koge'ena 
so wongose 'ato, "'O nyawa ma guata 
koyoparaluuwa 'o dotere, ma 'ena gee 
yopa-panyake. 

13 So tagi niatibangi kokia ma ngale 'o 
Buku 'Itebi-tebini ma demo ne'ena: 'Ngoi 
kotoduakuwa 'o su-suba 'o haewani, 
ma 'ena 'o dora.' Sababu ngoi taino 
kotaki'asokuwa 'o nyawa ma owa, ma 
'ena gee yosowo-sowono." 

14 Ge'enaka de 'o Yohanes Wo'osi-'osiki 
wi do-domoteke yaino 'o Yesusino 
yosano, "'Ido'oa so ngomi de 'o Farisioka 
'ijaga miopuasa de 'ani do-domoteke 
'ona ko'uwa?" 

15 De 'o Yesus wosango, "'O nyawa 
yaki'aso-'asokino 'o ngaamoko ma 
rameka, nako ma 'orasi wonga- 
ngaamoko ge'enakasi, ge'ena dua 
manga singina 'isusa? Ma gee dua ma 
'orasi kowi'iwau, 'asa de yopuasa. 

16 Komoiwa 'o mosa ma siraka de ma 
sungi yosipata, sababu ma ba-bata 
ge'ena dua 'isikaino 'itingoono de 
yatobaka so 'ifoloi 'iracanga. 

17 Koge'enali mita 'o 'anggur ma sungi 
koidadiwa posinoa ma ngii ma siraku, 
sababu dua yosidopotoka de 'ipoaka. So 
'o 'anggur ma sungi salingou posinoa ma 
ngii ma sungiku, la ma 'anggur de ma 
ngii ge'ena koyado'oawa." 

180) Yesus wobicara ma gu-gudaioka 'o 
Yohanes Wo'osi-'osiki wi do-domoteika, 
de 'o lo-lomu ma woa ma balusu wimoi 
woboa de wobukuku 'o Yesus wi bionoka 
'asa de wongose, "Ai ngowaka mimoi 
'asa kamosongenuku, so tanu noboa 
moni'aosi la mowangoli!" 

19'0 Yesus de wi do-domoteke 
yoma'oko so wimoteke 'o nyawa gu'una. 

20 Manga do-dagi ma sigoronaka 
de mimoi 'ami 'aunu 'ijaga 'itagi ma 
do'ingo 'o taunu mogiooko de modidiou, 
momasisori 'o Yesus wi dudunino. Muna 
matibangi 'ato, "Ngaro ka wi jubaka tatigi 
ma dua 'ai panyake 'i'aiki." Ge'enaka 
de matigi 'awi baju 'ikuru-kurutuku ma 
barenika. 

21(9:20) 

22 De ma 'orasi ge'ena 'o Yesus 
womadutumu de womimake 'o ngeweka 
gumuna de kawongosekau munaka, 
"Ai ngowaka! 'Uwa ni singina 'i'ogu, 
sababu noingaku so ni panyake 'i'aiki!" 
De kage'ena ma 'orasi de mi panyake 
ge'ena 'i'aiokau. 

2310 Yesus woboa 'o lo-lomu ma woa 
ma balusu wi woaka, 'ena yosuling de 
yogaribetongo ma gu-gudaioka. 

24 De 'o Yesus wongose 'onaka, 
"Niosupuka nioodumu, sababu 'o 
ngowaka numuna komosongenuwa 
kamiki'ookoka." Ge'enaka de 'ona 
wirisela. 

250) nyawa yoku-kudai go'ona 
yakiginiioka, de 'o Yesus wowosama so 
'o ngowaka gumuna mi giamika wa'ao 
de momomiki. 

26 So ma habari ge'ena 'itagi ma 
daeraaka ge'ena yasuluunuku. 

27:0) Yesus womagoraka ge'enaka, de 
'o ngekomoka de yorau-rau yamididi 
wimoteke. 'Ona yomasigaso-gasoko, "Ee 
Dautu wi Ngowaka! Minidoranosi!" 

28 Gedagee 'o Yesus wowosamika 'o woa 
moioka, de yorau-rau yaino 'o Yesusino 
de wongose 'onaka, "Niongaku? 'ato 

ngoi 'idadi tinisilaha?" De 'ona yosango, 
"Miongaku, 'Aba!" 

29 Ge'enaka de 'o Yesus wa'ao manga 
akoka de wongose, "Sababu niongaku, 
'idadi moteke to ngini nia mau." 

30 Ge'enaka de yomasimakekau. 'O 
Yesus wakisitiari, "Uwa niosikademo ma 
hali ge'ena ka moika ma." 

31 Ma gee yotagika de yosikawasa 
ge'ena ma daeraa yasuluunuku. 

32 Yorau-rau yopasaka, de wimoi 
womou-mou 'o tokata widongosamuku 
wi'asa 'o Yesusino. 

33'O Yesus woginiioka ma tokata 
ge'ena, de 'idadiokau wobicara. So 'o 
nyawa yoku-kudai ge'enaka yoherangi 
de yongose, "Koma'iwasi miamake 
kone'ena 'idadi 'o Israeloka." 

34 Ma 'o Farisioka yongose, "'O Tokata 
ma Koana wikulaka 'o guata ma ngale 
wosikiniiki 'o tokata." 

35 Koge'enau 'o Yesus wotagi 'o kota de 
'o soana wanga-ngaimoi. 'Una wodotoko 
'o lo-lomu ma woa-woaka, de wositotara 
'o Habari ma Owa ma ngale ma Jo'oungu 
ma Dutu wopareta. 'Una wakisi'aiki 'o 
nyawa manga panyake 'i'ini-'inioka, de 
yobo-bolohi. 

36 Gedagee 'o Yesus wakimakeka 'o 
nyawa yoku-kudai go'ona de wakisingina 
sababu koyomasinakowau de koyomado- 
do'oawau, so 'isoka 'o domba komoiwau 
yapiara. 

37 Ge'enaka de 'o Yesus wongose 'awi 
do-domoteika, "'T'umukukou ma amooka 
ma yo'utu-'utuku ka munukaka. 

38 Sababu ge'ena nioga'asoko ma 
Bairi ma Dutuka la wakisidingoto 
yo'utu-'utuku." 

1 0 1 Ma moi ge'ena 'o Yesus 'awi 

do-domoteke yamogiooko de 
modidi wakitoomu. Ge'enaka de wakikula 
'o guata ma ngale yoginiiki 'o ngomasa 
ma do-dorou de yosi'aiki 'o panyake de 
'o roese ma bolohi 'i'ini-'inioka. 

2'0 su-suloko yamogiooko de modidi 
go'ona manga ronga-ronga konee: Ma 
di-disiraka, 'o Simon gee wisironga mita 
'o Petrus, de ma dodoto 'o Andreas, 
ge'enaka de 'o Yakobus de ma dodoto 
'o Yohanes, ge'ena la 'o Zebedeus wi 
ngowa-ngowaka. 

3Ge'enaka de 'o Filipus de 'o 
Bartolomeus, 'o Tomas, de 'o Matius 
'o balasitengi woga-ga'asoko, de 'o 
Yakobus 'o Alfeus wi ngowaka, 'o Tadeus, 

4de 'o Simon 'o Zelot ma nyawa, 
de 'o Yudas Iskariot gee 'o Yesus 
wiwuku-wukunu. 

> Ge'enaka de 'o su-suloko yamogiooko 
de modidi 'o Yesus wakisuloko de 
wakisibesesongo koneda: "'Uwa niaika 
gee ko 'o Yahudiokawa manga daeraaka 
de mita 'O Samaria manga soa-soanika. 

6 Ma niosikaika 'o Israelika gee yoliba- 
libaka. 'Ona 'isoka 'o domba ma dutu 
koi'iwa. 

7 Niositotara 'onaka ma ngale ma 
Jo'oungu ma Dutu wacobou wopareta. 

8 Niakisi'aiki 'o nyawa gee yopa- 
panyake; niakisiwango 'o nyawa gee 
yosonge-songenuku; niosi'aiki 'o nyawa 
yakipado-pado de nioginiiki 'o ngomasa 
ma dorou. Ngini niadawongokau ge'ena 
'lodumu koniofanguwa. So, niokula mita 
ma bo-bangu koi'iwa. 

?'Uwa nio'asa 'o pipi 'o guraci, 'o pipi 'o 
saaka, bolo 'o pipi 'o tambaga. 

10 Mita 'uwa nio'asa nia tasi, bolo nia 
ga-gali nia do-dagioka, bolo nia tarupa 
bolo nia papadi. Sababu 'o nyawa 
yomanarama ge'ena ma raiokau yakikula 
'okia naga yoparaluu. 

11 Nako ngini niototarika 'o kotaka bolo 
'o soanoka, nianonu 'o nyawa moi gee 
yomodeke nimasido-dogumu. Niomanoa 
de de 'ona sigado niotagioli. 

12 Gee niowosama manga woaka, de 
niakitabea. 

13 Nako 'o woa ma dutu go'ona 
nidawongo, madaka la nia tabea 
ge'ena naga 'onaka. Ma nako 'ona 
konisidabinowa, niosigilioli nia tabea 
ge'ena. 

14 Nako naga 'o woaka bolo 'o kotaka 
konisidabinowa bolo konisigisenuwa, 
niamadaka ma ngii ge'ena de nia dou ma 
soata ma kakawo niodabarisuku ge'ena 
ma ngale ngini niakiitomokau 'ona. 

15 Niosi-singina! 'O dunia ma do- 
dogumoka, 'o Sodom de 'o Gomora 
ma nyawa dua manga hukumani 'ifoloi 
'iku'arene de gee 'o kota ge'ena!" 

16 "Njosi-singina ne'ena: Ngoi tinisuloko 
'isoka 'o domba 'o haewani 'iti-tingkai 
ma 'igutika. Ngini salingou niocawaro 
'isoka 'o ngia de nia singina yaowa 'isoka 
'o namoro 'o pombo. 

17 Nimajaga-jaga sababu ngini dua 
nitagoko de ni'asa 'o 'agama ma 

balu-balusika. Ngini 'asa nipesana 'o 
lo-lomu ma woa-woaka. 

18 Ngini dua ni'asa yopa-paretaka de 
'o koa-koanika sababu ngini to ngoi 'ai 
do-domoteke. De ge'enau ma 'orasi ngini 
niokula 'o sakisii ma ngale ngoi 'onaka 
de mita 'o nyawa gee ma Jo'oungu ma 
Dutu kowinako-nakokawa. 

19 Ma nako ngini nisitaari 'o hakimika, 
'uwa niododato ma ngale 'okia dua 
salingou niongose, bolo niosibicara, 
sababu 'okia naga dua gee salingou 
niongose, dua nisidemo gee ma 'orasi 
ya'adono de. 

20 Sababu niobicara ma 'orasi ge'ena, 
ge'ena ko nginiwa ma sirete ma 'ena 
'ania Dea 'o sorogaaka wi Ngomasa. 

21 Dua 'asa 'idadi 'o nyawa manga 'esa 
moi ma dutu yakidukula 'o nyawaka 
la yakito'oma. De mita dua koge'enali 
'idadi naga 'o dea de 'o ngowaka. 'O 
ngowa-ngowaka 'asa yomalawani manga 
'esa de manga deaka, de yakidukula 'o 
nyawaka la yakito'oma. 

22 Ngini 'asa 'o nyawa 'iodumu 
nidu'uduku sababu ngini to ngoi 'ai do- 
domoteke. Ma nago'ona yomatongosono 

sigado ma do-dogumika, 'ona 'asa 
yakisilaha. 

23 Nako ngini nisikisaa naga 'o kota 
moioka, ge'ena nioowara 'o kota 
'iregukali. De ngoi tinisidemo, dua 
koniabootuawasi niodongosama 'o 
Israeloka ma kota-kotaka, 'ena 'o Nyawa 
ma Ngowaka woboakauoli. 

2410 do-domoteke koyofoloidewa de 
'o guru, de 'o ro-riwo koyodaduiewa de 
manga balusu. 

25 Yaowakau nako 'o do-domoteke moi 
yodadiokau 'isoka 'o guru, de 'o ro-riwo 
'isoka manga balusu. Nako 'o woa moi 
ma balusu wisirongakau 'o Beelzebul, de 
dua ma woa ma dodakoli? Dua 'onasi 
'ifoloi 'o ronga 'ito-torou yakisironga!" 

26 "Uwa nimodongo 'o nyawaka. Koi'iwa 
naga isigi'iunino gee dua koyamakewa, 
de koi'iwa naga 'isibongonino gee dua 
koisupuwa. 

27 'Okia naga gee tinisidemo 'o 
sakautuoka, salingou niositotaroli 'o 
wangeka. De 'okia naga gee tinisisudu 
nia ngauika, niosikawasa kiaka naga 
bato! 

28 'Uwa niakidomodongo 'ona gee 
yato-to'oma nia roese, ma koya'akunuwa 

yado'oanikia nia jiwa. Salingou 
winidomodongo ma Jo'oungu ma 
Dutu gee wokuasa wabinasa nia 
roese de mita nia jiwa 'o 'ukuoka gee 
koisonge-songenuawau. 

2910 tui-tui 'o ngai modidi 'idadi posi'ija 
de 'o pipi ma etaka. Ngaro koge'ena 
ma ka 'o ngai moi ma koi'iwa 'iotaka 'o 
tonauku nako nia Dea kowomauwa. 

30 De ngini nia utu nia saeoka ma 
'idoimukou 'iodumu. 

31 Sababu ge'ena 'uwa nimodongo! 
Ngini 'ifoloi niobaraguna de 'o tui-tui!" 

32 "Nago'ona yomangaku 'ato 'ona 
ge'ena to ngoi 'ai do-domoteke 'o 
kawasa ma bionoka, ngoi mita 'asa 
tomangaku 'onaka 'ai Dea 'o sorogaaka 
wi bionoka. 

33 Ma nago'ona yomadidumu 'o kawasa 
ma bionoka 'ato 'ona ko to ngoiwa 'ai 
do-domoteke, ngoi mita 'asa koge'enali 
'onaka 'ai Dea 'o sorogaaka wi bionoka." 

34 "Uwa niongose 'ato ngoi toboa 
'o duniano ne'ena ge'ena dua ngini 
nimakasanangi. Ngoi toboa ge'ena dua 
'idadi galawani so nimakati-tingaka. 

35 Ngoi toboa so ma rai 'o ngowa- 
ngowaka 'o nauru koyakisingounuwa 

manga deaka, 'o ngowaka 'o ngeweka 
koyakidomotekuwa manga 'esaka, de 
'o dungunu 'o gooka koyosingounuwa 
manga dungunu 'o berekika. 

36 Dua 'asa 'idadi 'o saturuu ma amoko 
ge'ena la ka 'o woa ma dodaku! 

3710 nyawa gee yosibosono 
manga balusika 'ifoloika de ngoino, 
koyadaenuwa yodadi to ngoi 'ai do- 
domoteke. Koge'enali mita 'o nyawa gee 
yosibosono manga ngowaika 'ifoloika de 
ngoino. 

38 De 'o nyawa gee yooluku yamoku 
'o salip de koimotekuwa, koyadaenuwa 
yodadi 'ai do-domoteke. 

39 Nago'ona gee manga 'ahu yariwo, 
dua manga 'ahu 'iisanga, ma nago'ona 
manga 'ahu 'iisanga sababu yosingounu 
ngoino, 'asa yamake 'o 'ahu." 

40 "Nago'ona nidawongo ngini, ge'ena 
ma ngale 'idawongo ngoi. De nago'ona 
'idawongo ngoi, ge'ena ma ngale 
widawongo 'una gee woisulo-suloko. 

41'O nyawa gee yadawongo 'o nabii 
sababu yanako 'o nabii, 'asa yamake 
'o nabii ma parasengi. De nago'ona 
yakidawongo 'o nyawa gee manga 
singina 'ibo-boooto sababu yanako 

manga singina 'iboooto, 'asa yamake to 
'ena ma parasengi. 

42 Nago'ona yakisi'okere 'o nyawa gee 
kokiawa yakidae-daene ngaro ka'o 
'akere ma somoa ma sababu 'ona to ngoi 
'ai do-domoteke, niongano-nganono ma 
raiokau 'ona 'asa yamake ma parasengi!" 
1 1 1'0 Yesus wakisibesesongo 

'iduanga wi do-domoteke 
yamogiooko de modidika, de wotagi 
wodotoko de wosihabari ma Jo'oungu ma 
Dutu wi demo 'o soa-soana gee kage'ena 
ma kakadate-dateoka. 

2'O Yohanes Wo'osi-'osiki 'o buioka de 
wogi'isene ma Kristus wi manarama, 
de wi do-domoteke yamuruo naga 
wakisuloko yaika yosano, 

3"Aba, ngonau ne'ena? gee ma 
Jo'oungu ma Dutu wojajiokau 'ato dua 
wimoi woboa? Bolo salingou 'o nyawa 
'ireguosi miodamaa?" 

4 De 'o Yesus wosango 'onaka, "Niolio 'o 
Yohanesika de niosidemo 'okia niamake 
de nio'isene, 

> ma ngale yopilo-piloko yomasimake, 
yolugu-lugu 'idadi yotagi, yakipado- 
pado manga panyake 'i'aiki, de 
yakito-topongono yomasi'isene, 

yosonge-songenuku yomomiki, de 
yosusa-susaka 'o Habari ma Owa ma 
Jo'oungu ma Dutuno 'isitotara. 

6Yosanangioka 'o nyawa gee manga 
singina koikapulawa ngoino so 
koiitomuwa!" 

7:0 Yohanes wi do-domoteke yolioka, 
de 'o Yesus wokurue wobicara 'o nyawa 
yoku-kudaika ma ngale 'o Yohanes, 
wongose 'ato, "Tosanosi nginika! Ngini 
niotagi 'o tonaka 'ika-kakasaka ma ngale 
'okia niodo'oa? Winilega 'o nyawa wimoi 
'awi singina kairiiduwa 'isoka 'o 'ubutu 'o 
dadoko yauwa-uwaka? Ma rai ko'uwa! 

8 Bolo niotagi 'okia nialega? Wimoi wi 
baju 'isure-sure? 'O nyawa manga baju 
'isure-sure ge'ena yogogere 'o kadatokal 

?So 'okia niodo'oa ngini niotagi? 
Winilega 'o nabii wimoi? Ma goungu, 
'unasi 'ifoloi woamoko de'o nabii. 

10 Sababu 'o Yohanesikau ma dumutu 
'o Buku 'Itebi-tebinoka 'ingose, 'Nu'una 
to ngoi 'ai demo wositota-totara, 'una 
towisuloko wosirano de de ngona, la ni 
ngekomo woniditiai.' 

11 Niongano-nganono! 'O duniaka 
ne'ena komoiwa moi 'ifoloi yoamoko 
de 'o Yohanes Wo'osi-'osiki. Ngaro 

koge'ena, ma 'o nyawa gee 'ifoloi 
yotingoono ma Jo'oungu ma Dutu 
wi pareta ma sigoronaka, 'ona 'ifoloi 
yoamoko de 'o Yohanes. 

12 Kaikurue 'o Yohanes wosihabari 
'awi do-dotoko sigado ne'ena naga 
munuka yokiniiki ma ngale yomau 'itaiti 
yosigokoli ma Jo'oungu ma Dutu wi 
pareta. 

13 Sigado 'o Yohanes Wo'osi-'osiki 
woboa, 'iodumu 'o Musa wi besesongo de 
'o nabii manga do-dotoko 'isidemosirakau 
'okia naga gee salingou 'idadi. 

14 De nako ngini niomau niongaku, 'o 
Yohanes ge'ena la 'o Elia, gee wi bo-boa 
'isidemosirakau. 

15 Nako de nia ngaukoka, nio'isenika! 
16 De 'okia salingou tositero 'o nyawa 
ma 'orasi ne'ena? 'Ona 'isoka 'O ngowa- 
ngowaka yogogerie 'o pasarioka. 'O bolu 

moi yongose 'ireguka, 

17 'Ngomi minidababoka 'irame- 
rame ma ngini koniosodawa! Ngomi 
mionyanyi 'o balisa ma nyanyi ma ngini 
koniobalisawa!' 

180 Yohanes woboano 'ijaga wopuasa. 
'Una 'o 'anggur kowa'oke-'okeruwa. De 

'o nyawa yongose 'ato, "Una 'o tokata 
widongosamuku.' 

19 Ne'ena 'o Nyawa ma Ngowaka 
woboano, 'una wo'odomo ma de 
wo'okere de yongose, 'Winimake 'o 
nyawa gu'una! 'Una witopokana de 
witaba'eto. 'Una 'o balasitengi yoga- 
ga'asoko de yosowo-sowono manga 
manai.' Ngaro koge'ena, ma 'o di-dibangi 
'isure-sure ma Jo'oungu ma Dutuno, 
'inyata naga 'o nyawa manga gokoieka." 

20 Ge'enaka de 'o Yesus wokurue 
wakisitobionika 'o kota-kotaka gee 
koyotoba-tobawa 'o sowono yodiai, 
ngaro ge'enaka 'ifoloi 'ikudai 'o no-nako 
'ihera-herangi wodiai ma. 

21 "Niotorouoka ngini 'o Korazim ma 
nyawa de 'o Betsaida ma nyawa! Sababu 
nako 'o no-nako 'ihera-herangi 'isoka 
nginioka ne'ena la 'idadiokau 'o Tirusoka 
de 'o Sidonioka, tanu 'ona ma do'ingou 
yotoba 'o sowono yodiai de yomasinoa 'o 
balisa ma pakeangi de manga mumuoka 
'o kakawo yodonoaku. 

22 Njongano-nganono! 'O dunia ma 
do-dogumoka dua, 'o Tirus de 'o Sidon 
'ifoloi 'iku'arene manga hukumani de to 
ngini ne'ena! 

23 De ngini 'o Kapernaumoka! Ngini 
dua dakuou sigado 'o diwangoka? 
Ko'uwa! So 'ena dua'o narakaka ni'umo. 
Sababu nako 'o Sodomioka la 'idadiokau 
'o no-nako 'ihera-herangi gee 'isoka 
nginioka, tanu 'o kota ge'ena sigado 
ne'ena ka de ma 'enasil 

24 Niongano-nganono! 'O dunia ma 
do-dogumoka dua 'o Sodom ma nyawa 
'ifoloi 'iku'arene manga hukumani de to 
ngini ne'ena!" 

25 Ma 'orasi ge'ena 'o Yesus wolahidoa, 
"Aba Jou, gee napareta 'o diwanga de 
'o dunia! Ngoi to'alele, sababu 'iodumu 
ne'ena ngona konosidumutuwa 'o 
nyawaka gee yomamaoku yobarija de 
yanako 'o sagala moi-moi, ma ngona 
nosidumutu kiaka naga gee 'o nyawa 
yakimakeka koyoba-barijawa. 

26 Ge'enau 'ani singina yadaene 'Aba." 
27 Ge'enaka de 'o Yesus wongose, "'O 
sagala moi-moi 'ai Dea woisidukulakau. 

De komoiwa moi ngoi 'inako, duga ka 
'ai Dea. De komoiwa moi 'ai Dea winako 
duga ka 'awi Ngowaka, de nago'ona gee 
'o Ngowaka gu'una wakisinako. 

28 Nou, niaino ngoino nioodumu gee 
nioka-kangela de niamao nia gina 
'itu-tubuso. Ngoi 'asa tinisisanangi. 

29 Niamoteke 'ai pareta de nimadotoko 
ngoino. Sababu ngoi 'ai singina 'ima'ai, 
so ngini 'asa niamao niosanangi. 

30 Sababu 'ai pareta ge'ena nisisanangi 
de nia gina tinikula mita 'iku'arene." 

1 2 1 Ma moi ge'ena 'o Yahudioka 

Pomaoma-omasa ma Wange, de 
'o Yesus de wi do-domoteke 'o gandum 
ma bairino yaboa, de wi do-domoteke 'o 
gandum yo'utuku de ya'odomo sababu 
yakisawini. 

2'0 Farisioka yakimake de yongose 'o 
Yesusika, "Nakilega! 'Ani do-domoteke 
yaparene to ngone nanga 'agama 
ma besesongo, ma ngale yadiai 
gee koidadiwa Pomaoma-omasa ma 
Wangeka." 

3'O Yesus wosango 'onaka, 
"Koniabacawasi? gedagee 'okia 'o 
Dautu wodiai ma 'orasi 'una de gee 
wimote-moteke yakisawini? 

#'Una wowosama ma Jo'oungu ma Dutu 
wi Woaka, de 'una de wimote-moteke 
go'ona ya'odomo 'o roti gee 'isisubakau 
ma Jo'oungu ma Dutuka. 'Ena momongo 

moteke to ngone nanga 'agama ma 
besesongo, 'ona koidadiwa, salingou ka 
'o 'imam-'imam duga. 

> Bolo 'o Musa wi buku koniabacawasi? 
Ge'ena la Pomaoma-omasa ma Wange 
'isinoi-noimi 'o 'imam-'imam gee 
yoleleani ma Jo'oungu ma Dutu wi 
Woaka, ngaro yaparene Pomaoma- 
omasa ma Wange ma besesongo, ma 
koyakisisalawa. 

6 Niosigisene niosidi-diai 'okia tosidemo 
ne'ena, ne'enaka naga wimoi 'ifoloi 
wobaraguna de ma Jo'oungu ma Dutu wi 
Woa, ge'ena la ngoi. 

7'O Buku 'Itebi-tebinoka 'isilefoku: 'Ko 
'o su-suba 'o haewaniwa toduaka, ma 
'ena 'o dora.' Nako la ngini niasahe 'ai 
demo ge'ena, ma rai 'asa koniakisisalawa 
'o nyawa gee manga sala koi'iwa. 

8 Sababu 'o Nyawa ma Ngowaka 'una 
wapareta Pomaoma-omasa ma Wange." 

?'0 Yesus woma'aiki ge'enaka de wotagi 
'o lo-lomu ma woaka. 

10 Ge'enaka dau wimoi wi giama ma 
songona 'isonge-songene. Yamuruo 
naga ge'enaka dau 'o Yesus wi sala 
yosinonu-nonu, yosano 'o Yesusika, 
"Pomaoma-omasa ma Wangeka de 

'o nyawa manga panyake posi'aiki, 
kaidadi?" 

110) Yesus wosango, "Nako la 
Pomaoma-omasa ma Wangeka de nia 
domba moi 'iotauku 'o jurupongoka de 
dua kaniosidipidilika? 

120) nyawa 'ifoloi 'ibaraguna de 'o 
domba, so kaidadi podiai yaowa-owa 
Pomaoma-omasa ma Wangeka." 

13 Ge'enaka de 'o Yesus wongose 
'o nyawa wi giama ma songona 
'isonge-songenika gu'una, "Ni giama 
naboootika." 'O nyawa gu'una wi giama 
waboooto de koisongenuawau so 'idadi 
'isoka ma songonau gee. 

14 Ge'enaka de 'o Farisioka yosupu 'o lo- 
lomu ma woaka ge'ena de yomasikagaro 
'o Yesus wito'oma. 

15'0) Yesus wanako 'o Farisioka manga 
singina 'itorou 'unaka, so woma'aiki 
ge'enaka de manga gudai wimoteke, 
de wosi'aiki to 'ona yoodumu manga 
panyake. 

16 Ma 'una kowakisidabiwa 'ona 
yosikawasa 'ato 'una ge'ena nagu'una. 

17 Koge'ena 'idadi ma ngale moteke ma 
Nabii Yesaya 'awi demo: 

18 "Nu'una to ngoi 'ai ro-riwo 
towiirikokau. 'Una towisibosono de 'ai 
singina wasanangi. Ngoi 'asa towikula 
'ai Ngomasa. 'Ai loa 'asa wosihabari 'o 
nyawa-nyawaka. 

19'Una 'asa kowori-ributuwa de 
kowomapoa-poakuwa; de kowobobetowa 
naga 'o tapaki wosimigiranga. 

20'O nyawa manga gina 'itubusokou, 
'asa kowaganapuwa; de gee rekeni 
koyomado-do'oawau, 'asa kowakido- 
dokowa. 'Una 'asa womariwo sigado 'o 
loa 'idadi; 

21 Je 'o nyawa 'iodumu 'asa 
yomasinganono 'unaka." 

22 Ge'enaka de 'o Yesusika wi'asa 'o 
nyawa wimoi worau-rau de womou-mou 
sababu 'o tokata widongosamuku. 'O 
Yesus wisi'aiki so 'idadi womasimake de 
wobicara. 

2310 nyawa 'iodumu yoherangi so 
yongose, "Poilia nu'unau 'o Dautu wi 
Ngowaka gee 'inasijajiokau?" 

24:0 Farisioka yo'isenoka ge'ena de 
yongose, "'Una 'idadi woginiiki 'o tokata, 
sababu 'o Tokata ma Koana gee ma 
ronga Beelzebul ma guata wikulaka." 

25'0) Yesus wanako 'o Farisioka manga 
di-dibangi so wongose, "Nako 'o negara 
moi la 'ikapula-pula de 'o paratei 
yamo-moi yomakakudoti, dua 'o negara 
ge'ena kaipiakoroka. De 'o kota moi 
bolo 'o woa moi la koyomakasanangiwa, 
ge'ena dua kayopiakoroka. 

26 Koge'enali mita 'o Tokata ma Koana 
dua 'imakati-tingaoka so ma pareta 
ge'ena kaipiakoroka. 

27 Ngini niongose 'ato ngoi 'o tokata 
toginiiki ka de 'o Beelzebul ma guata. 
Nako koge'ena de to ngini nia nyawa 
'ona kiano yakikula 'o guata 'o tokata 
yoginiiki? To nginiou nia nyawa ma sirete 
yosidumutu 'ato 'ania di-dibangi ge'ena 
koyadaenuwa. 

28 Ma ngoi toginiiki 'o tokata ge'ena de 
ma Jo'oungu ma Dutu wi Ngomasa ma 
guata, so ne'ena ma ngale ma Jo'oungu 
ma Dutu wokurue wopareta nginioka. 

29 Kokia 'o nyawa 'idadi yowosama 
wimoi wokua-kuata wi woaka la wi kia 
sonaa ya'ora, nako 'una kowipusukuwa 
'isira? Salingou wipusuokasi 'asa de wi 
harataa ya'ora. 

30 Nago'ona ko de de ngoiwa, 'ona 
ge'ena 'iitomokau ngoi. De nago'ona 
koiriwowa, 'ona yatorou 'ai manarama! 

31 Sababu ge'ena tinisidemo, nako 
'o nyawa 'o sowono yodiai sababu 
yosigurubungu, ge'ena kayakisipidilokasi 
manga sowonoka. Ma nago'ona yositi- 
tingoono 'o Ngomasa 'Itebi-tebini, 'ona 
koyakisipidiluawau manga sowonoka. 

32 Nako moikani 'o kianikia yongose ma 
ngale wiitomo 'o Nyawa ma Ngowaka, 
ge'ena kayakisipidilokasi manga 
sowonoka. Ma nako yositi-tingoono 
'o Ngomasa 'Itebi-tebini, ge'ena 
koyakisipidiluawau ma 'orasi ne'ena bolo 
ma du'uruoka." 

33 "Nako pamake ma sowoko yaowa, 
salingou ma roese 'ibo-bero. Nako ma 
roese koibo-berowa, ma sowoko mita 
koisurewa. 'Ibo-bero bolo ko'uwa 'o gota 
'o utu moi, ma nyo-nyata ma sowokoka. 

34 Ngini nioti-tingkai, koigapanguwa 
niobi-bicara 'o sagala yaowa-owa. 'Okia 
naga gee niosisupu nia 'urude, ge'ena 
gee nia singina ma dodaka 'isupu. 

35'0 nyawa ma owa, yosisupu 'okia 
sonaa yaowa-owa sababu manga singina 
ma dodaka doka yaowa-owa. Koge'enali 

mita, 'o nyawa ma dorou yosisupu 'okia 
sonaa 'ito-torou sababu manga singina 
ma dodaka doka ka 'o dorou. 

36 So niongano-nganono! 'O dunia ma 
do-dogumoka dua, 'o nyawa moi-moi 
'asa yomadomoku manga demo gee ma 
faedaa koi'iwa-'iwa. 

37 Sababu nia demo-demo ma sirete 
'asa 'isiputusu niosowono bolo ko'uwa." 
38 Ge'enaka de 'o 'agamaka yodoto- 
dotoko yamuruo naga de 'o Farisioka 
yongose, "'Aba Guru, ngomi miomau 

miamake nodiai 'o no-nako 'ihera- 
herangi." 

3910 Yesus wosango, "'Ena ma 
dingkaioka de ma daliseka 'o nyawa- 
nyawa ma 'orasi ne'ena. Ngini 
nioga'asoko? ngoi todiai 'o no-nako 
'ihera-herangi? Dua ka 'o ngai moi ma 
kotinikulawa, duga 'isoka to ma Nabii 
Yunus 'awi no-nako 'ihera-herangi. 

40 'O Yunus wiwange sa'ange de wiobiri 
sa'ange 'o naoko 'iamo-amoko ma 
pokoroka, koge'enali mita dua 'o Nyawa 
ma Ngowaka 'o wange sa'ange de 'o obiri 
sa'ange 'o bo'osuku ma dodaka doka. 

41'O dunia ma do-dogumoka 'o Niniwe 
ma nyawa 'asa yoma'oko yobicara ma 

ngale yakisisala 'o nyawa-nyawaka gee 
yo'ahu ma 'orasi ne'ena naga. Sababu 
'o Niniwe ma nyawa 'ona yotobakau 

'o sowono yodiai ma 'orasi 'o Yunus 
wakidotoko. Ma ne'enaka naga wimoi 
'ifoloi woamoko de 'o Yunus, ge'ena la 
ngoi, ma niooluku ni'isene. 

4210 dunia ma do-dogumoka dua 

'o Syebaku daku ma Koana mimoi 
'asa moma'oko mobicara ma ngale 
mosisala 'o nyawa-nyawa gee yo'ahu 
ma 'orasi ne'ena. Sababu muna momau 
mosigisene ma Koana 'o Salomo 
woba-barija wi do-dotoko, muna naga 
posironga 'o gurutoka de maino. Ma 
ne'enaka naga ma 'orasi ne'ena wimoi 
'ifoloi woamoko de ma Koana 'o Salomo, 
ma kowinisigisenuwa 'unaka." 

"Nako la 'o tokata 'isupuokau 

'o nyawaka, ge'ena 'itagi 'ikiloliti 
'imadononu 'o ngii 'idu-dudungu la 
'imaoma-omasa, ma koimadamakewa. 
44 Sababu ge'ena 'ingose, 'Ngoi dua 
tolioli 'o woaka gee tamadakau.' 
Ge'enaka yaika, 'ena ma woa ge'ena 
ka ma somoaka, 'itebi-tebini de 
'isikadiaioka. 

4> Ge'enaka 'itagioli de 'isiboano 'o 
tokata 'iregu ngai tumudiingi 'ifoloiosi 
'itingkai, de 'iwosama 'o nyawa gu'unaka 
gee, de 'imanoa ge'enaka. So ma rai 
'o nyawa gu'una 'ifoloiosi wisitorou de 
gee ma si-siraka. Koge'enali mita dua 
'idadi de 'o nyawa yoti-tingkai ma 'orasi 
ne'ena." 

46'0 Yesus wobicara ma gu-gudaioka 
'o nyawa yoku-kudaika, de wi 'esa, de 
wi riaka dodoto ma dutu yoboa. 'Ona 
yoma'oko-'oko ma dudunoka, de yomau 
yomabicara de de 'una. 

47 De wimoi ge'enaka dau yoku- 
kudaioka gee wosidemo 'o Yesusika, 
"Aba, 'ani 'esa de ni riaka dodoto doka 
ma dudunoka. 'Ona yomau yomabicara 
de de ngona." 

48'O Yesus wosango, "Nago'ona to ngoi 
'ai 'esa de 'ai riaka dodoto?" 

49 De wakitumutu 'awi do-domoteika de 
wongose, "No'ona to ngoi 'ai 'esa de 'ai 
riaka dodoto. 

>0'O nyawa gee yamoteke 'ai Dea 'o 
sorogaaka wi mau, 'ona ge'ena to ngoi 
'ai riaka dodoto, 'ai 'esa de 'ai biranga." 
1 3 1 Kage'ena ma wange mita, 'o 

Yesus wamada 'o woa ge'ena 

de wotagi 'o talaga ma batingika so 
wogogerie ge'enaka. 

20 nyawa manga gudai wisigilolitino, 
so 'una wosikaika 'o ngo'otiroka de 
wogogerie ge'enaka, 'ena yoku-kudai 
'ona 'o dowongioka. 

3Ge'enaka de 'o Yesus wakidotoko 
Tini-'inioka de wosi'ade-'ade. Wongose: 
"Wopai-pairi wimoi wotagi wi fini 
wopiakoro. 

“Gedagee wopiakoro, munuka 'itotaka 
'o ngekomuku. Ge'enaka de 'o namoro 
'iboa de ya'odomo yabootoka. 

> Munuka 'itotaka 'o tonaka 'ikakatetoku 
gee ma tonaka ka ma etaka. Ma fini 
ge'ena ma japatioka 'igo'oo, sababu ma 
tonaka koikipirinuwa, 

6 ma gee 'o wange yodasauku de ma fini 
'igo-go'oode ge'ena 'imaai deika 'i'osaka, 
so 'isongene sababu 'imasingutuku 
koikurutukuwa. 

7 De mita ma fini munuka 'itotaka gee 
'o sisika ma sigoronaku. Gee ma sisika 
'ifero de ma go'oo ge'ena yapilatu sigado 
'isongenoka. 

8 Ma gedagee 'itotaka 'o tonaka 
'Irewo-rewoku, ge'ena 'isowoko, munuka 

ma giliono 'o ratusu moi, munuka 'o nagi 
butanga, de munuka 'o nagi sa'ange." 

3'O Yesus wosijaritaka 'o 'ade-'ade 
ge'ena, de wongose, "Nako de nia 
ngaukoka nio'isenika." 

10 Ge'enaka de 'o Yesus wi do-domoteke 
yoboa 'unano de yosano, "'Aba, 'ido'oa so 
nako nobi-bicara 'o nyawa 'iku-kudaika 
de nopake 'o 'ade-'ade?" 

11'Ọ Yesus wosango, "Sababu ngini 
nikulakau 'o co-catu ma ngale niasahe 
kokia ma Jo'oungu ma Dutu wi pareta 
gee koisupu-supuwasi, ma 'ona 
yoku-kudaika ko'uwa. 

12 Sababu to nago'ona de ma 'ena, 
'ona 'asa yakiganapu 'ifoloiosi 'ikudai, so 
'ona 'asa yofoloiku. Duga to nago'ona 
koi'iwa, ge'ena naga ka ma etaka ma 
dua ya'eseka. 

13Ma ngale ge'ena ngoi topake 'o 
'ade-'ade nako tobi-bicara 'o nyawa 
yoku-kudaika, sababu 'ona yamake ma 
'isoka koyamakewa, 'ona yo'isene ma 
'isoka koyo'isenuwa de koyasahewa. 

14 De ge'ena 'idadiokau 'isoka ma 
Nabii Yesaya wosidemokau: 'Ma 
Jo'oungu ma Dutu wongose: 'Ona 'asa 
yosigisene kaitaurika ma koyasahewa; 

'ona 'asa kaitaurika yodi-diriidi ma 
koyosidongoowa. 

15 Sababu 'o nyawa no'ona manga 
singina 'iopinokau, manga ngauku 
yati'imukokau, de manga ako 
yaruutokau. Koge'ena 'idadi la 
manga ako 'uwa yosimake, manga 
ngauku 'uwa yosi'isene, de manga 
di-dibangi 'uwa yasahe la 'uwa yolioli 
ngoino, de takisilaha."" 

16'Ọ Yesus wongose 'awi do-domoteika, 
"Duga ngini ne'ena niosanangioka 
sababu ngini ma gou-goungu niamake 
de nio'isene. 

17 Niongano-nganono! Manga gudai 
'o nabii de 'o nyawa yoloa-loa yomau 
yamake gee 'isoka ngini niamakekau 
ma 'orasi ne'ena, ma 'ona koyamakewa. 
'Ona yomau yo'isene 'okia naga ngini 
nio'isenokau ma 'orasi ne'ena, ma 'ona 
koyo'isenuwa." 

18 "Niosigisene 'o 'ade-'ade wopai-pairi 
wimoi wi fini wopiakoro. 

19'0 fini gee 'itotaka 'o ngekomuku, 
ge'ena 'isoka 'o nyawa gee yo'isenoka 
ma habari ma ngale kokia ma Jo'oungu 
ma Dutu wopareta, ma koyasahewa. 'O 
Tokata ma Koana 'iboa de ya'oraka 'okia 

naga gee yapiakorukou to 'ona manga 
singinaka. 

2010 fini gee 'itotaka 'o tonaka 
'iteto-tetoku, ge'ena 'isoka 'o nyawa 
gee kayo'isenoka 'o habari ge'ena 
de yadawongokau de manga singina 
'imore-morene, 

21 duga 'o habari ge'ena 
koimasingutukuwa manga singinaka, 
so ka gedagee yosangisara bolo 
yakihalebiru sababu 'o habari ge'ena, de 
yamadakau. 

2210 fini gee 'itotaka 'o sisika ma 
dodaku, ge'ena 'isoka 'o nyawa gee 
yo'isenoka 'o habari ge'ena ma yododato 
ma ngale manga 'ahu, de ka 'o pipi 
yonyafisuu, so 'o Habari ma Owa manga 
singina ma dodaka gee yapilatu so 
koisowokuwa. 

23 De 'o fini gee 'itotaka 'o tonaka 
'Irewo-rewoku, ge'ena 'o nyawa gee 
yo'isenoka 'o habari ge'ena de yasahe. 
'Ona yakidosowoko munuka ma gilio 
'o ratusu moioka, munuka 'o nagi 
butangaka, munuka 'o nagi sa'angeka." 

24:0 Yesus wosijaritali 'o 'ade-'ade moi 
'o nyawa yoku-kudaika, konee, "Nako 
ma Jo'oungu ma Dutu wopareta, ge'ena 

'isoka 'o fini yaowa-owa wopai-pairi 
wimoi wodatomo wi bairoka. 

25 Ma moi ge'ena 'iobiruku, gee 'o 
nyawa 'iodumu yoma'iduoka, de wopai- 
pairi wi musu woboa 'o ngu'usumu 
wopiakoro 'o bira ma dodako, ge'enaka 
de wotagiokau. 

26 Gedagee ma bira ge'ena 'igo'oo so 
'isooboto, de ma ngu'usumu mita 'igo'oo. 

27 Ge'enaka de wopai-pairi 'awi ro-riwo 
yaino yosidemo ma bairi ma dutuno, 
'Bereki, to ngona ni bairoka 'o bira 
notuduku, de kokia so doka de ma 'ena 
'o ngu'usumu?' 

28 De ma bairi ma dutu wongose, 
'Ge'ena 'o musu wimoi wobadingaka.' 
Ge'enaka de wi ro-riwo go'ona yosanoli, 
'Nomodeke, 'Aba? miaika miarapuku 'o 
ngu'usumu ge'ena?' 

29 Ma bairi ma dutu wongose, "Uwa. 
Sababu done niosidarapuku de ma bira. 

30 Niamadaka 'imasidefero sigado 
'o togutuku. Dua ngoi 'asa tongose 
yo'utu-'utuika, 'o ngu'usumu 'isira 
niatoomu, de niapusukino 'asa de 
niatuuku. Ge'enaka de nialomu 'o bira, 
la niadaoto 'ai rawongoka.'" ma doda 

3110 Yesus wokula 'o 'ade-'ade moioli 
'o nyawa yoku-kudaika, konee, "Ma 
Jo'oungu ma Dutu wopareta 'isi'ade-'ade 
'isoka 'o sawi ma doda 'o nyawa moi 
yatuduku manga bairoka. 

3210 fini 'ifoloi 'inye-nyeme ge'ena 'o 
sawi ma doda. Duga nako la 'i'oodeu, 
ge'ena dua 'ena 'ifoloi ''amokie de 'o joro 
ma di-dingoono 'iregu. 'Ena 'imadiai 'o 
gota so 'o namoro 'iboa 'imasi'igutu ma 
sago-sagoka." 

3310 Yesus wokula mita 'o 'ade-'ade 
ne'ena 'o nyawa yoku-kudaika, wongose 
'ato, "Nako ma Jo'oungu ma Dutu 
wopareta, ge'ena 'isoka 'o ragi 'o 
ngeweka mimoi mosikaruahe de 'o tarigu 
ma amokoka so 'idoa." 

3410 Yesus wodotoko 'o nyawa yoku- 
kudaika, ge'ena 'iodumu wopake 'o 
'ade-'ade. 

35 Koge'ena la moteke 'o nabii wimoi 
wosidemokau: "Ngoi topake 'o 'ade-'ade 
nako tobi-bicara 'onaka; ngoi 'asa 
takisidemo 'okia naga koisupu-supuwasi 
kaikurue 'o duniasi 'isidadi." 

36 Ge'enaka de 'o Yesus womagoraka 
ge'ena 'o nyawa yoku-kudaioka, de 
wowosama 'o woaka. 'Awi do-domoteke 

yoboa de yongose, "Bika 'Aba, nosiwaiti 
'o 'ade-'ade gee 'o ngu'usumu 'o bira ma 
dodaka." 

3710 Yesus wosango, "'O nyawa gee 
wodatomo 'o gisisi yaowa-owa gu'una 'o 
Nyawa ma Ngowaka. 

3810 bairi ge'ena 'o dunia ne'ena. 'O 
gisisi yaowa-owa ge'ena 'o nyawa gee 
yodadi ma Jo'oungu ma Dutu wi kawasa. 
'O ngu'usumu ge'ena 'o nyawa gee 
yomoteke de 'o Tokata ma Koana. 

3910 saturuu gee 'idatomo 'o ngu'usumu 
ge'ena 'o Tokata ma Koana. 'O togutuku 
ge'ena la 'o dunia ma do-dogumu, de 
yo'utu-'utuku ge'ena 'o mala'ekati. 

40 Kokia naga 'o ngu'usumu yatoomu de 
yatuuku, koge'enali mita dua 'o dunia 
ma do-dogumoka. 

41'O Nyawa ma Ngowaka dua wosuloko 
'o mala'ekati yatoomu 'o nyawa gee 
yodadi sababu 'o nyawa 'iregu yosowono, 
de gee yoti-tingkai 'iodumu. 

42 Go'ona yoodumu 'asa yaki'umo 'o 
'uku 'iluru-lurusika, ge'enaka 'asa 'ona 
yosangisara de yo'ari. 

43 De godagee yamote-moteke ma 
Jo'oungu ma Dutu wi mau, 'ona ge'ena 
dua yoletongo, matero ka 'o wange 

ma ako, ma Jo'oungu ma Dutu to 'ona 
manga Dea wi dunia ma sungioka. So 
nako de nia ngaukoka, nio'isenika!" 

"Nako ma Jo'oungu ma Dutu 
wopareta, ge'ena 'isoka 'o 'ade-'ade 
neneda. 'O nyawa wimoi 'O harataa 
wamake dau 'o tonaka ma dodaka de 
kawosibaitokali. Sababu 'una kaifoloi 
womorene so wotagi wawukunu 'awi kia 
sonaa 'iodumu, ge'enaka de woliono de 
wa'ija ma tonaka ge'ena." 

45 "Nako ma Jo'oungu ma Dutu 
wopareta, 'isi'ade-'ade 'isoka woko- 
korago wimoi 'o mutiara 'ihali-hali 
wononu. 

46 Gedagee wamakeka ma mutiara 
'isure-sure 'o muhi moi, de wotagi 
wawukunu 'awi kia sonaa 'iodumu, de 
wosi'ija 'o mutiara ngai moi ge'ena." 

"Nako ma Jo'oungu ma Dutu 
wopareta, ge'ena 'isi'ade-'ade 'isoka 'o 
soma yawaruku 'o ngootoka, de yadaene 
'o naoko 'i'ini-'inioka. 

48 Gedagee ma soma ge'ena 
'Tomangokau, de yosoma-soma 
go'ona yatobaka 'o dowongisa. Ge'enaka 
de yogogeruku yosikati-tingaka ma 

naoko ge'ena, yaowa-owa gee 'O rataku 
yosinoa, de gee ma do-dorou ya'umo. 

49 Koge'enali mita dua 'o dunia ma 
do-dogumoka, 'o mala'ekati 'asa 
yosikati-tingaka 'o nyawa gee yamote- 
moteke ma Jo'oungu ma Dutu wi mau, 
de gee yoti-tingkai. 

>0 Ge'enaka de 'o nyawa yoti-tingkai 
'asa yaki'umo 'o 'ukuka, ge'enaka dua 
'ona yosangisara de yo'ari." 

2110 Yesus wosano, "Niasahekau ge'ena 
'lodumu?" 'Ona yosango, "Miasahekau 
'Aba!" 

>2 Ge'enaka de 'o Yesus wongose, "'O 
'agamaka yodoto-dotoko gee yodadiokau 
ma Jo'oungu ma Dutu 'awi kawasa, 
ge'ena 'isoka 'o woa ma dutu wimoi 
de 'awi harataaka. 'Una wosisupu 'awi 
harataa ma ngiioka, 'okia sonaa ma sira 
de ma sungi." 

>3'O Yesus waduanga wosidemo 'o 
'ade-'ade 'iodumu ge'ena, de woma'aiki 
ge'enaka, 

“de wolio 'awi soanika. Ge'enaka 
waika de wodotoko 'o lo-lomu ma woaka, 
de 'o nyawa yosigise-gisene ge'enaka 
yoherangi ma sala. 'Ona yongose, "Kiano 
womadamake 'o cawaro koge'ena? De 

kiano womadamake 'o kuasa so wodiai 
'o no-nako 'ihera-herangi? 
>> 'Una ge'ena 'o woa wodi-diai wi 
ngowaka. 'Awi 'esa, ngo Maria, de wi 
dodo-dodoto ma dutu 'o Yakobus, 'o 
Yusuf, 'o Simon de 'o Yudas. 
26 De 'awi bira-biranga ma dutu 
mita yogogere ne'enaka. Kiano 'una 
womadamake 'iodumu ge'ena?" 
>/ So 'ona wiitomo 'o Yesus. Ge'enaka 
de 'o Yesus wongose 'onaka, "O nabii 
moi ge'ena yakihoromati kiaka naga 
bato, duga to 'ona manga soanoka bolo 
manga woaka ge'ena ko'uwa." 
>8 Ge'enau so ge'enaka 'o Yesus 
koikudaiwa wodiai 'o no-nako 'ihera- 
herangi sababu koyongakuwa. 
1 Ma 'orasi ge'ena 'o Herodes 

TA an 'o Galileaka, 
wogi'isenoka 'o Yesus wi habari, 

2de wongose 'awi ro-riwoka, "Ma 
raiokau ne'ena ge'ena 'o Yohanes 
Wo'osi-'osiki womomikieli! Sababu 
ge'ena to 'una wi kuasa de ma 'ena 
wodiai 'o no-nako 'ihera-herangi." 

3 Sababu ma sira 'o Herodes wosuloko 
'o Yohanes witagoko de wipusuku la 
wisingosama 'o buika. 'O Herodes wodiai 

koge'ena, sababu ma titi ngo Herodias. 
Muna ge'ena 'o Herodes wi dodoto ma 
dutu 'o Filipus ma wekata. 

“Sababu 'o Yohanes wosidawanono 'o 
Herodesika wongose, "Koyadaenuwa 
ngona moningaamoko ngo Herodias!" 

>'O Herodes womau wito'oma 'o 
Yohanes, duga kawimodongoka 'o nyawa 
yoku-kudaika sababu 'ona yanako 'o 
Yohanes ge'ena 'o nabii moi. 

6 Ma 'orasi 'o Herodes 'awi wange ma 
gilio wodiai, de ngo Herodias mi ngowaka 
moroge ge'ena 'o nyawa yoboa-boano 
manga bionoka. 'O Herodes woduaka ma 
sala 'ami roge ge'ena, 

7 so wojaji de wosasi munaka, 'okia 
naga bato moga'asoko, 'asa womikula. 

8 De ngano ma 'esa mosuloko ma 
jojaruka gumuna, so mongose, "Ngoi 
toga'asoko 'o Yohanes wi saeke nikula 'o 
bobilanguoka 'isinoaku ka kone'enasi." 

2'O Herodes wogi'isenoka mi ga- 
ga'asoko ge'ena de wi singina 'isusa 
ma sala. Duga 'una wosasiokau 'o 
nyawa yoboa-boano manga bionoka, 
so wopareta la 'o mosolese gumuna mi 
ga-ga'asoko ge'ena de ma 'ena. 

10'Una wosuloko 'o nyawa yotagi 'o 
buika la ya'ogu 'o Yohanes wi saeke. 

11 Ge'enaka de 'o Yohanes wi saeke 
ge'ena yosingosama, 'o bobilanguoka 
yosinoaku, 'asa de yokula 'o jojaruka 
gumuna. Ge'enaka de 'o jojaru gumuna 
mokulali ma 'esaka. 

12 Ge'enaka de 'o Yohanes wi do- 
domoteke yoboa ya'ese 'o Yohanes wi 
songene de yapo'osuku. Yapo'osuoka de 
yotagi yositotara 'o Yesusika. 

13 Ma habari ge'ena 'o Yesus wo'isenoka, 
de womagoraka ge'enaka so wongo'otiri 
wosikaika womatengo 'o ngii 'irii-riidika. 
Ma gedagee 'o nyawa yoku-kudai 
wigi'isene de moi-moi manga soana 
yamada so wisidu'uru kayolingana. 

14 Gee 'o Yesus womasabi de wakimake 
'o nyawa yoku-kudai go'ona, de 
wakisingina. Ge'enaka de wakisilaha 
kiaka gee yopa-panyake. 

15 'Tobirou de 'o Yesus wi do-domoteke 
yongose 'o Yesusika, "Ilobirou de 'o ngii 
ne'ena 'imatingakino, so yaowa, 'Aba, 
nakisuloko yokokilio yoku-kudai go'ona, 
la 'o 'inomo yomadi'ija 'o soa-soanoka." 

16'OỌ Yesus wongose, "'Uwau yotagi, ka 
nginiou niakikula 'o 'inomo." 

17'Awi do-domoteke yosango, 
"Ngomioka duga ka 'o roti 'o ngai motoa 
de 'o naoko 'o ngai modidioka!" 

18 De 'una wongose, "Nia'asano 
nongoka." 

19 Ge'enaka de wakisuloko yoku-kudai 
go'ona 'o 'ubutoka yogogerie, de wa'ese 
'o roti ngai motoa de 'o naoko ngai modidi 
ge'ena, de 'o diwangie womatagade de 
wo'amalaha ma Jo'oungu ma Dutude. 
'Asa deika ma roti ge'ena wakakaeta, 
deika wokula 'awi do-domoteika la 
yosibula-bula 'o nyawa yoku-kudaika 
go'ona. 

20'Ona yoodumu yo'odomo sigado 
yakipunusoka. Ge'enaka de 'o Yesus 
wi do-domoteke yotoomu ma 'inomo 
ma baili ge'ena, 'o pa'udi mogiooko de 
modidioka. 

21 Ma 'orasi ge'ena gee yo'odo-'odomo 
manga gudai poilia yacaana motoa, 
ge'ena koyakidoimuawasi 'o ngeweka de 
'o ngowa-ngowaka. 

22 Ge'ena 'iduanga de 'o Yesus wakiyogo 
wi do-domoteke 'o ngo'otiruku yoparene 
de yosirau 'o talaga ma songonaka, 
'ena yoku-kudaika go'ona wakisuloko 
yokokiliou. 

23 Gedagee yoku-kudai yotagioka, de 
'o Yesus womatengo wosau 'o gigiede 
la wolahidoa. 'Iobirukou 'ena 'o Yesus 
kage'enakasi womatengoka. 

24 :Ena 'o ngo'otiri gee 'o Yesus wi 
do-domoteke yobare-barene 'o gurutikau 
'o moku-moku yapoka-poka sababu 'o 
dadoko yatomo. 

25 'Isori 'ibibini 'o Yesus woboa 'onaka 
wotagi-tagi 'o 'akere ma dekuoko. 

26 Gedagee wi do-domoteke wimake 
wotagi-tagi 'o 'akere ma dekuoko, de 
yakitodokana ma sala. Yakimodongo so 
yopoaka 'ato, "Ididi! 'O tokata!" 

27 Ma 'o Yesus wongose 'onaka, 
"Nimarii-riidi! 'Uwa nimodongo. Ngoi 
ne'ena 'o Yesus." 

28 Ge'enaka de 'o Petrus wongose, 
"Jou, ngonau ge'ena? Nako ma goungu 
ngonau, nosuloko taika ngonaka 
totagi-tagi 'o 'akere ma dekuka." 

2910 Yesus wongose, "Nou!" Ge'enaka 
de 'o Petrus wo'uti 'o ngo'otiroka de 
waika 'o Yesusika. 

30 Ma gee wamao 'o dadoko 'ikuata 
ge'ena ma talagaka de wimodongo so 
'Ikurueu wolutu de womasigasoko, “Jou, 
noiriwo!" 

31 Ge'enaka de 'o Yesus witagoko de 
wongose, "Ngona ne'ena konoingakuwa 
rekeni! 'Ido'oa so ni singina 'ikapula?" 

32 Ge'enaka de 'o Yesus de 'o Petrus 
yoparenokau ge'ena ma ngo'otiruku de 
ma dadoko mita 'iriidokau. 

33 So wi do-domoteke yosuba 'unaka. 
'Ona yongose, "Ma gou-goungu, Jou, 
ngona ne'ena ma Jo'oungu ma Dutu wi 
Ngowaka!" 

34 Ya'adonika ma talaga ma songonaka, 
de yo'uti 'o Genesaretioka. 

35 De ma nyawa ge'enaka gee wimake 
'o Yesus woboa, de yosikawasa ma 
daeraa yosinoimika ge'ena ma kota ma 
sidateoka. Ge'enaka de yopa-panyake 
yakikoki'asa 'o Yesusino. 

36 De yoga'asoko la wosidabi wi 
baju 'ikuru-kurutuku yatigi, ngaro ka 
ma barenika. De gedagee yatigi-tigi 
yoodumu manga panyake 'ikoki'aiki. 

1 5 1 Ge'enaka de 'o Farisioka 'o 

bolu moi de 'o 'agamaka yodoto- 
dotoko yamuruo naga 'o Yerusalemuno, 
yaino 'o Yesusino yosano, 

2"Ido'oa so ni do-domoteke yaparene 
to ngone nanga edete de nanga dotumu 

manga 'adati? Gee yo'odomo ma 'isira 
ko manga giamuwa ya'isoko." 

3'0 Yesus wosango, "'Ido'oa so ngini ma 
Jo'oungu ma Dutu wi pareta niaparene, 
de niosilamo-lamo ka nia edete de nia 
dotumu manga 'adati? 

“Sababu ma Jo'oungu ma Dutu 
wongose, 'Niakihoromati nia dea de nia 
'esa, de nago'ona yakisibobeto manga 
balusika, 'ona salingou yakihukumu 
yakiso-songene.' 

> Ma ngini niosidotoko 'ato, 'Koido'oawa 
nia balusu koniakikalesanguwa sababu 
nia kia sonaa niokulakau ma Jouka.' 

6 Koge'enau niodiai ngini niamao 
koiparaluuwau niakihoromati nia balusu. 
So ma sababu nia edete de nia dotumu 
manga 'adati, ngini koniosikiamoiwau 
ma Jo'oungu ma Dutu wi demo. 

7 Tei, ngini tabangeluku! Yadae- 
daene monga 'okia naga 'o Yesaya 
wosidemokau ma sirasi ma ngale ngini. 

8'O Yesaya wosidemo konee: 'Ma 
Jo'oungu ma Dutu wongose 'ato 'o nyawa 
no'ona yosuba ngoino duga ka manga 
'uru ma kaioka, ma manga singina 'ena 
'Imasikurutu ngoioka. 

? Ma faedaa koi'iwa 'ona yosuba ngoino, 
sababu 'ona yodotoko 'o nyawa ma 
'atorangi, de yongose 'ato to ngoi 'ai 
'atorangi.'" 

10 Ge'enaka de 'o Yesus waki'asokino 
'o nyawa yoku-kudai de wakidongose, 
"Niosigisene la niasahe! 

11 Gee 'iwosama nanga 'uruoko ge'ena 
koinasimediruwa; de gedagee 'okia 
naga 'isupu nanga 'urude, ge'enau 
'inasimediri." 

12 Ge'enaka de 'o Yesus wi do-domoteke 
yoboa de yosidemo 'unaka, "'Aba, 
nanakokau? 'o Farisioka yomadegese ma 
ngale gee yo'isenoka nobi-bicara?" 

13'O Yesus wosango, "'O joro moi-moi 
gee ko 'ai Deawa 'o sorogaaka wotuduku, 
dua yarapuku. 

14:0) Farisioka ge'ena 'uwa 
niakisigisenika. 'Ona ge'ena 'o ma- 
malingi 'ipilo-piloko, so nako 'o nyawa 
yopilo-piloko yakituda 'o nyawa yopilo- 
piloko, ge'ena dua yomasidootaka 'o 
guruuku." 

150) Petrus wongose, "'Aba, yaowa 
minisisahenosi 'o 'ade-'ade ge'ena!" 

16'0 Yesus wosango, "So ge'ena ngini 
mita koniasahewasi? 

17 Konianakowasi? 'okia naga gee 
'Iwosama nanga 'uruoko de 'itotara 
nanga pokoruku 'asa deika 'isupuoli? 

18 Ma gee 'isupu nanga 'urude ge'ena 
'o singinano 'ibaoro; de ge'enau 
'inasimediri. 

19 Sababu 'o singinano 'ibaoro 'o 
di-dibangi 'ito-torou, ge'enau 'isidadi 
'o do'oma, 'o songou, 'o ga'angara, 

'o dosiki, 'o sakisii ma ngeluku de 'o 
sikagurubungu. 

20 Ma hali ge'enau 'o nyawa yakisimediri, 
ma gee yo'odomo de manga giama 
koya'isokuwa ge'ena ko'uwa." 

21 Ge'enaka de 'o Yesus wamada ma 
daeraa ge'ena, de wosikaoko 'o daeraa 
gee 'o Tirus de 'o Sidon ma kota ma 
dateoko. 

22 Ma daeraaka ge'ena, 'o Kanaan ma 
nyawa mimoi moboa 'o Yesusino de 
mo'aso-'asoko, "Ee! Dautu wi Ngowaka, 
noisingina ngoi! 'Ai ngowaka motoroukou 
'o tokata mialiti so." 

2310 Yesus ka ma eta ma kowosangowa 
munaka. Ge'enaka de 'o Yesus wi do- 
domoteke yaika 'o Yesusika yoga'asoko, 
"Aba, nosuloko la 'o ngeweka gumuna 
motagikau. Muna kamonamote-moteke 

de kamomasigaso-gasoko mi 'ilingi 
kadakuoko!" 

24:0 Yesus wosango, "Ngoi 'isuloko 
takiriwo duga ka 'o Israel ma nyawaka 
gee yoliba-liba." 

250 ngeweka gumuna 'o Yesus 
wi bionoka maino motalibukuku de 
mongose, "'Aba, noiriwo ngoi!" 

26 Duga 'o Yesus wosango, 
"Koyadaenuwa 'o ngowa-ngowaka 
manga 'inomo de 'o kasoka podukula." 

27:0 ngeweka gumuna mosango, "Ma 
goungu ge'ena, 'Aba, duga 'o kaso mita 
ya'odomo 'o 'inomo 'itota-totauku ma 
dutu wi amaka ma timioka." 

28 Ge'enaka de 'o Yesus wongose, "'Esa, 
'ani ngo-ngaku ma guatoka, so madaka 
la 'idadi gee 'okia naga ngona nomau!" 
Kage'ena ma 'orasi mita de 'o ngeweka 
gumuna mi ngowaka 'isanangiokau. 

2910 Yesus wamada ma ngii ge'ena, de 
wotagi wanonu 'o Galilea ma talaga ma 
batingino. Ge'enaka de wosau 'o gigiede, 
de wogogerieu ge'enaka. 

3010 nyawa manga gudai yoboa 'unano, 
yaki'asano yoliga-liga, yopilo-piloko, 
yolugu-lugu, yomou-mou, de manga 
gudaiosi manga panyake 'iregu. Yopa- 

panyake yoodumu go'ona yakinoaku 'o 
Yesus wi bionoka, de wakisilaha. 

31'O nyawa yoku-kudai ge'enaka gee 
yoherangi ma sala, gedagee yakimake 
yomou-mou 'idadi yobicara, yoliga-liga 
koyoligawau, yolugu-lugu 'idadi yotagi, 
de yopilo-piloko yomasimakekau. 
Ge'enaka de 'ona wisiarene 'o Israeloka 
manga Jo'oungu ma Dutu. 

32 Ge'enaka de 'o Yesus wi do-domoteke 
waki'asokino de wongose, "Takisingina 
'o nyawa yoku-kudai no'ona. 'O wange 
sa'angenou 'ona de de ngoi, de ma 'orasi 
ne'ena to 'ona manga 'inomo koi'iwau. 
Ngoi tooluku 'ona yolio de manga 
pokoro ma doda 'uwa. 'Uwa sigado 'o 
ngekomoka naga de kayopusa." 

33 Ge'enaka de 'o Yesus wi do-domoteke 
yongose 'unaka, "O ngii 'imatinga- 
tingakinoka ne'ena de kiano pamake 'o 
'inomo la pakisi'odomo 'o nyawa manga 
gudai no'ona?" 

34:0 Yesus wosano, "Nia roti ngai 
muruoka naga?" 'Ona yosango, 

"Ngai tumudiingoka de 'o naoko ma 
di-dingoono ngai muruoka naga." 

35 Ge'enaka de 'o Yesus wosuloko 
yoku-kudai go'ona 'o tonaoka yogogerie. 

36 De ma roti ngai tumudiingi de ma 
naoko ge'ena wa'ese, de wosi'amalaha 
ma Jo'oungu ma Dutude. Ge'enaka 
de waeta-eta, deika wokula wi do- 
domoteika so yosibula-bula 'o nyawa 
yoku-kudaika. 

37 Yoodumu go'ona yo'odomo 
yakikokipunusoka, de 'o Yesus wi 
do-domoteke yatoomu ma 'inomo ma 
baili, 'o pa'udi 'ila-laagomo tumudiingi 
'Toma-'omanga. 

38 Ma 'orasi ge'ena yo'odomo ka 
'o nau-naurosi yacaana soatou, 
koyakidoimuawasi 'o nge-ngeweka de 'o 
ngowa-ngowaka. 

39 Ge'enaka de 'o Yesus wakisuloko 
yoku-kudai go'ona yokokilio. 'Una 'o 
ngo'otiruku woparene de wosikaika 'o 
Magadan ma daeraaka. 

1 6 t'O Farisioka de 'o Sadukioka 

yamuruo naga yaino 'o Yesusino 
wibole ma timi-timi. 'Ona yoga'asoko 
la wodiai 'o no-nako 'ihera-herangi la 
'isinyata 'una ge'ena ma Jo'oungu ma 

Dutuoka de waino. 

20 Yesus wosango, "Nako 'o wange 
'itumunou de 'o diwanga 'itereboko 
ge'ena niongose wangede dua 'iogoro. 

3 De 'o ngoru-ngorumika, niongose 'ato 
'o wange ne'ena dua 'ibesaka sababu 'o 
diwanga 'itereboko de 'ilobi. Ngini 'idadi 
niosikanako 'ibesaka bolo ko'uwa ka 
'o diwangoka niamake, ma 'o no-nako 
'ihera-herangi 'idadi-dadi ne'ena naga 
ngini konianakowa to 'ena ma ngale. 

4'O nyawa-nyawa ne'ena naga 
posironga yotingkaioka ma de 
koyosingou-ngounuwa. 'Ona yoga'asoko 
'o no-nako 'ihera-herangi todiai, dua ka 
moi ma kotinisidumutuwa, tosidumutu 
duga 'isoka ma Nabii Yunus 'awi 
no-nako 'ihera-herangi." Ka koge'ena 
wongoseka de wotagi so wakimadakou 
'ona ge'enaka. 

> Ma 'orasi 'o Yesus wi do-domoteke 
ya'adonika 'o talaga ma songonaka, 'asa 
de yonganonie 'ato 'o roti yamongoruku. 

6'O Yesus wongose, "Niomanako-nako 
'o Farisioka de 'o Sadukioka manga 
ragika." 

7 Yogi'isene 'o Yesus wi demo ge'ena, 
de moi-moi yomakadongose, "'Una 
koge'ena wongose sababu ngone 'o roti 
kopo'asawa." 

8'O Yesus wanako 'okia naga 'ona 
yomasikademo, so wongose, "'Ido'oa 

so ngini niatibangi ma ngale 'o roti 
konio'asawa? Ngini koniongakuwasi 
rekeni! 

? Koniasahewasi? Konionganoninowau? 
'o roti ngai motoa takide-deeta yacaana 
motoa? 'O pa'udi muruo ma baili 
niapoluno? 

10 De kokiali gee 'o roti ngai tumudiingi 
de yacaana soatoka? 'O pa'udi 'ila- 
laagomo muruo ma roti ma baili 
niatoomuno? 

11 'Ido'oa so ngini koniasahewa 'ato ngoi 
tobi-bicara nginika ge'ena ma dumutu 
ko 'o rotiwa? Nimasitiari 'o Farisioka de 
'o Sadukioka manga ragika." 

12 Ge'enaka 'asa de yasahe ma ngale 'o 
Yesus wakisuloko yomasitiari 'o ragika 
gee ko 'o rotiwa ma ragi yosidi-diai, ma 
'ena 'o Farisioka de 'o Sadukioka manga 
do-dotoko. 

13'Ọ Yesus wotagi 'o Kaisarea Filipi ma 
kota ma daeraa ma dateoka. Ge'enaka 
'una wakisano wi do-domoteika, "Moteke 
'o nyawa manga demo, 'o Nyawa ma 
Ngowaka ge'ena nagu'una?" 

14'Awi do-domoteke yosango, "Munuka 
yongose 'o Yohanes Wo'osi-'osiki, de 
munuka yongose 'o Elia, de munukali 

yongose, 'o Yeremia, bolo 'o nabii 
wimoi." 

15 "Ma moteke ngini ma sirete, ngoi 
ne'ena nagu'una?" 

16 De 'o Simon Petrus wosango, "'Aba, 
ngona ge'ena ma Jo'oungu ma Dutu 
wi Ngiriki, ma Lahatala wowango 
kaisi'ado-'adonika wi Ngowaka." 

170 Yesus wongose, "Nosanangioka 
Simon, 'o Yunus wi ngowaka. Sababu ko 
'o nyawawa nisidemoka ma hali ge'ena, 
so 'ena 'ai Dea 'o sorogaaka. 

18 Sababu ge'ena tonisidemo, ngona 
ge'ena 'o Petrus, 'o teto 'ikua-kuata. De 
'o teto ne'ena ma dekude dua 'ai jamati 
tosigoko de koidadiwa yaisanga ngaro ka 
'o songenou ma pareta ma. 

19 Ngoi 'asa tokula ngonaka ma 
Jo'oungu ma Dutu wi Dunia ma 
Sungi ma ngorana ma kuci. 'Okia 
naga konosidabiwa 'o duniaka, dua 'o 
sorogaaka mita. De 'okia naga nosidabi 
'o duniaka, dua 'o sorogaaka mita." 

20 Ge'enaka de 'o Yesus wakisitiari wi 
do-domoteika, la 'uwa yosikademo 'ato 
'una ge'ena ma Jo'oungu ma Dutu wi 
Ngiriki. 

21 'Ikurue ma 'orasi ge'ena, 'o 
Yesus kawositarangikau wosidemo 
wi do-domoteika, 'ato 'una salingou 
wotagi 'o Yerusalemuka de ge'enaka 
wamake 'o sangisara ma gudaiku gee 
'o Yahudioka ma balu-balusino de 'o 
'imam ma saekino, de 'o 'agamaka 
yodoto-dotokino. 'Una 'asa wito'oma, ma 
'o wange sa'angeka de womomikoli. 

22 Ge'enaka de 'o Petrus 'o Yesus 
witobakino wi gagaroka de witawanono 
wongose, "'Aba, tanu ma Jo'oungu ma 
Dutu wonisikurutu ma hali ge'ena! 'Uwa 
sigado nidutuku!" 

23'0 Yesus womapulutuka 'o Petrusika 
de wongose, "Ee, ngona matero ka 'o 
Tokata ma Koana gee de! Noma'aikika 
ne'enaka! 'Uwa noitatoko; ni di-dibangi 
ge'ena ko ma Jo'oungu ma Dutunowa so 
ka 'o nyawano!" 

24 Ge'enaka de 'o Yesus wobicara wi 
do-domoteika, wongose 'ato, "Nago'ona 
yomau 'imoteke ngoi, salingou 'uwa 
yamoteke ka to 'ona ma sirete manga 
mau, de salingou yamoku 'o salip de 
tatapu yomoteke de de ngoi. 

25 Sababu nago'ona manga 'ahu 
yosingina, dua 'asa manga 'ahu 'iisanga. 

Ma nago'ona manga 'ahu 'iisanga ma 
ngale ngoi, 'asa yomadamake. 

26'Okia ma faedaa, 'o nyawa wimoi 
ngaro 'o dunia moi ne'ena ka to 'una, 
ma nako wi 'ahu 'iisanga? 'Idadi? 'o 'ahu 
positero de 'o kianikia? 

27 Koito'ingowau de 'o Nyawa ma 
Ngowaka de wi mala'ekati yomasidoboau 
de ma Dea wi kuasa. Ma 'orasi ge'ena 
dua de wosibalasi 'o nyawa moi-moi 
moteke manga di-diai. 

28 Niongano-nganono! Ngini 
ne'enaka gee, dua naga de ma 'ena 
koyosongenuawasi nako koyamakewasi 
'o Nyawa ma Ngowaka woboa wodadi 
Koana." 

1 7 1'O wange butanga 'ipasa de 

'o Yesus waki'asa 'o Petrus, 'O 
Yakobus, de ma dodoto 'o Yohanes, ka 
'ona yosau 'o gigie moi 'ikuru-kurutieka. 

? Manga bionoka, de 'o Yesus 'awi 
lugo 'ingali. 'Awi biono 'ikinitara 'isoka 
'o wange ma ako, de wi baju 'i'arese 
daungie 'iletongo. 

3 Ge'enaka de 'o do-domoteke yaruange 
go'ona yakimake 'o Musa de 'o Elia 
yomabi-bicara de 'o Yesus. 

“De 'o Petrus wongose, "Jou, 'ena ma 
sureka ngone ne'enaka. Nako noduaka, 
de 'asa todiai 'o da-darusu ngai sa'ange. 
Moi to ngona, Jou, moi to Musa, de moi 
to Elia." 

>'O Petrus kawobicarasi de 'o sauramo 
yakisao de ma sauramono doka 'o 
'ilingi 'isupu 'ingose, "Nu'una to ngoi 'ai 
Ngowaka towisiboso-bosono. 'Una 'ai 
singina wasanangi. Niosigisene 'unaka." 

6'O demo ge'ena 'o do-domoteke 
yo'isenoka de yakimodongo so 
yomapagaruku dau 'o tonaoka. 

7 Ma gee 'o Yesus woboa de wakitigi 
de wongose, "Niomomikieu; 'uwa 
nimodongo!" 

8 Ge'enaka de yomalega 'ena 
'iregu komoiwau so ka 'o Yesusou 
womatengoka. 

?Gedagee yo'uti ma gigieku ge'ena, de 
'o Yesus wakisitiari wongose 'ato, "Uwa 
niosikademo ka moika ma 'okia naga 
gee niamakekau kangano, ma 'orasi 'o 
Nyawa ma Ngowaka kowomomikuawasi 
'o songenino." 

10'O Yesus wi do-domoteke yosano, 
"Ido'oa so 'o 'agamaka yodoto-dotoko 
yongose 'ato ma Jo'oungu ma Dutu 

Elia salingou woboakau?" 

110) Yesus wosango, "Ma goungu 'o 
Elia woboa de wosikadiai 'okia sonaa 
'lodumu. 

12 Ma ngoi tinidongose nginika 'o Elia 
woboakau duga 'o nyawa kowinakowa; 
de widiai moteke ka to 'ona manga 
singina ma suka. De koge'enali mita dua 
yodiai 'o Nyawa ma Ngowakika." 

13 Ge'enaka de 'o do-domoteke yasahe 
'o Yesus 'awi bicara ma ngale 'o Elia 
ge'ena la 'o Yohanes Wo'osi-'osiki. 

14 Ge'enaka de 'o Yesus de 'awi 
do-domoteke yaruange yolio 'o nyawa 
yoku-kudaino gee, de wimoi waino 'o 
Yesus wi bionoka wosuba de wongose, 

15 "Aba, tanu nosingina 'ai ngowaka! 
'Una wimusu-musuku widofoloi de 
wosangisara ma sala, do'oaka wootaka 
'o 'ukuku de mita do'oaka 'o 'akeruku. 

16 Ngoi towi'asakau 'ani do-domoteika 
ma koya'akunuwa wisilaha." 

17:0) Yesus wongose, "'Etei, kaifoloiou 
ngini ne'ena! Ngini koniongaku-ngakuwa. 
Sigado kokiasi ma do'ingo ngoi de de 
ngini, de kokiasi ma do'ingo tosabari 
nginika? Nia'asano 'o ngowaka ge'ena." 

18 Ge'enaka de 'o Yesus wodorofu 
'o tokata gee 'o ngowakoka ge'ena 
'isupu, so 'isupu de ma ngowaka ge'ena 
'isanangiokau. 

19 Ge'enaka de 'o Yesus wi do-domoteke 
ka 'ona yoma'uraku yaino 'unano 
de yosano, "'Aba, 'ido'oa so ngomi 
komia'akunuwa mioginiiki 'o tokata 
ge'ena?" 

20'O Yesus wosango, "Sababu nia ngo- 
ngaku koikuatuwa. Niongano-nganono! 
Ngaro nia ngo-ngaku ma amoko 'isoka 'o 
sawi ma dodani, ma nako 'o diko ne'ena 
niosuloko, 'Nomato'oraka dokangika!' 
ma raiokau dua 'imato'oraka. 'Okia naga 
bato niodiai 'iodumu kaidadi. 

21 [Duga 'o tokata koge'ena nioginiiki, 
ge'ena 'idadi duga kapolahidoa de 
popuasa.]" 

22 Ma 'orasi 'o Yesus wi do-domoteke 
yomatoomuno 'o Galileaka, de 'o Yesus 
wosidemo 'onaka, "Koito'ingowau de 'o 
Nyawa ma Ngowaka widukula 'o nyawa 
manga giama ma soatika. 

23 Una 'asa wito'oma, duga ma wange 
sa'angeka 'asa de womomikokali." So 
'awi do-domoteke manga singina 'ifoloi 
'isusa. 


MATIUS 17.24-27 95 


24 Ma 'orasi 'o Yesus de wi do-domoteke 
ya'adonino 'o Kapernaumoka, de ma 
Jo'oungu ma Dutu wi Woa ma lewo 
yoga-ga'asoko yosano 'o Petrusika, "Nia 
guru wofangu bolo ko'uwa ma Jo'oungu 
ma Dutu wi Woa ma lewo?" 

2510 Petrus wosango, "Ia, wofangu!" 
Ge'enaka de 'o Petrus wowosama 'o 
woaka, de 'isira ka 'o Yesus wosano, 
"Simon, kokia moteke to ngona ni 
di-dibangi? Nago'ona salingou yofangu 
'o lewo bolo 'o balasitengi 'o duniaka ma 
koa-koanika? 'O kawasa bolo 'o nyawa 
ma dudunino?" 

2610 Petrus wosango, "'O nyawa 
ma dudunino." Ge'enaka de 'o Yesus 
wongose, "Nako koge'ena de 'o kawasa 
koiparaluuwau yofangu. 

27 Duga 'uwa sigado ngone podiai 
'ona yomadegese ma ngale, so notagi 
nogumaa 'o talagaka. De ma naoko ma 
di-disiraka natuono gee, dua ma 'uru 
ma dodaka namake 'o pipi ya'adonoka 
to ngone 'inamididi nanga balasitengi. 
Na'ese ma pipi ge'ena de nofangu nanga 
balasitengi ma ngale ma Jo'oungu ma 
Dutu wi Woa." 

1 Ma 'orasi ge'ena 'o Yesus wi 

18 do-domoteke yaino 'unano de 
yosano, "Nago'ona dua 'ifoloi yoamoko 
naga ma Jo'oungu ma Dutu 'awi 
kawasaka?" 

20 Yesus wa'eseno 'o ngowaka ma 
dingoono moi de wa'okode manga 
bionoka. 

3 De wongose, "Tinisidemo, duga 
kanimangali de nimadiai 'isoka 'o 
ngowa-ngowaka, ge'ena 'asa niodadi ma 
Jo'oungu ma Dutu 'awi kawasa. 

“Nago'ona manga singina yositipokoku 
yomadiai 'isoka 'o ngowaka ne'ena, 'ona 
'ifoloi yoamoko ma Jo'oungu ma Dutu wi 
kawasa ma sigoronaka. 

>De nago'ona yadawongo 'o ngowaka 
'isoka ne'ena sababu ngoi, ge'ena ma 
ngale 'idawongo ngoi." 

0 "Nago'ona yodiai sigado 'o ngowaka 
ma dingoono moi yongaku-ngaku ne'ena 
la koyongakuwau ngoino, ge'ena yaowa 
manga tomaroka 'o teto yosidupusuika 
de yakitapu 'o ngooto ma lukuku. 

7 Tei, 'o dunia ne'ena ma raiokau 
'itorouou, sababu 'o sagala moi-moi 
gee ma duanguku 'o nyawa yosowono. 
Ma raiokau ma hali 'isoka koge'ena 

ge'ena dua kaitaurika de ma 'ena, duga 
yotorouoka gee nago'ona yodadi sababu! 

8 Nako nia giama bolo nia dou nisi'asa 
'o sowonika, nia'ogu la nia'umoka. 'Ifoloi 
yaowa nio'ahu de ma Jo'oungu ma 
Dutu de nia giama bolo nia dou ka ma 
songonaka, ma 'uwa sigado nia giama 
de nia dou 'itoto-totomo de ni'umo 'o 
narakaka. 

?De nako nia ako nisi'asa 'o sowonika, 
niapeleuru la nia'umoka. Yaowa nio'ahu 
de ma Jo'oungu ma Dutu de nia ako ka 
ma songonaka, 'uwa sigado de nia ako 
'itoto-totomo ni'umo 'o narakaka." 

10 "Niongano-nganono! 'Uwa niakisiti- 
tingoono 'o ngowa-ngowaka ma 
di-dingoono no'ona ka moioni ma, 
sababu to 'ona manga mala'ekati daku 
'ai Dea wi bionoka 'o sorogaaka. 

11 Sababu 'o Nyawa ma Ngowaka 
woboa, ma ngale wakisilaha 'o nyawa 
yoliba-liba. 

12 Kokia to ngini nia di-dibangi? Nako 
wimoi wi domba 'o ratusu moioka de 'o 
ngai moi 'iisangoka, dua kokia ma dutu? 
Ma raiokau dua wamada ma domba 'o 
nagi siwo de siwo ge'ena 'o dikoka daku 
de wotagi wanonu gee 'iisa-isangoka. 

13 Tinisidemo ne'ena! Nako wamakeli 
wi domba ge'ena, dua 'ifoloiosi 
wodomorene ngaro de 'o nagi siwo de 
siwo gee koiisa-isanguwa ma. 

14 Koge'enali mita 'ania Dea 'o 
sorogaaka. Wooluku 'o nyawa moi 
yongaku-ngaku gee yoliba." 

15 "Nako 'ani manai 'o sowono wodiai 
ngonaka, ge'ena naika 'unaka de 
nosidumutu 'awi sowono ka ngini 
nimididioka nimasiriidino. Nako la 
wodomoteke 'ani demo-demo, ge'ena 
ma ngale niodagakunu winisigilio 'ani 
manai gu'una. 

16 Ma nako kowodomotekuwa, naki'asa 
moioli bolo yamididioli 'unaka. Sababu 
'o Buku 'Itebi-tebinoka 'isilefoku: 
'Salingou yaino ma kurangi yamididi bolo 
yaruange yasakisii ma ngale 'isinyata 
'una wosowono.' 

17 Nako 'una kowosigisenuwa 'o nyawa 
go'ona manga demo, niosidemo 'o 
jamatika. De nako 'o jamati manga 
demo mita kowosigisenuwa, winidiai 
'una ge'ena kaimatero de 'o balasitengi 
yoga-ga'asoko bolo ma Jo'oungu ma 
Dutu kawinako-nakowa. 

18 Ngoi tinisidemo, 'okia naga gee 
koniosidabiwa 'o duniaka, ge'ena 'o 
sorogaaka mita koge'ena. De 'okia 
naga niosimoteke 'o duniaka, dua 'o 
sorogaaka mita koge'enali. 

19 De tinisidemo mita, ngini 'o duniaka 
ne'ena nako la yamididi manga singina 
ka moi 'o kianikia bato yoparaluu de 
yosilahidoa, manga lahidoa ge'ena 'asa 
'ai Dea 'o sorogaaka gee wosimoteke. 

20 Sababu kiaka yamididi bolo 
yaruangeka yomatoomuno ma ngale 
ngoi, ngoi naga de de 'ona." 

21 Ge'enaka de 'o Petrus waino 'o 
Yesusino wosano, "Jou, nako 'ai manai 
yosowono ngoino de ma muruo salingou 
takisipidilika de kotomadonoakuwa? Ma 
tumudiingi?" 

2210 Yesus wosango, "Ko'uwa 
komatumudiinguwa, ma 'ena ma nagi 
tumudiingi 'isigali ma tumudiingi. 

23 Sababu nako ma Jo'oungu ma Dutu 
wopareta, ge'ena 'isoka 'o 'ade-'ade 
ne'ena: Ma Koana wimoi womau wi 
ro-riwo manga nagimi wakokipolu. 

24 Ma 'orasi wokurue wodoimi, de wimoi 
wi'asano wi nagimi de ma juta. 

25 Sababu kowa'akunuawau wafangu, 
so ma Koana wosuloko la 'una de 
wi wekata de wi ngowaka de wi kia 
sonaa 'iodumu yawukunu la wi nagimi 
yosifangu. Deika 'ona yodadi yongosi. 

26 De 'o ro-riwo gu'una wosuba ma 
Koana wi bionoka de womasiga'asoko 
wongose, 'Jou, nosabariosi! Ngoi 'asa 
takokifangu 'ai nagimi ge'ena!' 

27 Ge'enaka de ma Koana gu'una widora 
wi ro-riwoka gu'una so wi nagimi 'iodumu 
ge'ena kowongano-nganonuwau. 

28 Gedagee 'o ro-riwo gu'una 
wosupuokau ma Koanoka so wotagika, 
de yomakadaene de wimoi ka 'o 
ro-riwoli mita gee wonagimoka 'unaka 
'o caana muruo naga. Ge'enaka de 
wico'okoko wonagi-nagimi wi tomaroko, 
de wongose, 'Kone'enasi nofangunou!' 

29 De wi manai gu'una wosubaku wi 
bionoka de wongose, 'Nosabariosi, 'Esa 
moi, 'iodumu ge'ena 'asa tafangu!' 

30 Ma 'una wooluku. 'Una wisingosama 
wi manai gu'una'o buika sigado wafangu 
wabootoka 'awi nagimi. 

31 Gedagee 'o ro-riwo 'iregu yamake 
ge'ena de manga singina 'isusa so ma 
Koanika yokalaki. 

32 De ma Koana wi'asoko 'o ro-riwo 
woti-tingkai gu'una de widongose, 'Ee 
ngona 'o ro-riwo noti-tingkai! 'Ani nagimi 
'lodumu koi'iwau sababu nomasiga'asoko 
ngoino. 

33 Ko ngonawa? mita salingou nakidora 
ni manaika 'isoka ngoioli tonidora 
ngonaka?' 

34 Ma Koana wi do'otasa 'irama so 'o 
ro-riwo woti-tingkai gu'una wisingosama 
'o buika sigado wi nagimi 'iodumu 
wafanguoka. 

35 Koge'enali mita dua 'ai Dea 'o 
sorogaaka wodiai nginika moi-moi, nako 
ngini koniakisimadawa nia 'esa moi 
manga sowono nginika de nia singina 
ma gou-goungu." 

1'0 Yesus wosikokidemoka 

1 9 'jodumu ge'ena, de woma'aiki 
'o Galileaka so wosikaika 'o Yudea 
ma daeraaka 'o Yordan ma 'akere ma 
songonaka. 

? Manga gudai wimoteke, de ge'enaka 
dau manga panyake wosi'aiki. 

3 Ge'enaka de 'o Farisioka yamuruo 
naga yaino witaili. 'Ona yosano, "Moteke 
to ngone nanga 'agama ma besesongo, 

kaidadi nanga wekata paoluku de ma 
sababu 'o kianikia bato?" 

4'O Yesus wosango, "'O Buku 'Itebi- 
tebinoka 'ingose: 'Wosidadi-dadi 
wodiaiokau 'o nyawa 'o nauru de 'O 
ngeweka.' Koniabacawasi? 

> Ge'enaka de wosidemo, 'Sababu 
ge'ena 'o nauru 'asa yamada manga 'esa 
de manga dea, de yomarimoi de manga 
wekata so yamididi go'ona 'idadi ka moi!' 

6 So 'ona koyamati-tingakuwau so ka 
moiou. Sababu ge'ena 'okia naga ma 
Jo'oungu ma Dutu wosikatoomuokau, 'o 
nyawa koidadiwa posikati-tingaka." 

7 Ge'enaka de 'o Farisioka yongose, 
"Nako koge'ena de 'ido'oa so 'o Musa 
wosuloko 'o gangoluku ma surati yokula 
nako manga wekata yaoluku?" 

8'O Yesus wosango, "'O Musa wosidabi 
nia wekata niaoluku, sababu nia 
singina 'i'opini. Ma ma si-siraka 'ena ko 
koge'enawa. 

?Tinisidemo: Nago'ona manga wekata 
koisongouwa de yaolukou, yaoluoka 'asa 
de yongaamokoli de 'o ngeweka 'iregu, 
'ona ge'ena yosongou." 

100, do-domoteke yongose 'unaka, 
"Nako 'o giaberekioka naga ma hali 

koge'ena ma rupa, de yaowa 'uwau 
pongaamoko." 

110) Yesus wongose, "'O nyawa 
koiodumuwa yosimoteke 'o demo 
ge'ena, duga ka gee nago'ona ma 
Jo'oungu ma Dutu wositatapuokau. 

12 Sababu naga mita koidadiwa 
yongaamoko, ngano 'ona koge'enau 
kayomasidoboanosi. Naga mita 
koidadiwa yongaamoko, sababu 
yakikabirioka. De naga mita, 'ona 
ma sirete yooluku yongaamoko, ma 
ngale ma Jo'oungu ma Dutu wileleani. 
Nago'ona ya'akunu 'o do-dotoko ne'ena 
yasahe, madaka la yamoteke." 

13 Naga 'o nyawa 'o ngowa-ngowaka 
yaki'asano 'o Yesusoka la 'awi giama 
wakidatamiku manga saeoka de 
wakisilahidoa. Ma 'o do-domoteke 
yakingamo 'o nyawa go'ona. 

14 Ma 'o Yesus wongose 'awi do- 
domoteika, "Niakimadaka 'o ngowa- 
ngowaka go'ona yaino ngoino. 'Uwa 
koniakisidabiwa, sababu 'o nyawa gee 
yadawongo ma Jo'oungu ma Dutu 
'awi pareta 'isoka 'o ngowa-ngowaka, 
'ona yodadi ma Jo'oungu ma Dutu 'awi 
kawasa." 

15 Ge'enaka de 'o Yesus wi giama 
wakidatami manga saeuku de 
wakisibarakati. 'Asa deika womagoraka 
ge'enaka. 

16 Ma moi ge'ena wimoi waino 'o 
Yesusino de wongose, "'Aba Guru, 'okia 
yaowa-owa tadiai la tamake 'o 'ahu 
kaisi'ado-'adonika?" 

17'OỌ Yesus wosango, "'Ido'oa so ngona 
nosano ngoino ma ngale 'okia yaowa? 
Kawimoi duga yaowa. Duga nako nomau 
namake 'o 'ahu kaisi'ado-'adonika, 
ge'ena salingou nosingounu ma Jo'oungu 
ma Dutu 'awi besesongo." 

180, nyawa gu'una wosano 'o Yesusika, 
"O besesongo ka'ena gee?" 'O Yesus 
wosango, "'Uwa noto'oma, 'uwa 
nosongou, 'uwa notosiki, 'uwa nodadi 'o 
sakisii ma ngeluku, 

19 nakihoromati 'ani dea de 'ani 'esa, 
de nakisibosono 'o nyawa 'iodumu 'isoka 
ngona ma sirete nomasibosono." 

20:0) dogu'uru gu'una wosango, "O 
besesongo 'iodumu ge'ena tamotekokau. 
'Okiasi sonaa salingou?" 

2110 Yesus wongose, "Nako nomau 
nomadototomo, notagi 'ani harataa 
nakokiwukunu. De ma pipi nakisibula- 

bula 'o nyawa yosusa-susaka, de dua 
'asa namake 'o harataa 'o sorogaaka. 
Ge'ena 'iduanga, de naino la noimoteke 
ngoi!" 

22'O dogu'uru gu'una wo'isenoka 'o 
demo ge'ena, de wotagi de wi singina 
ma susa sababu wi harataa 'ikudai. 

23 Ge'enaka de 'o Yesus wongose 'awi 
do-domoteika, "Ma gou-goungu 'isusa 
'o nyawa kaya yodadi ma Jo'oungu ma 
Dutu wi kawasa. 

24 De moiosi ne'ena tinisidemo nginika: 
'O nyawa kaya yowosama ma Jo'oungu 
ma Dutu wi Dunia ma Sungika, ge'ena 
'ifoloi 'igapangi 'o 'onta 'o ngai moi 'o 
daiti ma sukonika 'iwosama." 

25 'Awi do-domoteke yo'isenoka 'o Yesus 
'awi demo ge'ena, de yakitodokana so 
yongose, "Nako koge'ena de nago'ona 
dua yamake 'o laha?" 

2610 Yesus wakidiriidi 'awi do-domoteika 
de wongose, "Ma hali ne'ena nako ka'o 
nyawa ge'ena koidadiwa, ma nako de 
ma Jo'oungu ma Dutu ge'ena 'iodumu 
'idadi." 

27 Ge'enaka de 'o Petrus wongose, 
"Namake ngomi miamadakau mia kia 

sonaa sababu minimoteke ngona, so dua 
'okia ngomi miamake?" 

2810 Yesus wongose 'onaka, "Tinisidemo 
ne'ena: 'O dunia ma sungioka dua 'o 
Nyawa ma Ngowaka wogogerie 'o koana 
ma go-gogeroka. De ngini, to ngoi 
'ai do-domoteke, 'asa niogogerie 'o 
koana ma go-gogere 'o ngai mogiooko 
de modidioka ma ngale niakipareta 
niahakimi 'o Israeloka 'o suku mogiooko 
de modidi. 

29 De nago'ona gee yamadakau manga 
woa, manga riaka dodoto bolo manga 
'esa biranga, manga dea de manga 
'esa, manga ngowaka bolo manga bairi 
sababu ngoi, 'ona 'asa yomadamake 
'isigali ma ratusu moi, de 'asa yamake 'o 
'ahu kaisi'ado-'adonika. 

30 Ma 'o nyawa manga gudai gee ma 
'orasi ne'ena yakimakeka 'o nyawa 
ma amoko, dua yodadi yotingoono, 
de gee ma 'orasi ne'ena yakimakeka 
yoti-tingoono, dua 'asa yodadi amoko." 
20 1 "Ma Jo'oungu ma Dutu wopareta 

'isi'ade-'ade konee: 'O raki ma 
dutu ka 'o ngoru-ngorumikasi de wotagi 
wononu 'o nyawa la yomanarama 'awi 

'anggur ma betuoka. 

2 Gedagee womodekoka yomaka'aturu 
wofangu 'onaka 'o wange moi 'o pipi 
'o saaka 'o ngai moi, de wosuloko 
yomanarama. 

3 Poilia 'o gagini 'idudungu de ma raki 
ma dutu gu'una wotagioli, de wakimake 
yamuruo naga 'o pasarioka yosomoaku. 

4De wongose 'onaka, 'Tagi 
niomanarama 'ai rakioka; 'asa 
tinikula nia sewa 'imakadaenoka.' 

> Ge'enaka de yotagiokau. 'O wange 
'ikorona de 'o wange 'imasiniporo, 
wotagioli de koge'enali mita wodiai. 

6De 'o wange 'alo, wotagioli de 
kawakimakesi yosomoaku, de wosano, 
"Ido'oa so ngini kanimago-gogere 'o 
wange yamo-moi?' 

7'Ona yosango, 'Sababu komoiwa 
misewa miomanarama.' Ge'enaka de ma 
raki ma dutu wongose, 'Nako koge'ena, 
de tagi niomanarama 'ai rakioka.' 

8 'Tobirou, de ma raki ma dutu wongose 
yoma-manarama manga balusika, 'Tagi 
naki'asoko yoma-manarama de manga 
sewa nofangu 'ikurue gee yotu-tu'uruno 
yoboa, sigado gee yosira-sirano.' 

?Ge'enaka de yoboa yoma-manarama 
gee yokurue 'o wange 'alo. 'Ona 

yomadamake manga sewa 'o nyawa moi 
'o pipi 'o saaka ngai moi. 

10 Ge'enaka de yoboa mita yomanarama 
gee ka 'o ngoru-ngorumikasi yokurue. 
'Ona yomangano-nganono dua 'ona 
'ifoloi ''amoko yamadamake, 'ena 
momongo 'ona mita 'o nyawa moi ka 
koge'enali. 

11 Gedagee yadawongo manga sewa, 
de yokurubungu ma raki ma dutuka, 

12 yongose 'ato, 'Yotu-tu'uruno yoboa, 
'ona yomanarama ka 'o takoro moi. 'Ena 
ngomi 'o wange moi mimasidowoerika, 
ma ngona nofangu 'onaka kaimatero de 
ngomino!' 

13 Ma bairi ma dutu gu'una wosango 
yoma-manaramika wimoi, "Esa moi, ngoi 
kokiawa tasowono ngonaka. Ngonau ma 
sirete nosimotekokau nomanarama 'o 
wange moi 'ani sewa 'o pipi 'o saaka ngai 
moi? 

14 Nee na'ese to ngona ni sewa la 
notagiou. Ngoi tomau takikula 'o nyawa 
yotu-tu'uruno gee, kaimatero de to 
ngini. 

15 Koidadiwa? 'ai kia sonaa 'iodumu 
ne'ena ta'aturu moteke ngoi? Bolo 
notaleana sababu 'ai singina 'ima'ai?' 

16 Koge'enali mita 'o nyawa yotu-tu'uru 
'asa 'idadi yosira-sira, de yosira-sira 'asa 
'idadi yotu-tu'uru." 

17 Ma 'orasi 'o Yesus wosikaie 'o 
Yerusalemude, de wi do-dagi ma 
sigoronaka de wi do-domoteke 
yamogiooko de modidi waki'asokino ka 
'onaka, de wakisidemo, 

18 "Nio'isenika! Ne'ena posikaie 'o 
Yerusalemude, kadaku dua de 'o Nyawa 
ma Ngowaka wisisarakani 'o 'imam ma 
saekika de 'o 'agamaka yodoto-dotoika. 
Ge'enaka de wihukumu wiso-songene. 

19 'Asa deika wisisarakani gee ko 'o 
Yahudiokawa ma nyawaka. 'Ona 'asa 
wisikahaga, wipesana, de wisidele 'o 
salipoka. Duga ma wange sa'angeka, 
'asa wisimomikoli." 

20 Ge'enaka de 'o Zebedeus ma wekata 
de mi ngowa-ngowaka yaino 'o Yesusino. 
'O Yesus wi bionoka de mobukuku, ma 
ngale moga'asoko 'o barangi moi. 

2110 Yesus wosano, "'Okia noparaluu, 
'Esa?" De muna mosango, "Ngoi tomau 
gee dua, 'Aba, nokoana, de 'ai ngowaka 
yamididi no'ona yogogere 'ani gubalioka 
de ni giniraoka." 

22:0) Yesus wongose, "Ngini 
konianakowa 'okia nioga'asoko. 
Nia'akunoka? niamoku 'o sangisara ma 
dubuso gee dua 'isoka ngoi tamoku?" 

2310 Yesus wongose, "Ma goungu ngini 
mita dua nia'okere 'ai sawokoka, ma 
gee dua nago'ona yogogere 'ai gubalika 
de 'ai ginirakoka, ge'ena ko ngoiwa 
tositantuu. 'O ngii ge'ena ma nyawa 'ai 
Dea wakisitantuuokau." 

24 Gedagee 'o do-domoteke yamogiooko 
yo'isenoka ge'ena, de yongamo 'o riaka 
dodoto ma dutu yamididika go'ona. 

25 Sababu ge'ena 'o Yesus 
wakikoki'asokino de wakidongose, 
"Ngini nianakokau, gee ma Jo'oungu 
ma Dutu kowinako-nakowa yakipa- 
pareta, manga kawasa yahalebiru de 
'o nyawa yola-laagomo manga kawasa 
yokido-doko. 

26 Ma ngini koidadiwa koge'ena. 
Nago'ona yomau yoamoko nginioka 
ne'ena, salingou yole-leleani nginika. 

27 De nago'ona nginioka naga yomau 
yomadadi ma di-disiraka, salingou 
yodadi 'o yongosi, 

28 'isoka 'o Nyawa ma Ngowakoli 
gu'una. 'Una woboa, ge'ena ma ngale 

kowileleaniwa, ma 'ena woleleani de 'awi 
'ahu wokula, la watuusu 'o nyawa gudai 
manga sowono." 

29 Ma moi ge'ena 'o Yesus de wi do- 
domoteke yamada 'o Yerikho ma kotaka, 
de manga gudai 'o Yesus wimoteke. 

30'O ngekomo ma gagaroka yopilo- 
piloko yamididi yogogerie. Gedagee 
yo'isenoka 'o Yesus woboa, de yomapoa- 
poaka, "Ee Dautu wi Ngowaka! Minidora 
ngomi!" 

31'O nyawa yoku-kudai ge'enaka gee 
yakigorese la yomaogoro. Ma 'ona 
kayodaamoko monga yomapoaka, "'Aba, 
'o Dautu wi Ngowaka, minidora ngomi!" 

32 Ge'enaka de 'o Yesus womaogoruku 
so waki'asokino de wosano, "Niomau 
'okia todiai nginika?" 

33'Ona yosango, "'Aba, ngomi miomau 
mimasimake!" 

34:0 Yesus wakisingina, so wa'ao manga 
akoka, de kage'ena de yomasimakekau. 
Ge'enaka de yomotekokau de 'o Yesus. 
2 1 1 Ma 'orasi 'o Yerusalem 

yodomoorika 'o Betfageka gee 'o 
Zaitun ma gigieka, ge'enaka de 'o Yesus 
wosuloko wi do-domoteke yamididi 
yosira. 

20 Yesus wakisibesesongo 'onaka, 
"Niotagi 'o soanika doka nanga bionika 
gee. Ngini 'asa niamake 'o keledai ngai 
moi 'isipusuika de ma ngowaoka. Niasose 
'o ngai modidi ge'ena, de nia'asano. 

3 Nako moikani yosano, niongose 'ato 
ma Jou woparaluu. Dua 'asa yosidabi 'o 
keledai ge'ena nia'asa." 

#Ma hali ge'ena 'idadi, la 'isoka gee 'o 
nabii wimoi wosidemokau konee, 

> "Niosidemo 'o Sion ma nyawaka, 'Nia 
Koana naga winidoboa. 'Una wi singina 
'ima'ai, de woparenuku 'o keledaioka, 'o 
keledai ma ngowaka moi ma gooka.'" 

6 Ge'enaka de 'o do-domoteke yamididi 
go'ona yaika de yadiai 'isoka gee 'o 
Yesus wosibesesongokau 'onaka. 

7'Ona ya'asa 'o keledai ge'ena de ma 
ngowaka. Ge'enaka de ma keledai ge'ena 
ma poretuku manga baju yosinao, deika 
'o Yesus woparene. 

8 Kadoka manga gudai manga baju 'o 
ngekomoko yosikokinao de manga gudai 
mita 'o gota ma sago ma di-dingoono 
ya'otono de yosikokibiakoro 'o tapakioko 
ma ngale wisiarene. 

2'O nyawa manga gudai gee 'o Yesus 
wi bionisa de wisidudunoko, yosigaso- 

gasoko, "Alele 'o Dautu wi Ngowakal 
Tanu ma Jo'oungu ma Dutu wisibarakati 
'una gee woboa de ma Jou 'awi kuasa. 
Powisiarene ma Jo'oungu ma Dutu gee 
'ifoloi wodaduie gu'una!" 

10 Gedagee 'o Yesus wowosanga 'o 
Yerusalem ma kotaka, de ma kota moi 
ge'ena yakikokitodokana de yosano, 
"Etei! Nagu'una ne'ena?" 

110) nyawa yoku-kudai gee wisiduo- 
duono yongose, "'Una 'o Yesus, 'o nabii 
moi 'o Nazaretino gee 'o Galileaka." 

12 Ge'enaka de 'o Yesus wowosama 
ma Jo'oungu ma Dutu wi Woa ma 
ginitarika, de wakikokiginiiki gee 
yomawuku-wukunu de yo'ija-'ija 
ge'enaka dau. De wakokileoto pagara 
'o pipi yosita-tagali manga meja, de 
'o pombo yomawuku-wukunu manga 
go-gogere. 

13 Ge'enaka de 'o Yesus wakidongose, 
"O Buku 'Itebi-tebinoka ma Jo'oungu 
ma Dutu wongose: 'To ngoi 'ai Woa dua 
yosironga 'o lahidoa ma ngii.' Ma ngini 
niadiai 'isoka 'o kago'ora ma ngii." 

14 Ge'enaka de 'o nyawa yopilo-piloko 
de yolugu-lugu yaino ge'ena ma 

Jo'oungu ma Dutu wi Woano so 'o Yesus 
wakisilaha. 

15 Duga 'o 'imam ma saeke de 'o 
'agamaka yodoto-dotoko gee yamake 
'o no-nako 'ihera-herangi ge'ena, de 
yo'isene ma Jo'oungu ma Dutu wi Woaka 
'o ngowa-ngowaka yosigaso-gasoko 
yongose, "'Alele 'o Dautu wi Ngowaka!" 
De 'ona yakitu'uduku so yakingamo. 

l6'Ona kayongosekau 'o Yesusika, 
"Ngona no'isene? 'okia naga yongose?" 
'O Yesus wosango, "Ia, to'isene. 'O Buku 
'Itebi-tebinoka 'ingose konee: "O ngowa- 
ngowaka de 'o la'ekati nakisidotokokau 
yosiarene ma gou-goungu.' So 
koniabacawasi?" 

17 Ge'enaka de 'o Yesus wakimadakou 
ge'enaka, de wosikaisa 'o Betaniasa so 
womatoobiri ge'enaka. 

18 Ma bibinoka 'o ngoru-ngorumika de 
'o Yesus wolioli 'o Yerusalemuoko, so wi 
do-dagi ma sigoronaka de wisawini. 

19 Ge'enaka de wamake 'o 'ara 'o utu 
moi 'o ngekomo ma gagaroka, de waika 
ma timika ma kowamakewa ma sowoko 
ka 'o ngai moi ma, duga ka ma soka. 
Ge'enaka de 'o Yesus wongose 'o gotaka 
ge'ena, "Ne'ena dua konosowokuawau!" 

De ma gota ge'ena kayasorogaku 
'isongene. 

20 Gedagee 'o do-domoteke yamake 
koge'ena 'idadi de yoherangi so yosano, 
"Ido'oa so 'o 'ara 'o utu moi ge'ena 
kayasorogaku 'isongene?" 

2110 Yesus wongose 'onaka, "Ma 
gou-goungu ne'ena, nako nia ngo-ngaku 
'ikuata de nia singina koikapulawa, 
ge'ena dua nia'akunu niodiai 'okia naga 
gee todiaiokau 'o 'ara ma gotaka. De 
duga kage'enawa, ma dua ngini ngaro 
niongose 'o gigieka ne'ena, 'Nomagoraka 
la 'o ngootuku notumunu!', de dua 'asa 
'idadi. 

22:Okia naga bato niomaga'asoko de 
niolahidoa, ge'ena 'asa niomadamake, 
'itilai niongaku." 

23 Ge'enaka de 'o Yesus wolioli ma 
Jo'oungu ma Dutu wi Woaka, so 
wowosamika de wodotoko. Wodotoko ma 
gu-gudaioka de 'o 'imam ma saeke de 'o 
Yahudioka ma balu-balusu yaino yosano, 
"Kiano namake 'o pareta so ngona nodiai 
''odumu ge'ena?" 

24:0) Yesus wosango, "Ngoi mita tosano 
nginika. De nako ngini niosango, ge'ena 

ngoi mita 'asa tosidemo, nago'ona 'o 
kuasa 'ikula ngoi todiai 'iodumu ne'ena. 

250) Yohanes 'o nyawa waki'osiki ge'ena 
'o kuasa nago'onano, ma Jo'oungu ma 
Dutuno bolo 'o nyawano?" Ge'enaka de 
'o 'imam ma saeke de 'o Yahudioka ma 
balu-balusu yomatoomu de yokurue 
yomasikadibangi, "Nako ngone pongose 
'ato de ma Jo'oungu ma Dutu wi kuasa, 
dua 'una wongose, 'Nako koge'ena de 
'ido'oa so koniongakuwa 'unaka?' 

26 Ma nako pongose 'ato 'o nyawano, 
pakidomodongo 'o nyawa yoku-kudaika 
sababu 'ona yoodumu yanako 'o Yohanes 
ge'ena'o nabii moi." 

27 So 'ona yosango, "Ngomi 
komianakowa." Ge'enaka de 'o 
Yesus wakidongose, "Nako koge'ena de 
ngoi mita kotosidemowa de nago'ona 
manga kuasa todiai 'iodumu ne'ena." 

28 Ge'enaka de 'o Yesus wongose, 
"Kokia ne'ena nako moteke to ngini nia 
di-dibangi? Naga wimoi 'awi ngowaka 'o 
nauru yamididioka. Waika wi ngowaka 
'o riaika wongose, 'Ngowaka, tagi 
nomanarama 'ai 'anggur ma bairoka 
ne'ena ma wange.' 

2910 ngowaka gu'una wosango, 
'Tooluku', ma gedagee wi di-dibangi 
'ingali de wotagiokau ma 'anggur ma 
bairika. 

30 Ge'enaka de ma bereki gu'una waika 
wi ngowaka 'o dodotika wosidemo 'isoka 
koge'enali. 'O ngowaka gu'una wosango, 
'la, 'Aba,' ma kowotagiwa. 

3110) ngowaka yamididi no'ona, 
nago'ona yamoteke ma dea 'awi mau?" 
'O 'imam ma saeke de 'o Yahudioka 
yakidoto-dotoko yosango, "'O ngowaka 
'o riaka." So 'o Yesus wakisidemo, 
"Ngoi tinidongose, dua 'o balasitengi 
yoga-ga'asoko de 'o nge-ngeweka 
yakika-ka'angara 'isira yodadi ma 
Jo'oungu ma Dutu wi kawasa, de ngini 
ne'ena gee. 

32 Sababu 'o Yohanes Wo'osi-'osiki 
woboa winisidumutu 'o 'ahu gee moteke 
ma Jou wi mau, ma 'awi do-dotoko 
koniongakuwa. Ma 'o balasitengi 
yoga-ga'asoko de 'o nge-ngeweka 
yoca-capurado, 'ona yongaku. De ngini 
ngaro niamakekau ge'ena 'iodumu ma 
konimangaliwa de niooluku niongaku ma 
Jouka." 

3310 Yesus wongose, "Niosigisene 
'o 'ade-'ade moioli ne'ena. 'O tonaka 
ma dutu wimoi wi 'anggur wotuduku 
'o dae moi, de wahisa wosikilolitoka. 
Ge'enaka de 'o sukono wodiai ma ngale 
ma 'anggur yode-deteo, de mita 'o 
woa 'ikuru-kurutie woditiai ma bairi ma 
dodaka la ge'enaka yojaga. 'Asa de 'o 
'anggur ma betuoka ge'ena wakisewa 
yoma-manaramika yojaga, de 'una 
wotagiokau 'o daeraa 'ireguka. 

34 Gedagee ma 'orasi ya'adono 'o 
'anggur ma sowoko yotowi, ma tonaka 
ma dutu gu'una wosidingoto wi ro-riwo, 
ma ngale ya'ese ma bula. 

35 Ma yoma-manarama 'o 'anggur ma 
betuoka go'ona, yakitagoko ma tonaka 
ma dutu wi ro-riwo go'ona. So wimoi 
wipesana, de munuka yakito'oma, de 
munukali yakiteto. 

3610 tonaka ma dutu gu'una 
wosidingotoli wi ro-riwo 'iregu 'ifoloiosi 
yokudai de gee ma di-disiraka. Ma 
yakidiai ka koge'enali. 

37 Ma du-du'uruoka ge'ena tahani ka wi 
ngowakou ma dutu wasuloko. Watibangi 
'ato, "Ai ngowaka ge'ena dua ma raiokau 
wisingounu.' 

38 Ma gedagee yoma-manarama 'o 
'anggur ma betuoka wimake 'o tonaka 
ma dutu wi ngowaka gu'una, de 
yomakadongose, 'Ee, nu'unau ma warisi 
ma dutu, so nou, powito'oma la ngone 
pomadamake 'o warisi!" 

39 So 'o ngowaka gu'una witagoko, de 
wi'asa ma raki ge'ena ma dudunika de 
wito'omaka." 

4010 Yesus wosano, "So kokia nako ma 
tonaka ma dutu gu'una woliono? 'Una 
dua kokia gee yoma-manaramika?" 

41'Ona yosango, "Yotorouoka 'ona. 
Sababu ma raiokau 'una 'asa wakisotumu 
gee yoti-tingkai go'ona, de ma 'anggur 
ma betuoka ge'ena dua 'o nyawa 
'iregukali wakisewa, gee ma bula yokula 
ma 'orasi ya'adono de." 

42 So 'o Yesus wakidongose, 
"Koniabacawasi 'o Buku 'Itebi- 
tebinoka? "O teto gee kaya'umokou 'o 
woa yodi-diai, 'idadi ma ba-bangini ma 
guata. Ne'ena ge'ena ma Jou wodiai; 
duru de 'i'ofioka!' 

43 So niongano-nganono! Ma Jo'oungu 
ma Dutu 'asa winisisupu 'awi pareta ma 
sigoronaka, de wakipareta kiaka naga 

'o nyawa gee ma Jo'oungu ma Dutu wi 
pareta yosidagi. 

44[De nago'ona yoruba 'o tetoku 
ge'ena, dua 'asa yopetetoka; de 
nago'ona yakitapadu 'o teto ge'ena, dua 
yowederoka.]" 

4'0 'imam ma saeke de 'o Farisioka 
yo'isenoka 'o Yesus wi 'ade-'ade ge'ena 
de 'ona yanako 'ato 'o Yesus wobi-bicara 
ma ngale 'ona. 

46 So 'ona yosikadike ma 'akali la 
witagoko, duga kayododatoka 'o nyawa 
yoku-kudaika, sababu 'o nyawa yoku- 
kudai 'ona yanako 'o Yesus ge'ena 'o 
nabii moi. 

2 2 t'O Yesus wobi-bicarali 'onaka de 

'o 'ade-'ade, 

? wongose, "Nako ma Jo'oungu ma Dutu 
wopareta, ge'ena 'isoka 'o 'ade-'ade 
ne'ena: Ma Koana wimoi 'o rame wodiai 
ma ngale wi ngowaka wongaamoko. 

3 Ma Koana gu'una wosuloko wi ro-riwo 
yotagi yakitongoono 'o nyawa gee 
yaki'aso-'asoko 'o rameno, duga 'ona 
yoolukino. 

4Ge'enaka de ma Koana gu'una 
wosulokoli wi ro-riwo 'ireguka, 
'Niakidongose 'o ga-gasoko yamake- 

makekau go'ona: 'O biono 'iduangukou, 
'ai sapi ma balusu de ma goo-gooka 
yaowa-owa ma 'ikokitoaukou. 'Iodumu 
'ikokiduangukou so yainou 'o ngaamoko 
ma rameno!' 

>Ma gee 'o ga-gasoko yamake- 
make, koyokalesangikawa. Munuka 
'ona kayosikaika moi-moi manga 
manaramika, munuka manga bairika, 
munuka naga manga manarama 
'ireguka, 

6de munukali ge'ena yakitagoko ma 
Koana wi ro-riwo go'ona, de yakipesana 
yakisongenoka. 

7 Ma Koana wo'isenoka ma hali ge'ena, 
de wi do'otasa 'irama so wosuloko 
wi solodado yaika yakito'oma gee 
yoto-to'oma go'ona, de manga kota 
yatuuku. 

8 Ge'ena 'ipasa de ma Koana gu'una 
waki'asokino wi ro-riwo de wakidongose, 
"O ngaamoko ma biono 'iduangukou, 
ma 'o ga-gasoko yamake-make go'ona 
koyakisorawa yodoboa. 

?Sababu ge'ena, ma 'orasi ne'ena 
niotagi naga 'o tapaika, la niakudaino 
'o nyawa niaki'asoko 'o ngaamoka ma 
rameno ne'ena.' 

10 Ge'enaka de 'o ro-riwo go'ona yotagi 
naga 'o tapaika, de yakikokitoomu 
nago'ona bato yakimake, 'o nyawa 
ma owa bolo ma dorou. Sigado 'o 
ngaamoko ma rame ma ngii ge'ena 
ya'oma-'omanga. 

11 Ge'enaka de ma Koana wowosama 
wakikokilega wi woa ma gikiri go'ona, 
de wimake wimoi ge'enaka 'awi baju 
koyadaenuwa wosiwosanga 'o rameno. 

12 De ma Koana gu'una wosano, "Esa 
moi, kokia ngona 'idadi nowosama 
ne'enano konomasinoakuwa 'o rame 
ma baju?' Ma 'o nyawa gu'una 
kaworii-riidika. 

13 Ge'enaka de ma Koana wosuloko wi 
ro-riwoka, "O nyawa gu'una wi dou de 
wi giama niapusuku, de wini'umo ma 
dudunika gee 'o ngii 'imoo-moongika. 
Ge'enakau doka dua 'o gari de 'o 
sangisara.'" 

14 Ge'enaka de 'o Yesus wositogumu wi 
'ade-'ade ge'ena, konee, "Manga gudai 
waki'asoko, ma ka munuka wakiiriki." 

is Ma moi ge'ena 'o Farisioka 
yomatoomu yomasikadibangi ma ngale 
kokia 'o Yesusika witaili de manga 
sa-sano. 

16 So yakisuloko manga do-domoteika 
de 'o nyawa gee de 'o Herodes 'o 
paratei moi yaika 'o Yesusika. Yaika 
de yongose 'ato, "'Aba Guru, ngomi 
mianako ngona noloa. Ngona nodotoko 
kanositi-tiaika ma Jo'oungu ma Dutu wi 
mau 'o nyawaka, komoiwa moi manga 
di-dibangi nodomoteke, sababu ngona 
konakidomodonguwa nago'ona bato. 

17 So bika nosidemo ngomino, moteke 
to ngone nanga 'agama ma mau; 
kaidadi? 'o balasitengi pofangu 'o 
Kaisarika, bolo koidadiwa?" 

18'O Yesus wanako manga singina ma 
dorou ge'ena, so wongose, "Ee, ngini 
nioelu-eluku! 'Ido'oa so niomau nitaili? 

19 Bika niosidumutino nia pipi gee 
niosifangu-fangu 'o balasitengi!" 
Ge'enaka de 'ona yokula 'o pipi 'o saaka 
'o ngai moi. 

20 De 'o Yesus wakisano, "Nagu'una 'awi 
gambari de wi ronga ne'ena?" 

21'Ona yosango 'ato, "To Kaisar, ma 
Koana ma Amoko." Ge'enaka de 'o 
Yesus wakidongose, "Nako koge'ena, de 
niokula ma koanika 'okia naga gee to 
ma Koana, de niokula ma Jo'oungu ma 

Dutuka 'okia naga gee to ma Jo'oungu 
ma Dutu." 

22 Gedagee yo'isenoka 'o Yesus wi demo 
ge'ena, de yoherangi. So kage'ena de 
yotagiokau so wimadakau 'una ge'enaka. 

23 Ma wange ge'ena mita, 'o Sadukioka 
yamuruo naga yaino 'o Yesusino, 'ona 
ge'ena yanako 'o nyawa yosongenokau 
ge'ena dua koyomomikuawau. 

24'Ona yongose 'o Yesusika, "'Aba Guru, 
'o Musa wosidotoko konee: Nako wimoi 
wosongene 'ena wi ngowaka koi'iwa, 'awi 
'esa moi salingou mingaamoko 'o bao- 
bao gumuna, la wosonge-songenokau 
gee, 'unaka deuku 'awi 'asali 'uwa 
'iisanga. 

25 Ne'enaka naga ngomioka 'o 
'esa moi yatumudiingoka. 'O riaka 
wongaamokino, duga wi ngowaka koi'iwa 
de wosongenokau. So 'awi bao gumuna 
wi dodotuku widamada. 

26 Ge'enaka de wi dodotoli gu'una ma 
wi ngowaka koi'iwa de wosongenokau. 
Deuku wi dodotuku yaruange sigado 
yatumudiingi ge'ena ka koge'enali. 

27 Ma du'uruku 'o ngeweka gumuna 
mita mosongene. 

28 So dua gee yosonge-songenoka 
yokokimomikoli, de muna dua 
to nagu'una wi wekata? Sababu 
yatumudiingi go'ona yoodumu 
mingaamokoka?" 

2910 Yesus wosango, "Ngini nioliba 
ma sala sababu koniasahewa 'o Buku 
'Itebi-tebini de ma Jo'oungu ma Dutu wi 
guata. 

30 Sababu dua nako 'o nyawa 
yosonge-songenoka yomomikie, ge'ena 
koyongaamokuawau ma yo'ahu 'isoka 'o 
mala'ekati 'o sorogaaka. 

31 Koniabacawasi? kokia ma Jo'oungu 
ma Dutu wosidemokau ma ngale 
'o nyawa yosonge-songenoka 
yakisimomikoli? Ma Jo'oungu ma 
Dutu wongose, 

32'Ngoi ne'ena 'o Abraham de 'o Ishak, 
de 'o Yakub 'isuba-suba.' 'Una ge'ena 
koyosonge-songenuwa manga Jo'oungu 
ma Dutu, ma 'ena yowango-wango." 

33'O nyawa yoku-kudai go'ona gee 
yo'isenoka 'o Yesus 'awi do-dotoko 
koge'ena, de yokokiherangi. 

34 Ge'enaka de 'o Farisioka yomatoomu 
sababu yo'isene 'ato 'o Yesus wakidomoi- 

moi 'o Saduki ma nyawaka so 'ona 
kokiawau yongose. 

35 Ge'enau so manga 'agamaka 
wodoto-dotoko wimoi 'o Yesusika witaili 
wosano, 

36 "Ee 'Aba Guru, nanga 'agamaka 'o 
besesongo ka'ena 'ifoloi ''amoko?" 

3710 Yesus wosango, "Winisibosono 
ma Jo'oungu ma Dutu de nia singina 
ma gou-goungu, de nia guata, de nia 
di-dibangi 'iodumu. 

38 Ge'ena 'o besesongo ma di-disiraka 
de ma titi. 

39 De 'o besesongo modidi gee 
kaimatero de 'o besesongo ma di- 
disiraka, ge'ena: Niomasikabosono moi 
de moi 'isoka to ngini ma sirete nia roese 
niosibosono. 

4010 'agama ma besesongo gee 'o 
Musa wosidoto-dotoko de 'o nabii manga 
do-dotoko 'iodumu ge'ena ma titi 'o 
besesongo ngai modidino ne'ena." 

41:0) Farisioka kayomatoomunosi 
ge'enaka de 'o Yesus wosano 'onaka, 

42 "Kokia moteke ngini ma ngale 'o 
'Una wi 'asali kiano?" 'Ona yosango, "O 
Dautino." 

43'0 Yesus wongose, "Nako koge'ena 
de 'ido'oa so 'o Dautu 'o Ngomasa 
'Itebi-tebini widugutiku la 'o Koana ma 
wisironga ma Jou? Sababu 'o Dautu 
wongose: 

44'Ma Jou wongose 'ai Jouka: 
Tonigoraka nodadi Koana la nopareta 
de de ngoi, sigado nisa-saturuu takidiai 
yo'isene ngonaka.' 

45 So nako 'o Dautu ma Jo'oungu ma 
Dutu wi Ngirikika wisironga 'ma Jou', 
kokia so 'una 'awi 'asali 'o Dautino?" 

46 Komoiwau yosango, de ge'enau 
ma 'orasi 'ikurue komoiwau yomoroini 
yokasano-sano 'unaka. 

23 1 Ge'enaka de 'o Yesus wongose 

'o nyawa yoku-kudaika de wi 
do-domoteika, 

20 'agamaka yodoto-dotoko de 'o 
Farisioka 'ona yakisiga-gao ma ngale 
yosiwaiti 'o Musa wi besesongo. 

3 So 'okia naga yosuloko ge'ena 
niamoteke, ma 'uwa niamoteke 
'isoka kokia naga 'ona yokadi-diai, 
sababu 'ona koyamotekuwa 'isoka gee 
yosidoto-dotoko. 

4'Ona yogegoto 'okia sonaa 'isusa- 
susa, de yakikula 'o sagala 'atorangi 
'itu-tubuso, ma 'ona ka ma eta ma 
koyakiriwowa gee 'o nyawa yadiai 
koge'ena. 

>'Iodumu yokakadiai ge'ena duga 
kayomau la 'o nyawa yamake. 'Ona 
yoduaka yomasinoa 'o Buku 'Itebi-tebini 
ma bo-bula ma ngii ma bu-busuku 
'ila-laagomo, de 'o baju ma renda-renda 
yaku-kurutuku. 

6Yoduaka 'o ngii de 'o go-gogere 
'isure-sureka nako 'o rameka bolo 'o 
lo-lomu ma woaka. 

7'Ona yoduaka 'o nyawa yakisiie-ie 'o 
pasarioka de yakisi'asoko, 'Rabi'. 

8 Ma ngini 'uwa niomau nisi'asoko, 
'Rabi!', sababu to ngini nia Guru duga 
kawomatengoka, de ngini nioodumu 
ge'ena ka 'o 'esa moi. 

De 'o duniaka ne'ena ka moika ma 
'uwa nio'asoko niakisiie-ie, "Aba!', 
sababu to ngini nia 'Aba ge'ena 
kawomatengoka gee daku 'o sorogaaka. 

10 De 'uwa ngini niomau nisi'asoko, 
'Tuangi ma Amoko' sababu to ngini nia 
tuangi ma amoko duga kawomatengoka, 
ge'ena la ma Jo'oungu ma Dutu wi 

Ngiriki, gee ma Jo'oungu ma Dutu 
wojajiokau 'asa woboa. 

110) nyawa gee 'ifoloi yoamoko de de 
ngini salingou yodadi nia yongosi. 

120, nyawa gee yomadaduie ma 
Jo'oungu ma Dutu 'asa wakisidaduuku, 
de 'o nyawa gee yomasidaduuku 'asa 
wakisidaduie." 

13 "Niotorouoka ngini 'o 'agamaka 
niodoto-dotoko de 'o Farisioka! Ngini 
niomataba'uca-'uca. Ngini niakitatoko 'o 
nyawa gee yomau yodadi ma Jo'oungu 
ma Dutu wi kawasa. Ngini ma sirete 
niooluku niodadi ma Jo'oungu ma Dutu 
wi kawasa, de gee 'o nyawa yomau-mau, 
ngini koniakisidabiwa. 

14 [Niotorouoka ngini 'o 'agamaka 
niodoto-dotoko de 'o Farisioka! Ngini 
nimataba'uca-'uca. Ngini niakisihaga 'o 
bao-bao de manga kia sonaa nia'ese 
niabo-bootoka, de nia di-diai 'ito-torou 
ge'ena niositamunu de 'o lahidoa 
'Ikuru-kurutika. Ge'enau so to ngini nia 
hukumani dua 'ifoloi 'itubuso!] 

15 Niotorouoka ngini 'o 'agamaka 
niodoto-dotoko de 'o Farisioka! Ngini 
nimataba'uca-'uca. Ngini niokakadagi 
'o gurutika ma ngale niomau la moi 

yowosama to ngini nia 'agamaka. De 
gedagee yowosamokau de ngini niakidiai 
'onasi 'ifoloika manga di-diai 'itorou de 
to ngini ma! 

16 Niotorouoka ngini niomau 'o 
nyawa niakituda 'ena momongo ngini 
ma konimasimakewa! Sababu ngini 
niodotoko 'ato, 'Nako 'o nyawa yosasi de 
ma Jo'oungu ma Dutu wi Woa, ge'ena 
ngaro koyadiaiwa ma koido'oawa. Duga 
nako yosasi de ma Jo'oungu ma Dutu 
wi Woaka ma guraci, manga sasi ge'ena 
salingou yadiai.' 

17 Ngini niohaga-haga de niopilo-piloko! 
Ka'ena 'ifoloi 'ibaraguna, 'o guraci bolo 
ma Jo'oungu ma Dutu wi Woa gee 
yositebini 'o guraci ge'ena? 

18 Ngini niodotoko koneda mita: 'Nako 
moi yosasi de 'o su-suba yodu-dutuuku 
ma ngii, ge'ena ngaro manga sasi 
koyadiaiwa ma koido'oawa, ma nako 
yosasi de 'o su-suba gee to 'ena ma 
ngiioka, ge'ena salingou yadiai.' 

19 Ngini posironga de niopilokoka! 
Ka'ena 'ifoloi 'ibaraguna? 'O su-suba bolo 
'o su-suba yodu-dutuuku ma ngii gee 
yositebi-tebini ma su-suba ge'ena? 

20 Sababu ge'ena, nako la moi yosasi de 
'o su-suba yodu-dutuuku ma ngii, ge'ena 
ma ngale yosasi de 'o su-suba gee ma 
ngiioka mita. 

21 De nako moi yosasi de ma Jo'oungu 
ma Dutu wi Woa, ge'ena ma ngale mita 
ma Jo'oungu ma Dutuka. Sababu 'una 
womanoa ge'enaka. 

22 De nako la moi yosasi de 'o sorogaa, 
ge'ena ma ngale yosasi de ma Jou wi 
go-gogere, de mita ma Jo'oungu ma 
Dutuka gee wogogerie ge'enaka. 

23 Niotorouoka ngini 'o 'agamaka 
niodoto-dotoko de 'o Farisioka! Ngini 
nimataba'uca-'uca. 'O rapa-rapa 'isoka 
'o sulasi, 'o 'iri-'irisi, de 'o galiasaa 
ma niokula ma persen mogiooko ma 
Jouka. 'Ena momongo 'okia naga 
gee 'ifoloi 'ibaraguna 'o 'agama ma 
besesongoka 'isoka 'o loa, 'o sikamara'ai 
de 'o singounu, koniamotekuwa. 'Ena 
ge'enau 'ifoloi 'ibaraguna niamoteke, de 
'iregu-regu mita niamoteke. 

24 Ngini ne'ena niosi'asa-'asa niopilo- 
piloko! 'O gu'uuru nia 'akeroka ge'ena 
niati-tisiokasi, 'ena momongo 'o 'onta 
ge'ena kanioasirou. 

2> Niotorouoka ngini 'o 'agamaka 
niodoto-dotoko de 'o Farisioka! Ngini 
nimataba'uca-'uca. Ngini nia 'ahu 'isoka 
'o sawoko de nia sude ma dudunino 
nia'isoko niatebi-tebini monga, 'ena 
momongo ma dodaka kaige-ge'ewere, 
ngano 'okia sonaa niamake ge'ena ka de 
nia singina ma dorou de nia dopokana. 

26 Fe ngini 'o Farisioka konimasido- 
dongoowa! 'Isira nia'isoko niatebinikasi 
nia sawoko de nia sude ma dodaku, la 
ma dudunino mita 'itebini. 

27 Niotorouoka ngini 'o 'agamaka 
niodoto-dotoko de 'o Farisioka gee 
niomataba'uca-'uca! Ngini 'isoka 'o 
bo'osuku gee ma dudunino yacetioka, 
ma cet 'i'are-'arese so ma dudunika 
pamakeka ma sureka 'ena ma dodaka 
doka 'o kobongo de 'o boanga. 

28 Koge'enali mita ngini! 'O nyawa 
nimakeka nioloa, 'ena momongo nia 
singina ma dodaka ka 'o ngeluku de 'o 
dorou. 

29 Niotorouoka ngini 'o 'agamaka 
niodoto-dotoko de 'o Farisioka gee 
nimataba'uca-'uca! Ngini niodiai 'o 
nabii manga bo'osuku de 'o nyawa 

yoloa-loa manga tugu ma ngale 
niakingano-nganono. 

30 De niongose 'ato, 'Nako ngomi 
mio'ahu ma 'orasi 'amia edete de mia 
dotumosi, tanu ngomi komiomotekuwa 
mioto'oma 'o nabii-nabii.' 

31 So nginiou ma sirete nimasidemo 'ato 
ngini ge'ena 'o nabii-nabii yakito-to'oma 
manga waata. 

32 Nako koge'ena de tagi niosigila de 
niositotomika 'o so-sowono gee nia 
edete de nia dotumu yosikuruekau. 

33 Ee ngini ne'ena 'o ngowosana ma 
ngowa-ngowaka! Kokia ngini 'idadi 
nimasimada nia hukumanioka gee 'o 
narakaka? 

34 Sababu ge'ena, ngoi dua takisidingoto 
nginika 'o nabii-nabii de 'o nyawa yoca- 
cawaro de yodoto-dotoko; munuka dua 
niakito'oma, de munuka niakisidele 'o 
salipoka, de munukali niakisikisaa 'o 
lo-lomu ma woa-woaka, de niakiginiiki 'o 
kota moioka de 'o kota 'ireguka. 

35 Ge'enau so, ngini 'asa nihukumu 
sababu niakito'oma 'o nyawa gee manga 
sala koi'iwa 'ikurue 'o Habelioka, sigado 
'o Zakharia 'o Berekhya wi ngowaka 
gee winito'oma ma Jo'oungu ma Dutu 

ma sirete 'awi Woa de 'o su-suba 
yodu-dutuuku ma ngii ma sigoronaka. 

36 Ngoi tinisidemo: Ma hali ne'ena 
'iodumu dua 'o nyawa-nyawa ma 'orasi 
ne'ena naga yamoku." 

37 "Sioko Yerusalem ma nyawa! Sioko 
Ee! Ngini niakito'omakau 'o nabii-nabii! 
Niakiteto niakisongenoka ma Jo'oungu 
ma Dutu 'awi su-suloko! 'Igi-giliou 
tomau tiniriwo 'isoka 'O namoro ma 'esa 
ma ngowaka yajagano yaporonuku, ma 
ngini niooluku! 

38 Sababu ge'ena ma Jo'oungu ma Dutu 
ko de de nginiwau. 

39 Niongano-nganono! Ngini 'asa 
konimakewau ngoi. Dua sigado niongose 
'ato, "Alele! Wisibarakati 'una gee woboa 
de ma Jou wi kuasa!', 'asa de nimakeli." 
24 1 Ge'enaka de 'o Yesus 

wosupuokau ma Jo'oungu 
ma Dutu 'awi Woaka, de 'awi do- 
domoteke yaika 'unaka de yatumutu 
ge'ena ma Jo'oungu ma Dutu 'awi Woa 
'lodumika. 

2:0 Yesus wongose 'onaka, 
"Niamakekau? 'iodumu ge'ena? 
Tinisidemo, dua ma teto ge'ena ka 'o 

ngai moi ma koimakaretenukuwau ma 
ngiioka. 'Iodumu dua yakokitotaoka." 

3Ge'enaka de 'o Yesus 'o Zaitun ma 
gigieka waika so wogogeruku, de wi 
do-domoteke yaika ma ngale yomabi- 
bicara ka 'onaka. 'Ona yosano, "Muruoka 
ge'ena 'iodumu 'idadi? De kokia ma 
no-nako dua gee ngona noboali, de mita 
'o dunia ma do-dogumu?" 

4'O Yesus wosango, "Nimasitiari 'uwa 
sigado 'o nyawa nisiliba. 

> Sababu dua manga gudai 'ai ronga 
ya'asa de yongose, 'Ngoi ne'ena 'o Koana 
'o Nyawa Wosilaha-laha ma Jo'oungu ma 
'o nyawa gudai. 

6 Ngini 'asa nio'isene 'o parangi ma 
'ilingi de ma habari, ma 'uwa nimodongo 
sababu ge'ena 'iodumu salingou 'idadi, 
ma ge'ena ko ma ngalewa 'ato ya'adonou 
'o dunia ma do-dogumu. 

7'O suku de 'o suku, 'o negara de 'o 
negara 'asa 'imakakudoti. Kiaka naga 
bato dua 'idadi 'o baulaco de 'o 'osu. 

8 Ge'ena 'iodumu 'asa ka ma gurue, ma 
siri "soka mimoi momaku'arenou. 

?De ngini 'asa nitagoko de nisisarakani 
la nisikisaa de nito'oma. 'O duniaka 

yoodumu 'asa nidu'uduku sababu ngini 
to ngoi 'ai do-domoteke. 

10 Ma 'orasi ge'ena dua 'o nyawa manga 
gudai koyongakuwau, de yomakawukunu 
de yomakadu'uduku. 

11'0 nabii yoelu-eluku 'asa manga 
gudai yoboa de yosiliba 'o nyawa manga 
gudai. 

12'Ọ dingkai 'asa 'imarajalela sigado 
manga gudai koyomakasinginawau. 

13 Ma godagee yomatahani sigado 
ma do-dogumika, 'ona ge'ena 'asa ma 
Jo'oungu ma Dutu wakisilaha. 

14 De 'o Habari ma Owa ma ngale ma 
Jo'oungu ma Dutu kokia wopareta 'asa 
yosihabari 'o dunia yasuluunuku, la 'o 
nyawa 'iodumu yo'isene. Ge'ena 'ipasa 
'asa de 'o dunia ma do-dogumu." 

1> "Ngini 'asa niamake "O Dorou gee 
'Isito-torou', 'isoka ma Nabii Daniel 
wosidemokau, gee 'ima'okode ma 
Jo'oungu ma Dutu 'awi Ngii 'Itebi- 
tebinoka. (Ngini gee niabaca-baca, bika 
niatibangi la tanu ma ngale niasahe.) 

16 Ma 'orasi ge'ena gee 'o Yudeaka 
salingou yoowara 'o gigieka. 

170, nyawa gee daku manga woa ma 
dekuoka 'uwa yadongosamoli manga 

woa ma dodaku ma ngale manga kianikia 
yo'ese. 

18 Gedagee manga bairoka yaika 'uwa 
yogilio manga juba. 

19 Ma 'orasi ge'ena yo'iraka 'o nge- 
ngeweka gee yotu-tubuso, de 'o 
ngowa'esa. 

20 Niomalahidoa la 'uwa 'o besa-besaka 
bolo Pomaoma-omasa ma Wange de 
ngini nioowara! 

21 Ma 'orasi ge'ena dua 'o sangisara 
'idadi gee koma'iwasi 'idadi ka ma gurue 
'o dunia 'idadi sigado ne'ena, de dua 
koma'iwau. 

22 Nako ma Jo'oungu ma Dutu 
kowositipokowa ma 'orasi, ma raiokau 
komoiwau yo'ahu-'ahuosi. Ma ngano 'awi 
kawasa, so wositipoko ma 'orasi ge'ena. 

23 Ma 'orasi ge'ena nako moi yongose 
nginika 'ato, 'Ma Jo'oungu ma Dutu wi 
Ngiriki nongoka bolo ge'enaka naga', 
'uwa niongaku. 

24 Sababu dua 'asa yoboa yosilaha-laha 
ma ngeluku de 'o nabii-nabii ma 
ngeluku. 'Ona 'asa yodiai 'okia sonaa gee 
kobiasawa de 'o no-nako 'ihera-herangi 
la yosiliba, de poilia ma Jo'oungu ma 
Dutu wi kawasa mita. 

25 Ngoi tinisidemokau ko ma 'orasuawasi 
ma hali ge'ena 'idadi, so niongano- 
nganono. 

26 Nako 'o nyawa yongose nginika 'ato, 
"Una doka 'o tonaka 'ika-kakasaka de 
'iga-gamamuoka,' 'uwa niaika. Bolo 
nako yongose 'ato, "Una woma'iunika 
nongoka 'o kamaroka,' 'uwa niongaku. 

27 Sababu 'o Nyawa ma Ngowaka woboa 
'isoka 'o tawi-tawi ma letongo dinaoko de 
'isiwara sigado 'o wange ma dumunoko. 

28 Kiaka naga 'o haewani ma songene, 
ge'enaka 'o wogono 'imatoomu." 

29 "Gedagee 'o sangisara 'ipasa, 
koito'ingowa de 'o wange ma ako 
'itarusu de 'o mede koisiwaruwau. 'O 
ngoma 'o diwangoka 'asa 'ikokitotaka, 
de 'o ngawa-ngawaka ma kuasa 'asa 
'ikawecara. 

30 Ge'enaka 'asa deika 'o Nyawa ma 
Ngowaka woboa ma no-nako niamake 
'o diwangoka. Ma 'orasi ge'ena 'o nyawa 
'o jiko 'isinoimi 'o duniaka gee 'asa 
yokoki'ari. 'Ona 'asa wimake 'o Nyawa 
ma Ngowaka woboa daku 'o kakamoroka 
de wi pareta de wi kumati 'iamoko. 

31 Gedagee 'o torompet ma 'ilingi 
'iamo-amokie yauwaka de 'o Nyawa 

ma Ngowaka 'asa wakokisuloko wi 
mala'ekati yatoomu 'awi kawasa 'o 
'alami ma libuku soata gee 'o dunia ma 
do-dogumoka naga de 'isiino." 

32 "Nia'ese 'o do-dotoko 'o 'ara ma 
gotano. Nako ma sago-sago 'iboboko de 
'ito'ori, ngini nianako 'ato 'o ngogoro ma 
'orasi 'isoriokau. 

33 Koge'enali mita nako ngini niamake 
'o susa de 'o sangisara gee tosidemo- 
demokau 'iodumu la 'idadi, ge'ena ngini 
'asa nianako ma 'orasi ge'ena 'isori ma 
foloiokau. 

34 Tinisidemo! Ma hali ge'ena 'idadi 
dua gee 'o nyawa yo'ahu-'ahu ma 'orasi 
ne'ena koyobootuawasi yosongene. 

35'O diwanga de 'o dunia 'asa 
'iisanga, ma 'ai demo-demo dua 
kaisi'ado-'adonika." 

36 "Komoiwa yanako muruoka ma 
wange de ma 'orasi. 'O mala'ekati 
'o sorogaaka mita koyanakowa, ma 
Jo'oungu ma Dutu wi Ngowaka ma 
kowanakowa, ka ma Dea duga wanako. 

37 Nako dua 'o Nyawa ma Ngowaka 
woboa, dua ma lugo 'isoka ma sira ma 
'orasi 'o Nuh. 

38 Gee 'o ngu'uisi ma amoko koiboawasi, 
ge'ena yomangodomo de yomagokere 
de yomakangaamoko. Koge'enau 
koitoakuwa sigado 'o Nuh 'o kapalika 
wowosamoka. 

39 "Ona koyanakowa 'okia dua 'idadi, so 
gee ma ngu'uisi ma amoko yakikokiolu, 
'asa de yanako 'ato 'idadiokau. Koge'ena 
mita dua 'idadi gee 'o Nyawa ma 
Ngowaka woboa. 

40 Ma 'orasi ge'ena nako yamididioka 
'o bairoka yomanarama, ge'ena wimoi 
wi'asaka, wimoi wimadaku. 

41 Nako 'o ngeweka yamididioka 'o bira 
yotutuku, ge'ena mimoi mi'asaka, mimoi 
mimadaku. 

42 So salingou nimajaga-jaga sababu 
konianakowa muruoka de nia Jou woboa. 

43 Niongano-nganono ne'ena! Nako 
'o woa ma dutu wimoi wanakokau 'o 
takoro muruo 'iobiruku de yotosi-tosiki 
yoboa, 'una dua kowoma'iduwa la 'uwa 
yowosama. 

44 So ngini mita salingou niomajaga- 
jaga. Sababu 'o Nyawa ma Ngowaka dua 
woboa ma 'orasi konianakowa." 

4510 Yesus wongoseli, "'O ro-riwo gee 
wosingou-ngounu de wobarija, 'unau 

manga balusu wigoraka widiai 'O ro-riwo 
'iregu manga saeke la wakikula 'o 'inomo 
gee ma 'orasuku. 

46 Posironga wosanangioka 'o ro-riwo 
gu'una nako wi balusu woboa 'ena 
wi manarama ge'ena wadiai ma 
gu-gudaioka. 

47 Tinisidemo, ma gou-goungu 'o 
ro-riwo gu'una dua wisijaga 'O harataa 
'lodumu ge'ena. 

48 Ma nako 'o ro-riwo gu'una 'awi 
singina 'itorou, dua wi singina ma 
dodaka 'ato, 

49 "Ai balusu 'o do'ingosi 'asa de wolio', 
so wakipesana 'o ro-riwo 'iregu gee, de 
yomasido'odomo de yomasido'okere de 
'o nyawa yakitaba'eto. 

>0 Ge'enaka de 'awi balusu dua 
wolio gee ma wange de ma 'orasi 
kowosidongoowa. 

>1 So'o ro-riwo gu'una 'asa wi balusu 
witeto-tetorie de wi'umo yomataba'uca- 
'uca manga ngiika. 'Ona 'asa yo'ari de 
yosangisara ge'enaka doka." 

1 "Nako ma Jo'oungu ma Dutu 

25 wopareta, 'isi'ade-'ade 'isoka 
'o mosolese yamogiooko 'o modoka 

yosiduono. Moi-moi manga poci yo'ese 
de wisibusuku womo-modoka. 

2 Ge'enaka dau yamotoa yohaga-haga, 
de yamotoa yoba-barija. 

3'O mosolese yamotoa yohaga-haga 
go'ona, manga poci yo'asa, ma manga 
goooro yositatu-tatu koya'asawa. 

4'O mosolese yamotoa yoba-barija 
go'ona, manga poci yo'asa de mita 
manga goooro yositatu-tatu yadua- 
duangou. 

>” Womo-modoka gu'una 'ilati woboa 
so 'o mosolese go'ona yaki-ki'ooko so 
yoma'iduokau. 

6'O utu gorona de yo'isene yosigasoko, 
'Womo-modoka woboa! Tagi winisoboko!' 

70 mosolese yamogiooko go'ona 
yomomiki de yosiamoko manga poci ma 
lurusu. 

8'O mosolese yohaga-haga gee yongose 
yoba-barijaka, 'Minikulanosi ma eta nia 
goooro sababu mia poci 'isongenou so!' 

3'O mosolese yoba-barija go'ona 
yosango, 'Koidadiwa! Sababu dua 
kapomasi'adonuwa! Niotagi la nio'ija 
yomawuku-wukunika.' 

10 So 'o mosolese yohaga-haga go'ona 
yotagi yomadi'ija. Gee yopasaka de 

womo-modoka gu'una woboa. 'O 
mosolese yamotoa gee yomadudu- 
duangou go'ona yomasidowosama de 
womo-modoka gu'una 'o rame ma 
ngiika, de ma ngorana yabenokau. 

11 Ge'enaka de 'o mosolese 'iregu 
go'ona yoboa de yomasigasoko, "Abae! 
'Abae! 'O ngorana minidebelengakasi!' 

12 Ma womo-modoka gu'una wosango, 
'Ngoi kotininakowa ngini.'" 

13 Ge'enaka de 'o Yesus wosiduanga wi 
'ade-'ade ge'ena konee, "Sababu ge'ena 
nimajaga-jaga de nimadudu-duanga, 
sababu konianakowa 'okia ma wange de 
'o takoro muruo 'o Nyawa ma Ngowaka 
dua woboa." 

14 "Koge'enali mita nako ma Jo'oungu 
ma Dutu wopareta ge'ena 'isoka 'o 
'ade-'ade ne'ena. Wimoi wotagi 'o daeraa 
'Ikuru-kurutika. 'Una waki'asoko wi 
ro-riwo wakisijaga wi harataa. 

15 Wi ro-riwo go'ona wakisijaga moteke 
moi-moi manga barija. Wimoi wikula 
'o pipi guraci 'o caana motoa, wimoi 'o 
caana modidi, de wimoi 'o caana moi, de 
wotagiokau. 

160 ro-riwo gee wa'ese 'o pipi guraci 'o 
caana motoa, wotagi womapoti-poti so 
wamake 'o caana motoali. 

17 Koge'enali mita 'o ro-riwo gee wa'ese 
'o pipi guraci 'o caana modidi, 'una 
wamakeli 'o caana modidioli. 

18 Ma 'o ro-riwo gee wa'ese 'o pipi 
guraci 'o caana moi, wotagi 'o guruku 
wodiai so wosibaituku dau 'o tonaoka 
'awi balusu ma pipi ge'ena. 

19 Ge'enaka de 'o do'ingo 'asa de 'o 
ro-riwo go'ona manga balusu woboa de 
wokurue wakido-doimi. 

2010) ro-riwo gee wa'ese 'o pipi guraci 'o 
caana motoa, woboa de wokula 'o caana 
mogiooko. Wongose, "Aba, ngona nokula 
ngoino 'o caana motoa, nalega neda ngoi 
tamakekau 'o caana motoali.' 

21 Manga balusu gu'una wongose, 
"Isure! Ngona ge'ena 'o ro-riwo ma 
owa de 'idadi toningaku. De sababu 
ngona na'akunu 'okia sonaa ma di- 
dingoono, dua 'asa tonisijaga 'okia sonaa 
'ila-laagomo. Nowosama la nomoteke 
nomasa-sanangi de de ngoi!' 

22 Ge'enaka de 'o ro-riwo gee wa'ese 
'o pipi guraci 'o caana modidi woboa de 
wongose, "Aba, ngona nokula ngoino 

'o pipi guraci 'o caana modidi. Nalega 
nee ngoi tamake ma giliono 'o caana 
modidioli.' 

23 Manga balusu gu'una wongose, 
"Isure! Ngona ge'ena 'o ro-riwo ma 
owa de 'idadi toningaku. Sababu ngona 
na'akunu 'o hali ma di-dingoono, so 
dua tonisijaga 'o hali 'ila-laagomo. 
Nowosamino la nomoteke nomasa- 
sanangi de de ngoi!' 

24 Ge'enaka de 'o ro-riwo gee 'o 
pipi guraci 'o caana moi wa'ese-'ese 
woboa de wongose, "Aba, ngoi tanako 
ngona 'o nyawa ma singina 'i'opi- 
'opini. Ngona konomadutudukuwa ma 
nomau nomadugutuku ma sowoko. 
Ngona konopiakoruwa ma nomau 
nomadunguunu. 

25 Nedau ma ni pipi! 'Imodongo so 
ta'iunika tosibaituku dau 'o tonaoka.' 

26 Ma pipi ma dutu gu'una wosango, 
'Ngona 'o ro-riwo ma dorou de 
ma debeturu! Ngona nanakokau 
ngoi kotomadutudukuwa ma 
tomau tomadugutuku ma sowoko! 
De kotopiakoruwa ma tomau 
tomadunguunu! 

27 Nako koge'ena de salingou ma 
pipi ge'ena nokula yomapoti-potika la 
yosiputari, la gee ma 'orasi ngoi toliono 
de ta'ese ma pipi ge'ena de ma 'utungu.' 

28 So wosuloko 'awi ro-riwo 'ireguka, 
'Nia'ese ma pipi 'unaka, de niokula gee 
kiaka wi pipi guraci 'o caana mogiookoka. 

29 Sababu to nago'ona de ma 'ena, dua 
'asa 'iganapu 'ifoloiosi 'ikudai, de 'ona 
'asa yofoloiku. Ma to nago'ona koi'iwa, 
dua gee ma etakasi ma ya'eseka. 

30 De 'o ro-riwo gee ma faedaa koi'iwa, 
wini'umoka doka ma dudunika 'o 
darusika, ge'enaka doka dua 'una wo'ari 
de wosangisara." 

31 "0 dunia ma do-dogumoka 'o Nyawa 
ma Ngowaka 'asa wahakimi 'o nyawa 
'iodumu. 

3210 nyawa 'iodumu 'asa 
wakikokitoomu. Deika wosikati- 
tingaka wadiai 'o bolu modidioka 'isoka 
'o haewani yoso-sowohi yosikati-tingaka 
'o domba de 'o kabingi. 

3310 nyawa gee yamote-moteke ma 
Jo'oungu ma Dutu wi mau, yakitoomu wi 
giniraoka, de gee koyamote-motekuwa, 
wi gubalioka. 

34 Ge'enaka de ma Koana gu'una dua 
wakidongose gee wi giniraoka, 'Nou, 
ngini gee 'ai Dea winisiba-barakati, 
niowosama wi pareta ma dodaka gee 
'idudu-duangou ka ma gurue 'o duniasi 
'idadi. 

35 Sababu gee ngoi 'isawini, ngini 'o 
'inomo nikula. Gee 'ai kibiti 'idudungu, 
ngini nikula 'o 'akere. Gee ngoi 'o nyawa 
ma dudunino, ngini nidawongo nia 
woaka. 

36 Gee ngoi 'ai baju 'isidukuranguku, 
ngini nikula. Gee ngoi 'igogama, ngini 
nileleani; gee ngoi 'o buioka, ngini 
nioboa nilega.' 

37 Ge'enaka de 'o nyawa go'ona dua 
yongose, 'Jou, kauruo ngomi minimake 
ngona nisawini, de ngomi 'o 'inomo 
minikula? Bolo ni kibiti ''dudungu de 'o 
'akere minikula? 

38 Kauruo ngomi minimake ngona 'isoka 
'o nyawa ma dudunino, de minidawongo 
'amia woaka? Kauruo ngomi minimake 
'ani baju nisidukurangi de ngomi 
minikula? 

39 Kauruo ngomi minimake ngona 
nigogama de nobuika, de ngomi miaika 
minilega?' 

40 Ma Koana gu'una 'asa wosango, 
'Tinisidemo ne'ena, gedagee ngini niodiai 
koge'ena, ngaro ka 'ai nyawaka moi gee 
koyopake-pakewa, ge'ena kaimatero de 
niodiaiokau ngoino.' 

41 Ge'enaka de ma Koana gu'una dua 
'asa wakidongose gee wi gubalioka, 
'Nioma'aikika gee 'o gorosau niamake- 
make! Niowosama 'o narakaka gee 
'idua-duangou ma ngale 'o Tokata ma 
Koana de ma mala'ekati. 

42 Sababu gee ngoi 'isawini, ngini 
konikulawa 'o 'inomo, de gee ngoi 'ai 
kibiti "'dudungu, ngini konisi'okeruwa. 

43 Gee ngoi 'o nyawa ma dudunino, 
konisidabinowa nia woaka. Gee ngoi 'ai 
baju 'isidukuranguku, ngini konikulawa. 
Gee ngoi 'igogama de 'ibuika, ngini 
konilegawa.' 

44 Ge'enaka de dua 'ona yongose 
'unaka, 'Jou, kauruo ngomi minimake 
ngona nisawini, bolo ni kibiti 'idudungu, 
bolo 'isoka 'o nyawa ma somoa. 

De kauruo ngomi minimake ni baju 
nisidukuranguku, bolo nigogama, bolo 
nobuika de ngomi kominiriwowa?' 

4> Ma Koana gu'una dua 'asa wosango, 
wongose 'ato, 'Tinisidemo ne'ena: 

Nako ngini koniakiriwowa 'o nyawa gee 
kokiawa yakidae-daene, ge'ena ma ngale 
koniriwowa ngoi.' 

46 So 'o nyawa go'ona dua yakihukumu 
kaisi'ado-'adonika. Ma gee yomote- 
moteke ma Jo'oungu ma Dutu wi mau, 
dua yamake 'o 'ahu kaisi'ado-'adonika." 

1'0 Yesus wosidotoko 'iduanga 

26 'jodumu ge'ena, de wongose wi 
do-domoteika, 

2"Ngini nianako 'o wange modidiosi 
de porame ma ngale posinganonie 
Wakisisupu ma Wange de 'o Nyawa ma 
Ngowaka 'asa wisisarakani la wisidele 'o 
salipoka." 

3 Ma 'orasi ge'ena 'o 'imam ma 
sae-saeke de 'o Yahudioka manga 
balu-balusu yomatoomu ma 'Imam ma 
Amoko 'o Kayafas wi woaka. 

4'Ona yomaka'aturu la kayomasiriidino 
'o Yesus witagoko de wito'oma. 

> Ma yomakadongose 'ato, "Uwa gee 'o 
rame-rame ma 'orasi, sababu dua naga 
'o kawasaka 'iruahe." 

6 Ma 'orasi 'o Yesus 'o Betaniaka, 'o 
Simon gee wipado-pado wi woaka, 

7 ge'enaka de mimoi maino 'o Yesusino 
mo'asa 'o goooro ma bounu yaowa-owa 

de 'ihali-hali 'o botoli ma dingoonuku 
moi. Gedagee 'o Yesus wogogeruku 
wo'odomo, de 'o ngeweka gumuna 'O 
goooro modarisi 'o Yesus wi saeuku. 

8'O do-domoteke yamake ge'ena de 
yakitu'uduku. Yongose, "Ido'oa so ma 
halebiru ge'ena 'iodumu? 

3'O goooro ge'ena nako mawukunu, 
ge'ena ma 'ija 'ihali, de ma pipi 'idadi 
mokula 'o nyawa yosusa-susaka." 

10'O Yesus wanako manga singinaka 
ge'ena so wongose, "Minimadaka! Muna 
modiai 'okia naga yaowa-owa ngoino. 

110) nyawa yosusa-susa ge'ena 
kaitaurika naga de de ngini, ma ngoi 
kaitaurikawa de de ngini. 

12 De 'o goooro ma bounu yaowa-owa 
moidarisi 'ai roesuku, ge'ena ma ngale 
moidudu-duangou 'ipo'osuku. 

13 Tinisidemo ne'ena: 'O duniaka 
ne'ena gee kiaka naga bato 'o Habari 
ma Owa ma Jo'oungu ma Dutuno 
'isitotara, 'o ngeweka numuna 'ami 
di-diai dua 'asa kayosija-jarita mita, de 
kamingano-nganono." 

14 Ge'enaka de wimoi gee 'o do- 
domoteke yamogiooko de modidino wi 

ronga 'o Yudas Iskariot wotagi 'o 'imam 
ma sae-saekika. 

15'Una wosano 'onaka, "Okiau dua 
nikula nako 'o Yesus towisisarakani 
nginika?" Ge'enaka de 'ona yokula 
'unaka 'o pipi 'o saaka 'o nagi sa'ange. 

16 Ge'enau 'ikurue 'o Yudas 'o 'orasi 
wononu la 'o Yesus wisisarakani. 

17 Ma wange ma di-disiraka 'o Roti 
Koiragi-ragiwa ma Rameka 'awi do- 
domoteke yaino 'o Yesusino yosano, 
"Aba, kiakau ngona nomau ngomi 
miosidaoto nanga 'inomo ma ngale 
Wakisisupu ma Wange ma ngodomo?" 

18'O Yesus wosango, "Niotagi doka 
wimoika 'o kotaka de niongose 'ato 
'o 'Aba Guru wongose, 'Ma 'orasi 
ya'adonokau ma ngale ngoi. Ngoi tomau 
de 'ai do-domoteke mio'odomo 'ani 
woaka ma ngale Wakisisupu ma Wange." 

19'O Yesus wi do-domoteke yamoteke 
'okia naga wongosekau gee. 'Ona yotagi 
yosidaoto ma rame ma 'inomo ge'ena. 

20 'Tobiruku de 'o Yesus de wi do- 
domoteke yamogiooko de modidi 
yogogeruku yo'odomo. 

21Yo'odomo ma gu-gudaioka de 'o 
Yesus wongose, "'Ena nio'isenika, ne'ena 
nginioka naga wimoi dua woiwukunu!" 

2210 do-domoteke yo'isene ge'ena, de 
manga singina 'isusa ma sala. Ge'enaka 
de moi-moi yomadasano 'o Yesusika, 
"Ma raiokau ko ngoiwa 'Aba?" 

23'Una wosango, "Gee 'awi roti 
wositubuku 'o sawokuku de de ngoi, 
gu'unau dua woisisarakani. 

24 Ma goungu 'o Nyawa ma Ngowaka 
dua wosongene 'isoka 'isidemokau 'o 
Buku 'Itebi-tebinoka, duga wotorouoka 
'o nyawa gu'una gee wisisa-sarakani 'O 
Nyawa ma Ngowaka. 'Ifoloi yaowa nako 
'o nyawa gu'una koma'iwa woboano 'o 
duniaka." 

25 Ge'enaka de 'o Yudas gee 'o Yesus 
wiwuku-wukunu wongose, "Ma rai ko 
ngoinowa gee, 'Aba Guru, 'ani dumutu?" 
Ge'enaka de 'o Yesus wosango, "Ka to 
ngona ni demo ge'ena!" 

26 Gedagee yo'odomo, de 'o Yesus 
wa'ese 'O roti de wo'amalaha ma 
Jo'oungu ma Dutude, deika waeta-eta so 
wakikula wi do-domoteika de wongose, 
"Nia'ese de nia'odomo; ne'ena to ngoi 'ai 
roese." 

27 Ge'ena 'iduanga de wa'ese 'o 'anggur 
'o sawoko moi, de wo'amalaha ma 
Jo'oungu ma Dutude. Ge'enaka de 
wokula 'awi do-domoteika de wongose, 
"Nioodumu nia'okere 'o sawokoka 
ne'ena. 

28 Ne'ena ge'ena 'ai 'aunu gee 'ipoa 
ma ngale 'o nyawa 'iodumu, la manga 
so-sowono ma Jo'oungu ma Dutu 
kowosi-singinawau. Ma Jo'oungu ma 
Dutu 'awi jaji wositiai de ne'ena. 

29 Tinisidemo ne'ena: Ngoi dua 
kota'okeruawau 'o 'anggur kone'ena, 
sigado ma 'orasi ngoi ta'okere 'o 'anggur 
ma sungi de de ngini 'ai Dea wi dunia ma 
sungioka." 

30 Ge'enaka de 'ona yosinyanyi 'o nyanyi 
moi ma Jo'oungu ma Dutu wisiarene. 
Ge'ena 'iduanga deika yotagi 'o Zaitun 
ma gigieka. 

31 Ge'enaka de 'o Yesus wongose 'awi 
do-domoteika, "Ne'ena ma eta 'iobiruku 
ngini nioodumu dua 'ania ngo-ngaku 
'igiwioka ngano 'okia naga gee 'idadi 
ngoino. Sababu 'o Buku 'Itebi-tebinoka 
'isilefoku konee: 'Ngoi dua towito'oma 
'o so-sowohi gu'una de ma domba 'asa 
'ikokiowara 'imakati-tingaoka.' 

32 Ma gee dua tomomikieli, de ngini 
koniotagiwasi 'o Galileaka 'ena ngoi 
tomatisirakau ge'enaka doka." 

33 De 'o Petrus wongose 'o Yesusika, 
"Ngaro 'iregu-regu 'ona yoodumu 
nimada, ma ngoi ma gou-goungu 
ko'uwa." 

3410 Yesus wongose 'o Petrusika, "Ma 
gou-goungu 'o obiri ne'ena 'o namoro 
koisorenuawasi, ngona nomasipongono 
ngoino ma sa'angeu." 

35'O Petrus wongose, "Ngaro 
tosongene de de ngona, ma dua 
kotomasipongonuwa." De 'o do- 
domoteke 'iregu mita koge'ena yongose. 

36 Ge'ena 'ipasa de 'o Yesus de wi 
do-domoteke yotagi 'o ngii moika ma 
ronga 'o Getsemani. Kadoka yaika de 
'o Yesus wongose wi do-domoteika, 
"Niogogerukosi ne'enaka, ngoi totagi 
tolahidoasi." 

37 Ge'enaka de wakisigaro 'o Petrus de 
'o Zebedeus wi ngowa-ngowaka yamididi 
wimoteke. 'Una wamao wi singina 'isusa 
de wobalisa. 

38 'Una wosidemo 'onaka, "Tamao 
tobalisa ma sala matero tosongenoka. 

Ngini ne'enakasi de niomajaga-jaga de 
de ngoi." 

39 Ge'enaka de 'o Yesus wotagi 
ma etasi 'ikurutika de wotalibukuku 
wolahidoa wongose, "'Aba, nako yaowa 
de noisikurutu 'o sangisara gee salingou 
tamoku, ma 'uwa ka to ngoi 'ai mau 
'idadi, la 'ena ka to ngona, 'Aba." 

40 Ge'enaka de 'o Yesus wolio 'awi 
do-domoteika gee yaruangeka, 'ena 'ona 
yonisuoka. 'Una wongose 'o Petrusika, 
"Ka 'o takoro moi ma koidadiwa 
nimajaga-jaga de de ngoi? 

41 Nimajaga-jaga de nimalahidoa 
la 'uwa nitaili. Ma goungu ngini nia 
singinaka niomau niadiai ma owa, ma 
ngini niolamahani." 

42 Ma moioli 'o Yesus wotagi wolahidoa 
wongose, "'Aba, nako 'o sangisara 'o 
sawooka ne'ena salingou tamoku de 
koidadiwa 'isiresene, madakau la moteke 
to ngona 'ani mau." 

43 Ge'ena 'ipasa de 'o Yesus wolioli 
'ena wakidaenino wi do-domoteke 
kayoma'iduokasi sababu kaifoloi manga 
ako 'itubuso. 

44 Ma moioli 'o Yesus wakimadaku de 
wotagi wolahidoali wosigali ma sa'angeu, 
ma betongo ka koge'ena. 

4> Ge'ena 'iduanga de wolioli wi do- 
domotekino de wongose, "Kanionisukosi? 
De kaniomaomasosi? Niamake ma 'orasi 
ya'adonokau 'o Nyawa ma Ngowaka 
wisisarakani 'o nyawa yosowo-sowono 
manga giama ma soatika. 

46 Niomomikieu! Potagiou! Woiwuku- 
wukunu gu'una woboau." 

47:0 Yesus kawobicarasi, de 'o Yudas 
gee 'o do-domoteke wimoi yamogiooko 
de modidino, woboa de 'o nyawa 
yoku-kudai 'o samarangi de 'o palo-palo 
yo'asa. 'Ona 'o 'imam ma sae-saeke 
de 'o Yahudioka manga balu-balusu 
yakisuloko. 

48'O nyawa gee 'o Yesus wisisa-sarakani 
wakidongosekau ma no-nako konee, ''O 
nyawa gee towiame, ge'ena gu'unau so 
winitagoko!" 

49 Gee ya'adonika ge'enaka de 'o Yudas 
kawogila-gila waika 'o Yesusika de 
wongose, "Tabea, 'Aba Guru!" Deika 
wiame. 


MATIUS 26.50-55 157 


>0'O Yesus wongose, "Ee 'Esa moi! 
'Okia nodo'oa ne'enano?" Ge'enaka de 
yoku-kudai go'ona wida-dagi witagoko. 

>1'O do-domoteke wimoi wi samarangi 
wagoraka de wi'oto 'o 'Imam ma Amoko 
wi ro-riwoka so wi ngauku ma 'itoaoka. 

>2 Ge'enaka de 'o Yesus wongose wi 
do-domoteika gu'una, "Ani samarangi 
nosigilioku ma sarumuku, sababu 
nago'ona 'o wase yosisasaru, 'asa 
yosisongene de 'o wase. 

22 Bolo ngona nongose ngoi koidadiwa 
tomaga'asoko 'ai Dea woiriwo? Nako 
toga'asoko ge'ena 'una 'asa kawataitino 
wosidingoto 'o mala'ekati 'o solodado 
gee 'o bolu mogiooko de modidi 'ifoloi! 

“Ma nako koge'ena, kokia la 'idadi 
moteke ma Jo'oungu ma Dutu 'awi 
demo? Sababu 'o Buku 'Itebi-tebinoka 
'isidemokau salingou 'idadi 'isoka gee 
ma 'orasi ne'ena." 

>> Ge'enaka de 'o Yesus wongose yoku- 
kudaika gee, "Ngoi ne'ena to'ora-'ora? 
so 'o samarangi de 'o palo-palo nidagasa 
la nitagoko? 'O wange 'isinoi-noimi 
ngoi todotoko ma Jo'oungu ma Dutu wi 
Woaka, ma konitagokuwa! 

>6 Ma ngano salingou koge'enau la 
'idadi 'isoka 'o nabii yosilefokau 'o 
Buku 'Itebi-tebinoka!" Ge'enaka de 
wi do-domoteke yoodumu yoowara 
wisidamadaku. 

27:0) Yesus witagokino de wi'otaka 'o 
Kayafasika ma 'Imam ma Amoko gu'una. 
Ge'enaka doka 'o Yahudioka manga 
'agamaka yodoto-dotoko de 'o Yahudioka 
ma balu-balusu yomalomunou. 

28:0) Petrus doka 'o gurutika 'o Yesus 
wisidu-du'uru sigado ma 'Imam ma 
Amoko wi ginitaroka waino. Ge'enaka 
de wowosama ma dodaka so wogogerie 
de yojaga-jaga gee, ma ngale womau 
wanako 'iodumu ge'ena dua kokia ma 
do-dogumuku. 

2910 'Agamaka ma Hakimi 'ona ge'ena 
la 'o 'imam ma sae-saeke de 'o 'agama 
ma balu-balusu yoodumu yosikanonu 
yomau yodamake 'o sakisii ma ngeluku, 
la 'o Yesus wihukumu wiso-songene. 

60 Ma ngaro manga gudai yosidemo 
manga sakisii, ma ka ma eta ma 
koyodamakewa 'awi sowono. Sababu 
ge'ena yamididi yoma'okode ma bionoka, 

61 de yongose, "O nyawa nu'una 
wongose, 'Ngoi 'idadi taruba ma 

Jo'oungu ma Dutu wi Woa, de ka 
'o wange sa'ange ma dodaka de 
tosigokoli.'" 

62 Ge'enaka de ma "Imam ma Amoko 
woma'oko de wongose 'o Yesusika, 
"Nooluku nasango manga galaki 
ge'ena?" 

63 Ma 'o Yesus kaworii-riidika. Ge'enaka 
de ma 'Imam ma Amoko wongoseli 'o 
Yesusika, "De ma Jo'oungu ma Dutu 
wowango-wango, nosidemo ngomino 
Jo'oungu ma Dutu wosijajiokau gu'una? 
Ma Jo'oungu ma Dutu wi Ngowaka?" 

64'O Yesus wosango, "'Isoka to ngona 
ni demo! Duga tinidongose, dua 'asa 
winimake 'o Nyawa ma Ngowaka 
wopareta de ma Jo'oungu ma Dutu gee 
'awi kuasa 'ifoloi 'iamoko de woboa daku 
'o kakamoroka 'o diwangino!" 

65 Ge'enaka de ma "Imam ma Amoko 
'awi baju waracanga de wongose, "'Una 
ma Jo'oungu ma Dutu wisiti-tingoono! 
Ngaro ma sakisii koi'iwau sababu 
ngini ma sirete nio'isenokau 'awi 
demo-demo gee ma Jo'oungu ma Dutu 
wisiti-tingoono. 

66 Kokia ne'ena moteke ngini?" 'Ona 
yosango, "'Una salingou wihukumu 
wiso-songene." 

67 Ge'enaka de wi bionoko yakibiti de 
wipesana, de munuka wipoka, 

68 de kayongosekau, "Ngona ma 
Jo'oungu ma Dutu wi Ngiriki. Bika nopasi 
nago'ona nipesana?" 

69 Ma 'orasi ge'ena 'o Petrus doka ma 
dudunoka 'o ginitaroka wogogerie, de 
'o ro-riwo mimoi moboa de mongose, 
"Ngona mita nomote-moteke de 'o Yesus 
'o Galileano?" 

70 Ma 'o Petrus womadidumu ge'ena 
'o nyawa ma gu-gudai manga bionoka 
wongose, "Ngoi kotasahewa 'okia ni 
dumutu." 

71 Ge'enaka de womato'oraka 'o ginitara 
ma ngoranika. 'O ro-riwo mimoioli 
mimake 'o Petrus de mongose 'o nyawa- 
nyawaka ge'enaka dau gee, "O nyawa 
nu'una mita kangano womote-moteke 
de 'o Yesus 'o Nazaretino." 

72 Ge'enaka de 'o Petrus 
womasipongonoli de wosasi, "Ma 
gou-goungu ngoi kotowinakowa 'una." 

73 Koito'ingowa de yoma'oko-'okode 
ge'enaka yaika 'o Petrusika de yongose, 

"Ma raiokau ngona mita de de 'ona. Ma 
nyo-nyata ni bicaraka gee." 

74 Ge'enaka de 'o Petrus womasibo- 
bobeto de wongose, "Ma gou-goungu 
ngoi kotowinakowa 'o nyawa gu'una!" Ma 
'orasi ge'ena mita 'O namoro 'isorene. 

75 De 'o Petrus wonganonino 'o Yesus 
wongosekau, "'O namoro koisorenuawasi 
'ena ngona nomasipongono ma 
sa'angeu." Ge'enaka de 'o Petrus 
wosupu ge'ena ma 'Imam ma Amoko wi 
ginitaroka 'ena wo'ari kawidomo-domo. 

1 Kayaika 'ikinitara de 'o 'imam ma 
27 saeke yoodumu de 'o Yahudioka 
manga balu-balusu yomatoomu 'o 
butusangi yodiai ma ngale 'o Yesus 
wito'oma. 

2'Ona wipusuku de wi'asa wisisarakani 
'o Pilatusika 'o Romaka manga sangaji. 

3'0 Yudas gee 'o Yesus wisisa-sarakani 
wolega-lega 'ena 'o hukumani 'iotaokau 
'o Yesusuku, de womatoduba so'o pipi 'o 
saaka 'o nagi sa'ange wosigilio 'o "imam 
ma sae-saekika de 'o Yahudioka manga 
balu-balusika. 

4'Una wongose, "Ngoi tosowonokau. 
Ngoi towiwukunu 'una gee wi sala koi'iwa, 
sigado wihukumu wiso-songene!" Ma 

'ona yongose, "Ngomi komianakowa 
ge'ena! Ge'ena to ngona ni 'urusangi." 

> Ma pipi ge'ena 'o Yudas wa'umo ma 
Jou wi Woa ma dodaku, de wotagiokau 
womasidele. 

6'Ọ pipi ge'ena 'o 'imam ma saeke 
yatoomu de yongose, "O pipi ne'ena 
'o 'aunu ma pipi. Moteke 'o 'agama 
ma 'atorangi, 'o pipi ne'ena koidadiwa 
'isingosama 'o sadakaa ma ngiiku ma 
Jou wi Woaka." 

7 Ge'enaka de yomaka'aturokasi 'asa 
de ma pipi ge'ena 'o tonaka yosi'ija, 
gee yosironga 'o Boso yodi-diai manga 
Tonaka. 'O tonaka ge'ena yadiai 'o nyawa 
ma dudunino yakido-dobo'osuku. 

8 Ge'enau so 'o tonaka ge'ena sigado 
ne'ena yosironga, "'O 'Aunu ma Tonaka." 

?De ge'enau, 'idadiokau 'isoka 'okia 
naga Nabii Yeremia wosidemokau 
'ato: "'Ona ya'ese 'o pipi 'o saaka 
'o nagi sa'ange, ge'ena 'o Israeloka 
yomodekokau yofangu to 'una wi 'ija. 

10 De ma pipi ge'ena yosi'ija 'o boso 
yodi-diai manga tonaka, 'isoka gee ma 
Jo'oungu ma Dutu wosulokokau ngoino." 

11 Ge'enaka de 'o Yesus wotaari 'o 
Pilatusika, ma gubernur ge'ena ma 

daeraaka gee, de 'o Pilatus wosano, 
"Ngona ne'ena 'o Yahudioka manga 
Koana?" 'O Yesus wosango, "Ia, 'isoka to 
ngona 'ani demo." 

12 Ma gedagee 'o 'imam ma sae-saeke 
de 'o Yahudioka manga balu-balusu 
wikalaki 'ikudai, de 'una kowosangowau. 

13 Sababu ge'ena 'o Pilatus wongose, 
"Kono'isenuwa nikalaki ge'ena ma 
gudai?" 

14 Ma 'o Yesus kowosangowa ka ma eta 
ma, so ma gubernur gu'una woherangi 
ma sala. 

15'Ọ taunu 'isinoi-noimi gee Wakisisupu 
ma Wange ma rame yodiai, ma gubernur 
'o Pilatus biasa wosisupu 'o bui ma 
nyawa moi moteke 'o kawasa yoiriki. 

16 Ma 'orasi ge'ena wobui-buika wimoi 
gee wikokinako-nakokau sababu 'o 
dorou wodi-diai, 'awi ronga 'o Yesus 
Barabas. 

17 Gedagee 'o kawasa 
yomakokitoomuno de 'o Pilatus 
kawongosekau, "Ngini niomau nagu'una 
towisisupu nginika? 'O Yesus Barabas 
bolo 'o Yesus gee wisironga ma Kristus?" 

180) Pilatus wongose koge'ena sababu 
'una wanako 'ona wisisarakani ma ngale 
witaleana. 

19 Ma 'orasi 'o Pilatus wogogeruku 
wosi'adi-'adili ma ngiioka, de ma 
wekata mobesesongo konee, "Tanu 'uwa 
wonido'oanikia 'o nyawa gee wi sala 
koi'iwa. Sababu ma ngale 'una ngoi 'ai 
naneroka 'imodongo ma sala kangano 
ne'ena." 

20 Ma 'o 'imam ma sae-saeke de 
'o Yahudioka manga balu-balusu 
koyomaogoruwa yosisau-sauku 'o 
kawasaka go'ona la yoga'asoko 'o 
Pilatusika 'ato 'o Barabas wisisupu de 'o 
Yesus wihukumu wiso-songene. 

21 Ge'enaka de ma sangaji gu'una 
wosanoli 'onaka, "'O nyawa yamididi 
no'ona, ka 'una towisisupu nginika?" 
'Ona yosango, ''O Barabas." 

22:0) Pilatus wongose 'onaka, "Nako 
koge'ena, kokia todiai 'o Yesusika gee 
wisironga ma Kristus?" 'Ona yoodumu 
yosango, "Powisidele 'o salipoka!" 

2310 Pilatus wosano, "Ma ka'ena 
wadiai gee 'ito-torou?" Ge'enaka de 
'ona yosigasoko 'ifoloiosi 'iamokie, 
"Powisidele 'o salipoka!" 

24:0 Pilatus wamaoku kowomado- 
do'oawau, de yoku-kudai go'ona 
wiridutukou, so 'o 'akere wa'ese de 
yoku-kudai manga bionoka de wi 
giama wa'isoko de wongose, "Ngoi 
kotomadomokuwa 'o nyawa nu'una wi 
songene. Ge'ena ngini nimadomoku." 

25 Yoku-kudai go'ona yoodumu yosango, 
"Ia, ngaro ngomi de mia ngowa-ngowaka 
'asa miamoku wi songene ma hukumani 
ge'ena!" 

26 Ge'enaka de 'o Pilatus 'o Barabas 
wisisupu 'onaka, de wosuloko 'o Yesus 
wipa'asana de wisisarakani 'onaka la 
wisidele 'o salipoka. 

27 Ge'enaka de 'o Pilatus wi solodado 'o 
Yesus wi'asa ma gubernur wi gogerika, 
de 'o solodado yoodumu yomatoomu 
wisigilolitino. 

28 'Ona yaawene 'o Yesus wi baju so 
yositagali 'o baju gee ya'ungu-'ungu. 

29 Ona yodiai 'o tuala ngai moi 'o da'ara 
'ido-dodowoko, de yosinoa 'o Yesus wi 
saeuku. Ge'enaka de 'o papadi ngai 
moi wi giama ma ginirakoka yokulaka 
de wi bionoka yobukuku de wisisasaru 
yongose, "Suba Jou, 'o Yahudioka manga 
Koana!" 

30 'Ona wikibiti de 'o papadi ge'ena 
ya'ese so yosipesana wi mumuuku. 

31 Gedagee wisisasaru 'iduanga, de 'o 
baju ge'ena yaawene so wisinoali gee to 
'una. Ge'enaka de 'una wi'asa 'o kota ma 
dudunika ma ngale wisidele 'o salipoka. 

3210 ngekomo ma goronaka, de 
yomakamake de 'o Kirene ma nyawa 
wimoi wi ronga 'o Simon. 'O solodado 
go'ona wigegoto wamoku 'o Yesus wi 
salip. 

33 Gee ya'adono 'o ngii moi ma ronga 
'o Golgota, ma ngale, "O Saeke ma 
Kobongo ma Ngii." 

34 Ge'enaka dau de 'o Yesus wisi'okere 
'o 'anggur gee 'o haewani ma miringi 
yosiganuku. Ma 'o 'anggur ge'ena 
watailoka de waolukou. 

35 Ge'enaka de 'o solodado go'ona 
wisidele 'o salipoka, de wi baju 
yomasibula-bula yodu'undi. 

36 Ge'ena 'ipasa de 'ona yogogerieu 
ge'enaka wilega-lega. 

37 'Awi saeke ma dekude 'isilefoka 
kokia naga 'una wikalaki gee, ge'ena la, 
"Nu'una 'o Yesus, 'o Yahudioka manga 
Koana." 

38 Yamididi 'o dorou yodi-diai mita 
yakisidisidele 'o salipoka de 'o Yesus, 
wimoi wi giniraoka, de wimoi wi 
gubalioka. 

330 nyawa gee yotoaka ge'enano 
kayomagiwi-giwi wisiti-tingoono 'o 
Yesus. 

40 Yongose 'ato, "Ngonau ne'ena nomau 
ma Jou wi Woa natotaka de nosigokoli 
ka 'o wange sa'ange ma dodaka! Nako 
ngona ma gou-goungu ma Jo'oungu ma 
Dutu wi Ngowaka, bika no'uti 'o salipoka 
de ngona ma sirete nomasilaha!" 

41 Koge'enali mita 'o 'imam ma 
sae-saeke de 'o Yahudioka manga 
'agamaka yodoto-dotoko, de mita 'o 
Yahudioka manga balu-balusu, 'o Yesus 
wisiti-tingoono. 'Ona yongose, 

4210 nyawa 'iregu wakisilaha, 'ena 
momongo 'una ma sirete koidadiwa 
womasilaha! Nako 'una 'o Israeloka 
manga Koana de yaowa ma 'orasi 
ne'ena wo'uti 'o salipioka, 'asa de ngomi 
miongaku 'unaka. 

43'Una wongaku ma Jo'oungu ma 
Dutuka. So bika dua wisilahaka. Sababu 
'una wongose 'ato 'una ge'ena ma 
Jo'oungu ma Dutu wi Ngowaka." 

44 Yo'ora-'ora gee yakisidi-disidele 
de 'o Yesus, 'ona mita koge'enali 
yositi-tingoono 'o Yesusika. 

45!0 wange 'ikoronako, de ma daeraa 
ge'ena 'itarusu ka ma moiku ma do'ingo 
'o takoro sa'ange. 

4610 takoro sa'ange de 'o Yesus 
wopoaka womasigasoko ma Deaka, "Eli, 
'Eli, lama sabatani!" ma ngale, "Jo'oungu 
ma Dutu, Jo'oungu ma Dutu, 'ido'oa so 
noimadaka?" 

47 Yamuruo naga ge'enaka gee yo'isene 
wi 'ilingi de kayongosekau, "Ee! 'O Elia 
wi'asoko!" 

48 Wimoi ge'enaka dau wosijai-jai 'o 
spons wa'ese de wositubuku 'o daluku 
'icuka-cukaku, ge'enaka de 'o gotaka 
wosisagatuku de widotobe 'o Yesus wi 
'uru ma kaide la bari wa'okere. 

49 Ma munuka yongose, "'Uwasi! Nou, 
polega-lega bika dua 'o Elia woboa 
wisilaha!" 

>0 Ge'enaka de 'o Yesus womapoakoli 
waamo-amokie de wi ngomasa 'ipidili. 

>1 Ge'enaka de ma Jo'oungu ma Dutu 
ma sirete 'awi Ngii ma da-datoko 
'iside-sideluku ma 'iracanga 'itaga 

modidioka kadaku de 'isikauku, de 'o 
'osu de'o gigie 'iteto-teto 'ikapelaka. 

2210) bo'osuku 'ikokipelenga, de manga 
gudai ma Jo'oungu ma Dutu wi kawasa 
yosonge-songenokau wakisimomiki, de 
yamada manga bo'osuku. 

>3 Gedagee 'o Yesus womomioka de 
yowosanga 'o Yerusalemuka so manga 
gudai yakimake. 

2410, solodado ma balusu de ma 
solodado gee 'o Yesus wijaga-jagano 
yosawanoka gee yamake 'o 'osu de 'okia 
naga gee 'ikokidadi. 'Ona yongose, "Ma 
gou-goungu nu'una ge'ena ma Jo'oungu 
ma Dutu wi Ngowaka." 

>> Ge'enaka mita manga gudai 'o 
nge-ngeweka yolega-lega 'o gurutika. 
'Ona ge'ena gee 'o Yesus wimote-moteke 
de wiriwo-riwo ka 'o Galileakasi de 
'isikaino. 

>6 Ge'ena la ngo Maria Magdalena 
de ngo Maria 'o Yakobus de 'o Yusuf 
manga 'esa, de mita 'o Zebedeus wi 
ngowa-ngowaka manga 'esa. 

>/"'Tobirou de 'o Arimateano wokaya- 
kaya wimoi waino wi ronga 'o Yusuf. 'Una 
mita 'o Yesus wimote-moteke. 

>8 'Una wotagi 'o Pilatusika, woga'asoko 
'o Yesus 'awi songene. Ge'enaka de 'o 
Pilatus wosuloko 'o Yesus 'awi songene 
yosiguti la yokula 'o Yusufika. 

>?Ge'enaka de 'o Yusuf wa'ese 
'O maieti ge'ena de wosisao de 'o 
mosa 'i'are-'arese de 'i'alu-'alusu de 
'itebi-tebini. 

60 Ge'enaka de 'o maieti ge'ena 
wapo'osuku to 'una ma sirete wi 
bo'osuku ma sungika, gee wa'aruika 
'o teto ma dodaka. Ge'enaka de 'o 
teto ''amo-amoko moi wodololoika de 
wotagiokau. 

61 'Ena ngo Maria Magdalenano de ngo 
Maria 'iregu, ge'enaka yogogerie ma 
bo'osuku yodaarika. 

62 Ma bibinoka 'o Yahudioka Pomaoma- 
omasa ma Wangeka, 'o 'imam ma 
sae-saeke de 'o Farisioka yotagi 'o 
Pilatusika, 

63de yongose, "Jou, ngomi 
kamiongano-nganonosi gee wotabaeluku 
kawowango-wangosi, 'una wongosekau, 
'Dua 'o wange sa'angeka 'asa ngoi 
tomomiki 'o songenoka.' 

64 Sababu ge'ena nosuloko la 'o 
bo'osuku ge'ena yojaga yosidi-diai 

sigado 'o wange sa'ange, la 'uwa sigado 
'awi do-domoteke yatosiki 'awi maieti 
ge'ena de yongose 'o nyawa-nyawaka 
'ato, "Una womomiokau 'o songenino.' 
De manga ngeluku ma du-du'uruoka 
ne'ena dua 'ifoloiosi 'itorou de gee ma 
si-siraka." 

65'Ọ Pilatus wongose, "To ngini nia 
jo-jaga de ma 'ena so tagi niakisuloko la 
yojaga yosidi-diai!" 

66 Ge'enaka de 'ona yotagi 'o bo'osuika 
de yano-nakokau 'o tetoka gee ma 
bo'osuku ma da-datoko ge'ena de 
yojaganou. 

28 1'0 Yahudioka Pomaoma-omasa 

ma Wange 'ipasa, 'o 'Ahadi ma 
Wange kaitaru-tarusikasi, ngo Maria 
Magdalena de ngo Maria mimoioli yotagi 
yalega 'o bo'osuku ge'ena. 

2 De kayasorogano 'o 'osu ma kiamati 
sababu ma Jo'oungu ma Dutu 'awi 
mala'ekati 'i'uti 'o sorogaaku yaloloko 
'o teto gee ma bo'osuku ma da-datoko 
ge'ena, de 'igogerieu ma dekuoka. 

3'0 mala'ekati ge'ena ma biono 'isoka 
'o tawi-tawi de ma baju ma garese 'isoka 
'o kapa. 

4'O solodado gee yojaga-jaga ge'enaka, 
yakimodongo kayoti-tirine sigado 
yotitooka. 

>'O mala'ekati ge'ena 'ingose 'o 
nge-ngewekaka, "'Uwa nimodongo! Ngoi 
tanako ngini wininonu 'o Yesus gee 
wisidelokau 'o salipoka. 

6'Una kowi'iwau ne'enaka. 'Una 
womomiokau 'isoka ma sira 
wosidemokau. Nou, nialega 'awi 
ngiioka gee winoa-noaku. 

7 Ne'ena, niotagiou nimatai-taiti 
niosidemo wi do-domoteika, "Una 
womomiokau yosonge-songene manga 
sigoronaka, de ne'ena womatisirakau 
doka 'o Galileaka, ge'enaka doka 'asa 
dua winimake!' Niongano-nganono 'okia 
naga gee tinisidemokau." 

8'O nge-ngeweka go'ona ka manga 
japatioka yamada ma bo'osuku ge'ena. 
Yakimodongo ma yomorene ma sala 
kayoowa-owara yosidemo ma hali ge'ena 
'o Yesus wi do-domoteika. 

2? Koito'ingowa 'ena 'o Yesus woboanou 
'o nge-ngewekaka de wongose, "Tabea!" 
Ge'enaka de yomasisori 'unaka de 
yomasigao wi douno de wisuba. 

10'O Yesus wongose, "'Uwa nimodongo. 
Niotagi niosidemo 'ai 'esa moika la yotagi 
'o Galileaka. Ge'enaka doka 'asa de 'ona 
'imake." 

11 Gedagee 'o nge-ngeweka go'ona 
yotagi de 'o solodado yamuruo naga gee 
'o bo'osuku yojaga-jaga yolio 'o kotaka, 
de yosidemo 'o 'imam ma sae-saekika 
'okia naga gee 'idadiokau. 

12:0 'imam ma sae-saeke yomaka'aturu 
de 'o Yahudioka manga balu-balusu, 
ge'enaka de 'o pipi ma amoko yokula 'o 
solodado gee 'o bo'osuku yojaga-jagaka. 

13 De yongose, "Ngini salingou niongose 
'ato, 'iobiruku nima'iduoka de wi 
do-domoteke yaino yatosioka 'o maieti 
ge'ena. 

14 De nako ma gubernur wo'isene 
ma hali ge'ena, ngomi 'asa mibaja la 
konido'oawa." 

15 So 'o solodado gee yojaga-jaga 
go'ona 'o pipi ya'ese de yodiai 'isoka 
yakisibe-besesongokau gee. Sababu 
ge'ena 'o jarita ge'ena kaitagiosi 'o 
Yahudioka sigado ne'ena. 

160), do-domoteke yamogiooko de moi 
yotagi 'o gigie moika 'o Galileaka 'isoka 
kokia naga gee 'o Yesus wosulokokau. 

17 Gedagee 'ona wimake 'o Yesus 
ge'enaka doka, de wisuba. Ma 'onaka 
naga de ma 'ena koyongakuwasi rekeni. 

18'O Yesus womasisori 'onaka de 
wongose, ''O sorogaaka de 'o duniaka 
ma kuasa 'iodumu 'isidukulakau ngoino. 

19 Sababu ge'ena niotagi 'o sagala 
nyawaka 'o dunia niakiloliti, niakidotoko 
la yodadi to ngoi 'ai do-domoteke. 
Niaki'osiki de 'o 'Aba wi ronga, wi 
Ngowaka, de 'o Ngomasa 'Itebi-tebini. 

20 Niakidotoko yamoteke 'okia naga gee 
tinisidemokau. De niongano-nganono, 
ngoi dua naga de de ngini sigado 'o 
dunia ma do-dogumika." 


Markus 


1 Ne'ena ge'ena 'o Habari ma Owa ma 

1 ngale ma Yesus Kristus, ma Jo'oungu 
ma Dutu wi Ngowaka. 

2 Ma Habari ma Owa ge'ena 'ikurue 
'isoka ma Nabii Yesaya wosilefokau 
konee, "Ma Jo'oungu ma Dutu wongose, 
'Nu'una to ngoi 'ai su-suloko; ngoi 
towisuloko 'una wosirano 'asa de ngona, 
la 'una wosikurue 'ani ngekomo.' 

3'0 nyawa moi naga 'o tonaka 'ika- 
kakasaka wosigaso-gasoko wongose 
'ato, 'Niosikadiai ma Jou 'awi ngekomo, 
niosikaboooto ma Jou wi tapaki la 
waboa!'" 

"soka 'isilefokau gee, koge'enali 
mita 'o Yohanes woboano 'o tonaka 
'ika-kakasaka. 'Una 'o nyawa waki'osiki 
de wositotara 'o habari ma Jo'oungu 
ma Dutuno. Wongose 'ato, "Salingou 
niomaogoro 'o sowono niodiai de 
salingou ni'osiki la ma Jo'oungu ma Dutu 
kowosi-singinawau 'ania so-sowono." 

>'O Yudea ma nyawa de 'o Yerusalem 
ma kota moi yobootoka yotagi 'o 

Yohanes wi do-dotoko yosigisene. 'Ona 
yomangaku manga sowono de waki'osiki 
'o Yordan ma 'akeroka. 

6'O Yohanes 'awi baju 'o unta ma 
gogo, 'awi bulu 'o haewani ma kai, de 
'awi 'inomo 'o kakasoso de 'o madu 'o 
bonganika. 

7'Una wosidemo 'o habari ne'ena, 
"Dua ngoioka de wimoioli woboa, 'ifoloi 
woamoko ngaro de de ngoi ma. Ngoi 
ka 'awi tarupa ma gumini tomarukuku 
tasose ma koyadaenuwa. 

8 Ngoi tinisi'osiki de 'o 'akere, ma 
'una dua winisi'osiki de 'o Ngomasa 
'Itebi-tebini." 

ə Ma 'orasi ge'ena 'o Yesus woboa 'o 
Nazaretino 'o Galilea ma daeraano de 'o 
Yohanes wi'osiki 'o Yordan ma 'akeroka. 

10 'O Yesus waie womabaoro de wamake 
'o diwanga 'ipelenga de ma Jo'oungu 
ma Dutu wi Ngomasa dakuuku widuguti 
'isoka 'o pombo. 

11 Ge'enaka de yo'isene ma Jo'oungu 
ma Dutu wi 'ilingi, 'ingose 'ato, "Ngona 
to ngoi 'ai Ngowaka tonisiboso-bosono, 
ngona 'ai singina nasanandgi." 

12 Kage'ena 'ipasa de ma Jo'oungu ma 
Dutu wi Ngomasa ge'ena wi'asakau 'o 
tonaka 'ika-kakasaka. 

130 wange nagi soatino 'una ge'enaka, 
'o Tokata ma Koana witaili. 'O haewani 
kopapi-piarawa mita ge'enaka. De 'ọ 
mala'ekati wileleani. 

14 Gee 'o Yohanes wibuika, 'o Yesus 
'una wotagi 'o Galileaka de wositotara 'o 
Habari ma Owa ma Jo'oungu ma Dutuno 
ge'enaka doka. 

15 Wongose 'ato, "Ma Jo'oungu ma Dutu 
wacobou wopareta. So niomaogoro 'o 
sowono niodiai de niolio ma Jo'oungu 
ma Dutuka, de niongaku 'o Habari ma 
Owaka gee ma Jo'oungu ma Dutuno!" 

16 Gee 'o Yesus waboa 'o Galilea ma 
talaga ma batingino, de wakimake 
yosoma-soma yamididi ge'ena la 'o 
Simon de ma dodoto 'o Andreas 'o naoko 
yosoma ma gu-gudaioka ge'ena ma 
talagaka. 

17 De 'o Yesus kawongosekau 'onaka, 
"Nou, nimoteke ngoi! Ngoi 'asa tinidotoko 
'o nyawa niasoma." 

18 Ge'enaka de ka manga soma yamada 
de yomoteokau 'o Yesusika. 

19'0 Yesus wogila-gilali de wakimake 
'o riaka dodoto yamididioli, ge'ena la 
'o Yakobus de 'o Yohanes 'o Zebedeus 
wi ngowa-ngowaka. 'Ona 'o ngo'otiri 
ma dodaka manga soma yosidiai ma 
gu-gudaioka. 

2010 Yesus kawoboa de waki'asokokau, 
de 'ona mita ka manga dea wimada 'o 
ngo'otiroka de mita gee yoma-manarama 
yakisewa-sewa go'ona, de yotagiokau 'o 
Yesus wimoteke. 

21:0) Yesus de wi do-domoteke 'o 
Kapernaum ma soanoka yototarika. 
Pomaoma-omasa ma Wangekali de 'o 
Yesus wowosama 'o lo-lomu ma woaka 
de wodotoko. 

2210 nyawa yosigise-gisene gee 
yoherangi wodotoko ma jako. Sababu 
'una wodotoko de ma kumatioka 'isoka 
'o 'agamakawa yodoto-dotoko. 

23 Ma 'orasi ge'ena 'o nyawa wimoi 
witoka-tokata gee 'o lo-lomu ma woaka 
wowosamika, de woma'orese, 

24 "Fe Yesus, 'o Nazaretoka ma 
nyawa, minido'oau ngomino? Naino 
minitorouou? Ngoi toninako ngona 
nagu'una; ngona ge'ena ma Jo'oungu 
ma Dutu wi Su-suloko Notebi-tebini!" 

2510 Yesus wodorofu ma tokatika, 
"Nomariidi, nosupuoka 'o nyawaka 
nu'una!" 

26 So ma tokata ge'ena 'o nyawa gu'una 
wisikagiwi yakua-kuatino deika 'isupu 
'unaka ma de 'ima'orese. 

2710 nyawa yoodumu kayoki-kiliri, so 
yomakadongose 'ato, "Tei, 'okia ne'ena? 
Ne'ena 'o do-dotoko ma sungi moi! De wi 
kumati de wi kuasa wasuloko 'o tokata 
'isupu, de widomoteke!" 

28 So 'o Yesus wi habari 'isidagi ma 
japatioka 'ena 'o Galilea yasuluunukou. 

2910 Yesus woma'aiki 'o lo-lomu ma 
woaka ge'ena, de wotagi 'o Simon de 'o 
Andreas manga woaka. 'O Yakobus de 'o 
Yohanes mita yomasidatagi de de 'una. 

30'O Simon ma toroa 'o dangiroka 
moma'iduoka sababu migogamuku. 

So gee 'o Yesus de wi do-domoteke 
yowosanga ma woaka ge'ena, de 'ọ 
Yesusika yosidemo ma habari ge'ena. 

31 So waika 'ami giamika wa'ao de 
womiriwo momomiki. So momomikie 
'ena mi panyake 'i'aiokau so muna mita 
makileleani. 

32 'Itarusou de 'o nyawa yopa-panyake 
de 'o tokata yakido-dongosamuku 
yakikoki'asa 'o Yesusino. 

33'0 nyawa rekeni 'iodumu ma kotaka 
ge'ena yomalomuno ma woa ge'ena ma 
bionino. 

34 Ge'enaka de 'o Yesus wosi'aiki to 'ona 
manga panyake 'ini-'inioka de woginiiki 
'o tokata 'o gudai. 'Una kowosidabiwa 'o 
tokata ge'ena 'ibicara sababu 'ena mita 
yanako 'o Yesus 'una ge'ena ma kia. 

35 Ma wangede de 'o Yesus 
kawotarusoka wotagi 'o ngii 'irii- 
riidoka 'o kota ma dudunoka, ge'enaka 
doka wolahidoa. 

36 Ma 'o Simon de wi ma-manai 
wisidu'uru winonu. 

37 Gee wimakeno de yongoseu, "'O 
nyawa 'iodumu nirinonu 'Aba." 

38 Ma 'o Yesus kawosangokau, "Nou, 
nanga do-dagi posigila 'o kota 'iregu- 
reguka ne'enaka naga. Ngoi salingou 
todotoko ge'enaka naga mita, sababu 
ge'enau 'ai dumutu so taino ne'ena 'o 
duniano." 

39 Ge'enau so 'o Yesus wodakadagi 
'o Galilea wakilolituku de wobobita 'o 

lo-lomu ma woa-woaka, de mita 'o 
tokata woginiiki. 

40 Wimoi wipado-pado waino 
'o Yesusino, wotalibukuku de 
kawongosekau, "'Abae! Nako nomodeke, 
de 'ai panyake ne'ena nosi'aiki!" 

4110 Yesus wi singina 'o nyawa 
gu'una so wi'ao de wongose 'ato, "Ngoi 
tomodeke, so ni panyake ge'ena 'i'aiki!" 

42 Kage'ena ma 'orasi de wi pado ge'ena 
Taiokau. 

43 Ge'enaka de 'o Yesus wosuloko wolio 
de wisibesesongo koneda, 

44 "Tonidongose, 'uwa nosikademo ka 
moika ma, duga 'o 'imamika notagi 
la noga'asoko ma 'imam wosiputusu 
'ato ni pado 'i'aiokau. Ma ngale ge'ena 
'ani sukuru nokula moteke 'o Musa 
wosulokokau ma nyo-nyata 'o nyawa- 
nyawaka 'ato ma gou-goungu 'ani pado 
'Taiokau." 

45 Ma 'o nyawa gu'una wotagika de 
wosikajarita kiaka naga bato 'okia 
naga 'idadiokau ge'ena, sigado 'o 
Yesus koidadiwau wowosama 'o kotaka 
kawomasitaiwangekou. 'Una ka 'o 
kota ma dudunokau 'o ngii 'irii-riidoka 

womanoa. Duga 'o nyawa kiano naga 
bato koitoa-toakuwa yaino 'unano. 
1 Ge'ena 'ipasa 'o wange muruo naga 
de 'o Yesus wolio 'o Kapernaumika. 
So wigi'isene 'ato naga 'una 'o woaka. 

2 Ge'enaka de manga gudai yoboa. 
'Ona yomalomuno ge'enaka yapai-paili 
monga. 'O ngorana ma yape-pe'etoro 
mongau. Ge'enaka de 'o Yesus 
wakisitotara 'o habari ma Jo'oungu ma 
Dutuno. 

3 Wobicara ma gu-gudaioka, de wolugu- 
lugu wimoi yaruata wirimokude wi'asa 'o 
Yesusino. 

4Ma 'o nyawa kaifoloi yokudai so 
koidadiwa wisitotara 'o Yesusino. So 'o 
katu ya'aiki daku 'o Yesus wi dekude, 
deika wisiguti wolugu-lugu gu'una de wi 
kokowaka. 

> Gee 'o Yesus wakimake manga ngo- 
ngaku ma guatoka, de kawongosekau 
wolugu-luguka gee, "Ai ngowaka, 'ani 
so-sowono ta'ikirokau." 

6'0 'agamaka yodoto-dotoko yamuruo 
naga ge'enaka yogoge-gogerie ka manga 
singinaka, 

7 "Ettei 'una womoroini ma sala 
koge'ena wongose! Komoiwa moi 'idadi 

'o so-sowono pa'ikiri, duga ka ma 
Jo'oungu ma Dutu. So 'una ka ma 
Jo'oungu ma Dutu wisiti-tingoono!" 

8 Ma 'orasi ge'ena 'o Yesus wanako 
to 'ona manga di-dibangi. Ge'enaka 
de kawongosekau 'onaka, "Ido'oa so 
nia singina ma dodaka niosano-sano 
koge'ena? 

?Ka'ena 'ifoloi 'igapangi tongose 
wolugu-luguka, "Ani so-sowono 
tosi'aikokau!' bolo, 'Nomomiki, 'ani 
kokowa na'aiki la notagiou!'? 

10 Ma ne'ena dua tosidumutu nginika 
'ato 'o duniaka ne'ena ngoi 'o Nyawa ma 
Ngowaka tokuasa 'o so-sowono ta'ikiri." 
Ge'enaka de 'o Yesus kawongosekau 
wolugu-luguka gee, 

11 "Nomomiki! 'Ani kokowa nagoraka la 
noliou!" 

12 De kawomomikokau de wi kokowa 
wagoraka de wosupu 'o nyawa yoodumu 
wilega-lega. 'O nyawa ge'enaka gee 
yoherangi so ma Jo'oungu ma Dutu 
wisiarene yongose 'ato, "Koma'iwasi 
pamake 'o no-nako 'ihera-herangi 
kone'ena!" 

13'0 Yesus wainoli 'o Galilea ma talaga 
ma batingino, de 'o nyawa manga gudai 
yaino 'unano so wakidotoko. 

14'O Yesus wotagi-tagioko ge'enaka 
de wimake 'o pajaki woga-ga'asoko 
wimoi wi ronga 'o Lewi, 'o Alfeus wi 
ngowaka, wogogerie 'o balasitengi ma 
kantoroka. De 'o Yesus wongose 'unaka, 
"Nou, noimoteke ngoi." So 'o Lewi ma 
kawoma'oko de wimoteke 'o Yesus. 

15'O Yesus wo'odomo ma gu-gudaioka 
'o Lewi wi woaka, de 'o balasitengi 
yoga-ga'asoko de 'o nyawa gee 'o 
kawasa yakimakeka 'o nyawa ma 
do-dorou manga gudai yoboa de 'ona 
mita yomasido'odomo de 'o Yesus de 
wi do-domoteke. Sababu 'onaka manga 
gudai 'o Yesus wimoteke. 

160 'agamaka yodoto-dotoko 'o 
Farisino yakimake 'o Yesus de 'o 
balasitengi yoga-ga'asoko de mita 'o 
nyawa gee 'o kawasa yakimakeka 'o 
nyawa ma do-dorou, de yosano 'o 
Yesus wi do-domoteika, "'Ido'oa so nia 
guru womasido'odomo de 'o balasitengi 
yoga-ga'asoko de 'o nyawa ma do-dorou 
go'ona?" 

17'O Yesus wogi'isene manga sa- 
sano ge'ena so wosango, wongose 
'ato, "O nyawa gee kayosa-sanangi 
koyoparaluuwa 'o dotere; ma 'ena 
gee yopa-panyake. Ngoi toboa ge'ena 
kotaki'asokuwa 'o nyawa gee yoma- 
maoku yaowa-owau, ma 'ena gee 'O 
nyawa yosowo-sowono." 

18 Ma moi ge'ena 'o Yohanes Wo'osi- 
'osiki wi do-domoteke de 'o Farisioka 
yopuasaka. De 'o nyawa yaino yosano 
'o Yesusino, "'Aba! 'Ido'oa so 'o Yohanes 
wimote-moteke de 'o Farisioka yopuasa 
de to ngona ni do-domoteke ko'uwa?" 

19'0 Yesus wosango de wosi'ade-'ade, 
"Nako 'o modoka posi'odomo de nanga 
woa ma gikiri naga yopuasaka? nako 
womo-modoka ge'enakasi de de 'ona 'o 
rame ma dodaka ge'ena? Ma raiokau dua 
yo'odomo. 

20 Ma gee dua ma 'orasi ya'adono 
womo-modoka gu'una wi'esekau, 'asa 
de 'ona koyo'odomuwa. 

21 Komoiwa 'o mosa ma siraka de ma 
sungi yosipata, sababu ma ba-bata 
ge'ena dua 'isikaino 'itingoono de 
yatobaka so 'ifoloi 'iracanga. 

22 De mita komoiwa 'o 'anggur ma sungi 
de yodarisi ma ngii ma siraku. Sababu 
dua ma ngii ma sira ge'ena 'isidobooteke 
so 'ipoaka, ma rai ma 'anggur de ma ngii 
ge'ena dua koi'iwau. 'O 'anggur ma sungi 
salingou podarisi ma ngii ma sungikoli!" 

23 Ma moi ge'ena Pomaomasa ma 
Wangeka, 'o Yesus de wi do-domoteke 
yaboa 'o gandum ma bairino, de wi 
do-domoteke yokurue 'o gandum 
yo'utuku. 

24 Ge'enaka de 'o Farisioka yongose, 
"Ee! 'Ido'oa so 'ani do-domoteke 
yaparene to ngone nanga 'agama ma 
besesongo? 'Ona yadiai gee koidadiwa 
padiai Pomaoma-omasa ma Wangeka." 

25'0) Yesus wosango, "Koniabacawasi? 
'okia naga 'o Dautu wodiai, gee ma 'orasi 
'o Abyatar wodadi 'o 'Imam ma Amoko? 
Gee 'o Dautu de wi nyawa-nyawa 
yakisawinuku de manga 'inomo koi'iwa, 
'una wowosanga ma Jou wi Woaka de 
wa'odomo 'o roti gee 'isisuba-subakau 
ma Jo'oungu ma Dutuka. De ma roti 
ge'ena wakikula mita 'awi nyawa- 
nyawaka. 'Ena momongo moteke nanga 
'agama ma besesongo, ka 'o 'imam duga 
'idadi ya'odomo." 

26 (2:25) 

27 De 'o Yesus wongoseli 'onaka, 
"Pomaoma-omasa ma Wange ma 
Jo'oungu ma Dutu wosidadiku ge'ena 
ma ngale koinasisangisarawa ma ma 
dumutu 'inariwo. 

28 So ngoi 'o Nyawa ma Ngowaka 
tapareta Pomaoma-omasa ma Wange 
mita." 

1 Ma moi ge'ena 'o Yesus waikali 

'o lo-lomu ma woaka, de ge'enaka 
wimake wimoi wi giama ma songona 
'isonge-songene. 

2Ge'enaka dau yoboano mita 'o nyawa 
gee yosinonu-nonu 'o Yesus wi sowono 
la 'idadi wikalaki. So 'ona kawisilega 
dua nako la wisouru 'o nyawa gu'una 
Pomaoma-omasa ma Wangeka. 

3'0 Yesus kawongosekau wi giama 
ma songona 'isonge-songenika, "Nou, 
nongoka ma bionoka noma'okode." 

4 Ge'enaka de 'o Yesus kawosanokau 
'onaka, "Moteke to ngone nanga 'agama, 
'okia 'idadi padiai Pomaoma-omasa 
ma Wangeka? 'O barangi ma owa bolo 
ma dorou? 'O nyawa pakisilaha bolo 
pakito'oma?" Ma 'ona kayomarii-riidika. 

>'O Yesus witu'uduuku wakilega-lega 
gee wisigi-gilolitino ma de wi singina 
'Togu sababu 'ona kaifoloi manga singina 
'i'opini. Ge'enaka de kawongosekau 
wi giama 'isonge-songenika, "Ani 
giama naboootika." 'O nyawa gu'una wi 
giama waboooto, de wi giama ge'ena 
koisongenuawau. 

@So ma rai 'o Farisioka yamada 
ma lo-lomu ma woaka ge'ena, de 
yomasikadibangi de yamuruo naga gee 
'o Herodes wimote-moteke, la 'o Yesus 
wito'oma. 

7:0 Yesus de wi do-domoteke yotagi 
yomatingaka 'o Galilea ma talagaka. De 
'o Galilea ma nyawa manga gudai yotagi 
'o Yesus wimoteke. Manga gudai mita 
yoboano 'o Yudeano, 

8'0 Yerusalemuno, 'o Idumea ma 
daeraano, 'o Yordan ma songonasa dina 
ma daeraano, de'o Tirus de 'o Sidon ma 
kota ma kakadate-dateoka ma daeraano. 
'Ona yoodumu yaino 'o Yesusino, sababu 
yo'isene 'okia sonaa wokadiaiokau gee. 

3'O nyawa go'ona kaifoloi yokudaioka, 
so ma rai 'o Yesus wosuloko wi do- 
domoteke widakalari 'o ngo'otiri, 'uwa 
sigado 'o nyawa go'ona wisibe'eto. 

100 nyawa manga gudai wakisi'aiki, 
so ma rai yopa-panyake yoodumu 
yomasikasisu yomau yomasisori 'unaka 
la 'idadi wi'ao. 

11 De 'o nyawa gee 'o tokata yakido- 
dongosamuku wimake 'isinoimi 
yosubaku wi bionoka de yomapoaka, 
"Ngona ne'ena ma Jo'oungu ma Dutu wi 
Ngowaka!" 

12 Ma 'o Yesus ka ma eta ma 
kowosidabiwa 'o tokata ge'ena 
'isikademo 'ato 'una ge'ena nagu'una. 

13 Ge'enaka de 'o Yesus wosau 'o 
gigiede, de waki'asoko 'o nyawa gee 
moteke to 'una wi mau. De 'ona mita 
yaika 'unaka. 

14 Wakiiriki yamogiooko de modidi de 
kawongosekau, "Ngoi tiniiriki la nimoteke 
ngoi, ma ngale tinisuloko niosidagi 'o 
Habari ma Owa ma Jo'oungu ma Dutuno, 

15 de ngini 'asa tinikula 'o kuasa de 'o 
pareta ma ngale 'o tokata nioginiiki." 
yodadi su-suloko manga ronga-ronga 
koneda: 'O Simon, (gee wisironga-ronga 
mita 'o Petrus), 

17:9 Yakobus de ma dodoto 'o Yohanes, 
'o Zebedeus wi ngowa-ngowaka, ('ona 

yakisironga 'o Boanerges, ma ngale "'o 
duturu ma ngowaka"), 

18 mita 'o Andreas, 'o Filipus, 'o 
Bartolomeus, 'o Matius, 'o Tomas, 'O 
Yakobus 'o Alfeus wi ngowaka, 'o Tadeus, 
'o Simon 'o Zelot ma nyawa, 

19 de 'o Yudas Iskariot gee woba- 
badingaka 'o Yesusika. 

20 Ge'enaka de 'o Yesus wolio 'o 
woaka. Ma 'o nyawa manga gudai yoboa 
yomatoomuoli, sigado 'o Yesus de wi 
do-domoteke kayo'odomo ma koidadiwa. 

21'O nyawa kayongosekau, "Una 
witogosangukou!" De gee 'awi 'esa moi 
yo'isenoka 'o demo ge'ena, de yaika 
wi'ese. 

2210 'agamaka yodoto-dotoko 'o 
Yerusalemino yoboano de kayongosekau, 
"Una 'o Beelzebul widongosamuku! 
'Enau wikulaka 'o kuasa ma ngale 
woginiiki 'o tokata." 

23 So 'o Yesus waki'asokino de 
wakidajarita 'o 'ade-'ade ngai muruo 
naga. Kawongosekau, "Kokia 'idadi 'o 
tokata de 'o tokata 'imakaginiiki. 

24 Nako 'o Koana moi 'awi pareta 
ma sigoronaka 'o bolu yamo-moi 

yomatingaka yomaka'aku'uwa, ge'ena 
dua 'awi pareta ge'ena kaipiakoroka. 

25 Koge'enali mita nako 'o giabereki moi 
la koyomarimoiwa, de manga woa ma 
dodaku yomakadu'uduku ge'ena dua 
yomakati-tingaoka. 

26 So nako 'o tokata de to 'ena ma 
balusu 'imakaparangi, ge'ena dua ma 
raiokau koito'ingokawa de ma pareta 
kaitorouoka. 

27 Komoiwa moi 'idadi yowosanga 
wimoi wokua-kuata wi woaka de 
wi harataa ya'ora, nako 'o nyawa 
gu'una kowipusukuawasi. So salingou 
wipusuokasi 'asa de ya'ora 'awi harataa 
ge'ena. 

28 Bika niosigisene! Nako 'o nyawa 
yosowono de yobi-bicara yositi-tingoono, 
ge'ena manga sowono kai'ikirokasi. 

29 Ma nako yositi-tingoono 'o Ngomasa 
'Itebi-tebini, ge'ena manga sowono 
koi'ikiruawau. Sababu yositi-tingoono 'o 
Ngomasa 'Itebi-tebini, ge'ena 'o Sowono 
kaisi'ado-'adonika." 

30 ('O Yesus koge'ena wongose, sababu 
naga 'O nyawa yongose 'ato 'o Yesus 'o 
tokata widongosamuku.) 

31 Ge'ena 'iduangino de 'o Yesus ma 
'esa de wi riaka dodoto yoboa. 'Ona 
yota-tamaa ma dudunoka, de yosuloko 
'o nyawaka 'o Yesus wi'asoko. 

32 Ma 'orasi ge'ena 'o nyawa 
manga gudaioka yogogerie 'o Yesus 
wisibululunino. 'Ona yongose 'unaka, 
"Aba, 'ani 'esa de ni riaka dodoto doka 
ma dudunoka. 'Ona ninonu ngona 'Aba." 

3310 Yesus kawosangokau, "Nagumuna 
to ngoi 'ai 'esa? De nago'ona to ngoi 'ai 
riaka dodoto?" 

34 Ge'enaka de wakilega-lega 'o nyawa 
wisigi-gilolitino gee de kawongosekau, 
"No'ona to ngoi 'ai 'esa de 'ai riaka 
dodoto! 

35'O nyawa gee ma Jo'oungu ma Dutu 
'awi mau yamote-moteke, 'ona ge'ena to 
ngoi 'ai riaka dodoto, 'ai 'esa biranga de 
'ai 'esa." 

4 1'0 Yesus wodotokoli 'o Galilea ma 

talaga ma batingoka. 'O nyawa 
kayokudaiokali widoomuno, so waika 
'o ngo'otiri moioka wogogeruku gee 
'imatapu-tapuku 'o 'akeroka, de yoku- 
kudai 'ona yoma'okode 'o talaga ma 
batingoka. 

2 Ge'enaka de 'o Yesus wakisidotoko 
'okia sonaa 'o gudai, wopake 'o 'ade-'ade. 
Konedau wakidotoko: 

3"Bika niosigisene! Wopai-pairi wimoi 
wotagi 'o fini wopiakoro. 

“Gee wopiakoro, de munuka 'itotaka 
'o ngekomuku. Ge'enaka de 'o namoro 
'iboa so ya'odomo yabootoka. 

> Munuka 'itotaka 'o tonaka 'ikakatetoku 
gee ma tonaka ka ma etaka. Ma fini 
ge'ena ma japatioka 'igo'oo, sababu ma 
tonaka koikipirinuwa, 

6 ma gee 'o wange yodasauku de ma fini 
'igo-go'oode ge'ena 'imaai deika 'i'osaka, 
so 'isongene sababu 'imasingutuku 
koikurutukuwa. 

7 Mita munuka 'itotaka 'o sisika ma 
gu-gudaiku, de ma sisika ge'ena 'ifero 
so ma fini ma go'oo ge'ena yapilatu so 
kaisowokuwa. 

8Ma naga mita 'itotaka 'o tonaka 
'iro-roromoku. Ge'ena 'igo'oo de 'ifero 
so 'isowoko munuka 'iliono 'o nagi 
sa'angeka, munuka 'o nagi butangaka, 
munuka 'o ratusu moika." 

?Wakidajarita 'iduanga 'o 'ade-'ade 
ge'ena de kawongosekau, "De nia 
ngaukoka so nio'isenika!" 

10 Ma 'orasi 'o Yesus kawomatengoka, 
de 'o nyawa gee yo'ise-'isenokau 'awi 
do-dotoko, de mita 'awi do-domoteke 
yamogiooko de modidi yaino 'unano. 
'Ona yoga'asoko wosiwaiti 'o 'ade-'ade 
ge'ena ma ngale. 

11 So 'o Yesus kawongosekau 'onaka, 
"Ngini nikulakau 'o co-catu ma ngale 
niosikanako kokia ma Jo'oungu ma 
Dutu wopareta gee 'o nyawa 'iregu 
koyanakowasi. Ma 'o nyawa 'iregu 
takidotoko de 'o 'ade-'ade. 

12 La 'itiai moteke ma demo konaneda: 
'La ngaro 'ona kayodiriidokau ma 
koyanakowa 'okia 'idadi; 'ona 'asa 
koyomaogoruwa yosigisene ma 
koyasahewa, la 'uwa yamake de yasahe 
de 'uwa yoboa ma Jo'oungu ma Dutuka 
de wakisilaha.'" 

13 Ge'enaka de 'o Yesus kawongosekau 
'onaka, "Nako koniasahewa 'o 'ade-'ade 
ge'ena, kokia 'idadi niasahe 'o 'ade-'ade 
'iregu-regu? 

14 Wopai-pairi wimoi ge'ena 'o nyawa 
gee yosidagi-dagi ma Jo'oungu ma Dutu 
'awi demo. 

15'Ọ fini gee 'itotaka 'o ngekomuku, 
ge'ena 'isoka 'o nyawa gee yo'isenokau 

ma Jo'oungu ma Dutu 'awi demo. Gee 
yo'isenoka de 'o Tokata ma Koana 'iboa 
de ya'eseka ma Jo'oungu ma Dutu wi 
demo gee manga singinakau. 

16'Ọ fini gee 'itotaka 'o tonaka 
'iteto-tetoku, ge'ena 'isoka 'o nyawa 
gee yo'isenoka ma demo ge'ena de 
yadawongokau kayomore-morene. 

17 Ma 'o demo ge'ena koimasingutukuwa 
manga singinaka, so kaito'ingokawa. Ka 
gee yosangisara bolo yakisikisaa sababu 
'o demo ge'ena, de yamadakau. 

18'Ọ fini gee 'itotaka 'o sisika ma 
dodaku, ge'ena 'isoka 'o nyawa gee 
yo'isenokau 'o demo ge'ena, 

19 ma yododato ma ngale manga 'ahu, 
de yomau kayokorago, de manga singina 
ma dodaka 'okia sonaa 'i'ini-'inioka 
yonyafisuu. So yape'etoro 'o demo ma 
Jo'oungu ma Dutuno so koisowokuwa. 

20 De 'o fini gee 'itotaka 'o tonaka 
'iro-roromoku, ge'ena kaimatero de 'o 
nyawa gee yo'isenoka 'o demo ge'ena 
de yadawongo. 'Ona yakidosowoko 
ma giliono munuka 'o nagi sa'angeka, 
munuka 'o nagi butangaka de munuka 'o 
ratusu moika." 

21 Ge'enaka de 'o Yesus wongoseli, 
"Komoiwa 'o silo yatuuika de 'o pa'udi 
yositamunuku, bolo yanoaku 'o dangiri 
ma timioka. Ma raiokau yatamide ma silo 
ma ngiioka. 

22 Koi'iwa gee 'o nyawa koyanako- 
nakowasi dua koisupuwa, de koi'iwa 
gee koisidumu-dumutuawasi 'asa 
koiwaituwa. 

23 Sababu ge'ena, nio'isenika nako de 
nia ngaukoka!" 

24 Ge'enaka de kawongosekauoli, 
"Niatagoko niosidi-diai 'okia naga 
nio'isene! 'O du-duga gee kiaka 
ngini niapake niakisituga 'o nyawaka 
koge'enali mita ma Jo'oungu ma Dutu 
winisituga nginika. 

25 Sababu to nago'ona de ma 'enau, 
ge'ena dua 'ifoloiosi 'ikudai yakikula; ma 
gee to nago'ona koi'iwa, ge'ena gee ma 
etakasi 'onaka ma 'asa ya'eseka mita." 

26'O Yesus wosidowangoli 'awi bicara, 
"Nako ma Jo'oungu ma Dutu wopareta 
ma ngale wokoana, ge'ena ma jako 
'idadi 'isi'ade-'ade 'isoka 'o nyawa wimoi 
'o fini wopiakoro wi bairoka. 

27:0 obiri woma'idu de 'o wange 
womom iki; 'ena wi fini ge'ena kayaika- 

ikaka 'ifero sigado 'iamoko. Ma kokia ma 
do-dagi 'awi fini ge'ena 'igo'oo de 'ifero, 
'una kowanakowa. 

28'0 tonakou ma sirete 'isisupu ma 
hasili ge'ena; ma si-siraka ma bosono, 
'asa de 'isooboto, 'asa deika 'iti'imono. 

29 De nako ma joro ge'ena 'i'umuokau, 
ge'ena 'o nyawa gu'una wokurueu 
wo'utuku sababu 'o gutuku ma 'orasi 
ya'adonokau." ma doda 

30'0 Yesus wosanoli, "Nako ma 
Jo'oungu ma Dutu wopareta, de 'okia 
'idadi posikatero? De 'okia posi'ade-'ade 
la posiwaiti? 

31 Ma Jo'oungu ma Dutu wopareta 
ge'ena 'isoka 'o 'ade-'ade ne'ena: 'O 
nyawa wimoi 'o sawi ma doda 'o muhi 
moi wa'ese de watuduku. 'O sawi ma 
doda ge'ena 'ifoloi 'itingoono de 'o joro 
'iregu-iregu ma doda 'o duniaka. 

32 Ma nako 'i'oodeu ge'ena 'ena 'ifoloi 
'iamokie de 'o joro 'iregu-regu. Ma 
sago-sago 'ikudaioka so 'o namoro 
yokadi'igutu ge'enaka." 

3310 Yesus 'o nyawa wakidotoko de 'o 
'ade-'ade 'o gudai bekoge'ena, de kogee 
kayasaheka de koge'ena. 

3410 Yesus nako wakidotoko 'o nyawa 
go'ona, ge'ena kaitaurika wopake 
'o 'ade-'ade. Ma nako ka 'una de 
wi do-domoteke, ge'ena 'iodumu 
kawakisiti-tiaika. 

35 Kage'ena ma wange maatuku 
mita, de 'o Yesus kawongosekau 'awi 
do-domoteika, "Nou, ngone posidete 'o 
talaga ma songonaka." 

36 So 'o Yesus de wi do-domoteke 
yokokiparenokau ka 'o ngo'otiri moi, 
de 'o nyawa yoku-kudai 'ona ge'ena 'o 
talaga ma batingoka yakimadakou. 'O 
ngo'otiri 'iregu-regu de ma 'ena mita 
ge'enaka. Ge'enaka de 'o Yesus de wi 
do-domoteke yosidete. 

37 Koito'ingowa de yakidarato de manga 
ngo'otiri 'o moku-moku yapoka de 'o 
'akere 'iwosama ya'omangou, so tanu 
'ilutuou. 

38 'Ena 'o Yesus woma'iduoka ge'ena 
'o ngo'otiri ma aseroka 'awi saeke 
wapanginie. De 'awi do-domoteke 
witomanga, kayongosekau, "Ee 'Aba 
Guru, konokalesanguawa ngone 
pobodito?" 

3910 Yesus womomiki de wodorofu 'o 
ratoka, wongose 'ato, "Nomaogoro!" de 

'o talagaka wongose 'ato, "Nomariidi!" 
So 'o rato ma 'imaogorokau de ma talaga 
ma 'isoka 'o gooorou patarisie. 

40 Ge'enaka de wakidongose 'awi do- 
domoteika, "Tei! 'Ido'oa so nimodongo? 
'Ido'oa so koningakuwa?" 

41 So 'ona yakimodongo ma de 
yoherangi, de yomakadongose, "'Una 
ne'ena nagu'una so 'o rato de 'o 
moku-moku wisingounu?" 

1 Ge'enaka de 'o Yesus de wi 

do-domoteke yototara 'o Galilea ma 
talaga ma songonaka, 'o Gerasa ma 
tonaoka. 

2 Gee 'o Yesus wo'uti 'o ngo'otiroka, de 
wimoi waino 'o Yesusino 'o bo'osuku ma 
li'ateno wosupu. 

3'Una 'o tokata widongosamuku so wi 
ngii ka 'o bo'osuku ma li'ateka. 'Una 
koidadiwau wipusuku ngaro ka de 'o 
ranteu ma. 

4'Ijaga wi dou de wi giama yaranteka 
ma ka ma noimi kawatoaoka, de 'o 
besi gee wi douoka yosipi-pilatuno ma 
kawa'oguoka. 'Una kaifoloi wokuata 
sigado komoiwa moi wi'akunu. 

>'O wange de 'o obiri kawodagi-dagi 
'o bo'osuoka de 'o diko-dikoka naga 

kawomasa-sagaga, de 'o teto 'idoto-doto 
womasikaluiti wi roesie. 

6'O gurutikasi 'ena wimakekau 'o Yesus 
woboa, de woowa-owaroko wosubaku 'o 
Yesus wi bionoka. 

7 De waamo-amokie womapoaka, 
wongose 'ato, "Ee Yesus ma Jo'oungu ma 
Dutu gee 'ifoloi wodaduie wi Ngowaka! 
Dua noido'oau ngoino? Ma Jo'oungu ma 
Dutu wi bionoka, ngoi toga'asoko 'uwa 
noisikisaa!" 

8 ('O nyawa gu'una koge'ena wongose 
sababu 'o Yesus wongose 'unaka, "Ee 
tokata, nosupuka 'o nyawaka nu'una!") 

?De'o Yesus wosano 'enaka, "To ngona 
ni ronga 'okia?" De 'ena 'isango, "To ngoi 
'ai ronga, "O Kudai' -- sababu ngomi 
ne'ena 'ena miagudaioka!" 

10 De 'isigali-gali 'imaga'asoko 'o 
Yesusika la 'uwa wakiniiki ge'ena ma 
daeraaka. 

11 Ge'ena ma daeraa ma dateoka 'o 
juku 'o gudaioka 'iti-timiono ma 'inomo 
'imadononu 'o gigie ma agaroka. 

12 So 'o tokata 'imaga'asoko 'o Yesusika 
'ingose 'ato, "Nako yaowa de nosuloko la 
ngomi miowosanga 'o juku 'iku-kudaika." 

13 De 'o Yesus wosidabi so gee 'isupu 'o 
nyawaka gu'una de 'iwosanga 'o jukuka. 
So ma rai 'o juku poilia 'o caana modidi 
ge'ena 'iowara de daukuku 'o talagaku 
'imatebulu so 'ikokilutuoka. 

14'O juku yoso-sowohi go'ona mita 
yoowaroka de yosikademo ma hali 
ge'ena 'o kotaka de 'o soa-soanika 
ge'ena ma daeraa ma date-dateoka, so 
'o nyawa-nyawa yokokiboa yalega 'okia 
naga 'idadiokau gee. 

15 'Ona yaika 'o Yesusika de wimake 
'o nyawa gee kangano 'o tokata 
wido-dongosamuku wogogerie 
ge'enaka, womabajukou de wi singina 
mita 'itialokau, so 'ona yoodumu 
yakimodongo de kayoki-kiliri. 

1610) nyawa gee 'ona ma sirete yamake- 
makekau 'okia naga 'idadi 'o nyawaka 
gu'una de 'o jukuoka, yosijarita gee 
'idadi-dadiokau ge'ena. 

17 Ge'enau so 'o daeraa ma dutu go'ona 
yotiliwoso 'o Yesusika la wamadakau ma 
daeraa ge'ena. 

18 Gee 'o Yesus woparenoli 'o 
ngo'otiruku, de ko kangano 'o tokata 
wido-dongosamuku gee womasibaja 'o 
Yesusika 'ato 'una mita womoteke. 

19 Ma 'o Yesus kowosidabiwa so 
kawisuloko wongose 'ato, "Noliou ni 
woaka, naika de nosidemo 'ani 'esa 
moika 'okia naga gee ma Jou wodiaiokau 
ngonaka de wi singina 'isure ma sala 
ngonaka." 

20 So 'o nyawa gu'una wolio 'o Kota 
Mogiooko ma daeraaka de wosihabari 
'ato 'una 'o Yesus wisi'aikokau, de gee 
yo'ise-'isene go'ona kayoki-kiliri. 

21:0) Yesus wolioli 'o talaga ma 
songonaka. De 'o nyawa manga gudai 
yaino yomatoomu 'o Yesus wisibululunino 
ge'ena ma talaga ma batingoka. 

22 De wimoi woboa wi ronga 'o Yairus. 
'Una 'o lo-lomu ma woa ma balusu ge'ena 
ma kotaka. Gee wimakeka 'o Yesus de 
waino so wi bionoka womatalibukuku, 

23 de wobaja 'o Yesusika, wongose 
'ato, "'Aba, 'ai ngowaka 'o ngeweka 
mopanyake 'itubuso so tanu noboa 
moni'aosi la 'ami panyake 'i'aiki! Tooluku 
sigado mositorou!" 

24 Ge'enaka de kayotagiokau 'o Yairus 
wi woaka de 'o nyawa manga gudai 
yomoteke kiano naga bato, sigado 'o 
Yesus wisikabilatu. 

25 Ge'enaka dau mimoi 'o ngeweka ma 
panyake midaene de mi 'aunu 'itagi 'o 
taunu mogiooko de modidinou. 

26 Ma gudaiou momasibau yosou- 
sourika, duga sioko! 'ami panyake 
ge'ena koi'aikuwa so kaifoloi monga. 
'Ena 'ami harataa ma 'ibootokau 
mosibakau yosou-sourika. 

27'O ngeweka gumuna 'o gudaiou 
mokagi-gi'isene ma ngale 'o Yesus. So 
ge'ena ma nyawa yoku-kudaioka dau 
momasisori 'o Yesus wi dudunino, 

28 sababu matibangi 'ato, "Ngaro ka wi 
jubaka ma eta tatigi ma dua 'ai panyake 
'Taiki!" 

29 Matigioka de mi 'aunu koitagiwau. 
De momasimao 'ami panyake ge'ena 
Taiokau. 

30 Ma 'orasi ge'ena mita 'o Yesus wamao 
'awi guata 'isupu 'awi roesoka. So 
womapulutuoko wokasano 'o nyawa 
yoku-kudaika, "Nago'ona 'ai jubaka 
yatigi?" 

31 De 'awi do-domoteke kayongosekau, 
"Aba, ngona ma sirete namake 'o nyawa 
kayotuonou, de nosanosi nago'ona 'ani 
jubaka yatigi?" 

32 Ma 'o Yesus kowomaogoruwa 
womadutumu 'o gubali de 'o giniraka 
ma ngale wanonu nago'ona 'awi jubaka 
yatigi. 

3310 ngeweka gumuna gee mamaokau 
'okia naga 'idadiokau munaka, de 
mimodongo motirineka mosubaku 'o 
Yesus 'awi bionoka de mosidemo 'iodumu 
ge'ena. 

34 Ge'enaka de 'o Yesus kawongosekau 
munaka, "Ee biranga, sababu noingaku 
so 'ani panyake ma dubuso koge'ena 
ma, 'i'aiokau! Notagiou de ni singina 'isa- 
sanangi. Ngona nosanangi 'itiaiokau!" 

35'0) Yesus kawobicarasi, de 'o Yairus 
wi ro-riwo yamuruo naga yoboa 
yosibusukino 'o Yairusika yongose 'ato, 
"Bereki, ngaro 'uwau wonisikadangono 
wodoto-dotoko gu'una sababu 'ani 
ngowaka gumuna mosongenokau." 

36 Ma 'o Yesus kawokalesangikawa so 
wongose 'o Yairusika, “Uwa ni singina 
'Togu, kanoingaku bato!" 

37 Ge'enaka de 'o Yesus kawogila-gila 'o 
Yairus wi woaka, ma 'o nyawa ma somoa 
ka moi ma kowakisidabiwa yomoteke, 
duga ka 'o Petrus, de 'o riaka dodoto 

yamididi ge'ena la 'o Yohanes de 'o 
Yakobus. 

38 Gee ya'adonika de 'o Yesus wakilega- 
lega 'ena manga gudaioka yaika yaino 
kasagarika, yogaribetongo de yoto-tora. 

39 Ge'enaka de 'o Yesus wowosangika 
de kawongosekau 'onaka, "'Ido'oa so 
niokoya de nio'ari? 'O ngowaka numuna 
komosongenuwa, kamonisuoka!" 

40 Ma 'ona yoodumu kawisi'iete 'o 
Yesusika. So wakisuloko 'ona yoodumu 
yosupuoka de waki'asa 'o ngowaka 
gumuna mi 'esa de mi dea de to 'una 
'awi do-domoteke yaruange yowosanga 
'o ngowaka gumuna 'ami ngiika. 

41 De 'o Yesus wa'ao 'ami giamika de 
wongose munaka, "Talita kum!" Ngone 
tanu, "Ee biranga, nomomiki!" 

42 Ge'enaka de 'o mosolese gumuna 
momomiki so motagi-tagi. So yoodumu 
gee yamake-make 'idadiokau ge'ena 
posironga kayoki-kiliri. Muna 'ami 
'umuru 'o taunu mogiooko de modidiou. 

43 Ma 'o Yesus ka ma eta ma 
kowakisidabiwa yosikademo ma hali 
ge'ena nago'onaka bato. De 'ami 
balusika wongose, "Bika 'o 'inomo 
minikula la mo'odomo." 

1 Ge'enaka de 'o Yesus de 'awi 
do-domoteke yoma'aiki ge'enaka, de 
yolio 'o Yesus 'awi soanika. 

2 Pomaoma-omasa ma Wangeka, 'una 
wokurue wodotoko 'o lo-lomu ma woaka, 
ge'enaka dau 'o nyawa manga gudaioka. 
Gee yo'isenoka 'o Yesus 'awi do-dotoko 
ge'ena, de yoherangi ma sala. 'Ona 
kayongosekau, "'O nyawa nu'una kiano 
womadamakeno ne'ena 'iodumu? 'Okia 
ma barija kone'ena ma rupa 'unaka 
ne'ena? Kokia so 'una 'idadi wodiai 'okia 
sonaa 'ihera-herangi? 

3 Cedeke! 'Una ka 'o woa wodi-diai, 'o 
ngo Maria mi ngowaka, 'awi dodo-dodoto 
ge'ena 'o Yakobus, 'o Yoses, 'o Yudas 
de 'o Simon. De 'awi bira-biranga mita 
ne'enaka yogogere so pomasisoanuku." 
Ge'enau so 'ona kowiduakuwa. 

4 Ge'enaka de 'o Yesus wongose 'onaka, 
""O nabii moi ge'ena yakihoromati kiaka 
naga bato, duga nako ka 'o soana ma 
dodaku, de ka 'o 'esa moi, bolo ka 'o 
riaka dodoto, ge'ena koyakisingounuwa." 

>So ge'enaka dau 'o no-nako 'ihera- 
herangi ka moi ma kowodiaiwa, duga 
ka 'o nyawa yopa-panyake yamuruo 

naga 'awi giama wakidatami so manga 
panyake 'i'aiki. 

6'Una woherangi 'ona koyongakuwa. 
(6-6b) Ge'enaka de 'o Yesus wotagi 'o 
soana wanoi-noimi wodotoko. 

7'Una waki'asoko 'awi do-domoteke 
yamogiooko de modidi, wakisuloko 
yotagi yami-mididi, de wakikula 'o kuasa 
ma ngale 'o tokata yoginiiki. 

8'Asa de wakisibesesongo 'onaka 
konee, "Nia do-dagi ma sigoronaka, 'uwa 
nimadahoma bolo 'o pipi ma ngii nio'asa 
bolo 'o pipi, duga ka 'o papadi. 

3 Nia tarupa niomasinoade, ma nia baju 
duga ka nia roesoka." 

10 Deika wakisidemoli, "Nako la 
nimasido-dogumika 'o woa moioka, 
ge'ena ge'enakau nimanoa sigado ma 
soana ge'ena niamada. 

11 Duga nako 'o ngii moioka niaika la 
konidawonguwa, de konisigisenuwa, 
ge'ena niamadaka ma ngii ge'ena. 'Asa 
de nia dou ma kakawo niodabarisuku 
ma ngale niakisingano-nganono 'onaka 
'ato dua ma du'uruku 'o kianikia yamake 
ge'ena 'onau ma sirete yamoku." 

12 Ge'enaka de 'o Yesus 'awi do- 
domoteke yamogiooko de modidi go'ona 

yotagi. 'Ona yotagi yosihabari 'ato, 
'o nyawa 'iodumu salingou yotoba 
de yomatoduba la 'uwau 'o sowono 
yodiaioli. 

13'0 Yesus 'awi do-domoteke go'ona 
'o tokata 'o gudai yoginiiki, de yopa- 
panyakeka gee 'o zaitun ma goooro 
yakisidausu so manga panyake 'i'aiki. 
14'Okia naga 'idadi-dadiokau ge'ena 
'lodumu ma Koana 'o Herodes mita 
wogi'isenokau, sababu 'o Yesus wi ronga 
ge'ena kiaka naga bato yakokinakokau. 
Naga munuka yongose bari, "'O Yohanes 
Wo'osi-'osiki womomikieu! Ge'enau so 
to 'una 'awi kuasa de ma 'ena wodiai 'o 
no-nako 'ihera-herangi." 

15 Ma 'o nyawa 'iregu-regu yongose 
ato, ""Una ma Nabii Elia." Mita munuka 
yongose bari, "'Una 'o nabii moi 'isoka 'o 
nabii-nabii ma sirasi." 

16 Gee 'o Herodes wo'isenoka ge'ena 
de kawongosekau, "Ma raiokau 'una 
'o Yohanes Wo'osi-'osiki gee ma sira 
tosuloko 'awi saeke ya'oguokau, ne'ena 
womomikieli!" 

17 Sababu ma goungu 'o Herodes 
wosulokokau 'o Yohanes witagoko de 
wisingosama 'o buika. 'O Herodes 

koge'ena wodiai sababu ngo Herodias 
'o Filipus ma wekata womi'esenou. 'O 
Filipus ge'ena 'o Herodes wi dodoto ma 
dutu. 

18 De ma ngale ma hali ge'ena, 'o 
Yohanes wosidawanono 'o Herodesika 
wongose ato, "Koidadiwa moni'ese 'ani 
moli gumuna!" 

19 Ge'enau so ngo Herodias mi singinaka 
momadonoaku 'o Yohanesika de momau 
mito'oma ma koidadiwasi sababu 'o 
Herodes wosikangelo. 

20 Ngano 'o Herodes wosulokokau 
'o Yohanes wijaga yosidi-diai la 'uwa 
sigado wosongene 'o buioka, sababu 
'una widomodongo 'o Yohanesika. 

'Una wanakokau 'o Yohanes ge'ena 'o 
nyawa ma owa ma Jo'oungu ma Dutu 
wisingou-ngounu. De ma goungu nako 'o 
Yohanes wobicara, 'o Herodes woduaka 
mita wosigisene ngaro 'awi singina 'isusa 
ma. 

21 Ma duanguku ngo Herodias 'o 
ngekomo momadamake ma 'orasi 'o 
Herodes 'awi wange ma gilio ya'adono. 
Ma 'orasi ge'ena 'o Herodes 'o rame 
wodiai ma ngale 'awi nyawa yola- 

laagomo de 'awi kapita de 'o Galileaka 
ma balu-balusu mita. 

22 Ma rameka ge'ena 'o ngo Herodias 
mi ngowaka 'o mosolese mimoi 
mowosangika de manga bionoko 
moroge-roge, de 'o Herodes de waki'aso- 
'asokino manga singina yadaene. So 'o 
Herodes kawongosekau munaka, "O 
kianikia noduaka ge'ena kanoga'asoko 
bato, 'asa tonikula." 

23 Ge'enaka de 'o Herodes wojajiokau 
munaka sigado wosasi koneda, "Okia 
naga bato noga'asoko dua 'asa tonikula, 
ngaro 'ai pareta de 'ai harataa ma 
songona ma katonikula!" 

24 So ma mosolese gumuna mosupu 
de mosano ma 'esaka, "'Eme ee! Yaowa 
'okia toga'asoko?" De ma 'esa mosango, 
"O Yohanes Wo'osi-'osiki wi saeke." 

2> Ge'enaka de 'o mosolese gumuna 
mosijai-jai mowosamokauoli de 
kamongosekau, "Ngoi togaasoko 
ka kone'enasi nikulano 'o Yohanes 
Wo'osi-'osiki 'awi saeke 'o bobilanguoka 
'isileotie!" 

26:0) Herodes wo'isenoka 'ami ga- 
ga'asoko ge'ena de 'awi singina 'isusa 
ma sala, ma koidadiwa wooluku, sababu 

'awi nyawa-nyawa manga bionoka 
wosasiokau. 

27 Ge'enaka de wosuloko 'awi solodado 
wimoi wotagi 'o Yohanes wi saeke 
wa'ese. So ma rai 'o solodado gu'una 
wotagi 'o buika de 'o Yohanes wi saeke 
wa'ogu. 

28 Ge'enaka de 'o Yohanes wi saeke 
ge'ena wa'asa 'o bobilanguoka 'isileotie 
de wokula 'o mosolesika gumuna. 'Asa 
de munali mokula ma 'esaka. 

2910 Yohanes wi do-domoteke 
yogi'isenoka ge'ena, de yaika ya'ese ma 
Yohanes wi songene so yapoosuku. 

30:0) Yesus wi su-suloko gee 
wakisulo-suloko yolionoli, ge'enaka 
de yomalomuoli de 'o Yesus. 'Ona 
yositotara 'unaka 'okia naga 'iodumu gee 
yadiaiokau de yosidotokokau. 

31 De 'una kawongosekau 'onaka, "Nou! 
'O ngii 'irii-riidika potagi pomatingaikasi 
la 'idadi pomaomasosi ma eta." Koge'ena 
wongose sababu 'o nyawa manga gudai 
yoboa de yolio kayomakatagali, sigado 
kayo'odomo ma koidadiwa. 

32 So 'ona yotagi yongo'otiri yosikaika 
'o ngii 'irii-riidika. 

33 Ma 'o kawasa manga gudai 
yakimakekau yotagi de yakinako, so 
'o soa-soanoka ge'ena ma daeraaka 
gee 'o nyawa manga gudai yakiniiki 
yoowa-owara yomatisira. 

34 Gee 'o Yesus wo'uti 'o ngo'otiroka, de 
wakimake 'o nyawa yoku-kudai go'ona. 
'Una wakidora sababu 'ona 'isoka 'o 
dombau gee komoiwau yasowohi. So 
'una wokurue wakisidotoko 'okia sonaa 
'o gudai. 

35 Ma wange 'i'aloku de 'awi do- 
domoteke kayongosekau 'unaka, 
"Iobirou de 'o ngii ne'ena 'itingakino 
'irii-riidoka. 

36 So yaowa, 'Aba, nakisuloko yoku- 
kudai go'ona yoliou la 'idadi 'o 'inomo 
yomadi'ija 'o soa-soanika ne'ena ma 
date-dateoka." 

37 Ma 'o Yesus wosango, "Ka nginiou 
niakisi'odomo." De 'awi do-domoteke 
go'ona kayongosekau, "'Etei 'ato ngomi 
salingou miotagi 'o roti mio'ija ma pipi 
'o saaka 'o ratusu modidi ma ngale 
miakisi'odomo 'o nyawa-nyawa no'ona?" 

38 Ge'enaka de 'o Yesus wosano, "Nia 
roti 'o ngai muruoka naga? Bika nialega!" 

Yalegaka de yosidemo, '"O ngai motoaka, 
de 'o naoko 'o ngai modidioka mita." 

39 Ge'enaka de wosuloko go'ona manga 
gudai gee 'o jela-jelaka yogogeruku 'o 
bolu yamo-moi. 

40 So 'o nyawa-nyawa go'ona yogogere 
yomasi'atu-'aturu 'o bolu-bolu muruoka 
naga. Munuka 'o bolu moi yaratusu 
moioka, munuka yanagi motoaka. 

41 Ge'enaka de 'o roti de ma naoko 
ge'ena wa'eseno, de womatagade 'o 
diwangie de wongose 'ato, "'Alele! 'O 
'inomo nokulakau ngomino!" Ge'enaka 
de ma roti waeta-eta de wi giama, 
'asa de wokula 'awi do-domoteika la 
yosibula-bula 'o nyawa yoku-kudaika. 
De ma naoko 'o ngai modidi mita 
yakisibula-bula yoodumika. 

42 So ge'enaka dau yo'odomo sigado 
yosibunu-bunusu. 

43 'Iduangino de ma baili 'o do- 
domoteke yapoluno 'ena 'o pa'udi 
mogiooko de modidioka. 

44 Ge'enaka dau yo'odomo ka 'o 
nau-naurosi 'ena yacaana motoakau. 
'Ena 'o ngeweka de 'o ngowa-ngowaka 
koyakidoimuwasi. 

4> Ge'ena 'iduanga de 'o Yesus 
wakisuloko 'awi do-domoteika yoparene 
'o ngo'otiruku la yosirau doka 'o talaga 
ma songonaka 'o Betsaidaka. 'Ena 'o 
nyawa yoku-kudai go'ona ma wakisuloko 
yoliou. 

46 Gee yoku-kudai wakisuloko yolioka 
'una wosau daku 'o gigie ma dekude, 
ge'enaka de wolahidoa ma Deade. 

47 'Tobirukou so 'o Yesus 'awi do- 
domoteke 'o talaga ma goronakau yaika 
'ena 'o Yesus ka 'o dudungokasi. 

48 'Una wakimakeku yokangelakou 
yooru sababu 'o dadoko yakitomo. 

So 'isorika 'ibibini de wakisidu'uru ma 
kawotagi-tagi 'o 'akere ma dekuoko de 
kawogila-gila 'isoka wakipasau. 

49 Gee 'ona wimake 'una wotagi-tagi 'o 
'akere ma dekuoko, de 'ona yongose ka 
'o tokata, 

>0 So 'ona yokoya sababu yakimodongo. 
Ngano 'ona yoodumu wimake so 
yakitodokana ma sala. Ge'enaka de 'o 
Yesus kawongosekau, "Niomarii-riidi! Ka 
ngoi, so 'uwa nimodongo!" 

>1 Ge'enaka de 'una woparenokau to 
'ona manga ngo'otirie, de ma dadoko ma 

'iriidokau. 'O Yesus 'awi do-domoteke 
yoherangi ma sala. 

2210) no-nako 'ihera-herangi 'o roti 
ngai motoa 'idadi-dadiokau gee, 'ona 
koyasahewasi mita. 'Ona ge'ena manga 
singina 'i'opini so 'isusa yasahe. 

>3 Gee yototarika doka 'o talaga ma 
songonaka 'o Genesaret ma dowongioka, 

>4 de 'asa kayo'uti 'o ngo'otiroka, 'ena 'o 
nyawa yanakokau 'ato 'o Yesus woboa. 

>> De yoowa-owara yosikademo kiaka 
naga bato ge'ena ma daeraaka, so 
ma rai yopa-panyake manga gudai de 
manga kokowaka yakisida-da'asa 'o 
Yesus wisinonu kiaka naga bato waika. 

>> Kiaka naga bato 'o liunu de 'o 
soana de 'o kota wanga-ngaimoi de 
yopa-panyake yakinoaku 'o nyawa 
yomalomu-lomu ma ngii ma dateoka. De 
yoga'asoko 'iti ka wi baju ma barenika 
ngaro ma yatigiosi la manga panyake 
'Taiki. Nago'ona la yatigiokau ge'ena, ma 
rai 'i'aiokau. 

7 1'0 Farisioka 'o bolu moi de 'o 
'agamaka yodoto-dotoko yamuruo 
naga 'o Yerusalemino, yaino 'o Yesusino. 

2'Ona yakimake 'o Yesus wi do- 
domoteke yamuruo naga manga giama 

koya'isokuwa de kayo'odomou. 'Ena 
moteke 'o 'agama ma 'atorangi, salingou 
'isira nanga giama pa'isokokasi. 

3'0 Farisioka de mita 'o Yahudioka 
yoodumu, yamoteke ma gou-goungu 
manga edete de manga dotumu manga 
'adati. 'Ona yooluku yo'odomo nako 
manga giama koya'isokuawasi moteke 
kokia naga 'isitatapuokau. 

4'O kianikia gee yo'ijano 'o 
pasarioka, nako koya'isokuwasi 
ge'ena koya'odomuwa. De 'o 'atorangi 
'iregu 'o gudaiosi yaga-gaono gee manga 
edete de manga dotumoka, 'isoka manga 
galasi de manga sawoko yo'isoko ma 
'atorangi, de mita manga kia sonaa gee 
'o tambaga. 

> Ge'enau so 'o Farisioka de 'o 'agamaka 
yodoto-dotoko go'ona yosano 'o 
Yesusika, "'Ido'oa so 'ani do-domoteke 
'ona manga giama koya'isokuawau de 
kayo'odomou? 'Okia ma sababu so 
'ona yooluku yamoteke to ngone nanga 
dotumu de 'o edete manga 'adati?" 

6 De 'una kawakisangokau, "Ngini 
nioelu-eluku! Posironga yadaenoka 'o 
Yesaya wosidemosirakau ma ngale ngini 
ge'ena la: 'Koneda ma Jo'oungu ma Dutu 

wongose: 'O nyawa-nyawa no'ona 'isuba 
ngoino duga ka manga 'uru ma kaioka, 
ma manga singina 'ikurutu ngoioka. 

7 Ma faedaa koi'iwa 'ona yosuba ngoino, 
sababu 'ona yosidotoko ka 'o nyawa 
ma 'atorangi de yadiai 'isoka to ngoi 'ai 
'atorangi!' 

8 Ma Jo'oungu ma Dutu 'awi pareta 
koniosigisenuwa, so niaga-gao ka 'o 
nyawa ma 'atorangi." 

?Ge'enaka de 'o Yesus kawongosekau, 
"Ma goungu niobarija ma sala niaitomo 
ma Jo'oungu ma Dutu wi besesongo, 
la niosikuata ka to ngini ma sirete nia 
do-dotoko. 

100) Musa wokulakau 'o besesongo 
naneda: 'Niakihoromati nia dea de 
nia 'esa de nago'ona yakisibobeto 
manga dea de manga 'esaka, salingou 
yakihukumu yakiso-songene.' 

11 Ma ngini niosidotoko 'ato kaidadi 'o 
nyawa manga balusika yongose, "Okia 
naga gee salingou tinikula ma ngale 
tinileleani, tosisubakau ma Jo'oungu ma 
Dutuka.' 

12 Sọ ngini niakisidabi 'o nyawa 
koyakikalesanguwa manga balusika. 


MARKUS 7.13-19 44 


13 So de to ngini ma sirete nia do-dotoko 
gee niosidoto-dotoko 'o nyawaka, ngini 
niaisanga ma Jo'oungu ma Dutu 'awi 
demo. De 'o gudaiosi niadiai 'isoka 
koge'ena." 

14 Ge'enaka de 'o Yesus wakitoomuoli 
'o nyawa yoku-kudai go'ona de 
wakidongose 'onaka, "Niosigisene la 
niasahe! 

15 Koi'iwa 'o kianikia moi gee 'iwosanga 
'o nyawa manga dodaku de yakisimediri. 
Ma 'ena gee 'isupu 'o nyawaka, ge'enau 
yakisimediri ma Jo'oungu ma Dutu wi 
bionoka. 

16 [So ngini de nia ngaukoka so tanu 
nio'isenika.]" 

17 Gee 'o Yesus wakimada 'o nyawa 
yoku-kudai go'ona so wowosanga 'o 
woaka de wi do-domoteke yosano, "O 
'ade-'ade ge'ena ma ngale 'okia?" 

18 Ge'enaka de wosango kawongosekau 
'onaka, "So ngini ma koniasahewasi? 
Konianakowa 'ato 'okia naga po'odomo 
ge'ena koinasimediruwa? 

19 Sababu ge'ena ko 'o singinakuwa, 
'ena ka 'o pokoruku so kaisupuokali." 
De 'o Yesus 'awi demo-demo ge'ena, 

'isinyata 'ato 'o 'inomo 'iodumu kaidadi 
pa'odomo. 

20 Ge'enaka de 'o Yesus 
kawongosekauoli, "Gee 'isupu 'o 
nyawa manga singinano, ge'enau 
yakisimediri. 

21 Sababu 'o singinanou ge'ena 'ibaoro 
'o di-dibangi 'ito-torou gee ma duanguku 
yomakapake kaitimaronga, yotosiki de 
yoto'oma, 

22 yosongou, yosikahaga, 
yosigurubungu, de yadiai 'okia 
sonaa moi-moi 'ito-torou, yomadengo- 
dengoka, yopakisani, yotaleana, yomaie, 
de 'isusa yakidotoko. 

23 'Todumu 'ito-torou gee 'ibaoro 
'o singinano, de ge'enau 'o nyawa 
yakisimediri." 

24 Ge'enaka de 'o Yesus woma'aiki 
ge'enaka dau, de wosikaoko 'o Tirus 
ma kota ma dateoko. 'O woa moioka 
womasido-dogumika ma womau 'o 
nyawa yoku-kudai 'uwa yanako, 'ena 
kayanakoka 'ato naga woboano. 

25 So mimoi gee 'ami ngowaka 'o 
tokata yodo-dongosamuku migi'isenoka 
'o Yesus, de maika 'o Yesusika de 
mosubaku 'awi bionoka, 

26 Je moga'asoko la 'o Yesus woginiiki 
'o tokata gee 'ami ngowakoka. 'O 
ngeweka gumuna ko 'o Yahudiokawa, 
muna molahiri 'o Fenisia ma daeraaka 'o 
Siriaka. 

27 Ge'enaka de 'o Yesus 
kawomicaguluokau, "Madakau ngaro, 
la ka 'o ngowa-ngowakosi yo'odomo, 
sababu koyadaenuwa 'o ngowaka manga 
'inomo de ka 'o kaso positowoka." 

28'O ngeweka gumuna mosango, 

"Ma goungu 'Aba, ma 'o kaso 'o 
meja ma timioka mita ya'odomo 'o 
ngowa-ngowaka manga 'inomo ma 
dota-dotaka!" 

29 Ge'enaka de 'o Yesus wongose 
munaka, "Sababu 'ani sa-sango ge'ena, 
kanoliou ngaro, 'o tokata ge'ena 
'imagoraokau 'ani ngowakoka!" 

30 So 'o ngeweka gumuna molio de 
mi woaka maika 'ena 'ami ngowaka 
gumuna moma'iduokau 'o dangiroka, de 
ma tokata ma 'isupuokau munaka. 

31 Ge'enaka de 'o Yesus womagoraka 
'o Tirusoka de wosikaie 'o Galilea ma 
talagade waboa 'o Sidonie. 'Una watoaka 
'o Kota Mogiooko ma daeraade. 

32 Ge'enaka dau 'o nyawa wimoi wito- 
topongono de womou-mou wi'asano 
'o Yesusoka. De yo'ota-'otaka go'ona 
yoga'asoko la 'o Yesus wi giama 
widatamiosi womou-mouku gu'una. 

33 So ma rai 'o nyawa gu'una 'o Yesus 
wisitingaika 'o nyawa yoku-kudaioka de 
wi ngauku ngai modidi ma sukonoka wi 
ra-raga wosisumuka 'asa de wakibiti, 
deika 'awi nga-ngaemikali wa'ao. 

34 Ge'enaka de 'o Yesus womatagadesi 
de woomasa watoomude 'asa deika 
kawongosekau 'unaka, "Efata!" ma 
ngale, "'Ipelenga!" 

35 Kage'ena de womasi'isenokau de 
wi demo-demo mita 'i'osakinokau, 'awi 
nga-ngaeme 'ipalitangokau so. 

36 Ge'enaka de 'o Yesus kowakisidabiwa 
'ona yoodumu yosijarita nago'onaka naga 
bato. Ma gee de wotawanono monga, de 
kayodofoloi monga yosikajarita. 

37 De yoodumu yo'ise-'isene 
go'ona yoherangi ma sala. Sigado 
kayongosekau, "'Etei! 'Okia sonaa 
'iodumu wodiai de kaisureli so! Yakito- 
topongono ma 'idadi yomasi'isene, de 
yomou-mou ma 'idadi yobicara!" 

8 1 Ge'ena 'ipasa koito'ingowa de 'o 
nyawa 'o bolu moi manga gudai yaino 
yomalomunoli 'o Yesusoka. Ma to 'ona 
manga 'inomo koi'iwau so 'o Yesus 'awi 
do-domoteke waki'asoko de wongose, 

2"Sioko! Ngoi takisingina 'o nyawa 
manga gudai ne'ena, sababu 'ona 'o 
wange sa'angeu de de ngoi, de ne'ena to 
'ona manga 'inomo koi'iwau. 

3 Nako ngoi takisuloko 'ona yolio de 
manga sawinoka, dua 'o ngekomo ma 
soaka naga de kayopusa. 'Ifoloiosi naga 
munuka gee ma gurutoka yaino." 

4Ma 'o Yesus 'awi do-domoteke 
yosango, "'Aba, 'o ngii ne'ena 'imatinga- 
tingakino, de 'o 'inomo kiano pamake la 
'o nyawa 'iodumu ne'ena pakisi'odomo 
sigado yakipunusu?" 

>De 'o Yesus wosano 'onaka, 

"Naga nia roti 'o ngai muruoka?" De 
'awi do-domoteke yosango, "Ngai 
tumudiingoka." 

6 Ge'enaka de 'o Yesus wosuloko 'o 
nyawa yoku-kudai go'ona, yoodumu 'o 
tonaoka yogogeruku. Yogogeruku de 'o 
roti ngai tumudiingi ge'ena wa'ese so 
wi 'amalaha wositedene ma Jo'oungu 
ma Dutude. Ge'enaka de ma roti ge'ena 

waeta-eta de wi giama, deika wokula 'awi 
do-domoteika ma ngale yosibula-bula 'o 
nyawa-nyawaka. So 'awi do-domoteke 
yosibula-bula. 

7To 'ona manga naoko ma di-dingoono 
'o ngai muruoka naga mita. 'O 
Yesus wosi'amalahakasi ma Jo'oungu ma 
Dutude ma naoko ge'ena, deika wosuloko 
'awi do-domoteke yosibula-bula. 

8 So 'ona yo'odomo yosibunu-bunusu, 
poilia yacaana soatoka. Ge'enaka de 
'o Yesus wi do-domoteke yatoomuno 
ma 'inomo ma baili ge'ena 'o pa'udi 
tumudiingokasi. Ge'enaka de 'o nyawa 
yoku-kudai go'ona wakisuloko 'ato ngaro 
yokokilio. 

(8:8) 

10 De 'una de 'awi do-domoteke ma ka 
'o ngo'otiruku yoparene de yotagiokau 'o 
Dalmanuta ma tonaika. 

11'O Dalmanuta ma tonaoka yototarika 
de 'o Farisioka yamuruo naga yaino 'O 
Yesusino de yomakasango sababu yomau 
wisiotaka. 'Ona yoga'asoko 'o no-nako 
'ila-laagomo wodiai la 'isidumutu 'ato 
'una ge'ena ma Jo'oungu ma Dutuno. 

120) Yesus wotaianoka de wosango, 
"Tei! Ngini ma du'urude ne'ena kaitaurika 

niosuloko 'o no-nako 'ihera-herangi 
tosidumutu. Ma tooluku tinisidumutu!" 

13 Ge'enaka de 'o Yesus wakimadakau 
'ona de woparenokau 'o ngo'otiruku 
so 'una de 'awi do-domoteke 
yomasingo'otirokau ge'ena ma 
talaga ma songonaka doka. 

14'O Yesus 'awi do-domoteke 
yamongoroka 'o roti yo'asa sigado 
yakidugaka. To 'ona manga roti 'o 
ngo'otiroka duga ka 'o ngai moioka. 

150) Yesus wongose 'onaka, "Nimasitiari 
'o Farisioka de 'o Herodes manga ragika." 

16 So ge'enaka de 'o Yesus 'awi do- 
domoteke yomasikademo-demo yongose 
'ato, "'Una koge'ena wongose sababu to 
ngone nanga roti koi'iwa." 

17'O Yesus wanako 'okia 'ona 
yatiba-tibangi. Sababu ge'ena 'una 
kawongosekau 'onaka, "Tei, 'ido'oa 
so ngini niatiba-tibangi ka nia roti 
koi'iwa? Ngini mita konianakowasi? De 
koniasahewasi? Nia di-dibangi koge'enau 
ma be'etoro? 

18 To ngini de nia akoka de 'ido'oa 
so koniamakewa? De to ngini de nia 
ngaukoka de 'ido'oa so konio'isenuwa? 

19 Niamongorokau? 'o roti ngai motoa 
gee takide-deetaku 'o nyawa yacaana 
motoa? De ngini ma sirete niatoomu 
ma baili 'o pa'udi muruoka?" De 'ona 
yosango, ''O pa'udi mogiooko de 
modidioka." 

20"De mita gee 'o roti 'o ngai 
tumudiingi taeta-etaku, takisi'odomo 
'o nyawa yacaana soatoka. Ge'ena 
ngini niatoomuno ma baili 'o pa'udi 
muruoka?" De 'ona yosango, "O pa'udi 
tumudiingoka." 

21 De wongoseli, "Ngini koniosahewasi 
mita?" 

22:0) Yesus de 'awi do-domoteke 
ya'adonika 'o Betsaidaka, de wopilo- 
piloko wimoi 'o nyawa wituda 'o Yesusino, 
de yoga'asoko wi'aosi worau-rau gu'una 
la wisi'aiki. 

23 So 'o Yesus wa'ao worau-rau wi 
giamika de wituda ge'ena ma kota ma 
dudunika wisisupu. Ge'enaka de 'o Yesus 
wakibiti worau-rau gu'una wi akoka, 'asa 
de wa'aoka de wosano 'unaka, "Ne'ena 
namakekau 'o kianikia?" 

2410 nyawa gu'una womalega 'awi 
daarika de kawongosekau, "Ia, takimake 

'o nyawa yokakadagi, ma takimakeka 
'isoka 'o gota de ma utu-utuoka!" 

25 Ge'enaka de 'o Yesus wa'aoli 'o 
nyawa gu'una 'awi akoka. Ne'ena ma 
moi 'o nyawa gu'una wosigou-goungu 
womalega-lega womau womasimake 
'itiai. Ge'enaka de koworauwau. So 'o 
sagala moi-moi wamake 'iwaitokau. 

26 Ge'enaka de 'o Yesus wosuloko 
'unaka, "Tagi noliou! Ma 'uwau naboa ma 
kotaka ge'ena." 

2710 Yesus de 'awi do-domoteke yotagi 
'o soa-soanika 'o Kaisarea Filipi ma 
date-dateoka. Naga manga do-dagi ma 
sigoronaka de wakisano, "Moteke 'o 
nyawa yongose, ngoi ne'ena nagu'una?" 

28'Ona yosango, "Munuka yongose 
'ato 'o Yohanes Wo'osi-'osiki; munuka 
yongose 'o Elia, 'o nabii ma sirasi; 'asa 
de munukali yongose 'o nabii wimoi." 

29 Ge'enaka de wosanoli 'onaka, "Ma 
nako ngini ma sirete, ngoi ne'ena 
nagu'una?" 'O Petrus wosango, "Aba! 
Ngona ge'ena 'o Koana 'o Nyawa 
Nosilaha-laha gee ma Jo'oungu ma Dutu 

30 Ge'enaka de wakisitiari 'onaka, 
"Nako de, ka 'o nyawa moika ma 'uwasi 
niosikademo." 

31 Ge'enaka de 'o Yesus wokurue 
wakidongose 'awi do-domoteika, "Ngoi 
'o Nyawa ma Ngowaka dua ma gudai 
tosangisara, de dua 'o Yahudioka ma 
balu-balusu, 'o 'imam-'imam ma saeke 
de 'o 'agamaka yodoto-dotoko 'iitomo. 
Dua 'ito'oma, ma 'o wange sa'angeka de 
tomomikokali." 

32 Ma hali ge'ena wosidemo wositi-tiaika 
'awi do-domoteika. So 'o Petrus 'o Yesus 
witobakino wi gagaroka de wotawanono 
'unaka. 

33 Ma 'o Yesus womalega wi do- 
domoteika, de wotawanono 'o Petrusika, 
"Ee, ngona matero ka 'o Tokata ma 
Koana gee de! Noma'aikika ne'enaka! 
Sababu 'ani di-dibangi ge'ena ka 'oO 
nyawa ma di-dibangi; ko to ma Jo'oungu 
ma Dutuwa!" 

34 Deika 'o Yesus waki'asoko 'o nyawa 
yoku-kudai de mita 'awi do-domoteke, 
de wakisidemo wongose 'ato, "Nago'ona 
yomau 'imoteke ngoi, salingou 'uwa 
yamoteke ka to 'ona ma sirete manga 

mau, de salingou yamoku 'o salip de 
tatapu yomoteke de de ngoi. 

35 Sababu 'o nyawa gee yo'ahu ka de 'o 
dunia ma sanangi de yooluku yamada, 
dua 'ona manga 'ahu 'ika-kakali 'iisanga. 
Ma 'o nyawa gee yamada yo'ahu ka de 'ọ 
dunia ma sanangi sababu yomoteke ngoi 
de 'o Habari ma Owa ma Jo'oungu ma 
Dutuno, 'asa yamake 'o 'ahu 'ika-kakali. 

36'Okia ma faedaa, nako wimoi 'o dunia 
de ma doda 'iodumu ne'ena ka to 'una 
ma 'awi 'ahu 'ika-kakali 'iisanga? 

37 Kaidadi 'o 'ahu ge'ena positagali de 'o 
kianikia? 

38 Nago'ona yakimaeke yongose 'ato 
'ona ge'ena 'ingaku-ngaku ngoi de 'ai 
do-dotoika ma 'orasi 'o nyawa 'o dorou 
yodi-diai manga sigoronaka ne'ena, ngoi 
'o Nyawa ma Ngowaka mita 'asa tongose 
'onaka 'ato, 'Ngoi kotininakowa', gee 
dua ma 'orasi dua toboa de 'ai Dea 'awi 
kuasa 'imoteke 'o mala'ekati 'itebi-tebini 
'o gudai." 

9 1'0 Yesus wongose, "Niosi-singina! 

Naga nginioka ne'ena, dua de ma 'ena 
koyosongenuwa nako koyamakewasi 
ma Jo'oungu ma Dutu wopareta de wi 
kuasa!" 

2:0 wange butanga de 'o Yesus waki'asa 
'o Petrus de 'o Yakobus de 'awi dodoto 
'o Yohanes, yotagi ka 'ona 'o gigie moi 
'Ikuru-kurutieka. To 'ona manga bionoka 
de 'o Yesus 'awi jako 'ingali. 

3'Awi baju 'imadadi 'i'arese daungie 
'iletongo. Yoma'uju-'uju 'o duniaka 
ne'ena komoiwa moi 'idadi yoma'uju 
'isoka koge'ena ma garese. 

“Ge'enaka de 'awi do-domoteke 
yaruange go'ona yakimake 'o Yesus de 'o 
Elia de 'o Musa yomabi-bicara. 

>So 'o Petrus kawongosekau 'o 
Yesusika, "'Aba Guru, 'ena ma 
sanangioka ngone ne'enaka. Yaowa 'o 
da-darusu 'o ngai sa'ange miodiai; ngai 
moi to ngona 'Aba, ngai moi to Musa, de 
ngai moioli to Elia." 

6'O Petrus wongose koge'ena ngano 
kowosidongoowa 'okia salingou wongose, 
sababu 'una de 'awi manai yamididi 
posironga yakimodongoka. 

7 Ge'enaka de 'o sauramo yakisaoka de 
ma sauramono doka yo'isene 'o 'ilingi 
'ingose, "Nu'una to ngoi 'ai Ngowaka 
towisiboso-bosono. 'Unaka nio'isene!" 

8 De yosijai-jai yomakadutumu manga 
date-dateika, 'ena yamididi koyaki'iwau 
ge'enaka duga ka 'o Yesusou. 

?Gee 'ona yo'uti ge'ena ma gigieku 
daku, de 'o Yesus wakidongose 'onaka, 
"Uwa niosikademo ka moika ma 
'okia naga gee kangano niamakekau, 
nako ngoi 'o Nyawa ma Ngowaka 
kotomomikuawasi 'o songenoka!" 

10'Ona yamoteke 'o besesongo ge'ena, 
duga 'ona ma sireteka yomakadongose 
'ato 'o Yesus 'awi dumutu 'okia ma ngale 
wowangoli wosongenokau de. 

11 So ma rai yosano 'o Yesusika, "'Ido'oa 
so 'o 'agamaka yodoto-dotoko yongose 
'ato salingou 'o Elia wosirano woboa 
gu'una?" 

12 So 'o Yesus wosango, "Ma goungu 
'o Elia wosirano woboa, ma ngale 
wosikadiai 'o sagala moi-moi. Duga kokia 
de gee 'o Buku 'Itebi-tebinoka 'isilefoku 
ma ngale 'o Nyawa ma Ngowaka 'ato 
'una 'asa ma gudai wosangisara de 'o 
nyawa wisito-torou? 

13 Ma ngoi tinidongose nginika, 'o Elia 
woboakau, de 'o nyawa-nyawa wikadiai 
moteke to 'ona manga mau. Ge'ena 

'imakadaene de gee 'isilefokau 'o Buku 
'Itebi-tebinoka ma ngale 'una." 

14 Gee 'o Yesus de 'awi do-domoteke 
yaruange yomatoomunoli de to 'una 'awi 
do-domoteke 'iregu, 'ona yakimake 'o 
nyawa manga gudaioka ge'enaka. De 
'o 'agamaka yodoto-dotoko yamuruo 
naga yomakasango de 'o Yesus 'awi 
do-domoteke. 

15'Ọ nyawa yoku-kudai 'o Yesus wimake 
de yakitodokana so wido-doowara 
widajai-jai. 

16 Ge'enaka de 'o Yesus wosano 'awi 
do-domoteika, "'Okiali nimakaba-baili de 
'o 'agamaka yodoto-dotoko?" 

17 De 'o nyawa yoku-kudaioka go'ona 
wimoi wosango, "'Aba Guru, 'ai ngowaka 
towi'asa ngonano. 'Una womou sababu 
'o tokata widongosama. 

18 Nako la 'o tokata wikaruahe, ge'ena 
'awi roese wosiwako-wako 'o tonauku 
de mita 'awi 'uru ma 'i'abo, wi 'ingiri 
'iboriti de wi roese 'ipatilangoka. So 
ngoi togaasoko 'ani do-domoteika la 
yoginiiki 'o tokata ge'ena, duga 'ona 
koya'akunuwa!" 

19 So 'o Yesus kawongosekau 'onaka, 
"Tei ngini ne'ena bolo! Ngini ma gou- 

goungu koniongaku-ngakuwa. Sigado 
kokiasi ma do'ingo ngoi tomanoa de de 
ngini de tosabari nginika? 'O ngowaka 
ge'ena nia'asano!" 

20 So 'ona mita 'o ngowaka ge'ena 
ya'asa 'o Yesusino. Gee 'o tokata 
ge'ena 'o Yesus wimake, de 'o ngowaka 
ge'ena yadiai ma roese 'ipatilangoka so 
wirubaku wilolo-loloko 'o tonaoka wi 'uru 
ma 'i'abo. 

21 Ge'enaka de 'o Yesus wosano ma 
ngowaka ma deaka, "'Ito'ingou 'una 
kone'ena?" Ma dea wongose 'ato, 
"Kawoti-tingooninosi! 

22 Ma tokata ge'ena 'ijaga 'imau 
yaso-songenou 'o ngowaka ge'ena, so 
ya'umo 'o 'ukuku bolo 'o 'akeruku. Ma 
nako 'Aba ngona na'akunu miniriwo, 
tanu minidoranosi de miniriwonosi 'Aba!" 

23'O Yesus wosango, "'Okia nongose? 
Nako 'Aba na'akunu? 'Iodumu kaidadi, 
'itilai 'o nyawa yongaku!" 

24 De ma dea kawaporoongie 
woma'orese, "Jou, ngoi toningaku, ma 
'ai ngo-ngaku ka ma etaka. So noiriwo la 
'ifoloiosi tongaku!" 

25 Gee 'o Yesus wakimake 'o nyawa 
manga gudai 'ikurue yoboa widolomu, 

de wodorofu 'o tokatika ge'ena wongose, 
"'O dopongono de 'o mou ma tokata, 
ngoi tonisuloko nosupu 'o ngowakoka 
ne'ena de koidadiwau wonidongosamoli!" 

2610 tokata ge'ena 'ima'orese, ge'enaka 
de yadiai 'o ngowaka ma roese ge'ena 
'ipatilanga, 'asa de 'isupu 'o ngowaoka 
ge'ena. So 'o ngowaka ge'ena 'isoka 
'isongenukou, sigado 'o nyawa 'iodumu 
yongose 'ato, "Una wosongenukou!" 

27 Ma gee 'o Yesus wa'ao wi giamika de 
wimomiki, de 'una mita woma'oko. 

28 Gee 'o Yesus 'o woakau, de 'awi 
do-domoteke yaika ka 'onaka de yosano, 
"Ido'oa so ngomi koidadiwa mioginiiki 'O 
tokata ge'ena?" 

29 De 'o Yesus wosango, "'O tokata 
koge'ena ge'ena ngone poginiiki 
kopa'akunuwa ma ngekomo 'okia naga 
bato, duga ka de 'o lahidoa." 

30 Ge'enaka de 'o Yesus de 'awi 
do-domoteke yomagoraka ge'enaka dau 
so yogila-gila 'o Galileaka yaboa. Duga 
'o Yesus womau wooluku wigi'isene 'una 
kiaka waika, 

31 sababu wakidotokosi to 'una 'awi 
do-domoteke konee, "Ngoi 'o Nyawa 
ma Ngowaka 'asa 'idukula yopa-pareta 

manga giama ma soatika, de 'asa 
'ito'oma, duga 'o wange sa'angeka de 
tomomiokau!" 

3210 Yesus 'awi do-domoteke 
koyasahewa ge'ena, ma 'ona 
koyomoroinuwa yosano 'unaka. 

3310 Yesus de 'awi do-domoteke 
ya'adonika 'o Kapernaumoka 'o woa 
moioka, de wosano 'awi do-domoteika, 
"Kangano 'okia nimakaba-baili 'o 
ngekomino?" 

34 Ona koyosangowa sababu manga 
do-dagi ma sigoronaka 'ona yomakaba- 
baili ma ngale nago'ona 'ifoloi yoamoko 
gee 'onaka. 

35 So 'o Yesus wogogeruku de 
wakitoomuno de wongose 'onaka, 
"Nago'ona yomau 'ifoloi yoamoko, 'ona 
salingou yomadadi 'ifoloi yotingoono, 
yodadi 'o nyawa 'iodumu manga ro-riwo." 

36 Ge'enaka de 'o Yesus 'o ngowaka ma 
dingoono moi wa'eseno so wa'okode to 
'ona manga bionoka deika wakoooku de 
wongose 'awi do-domoteika, 

37 "O nyawa gee yosibosono 'o 
ngowaka moi 'isoka ne'ena sababu 
'imoteke ngoi, ge'ena kaimatero de 
'ona mita 'isibosono ngoi. De nago'ona 

'isibosono ngoli, 'ona wisibosono mita 
'una gee woisulo-suloko." 

38 Ge'enaka de 'o Yohanes wongose 'o 
Yesusika, "'Aba Guru, ngomi mimake 
'o nyawa wimoi 'o tokata woginiiki de 
to ngona 'ani ronga 'Aba. So ngomi 
komiosidabiwa sababu 'una ko de de 
ngonewa." 

39 Ma 'o Yesus wongose, "'Uwa 
koniosidabiwa, sababu komoiwa 'o 
no-nako 'ihera-herangi yodiai de to ngoi 
'ai ronga, de kage'enaka de 'isito-torou 
ngoino. 

40 Sababu 'o nyawa koinadu- 
du'udukuwa ge'ena ma ngale 'ona 
ngoneno. 

41 Niosi-singina! 'O nyawa gee nisi'okere 
'o 'akere sababu ngini ma Koana 'o 
Nyawa Wosilaha-laha 'awi do-domoteke, 
'ona ma raiokau yamake ma parasengi." 

42 "Nago'ona yodiai sigado moi yoti- 
tingoono no'ona koyongakuwau ngoino, 
yaowa nako 'o tapu yosipusuika manga 
tomaroka de yaki'umo 'o ngootuku. 

43 Nako de ni giama ma songona 
'o sowono nodiai, ni giama ge'ena 
na'oguka! Yaowa ngona no'ahu de ma 
Jo'oungu ma Dutu, de ni giama ka ma 

songonaka. 'Uwa sigado de 'ani giama 
'itoto-totomo nowosanga 'o narakaka, 
ge'ena la 'o 'uku koisonge-songenuawau 
kaisi'ado-'adonika. 

44 [Ge'enaka doka 'o 'uku koisonge- 
songenuwa, de 'o ga'aili mita 
kaisongenuwa. | 

4> De nako de ni dou ma songona 'o 
sowono nodiai, 'ani dou ge'ena na'oguka! 
Yaowa ngona no'ahu de ma Jo'oungu 
ma Dutu de ni dou ka ma songonaka, 
'uwa sigado de 'ani dou 'itoto-totomo de 
ni'umo 'o narakaka. 

46 [Ge'enaka doka 'o 'uku koisonge- 
songenuwa, de 'o ga'aili mita 
'isongenuwa. | 

47 Nako de ni ako ma songona 'o sowono 
nodiai, napeleurika ni ako ge'ena! Yaowa 
ngona nowosanga ma Jo'oungu ma Dutu 
'awi Dunia ma Sungika ni ako ka ma 
songonaka, 'uwa sigado 'ani ako ngai 
modidioka de ni'umo 'o narakaka. 

48 [Ge'enaka doka 'o 'uku koisonge- 
songenuwa de 'o ga'aili mita 
'isongenuwa. | 

4910 nyawa moi-moi 'asa yakisitebini 
de 'o 'uku, 'isoka 'o su-suba 'o haewani 


MARKUS 9.50-10.5 63 


'isitebini de 'o gasi la ma Jo'oungu ma 
Dutu woduaka. 

20:0) gasi ge'ena yaowa, ma nako 
koiosawau, kaidadiosi padiai 'iosali? So 
ngini 'o duniaka ne'ena salingou 'isoka 'o 
gasi yaowa-owa, ge'ena la ngini nio'ahu 
nimakalega moi de moi." 

1 0 1 Ge'enaka de 'o Yesus woma'aiki 

ge'enaka, de wotagi 'o Yudea ma 
daeraaka de 'o Yordan ma 'akere ma 
songonasa. 'O nyawa manga gudai yaino 
'o Yesus widolomuoli. Ge'enaka de 'o 
Yesus wodotokoli 'isoka biasau. 

2:0 Farisioka yamuruo naga mita 
yoboano 'o Yesus wi sala yosinonu-nonu. 
'Ona kayongosekau, "Moteke nanga 
'agama ma do-dotoko, kaidadi 'o nyawa 
manga wekata yaoluku?" 

3'0 Yesus wosango, "'O Musa 'okia 
wosuloko nginika?" 

“De 'ona yosango, "'O Musa wongose 
kaidadi 'o nyawa manga wekata yaoluku, 
'itilai 'isira 'o gangoluku ma surati 
yolefokasi." 

>'O Yesus wongose 'onaka, "O Musa 
wolefo koge'ena, sababu to ngini 'ania 
singina 'i'opini. 

6 Duga ka ma gurue gee ma Jo'oungu 
ma Dutu 'o nyawa wosidadi, ge'ena 'o 
nauru de 'o ngeweka. 

7 Ge'enau so 'o nauru 'asa yamada 
manga 'esa de manga dea de yomarimoi 
de manga wekata. 

8 So yamididi go'ona yodadi ka moiou, 
koyamididiwau. 

?Ma ngale ge'ena 'okia naga ma 
Jo'oungu ma Dutu wosikatoomuokau, 
ngone 'o nyawa koidadiwa posikati- 
tingaka!" 

10 Gee 'o Yesus de wi do-domoteke 
yowosangika 'o woaka, de 'awi do- 
domoteke yodasano 'o Yesusika ma hali 
ge'ena. 

110) Yesus wongose 'onaka, "Nagu'una 
wi wekata waoluoka de womodoka de 'o 
ngeweka mimoioli, 'una wosongou 'awi 
wekata ma siraka. 

12 Koge'enali mita mimoi mi rokata 
maoluoka de momodoka de wimoioli, 
muna ge'ena mosongou." 

13 Ma moi ge'ena, 'o nyawa manga 
ngowa-ngowaka yaki'asa 'o Yesusino, 
la waki'ao de wakisibarakati. Duga 'awi 
do-domoteke yakingamo 'onaka! 

1410) Yesus wakimake wi do-domoteke 
yodiai koge'ena, de wakingamo 
kawongosekau, "Niakimadaka 'o 
ngowaka go'ona yaino ngoino. 'Uwa 
koniakisidabiwa, sababu 'o nyawa gee 
yadawongo ma Jo'oungu ma Dutu 
'awi pareta 'isoka 'o ngowa-ngowaka, 
'ona yodadi ma Jo'oungu ma Dutu 'awi 
kawasa. 

1> Niosi-singina! 'O nyawa salingou 
yoboa ma Jo'oungu ma Dutuka 'isoka 'o 
ngowaka moi ne'ena; nako ko'uwa, 'ona 
koyodadiwa ma Jo'oungu ma Dutu 'awi 
kawasa." 

16'Ọ Yesus koge'ena wongoseka de 
wakikooono de wi giama wakikokidatami, 
de wakisibarakati. 

17 Gee 'o Yesus 'awi do-dagi 
wadowangoli de 'o nyawa wimoi 
waino 'o Yesusino wido-doowarino. 'O 
nyawa gu'una wotalibukuku wosuba 
'o Yesusika, de wosano, "'Aba Guru, 
'ani singina 'isure-sure, ngoi salingou 
'okia tadiai la tamake 'o 'ahu ma dutu 
'ika-kakali?" 

18'O Yesus wosano, "'Ido'oa so nongose 
ngoi 'ai singina 'isure? Komoiwa manga 

singina 'isure, duga ka ma Jo'oungu ma 
Dutu womatengo. 

19 Ngona ma sirete ma rai nanakokau 
ma Jo'oungu ma Dutu 'awi besesongo 
koneda: "Uwa noto'oma, 'uwa nosongou, 
'uwa notosiki, 'uwa nodadi 'o sakisii ma 
ngeluku, 'uwa noforiki, de nakihoromati 
'ani 'esa de ni dea." 

20 De 'una wongosekau, "'Aba Guru, 'o 
besesongo 'iodumu ge'ena tamotekokau 
katomadogu'urunosi." 

21:0) Yesus widi-diriidi ma de wi singina 
'o nyawa gu'una so kawongosekau, 
"Duga 'o ngai moiosi konadiaiwasi. 
Notagi 'ani harataa nakokiwukunu; 
de ma pipi 'o nyawa yosusa-susaka 
nosibula, de ngona 'asa namake 'o 
harataa 'o sorogaaka. Ge'ena 'ipasa 'asa 
naino la noimoteke ngoi." 

22 Wokaya-kaya gu'una wo'isenoka 'o 
Yesus koge'ena wongose, de 'awi singina 
'Togu, so woma'aiki ge'enaka dau 'ena 
'awi singina 'isusaku sababu 'una wokaya 
ma sala. 

23 So 'o Yesus wakidi-diriidi 'awi 
do-domoteika de kawongosekau 'onaka, 
"Ena ma susaka 'o nyawa yokaya-kaya 

yodadi ma Jo'oungu ma Dutu 'awi 
'umati!" 

2410 Yesus 'awi do-domoteke yoherangi 
yo'isenoka 'o Yesus 'awi demo ge'ena. 
Duga wakisidaduroli, wongose 'onaka, 
"Ai ngowa-ngowaka, ma goungu 'isusa 
'o nyawa yodadi ma Jo'oungu ma Dutu 
'awi 'umati. 

25 'Ifoloi 'igapangi 'o 'onta ngai moi 
'iwosanga 'o daiti ma sukonika, positero 
de 'o nyawa yokaya-kaya moi yowosanga 
ma Jo'oungu ma Dutu 'awi paretaka." 

2610 Yesus 'awi demo ge'ena 'awi 
do-domoteke yoherangi, sigado 
yomakadongose moi de moi, "Nako 
koge'ena, de dua nago'ona 'idadi yamake 
'o laha?" 

27:0 Yesus wakidi-diriidi de 
kawongosekau, "Nako ka 'o nyawa 
manga manarama ge'ena koidadiwa, ma 
nako de ma Jo'oungu ma Dutu, ge'ena 
kaidadi. Sababu 'una ge'ena 'iodumu 
kaidadi." 

28 Ge'enaka de 'o Petrus kawongosekau, 
"Minimake ngomi ne'ena mia kia 
sonaa 'iodumu miamadakau ma ngale 
minimoteke ngona 'Aba." 

2910 Yesus wongose, "Tinisidemo, 
nago'ona manga woa yamada, bolo 
manga riaka dodoto, bolo manga 'esa 
biranga, bolo manga 'esa de manga dea, 
bolo manga ngowa-ngowaka bolo manga 
bairi sababu ngoi de 'o Habari ma Owa 
ma Jo'oungu ma Dutuno, 

30 'ona 'asa yamake 'ifoloi 'ikudai 
ma 'orasi ne'ena. Manga woa 'asa 
'idadi yamake sigado 'o ratusu moi, 
bolo manga riaka dodoto, manga 'esa 
biranga, manga 'esa, manga ngowa- 
ngowaka, manga bairi de 'o sangisara 
mita. De ma 'orasi ma du'uruoka dua 
'ona yamake 'o 'ahu 'ika-kakali. 

31 Ma 'o nyawa manga gudai gee ma 
'orasi ne'ena yakimakeka 'o nyawa 
ma amoko, dua yodadi yotingoono, 
de gee ma 'orasi ne'ena yakimakeka 
yoti-tingoono, dua 'asa yodadi amoko." 

32:0) Yesus de 'awi do-domoteke 
manga do-dagi ma sigoronaka yosikaie 
'o Yerusalemude. 'O Yesus wosira- 
sira, de 'awi do-domoteke yoodumu 
yamao manga singina 'itubuso. De 'o 
nyawa-nyawa gee yotu-tu'uru manga 
dudunino mita yamao yakimodongo. 
Ge'enaka de 'o Yesus waki'asokoli 'awi 

do-domoteke so yomatingaika ka 'onaka 
de wakisidemo 'okia naga gee dua 'idadi 
'unaka. 

33'0 Yesus wongose 'onaka, "Bika 
niosigisene! Ngone ne'ena posikaie 'o 
Yerusalemude. Dua kadaku paie de ngoi 
'o Nyawa ma Ngowaka 'isisarakani 'o 
'Imam ma sae-saekika de 'o 'agamaka 
yodoto-dotoika. Ngoi 'asa 'ihukumu 
'iso-songene, ge'enaka de 'idukulali ko 'o 
Yahudiwa ma nyawaka. 

34'Ona 'asa 'isisasaru, 'ikibiti, 'isikisaa, 
de 'isidele 'o salipoka. Ma 'o wange 
sa'angeka de tomomikokau." 

35 Ge'enaka de 'o Yakobus de 'o Yohanes 
'o Zebedeus wi ngowa-ngowaka yaino 'o 
Yesusino de kayongosekau, "'Aba Guru, 
tanu 'o kianikia moi nodiaiosi ngomino!" 

36 De 'o Yesus wosano, "'Okia niomau 
todiai nginika?" 

37 'Ona yosango, "Ngomi miomau 
miogogere 'ani giniraoka de ni gubalioka 
'Aba, dua gee ma 'orasi nokoana de ni 
kumati." 

38 Ge'enaka de 'o Yesus wongose 
'onaka, "Ngini konianakowa 'okia 
nioga'asoko. Nia'akunoka? nia'okere gee 
dua ngoi ta'okere-'okere? Nia'akunoka? 

niamoku 'o susa de 'o sangisara gee dua 
ngoi tamoku?" 

39'Ona yosango, "Mia'akunu!" So 'o 
Yesus kawongosekauoli 'onaka, "Ma 
goungu ngini 'asa nia'okere 'o sawokoka, 
gee dua ngoi ta'okere. De 'asa niamoku 
'o susa de 'o sangisara 'isoka ngoioli. 

40 Duga nago'ona 'asa yogogere 'ai 
giniraoka bolo 'ai gubalioka, ge'ena 
ko to ngoiwa 'ai kuasa tositatapu. Ma 
Jo'oungu ma Dutu wositatapu nago'ona 
'asa yogogere ge'enaka." 

410, do-domoteke yamogiooko go'ona 
yogi'isene ge'ena de yongamo 'o Yakobus 
de 'o Yohanesika. 

42 So 'o Yesus wakitoomuno 'ona 
yoodumu de kawongosekau 'onaka, 
"Ngini nianakokau yopa-pareta gee 
kowinako-nakowa ma Jo'oungu ma 
Dutu, manga kawasa yakido-doko 
so manga 'ahu 'isangisara. De 'o 
nyawa yola-laagomo yakisihaga manga 
kawasaka. 

43 Ma ngini koidadiwa koge'ena. 
Nago'ona yomau yoamoko nginioka 
ne'ena, salingou yole-leleani nginika. 

44 De nago'ona yomau yodaduie naga 
nginioka, salingou yodadi 'o ro-riwo 'o 
nyawa 'iodumika. 

4> Sababu ngoi 'o Nyawa ma Ngowaka 
mita toboano ma ngale koileleaniwa. 
Ngoi taino ma ngale toleleani de tokula 
'ai 'ahu ma ngale takituusu 'o nyawa 
manga gudai." 

46'Ona ya'adonika 'o Yerikhoka. So 
gee 'o Yesus de 'awi do-domoteke 
de mita 'o nyawa yoku-kudai go'ona 
yamada ma soana ge'ena de worau-rau 
wimoi wogogerie 'o ngekomo ma 
gagaroka womaga-ga'asoko, 'awi ronga 
'o Bartimeus, 'o Timeus 'awi ngowaka. 

47 Gee wo'isene 'ato naga ge'enano 
wotoaka ge'ena 'o Yesus 'o Nazaretino, 
de 'una womasigasoko, "Ee Yesus 
'o Dautu 'awi Ngowaka, tanu ngoi 
noidoranosi!" 

48 De 'o nyawa yoku-kudai wiringamo 
kayongosekau, "Nomaogoro!" Ma 'una 
kawodaamoko monga womapoaka, "Ee 
Dautu wi Ngowaka, sioko noidoranosi!" 

49 Ge'enaka de 'o Yesus womaogoro 
de kawongosekau, "Tagi wini'asoko." 
So 'ona wi'asoko 'o nyawa worau-rau 
gu'una. 'Ona kayongosekau, "Nomarii- 

riidi, to ngona 'ani duga yaowa sigado 'o 
Yesus woni'asoko, so noma'okodeu!" 

>0 Ge'enaka de worau-rau gu'una 'awi 
baju ma kawosiwakoku de wosijai-jai 
woma'oko so wotagi 'o Yesusika. 

2110 Yesus wosano 'o nyawa worau- 
rauka, "'Okia nomau todiai ngonaka?" De 
'una wosango, "'Aba Guru, ngoi tomau 
tomasimake!" 

>2 Kage'ena de 'o Yesus wongose, 
"Notagiou, sababu nongaku so ge'enau 
nisilaha." Ka ma 'orasi ge'ena de 
worau-rau womasimakekau de wotagi 'o 
Yesus wimoteke 'o ngekomika. 

1 Gee 'o Yerusalem yodomoorika, 

1 1 'o Betfage de 'o Betania ma 
soanoka, 'o Zaitun ma diko ma agaroka. 
Ge'enaka de 'o Yesus 'awi do-domoteke 
yamididi wakisuloko yotagi yosira. 

2'Una kawongosekau, "Niotagi dokaika 
'o soana poda-daarika gee, dua gee 
niowosanga ma soanika ge'ena de 
niamake 'o keledai ma ngowaka moi 
'isipusuika, 'o keledai ma ngowaka 
ge'ena komoiwasi yapake. Ma keledai 
ge'ena niasose la nia'asano ne'enano. 

3 De nako 'o nyawa yosano 'ido'oa so 'o 
keledai ge'ena nia'ese, ge'ena niongose 

'ato ma Jou womau wapake ma dua 
koito'ingowa de wosigiliokau." 

4'0 Yesus 'awi do-domoteke yamididi 
go'ona yotagi, de yamake 'o keledai ma 
ngowaka 'isipusuika 'o woa ma daarino 
'o ngekomo ma dateoka. So 'ona yasose 
ma keledai ma bu-busuku ge'ena. 

>'O nyawa yoma'oko-'okode ge'enaka 
yosano 'onaka, "Ee! 'Okia niodo'oa 
ge'ena? 'Ido'oa so 'o keledai ma 
ngowaka ge'ena niasose?" 

6'Ona yosango 'isoka kokia naga 'o 
Yesus wosidemokau 'onaka. So 'o nyawa 
yoma'oko-'okode go'ona kayosimadaka 
ya'asa 'o keledai ge'ena. 

7 Gee ya'adono 'o Yesusika de manga 
baju yaawene so yosinao 'o keledai ma 
poretuku, ge'enaka de 'o Yesus wodoa 
womatamide ma poretoka. 

8'O nyawa manga gudai manga juba 
yosinao 'o ngekomoka, de munuka 'o 
gota ma sago ma di-dingoono ya'eseno 
so yosinao 'o tapaki ma goronako. 

2'O nyawa yoku-kudai gee 'o Yesus 
wimote-moteke 'awi bionisa de wi 
dudunoko yoodumu yosigaso-gasoko 
yongose, "'Alele! Nou, powisiarene ma 
Jo'oungu ma Dutu! Tanu ma Jo'oungu 

ma Dutu wisibarakati 'una gee woboa de 
ma Jou 'awi kuasa. 

10 De kaisureli 'awi pareta 'ikua-kuata 
'asa 'iboa, to ma Koana 'o Dautu 
'awi pareta to ngone nanga edete! 
Powisiarene ma Jo'oungu ma Dutu gee 
wi kumati ko 'okiawa positero." 

11 Koge'enau ma do-dagi sigado 'o 
Yesus wa'adono 'o Yerusalemika, deika 
wowosanga ma Jo'oungu ma Dutu 'awi 
Woaka. Ge'enaka 'una wolega-lega 
moi-moi ma dodaka 'iodumu, duga 
'itarusokau rekeni so 'una de 'awi 
do-domoteke yamogiooko de modidi 
yotagi 'o Betania ma soanika. 

12 Ma bibinoka gee 'ona yomaf'faiki 
'o Betaniaka so manga do-dagi ma 
sigoronaka de 'o Yesus wamao wisawini. 

13'0 gurutikasi 'ena wamakekau 'o 'ara 
'o utu moi ma soka 'irubu-rubu. So waika 
walega ma de ma sowoko kanikia. Ma 
waika 'ena ka moi ma koi'iwa so ka ma 
soka duga. Sababu ma 'orasi ge'ena 'o 
'ara ko ma 'orasuwasi 'isowoko. 

14 Ge'enaka de 'o Yesus kawongosekau 
'o 'ara ma utuka, "Ikurue ma 'orasi 
ne'ena, dua konosowokuawau so 
komoiwau ya'odomo to ngona 'ani 

sowoko!" 'Awi do-domoteke yo'isene 'o 
demo ge'ena. 

15 'Ona ya'adonika 'o Yerusalemuoka, 
de 'o Yesus wotagioli ma Jo'oungu ma 
Dutu 'awi Woaka. De wakikokiginiiki gee 
yomawuku-wukunu ge'enaka dau. 'O pipi 
yosita-tagali manga meja de 'o pombo 
yowuku-wukunu manga go-gogere 
waleoto pagara. 

16 De ka moi ma kowakisidabiwa 'o 
kianikia ya'asa ge'ena ma Jou 'awi Woa 
ma ginitarino. 

17 Ge'enaka de 'o Yesus wakidotoko 'o 
nyawa ge'enaka dau. Kawongosekau, "'O 
Buku 'Itebi-tebini ma dodaka 'isilefoku: 
Ma Jo'oungu ma Dutu wongose koneda: 
"To ngoi 'ai Woa ne'ena 'asa yosironga 'O 
sagala nyawa manga lahidoa ma ngii.' 
Ma ngini niadiai nia go'ora ma ngii!" 

180 'imam ma sae-saeke de 'o 
'agamaka yodoto-dotoko yo'isene 'o 
demo ge'ena so 'o ngekomo yononu 
la wito'oma. Ma 'ona kayododatoka 
'unaka sababu 'o nyawa yoku-kudai 
kayoki-kiliri yoduaka yosigisene to 'una 
'awi do-dotoko. 

19 'Tobirou de 'o Yesus de 'awi 
do-domoteke yoma'aiki ge'ena ma 
kotaka. 

20 Ma bibinoka 'o ngoru-ngorumika gee 
yoboa ge'ena ma 'ara ma gotano, 'ena 
ma 'ara ma utu ge'ena 'i'osaukou sigado 
ma ngutu-ngutuuku. 

21 Ge'enaka de 'o Petrus wonganonie 
'okia naga gee 'idadiokau ka'uginika. 
So 'o Petrus wongose 'o Yesusika, 
"Aba Guru, bika nalega 'o 'ara ma utu 
nosilahi-lahi gee 'isongenukou!" 

22:0) Yesus wosango, "Winingaku ma 
Jo'oungu ma Dutuka! 

23 Ma gou-goungu ngini 'idadi niongose 
'o gigieka ne'ena, 'Noma'umo de 
notumunu 'o ngootuku!' de dua 'asa 
'idadi 'itilai 'uwa nia singina 'itingoono, 
de niongaku 'ato gee niongosekau ge'ena 
dua 'idadi. 

24 Sababu ge'ena tinisidemo: Nako 
ngini nimalahidoa bolo 'o kianikia 
nimaga'asoko, niongakukau 'ato ma 
Jo'oungu ma Dutu winikulakau 'okia 
naga gee nioga'asoko, de ngini 'asa 
nimadamake. 

25 De nako ngini nimalahidoa ma 
nia singina koisanangiwa 'o nyawa 

'ireguka, ge'ena salingou 'isira koniosi- 
singinawau 'o nyawa go'ona manga 
so-sowono, la nia Dea 'o sorogaaka 
mita kowosi-singinawau to ngini 'ania 
sowono. 

26[Nako ngini nia singinaka 
nimadonoaku 'o nyawa 'iregu manga 
sowono, dua nia Dea 'o sorogaaka mita 
kowinisipidiluwa to ngini nia sowono.)J" 

2710 Yesus de 'awi do-domoteke yaikali 
'o Yerusalemuka. De gee 'o Yesus wotagi 
wakiloliti ge'ena ma Jo'oungu ma Dutu 
'awi Woa ma dodaka, de 'o 'imam ma 
saeke de 'o 'agamaka yodoto-dotoko de 
mita 'o Yahudioka manga balu-balusu 
yaino 'o Yesusino. 

28 De yosano, "Nago'ona nisuloko 
nokadiai 'iodumu ne'ena? De nago'ona'o 
pareta nikulaka?" 

2910 Yesus wosango, "Ngoi mita tomau 
tosano nginika, so niosango la ngoi mita 
'asa tinisidemo 'o pareta de 'o kuasa 
nago'onano ngoi todiai moi-moi ne'ena. 

300) Yohanes 'o nyawa wo'osiki ge'ena 
nago'onano 'o pareta wikula, 'o nyawano 
bolo ma Jo'oungu ma Dutuno?" 

31 Ge'enaka de 'o 'imam ma sae-saeke 
de 'o Yahudioka manga balu-balusu 

yokurue yomasikadibangi. 'Ona 
kayongosekau, "Nako ngone pongose 
'ato ma Jo'oungu ma Dutuno, dua 
'una wongose 'ato, 'De 'ido'oa so ngini 
koniongakuwa 'o Yohanesika?' 

32 Ma 'isusa mita nako pongose 'o 
nyawano." Sababu 'ona yakimodongo 'o 
nyawa yoku-kudaika, ngano 'o nyawa 
'iodumu yanako 'o Yohanes ge'ena 'o 
nabii moi. 

33 So 'ona yosango, "Ngomi 
komianakowa." Ge'enaka de 'o 
Yesus kawongosekau 'onaka, "Nako 
koge'ena, ngoi mita tooluku tinisidemo 
'o pareta de 'o kuasa nago'onano ngoi 
todiai 'iodumu ne'ena." 

1 2 1 Ge'enaka de 'o Yesus wokurue 

wobicara de 'o 'ade-'ade 'o 'imam 
ma sae-saekika de 'o 'agamaka yodo- 
dotoika de mita 'o Yahudioka manga 
balu-balusika go'ona, kawongosekau, 
"Naga wimoi wi bairoka 'o 'anggur 
wotuduku, de ma batingino 'o hisa 
wosikilolitoka. Ge'enaka de 'o sukono 
wodiai ma ngale 'o 'anggur 'ide-deteo, 
'asa de wosigoko mita ma bairi ma ja- 
jaga manga ngii. 'Iduangoka 'iodumu de 
'o 'anggur ma bairi ge'ena wosisewakau 

yoma-manaramika yamuruo naga, 
ge'enaka de 'una wotagiokau 'o daeraa 
'ireguka. 

2Ma 'orasi ya'adono 'o 'anggur ma 
sowoko ya'utuku, 'o nyawa gu'una 
wosidingoto 'awi ro-riwo wimoi 'o bairi 
yoma-manaramika, ma ngale wa'ese to 
'una 'awi bula. 

3 Ma yoma-manarama go'ona witagoko 
'o bairi ma dutu wi ro-riwo gu'una, 
ge'enaka de wipesana de wisuloko wolio 
kawomamurue. 

4 Ge'enaka de 'o bairi ma dutu gu'una 
wosidingotoli wi ro-riwo wimoioli. Ma 
yoma-manarama go'ona wipesanoli 'o 
ro-riwo gu'una wi saeika, ge'enaka de 
wiginiiki ma de wi doana. 

>'Ọ bairi ma dutu gu'una wosidingotoli 
'awi ro-riwo wimoioli, ma 'ona 
wito'omaka 'o ro-riwo gu'una. De 
koge'enau 'ona yakidiai 'o ro-riwo 
'iregu yoku-kudaika mita; naga munuka 
yakipesana, de munuka yakito'oma. 

6'O bairi ma dutu gu'una nago'onasi 
'idadi wakisidingoto 'awi bairika ma 
'orasi ne'ena? Kawomatengokau, ge'ena 
la to 'una ma sirete 'awi ngowaka 
wisiboso-bosono. So ma du'uruku 

'una wosidingoto 'awi ngowaka gu'una 
yoma-manaramika. 'Una watibangi 'ato, 
"Ai ngowaka ge'ena ma raiokau wi'isene.' 

7 Duga yoma-manarama go'ona 
yomakadongose moi de moi, yongose 
'ato, 'Nu'unau ma warisi ma dutu. Nou 
ngone powito'oma, la ngone pamake to 
'una 'awi warisi!' 

8 So 'o ngowaka gu'una witagoko de 
wito'omaka. De 'awi songene ya'umo 
ge'ena ma bairi ma dudunika." 

9 Ge'enaka de 'o Yesus wosano, "'Okia 
dua wodiai 'o bairi ma dutu gu'una? Ma 
raiokau dua 'una waino de wakito'omaka 
yoma-manarama go'ona. Deika 'o bairi 
ge'ena wosisewali yoma-manarama 
'ireguka. 

10 Ngini ma raiokau niabacakau ma 
bo-bula naneda 'o Buku 'Itebi-tebini ma 
dodaka: "O teto gee kaya'umokou 'o 
woa yodi-diai, 'idadi ma ba-bangini ma 
guata. 

11 Ne'ena ge'ena ma Jou wodiai; duru 
de ''ofioka!'" 

12 So 'o Yahudioka manga balu-balusu 
gee yo'ise-'isene 'o 'ade-'ade ge'ena, 
yomau 'o Yesus witagoko sababu 'ona 
yanako 'o 'ade-'ade ge'ena 'o Yesus 

wositago-tago 'onaka. Duga 'ona 
yakidomodongo 'o nyawa yoku-kudaika, 
so 'ona yotagi 'o Yesus kawimadaka. 

130) Farisioka yamuruo naga de gee 
'o Herodes wimote-moteke yamuruo 
naga yakisuloko 'o Yesusika wibole ma 
timi-timi de 'o sa-sano. 

14'Ona yoboa 'o Yesusika de 
kayongosekau, "Aba Guru, ngomi 
mianako ngona 'o nyawa 'iloa-loa moi, 
de ngona konosigisenuwa nago'ona 
bato manga di-dibangi. Ma ngona 'Aba 
nodotoko kanositi-tiaikau ma ngale ma 
Jo'oungu ma Dutu 'awi mau 'o nyawaka, 
sababu ngona konosikairi-irikuwa 'o 
nyawa. So bika nosidemo ngomino. 
Moteke to ngone nanga 'agama ma 
besesongo, kaidadi 'o balasitengi 
pofangu 'o Kaisarika bolo koidadiwa? 
Salingou pofangu 'o pajaki ge'ena bolo 
koidadiwa?" 

15'0 Yesus wanako to 'ona manga 
ngeluku ge'ena. So kawongosekau 
'onaka, "'Ido'oa so niomau nitaili? Bika 
nisidumutino 'o pipi 'o saaka ngai moi." 

16 So 'ona ya'asano 'o pipi 'o saaka ngai 
moi. So 'o Yesus wosano 'onaka, "To 

nagu'una wi dulada de wi ronga ne'ena?" 
De 'ona yosango, "To Kaisar." 

170) Yesus wongose, "Nako koge'ena, 
niokula 'o Kaisarika 'okia naga gee to 
Kaisar de ma Jo'oungu ma Dutuka 'okia 
naga gee to ma Jo'oungu ma Dutu." 'Ona 
yoherangi yo'isene 'awi sa-sango. 

180), Sadukioka yamuruo naga yaika 
'o Yesusika. ('Ona ge'ena yongose 'ato 
'o nyawa yosongenokau ge'ena dua 
koyomomikuawau.) 

19'Ona kayongosekau, "'Aba Guru, 

'o Musa wolefo to ngone nanga 
besesongo naneda: 'Nako 'o nauru 
wimoi wosongene 'ena wi ngowaka 
koi'iwa, ge'ena 'awi dodoto salingou 
womingaamoko 'o bao-bao gumuna la 'o 
ngowaka yamake de 'o ngowaka ge'ena 
wisitesongo ma riaka wosonge-songene 
'awi waata.' 

20 'Idadiokau naga 'o riaka 
dodoto yatumudiingoka. 'O riaka 
womodokano 'awi ngowaka koi'iwasi de 
wosongenokau. 

21 Ge'enaka de ma dodotoli 
womimodoka 'o bao-bao gumuna, 
ma 'una mita 'awi ngowaka koi'iwasi 

de wosongenokau. Koge'ena mita 'idadi 
sigado yaruange, 

22 de 'isigila sigado yatumudiingi. De 
ma do-dogumuku 'o ngeweka gumuna 
mita mosongene. 

23 Gee ma 'orasi 'o nyawa yosonge- 
songenoka yomomiki, to nagu'una 
wi wekata 'o ngeweka gumuna? 
Sababu yatumudiingi go'ona yoodumu 
mingaamokokau!" 

24:0 Yesus wosango, "Ngini nia 
di-dibangi 'isowono ma sala. Sababu 
ngini koniasahewa 'o Buku 'Itebi-tebini 
de ma Jo'oungu ma Dutu 'awi kuasa. 

25 Sababu nako 'o nyawa yosonge- 
songenoka yomomikie, ge'ena 
koyongaamokuawau, ma dua 'ona 
yo'ahu 'isoka 'o mala'ekati 'o sorogaaka. 

26 De mita ma ngale 'o nyawa yosonge- 
songenoka yosimomikoli, koniabacawasi 
'o Musa 'awi bukuoka gee 'o 'ubutu 
'iluru-lurusu? Ge'ena dau ma bo-bulaka 
'isilefoku ma Jo'oungu ma Dutu 
kawongosekau 'o Musaka, 'Ngoi ne'ena 
ma Jo'oungu ma Dutu gee 'o Abraham, 
'o Ishak, de 'o Yakub 'isuba-suba.' 

27 Ma Jo'oungu ma Dutu gu'una ge'ena 
koyosonge-songenuwa manga Jou. 'Una 


MARKUS 12.28-31 84 


ge'ena 'o nyawa yo'ahu-'ahu wisuba- 
suba. Ngini nia di-dibangi 'isowono ma 
sala!" 

28 Ge'enaka de 'o 'agamaka wodoto- 
dotoko wimoi waino wosigisene 'o 
Yesus de 'o Sadukioka yomabi-bicara. 
'O 'agamaka wodoto-dotoko gu'una 
wolega-lega 'ena 'o Sadukioka manga 
bicara 'iodumu 'o Yesus wasangokau ma 
sureka, so 'una wosano 'o Yesusika, "O 
besesongo 'iodumu ge'ena ka'ena 'ifoloi 
ma dekuoka?" 

2910 Yesus wosango, "O besesongo ma 
di-disiraka de ma dekuoka ge'ena la: 
'Ee, Israel ma nyawa! Ma Jo'oungu ma 
Dutu gee powisuba-suba, 'una ge'ena 
ma Jou womatengo-tengoka. 

30 Winidora ma Jo'oungu ma Dutu 
gee winisuba-suba de nia singina ma 
gou-goungu, de nia 'ahu, de nia 'akali, 
de nia guata 'iodumu.' 

31'O besesongo modidi gee ma 
dekuokali ge'ena la: 'Niakidora 'o 
nyawaka 'isoka ngini ma sirete 
nimadora!' Koi'iwau 'o besesongo 'iregu 
'ifoloi 'idaduie de 'o besesongo ngai 
modidi ge'ena." 

32 Ge'enaka de 'o 'agamaka wodoto- 
dotoko gu'una kawongosekau 'o 
Yesusika, "Posironga yadaenoka 'Aba 
Guru! Nongose 'ato ma Jouou gu'una ma 
Jo'oungu ma Dutu womatengo-tengoka, 
de koi'iwau 'o jo'oungu ma dutu 'iregu. 

33 De 'o nyawa salingou widora ma 
Jo'oungu ma Dutuka de manga singina 
ma gou-goungu, de manga 'akali de 
manga guata 'iodumu. De salingou 
yakidora 'o nyawaka, 'isoka 'onali ma 
sirete yomadora. Ge'ena 'ifoloi yaowa de 
gee yosisuba 'o su-suba yatuu-tuuku de 
'o su-suba 'iregu-regu gee yosisuba ma 
Jo'oungu ma Dutuka." 

34:0 Yesus wimake 'o 'agamaka 
wodoto-dotoko gu'una 'awi sa-sango 
'ena ma sureka, de kawongosekau 
'unaka, "Ngona rekeni nowosangoka 
ma Jo'oungu ma Dutu 'awi pareteka." 
Ge'ena 'ipasa de komoiwau yomoroini 
yosano 'o Yesusika. 

35'O Yesus wodotoko ma gu-gudaioka 
ma Jo'oungu ma Dutu 'awi Woa 
'isure-sureka de wosano, "Kokia so 'o 
'agamaka yodoto-dotoko yongose 'ato 
ma Koana Wosilaha-laha ge'ena 'awi 
'asali 'o Dautino? 

36 'Ena momongo 'o Dautu ma sirete 
'o Ngomasa 'Itebi-tebini wikuasano 
so kawongosekau, 'Ma Jou wongose 
'ai Jouka: Tonigoraka nodadi Koana la 
nopareta de de ngoi, sigado nisa-saturuu 
takidiai yo'isene ngonaka.' 

37 So nako 'o Dautu ma Koana wosilaha- 
lahaka wisironga "Ai Jou', kokia so 'una 
'awi 'asali 'o Dautino?" 'O nyawa manga 
gudai yoduaka ma sala yosigisene to 
'una 'awi do-dotoko. 

38 De 'una wodotokoli 'onaka wongose 
'ato, "Nimasitiari 'o 'agamaka yodoto- 
dotoika. 'Ona yoduaka yotagi-tagi 
de manga juba 'ikaku-kakuruku 
yomasinoaku de yoduaka yakihoromati 
'o pasarioka. 

39 'Ona yoduaka yogogere ma bionuku 
nako 'o lo-lomu ma woaka bolo 'o 
rameka la 'o nyawa yakimake. 

40 Ona yakisihaga 'o bao-baoka, 
de yakikaeluku so manga woa ma 
ya'oraka. Ma ngale yomadidumu manga 
di-diai 'ito-torou ge'ena, 'ona yolahidoa 
yato-to'ingoka. To 'ona manga hukumani 
dua 'itubuso!" 

41 Gee 'o Yesus wogogeruku 'o su-suba 
ma ngiiku ma dateoka ma Jo'oungu ma 

Dutu 'awi Woa 'isure-sureka, de wolega- 
lega 'o nyawa 'o pipi yodonoa ge'ena ma 
ngiiku. Manga gudai yokaya-kaya 'o pipi 
yodonoa ma amoko. 

42 Ge'enaka 'o bao-bao mimoi mosusa- 
susa mita moboa. Muna mita maino 'ami 
su-suba mo'otaka, sioko mi pipi ge'ena 
ka 'o gobangi modidioka so ma ngale ka 
ma etaka. 

43 So 'o Yesus wi do-domoteke 
waki'asokino de kawongosekau 'onaka, 
"Niolega-lega ne'ena: 'O bao-bao 
mosusa-susa gumuna 'ifoloi 'Tamoko 
modonoa 'o petiku nako posikatero de 
'iregu-regu yoodumu. 

44 Sababu 'ona yokula ge'ena manga 
harataa 'ifoloiku. Ma 'o bao-bao gumuna 
ngaro mosaigalere ma sala, ma gee 
munaka 'iodumu mosidukulaka -- 'ena 
ge'enau maparaluu ma ngale mi 'ahu." 
1 3 1 Gee 'o Yesus womagoraka 

ma Jou 'awi Woaka, de 'awi 
do-domoteke wimoi kawongosekau, 
"Aba Guru, bika nakokilega ma Jo'oungu 
ma Dutu 'awi Woa ne'ena, de nalega 
nosidi-diai ma teto 'isikaretene, tei de 
kaisureli so!" 

210 Yesus wosango, "Ngona namakekau 
ma woa 'isure-sure ge'ena! Ma dua 
'o woa ge'ena ma teto ka 'o ngai moi 
ma kaimakareteniewau. 'Iodumu 'asa 
'iturukaka." 

3 Ge'enaka de 'o Yesus wotagi 'o Zaitun 
ma gigieka de wogogerie ma dekuoka 
gee 'imasidaarino de ma Jo'oungu ma 
Dutu wi Woa. De 'o Petrus, 'o Yohanes, 
'o Yakobus de 'o Andreas yaika 'unaka 
ma ngale yomabi-bicara ka 'ona duga. 

4'Ona kayongosekau 'unaka, "'Aba, 
bika minisidemo muruoka de 'iodumu 
gee nongose-ngosekau ge'ena 'idadi. De 
minisidumutu ma no-nako 'okia nako ma 
'orasi ya'adonokau." 

>'O Yesus wosango, "Nimasitiari, 'uwa 
sigado 'o nyawa nisihaga. 

6'O nyawa manga gudai dua yoboa 
yopake 'ai ronga de yongose, 'Ngoi 
ne'ena 'unau!' Ge'enaka de yakisihaga 'o 
nyawa manga gudai. 

7So nako la nio'isene 'o nyawa yokoya 
de yoto-tora sababu 'o gudoti bolo 'o 
gudoti ma habari, 'uwa nimodongo. Ma 
hali ge'ena salingou 'idadi, ma ge'ena ko 
ma ngalewa 'ato 'o dunia ma do-dogumu 
ma 'orasi ya'adonokau. 


MARKUS 13.8-11 89 


8'O suku de 'o suku, 'o negara de 'o 
negara 'asa 'imakakudoti. Kiaka naga 
bato 'asa 'idadi 'o 'osu de 'o baulaco. 
'Iodumu ge'ena 'asa ka ma gurue, 'isoka 
'o ngeweka mimoi 'ikurue mosiri ma 
ngale momaku'arenou. 

3 Ngini salingou nimasitiari sababu 
ngini dua nitagoko de ni'asa 'o 'agama 
ma balu-balusika. Ngini 'asa nipesana 
'o lo-lomu ma woa-woaka. De ngini 
'asa nisitaari yopa-paretaka de 'o 
koa-koanika sababu ngini to ngoi 'ai 
do-domoteke. De ge'enau to ngini nia 
'orasi ma ngale ngoi nisisakisii 'onaka. 

10 Ma 'o Habari ma Owa ma Jo'oungu 
ma Dutuno salingou 'isidagiokasi 'isira 'O 
soana 'iodumika. 

11 De nako ngini nitagoko de ni'asa 'o 
hakimika, 'uwa nimodongo ma ngale 
'okia salingou ngini niosango. Nako ma 
'orasiou niobicara, kaniosidemo 'okia 
naga gee nisidemoka 'o Ngomasa 'Itebi- 
tebini ma 'orasi ya'adono de. Sababu 
'o demo-demo gee ngini niosibicara 
ge'ena ko to nginiwa ma sirete 'ania 
demo-demo, so 'ena 'iboa 'o Ngomasa 
'Itebi-tebinino. 

120, nyawa manga dodoto ma dutu 'asa 
yakikada'akali la yakito'oma. Koge'enali 
mita 'asa 'idadi 'o dea de 'o ngowaoka. 'O 
ngowa-ngowaka 'asa yakilawani manga 
dea de manga 'esaka, de yakisisarakani 
'o nyawaka la yakito'oma. 

13 Ngini 'asa 'o nyawa 'iodumu 
nidu'uduku sababu ngini to ngoi 'ai do- 
domoteke. Duga nago'ona yotongosono 
sigado ma do-dogumika, 'ona ge'ena 
'asa yakisilaha." 

14 "Ngini 'asa niamake "O Dorou gee 
'Isito-torou' 'ima'okode 'o ngii gee 
koisidabi-dabiwa 'enaka. ('Isidemo 
yobaca-bacaka: Nialega ma diai 'okia ma 
ngale!) Ma 'orasi ge'ena 'o nyawa gee 'O 
Yudeaka salingou yoowara 'o gigiede. 

15 Sọ 'o nyawa daku manga woa ma 
dekuoka 'uwa yo'uti dau manga woa ma 
dodaku ma ngale manga kianikia ya'ese. 

16'Ọ nyawa gee naga 'o bairoka 'uwa 
yolio manga baju ya'ese. 

17 Ge'ena ma wange posironga manga 
'alu 'itongaka 'o nge-ngeweka gee 
yotu-tubusou de gee manga ngowaka 
kayasusuosi! 

18 Nimalahidoa la ge'ena 'uwa 'idadi ma 
'orasi 'o besa-besaka. 

19 Ma 'orasi ge'ena 'asa 'idadi 'o 
sangisara gee koma'iwasi 'idadi ka ma 
'orasi ma Jo'oungu ma Dutu 'o dunia 
wosidadi sigado ne'ena, de mita dua 
koidadiwau. 

20 Nako 'iso ma Jo'oungu ma Dutu 
kowositipokowa 'o sangisara ma 
'orasi ge'ena, tanu 'o nyawa komoiwa 
yakisilaha. Ma ngano 'awi 'umati, so 
wositipoko ma 'orasi ge'ena. 

21 Ma 'orasi ge'ena nako 'o nyawa 
yongose nginika, 'Ee, 'o Koana 'o Nyawa 
Wosilaha-laha ma Jo'oungu ma Dutu 
Wiiri-iriki, 'una nongoka!' Bolo, "Una 
ge'enaka!' Ge'ena 'uwa niakingaku 'o 
nyawa go'ona. 

22 Sababu 'o nyawa yosilaha-laha 
ma ngeluku de 'o nabii ma ngeluku 
'asa yoboa. 'Ona 'asa yodiai 'o hali 
'ila-laagomo de 'o no-nako 'ihera-herangi 
ma ngale yosiliba nako ya'akunu, ma 
Jo'oungu ma Dutu 'awi 'umati mita. 

23 So salingou nimasitiari yaowa, 
'lodumu ge'ena tinisidemokau 
koidadiwasi 'ena!" 

24110 sangisara ma 'orasi 'ipasaka, 'o 
wange ma ako 'asa 'itarusu, de 'o mede 
koisiwaruawau. 

250) sagala ngoma 'asa 'itotaka daku 
'o diwanguku, de 'o ngawa-ngawaka ma 
pareta 'asa 'iruahe. 

26 Ma 'orasi ge'ena dua ngoi 'o Nyawa 
ma Ngowaka 'imake toboa 'o kakamoro 
ma dodaka de 'ai kuasa ma amoko de 'ai 
kumati. 

27 'Una 'asa wasuloko 'awi mala'ekatika 
naga bato 'o duniaka 'iodumu." 

28 "Nia'ese 'o do-dotoko 'o 'ara ma 
gotano. Nako ma sago-sago 'iboboko de 
'ito'ori, ngini nianako 'ato 'o ngogoro ma 
'orasi 'isoriokau. 

29 Koge'enali mita nako ngini niamake 
'o susa de 'o sangisara gee tosidemo- 
demokau 'iodumu la 'idadi, ge'ena ngini 
'asa nianako ma 'orasi ge'ena 'isori ma 
foloiokau. 

30 Tinisidemo! Ma hali ge'ena 'idadi 
dua gee 'o nyawa yo'ahu-'ahu ma 'orasi 
ne'ena koyobootuawasi yosongene. 

31'O diwanga de 'o dunia 'asa 
'iisanga, ma 'ai demo-demo dua 
kaisi'ado-'adonika." 

32 "Ngaro koge'ena ma, ka moi ma 
koyanakowa to ngoi 'ai bo-boa ma 
wange bolo ma 'orasi. 'O mala'ekati 'o 

sorogaaka mita koyanakowa, de ngoi 
ma Jo'oungu ma Dutu 'awi Ngowaka ma 
sirete mita kotanakowa, ka 'ai Dea duga 
wanako. 

33 So salingou niongano-nganono 
de nimasitiari sababu ngini 
koniosidongoowa muruoka toboa. 

34 Ge'ena 'isi'ade-'ade 'isoka 'o nyawa 
wimoi wi woaka wamada de wotagi 
'o daeraa 'ikuru-kurutika. 'Una 'awi 
ro-riwoka wakisuloko wi woa yojaga, 
de wakikula to 'ona moi-moi manga 
manarama. Gee 'o ngorana ma ja-jagaka 
wobesesongo 'ato wojaga wosidi-diai. 

35 So ngini salingou nimajaga-jaga, 
sababu ngini konianakokawa muruoka 
de 'o woa ma dutu gu'una woboa. Poilia 
'o wange maata, bolo 'o utu gorona, bolo 

36 'Uwa sigado 'una woboa 
kawomasoobotino 'ena ngini nionisuoka. 

37 'Okia naga gee tosidemo nginika, 
tosidemo mita 'o nyawa 'iodumika: 
Nimajaga-jaga!" 

14 1'O wange modidiosi de 'o 

Israeloka Yakisisupu ma Wange 
ma Amoko, de 'o Roti Koiragi-ragiwa 
ma Rame. 'O 'imam ma saeke de 'o 

'agamaka yodoto-dotoko 'o ngekomo 
yononu la 'o Yesus witagoko de wito'oma 
kayomasibongonino. 

2 Duga 'ona yongose 'ato, "Ma 'uwa 
podiai 'o rame ma 'orasuku, sababu dua 
'iruahe." 

3 Ma 'orasi 'o Yesus 'o Betania ma 
soanoka 'o Simon wi woaka gee ma 
sira wi panyake 'isoka 'o pado, de 'o 
ngeweka mimoi maino 'o goooro ma 
bounu 'isure-sure de 'ihali-hali 'o botoli 
moi mo'asa. 'O goooro ge'ena 'o gota ma 
ngutuku ma bounu yaowa-owa yadiaiku. 
Gee 'o Yesus wogogeruku wo'odomo ma 
gu-gudaioka de ma botoli ma tomarino 
ma'ogu so ma goooro ge'ena modarisi 'O 
Yesus wi saeuku. 

4'O nyawa yamuruo naga ge'enaka 
dau yakito'otasa so yomakadongose moi 
de moi, "Okia ma ngale 'o goooro ma 
bounu 'isure-sure ge'ena ma halebiru? 

>'O goooro ge'ena nako la mawukunu 
ge'ena ma 'ija 'o saaka 'o ratusu 
sa'ange 'ipailoka, de ma pipi 'o nyawa 
yosusa-susaka makikula." So 'ona 
yongamo munaka. 

6Ma 'o Yesus kawongosekau, 
"Minimadaka! 'Ido'oa so 'ami singina 
niasusa? Muna modiai 'isure-sure ngoino. 

7'O nyawa yosusa-susa naga kaitaurika 
de de ngini. So nako niomau, de 'idadi 
niakiriwo 'o 'orasi 'isinoimi. Ma ngoi 
koisi'ado-'adonikawa de de ngini. 

8'O ngeweka gumuna modiaiokau 'okia 
naga gee muna ma'akunu madiai. Muna 
moidudu-duangou 'o goooro ma bounu 
yaowa-owa ma ngale 'ipo'osuku, ngaro 
ma 'orasi koya'adonuawasi ma. 

STinisidemo ne'ena, 'o duniaka 
ne'ena gee kiaka naga bato 'o Habari 
ma Owa ma Jo'oungu ma Dutuno 
'isitotara, 'o ngeweka numuna 'ami 
di-diai dua 'asa kayosija-jarita mita, de 
kamingano-nganono." 

10 Ge'enaka de 'o Yudas Iskariot gee 
'o Yesus 'awi do-domoteke yamogiooko 
de modidino wimoi, wi singina 'itorou 
so wotagi 'o 'imam ma sae-saekika la 
wosidemo ma ngale 'o Yesus wiwukunu. 

11 So 'ona ka manga morenoka de 
yojaji 'o pipi yokula 'o Yudasika. So 'o 
Yudas mita wokurue wononu 'o 'orasi 
yaowa-owa ma ngale wiwukunu 'o Yesus. 

12 Ma wange ma di-disiraka 'o Roti 
Koiragi-ragiwa ma Rame, ma 'orasi 
ge'ena Wakisisupu ma Wange ma domba 
yotoaka. 'O Yesus 'awi do-domoteke 
yosano 'unaka, "Aba, kiaka ngona 
nomau ngomi miosidaoto 'o 'inomo 
ma ngale Wakisisupu ma Wange ma 
ngodomo?" 

13 Ge'enaka de 'o Yesus wi do-domoteke 
yamididi wakisuloko, "Niotagi dokaika 
'o soanika, dua nimakadaene de wimoi 
'o botoli de ma 'akeroka wo'asa. 
Winimoteke 'unaka 

140 woa kiaka naga gee wodongosama 
de niosidemo ma woa ge'ena ma dutuka, 
'Ma 'Aba Guru wosano, kiaka ma ngii 'una 
de 'awi do-domoteke dua mio'odomo 
Wakisisupu ma Wange ma ngodomo?' 

15 Ma woa ma dutu 'asa winisidumutu 
'o ngii moi 'ingoa-ngoatika 'o lotengoka. 
'O ngii ge'ena 'isi'aturu 'idua-duangou, 
de ma kia sonaa 'iodumu 'itoto-totomo. 
Ge'enakau doka ninasidaoto ngone 
poodumu." 

16 Ge'enaka de 'o Yesus 'awi do- 
domoteke yamididi go'ona yotagi 'o 
soanika doka, kadoka de yakokimake 
'isoka 'o Yesus wosidemo-demokau. 

So 'ona mita yosidaoto Wakisisupu ma 
Wange ma ngodomo ge'ena. 

17 'Tobiruku de 'o Yesus de 'awi 
do-domoteke yamogiooko de modidi 
yaika. 

18 De gee yogogerie yo'odomo de 
'o Yesus wongoseu, "Tinisidemo 
ne'ena: Nginioka naga wimoi gee 
mimari'odomuku de de ngoi dua 'asa 
woiwukunu." 

19'0 Yesus 'awi do-domoteke 
yogi'isenoka 'o demo ge'ena de manga 
singina 'isusa so moi-moi yomadasano 
'o Yesusika, '"Aba, 'ani dumutu ko 
ngoinowa?" 

20'O Yesus wosango, "'Una ge'ena 
naga ngini nimogiooko de modidi nia 
sigoronaka, gee wi roti wositubuku 'ai 
sawokuku. 

21 Ma gou-goungu ngoi 'o Nyawa ma 
Ngowaka 'asa tosongene 'isoka kokia 
naga 'isilefokau 'o Buku 'Itebi-tebini ma 
dodaka. Duga posironga wotorouoka 
nagu'una gee woiwuku-wukunu ngoi 
'o Nyawa ma Ngowaka ne'ena! 'Ifoloi 
yaowa nako 'o nyawa gu'una koma'iwa 
wisingowauku!" 

22 Gee 'ona yo'odomo ma gu-gudaioka 
de 'o Yesus 'o roti wa'ese de wosilahidoa 
ma Jo'oungu ma Dutude. Ge'enaka 
de ma roti ge'ena wapela-pelaka de 
wi giama, deika 'awi do-domoteika 
wakisibula de kawongosekau, "Nia'ese 
de nia'odomo, ne'ena to ngoi 'ai roese." 

23 Ge'ena 'iduanga de wa'ese 'o 'anggur 
ma sawoko, de wolahidoa ma Jo'oungu 
ma Dutude 'asa de ma sawoko ge'ena 
wokula 'awi do-domoteika. Ge'enaka 
de 'ona yoodumu ya'okere ma 'anggur 
ge'ena. 

24 Ya'okeroka de 'o Yesus 
kawongosekau, "Ne'ena ge'ena to 
ngoi 'ai 'aunu gee 'isitatapu ma Jo'oungu 
ma Dutu 'awi jaji. 'O 'aunu gee 'ipoa 
ma ngale 'o nyawa manga gudai manga 
sowono yatuusu. 

2> Tinisidemo: Ngoi dua kota'okeruawau 
'o 'anggur ne'ena, sigado dua ngoi de de 
ngini pa'okere 'o 'anggur ma sungi 'ai 
Dea 'awi pareta ma sigoronaka." 

26 Ge'enaka de 'ona yonyanyi wisiarene 
ma Jo'oungu ma Dutuka, so 'iduanga de 
yosupu yosikaika 'o Zaitun ma gigieka. 

27 Ge'enaka yaika de 'o Yesus wongose 
'awi do-domoteika, "Ngini nioodumu 

ne'ena dua nia ngo-ngaku 'iruahe so dua 
nisidamadaku. Sababu naga 'o Buku 
'Itebi-tebini ma dodaka 'isilefoku, 'Ma 
Jo'oungu ma Dutu 'asa wapesana 'awi 
domba ma so-sowohi, so ma domba 
ge'ena 'iowara 'imakati-tingaoka.' 

28 Ma gee dua tomomikieli, ngoi 'asa 
tomatisirakau de ngini 'o Galileaka." 

29 De 'o Petrus kawongosekau, "Ngaro 
'ai ma-manai 'ona nidoowara 'Aba, ma 
ngoi dua ka ma eta ma ko'uwa." 

30 De 'o Yesus wongose 'o Petrusika, 
"Nomasisingina! 'O obiri ne'ena 'o 
namoro 'isorene ko ma modidiwasi 'ena 
nomadidumu ma gilio ma sa'angeu 
nongose 'ato konoinakowa!" 

31'O Petrus wosango, "Ngaro ngoi 
tosongene de de ngona, ma dua ngoi 
kotongosewa 'ato kotoninakowa 'Aba!" 
De 'o do-domoteke 'iregu mita koge'ena 
yongose. 

32'Ona ya'adonika 'o bairi moioka 
ma ronga 'o Getsemani, de 'o Yesus 
kawongosekau 'awi do-domoteika, 
"Niogogerukosi ne'enaka ngoi totagi 
tomalahidoasi." 

33 De 'o Yesus wakisigaro 'o Petrus de 
'o Yakobus de 'o Yohanes yotagi de de 

'una. De 'una wamao wi singina 'isusa de 
wi 'alu 'itonga. 

34 Ge'enaka de kawongosekau 'onaka, 
"Ai singina 'isusa ma sala, tamao 'isoka 
tosongenou. Ngini ne'enaka ne'enakasi 
de nimajaga-jaga." 

35'O Yesus womatingaika ma etasi 
'ikurutika de 'o tonaoka womabukuku de 
womalahidoa. 'Awi lahidoa ma dodaka, 
woga'asoko nako 'idadi de 'o sangisara 
ma 'orasi ne'ena 'uwa wisidaene. 

36 De wongose, "Ee 'Aba, ma ngale 
ngona, 'Aba, ko 'okiawa moi koidadiwa. 
Noisipidili 'o sangisara ne'ena. Ma 'uwa 
namoteke to ngoi 'ai singina ma mau, 
ma moteke to ngona 'Aba 'ani singina 
ma mau." 

37 Ge'enaka de 'o Yesus wainoli 'ena 'ona 
yonisuoka de kawongose 'o Petrusika, 
"Ee Simon, noma'iduoka? Ka 'o takoro 
moi ma konia'akunuawa niomajaga?" 

38 Ge'enaka de 'o Yesus kawongosekau 
'onaka, "Nimajaga-jaga de nimalahidoa 
la 'uwa nitaili. Ma goungu ngini nia 
singinaka niomau niadiai yaowa, ma 
ngini niolamahani." 

3910 Yesus ma moioli wotagi 
womalahidoa ma betongo ka koge'enali. 

40 'Iduanga de waino 'awi do- 
domotekino 'ena 'ona kayoma'iduokasi 
sababu 'ona kaifoloi yonisuku. So 'ona 
koyosimakewa 'okia salingou yongose 'o 
Yesusika. 

41 Gee 'o Yesus wainoli 'onano 
ma sa'angeu, de kawongosekau, 
"Kanima'iduosi de kanimaomasosi? 
Yaowakau! Ma 'orasi ya'adonokau, 
ngoi 'o Nyawa ma Ngowaka 'idukula 'o 
nyawa yosowo-sowono manga giama ma 
soatika. 

42 Niomomikieu, nou potagiou. 
Winimake, 'o nyawa gee woiwuku- 
wukunu woboakau!" 

4310 Yesus kawobicarasi, de 'o Yudas 
woboa. 'O Yudas ge'ena 'o Yesus 'awi 
do-domoteke gee yamogiooko de 
modidino wimoi. Manga gudai mita 
yomasidoboa de 'o Yudas, yo'asa 'O 
samarangi de 'o be-besana. 'Ona yoboa 
sababu 'o 'imam ma sae-saeke de 'o 
'agamaka yodoto-dotoko de 'o Yahudioka 
ma balu-balusu yakisuloko. 

4410 nyawa gee 'o Yesus wisisa-sarakani 
wakisidemokau 'ato, "'O nyawa gee 
towiame, ge'ena gu'unau, so winitagoko 
de wini'asa winijaga niosidi-diai!" 

4510 Yudas woboa de kawogila-gilaka 'o 
Yesusika de kawongosekau, "'Aba Guru!" 
Deika wiame 'o Yesusika. 

46 Ge'enaka de 'o nyawa-nyawa gee 
yomasido-doboa de 'o Yudas, 'o Yesus 
witagoko de wipusuku. 

47 Ma ge'enaka dau wimoi 'awi wase 
ma sarumoka watobaka de wo'oto ma 
'Imam ma Amoko 'awi ro-riwoka so wi 
ngauku ma watoaoka. 

48 Ge'enaka de 'o Yesus wongose 
'onaka, "Ngoi ne'ena toti-tingkai? so 
ngini nioboa nidagasa 'o samarangi de 'o 
be-besana la nitagoko? 

49'0 wange 'isinoi-noimi ngoi tinidotoko 
ma Jo'oungu ma Dutu wi Woaka, 
de 'ido'oa so konitagokuwa? Ma 
'ena salingou koge'enau 'idadi, la 
'imatiai 'isoka gee 'isilefokau 'o Buku 
'Itebi-tebinoka." 

>0 Ge'enaka de 'awi do-domoteke 
yoodumu yokokiowara so 'o Yesus 
widoowaruku. 

>1'O dogu'uru wimoi kawomasalewanino 
wotagi 'o Yesus wimoteke. De 'o nyawa 
yoku-kudai yaika witagoko, 

>2 duga wi mosa wapidili so woowara 
kawiwatonokau. 

2310 Yesus wi'asa 'o "Imam ma Amokika. 
Ge'enaka dau de 'o 'imam ma saeke de 
'o Yahudioka manga balu-balusu de mita 
'o 'agamaka yodoto-dotoko yomatoomu. 

2410) Petrus wotu-tu'uru 'o Yesus wi 
dudunino 'o gurutika, sigado wowosama 
ma 'Imam ma Amoko 'awi woa ma 
ginitarika. Ge'enaka dau wogogerie 
womaraukika 'o 'uku ma dateoka de gee 
'o Yesus wijaga-jaga. 

>>'Ọ 'Agamaka ma Hakimi 'ona ge'ena 
la 'o 'imam ma sae-saeke de 'o 'agama 
ma balu-balusu yoodumu yosikanonu 
'o Yesus wi sowono la wihukumu 
wiso-songene. Ma ka 'o ngai moi ma 
koyodamakewa. 

“9 Manga gudai yosa-sakisii yaki'asokino 
ma ngale yosidemo manga sakisii ma 
ngeluku, ma manga demo 'imamo- 
moika. 

>/ Ge'enaka de yamuruo naga 
yoma'okode yosidemo manga sakisii ma 
ngeluku konee: 

>8 "Ngomi mio'isene 'o nyawa nu'una 
wongose 'ato, 'Ngoi 'asa taruba ma 
Jo'oungu ma Dutu 'awi Woa gee 'o 
nyawa yodiaiku. De 'o wange sa'ange ma 

dodaka ngoi 'asa tosigokoli moioli gee ko 
'o nyawawa yodiai!'" 

>? Ma 'o nyawa yosa-sakisii go'ona mita 
manga sakisii koimakadaenuwa. 

60 So ma "Imam ma Amoko woma'okode 
'ona yoodumu manga bionoka de wosano 
'o Yesusika wongose 'ato, "Konosangowa 
'lodumu nika-kalaki ge'ena?" 

61 Ma 'o Yesus kawomarii-riidika ka ma 
eta ma kowasangowa. Ge'enaka de ma 
'Imam ma Amoko wosanoli 'unaka, "Ma 
goungu? ngona ma Koana 'o Nyawa 
Wosilaha-laha, ma Jo'oungu ma Dutu 
'awi kuasa ma batingi koi'iwa-'iwa wi 
Ngowaka?" 

6210 Yesus wosango, "Ia, ngoiou. Ngini 
'asa nimake ngoi 'o Nyawa ma Ngowaka 
topareta de ma Jo'oungu ma Dutu gee 
'awi kuasa 'ifoloi 'iamoko de toboa daku 
'o diwanguku 'o kakamoro 'isaono!" 

63 So ma 'Imam ma Amoko 'awi baju 
waracanga de kawongosekau, "Ngaro 
'uwau ma sakisii! 

64 Ngini ma sirete nio'isene 'awi 
demo-demo ma Jo'oungu ma Dutu 
wisiti-tingoono. So ne'ena ma butusangi 
kokia moteke ngini?" 'Ona yoodumu 

yongose 'ato 'o Yesus wosowono, so 
salingou powihukumu powiso-songene. 

65 Ge'enaka de yamuruo naga 'o Yesus 
wikibiti de wi ako yapusuoko 'asa de 
wipa'asana, de yosano, "Bika nopasi 
nago'ona nipesana?" Yojaga-jaga mita 
yopesana 'o Yesusika. 

66'0) Petrus ka 'o ginitarokasi de 'o 
ngeweka mimoi ma 'Imam ma Amoko 
'awi ro-riwo maino ge'enano. 

67'O Petrus womaraukika 'o 'uku 
ma datekoka, de 'o ngeweka gumuna 
kamodiriidokau 'o Petrus 'awi biono 
de kamongosekau, "Ko ngonawa 
bika nimasida-da'asa de 'o Yesus 'o 
Nazaretino gu'una?" 

68 Duga 'o Petrus womadidumu so 
wongose munaka, "Ngoi kotanakowa de 
kotasahewa 'okia 'ani dumutu." Ge'enaka 
de 'o Petrus wosikaika ma 'Imam ma 
Amoko 'awi ngorana ma amokika. [Ma 
'orasi ge'ena 'o namoro 'isorene.| 

63'O ro-riwo gumuna maika milegali 'o 
Petrus de kamongosekauoli 'o nyawa- 
nyawaka ge'enaka dau gee, "Nu'una ma 
goungu 'onano!" 

70 Ma 'o Petrus womadidumoli. 
Koito'ingowa de 'o nyawa ge'enaka 

dau gee kayongosekauoli 'o Petrusika, 
"Koidadiwau nomadidumu ngona ge'ena 
'onano, sababu ngona 'o Galileano!" 

71 Ge'enaka de 'o Petrus wacobokau 
womasibobeto de wosasi wongose 'ato, 
"Ania dumutu 'o nyawa gu'una gee ngoi 
kotowinakowa!" 

72 Kage'ena ma 'orasi mita de 'o 
namoro 'isorene ma ngale ma modidiou. 
De 'o Petrus wonganonie 'ato 'o 
Yesus wongosekau 'unaka 'ato, "O 
namoro 'isorene ko ma modidiwasi 'ena 
nomadidumu ma sa'angeu." So 'o Petrus 
wo'ari kawidomo-domo. 

1 Kayaika 'ibibini de 'o 'Agamaka 

1 5 ma Hakimi 'iodumu, ge'enaka dau 
'o 'imam ma sae-saeke de 'o Yahudioka 
ma balu-balusu, de 'o 'agamaka yodoto- 
dotoko, yosijai-jai yomaka'aturu. 'Ona 'o 
Yesus wipusuku de wi'asa 'o Pilatusika. 

20 Pilatus wosano 'o Yesusika, "Ma 
goungu ngona 'o Yahudioka manga 
Koana?" 'O Yesus wosango, "Ia, 'isoka to 
ngona 'ani demo." 

3 Deika 'o 'imam ma sae-saeke 'o Yesus 
wikalaki ka 'o gudai. 


MARKUS 15.4-12 107 


4 Ge'enaka de 'o Pilatus wosanoli 'o 
Yesusika, "Nooluku nomadasango? Bika 
nakimake koge'ena ma gudai nikalaki!" 

“Ma 'O Yesus ka ma eta ma 
kowosangowau, so 'o Pilatus woherangi. 

6 Wakisisupu ma Wange 'isinoimi 'o 
Pilatus biasa wosisupu 'o bui ma nyawa 
moi moteke 'o kawasa manga mau. 

7'O buioka yakisingosa-ngosamika 'o 
nyawa gee yosiru-ruahe de yoto-to'oma 
gee ma 'orasi 'iruahe, ge'enaka dau 
wimoi wi ronga 'o Barabas. 

8'O kawasa yomatoomu de yoga'asoko 
'o Pilatusika la wosisupu 'o bui ma nyawa 
wimoi 'isoka biasau 'una wodiai. 

3'O Pilatus wakisano 'onaka, 
"Niomodeke 'o Yahudioka manga Koana 
gu'una towisisupu nginika?" 

10 Sababu 'o Pilatus wanako 'ato 'o 
'imam ma saeke witaleana 'o Yesusika, 
sigado wi'otaka 'unano. 

11 Ma 'o 'imam ma sae-saeke yosahu 'o 
kawasaka la yoga'asoko 'o Pilatusika 'ato 
'O Barabas wisisupu 'onaka. 

12 So '0 Pilatus kawongosekau 'onaka, 
"Nako koge'ena de 'o nyawa gee 
winisironga 'o Yahudioka manga Koana 
gu'una kokia towidiai?" 

13 De 'ona yoodumu yoma'orese, 
"Winisidele 'o salipoka!" 

14 Duga 'o Pilatus wosanoli 'onaka, 
"Kokia 'awi sowono?" Ma 'ifoloisi ''amokie 
yomapoaka, "Winisidele 'o salipoka!" 

150) Pilatus womau 'o nyawa yoku- 
kudai go'ona manga singina 'isanangi, 
so 'O Barabas wisisupu 'onaka. De 'awi 
solodado wosuloko 'o Yesus wipesana, 
'asa de wosarakani wi'asa ma ngale 
wisidele 'o salipoka. 

16'Ọ solodado 'o Yesus wi'asa ma Koana 
wi kadato ma ginitarika. Ge'enaka de 'o 
solodado go'ona yaki'asoko yomalomu. 

17 Deika 'o baju ma nikoto ya'ungu- 
'ungu 'isoka 'o Koana ma baju wisinoaku, 
de 'o gota ma da'ara 'ido-dodowoko 
yadiai 'o tuala so 'o Yesus wi saeoka 
yosinoaku. 

18 Ge'ena 'iduanga de yotabea 'unaka, 
kayongosekau, "Suba Jou, 'o Yahudioka 
manga Koana!" 

19'Ona wi saeoko yapapadi, deika 
wikibiti 'asa de yosuba 'awi bionoka. 

20 Wisisasaru 'iduanga de 'awi baju 
ya'ungu-'ungu ge'ena ya'aiki de 
yositagali to 'una ma sirete 'awi baju. 

Ge'enaka de wi'asa wisisupu 'o kota ma 
dudunika ma ngale wisidele 'o salipoka. 

21:0) ngekomo ma goronaka de wimoi 
wipakisaa 'o Yesus 'awi salip wamoku. 
'O nyawa gu'una 'imakadaene 'o soanino 
'asa kawoboa so wowosangou 'o kotaka. 
(Awi ronga 'o Simon, 'awi 'asali 'o 
Kireneno. 'Una 'o Aleksander de 'o Rufus 
manga dea.) 

2210 Yesus wi'asa 'o ngii moi ma ronga 
'o Golgota, ngone tanu, "O Saeke ma 
Kobongo ma Ngii." 

23 Ge'enaka yaika de 'o 'anggur gee 
'isiganu-ganuku 'o gota ma tigono ma 
bounu yaowa-owa posironga 'o mur, 
yomau wikula 'o Yesusika ma waoluku. 

24 Ge'enaka de wisidele 'o salipoka, de 
'awi pakeangi yomasibula-bula yodu'undi 
ma ngale nago'ona yamake. 

25'0 takoro siwo 'o ngoru-ngorumika 
de wisidele 'o salipoka. 

26 'Awi salip ma saekie 'idadu 'isilefoka 
wi kalaki ma demo, 'ingose, "O 
Yahudioka manga Koana." 

27 De 'o Yesus yakisidisidele yamididi 
yo'ora-'ora, wimoi wi giniraoka, de wimoi 
wi gubalioka. 

28 [De koge'ena, 'idadiokau 'isoka 
'isilefokau 'o Buku 'Itebi-tebinoka 
ge'ena la, "'Una wisido-doimi 'o nyawa 
yoti-tingkai mita."] 

2910 nyawa gee yaboa ge'enano ge'ena 
kayomagiwi-giwi ma de wisiti-tingoono 
'o Yesusika. 'Ona kayongosekau 'unaka, 
"Ee ngonau gee nomau ma Jo'oungu ma 
Dutu 'awi Woa naruba deika nosigokoli 
ka 'o wange sa'ange ma dodaka. 

30 Bika no'uti ge'ena 'o salipoka, de 
nomasilaha!" 

31'O 'imam ma sae-saeke de 
'o 'agamaka yodoto-dotoko mita 
'o Yesusika wisiti-tingoono. 'Ona 
yomakadongose moi de moi, "Una 'idadi 
wakisilaha 'o nyawa 'iregu, ma 'una ma 
sirete kowa'akunuwa womasilaha! 

32 Nako ma gou-goungu 'una 'o 
Israeloka manga Koana, ma Koana'o 
Nyawa Wosilaha-laha ma Jo'oungu ma 
Dutu Wiiri-iriki, ge'ena 'ifoloi yaowa 
kone'ena de wo'uti 'o salipoka la ngomi 
mimake de miongaku 'unaka!" De 
yamididi gee yakisidisidelika de 'o Yesus 
mita wisimae-maeke. 

33:0 wange 'ikoronako de 'o Palestina 
ma daeraa ge'ena 'itarusu kayasorogaku, 
ma do'ingo 'o takoro sa'ange. 

34 De 'o takoro sa'ange de 'o Yesus 
womapoaka waamo-amokie, "Eloi, 

Eloi lama sabakhtani!" Ngone tanu, 
"Jo'oungu ma Dutu, Jo'oungu ma Dutu, 
'ido'oa so noimadaka?" 

35 Yamuruo naga ge'enaka gee yo'isene 
womapoaka de kayongosekau, "Bika 
niosigisenosi, 'una wo'asoko ma Nabii 
Eliaka!" 

36 De wimoi 'onaka gee wosijai-jai 
'o spons wa'ese so wodawaruokasi 
'o daluku ma cuka, ge'enaka de 
wosibilatuka 'o gotaka de wodutubo 'o 
Yesus wi 'urude. De kawongosekau, "Nou 
poda-damaasi polega-legasi, dua 'o Elia 
woboa wisiguti bolo ko'uwa ge'ena 'o 
salipoka." 

37 Ge'enaka de 'o Yesus womapoaka de 
wi ngomasa 'ipidili. 

38 Ma 'orasi ge'ena ma Jo'oungu ma 
Dutu ma sirete 'awi Ngii ma da-datoko 
'iracanga 'itaga modidioka kadaku de 
'isikauku sigado daukukuka. 

3910 solodado ma balusu gee 
woma'okode ge'ena 'o salip ma daarioka, 

wamake kokia 'o Yesus wosongene. 
De kawongosekau, "Ma goungu 'o 
nyawa nu'una ma Jo'oungu ma Dutu wi 
Ngowaka!" 

4010 nge-ngeweka yamuruo naga 
mita yomatingaika yolega-lega 'iodumu 
ge'ena. 'Ona ge'ena ngo Salome, ngo 
Maria Magdalena, de ngo Maria 'o 
Yakobus ka 'o dogu'uruosi de 'o Yoses 
manga 'esa. 

4#1'Onau ge'ena gee 'o Yesus wiriwo- 
riwo de wimote-moteke ma 'orasi 'O 
Yesus ka 'o Galileakasi. De manga 
gudaiosi 'o nge-ngeweka 'iregu-regu 
ge'enaka dau gee yoboanou de 'o Yesus 
'o Yerusalemuoka. 

42 'Tobirou, de 'o Arimatea ma nyawa 
wimoi wi ronga 'o Yusuf woboa. 'Una 
ge'ena 'o 'Agamaka ma Hakimi gee 
'o nyawa wi'ise-'isene. 'Una mita 
womada-damaa ma 'orasi ma Jo'oungu 
ma Dutu wopareta ma ngale wokoana. 
Ma wange ge'ena, 'o durunga ma wange, 
ge'ena la ma bibinie de Pomaoma-omasa 
ma Wange. Sababu ge'ena 'o Yusuf 
kawomo-moroini waika 'o Pilatusika 
woga'asoko 'o Yesus 'awi songene. 

43(15:42) 

44:0) Pilatus woherangi wo'isenoka 'ato 
'o Yesus wosongenokau de. So wosuloko 
'o solodado ma balusu wi'asoko 
de wosano, ''O Yesus wosongene 
kanganosi?" 

4> Gee 'o solodado ma balusu gu'una 
wositotaroka 'o Pilatusika so wo'isenoka 
de wosidabi 'o Yusuf wa'ese 'o Yesus 'awi 
songene. 

46 Ge'enaka de 'o Yusuf 'o songene ma 
sa-sao 'isure-sure wo'ija, so gee 'o Yesus 
wi songene ge'ena wosigutiku, de ma 
mosa ge'ena wosisao. Ge'enaka de ma 
songene ge'ena wa'asa, so 'o bo'osuku 
ma sungi moi 'o tetoka yodosonotoika 
ge'enaka wodonoaka, de 'o teto moi 
wodololoika ma ngoranoka wositatokino. 

47 Ma 'orasi ge'ena ngo Maria Magdalena 
de ngo Maria 'o Yoses ma 'esa yolega- 
lega kiaka 'o Yesus wipo'osuku. 

1 Pomaoma-omasa ma Wange 

16 'ipasakau de ngo Maria 
Magdalena, ngo Maria 'o Yakobus ma 
'esa, de ngo Salome yotagi 'okia sonaa 
ma bounu yaowa-owa yo'ija ma ngale 
yosidausu 'o Yesus wi songene. 

2 Kayaika 'ikinitara 'o wange ma 
di-disiraka ma 'Ahadi ge'ena, de 'ona 
yotagi 'o bo'osuika. 

3'0 ngekomika de yomakadongose 
'ato, "Nago'ona dua 'inariwo 'o teto 'o 
bo'osuku ma ngoranoka 'isitato-tatokino 
yaloloko?" sababu 'o teto ge'ena ko ma 
dingoonuwa. Ma ge'enaka yototarika 
'ena ma teto ge'ena 'ilolokokau. 

4(16:3) 

> Ge'enaka de yowosanga ma bo'osuku 
ma dodaka, de yomalega 'o giniraika 'ena 
'o dogu'uru wimoi wi baju 'i'are-'arese 
wogogerie, so yakitodokana. 

6'O dogu'uru gu'una kawongosekau, 
"Uwa nimodongo!Ngoi tanako ngini 
wininonu 'o Yesus 'o Nazaretino, gee 
wisidelokau 'o salipoka. 'Una kowi'iwau 
ne'enaka. 'Una womomiokau! Ngaro 
nialega gee winoa-noaka. 

7 Kone'enasi niotagiou, niositotara 'o 
habari ne'ena to 'una wi do-domoteika, 
ge'ena la 'o Petrusika mita. Niosidemo 
'ato, "Una wosirakau 'o Galileaka, so 
kadoka 'asa deika winimake 'una, 'isoka 
gee wosidemokau nginika.'" 

8 So 'ona yokokisupu de yoowara, 
sababu yakitodokana de yakimodongo. 

So koyosikademowa ka moika ma 
sababu yakimodongo ma sala. è? 

2['O nge-ngeweka go'ona yotagi 'o 
Petrus de wi ma-manaika. Ge'enaka de 
yosijarita kayositipokono 'iodumu gee 'o 
dogu'uru gu'una wakisidemo-demoka. 

10 Ge'ena 'ipasa de 'o Yesus ma 
sirete wosihabari 'o habari 'itebi- 
tebini de 'ika-kakali ma ngale 'o laha 
kaisi'ado-'adonika, ma ngekomo 'awi do- 
domoteke, dina 'o wange ma siwaroka 
de daioko 'o wange ma dumunoko. | 

11 Gee yo'isenoka 'ato 'o Yesus 
wowangokau de ngo Maria mimakekau, 
ma koyongakuwasi. 

12 Ge'ena 'iduangino, de 'o Yesus 
womasidumutu 'awi do-domoteke 
yamididika, ma lugo 'ireguoli. Ge'ena 
'idadi ma 'orasi 'o do-domoteke yamididi 
go'ona yotagi 'o soana moika. 

13 So 'ona yolio de yosidemo manga 
ma-manaika, ma 'ona koyongakuwasi. 

14'O Yesus womasidumutu ma du- 
du'uruokau ge'ena 'awi do-domoteke 
yamogiooko de moika, ma 'orasi 'ona 

yo'odomo. 'Una wakitawanono sababu 

'ona manga ngo-ngaku koikuatuwa de 

kaifoloi yo'opini so ngaro 'o nyawa gee 
'ona ma sirete wimakekau 'ato 'o Yesus 
wowangokau, ma 'ona koyongakuwa. 

15 Ge'enaka de 'o Yesus kawongosekau 
'onaka, "Niotagi 'o dunia niakiloliti, 
niositotara 'O Habari ma Owa ma 
Jo'oungu ma Dutuno ge'ena 'o nyawa 
'iodumika. 

160 nyawa gee koyongakuwa 
'asa yakihukumu. Ma 'o nyawa gee 
yongaku-ngaku de yaki'osiki, 'asa 
yakisilaha. 

17 Ma nyo-nyata 'ato 'ona ge'ena 
yongaku, 'ona 'asa 'o tokata yoginiiki de 
to ngoi 'ai ronga; 'ona 'asa yobi-bicara 
de 'o demo-demo gee 'ona koyanakowa. 

18 De ngaro 'o ngia ya'ao bolo 'o 
bo-bokusu ya'okere, ma koyoboditowa, 
de mita nako yaki'ao 'o nyawa yopa- 
panyakeka, ge'ena dua manga panyake 
'Taiki." 

19 Ma Jou Yesus wobicara 'iduanga, de 
wisidoa 'o sorogaade. Ge'enaka 'una 
wopareta de wokuasa de ma Jo'oungu 
ma Dutu. 

20 So 'awi do-domoteke yotagi 
yositotara 'o habari ma Jo'oungu ma 
Dutuno kiaka naga bato. De ma Jou 
mita womanarama de de 'ona, de ma 
nyo-nyata 'ato yositota-totara ge'ena 
ma goungu, ge'ena la 'o no-nako 
'ihera-herandgi. 


Lukas 


1 1 Tabea 'Aba Teofilus! Manga gudaiou 
de manga singina ma gou-goungu 
yolefo yosidi-diai 'okia naga gee 'idadi- 
dadiokau naga ngoneka, ge'ena la 'o 
Yesus 'awi 'ahu de 'awi manarama. 
2'Ona yalefo moteke kokia naga 
'inasitotarino 'o nyawa gee 'onau 
ma sirete yamake-makekau ge'ena 
ka ma guruenosi, de 'onau ge'ena 
yositota-totara ma Habari ma Owa 
ge'ena. 

3Gee ngoi talega ma diaioka ma 
gurueka de 'isikaino, tamaoku yaowa 
tonisitotara ngonaka 'Aba, talefo 
tosidi-diai. 

4 Ngoi todiai koge'ena, la nanako 'okia 
naga gee nisidotokokau ngonaka ge'ena 
ma gou-goungu 'itiai. 

>De koneda ma Habari ma Owa ge'ena 
ma gurueka de 'isikaino: Ma 'orasi 'o 
Herodes wokoanuku 'o Yudeaka, 'ena 
ma 'imam wimoi wi ronga 'o Zakharia. 
'Una ge'ena 'o Yahudioka manga 'imam 
'o bolu moino gee manga balusu 'o Abia. 

Ma Zakharia ma wekata mi ronga ngo 
Elisabet, muna mita 'ami 'asali ma 'imam 
'o Harunino. 

6'OỌ giabereki go'ona manga 'ahu 'itiai 
ma Jo'oungu ma Dutu wi bionoka. 'Ona 
yakokimoteke ma Jou 'awi pareta de 'awi 
besesongo so koi'iwa yaparene. 

7 Ma 'ona manga ngowaka koi'iwa 
sababu ngo Elisabet koma'iwa 
miroesoka, de 'ona yamididi 
yoperekiokau so koyonganonuawau 'ato 
de manga ngowakosi. 

8 Ma moi ge'ena, 'o 'imam gee manga 
balusu 'o Abia manga 'orasi yoleleani ma 
Jou 'awi Woaka, 'o Zakharia wadiai 'o 
'Imam ma manarama ma Jou wi bionoka. 

?Ma ngale yositantuu nago'ona 
yowosama ma Jou 'awi Woaka 'o 
manyanyi yotuuku ge'ena yodu'undi 
'isoka gee biasa 'o 'imam yodi-diai. 
Yo'undi de 'o Zakharia widaene. 

100 Zakharia 'o manyani wotuuku ma 
gu-gudaioka, 'ena 'o nyawa yoku-kudai 
doka ma dudunoka yomalahidoa. 

11 Ma 'orasi ge'ena ma Jou wi mala'ekati 
'imasidumutu 'o Zakhariaka. 'O 
mala'ekati ge'ena 'ima'okode 'o manyani 

yodu-dutuuku ma ngiioka 'ena 'o 
ginirakika. 

12 Ma Zakharia gee wamakeka 'o 
mala'ekati ge'ena, de kowomasinakowau 
ma de wimodongo. 

13 Ma 'o mala'ekati ge'ena 'ingose 'ato, 
"Ee Zakharia, 'uwa nimodongo sababu 
ma Jo'oungu ma Dutu wadawongokau 
'ani lahidoa. So 'ani wekata ngo Elisabet 
dua momaku'arene 'ani ngowaka 'o 
nauru moi salingou 'awi ronga 'o 
Yohanes. 

14 Ngona dua posironga nomorenoka, 
de 'o nyawa manga gudai mita dua 
kayomore-morene ngano ni ngowaka 
ge'ena 'ilahiri. 

15 Sababu 'una 'asa wodadi 'o nyawa ma 
amoko ma Jou wi bionoka. De 'una dua 
kowo'oke-'okeruwa 'o 'anggur bolo 'o 
daluku ma gosaka. De kawosidoboanosi 
'o Ngomasa 'Itebi-tebini 'awi singina 
yaparetano. 

16'Ọ Israeloka manga gudai 'asa 
wakituda yolio ma Jo'oungu ma Dutuka, 
to 'ona manga Jouka. 

17 'Una 'asa wodadi ma Jou 'awi 
su-suloko so 'una wosirano ma ngale 
wodiai ma Jou 'awi ngekomo. De 'o 

guata ma de 'o kuasa so 'una 'isoka ma 
sira ma nabii Elia. 'Una 'asa wosikatiai 
'o dea de 'o ngowaka, de 'o nyawa gee 
koyosingou-ngounuwa ma Jouka, 'asa 
wakisi'asa yolio ma Jouka de yamoteke 'o 
di-dibangi 'iti-tiai. Koge'ena ma ngekomo 
'una 'asa wadiai 'o kawasa widawongo 
de wisingounu ma Jou." 

180 Zakharia wosano ma mala'ekatika 
ge'ena, "Kokia ngoi tanako 'ato ge'ena 
dua ma goungu 'idadi? Ngoi de 'ai 
wekata mioperekiokau." 

19'O mala'ekati ge'ena 'isango, "Ngoi 
ne'ena 'o Gabriel, ma Jo'oungu ma 
Dutu towile-leleani, de 'unau wosuloko 
tositotara 'O Habari ma Owa ne'ena 
ngonaka. 

20 Tonisidemo ne'ena, 'okia naga 
tongosekau gee dua ma 'orasi ya'adono 
de 'idadi. Ma konongakuwa, so dua 
nomouokau sigado ge'ena 'iodumu 
'idadioka." 

21 'Ena 'o nyawa yoku-kudai 'ona 
koge'ena wida-damaa 'o Zakharia. 'Ona 
yatiba-tibangiou 'ido'oa so 'o Zakharia 
koge'ena wido'ingoka ma Jou 'awi 
Woaka. 

22 De wosupu 'ena koidadiwau wobicara 
'onaka, so ka wi giamou wosikakatumu- 
tumutu koge'ena womoukou so. So 'o 
nyawa mita yanako 'ato 'una wamake 'o 
no-nako 'ihera-herangi moi ma Jou wi 
Woaka. 

23 Gee wi manarama wakokiduangokau 
ma Jou wi Woaka de ma Zakharia wolio 
to 'una wi woaka. 

24 Ge'enaka de koito'ingowa 'ena ngo 
Elisabet miroesokau, so ka 'o woaka 'o 
mede motoano. 

25 Muna kamongosekau, "'Alele! 
Ne'ena ge'ena ma Jo'oungu ma Dutu 
woisimara'ai so 'o ngowaka tamake, so 
'o nyawa koisimae-maekuawau." 

26 Ma 'orasi ngo Elisabet miroesoka mi 
mede butangau, de ma Jo'oungu ma 
Dutu wi mala'ekati 'o Gabriel wasuloko 
'itagi daukuku 'o soana moiku 'o Galilea 
ma daeraaka ma ronga 'o Nazaret. 

27'O mala'ekati ge'ena 'itagi ngo 
Mariaka 'o mosolese mimoi 'o nauru 
komanakowasi. To muna 'ami baingi wi 
ronga 'o Yusuf, 'o demo ma 'iputusokau. 
'O Yusuf 'awi 'asali ma Koana 'o Dautino. 

28 Ma mala'ekati ge'ena 'iboa munaka 
de kaingosekau, "Tabea, ngona gee ma 

Jo'oungu ma Dutu wonisiboso-bosono 
de posironga wonisibarakatioka! Ma Jou 
naga de de ngona!" 

29 Ma muna kaifoloi mododato so mi 
singina ma dodaka matiba-tibangi 'o 
demo ge'ena ma ngale 'ido'oa. 

30 Ge'enaka de 'o mala'ekati ge'ena 
'ingoseli munaka, "Maria, 'uwa 
nimodongo. Sababu ngona ma Jo'oungu 
ma Dutu wonisibosono so wonikula 'o 
barakati posironga ma amoko. 

31 De dua ngona 'asa niroesoka de 
nomaku'arene 'ani ngowaka 'o nauru 
wimoi, salingou wonisironga 'o Yesus. 

32 Una 'asa wodadi 'o nyawa 'ila- 
laagomo de 'asa wisi'asoko ma Jo'oungu 
ma Dutu wokuru-kurutie 'awi Ngowaka 
ma Dutu. So ma Jo'oungu ma Dutu 'asa 
wigoraka 'una wodadi Koana 'isoka ma 
Koana 'o Dautu, to 'una wi topora. 

33'Una 'asa wokoana de wakipareta 
'o Israeloka kaisi'ado-'adonika, de 'awi 
pareta 'asa koitogu-togumuawau." 

34 Ge'enaka de ngo Maria 
kamongosekau, "'Etei so ngoi ka 
'o mosolesosi, de 'o nauru ma 
kotomasiganuwasi de kokia so 'o 
ngowaka moi 'asa tamake?" 


LUKAS 1.35-40 7 


35 De 'o mala'ekati ge'ena 'isango, "'O 
Ngomasa 'Itebi-tebini 'asa nidugutiku de 
ma Jo'oungu ma Dutu wokuru-kurutie 
'awi kuasa niriwo, so dua niroesoka de 
nomaku'arene. De 'ani ngowaka wotebi- 
tebini gu'una 'asa 'O nyawa wisi'asoko 
ma Jo'oungu ma Dutu wokuru-kurutie 
'awi Ngowaka ma Dutu. 

36 Nongano-nganono ngo Elisabet 'ani 
'esa moi gumuna, muna miroesoka mi 
mede butangau ngaro moperekiokau 
ma, de ngaro 'o nyawa yongose 'ato 
muna ma sira mi ngowaka koi'iwa ma. 

37 So 'uwa pongose 'ato koidadiwa, 
sababu ma Jo'oungu ma Dutu 'okia 
sonaa 'iodumu wa'akunu." 

38 Ge'enaka de ngo Maria 
kamongosekau, "Ngoi ne'ena ma 
Jo'oungu ma Dutu wi ro-riwo; so madaka 
la 'idadi ngoioka moteke 'isoka ngona 
nongosekau." Ge'enaka de 'o mala'ekati 
ge'ena ngo Maria mimadakau. 

39 Kage'ena 'iduangino de ngo Maria 
motagi 'o kota moika 'o Yudea ma daeraa 
'igi-gigieka. 

40 Maika 'o Zakharia wi woaka, so gee 
mowosama de mitabea ngo Elisabetika. 


LUKAS 1.41-49 8 


41 De ngo Elisabet mo'isenoka ngo Maria 
mitabea, de 'o ngowaka gee mi dodaka 
'imaitiri. So ngo Elisabet 'o Ngomasa 
'Itebi-tebini 'ami singina yaparetano, 

42 de mosigasokie kamongosekau 
ngo Mariaka, "Naga 'o nge-ngeweka 
''odumoka ngona 'ifoloi ma Jo'oungu ma 
Dutu wonisibarakati! De wisibarakati 'o 
ngowaka gee doka ni dodaka! 

43 Posironga tosanangioka sababu 'ai 
Jou ma 'esa moboa ngoino, ngaro ngoi 
ka 'okiawa 'idaene ma. 

44 Sababu ma gou-goungu gee 
to'isenoka 'ani tabea, de 'o ngowaka 'ai 
dodaka gee 'imaitiri 'imorene. 

4> Nosanangioka ngona sababu nongaku 
'ato 'okia naga gee ma Jou wongosekau 
ngonaka ge'ena dua 'idadi." 

46 Deika ngo Maria mongose, "Ngoi 
towisiarene ma Jou, 

47 de tomorene sababu ma Jo'oungu ma 
Dutu 'ai Ro-riwo Wosilaha-laha. 

48 'Una kawoisi-singina 'awi ro-riwo 
kokiawa 'idae-daene ne'ena. Ne'enau de 
'isikaika 'o nyawa 'iodumu 'asa yongose 
'ato ngoi tosanangi, 

49 ngano ma Jo'oungu ma Dutu gee 'awi 
kuasa ma batingi koi'iwa gu'una wodiai 


LUKAS 1.50-57 9 


'okia sonaa 'ila-laagomo ngoioka. 'Una 
posironga wotebinoka. 

>0 De 'awi dora kaisi'ado-'adonika 'o 
nyawa-nyawaka gee wisingou-ngounu 
'unaka. 

>l 'Una wosidumutu 'awi kuasa naga 
'awi manaramoka, de wakisibiakoroka 'o 
nyawa gee manga singina 'ikuru-kurutie. 

>2 'Una 'o koa-koana wakisiogoro 
yopareta, de gee kokiawa yakidae- 
daenuku wakigoraka yopareta. 

>3'O nyawa yakisawi-sawini 
wakisidugaka de 'okia sonaa yaowa-owa. 
'O nyawa yokaya-kaya wakisuloko yotagi 
ko manga kia-kiawa. 

>4'Una wakiriwo 'o Israeloka to 'una 
'awi kawasa, moteke wojajiokau to 
ngone nanga edete de nanga dotumika. 

>> Ma Jou kowamongoruwa 'awi jaji; 
'una wi singina 'isure 'O Abrahamuka, 
de 'awi ngowaka de wi dangonuku 
kaisi'ado-'adonika." 

>> De ngo Maria poilia 'o mede 
sa'angeno momanoa de ngo Elisabet, 
'asa de molio. 

>/ Ngo Elisabet mi 'orasi ya'adono 
momaku'arene, de momaku'arene mi 
ngowaka 'o nauru wimoi. 


LUKAS 1.58-65 10 


>8'Ami woa ma sidateke, mi ma- 
manai de mi 'esa moi yo'isenoka 'ato 
ma Jou 'awi singina koge'ena ma 
sure ngo Elisabetika, de 'ona mita 
kayomore-morene de de muna. 

>? Gee 'o ngowaka ge'ena ma 'umuru 'o 
wange tuangerou, de 'ona yoboa wisuna. 
'Ona yomau 'o ngowaka ma dingoono 
gu'una wisironga 'o Zakharia moteke ma 
dea wi ronga. 

60 Duga ma 'esa mongose, "Ko'uwa! 
'Una salingou wisironga 'o Yohanes." 

61 De 'ona yongose munaka, "Ani 'esa 
moi komoiwa manga ronga koge'ena." 

62 Ge'enaka de 'ona yosano 'o 
Zakhariaka kayoakotawi 'okia wisironga 
'awi ngowaka gu'una. 

6310) Zakharia woga'asoko 'onaka 'o 
teto yatuli-tulisi moi de watulisuku, 
"Awi ronga 'o Yohanes." 'Ona yoodumu 
yoherangi. 

64 Kage'ena ma 'orasi de 'o Zakharia 
'idadiokauoli wobicara de wisiarene ma 
Jo'oungu ma Dutu. 

65 So manga sidateke de manga 
ma-manai de manga 'esa moi 
yakikokimodongo de wihoromati ma Jou. 
De gee 'idadi-dadiokau ge'ena ka manga 


LUKAS 1.66-72 11 


'uru ma doe ge'ena 'o Yudea ma daeraa 
'igi-gigieka yasuluunuku. 

66'O nyawa yoodumu gee yo'ise-'isene 
ge'ena yatiba-tibangi de kayongosekau, 
"O ngowaka nu'una ma rai wodadi 'o 
nyawa 'iba-baraguna," sababu ma Jou 
de de 'una. 

67'O Zakharia 'o ngowaka ge'ena 
ma dea, 'o Ngomasa 'Itebi-tebini 
'awi singina yaparetano wosidemosira 
kawongosekau, 

68 "Nou, ngone powisiarene 'o Israeloka 
nanga Jo'oungu ma Dutu sababu 'una 
woboakau ma ngale wonariwo watuusu 
wonasipidili 'awi kawasa 'o dorouoka. 

6? 'Una wonakulakau nanga Ro-riwo 
Wonasilaha-laha wokua-kuata, wi 'asali 
'o Dautino, to 'una wi gilaongo. 

70 Ka ma sirasi ma Jo'oungu ma Dutu 
wojajiokau 'awi nabii yotebi-tebinika 

71 ma ngale wonasipidili nanga musuoka 
de 'o nyawa 'inadu-du'uduku manga 
pareta ma sigoronaka. 

72'Una koge'ena wodiai ma ngale 
wakisimara'ai nanga edete de nanga 
dotumu de ma ngale wagoungu 'awi jaji 
'itebi-tebini. 


LUKAS 1.73-80 12 


73'Una wojajiokau sigado wosasi nanga 
dea 'o Abrahamuka, ma ngale wonariwo 
wonasipidili nanga musuoka la ngone 
'uwa 'inamodongo powileleani 

14 (1:73) 

75de nanga 'ahu 'itebi-tebini 'awi 
bionoka sigado posongenoka. 

76 Ee ngona 'ai ngowaka, 'asa nisi'asoko 
ma Jo'oungu ma Dutu wokuru-kurutie 
'awi nabii. Ngona de ma Jou dua ngona 
nosirano ma ngale 'awi ngekomo nodiai, 

77 de nakisisahe 'awi kawasaka 'ato 
'ona 'asa yakisilaha, ma titi ma Jo'oungu 
ma Dutu kowosi-singinawau manga 
so0-sowono. 

78 To ngone nanga Jou 'awi singina 
'isure de 'awi dora 'iamoko. Ge'enau so 
'una woboa wonariwo wonasilaha. 'Una 
waino matero 'o wange 'ipootekie 'o 
ngoru-ngorumika. 

79 'Una wokula 'awi darangi 'o nyawa 
'iodumika gee yo'ahu 'o darusoka de 
gee yakimodo-modongo yosongene. 
'Una wonasingekomo posikaika 
'isa-sanangika." 

80'O Zakharia wi ngowaka gu'una 
kawofero monga de kaifoloi monga 
wo'ahu de ma Jo'oungu ma Dutu. Gee 


LUKAS 2.1-7 13 


woamokokau de womanoa 'o ngii 'irii- 
riidoka 'o tonaka 'ika-kakasaka sigado 
ma 'orasi ya'adono womasidumutu 'o 
Israel ma nyawaka. 

1 Ma 'orasi ge'ena 'o Agustus, 'o 

2 Romaka manga Koana ma Amoko, 
'awi kawasa yoodumu wakisuloko manga 
ronga yosilefo la wakidoimi kokia manga 
gudaioka. 

2 Ma do-doimi ma si-siraka ge'ena 
wodiai ma 'orasi 'o Kirenius 
wogubernurosi 'o Siriaka. 

3 Ma 'orasi ge'ena 'o nyawa 'iodumu 
yotagi manga ronga yosilefo moi-moi 
manga kotaka. 

4'O Yusuf mita womagoraka 'o Nazaret 
ma soanoka, 'o Galilea ma daeraaka 
wosikaie 'o Betlehemude 'o Yudea ma 
tonakie, ma Koana 'o Dautu woda- 
dalahiroka, sababu 'o Yusuf wi 'asali ma 
Koana 'o Dautino. 

>'Una de 'awi baingi 'o ngo Maria gee 
motu-tubusou, yotagi manga ronga 
yosilefo. 

6'O Betlehemuoka ya'adonie de 'o ngo 
Maria mi 'orasi ya'adono momaku'arene. 

7 Muna momaku'arene 'ami ngowaka 'o 
nauru moi 'o riaoka, 'o mosa ma getongo 


LUKAS 2.8-13 14 


womisikooromino 'asa de wi'idude 'o 
haewani ma do-dowoka, sababu 'o ngii 
de ma dangiri ma koyomadamakewau so 
ka 'o haewani ma ngiiokau. 

8 Ma obiri ge'ena 'o haewani yopi-piara 
manga domba yojagano 'o liunoka, 'o 
Betlehem ma dateoka. 

?De ma Jou 'awi mala'ekati moi 
yakidoboa de ma Jo'oungu ma Dutu 
'awi kuasa ma ginitara yakidisiwaruku 
'onaka, so yakimodongo ma sala. 

10 Ma 'o mala'ekati ge'ena 'ingose 
'ato, "Uwa nimodongo! Ngoi toboa 'o 
habari ma owa tinisitotara, de ma habari 
ge'ena 'o nyawa 'iodumu 'asa posironga 
yomorenoka. 

110, wange ne'ena to ngini 'ania Koana 
Winisilaha-laha ma Jo'oungu ma Dutu 
wi Ngiriki ge'ena la ma Kristus, to ngini 
'ania Jou, wosupuokau ma Koana 'o 
Dautu 'awi soanoka. 

12 Ma no-nako konee: Ma eta 'asa ngini 
niamake 'o ngowaka ma giau moi, 'o 
mosa ma getongo wisikooromino de 
wi'idude 'o haewani ma do-dowoka." 

13 De yomanako 'ena ma Jo'oungu ma 
Dutu 'awi mala'ekati 'iku-kudai 'iboa, 
ka ma moino 'imatoomu. So ge'enaka 


LUKAS 2.14-19 15 


de ma Jo'oungu ma Dutu wisimorene, 
'ingose 'ato, 

14 "Powisiarene ma Jo'oungu ma Dutu 
daku 'awi ngii 'ikaku-kakurieka! De ngini 
'o duniaka ne'ena gee ma Jo'oungu ma 
Dutu 'awi singina niasa-sanangi, tanu 
niosanangioka." 

15 Ge'ena 'ipasa de ma mala'ekati 
yakimadakau 'onaka de 'o sorogaade 
'ilio, de 'o domba yopi-piara go'ona 
yomasikagaro kayongosekau, "Bika, 
dokaika 'o Betlehemuka potagi la palega 
'okia naga gee 'idadiokau 'isoka gee 
kangano ma Jou wosidemo-demokau." 

16 Ge'enaka de yomatai-taiti yomajobo, 
yaika de yakimake 'o Yusuf de 'o ngo 
Maria, de 'o ngowaka ma giau ge'ena 'o 
do-dowoka wi'idude. 

17 Ge'enaka 'ona 'o ngowaka ma 
dingoono yamakekau, de yakisidemo 'o 
nyawa-nyawaka, 'okia naa 'o mala'ekati 
'ingosekau ma ngale 'o ngowaka ma giau 
ge'ena. 

180, nyawa yosigise-gisene 'o haewani 
yopi-piara manga demo ge'ena 
yoherangi. 

19 Ma 'o demo 'iodumu ge'ena 'o ngo 
Maria mosi-singina de mosikaditibangi. 


LUKAS 2.20-24 16 


20 Dua 'asa yopi-piara go'ona kadinau 
yoliosa, de ma Jo'oungu ma Dutu 
kawisiare-arene, sababu 'okia naga 
yamakekau ge'ena, moteke ma 
mala'ekati 'isidemo-demokau. 

21 Gee 'o Yesus 'awi 'umuru 'o wange 
tuangerou de wisuna, de wisironga 
'o Yesus moteke 'o ronga gee 'o 
mala'ekati wikulakau ka ngo Maria ma 
komosi'asakawasi 'ena. 

22 Ma 'orasi ya'adono 'o ngeweka gee 
yomaku'arenoka de yomatebini moteke 
ma Jo'oungu ma Dutu 'awi besesongo 
gee ma nabii Musa wositota-totara, 
de 'o Yusuf de ngo Maria yotagi 'o 
Yerusalemuka. Ma 'orasi ge'ena 'ona 
mita 'o Yesus wi'asa la wisisarakani ma 
Jouka, 

23 moteke ma Jou 'awi besesongoka 
gee 'o Musa wositota-totara 'ingose 
konee, "'O ngowaka 'o nauru 'o riaoka 
'isinoimi salingou yosisarakani ma Jouka 
ma ngale duga ka ma Jo'oungu ma Dutu 
wileleani." 

24 Moteke ma Jou 'awi besesongo 'o 
nge-ngeweka nako yomaku'arenoka 
ge'ena salingou yomatebini ge'ena la 
yokula manga su-suba. So 'ona yokula 


LUKAS 2.25-28 17 


manga su-suba ge'ena la 'o tekukuru 'o 
sabi moi, bolo 'o pombo ma gooka 'o 
ngai modidi, 'isoka gee 'isitatapuokau 
ma Jou 'awi besesongoka. 

25 Ma 'orasi ge'ena 'o Yerusalemuoka 
wimoi wi ronga 'o Simeon. 'Una 'o 
nyawa ma owa, 'awi singina 'iti-tiai 
de wosingou-ngounu ma Jo'oungu ma 
Dutuka. 'O Ngomasa 'Itebi-tebini naga 
de de 'una de womada-damaau ma 
'orasi ya'adono ma Jo'oungu ma Dutu 
wakisilaha 'o Israeloka. 

260) Ngomasa 'Itebi-tebini wisidemokau 
ma Jo'oungu ma Dutu wosijajiokau 
wimakekasi 'asa de wosongene. 

27 Gee 'o Yusuf de ngo Maria ma 
Jo'oungu ma Dutu 'awi Woaka la 
wisisarakani ma Jo'oungu ma Dutuka 
ma ngale yamoteke 'o 'agama ma 
besesongo, ma 'orasi ge'ena 'o Simeon 
'o Ngomasa 'Itebi-tebini 'awi singina 
yaparetano so wowosama mita ma Jou 
'awi Woaka. 

28 So 'o Simeon 'o Yesus wi'ese so 
witotirino, de wisiarene ma Jo'oungu ma 
Dutu wongose 'ato, 


LUKAS 2.29-35 18 


29 "Jou, ne'ena madaka la ngoi 'ani 
ro-riwo ne'ena ngaro tosongenou. Ngoi 
'ai singina 'isanangi sababu 'ani jaji 'itiai. 

30 Sababu ngoiou ma sirete 
towimakekau Wosilaha-laha gu'una 
'una ge'ena ngonano. 

31 'Una wonisulokino ma ngale wariwo 
wosilaha 'o sagala nyawa. 

32 Una 'isoka 'o siwara gee 
yakidiginitara ko 'o Israel ma nyawakawa 
la yoboa ngonaka, de ma duanguku 'ani 
kawasa 'o Israeloka yakihoromati." 

33'O ngo Maria de 'o Yusuf yoherangi 
yo'isene 'okia naga 'o Simeon wongose 
ma ngale 'o Yesus. 

34:0 Simeon wakidaga'asoko 'o barakati 
de kawongosekau ngo Mariaka 'o 
ngowaka ma 'esa gumuna, "O ngowaka 
nu'una ma Jo'oungu ma Dutu wiirikokau. 
'Unau ge'ena so 'o Israeloka manga 
gudai gee wiito-itomo dua yobinasa 
de manga gudai wimote-moteke dua 
yamake 'o laha. 'Una 'asa wodadi 'o 
no-nako ma Jo'oungu ma Dutuno, gee 
dua 'o nyawa manga gudai wiitomo, 

35 de ge'enau so manga singina ma 
dodaka 'isupu. De 'o balisa dua 'ani 


LUKAS 2.36-41 19 


singina yasiri 'isoka 'o dae 'idoto-doto 
yatopoko." 

36 Naga mita 'o nabii mimoi mopereki 
'ifoloiokau. Muna mi ronga ngo Hana, 
'o Fanuel wi ngowaka 'ami 'asali 'o 
Asyer ma nyawano. 'O taunu tumudiingi 
mongaamokino, 

37 de mobao, de ne'ena mi'umuru 'o 
taunu nagi tuangere de soatou. Muna 
kaitaurika ma Jo'oungu ma Dutu 'awi 
Woaka ma ngale momagae mosuba 
ma Jo'oungu ma Dutuka, molahidoa de 
mopuasa. 

38 Gee 'o Simeon 'o Yesus witotirino 
de ngo Hana mita moboa. Ge'enaka de 
mobicara ma ngale 'o ngowaka ge'ena 
'o nyawa yoodumika gee yoda-damaa 
ma Jo'oungu ma Dutu wosilaha 'o 
Yerusalem. 

3910 Yusuf de ngo Maria gee yadiaioka 
''odumu ma Jou wi besesongoka, de 
yolio 'O Nazaretika 'o Galileaka. 

4010 ngowaka gu'una kaisiika monga 
woamoko de wokuata. Wobarija ma sala 
de ma Jo'oungu ma Dutu wisibosono ma 
sala. 

4110 Yusuf de ngo Maria 'o taunu 
'isinoimi ma moi yotagi 'o Yerusalemuka 


LUKAS 2.42-48 20 


ma ngale yamoteke 'o Israeloka 
Yakisisupu 'o Mesiroka ma Wange ma 
Amoko. 

42 Gee 'o Yesus 'awi taunu mogiooko 
de modidiou, 'ona yotagi ma rameka 
ge'ena, 'isoka gee biasau yadi-diai. 

43 Manga rame-rame ge'ena 'iduanga 
de yolio, ma 'o Yesus 'una kage'enakasi 
'ena wi balusu koyanakokawa. 

44'Ona yongose 'una naga de to 'ona 
manga ma-manai. So ma wange 'i'alokou 
de winonu yokasano to 'ona manga 'esa 
moika de manga manaika. 

4> Ma kowimakewa, so yolio 'o 
Yerusalemuka winonu. 

46'O wange sa'angeno winonu, de 
wimake 'ena ma Jo'oungu ma Dutu wi 
Woaka. 'Una wogogerie wosigisene ma 
de wosano-sano 'o Yahudioka manga 
'agamaka yodoto-dotoika. 

47:0 nyawa gee yosigise-gisene 
yoodumu yoherangi ma sala so kayoki- 
kiliri sababu 'awi sa-sango yadaene ma 
sala. 

48 'Awi balusu mita yoherangi, de ma 
'esa muna kamongosekau 'unaka, "Ee, 
koidadiwa kone'ena nodiai ngomino! 


LUKAS 2.49-3.2 21 


'Ani dea de de ngoi mininonu sababu 
miododato ma sala!" 

49 De 'una kawongosekau, "Ee 'Aba 

de ngo 'Eme, ngoi 'uwa ninonu. Ngini 
salingou nianako 'ato ngoi ne'ena 
salingou 'ai Dea wi Woaka." 

>0 Ma 'ona koyasahewa to 'una 'awi 
dumutu koge'ena wongose. 

>1 Ge'enaka de 'una de wi balusu yolio 'o 
Nazaretika, de wakisingou-ngounu 'awi 
'esa de wi deaka. Ge'ena 'iodumu ma 
'esa mosiriidino mi singina ma dodaka. 

22:0) Yesus kaisiika monga woamoko de 
kawocawaro monga, de ma Jo'oungu ma 
Dutu widora de 'o kawasa ma widuaka. 

1'0 taunu mogiooko de motoa 
ma Koana 'o Tiberius wopareta 'o 

Romaka, 'o Pontius Pilatus wogubernur 
'o Yudeaka, de 'o Herodes wopareta 

'o Galileaka. 'O Filipus 'o Herodes 

ma dodoto wopareta 'o Iturea de 'o 
Trakhonitisoka, 'ena 'o Lisanias 'una 
wopareta 'o Abileneka. 

2'Ena yodadi 'o "Imam ma Amoko 
ge'ena la 'o Hanas de 'o Kayafas. Ma 
'orasi ge'enau ma Jo'oungu ma Dutu 
'awi demo wositotara 'o Yohanesika 'o 


LUKAS 3.3-7 22 


Zakharia wi ngowaka gee womanoa 'o 
ngii 'irii-riidoka 'o tonaka 'ika-kakasaka. 

3So 'o Yohanes wakilolituku 'o 
daeraa gee 'o Yordan ma 'akere ma 
date-dateoka, de wositotara 'o nyawa- 
nyawaka wongose 'ato, "Niomaogoro 'o 
sowono niodiai de niolio ma Jo'oungu 
ma Dutuka 'asa de ni'osiki, la ma 
Jo'oungu ma Dutu kowosi-singinawau 
'ania so-sowono." 

4Ge'ena moteke ma Nabii Yesaya wi 
bukuoka 'isilefoku konee, "O nyawa moi 
naga 'o tonaka 'ika-kakasaka wosigaso- 
gasoko wongose 'ato, 'Niosikadiai ma 
Jou 'awi ngekomo, niosikaboooto ma Jou 
wi tapaki la waboa! 

>'Iti-tingasu niadidumu, 'igi-gigie de 
'idiko-diko niosikatiai! 'Ikapelu-peluku 
niosikaboooto, de 'ikagusu-gusu 
niosikatiai! 

6'OỌ nyawa 'o duniaka 'iodumu 'asa 
yamake ma Jo'oungu ma Dutu wosilaha 
'o nyawa!" 

7 Manga gudai yaino 'o Yohanesino la 
yaki'osiki. 'O Yohanes kawongosekau 
'onaka, "Ee, ngini ge'ena nioti-tingkai 
'isoka 'o ngowosana ma ngowa- 
ngowaka! Nago'ona yongose 'ato ngini 


LUKAS 3.8-11 23 


'idadi niomasiresene gee dua ma 
Jo'oungu ma Dutu wi hukumani 'iboa? 

8 Niosidumutu 'ania 'ahu ma sigoronaka 
'ato ngini ma gou-goungu nimaogorokau 
'o sowono niodiai de nioliokau ma 
Jo'oungu ma Dutuka! 'Uwa niomangano- 
nganono 'ato ngini ge'ena nisilahakau 
sababu 'o Abraham ge'ena to ngini nia 
edete de nia dotumu. Tinidongose: Ma 
Jo'oungu ma Dutu kaidadi wadiai 'o 
teto-teto ne'ena 'idadi 'o Abraham 'awi 
ngowa-ngowaka! 

?Ma Jo'oungu ma Dutu wacobou 
wahukumu 'o nyawa gee koyamote- 
motekuwa 'awi mau matero kawimoi 
'o gota watodangou sigado ma ngutu- 
ngutuuku so ma patu 'idua-duangou. 

'O nyawa gee manga 'ahu 'itorou 

'asa yaki'umo 'o 'ukuka, matero ka 'o 
gota gee 'isowokino ma ma sowoko 
koisurewa so dua yatodanga de 'o 'ukuka 
yositaulu!" 

10 Ge'enaka de 'o nyawa yoku-kudai 
go'ona yosano 'o Yohanesika, "So 'okia 
salingou ngomi miadiai?" 

110) Yohanes wosango, "'O nyawa gee 
manga baju 'o ngai modidioka, salingou 
'o ngai moi yokula gee 'o nyawa manga 


LUKAS 3.12-16 24 


baju koi'iwa-'iwaka, de 'o nyawa gee de 
manga 'inomoka salingou yosibula-bula." 

12'Ọ pajaki yoga-ga'asoko mita yaika 
'o Yohanesika yoga'asoko la waki'osiki 
de yosano, "Aba Guru, 'okia salingou 
miadiai?" 

13'O Yohanes wosango, "'Uwa 
nioga'asoko 'ifoloika de gee kokia naga 
'isitatapuokau." 

14 Naga mita 'o tentara yosano, "Kokia 
ngomi? 'Okia salingou miadiai?" 'O 
Yohanes wosango, "Uwa niakisihaga 
moikani, de 'uwa'o pipi nio'ora de nia 
galaki ma ngeluku. Salingou niamaoku 
niosanangiokau de to ngini nia gaji!" 

15 Ma 'orasi ge'ena 'o nyawa-nyawa 
woboa. So gee yo'isenoka 'o Yohanes 
'awi demo de ka manga singinaka, 
Yohanesiou. 

16 Ge'enau so 'o Yohanes kawongosekau 
'ona yoodumika, "Ngoi tini'osiki ka de 
'o 'akere, ma dua woboa wimoi 'ifoloi 
wokuasa de de ngoi, ka 'awi tarupa ma 
gumini ta'aiki ma koyadaenuwa. 'Una 
'asa wini'osiki de 'o Ngomasa 'Itebi-tebini 
de 'o 'uku. 

17'Una wacobou wosikati-tingaka 
'o nyawa ma owa de ma dorou 
matero kawopai-pairi wimoi 'awi 
tatapa wa'aonou ma ngale 'awi bira 
wakokitadoko sigado 'itebini. Ma bira 
ge'ena 'asa watoomu 'o rawongoka, 
duga ma konga 'iodumu 'asa wositaulu 
'o 'ukuka gee koisonge-songenuawau!" 

18 Koge'ena 'o Yohanes wakidongose 
'o nyawa-nyawaka ma ngekomo 'i'ini- 
'inioka, gee ma 'orasi wositotara 'o 
Habari ma Owa. 

19 De 'o Yohanes wotawanono 'o 
Herodesika 'o Galileaka manga koana, 
ma ngale womodoka de ngo Herodias, 
to 'una 'awi dodoto ma wekata, de 'awi 
di-diai 'ito-torou 'iregu-reguosi wodi-diai. 

20 Ma 'o Herodes kawodofoloi monga 
wodiai 'ito-torou, ge'ena la 'o Yohanes 
wisingosama 'o buika. 

21:0) Yohanes 'o nyawa yoku-kudai 
waki'osiki, de 'o Yesus mita wi'osiki. 
De gee 'o Yesus womalahidoa ma 
gu-gudaioka, de 'o diwanga 'ipelenga, 

22 de 'o Ngomasa 'Itebi-tebini dakuuku 
widuguti ma lugo 'isoka 'o pombo. 
Ge'enaka de yo'isene ma Jo'oungu ma 
Dutu wi 'ilingi 'ingose, "Ngona to ngoi 'ai 

Ngowaka tonisiboso-bosono. Ngona 'ai 
singina nasanangi." 

23 Ma 'orasi 'o Yesus wokurue 'awi 
manarama, 'una 'awi 'umuru poilia 
'o taunu nagi sa'angeu. De moteke 
'o nyawa manga di-dibangi, yongose 
'ato 'una ge'ena 'o Yusuf wi ngowaka. 
Ge'enau so 'o Yesus 'awi edete de wi 
dotumu manga ronga-ronga konee: 'O 
Yusuf 'o Eli wi ngowaka, 

24:9 Eli 'o Matat wi ngowaka, 'o Matat 
'o Lewi wi ngowaka, 'o Lewi 'o Malkhi wi 
ngowaka, 'o Malkhi 'o Yanai wi ngowaka, 
'o Yanai 'o Yusuf wi ngowaka, 

25'9 Yusuf 'o Matica wi ngowaka, 'o 
Matica 'o Amos wi ngowaka, 'o Amos 'o 
Nahum wi ngowaka, 'o Nahum 'o Hesli wi 
ngowaka, 'o Hesli 'o Nagai wi ngowaka, 

26'9 Nagai 'o Maat wi ngowaka, 'o 
Maat 'o Matica wi ngowaka, 'o Matica 'o 
Simei wi ngowaka, 'o Simei 'o Yosekh wi 
ngowaka, 'o Yosekh 'o Yoda wi ngowaka, 

27:9 Yoda 'o Yohanan wi ngowaka, 'o 
Yohanan 'o Resa wi ngowaka, 'o Resa 'o 
Zerubabel wi ngowaka, 'o Zerubabel 'o 
Sealtiel wi ngowaka, 'o Sealtiel 'o Neri wi 
ngowaka, 

280 Neri 'o Malkhi wi ngowaka, 'o 
Malkhi 'o Adi wi ngowaka, 'o Adi 'o Kosam 
wi ngowaka, 'o Kosam 'o Elmadam wi 
ngowaka, 'o Elmadam 'o Er wi ngowaka, 

2910 Er 'o Yesua wi ngowaka, 'o Yesua 'o 
Eliezer wi ngowaka, 'o Eliezer 'o Yorim wi 
ngowaka, 'o Yorim 'o Matat wi ngowaka, 
'o Matat 'o Lewi wi ngowaka, 

30'0 Lewi 'o Simeon wi ngowaka, 'o 
Simeon 'o Yehuda wi ngowaka, 'o Yehuda 
'o Yusuf wi ngowaka, 'o Yusuf 'o Yonam 
wi ngowaka, 'o Yonam 'o Elyakim wi 
ngowaka, 

31:0 Elyakim 'o Melea wi ngowaka, 

'o Melea 'o Mina wi ngowaka, 'o Mina 
'o Matata wi ngowaka, 'o Matata 'o 
Natan wi ngowaka, 'o Natan 'o Dautu wi 
ngowaka, 

3210 Dautu 'o Isai wi ngowaka, 'o Isai 
'o Obed wi ngowaka, 'o Obed 'o Boas wi 
ngowaka, 'o Boas 'o Salmon wi ngowaka, 
'o Salmon 'o Nahason wi ngowaka, 

33'o Nahason 'o Aminadab wi ngowaka, 
'o Aminadab 'o Admin wi ngowaka, 'o 
Admin 'o Arni wi ngowaka, 'o Arni 'o 
Hezron wi ngowaka, 'o Hezron 'o Peres 
wi ngowaka, 'o Peres 'o Yehuda wi 
ngowaka, 

3410 Yehuda 'o Yakub wi ngowaka, 'o 
Yakub 'o Ishak wi ngowaka, 'o Ishak 'o 
Abraham wi ngowaka, 'o Abraham 'o 
Terah wi ngowaka, 'o Terah 'o Nahor wi 
ngowaka, 

35'o Nahor 'o Serug wi ngowaka, 'o 
Serug 'o Rehu wi ngowaka, 'o Rehu 'o 
Peleg wi ngowaka, 'o Peleg 'o Eber wi 
ngowaka, 'o Eber 'o Salmon wi ngowaka, 

36'0 Salmon 'o Kenan wi ngowaka, 

'o Kenan 'o Arpakhsad wi ngowaka, 'o 
Arpakhsad 'o Sem wi ngowaka, 'o Sem 
'o Nuh wi ngowaka, 'o Nuh 'o Lamekh wi 
ngowaka, 

3710 Lamekh 'o Metusalah wi ngowaka, 
'o Metusalah 'o Henokh wi ngowaka, 'o 
Henokh 'o Yared wi ngowaka, 'o Yared 'o 
Mahalaleel wi ngowaka, 'o Mahalaleel 'o 
Kenan wi ngowaka, 

38'0 Kenan 'o Enos wi ngowaka, 'o 
Enos 'o Set wi ngowaka, 'o Set 'o Adam 
wi ngowaka, de 'o Adam gu'una ma 
Jo'oungu ma Dutu wi ngowaka. 

4 1'0 Yesus gee 'o Ngomasa 'Itebi- 

tebini wiparetano wamada 'o Yordan 
ma 'akere, de 'o Ngomasa 'Itebi-tebini 
wi'asa 'o tonaka 'ika-kakasaka. 

2 Ge'enaka dau 'una 'o Tokata ma Koana 
witaili, ma do'ingo 'o wange nagi soata 
de 'o obiri nagi soatino. Ge'ena ma 
do'ingono ka ma eta ma kowo'odomuwa 
so wamao wisawinukou. 

3'0 Tokata ma Koana kaingosekau 
'unaka, "Ngona ne'ena ma Jo'oungu ma 
Dutu wi Ngowaka. So bika nasuloko 'o 
teto-teto ne'ena 'imadadi 'o 'inomo." 

4'O Yesus wosango, "'O Buku 'Itebi- 
tebinoka 'isilefoku, "O nyawa yo'ahu 
duga ka de 'o 'inomuwa.'" 

>Ge'enaka de 'o Tokata ma Koana 'o 
Yesus wi 'asali 'o ngii 'ikuru-kurutieka, 
de kaisijaino wisidumutu 'o duniaka ma 
koa-koana de ma harataa. 

6 De ma Tokata ma Koana kaingosekau 
'o Yesusika, "'O duniaka ma kuasa de ma 
harataa 'iodumu ne'ena 'asa tonisidukula. 
Sababu 'iodumu ne'ena ma Jo'oungu ma 
Dutu wosarakaniokau ngoino, de ngoi 
'idadi takikula nago'onaka naga bato gee 
ngoi tomau takikula. 

7'Iodumu ge'ena dua to ngonau nako 
noisuba." 

8'O Yesus wosango, "Naga 'o Buku 
'Itebi-tebinoka 'isilefoku, "O nyawa 
'lodumu salingou yosuba duga ka ma 

Jouka ge'ena la ma Jo'oungu ma Dutu 
gee womatengo-tengoka, de ka 'unaka 
duga wileleani.'" 

?Ge'enaka de 'o Tokata ma Koana 
wi'asa 'o Yesus 'o Yerusalemuka, de 
wisuloko wodoade daku ma Jo'oungu 
ma Dutu 'awi Woa ma deku 'idaduieka 
de kaingosekau 'unaka, "Ngona ma 
Jo'oungu ma Dutu wi Ngowaka. So bika 
ne'enaka de nomaotaka. 

10 Sababu naga 'o Buku 'Itebi-tebinoka 
'isilefoku, 'Ma Jo'oungu ma Dutu 'asa 
wakokisuloko wi mala'ekati nijaga 
'isidi-diai.' 

11 De mita, 'Ma mala'ekati ge'ena 'asa 
nirilegono la ka 'ani dou ma 'uwa 'itigi 'O 
tetoku!'" 

12:0) Yesus wosango, "Naga 'o Buku 
'Itebi-tebinoka 'isilefoku, 'Ka moi ma 
'uwa witaili ma Jou, nanga Jo'oungu ma 
Dutu.'" 

13'0 Tokata ma Koana 'iduanginou 'o 
Yesusika witaili ma ngekomo 'irupa- 
rupaka, ge'enaka de kawimada 'o Yesus 
de 'idamaali 'o 'orasi yaowa-owa. 

14 Ge'enaka de 'o Yesus 'o Ngomasa 
'Itebi-tebini 'awi singina yaparetano 
wolioli 'o Galilea ma daeraaka. De ma 

habari ma ngale 'una ge'ena 'o Galilea 
ma daeraaka yakilolituku. 

15'Una wodotoko 'o lo-lomu ma 
woa-woaka ge'ena 'o Galileaka, de 'o 
nyawa 'iodumu wisiarene. 

16'Ọ Yesus waikali 'o Nazaretika gee 
'una wodaamoko ge'enaka. Pomaoma- 
omasa ma Wangeka 'una wotagi 'o 
lo-lomu ma woaka moteke biasau 'una 
koge'ena. Ge'enaka waika de woma'oko 
ma ngale wobaca 'o Buku 'Itebi-tebini, 

17 de wikula ma Nabii Yesaya 'awi buku. 
Wasose ma buku 'ipe-peleleno ge'ena de 
wamake ma bo-bula gee 'ingose konee, 

18 "Ma Jou wi Ngomasa naga ngoioka 
ma ngale 'ikula 'o kuasa, sababu 'una 
woigorakokau ma ngale tositotara 'o 
Habari ma Owa 'o nyawa yosusa-susaka. 
'Una woisuloko tosikawasa 'o nyawa 
gee yakitago-tagokinoka 'ato 'ona 
'asa yakisipidili, gee yorau-rau 'asa 
yomasimakeli, de kiaka naga gee 
yaki'asa 'ito-torou 'asa yakisilaha, 

19 de tosihabari 'ato ma Jou 'awi kawasa 
wosilaha ma 'orasi ya'adonokau." 

2010 Yesus wapeleleli ma buku ge'ena, 
de wosigilio yole-leleanika, 'asa deika 

wogogere. 'O nyawa 'iodumu ma woa 
ma dodaka ge'ena wiriungini. 

21 De 'o Yesus wakidotoko 'onaka, 
wongose 'ato, "Ne'ena ma wange 'o 
Buku 'Itebi-tebini ma bo-bulaka gee 
tabacakau kangano ge'ena 'idadiokau 
ma 'orasi ngini nio'isene." 

2210 nyawa ge'enaka gee yoodumu 
yongose 'ato 'awi demo-demo ge'ena 
'lodumu 'itiai. De yoherangi 'okia naga 
gee wosidemo-demokau 'ena ma sureka. 
So 'ona kayongosekau, "'Una ge'ena ka 
'o Yusuf wi ngowaka!" 

23 So 'o Yesus wongose 'onaka, "Ma 
raiokau ngini dua nisicagulu naneda 
ngoino, 'Ee Dotere, bika ngona ma sirete 
nomasilaha. 'O no-nako 'ihera-herangi 
gee mio'isene 'o Kapernaumoka nodi- 
diai, bika nodiaioli to ngona ma sirete 
'ani soanoka.'" 

24:0 Yesus wongoseli, "Ngoi 
tinidongose, ma gou-goungu koi'iwa 'o 
nabii moi yakihoromati to 'ona ma sirete 
manga soanoka. 

25 Ma bika niosigisene! Ma 'orasi ma 
nabii Elia wo'ahu, 'o Israel ma tonaoka 'o 
baulaco ma kiamati yakidaene 'o soana 
'isinoimika sababu koibesakuwa 'o taunu 

sa'ange de ma songonano. Ma 'orasi 
ge'ena 'o bao-bao yosusa-susa manga 
gudai 'o Israeloka. 

26 Ngaro koge'ena ma, ma Jo'oungu 
ma Dutu kowosulokuwa 'o Elia wotagi 
wakiriwo 'o bao-baoka go'ona ka moika 
ma, so duga ka gee 'o bao-baoka 
mimoi 'o Sarfat ma kotaka 'o Sidon ma 
daeraaka. 

27 Koge'enali mita ma 'o 'orasi ma 
Nabii Elisa, 'o Israeloka manga gudai 
yakipado-pado, de komoiwa wakisi'aiki, 
duga ka 'o Naaman 'o Siria ma nyawa 
gu'una." 

280 nyawa 'iodumu ma lo-lomu ma 
woa ma dodaka go'ona yakito'otasa ma 
sala gee yo'isene ma hali ge'ena. 

293 'Ona yomakokitebulu de witagoko 
'o Yesus wisisupu 'o kota ma dudunika 
'o babawata ma 'uruka, gee kiaka 
naga manga kota yodi-diaioka. 'Ona 
manga singina 'itorou 'unaka so yomau 
wisiitomou 'o ba-bawatuku. 

30 Ma 'o Yesus womasisisu 'o nyawa ma 
gu-gudaika de wotagiokau. 

31 Ge'enaka de 'o Yesus wotagi 
daukuku 'o Kapernaum ma kotaku 
'o Galileaka. Ge'enaka dau 'o nyawa 

wakidotoko Pomaoma-omasa ma 
Wangeka 'isinoi-noimi 'o lo-lomu ma 
woa-woaka. 

32'Ona yoherangi 'awi do-dotoko, 
sababu 'una wobi-bicara de ma 
ku-kumatioka. 

33 Ge'ena ma lo-lomu ma woaka 
wimoi 'o tokata widongosamuku. 'Una 
woma'orese kawongosekau 'o Yesusika, 

34 "Ee, Yesus 'o Nazaret ma nyawa, 
'uwa nomadatawongo to ngomi mia 
hali. Ngona naino ne'enano nomau 
minibinasau? Ngoi toninako ngona 
ge'ena ma kia. Ngona ge'ena ma 
Jo'oungu ma Dutu wi Su-suloko 
'Itebi-tebini!" 

35 De 'o Yesus wodubera ma tokatika 
ge'ena wongose 'ato, "Nomariidi, 
nosupuoka 'o nyawaka nu'una!" 
Ge'enaka de ma tokata ge'ena wisi'umo 
'o nyawa gu'una ge'ena yoku-kudai 
manga bionuku, de 'isupuokau 'o 
nyawaka gu'una ka ma eta ma 
kowikasiriwa. 

3610) nyawa yoodumu yokokiherangi de 
kayomakadongosekau, "Tei posironga 
wosigou-gounguku 'awi demo-demo 
ge'ena. Sababu de 'awi kumati de wi 

kuasa 'una wosuloko 'o tokata 'ikokisupu 
de 'ena mita 'ikokisupu!" 

37 So 'o Yesus wi habari 'itagi ma 
daeraaka ge'ena yakilolituku. 

38 Ge'enaka de 'o Yesus womagoraka 
'o lo-lomu ma woaka ge'ena, de wotagi 
'o Simon wi woaka. 'O Simon ma 
toroa migogamuku mosauku ma upasa 
misirama, so 'o nyawa-nyawa ge'enaka 
gee yoga'asoko 'o Yesusika yongose 'ato, 
"Tanu moniriwo monisi'aikokasi!" 

3910 Yesus waika woma'okode 'ami 
dangiri ma dateoka de wosuloko 'ami 
panyake ge'ena 'i'aiki. De 'ami panyake 
ge'ena ma 'i'aioka, de momomikokau so 
makileleani. 

40 'Tobirou de 'o nyawa gee manga 
riaka dodoto yosa-sangisara manga 
panyake 'i'ini-'inioka yoodumu yaki'asa 
'o Yesusika. 'O Yesus 'awi giama 
wakidatamiku moi-moi yoodumu go'ona, 
de wakisilaha. 

4110 tokata mita 'ikokisupu 'o nyawa 
manga gudaioka yakido-dongosamuku, 
de 'ima'ore-'orese, "Ngona ge'ena ma 
Jo'oungu ma Dutu 'awi Ngowaka!" Ma'o 
Yesus wodorofu de kowosidabiwa 'ena 

'ibicara, sababu 'ena yanako 'una ge'ena 
ma Koana Wosilaha-laha. 

42 Ma bibinie yaika 'iwange de 'o 
Yesus woma'aiki ma kotaka ge'ena de 
wotagi 'o ngii moika gee 'irii-riidika. 'O 
nyawa-nyawa wirinonu so gee wimakeno 
de yoga'asoko la 'uwa wakimada. 

43 Ma 'o Yesus kawongosekau, "'O 
Habari ma Owa ma ngale kokia ma 
Jo'oungu ma Dutu wopareta ma ngale 
wokoana salingou tositotara 'o kota 
'iregu-reguka mita, sababu ma ngale 
ge'enau ma Jo'oungu ma Dutu woisuloko 
'o duniano." 

44 Ge'enau so 'o Yesus wobobita 'o 
lo-lomu ma woa-woaka 'iso de 'o Yudeau 
ma daeraaka. 

1 Ma moi ge'ena 'o Yesus woma'okode 

5 wodotoko 'o Genesaret ma talaga ma 
batingoka, 'ena 'o nyawa manga gudai 
kayomasisisuou ma ngale yosigisene ma 
Jo'oungu ma Dutu 'awi demo. 

2'O Yesus wamake 'o ngo'otiri 
ngai modidioka ge'ena 'o talaga ma 
batingoka; yosoma-soma go'ona 
yo'utiokau manga ngo'otiroka ge'ena, de 
manga soma yo'isoko ma gu-gudaioka. 

3'0 Yesus wobarene 'o ngo'otiri ngai 
moi ge'ena la to Simon, ge'enaka 
de wosuloko 'o Simon waitomo 'o 
dowongioka 'ena 'o gurutika ma eta. 
'O Yesus wogogerie 'o ngo'otiroka de 
wakidotoko 'o nyawa yoku-kudai. 

4Wodotoko 'iduanga de 'o Simonika 
wongose, "Nomasioru 'iluku-lukuka de 
nia soma nio'umo la 'o naoko niotagoko." 

>'O Simon wosango, "'Aba Guru, 'o obiri 
moi kamiomariwokau ma kokia-kiawa. 
Ma 'Aba ngona nosuloko, so ngomi 'asa 
'o soma mio'umoli." 

6 Gee 'o Simon de 'awi ma-manai 
yomasioru 'iluku-lukuka so manga soma 
yo'umo de kaikudai yomada-daene so 
manga soma ma rekeni 'i'etongoka. 

7 Sababu ge'ena 'ona yomatagasoko 
manga ma-manaika gee 'o ngo'otiri 
'ireguoka. De manga ma-manai go'ona 
yaino so yomakariwo ma naoko yodonoa 
'o ngo'otiruku, so ma ngo'otiri 'O ngai 
modidi ge'ena ya'oma-'omanga sigado 
rekeni 'ilutuoka. 

8'O Simon Petrus gee wamake 
ge'ena, de wobukuku 'o Yesus wi 
bionoka wosuba, de kawongosekau, 

"Noimadakau Jou! Sababu ngoi 'o nyawa 
'Isowo-sowono!" 

2'0O Simon de 'o nyawa yoodumu gee de 
de 'una kayoki-kiliri yolega-lega 'o naoko 
koge'ena ma gudaioka yatagokino. 

10 Koge'enali mita 'o Simon wi ma-manai 
ge'ena la 'o Yakobus de 'o Yohanes, 'o 
Zebedeus wi ngowa-ngowaka. 'O Yesus 
wongose 'o Simonika, "'Uwa nimodongo! 
Ma 'orasi ne'ena to ngona 'ani manarama 
ge'ena la 'o nyawa nakinonu yodadi 
to ngoi 'ai do-domoteke, matero ka 'o 
naoko nosoma." 

11'O Simon de wi ma-manai yatobaka 
manga ngo'otiri ge'ena 'o dudungie, 
ge'enaka de yakokimada 'iodumu ge'ena 
de wimotekokau 'o Yesus. 

12Ma moi ge'ena, 'o Yesus 'o kota 
moioka waika. Ge'enaka wimoi 'o pado 
wi'omanguku. Gee wimake 'o Yesus 
de wi bionoka wobukuku wosuba, de 
womaga'asoko, wongose 'ato, "'Aba, 
nako nomodeke de noisi'aiki 'itiaika." 

13'Ọ Yesus wi'aoka 'o nyawa gu'una 
de kawongosekau, "Ngoi tomodeke, 
so 'i'aikika!" De wi panyake ge'ena 
'Taikokau. 

14 Ge'enaka de 'o Yesus kowosidabiwa 
'o nyawa gu'una wosikajarita ma hali 
ge'ena ka moika ma, duga wongose 
'ato, "Notagi nomasidumutu 'o 'imamika 
la wanako 'ato 'ani panyake 'i'aikokau. 
Ge'enaka de nokula 'ani sukuru 'isoka 
'o Musa wosulokokau, la 'o nyawa 
yanako 'ato ma gou-goungu 'ani panyake 
'Taikokau." 

15 Ma 'o Yesus 'awi habari kaisidagi 
monga kiaka naga bato, ge'enau so 'o 
nyawa kayotuonou yoboa ma ngale 'awi 
do-dotoko yosigisene de mita manga 
panyake wosi'aiki. 

16 Ngaro koge'ena ma 'una biasau 
'ijaga wotagi 'o ngii 'irii-riidika ma ngale 
wolahidoa. 

17 Ma moi ge'ena 'o Yesus wodotoko 'o 
nyawa yoku-kudaika, 'ena 'o Farisioka de 
'o 'agamaka yodoto-dotoko yamuruoka 
naga yogogerie ge'enaka. ('Ona ge'ena 
doka 'o Yerusalemuno, de mita 'o Galilea 
de 'o Yudea ma soa-soanino yoboano.) 
'O kuasa ma Jo'oungu ma Dutuno de ma 
'ena 'o Yesusoka, ma ngale wosi'aiki 'o 
nyawa yopa-panyake. 

18 Ma 'orasi ge'ena yamuruo naga yoboa 
wi'asa wimoi wolugu-lugu woma'iduoka 

wi kokowaka. 'Ona yapakisaa yomau 
wisingosama 'o woa ma dodaka la 
winoaku 'o Yesus wi bionoka. 

19 Duga 'o nyawa kayokudaioka 
ge'enaka, so kokiakawa wisiboa 
wisingosama. Sababu ge'ena wisidoa 'o 
woa ma katu ma dekude. De ma katu 
ya'aiki so wisiara de wi kokowaka 'o 
Yesus wi bionuku 'o nyawa yoku-kudai 
manga sigoronaku. 

20 Gee 'o Yesus wamake to 'ona 
manga ngo-ngaku ma guatoka, de 
kawongosekau wolugu-luguka gu'una, 
"Esa moi, 'ani so-sowono ta'ikirokau." 

21'O 'agamaka yodoto-dotoko de 
'o Farisioka 'ikurue yatiba-tibangi, 
"Nagu'una ne'ena wobarani wisiti- 
tingoono ma Jo'oungu ma Dutu? 
Nagu'una wa'akunu wa'ikiri 'o nyawa 
manga so-sowono? Ka ma Jo'oungu ma 
Dutu duga 'idadi!" 

2210 Yesus wanako to 'ona manga 
di-dibangi ge'ena so kawongosekau, 
"Ido'oa so nia singina ma dodaka 
niatiba-tibangi koge'ena? 

23 Ka'ena 'ifoloi 'igapangi tongose 
wolugu-luguka, "Ani so-sowono 

tosi'aikokau!' bolo, 'Nomomikie de 
notagiou!'? 

24 Ma ne'ena dua tosidumutu 
nginika 'ato 'o duniaka ne'ena 'o 
Nyawa ma Ngowaka wopareta 'o 
so-sowono wa'ikiri." Ge'enaka de 'o 
Yesus kawongosekau wolugu-luguka, 
"Nomomikie, 'ani kokowa nagoraka la 
noliou!" 

25 De 'o nyawa gu'una womomiki 'ona 
yoodumu manga bionoka, de wagoraka 
wi kokowa de wolio 'ena kawisiare-arene 
ma Jo'oungu ma Dutu. 

26 'Ona yoodumu yokokiherangi ma sala 
de ma Jo'oungu ma Dutu wisiarene. De 
kayakimodo-modongika yomakadongose 
'ato, "Poherangi ma sala 'okia naga gee 
ne'ena ma wange pamake!" 

27 Ge'ena 'iduangino so 'o Yesus 
wosupuka de wimake 'o pajaki woga- 
ga'asoko wimoi, wi ronga 'o Lewi 
wogogerie wi kantoroka. 'O Yesus 
kawongosekau 'unaka, "Nou, noimoteke 
ngoi." 

28'O Lewi woma'oko de wakokimada 
'okia sonaa de wimotekokau 'o Yesus. 

29 Ge'ena 'iduangino de 'o Lewi 'awi 
woaka 'o rame wodiai ma ngale 'o 

Yesus wisirame. Manga gudai 'o pajaki 
yoga-ga'asoko de 'o nyawa 'iregu-regu 
yomasido'odomo de de 'ona. 

30'O 'agamaka yodoto-dotoko de 
'o Farisioka yamuruo naga yamaoku 
koyoduakuwa, de kayongosekau 'o 
Yesus 'awi do-domoteika, "'Ido'oa so 
ngini nimasido'odomo de 'o pajaki 
yoga-ga'asoko de 'o nyawa ma 
do-dorou?" 

31'O Yesus wosango, "O nyawa 
koyopa-panyakewa ge'ena koyononuwa 
'o dotere, so duga ka gee yopa-panyake. 

32 Ngoi taino kotaki'asokuwa 'o nyawa 
gee yomamaoku manga 'ahu 'itiaiokau, 
ma 'ena gee yosowo-sowono, la 
yomaogoro 'o sowono yodiai de yolio ma 
Jo'oungu ma Dutuka." 

3310 nyawa-nyawa yongose 'o Yesusika, 
"O Yohanes wi do-domoteke de 'o 
Farisioka manga do-domoteke 'ijaga 
yopuasa de yomalahidoa. Ma to ngona 
'ani do-domoteke 'ona ko'uwa, 'ona 
kayo'odomo de kayo'okere." 

34:0 Yesus wosango, "Ngini kaidadi? 
niosuloko yorusu-rusuno 'o ngaamoko 
ma ngodomoka koyo'odomuwa, nako 

womo-modoka gu'una ka de de 'onasi 
ge'enaka? Ma raiokau ko'uwa! 

35 Ma dua ma 'orasi ya'adono womo- 
modoka gu'una wi'eseka 'onaka, 'asa de 
'ona yopuasa." 

36 Ge'enaka de 'o Yesus wosijarita 
'onaka 'o 'ade-'ade ne'ena, "Komoiwa 'o 
baju ma sungi ya'etongo de yosipata 'o 
baju ma siraka. Sababu nako koge'ena, 
dua ma baju ma sungi ge'ena mita 
yaracanga 'asa de ma ba-bata ge'ena ma 
koimakadaenuwa de ma baju ma sira. 

37 Koge'enali mita komoiwa 'o 'anggur 
ma sungi de yodarisi 'o 'anggur ma 
ngii ma siraku, sababu ma 'anggur ma 
sungi ge'ena dua 'ingaara de ma ngii 
yosidobotoka so ma 'anggur 'ipoaka de 
ma ngii ma 'itorouoka. 

3810) 'anggur ma sungi salingou posinoa 
ma ngii ma sungiku mita. 

39 Koge'enali mita komoiwa ya'okere 'o 
'anggur ma sungi, nako ya'okerokau ma 
'anggur ma sira. Bari 'o 'anggur ma sira 
'ifoloi 'ijame." 

1 Ma moi ge'ena Pomaoma-omasa 

ma Wangeka, 'o Yesus de 'awi 
do-domoteke 'o gandum ma bairino 
yaboa, de 'awi do-domoteke ya'utuku 

ma gandum. Ma gandum ge'ena 
kayapikiroka de ya'odomokau. 

20 Farisioka yamuruo naga 
kayongosekau, "'Ido'oa so ngini 
niaparene nanga 'agama ma besesongo? 
Ngini koidadiwa niodiai koge'ena 
Pomaoma-omasa ma Wangeka!" 

3'0 Yesus wongose, "Ma raiokau 
niabacakau 'okia 'o Dautu wodiai gee ma 
'orasi wimote-moteke yakisawini? 
4'Una wowosama ma Jou wi Woaka 
de wa'ese 'o roti gee 'isisubakau ma 
Jo'oungu ma Dutuka de wa'odomo. 
Ge'enaka de ma roti ge'ena wakikula 
mita gee wimote-moteika. 'Ena 
momongo moteke to ngone nanga 
'agama ma besesongoka, ka 'o 'imam 
duga 'idadi ya'odomo." 

> Ge'enaka de 'o Yesus kawongosekau, 
"Ngoi 'o Nyawa ma Ngowaka tokuasa 
tositatapu 'okia yadaene padiai 
Pomaoma-omasa ma Wangeka!" 

6 Ma moi ge'ena Pomaoma-omasa ma 
Wangeka, 'o Yesus wodotoko 'o lo-lomu 
ma woaka. Ge'enaka dau wimoi wi giama 
ma songona 'isonge-songene. 

7:0 'agamaka yodoto-dotoko de 'o 
Farisioka yamuruo naga yosinonu-nonu 

'o Yesus wi sala la 'idadi wikalaki. So 
kawisilega dua Pomaoma-omasa ma 
Wangeka 'o nyawa wakisi'aiki bolo kokia. 

8 Ma 'o Yesus wanako to 'ona manga 
singinaka, so kawongosekau wi giama 
'isonge-songenika, "Nou, noma'okode 
nongoka ma bionoka!" De 'o nyawa 
gu'una woma'oko so ge'enakau waika. 

?Ge'enaka de 'o Yesus wosano 'o 
nyawa-nyawaka ge'enaka gee, "Moteke 
nanga 'agama, ka'ena 'idadi padiai 
Pomaoma-omasa ma Wangeka? Podiai 
ma owa bolo ma dorou? 'O nyawa 
pakisilaha bolo pakisitorou?" 

10'OỌ Yesus wakilega-lega 'ona 
yoodumika de kawongosekau wi 
giama 'isonge-songenika, “Ani giama 
naboootika." So waboooto de 'ikuatokau. 

11 Ma 'o 'agamaka yodoto-dotoko de 
'O Farisioka yakito'otasa ma sala, so 
yomaka'aturu 'okia salingou yodiai 'o 
Yesusika. 

12 Ma 'orasi ge'ena 'o Yesus wosau 'o 
gigiede ma ngale wolahidoa. Ge'enaka 
'una 'o obiri moi wolahidoa ma Jo'oungu 
ma Dutude. 

13 Gedagee 'ikinitaroka de 
wakikoki'asoko 'awi do-domoteke, 

de ge'ena 'onaka dau wakiiriki 
yamogiooko de modidi. Yamogiooko de 
modidi go'ona wakisironga 'o su-suloko. 
'Ona ge'ena la: 

14:0, Simon (gee wisironga 'o Petrus) 
de ma dodoto 'o Andreas, 'o Yakobus de 
'o Yohanes, 'o Filipus de 'o Bartolomeus, 

15'o Matius de 'o Tomas, 'o Yakobus 'o 
Alfeus wi ngowaka, de 'o Simon 'o Zelot 
ma nyawa, 

16'ọ Yudas 'o Yakobus wi ngowaka, 
de 'o Yudas Iskariot gee ma du'uruku 
woba-badingaka. 

17 Ge'enaka de 'o Yesus de 'awi 
su-suloko go'ona yo'uti ge'ena ma 
gigieku daku. Gee yototaruku ma diaioka 
'ena 'awi do-domoteke yoku-kudai 
yomalomuno wida-damaa, de mita 'o 
nyawa 'iregu-regu manga gudai yoboano 
'iso de 'o Yudeakau ma daeraano, 'o 
Yerusalemuno, de 'o Tirus de 'o Sidon 
ma soa-soanino. 

18'Ona yaino ma ngale yosigisene 'o 
Yesus wodotoko, de mita manga panyake 
'i'ini-'inioka wosi'aiki. Godagee 'o tokata 
yakido-dongosamuku mita yaino de 
wakisilaha. 

190, nyawa 'iodumu yomau 'o Yesusika 
wi'ao sababu de ma 'ena 'o kuasa 
'isupu 'awi roesino gee yakisi'aiki 'ona 
yoodumu. 

2010 Yesus wakidi-diriidi de wongose, 
"Ngaro ngini niosusa ma niosanangioka, 
sababu ngini ge'ena ma Jo'oungu ma 
Dutu 'awi kawasa! 

21 Ngaro ma 'orasi ne'ena naga ngini 
nisawini, ma niosanangioka sababu 
ma Jo'oungu ma Dutu 'asa winikula 
'okia naga niapa-paraluu 'iodumu. 
Ngaro ma 'orasi ne'ena ngini nio'ari, 
ma niosanangioka sababu ngini 'asa 
niomore-morene! 

22 Niosanangioka ngini gee 'o nyawa 
nidu'uduku, konisidabinowa, nisiti- 
tingoono de nisigurubungu sababu ngini 
niomoteke de de ngoi 'o Nyawa ma 
Ngowaka! 

23 Niosi-singina! Ma sirasi to 'ona manga 
edete de manga dotumu yodiaiokau 'o 
nabii-nabiika koge'ena. Nako koge'ena 
'idadi, ge'ena niomorene kaniosoda-soda 
sababu nia parasengi ma amoko 
'idua-duangou 'o sorogaaka. 

24 Ma niotorouoka ngini gee niokaya- 
kaya; sababu ngini niamakekau 'o 
sanangi duga kane'ena ma 'orasi! 

25 Niotorouoka ngini gee ma 'orasi 
ne'ena naga nipunu-punusu; sababu 
ngini 'asa nisawini! Niotorouoka ngini 
gee ma 'orasi ne'ena naga nio'ie-'iete; 
sababu ngini 'asa niobalisa de nio'ari. 

26 Niotorouoka ngini, nako 'o nyawa 
'iodumu nisiie-ie; sababu koge'enali to 
'ona manga edete de manga dotumu ma 
sira 'O nabii yoelu-eluku yakisiie-ie." 

27 "Ma ngini gee ma 'orasi ne'ena 
nisigise-gisene ngoino, tinisibesesongo: 
Niakidora gee nisa-saturuu, de 
niakisimara'ai 'o nyawa nidu-du'uduku. 

28 Nioga'asoko ma Jo'oungu ma 
Dutu wakisibarakati 'o nyawa gee 
nidu-du'uduku nginika, de niakisilahidoa 
'o nyawa gee manga singina 'itorou 
nginika. 

29 Nako 'o nyawa nisiti-tingoono nia 
gotoaka ma songonano yapoka, ge'ena 
niosimadaka yapoka ma songonanoli. 
Nako nia baju ya'ora, nia juba mita 
niokulaka. 

30 Nako 'o nyawa nia kianikia 
yoga'asoko, niokulaka. De nako nia 

kia sonaa ya'ora, 'uwa nioga'asoko 
niosigilioli. 

31 Niodiai 'o nyawa 'ireguka, 'isoka gee 
ngini nioduaka 'o nyawa 'iregu yodiai 
nginika. 

32 Nako ngini niakidora duga ka godagee 
nidora-dora nginika, 'ania parasengi 
'okia? 'O nyawa yosowo-sowono mita 
yakidora 'o nyawa yakidora-dora 'onaka! 

33 De nako nia go-gasa yaowa duga ka 
gee 'o nyawa manga go-gasa yaowa-owa 
nginika, 'ania parasengi 'okia? 'O nyawa 
yosowo-sowono mita koge'ena! 

34 De nako ngini niakisibau 'o pipi duga 
ka gee ya'akunu yosoiki, 'ania parasengi 
'okia? 'O nyawa yosowo-sowono mita 
'o pipi yakisibau 'o nyawa yosowo- 
sowonika, deika yoga'asokoli kaimatero 
ma amoko! 

35 Salingou 'uwa koge'ena! Ma 'ena 
niakidora 'o nyawa gee nisa-saturuu 
de nia go-gasa yaowa 'onaka. Ngini 
salingou niakisibau 'ania kianikia de 
'uwa niongano-nganono yosigilioli. Nako 
koge'ena ge'ena dua nia parasengi 
ma amoko de ngini 'asa niodadi ma 
Jo'oungu ma Dutu wokuru-kurutie wi 
ngowa-ngowaka. Sababu ma Jo'oungu 

ma Dutu 'awi singina yaowa 'O nyawaka 
gee koyanako-nakowa yo'amalaha de 
mita gee 'o dorou yodi-diaika. 

36 'Ania Dea ma Jo'oungu ma Dutu 'una 
ge'ena wadora 'O nyawa, so ngini mita 
salingou niakidora 'o nyawa!" 

37 "Uwa niakisisala 'o nyawa, la 
ngini mita ma Jo'oungu ma Dutu 
'uwa winisisala. 'Uwa niakihukumu 'o 
nyawa, la ma Jo'oungu ma Dutu 'uwa 
winihukumu. 'Uwa niosi-singina 'o nyawa 
manga sala nginika, la ma Jo'oungu ma 
Dutu mita 'uwa wosi-singina to ngini nia 
sala. 

38 Ngini salingou nimadu-dukula 
'o nyawaka la ngini mita 'asa ma 
Jo'oungu ma Dutu winikula. Ngini 'asa 
nimadamake 'o barakati posironga ma 
amoko gee nidutugakou 'idi-dibitunuku 
de 'idi-digiwiku sigado 'ipoa-poa. Sababu 
'o du-duga gee kiaka ngini niapake 
niosituga 'o nyawaka, ma Jo'oungu 
ma Dutu mita 'asa wapake winisituga 
nginika." 

39 Ge'enaka de 'o Yesus wakidajarita 
'o 'ade-'ade konee, "Nako 'o nyawa 
yopilo-piloko de yakituda kayopilo- 


LUKAS 6.40-44 51 


pilokoli, ma raiokau yamididi go'ona dua 
yomasidootaka 'o sukonuku. 

40 Koi'iwa 'o do-domoteke 'ifoloi 
yobarija de manga guru. Ma 'o muri 
gee yosiduangokau yomadotoko, dua 
kayomatero de manga guru. 

41 'Ido'oa so niosidawanono nia 'esa moi 
manga ako ma geneo, 'ena momongo 
to ngini nia akoka 'iso 'o basagioni 
koniakalesanguwa! 

42 Kokia 'idadi niongose nia 'esa moika, 
"Esa moi, ino ta'aikia 'ani ako ma 
geneo gee,' 'ena momongo to nginioka 
'iso 'o basagioni koniamakewa? Ee tei 
tabangeluku! 'Isira to nginiosi ma sirete 
nia akoka niosisupu 'o basagi ge'ena. 

La nimasimake 'itiaiokasi 'asa de 'idadi 
niosisupu nia 'esa moi manga ako ma 
geneo." 

4310 gota 'iga-garaibongo koi'iwa 
'isowokino ma sowoko 'itorou. Koge'enali 
mita 'o gota koiga-garaibonguwa, koi'iwa 
'isowokino ma sowoko 'isure-sure. 

44'O gota 'o utu 'isinoimi posikanako ka 
ma sowokoka. 'O 'ubutu 'ido-dodowoko 
koma'iwa 'isowokino 'o 'ara ma sowoko. 
De 'o sisika koma'iwa 'isowokino 'o 
'anggur ma sowoko. 

#>Koge'enali mita 'o nyawa ma owa, 
yosisupu 'okia sonaa yaowa-owa 
sababu manga singina ma dodaka doka 
yaowa-owa. De 'o nyawa ma dorou 
yosisupu 'okia sonaa 'ito-torou sababu 
manga singina ma dodaka doka ka 
'o dorou. Sababu 'okia naga 'isupu 'o 
'urude ge'ena 'ibaoro 'o singinano." 

46 "Ma faedaa koi'iwa ngini niongose 
'ato ngoi ne'ena to ngini nia Jou, nako 
ngini koniosingounuwa 'okia naga gee 
tosidemokau. 

47:0 nyawa gee yoboa ngoino de 
yosigisene 'ai demo ma de yodomoteke, 
'ona ge'ena takisitero 'isoka nago'ona? 

48 Ona 'isoka 'o nyawa wimoi gee wi 
woa wosigoko. 'Isira 'o tonaka wapaiti 
wakuru-kurutuku, 'asa de ma fandasi 
wodiai dau 'o teto ma dekude. Gee 
yodungu'uisi ma kaigiwi ma ko'uwa 
sababu 'o fandasi 'ikua-kuata ma 
dekude. 

49 Ma 'o nyawa gee yo'isenoka 'ai 
demo ma koyodomotekuwa, ge'ena 
'isoka wimoi wi woa wosigoko koi'iwaka 
ma fandasi. Gee yodungu'uisi de ma 
woa ge'ena yarubaka de posironga 
'ipiakoroka!" 

7 1'0 Yesus 'iduangino wodotoko 'o 
nyawa yoku-kudaika, de wotagioli 'o 
Kapernaumika. 

2 Ge'enaka dau wimoi 'o Romaka 
manga tentara ma balusu 'awi gilaongo 
kawosiboso-bosono. 'Awi gilaongo 
gu'una wopanyake rekeni wosongenoka. 

3 Ma tentara ma balusu gu'una 
gee wigi'isenoka 'o Yesus woboano 
'o Kapernaumoka, de wakisuloko 
'o Yahudioka manga 'agamaka ma 
balu-balusu yamuruo naga yotagi 'o 
Yesusika ma ngale yoga'asoko la waino 
wi gilaongo ma panyake wosi'aiki. 

“Gee yototarika 'o Yesusoka de wibaja 
yosigou-gounguku la wiriwosi 'o tentara 
ma balusu gu'una. 'Ona kayongosekau, 
"Ma tentara ma balusu nu'una yadaene 
woniriwo 'Aba. 

> Sababu 'una wonasibosono ngone 
'o Yahudioka ma nyawa de 'o pipi 
wokulakau ma ngale miosigoko mia 
lo-lomu ma woa ne'ena ma kotaka." 

6 So 'o Yesus wotagi de de 'ona. Gee 
rekeni ya'adonoka ma tentara ma balusu 
wi woaka, de ma tentara ma balusu 
wakisuloko 'awi ma-manai yaika 'o 
Yesusika la yosidemo 'awi besesongo 

ato, "Aba, 'uwau nomakangela naino 'ai 
woano. Ngona posironga de nokumatioka 
de ngoi kone'ena 'ani bionoka kokiawa 
'idaenuku, so koyadaenuwa tonidawongo 
'ai woaka. 

7Ge'enau so ngoi kotomoroinuwa 
totaari ngonaka 'Aba. Ma ngoi tongaku 
ngaro kanosuloko 'o betongo moi ma 
dua 'ai gilaongo gu'una 'awi panyake 
Taiokau. 

8 Ge'ena 'isoka ngoioli, ngoi mita 
tosigisene 'ai dekude manga pareta, 

de ngoioka deuku de ma 'enali mita 'o 
tentara salingou yosigisene 'ai pareta. 
Nako ma tentara wimoi towisuloko, 
'Notagi!' ge'ena 'una mita wotagi; de 
nako tongose wimoikali, 'Nongoka 
naino!' 'una mita woboa. De nako 
tosuloko 'ai gilaongika, 'Neda nadiai!' 
ge'ena 'una mita wadiai." 

9'0 Yesus wo'isenoka ma kapita 

'awi demo ge'ena de woherangi so 
womapulutuka kawongosekau 'o nyawa 
yoku-kudaika gee wimote-moteke, 
"Tinidongose ne'ena: 'O ngo-ngaku 
kone'ena ma guata koma'iwasi tamake 
ngaro ka 'o Israelokau ma!" 

100, nyawa gee yakisulo-suloko 
yolioka ma tentara ma balusu 'awi 
woaka, 'ena wimake 'o gilaongo gu'una 
wosa-sanangiou. 

11 Ge'ena 'ipasano koito'ingowa de 'o 
Yesus wotagi 'o Nain ma kotaka. 'Awi 
do-domoteke de 'o nyawa yoku-kudai 
yomoteke de de 'una. 

12 Gee 'o Yesus wa'adono 'o kota ma 
ngorana ma amoika, 'ena 'O nyawa 
'o songene yomoku yo'otaka 'o kota 
ma dudunika. Wosonge-songene 
gu'una 'o bao-bao mimoi mi ngowaka 
kawomatengoka. 'O kota ma nyawa 
manga gudai mimoteke 'o bao-bao 
gumuna. 

13 De gee ma Jou Yesus womimake 
'o ngeweka gumuna, de womisingina 
so kawongosekau, "Sioko 'Esa! 'Uwau 
no'ari!" 

14 Ge'enaka de 'o Yesus womasisori 'o 
songene ma mo-mokuka de wa'ao. So 
yomoku-moku go'ona yomaogoro. De'o 
Yesus wongose 'o dogu'uruka gu'una, 
"Ee nomomiki!" 

150), dogu'uru wosonge-songenuku 
gu'una womomiki so wogogerie deika 

wobicarakau. Ge'enaka de 'o Yesus 
wisisarakani ma 'esaka. 

160 nyawa yoodumu yakimodongo de 
wisiare-arene ma Jo'oungu ma Dutu. 
Munuka kayongosekau, "'O nabii ma 
amoko wimoi woboanou ngoneka!" De 
munukali yongose 'ato, "Ma Jo'oungu ma 
Dutu woboanou ma ngale wosilaha 'awi 
kawasa!" 

17 So 'o habari ma ngale 'o Yesus ne'ena 
'itagi 'o Yudea ma daeraaka de ma 
date-dateoka yakilolituku. 

18'O Yohanes wi do-domoteke 
yosidemo 'okia naga 'idadi-dadiokau 
'lodumu ge'ena 'o Yohanesika. So 'o 
Yohanes waki'asoko 'awi do-domoteke 
yamididi 

19 de wakisuloko yotagi ma Jou Yesusika 
yosano, "'Aba, ngonau? 'o Ro-riwo 'o 
Nyawa Wosilaha-laha gee mida-damaau 
moteke ma sira ma Jo'oungu ma Dutu 
wojajiokau 'awi nabiika 'ato dua wimoi 
woboa, bolo salingou miodamaa 'ireguosi 
wimoi?" 

20'O Yohanes wi do-domoteke yamididi 
go'ona yotagi 'o Yesusika de yongose, 
"O Yohanes Wo'osi-'osiki wosuloko 
ngomi miosano ngonaka, ngonau 'Aba 


LUKAS 7.21-24 57 


gee ma Jo'oungu ma Dutu wojajiokau 
'ato dua wimoi woboa? Bolo salingou 
ngomi mioda-damaa 'o nyawa 'ireguosi 
wimoi?" 

21 Ma 'orasi ge'ena 'o Yesus wakisi'aiki 
yopa-panyake manga gudai, de manga 
gudai yakitoka-tokata manga tokata 
woginiiki, de mita manga gudai 
yopilo-piloko wakisilaha so 'idadi 
yomasimake. 

22 So 'o Yesus wosango, "Tagi niolio 
'o Yohanesika de niosidemo 'okia naga 
nio'isene de niamake todiai ge'ena la 
'o nyawa yopilo-piloko yomasimake, 
yolugu-lugu 'idadi yotagi, yakipado-pado 
manga pado 'i'aiki, yakito-topongono 
yomasi'isene, yosonge-songenuku 
yowango de 'o Habari ma Owa ma 
Jo'oungu ma Dutuno 'isitotara 'O nyawa 
yosusa-susaka. 

23 Yosanangioka 'o nyawa gee 
manga singina koikapulawa ngoino so 
koiitomuwa." 

2410 Yohanes wakisulo-suloko go'ona 
yolioka, de 'o Yesus wobicarali 'o nyawa 
yoku-kudaika ma ngale 'o Yohanes, 
wongose 'ato, "Tosanosi nginika! Ngini 
niotagi 'o tonaka 'ika-kakasaka ma ngale 

'okia niodo'oa? Winilega 'o nyawa wimoi 
'awi singina kairiiduwa 'isoka 'o 'ubutu 'o 
dadoko yauwa-uwaka? Ma rai ko'uwa! 

25 Bolo ngini niaika 'okia nialega? 'O 
nyawa wimoi wi baju 'isure-sure? 'O 
nyawa manga pakeangi 'isure-sure de 
yoko-korago yomanoa 'o kadatoka! 

26 So ngini niosupu 'okia nialega? 

Ma ngale 'o nabii wimoi winilega? Ma 
goungu, de 'una 'ifoloidesi de 'o nabii. 

27 Sababu ma ngale 'o Yohanesiou 
gu'una naga 'o Buku 'Itebi-tebininoka 
'isilefoku konee: Ma Jo'oungu ma Dutu 
wongose, 'Nu'una to ngoi 'ai su-suloko. 
Ngoi 'asa towisuloko 'una wosira la ni 
ngekomo woniditiaiokasi 'asa de ngona 
noboa.'" 

28:0) Yesus wakidongoseli, "'O duniaka 
ne'ena 'o nyawa komoiwa 'ifoloi yodaduie 
de 'o Yohanes Wo'osi-'osiki. Ma dua 'o 
Dunia ma Sungioka gee ma Jo'oungu 
ma Dutu wi pareta ma sigoronaka 'o 
nyawa gee kokiawa yakidae-daenuku, 
'ona 'ifoloi yodaduie." 

29 ('O nyawa gee yo'ise-'isene 'o Yesus 
wongose koge'ena, ge'ena dau ma 
dodaka 'o balasitengi yoga-ga'asoko 
mita. 'Ona yanako ma Jo'oungu ma 

Dutu wotiai, sababu ma sira 'o Yohanes 
waki'osikokau. 

30 Ma 'o Farisioka de 'o 'agamaka 
yodoto-dotoko yooluku yadawongo ma 
Jo'oungu ma Dutu 'awi mau 'onaka, 
sababu 'ona yooluku 'o Yohanes 
waki'osiki.) 

31 Ge'enaka de 'o Yesus wobicarali 
wongose 'ato, "De 'okia salingou 
takisi'ade-'ade 'o nyawa-nyawa ne'ena 
naga? 'Ona 'isoka 'okia? 

32 Takisi'ade-'ade 'isoka 'o ngowa- 
ngowaka 'o pasarioka yogoge-gogerie de 
yo'asoko manga ma-manaika, 'Ngomi 
minidababoka 'irame-rame ma ngini 
koniosodawa! Ngomi mionyanyi 'o balisa 
ma nyanyi ma ngini koniobalisawa!' 

33 Ge'enau so gee 'o Yohanes woboano 
wodotoko, 'una 'ijaga wopuasa de 
'o 'anggur kowo'oke-'okeruwa, de 
ngini niongose 'ato, "Una 'o tokata 
widongosamuku!' 

34 Deika gee ngoi 'o Nyawa ma Ngowaka 
toboano, ngoi biasa to'odomo de 'o 
'anggur mita kato'okere 'isoka 'o nyawa 
'iregu-reguoli, de ngini niongose 'ato, 
'Winimake 'o nyawa gu'una! 'Una 
witopokana, wi'eto-'eto, 'o pajaki yoga- 

ga'asoko de 'o nyawa yosowo-sowono 
manga manai.' 

35 Ngaro koge'ena, ma ma Jo'oungu ma 
Dutu 'awi barija 'inyatakau 'itiai naga 
'o nyawa gee ma Jo'oungu ma Dutu wi 
barija yakipa-paretanoka." 

3010) Farisioka wimoi wi ronga 'o Simon 
wisigaro 'o Yesusika la yomasido'odomo 
'awi woaka. So 'o Yesus mita waika 'O 
Simon wi woaka de wo'odomo. 

37 Ge'ena ma kotaka 'o ngeweka 
mimoi 'ami roese mowuku-wukunu. 
Gee mo'isenoka 'ato 'o Yesus wo'odomo 
'O Farisioka wimoi wi woaka de muna 
moboa mo'asa 'o botoli 'o ngai moi gee 
'o teto 'ihali-hali yadiaiku, ma dodaka 'o 
goooro ma bounu yaowa-owa. 

38 Muna mo'ari-'ari mobukuku 'o Yesus 
wi dudunoka 'awi dou ma dateoka, 
de 'awi dou mosipesaka de 'ami 
kongoro. Ge'enaka de 'awi dou ge'ena 
mosidudungu de 'ami utu mosiesaka ma 
de maame, de mosidausu 'o goooro ma 
bounu yaowa-owa. 

3910 Farisioka gu'una wamake 
koge'ena, de ka wi singinaka, "Una 
ge'ena ko'o nabiiwa. Sababu nako 'una 
ge'ena 'o nabii, ma raiokau wanako 

muna ge'ena nagumuna, de ma raiokau 
wanako muna ge'ena mo'ahu 'o sowono 
ma dodaka!" 

40 Ge'enaka de 'o Yesus wongose 
'o Simonika, "Simon, 'okia naga moi 
tomau tonisidemo ngonaka." 'O Simon 
wongose, "Ia 'Aba Guru, kanongose 
bato!" 

41 "Naga yamididi manga nagimi 'o 
nyawa 'o pipi wosibau-bauoka. Wimoi 
wi nagimi 'o saaka 'o ratusu motoa, de 
wimoioli 'o saaka 'o nagi motoa. 

42 Yamididi go'ona koya'akunuwa 
yafangu yabooto manga nagimi 
ge'ena. So manga nagimi ge'ena 
koyakiga'asokuwau so kaiisangikau. Aa, 
yamididi go'ona nago'ona 'ifoloi widora 
'o pipi wosibau-bau gee?" 

43'0 Simon wosango, "Ngoi tamao 
gedagee wi nagimi 'ifoloi 'iamoko 
kowiga'asokuawau!" 'O Yesus wosango, 
"Ani di-dibangi ge'ena yadaene." 

44 Ge'enaka de 'o Yesus womalega 'o 
ngewekaka gumuna de kawongosekau 
'o Simonika, "Monimakekau 'o ngeweka 
numuna 'okia modiai? Ngoi toboano 'ani 
woaka ma konoidakalariwa 'o 'akere 
ma ngale 'ai dou nosi'isoko moteke 'o 

Yahudioka nanga 'adati, ma 'o ngeweka 
numuna 'ai dou ma'isokokau de 'ami 
kongoro de mosidudungu de 'ami utu ma 
ngale moihoromati de moidora. 

4> Ngona konoiamewa, ma 'o ngeweka 
numuna komomaogoruwa 'ai douka 
maame katototarinosi sigado ne'ena. 

46 Ngona konoidarisuwa 'o goooro ma 
bounu yaowa-owa 'ai saekuku, ma 'o 
ngeweka numuna modarisokau 'o goooro 
ma bounu yaowa-owa 'ai douku. 

47 Ma gou-goungu 'ami sowono ma 
amokoka ge'ena ma Jo'oungu ma Dutu 
kowongano-nganonuawau so 'ami dora 
posironga ma amokoka! Ma 'o nyawa 
gee manga so-sowono ka ma eta 'i'ikiri, 
ge'ena manga dora kaiamokuwa." 

48 Ge'enaka de 'o Yesus wongose 'o 
ngewekaka gumuna, "Ani sowono 
'lodumu 'i'ikirokau." 

49 De 'o nyawa gee yomasido- 
dogogeruku yo'odomo de 'o Yesus 
yomakadongose 'ato, "Una wongose 
'una ge'ena ma kia sigado 'idadi 'o 
sowono wa'ikiri?" 

>0 Ma 'o Yesus wongose 'o ngewekaka 
gumuna, "Sababu nongaku ngoino, 

ngona 'o laha namake. Notagiou 
kanosa-sanangi!" 

1 Ge'ena 'ipasano koito'ingowa de 

'o Yesus wotagi 'o kota-kotaka de 
'o soa-soanika ma ngale wosihabari 
'o Habari ma Owa 'ato ma Jo'oungu 
ma Dutu wacobou wopareta ma ngale 
wokoana. 'Awi do-domoteke yamogiooko 
de modidi wimoteke. 

2 Koge'enali mita 'o nge-ngeweka 
yamuruo naga gee woginiikokau 
'o tokata yakido-dongosamuku, de 
wosi'aikokau manga panyake. 'Ona 
ge'ena 'o ngo Maria gee misironga ngo 
Magdalena 'o tokata 'o ngai tumudiingi 
wosisupuokau munaka; 

3de ngo Yohana 'o Khuza ma wekata. 
'O Khuza 'una 'o Herodes wi kadatoka 
yoma-manarama manga balusu; 'o 
ngo Susana de manga gudaiosi 'o 
nge-ngeweka 'iregu. Ka to 'ona ma sirete 
manga kia sonaa yakisiriwo 'o Yesus de 
wi do-domoteke. 

4'O nyawa manga gudai naga 'o 
kota-kotano koitoa-toakuwa kayotuonou 
yoboa 'o Yesusino. Gee manga gudaiokau 
yomatoomuno, de 'o Yesus wakidajarita 
'o 'ade-'ade koneda: 

> "Wopai-pairi wimoi wotagi 'o fini 
wopiakoro. Gee wopiakoro, de munuka 
'itotaka 'o ngekomuku so 'o nyawa 
yadoko-doko de 'o namoro ya'odomo 
yabootoka. 

6 Munuka 'itotaka 'o ngii 'iteto-tetoku 
gee ma tonaka ka ma etaka. Gedagee 
ma go'oo 'isupu de kaimaaioka sababu 
ma tonaka 'iroto. 

“Naga munuka 'itotaka 'o sisika 
ma sigoronaku. Ma sisika ge'ena 
'imasidefero de ma joro, de yapilatu so 
ma joro ge'ena 'isongenoka. 

8 Ma de ma 'ena mita 'itotaka 'o tonaka 
'irewo-rewoku, so 'igo'oo de 'isowoko 
'iliono 'o ratusu moioka." 'O Yesus 
wosijaritaka 'o 'ade-'ade ge'ena, de 
kawongosekau, "Nako de nia ngaukoka 
de nio'isenika!" 

3'O Yesus wi do-domoteke yosano 
'unaka 'o 'ade-'ade ge'ena ma ngale 
'okia. 

10'O Yesus wosango, "Ngini tinikulakau 
'o co-catu ma ngale niasahe gedagee 
'o nyawa koyanako-nakowasi ge'ena la 
kokia ma Jo'oungu ma Dutu wopareta. 
Ma 'o nyawa 'iregu takisidotoko de 
'o 'ade-'ade. La 'ona yodi-diriidi ma 

koyanakowa ma ngale; de yo'isene ma 
koyasahewa." 

11 "Koneda 'o 'ade-'ade ge'ena ma 
ngale: 'O fini ge'ena 'isoka ma Jo'oungu 
ma Dutu 'awi demo. 

12'Ọ fini gee 'itotaka 'o ngekomuku 
ge'ena 'isoka 'o nyawa gee yo'isenokau 
ma Jo'oungu ma Dutu 'awi demo ma 
'o Tokata ma Koana 'iboa de ya'oraka 
ge'ena to 'ona manga singinaka, la 'uwa 
yongaku de 'uwa yakisilaha. 

13'Ọ fini gee 'itotaka 'o tonaka 
'iteto-tetoku, ge'ena 'isoka 'o nyawa 
gee yo'isenoka 'o demo ge'ena, 
de yadawongo de manga singina 
'isa-sanangi. Ma 'o demo ge'ena 
koimasingutukuwa manga singinaka. 
'Ona yongaku ka 'o 'orasi moi, ka gee 
yakitaili de koyongakuwau. 

14:0 fini gee 'itotaka 'o sisika ma 
dodaku, ge'ena 'isoka 'o nyawa gee 
yo'isenoka ma Jo'oungu ma Dutu 
'awi demo ge'ena, ma yododato ma 
ngale manga 'ahu, yomau yokaya de 
kayosanangi 'o duniaka ne'ena. Ge'ena 
'lodumu yakipilatu sigado koyosisupuwa 
ma sowoko 'isure-sure. 

15'Ọ fini gee 'itotaka 'o tonaka 
'Irewo-rewoku, ge'ena 'isoka 'o nyawa 
gee yo'isenoka 'o demo ge'ena de 
yaga-gaonou manga singina 'iti-tiaioka, 
de yotongosono sigado ma sowoko 
'isupu." 

16 "Komoiwa 'o silo yatuuika de 'o pa'udi 
yositamunuku, bolo yanoaku dau 'o 
dangiri ma timioka. Ma 'ena ma raiokau 
dua yatamide ma ngiioka la 'o nyawa 
gee yowosama 'o woaka 'idadi yamake 
ma siwara. 

17 Koi'iwa gee 'isigi-gi'iunika 'asa 
koisupuwa, de koi'iwa gee 'isipongo- 
pongonino 'asa 'o nyawa koyanakowa. 

18 Ge'enau so niosi-singina 'okia naga 
gee nio'isenokau. Sababu to nago'ona 
de ma 'enau, 'ona 'asa yakikula 'ifoloisi 
'ikudai. Ma to nago'ona koi'iwa, 'asa 
ya'eseka mita 'onaka 'okia naga gee 'ona 
yamaoku de ma 'ena." 

19'O Yesus 'awi 'esa de 'awi riaka 
dodoto yaika 'o Yesusika, ma 'o nyawa 
kaifoloi yokudai so koyototaruwa 'unaka. 

20 So wimoi wongose 'o Yesusika, "'Aba, 
'ani 'esa de ni riaka dodoto doka ma 
dudunoka. 'Ona yomau nimakamake de 
de ngona 'Aba." 

21 Ma 'o Yesus wongose 'onaka, "O 
nyawa gee ma Jo'oungu ma Dutu wi 
demo yo'isene de yodomoteke, 'ona 
ge'ena to ngoi 'ai 'esa de 'ai riaka 
dodoto." 

22 Ma moi ge'ena 'o Yesus de 'awi 
do-domoteke 'o ngo'otiruku yoparene 
de kawongosekau 'awi do-domoteika, 
"Nou, ngone posikaisa 'o talaga ma 
songonasa!" So 'ona mita yotagi. 

23 Gee yosidetika de 'o Yesus wonisuku 
so woma'iduokau. De ino ma rato 
ma talagano ge'ena sigado 'o 'akere 
'iwosama manga ngo'otiri ma dodaku so 
yokokiboditou tanu. 

24 Ge'enaka de 'o Yesus wi do-domoteke 
'o Yesus witomanga kayongosekau, 
"Aba Guru, potorouoka ngone!" 'O 
Yesus womomiki de wodorofu 'o rato 
de 'o moku-moku 'ila-laagomo ge'ena, 
so 'o rato de 'o moku-moku ge'ena 
'imaogoroka. De ma talaga ge'ena 'isoka 
'o gooorou 'ipoade. 

25 Ge'enaka de 'o Yesus kawongosekau 
'awi do-domoteika, "'Ido'oa so 
koningakuwa ngoino?" 'Ona yoherangi 
ma de yakimodongo. De yomakadongose 
moi de moi, "Tei 'o nyawa nu'una 

posironga de wi kuasaka. 'O rato de 'o 
moku-moku wasuloko 'imaogoro de 'ena 
mita wisingounu!" 

26:0) Yesus de 'awi do-domoteke 
yongo'otiri sigado 'O Gerasa ma nyawa 
manga daeraaka 'o Galilea ma talaga ma 
songonasa. 

27 Gee yototarisau 'o Gerasa ma 
daeraaka so 'o Yesus wo'uti 'o dudungisa 
de wimoi 'o tokata widongosamuku 
waino 'o Yesusino. 'Una ge'ena 'o kota 
ma nyawa. 'Una kowomabajukuwa de 
wooluku womanoa 'o woaka so womau 
ka 'o bo'osuku ma 'aru-'arukoka. 

28 Gee wimake 'o Yesus de woma'orese 
deika wosuba 'o Yesus wi bionoka de 
kawongosekau waamo-amokie, "Ee 
Yesus ma Jo'oungu ma Dutu wokuru- 
kurutie 'awi Ngowaka! Nodo'oau ngoino? 
Tanu 'uwa noisikisaa!" 

2910 nyawa gu'una koge'ena wongose 
sababu 'o Yesus wosuloko 'o tokata 
ge'ena 'isupu 'unaka. 'Una kaijaga 
widongosama 'o tokata ge'ena, sigado 
ngaro wi giama de wi dou yapusuoka 
de 'o rate de wijaga kowipidilikawa, 
duga ma rate ge'ena kawatoaoka de ma 
tokata wi'asakau 'o daeraa 'irii-riidika. 

3010) Yesus wosano 'o nyawaka gu'una, 
"Ngona 'ani ronga 'okia?" 'Una wosango, 
"To ngoi 'ai ronga, 'o Kudai." Sababu 'o 
gudaiokau 'o tokata widongosamuku. 

31'0) tokata ge'ena 'imadabaja 'o 
Yesusika, la 'uwa woginiiki 'o sangisara 
ma ngiiku. 

32 Ge'ena ma dateoka 'o juku 'o 
gudaioka 'iti-timiono ma 'inomo 
'imadononu 'o gigie ma agaroka. 'O 
tokata ge'ena 'imadabaja 'o Yesusika 
la wosidabi 'ikokiwosama 'o juku 
'iku-kudaika ge'ena. De 'o Yesus 
womodeke. 

33 So 'o tokata ge'ena 'ikokisupu 'o 
nyawaka gu'una de 'iwosanga 'o jukuka 
ge'ena, ge'enaka de ma juku ge'ena 
'ikokiowara de 'imatebulu ge'ena ma 
babawata ma 'uruoka de daukuku 'o 
talagaku, so 'ikokilutuoka. 

34 Ma juku yopi-piara go'ona yamake 
'okia naga 'idadiokau, de kayoowa-owara 
yosikademo 'o kotaka de 'o soa-soanika 
gee ge'ena ma date-dateoka. 

35 Ge'enaka de 'o nyawa-nyawa 
yokokisupu ma ngale yalega 'okia naga 
'idadiokau gee. 'Ona yaika 'o Yesusika 
de wimake 'o nyawa gee 'o tokata 

wikokipidilokau wogogerie 'o Yesus 'awi 
dou ma dateoka. 'Una womabajukou, 
womanakonou de 'awi di-dibangi 
'itiainokau. So 'ona yakimodongo. 

3610 juku yopi-piara gee 'onau ma sirete 
yamake-make 'okia naga 'idadiokau 
ge'ena, yosijarita 'o nyawa-nyawaka 
kokia witoka-tokata gu'una 'o Yesus 
wisilaha. 

37 Ge'enaka de 'o Gerasa ma nyawa 
yoodumu yoga'asoko la 'o Yesus 
wamadakau manga daeraaka ge'ena, 
sababu 'ona yakimodongo ma sala. So 'o 
Yesus 'o ngo'otiruku woparene ma ngale 
wolio 'o Galileako. 

38:0) nyawa gee 'o tokata wimada- 
madakau womadabaja 'o Yesusika la 
'una 'idadi womoteke, ma 'o Yesus 
kowisidabiwa. So kawisuloko wongose 
'ato, 

39 "Noliou ni woaka de nosikokijarita 
'okia naga ma Jo'oungu ma Dutu 
wodiaiokau ngonaka." So 'o nyawa 
gu'una wotagi wosikademo 'o kota 
wakilolituku 'okia naga 'o Yesus 
wodiaiokau 'unaka. 

40 Gee 'o Yesus wolio 'o talaga ma 
songonako, de 'o nyawa manga gudai 
wisibusuku sababu 'ona wida-damaau. 

41 De wimoi woboa 'awi ronga 'o 
Yairus, 'una ge'ena ge'enaka dau manga 
lo-lomu ma woa ma balusu. 'Una 
wotalibukuku wosuba 'o Yesus 'awi 
bionoka, womadabaja la 'o Yesus waika 
'awi woaka; 

42 ngano 'awi ngowaka kamomatengoka 
mi 'umuru 'o taunu mogiooko de 
modidiou rekeni mosongenoka. 'O Yesus 
'awi do-dagioka wosikaika 'o Yairus 'awi 
woaka, 'ena 'o nyawa manga gudai 
wisikabe'eto. 

43 Ge'enaka dau mimoi mita 'o taunu 
mogiooko de modidiou mopanyake 
mokokopoa. Muna 'ami harataa matagi 
mabootokau sababu momasouru 'o 
doterika, ma komoiwa ya'aiki. 

44'O ngeweka gumuna momasisori 'o 
Yesus 'awi dudunino, de matigi 'awi juba 
ma barenika. Kage'ena de 'ami 'aunu 
'itagi 'itogumokau. 

45'0 Yesus wosano, "Nago'ona 'ai jubaka 
yatigi?" Ma komoiwa yomadongose. 
Ge'enaka de 'o Petrus kawongosekau, 
"Aba, 'o nyawa manga gudaioka 

nisigilolitino; 'ona nisibe-be'etoro monga 
'Aba!" 

4610 Yesus wongose, "Ma naga 'o nyawa 
'itigi. Ngoi tanako, sababu naga 'o guata 
'isupu ngoioka." 

47'0 ngeweka gumuna manako 'ato 
'okia naga modiai ge'ena yanakokau, 
so muna motirineka maika mobukuku 
mosuba 'o Yesusika. De muna mosijarita 
'o nyawa yoku-kudai manga bionoka, 
'ido'oa so matigi 'o Yesus 'awi juba, de 
kage'ena matigioka de 'ami panyake 
ge'ena 'i'aikokau. 

4810 Yesus kawongosekau munaka," 'Ai 
ngowaka, noingaku so nolahakau. 'Uwau 
ni singina 'itubuso!" 

49'O Yesus kawobicarasi, de 'o Yairus 
'awi su-suloko 'awi woa ma dodaku 
wimoi woboa. 'Una wosidemo 'o Yairusika 
wongose 'ato, "Bereki, 'ani mosolese 
mosongenokau. So 'uwau woni'asoko ma 
Guru gu'una." 

20:0) Yesus wo'isenoka ge'ena de 
kawongosekau 'o Yairusika, "'Uwa 
nimodongo. Kanongaku bato, de dua 'ani 
ngowaka molahali!" 

9110 Yairus 'awi woaka ya'adonika, 
de 'o Yesus ka moi ma kowakisidabiwa 


LUKAS 8.52-9.1 73 


yowosama de de 'una mosonge-songene 
mi ngiika, duga ka 'o Petrus, 'o Yohanes, 
'o Yakobus, de 'o ngowaka ge'ena ma 
'esa de ma dea. 

2210) nyawa yoodumu yo'ari ma de 
yoto-tora ma gu-gudaioka ngano 'o 
ngowaka gumuna mosongenukou. Ma 
'o Yesus kawongosekau, "Uwa nio'ari. 
'O ngowaka numuna komosongenuwa 
kamoma'iduoka!" 

>3'Ona wirisela 'o Yesus, sababu 
'ona yanako 'o ngowaka gumuna 
mosongenukou. 

>“ Ge'enaka de 'o Yesus wa'ao 
'o ngowaka gumuna 'ami giamika 
de kawongosekau, "Ee ngowaka, 
nomomikie!" 

>> So 'o ngowaka gumuna mowango, de 
kamomomikokau. Ge'enaka de 'o Yesus 
wongose 'ato, "Tagi 'o 'inomo minikula." 

260) ngowaka gumuna 'ami balusu 
yoherangi ma sala. Ma 'o Yesus 
kowosidabiwa yosikademo 'okia naga 
'idadiokau ge'ena ka moika ma. 

1'0 Yesus wakitoomuno 'awi su- 

suloko yamogiooko de modidi, de 
wakikula 'o kuasa ma ngale 'o tokata 
yoginiiki de 'o panyake yosi'aiki. 

2Ge'enaka de wakisuloko yotagi 'o 
nyawa manga panyake yosi'aiki, de 
yosihabari kokia ma Jo'oungu ma Dutu 
wopareta ma ngale wokoana. 

3 Koyotagiwasi de 'o Yesus 
wakisibesesongokasi 'onaka, wongose 
'ato, "Ania do-dagi ma sigoronaka, 'uwa 
'o kianikia nimadagasa. 'Uwa nio'asa 'o 
papadi, 'o sadakaa ma ngii, 'o 'inomo, 
bolo 'o pipi. De nia pakeangi ka nia 
roesoka. 

“Nako 'o soana moioka naga la moi 
nidawongo nimasido-dogumu ge'enaka, 
ge'ena nioriiduku ge'enaka sigado 
niamadaka ma soana ge'ena. 

> Ma nako 'o soana gee niodulu de 
ma nyawa-nyawa konisidabinowa, 
niamadaka de ma soana ma kakawo nia 
douoka gee niodabarisuku la 'imadadi 'o 
no-nako moi 'ato 'ona 'asa ma Jo'oungu 
ma Dutu wakihukumu." 

6 Ge'enaka de 'o Yesus 'awi do- 
domoteke yotagi 'o soa-soanika ma 
ngale yosihabari 'o Habari ma Owa de 
yosi'aiki 'o nyawa manga panyake kiaka 
naga bato. 

7 Ma 'orasi 'o Herodes wopareta 
'o Galileaka, wogi'isene 'iodumu 

'idadi-dadiokau ge'ena, de wi singina 
'iruahe. Sababu naga munuka yongose 
'ato 'o Yohanes Wo'osi-'osiki gu'una 
wowangodeuoli. 

8 Naga munuka yongose 'ato 'o Elia 
woboanouoli. De munukali yongose 'ato 
'o nabii ma sirasi wimoi wowangodeuoli. 

3'O Herodes kawongosekau, "Ma 
sira ngoi tosulokokau 'o nyawa ya'ogu 
'o Yohanes Wo'osi-'osiki gu'una 'awi 
saeke, so wosongenokau. So 'o nyawa 
nu'una yadaene nagu'una? Naga 'o 
gudaiou to'ise-'isene ma ngale 'una." 
So 'o Herodes wosikanonu ma ngekomo 
womau wimake 'o Yesus. 

1010 Yesus 'awi su-suloko yoliono 
de yosijarita 'o Yesusika 'iodumu gee 
'ona yodiaiokau. Ge'enaka de 'o Yesus 
wakisigaro yotagi yomatingaka dokaika 
'o Betsaida ma kotaka 'idadu. 

11 Ma gee 'o nyawa yoku-kudai 
yanako 'ato 'o Yesus de 'awi do- 
domoteke yotagiokau, de wisidu'uru. 
So gee yototarika de wakidawongo 
de wakisidotoko ma ngale kokia ma 
Jo'oungu ma Dutu wopareta 'awi 
kawasaka. De mita wakisi'aiki gedagee 
yopa-panyake. 

12 Gedagee 'o wange 'itumunu de 
'awi su-suloko yamogiooko de modidi 
go'ona yaino 'o Yesusino kayongosekau, 
"Aba, 'o ngii ne'ena 'imatingakino de 
ne'ena 'itarusou so yaowa yoku-kudai 
no'ona nakisuloko yotagi 'o soa-soanika 
ne'ena ma date-dateoka, la yomadononu 
'o 'inomo de manga ngii ma ngale 
yomasido-dogumu." 

13 Ma 'o Yesus wosango, "Nginiou 
niakikula 'o 'inomo." De 'ona yosango 
kayongosekau, "Ngomioka duga ka 'o 
roti 'o ngai motoaka, de 'o naoko ma 
gosaka 'o ngai modidioka. Bolo salingou 
ngomi miotagi mio'ija 'o nyawa yoodumu 
no'ona manga 'inomo?" 

14'Ona yongose koge'ena sababu 
ge'enaka dau ka 'o nau-naurosi poilia 
yacaana motoaka. 'O Yesus wongose 
'awi su-sulokika, "Niakisuloko 'o nyawa 
yoku-kudai go'ona yogogeruku 'o 'inomo 
yodamaa yomapolu-poluno, 'o bolu moi 
yanagi motoakani." 

15'0) su-suloko yamoteke 'okia naga 'o 
Yesus wongose. 'Ona yosuloko 'o nyawa 
yoku-kudai go'ona yogogeruku 'o 'inomo 
yodamaa. 


LUKAS 9.16-20 77 


16 Ge'enaka de 'o Yesus walese 'o roti 'o 
ngai motoa de 'o naoko 'o ngai modidi 
ge'ena, de womalegade 'o diwangie de 
wo'amalaha ma Jo'oungu ma Dutude. 
Ge'enaka de waeta-eta ma roti ge'ena 
de wokula 'awi su-sulokika ma ngale 
yosibula-bula 'o nyawa yoku-kudaika 
go'ona. 

17 'Ona yoodumu yo'odomo sigado 
yakipunusoka. Ge'enaka de 'o Yesus 
wi do-domoteke yotoomu ma 'inomo 
ma baili ge'ena, 'o pa'udi mogiooko de 
modidioka. 

18 Ma moi ge'ena 'o Yesus womalahidoa 
womatengoka, de 'awi do-domoteke 
yaika 'unaka. Ge'enaka de 'o Yesus 
wosano 'onaka, "Moteke 'o nyawa manga 
di-dibangi, ngoi ne'ena nagu'una?" 

19'Ona yosango, "Naga munuka 
yongose 'ato 'o Yohanes Wo'osi-'osiki, 
munuka yongose 'ato 'o Elia, de munukali 
yongose 'ato 'o nabii ma sirasi wimoi 
wowangodeuoli." 

20 Ge'enaka de 'o Yesus wosanoli, 

"Ma nako moteke ngini ma sirete, ngoi 
ne'ena nagu'una?" 'O Petrus wosango, 
"Aba ngona ge'ena 'o Koana wimoi ma 
Jo'oungu ma Dutu Wiiri-irikokau gu'una." 

21 Ge'enaka de 'o Yesus wakisitiari 
'awi do-domoteika la 'uwa yosikademo 
ge'ena. 

22 De wongoseli, "Ngoi ne'ena 'o 
Nyawa ma Ngowaka salingou posironga 
tosangisaraka, de 'o Yahudioka ma 
balu-balusu de 'o 'imam ma sae-saeke, 
de mita 'o 'agamaka yodoto-dotoko 
'iitomo. 'Ona 'asa 'ito'oma, ma ka 'o 
wange sa'angeka de tomomikokali." 

23 Ge'enaka de 'o Yesus wongose 
'o nyawa yoodumika ge'enaka gee, 
"Nago'ona yomau 'imoteke ngoi, salingou 
'uwa yamoteke ka to 'ona ma sirete 
manga mau, de salingou yamoku 'o 
salip 'o wange 'isinoi-noimi de tatapu 
yomoteke de de ngoi. 

24 Sababu 'o nyawa gee yomau yooluku 
manga 'ahu 'o duniaka ne'ena 'iisanga, 
dua manga 'ahu 'ika-kakali 'iisanga. Ma 
'o nyawa gee manga 'ahu 'o duniaka 
'iisanga sababu koyomasipidiluwa de de 
ngoi, 'asa yamake 'o 'ahu 'ika-kakali. 

25 Ngaro wimoi 'o duniaka ne'ena 
''odumu ka to 'una, ma faedaa koi'iwa 
nako la 'una waisanga 'awi 'ahu ma 
du'uruoka. 

26 Nago'ona yakimaeke yongose 'ato 
'ona ge'ena 'ingaku-ngaku ngoi de 'ai 
do-dotoika, ge'ena ngoi 'o Nyawa ma 
Ngowaka mita 'asa tongose 'onaka 
'ato, 'Ngoi kotininakowa', gee dua ma 
'orasi toboali de 'ai kuasa, de to 'Aba 
'awi kuasa, de mita 'o mala'ekati gee 
'itebi-tebini ma kuasa! 

27 Tinidongose! Naga nginioka ne'ena 
dua wimoi kowosongenuwa nako 
kowamakewasi ma Jo'oungu ma Dutu 
wopareta." 

2810) Yesus wosikokidotokoka 'iodumu 
ge'ena de poilia 'o 'ahadi moi 'ipasano 
de waki'asa 'o Petrus, 'o Yohanes, de 
'o Yakobus yotagi 'o gigiede ma ngale 
yolahidoa. 

2910 Yesus wolahidoa ma gu-gudaioka 
'ena 'awi biono 'ingali de wi pakeangi 
'Tarese daungie 'iletongo. 

30 De yakimake 'o nyawa yamididi 
yomabi-bicara de 'o Yesus ge'ena la 
ma nabii Musa de ma nabii Elia, 'o 
sorogaa ma ginitara yakidisiwaruku. 
'Ona yomabi-bicara ma ngale 'o Yesus 
dua wosongene 'o Yerusalemuoka. 
31(9:30) 

32 Ma 'orasi ge'ena 'o Petrus de 'awi 
ma-manai yonisukoka ma kayasorogano 
yomao, de yamake 'o Yesus 'awi 
kumati ma siwara de yamididi go'ona 
yoma'okode de de 'una. 

33 Gee yamididi go'ona wimadau 'o 
Yesus, de 'o Petrus kawongosekau, "Aba 
Guru, posironga 'isanangioka ne'enaka 
dau. Yaowa ngomi miodiai 'o da-darusu 
'o ngai moi to ngona 'Aba, ngai moi to 
Musa, de ngai moi to Elia." (Ma 'o Petrus 
koge'ena wongose, ge'ena kowanakowa 
'okia wongose.) 

34:0 Petrus kawobicarasi de 'o 
kakamoro 'i'uti de yakisaoka so 'ona 
yakimodongo. 

35 Ge'enaka de 'o kakamorino ge'ena 
yo'isene ma Jo'oungu ma Dutu wi 'ilingi 
'ingose, "Nu'una to ngoi 'ai Ngowaka 

36'0 'ilingi ge'ena 'imaogoroka, de 
'ona wimake 'o Yesus womatengokasi 
ge'enaka. 'O Yesus 'awi do-domoteke 
kayomasiriidino 'iodumu ge'ena, de 
koyosidemowa ka moika ma, 'okia naga 
gee 'ona yamakekau. 

37 Ma bibinoka de 'o Yesus de 'awi 
do-domoteke yaruange yo'uti 'o gigieku 

daku, so gee yototaruku dau ma gigie 
ma timioka de 'o nyawa posironga 
manga gudai yaino 'o Yesusino. 

38 De 'o nauru wimoi 'o nyawa 
yoku-kudai manga sigoronaka dau 
kawasorogade woma'orese, wongose 
'ato, "'Aba Guru, sioko wonilegasi 'ai 
ngowaka. Bo'osa 'una ge'ena 'ai ngowaka 
kawomatengoka! 

39 Nako la 'o tokata widoboa, ge'ena 
kawaso-sorogade wopoaka de wisikagiwi 
so 'awi 'uruno ma 'i'abo. 'O tokata ge'ena 
koimaogoruwa wisangisara, de 'ioluku 
'isupu 'unaka! 

40 Toga'asokokau 'ani do-domoteke 
yoginiiki ma tokata ge'ena, ma 
koya'akunuwa." 

4110 Yesus wosango, "'Etei, ngini ne'ena 
koniongaku-ngakuwa ma Jo'oungu ma 
Dutuka, de niolibakau. Sigado kokiasi ma 
do'ingo ngoi salingou ka de de nginiosi 
de tosabari sigado niongaku? Wini'asono 
'o ngowaka gu'una!" 

4210 ngowaka gu'una wosikaika 'o 
Yesusika, de 'o tokata ge'ena wisi'umo- 
'umo so wi roese ma kaipa-patilangikau. 
Ma 'o Yesus wodorofu ma tokatika 
ge'ena wosuloko 'isupu, so 'isupuoka de 

wosanangiokau. Ge'enaka de 'o ngowaka 
gu'una wisuloko wosikaikali ma deaka. 

43'0 nyawa 'iodumu yoherangi yamake 
ma Jo'oungu ma Dutu 'awi kuasa 
'iamoko ma sala. Ma 'orasi 'o nyawa- 
nyawa kayohera-herangiosi 'iodumu 
gee wodiaiokau ge'ena, de 'o Yesus 
kawongosekau 'awi do-domoteika, 

44 "Niosigisene niosidi-diai de 'uwa 
niamongoro 'ai demo-demo ne'ena: Ngoi 
'o Nyawa ma Ngowaka dua 'isisarakani 
yopa-paretaka." 

4> Ma 'o Yesus 'awi do-domoteke go'ona 
koyasahewa 'awi demo ge'ena sababu 
ma Jo'oungu ma Dutu kowakisisahewasi 
la 'ona 'uwasi yasahe. 'Ona koyasahewasi 
ma yakimodongo yosano 'unaka. 

4610 Yesus 'awi do-domotekoka 
yomakaributu ma ngale nago'ona 'ifoloi 
yoamoko. 

4710 Yesus wanako to 'ona manga 
singina ma dodaka, so wa'eseno 'o 
ngowaka ma dingoono moi de wa'okode 
'awi dateoka. 

48 Ge'enaka de kawongosekau 'awi 
do-domoteika, "Nago'ona yadawongo 
'o ngowaka 'isoka 'o ngowaka ne'ena 
de manga singina 'isa-sanangi sababu 

'imoteke ngoi, ge'ena ma ngale 
'idawongo ngoi. De nago'ona 'idawongo 
ngoi de manga singina 'isa-sanangi, 
ge'ena ma ngale widawongo 'una gee 
woisulo-suloko. Sababu nago'ona gee 
koyakiba-baragunawa naga nginioka, 
'ona 'ifoloi yobaraguna ma Jo'oungu ma 
Dutu wi bionoka!" 

4910 Yohanes kawongosekau 'o 
Yesusika, "'Aba, ngomi miamake 

'o nyawa wimoi 'o tokata woginiiki 
de to ngona 'ani ronga, de ngomi 
komiosidabiwa sababu 'una ko de de 
ngonewa." 

>0'O Yesus wosango 'o Yohanesika 
de 'awi do-domoteke 'ireguka, "Uwa 
winitawanono, sababu 'o nyawa gee 
koyomalawanuwa nginika, 'ona ge'ena 
nginino!" 

>1 Gee 'o Yesus wanako 'ato ma 'orasi 
'isoriokau wisidoa 'o sorogaade, 'una 
waputusokau wotagi 'o Yerusalemuka. 

>2 So wakisuloko 'o nyawa yamuruo 
naga yosira 'o soana moika 'o Samariaka 
ma ngale yakalari 'okia sonaa gee 'o 
Yesus woparaluu. 

>3 Yaika ma ngale yakalari 'okia naga 
gee 'o Yesus wosulokokau, duga ma 

soanoka ma nyawa-nyawa koyosidabiwa 
'o Yesus waika ge'enaka, sababu 
'iwai-waiti monga 'una wosikaika 'o 
Yerusalemuka. 

24 So gee 'o Yesus 'awi do-domoteke 
ge'ena la 'o Yakobus de 'o Yohanes 
yo'isenoka 'ato 'o Yesus kowisidabinowa 
de kayongosekau, "Jou, nomodeke 
mioga'asoko 'o 'uku 'i'uti 'o diwanguku la 
yakibinasa 'o nyawa-nyawa go'ona?" 

>>'O Yesus womapulutuka 'onaka de 
wakingamo. 

>6 Ge'ena 'ipasa de 'o Yesus de 'awi 
do-domoteke yoodumu yotagi 'o soana 
'ireguka. 

>7'O Yesus de 'awi do-domoteke 
manga do-dagi yosigilali, de wimoi 
kawongosekau 'o Yesusika, "Aba, ngoi 
tomau tonimoteke kiaka naga bato!" 

2810 Yesus wosango, "'O haewani 'o joro 
yabi-binasa mita de ma 'arukoka, de 'o 
namoro gee kopapi-piarawa mita de ma 
'igutu, ma ngoi 'o Nyawa ma Ngowaka 
ne'ena 'ai ngii ma ngale tomasiruba-ruba 
koi'iwa." 

> Ge'enaka de 'o Yesus kawongosekau 
'awi do-domoteke 'ireguka, "Noimoteke 
ngoi." Ma 'o nyawa gu'una 

kawongosekau, "'Aba, tanu 'isira 
tolio 'ai dea towipo'osukosi." 

60'O Yesus wosango, "Madaka la 'o 
nyawa gee koyamote-motekuwa ma 
Jo'oungu ma Dutu 'awi mau yapo'osuku 
manga nyawa 'isonge-songene. Ma 
ngona notagiou de nosihabari 'ato 
ma Jo'oungu ma Dutu wokuruekau 
wopareta." 

61 Naga mita wimoioli kawongosekau, 
"Aba, ngoi tomau tonimoteke, ma tanu 
'isira tolio tomasilo-loasi." 

6210 Yesus kawongosekau 'o nyawaka 
gu'una, '"O nyawa gee yokuruekau 
yopajeko la yomadutumu manga 
dudunoko, koyadaenuwa yodadi ma 
Jo'oungu ma Dutu 'awi kawasa." 

10 1 Ge'ena 'ipasa de ma Jou 

woiriki 'awi do-domoteke yanagi 
tumudiingoli, de wakisuloko yami-mididi 
yosira 'o kota de 'o ngii 'isinoi-noimi 
gee womau wodulu. Kawongosekau 
'onaka, '"'"T'umukukou ma amooka ma 
yo'utu-'utuku ka munukaka. Sababu 
ge'ena nioga'asoko ma Bairi ma Dutuka 
la wakisidingoto yo'utu-'utuku. 

2(10:1) 

3 Niomajobou! Ma niongano-nganono, 
ngoi tinisuloko ngini niotagi 'o nyawa 
yoti-tingkaika, so ngini matero ka 
'o domba 'o haewani 'iti-tingkai ma 
sigoronaka. 

4'Uwa nio'asa 'o pipi ma ngii bolo 'o 
beta-beta, de 'uwa nio'asa 'o capato 
sigado 'o sabi modidi. De 'ania do-dagi 
ma sigoronaka, 'uwa nimaogoruku 
niakitabeasi ka moika ma. 

> Nako niowosama 'o woa moika, 
ge'ena niongosekasi, 'Tabea! Tanu ma 
Jou winisibarakati 'o woa ma dodaka 
ne'ena la koniakiawa 'ikurangi de 
kaniosa-sanangi.' 

6 Nako gee ma woa ma dodaka 
go'ona nidawongo de manga singina 
'isa-sanangi, ge'ena 'ona 'asa yamake 
'o barakati gee niakida-daga'asoko. Ma 
nako konisidabinowa, ge'ena 'o barakati 
gee niakida-daga'asoko ge'ena 'asa 'ilio 
nginika. 

7 Niomanoa gee kiaka naga nidawo- 
dawongoka de nia'odomo 'o 'inomo 
gee nikula. Sababu ma ngale ge'enau, 
ngini 'isoka gee yongose 'ato, "O 
nyawa yoma-manarama ge'ena yadaene 
yadawongo manga sewa.' De 'uwa 

nimato-to'oraka 'o woa moioka de 'o woa 
moikali. 

8 Nako ngini niowosama 'o kota moika 
de ge'enaka ngini nidawongo, ge'ena 
kania'odomo 'o 'inomo gee nikula 
nginika. 

ə Niakisi'aiki 'o nyawa yopa-panyake 
ma kotaka ge'ena, de niositotara 'o 
nyawa-nyawaka 'ato, 'Ma Jo'oungu ma 
Dutu wacobou wopareta nginioka naga.' 

10 Ma nako ngini niowosama 'o kota 
moika de ge'enaka konidawonguwa, 
niosupuka 'o tapakioka de niongose 'ato, 

11'Ka nia kota ma kakawo gee 'amia 
douoka ma miaparisoka ma ngale 
minisingano-nganono nginika 'ato ngini 
kominisidabinowa. De ngaro ma 'orasi 
ne'ena niooluku minidawongo, ma 
niongano-nganono, ma 'orasi 'isoriokau 
ma Jo'oungu ma Dutu wopareta ne'ena 
nginioka!' 

12 Tinisidemo ne'ena, 'o dunia ma 
do-dogumoka dua, 'o Sodom ma nyawa 
'asa manga hukumani 'ifoloi 'iku'arene 
de 'o nyawa ma kotaka ne'ena!" 

13 "Niotorouoka ngini 'o Korazim ma 
nyawa de 'o Betsaida ma nyawa! Sababu 
nako 'o no-nako 'ihera-herangi 'isoka 

nginioka ne'ena la 'idadiokau 'o Tirusoka 
de 'o Sidonioka, tanu 'ona ma do'ingou 
yotoba 'o sowono yodiai de yomasinoa 'O 
balisa ma pakeangi de manga mumuoka 
'o kakawo yodonoaku. 

140), dunia ma do-dogumoka dua, 'o 
Tirus de 'o Sidon ma nyawa 'asa manga 
hukumani 'ifoloi 'iku'arene de ngini 
ne'ena. 

15 De ngini 'o Kapernaumoka, 'uwa 
nimangano-nganono 'ato dua ma 
Jo'oungu ma Dutu winisidaduie sigado 'o 
sorogaade! Ma 'ena dua ngini ni'umo 'o 
narakaka!" 

16 Ge'enaka de 'o Yesus wongose 'awi 
do-domoteika, "'O nyawa gee yosigisene 
de yongaku 'ania demo, ge'ena 'ingaku 
ngoi. 'O nyawa gee niitomo ngini, ge'ena 
'iitomo ngoi. De 'o nyawa gee 'iitomo 
ngoi, ge'ena wiitomo mita 'una gee 
woisulo-suloko ngoi." 

17'O do-domoteke yanagi tumudiingi 
go'ona yolio kayomore-morene. 'Ona 
kayongosekau, "Jou, 'o tokata mita 
'ikoki'isene ngomino nako la ngomi 
miasuloko 'isupu de to ngona 'ani 
kuasa!" 

18'O Yesus wosango, "Ngoi tamake 'o 
Tokata ma Koana 'iotaka 'o diwanguku 
daku 'isoka 'o tawi-tawi. 

19 Niongano-nganono! Ngini tinikulakau 
'o kuasa la ngini ngaro niadoko 'o 
ngia 'ibisa-bisa de 'o kakatama ma 
konido'oawa. De mita niaisanga gee 
nisa-saturuu manga guata, ge'ena la 'o 
Tokata ma Koana ma kuasa, ma ka moi 
ma koi'iwa nisitorou nginika. 

20 Ngaro koge'ena ma 'uwa niomorene 
duga ka sababu 'o tokata 'ikoki'isene 
nginika. Ma 'ifoloiosi niomorene ge'ena 
la sababu 'ania ronga 'ilefokou 
'o sorogaaka, ma ngale ngini 
winidawongokau ma Jo'oungu ma 
Dutu." 

21 Ma 'orasi ge'ena 'o Yesus posironga 
womorenoka, 'awi morene ge'ena 'o 
Ngomasa 'Itebi-tebinino de wo'amalaha 
wongose 'ato, "Aba Jou, gee napareta 
'o diwanga de 'o dunia! Ngoi to'alele, 
sababu 'iodumu ne'ena ngona 
konosidumutuwa 'o nyawaka gee 
yomamaoku yobarija de yanako 'o 
sagala moi-moi, ma ngona nosidumutu 
kiaka naga gee 'o nyawa yakimakeka 

koyoba-barijawa. Ge'enau 'ani singina 
yadaene 'Aba. 

22:0) sagala moi-moi 'ai Dea 
wosisarakaniokau ngoino. Komoiwa moi 
ma gou-goungu 'inako ngoi 'o 'Aba wi 
Ngowaka, duga ka 'ai Dea. Mita komoiwa 
ma gou-goungu winako 'ai Dea, duga ka 
ngoi 'awi Ngowaka de 'o nyawa-nyawa 
gee ngoi tomau takisinako 'ai Dea." 

23 Ge'enaka de 'o Yesus womapulutuka 
'awi do-domoteika de wakidongose 
ka 'onaka duga, "Niosanangioka ngini 
sababu niamakekau gee niamake-make 
ne'ena. 

24 Tinisidemo ne'ena: Ma sira manga 
gudai 'o nabii de 'o koana yomau yamake 
gee ngini niamake-make ma 'orasi 
ne'ena, ma 'ona koyamakewa. 'Ona 
yomau yo'isene gee ngini nio'ise-'isene 
ma 'orasi ne'ena, ma 'ona koyo'isenuwa." 

25 Ma moi ge'ena 'o Yahudioka manga 
'agamaka wodoto-dotoko wimoi waika 
'o Yesusika de witaili kawongosekau, 
"Aba Guru, ngoi salingou 'okia tadiai la 
tamake 'o 'ahu 'ika-kakali?" 

2610) Yesus wosango, "Okia naga 
'isilefoku 'o Buku 'Itebi-tebinoka? 'Okia 
nabaca ge'enaka?" 

27:0), nyawa gu'una wosango, "Salingou 
powidora nanga Jou ge'ena la ma 
Jo'oungu ma Dutu de nanga singina ma 
gou-goungu, de nanga roese de nanga 
'ahu 'iodumu, de nanga guata 'iodumu, 
de nanga 'akali 'iodumu. De pakidora 
nanga ma-manai 'isoka ngone ma sirete 
pomadora." 

2810 Yesus wongose, "'Ani sa-sango 
ge'ena yadaene. Nadiai ge'ena, la 'o 'ahu 
'ika-kakali namake." 

29 Ma 'o 'agamaka wodoto-dotoko 
gu'una womau ka 'una 'itiai. 'Una 
wosano, "Nago'ona ge'ena to ngoi 'ai 
ma-manai?" 

30'O Yesus wosango de 'o 'ade-'ade 
konee, "Naga wimoi 'o Yerusalemuoka 
de wosikauku 'o Yerikhoku. 'O ngekomo 
ma goronaka de yo'ora-ora widingino, de 
'awi kia sonaa 'iodumu ya'ora yabootoka. 
De wipesana rekeni wisongenoka, 'asa 
de wimadakou wololokie 'o ngekomoka 
wodabo-dabode. 

31 Ge'enaka de ma 'imam wimoi woboa 
de wimake 'o nyawa gu'una, de wiresene 
so kawogila-gilaka. 

32 Koge'enali mita 'o Lewi ma nyawa 
wimoi, gee waboa ge'enano de wimakeka 

'o nyawa gu'una de womasisori ma ngale 
wisakisii, wilega ma diai. Ma 'una mita 
kawiresenoka de wogila-gilakau. 

33 Ma ge'enaka de 'o Samaria ma nyawa 
wimoi 'awi do-dagi ma sigoronaka, 
waboa mita ge'enano. Gee wimake 'o 
nyawa gu'una de wi Singina ma sala. 

34 So waika de 'awi dabo wakoki'isoko 
de 'o 'anggur, de wosisouru de 'o 
goooro, ge'enaka de 'awi dabo ge'ena 
wakokitamunu. Wakokitamunoka de 
wisibarene 'awi gorobade de wi'asa 'O 
woaka gee 'o nyawa yodulu-duluka ma 
ngale wileleani. 

35 Ma bibinoka de wa'ese 'o pipi 'o saaka 
'o ngai modidi de wokula 'o woa ma 
dutuka gu'una de kawongosekau, 'Tagi 
winisouru, de nako de ma 'enasi ma 
bo-bangu 'iregu-regu, 'asa tafangu gee 
tainoli ne'enano.'" 

36 Ge'enaka de 'o Yesus wosido-dogumu 
'awi jarita ge'ena de 'awi sa-sano 
naneda, "Moteke to ngona 'ani di- 
dibangi, yaruange go'ona nago'ona 
yodiai 'o nyawa gee wi'ora-'oraka gu'una 
'isoka to 'ona manga manaika?" 

3710 'agamaka wodoto-dotoko gu'una 
wosango, "Gee widora-dora 'o nyawa 

wi'ora-'ora gu'una." Ge'enaka de 'o Yesus 
wongose, "Notagiou de nadiai koge'enali 
mita!" 

38 Ge'enaka de 'o Yesus de 'awi 
do-domoteke yosigila manga do-dagi, 
de ya'adono 'o soana moika. Ge'enaka 
dau mimoi mi ronga ngo Marta, muna 
mo'asoko 'o Yesusika mongose 'ato, 
"Nou, nowosamino." 

39 Ngo Marta 'ami dodoto mimoi mi 
ronga ngo Maria. Ngo Maria muna 
mogogerie ma Jou Yesus 'awi dateoka 
mosigisene 'awi do-dotoko. 

40 Ma ngo Marta muna kamomanarama 
somoi 'o woa ma dodaka. Muna 
maika 'o Yesusika de kamongosekau, 
"Jou, konokalesanguawa 'o ngo 
Maria kamoisitengoka tomanarama? 
Monisuloko la moiriwosi!" 

41 Ma Jou wosango, "Ee Marta, ngona 
nododato de natibangi 'i'ini-'inioka, 'ena 
momongo 'ifoloi 'iparaluu ge'ena duga 
ka 'o ngai moi. 

42 De ngo Maria mairikokau yaowa-owa 
ge'ena la mosigisene 'ai demo, gee dua 
komoiwa ya'ese munaka." 

1 Ma moi ge'ena 'o Yesus 

1 1 wolahidoa 'o ngii moioka. 

Wolahidoa waduanga, de 'awi do- 
domoteke wimoi kawongosekau, "Jou, 
bika minisidotoko ngomino kokia 
polahidoa, 'isoka 'o Yohanes Wo'osi-'osiki 
wi do-domoteke wakidotoko yolahidoa." 

2 So 'o Yesus kawongosekau 'onaka, 
"Nako ngini niolahidoa ge'ena konee: 'Mia 
'Aba 'o sorogaaka! Tanu ngomi 'o nyawa 
mioodumu 'ani ronga miositedene. Tanu 
ngona noparetau 'o duniaka, de tanu 
'ani mau miamoteke ne'enaka 'isoka 'o 
sorogaaka. 

3 Tanu nokula mia 'inomo gee 'o wange 
'isinoimi ngomi mioparaluu. 

4'Uwa nosi-singina mia sowono, sababu 
ngomi mita komiosi-singinawau 'o 
nyawa manga sowono ngomino. De 'uwa 
minisimadaka mitaili.'" 

> Ge'enaka de 'o Yesus wongoseli 'onaka 
ma ngale 'o lahidoa. 'Una wosi'ade-'ade 
wongose 'ato, "Nako kogee nginioka 
naga wimoi wotagi 'awi manaika 'o utu 
goronano de wo'asoko wi manaika, "Esa 
moi, tanu ni roti 'o ngai sa'ange nokulano 
ta-tagaliosi, 

6 sababu 'ai manai 'awi do-dagi ma 
sigoronaka, 'asa kawotuluno 'ai woaka 
de 'ai 'inomo koi'iwa ma ngale towikula!' 

7 Nako kogee 'awi manai doka 'o 
woa ma dodano wosango 'ato, "Etei, 
'uwa noisikadangonol 'O ngorana 
'ikuciokau de ngoi de 'ai ngowa-ngowaka 
mima'iduokau so koidadiwa.'" 

8 Ge'enaka de 'o Yesus wongoseli 'ato, 
"Ngaro 'una ge'ena 'awi manai, ma 
wooluku womomiki ma ngale wikula 
'o kianikia. Ma tinisidemo, ngano 
woga-ga'asoko gu'una kowimaekuwa 
womadabaja kawomekiokau, so 'awi 
manai gu'una 'asa womomikoka mita de 
wikula 'okia naga gee woparaluu. 

?So tinisidemo nginika: Nimalahidoa 
ma ngale nimaga'asoko ma Jo'oungu 
ma Dutuka la 'una 'asa winikula; 
nimadononu la 'asa nimadamake; 
de nimasi'ilingi la 'o ngorana 'asa 
winidebelenga. 

10 Sababu nago'ona yomaga'asoko 'asa 
wakikula, de nago'ona yomadononu 'asa 
yomadamake, de nago'ona yomasi'ilingi, 
'asa 'o ngorana wakidebelenga. 

11 Naga nginioka de ma 'ena? 'o dea 
gee nia ngowaka 'o naoko 'iga'asoko de 
niodukula 'o ngia? 

12 Bolo nako 'iga'asoko 'o namoro ma 
ngowaka de niodukula 'o aili? 

13 Ngaro niotingkai, ma kanianako 
niokula yaowa-owa nia ngowaika. De dua 
nia Deali daku 'o sorogaaka, 'unasi 'ifoloi 
'asa wokula 'o Ngomasa 'Itebi-tebini gee 
'o nyawa yomaga'asoko 'unaka!" 

14 Ma moi ge'ena 'o Yesus 'o tokata 
woginiiki 'o nyawa womou-mouoka 
wimoi. 'O tokata ge'ena 'isupuoka de 'o 
nyawa gu'una wobicarakau. So 'o nyawa 
manga gudai yoherangi. 

15 Ma naga munuka yongose 'ato, "'Una 
'idadi 'o tokata woginiiki, sababu de 'o 
Beelzebul ma kuasa. 'O Beelzebul ge'ena 
'o Tokata ma Koana." 

16 Nagasi mita 'iregu-regu yomau 'o 
Yesus witaili, so 'ona yoga'asoko 'una 
wodiai 'o no-nako moi ma ngale 'isiwaiti 
'ato 'una woboa ma Jo'oungu ma Dutuno. 

17 Ma 'o Yesus wanako to 'ona manga 
singinaka, so kawongosekau 'onaka, 
"Nako 'o negara moi la ma kawasa 
'ikapula-pula de yomakamusu, 'o negara 
ge'ena dua kaipiakoroka. De 'o woa moi 
la ma dodaka yomakasaturuu moi de 
moi, ge'ena dua kayomati-tingaoka. 

18 Koge'enali mita 'o Tokata ma Koana 
ma pareta ma sigoronaka; nako 'o bolu 
moi 'imakasaturuu 'o bolu 'ireguka, 

ma pareta ge'ena dua kaipiakoroka. 
Ma ngini niongose 'ato ngoi toginiiki 'o 
tokata sababu de 'o Tokata ma Koana 
ma kuasa. 

19 Ma 'o nyawa gee yomote-moteke 
de de ngini mita 'o tokata yoginiiki. So 
nako koge'ena, de 'o kuasa kiano 'ona 
'o tokata yoginiiki? So 'o nyawa gee 
niomote-motekou go'ona dua yositantuu 
'ato ngini 'isala. 

20 Ma ngoi 'o tokata toginiiki de to 
ma Jo'oungu ma Dutu 'awi kuasa, de 
ge'ena ma ngale ma Jo'oungu ma Dutu 
woboakau la wopareta nginioka naga. 

21 Nako 'o nyawa wokua-kuata wimoi 
'awi woa wojaga de 'awi dae 'itoto- 
totomo, ge'ena 'awi harataa 'iodumu dua 
koyado'oawa. 

22 Ma nako wimoi 'ifoloiosi wokuata 
widingino de wilaku, ge'ena wolaku-laku 
gu'una 'asa wa'oraka ma woa ma dutu 
'awi dae 'iodumu gee kawosimole-mole, 
de wosibula-bulaka 'awi kia sonaa 
ge'ena. 

2310 nyawa gee ko de de ngoiwa ge'ena 
ma gou-goungu 'ilawani. De 'o nyawa 
gee koiriwowa, ge'ena ma gou-goungu 
yapiakoro 'ai manarama!" 

24 "Nako 'o tokata 'imasimadaka 
moikanioka, 'o tokata ge'ena 'iki- 
kiloliti ma ngale 'imadononu 'o ngii 
'idudu-dudungu la 'imaomasa ma 
koimadamakewa. Sababu ge'ena 
kaingosekau, 'Ngoi dua tolio 'o woaka 
gee tamada-madakau!' 

25 Gee 'itotarika kadoka, de yamake ma 
woa ge'ena 'itebi-tebini de 'isikadiaiku. 

26 Ge'enaka de 'itagi ya'ese 'o tokata 
'iregu 'o ngai tumudiingoli gee 'ifoloiosi 
'itingkai de 'ena ma. Ge'enaka de 
wikokidongosama 'o nyawaka gu'una de 
'imanoa ge'enaka. So ma duanguku 'o 
nyawa gu'una 'awi jako 'ifoloiosi 'itorou 
de ma si-siraka." 

2710 Yesus koge'ena wongoseka, de 
'o ngeweka mimoi ge'ena dau 'o nyawa 
yoku-kudaioka kamongosekau, "Ma 
gou-goungu mosanangioka 'ani 'esa gee 
monisingowaka de monisusu-susu!" 

28 Ma 'o Yesus wosango, "'Ifoloiosi 
yosanangi ge'ena la 'o nyawa gee 
yosigisene ma Jo'oungu ma Dutu 'awi 
demo de yadiai!" 

29 Gee 'o nyawa kayokudai monga 
widolomuno, de wosidowangoli 'awi 
bicara wongose 'ato, "Tei, ngini 'o nyawa 

ma 'orasi ne'ena naga 'ania Singina 'ena 
ma dorouoka. Ngini nioga'asoko todiai 'o 
no-nako 'ihera-herangi la 'idadi niongaku 
ngoino, ma dua ka 'o ngai moi ma 
kotinisidumutuwa. Tinisidumutu duga ka 
ma Nabii Yunus 'awi no-nako. 

30 'Isoka ma Nabii Yunus 'una wodadi 'o 
no-nako 'o Niniwe ma kotaka, koge'enali 
mita ngoi 'o Nyawa ma Ngowaka 
dua todadi 'o no-nako ma ngale 'o 
nyawa-nyawa ma 'orasi ne'ena. 

31'O dunia ma do-dogumoka, ma Koana 
'o ngeweka mimoi daku 'o koresaraku 
'asa misimomiki de 'o nyawa-nyawa ma 
'orasi ne'ena naga, de 'asa makisisala. 
Sababu muna kamomau mo'isene ma 
Koana 'o Salomo woba-barija 'awi 
do-dotoko, ma Koana gumuna motagi 
'ami do-dagi de kaikurutoli 'o dunia ma 
batingoka de maino. Ma ne'enaka naga 
wimoi 'ifoloi woamoko de 'o Salomo, ma 
ngini konisigisenuwa! 

32'O dunia ma do-dogumoka, 'o Niniwe 
ma nyawa 'asa yakisimomiki de 'o 
nyawa-nyawa gee yo'ahu ma 'orasi 
ne'ena naga, de 'ona 'asa yakisisala 'o 
nyawa-nyawaka gee yo'ahu ma 'orasi 
ne'ena naga, sababu 'o Niniwe ma nyawa 

'ona yotobakau 'o sowono yodiai gee ma 
'orasi yo'isene 'o Yunus 'awi do-dotoko. 
Ma ne'enaka naga wimoi ma 'orasi 
ne'ena 'ifoloi woamoko de 'o Yunus, ma 
ngini koniotobawa!" 

33 "Komoiwa 'o silo yatuuika de 
yabataeka bolo 'o pa'udi yositamunuku. 
Ma 'ena ma raiokau yositodenguku 
to 'ena ma ngiioka, la 'o nyawa gee 
yowosama ma woa ma dodaka ge'ena, 
'idadi yamake ma siwara. 

34 Nanga ako ge'ena kaimatero de 
nanga roese ma silo. Nako nia ako 
'idoto ge'ena dua nimasimake 'itiai 'okia 
sonaa niodi-diaioka. Ma nako nia ako 
koidodonuwa ge'ena ngini dua 'isoka 'o 
darusoka. So nako nia silo koiletonguwa, 
ge'ena dua posironga 'itarusoka. 

35 Sababu ge'ena, nimasidi-diai, 'uwa 
sigado 'o darangi gee nginioka naga 
'imadadi 'o darusu. 

36 Nako nio'ahu 'o darangioka, kogee 
ka ma eta ma koitarusuwa, ge'ena nia 
'ahu 'iodumu 'ileto-letongo 'isoka 'o silo 
yodisiwaroko." 

3710 Yesus wobicara 'iduangino, de 
'O Farisioka wimoi wo'asoko 'o Yesus 

wo'odomo 'awi woaka. So 'o Yesus walika 
wo'odomo ge'enaka. 

38:0) Farisioka gu'una woherangi 
wimake 'o Yesus wo'odomo 'ena 'isira ko 
wi giamuwa wa'isoko. Sababu moteke 'o 
Yahudioka manga 'agamaka ma 'adati, 
nako la yo'odomo ge'ena salingou 'isira 
manga giama ya'isokokasi. 

39 Sababu ge'ena ma Jou wongose 
'unaka, "Ma goungu ngini 'o Farisioka 
ge'ena 'isoka 'o sawoko de 'o sude ka ma 
dudunino nia'isoko niatebi-tebini monga, 
ma 'ania singinaka doka ka 'o foriki de 'o 
dorou. 

40 Ngini niohaga-haga! Ma Jo'oungu ma 
Dutuou wosidadiku 'ania roese de mita 
nia singina, so 'una wanako nia singina 
'itebini bolo ko'uwa. 

41 Gee 'isoka nia sawokoka de nia 
sudeka ge'ena la 'okia naga gee nginioka 
naga, ge'enau salingou niakikula 'o 
nyawa yosusa-susaka. Koge'ena ma 
ngekomo, 'iodumu ge'ena 'asa nisitebini. 

42 Niotorouoka ngini 'o Farisioka! 'Ania 
joro ma hasili 'isoka kogee 'o sayoro, 

'o bawangi, de 'o rapa 'iregu-reguosi, 
'o liunu mogiooko ge'ena niosisuba 
ma Jo'oungu ma Dutuka 'o liunu moi. 

Ma 'o loa de 'o dora ma Jo'oungu 

ma Dutuka koniakalesanguwa. 'Ena 
momongo ge'enau salingou niadiai, de 
'uwa koniadiaiwa 'iregu-regu ge'ena 
mita. 

43 Niotorouoka ngini 'o Farisioka! Ngini 
nioduaka niogogere ma bionuku 'o 
lo-lomu ma woaka la bari 'o nyawa nisije, 
de nioduaka nihoromati 'o pasarioka. 

44 Niotorouoka ngini! Ngini 'isoka 
'o bo'osuku ma no-nako koi'iwaka 
so 'o nyawa yadoku-doku 'ena 
koyanakokawa." 

450 Yahudioka manga 'agamaka 
wodoto-dotoko wimoi kawongosekau 'o 
Yesusika, "'Aba Guru, de 'ani demo-demo 
ne'ena, minisiti-tingoono ngomino mita." 

4610 Yesus wosango, "Ngini mita 
niotorouoka 'o 'agamaka niodoto- 
dotoko! Ngini niakisimoku 'okia sonaa 
'isusa-susa de niokula 'o 'atorangi 
'itu-tubuso, ma ngini ma sirete ka ma 
eta ma niooluku niakiriwo 'O nyawa 
yosidagi ge'ena. 

47 Niotorouoka ngini! Ngini niosigoko 'o 
nabii manga bo'osuku, 'ena momongo 
to nginiou ma sirete 'ania edete de nia 
dotumu yakito'oma. 

48 So ngini ma sirete niongose 'ato 
ngini niosimoteke 'okia naga 'ania edete 
de nia dotumu yodiaiokau; sababu ma 
goungu 'onau yakito'oma 'o nabii go'ona, 
de ngini niosigoko manga bo'osuku. 

49 Sababu ge'ena ma Jo'oungu ma 
Dutu 'awi demo 'iba-barija 'ingose, 'Ngoi 
'asa takisidingoto 'onaka 'o nabii de 'ai 
su-suloko; munuka dua yakito'oma, de 
munuka dua yakisikisaa!' 

>0 So ma Jo'oungu ma Dutu 'o nyawa- 
nyawa ma 'orasi ne'ena winihukumu ma 
ngale 'o do'oma 'o nabii ''odumika gee ka 
ma 'orasi 'o dunia 'isidadiku de 'isikaino. 

>l 'Ikurue ka 'o Habel wito'oma sigado 
'o Zakharia gee wito'oma 'o su-suba 
'idu-dutuuku ma ngii de ma Jo'oungu 
ma Dutu 'awi Woa ma sigoronaka. 
Tinidongoseli ne'ena: Ngini 'o nyawa 
ma 'orasi ne'ena 'asa nihukumu sababu 
niamoteke 'isoka ma sira nia edete de 
nia dotumu yadi-diai. 

>2 Niotorouoka ngini 'o 'agamaka 
niodoto-dotoko! 'O kuci gee 'isipe- 
pelenga 'o cawaro ma ngorana naga 
'idaotika nginioka, ma ngini ma sirete 
niooluku niowosama ma ngale nianonu 
'o cawaro ge'ena. 'Ipulutu so ngini 

niakikatatoko 'o nyawa gee yomau 
yowosama ma dodaka!" 

>3 Gee 'o Yesus womagoraka ge'enaka, 
de 'o 'agamaka yodoto-dotoko de 'o 
Farisioka 'o Yesus wingelo ma sala. De 
posironga wibole ma timi-timioka la bari 
wobicara 'o sagala moi-moi, 

24 ma ngale yomau yatagoko 'o kianikia 
moi wosibicara 'isala, so kawisilegau. 

1 2 1'O nyawa yocaanoka 

yomatoomuno sigado 

yomasikabe'eto. Yomapoluno de 'o 
Yesus kawongosekau 'awi do-domoteika, 
"Niomasitiari 'o Farisioka manga ragika, 
ge'ena la manga ngelukika. 

2'Okia naga gee 'itamu-tamunuku 
'asa kaikokisupuoka, de 'iodumu gee 
'isigi-gi'iunino 'asa 'o nyawa kayanakoka. 
3 Ge'enau so 'okia naga gee niosibicara 
kaniosipongo-pongonino, dua 'asa 

'o nyawa 'iodumu yokoki'isene. De 
'okia naga gee niosisudu-sudu 'o 
nyawa manga ngaukika 'o ngii moioka 
'ibeno-benoka, 'asa yosikawasa." 
4"Niongano-nganono, 'ai ma-manai! 
'Uwa niakidomodongo 'ona gee ka 

nia roese duga 'idadi yato'oma ma 
koya'akunuwa yadiai 'ifoloide de ge'ena. 

> Yaowa tinisidemo nago'onaka 
salingou niakidomodongo. Salingou 
winidomodongo ma Jo'oungu ma Dutuka! 
Sababu 'una 'awi kuasa 'o nyawa manga 
ngomasa wapidili de mita waki'umo 'o 
narakaka! Ma gou-goungu tinisidemo 
ne'ena, salingou winidomodongo ma 
Jo'oungu ma Dutuka! 

6'Ọ tui-tui 'o ngai motoa yawukunu ma 
'ija 'o sengi modidioka ma ngale ma 'ija 
matero koi'iwaka. Ngaro koge'ena ma 
ka 'o ngai moi ma kowamongoruwa ma 
Jo'oungu ma Dutu. 

7 Nia utu nia saekoka ma 'iodumu 
wadoimokau, sababu ge'ena 'uwa 
nimodongo, ngini 'ifoloi niobaraguna de 
'o gatuaka." 

8 "Niongano-nganono: 'O nyawa 
gee yomangaku 'ato 'ona to ngoi 'ai 
do-domoteke 'o kawasa manga bionoka, 
ngoi 'o Nyawa ma Ngowaka mita 'asa 
tosimaigoungu 'ato 'ona ge'ena to ngoi 
'ai do-domoteke ma Jo'oungu ma Dutu 
'awi mala'ekati ''odumu ma bionoka. 

3 Ma 'o nyawa gee yomasipongonoka 
'o kawasa manga bionoka 'ato 'ona to 
ngoi 'ai do-domoteke, 'onaka mita ngoi 
'o Nyawa ma Ngowaka 'asa tomadidumu 

ma Jo'oungu ma Dutu 'awi mala'ekati 
'lodumu ma bionoka. 

10 Nako moikani 'o kianikia yongose 
ma ngale 'iitomo ngoi 'o Nyawa ma 
Ngowaka, ge'ena kayakisilahakasi 
manga so-sowono ge'ena. Ma nago'ona 
yosito-torou 'o Ngomasa 'Itebi-tebini, 
ge'ena koyakisilahawau. 

11 Ngini dua ni'asa 'o lo-lomu ma woa- 
woaka ma ngale ni'urusu 'o pamareta 
bolo yopa-pareta manga bionoka, ge'ena 
'uwa niododato ma ngale kokia salingou 
nimariwo bolo 'okia salingou ngini 
niongose. 

12 Sababu 'okia naga gee salingou 
niongose, dua 'o Ngomasa 'Itebi-tebini 
nisidotoko ma 'orasi ya'adono de." 

13 Wimoi yoku-kudaioka dau gee 
kawongosekau 'o Yesusika, "'Aba Guru, 
bika nosuloko 'ai riakika la woisibula 
'amia warisi." 

140, Yesus wosango, "'Esa moi, 
komoiwa 'igorakie ngoi todadi hakimi 
bolo tinisibula nimididi nia warisi!" 

15 Ge'enaka de 'o nyawa yoodumika 
ge'enaka dau gee 'o Yesus wongose, 
"Nimasidi-diai de niomanako-nako, 'uwa 
sigado niodopokana 'o harataa. Sababu 

'o nyawa ma 'ahu koge'enanowa duga 
ngaro 'o harataa kaipoludeu ma." 

16 Ge'enaka de 'o Yesus wosijarita 
'o 'ade-'ade ne'ena: "Naga wimoi 
wokaya-kaya, 'awi tonaka ma hasili 
'iamoko. 

17 'Una watiba-tibangi 'awi singina ma 
dodaka, "Ai tonaka ma hasili ne'ena 
kokiakawau tosidaoto. Kokia toda'akali 
ne'ena?' 

18 Ge'enaka de womatiba-tibangioli de 
ka 'una ma sireteka wongose, 'Aa, ngoi 
todamakekau ma 'akali; 'ai rawongo 
dua tosuloko yakokipiakoro deika 
tosigoko 'ifoloiosi 'iamokie. Ge'enakau 
dua tosidaoto 'ai bira de 'ai kia sonaa 
'iregu-regu.' 

19'Asa de wongoseli kawisinginaka, 
"Alele! Tosanangioka ngoi! 'Okia sonaa 
yaowa-owa 'iodumu de ma 'enau de 
dua koibootuwa de ma tau-taunu. So 
tomaomasikau ne'ena! To'odomo de 
to'okere de katomasa-sanangiou!' 

20 Duga ma Jo'oungu ma Dutu wongose 
'unaka, 'Ee haga-haga! Kane'ena ma 
obiri ngona 'asa nosongene, de nago'ona 
dua yodaene 'ani harataa 'iodumu gee 
napoluno nomadengoka?' 

21 Koge'enali mita 'idadi de 'o nyawa 
gee yomau 'o harataa yomadolomu ma 
ngale yomadengoka, ma koyomariwowa 
ma ngale yodadi kaya ma Jo'oungu ma 
Dutuoka." 

22 Ge'enaka de 'o Yesus wongose 'awi 
do-domoteika, "Ma sababu ge'enau so 
ngoi tongose, "Uwa niododato ma ngale 
'ania 'ahu, ge'ena la 'okia dua nia'odomo 
de niapake.' 

23 Sababu nanga 'ahu 'ifoloi 'ibaraguna 
de 'o 'inomo, de nanga roese 'ifoloi 
'ibaraguna de 'o pakeangi. 

24 Nialega 'o wogono! 'Ena 
koimadutudukuwa, koimadugutukuwa, 
de mita ma rawongo koi'iwa. Ma ma 
Jo'oungu ma Dutu wasowohi! Ngini 'ifoloi 
niobaraguna de 'o sagala namoro so 
nginiosi 'ifoloi ma Jo'oungu ma Dutu 
winipaliara! 

25 Nago'ona nginioka ne'ena yodo- 
dodato so manga 'umuru 'iganapu ngaro 
ka ma eta ma? 

26 Nako ka 'o hali ma dingoono 
ge'ena ma koidadiwa niadiai, 'ido'oa so 
niododato 'o hali 'iregu-regu. 

27 Nialega kokia 'o bunga-bunga 
'o godoaka 'i'oode; 'o bunga-bunga 

ge'ena koimanaramuwa, de mita 
koimadugurituwa ma pakeangi. Ma ma 
Koana 'o Salomo koge'ena wi kaya ma 
koma'iwa womapakeangi ma sure 'isoka 
'o bunga-bunga ge'ena! 

2810 'ubutu 'o godoaka 'i'oo ne'ena 
ma wange de ma bibinoka yatuuku 
yabootokau, ma ma Jo'oungu ma Dutu 
wadiai koge'ena ma sure. De nginioli! Ma 
ngini koniongakuwa rekeni! 

29 So 'uwa niododato de 'uwa nia singina 
'iruahe, ma ngale dua 'okia nia'odomo 
de nia'okere. 

30 Koge'ena, ge'ena godagee 'o nyawa 
ma Jo'oungu ma Dutu kowinako-nakowa 
yodo-dopokana. 'Ena momongo 'ania 
Dea wanako 'ato ngini nioparaluu 
'iodumu ge'ena. 

31 Ma ngini salingou niomariwo la ma 
Jo'oungu ma Dutu wopareta 'ania 'ahu 
ma sigoronaka, la 'iregu-regu mita 'asa 
ma Jo'oungu ma Dutu winikula." 

32 "Ngini gee koniokudaiokawa, 'uwa 
nimodongo! Sababu ma Jo'oungu ma 
Dutu woduaka winikula 'o co-catu 'awi 
paretano. 

33 Niawukunu nia harataa de ma 
pipi niakikula 'o nyawa yosusa- 

susaka. Nimaditiai nia pipi ma ngii 
koito-torouwau; ge'ena la 'o harataa 
'idao-daotika 'o sorogaaka. 'O harataa 
ge'ena koiisanguawau, sababu yotosi- 
tosiki koidadiwa yatosiki, de 'o bobete 
koyatorouwa. 

34 Sababu kiaka naga 'ania harataa, 
'ania singina mita ge'enaka!" 

3> "Niomajaga-jaga niodaari 'okia sonaa 
moi-moi. Ngini salingou nimapakeangi 
nimadudu-duanga de nia silo 'uwa 
'isonge-songene. 

36 'Isoka 'o ro-riwo gee wida-damaa 
manga tuangi wolio 'o ngaamoko ma 
rameno. Nako ma tuangi gu'una woboa 
de 'o ngorana watoteke, 'ona 'asa 
yomatai-taiti widebelenga. 

37 Ge'ena posironga yosanangioka 'o ro- 
riwo gee ma 'orasi manga tuangi woboa 
'ena wakisidatadaenino yoda-damaa ma 
'orasi woboa. Tinidongose ne'ena: Ma 
tuangi gu'una 'asa womadudu-duanga de 
wosuloko 'awi ro-riwo yokokigogeruku, 
de wakileleani. 

38 Posironga yosanangioka 'o ro-riwo 
go'ona gee nako manga tuangi woboa 
'ena 'ona yomadudu-duanga wida- 

dadanu ngaro 'o utu goronau bolo 
ikasi! 

39 Niongano-nganono ne'ena! Nako 'o 
woa ma dutu wanakokau 'o takoro muruo 
yotosi-tosiki yoboa, dua wojagakou la 
yotosi-tosiki go'ona koidadiwa yowosama 
'awi woaka. 

40 Sababu ge'ena ngini mita salingou 
niomajaga-jaga, sababu ngoi 'o 
Nyawa ma Ngowaka dua toboali ngini 
konianakowa ma 'orasi." 

4110 Petrus wosano, "Jou, 'o do-dotoko 
ne'ena nositago-tago ngomino bolo 'o 
nyawa 'iodumika?" 

4210 Yesus wosango, "Tositago-tago 
'o ro-riwoka gee wosingou-ngounu de 
woba-barija, sigado 'awi tuangi wigoraka 
wodadi 'o ro-riwo 'iregu-regu manga 
balusu la wakisi'aturu de wakisi'odomo. 

43 Wosanangioka 'o ro-riwo gee nako 
'awi tuangi wolio de wisida-daenino 'ena 
'awi manarama wadiai! 

44 Tinisidemo ne'ena: Ma tuangi gu'una 
'asa wisijaga 'awi harataa 'iodumu 'o 
ro-riwoka gu'una. 

4> Ma nako 'o ro-riwo gu'una 'awi 
singina ma dodaka wongose 'ato, "Ai 
tuangi 'o do'ingosi 'asa wolio,' ge'enaka 

de wakipa'asana 'o ro-riwo 'iregu 
yoodumu de wo'odomo de wo'okere 
wosigeto-geto, 

46 so 'awi tuangi gu'una dua wolio ma 
wange de ma takoro kowosidongoowa. 
De 'o ro-riwo gu'una 'asa 'awi tuangi 
witeto-tetorie de widiai kaimatero de 
'o nyawa gee koyosingou-ngounuwa 
manga tuangika. 

47'O ro-riwo gu'una gee wanakokau 
'awi tuangi wi mau ma kowadiaiwa, 
ge'ena dua wipa'asana wisirioka. 

48 Ma 'o ro-riwo gee kowanakowa 'awi 
tuangi wi mau, de wadiai 'o kianikia moi 
koyadaenuwa sigado wipesana, ge'ena 
'asa wipesana kowikuatuwa. Sababu 
'o nyawa gee 'o gudaiou yakikula, dua 
'o gudaioli yakiga'asoko 'onaka. De 'o 
nyawa gee 'o gudaiou yakisijaga, 'onaka 
mita 'asa yakiga'asoko 'o gudai." 

49 "Ngoi toboa ma ngale 'isoka 'o 'uku 
tosidadi 'o duniaka ne'ena. De 'ifoloi 
yaowa nako ma 'uku ge'ena 'ilurusokau! 

>0 De ma 'enasi 'o sangisara ma 
dubusoka gee salingou tamoku. De 'ai 
singina 'isusa 'ifoloi gedagee ge'ena 
koidadiwasi. 

>1 Bolo ngini niomangano-nganono 
ngoi toboa ma ngale to'asa 'o sikatiai 'o 
duniano? Ko'uwa, ko 'o sikatiaiwa, ma 
'ena 'o kadi-dingaka. 

>2 So ne'ena de 'isikaika, 'o woa moi 
gee yamotoakani 'asa yomakalawani 
ma ngale ngoi. Yaruangeno yakidaari 
yamididi, bolo yamididino yakidaari 
yaruange. 

>3'Ọ dea 'asa yolawani manga ngowaka 
'o naurika, de 'o ngowaka 'o nauru 'asa 
yolawani manga deaka. 'O 'esa 'asa 
yolawani manga ngowaka 'o ngewekaka, 
de 'o ngowaka 'o ngeweka 'asa yolawani 
manga 'esaka. 'O dungunu 'o bereki 'asa 
yakilawani manga dungunu 'o gooka, 
de 'o dungunu 'o gooka 'asa yolawani 
manga dungunu 'o berekika." 

2410 Yesus wongose mita 'o nyawa 
yoku-kudaika, "Nako ngini niamake 'o 
lobi 'idoa dai 'o wange ma dumunoko 
'idadu, ge'ena ngini kaniongoseka, 'Dua 
'ibesaka.' De ma goungu 'ibesaka. 

>> Nako ngini niamao 'o dadoko 'o 
koresaraku, ge'ena kaniongoseka, 'Dua 
'iogoro.' De ma goungu 'iogoro. 

26 Ngini ne'ena nioduaka nima'uca-uca! 
Ngini 'idadi niosikanako dua 'ibesaka 

bolo 'iogoro kaniamake 'o diwanga de 
'o dunia ma lugo. Ma 'ido'oa so 'o 'orasi 
ma no-nako koniosikanakowa 'okia 'asa 
"Idadi?" 

>/ "Ido'oa so ngini ma sirete 
konia'akunuwa niositantuu 'okia 'itiai? 

>8 Nako naga 'o nyawa nikalaki 'o 
hakimika, ge'ena nimariwo de ma 
goungu ma ngale niosikatiai 'ania 
parakara ge'ena de woka-kalaki gu'una 
ma 'orasi ngini ka 'o ngekomikasi. Nako 
ko'uwa de dua 'una wini'asa 'O hakimika 
de 'o hakimi 'asa nisisarakani 'o polisika, 
de 'o polisi nisingosama 'o buika. 

> Tinidongose ne'ena: Ngini 
dua koniosupuwa 'o buioka nako 
koniokulawasi nia bo-bangu." 

1 Ma 'orasi ge'ena 'o nyawa 

1 3 widajarita 'o Yesusika ge'ena la 
'o Galilea ma nyawa yamuruo naga 'O 
Pilatus wosuloko yakito'oma, gee 'ona 
yositedene manga su-suba ma Jo'oungu 
ma Dutuka 'o Yerusalemuoka. 

2 De 'o Yesus wongose 'onaka, "Moteke 
ngini, 'o Galilea ma nyawa yamuruo naga 
go'ona, 'ona? 'ifoloi yosowono de ma 
Galilea ma nyawa 'iregu-regu yoodumu 
sababu yakito'oma koge'ena? 

3 Ma gou-goungu ko'uwa! Ma tinisidemo 
ne'ena: Nako ngini konimaogoruwa 'o 
sowono niodiai de niooluku niolio ma 
Jo'oungu ma Dutuka, ngini nioodumu 
'asa niosongene mita. 

4Kokiali mita de gee yamogiooko de 
tuangere yosongene 'o Siloamoka, gee 
'o woa 'ikuru-kurutie yakitapadu? Ngini 
niongose ge'ena 'isidumutu 'ato 'ona 
'ifoloi yosowono de 'o nyawa 'iregu-regu 
gee yomanoa 'o Yerusalemuoka? 

> Ma gou-goungu ko'uwa! Ma moiosi 
tinisidemo: Nako ngini koniomaogoruwa 
'o sowono niodiai de niooluku niolio ma 
Jo'oungu ma Dutuka, 'asa niosongene 
mita." 

6 Ge'ena 'ipasa de 'o Yesus wosijarita 
mita 'o 'ade-'ade naneda: "Naga wimoi 
'awi 'ara ma utu wi 'anggur ma betuoka. 
Ma moi ge'ena 'una waika wanonu ma 
'ara ma sowoko ge'ena ma utuoka, ma 
ka 'o ngai moi ma kowamakewa. 

7 So kawongosekau wode-detebinika, 
"Etei, bika nalega ne'ena 'o taunu 
sa'angenou ngoi taino tanonu ma 
sowoko, ma ka 'o ngai moi ma 
kotamakewa. Tahani kanatodangika! 

'Ena duga ka 'o tonaka ma rewo yabooto 
ya'odomo!' 

8 Ma wode-detebini gu'una wosango, 
'Madaka 'i'ahude 'o taunu moiosi. 
Bereki, ngoi 'asa todabacolo de 'o joro 
'isibobo-bero todonoa. 

3'OỌ taunu nanga bionika dua poilia 
'isowoko. Ma nako koisowokuwa, ge'ena 
'idadi nosuloko yatodanga!'" 

10 Ma moi ge'ena Pomaoma-omasa ma 
Wangeka, 'o Yesus wodotoko 'o lo-lomu 
ma woa moioka. 

11 Ge'enaka dau mimoi 'o taunu 
mogiooko de tuangerou mopanyakeku, 
sababu 'o tokata midongosamuku. So 
'o ngeweka gumuna mopugutokau de 
ka ma eta ma koidadiwa moma'oko 
momabootie. 

12 Gedagee 'o Yesus mimake, de 
kawongosekau, "'Eme, to ngona 'ani 
panyake nimadakau!" 

13 Ge'enaka de 'o Yesus 'awi giama 
womidatamiku 'ami dekuoka, de 
kage'ena de muna moma'oko 
moboootiekau, de misiarene ma 
Jo'oungu ma Dutu. 

140 lo-lomu ma woa ma balusu 
gu'una wongamo, sababu 'o Yesus 'o 

nyawa wakisi'aiki Pomaoma-omasa 

ma Wangeka. 'Una kawongosekau 'o 
nyawa yoku-kudaika, "Naga 'o wange 
butangano ma ngale pomanarama, so 
ge'ena ma wange de niaino nia panyake 
nisi'aiki, ma 'uwa Pomaoma-omasa ma 
Wangeka!" 

15 Ma ma Jou wosango, "Nioelu-eluku 
ngini ne'ena! Pomaoma-omasa ma 
Wangeka ngini nioodumu nia sapi 
bolo nia keledai ma gu-gurungaka 
niosikokisupu nia'asa 'o 'akere 
niosi'okere. 

16 Ne'enaka mimoi 'ami 'asali 'o 
Abrahamuno, 'o taunu mogiooko de 
tuangerinou 'o Tokata ma Koana 
miparetano. De ngini niongose 'ato 
muna koidadiwa misimada 'o Tokata ma 
Koana ma paretaka Pomaoma-omasa 
ma Wangeka!" 

17:0) Yesus 'awi sa-sango ge'ena, 

'o nyawa gee wiito-itomo posironga 
yodamaekoka. Ma 'o nyawa 'iregu-regu 
yoodumu yomorene yamake 'o no-nako 
'ihera-herangi gee 'o Yesus wodi-diai. ma 
doda 


LUKAS 13.18-25 118 


180 Yesus wosano, "Nako ma Jo'oungu 
ma Dutu wopareta, ge'ena kokia ma 
lugo? De 'okia 'idadi tosi'ade-'ade? 

19 Ma lugo 'isoka 'o 'ade-'ade naneda. 
Wimoi 'o sawi ma doda 'o muhi moi 
wa'eseno de watuduku 'awi bairoka. 'O 
fini ge'ena 'igo'oo de 'imadadi 'o gota, de 
'o namoro yodi'igutu ma sago-sagoka." 

20'O Yesus wosanoli, "Nako ma 
Jo'oungu ma Dutu wopareta, 'isoka kokia 
ma lugo, de 'okia 'idadi tosi'ade-'ade? 

21 Ma lugo 'isoka 'o ragi 'o ngeweka 
mimoi mosikaruahe de 'o tarigu ma 
amokoka so 'idoa." 

22:0) Yesus 'awi do-dagi ma sigoronaka 
wosikaika 'o Yerusalemuka, waboa 'o 
kota-kota de 'o soa-soana wosidagi 
wodotoko. 

23 Ge'enaka de 'o nyawa yosano 'unaka, 
"Aba, 'o nyawa gee dua yakisilaha-laha 
koikudaiwa?" 'O Yesus wosango, 

24 "Nako ngini niomau niamake 'o 'ahu 
'ika-kakali ge'ena salingou niowosama 
niaboa 'isoka 'o ngorana 'ipe-pe'etorika. 
De tinidongose ne'ena: Manga gudai 
yomau yowosama, ma koidadiwa! 

25 Gee ma woa ma dutu 'o ngorana 
ge'ena wabeno, ngini nio'okode ma 

dudunoka niotote-toteke de niongose, 
'Bereki, 'o ngorana minidebelengakasi!' 
Ma bereki gu'una 'asa wosango, 'Ngoi 
kotininakowa ngini!' 

26 Ngini 'asa niosango, 'Ngomi 
ne'ena gee pomasido'odomokau de 
pomasido'okerokau de de ngona 
Bereki, de ngona nodotokokau mita 'o 
ngeko-ngekomoka 'amia kotaka!' 

27 Duga ma woa ma dutu gu'una dua 
wongoseli, 'Ngoi kotininakowa ngini. 
Nima'aioka ne'enaka ngini gee 'o dorou 
niodi-diai!' 

28 Gee ngini niakimake 'o Abraham, 'o 
Ishak, 'o Yakub de 'o nabii yoodumu 
yomore-morene ma Jo'oungu ma Dutu 
'awi Dunia ma Sungi ma dodaka, ngini 
'asa nio'ari de niosangisara, sababu ngini 
niginiiki ma dudunika! 

2910 nyawa 'asa yoboa dinaoko 'o 
wange ma siwaroko de daiisa 'o wange 
ma dumunisa, 'o koremiede de 'o 
koresaraku. De dua yomorene de 
yomangodomo ma Jo'oungu ma Dutu 
'awi Dunia ma Sungioka. 

30 Ma gou-goungu dua naga 'o nyawa 
yotu-tu'uru yodadi ma di-disiraka, 

de naga 'o nyawa yosira-sira yodadi 
yotu-tu'uru." 

31 Ma 'orasi ge'ena mita, 'o Farisioka 
yamuruo naga yoboa 'o Yesusika 
de kayongosekau, "Tagi namadakau 
ne'enaka sababu 'o Herodes womau 
wonito'oma." 

3210 Yesus wosango, "Niotagi niosidemo 
gee wosiliba-libaka 'ato ne'ena ma wange 
de bibinoka ngoi toginiiki 'o tokata de 
takisi'aiki 'o nyawa yopa-panyake, ma 'o 
wange sa'angesi de tosido-dogumokau 
'ai manarama. 

33 Ma ne'ena ma wange, wangede, de 
modidioka, ngoi salingou tosigila 'ai 
do-dagi sababu 'o nabii moi koisurewa 
'isongene ko 'o Yerusalemuokawa. 

34 Sioko Yerusalem ma nyawa! Sioko 
ee! Ngini niakito'omakau 'o nabii-nabii! 
Niakiteto niakisongenoka ma Jo'oungu 
ma Dutu 'awi su-suloko! 'Igi-giliou 
tomau tiniriwo 'isoka 'o namoro ma 'esa 
ma ngowaka yajagano yaporonuku, ma 
ngini niooluku! 

35 Ge'enau so ma Jo'oungu ma Dutu ko 
de de nginiwau. Tinisidemo ne'ena: Dua 
konimakewau ngoi sigado ngini niongose 

'ato, "Alele! Wisibarakati 'una gee woboa 
de ma Jou wi kuasa!'" 

14 1 Ma moi ge'ena Pomaoma-omasa 

ma Wangeka, de 'o Yesus wotagi 
wo'odomo 'o Farisioka manga balusu 
wimoi 'awi woaka. Ge'enaka dau ma 
Farisioka gu'una 'awi ma-manai yoboano 
mita ma ngale yo'odomo; 'ona kawisilega 
'o Yesus. 

2 De wimoi wibere-bere 'awi giama de 
wi dou 'iobo-oboso waino 'o Yesusino. 

3Ge'enaka de 'o Yesus wosano 'o 
'agamaka yodoto-dotoika de 'o Farisioka 
ge'enaka dau gee, "Moteke to ngone 
nanga 'agama ma 'atorangi, kaidadi 
posi'aiki 'o nyawa manga panyake 
Pomaoma-omasa ma Wangeka bolo 
koidadiwa?" 

10 'agamaka yodoto-dotoko de 'o 
Farisioka go'ona kayomarii-riidika. 
Ge'enaka de 'o Yesus wi'ao wopa- 
panyake gu'una de wisi'aiki. Wisi'aioka 
de wisuloko wotagikau. 

> Ge'ena 'ipasa de 'o Yesus wongose 
'onaka, "Nako nginioka naga wimoi 
'awi ngowaka bolo 'awi sapi ngai moi 
'iotaka 'o parigiku Pomaoma-omasa ma 
Wangeka, dua ge'ena ma wange 'una 

kowagorakuawa 'awi ngowaka bolo 'awi 
sapi ge'ena?" 

6 Ma ge'ena 'ona komoiwa ya'akunu 
yasango. 

7:0 Yesus wakimake 'o nyawa gee 
yobo-boano go'ona yomau yogogere 
ka 'o go-gogere 'isure-sureku. Sababu 
ge'ena 'una wokula 'o 'ade-'ade nanee 
'onaka: 

8 "Nako ngini ni'asoko 'o modoka 
ma rameka, ge'ena 'uwa niogogere 
ka gee ma bionisa 'idadu ma ngale 
niomau ka 'o go-gogere 'isure-sureku. 
Sababu 'uwa sigado naga wimoiosi 'ifoloi 
wiho-horomati wi'asokoka mita, 

?de ma woa ma dutu salingou waika 
nginika de wongose, "Uwa nomadegese 
ma ngale, 'o go-gogere ne'ena 'ai 
woa ma gikiri nuda wodogogere.' So 
ma rai posironga nimaekoka salingou 
nimato'oraka dai ma dudunu ma 
goungoko. 

10 Sababu ge'ena, nako la ngini 'o 
ga-gasoko niamake, yaowa 'uwa nimaie 
la niairiki 'o ngii gee ngaro ma dudunoko 
ma goungu. Poilia dua gee ma woa 
ma dutu winimake de kawongosekau, 
"Esa moi, nou nogogere nunguku 'o ngii 

'ifoloi yaowa-owaku.' Koge'ena niodiai, 
ngini nisiie 'o woa ma gikiri 'iregu-regu 
yoodumu manga bionoka. 

11 Sababu 'o nyawa gee yomadaduie 
ge'ena ma Jo'oungu ma Dutu 'asa 
wakisidaduuku. Ma gee yomasidaduuku 
'asa wakisidaduie." 

12 Ge'enaka de 'o Yesus kawongosekau 
ma woa ma dutuka, "Nako 'o nyawa 
naki'asoko 'o ngodomino 'o wangeka 
bolo 'o obiruku, 'uwa naki'asoko 'ani 
ma-manai, 'ani riaka dodoto de 'ani 
nyawa-nyawa 'ani sidateke gee yokaya- 
kaya. Sababu dua 'onali ni'asoko mita, 
so dua ngona nomadamake 'okia naga 
nodiaiokau ma gilio. 

13 So nako ngona 'o rame nodiai ge'ena 
yaowa naki'asoko 'o nyawa yosusa-susa, 
yobo-bolohi, yolugu-lugu, de yorau-rau. 

14 Ngona 'asa nosanangioka sababu 
'ona koya'akunuwa yabalasi 'ani singina 
ma sure ge'ena, ma ma Jo'oungu ma 
Dutu 'asa woniparasengi ma 'orasi 
'o nyawa yoti-tiai yakisimomiki 'o 
songenoka." 

15 Ma 'orasi wimoi gee wi'aso- 
'asokino yomasido-do'odomo ge'enaka 
wo'isene 'o Yesus 'awi demo ge'ena 

de kawongosekau, "Yosanangioka 'o 
nyawa gee dua yomasido'odomo de ma 
Jo'oungu ma Dutu, gee dua 'una woboa 
wopareta ma ngale wokoana!" 

16 Ma 'o Yesus wosijarita 'unaka 'o 
'ade-'ade nanee: "Ma moi ge'ena wimoi 
'o rame ma amoko wodiai de waki'asoko 
'o nyawa manga gudai. 

17 Gee ma rame rekeni 'ikurueka de 
'o nyawa gu'una wosuloko 'awi ro-riwo 
wotagi yaki'aso-'asoika wongose 'ato, 
'Niainou! 'Iodumu 'ikokiduangukou so!' 

18 Ma yoodumu go'ona kayomasilo-loa. 
Womasilo-loa ma di-disiraka gee 
kawongosekau, 'Ngoi 'asa kato'ijano 
'o tonaka 'o betu moi, so salingou 
takalegasi. 'Uwa nomadegese ma ngale.' 

19 Gee 'iregu yongose, 'Ngoi 'asa 
kato'ijano 'o sapi 'o sabi motoa de tomau 
tositailosi ma sapi ge'ena so koidadiwa 
taika. 'Uwa nomadegese ma ngale.' 

20 'Ireguoli yongose, 'Ngoi 'asa 
katomodokano, so koidadiwa taika.' 

2110 ro-riwo gu'una wolio de wosidemo 
'awi tuangika. De ma tuangi gu'una wi 
do'otasa 'irama de kawongosekau 'awi 
ro-riwoka, 'Nomatai-taiti notagi 'o kotaka 
ma ngeko-ngekomika de ma ngekomo 

ma di-dingoonika. Naki'asano 'o nyawa 
yosusa-susa, yobo-bolohi, yorau-rau, de 
yolugu-lugu.' 

22 Ge'enaka de 'o ro-riwo gu'una 
wotagi, so woliono de kawongosekau 
'awi tuangika, "Aba, 'ani pareta 
tamoteokau, ma 'o ngii de ma 'enasi 
'Isomoaku.' 

23 Ge'enaka de ma tuangi gu'una 
kawongosekau, 'Notagi 'o ngekomo 
ma amoika de ma di-dingoonika 'o 
kota ma dudunika, de nakigegoto 'o 
nyawa-nyawa yaino la 'ai woa 'i'omanga. 

24 Niongano-nganono! 'O nyawa gee 'o 
ga-gasoko yamake-make ma yoolukino, 
'ona ge'ena dua ka moi ma komoiwa 
ya'odomo 'ai rame ma 'inomo.™ 

25'O nyawa manga gudai yomatu-tuono 
de 'o Yesus. 'O Yesus womapulutuoko de 
kawongosekau 'onaka, 

26 "Nako 'o nyawa yoboa ngoino ma 
ngale 'imoteke, ge'ena salingou ngoino 
'ifoloi 'isibosono. Nako 'ifoloi yosibosono 
ka manga 'esaka, manga deaka, manga 
wekatika, manga ngowa-ngowakika, 
manga riaka dodotika, de 'ifoloiosi ka 
'ona ma sireteka, 'ona koidadiwa yodadi 
'ai do-domoteke. 

27 De nago'ona yooluku 'imoteke de 
yooluku yamoku 'o salip, koyadaenuwa 
yodadi 'ai do-domoteke. 

28 Nako nginioka naga wimoi womau 
'o woa 'ikuru-kurutie wosigoko, ma 
raiokau dua 'isira wadoimokasi ma pipi la 
wanako ya'adonokau sigado 'isiduanga 
bolo ko'uwa. 

29 Sababu nako 'una kowa'akunuwa 
wosiduanga, 'ena ma fandasi ma 
de ma 'enau, ge'ena dua 'o nyawa 
yoodumu yamake-make gee yorisela 
'awi manarama ge'ena. 

30'Ona dua kayongosekau, 'Tei, 

'o nyawa nu'una wosigoko ma 
kowa'akunuwa wosiduanga!' 

31 Nako 'o koana wimoi 'awi tentara 
yacaana mogiookoka womau wakikudoti 
'o koana 'ireguka gee 'awi tentara 
yacaana monaokoka, ma raiokau ma 
koana gu'una watibangokasi 'ato wi 
guata yaowakau wodaari 'awi musu. 

32 Nako wanako 'ato 'una kowokuatuwa, 
ma raiokau dua 'awi musu 'o gurutikasi 
'ena wosidingotokau 'awi su-suloko ma 
ngale yoga'asoko yomakatiai." 

33 Ma duanguku 'o Yesus wongose, 
"Koge'enali mita ngini. Komoiwa moi 

nginioka naga niodadi to ngoi 'ai 
do-domoteke, nako koniamadawa 'ania 
kia sonaa 'iodumu." 

34110 gasi ge'ena yaowa, ma nako 
kaiso-somoau ge'ena koidadiwau padiai 
'iosali. 

35 Ma faedaa koi'iwau ma ngale 'o 
bairoka bolo 'o joro posibo-bero ma. So 
kaya'umo. Nako de nia ngaukoka de 
nio'isenika!" 

1 5 1 Ma moi ge'ena, manga gudaioka 

'o pajaki yoga-ga'asoko de 'o 
nyawa gee 'o kawasa yakimakeka 'o 
nyawa ma dorou yaino yosigisene 'O 
Yesus wodotoko. 

2'O 'agamaka yodoto-dotoko de 'o 
Farisioka yakimake de yokurubungu. 
'Ona kayongosekau, "Cedeke, 'o nyawa 
nu'una wakidawongo 'o nyawa ma dorou 
de yomasido'odomoli!" 

3 Sababu ge'ena 'o Yesus wakidajarita 
'o 'ade-'ade ne'ena: 

4"Nako wimoi nginioka naga 'awi 
domba 'o ratusu moioka, de 'iisangoka 'o 
ngai moi, dua 'okia wodiai? Ma raiokau 
dua wamada ma domba 'o nagi siwo 
de siwo ge'ena 'o 'ubu-'ubutoka, de 

wotagi wanonu 'iisa-isangoka gee sigado 
wamake. 

>De nako wamakeli ma domba ge'ena, 
ge'ena womorene ma sala sigado ma 
domba ge'ena wamokude, 

6 deika wosigilio. Wototarika 'awi 
woaka de waki'asokino 'awi ma-manai 
de 'awi sidateke de kawongosekau, 
"Alele! Nialega 'ai domba 'iisa-isangoka 
tamakekau! Nou, ngone porame!' 

7 Tinidongose ne'ena: Koge'enali 
mita 'o sorogaaka ma Jo'oungu ma 
Dutu posironga womorenoka, de 'awi 
mala'ekati mita 'ikokimorene ma 
sala ngaro ka moi yosowo-sowono 
yomaogoro 'o sowono yodiai de yolio 
ma Jo'oungu ma Dutuka. Ge'ena 'ifoloi 
yodomorene de godagee yanagi siwo de 
siwo yoti-tiaiou koiparaluuwau yotoba." 

8 "Bolo nako 'o ngeweka mimoi 'ami pipi 
'o saaka 'o ngai mogiookoka, de 'o ngai 
moi 'iisangoka, ge'ena dua 'okia modiai? 
Dua muna manonu 'o silo modutuuku 
de masesara ma bootoka 'ami woa ma 
dodaka ge'ena sigado ma pipi ge'ena 
mamakeka. 

3 Gee mamakeno ma pipi ge'ena, de 
maki'asoko 'ami ma-manai de 'ami woa 

ma sidateke de kamongosekau, 'Ngoi 
tomorene ma sala 'ai pipi 'iisa-isangoka 
tamakenou. Nou, ngone porame!' 

10 Tinisidemo ne'ena: Koge'enali mita 
ma Jo'oungu ma Dutu womorene ma sala 
de 'awi mala'ekati mita 'Ikokimorene, gee 
'o nyawa 'isowo-sowono moi yomaogoro 
'o sowono yodiai de yolio ma Jo'oungu 
ma Dutuka!" 

11'O Yesus wongoseli, "Naga 'o 
dea wimoi 'awi ngowaka 'o nauru 
yamididioka. 

120), dodotoka gee kawongosekau ma 
deaka, "Aba, nanga harataa noisibulanou 
to ngoi ka kone'enasi.' So manga harataa 
ge'ena ma dea wakisibula 'awi ngowaka 
yamididika. 

130 wange muruo naga 'ipasano 
de 'o ngowaka 'o dodotoka gu'una 
wawukunokau 'awi bula ge'ena, de 
wotagi 'o daeraa 'ikuru-kurutika. 
Ge'enaka doka 'una 'awi pipi ge'ena 
wosisasaru kawosiso-somoa. 

14 Gedagee 'awi pipi 'ibootokau de 'o 
baulaco ma kiamati 'idadi ma daeraaka 
ge'ena, so wosaigalere. 

15 Ge'enaka de 'una wotagi 
womanarama 'o sewa wo'ese 'O 

daeraa ma dutuka wimoi ge'enaka dau, 
gee wisuloko 'awi titi wojaga 'o liunoka. 

16 So womanarama 'ena wisawini 
'ifoloiokau sigado womau 'o titi ma 
'inomo ge'ena wa'odomo. Ngaro wisawini 
'ifoloiokau, ma komoiwa 'o 'inomo 
wikula. 

17 Ge'enaka de womatoduba de 'awi 
singina ma dodaka kawongosekau, "O 
nyawa gee yoma-manarama 'o sewa 
yo'ese-'ese 'ai deaka posironga de 
manga 'inomoka, de ngoi ne'enaka dau 
'o sawini rekeni tosisongenoka! 

18 Ngoi dua tolio 'ai deaka de tongose 
'unaka: 'Aba, ngoi tosowonokau ma 
Jo'oungu ma Dutuka de mita ngonaka. 

19 Koyadaenuawau noisironga 'ani 
ngowaka 'Aba. Noidiai 'isoka 'ani nyawa 
'o sewa yo'ese-'eseu ngonaka 'Aba.' 

20 So wotagiokau wolio ma deaka. 'O 
woaka 'ena 'o gurutikasi, 'ena ma dea 
wimakekau. De ma dea wi singina so 
kawido-doowarika wikooo de wiame. 

21'O ngowaka gu'una kawongosekau, 
"Aba, ngoi tosowonokau ma Jo'oungu 
ma Dutuka de ngonaka 'Aba. 
Koyadaenuawau ngoi noisironga to 
ngona 'ani ngowaka 'Aba.' 

22 Duga ma dea waki'asokino 'awi 
ro-riwo de kawongosekau, 'Niomatai- 
taiti nia'ese 'o pakeangi gee 'isure 
'ifo-foloi de winisinoaku. Wini'ali-'alino 
de winicapatode. 

23 Ge'ena 'iduanga de nia'ese 'o sapi ma 
gooka yaowa-owa de niatoaka. Ngone 
dua pomarame pomore-morene. 

24 Sababu 'ai ngowaka nu'una 'isoka 
wosongenokau ma wowangokauoli. 
'Una matero kawoisangokau ma ne'ena 
towimakenouoli.' Ge'enaka de 'iodumu 
'ikokiduanguku de yorame. 

25 Ma 'orasi ge'ena 'o ngowaka 'o 
riaka 'o bairoka. Gee wolio so 'o woa 
wodomoorika, 'una wogi'isene 'o damunu 
de 'o liwanga ma 'ilingi, de mita yosoda 
de yohia-hia. 

26 'Una wi'asokino 'o ro-riwo wimoi de 
wosano, "Okiau ne'ena 'o woaka?' 

27:0) ro-riwo gu'una wosango, 

"Ani dodoto wolionou! De 'ani dea 
wosulokokau 'o sapi ma gooka yaowa- 
owa yatoaka, sababu wimakenou 'awi 
ngowaka kawosa-sanangi!' 

2810 ngowaka 'o riakoka gu'una wi 
do'otasa 'irama so wooluku wowosama 

'o woaka. Ge'enaka de ma dea wosupu 
wibaja wowosama. 

29 Ma 'una kawongoseka, 'Tei! De ma 
tau-taunou tonileleani 'Aba, de koma'iwa 
talawani 'ani pareta. Ma ka 'o kabingi 'o 
ngai moi ma koma'iwasi noikula tatoaka 
la mimarame de 'ai ma-manai! 

30 Ma 'ani ngowaka gu'una 'ani harataa 
wabootokau wosisasaru 'o nge-ngeweka 
ma do-dorou, duga gee woliono 
de wonidotoaka 'o sapi ma gooka 
yaowa-owa!' 

31 Ma dea wosango 'awi ngowaika, 
'Ngona kaitaurika de de ngoi ne'enaka 
dau. 'Okia sonaa 'iso de to ngoiou ge'ena 
to ngona mita. 

32 Ma ngone salingou pomarame 
de pomorene sababu 'ani dodoto 
gu'una matero kawosongenokau ma 
ne'ena wowangodeuoli; 'una matero 
woisangokau ma ne'ena powimakenou.'" 

1'O Yesus wongose 'awi 

1 6 do-domoteika, "Naga wimoi 
wokaya-kaya, to 'una 'awi pipi ma 
ga-gao wimoi gee wisijagano 'awi 
harataa 'iodumu. Wokaya-kaya gu'una 
wo'isene 'ato 'awi pipi ma ga-gao gu'una 
'o pipi wosihalebiru. 

2 So wi'asoko 'awi pipi ma ga-gao 
gu'una de kawongosekau, 'Ngoi 
togi'isenokau ngona nosihalebiru 'ai 
harataa. So ne'ena nositotarinou 'iodumu 
gee nama-manarama ma ngale najaga 
'ai harataa 'iodumu, sababu ngona 
koidadiwau nodadi 'ai pipi ma ga-gao.' 

3So 'o pipi ma ga-gao gu'una 
wamatiba-tibangi de wi singina ma 
dodaka doka kawongosekau, 'Ngoi 
salingou 'okia todo'oa? 'Ai balusu 
woisiogorou. Topacolo, kotokuatuwa; 
tomaga-ga'asoko, 'imaeke. 

4 Ngoi tanakokau salingou 'okia todiai 
la gee woisiogoroka, ma naga 'o nyawa 
'idawongo tomanoa manga woaka!' 

>So 'o pipi ma ga-gao gu'una 
wakikoki'asoko gee yonagi-nagimoka 
'awi balusika. De wosira-sirano woboa 
gee 'unaka kawongosekau, "Okia moi 
'ani nagimi 'ai balusoka?' 

6'O nyawa gu'una wosango, "O goooro 
'o jeregeni ratusu moi.' 'O pipi ma 
ga-gao gu'una kawongosekau 'unaka, 
'Neda 'ani nagimi ma surati. Nogogeruku 
de nomatai-taiti nalefo la 'ai balusu 
kowanakowasi 'ena nalefokou ka 'o 
jeregeni nagi motoa.' 

7 Ge'enaka de wongose wimoikali, 
'Ngona, 'Esa moi, 'ani nagimi 'okia moi?' 
'O nyawa gu'una wosango, "O bira 'o 
karongo caana moi.' 'O pipi ma ga-gao 
gu'una kawongosekau 'unaka, 'Neda 'ani 
nagimi ma surati. Nalefoku ka 'o ratusu 
tuangerou.' 

8'O pipi ma ga-gao gu'una kowoloawa 
ma 'awi balusu kawoki-kiliri ngano 'awi 
'akali 'idoto wosiliba ma ngale watibangi 
'awi 'ahu 'o bio-bionika. De ma goungu 
'o nyawa gee kowimote-motekuwa ma 
Jo'oungu ma Dutu, 'ifoloi manga 'akali 
'idoto ya'aturu ka to 'ona ma sirete 
manga kia sonaa 'o duniaka ne'ena, 
positero 'o nyawa gee yo'ahu ma ngale 
wileleani ma Jo'oungu ma Dutu." 

?Ge'enaka de 'o Yesus wobicarali 
wongose 'ato, "So, niosigisene! Ngini 
salingou niapake 'o dunia ne'ena ma 
harataa ma ngale 'o nyawa niakiriwo la 
nimadamake 'ania manai ma dutu, la 
gee 'o dunia ne'ena ma harataa ma 'ija 
koi'iwakau, ngini 'asa nidawongo 'o ngii 
'ika-kakalioka. 

100, nyawa gee 'idadi yakingaku 
'okia sonaa ma di-dingoonoka, ge'ena 
'idadi mita yakingaku 'okia sonaa 'ila- 


LUKAS 16.11-15 135 


laagomoka. Ma 'o nyawa gee koidadiwa 

yakingaku 'okia sonaa ma di-dingoonoka, 
ge'ena koidadiwa yakingaku 'okia sonaa 

'ila-laagomoka mita. 

11 So nako ngini koningakuwa nisijaga 
'o harataa 'o duniaka ne'ena, nago'ona 
nisijaga 'o harataa 'ika-kakali? 

12 Nako koningakuwa niojaga 'o nyawa 
'iregu manga harataa, dua komoiwa 
nikula 'okia naga gee 'imadadi to nginiou. 

13 Komoiwa yomanarama manga balusu 
yamididioka; sababu dua wimoika 
'ifoloi widora de gee wimoikali, bolo 
dua wimoika 'ifoloi wisingounu de gee 
wimoikali. Koge'enali mita ngini. Ngini 
koidadiwa niamanarama to ma Jo'oungu 
ma Dutu 'awi mau, ma de nio'ahu 
kanimadolomu 'o duniaka ma harataa." 

14'O Farisioka yo'isene 'iodumu gee 'o 
Yesus wongose-ngose, de 'ona wirisela, 
sababu 'ona yodopokana 'o pipi. 

15 Ma 'o Yesus kawongosekau 'onaka, 
"Nginiou ne'ena nako 'o kawasa manga 
bionoka ge'ena nimakeka niotiai, duga 
ma Jo'oungu ma Dutu wanako nia 
singina ma dodaka. 'Okia naga gee 'o 
dunia ma nyawa yamakeka yaowa so 

yosiie-ie, ge'ena ma Jo'oungu ma Dutu 
wodu'uduku. 

160, besesongo gee 'o Musa wokula- 
kula de 'o nabii manga do-dotoko, 
kayamotekosi sigado ma 'orasi 'O 
Yohanes Wo'osi-'osiki gu'una woboano. 
Ma 'orasi ge'enau de 'o Habari ma Owa 
'isihabari ge'ena la kokia ma Jo'oungu 
ma Dutu wopareta ma ngale wokoana. 
De 'o nyawa yomapakisaa ma ngale 
yodadi ma Jo'oungu ma Dutu 'awi 
kawasa. 

17 Ma Jo'oungu ma Dutu 'awi 
besesongoka gee 'o Musa wokula-kula de 
'o nabii manga do-dotokoka, ka 'o hurup 
moi ma koiisanguwa. 'Ifoloi 'igapangi 
'iisanga 'o diwanga de 'o dunia. 

18 Nagu'una 'awi wekata waoluoka de 
wongaamokoli de 'o ngeweka 'iregu, 
'una ge'ena wosongou. De nagu'una 
mingaamoko 'o di-dilikutu gumuna, 'una 
mita wosongou." 

19 "Naga wimoi wokaya-kaya, 'awi 
pakeangi 'iodumu ka gee 'ihali-hali, de 
'o wange 'isinoi-noimi kowomarame 
sababu 'awi 'ahu ma sigoronaka kokiawa 
moi 'ikurangi. 

20 'Awi woa ma ngorana ma bionoka 
winoaku wimoi wosa-saigalere wi ronga 
'o Lazarus. 'Awi roesie ge'ena ka 'o dabo 
'ijaja-jaja 'imasi'omangie. 

21 'Una wodamaa 'o 'inomo ma dotaka 
womau wa'odomo wokaya-kaya 'awi 
meja ma timioka. De 'o kaso 'iboa 
yaaemoli 'awi dabo ge'ena. 

22 Ma do-dogumuku 'o Lazarus 
wosongene, de 'o mala'ekati wi'asa 
'O ngii 'isure-sureka 'o Abraham 'awi 
dateoka 'o sorogaaka. Wokaya-kaya 
gu'una wosongene mita de wipo'osuku. 

23 Yosonge-songene manga ngiioka, 
'una wosangisara ma sala. De ge'enaka 
naga 'una womalega dakuie, wimakede 
'o Abraham daku 'o ngii ma gurutieka de 
'awi dateoka 'o Lazarus. 

24 Ge'enaka de wokaya-kaya gu'una 
womasigasoko 'o Abrahamuka wongose 
'ato, 'Ee 'Aba, noidoranosi. Nosuloko 
'o Lazarus 'awi raraga wawaruoka 'o 
'akeruku de wauku 'ai nga-ngaeme 
wosipesakosi. Ngoi tosangisara ma sala 
'o 'ukuoka ne'ena!' 

25 Ma 'o Abraham wosango, "Ai 
ngowaka, nongano-nganono: Ngona 
sigado nosongenoka nomadamakekau 

'lodumu gee yaowa-owa, ma 'o Lazarus 
'una womadamake ka gee 'ito-torou. 
Ne'ena 'una wosanangi ne'enaka dau, 
ngona nosangisara. 

26 De ngona de ngomi nanga sigoronano 
de ma 'enau 'o luwutasa ma amoko 
moi, la 'o nyawa nongoka de yaika 
ma koidadiwau, de ge'enaka de yaino 
ningino ma koidadiwau!' 

27 Ge'enaka de wokaya-kaya gu'una 
kawongosekauoli, 'Nako koge'ena de 
toga'asoko tosidemogaroku, tanu 'Aba, 
nosuloko la 'o Lazarus waika 'ai dea wi 
woaka, 

28 sababu ge'enaka 'ai dodoto 
yamotoakasi. Toga'asoko tanu nosuloko 
'o Lazarus wakisingano-nganonika 
la 'uwa sigado 'ona mita gee dua 
yosongenoka de yowosama 'o ngili 
'isa-sangisaraku ne'ena.' 

2910 Abraham wosango, 'To 'ona manga 
Buku 'Itebi-tebini de ma 'enau gee 'o 
Musa de 'o nabii 'iregu-regu yositota- 
totara! So 'ona salingou yamoteke 'okia 
naga 'isilefo-lefoku ma bukuoka ge'ena!' 

30 Ma wokaya-kaya gu'una wosango, 
'Nako kage'ena duga ge'ena 
koyosingounuwa ee 'Aba. Ma nako 

yosonge-songenokau yowangodeli de 
yaika yobicara 'onaka, 'ona 'asa yamada 
manga so-sowono.' 

31 Ma 'o Abraham wongose, 'Nako 
'ona koyosingounuwa 'okia naga 
'ingose 'o Musa de'o nabii 'iregu-regu 
manga bukuoka, ma raiokau ngaro 
naga 'o nyawa yosonge-songenokau 
yowangodeli ma koyongakuwa mita.'" 

1'0 Yesus wongose 'awi do- 

1 7 domoteika, "'O hali gee 'imadadi 
'o nyawa 'o sowono yodiai, ma raiokau 
dua de ma 'ena. Ma yotorouoka 'o nyawa 
gee yodadi sababu! 

2 'Ifoloi yaowa nako 'o teto ''amo-amoko 
yosidupusuika manga tomaroka de 
yakitapu 'o ngooto ma lukuku la 
yolutuoka, nako la 'ona yodadi sababu 
'o ngowa-ngowaka ne'ena moioni 
koyongakuwau ngoino. 

3 So tinisidemo, nimasidi-diai! Nako 
nia 'esa moi wosowono nginika, 
ge'ena winitawanono. Nako 'una 
womatoduba de wotobakau, ge'ena 
'uwau niosi-singina 'awi sowono. 

“De nako 'una wosowono ngonaka 'o 
wange moi ma gilio ma tumudiingi ma 
wodiaioka ma noimi woboa womasilo- 

loa, ge'ena 'uwau niosi-singina 'awi 
sowono." 

>'O Yesus 'awi su-suloko kayongosekau 
'o Yesusika, "Jou, nosikuata to ngomi 
'amia ngo-ngaku." 

6 Ma Jou wosango, "Nako to ngini 'ania 
ngo-ngaku ma amoko 'iso 'o sawi ma 
dodani, ngini 'idadi niongose 'o waringika 
ne'ena, 'Norapuku de 'o ngootoka 
notadiku,' ma raiokau 'o waringi ge'ena 
'asa nia demo yamoteke." 

7 "Nako nginioka naga wimoi nia ro-riwo 
womanarama 'o bairoka bolo 'o domba 
wojaga-jaga, ge'ena gee woliono de 
ngini ma raiokau koniongosewa 'ato, 
'Nou, no'odomou!' 

8 Ma 'ena niongose 'unaka, 
'Nomasinoaku 'o pakeangi 'itebi- 
tebini noileleani. 'Ai 'inomo noidakalari 
de to'odomo taduanga 'asa de 'idadi 
ngona no'odomo.' 

3'O yongosi gu'una koiparaluuwau 
wisiarene sababu 'una wamotekokau 
'lodumu gee 'awi tuangi wosulo-suloko. 

10 Koge'enali mita ngini. Nako ngini 
niamotekokau 'iodumu gee nisulo- 
sulokokau, ngini salingou kaniongose 

'ato, 'Ngomi ka 'o yongosi biasa; ngomi 
duga kamiadiai 'amia manarama.™ 

110) Yesus 'awi do-dagioka wosikaika 'o 
Yerusalemuka, waboa 'o Samaria de 'o 
Galilea manga daeraa ma ribatingino 

12 Gedagee wowosama 'o soana 
moika, de yaino 'unano yamogiooko 
yakipado-pado. 'Ona yoma'okode 'o 
gurutika 

13 de yomasigaso-gasoko yongose 
'ato, "Yesus! Tuangi! Bo'osa tanu 
minidoranosi!" 

14 Gedagee 'o Yesus wakimake de 
kawongosekau 'onaka, "Niotagi 'o 
'imamika de nioga'asoko yalega 'ania 
roese." Ge'enaka de 'ona yotagi so 
manga do-dagi ma sigoronaka de manga 
panyake 'i'aikokau. 

15 Wimoi 'onaka gee wamao 'ato wi 
pado 'i'aikokau, de wolio ma Jo'oungu 
ma Dutu wisiarene womasa-sagaga. 

16 Ge'enaka de 'o Yesusika wisuba, 
sigado wi biono dau 'o tonaoka de 
wo'amalaha 'o Yesusika. 'O nyawa 
gu'una 'o Samaria ma nyawa. 

17 Ge'enaka de 'o Yesus wongoseli, 
"Kangano yamogiooko manga panyake 
Taikokau. Kiakau yasiwo? 

18 '1do'oa so ka 'o Yahudiwa ma nyawa 
duga woboa wo'amalaha ma Jo'oungu 
ma Dutuka?" 

19 Ge'enaka de 'o Yesus wongose 
'o nyawaka gu'una, "Noma'okode de 
notagiou. Sababu nongaku ngoino so 
'ani panyake 'i'aiki." 

2010) Farisioka yamuruo naga yosano 'o 
Yesusika muruoka ma Jo'oungu ma Dutu 
woboa ma ngale wopareta. 'O Yesus 
wosango, "Ma Jo'oungu ma Dutu 'awi 
pareta koisidumutuwa de 'o no-nako gee 
'o nyawa yamake-make, 

21 sigado 'o nyawa 'idadi yongose, 'Nou, 
Bolo, 'Nou, winilega 'una ngoka doka!' 
Ma ngoi tinidongose, ma gou-goungu ma 
Jo'oungu ma Dutu wokuruekau wopareta 
naga nginioka!" 

22 Ge'ena 'iduangino de 'o Yesus 
wongose 'awi do-domoteika, "Dua 
ma 'orasi ya'adono, ngini 'asa niomau 
pomakamakeli de de ngoi 'o Nyawa ma 
Ngowaka, ngaro ka 'o wange moi ma. 
Ma dua ko'uwa. 

23 De 'o nyawa 'asa yongose nginika, 
'Winilega 'una ngoka doka', bolo 

'Winilega 'una nongoka dau!' Ma ngini 
'uwa niakidomoteika. 

24 Dua ngoi 'o Nyawa ma Ngowaka 
toboali ge'ena 'o nyawa 'o duniaka 
'iodumu 'imake, sababu 'isoka 'o tawi- 
tawi 'isiwara 'o diwangoka yodeletongo 
ma diwanga ma do-dogumu moioka de 
ma do-dogumu moika. 

25 Duga ma di-disiraka ngoi 'o Nyawa 
ma Ngowaka salingou ma gudai 
tosangisara, de 'iitomo 'o nyawa-nyawa 
ma 'orasi ne'ena naga. 

26 Dua ma 'orasi ngoi 'o Nyawa 
ma Ngowaka toboali, 'ena 'o nyawa 
manga 'ahu kaimatero de ma sira 
'idadi-dadiokau gee ma 'orasi 'o Nuh 
wo'ahuosi. 

27:0 nyawa kayomangodomo de 
yo'okere, de yongaamoko. Koge'enau 
yodiai sigado 'o Nuh wowosamoka 'o 
kapalika, de 'o ngu'uisi ma amoko 'iboa 
so yokokisongenoka 'o nyawa-nyawa 
go'ona. 

28 Mita 'isoka gee ma 'orasi 'o Lot, 'o 
nyawa yomangodomo de yomangokere, 
yomawukunu de yoma'ija, yomadaraki 
de manga woa yosigoko. 

29 Ma gee 'o Lot woma'aikoka 'o Sodom 
ma kotaka, ma 'orasi ge'ena 'o 'uku 
de walira 'i'uti daku 'o diwanguku de 
yakisotumu 'ona yoodumu. 

30 Koge'enali dua gee ngoi 'o Nyawa ma 
Ngowaka toboali ma wangeka. 

31 Ma 'orasi ge'ena nago'ona gee daku 
manga woa ma dekuoka, 'uwa yo'uti 
ma ngale manga kianikia manga woa 
ma dodaka ya'ese, ma 'ena salingou 
yomatai-taiti yoowara. 

32 Niosi-singina 'okia naga 'idadi 'o Lot 
ma wekatoka gee muna momadutumu 
'ami dudunoko! 

33'O nyawa gee yomariwo yo'ahu ka 
'o dunia ma sanangioka de yooluku 
yamada, 'ona 'asa koyamakewa 'o 'ahu 
'ika-kakali. Ma 'o nyawa gee yamada 
yo'ahu ka 'o dunia ma sanangioka, 'ona 
'asa yamake 'o 'ahu 'ika-kakali. 

34 Tinidongose ne'ena: Ma 'orasi ge'ena 
'o nyawa yamididioka yoma'iduoka 'o 
dangiri moi, moi dua yaki'asaka de moi 
yakimadaku. 

35'O ngeweka yamididi 'o bira yotutuku 
ma gu-gudaioka, mimoi dua mi'asaka de 
mimoioli mimadaku. 

36 ['O nyawa yamididi yomanarama 
ma gu-gudaioka 'o bairoka, dua moi 
ya'asaka de moioli yakimadaku.]" 

3710 Yesus 'awi do-domoteke yosano, 
"Jou, ge'ena dua kiaka 'idadi?" 'O Yesus 
wosango, "Kiaka naga 'o songene, 
ge'enaka 'o wogono 'imatoomu. 
Koge'enali mita ngoi 'o Nyawa ma 
Ngowaka toboali, ge'ena 'o nyawa 
'lodumu 'asa 'imake." 

1 8 1 Ge'ena 'iduangino de 'o Yesus 

wosijarita 'o 'ade-'ade ngai moi 
ma ngale wakidotoko 'awi do-domoteika 
la 'ona kaitaurika yomalahidoa de 'uwa 
manga singina 'i'ogu. 

2'O Yesus kawongosekau, "O kota 
moioka naga ma hakimi wimoi 
kowisikiamoiwa ma Jo'oungu ma Dutuka, 
de kowakisikiamoiwa nago'onaka bato. 

3 Ma kotaka ge'ena 'o bao-bao mimoi 
mosigali-galiou motaari ma hakimika 
gu'una, moga'asoko womiriwo 'ami 
parakara. Muna kamongosekau, 'Sioko 
tanu noiriwosi towidaari 'ai lawani la 'o 
loa tamake.' 

4'O do'ingo ma hakimi gu'una wooluku 
womiriwo 'o bao-bao gumuna. Ma ma 
duanguku ma hakimi gu'una watibangi 

'ato, 'Ngaro ngoi kotowisikiamoiwa ma 
Jo'oungu ma Dutuka de kotakisikiamoiwa 
nago'ona bato, 

> ma 'o bao-bao gumuna komomaogo- 
ogoruwa moisikadangono so yaowa 
tomiriwo 'ami parakara. Nako ko'uwa, 
dua muna komomaogo-ogoruwa moboa 
de moisikasangisara.'" 

6 Ge'enaka de ma Jou wongose, 
"Niosigisene niosidi-diai de nimadotoko 
'okia naga gee ma hakimi kowoloa-loawa 
gu'una wongose! 

7 Ma raiokau ma Jo'oungu ma Dutu 
woloa-loa gu'una, 'unasi dua 'ifoloi 
wakiriwo to 'una ma sirete 'awi kawasa 
manga parakara, gee yomasigasoko 
'o wange de 'o obiri. 'Una 'asa 
kawato-to'ingowa winiriwo. 

8 Tinidongose: 'Una dua kawositai-taiti 
wakiriwo manga parakara. Ma dua gee 
ngoi 'o Nyawa ma Ngowaka toboali, 
dua ka de ma 'enasi? 'o nyawa gee 
yongaku-ngaku ngoino 'o duniaka 
ne'ena?" 

2'0 Yesus wosijarita mita 'o 'ade-'ade 
ne'ena wakisitago-tago 'o nyawa 
gee yomamaoku 'ona yotiaiokau, de 

yakimakeka 'o nyawa 'iregu 'ona kokiawa 
yakidaene. 

10'O Yesus kawongosekau, "Naga 
yamididi ma Jo'oungu ma Dutu 'awi 
Woaka yosiika ma ngale yolahidoa. 
Wimoi 'o Farisioka, de wimoi 'o pajaki 
woga-ga'asoko. 

110) Farisioka gu'una woma'okode 
womatengoka de wolahidoa, 'Jo'oungu 
ma Dutu, ngoi to'amalaha ngonaka, 
sababu ngoi 'isoka 'o nyawa 'ireguwa 
gee yodo-dopokana 'okia sonaa, 
yofo-foriki bolo yoso-songou. De ngoi 
to'amalaha sababu ngoi 'isoka 'o pajaki 
woga-ga'asokuwa gu'una. 

12 Ngoi topuasa 'o 'ahadi moi ma 
modidi, de 'okia naga gee tomadamake, 
ge'ena tapula mogiooko, so 'o bula moi 
tokula ngonaka.' 

13 Ma 'o pajaki woga-ga'asoko gu'una 
woma'okode womakuru-kurutika 
de kowomoroinuwa womalega 'o 
diwangie, de 'awi 'alu ma ngununuku 
wana-nanausu ma ngale womatoduba 
sababu wosowonokau de kawongosekau, 
'Jo'oungu ma Dutu, tanu noidora ngoi 'o 
nyawa tosowo-sowono ne'ena!'" 

1410 Yesus kawongosekau, "Tinidongose 
ne'ena: Gee 'o pajaki woga-ga'asoko 
gu'una wolio 'awi woaka, 'una 'awi 
singina 'itiai ma Jo'oungu ma Dutu 
'awi bionoka so ma Jo'oungu ma Dutu 
wongose 'ato 'una wotiai. Ma gee 'o 
Farisioka 'una ko'uwa. Sababu 'o nyawa 
gee yomaie-ie 'asa ma Jo'oungu ma 
Dutu wakisidaduuku, de 'o nyawa gee 
yomasidaduuku 'asa ma Jo'oungu ma 
Dutu wakisidaduie." 

15 Naga 'o nyawa-nyawa manga 
ngowaka ma di-dingoono yaki'asa 'o 
Yesusika la 'awi giama wakidatami de 
wakisibarakati. Gee 'o Yesus 'awi do- 
domoteke yamake ge'ena de yotawanono 
yakidorofu 'o nyawa-nyawaka go'ona. 

16 Ma 'o Yesus waki'asokino 'o ngowa- 
ngowaka go'ona de kawongosekau 
'awi do-domoteika, "Niakimadaka 'o 
ngowa-ngowaka go'ona yoboa ngoino, de 
'uwa koniakisidabiwa! Sababu 'o nyawa 
gee yadawongo ma Jo'oungu ma Dutu 
'awi pareta 'isoka 'o ngowa-ngowaka, 
'ona yodadi ma Jo'oungu ma Dutu 'awi 
kawasa. 

17 Niongano-nganono! 'O nyawa 
salingou yoboa ma Jo'oungu ma Dutuka 

'isoka 'o ngowaka moi ne'ena, nako 
ko'uwa, 'ona koyadaenuwa yodadi ma 
Jo'oungu ma Dutu 'awi kawasa." 

180 Yahudioka manga balusu wimoi 
wosano 'o Yesusika, "'Aba ngona 'o Guru 
ma owa, ngoi salingou 'okia tadiai la 
tamake 'o 'ahu ma dutu 'ika-kakali?" 

190) Yesus wosano 'unaka, "'Ido'oa so 
nongose 'ato ngoi ne'ena 'o nyawa ma 
owa? Komoiwa moi yaowa duga ka ma 
Jo'oungu ma Dutu womatengo. 

20 Ngona nanakokau ma Jo'oungu ma 
Dutu 'awi besesongo: "Uwa niosongou, 
'uwa nioto'oma, 'uwa niotosiki, 'uwa 
niodadi 'o sakisii ma ngeluku, de salingou 
niakihoromati 'ania dea de nia 'esa.'" 

21'O nyawa gu'una wosango, "O 
besesongo ge'ena 'iodumu tamotekokau 
katomadogu'urunosi." 

22:0) Yesus wo'isenoka ge'ena de 
kawongosekau, "Naga 'o ngai moiosi 
salingou nadiai, ge'ena la nawukunu 'ani 
harataa 'iodumu de ma pipi nakikula 
'o nyawa susaka, de dua ngona 'asa 
namake 'o harataa 'o sorogaaka. Ge'ena 
'iduanga de noimoteke ngoi." 

23 Ma 'o nyawa gu'una gee wo'isenoka 
ge'ena, de 'awi singina 'isusa sababu 
'una wokaya ma sala. 

2410 Yesus wanako 'o nyawa gu'una 
'awi singina, so kawongosekau, "Isusa 
ma sala 'o nyawa kaya-kaya yodadi ma 
Jo'oungu ma Dutu 'awi kawasa! 

25 'Ifoloi 'igapangi 'o 'onta 'o ngai moi 
'iwosama 'o daiti ma sukonika, positero 
'O nyawa kaya wimoi wowosama ma 
Jo'oungu ma Dutu wi Dunia ma Sungika." 

2610 nyawa gee yo'ise-'isene 'o Yesus 
koge'ena wongose, kayosanokau, "Nako 
koge'ena, nago'ona 'idadi yamake 'o 
laha?" 

27:0) Yesus wosango, "O nyawa 
koya'akunuwa ka 'ona ma sirete 
yomasilaha, ma ma Jo'oungu ma Dutu 
'una 'idadi 'o nyawa wosilaha!" 

28 Ge'enaka de 'o Petrus 
kawongosekau, "Minilega, ngomi 
ne'ena miakokimadakau mia kia sonaa 
ma ngale minimoteke ngona 'Aba." 

2910 Yesus wongose, "Tinisidemo 
nginika, 'o nyawa gee yamadakau manga 
woa bolo manga wekata, manga riaka 
dodoto bolo manga dea de manga 'esa, 

bolo manga ngowa-ngowaka sababu ma 
Jo'oungu ma Dutu wisingounu, 

3019 nyawa go'ona 'asa yamake manga 
parasengi 'ilape-lapeku ma 'orasi ne'ena, 
de ma du'uruoka 'ona 'asa yamake 'o 
'ahu ma dutu kaisi'ado-'adonika 'o Dunia 
ma Sungioka." 

3110 Yesus wakitoomuno 'awi do- 
domoteke yamogiooko de modidi de 
wongose 'onaka, "Niosigisene! Ngone 
ne'ena posikaie 'o Yerusalemude. Dua 
ge'enaka daku de 'o nabii yalefo-lefokau 
'lodumu ma ngale ngoi 'o Nyawa ma 
Ngowaka gee 'ikokidadi. 

32 Ngoi 'asa 'isisarakani gee ko 'o 
Yahudiokawa ma nyawaka de dua 
'isisasaru, 'isiti-tingoono, de 'ikibiti. 

33 Ona 'asa 'isisangisara de 'ito'oma, ma 
'o wange sa'angeka de tomomikokau." 

34 'Todumu gee 'o Yesus wosidemo- 
demo 'ato dua wosangisara, ge'ena 
'awi do-domoteke go'ona ka ma eta 
ma koyasahewa. Sababu 'awi demo- 
demo ma ngale ge'ena manga 'akali 
koyawosamuwa so koyasahewa. 

35 Gee 'o Yesus de 'awi do-domoteke 
ya'adonou 'o Yerikhoka, 'ena worau- 

rau wimoi 'o ngekomo ma gagaroka 
wogogerie womaga-ga'asoko. 

36 Gee wo'isenoka 'o nyawa yoku-kudai 
yotoaka ge'enano, de kawosanokau," 
'Okiau ge'ena?" 

37 De 'ona yongose 'unaka, "'O Yesus 
'O Nazaret ma nyawa gu'una waboa 
ne'enano." 

38 So worau-rau gu'una womasigasoko 
waamo-amokie, "Ee Yesus, 'o Dautu 'awi 
Ngowaka, tanu noidora!" 

3930 nyawa-nyawa gee 'o Yesus 
wisiduo-duono ma bionisa yodadu-dadu 
witawanono la womariidi. Ma 'una 
womasigasoko kawodaamoko monga, 
"Ee 'o Dautu 'awi Ngowaka, tanu 
noidora!" 

4010 Yesus womaogoro de wakisuloko 
worau-rau gu'una wi'asano 'unano. Gee 
wa'adono de 'o Yesus wosano, 

41 "Okia nomau todiai ngonaka?" 
'Una wosango, "Jou, ngoi tomau 
tomasimake!" 

42 Ge'enaka de 'o Yesus kawongosekau, 
"Nako koge'ena, ika nomasimake! 
Sababu noingaku so tonisilaha." 

43 Kage'ena ma 'orasi de 'una 
womasimakekau. Ge'enaka de 

womoteke de 'o Yesus ma de wo'amalaha 
ma Jo'oungu ma Dutuka. Gee 'o nyawa 
yoku-kudai yamake ge'ena, de 'ona 
yoodumu mita ma Jo'oungu ma Dutu 
wisiare-arene. 

1 9 1 Gee 'o Yesus wa'adono 'o 

Yerikhoka, de kawogila-gilaka 
watoaka ge'ena ma kotaka. 

2Ge'ena ma kotaka 'o pajaki 
yoga-ga'asoko manga balusu wimoi 
wokaya-kaya 'awi ronga 'o Zakheus. 

3'Una womau wimake 'o Yesus ge'ena 
'o nyawa ma gu-gudaioka. Duga 'una 
kawidipokoka, so kowimakekawa 'o 
Yesus. 

So 'una wakirebese 'o nyawa yoku- 
kudai go'ona de wodoa 'o gotade, la 
wimake 'o Yesus gee dua ma etasi de 
waboa ge'enano. 

> Gee 'o Yesus wa'adono ma gotano 
ge'ena de womalega dakuie de 
kawongosekau, "Zakheus, taitika no'uti, 
sababu ne'ena ma wange ngoi salingou 
totulu 'ani woaka!" 

6'O Zakheus kawijapatioka wo'uti de 
kawomore-morene widawongo 'o Yesus. 

7:0 nyawa yoodumu gee yamake- 
make ge'ena yokurubungu. 'Ona 

kayongosekau, "Ee tei, 'una wotulu 'o 
nyawa ma dorouka!" 

8'O Yesus 'o Zakheus 'awi woakau de 'o 
Zakheus woma'oko de kawongosekau 'o 
Yesusika, "Jou, 'ai harataa ma songona 
'asa takikula 'o nyawa yosusa-susaka, de 
nago'ona bato gee takiforikiokau, 'asa 
tofanguoli 'onaka 'ilape soatuku!" 

?Ge'enaka de 'o Yesus kawongosekau, 
"Ne'ena ma wange, ngona de 'ani woa 
ma dodaku nioodumu ma Jo'oungu 
ma Dutu winisilahakau de winikula 'o 
'ahu ma sungi sababu ngona mita 'o 
Abrahamuno. 

10 Ngoi 'o Nyawa ma Ngowaka toboa 'o 
duniano ma ngale tomau takisilaha 'o 
nyawa yoliba-liba." 

110) nyawa yosigisene ma gu-gudaioka 
'o Yesus wobicara, de 'o Yesus wosijarita 
'o 'ade-'ade moi. Sababu, ma 'orasi 
ge'ena 'una 'o Yerusalem ma datekokau, 
de 'o nyawa-nyawa 'ona yomangano- 
nganono ma Jo'oungu ma Dutu dua 
wacobou wopareta ma ngale wokoana 'o 
duniaka. 

12 So 'o Yesus wo'ade-'ade konee, 
"Naga ma Koana wi ngowaka wimoi 
wotagi 'o daeraa 'ikuru-kurutika ma 

ngale wigoraka wodadi koana, ge'enaka 
deika wolioli ge'ena ma daeraaka. 

13 Kowotagiwasi de waki'asokino 'awi 
ro-riwo yamogiooko, de wakikula 'o pipi 
'o guraci 'o nyawa moi 'o ngai moi. De 
kawongosekau 'onaka, "O pipi ne'ena 
niapake ma ngale nimawukunu ma 'orasi 
ngoi totagioka.' 

14 Duga ma daeraa ma dutu go'ona 
widu'uduku, so wopasaka de 'ona 
yosidingoto manga nyawa, ma ngale 
wosidemo 'ato, 'Ngomi miooluku 'o 
nyawa nu'una wodadi 'amia koana.' 

15 Duga ma Koana ma ngowaka gu'una 
kawigoraka wodadi koana, ge'enaka 
de wolio 'awi daeraaka. Kawototarika 
de 'awi ro-riwo gee 'o pipi wakikula- 
kula wakikoki'asoko yotaari, womau 
wosikanako 'okia moioka ma 'utungu 
yamakeno. 

160) ro-riwo gee wosira-sirano woboa 
kawongosekau, 'Tuangi, 'o pipi 'o guraci 
'o ngai moi nokula-kulano ngoioka gee 
'idadi 'o ngai mogiookokau.' 

17 Ma bereki gu'una kawongosekau, 
"Alele! Ngona 'o ro-riwo ma owa. 
Sababu 'o hali ma di-dingoonoka 'idadi 

toningaku, ngoi 'asa tonigoraka 'o kota 
'o ngai mogiooko napareta.' 

18'O ro-riwo wimoioli woboa de 
kawongosekau, 'Tuangi, 'o pipi 'o guraci 
'o ngai moi gee nokula-kulano ngoioka, 
'idadi 'o ngai motoakau.' 

19 Ma koana gu'una kawongosekau 'o 
ro-riwoka, 'Ngona 'asa napareta 'o kota 
'o ngai motoa.' 

2010 ro-riwo 'iregu woboa de 
kawongosekau, 'Tuangi, neda 'ani pipi 
ngoi ta'iunika 'o mosaka tosisaono. 

21 Ngoi tonidomodongo, Tuangi, sababu 
ngona 'ani singina 'ikuata. Ngona 
nomadegese 'okia naga gee ko to 
ngonakawa, de ngona nomadunguunu 
'o joro ma sowoko gee ko to ngonawa 
nitudukoka!' 

22 Ma koana gu'una kawongosekau 
'unaka, 'Ngona 'o ro-riwo ma dorou! 
Moteke to ngona ma sirete 'ani demo- 
demo, ngoi 'asa tonihukumu. Ngona 
nanako ngoi 'o nyawa ma singina 
'isau-sauku; ngoi tomadegese 'okia naga 
gee ko to ngoiokawa de tomadunguunu 
'o joro ma sowoko gee kiaka ko to 
ngoiwa 'ai tudukoka. 

23 Nako koge'ena de 'ido'oa so ma pipi 
ge'ena konokulakawa 'o nyawaka gee 
yomanarama yosinonu-nonu ma dogo, 
la gee toliono de 'idadi toside'ese de ma 
dogoka?' 

24 Ge'enaka ma koana gu'una 
kawongosekau 'awi nyawaka gee 
yoma'oko-'okode ge'enaka, 'Ma pipi 
'unaka gee nia'ese la niokulaka 'o 
ro-riwoka gee 'awi pipi 'o saaka 'o ngai 
mogiookoka.' 

25 Ma 'o nyawa-nyawa kayongosekau, 
'Tuangi, to 'una 'o ngai mogiookokau.' 

26 Ma koana gu'una wosango, 
'Niongano-nganono: 'O nyawa gee to 
'ona de ma 'enau, 'onaka 'asa yakikula 
'ifoloi 'ikudai. Ma 'o nyawa gee to 'ona 
koi'iwa, 'okia naga gee 'onaka ma dua 
ya'eseka. 

27 De ma 'orasi ne'ena niaki'asanou gee 
'isa-saturuu, gee yooluku ngoi todadi 
koana. Niakito'omaka yoodumu 'ai 
bionoka!'" 

28:0 Yesus wosidemoka 'iodumu 
ge'ena, de 'una wosira-sira yosikaika 'o 
Yerusalemuka. 

29 Gee ya'adonoka rekeni 'o Betfage de 
'o Betaniaka 'o Zaitun ma gigieka, de 

'awi do-domoteke yamididi wakisuloko 
yosira. 

30 De 'o Yesus kawongosekau 'onaka, 
"Niotagi 'o soanika gee nia bionika doka. 
Nako ge'enaka niowosama, dua niamake 
'o keledai ma ngowaka 'isipusuika. 'O 
keledai ge'ena koma'iwasi 'O nyawa 
ya'asa. Niasose de nia'asano ningino. 

31 Nako 'o nyawa yosano nginika, 
"Ido'oa so niasose 'o keledai ge'ena?', 
niosidemo 'ato, 'Ma Jou woparaluu.'" 

3210 Yesus 'awi do-domoteke yamididi 
go'ona yotagi, de yakokimake 'isoka gee 
'o Yesus wosidemokau. 

33'Ona yasose ma keledai ma ngowaka 
ge'ena, de ma dutu kawongosekau 
'onaka, "Ido'oa so niasose 'o keledai 
ge'ena?" 

34 Ona yosango, "Ma Jou woparaluu." 

35 Ge'enaka de 'ona ya'asa ma keledai 
ma ngowaka ge'ena 'o Yesusika. 'Asa 
de manga baju yosinao ma keledai ma 
dekuku, de wiriwo 'o Yesus woparene ma 
keledai ma dekude. 

36 Gee 'una woboa woparenuku 'o 
keledaioka, de 'o nyawa-nyawa manga 
baju yosinao 'o tapakioko ma ngale 
wihoromati. 

37 Gee 'o Yesus wa'adonoka rekeni 
'o Yerusalemuka, 'o ngekomoka gee 
'isikauku 'i'uti-'uti 'o Zaitun ma gigieka. 
De 'awi do-domoteke yoku-kudai 
go'ona yoodumu yosigaso-gasoko 
ma Jo'oungu ma Dutu wisiarene de 
yo'amalaha sababu 'iodumu 'o no-nako 
'ihera-herangi gee 'ona yamakekau. 

38 'Ona yosigasoko yongose 'ato, "Ma 
Jo'oungu ma Dutu wonisibarakati ngona 
gee noboa de to 'una 'awi kuasa! 'Alele! 
Ma Jo'oungu ma Dutu de de ngone 
pomakasanangiokali de wonasilaha! 
Powisiarene sababu 'awi singina 'isure!" 

3910 Farisioka yamuruo naga ge'ena 
dau yoku-kudaioka gee kayongosekau 'o 
Yesusika, "'Aba Guru, nakitawanono la 
'uwa koge'ena yongose." 

4010 Yesus wosango, "Tinisidemo! Nako 
'ona yomariidi, 'o teto-teto ne'ena 'asa 
'ima'orese." 

41 Gee 'o Yesus kaifoloi monga wasori 'o 
Yerusalem de wamake ma kota ge'ena, 
de wodagari. 

42 Wosibetongo, "Ee sioko, 'ifoloi yaowa 
nako ne'ena ma wange mita ngini 
niasahe 'okia salingou 'iparaluu ma 

ngale nisisanangi! Ma ne'ena ngona 
konamakewa ge'ena. 

43 Sababu dua 'asa ma 'orasi ya'adono, 
gee nisa-saturuu 'asa nifati nisibululunu. 

44'Ona 'asa nitorouoka ngona 
Yerusalem, de ni kawasa, so ma teto ka 
'o ngai moi ma dua koi'iwa yamadaka 
'imakaretenuku ma ngiioka, sababu 
ngona konokalesanguwa ma 'orasi ma 
Jo'oungu ma Dutu woboa ma ngale 
wonisilaha!" 

4510 Yesus wowosama ma Jo'oungu 
ma Dutu 'awi Woaka de wakiginiiki 
yomawuku-wukunu gee ma Jo'oungu ma 
Dutu wi Woa ma si'abeka. 

46 Kawongosekau 'onaka, "Naga 'o Buku 
'Itebi-tebinoka 'isilefoku ma Jo'oungu ma 
Dutu wongose konee: "Ai Woa ge'ena 
'o lahidoa ma ngii.' Ma ngini niadiai 'o 
go'ora ma 'igutu!" 

470 wange 'isinoimi 'o Yesus wodotoko 
ma Jo'oungu ma Dutu 'awi Woaka. 'Ena 
'o 'imam ma sae-saeke de 'o 'agamaka 
yodoto-dotoko, de mita 'o Yahudioka 
manga balu-balusu yosikanonu 'o 
ngekomo ma ngale wito'oma. 

48 Duga koyodamakewa ma ngekomo 
ma ngale wito'oma, sababu 'o nyawa 

'lodumu koyomaogoruwa yosigisene 
'unaka, de manga singina yadaene 'awi 
demo-demo. 

20 1 Ma moi ge'ena, 'o Yesus 

wodotoko de wosihabari ma 
gu-gudaioka 'o Habari ma Owa ma 
Jo'oungu ma Dutuno 'o nyawa-nyawaka 
gee ma Jo'oungu ma Dutu 'awi Woaka, 
de 'o 'imam ma sae-saeke, de 'o 
'agamaka yodoto-dotoko de 'o Yahudioka 
ma balu-balusu yoboa. 

2 Yoboano de kayongosekau 'o Yesusika, 
"Bika nosidemo ngomino! 'Ido'oa 
so ngona nokadiai 'iodumu ne'ena? 
Nago'ona nikula 'o pareta?" 

3'0 Yesus wosango, wongose 'ato, 
"Ngoi mita tosanosi: 

4'O Yohanes Wo'osi-'osiki gu'una 
kiano 'awi pareta ma ngale 'o nyawa 
waki'osiki? Ma Jo'oungu ma Dutuno bolo 
'O nyawano?" 

>So ma rai 'ona yomasikadibangiokasi 
de yomakadongose 'ato, "Nako ngone 
pongose 'ato ma Jo'oungu ma Dutuno, 
dua 'una wongose 'ato, nako koge'ena 
de 'ido'oa so koniongakuwa 'unaka? 

6Ma nako ngone pongose 'ato 'o 
nyawano, 'o nyawa yoodumu dua 

'inariteto. Sababu 'ona yanako 'ato 'o 
Yohanes ge'ena'o nabii moi." 

7 So 'ona yosango yongose 'ato, "Ngomi 
komianakowa." 

8 Ge'enaka de 'o Yesus kawongosekau 
'onaka, "Nako koge'ena de ngoi mita 
dua kotosidemowa 'ai pareta kiano ngoi 
tokadiai 'iodumu ne'ena." 

?Ge'enaka de 'o Yesus wakidajarita 'o 
nyawa-nyawaka go'ona, 'o 'ade-'ade 
naneda: "Naga wimoi 'o 'anggur 
wotuduku 'o betu moi. De ma bairi 
ge'ena wosisewa yamuruo naga yoma- 
manaramika. Ge'enaka de 'una wotagi 
'o daeraa 'ireguka, de ge'enaka doka 
womanoa 'o do'ingo. 

10 Gee ma 'orasi ya'adono ma 'anggur 
ma sowoko ya'utuku, de ma raki ma 
dutu gu'una wosidingoto 'awi ro-riwo 
gee yoma-manaramika ma ngale ya'ese 
'awi bula. Ma yoma-manarama go'ona 
wiribesana 'o ro-riwo gu'una de wisuloko 
wolio kawomasomoa. 

11 So ma raki ma dutu gu'una 
wosidingotoli 'awi ro-riwo wimoioli, ma 
'o ro-riwo gu'una mita wiribesanoli ma 
de wisimae-maeke yoma-manarama 

go'ona, deika wisuloko wolio ka 
'okia-kiawa wo'asa. 

12 Ge'enaka de ma raki ma dutu gu'una 
wosidingotoli 'awi ro-riwo wosigali ma 
sa'angeu. Ma 'o ro-riwo gu'una mita 
wiribesanoli yoma-manarama go'ona de 
wi'umo ma bairi ma dudunika doka. 

13S0 ma raki ma dutu gu'una 
kawongosekau, 'Ne'ena salingou kokiasi 
todiai? Ngoi 'asa towisidingoto 'ai 
ngowaka ma sirete towisiboso-bosono. 
'Unaka dua ma raiokau wisigisene.' 

14 Ma yoma-manarama ma rakioka 
go'ona gee wimake ma raki ma dutu 'awi 
ngowaka, de yomakadongose, 'Nu'unau 
ma warisi ma dutu. Nou powito'oma la 
ngone podaene to 'una 'awi warisi.' 

15 So 'ona wi'asa ma raki ge'ena ma 
dudunika deika wito'oma." Ge'enaka 
de 'o Yesus wosano, "Nako ma raki ma 
dutu gu'una woliono, dua 'okia wodiai 
yoma-manaramika go'ona? 

16 Ma raiokau dua 'una woboa de 
wakikokito'omaka yoma-manarama 
go'ona, de ma bairi ge'ena wokulakau 
'o nyawa 'iregu yamanarama." 'O 
nyawa-nyawa go'ona yo'isenoka de 

kayongosekau 'o Yesusika, "Ma raiokau 
ko'uwa!" 

17'O Yesus wakilega-lega 'onaka de 
kawongosekau, "Nako koge'ena, de 
'o Buku 'Itebi-tebini ma bo-bulaka 
ne'ena ma ngale kokia? "O teto gee 
kaya'umokou 'o woa yodi-diai, 'idadi ma 
ba-bangini ma guata!' 

18'O nyawa yoodumu gee yoruba ma 
tetoku ge'ena, 'asa yowederoka. De 
nago'ona yakitapadu ma teto ge'ena, 
dua posironga yowederoka koge'ena 'o 
kakawou." 

1910 'agamaka yodoto-dotoko de 'o 
'imam ma sae-saeke yanako 'ato 'o 
Yesus 'awi 'ade-'ade ge'ena 'onaka 
'itaari. Ge'enau so 'ona yomau kage'ena 
ma 'orasi de witagokou, ma 'ona 
yakimodongo 'o nyawa yoku-kudaika. 

20 So 'ona yononu 'o 'orasi yaowa-owa. 
'Ona yaki'urubokunu 'o nyawaka la 
yomadiai 'isoka 'o nyawa ma loa, de 
yakisuloko 'o nyawa go'ona witaili 'o 
Yesusika de 'o sa-sano, la 'ona 'idadi 
wisisarakani ma gubernur 'awi paretaka. 

21 So ma rai 'o nyawa gee 
yaki'urubokunokau kayongosekau 
'o Yesusika, "'Aba Guru, ngomi 

mianako 'okia naga gee nongosekau 

de nosidotokokau ge'ena 'iodumu 
yadaene. Gee ma 'orasi nodotoko ge'ena 
konokalesangikawa ngaro nago'ona bato 
de nodotoko 'itiai ma ngale ma Jo'oungu 
ma Dutu 'awi mau 'o nyawaka. 

22 Sababu ge'ena bika 'Aba, nosidemo 
ngomino, moteke to ngone nanga 
'agama ma besesongo, kaidadi 'o 
balasitengi pofangu 'o Kaisarika?" 

23 Ma 'o Yesus wanako to 'ona manga 
singina ma dorou ge'ena. Sababu ge'ena 
'una kawongosekau, 

24 "Bika niosidumutino 'o pipi 'o saaka 
'o ngai moi." So yosidumutino de 
wongoseli, "Bika nialega! To nagu'una 
'awi gambari de 'awi ronga 'isilefoka 
ge'ena?" 'Ona yosango, "To Kaisar." 

25 De 'o Yesus kawongosekau 'onaka, 
"Nako koge'ena, de niokula 'o Kaisarika 
'okia naga gee to Kaisar, de niokula ma 
Jo'oungu ma Dutuka 'okia naga gee to 
ma Jo'oungu ma Dutu." 

26 Ge'enaka dau yoku-kudai manga 
bionoka 'o Yesus witai-taili go'ona ka moi 
ma koyodamakewa 'o Yesus 'awi sala de 
manga sa-sano ge'ena. So kayoriidikau 

de yoherangi 'o Yesus 'awi sa-sango 
ge'ena. 

27 Yamuruo naga 'o Sadukioka yaino 
'o Yesusino. 'Ona ge'ena yosidotoko 
gee moteke to 'ona manga di-dibangi, 
yongose 'ato 'o nyawa yosonge- 
songenokau ge'ena koyomomikuawau. 
'Ona yosano 'o Yesusika, 

28 "Aba Guru, 'o Musa wolefo 'o 
'atorangi naneda ma ngale ngone: 
Nako wimoi wosongene 'ena 'awi 
ngowaka koi'iwa, ge'ena 'awi dodoto 
salingou womingaamoko 'o bao-bao 
gumuna, la wikula 'o ngowaka gee 
wosonge-songenokau gu'una. 

29 Naga yatumudiingoka 'o riaka dodoto 
ma dutu. 'O riakoka wongaamokino 'awi 
ngowaka koi'iwasi de wosongenokau. 

30 Ge'enaka de 'awi dadurukoli 
womingaamoko 'o bao-bao gumuna, 
'una mita 'awi ngowaka koi'iwasi de 
wosongenokau. 

31 Koge'enali mita 'idadi 'awi daduruku 
yaruange sigado yatumudiingi. 

32 Ma do-dogumuku 'o ngeweka 
gumuna mosongene mita. 

33 Gee ma 'orasi ya'adono 'o nyawa 
yosonge-songenokau ma Jo'oungu 

ma Dutu wakisi'ahuoli, 'o ngeweka 
gumuna to nago'ona manga wekata? 
Sababu yatumudiingi go'ona yoodumu 
mingaamokokau muna." 

3410 Yesus wosango, "O nyawa 
yongaamoko ge'ena kane'ena 'o duniaka 
duga, 

35 ma 'o nyawa-nyawa gee 
yosongenokau de yadaene 
yakisimomikoli de yo'ahu 'o 
Dunia ma Sungioka, 'ona ge'ena 
koyongaamokuawau. 

36 'Ona ge'ena 'isoka 'o mala'ekati 
so koyosonge-songenuawau. 'Ona 
yosongenokau de yakisimomiki yo'ahuoli 
'o Dunia ma Sungioka, sababu 'ona 
ge'ena ma Jo'oungu ma Dutu 'awi 
ngowa-ngowaka. 

37'O Musa ma sirete wosidemo 
'iwai-waiti monga 'ato 'o nyawa yosonge- 
songene 'asa yakisimomikoli. 'Awi 
le-lefoka gee 'o 'ubutu 'iluru-lurusu ma 
jarita wolefo, 'una ma Jo'oungu ma Dutu 
witesongo 'o Abraham de 'o Ishak de 'o 
Yakub manga Jou wisuba-suba. 

38 'Unau ge'ena koyosonge-songenuwa 
manga Jo'oungu ma Dutu! 'Una 'o nyawa 
yo'ahu-'ahu manga Jou! De sababu ma 

ngale ma Jo'oungu ma Dutu 'o nyawa 
''odumu yo'ahu." 

3910 'agamaka yodoto-dotoko yamuruo 
naga kayongosekau, "'Aba Guru, 'ani 
sa-sango yadaene ma sala so kaisureli." 

40 Sababu ge'ena 'ona 
koyomoroinuawau 'o kianikia yosano 'o 
Yesusika. 

4110 Yesus wosano 'onaka, "Kokia so 
'O nyawa yongose 'ato ma Koana ma 
'asali 'o Dautino? 

42 Momongo naga 'o Buku 'Itebi- 
tebinoka 'o Mazmuroka 'isilefoku, 'o 
Dautu ma sirete wongose 'ato, 'Ma Jou 
wongose 'ai Jouka: Tonigoraka nodadi 
Koana la nopareta de de ngoi, 

43 sigado tadiai 'o nyawa nisa-saturuu 
yo'isene ngonaka.' 

44 So nako ma Koana 'o Nyawa 
Wosilaha-lahaka gu'una 'o Dautu 
wisi'asoko, 'Jou', kokia 'idadi 'una 'awi 
'asali 'o Dautino?" 

45'O nyawa-nyawa yosigisene ma 
gu-gudaioka 'o Yesus wobicara de 
kawongosekau 'awi do-domoteika, 

46 "Nimasidi-diai 'o 'agamaka yodoto- 
dotokika. 'Ona yomaie so yoduaka 

yokakadagi de manga baju 'ikuru- 
kurutuku la yakisiie 'o pasarioka. 'Ona 
yoduaka yogogere 'o go-gogere gee ma 
bionisa 'idadu 'o lo-lomu ma woaka de 'o 
rameka. 

47 'Ona yakisihaga 'o bao-bao de 
manga woa ya'ora. De yositatoko manga 
singina ma dorou ge'ena de 'o lahidoa 
'ikuru-kurutika! To 'ona manga hukumani 
dua 'ifoloi 'itubuso!" 

2 1 1 Ma Jo'oungu ma Dutu 'awi 

Woaka ge'ena, 'o Yesus wakimake 
'o nyawa yokaya-kaya 'o pipi yosiwosama 
'o su-suba ma ngiiku. 

2 Womimake mita 'o bao-bao mimoi 
mosusa-susa mosingosama 'o pipi 'O 
tambaga 'o ngai modidi. 

3Ge'enaka de kawongosekau, 
"Niosigisene: 'O bao-bao numuna 'ifoloi 
'iamoko mosingosama de 'iregu-regu 
yoodumu. 

“Sababu 'ona yoodumu yokula 'ena 
manga harataa yofoloiku. Ma 'o bao-bao 
gumuna ngaro koge'enau 'ami susa, ma 
mosidukulaka 'iodumu gee muna ma 
sirete moparaluu ma ngale 'ami 'ahu." 

> Naga 'o nyawa yosidemo-demo 
'ato ma Jo'oungu ma Dutu 'awi Woa 

posironga 'isureka. Yosipake 'o teto 
'ikakasure-sure de 'okia sonaa gee 
'isisubaka ma Jo'oungu ma Dutuka. De 
'o Yesus wongose 'onaka, 

"Dua ma 'orasi ya'adono, 

'lodumu niamake-make ne'ena 

'asa 'ikokipiakoroka, dua ma teto ka 
moi ma koi'iwau 'imakaretenuku ma 
ngiioka!" 

7'O Yesus 'awi do-domoteke yosano 
'o Yesusika, "'Aba Guru, muruoka dua 
ge'ena 'idadi? De dua kokia ma no-nako 
'ato ma 'orasi ya'adonokau?" 

8'O Yesus wosango, "Nimasitiari la 'uwa 
'o nyawa nisihaga. Sababu dua manga 
gudai yoboa de yongose 'ato, 'Ngoi 
ne'ena 'o Koana ma Jo'oungu ma Dutu 
ne'ena 'unau!' de 'Ne'ena ya'adonokau 
'o 'orasi gee ma du-du'uruoka.' Ma ngini 
'uwa niakidomoteke 'ona. 

?'Uwa nimodongo nako niogi'isene 
'o parangi ma habari de 'o galawani. 
Sababu salingou ge'ena 'iodumu 'isira 
'idadi. Ma ge'ena ko ma ngalewa 'ato 
ma 'orasi ya'adonokau 'o dunia ma 
do-dogumu." 

10 Ge'enaka de 'o Yesus 'awi bicara 
wosigila wongose 'ato, "O suku de 
'o suku, 'o negara de 'o negara, 'asa 
'imakakudoti. 

11 Kiaka naga bato 'o duniaka ne'ena 
dua 'o 'osu 'ikua-kuatino, 'o 'inomo 'isusa 
ma sala, de 'o panyake 'itu-tubuso de 
'isora-sora 'itagi. Dua 'idadi 'okia sonaa 
podo-domodongo, de 'o diwangoka 
'ikaruahe ma guatoka. 

12 Ma dua ge'ena 'iodumu koidadiwasi, 
'isira ngini nitagoko de nisikisaa. Ngini 
'asa ni'urusu 'o lo-lomu ma woa-woaka 
de nisingosama 'o buika. De ngini 'asa 
nisitaari 'o koa-koanika de yopa-paretaka 
sababu ngini to ngoi 'ai do-domoteke. 

13 Ge'enau to ngini nia 'orasi ma ngale 
niosihabari 'o Habari ma Owa ma ngale 
ngoi. 

14 Salingou nia singina 'ikua-kuata 
'ato dua koniododatowa gee dua 'okia 
salingou niongose ma ngale nimariwo. 

15 Ngoiou ma sirete 'asa tinikula 'o 
demo-demo de 'o cawaro, so dua nisa- 
saturuu gee ka moi ma koya'akunuwa 
yasango 'ania demo-demo bolo 
yomasipongono gee 'okia naga niongose. 

16 Ngini 'asa nihalebiru 'ania 'esa 
de nia dea, 'ania riaka dodoto, 'ania 
nyawa-nyawa de 'ania ma-manai. De 
nginioka munuka 'asa nito'oma. 

17 Ngini 'asa 'o nyawa 'iodumu 
nidu'uduku sababu ngini to ngoi 'ai 
do-domoteke. 

18 Ma dua ngini konido'oawa. Ka nia 
utu nia saekoka 'o ngai moi ma dua 
koiisanguwa. 

19 Nako ngini niotongosono de nia 
ngo-ngaku 'ikua-kuata ngoino, ngini 'asa 
niamake 'o laha." 

20 "Nako ngini niamake 'o Yerusalem 
yosibululuninou 'o tentara, ngini 
dua nianakokau 'ato 'o kota ge'ena 
koito'ingowau de yatorouokau. 

21 Ma 'orasi ge'ena 'o nyawa gee naga 'o 
Yudea ma daeraaka salingou yoowara 'o 
gigieka. 'O nyawa gee naga ma kota ma 
dodaka, salingou yosupuoka, de gee 'o 
kota ma dudunoka 'uwa yowosama ma 
kota ma dodaka. 

22 Sababu ma 'orasi ge'ena la 'Ma 
Jo'oungu ma Dutu 'o Hukumani 
Wosiguti', la 'idadi moteke gee 'isilefokau 
'o Buku 'Itebi-tebinoka. 

23 Ma 'orasi ge'ena, yotorouoka 'o 
nge-ngeweka gee yotu-tubuso de 'o 
ngowa'esa! 'O daeraa ne'ena 'asa 'o susa 
ma amoko yodutuku, de ma kawasa 'asa 
ma Jou wakihukumu. 

24 Naga munuka 'asa yakito'oma de 
'o wase, de munukali dua yaki'asa de 
yakidiai 'o bui ma nyawa 'o nyawa 'iregu 
manga daeraaka; de 'o nyawa-nyawa 
gee kowinako-nakowa ma Jo'oungu ma 
Dutu 'asa yadoko-doko 'o Yerusalem 
sigado ma 'orasi ya'adono gee ma Jou 
wositatapuokau 'onaka." 

25 "Dua 'o wange ma akoka, 'o 
medeka de 'o ngoma 'o diwangoka 
'asa niamake 'o no-nako. 'O duniaka 
dua 'o nyawa-nyawa yakimodongo 
de koyomasinakowau yo'isene 'o 
moku-moku 'ikua-kuata ma guruusu. 

2610) nyawa 'asa yakimodongo 
koyomado-do'oawau yodaari 'okia 
naga gee dua 'idadi 'o dunia ne'ena 
yasuluunuku, sababu daku 'o ngawa- 
ngawaka ma kuasa 'asa 'ikaruahe. 

27 Ma 'orasi ge'ena dua ngoi 'o Nyawa 
ma Ngowaka toboa 'o kakamoro 'isaono 
de 'ai pareta de 'ai ku-kumati ma amoko. 

28 Nako 'iodumu ge'ena 'ikurueu 'idadi, 
ge'ena nioma'okode de dakuie nimalega, 
sababu koito'ingowau de ma Jo'oungu 
ma Dutu winisilahau." 

29 Ge'enaka de 'o Yesus wosijarita 
'onaka 'o 'ade-'ade naneda: "Nialega 'o 
'ara ma gota bolo 'o gota 'iregu-regu 
'lodumu. 

30 Nako ma boboko 'ikurueu pamake, 
ngini nianako 'ato rekeni ya'adonoka 'o 
ngogoro ma 'orasi. 

31 Koge'enali mita nako ngini niamake 
'o susa de 'o sangisara gee tosidemo- 
demokau 'iodumu la 'idadi, ge'ena ngini 
'asa nianako 'ato ma Jo'oungu ma Dutu 
wacobou wopareta ma ngale wokoana. 

32 Tinisidemo! Ma hali ge'ena 'idadi 
dua gee 'o nyawa yo'ahu-'ahu ma 'orasi 
ne'ena koyobootuawasi yosongene. 

33:0, diwanga de 'o dunia 'asa 
"lisanga, ma 'ai demo-demo dua 
kaisi'ado-'adonika." 

34 "Nimajaga-jaga, 'uwa sigado nia 
singinaka duga kanimarame-rame 
de ni'eto-'eto, bolo kaifoloi niatibangi 
ma ngale nia 'ahu 'o duniaka, sigado 
konimadudu-duanguwa so nimanako 
'ena ma Jou 'awi wange 'iboakau. 

35 Sababu 'o wange ge'ena dua 'iboa 
komoiwa yanakoka so 'o nyawa-nyawa 
'asa yakitodokana matero ka 'o haewani 
'o dodeso yapusuku de yatodokana. 

36 Niomajaga-jaga de nimalahidoa 
kaitaurika, la niotongosono niamoku 'o 
susa de 'o sangisara 'iodumu gee dua 
'idadi de ngini konimaekuwa niotaari 
ngoi 'o Nyawa ma Ngowakino." 

37'O wangeka 'o Yesus wodotoko ma 
Jo'oungu ma Dutu 'awi Woaka. De 
gee 'iobiruku 'una wotagi 'o Zaitun ma 
gigieka de ge'enaka wogogere. 

3810 ngoru-ngorumika 'isinoimi 'o 
nyawa yoodumu yoboa ma Jo'oungu ma 
Dutu 'awi Woaka ma ngale yosigisene 'o 
Yesus wodotoko. 

22 t'O Roti Koiragi-ragiwa ma 
Wange ma Amoko gee yosironga 
Wakisisupu ma Wange 'isoriokau. 

2:0 "imam ma sae-saeke de 'o 'agamaka 
yodoto-dotoko yomau 'o Yesus wito'oma 
so ma ngekomo yosikanonu-nonu 
kayomasiriidino, sababu 'ona yododato 
'o kawasaka 'iruahe. 

3 Ge'enaka de 'o Yudas gee wisironga 'o 
Iskariot ge'ena la wimoi gee 'o Yesus 'awi 

do-domoteke yamogiooko de modidioka 
naga, 'o Tokata ma Koana widongosama. 

4 Ge'enau so 'o Yudas wotagi 'o 'imam 
ma sae-saeika de ma Jo'oungu ma Dutu 
'awi Woa ma jo-jaga ma balu-balusika la 
yomabicara ma ngale kokia 'una 'idadi 
wisisarakani 'o Yesus 'onaka. 

>'Ona 'ifoloi yomorene de yojajiokau 
'ato nako 'o Yesus wisisarakani 'onaka 
ge'ena dua'o pipi 'o saaka wikula. 

6'O Yudas ma wosimoteke de 'o 
'orasi yaowa-owa wononu la 'o Yesus 
wisisarakani 'onaka 'ena 'o nyawa 
yoku-kudai 'uwa yanakoka. 

7:0 Roti Koiragi-ragiwa ma Wange 
ma Amoko ya'adono, 'o domba gee 
Wakisisupu ma Wange ma rame ma 
'inomo yatoaka. 

8 So 'o Yesus wakisuloko 'o Petrus de 'o 
Yohanesika wongose 'ato, "Ngini niotagi 
niosidaotou nanga 'inomo ma ngale 
Wakisisupu ma Wange ma ngodomo." 

?De 'ona yosano, "'Aba, ngona nomau 
kiaka miosidaoto?" 

10'O Yesus wosango, "Gedagee ngini 
dua niowosama 'o kotaka, ngini 'asa 
nimakamake de wimoi 'o 'akere ma ngii 

de ma 'akeroka wo'asa. Winimoteke 'una 
gee kiaka naga 'o woaka wowosama. 

11 De niongose ma woa ge'ena ma 
dutuka: "Esa moi, ma 'Aba Guru 
wosuloko miosano 'ato kiaka 'o ngii gee 
'idua-duangou ma ngale 'una de 'awi 
do-domoteke mio'odomo Wakisisupu ma 
Wange ma 'inomo?' 

12 Ma woa ma dutu 'asa winisidumutu 
'o ngii moi 'ingoa-ngoatika 'o lotengoka, 
ma kia sonaa 'iodumu 'idua-duangou. So 
niosidaotukou nanga 'inomo ge'enaka 
doka." 

13 So 'o Petrus de 'o Yohanes yotagi, 
de yakokimake 'isoka gee 'o Yesus 
wosidemo-demokau. De 'ona mita 
yosidaotokau ma 'inomo ge'ena. 

14 Gee ma 'orasi ya'adonokau yo'odomo 
Wakisisupu ma Wange ma 'inomo 
ge'ena, de 'o Yesus de 'awi do-domoteke 
yomasidogogerie 'o ngodomoka. 

15 Ge'enaka de 'una kawongosekau 
'onaka, "Ngoi ne'ena rekeni 
tosangisaraka de rekeni tosongenoka! 
Ne'ena ngoi posironga toduaoka ngone 
pomasido'odomo Wakisisupu ma Wange 
posingano-nganono ma 'inomo. 

16 Tinidongose ne'ena: Sababu ma 
gou-goungu ngoi dua kota'odomuawau 
ne'ena, sigado 'o ngodomo ne'ena ma 
ngale 'isidumutu ma Jo'oungu ma Dutu 
'awi Dunia ma Sungioka." 

17 Ge'enaka de 'o Yesus wagoraka 'o 
'anggur 'o sawoko moi de wo'amalaha 
ma Jo'oungu ma Dutuka. Ge'enaka 
de kawongosekau, "Nee nia'ese, de 
niosibula-bula. 

18 Tinidongose ne'ena: Ngoi dua 
kota'okeruawau 'o 'anggur sigado ma 
Jo'oungu ma Dutu woparetakasi 'o 
duniaka." 

19 Ge'ena 'ipasa de 'o Yesus 'o roti 
wa'ese. De gee wo'amalaha 'iduanga, 
de ma roti ge'ena wapela-pelaka 'asa de 
wosibula-bula 'onaka, de kawongosekau, 
"Ne'ena to ngoi 'ai roese gee 'isisarakani 
ma ngale ngini. Dua niadiai kone'ena, 
ma ngale nisi-singina ngoi." 

20 Koge'enali mita gee yo'odomo 
'iduanga de 'o 'anggur ma sawoko ge'ena 
wokula 'onaka de kawongosekau, "O 
sawoko ne'ena ge'ena ma Jo'oungu ma 
Dutu 'awi jaji ma sungi, gee 'isitatapu de 
'ai 'aunu gee 'ipoa ma ngale ngini. 

21 Tei! 'O nyawa gee woiwuku-wukunu 
'una nongoka dau wo'odomo de de ngoi! 

22 Ngoi 'o Nyawa ma Ngowaka 
ge'ena salingou tosongene moteke ma 
Jo'oungu ma Dutu wositatapuokau. 

Ma dua wotorouoka 'o nyawa gee 
woiha-halebiru!" 

23 So ma rai 'ona yomakasano-sano moi 
de moi, nago'ona 'onaka naga gee dua 
yadiai koge'ena. 

2410 Yesus 'awi do-domotekoka naga 
'idadi 'o kaributu ma ngale nago'ona 
salingou yakinakoku 'ifoloi yoamoko 
'onaka naga. 

25 Ge'enau so 'o Yesus kawongosekau 
'onaka, '"'O koa-koana 'o duniaka 
ne'ena gee ma Jo'oungu ma Dutu 
kowinako-nakowa, yakihalebiru manga 
kawasa, de yopa-pareta yomasironga 'O 
kawasa manga ro-riwo. 

26 Ma ngini koidadiwa koge'ena. Ma 
'ena 'o nyawa gee 'ifoloi yoamoko 
naga nginioka salingou yodadi 'isoka 
'ifoloi yotingoono naga nginioka, de 
yosibalu-balusu salingou yodadi 'isoka 'o 
gilaongo. 

27 Tinisanosi nginika! 'O nyawa gee 
wogoge-gogeruku wo'odomo 'o mejaka 

wotaarika, de wimoi wileleani wo'odo- 
'odomo gu'una ge'ena nago'ona 'ifoloi 
yoamoko? Ma raiokau 'o nyawa gee 
wogoge-gogeruku wo'odomo. Ma ngoi 
'ania sigoronaka ne'ena ge'ena 'isoka 'o 
ro-riwo. 

28 Ngini kaitaurika de de ngoi gee 'ai 
singina ma susa 'irupa-rupaka. 

29 So 'isoka 'o 'Aba 'o kuasa woikulakau 
ma ngale topareta, koge'enali mita ngoi 
'asa tinikula 'o kuasa ge'ena la ngini 
niopareta. 

30 Ge'enau so ngini 'idadi niomoteke 
nimasa-sanangi de de ngoi, po'odomo de 
porame ma 'orasi ngoi topareta 'o Dunia 
ma Sungioka. Ngini 'asa niogogerie 'o 
koana ma go-gogere 'o ngai mogiooko 
de modidioka ma ngale niakipareta 
niahakimi 'o Israeloka 'o suku mogiooko 
de modidi." 

31 Ge'enaka de 'o Yesus kawongosekau 
'o Simon Petrusika, "Ee Simon, 
nosigisene! 'O Tokata ma Koana 
'iga'asookau ma Jo'oungu ma Dutuka ma 
ngale nitaili ngini, 'isoka 'o bira yatadoko 
ma ngale yosikati-tingaka ma owa de 
ma konga. 

32 Ma ngoi tonisilahidoakau, la 'ani 
ngo-ngaku 'uwa 'iisanga. De nako 
ngona nolionou ngoioka, ngona salingou 
nakisikuata 'ani riaka dodoto manga 
ngo-ngaku." 

3310 Petrus wosango, "Jou, ngoi 
tomangaku tobui de pomasidosongene 
de de ngona Jou!" 

34 De 'o Yesus kawongosekau, "Petrus, 
tonidongose ne'ena, ne'ena ma Obiri 
'o namoro koisorenuawasi 'ena ma 
sa'angeu nomasipongono 'o nyawa 
manga bionoka 'ato konoinakowa." 

35 Ge'ena 'iduangino de 'o Yesus 
kawongosekau 'awi do-domoteika, "Ma 
sira gee ngoi tinisuloko ma kotinisidabiwa 
nio'asa 'o pipi ma ngii, de 'o 'inomo ma 
ngii, bolo 'o tarupa, so bika ma 'orasi 
ge'ena nisidukurangiokau 'o kianikia?" 
'Ona yosango 'ato, "Ko'uwa!" 

36'O Yesus wongose, "Ma ne'ena, 
nago'ona de manga pipi ma ngiioka 
bolo de manga 'inomo ma ngiioka, 
ge'ena salingou ya'asa; de nago'ona 
manga wase koi'iwa, salingou manga 
juba yawukunu ma ngale manga wase 
yosi'ija. 

37 Sababu salingou niongaku 'o Buku 
'Itebi-tebini ma bo-bulaka 'ingose 
koneda, "Una 'o nyawa yongose 'ato 'o 
nyawa ma dorou!', ge'ena salingou 'idadi 
ngoioka. Sababu 'okia naga 'isilefokau 'o 
Buku 'Itebi-tebinoka ma ngale ngoi naga 
'idadi ma gu-gudaioka ne'ena naga." 

38'O Yesus 'awi do-domoteke 
kayongosekau 'o Yesusika, "Jou, neda 
ngomioka 'o wase 'o ngai modidioka." 
'O Yesus wosango, "Iduangou. 'Uwau 
niabicara ge'ena!" 

3910 Yesus wamada 'o kotaka de 
wotagi 'o Zaitun ma gigieka 'isoka 
biasau 'una waika-ika ge'enaka, de 'awi 
do-domoteke mita yomoteke. 

40 Gee ya'adonika ge'enaka de 
kawongosekau 'onaka, "Niomalahidoa la 
'uwa niosowono nako nitaili." 

41 Ge'enaka de wotagi 'ifoloiosi 
'ikurutika ma eta 'onaka 'ena, poilia 
kogee pawakoka, ge'enaka de wobukuku 
wolahidoa. 

42 Kawongosekau, "'Aba, nako 'idadi de 
noisikurutu 'o sangisara gee salingou 
tamoku ne'ena. Ma 'uwa moteke ka to 
ngoi 'ai mau, 'ena moteke to ngona 'ani 
mau 'Aba." 

43 ['O mala'ekati moi yaino 'o Yesus 
wisikuata. 

44 Sioko 'o Yesus 'awi singina 'isusa ma 
de 'isangisara ma sala so kawodofoloi 
monga wolahidoa wosigou-gounguku. 
'Awi gasauku 'itege-tege 'o tonauku 
'isoka 'o 'aunu.] 

4> Wolahidoa waduanga de wolioli 
'awi do-domoteika. Waika 'ena 
kayoma'iduokasi sababu yolamahani, 
ngano kaifoloi manga singina 'isusa so. 

46 Ge'enaka de kawongosekau 'onaka, 
"Ido'oa so kanionisuku? Niomomikie de 
nimalahidoa la 'uwa nisimadaka nitaili." 

47:0 Yesus kawobi-bicarasi 'ena 'o 
duono moi yoboa 'o Yudas gee 'o Yesus 
'awi do-domoteke wimoi wakisi'asa. 
Ge'enaka de 'o Yudas 'o Yesusika witabea 
de wiame. 

48 Ma 'o Yesus kawongosekau 'unaka, 
"Ee Yudas, noiame ge'ena nomau 
noiwukunu ngoi 'o Nyawa ma Ngowaka?" 

4910 Yesus 'awi do-domoteke ge'enaka 
gee yanako 'ato 'o Yesus witagokou de 
kayongosekau, "Jou, to ngomi de mia 
wase, so miakicobou!" 

>0 Ge'enaka de 'o do-domoteke wimoi 
wo'oto ma 'Imam ma Amoko 'awi 

ro-riwoka so wi ngauku ma giniraka 
'itoaoka. 

>t Ma 'o Yesus kawongosekau, 
"Iduangou!" Ge'enaka de wa'ao 'o 
nyawa gu'una 'awi ngaukika so wosi'aiki. 

>2 Ge'enaka dau yoboano mita 'o 'imam 
ma sae-saeke de ma Jo'oungu ma Dutu 
'awi Woa ma jo-jaga ma balu-balusu, de 
mita 'o Yahudioka manga balu-balusu la 
'o Yesus witagoko. Ge'enaka de 'o Yesus 
kawongosekau 'onaka, "Ngoi ne'ena 
toti-tingkai? so nidagasano 'o samarangi 
de 'o ba-ba'asana ma ngale nitagoko 
ngoi? 

>3'O wange 'isinoimi ngoi de de ngini 
ma Jo'oungu ma Dutu 'awi Woaka, 
ma konitagokuwa. Duga ne'enau ma 
'orasi ngini nitagoko ngoi sababu ngini 
niamoteke to ngini nia singina de 'o 
darusu ma pareta." 

>4'Ona witagoko 'o Yesus de wi'asa ma 
'Imam ma Amoko 'awi woaka. 'O Petrus 
wisidu-du'uru wisoa 'o gurutika. 

>>'Ọ ginitaroka ge'ena ma goronaka 

'o 'uku ma susukoka yalurusieu de 'o 
Petrus waika so yomasidogogerie de 'o 
nyawa gee yogoge-gogerie yosigilolitino 
ma 'uku ge'ena. 

2610) ro-riwo mimoi mimake 'o Petrus 
wogogeruku 'o 'uku ge'ena ma dateoka, 
ge'enaka de midi-diriidi 'unaka de 
kamongosekau, ''O nyawa nu'una mita 
kangano de 'o Yesus!" 

>/ Ma 'o Petrus womasipongono. 
Kawongosekau, "Ngoi ka ma eta ma 
kotowinakowa 'o nyawa gu'una!" 

>8 Koito'ingowa 'ena wimoioli wimake 
de kawongosekau, "Ngona mita de de 
'ona gee wimote-moteke 'o Yesus!" Ma 
'o Petrus wongose 'ato, "Ko'uwa, ko 
ngoiwa!" 

>?Poilia 'o takoro moi de wimoioli 
womarofu kawongosekau, "Ma goungu 'o 
nyawa nu'una 'o Yesus wimote-moteke, 
sababu 'una mita 'o Galilea ma nyawa!" 

60'O Petrus womasipongono wongose 
'ato, "'Okia 'ani dumutu, ngoi 
kotasahewa!" Ma 'orasi ge'ena 'o Petrus 
kawobicarasi de 'o namoro 'isorene. 

61'O Yesus womapulutuka widi-diriidi 
'o Petrusika de 'o Petrus wonganonie 
ma Jou wongosekau 'unaka, "Ne'ena 
ma obiri 'o namoro koisorenuawasi 
'ena nomasipongono ma sa'angeu 'ato 
konoinakowa." 

62 So 'o Petrus wosupu ge'enaka 
wosigari-gari kawidomo-domo. 

6310 nyawa gee 'o Yesus wijaga-jagano, 
wisisasaru de wipesana. 

64'Awi ako yatamunoko de yosano 
'unaka, "Nako ngona 'o nabii moi de bika 
nosidemo nago'ona nipesana?" 

65 De 'o gudaiosi 'ona wisikatemo. 

66 Ma ngoru-ngorumika, 'o Yahudioka 
manga balu-balusu de 'o 'imam ma 
sae-saeke de 'o 'agamaka yodoto-dotoko 
go'ona yomatoomu, de 'o Yesus wi'asa 
to 'ona manga 'Agamaka ma Hakimika. 

67 'Ona kayongosekau, "Nosidemo 
ngomino, ngonau? 'o Koana gee ma 
laha gu'una?" 'O Yesus wosango, "Nako 
ngoi tinisidemo nginika, ma raiokau dua 
koniongakuwa. 

68 De nako ngoi tosano nginika, ma 
raiokau dua koniosangowa. 

6 Ma ne'ena 'ipasa de ngoi 'o Nyawa ma 
Ngowaka dua topareta de ma Jo'oungu 
ma Dutu gee 'awi kuasa ma batingi 
koi'iwa." 

70 De 'ona yoodumu kayongosekau, 
"Nako koge'ena, ge'ena ma ngale 
nongose 'ato ngona ge'ena ma Jo'oungu 

ma Dutu 'awi Ngowaka ma Dutu! Ma 
goungu?" 'O Yesus wosango, "Ma goungu 
'isoka to ngini nia demo." 

7150 'ona kayongosekau, 
"Koiparaluuwau ma sakisii! Ngone 
po'isenokau to 'una ma sirete 'awi 'urude 
'isupu!" 

23 1 Ge'enaka de 'o 'Agamaka ma 

Hakimi yomalomu-lomuno go'ona 
yomakoki'oko de 'o Yesus wi'asa wisitaari 
'o Pilatusika. 

2 Ge'enaka dau de 'ona wikalaki 
kayongosekau, "Ngomi mimake 'o 
nyawa nu'una 'o kawasa wakisi'asa 
'Isowo-sowonika. 'Una wakibaja la 'ona 
'uwa yofangu 'o pajaki ma Kaisarika. De 
wongose 'ato 'una ge'ena ma Koana 'o 
Nyawa Wosilaha-laha gee ma Jo'oungu 

3 Ge'enaka de 'o Pilatus wosano 
'o Yesusika, "Ma goungu ngona 'o 
Yahudioka manga koana?" 'O Yesus 
wosango, "Ia, 'isoka to ngona 'ani 
demo." 

4S0 'o 'imam ma sae-saekika de 'o 
kawasaka 'o Pilatus wakidongose 'ato, 
"Ma ngale powihukumu 'o nyawa nu'una, 

ge'ena ngoi ka moi ma kotodamakewa 
to 'una 'awi so-sowono." 

> Ma 'ona 'ifoloiosi yosigegoto yongose 
ato, "'O nyawa 'o Yudeaka wakisisau- 
sauku de to 'una 'awi do-dotoko la 
yomalawani. Wokurue 'o Galileaka de 
ne'ena wototarinou ne'enaka." 

6'Ọ Pilatus gee wo'isenoka ge'ena, de 
wosano, "O nyawa nu'una 'o Galilea ma 
nyawa?" 

7 Gee wisidemoka 'ato 'o Yesus wi 
'asali 'o Galileano ge'ena la ma Koana 
'o Herodes 'awi daeraano, so ge'enaka 
de 'o Pilatus 'o Yesus wisidingoto 'o 
Herodesika ma ngale 'una wihakimi. 
Ma 'orasi ge'ena 'o Herodes ge'ena 'o 
Yerusalemuoka mita. 

8'O Herodes womorene ma sala gee 
wimake 'o Yesus, sababu 'o do'ingou 
wigi-gi'isene de womau wimake. 'Una 
wongano-nganonou 'ato dua 'o Yesus 
wodiai 'o no-nako 'ihera-herangi gee 
'idadi wamake. 

?Sababu ge'ena 'o Herodes 'o gudai 
wokasano-sano 'o Yesusika, ma 'o Yesus 
ka ma eta ma kowosangowa. 

100 'imam ma sae-saeke de 'o 
'agamaka yodoto-dotoko mita yaika 'o 
Yesus wikalaki posironga wikuatoka. 

110, Herodes de 'awi solodado 
wisisasaru de wisimae-maeke 'o Yesus 
de wisiawenuku 'o koana ma baju. 
Ge'enaka de wisidingotoli 'o Pilatusika. 

12 Ma wange ge'ena mita ma sira 
'o Herodes de 'o Pilatus yomakadu- 
du'uduku ma yomagiamanaiokali. 

130) Yesus wisidingotikali 'o Pilatusoka, 
so 'o Pilatus, 'o "imam ma sae-saeke de 
'o 'agama ma balu-balusu de 'o kawasa 
wakipolu. 

14 De wongose 'onaka, "'O nyawa 
nu'una wini'asano ngoioka de niongose 
bari 'o kawasa wakisiliba. Ma to ngini 
nia bionoka ne'ena ngoi towilega ma 
diaiokau ma ka moi ma kotodamakewa to 
'una 'awi dingkai gee ngini nioka-kalaki. 

15 Koge'enali mita 'o Herodes 'awi di- 
dibangi, sababu 'una mita wisidingotokali 
'o Yesus ngomino. 'O nyawa nu'una 
koyadaenuwa powihukumu powiso- 
songene, sababu koi'iwa wadiai gee 
yadaene powihukumu koge'ena. 

16 So dua ngoi tosuloko wipa'asanoka 
deika towipidilikau." 

17 [Moteke to 'ona manga 'adati, 
Wakisisupu ma Wange ma Amoko 
'isinoimi 'o Pilatus salingou 'o bui ma 
nyawa moi wosisupu, so 'o Pilatus tanu 
'o Yesus wipidili. | 

18 Ma 'o nyawa yomato-toomuno 
ge'enaka yoodumu yoma'orese yongose 
'ato, "Winito'oma! De 'o Barabas 
winisisupuno ngomino!" 

19'Ọ Barabas wibuika sababu 'unau 
so 'ikaruahe, ma de 'idadi 'o do'oma 'o 
kotaka. 

20:0) Pilatus womau 'o Yesus wipidili, 
so ma moiosi wobicara 'o nyawa 
yoku-kudaika go'ona. 

21 Ma 'ona yosigaso-gasoko, "Powisidele 
'o salipoka! Powisidele 'o salipoka!" 

22 Ge'enaka de ma warasa ma sa'ange 
wongose 'onaka, "Ma 'okia 'awi dingkai? 
Ngoi ka moi ma kotodamakewa 'awi 
sala gee yadaene powihukumu powiso- 
songene! So ngoi dua tosuloko 'o nyawa 
wipa'asanoka deika towipidili." 

23 Ma 'ona koyomaogoruwa yomapoaka 
manga guata ma yodobootoka 'ato 'o 
Yesus salingou powisidele 'o salipoka. 
De ma duanguku manga ga-ga'asoko 
ge'ena 'o Pilatus wosimoteke. 

24 So ma rai 'o Pilatus wosiputusu 'o 
Yesus wiso-songene moteke 'o nyawa 
go'ona manga mau, 

25 de wisisupu 'o nyawa gee moteke to 
'ona manga ga-ga'asoko, ge'ena la 'o 
Barabas gee wibuika sababu 'o dingkai 
de 'o do'oma wosi'asa-'asa. Ge'enaka de 
'o Yesus wisisarakani 'onaka la wikadiai 
moteke to 'ona manga mau. 

26 Ge'enaka de 'o solodado wi'asa 'o 
Yesus ma ngale wisidele 'o salipoka. 'O 
ngekomo ma goronaka de yomakamake 
de wimoi wi ronga 'o Simon, 'awi 'asali 'o 
Kireneno, gee 'awi soanoka de waino so 
wowosamou 'o kotaka. De witagoko so 
wisahu wamoku 'o salip ge'ena 'o Yesus 
widudunino wotu-tu'uru. 

27'O nyawa manga gudai 'o Yesus 
wisidu-du'uru, ge'enaka dau mita 'o 
nge-ngeweka yamuruo naga gee 'O 
Yesus widagari de widoto-tora. 

28 Ma 'o Yesus womapulutuoko 
'onaka de kawongosekau, "Ee ngini 'o 
Yerusalemuoka ma nge-ngeweka! 'Uwa 
nidagari ngoi. Nimadagari ngini ma 
sirete de nia ngowa-ngowaka. 

29 Sababu dua 'asa ma 'orasi 
ya'adono, 'o nyawa 'asa yongose 'ato, 


LUKAS 23.30-34 192 


'Yosanangioka 'o nge-ngeweka gee 
koma'iwa manga roesoka, gee koma'iwa 
de manga ngowakoka, de koma'iwa 
manga ngowaka yosisusu!' 

30 Ge'enau ma 'orasi 'o nyawa 'asa 
yongose 'o gi-gigieka, 'Minitapadu 
ngomiku!' de 'o diko-dikoka yongose, 
'Minididumu ngomiku!' 

31 Sababu ngoi 'ai so-sowono koi'iwa 
ma 'idiaiokau kone'ena, ge'ena dua 
'ifoloiosi 'itorou yakidiai 'o nyawa gee 
yosowo-sowonika!" 

32 Gee 'o Yesus wi'asa ma ngale 
wisidele, de naga yoti-tingkai yamididi 
mita yaki'asa ma ngale yakisiduhukumu 
yakiso-songene de 'o Yesus. 

33 Gee ya'adono 'o ngii moi ma ronga 
"O Saeke ma Kobongo ma Ngii", de 'o 
Yesus wisidele 'o salipoka. De yamididi 
yoruta-ruta go'ona mita yakisidele, 
wimoi 'o Yesus 'awi giniraoka de wimoi 
'awi gubalioka. 

34 Ge'enaka de 'o Yesus wolahidoa ma 
Jo'oungu ma Dutude, wongose 'ato, 
"Aba, 'uwa nosi-singina 'o nyawa gee 
'isisa-sangisara no'ona manga di-diai! 
Sababu 'ona koyanakowa 'okia yodiai." 
'O solodado gee 'o Yesus wiside-sidele 

'o ngi-ngiriki yodiai la 'o Yesus 'awi 
pakeangi yomasibula. 

35'O nyawa manga gudai yoma'oko- 
'okode ge'enaka de youngi-ungini, 'ena 'o 
Yahudioka manga balu-balusu wisimae- 
maeke 'o Yesusika kayongosekau, "Una 
wosilahakau 'o nyawa 'iregu; bika ne'ena 
'unali ma sirete womasilaha nako la ma 
gou-goungu 'una 'o Koana 'o Nyawa 
Wosilaha-laha gee ma Jo'oungu ma Dutu 
Wiiri-iriki." 

3610 tentara mita yositi-tingoono 
'unaka. 'Ona yaino de wikula 'o daluku 
ma cuka 

37 de kayongosekau, "Nako ngona 'o 
Yahudioka manga koana, bika ngona ma 
sirete nomasilaha!" 

3810 Yesus 'awi si-sideloka 'awi saeke 
ma dekude 'isilefoka konee, "Nu'una 'o 
Yahudioka manga Koana." 

39 Woti-tingkai wimoi gee wisidelika 'o 
Yesus wi dateoka, wositi-tingoono 'o 
Yesusika kawongosekau, "Ngona ne'ena 
'o Koana 'o Nyawa Wosilaha-laha gu'una, 
bolo? Bika ngona ma sirete nomasilaha 
ma de minisilaha ngomi mita!" 

40 Ma woti-tingkai wimoioli witawanono 
'unaka, wongose 'ato, "Ngona 

konimodonguawa ma Jo'oungu ma 
Dutuka? Ngona mita nihukumu 
niso-songene 'isoka 'unali, 

41 duga to ngone 'inamididi nanga 
hukumani 'imakadaene de nanga di-diai. 
Ma 'una 'awi so-sowono ka ma eta ma 
koi'iwa!" 

42 Ge'ena 'iduanga de wongoseli, "Ee 
Yesus, noisi-singina dua gee noboali ma 
ngale nokoana de nopareta!" 

43 De 'o Yesus kawongosekau 'unaka, 
"Ma goungu, ne'ena ma wange dua 
ngona de de ngoi 'o ngii yaowa-owaka 
ge'ena la 'o sorogaaka." 

44 Poilia 'o wange 'ikorona de ma daeraa 
ge'ena 'itarusu ka ma moiku sigado 
'o wange 'ilengeka, sababu 'o wange 
koisiwaruwa so. 

4> De ma Jo'oungu ma Dutu 'awi Ngii 
ma da-datoko 'iside-sideluku ge'ena 
'iracanga 'itaga modidioka. 

46 Ge'enaka de 'o Yesus womasigasoko 
waamo-amokie, "'Aba, tomasisarakani 
ngonaka!" Koge'ena wongoseka de 
wosongenokau. 

47:0 tentara manga balusu gee wamake 
'okia naga 'idadiokau, de wisiarene 
ma Jo'oungu ma Dutu. Ge'enaka de 

kawongosekau, "Ma gou-goungu to 'una 
'awi sala koi'iwa!" 

48'O nyawa yoku-kudai yoboa-boano 
youngi-ungini ge'enaka gee yakokimake 
'okia naga 'idadi-dadiokau. So gee yolio 
de yosigari-gari sababu manga singina 
posironga 'isusaka. 

49 De 'o Yesus 'awi ma-manai de ma 
nge-ngeweka 'o Galileano gee wimote- 
motekino, 'ona yoodumu yomatingaika 
yoma'okode 'o gurutika de yolega-lega 
'lodumu gee 'idadi-dadi ge'ena. 

>0 Naga wimoi 'awi ronga 'o Yusuf, 'awi 
'asali 'o Arimatea ma soanino 'o Yudea 
ma daeraaka. 'Una 'awi singina 'itiai de 
'o nyawa wihoromati, de womada-damaa 
ma 'orasi ma Jo'oungu ma Dutu wopareta 
ma ngale wokoana. Ngaro 'una ge'ena 
'o 'Agamaka ma Hakimino mita, ma 
'una kowosimotekuwa manga butusangi 
de manga di-diai ma ngale 'o Yesus 
wihukumu wiso-songene. 

>1 (23:50) 

>2 'Una waika 'o Pilatusika woga'asoko 
'o Yesus 'awi songene la wipo'osuku. 

2310 Pilatus wosimoteke so 'o Yusuf 
wotagi wosiguti 'o Yesus 'awi songene 

'o salipoka de 'o songene ma sa-sao 'o 

mosa 'i'are-'arese wosisaono. Ge'enaka 
de wanoaku 'o bo'osuku ma sungioka gee 
komoiwasi yakidobo'osuku. Ma bo'osuku 
ge'ena 'o tetoka yodosonotoika. 
>4 Ge'ena ma wange 'o Juma'ati ma 
wange, ma ngale Pomaoma-omasa ma 
Wange rekeni 'ikuruekau. 
>>'O nge-ngeweka 'o Galileano yoboa- 
boano de 'o Yesus, yomoteke de 'o Yusuf, 
yalega 'o bo'osuku ge'ena. 'Ona yalega 
mita kokia wanoa 'o Yesus 'awi maieti 
ge'ena 'o bo'osuoka. 
26 Ge'enaka de yolio yokalari 'o goooro 
de 'okia sonaa ma bounu yaowa-owa 
la yosiesaka 'o Yesus 'awi songenika. 
Ma Pomaoma-omasa ma Wangeka, 'ona 
yomaogoroka yomanarama, ma ngale 
yosingounu to 'ona manga 'agama ma 
'atorangi. 
1'0 'Ahadi ma wange yaika 

24 'ikinitara, de 'o nge-ngeweka 
gee 'okia sonaa ma bounu yaowa-owa 
yoka-kalari go'ona, yotagi 'o bo'osuika 
ya'asa 'okia sonaa ma bounu yaowa-owa 
gee yadua-duangou. 

2 Yaika 'ena ma bo'osuku ma da-datoko 
'o teto gee 'ilolokokau. 

3Ge'enaka de yowosanga ma 
bo'osuku ma dodaka, ma ge'enaka dau 
koyamakewa ma Jou Yesus 'awi maieti. 

4'Ona yoma'oko-'oko ge'enaka 'ena 
koyosikanakowau yatiba-tibangi ma hali 
ge'ena, de yomanako 'ena yamididi 
manga baju 'ileto-letongo yoma'okode 
manga dateoka. 

>'O nge-ngeweka go'ona yakimodongo 
yotirineka, so yosuba sigado manga 
biono dau 'o tonaoka 'itigiku, 'ena 
yamididi go'ona kayongosekau 'onaka, 
"Ido'oa so ngini wininonu 'o nyawa 
wowango-wango naga yosonge-songene 
manga sigoronaka? 

6'Una kowi'iwa ne'enaka. 'Una 
womomikokau so! Niongano-nganono 
'okia naga wongosekau nginika ma 'orasi 
'una ka 'o Galileakasi, 

7'ato 'una 'o Nyawa ma Ngowaka 
salingou wisisarakani 'o nyawa yosowo- 
sowonika, deika wisidele 'o salipoka de 
wosongene. 'Asa de 'o wange sa'angeka 
de wo'ahuokali." 

8 So 'o nge-ngeweka go'ona yonganonie 
'o Yesus 'awi demo-demo ge'ena. 

2'0 bo'osukino yoliono de yosijarita 
'iodumu ge'ena 'o su-suloko yamogiooko 

de moika, de 'o do-domoteke 'ireguka 
yoodumu. 

100 nge-ngeweka gee yositota-totara 
'lodumu ge'ena 'o su-suloko yamogiooko 
de moika, 'ona ge'ena la ngo Maria 
Magdalena, ngo Yohana de ngo Maria 
'o Yakobus ma 'esa, de 'o nge-ngeweka 
'iregu-reguosi gee yomote-moteke de de 
'ona. 

11 Ma 'o su-suloko go'ona 'ona yongose 
'o nge-ngeweka go'ona kayosisomoa, 
so 'ona koyongakuwa 'o nge-ngeweka 
manga jarita ge'ena. 

12 Ma 'o Petrus wo'isenoka de kawoowa- 
owara 'o bo'osuika. Wototarika de 
wodubugutuku watutumu ma dodaka 
'ena ka 'o songenou ma sa-sao ya'are- 
'arese ge'enaka. 'O Petrus woherangi 
ma sala, so wolio 'ena ka 'o gudai 
wosano-sano 'awi singina ma dodaka ma 
ngale 'okia naga 'idadiokau gee. 

13 Ma wange ge'ena mita 'o Yesus 'awi 
do-domoteke yamididi 'o Yerusalemuoka 
de yotagi 'o soana moika ma ronga 'o 
Emaus, 'o Yerusalemuoka 'ena poilia 'o 
kilo mogiooko de moika. 

14 Manga do-dagioka ge'ena yosija- 
jarita 'okia naga gee 'ikokidadiokau. 

15 'Ona yomajarita ma gu-gudaioka ma 
de 'o dibangi yomakadukula, de 'o Yesus 
ma sirete woboa de womoteke de de 
'ona. 

l6'Ona wimakekau 'o Yesus, ma 'okia 
naga moi yakidiai so kowinakowa. 

17 Ge'enaka de 'o Yesus kawongosekau, 
"Okia niosijarita nia do-dagi ma 
sigoronaka ne'ena?" 'Ona yomaogorukosi 
'o 'orasi moi 'ena manga singina 'isusa 
so manga biono ka 'o gari. 

18 De wimoi 'awi ronga 'o Kleopas 
wosano 'o Yesusika, "'Aba, ngona 'o 
nyawa ma dudunino? nomanoa 'o 
Yerusalemuoka, gee konanakokawa 'okia 
naga 'idadi ge'enaka doka ma du'uru 
ne'ena?" 

1910 Yesus wosango, "'Okia ge'ena?" 
'Ona yongose, "'Okia naga gee 'idadi 'o 
Yesusoka 'o Nazaret ma nyawa gu'una. 
Moteke 'o nyawa 'iodumu yalega-legaku 
'una ge'ena 'o nabii moi, 'awi demo-demo 
de 'awi manarama de ma kuasa ma 
Jo'oungu ma Dutuno. 

20'0 'imam-'imam ma sae-saeke de 
yopa-pareta ngoneka wisisarakani ma 
ngale wihukumu wiso-songene, de 
wisidele 'o salipoka! 

21 'Ena momongo ngomi miongano- 
ngano 'unau dua ngone 'o Israeloka 
wonariwo wonasipidili nanga saturuuoka. 
De ne'ena ma wange 'o wange sa'angeu 
'iodumu ge'ena 'idadi. 

22 De mita 'amia nge-ngeweka yamuruo 
naga misitodokana. Sababu kangano 
kaitaru-tarusikasi 'ona yotagi 'o 
bo'osuika, 

23 ma kadoka koyamakewa 'o Yesus 'awi 
songene. De yoliono de yongose 'ato 
'o mala'ekati yamake, de 'o mala'ekati 
'ingose 'ato 'o Yesus wowangokali. 

24 Ge'enaka de ngomioka yamuruo 
naga yotagi 'o bo'osuika, de yamake 
'isoka kokia naga 'o nge-ngeweka 
yosidemo-demokau gee, duga 'ona 
kowimakewa 'o Yesus." 

25 Ge'enaka de 'o Yesus kawongosekau 
'onaka, "Ngini ma goungu niohaga-hagal 
Kaifoloi 'isusa niongaku 'iodumu gee 'o 
nabii yosidemo-demokau! 

26 Ko ma gounguawa? 'o Koana 'o 
Nyawa Wosilaha-laha ma Jo'oungu ma 
wamoku 'o sangisara ge'ena, 'asa de 
wisitedene de wopareta de 'awi kumati?" 

27 Ge'enaka de 'o Yesus wosiwaiti 
'onaka 'iodumu gee 'isilefoku 'o Buku 
'Itebi-tebinoka ma ngale 'una, 'ikurue 
'o Musa 'awi le-lefoka sigado 'o nabii 
'iregu-regu yolefo-lefo. 

28 'Ena 'ona ya'adono 'o soana gee 
yodago-dago ge'ena la 'o Emausika de 'o 
Yesus wodiai 'isoka wogila-gila, 

29 ma 'ona witu'umungu kayongosekau, 
"Ne'enakasi dau nomasido-dogumu, 
ne'ena 'iobirou de 'itarusokau mita so." 
So 'o Yesus womatoobiri ge'enaka. 

30 Gee wogogeruku de de 'ona 
yomasido'odomo, de 'o Yesus 'o roti 
wa'ese, de wo'amalaha ma Jo'oungu ma 
Dutude, de waeta-eta ma roti ge'ena, de 
wakikula 'onaka. 

31 Ge'enaka de yanako 'ato gu'una 'o 
Yesus. Ma 'una kawoma'iwa-'iwaka to 
'ona manga bionoka. 

32'Ona yomasikademo yongose 'ato, 
"Kangano ngone pamao nanga singina 
'isanangi gee 'una wobi-bicara ngoneno 
'o ngekomo ma goronaka de wosiwaiti 'o 
Buku 'Itebi-tebini ma doda." 

33 Kage'enaka de yoliokau 'o 
Yerusalemuka. Yaika 'ena yakidaenika 
'o do-domoteke yamogiooko de moi 

de mita 'o do-domoteke 'iregu-regu 
yomatoomuno. 

34'Ona kayongosekau, "Ma goungu 
ma Jou wowangokauoli! 'Una 
womasidumutokau 'o Simonika!" 

35 Ge'enaka de yamididi go'ona 
yosijarita 'okia naga yamake 'o ngekomo 
ma goronaka, de kokia 'ona ma Jou 
winako ma 'orasi 'o roti waeta-eta. 

36 'Ona kayoja-jaritasi de yomanako 
'ena 'o Yesus ma sirete woma'okodeu 
to 'ona manga sigoronaka de 
kawongosekau, "Tabea, 'Esa moi! 

Tanu ngini kaniosa-sanangi." 

37'Ona yakitodokana ma de 
yakimodongo sababu 'ona yongose 
'o tokata yamake. 

38 Ma 'o Yesus kawongosekau, "'Ido'oa 
so nimodongo? 'Ido'oa so nia singina 
'ikapula? 

39 Nialega 'ai giama de 'ai dou la 
nianako ne'ena ngoiou! Nia'ao de nialega 
ma diai, sababu 'o tokata ma akeme de 
ma kobongo koi'iwa 'isoka gee niamake 
ngoioka ne'ena." 

40'0 Yesus koge'ena wongose ma de 
wakisidumutu 'awi giama de 'awi dou. 


LUKAS 24.41-47 203 


41 De 'ona yomorene ma 
koyongakuwasi, sababu kaifoloi 
yoherangi, so 'o Yesus wosano 'onaka, 
"Naga de nia 'inomoka ne'enaka?" 

42'Ona wikula 'o naoko 'isaro-sarongo 
'o ngogu moi. 

4310 Yesus wa'ese 'o naoko ge'ena de 
wo'odomo to 'ona manga bionoka. 

44 Ge'ena 'iduanga de 'o Yesus 
kawongosekau, "Ne'enau gee 
tinisidemokau nginika ma 'orasi 
ngoi ka de de nginiosi, 'ato 'okia naga 
gee 'isilefoku ma ngale ngoi 'o Musa 'awi 
buku-bukuoka, 'o nabii manga bukuoka 
de 'O Mazmuroka salingou 'idadi." 

4> Ge'enaka de 'o Yesus wapelenga to 
'ona manga di-dibangi la yasahe 'o Buku 
'Itebi-tebini ma dumutu. 

46 Deika kawongosekau 'onaka, "Naga 
'o Buku 'Itebi-tebinoka 'isilefoku, "O 
Koana 'o Nyawa Wosilaha-laha ma 
salingou wosangisara de wosongene, 
de salingou 'o wange sa'angeka de 
womomikokali. 

47 De ma ngale de to 'una gee ma 


'o habari ma ngale 'o nyawa salingou 

yomaogoro 'o sowono yodiai de yolio 
ma Jo'oungu ma Dutuka la manga 
so-sowono kowosi-singinawau, salingou 
'isitotara 'o daeraa 'isinoimika 'ikurue 
'o Yerusalemuoka sigado 'o dunia 
yasuluunuku.' 

48 Nginiou niamakekau de niosakisii 
'iodumu gee 'idadi-dadiokau ge'ena. 

49 Ngoi 'asa tinikula 'o Ngomasa 
'Itebi-tebini gee 'ai Dea wosijajiokau. 
Ma ngini salingou niotamaa ne'ena 'o 
Yerusalemuoka, sigado 'o kuasa ma 
Jo'oungu ma Dutuno nipareta." 

>0 Ge'ena 'ipasa de 'o Yesus waki'asa 'o 
kota ma dudunika sigado 'o Betaniaka. 
Ge'enaka dau 'una 'awi giama wagorakie 
de wakisibarakati. 

>1 Gee 'una wakisibarakati ma gu- 
gudaioka, de 'o sorogaade wodoa 
ge'enaka de womatingakokau 'onaka. 

>2'Ona yotalibukuku wisuba, deika yolio 
'o Yerusalemuka 'ena manga singina 
posironga 'imorenoka. 

>3 So ma rai 'ona kaitaurika yaika 
ma Jo'oungu ma Dutu 'awi Woaka 
wisiare-arene ma Jo'oungu ma Dutu. 


Yohanes 


1 Ma sira ka 'o dunia ma 

1 koisidadikuwasi 'ena 'una gee 
wisironga 'o Demo 'una nagau. 'O demo 
'una ge'ena naga de ma Jo'oungu ma 
Dutu de 'una kaimatero de ma Jo'oungu 
ma Dutu. 

2 Ka ma di-disirakasi 'una naga de ma 
Jo'oungu ma Dutu. 

3'0 sagala moi-moi 'isikokidadi ma 
ngekomo 'una. Nako ko 'unawa ge'ena 
'okia sonaa 'iodumu 'idadi-dadiku gee ka 
moi ma koi'iwa. 

4'O Demo 'una ge'ena 'o 'ahu ma titi. 
De 'o 'ahu ma titi gu'una wo'asa 'O 
darangi 'o nyawaka. 

>'O darangi ge'ena 'isiwara 'o darusu 
ma dodaka de 'o darusu koya'akunuwa 
yasongene 'o darangi ge'ena. 

6 Naga wimoi ma Jo'oungu ma Dutu 
wisuloko woboano 'awi ronga 'o Yohanes. 

7'Una woboa wositotara ma ngale 'o 
darangi ge'ena la 'o nyawa 'iodumu 
yongaku 'unaka. 

8'O Yohanes 'una ge'ena ko 'o 
darangiwa. 'Una duga kawositotara ma 
ngale 'o darangi ge'ena. 

3'O darangi ma dutu gee yakidisiwara 
'o nyawa 'iodumika naga 'iboakau 'o 
duniano. 

10 Ngaro 'o dunia de ma doda 'isidadi ma 
ngekomo 'una, ma gee 'una woboano 'o 
duniaka, 'o dunia ma nyawa kowinakowa 
ma ngale kowingakuwa. 

Il 'Una woboa 'awi daeraano ma 'awi 
nyawa-nyawa kowisidabinowa. 

12 Ma 'o nyawa 'iodumu gee widawongo 
de wingaku 'unaka, wakidiai 'ona 
yodadi ma Jo'oungu ma Dutu 'awi 
ngowa-ngowaka. 

13'Ona yodadi ma Jo'oungu ma 
Dutu 'awi ngowa-ngowaka ge'ena 
koimaterowa de ngone 'o nyawa polahiri. 
Ngone polahiri ge'ena ka 'o nyawa ma 
du-duaka, ma 'ona yodadi ma Jo'oungu 
ma Dutu 'awi ngowa-ngowaka ge'ena 
sababu 'una ma sirete wakisidadi. 

14'O Demo gu'una womadadiokau 'o 
nyawa, de womanoa naga ngoneka, 
de ngone pamakekau 'awi kumati. 'Awi 
kumati ge'ena ma Jo'oungu ma Dutuno 
to 'una 'awi Dea. Ngano 'una ge'ena 

ma Jo'oungu ma Dutu 'awi Ngowaka 
womatengo-tengoka. Ma ngekomo 'una, 
ngone pakokimake ma Jo'oungu ma 
Dutu 'awi singina ma sure de 'awi dora, 
de posironga wotiaioka. 

15 'Unau ge'ena gee 'o Yohanes 
wositotara wongose 'ato, "'O nyawa 
nu'unau gee ma sira tosikawasakau 'o 
nyawaka tongose 'ato, 'Dua wimoi 'asa 
woboa ma 'una 'ifoloi wi kuasa 'iamoko 
de de ngoi. Sababu ngoi kotolahiruawasi 
'ena 'una nagau.'" 

16'Una posironga de wonadoraka 
de posironga wonasibarakatioka 
koitogu-togumuwa. 

17 Ma Jou 'awi besesongo wonakula 
ma ngekomo 'o Musa, ma ma Jo'oungu 
ma Dutu 'awi dora de 'awi di-diai gee 
'itiai ma sala ngoneno wosidumutu ma 
ngekomo ma Yesus Kristus. 

18 Komoiwasi wimake ma Jo'oungu ma 
Dutu duga ka to 'una 'awi Ngowaka 
womatengo-tengoka gee naga de 
ma Dea de ka 'o singina moi. 'Unau 
wosidumutu ngoneno ma Jo'oungu ma 
Dutu ge'ena nagu'una. 

19'0 Yahudioka manga balu-balusu gee 
yogogere 'o Yerusalemuoka yosuloko 

'o 'imam-'imam de manga ro-riwo 

gee manga 'asali 'o Lewino yotagi 'o 
Yohanesika la yosano 'unaka 'ato ngona 
ne'ena ma kia. 

20:0 Yohanes womasidemo wositi-tiaika 
wongose 'ato, "Ma Koana 'o Nyawa 
Wosilaha-laha gee ma Jo'oungu ma Dutu 
wosijajiokau ge'ena ko ngoiwa." 

21 De 'ona yosanoli, "Nako koge'ena 
de ngona ne'ena nagu'una? Ma Nabii 
Elia?" 'O Yohanes wosango, "Ko'uwa." 
De yongoseli, "Ngona ne'ena 'o Nabii ma 
Amoko gee mida-damaa?" 'O Yohanes 
wosango wongose 'ato "Ko'uwa!" 

22 Ge'enaka de 'ona yongoseli, "Nako 
koge'ena ge'ena nosidemono ngomino 
ngona ne'ena nagu'una. La ngomi 
'idadi miositotara 'o nyawaka gee 
misulo-suloko ngomino. So moteke 
ngona, ngona ne'ena ma kia?" 

2310 Yohanes wosango, "Ngoiou ne'ena 
gee ma sirasi ma Nabii Yesaya wongose 
'ato: "O nyawa moi naga 'o tonaka 
'ika-kakasaka wosigaso-gasoko wongose 
'ato: Niosikatiai 'o ngekomo ma ngale 
ma Jou woboa.'" 

24 Naga yakisulo-sulokino go'ona 
yamuruo naga 'o Farisioka. 

25'Ona yosano 'o Yohanesika, "Nako 
ngona ko ma Koana 'o Nyawa Wosilaha- 
lahawa, ko 'o Eliawa, de ko 'o Nabii 
ma Amokuwa, de 'ido'oa so 'o nyawa 
naki'osiki?" 

26'O Yohanes wosango, "Ngoi 'o nyawa 
taki'osiki de 'o 'akere. Ma naga nia 
sigoronaka wimoi ngini kowininakowa. 

27 'Una woboa woisidu'uruno. Ma ka 
'awi tarupa ma gumini tasose ma 
koyadaenuwa." 

28 Ge'ena 'iodumu 'idadi 'o Betaniaka, 
'o Yordan ma 'akeroka gee kiaka naga 
'o Yohanes 'o nyawa waki'osi-'osiki ma 
songonasa dina. 

29 Ko ma bibinoka de 'o Yohanes 
wimake 'o Yesus woboa 'unano. De 'ọ 
Yohanes kawongosekau, "Ee, gudaue 
ma Jo'oungu ma Dutu 'awi Domba 
ma Ngowaka gee wadua-duangou ma 
ngale watuusu 'o nyawa 'o duniaka ma 
so-sowono. 

30 'Unau ge'ena gee tinisidemo- 
demokau 'ato dua wimoi woboa 
woisidu'uruno, ma 'una 'ifoloi 'awi kuasa 
'iamoko, sababu ngoi kotolahiruawasi 
'ena 'una nagau. 

31 Ma sira ngoi ma kotowinakowasi 
'una ge'ena ma kia, 'ena momongo ngoi 
'o nyawa taki'osiki de 'o 'akere la 'o 
Israeloka winako 'una." 

3210 Yohanes wositotara naneda mita, 
"Ngoi tamake 'o Ngomasa 'Itebi-tebini 
'Tuti daku 'o diwanguku 'isoka 'o pombo 
'i'uti de 'imanoa 'unaka. 

33 Ma 'orasi ge'ena ngoi kotowinakowasi 
'una ge'ena ma kia. Ma ma Jo'oungu 
ma Dutu wosuloko 'o nyawa taki'osiki 
de 'o 'akere, 'una wongosekau ngoino 
konee: 'Gee dua namake 'o Ngomasa 
'Itebi-tebini 'i'uti de ''imanoa wimoioka, 
'unau 'asa 'O nyawa waki'osiki de 'o 
Ngomasa 'Itebi-tebini.'" 

34:0 Yohanes wongose, "Ngoi ma 
sirete towimakekau de ngoi ma sirete 
tinisidemo 'ato 'una ge'ena ma Jo'oungu 
ma Dutu 'awi Ngowaka." 

35 Ma bibinoka, 'o Yohanes de 'awi 
do-domoteke yamididi ge'enakauoli. 

36 Gee 'o Yohanes wimake 'o Yesus 
wotagi-tagioko de kawongosekau, 
"Winilega, gu'unau ma Jo'oungu ma 
Dutu 'awi Domba ma Ngowaka." 

37:0 Yohanes 'awi do-domoteke 
yamididi go'ona kayo'isenoka 'o Yohanes 

koge'ena wongose, de yotagiokau 'o 
Yesus wimoteke. 

38 'O Yesus womadutumu 'awi dudunisa 
de wakimake 'ona wimote-moteke, de 
kawosanokau, "'Okiau nianonu?" 'Ona 
yosango, "Rabi, kiaka nomanoa?" ('O 
Rabi ngone tanu, "o Guru".) 

3910 Yesus wongose, "Nou, ngini ma 
sirete nialega!" 'Ona yotagi de de 'una de 
yamake kiaka 'una womanoa. Ma 'orasi 
ge'ena poilia 'o takoro soata 'o wange 
'icako. Ge'ena ma wange 'ona yomanoa 
de de 'una. 

40 Yamididi gee yo'isenokau 'okia naga 
'o Yohanes wakisidemoka de yotagi 
wimoteke 'o Yesus, wimoi ge'ena 'o 
Andreas, 'o Simon Petrus ma dodoto. 

41'O Andreas wosijai-jai winonu 'o 
Simon Petrus to 'una 'awi riaka, so 
wimakeno de kawongosekau 'unaka, 
"Ngomi mimakamakekau ma Koana 'o 
Nyawa Wosilaha-laha gee wisironga ma 
Kristus!" Ngone tanu "Ma Jo'oungu ma 
Dutu Wiiri-iriki." 

42 Ge'enaka de 'o Andreas 'o Simon 
wi'otaka 'o Yesusika. 'O Yesus widi-diriidi 
'o Simonika de kawongosekau, "Ngona 'o 
Simon, 'o Yohanes 'awi ngowaka. Ngona 

'asa nisironga 'o Kefas." ('O Kefas ge'ena 
'o Yunanioka yongose 'ato 'o Petrus, 
ngone tanu "'O Teto 'Igi-gigie.") 

43 Ma bibinoka 'o Yesus waputusokau 
wotagi 'o Galileaka. De yomakamake de 
'o Filipus de kawongosekau 'o Filipusika, 
"Nou noimoteke ngoi la nodadi 'ai 
do-domoteke!" 

4410 Filipus 'awi 'asali 'o Betsaida ma 
kotano, ge'ena la 'o Andreas de 'o Petrus 
manga gogeroka. 

45:0 Filipus yomakamake de 'o Natanael 
de kawongosekau 'o Natanaelika, 
"Ngomi mimakekau 'o nyawa gee 'o 
Musa wingose-ngose naga ma Jo'oungu 
ma Dutu 'awi besesongo ma bukuoka, 
de gee 'o nabii yosika-kawasa. 'Una 
ge'ena 'o Yesus 'o Nazaretino, 'o Yusuf 
'awi ngowaka!" 

46 Ma 'o Natanael wosango, "Tei! 
Kaidadi? 'o kianikia moi yaowa-owa 
de 'iboa 'o Nazaretino?" De 'o Filipus 
wosango, "Nou, ngona ma sirete 
wonilega!" 

4710 Yesus wimake 'o Natanael woboa 
de kawongosekau, "Winimake, gu'una 'o 
Israel toto. 'Una 'awi singina 'itiai." 

48'O Natanael wosano 'o Yesusika, 
"Aba, kokia so noinako?" 'O Yesus 
wosango, "'O Filipus kowoni'asokuawasi 
'ena tonimakekau 'o gota ma ronga 'o 
'ara ma timiku." 

49 Ge'enaka de 'o Natanael 
kawongosekau, "'Aba Guru, ngona 
ne'ena ma Jo'oungu ma Dutu 'awi 
Ngowaka, ngona 'o Israeloka ma nyawa 
'amia Koana!" 

>0'O Yesus wongose, "Ngona nongaku 
ge'ena duga ka sababu ngoi tongose 'ato 
tonimakekau 'o gota ma ronga 'o 'ara 
ma timiku! Dua 'asa namake 'okia sonaa 
'ifoloiosi 'ila-laagomo de ge'ena!" 

>t De ge'ena 'o Yesus wongoseli, 
"Ne'ena tonisidemo tosigou-gounguku, 
ngona 'asa namake 'o diwanga 'ipelenga 
de ma Jo'oungu ma Dutu 'awi sagala 
mala'ekati 'i'uti doa ngoi 'o Nyawa ma 
Ngowaka 'ai bionoka." 

1'Ọ Yesus waki'asokoka 'o Filipus de 

2 'o Natanael, de ma wange sa'angeka 
de 'o ngaamoko yosi'odomo 'o Kana ma 
kotaka 'o Galilea ma daeraaka. De 'o 
Yesus ma 'esa mita ge'enaka. 

2:0 Yesus de wi do-domoteke mita 
yamake 'o ga-gasoko 'o ngaamoko ma 
ngodomino ge'ena. 

3 Gedagee manga 'anggur 'ibootokau de 
'o Yesus ma 'esa kamongosekau 
'o Yesusika, "Manga 'anggur 
yakisidobootokau." 

4'O Yesus wosango, "'Eme, 'uwasi 
noisuloko. Ma 'orasi koya'adonuawasi 
tomasidumutu 'ato ngoi ne'ena ma kia." 

> Ma 'o Yesus ma 'esa mongose 'o 
nyawa-nyawaka gee yole-leleani 'o 
ngaamoko ma ngodomoka go'ona, 
"Kaniamoteke 'okia naga bato wongose 
nginika." 

6 Ge'enaka 'o 'akere ma ngii 'o ngai 
butangaka yadua-duanga ma ngale 
yomasi'iso-'isoko moteke 'o Yahudioka 
manga 'adati la bari yotebini ma 
Jo'oungu ma Dutu 'awi bionoka. 'O 
'akere ma ngii ge'ena moi-moi ma doda 
poilia 'o literi ratusu moiku. 

7:0 Yesus wongose yole-leleanika 
go'ona, "Ma 'akere ma ngi-ngiiku ge'ena 
niokokidarisuku 'o 'akere." Ge'enaka de 
'ona yodarisi yosi'oma-'omangie. 

8 Ge'enaka de 'o Yesus wongose 'onaka, 
"Bika ne'ena nia'ese ma 'akere ge'ena 

ma eta de nia'asa ma rame ma dutuka." 
Ge'enaka de 'ona ya'asa ma 'akere 
ge'ena ma rame ma dutuka, 

3de ma rame ma dutu gu'una wataili ma 
'akere gee 'imadadikou 'o 'anggur. ('Una 
kowosido-dogumuwa kiano 'o 'anggur 
ge'ena, yanako duga ka gee yole-leleani 
gee ma 'akere ge'ena yodari-darisi.) So 
ma rame ma balusu gu'una wi'asokino 
wonga-ngaamoko, 

10 de kawongosekau, "'Etei, biasa 'o 
nyawa 'o 'anggur yosisupu ge'ena 'isira 
gee 'ifoloi yaowa-owasi de nako 'o nyawa 
yoboa-boano gee yakidugakau 'asa de 
gee biasali. Ma 'Esa moi ngona nadaotika 
'o 'anggur gee 'ifoloi yaowa-owa sigado 
ne'ena." 

11 Ne'enau 'o no-nako 'ihera-herangi ma 
di-disiraka 'o Yesus wodiai. 'Una wodiai 
ge'ena 'o Kana ma kotaka 'o Galilea ma 
daeraaka. De 'o no-nako ge'enau 'una 
wosidumutu 'awi kuasa 'iamoko ma sala 
so wi do-domoteke wingaku. 

12 Ge'ena 'ipasa de 'o Yesus de ma 
'esa, de 'awi dodo-dodoto, de mita wi 
do-domoteke yotagi 'o Kapernaum ma 
kotaka. 'Ona ge'enaka manga wange 
muruoka naga. 

13 Gee 'o Yahudioka manga wange ma 
amoko 'isoriokau ge'ena la yosingano- 
nganonie Wakisisupu ma Wange, de 'o 
Yesus wotagi wosikaie 'o Yerusalemude. 

1410) Yerusalemuoka ma Jo'oungu ma 
Dutu 'awi Woa ma ginitaroka 'o Yesus 
wakimake 'o sapi de 'o domba de 'o 
pombo yomawuku-wukunu, de mita 'o 
pipi yosita-tagali ge'enaka yogogerie. 

15'Ọ Yesus wodiai 'o be-besana moi 
'o gumini de ge'enau wakisikiniiki 
yomawuku-wukunu go'ona de manga 
sapi de ma domba 'iodumu gee ma Jou wi 
Woa ma ginitaroka. 'O pipi yosita-tagali 
manga meja waleoto pagara so manga 
pipi ma 'ipiakorika. 

16 Ge'enaka de wongose 'o pombo 
yowuku-wukunika, "Nia'aikika 'iodumu 
ne'enaka dau. 'Ai Dea 'awi Woa 'uwa 
niadiai nimawuku-wukunu ma ngii!" 

17 So 'awi do-domoteke yonganonie 'o 
Buku 'Itebi-tebini ma bo-bulaka 'ingose 
konee, "'Ani Woa posironga toduaoka. 'Ai 
du-duaka 'ai singina ma dodaka ge'ena 
matero ka 'o 'uku 'ilala-lala." 

18'O Yahudioka manga balu-balusu 
'o Yesus wiba-baili yongose 'ato, "Bika 
nodiai 'o no-nako 'ihera-herangi ma 

ngale 'isidumutu ngomino 'ato ngona ma 
Jo'oungu ma Dutu wonikula 'o hak nodiai 
kone'ena." 

19'0 Yesus wosango wongose 'ato, 
"Niapiakorika ma Jo'oungu ma Dutu wi 
Woa ne'ena, de ka 'o wange sa'ange ma 
dodaka de ngoi tosigokokali!" 

20 De 'ona yosango, "'O taunu nagi 
soata de butangano yodiai ma Jou wi 
Woa ne'ena, de ngona nomau nosigokoli 
ka 'o wange sa'ange ma dodaka?" 

21 Ma 'o Yesus 'awi dumutu ma ngale 
ma Jou 'awi Woa ge'ena, ge'ena la to 
'una 'awi roese ma sirete. 

22 So ge'enaka de gee 'o Yesus 
wisimomikoka 'o songenoka, de 'awi 
do-domoteke yonganonie 'ato ma ngale 
ge'ena, ge'ena wakisidemokau. So 
yongaku 'okia naga gee 'isilefoku 'o Buku 
'Itebi-tebinoka de mita gee 'okia naga 'o 
Yesus wosidemokau. 

2310 Yesus ka 'o Yerusalemuokasi 
ma 'orasi Wakisisupu ma Wange ma 
Amoko ge'ena, de 'o nyawa manga 
gudai yongaku 'unaka sababu 'o no-nako 
'ihera-herangi wokadiai. 

24 Ma 'o Yesus ma sirete 
kowakingakuwa, sababu 'una wakinako 
'o nyawa 'iodumu. 

25 Ma ngale 'o nyawa manga singina, 
koiparaluuwa 'o nyawa yosiwaiti 'unaka, 
sababu 'una wanako 'okia naga 'o nyawa 
manga singina ma dodaka. 

3 1 Naga wimoi 'o Yahudioka manga 
balusu 'o Farisino 'awi ronga 'o 
Nikodemus. 

2 Ma moi ge'ena 'iobiruku de waino 
'o Yesusino de wongose, "'Aba Guru, 
ngomi mianako ngona 'o guru moi ma 
Jo'oungu ma Dutu wonisulokino, sababu 
komoiwa ya'akunu yadiai 'o no-nako 
'ihera-herangi 'isoka ngona nodi-diai 
nako ko de ma Jo'oungu ma Dutuwa." 

3 De 'o Yesus wosango, "Ne'ena 
tosidemogaroku tosidemo, komoiwa moi 
yodadi ma Jo'oungu ma Dutu 'awi 'umati 
nako koyakisingowakuwali." 

4 Ge'enaka de 'o Nikodemus wongose 
'o Yesusika, "Tei, kokia 'o nyawa 
yobalusokau de yakisingowakoli? 
Kaidadiosi manga 'esa manga pokorie 
yoliode 'asa de yakisingowakoli?" 

> De 'o Yesus wosango, "Ma gou-goungu 
yadaene 'ai demo ne'ena: Nago'ona 

koyakisingowakuwa de 'o 'akere de 'o 
Ngomasa 'Itebi-tebini, 'ona koyodadiwa 
ma Jo'oungu ma Dutu 'awi 'umati. 

6 Ngone 'o nyawa ge'ena ka nanga 
balusu 'inasingowauku, ma nako 'o 
'ahu ma sungi ge'ena 'o Ngomasa 
'Itebi-tebinino. 

7 'Uwa noherangi nako ngoi tongose 'ato 
ngini nioodumu salingou nisingowakoli. 
8'O dadoko 'itagi kiaka naga moteke 

'ena ma mau, ngone po'isene ma 
guruusu ma koposidongoowa kiano 'iboa 
de kiaka 'isikaika. Koge'enali mita 'o 
nyawa gee 'o Ngomasa yakisingowaka 
ma ngale 'o 'ahu ma sungi yakikula, 
ge'ena moteke to 'ena ma mau." 

3'O Nikodemus wosano, "Kokia sigado 
koge'ena 'idadi?" 

1010 Yesus wosango, "Ngona noguru 'o 
Israeloka de konosikanakowa? 

11 Tonisidemo ne'ena: Ngoi tobi-bicara 
duga ka 'okia sonaa gee tanakokau, 
de tosijarita duga ka 'okia naga gee 
tamakekau, ma ngini koniadawonguwa 
'okia naga gee tositota-totara. 

12 Ngini koniongakuwa gee ngoi 
tosijarita 'okia sonaa 'o duniaka ne'ena, 

so dua ma rai koniongakuwa nako ngoi 
tosijarita 'okia sonaa 'o sorogaaka! 

13 Komoiwasi yodoa 'o sorogaade, duga 
ka ngoi 'o Nyawa ma Ngowaka gee 
to'utiokau 'o duniaku. 

14'Isoka 'o Musa 'o tonaka 'ika-kakasaka 
'o ngia gee 'o tambaga yadi-diaiku 'o 
gotaka wosidoade, koge'enali mita 
ngoi 'o Nyawa ma Ngowaka salingou 
'isitedene 'o salipoka. 

15 | a'o nyawa 'iodumu gee yongaku- 
ngaku ngoino yamake'o 'ahu 'ika-kakali." 

16 Sababu ma Jo'oungu ma Dutu 
wadora ma sala 'o nyawa 'o duniaka 
ne'ena, sigado wokula 'awi Ngowaka 
womatengo-tengoka, la nago'ona 
yongaku de yomasiga-gao 'unaka, 
ge'ena koyobinasawa ma yamake 'o 'ahu 
kaisi'ado-'adonika. 

17 Sababu ma Jo'oungu ma Dutu 'awi 
Ngowaka wosiguti 'o duniaku, ma ngale 
kowahukumuwa 'o nyawa 'o duniaka 
ne'ena, ma 'ena wosilaha. 

180 nyawa gee yongaku-ngaku 
'unaka ge'ena koyakihukumuwa. Ma 
gee koyongaku-ngakuwa ge'ena ma 
Jo'oungu ma Dutu wakihukumokau 
sababu koyongakuwa ma Jo'oungu ma 

Dutu 'awi Ngowaika gee womatengo- 
tengoka. 

19'Ona yakihukumu ma sababu 
naneda: Ma Jo'oungu ma Dutu 'awi 
darangi 'iboakau 'o duniano, ma 'o nyawa 
'ifoloi yoduaka ka 'o darusu ge'ena la 
'o sowono, sababu manga manarama 
'itorou. 

20'O nyawa gee yodua-duaka 'o dorou 
yodiai, yodu'uduku 'o darangi. 'Ona 
yooluku yaika 'o darangika la manga 
di-diai 'ito-torou ge'ena 'uwa 'isupu. 

21 Ma 'o nyawa gee yadi-diai ma 
Jo'oungu ma Dutu 'awi mau, 'ona 
yoboa 'o darangika la 'iwaiti 'okia naga 
yadiaiokau ge'ena moteke ma Jo'oungu 
ma Dutu 'awi mau. 

22 Ge'ena 'ipasa de 'o Yesus de 'awi do- 
domoteke 'o Yerusalemuoka yoma'aiki 
yotagi 'o Yudea ma daeraaka. Ge'enaka 
doka 'una de 'awi do-domoteke manga 
wange muruoka naga, de ma 'orasi 
ge'ena 'una 'o nyawa waki'osiki. 

23 Ma 'orasi ge'ena 'o Yohanes 
kowobuiwasi. 'Una 'o nyawa waki'osiki 'o 
'akeroka gee yosironga 'o Ainon 'o Salim 
ma datekoka, sababu ge'enaka 'o 'akere 


YOHANES 3.24-29 18 


'iamoko. So 'o nyawa yoboa 'unano de 
waki'osiki. 

24 (3:23) 

25'O Yohanes 'awi do-domoteke 
yamuruo naga yomakaributu de 'o 
Yahudioka wimoi, ma ngale kokia 
yoma'isoko la bari yotebini ma Jo'oungu 
ma Dutu 'awi bionoka moteke manga 
'adati. 

26'Ona yotagi 'o Yohanesika de 
yongose, "Ee 'Aba Guru, ma raiokau 
kanongano-nganonosi 'o nyawa wimoi 
gee de de ngona 'o Yordan ma 'akere 
ma songonaka, gee ma sira nosidumutu 
ngomino! Ne'ena 'una 'o nyawa waki'osiki 
mita, de 'o nyawa manga gudai yotagi 
'unaka!" 

27'O Yohanes wosango, "Ka ngone 'o 
nyawa ge'ena kopomadamakewa 'isoka 
koge'ena, nako ko ma Jo'oungu ma 
Dutuwa wonakula. 

28 Ngini ma sirete nio'isenokau ngoi 
tosidemo konee: 'Ngoi ko ma Koana 
'o Nyawa Wosilaha-lahawa. Ngoi ma 
Jo'oungu ma Dutu woisuloko tosira 'o 
duniano, 'asa deika 'una.' 

29 Ma raiokau 'o nyawa dua yosikaika 
'unaka sababu 'ona ge'ena to 'una, 

'isoka 'o ngeweka monga-ngaamoko 
muna ge'ena to ma rokata. Ma 
wonga-ngaamoko 'awi manai ge'ena 
duga kawoma'okode 'awi dateoka de 
wosigisene, de 'una womorene nako 
wo'isene wonga-ngaamoko 'awi 'ilingi. 
Koge'enali mita ngoi. Ne'ena ngoi 
tomorene ma sala. 

30 Salingou 'una kaisiika monga 
wisiamoko, de ngoi kaisiika monga 
koisiamokuawau." 

31 "Una gee daku 'o sorogaaku 
woboaku, 'una wodaduie de 'o nyawa 
'odumu 'o duniaka. Ma 'o nyawa 'o 
duniano, 'ona ge'ena 'o dunia ma 
nyawa, de yobi-bicara 'o dunia ma kia 
sonaa. 'Una gee dakuuku 'o sorogaaku 
woboa-boaku, ge'ena 'una wodaduie de 
'o sagala 'iodumu. 

32 'Una wosidemo 'okia naga gee 
wamakekau de wo'isenokau 'o 
sorogaaka, ma 'o nyawa koyongakuwa 
'okia naga wosidemo-demo ge'ena. 

33 Ma 'o nyawa gee yongaku 'awi demo 
ge'ena, 'ona ge'ena yongaku 'ato ma 
Jo'oungu ma Dutu 'awi demo ge'ena ma 
gou-goungu 'itiai. 

34 Sababu 'una gee ma Jo'oungu ma 
Dutu wisuloko wositotara 'awi demo- 
demo, ngano 'unaka wisidukulakau 'o 
Ngomasa 'Itebi-tebini ma kuasa. 

35 Nanga Dea ma Jo'oungu ma 
Dutu wisibosono 'awi Ngowaika, de 
wosisarakaniokau 'o sagala moi-moi 'una 
waparetano. 

3610) nyawa gee yongaku de yomasiga- 
gao ma Jo'oungu ma Dutu 'awi Ngowaika 
gu'una, 'ona yamake 'o 'ahu 'ika-kakali. 
Ma 'o nyawa gee kowisingounuwa 
ma Jo'oungu ma Dutu 'awi Ngowaika 
gu'una, 'ona koyamakewa 'o 'ahu 
kaisi'ado-'adonika. 'Ona ma Jo'oungu ma 
Dutu tatapu kawakihukumosi." 

4 1'0 Yesus wanako 'ato 'o Farisioka 
yo'isenokau 'ato 'una 'o nyawa 
manga gudai wimoteke de waki'osiki, 

'ifoloi yokudai de gee 'o Yohanes 
womote-moteke. 

2 (Yadaene 'ena 'o Yesus 'una 
kowaki'osikuwa duga ka 'awi do- 
domoteke.) 

3 Gee 'o Yesus wanako 'ato 'o Farisioka 
yo'isenokau ge'ena, de 'una woma'aiki 'o 
Yudea ma daeraaka de wolio 'o Galilea 
ma daeraaku. 

4Wosikauku 'o Galileaku waboa 'o 
Samaria ma daeraa ge'ena moteke ma 
Jo'oungu ma Dutu 'awi mau. 

>So wototara 'o kota moika 'o 
Samariaka ma ronga 'o Sikhar, 'o tonaka 
gee ma sira 'o Yakub wokula-kula 'awi 
ngowaka 'o Yusufika ma dateoka. 

6 Ge'enaka dau 'o parigi moi gee 
yosironga 'o Yakub 'awi parigi. 'O Yesus 
wokangelakou sababu 'awi do-dagi 
'ikurutu, so wogogeruku 'o parigi ma 
dateoka. Ma 'orasi ge'ena poilia 'o takoro 
mogiooko de modidi 'o wangeka. 

7 Ma 'orasi ge'ena 'awi do-domoteke 
yotagiokau 'o kotaka 'o 'inomo yo'ija. 
Ge'enaka de 'o Samaria ma nyawa mimoi 
moboa 'o 'akere mosi'onoko, de 'o Yesus 
kawongosekau munaka, "Biranga, tanu 
ma eta noikula ta'okere?" 

8(4:7) 

2'O ngeweka gumuna mosango, "'Aba 
ngona 'o Yahudi ma nyawa, ngoi 'o 
Samaria ma nyawa; de 'ido'oa so nomau 
'o 'akere noga'asoko ngoino?" (Muna 
koge'ena mongose, sababu 'o Yahudioka 
'ona koyomakasupuwosamuwa de 'o 
Samariaka.) 

10'O Yesus wosango, "Nako ngona 
nanako ma Jo'oungu ma Dutu 'awi co- 
catu 'o nyawaka, de nanako ngoi ne'ena 
ma kia gee toga-ga'asoko 'o 'akere 
ngonaka, ma raiokau ngona ma sirete 
noga'asoko 'o 'akere ngoino ma ngale 
na'okere, de ngoi 'asa tonikula 'o 'akere 
gee 'o nyawa yakisiwango-wango." 

11'O ngeweka gumuna mosango, "'Aba, 
'o parigi ne'ena komasorikuwa, 'ani 
gu-guiti ma koi'iwa, de kiano namake 'o 
'akere gee 'o nyawa yosi'ahu-'ahu? 

12'Ọ Yakub to ngomi 'amia topora, 
mikulano 'o parigi ne'ena. 'Una ma sirete 
ne'enakou wa'odo-'odomo; koge'enali 
mita 'awi ngowa-ngowaka de 'awi 
haewani waso-sowohi. Bolo 'Aba ngona 
nongose ngona 'ifoloi noamoko de 'o 
Yakub?" 

13'O Yesus wongose, "O nyawa gee 
ya'oke-'okere 'o 'akere ne'ena dua 
manga kibiti kaidudungokasi! 

14 Ma 'o nyawa gee dua ya'okere 
'o 'akere gee ngoi takikulaka, dua 
manga kibiti koidudunguawau kaisi'ado- 
'adonika. Sababu 'o 'akere gee dua 
ngoi takikula-kulaka ge'ena matero ka 
'o booteke manga roese ma dodaka, 

gee ma 'akere 'i'uisi de yakikula 'o 'ahu 
kaisi'ado-'adonika." 

15'O ngeweka gumuna mongose, "'Aba, 
noikulano 'o 'akere ge'ena, la 'ai kibiti 
'uwau 'idudu-dudungu, de koiparaluuwau 
tainoli ne'enano ma ngale 'o 'akere 
tosi'onoko." 

16 De 'o Yesus wongose, "Tagi 'ani 
rokata woni'ese, deika nainoli de de 'una 
ne'enano!" 

170 ngeweka gumuna mosango, "Ngoi 
'ai rokata koi'iwa." 'O Yesus wosango, 
"Ia ma goungu 'ani demo ge'ena. 

18 Sababu ngona nongaamoko ma 
motoau, de 'o nauru gee ne'ena naga 
nimalomuno ge'ena ko to ngonawa 'ani 
rokata." 

19'O ngeweka gumuna kamongosekau, 
"Ne'ena ngoi tanako 'Aba ngona 'o nabii 
moi. 

20 To ngomi 'amia edete de mia dotumu 
yosuba ma Jo'oungu ma Dutuka 'o 
gigieka ne'ena. Ma 'Aba to ngona 'ani 
nyawa yongose 'ato, 'o nyawa salingou 
yosuba ma Jo'oungu ma Dutuka, ma ngii 
duga ka 'o Yerusalemuoka." 

21:0) Yesus wongose munaka, 
"Biranga, kanongaku bato 'okia naga 

tongose-ngose! Dua 'o 'orasi ma moi, 
'o nyawa 'asa yosuba 'ai Deaka ko 
ne'ena 'o gigiekawau, de mita ko 'o 
Yerusalemuokawau. 

22 Ngini 'o Samaria ma nyawa winisuba 
ma Jo'oungu ma Dutu ma kowininako 
'itiaiwasi, ma ngomi 'o Yahudi ma nyawa 
misuba ma Jo'oungu ma Dutu gee 
minako-nakokau, sababu 'o habari ma 
ngale ma Jo'oungu ma Dutu 'o nyawa 
wosilaha, ma ngekomo 'o Yahudi ma 
nyawaka de yaino. 

23 Ma dua ma 'orasi 'asa ya'adono 
de naga ya'adonokau, 'o Ngomasa 
'Itebi-tebini 'asa nisi'asa winisuba 'ai 
Dea ma Jo'oungu ma Dutu, ma ngekomo 
'iti-tiai "soka gee 'una wodua-duaka. 

24 Sababu ma Jo'oungu ma Dutu ge'ena 
'o Ngomasa, de duga ka de 'o Ngomasa 
'Itebi-tebini so 'o nyawa 'idadi wisuba 'ai 
Dea ma Jo'oungu ma Dutu, de winako 
'itiai." 

25'O ngeweka gumuna mongose 'o 
Yesusika, "Ngoi tanako ma Koana 'o 
Nyawa Wosilaha-laha (gee wisironga ma 
Kristus) 'asa woboa. Gee woboa ge'ena 
dua wositotara 'okia sonaa moi-moi 
ngomino." 

2610 Yesus wongose, "'Una gee 
woningose-ngose ge'ena ngoiou gee 
ne'ena tobi-bicara de de ngona." 

27 Ma 'orasi ge'ena 'o Yesus 'awi 
do-domoteke yolio 'o kotaka de yaino 
so ya'adono ge'enano. 'Ona yoherangi 
wimake 'o Yesus wobi-bicara de 'o 
ngeweka mimoi. Ma komoiwa yomoroini 
yosano 'ato, "'Aba, 'okiau noparaluu?" 
Bolo "'Ido'oa so 'Aba nobi-bicara de 'o 
ngeweka gumuna?" 

28 Ge'enaka de 'o ngeweka gumuna 
mamada 'ami 'akere ma ngii de motagi 
kamoowa-owara 'o kotaka de mosidemo 
'o nyawa-nyawaka ge'enaka doka, 

29 "Nou powilega 'o nyawa gee 
wosidemo 'okia sonaa 'iodumu gee ngoi 
tadi-diaiokau. Poilia 'una ge'ena ma 
Koana 'o Nyawa Wosilaha-laha ge'ena la 
ma Kristus!" 

30 So 'o nyawa-nyawa ma kotaka ge'ena 
mita yotagi 'o Yesus wilega. 

31 Ma 'orasi ge'ena 'o Yesus 'awi 
do-domoteke yongose, "'Aba Guru, 
no'odomosi." 

3210 Yesus wongose, "'O 'inomo naga 
ngoioka gee ngini konianakowa." 

33 So 'awi do-domoteke yomakasano 
yongose 'ato, "Naga 'o nyawa 'o 'inomo 
widagasano?" 

34 Ge'enaka de 'o Yesus kawongosekau, 
"To ngoi 'ai 'inomo ge'ena la tadiai 'ai 
Dea gee woisulo-suloko 'o duniano 'awi 
mau, de tosiduanga 'o manarama gee 
wokulakau ngoino. 

35 Ngini niongose 'ato, "O togutuku 
'o mede soatosi.' Ma ngoi tinisidemo: 
Nialega 'o bira 'o bairoka 'i'umukukou, 
'i'utukou! 

36 Yo'utu-'utuku gee 'ikuruekau 
yomanarama de yamake manga sewa de 
ma hasili ge'ena la 'o nyawa yamake 'o 
'ahu 'ika-kakali. So gee yotudu-tuduku 
de yo'utu-'utuku yoodumu 'idadi 
kayomore-morene. 

37 De ge'ena dau ge'ena 'itiai gee 
'o nyawa yongose-ngose konee: 'Moi 
yotuduku, moi yo'utuku.' 

38 Ngoi tinisuloko ngini niotagi 'o 
nyawaka gee yakisitotarokau 'o Habari 
ma Owa matero katinisuloko nio'utuku 'o 
bairoka gee 'o nyawa 'iregu yotuduuku. 
'O nyawa 'iregu yomanarama, ma ngini 
niomadugutuku ma hasili." 

39 De manga gudai 'o Samaria ma 
nyawa ma kotaka ge'ena yongaku 'o 
Yesusika sababu 'o ngeweka gumuna 
mongose 'ato, "'Una wosidemo ngoino 
'okia naga 'iodumu gee todi-diaiokau." 

40 So gee 'o Samaria ma nyawa go'ona 
yomakamake de 'o Yesus, de wibaja 
la womanoasi de de 'ona. So 'o Yesus 
womanoa ge'enaka 'o wange modidioka. 

41 Ge'enaka de 'o nyawa-nyawa 
kayokudai monga yongaku 'o Yesusika, 
sababu 'okia naga gee 'una ma sirete 
wakisidotoko 'onaka. 

42'Ona yosidemo 'o ngewekaka 
gumuna yongose 'ato, "Ma 'orasi ne'ena 
ngomi miongaku ge'ena ma sababu 
ko ngonawau 'okia naga nongoseno 
ngomino, ma 'ena sababu ngomi ma 
sirete mio'isenokau 'una wobi-bicara, 
de mianako 'una ge'ena ma goungu 'o 
nyawa 'o duniaka wosilaha-laha." 

4310 Yesus 'o Sikharoka wi wange 
modidioka, de wotagi wosikauku 'o 
Galileaku. 

4410) Yesus ma sirete wongosekau 'ato, 
"'O nabii moi ka to 'ona manga soanoka 
ge'ena koyakihoromatiwa." 

45 Ma gee wototara 'o Galileaku, 
de 'o nyawa-nyawa ge'enaka dau 
widawongo kayomore-morene, sababu 
Wakisisupu ma Wange ma Amoko 'ona'o 
Yerusalemuoka, de yamakekau 'iodumu 
gee 'o Yesus wodi-diaiokau. 

46 Ge'enaka de 'o Yesus wolioli 'o 
Kanaka 'o Galilea ma daeraaka, gee 
kiaka naga 'o 'akere wadiai 'idadi 'o 
'anggur. De 'o Kapernaumoka wimoi 
'o pamaretaka woma-manarama 'awi 
ngowaka wopanyakeku. 

47 Gee wo'isenoka 'o Yesus woboano 'o 
Galileaka 'o Yudeaka de waino, de 'una 
waika 'o Yesusika woga'asoko 'o Yesus 
'o Kapernaumika waika la wosi'aiki 'awi 
ngowaka gee rekeni wosongenoka. 

4810 Yesus wongose 'unaka, "Nako ngini 
koniamakewa 'o no-nako 'ihera-herangi, 
ngini koniongakuwa." 

49 De 'una wosango, "'Aba, 
tanu nomataitika la 'ai ngowaka 
kowosongenuwasi 'ena noboakau la 
wonisi'aikokau!" 

20:0) Yesus wongose, "Notagiou, 'ani 
ngowaka wi panyake ge'ena 'i'aiki." 'O 
nyawa gu'una wongaku 'o Yesus 'awi 
demo ge'ena, ge'enaka de wotagiokau. 

210 ngekomo ma goronaka de 'awi ro- 
riwo yoboa de yosidemo 'unaka, "'Aba, 
'ani ngowaka wi panyake 'i'aikokau." 

>2 Ge'enaka de 'una wosano 'onaka 'o 
takoro muruo de 'ikurue 'i'aiki? 'Ona 
yosango, "Ka'uginika poilia 'o takoro moi 
'o wange 'ikoronako." 

>3 De 'o ngowaka ma dea gu'una 
wonganonie 'ato ma 'orasi ge'enau 
'o Yesus wongose 'unaka 'ato, "Ani 
ngowaka wi panyake ge'ena 'i'aiki." So 
'una de 'awi woa ma dodaku yoodumu 
yongaku 'o Yesusika. 

>4 Ge'enau 'o no-nako 'ihera-herangi 'o 
Yesus wodiai ma warasa ma modidi 'o 
Galileaka gee woboano 'o Yudeaka de 
waino. 

1 Ge'ena 'iduangino 'o wange muruo 
5 naga de 'o Yahudioka manga wange 
ma amoko, so 'o Yesus wotagi 'o 
Yerusalemude. 

2'O Yerusalem ma kotaka ma tembok 
'isigilolitoka, de ma ngorana moi 
yosironga-ronga "O Domba ma 
Ngorana". Ge'ena ma Domba ma 
Ngorana ma dateoka 'o lupanga moi gee 
'o Ibranioka yosironga 'o Betesda. Ma 

lupanga ge'ena ma dateoka 'o ngii moi 
'ibatingi motoaka. 

3 Ma ngiioka ge'ena, manga gudaioka 
yopa-panyake yoma'idu-'iduoka: Munuka 
yorau-rau, de munuka yolugu-lugu de 
munuka manga roese 'isonge-songene. 
['Ona yoodumu yoda-damaa 'o 'akere 
'ilupa-lupangoka ge'ena 'iluaka. 

“Sababu ma Jou 'awi mala'ekati 'ijaga 
'Tuti ma 'akeruku ge'ena de yaluaka. 
De yopa-panyake gee yo'uti yosira ma 
lupanguku ge'ena ma 'orasi ma 'akere 
'iluaka, ge'ena 'okia naga bato manga 
panyake yosisa-sangisara gee 'i'aiki.] 

>Ge'enaka dau wimoi wopanyake 'o 
taunu nagi sa'ange de tuangerinou. 

6'O Yesus wimake 'una woma'iduoka 
ge'enaka dau, de wanako 'ato 'una 
ge'ena ma do'ingou wopanyake; so 'o 
Yesus wosano 'unaka, "Nomodeke 'ani 
panyake 'i'aiki?" 

7 Wopa-panyake gu'una wosango, "'Aba, 
ne'enaka dau komoiwa 'i'asa 'isingosama 
'o lupanguku ge'ena, gee ma 'orasi 'O 
'akere ge'ena 'iluaka. De gee ma 'orasi 
ngoi tosikauku 'o lupanguku, 'o nyawa 
'iregu yosirakau yowosanga." 

8 So ma rai 'o Yesus kawongosekau 
'unaka, "Nomomikie, 'ani kokowa 
nagoraka la notagiou." 

?Kage'ena ma 'orasi de 'o nyawa gu'una 
'awi panyake 'i'aikokau. 'Una ka 'awi 
kokowa wa'aiki de wotagiokau. Ge'ena 
'idadi Pomaoma-omasa ma Wangeka. 

10 Sababu ge'ena 'o Yahudioka yopa- 
pareta kayongosekau 'o nyawaka gee 
'awi panyake 'asa kai'aikino, "Ne'ena ma 
wange Pomaoma-omasa ma Wange, so 
moteke nanga 'agama ma besesongo 
koidadiwa 'ani oki na'asa." 

11 Ma 'o nyawa gu'una wosango, 
"O nyawa gee kangano weoisi'ai-'aiki 
woisuloko tagoraka 'ai oki de totagiou." 

12'Ona yosano, "Gee wosulo-suloko 'ani 
oki nagoraka 'una ge'ena nagu'una?" 

13 Ma 'o nyawa 'awi panyake 
Taikokau gee, kowinakowa 'o nyawa 
gu'una nagu'una, sababu 'o Yesus 
womaisangokau doka 'o nyawa 
yoku-kudaika. 

14 Ge'ena 'ipasa de 'o Yesus de 'o nyawa 
gu'una yomakamake ma Jou 'awi Woaka 
de 'o Yesus kawongosekau 'unaka, 
"Nongano-nganono! Ne'ena to ngona 

'ani panyake 'i'aikokau, so 'uwa nodiaioli 
'o sowono, la 'uwa 'ifoloiosi nosangisara." 

15 So ma rai 'o nyawa gu'una wotagi 
de wosidemo 'o Yahudioka manga 
balu-balusika 'ato 'awi panyake ge'ena'o 
Yesus wosi'aiki. 

16 Ge'enau so 'ona yokurue 'o 
Yesus wisikadingidaa, sababu 'una 
'o nyawa manga panyake wosi'aiki 
Pomaoma-omasa ma Wangeka. 

17 Ma 'o Yesus wongose 'onaka, "Ai Dea 
kowomaogoruwa womanarama ma ngale 
'o nyawa wakiriwo sigado ne'ena, so ngoi 
mita salingou tomanarama." 

18'O demo-demo ge'enau sigado 'o 
Yahudioka manga balu-balusu 'ifoloiosi 
yosikanonu yomau wito'oma. 'Ona 
koge'ena yodiai ge'ena bukangi la duga 
kawaparene 'o 'agama ma 'atorangi ma 
ngale Pomaoma-omasa ma Wange, ma 
mita sababu wongose 'ato ma Jo'oungu 
ma Dutu ge'ena to 'una 'awi Dea; ma 
ngale 'una womasitero de ma Jo'oungu 
ma Dutu. 

19'O Yesus wosango 'o nyawa- 
nyawaka go'ona wongose 'ato, "Uwa 
koniongakuwa, ngoi ma Jo'oungu 
ma Dutu 'awi Ngowaka koidadiwa 'o 

kianikia todiai ka de to ngoi ma sirete 
'ai mau. Ngoi todiai duga ka 'okia naga 
tamake-make 'ai Dea wodiai. Sababu 
'okia naga gee 'ai Dea wadiai, ge'enau 
mita ngoi tadiai. 

20 Sababu 'ai Dea woisibosono de 
wosidumutu la tadiai 'okia naga 'iodumu 
gee 'una ma sirete wadi-diai. De 'asa 
wosidumutu 'o manarama 'ifoloiosi 
'ila-laagomo ma ngale tadiai, sigado 
ngini nioherangi. 

21 'Isoka 'ai Dea gu'una wosimomiki 'o 
nyawa yosonge-songenuku de wakikula 
'o 'ahu 'ika-kakali, koge'enali mita ngoi 
to 'una 'awi Ngowaka. Ngoi takikula 'o 
'ahu 'ika-kakali 'o nyawaka gee tomau 
yamake 'o 'ahu. 

22 'Ai Dea ma sirete kowakihakimuwa 
nago'ona bato. Sababu 'o kuasa 'iodumu 
ma ngale wohakimi, wokulakau ngoino 
'awi Ngowakino. 

23 'Ai Dea koge'ena wodiai la 'o nyawa 
'lodumu 'i'isene ngoino 'isoka 'ai Deaka. 
'O nyawa gee koi'isenuwa ngoino, 
ge'ena kowi'isenuwa mita 'ai Deaka gee 
woisulo-suloko toboano. 

24 Ma gou-goungu 'itiai 'ai demo- 
demo ne'ena: Nago'ona yosigisene 'ai 

demo-demo, de wingaku 'unaka gee 
woisulo-suloko, 'ona yamake 'o 'ahu 
'ika-kakali. 'Ona 'asa koyakihukumuwa, 
de yakisimadakau 'o songenoka ma 
ngale koyomakati-tingakuawau de ma 
Jo'oungu ma Dutu, de yamakekau 'o 
'ahu 'ika-kakali. 

25 Ngoi ma Jo'oungu ma Dutu wi 
Ngowaka, tinisidemo ne'ena: Dua 
'asa ma 'orasi ya'adono, de ne'ena 
'iboakau, 'o nyawa yosonge-songene 
ma ngale yo'ahu ko de ma Jo'oungu ma 
Dutuwa 'asa yo'isene 'ai 'ilingi. De gee 
yo'ise-'isene de yosingou-ngounu go'ona 
'asa yowango. 

26 'Isoka 'ai Dea ma sirete 'una ge'ena 
'o 'ahu ma titi, koge'enali mita ngoi 
woidiai 'o 'ahu ma titi. 

27 De 'una woisito-togumokau ngoino 
ma ngale tahakimi 'o nyawa, sababu 
ngoi 'o Nyawa ma Ngowaka. 

28 'Uwa nioherangi gee nio'isene 
'okia naga tosidemo-demo ne'ena, 
sababu ma 'orasi 'asa 'iboa 'o nyawa 
yosonge-songenokau yoodumu yo'isene 
'ai 'ilingi, 

29 de 'o nyawa gee yodiaiokau yaowa- 
owa 'asa yomomiki ma ngale yo'ahuoli. 

Ma 'o nyawa gee yodiaiokau 'ito-torou 
'asa yomomiki ma ngale yakihukumu." 

3010) Yesus wongoseli, "Ngoi koidadiwa 
todiai 'okia sonaa moi-moi ka de to 
ngoi ma sirete 'ai mau. Ngoi 'O nyawa 
tahakimi moteke ka kokia naga gee 
ma Jo'oungu ma Dutu wosuloko. De 'ai 
butusangi ge'ena 'iloa, sababu ko to 
ngoiwa ma sirete 'ai mau tamoteke, ma 
'ena to 'ai Dea gee woisulo-suloko 'awi 
mau. 

31 Nako kogee ngoi tomasisakisii ma 
ngale ka ngoi ma sirete, 'ai sakisii ge'ena 
koyangakuwa. 

32 Ma naga wimoi ge'ena la 'ai Dea, 
'una woisisakisii ma ngale ngoi, de 
ngoi tanako to 'una 'awi sakisii ge'ena 
yadaene. 

33 Ngini niosidingotokau 'ania su-suloko 
'o Yohanesika la yosano ma ngale ngoi 
de 'una wakisidemokau yadae-daene ma 
ngale ngoi. 

34 Ne'ena tinisidemo ge'ena, ge'ena 
kotoparaluuwa 'o sakisii 'o nyawano, ma 
'ena ma ngale niamake 'o laha. 

35'0 Yohanes 'una ge'ena 'isi'ade-'ade 
'isoka 'o silo 'iluru-lurusu ma ginitara 
sababu 'okia naga gee wositota-totara 

ge'ena. De ngini kaniomore-morene 
niadawongo ma siwara ge'ena ngaro ka 
'o 'orasi moioka ma. 

36 Ma naga ma nyo-nyata 'ireguosi 
'ifoloi 'ikuata de gee 'o Yohanes 
wosidemo-demo ma ngale ngoi, ge'ena 
la 'o manarama gee 'ai Dea wosuloko 
tadiai. Ge'enau 'isinyata 'ato 'ai Dea 
wosulokokau ngoi. 

37 De 'ai Dea gee woisulo-suloko 
mita wosidemo ma ngale ngoi. Ngini 
koma'iwasi nio'isene 'awi 'ilingi de 
koma'iwasi niamake 'awi jako. 

38 'Awi demo-demo konia'esenowa 
nia singina ma dodaka sababu ngini 
koniongakuwa ngoino gee woisulo- 
sulokino. 

39 Ngini niomadotoko 'o Buku 'Itebi- 
tebini sababu ngini niongose ge'ena 
dau ma dodaka 'idadi niamake 'o 'ahu 
'ika-kakali. De 'o Buku 'Itebi-tebini ma 
sirete 'isisakisii ma ngale ngoi. 

40 Ma ngini niooluku nioboa ngoino ma 
ngale niamake 'o 'ahu 'ika-kakali. 

41 Ngoi kotanonuwa 'o nyawa 'isiie. 

42 Ngoi tininako ngini. Ngini ko de 
nia singina ma gounguwa winidora ma 
Jo'oungu ma Dutuka. 

43 Sababu ngoi toboa de 'ai Dea 'awi 
pareta, ma ngini konidawonguwa. Ma 
nako 'o nyawa 'iregu yoboa de to 'ona 
ma sirete manga kuasa, ngini niomau 
niakidawongo. 

44 Ngini koniongakuwa ngoino 
sababu ngini niomau ka ngini de 
ngini nimasika'arene, de niooluku ma 
Jo'oungu ma Dutu gee womatengo- 
tengoka winisiarene nginika. 

45 'Uwa niongose 'ato dua ngoi tinisisala 
ngini 'ai Dea 'awi bionoka. 'Ena duga 'o 
Musa gee to ngini 'ania singina nganono, 
dua winisisala nginika. 

46 Nako ngini niongaku 'o Musaka, ma 
rai ngini 'asa niongaku ngoino mita, 
sababu 'una wolefoku 'awi bukuoka 
ge'ena ma ngale ngoi. 

47 Ma nako ngini koniongakuwa gee 
'o Musa walefo-lefoku, ma raiokau 
koniongakuwa 'okia naga gee tosidemo- 
demo." 

1 Ge'ena 'ipasano 'o wange muruo 

6 naga de 'o Yesus womasingo'otiri 
wosikaisa 'o Galilea ma talaga ma 
songonasa, gee yosironga mita 'O 
Tiberias ma talaga. 

2:0 nyawa manga gudai wimoteke 
sababu yamakekau 'o no-nako 'ihera- 
herangi wodiai ge'ena la 'o nyawa 
yopa-panyake wakisi'aiki. 

3'0 Yesus de 'awi do-domoteke yosau 
'o gigiede so kadaku ma dekuoka de 
yomasidogogerie de 'awi do-domoteke. 

#Ma'orasi ge'ena 'o Yahudioka manga 
Wange ma Amoko ma ngale ma Jo'oungu 
ma Dutu Wakisisupu ma Wange ma 
rame-rame 'isoriokau. 

> Gee 'o Yesus womakadutumu 'awi 
datekino, de wakimake 'o nyawa 
manga gudai kayotuonou yoboa 'unano, 
so kawongosekau 'o Filipusika, "Ee 
Filipus, bika kiaka 'idadi 'o 'inomo po'ija 
la 'o nyawa yoodumu no'ona 'idadi 
yo'odomo?" 

6 ('O Yesus wanakokau 'okia gee dua 
wodiai, ma koge'ena wongose sababu 
womau witaili 'o Filipusika.) 

7 De 'o Filipus wosango, "Ma roti ma 
'ija ngaro 'o pipi 'o saaka ma amoko 'o 
ratusu modidi ma koyaki'adonuwa 'o 
nyawa-nyawa no'ona, ngaro 'O nyawa 
moi ka ma eta-etaka ma." 

8 De 'o Yesus 'awi do-domoteke wimoioli 
ge'ena la 'o Andreas, 'o Simon Petrus ma 
dodoto, kawongosekau, 

?"Nongoka 'o ngowaka wimoi 'awi roti 
'o ngai motoaka, de 'awi naoko 'o ngai 
modidioka. Ma ge'ena ma faedaa koi'iwa 
ma ngale 'o nyawa manga gudaioka 
no'ona." 

10'O Yesus wongose 'awi do-domoteika, 
"Niakisuloko la 'o nyawa go'ona 
yogogeruku." Ge'enaka dau de ma 
'ubutoka so 'o nyawa-nyawa go'ona 
yoodumu yogogeruku ge'enaka, poilia 
yacaana motoaka ka 'o nau-naurosi. 

11 Ge'enaka de 'o Yesus wa'eseno 
ma roti ge'ena de wo'amalahakasi ma 
Jo'oungu ma Dutude, 'asa de ma roti 
ge'ena wosuloko 'awi do-domoteke 
yosibula-bula 'o nyawa yoku-kudaika. 
Deika ma naokoli mita wa'eseno de 
wo'amalahakasi ma Jo'oungu ma 
Dutude deika wosuloko yosibula- 
bula so yoodumu yo'odomo sigado 
yosibunu-bunusu. 

12 Gee yakikokipunusoka de 'o Yesus 
wongose 'awi do-domoteika, "'O 'inomo 
ma baili ge'ena niakokitoomu la 'uwa 
si'ado munuka 'ihalebiru." 

13 So ma roti 'o ngai motoa gee 'o 
nyawa ge'ena manga gudai ya'odomoka, 
'ena ma baili yatoomuno 'o gogata 
mogiooko de modidi ya'oma-'omanga! 

14'O nyawa yoku-kudai yamakeka 'o 
Yesus wodiai 'o no-nako 'ihera-herangi 
de kayongoseku, "Ma goungu nu'una 
'o Nabii ma Amoko gee 'o Buku 'Itebi- 
tebinoka 'ingose 'ato dua woboa 'o 
duniano!" 

15'Ọ Yesus wakinako 'ona yomau 
yaino wipakisaa wodadi to 'ona manga 
Koana. Sababu ge'ena 'una wotagi 
womasiresene 'o daeraa 'idiko-dikoka. 

16 Gee 'iobirou de 'o Yesus 'awi 
do-domoteke yo'uti 'o talagaku. 

17 Ge'enaka de 'o ngo'otiruku yoparene 
yosikaika ma talaga ma songonaka doka 
'o Kapernaumika. 'Itarusokau 'ena 'o 
Yesus kowoboawasi 'onaka. 

18'Ena ma 'orasi ge'ena 'o talaga 
yacobokau 'imoku-moku sababu 'o 
dadoko 'ikuata. 

19 Gee 'ona yosidete poilia 'o kilo motoa 
bolo butangau, de wimake 'o Yesus 
woboa wa'adonou manga ngo'otirino, 
wotagi-tagi 'o 'akere ma dekuoko. So 
'ona yakimodongo ma sala. 

20 Ma 'o Yesus wongose 'onaka, ""Uwa 
nimodongo, ka ngoi ne'ena so!" 

21 Ge'enaka de 'ona kayomore-morene 
wisuloko manga ngo'otiriku woparene, 
de kage'ena ma 'orasi de manga ngo'otiri 
ge'ena 'itotarokau gee manga dumutika. 

22 Ma bibinoka, 'o nyawa yoku-kudai 
gee ka 'o talaga ma songonakasi doka, 
yanako 'ato kangano 'o ngo'otiri ka 
'o ngai moioka duga kadoka. 'Ona 
yanako 'ato 'o Yesus 'awi do-domoteke 
yotagiokau de 'o ngo'otiri ge'ena, ma 'o 
Yesus kowomotekuwa. 

23 Ge'enaka de 'o ngo'otiri ngai 
muruo naga 'iboa dokaino 'o Tiberias 
ma kotano, de yomasidutuku kiaka 
naga 'o nyawa yoku-kudai 'o roti 
yo'odo-'odomo ma dateoka gee ma Jou 
Yesus wo'amalahakasi ma Jo'oungu ma 
Dutude. 

24 Gee yoku-kudai yanako 'ato 'o 
Yesus de 'awi do-domoteke koyaki'iwau 
ge'enaka, de 'ona mita yokokidoa 'o 
ngo'otiruku ge'enaka gee, de yotagi 'o 
Kapernaumika 'o Yesus winonu. 

25'O nyawa-nyawa go'ona gee 
yomakamakeno de 'o Yesus doka 'o 
talaga ma songonaka, de kayosanokau 

'unaka, "Aba Guru, kauruo nototarino 
ne'enaka?" 

2610 Yesus wosango, "Ma gou-goungu, 
ngini ninonu ngoi, ge'ena ko ma 
ngalewa 'ato niasahekau 'o no-nako 
'ihera-herangi todi-diai ma dumutu, ma 
'ena sababu ka 'o roti nia'odomokau 
sigado niosibunu-bunusu. 

27 Niomanarama 'uwa duga kaniomau 
niamake 'o 'inomo gee kaiboo-bootokasi 
de kaitorouokasi. Ma 'ena niomanarama 
ma ngale niamake 'o 'inomo gee koito- 
torouwau de nisi'ahu kaisi'ado-'adonika. 
'O 'inomo ge'ena dua ngoi 'o Nyawa 
ma Ngowaka tinikula, sababu ngoi 
ma Jo'oungu ma Dutu 'ai Dea gu'una 
woisitatapuokau ma dumutu ge'ena." 

28 Ge'enaka de 'ona yosango 'o 
Yesusika, "Ngomi salingou 'okia miadiai 
ma ngale miamoteke ma Jo'oungu ma 
Dutu 'awi mau?" 

2910 Yesus wosango, "Ma Jo'oungu ma 
Dutu womau ngini niongaku ngoino gee 
woisulo-sulokino." 

30 'Ona kayongosekau, "Nako koge'ena, 
'o no-nako ka'ena 'Aba 'idadi nosidumutu 
ngomino la miamake de miningaku 'Aba? 
'Okia dua 'Aba nodiai? 

31 Ma sira mia dotumu de mia topora 
'o manna ya'odomokau 'o tonaka 
'ika-kakasaka, 'isoka 'isilefokau 'o Buku 
'Itebi-tebinoka, "Una wakikulakau 'o roti 
'o sorogaaku."™ 

32 Ge'enaka de 'o Yesus wongose 
'onaka, "Tinisidemo ne'ena, ko 'o 
Musawa wokula 'o roti ma dutu gee 'o 
sorogaaku, ma 'ena 'ai Dea. 

33 Sababu 'o roti ma dutu gee ma 
Jo'oungu ma Dutuno, ge'ena la ngoi gee 
to'utiku daku 'o sorogaaku la takikula 'o 
'ahu 'ika-kakali 'o nyawaka 'o duniaka." 

34 De 'ona yongose 'o Yesusika, "'Aba, 
tanu kaitaurika nokula ngomino 'o roti 
ge'ena." 

35'0 Yesus wongose 'onaka, "Ngoi 
ne'ena matero ka 'o 'inomo gee 'o 
nyawa yakisi'ahu-'ahu. So nago'ona 
yaino ngoino de 'ingaku, 'ona 'asa 
koyakisawinuawau de manga kibiti 
koidudunguawau kaisi'ado-'adonika. 

36 Ma gee 'isoka tosidemokau nginika, 
ngaro ngini nimakekau ngoi, ma ngini 
koniongakuwa. 

3710 nyawa 'iodumu gee 'ai Dea 
wosito-togumokau ngoino ma ngale 
takipareta, 'asa yoboa ngoino. Ngoi 'asa 

kotakiitomuwa nago'ona bato yoboa 
ngoino. 

38 Sababu ngoi 'o sorogaaka de to'uti, 
ge'ena ma ngale ko to ngoiwa 'ai mau 
ma sirete tadiai, ma 'ena to 'una gee 
woisulo-suloko. 

39 De nanedau gee woisulo-suloko 'awi 
mau: 'Una womau la 'o nyawa 'iodumu 
gee wosito-togumokau ngoino, ka moi 
ma 'uwa yoisanga. La dua takisimomiki 
'o dunia ma do-dogumoka de yowango 
kaisi'ado-'adonika. 

40 'Ai Dea woduaka ge'ena la 'o 
nyawa 'iodumu gee 'ingaku-ngaku 
ngoi, 'ona yamake 'o 'ahu 'ika- 
kakali, de takisimomikoli 'o dunia ma 
do-dogumoka." 

410) Yahudioka yakitu'uduku de 
yokurubungu sababu 'una wongose 
'ato, "Ngoi ne'ena 'o 'inomo daku 'o 
sorogaaku!" 

42 Ona kayongosekau, "'Etei 'unau 
ne'ena 'o Yesus 'o Yusuf 'awi ngowaka! 
Ngone pakinako 'awi dea de 'awi 'esa! 
De kokia so ne'ena wongose 'ato 'una 'O 
sorogaaku wo'utiku?" 

43 Ge'enaka de 'o Yesus kawongosekau 
'onaka, "'Uwau niokurubungu. 

44 Ka moi ma koidadiwa yoboa de 
yongaku ngoino, nako 'ai Dea gee 
woisulo-suloko kowaki'asawa ngoino, de 
nago'ona yoboa, 'ona 'asa takisimomiki 
'o dunia ma do-dogumoka. 

450) nabii manga bukuoka 'isitulisuku 
konee: "O nyawa 'iodumu 'asa ma 
Jo'oungu ma Dutu wakidotoko.' So 
nago'ona gee yosigisene de yomadotoko 
'ai Deaka, 'asa yoboa ngoino. 

46 Ge'ena ko ma ngalewa 'ato naga 'o 
nyawa wimakekau 'ai Dea. Duga ka ngoi 
gee ma Jo'oungu ma Dutuoka de taino 
ge'ena towimakekau 'ai Dea. 

47 Niongano-nganono: 'O nyawa gee 
yongaku-ngaku ngoino, 'ona yamakekau 
'o 'ahu 'ika-kakali. 

48 Ngoiou ne'ena 'o 'inomo gee 'o nyawa 
yakisi'ahu-'ahu. 

4910 tonaka 'ika-kakasaka 'ania edete 
de nia dotumu 'o manna yo'odo-'odomo 
ma kayosongenoka. 

>0 Ma 'o 'inomo gee dakuuku 'o 
sorogaaku ge'ena koimaterowa de 'o 
manna. Nago'ona ya'odomo 'o 'inomo 
ge'ena, 'ona koyosongenuawau. 

>1 Ngoi ne'ena 'o 'inomo 'o sorogaaku, 'o 
'inomo gee 'o nyawa yakisiwango-wango. 

'O nyawa gee ya'odomo 'o 'inomo ne'ena, 
'asa yo'ahu kaisi'ado-'adonika. 'O 'inomo 
gee dua tokula ma ngale 'o nyawa 'o 
duniaka yakisi'ahu, ge'ena la 'ai roese." 

2210 Yahudi ma nyawa yo'isenoka de 
moi de moi yomakaributu kayongosekau, 
"Kokia 'o nyawa nu'una wonakula 'awi 
roese la pa'odomo?" 

>3 Ge'enaka de 'o Yesus kawongosekau 
'onaka, "Tinisidemo ne'ena! Ngoi 
ne'ena 'o Nyawa ma Ngowaka. Nako 
ngini konia'odomuwa 'ai roese de 
konia'okeruwa 'ai 'aunu, ngini 'asa 
nio'ahu koitiaiwa. 

2410, nyawa gee 'ai roese ya'odomo de 
'ai 'aunu ya'okere, 'asa yamake 'o 'ahu 
'ika-kakali de 'asa takisimomiki 'o dunia 
ma do-dogumoka. 

>> Sababu 'ai roese ge'ena 'o 'inomo ma 
dutu, de 'ai 'aunu ge'ena 'o 'anggur ma 
gou-goungu. 

>6'Ọ nyawa gee 'ai akeme ya'odomo 
de 'ai 'aunu ya'okere, 'ona ge'ena 
kaisi'ado-'adonika yomarimoi de de ngoi, 
de ngoi de de 'ona. 

>/'Ai Dea 'o 'ahu ma titi gu'una, 'unau 
woisuloko taino. De ngoi to'ahu sababu 
'una. Koge'enali mita 'o nyawa gee 

ya'odomo 'ai roese, 'asa 'o 'ahu yamake 
sababu ngoi. 

>8 Ne'enau 'o 'inomo gee 'o sorogaaku 
'Tutiku; 'o 'inomo gee koimaterowa de 
gee nia edete de nia dotumu ya'odo- 
'odomo. Sababu gee ma 'inomo ge'ena 
ya'odomoka, ma kayosongenokasi. Ma 'o 
nyawa gee ya'odomo 'o 'inomo ne'ena, 
'asa yo'ahu kaisi'ado-'adonika." 

>? Ge'ena 'iodumu 'o Yesus wosidemo, 
gee ma 'orasi wodotoko 'o lo-lomu ma 
woaka 'o Kapernaumoka. 

60 Yo'isenoka 'o Yesus 'awi demo-demo 
ge'ena, de 'awi do-domoteoka naga 
manga gudai yongose 'ato, "'O do-dotoko 
ne'ena kaifoloi 'itubuso. 'O do-dotoko 
ne'ena komoiwa ya'akunu yamoteke!" 

6110 Yesus ma sirete 'awi singina ma 
dodaka wanako 'ato 'awi do-domoteke 
yakitu'uduku sababu 'awi demo-demo 
ge'ena, de kawongosekau, "Ngini 
nioolukou nimoteke ngoi sababu 'ai 
demo-demo ge'ena? 

62 Kokiau dua nako nimake ngoi 'o 
Nyawa ma Ngowaka todoali 'o sorogaade 
'ai ngii ma sirade? 

63'O nyawa po'ahu ge'ena sababu 
'o Ngomasa 'Itebi-tebini. Ka 'o nyawa 

ma guata ge'ena koidadiwa po'ahu. 

'O demo-demo gee tosibicara nginika 
ne'ena, ge'ena la 'o Ngomasa 'Itebi- 
tebini ma demo-demo, de 'o demo-demo 
ge'enau 'o nyawa yakisi'ahu-'ahu. 

64 Ma de ma 'ena mita nginioka naga 
koyongakuwa." ('O Yesus kamasi- 
sirakasi womanarama 'ena wakinakokau 
nago'ona gee dua koyongaku-ngakuwa, 
de nago'ona dua wihalebiru.) 

65 Ge'enaka de 'o Yesus wongoseli, 
"Ge'enau so ngoi tosidemokau nginika 
'ato komoiwa moi 'idadi yoboa ngoino 
nako 'ai Dea kowongosewa 'ato ngini 
niodadi to ngoi 'ai do-domoteke." 

66'Ikurue ma 'orasi ge'ena, 'o nyawa 
gee wimote-moteke manga gudai 
wimadakau. 

67 Ge'enaka de 'o Yesus wakisano 'awi 
do-domoteke yamogiooko de modidi, 
"Ngini mita niomau nimadau ngoi?" 

68'O Simon Petrus kawongosekau, "Jou, 
ngomi dua komoikawa miosikaika! Jou 
'ani demou ge'ena so 'o nyawa yamake 
'o 'ahu 'ika-kakali. 

69 Ngomi miongaku de mianako Jou 
ngona ge'ena 'o su-suloko notebi-tebini 


YOHANES 6.70-7.4 49 


70:0 Yesus wosango, "Ngoiou tiniiriki 
nimogiooko de modidi ne'ena. Ma wimoi 
nginioka naga ge'ena 'o Tokata ma 
Koana ma su-suloko!" 

71:0 Yesus 'awi dumutu ge'ena la 'o 
Yudas, 'o Simon Iskariot 'awi ngowaka. 
Sababu 'o Yudas ngaro 'o do-domoteke 
moi gee yamogiooko de modidioka, ma 
'una dua 'o Yesus wiwukunu. 

7 1 Ge'ena 'ipasa de 'o Yesus wotagi- 

tagi 'o Galileaka wakilolituku. 'Una 
wooluika 'o Yudeaka, sababu ge'enaka 
doka gee yopa-pareta 'o Yahudioka 
yomau wito'oma. 

2 Ma 'orasi ge'ena 'o Yahudioka manga 
Wange ma Amoko gee yosironga 'o 
Da-darusu ma Katu 'o Soka-soka ma 
rame 'isoriokau. 

3So 'o Yesus 'awi riaka dodoto 
kayongosekau 'unaka, "Namadaka 'o 
ngii ne'ena de notagi 'o Yudeaka, la 'ani 
do-domoteke 'idadi yamake mita 'ani 
manarama 'o no-nako 'ihera-herangi 
nodiai. 

4 Nako 'o nyawa wimoi womau la 'o 
nyawa wikokinako, ge'ena 'okia naga 
wadi-diai gee koidadiwa wosigi'iunino. 
Nako ngona nomau 'o nyawa 'iodumu 

ninako, salingou notagi nosidumutu 
'o no-nako 'ihera-herangi 'o nyawa 
'lodumika!" 

> (Sababu to 'una ma sirete 'awi riaka 
dodoto mita koyongakuwa.) 

6'O Yesus wongose 'onaka, "Ma 
ngale ngoi, ge'ena ko ma 'orasuawasi 
tomasidumutu 'o kawasaka. Ma ngini, 'o 
'orasi 'isinoimi kaidadi. 

7:0 nyawa 'o duniaka ne'ena 
konidu'udukuwa nginika. Ma ngoino 
ge'ena 'idu'uduku, sababu ngoi 
kaitaurika tosidemo 'ato manga di-diai 
'itorou. 

8 Tagi ka ngini niaika doka 'o wange 
ma amoko ma rameka. Ngoi kotaikawa 
sababu ngoi tomasidumutu ma 'orasi 
koya'adonuawasi." 

?'0 Yesus koge'enau wongose 'awi 
riaka dodotika, de 'una mita ge'ena 'o 
Galileakasi womanoa. 

10 Gee 'o Yesus 'awi riaka dodoto 
yotagioka 'o Da-darusu ma Katu 'o 
Soka-soka ma Wange ma Amoko ma 
rameka, de 'o Yesus kawomasiriidino 
wotagi ma rameka ge'ena komoiwa 
winakoka. 

11 Ma rame-rame ge'ena ma do'ingono 
gee, 'o Yahudioka manga balu-balusu 
wikanonu de yokasano, "'O Yesus kiaka?" 

12 Manga gudai yomakakasudu 
yomasikademo ma ngale 'una. Munaka 
yongose 'ato, "'Una 'o nyawa ma owa." 
Munuka yongose 'ato, "Ko'uwa! 'Una 'o 
nyawa manga gudai wakisiliba." 

13 Ma komoiwa yomoroini yobicara 
yosita-tarangika ma ngale 'una, sababu 
yakimodongo gee 'o Yahudioka manga 
balu-balusika. 

14'O rame-rame ma doda de 'o Yesus 
wowosanga ma Jou 'awi Woaka de 
wodotoko. 

15'0 Yahudioka manga balu- 
balusu go'ona yoherangi ma sala de 
kayongosekau, "Kokia so 'o nyawa 
nu'una koge'ena ma gudai wanako, 
'ena 'una koma'iwa 'o 'agamaka 
yodoto-dotoko widotoko?" 

1610) Yesus wosango, "Gee ngoi 
tosidoto-dotoko ne'ena, ge'ena ko to 
ngoiwa ma sirete 'ai do-dotoko, ma 
'ena to ma Jo'oungu ma Dutu gee 
woisulo-suloko. 

170, nyawa gee yomau ma Jo'oungu ma 
Dutu 'awi mau yamoteke, 'asa yanako 'ai 

do-dotoko ge'ena 'iboa ma Jo'oungu ma 
Dutuno bolo ka ngoino. 

18'O nyawa gee yosidotoko ka to 'ona 
ma sirete manga do-dotoko, ge'ena 
yomau ka 'onaka yakihoromati. Ma 'o 
nyawa gee yomau la wihoromati 'unaka 
gee woisulo-suloko, 'o nyawa go'ona 
yoloa. 

19 Ma Jo'oungu ma Dutu 'awi besesongo 
'o Musa wositotarokau nginika! Ma 
naga nginioka komoiwa yamoteke 'o 
besesongo ge'ena. De 'ido'oa so niomau 
nito'oma?" 

20'O nyawa yoku-kudai go'ona 
kayongosekau, "Nitokatuku gee de! 
Nago'ona yomau nito'oma?" 

21'O Yesus wosango, "'O no-nako 
'ihera-herangi ka 'o ngai moi tadiai 
Pomaoma-omasa ma Wangeka, de ngini 
nioherangi de nitu'uduku. 

22 Ma 'o Musa winikula 'o 'atorangi ma 
ngale niomasuna, ngaro 'o suna ge'ena 
ko 'o Musanowa ma mulaenge, so 'ena 
ka nanga edete de nanga dotumosi 
'o Musa kowi'iwasi 'ena. Ge'enau so 
Pomaoma-omasa ma Wangeka ma ngini 
niomau 'o nyawa niakisuna. 


YOHANES 7.23-28 53 


23 Ngini niakisuna 'o ngowaka 'o nauru 
Pomaoma-omasa ma Wangeka ge'ena 
ma ngale la 'uwa niaparene 'o besesongo 
gee 'o Musa wositota-totara ma ngale 
'o suna, de 'ido'oa so niongamo ngoino 
gee 'o nyawa manga roese ma panyake 
tosi'aiki 'itialoka Pomaoma-omasa ma 
Wangeka? 

24 'Uwa niakihakimi 'o nyawa moteke ka 
gee pamake-make, ma 'ena niatibangi 
niosidi-diai la moteke 'iloa-loa." 

25 Ge'enaka de 'o Yerusalem ma nyawa 
yamuruo naga kayongosekau, "Ma rai 
nu'unau gee ne'ena naga winonu-nonu 
yomau wito'oma! 

26 Winimake 'una wobicara womasuka- 
suka 'o kawasa ma bionoka, de nanga 
balu-balusu ka moi ma kokiawa yongose 
'unaka! Poilia to ngone nanga balu- 
balusu yanakokau 'ato 'una ne'ena ma 
Koana 'o Nyawa Wosilaha-laha. 

27 Duga nako ma Koana 'o Nyawa 
Wosilaha-laha gu'una woboa, ge'ena 
komoiwa yosido-dogumu 'awi 'asali! Ma 
ne'ena ngone panako 'o nyawa nu'una 
'awi 'asali." 

28 Ge'enaka de gee 'o Yesus wodotoko 
ma gu-gudaioka ma Jou 'awi Woaka de 

wosigasoko waamo-amokie wongose 
'ato, "Ngini nianako ngoi ne'ena ma kia, 
de 'ai 'asali kiano? Ngaro koge'ena ma 
ngoi toboa ge'ena ko to ngoiwa ma sirete 
'ai mau. 'Una gee woloa-loa de salingou 
powingaku-ngaku woisulokino. Ma ngini 
kowininakowa 'unaka gee. 

29 Ngoi towinako 'una, sababu ngoi 'ai 
'asali 'unano, de 'unau woisulokino." 

30 Ma 'orasi ge'ena 'ona yomau 'o Yesus 
witagoko, ma komoiwa yomoroini wi'ao, 
sababu ma 'orasi koya'adonuawasi. 

31'O nyawa yoku-kudaioka go'ona 
manga gudai yongaku 'unaka, de 
yongose, "Gee ma Koana 'o Nyawa 
Wosilaha-laha gu'una woboa, done 
'unasi? 'ifoloi 'ikudai wodiai 'o no-nako 
'ihera-herangi de 'o nyawa nu'una? Ma 
rai ko'uwa sababu 'unau ge'ena ma 
Koana 'o Nyawa Wosilaha-laha." 

3210 Farisioka yamuruo naga yo'isene 
'ato naga 'o nyawa yoku-kudaioka 
go'ona yamuruo naga yomakakasudu 
yomasikademo ma ngale 'o Yesus, 
ge'enau so 'o Farisioka de 'o 'imam ma 
sae-saeke yosuloko ma Jou 'awi Woa 
ma jo-jaga yamuruo naga yaika 'o Yesus 
witagoko. 

33'0 Yesus wosidemo 'o nyawa yoku- 
kudaika ge'ena ma Jou 'awi Woaka, 
"Ka 'o 'orasi moiou ngoi de de nginiosi. 
Ge'ena 'ipasa de ngoi 'asa tolio gee 
woisulo-suloika. 

34 Ngini 'asa ninonu ngoi, ma 
konimakewau, sababu ngini 
konia'akunuwa niaika 'o ngiika gee 
kiaka ngoi ge'enaka." 

35 Ge'enaka de 'o Yahudioka manga 
balu-balusu yomakadongose moi de 
moi, '"O nyawa nu'una kiaka wotagi so 
ngone koidadiwa powimake? Bolo 'una 
womau wotagi 'o Yahudi ma nyawaka 
gee yogogere 'o daeraa 'ireguoka naga 
'o Yunanioka, de wakidotoko 'o Yunani 
ma nyawa? 

36 'Okia 'awi dumutu wongose 'ato dua 
ngone powinonu ma kopowimakewau, 
de ngone koidadiwa paika gee kiaka 
naga 'una womanoa?" 

370 rame-rame ge'ena ma wange 
ma du-du'uruokau, ge'ena la 'o wange 
gee 'ifoloiosi yosilamo-lamo, 'o Yesus 
woma'okode ma Jou 'awi Woa ma 
dodaka de wosigasoko wongose 'ato, "'O 
nyawa gee manga kibiti 'idudu-dudungu, 
yotagino ngoino la 'o 'akere yo'okere. 

38 Gedagee yongaku-ngaku ngoino, 'o 
Buku 'Itebi-tebinoka naga 'isitulisuku 
konee: 'Manga singina ma dodano doka 
'o 'akere gee 'o nyawa 'inasi'ahu-'ahu 
'i'uisi 'Isasu-sasuru.'" 

39 ('0 Yesus wobi-bicara ma ngale 
'o Ngomasa 'Itebi-tebini, gee dua 
'imanoa 'o nyawaka gee yongaku-ngaku 
'unaka. Sababu ma 'orasi ge'ena 'o 
Ngomasa 'Itebi-tebini koyakikulawasi; 
ngano 'o Yesus kowosongenuawasi de 
kowisitedenuawasi.) 

4010 nyawa manga gudai yo'isenoka 
'okia naga 'o Yesus wongose, de munuka 
kayongosekau, ''O nyawa nu'una ma 
raiokau 'o Nabii gee ma Jo'oungu ma 
Dutu wojajiokau 'ato dua woboa!" 

41 Munukali yongose 'ato, "Nu'una ma 
Koana 'o Nyawa Wosilaha-laha!" Ma 
munukali yongose 'ato, "Tei, ma Koana 
'o Nyawa Wosilaha-laha de 'awi 'asali 'o 
Galileano? 

42 Sababu naga 'o Buku 'Itebi-tebinoka 
'isitulisuku 'ato ma Koana 'o Nyawa 
Wosilaha-laha 'una ge'ena 'awi 'asali 'o 
Dautino de dua woboa 'o Betlehemuno, 
ge'ena la 'o Dautu 'awi soanino." 

43 Ma duanguku 'o nyawa-nyawa 
koyomakadaenuawau moi de moi sababu 
yatiba-tibangi ma ngale 'o Yesus. 

44 Munuka yomau witagoko, ma 
komoiwa yomoroini wi'ao. 

4> Ma 'orasi ma Jou 'awi Woa ma jo-jaga 
gee yakisulo-suloko yotagi 'o Yesus 
witagoko go'ona yoboanoli, 'o 'imam ma 
sae-saeke de 'o Farisioka go'ona yosano 
'onaka, "'Ido'oa so kowini'asanowa 
ne'enano?" 

46 Ma Jou 'awi Woa ma jo-jaga go'ona 
yosango, "Tei, koma'iwasi 'o nyawa 
yobi-bicara ma sure 'isoka 'una!" 

47:0 Farisioka go'ona kayongosekau, 
"Bolo nginika mita winisilibakau? 

48 Naga done de ma 'enau? to ngone 
nanga balu-balusu bolo 'o Farisioka 
yongakuokau 'unaka? 

49 Ma 'o nyawa yoku-kudai no'ona, 'ona 
koyanakowa 'o Musa 'awi besesongo, de 
ngaro ka kokiau naga ma 'ona ge'ena ma 
Jo'oungu ma Dutu wakikorosauokau." 

>0'O Farisioka wimoi ge'ena la 'o 
Nikodemus gee ma moi woboa 'o 
Yesusino. 'Una kawongosekau 'o Farisi 
ma nyawa 'ireguka gee, 

>t "Moteke nanga 'agama ma 
besesongo, koidadiwa pakihukumu 'o 
nyawa moi nako kopo'isenuawasi 'okia 
yongose de manga parakara kopalega 
ma diaiwasi." 

>2'Ona yosango, "Ngona mita 'o 
Galileano? Kanalega ma diai bato 'o Buku 
'Itebi-tebini! Ngona 'asa namake 'o nabii 
koi'iwa ma 'asali 'o Galileano!" 

>3 [Ge'enaka de 'o nyawa yoodumu 
yokokilio moi-moi manga woaka.| 

1 Ma 'o Yesus 'una wotagi 'o Zaitun 
ma gigiede. 

2 Ma bibinoka 'o ngoru-ngorumika 
'una wotagioli ma Jou 'awi Woaka, de 
'o nyawa manga gudai yaika 'unaka. 
'O Yesus wogogeruku de womulaenge 
wakidotoko. 

3 Ma 'orasi ge'ena 'o 'agamaka yodoto- 
dotoko de 'o Farisioka misidamake 
'o ngeweka mimoi mosongou so 
mi'asa 'o Yesusika. 'Ona yosuloko 'o 
ngeweka gumuna moma'okode manga 
sigoronaka, 

“Ge'enaka de kayongosekau 'o 
Yesusika, "'Aba Guru, 'o ngeweka 
numuna misidamake mosongou 

yomasi'iduoka de 'o nyawa manga 
rokata. 

>'O Musa 'awi besesongoka naga 'o 
'atorangi konaneda, nako 'o ngeweka 
koge'ena ge'ena salingou yakiteto sigado 
yakisongene. Ne'ena kokia moteke to 
ngona 'Aba 'ani di-dibangi?" 

6'Ona yosano koge'ena ma ngale 
yomau witaili, la 'ona 'idadi wisisala. Ma 
'o Yesus kawogogere de womakuduruku 
de wotuli-tulisi 'o tonauku de 'awi 
ra-raga. 

7 Gee 'ona yosano kayogegotokau, de 
'awi saeke wamomiki so kawongosekau 
'onaka, "Nginioka naga gee nago'ona 
yomamaoku manga sowono koi'iwa, 
madaka la 'onasi 'isira miteto munaka." 

8 Ge'ena 'iduanga de 'o Yesus 
womakudurukoli de wotuli-tulisi 'o 
tonauku. 

?Gee yo'isenoka 'o Yesus 
koge'ena wongose, de 'ona moi- 
moi yomakoki'aikokau ge'enaka, 'ikurue 
gee yope-pereki. So ma rai ge'enaka ka 
'o Yesusou de 'o ngeweka gumuna gee 
kamoma'okodesi ge'enaka. 

10 Ge'enaka de 'o Yesus 'awi saeke 
wamomikie de wongose 'o ngewekaka 

gumuna, "Ona yoodumu kiakau? 
Komoiwa nihukumu?" 

11 Muna mosango, "Ko'uwa 'Aba." 
Ge'enaka de 'o Yesus wongose, "Ngoi 
mita kotonihukumuwa. Ne'ena notagiou 
de 'uwau 'o sowono nodiaioli." 

12:0) Yesus wobicarali 'o nyawa yoku- 
kudaika wongose 'ato, "Ngoi ne'ena 'o 
darangi 'o dunia ma nyawaka. 'O nyawa 
gee yomoteke de de ngoi, 'ona 'asa 
yotagi-tagi ko 'o sakautuokawa, ma to 
'ona de manga darangi gee yakisi'asa 'o 
'ahu 'ika-kakalika." 

13'0 Farisioka kayongosekau 'unaka, 
"Ne'ena ka ngona ma sirete nomasisakisii 
ma ngale ngona. Ma 'ani demo ge'ena 
koitiaiwa de 'o nyawa yakisiliba." 

14'O Yesus wosango, "Ngaro ka ngoi 
ma sirete tomasisakisii ma ngale ngoi, 
ma 'ai demo ge'ena 'itiai, sababu ngoi 
tanako kiano toboa de kiaka totagi. Ngini 
konianakowa ngoi kiano toboa de kiaka 
totagi. 

15 Ngini niakihukumu 'o nyawa ka de 
'o nyawa ma di-dibangi; ngoi komoiwa 
takihukumu. 

16 Ma nako ngoi takihukumu 'o nyawa, 
'ai butusangi ge'ena 'itiai, sababu 

ngoi kotomatengokawa. 'Ai Dea gee 
woisulo-suloko naga de de ngoi. 

17 Naga 'ania besesongo ma bukuoka 
'isitulisuku konee: "O sakisii gee ma 
gou-goungu 'itiai ge'ena salingou 
yamididi, de yamididi go'ona manga 
demo kaimatero.' 

18 Gee miosisa-sakisii ma ngale ngoi 
ge'ena mimididi, ge'ena la ngoi de 'ai 
Dea gee woisulo-suloko." 

19 De 'ona kayongosekau, "Ani Dea 
gu'una kiaka?" 'O Yesus wosango, "Ngini 
koninakowa ngoi de mita 'ai Dea. Nako 
ngini ninako ngoi, ma raiokau wininako 
mita 'ai Dea." 

20 Ge'ena 'iodumu 'o Yesus wosidemo 
ma 'orasi 'una wodotoko ma Jou 'awi 
Woaka 'o sadakaa ma peti ma dateoka. 
Ma komoiwa witagoko sababu ma 'orasi 
koya'adonuawasi. 

21'O Yesus kawongosekauoli 'onaka, 
"Ngoi 'asa totagi, de ngini ninonu ngoi, 
ma ngini 'asa niosongene nia sowono ma 
sigoronaka sababu konimaogoruwa 'o 
sowono niodiai. Kiaka naga ngoi totagi, 
ngini konia'akunuwa niaika." 

22 So 'O Yahudioka manga balu-balusu 
kayongosekau, "Poilia 'una womau 

womaso-songene, sababu 'una wongose 
'ato, "O ngii gee kiaka ngoi totagi, ngini 
konia'akunuwa niaika.'" 

23 Ge'enaka de 'o Yesus kawongosekau 
'onaka, "Ngini nia 'asali 'o duniano, ma 
ngoi dakuuku 'o sorogaaku. Ngini 'o 
dunia ma mau-mau niparetano ma ngoi 
'o sorogaa ma mau-mau 'iparetano. 

24 Ge'enau ma sababu so kangano 
tongose 'ato, dua niosongene sababu 
koniamadawa 'ania sowono. De ma 
goungu dua niosongene 'ania so-sowono 
ma sigoronaka, nako koniongakuwa 'ato 
ngoi ne'ena 'una gee wisironga 'NGOI 
NAGA'." 

25 De 'ona yosano, "Ngona ne'ena doka 
ma kia?" 'O Yesus wosango, "Tei! Ge'ena 
tinisidemokau kamadi-disirakasi! 

2610 gudaiosi naga 'idadi tinisidemo de 
'o gudaiosi 'idadi tinisisala. Ma 'una gee 
woisulo-suloko ge'ena ma gou-goungu 
'idadi powingaku, de ngoi tosihabari 
'o duniaka, 'okia naga gee to'isenino 
'unano." 

27 'Ona koyasahewa 'ato 'una wobi- 
bicara ge'ena ma dumutu ma Dea. 

28 Ge'enau so 'o Yesus kawongosekau 
'onaka, "Dua gee ngoi 'o Nyawa ma 

Ngowaka nisitedenokau 'o salipoka, 'asa 
de nianako 'ato, 'Ngoi ge'ena 'unau 

gee 'isironga: NGOI NAGA', de ngini 
'asa nianako 'ato koi'iwa tadiai moteke 
ka to ngoi 'ai mau ma sirete. Ngoi 
tositotara duga ka 'okia naga gee 'ai Dea 
woisidoto-dotokino. 

29 De 'una woisulo-suloko gee, naga 
de de ngoi. 'Una koma'iwa woimadaka 
tomatengoka, sababu ngoi kaitaurika 
tadiai 'okia naga gee 'awi singina 
yasanangi." 

30 'O Yesus wosidemoka ge'ena 'iodumu, 
de manga gudai yongaku 'unaka. 

31 Ge'enaka de 'o Yesus kawongosekau 
'o Yahudi ma nyawaka gee yongaku- 
ngakuokau 'unaka, "Nako ngini nio'ahu 
moteke 'ai do-dotoko, ngini ma 
gou-goungu 'ai do-domoteke. 

32 So ngini 'asa nianako 'okia gee 'iti-tiai 
ma Jo'oungu ma Dutuno, de ge'enau so 
ngini ko 'o yongosuawau." 

33 'Ona kayongosekau, "Ngomi ne'ena 
'amia 'asali 'o Abrahamuno. Koma'iwasi 
ngomi miodadi yongosi nago'onaka naga 
bato! 'Okia ni dumutu nongose 'ato ngini 
'asa nisipidili?" 

3410 Yesus wongose 'onaka, "'Ai demo 
ne'ena posironga 'itiaioka. 'O nyawa 
gee 'o sowono yodi-diai, 'ona ge'ena 'O 
sowono ma yongosi. 

35 De wimoi woyongo-yongosi ge'ena 
'awi hak 'ita-tatapu koi'iwa 'o woa ma 
dodaka, ma 'o ngowaka ma dutu ge'ena 
kaisi'ado-'adonika 'awi hak de ma 'ena. 

36 Ge'enau so nako ngoi ma Jo'oungu 
ma Dutu wi Ngowaka tinisipidili nia 
sowonoka, ge'ena ngini ma gou-goungu 
konioyongosikawau. 

37 Ma goungu ngoi tanako ngini ne'ena 
'ania 'asali 'o Abrahamuno. Ma ngini 
niomau ngoi nito'oma, sababu niooluku 
niamoteke 'ai do-dotoko. 

38 'Okia naga gee tamake 'ai Deaka, 
ge'enau tosidemo. Ma ngini niadiai 'okia 
naga gee to ngini nia dea nidotoika." 

39 'Ona yosango, "To ngomi 'amia dea 
ge'ena 'o Abraham." 'O Yesus wongose, 
"Nako ma gou-goungu ngini 'o Abraham 
'awi ngowa-ngowaka, ma raiokau ngini 
niadiai 'isoka gee 'o Abraham wadi-diai. 

40 Ngoi tinisitotara 'okia naga 'iti-tiai gee 
ma Jouoka to'isenino, ma ngini niomau 
ngoi nito'oma. 'O Abraham kowodiaiwa 
'isoka koge'ena! 

41 Ngini niadiai 'okia naga gee 
'ania dea ma sirete yadi-diai." 'Ona 
yosango, "Ngomi ko 'o mosolesuwa ma 
ngowaka. To ngomi 'amia dea duga 
kawomatengoka ge'ena la ma Jo'oungu 
ma Dutu ma sirete." 

42 Ge'enaka de 'o Yesus kawongosekau 
'onaka, "Nako ma Jo'oungu ma Dutu 
ge'ena to ngini nia dea, ma raiokau ngini 
nisibosono ngoi, sababu ngoi toboa ma 
Jo'oungu ma Dutuno. Ngoi toboa ko de 
to ngoiwa ma sirete 'ai mau, ma 'una 
woisuloko. 

43'Okia ma sababu so koniasahewa 
'okia naga gee tosidemo-demo? Sababu 
ngini niooluku niosigisene 'ai do-dotoko. 

44 To ngini 'ania dea ge'ena 'o Tokata 
ma Koana, de ngini niomau niamoteke to 
'ena ma mau. Ka ma sirasi, 'o Tokata ma 
Koana ge'ena 'ito-to'oma. 'Ena koma'iwa 
yamoteke 'iti-tiai, sababu 'enaka koi'iwa 
'o loa. Nako 'ena 'ieluku, ge'ena yadaene, 
sababu 'ena ma biasau. 'Ena ge'ena 
'ielu-eluku, de 'o sagala ngeluku ma titi. 

4> Ma ngano ngoi tositotara 'iti-tiai, so 
ngini koniongakuwa ngoino. 

46 Naga nginioka nago'ona 'idadi 
yosinyata 'ato ngoi tosowono? Nako 

tositotara 'iti-tiai, 'ido'oa so ngini 
koniongakuwa ngoino? 

470 nyawa gee manga 'asali ma 
Jo'oungu ma Dutuno, ge'ena yosigisene 
ma Jo'oungu ma Dutu 'awi demo. Ma 
ngini ko ma Jo'oungu ma Dutunowa, 
ge'enau so ngini niooluku niosigisene." 

480 Yahudi ma nyawa-nyawa go'ona 
yosango 'o Yesusika kayongosekau, 
"Ma goungu yadaene gee miongose 
'ato ngona 'o Samaria ma nyawa gee 'O 
tokata nidongosamuku!" 

4910 Yesus wosango, "Ngoi ko 
'o tokatuwa 'idongosamuku. Ngoi 
towihoromati 'ai Dea, ma ngini 
konihoromatiwa ngoino. 

>0 Ngoi kotanonuwa ka ngoi ma sirete 
'isitedene. Ma naga wimoi wadiai ma 
ngale ngoi 'isitedene, de 'unau 'awi 
butusangi 'iti-tiai. 

>1 Tinisidemo ne'ena, 'o nyawa 
gee yamoteke 'ai demo, 'ona 
koyosongenuawau kaisi'ado-'adonika." 

>2 Ge'enaka de 'o Yahudi ma nyawa- 
nyawa kayongosekau 'o Yesusika, 
"Ne'ena ngomi mianako ma gou-goungu 
ngona 'o tokata nidongosamuku! 'O 
Abraham ma sirete wosongenokau, 


YOHANES 8.53-57 67 


koge'enali mita 'o nabii yoodumu. Ma 
ngona nongose, "O nyawa gee yamoteke 
'ai demo, 'ona kaisi'ado-'adonika 
koyosongenuawau.' 

230 Abraham ma sirete wosongenokau, 
de 'o nabii mita yokokisongenokau; 
ngona ne'ena nomamaoku ma kia? 'O 
Abraham to ngomi mia dea 'una ge'ena 
'ifoloi wodaduie de de ngona!" 

24:0 Yesus wosango, "Nako ngoi 
tanonu ka ngoi ma sirete 'isiarene, 'O 
siarene ge'ena ma ngale koi'iwa. Gee 
woiho-horomati ge'ena la 'ai Dea gee 
ngini niongose 'ato ma Jo'oungu ma 
Dutu gee winisuba-suba, 

>>'ena momongo kowininakowa 'una. 
Ma ngoi towinako. Nako ngoi tongose 
'ato ngoi kotowinakowa, ge'ena ngoi 
toelu-eluku 'isoka nginioli. Ngoi towinako 
'una de tosingounu 'awi demo. 

>6'Ania dea 'o Abraham womorene 
ma sala gee dua wamake 'ai bo-boa 
ma wange. De 'una wamakekau de 
womorene!" 

>/ Ge'enaka de 'o Yahudi ma nyawa 
kayongosekau 'o Yesusika, "Ani 'umuru 
koya'adonuawasi 'o taunu nagi motoa de 
wonimakekau 'o Abraham?" 

>8'O Yesus wosango, "Tinisidemo 
ne'ena: 'O Abraham kowi'iwasi 'ena ngoi 
nagau." 

>? Ge'enaka de 'o teto yo'ese la yomau 
witeto, ma 'o Yesus woma'iunu de 
womagorakokau ma Jou 'awi Woaka. 

1 Ma moi ge'ena gee 'o Yesus 
wotagi-tagi, de wimake 'o nyawa 
worau-rau kawosidoboanosi. 

20 Yesus 'awi do-domoteke yosano 'o 
Yesusika, "'Aba Guru, 'ido'oa so 'o nyawa 
nu'una worau kawosidoboanosi? Poilia 
'una ma sirete wosowono bolo 'awi 'esa 
de wi dea?" 

3'0 Yesus wosango, "Una worau ge'ena 
ko to 'unawa 'awi sowono de ko wi 
balusuwa manga sowono, ma 'ena la 
'isidumutu ma Jo'oungu ma Dutu 'awi 
kuasa 'imanarama 'unaka. 

4Ka 'o wangesi ge'ena salingou padiai 
gee woisulo-suloko 'awi manarama. 
Sababu nako 'iobirokau ge'ena komoiwau 
'idadi yomanarama. 

> Kokia naga ma do'ingo ngoi 'o duniaka, 
ngoiou tokula-kula 'o darangi 'o nyawaka 
'o duniaka." 

6'O Yesus koge'ena wongoseka de 
wakibituku 'o tonaoka, de wosikaruahe 

'awi kibiti ge'ena de 'o tonaka deika 
wosiesaka worau-rau gu'una 'awi akoka, 
7de kawongosekau 'unaka, "Tagi 'ani 

biono na'isoko 'o Siloam ma 'akere 
'ilupa-lupanginoka." 'O Siloam ngone 
tanu "Wisulo-suloko". So 'o nyawa 
gu'una wotagi 'awi biono wa'isokoka de 
wolio 'ena womasimakekau. 

8'Awi woa ma sidateke de 'o nyawa 
gee wimake-make 'ato 'una ge'ena 
'o pipi womaga-ga'asoko ma 'orasi 
'una kowomasimakewasi, yoodumu 
kayongosekau, "Ko nu'unawa? gee biasa 
wogogerie 'o pipi womaga-ga'asoko?" 

3 Munuka yongose, "Ma goungu 'unau." 
Ma munukali yongose, "Kawimodi ma 
'isoka 'una." Ma 'o nyawa gu'una ma 
sirete kawongosekau, "Ngoiou de!" 

10'Ona kayongosekau 'unaka, "Kokia so 
ngona 'idadi nomasimake?" 

1l'Una wosango, "'O nyawa gee 'awi 
ronga 'o Yesus gu'una 'o tonaka ma eta 
wapesaoka de wosiesaika 'ai akoka de 
kawongosekau, 'Tagi 'ani biono na'isoko 
'o Siloam ma 'akere 'ilupa-lupangoka.' 
Ge'enaka de ngoi totagi so ta'isokoka 'ai 
biono, de tomasimakekau." 

12 De 'ona yosano, "Kiaka 'o nyawa 
gu'una?" 'Una wosango, "Sinako." 

13 Gee 'o Yesus 'o tonaka de 'awi 
kibiti wosikaruahe ma ngale wosiesaka 
'O nyawa worau-rau wi akoka la 
'idadi womasimake, ma 'orasi ge'ena 
Pomaoma-omasa ma Wangeka. So'o 
nyawa gee ko kangano wopilo-piloko 
gu'una wi'asa 'O Farisi ma nyawaka. 

14(9:13) 

15 'Ona mita yosano 'unaka kokia so 
'una 'idadi womasimake. 'Una wosango, 
"O tonaka de wi kibiti wosikaruaheka 
de wosiesaika 'ai akoka, ge'enaka de 
ta'isokoka de tomasimakekau." 

160) Farisioka yamuruo naga 
kayongosekau, ''O nyawa gee worau-rau 
wisi'ai-'aiki gu'una 'awi 'asali ko ma 
Jo'oungu ma Dutunowa, sababu 'una 
kowosikiamoiwa Pomaoma-omasa 
ma Wange." Ma 'o nyawa 'iregu 
kayongosekau, "Kokia 'idadi 'o nyawa 
gee yosowo-sowono yodiai 'o no-nako 
'ihera-herangi 'isoka ne'ena?" Ge'enaka 
de 'onaka gee koyomakadaenuawau. 

17 So ma rai 'o Farisioka go'ona yosanoli 
'o nyawaka gee womasimake-makekau 
gu'una, "Kokia moteke ngona ma ngale 

'una gee wonidiai nomasimakekau?" 'O 
nyawa gu'una wosango, "Una 'o nabii 
moi." 

18 Ma 'o Yahudioka manga balu- 
balusu go'ona, yooluku yongaku 'ato 
'O nyawa gu'una ma gou-goungu 
worau kawosidoboanosi de ne'ena 
womasimakekau. Sababu ge'ena 
yaki'asoko to 'una 'awi balusu, 

19 de yosano, "Ma goungu nu'una to 
ngini 'ania ngowaka, gee niongose 'ato 
worau kawosidoboanosi? Kokia so ne'ena 
'una womasimakekau?" 

200) nyawa gu'una 'awi 'esa de 'awi dea 
yosango, "Ma goungu nu'una to ngomi 
'amia ngowaka; de ma goungu 'una 
worau kawosidoboanosi. 

21 Ma kokia so ne'ena 'una 
womasimakekau, ngomi 
komiosidongoowa. De nago'ona 
widiai 'una 'idadi womasimake, ge'ena 
mita ngomi komiosidongoowa. Ka 
'unakau niosano; 'una mita wobalusokau 
so ka 'una ma kaidadi wosidemo." 

22:0) nyawa gu'una 'awi 'esa de 
'awi dea koge'ena yongose, ngano 
yakidomodongo 'o Yahudioka 
manga balu-balusika; sababu 'ona 

yomaka'aturokau 'ato 'o nyawa gee 
yongaku 'o Yesus ge'ena la ma Koana 
'o Nyawa Wosilaha-laha gu'una, 'ona 
koidadiwau yowosanga 'o lo-lomu ma 
woaka ma ngale wisuba ma Jo'oungu ma 
Dutu. 

23 Ge'enau so 'o nyawa gu'una 'awi 
'esa de 'awi dea yongose 'ato, "Una 
wobalusokau; so ka 'unakau winisano." 

24 Ge'enaka de 'ona wi'asokoli 'o nyawa 
gee ko kangano worau-rau gu'una, de 
kayongosekau 'unaka, "Tagi nosasi 'ato 
dua nobicara ge'ena ma gou-goungu 
'itiai. Ngomi mianako 'o nyawa gu'una 
wosowo-sowono." 

25'O nyawa gu'una wosango, "Wosowo- 
sowono bolo ko'uwa, ngoi kotanakowa. 
Ma 'o ngai moi tanako, ge'ena ma sira 
ngoi torau, ma ne'ena tomasimakekau." 

26 Ge'enaka de 'ona yongoseli 'unaka, 
"Una 'okia wodiai ngonaka? Kokia 
wonidiai so nomasimake?" 

27'O nyawa gu'una wosango, 
"Tosijaritakau nginika, ma ngini 
koniosigisenuwa. 'Ido'oa so niomau 
niosigi'isenoli? Poilia ngini niomau 
niodadi to 'una 'awi do-domoteke mita?" 

28 Ge'enaka de 'ona widoana de mita 
kayongosekau, "Ngona to 'una 'awi 
do-domoteke, ma ngomi to Musa. 

29 Ngomi mianako ma Jo'oungu ma 
Dutu wobicarakau 'o Musaka, ma 'o 
nyawa gu'una ngomi komianakowa 'awi 
'asali kiano." 

30'O nyawa gu'una wosango, "'Etei, 
toherangi ma sala ngini konianakowa 
'awi 'asali kiano, 'ena 'una woidiai 
tomasimakekau. 

31 Ngone panako ma Jo'oungu ma 
Dutu kowakisigisenuwa 'o nyawa 
yosowo-sowono, ma 'ena 'O nyawa gee 
wisuba-suba, de yamote-moteke 'awi 
mau. 

32 Ka ma 'orasi 'o dunia 'idadi de 
'isikaino, koma'iwasi po'isene naga 
yodiai 'o nyawa yorau kayosidoboanosi 
'idadi yomasimake. 

33 Nako 'o nyawa gu'una ko ma Jo'oungu 
ma Dutunowa, 'una 'asa kowa'akunuwa 
'o no-nako 'ihera-herangi wodiai 'isoka 
ge'ena." 

34'Ona yosango, "'Okia? 

Ngona 'o sowono ni'omanguku 
kanomasidoboanosi, ngona nomau 
nodotoko ngomino?" So 'ikurue ma 'orasi 

ge'ena 'una wisisupu 'o lo-lomu ma 
woaka de kowisidabiwau wowosanga 'o 
lo-lomu ma woaka. 

35'O Yesus wo'isene 'ato 'o nyawa 
gu'una kowisidabinowau 'o lo-lomu ma 
woano, de 'una winonu 'o nyawa gu'una 
de kawongosekau, "Ngona nongaku? 'o 
Nyawa ma Ngowakika?" 

3610) nyawa gu'una wosango, "Nagu'una 
ge'ena Jou? Bika noisidemono la ngoi 
towingaku 'unaka." 

3710 Yesus wosango, "Ngona 
wonimakekau. 'Una ge'ena ngoiou gee 
ma 'orasi ne'ena pomabi-bicara." 

38'O nyawa gu'una wongose, "Ngoi 
tongaku Jou," ge'enaka de wosuba 'o 
Yesus 'awi bionoka. 

3910 Yesus wongose, "Ngoi toboa 'o 
duniano ne'ena ma ngale tosidumutu 'o 
nyawa manga singina kokia; la 'o nyawa 
yorau-rau yomasimake de 'o nyawa 
yomasimake-make 'idadi yorau." 

4010 Farisioka yamuruo naga ge'enaka 
dau gee yo'isene 'o Yesus koge'ena 
wongose, de yosano 'unaka, "Ani 
dumutu ngomi ne'ena miorau mita?" 

4110 Yesus wosango, "Nako ngini 
niorau, ge'ena konisisowonuwa. Ma 

ngano ngini niongose 'ato, 'Ngomi 
mimasimake', ge'ena ma ngale ngini 
kaniosowonosi." 

1'0 Yesus wongoseli, "Ne'ena 

1 0 tinisidemo tosigou-gounguku: 
Nago'ona yowosanga 'o domba ma 
gu-gurungaka la ko ma ngoranikawa 
yaboa so ka ma hisade yadoa, 'ona 
ge'ena yotosi-tosiki de yo'ora-'ora. 

2 Ma 'o nyawa gee yowosanga yaboa 
ma ngoranika, 'ona ge'ena 'o domba ma 
so-sowohi. 

3So ma ngorana ma ja-jaga 
wakidebelenga 'o ngorana, de ma 
domba-domba gee 'iisene 'awi 'ilingi 
wa'asoko to 'ena ma ronga moi-moi de 
wimoteke watuda wosisupu. 

“Gee ma domba wosikokisupuokau ma 
gurunga ma dudunoka, de ma domba 
ma so-sowohi gu'una wotagi wosira-sira, 
de 'awi domba ge'ena 'ikokimoteke 
sababu 'awi 'ilingi yanako. 

> Ma de 'o nyawa 'iregu ge'ena dua 
koimotekuwa so kaiowara, sababu 
yanako 'ato ko to 'enawa ma so-sowohi 
'awi 'ilingi." 

6'Ọ Yesus wosijarita 'o 'ade-'ade ge'ena, 
ma 'ona koyasahewa 'awi dumutu 'okia. 

7 So 'o Yesus wakidongose ma moioli, 
"Ne'ena tinisidemo tosigou-gounguku: 
Ma gou-goungu ngoi ne'ena tomasi'ade- 
'ade 'o domba ma ngorana. 

8'Iodumu 'o guru ma ngeluku gee ngoi 
koi'iwasi 'ena 'ona yoboanou de yongose 
'ato 'ona ge'ena 'o domba yoso-sowohi, 
'ona ge'ena yotosi-tosiki de yo'ora-ora 
de 'o domba ge'ena koisigisenuwa to 
'ona manga 'ilingi. 

3 Ngoi ne'ena 'isoka 'o ngorana. 
Nago'ona yowosanga yoboa ngoino 'asa 
koyakido'oawa de dua yosupuwosanga la 
yo'ahu 'isanangi. 

10 Yotosi-tosiki yoboa ge'ena duga 
kayotosiki, yoto'oma, de 'o nyawa 
yasotumu. Ma ngoi toboa, ma ngale 
'o nyawa yamake 'o 'ahu ma dutu, de 
kokiawa yakisidukurangi. 

11 Ngoi ne'ena 'isoka 'o domba ma 
so-sowohi yaowa-owa. 'O so-sowohi ma 
owa ge'ena womodeke wosongene ma 
ngale wariwo 'awi domba-domba. 

120, nyawa gee 'o domba wojaga 
kawisewa, gee ko ma domba ma 
so-sowohiwa de mita ko ma domba 
ma dutuwa, 'asa wokokidoowaruku ma 
domba nako wamake 'o haewani 'iti- 

tingkai 'iboa. So 'o domba-domba ge'ena 
'asa 'o haewani 'iti-tingkai yakaboto de 
munuka 'iowara 'imati-tingaoka. 

13 Wisewa-sewa gu'una kawoowara, 
sababu 'una womanarama ge'ena 
kawisewa, so 'una ka ma eta ma 
kowakalesanguwa ma domba-domba 
ge'ena. 

14 Ngoi ne'ena 'o so-sowohi ma owa. 
'Isoka 'ai Dea woinako ngoi de ngoi 
towinako 'ai Dea, koge'enali mita ngoi 
tanako 'ai domba, de 'ai domba 'inako 
ngoi. Ngoi tomodeke tosongene ma 
ngale tariwo 'ai domba-domba ge'ena. 

15 (10:14) 

16'Ai domba 'iregu-regu de ma 'enasi 
mita, ma koisidotodoimuwa de 'o 
domba ma duonoka ne'ena. 'Ena mita 
salingou ta'asa de dua 'isigisene 'ai 
'ilingi. 'Ena 'asa 'idadi ka 'o duono moi 
de kawomatengo wasowohi. 

17'Ai Dea woisibosono, sababu ngoi 
tomodeke tosongene ma ngale dua 
woisiwangoli. 

18 Ngoi 'asa komoiwa moi 'idadi 
'ito'oma nako ko ngoiwa ma sirete 
tomasisarakani. Ngoi tomasisarakani 
moteke to ngoi 'ai mau ma sirete. 

Ngoi tokuasa ma ngale tomasisarakani 
'iso-songene, de mita tokuasa ma ngale 
to'ahuoli. Ge'enau to ngoi 'ai manarama 
'ai Dea wosuloko tadiai." 

19 Sababu 'o Yesus wobicara koge'ena, 
so 'o Yahudi ma nyawa yomakaributu. 

20 Manga gudai yongose 'ato, "'Una 
'o tokata widongosamuku ma de 
witogosanga! 'Okia ma ngale niosigisene 
'unaka?" 

21 Ma naga mita yongose, "'O nyawa 'o 
tokata yakidongosamuku ko koge'enawa 
yobicara! 'O tokata koya'akunuwa 'idiai 
'o nyawa yorau-rau yomasimake!" 

2210 Yerusalemuoka yodiai ma gu- 
gudaioka ma Jou 'awi Woa 'Itabisi ma 
Wange ma Amoko, ma 'orasi ge'ena 'o 
'alo ma tepu. 

2310 Yesus wokakadagi ma Jo'oungu 
ma Dutu 'awi Woa ma ginitaroka, gee 
yosironga 'o Salomo 'awi Surabioka, 

24 de 'o Yahudioka yamuruo naga 
yoboa yomatoomu 'o Yesus wisigilolitino 
de kayongosekau, "Sigado muruoka 
minisimadaka komimasidongoo 
'itiaiwa ngona ge'ena nagu'una? 
Minisidemo nositi-tiaino, nako ngona 

ma gou-goungu ma Koana 'o Nyawa 
Wosilaha-laha gu'una." 

25'0) Yesus wosango, "Ngoi tosidemokau 
nginika, ma ngini koniongakuwa. 'O 
sagala manarama gee 'ai Dea 
wosulokokau tadiai, 'isinyata ma ngale 
ngoi. 

26 Ngini koniongakuwa sababu ngini 
ge'ena matero ka to ngoiwa 'ai domba. 

27 To ngoi 'ai domba-domba ge'ena 
'isigisene 'ai 'ilingi, ngoi takokinako 'ena 
de 'ena 'imoteke ngoi. 

28 Ngoi tokula 'enaka 'o 'ahu 'ika- 
kakali, de 'ena 'asa kaisi'ado-'adonika 
koibinasawau. 'Ena 'asa komoiwa moi 
'idadi ya'ora to ngoi 'ai giama ma 
soatoka. 

23 'Ai Dea wosisarakaniokau ngoino. 
De 'una 'ifoloi 'awi kuasa 'iamoko de 
nago'ona bato so komoiwa moi 'idadi 
ya'ora 'ai Dea 'awi giama ma soatoka. 

30 Ngoi de 'ai Dea ge'ena ka moi." 

31 Ge'enaka de 'o Yahuidoka go'ona 'o 
teto yomageseli ma ngale 'o Yesusika 
wisiwako. 

32 Ma 'o Yesus kawongosekau 'onaka, 
"Ngini niamakekau ngoi todiai 'o 
manarama yaowa-owa 'o gudai, gee 'ai 

Dea wokulakau ngoino. 'Ai manarama 
'iodumoka ge'ena, ka'ena ma sababu 
ngini niomau niteto?" 

33'0 Yahudioka ma nyawa-nyawa 
go'ona yosango, "Ma sababu ko ni 
manaramuwa yaowa-owa ge'ena so 
ngomi miomau miniteto, ma 'ena sababu 
ngona wonisiti-tingoono ma Jo'oungu ma 
Dutu. Ngona 'o nyawa biasa de nomau 
nomadiai ma Jo'oungu ma Dutu." 

34 Ge'enaka de 'o Yesus wosango, "Naga 
nia besesongo ma bukuoka 'isitulisuku 
ma Jo'oungu ma Dutu wongose konee: 
'Ngini ge'ena 'o jo'oungu'? 

35 Ngone panako 'okia naga gee 
'itulisuku 'o Buku 'Itebi-tebinoka 'ena 
ge'ena kaisi'ado-'adonikau. So nako 
ma Jo'oungu ma Dutu wakisironga "o 
jo'oungu' gee naga yadawo-dawongo 
'awi demo, 

36 'ido'oa so ngini niongose 'ato ngoi 
towisiti-tingoono ma Jo'oungu ma Dutu, 
ma sababu ngoi tongose 'ato ngoi ma 
Jo'oungu ma Dutu 'awi Ngowaka? 'Ena 
momongo ngoi 'ai Dea woiirikokau la ka 
'una duga towileleani de woisuloko 'o 
duniano. 

37 Nako ngoi kotadiaiwa 'o manarama 
gee 'ai Dea wokulakau, 'uwa niongaku 
ngoino. 

38 Duga ngano ngoi tadiaiokau, so 
niongakukau 'okia naga gee ngoi tadiai, 
ngaro ngini niooluku niongaku ngoino. 
De ge'enau 'asa ngini nianako de niasahe 
'ato 'ai Dea de de ngoi ka moi, de ngoi 
de 'ai Dea ka moi." 

39 'Ona yosikadike witagokoli 'o Yesus, 
duga kowidaenuwasi. 

4010 Yesus wolioli 'o Yordan ma 'akere 
ma songonasa, gee ma sira 'O Yohanes 
'o nyawa wo'osi-'osikoka, de womanoa 
ge'enaka doka. 

4110 nyawa manga gudai yaika 'unaka 
de yomasikademo kayongosekau, 

"O Yohanes kowodiaiwa 'o no-nako 
'ihera-herangi, ma 'iodumu gee 
wosidemo-demo ma ngale 'o nyawa 
nu'una ge'ena yadaene." 

42 Ge'enaka de manga gudai ge'enaka 
doka yongakuokau 'o Yesusika. 

1 1 1 Ma moi ge'ena wimoi 

wopanyakeku 'awi ronga 'o 
Lazarus. 'Una de 'awi bira-biranga 
ngo Maria de ngo Marta yomanoa 'o 
Betaniaka. 

20 ngo Mariau gumuna gee 'o goooro 
ma bounu yaowa-owa 'o Yesus wi douku 
modarisi de mosiesaka de 'ami utu. 

3'O Lazarus wopa-panyakeku gu'una 
'awi biranga yamididi yobesesongo 'o 
Yesusika 'ato, "Jou, 'amia iranga gee 
wonisiboso-bosono gu'una wopanyake." 

4'O Yesus wo'isenoka 'o besesongo 
ge'ena, de kawongosekau, "'O panyake 
ge'ena dua sigado kowosisongenuwa. 
Ne'ena 'idadi la ma Jo'oungu ma Dutu 
wisiarene, de mita ma sababu ge'ena, 
ma Jo'oungu ma Dutu 'awi Ngowaka 
mita wisiarene." 

>'O Yesus wakisibosono ma sala 'o ngo 
Marta, ngo Maria, de 'o Lazarus. 

6 Ma gee 'o Yesus wo'isenoka 'ato 
'o Lazarus wopanyake, de ka 'una wi 
singina 'o wange modidiosi kowotagiwasi 
ge'enaka dau. 

7 Ge'ena 'ipasa de wongose 'awi 
do-domoteika, "Nou, ngone polioli 'o 
Yudeaka." 

8'Ona yosango, "'Aba Guru, 'asa 
kaipasano 'o Yahudi ma nyawa-nyawa 
yomau niteto, de ne'ena nomau nogilioli 
ge'enaka doka?" 

2De'o Yesus wongose 'onaka, "'O wange 
moi ma do'ingo 'o takoro mogiooko 
de modidi. 'O nyawa gee yotagi-tagi 
'o wangeka ge'ena koyomasipelekuwa 
sababu yamake 'o dunia ma darangi. 

10 Ma 'o nyawa yotagi-tagi 'o obiruku 
ge'ena yomasipeleke, sababu 'o darangi 
koi'iwa 'onaka." 

110) Yesus koge'enau wongose, 
ge'enaka de wongoseli, "Nanga manai 'o 
Lazarus woma'iduokau, ma dua taika de 
towisimomiki." 

12 De 'o Yesus 'awi do-domoteke 
yongose, "Jou, nako 'o Lazarus 
kawoma'iduoka ge'ena dua 
kowido'oawa." 

13'0 Yesus 'awi dumutu ge'ena 'o 
Lazarus wosongenukou, duga 'awi 
do-domoteke 'ona yongose 'o Yesus 'awi 
dumutu ge'ena kawoma'iduoka. 

14 Ge'enau so 'o Yesus wakidongose 
kawakisiti-tiaikau, wongose 'ato, '"O 
Lazarus wosongenukou. 

15 Ma ngoi tomorene mita ma 'orasi 
wosongene 'ena ngoi koi'iwa kadoka, 
sababu koge'ena ge'ena 'ifoloi yaowa 
ma ngale ngini, la ngini 'idadi niongaku 

ngoino. Nou, ngone potagiou 'o 
Lazarusika." 

16 De 'o Tomas gee wisironga mita 'o 
Sago kawongosekau 'awi ma-manaika 
'o Yesus 'awi do-domoteke go'ona, "Nou 
ngone pomoteke de de 'una, madaka la 
ngaro ngone pomasidosongene de de 
'una!" 

17 Gee 'o Yesus wa'adono ge'ena 'o 
Betaniano 'ena 'o Lazarus 'o obiri soatou 
wi'otaika 'o bo'osuoka. 

18'Ọ Betania ge'ena 'o Yerusalemuoka 
'ena koikurutuwa, poilia 'o kilo 
sa'angesani. 

19'0 Yahudioka manga gudai yaino ngo 
Maria de ngo Martano ma ngale manga 
singina yosikuata sababu manga iranga 
wosongene. 

20:0 ngo Marta gee mo'isenoka 'o Yesus 
woboa, de midajai-jai 'ena ngo Maria 
muna ka 'o woaka. 

2110 ngo Marta misoboika 'o Yesus 
de mongose 'ato, "Jou, nako 'iso 
ma 'orasi ge'ena de de ngonaka 
ne'enaka, ma raiokau 'ai iranga gu'una 
kowosongenuwa. 

22 Duga ne'ena ma 'orasi ngoi tanako, 
'okia bato Jou ngona noga'asoko ma 

Jo'oungu ma Dutude, ge'ena 'asa 
wonikula." 

2310 Yesus wongose 'o ngo Martaka, 
"Ani iranga 'asa womomikoli." 

24:0 ngo Marta mosango, "Ia ngoi 
tanakokau 'o Lazarus dua womomikoli 
gee ma 'orasi yosonge-songenoka 
yakisimomiki 'o dunia ma do-dogumoka." 

25 De 'o Yesus wongoseli 'o ngo 
Martaka, "Ngoi ne'ena 'o nyawa 
yosonge-songenuku takisimomi-momiki 
de takikula 'o 'ahu 'ika-kakali. 'O nyawa 
gee yongaku-ngaku ngoino ngaro 
yosongenukou ma dua yowangoli. 

26 De 'o nyawa yowango-wango 
gee yongaku-ngaku ngoino, 'ona 
'asa kaisi'ado-'adonika koyomakati- 
tingakuawau de ma Jo'oungu ma Dutu. 
Ngona nongaku ge'ena?" 

27 Ngo Marta mosango, "Ia Jou, ma 
gou-goungu ngoi tongaku ngona ge'ena 
ma Jo'oungu ma Dutu 'awi Ngowaka, ma 
Koana 'o Nyawa Wosilaha-laha gee ma 
Jo'oungu ma Dutu wojajiokau 'ato dua 
noboa 'o duniano ne'ena." 

2810 ngo Marta mongoseka koge'ena, 
de motagi mi'ese ngo Maria to muna 'ami 
'esa moi gumuna, de misudu munaka 

mongose 'ato, "'O 'Aba Guru naga 'una, 
'una wongose 'ato naikasi." 

29 Ngo Maria kamo'isenoka ge'ena, 
de mosijai-jai momomiki, so motagi 'o 
Yesusika. 

30 Ma 'orasi ge'ena 'o Yesus 
kowa'adonuawasi 'o soanino so ka 
gee 'o ngo Marta misobo-sobokokasi. 

310) Yahudi ma nyawa gee ngo Maria mi 
woaka yaino mi singina yosikua-kuata, 
mimake ngo Maria mosupu de motagi 
momatai-taiti so miriniiki, sababu 
'ona yongose 'o bo'osuika mosikaika 
moto-tora. 

32 So gee ngo Maria ma'adonika 'o 
Yesusoka de motalibukuku wi bionoka 
de kamongosekau, "Jou, tei nako 'iso 
ma 'orasi ge'ena ngona ne'enaka, ma 
raiokau 'ai iranga kowosongenuwa." 

33 Gee 'o Yesus mimake 'o ngo Maria 
moto-tora, de 'o Yahudioka gee ngo 
Maria mimote-motekino mita yoto-tora, 
de 'awi singina 'isusa de posironga 
wobalisaka, 

3450 wosano 'onaka, "Kiakau 
wininoaku?" 'Ona yosango, "Jou, nou 
'awi bo'osuku nalega." 

35 Ge'enaka de 'o Yesus wo'ari. 

36 So 'o Yahudi ma nyawa gee 
kayongosekau, "Sioko ee, posironga de 
wisibosonoka 'o Lazarusika!" 

37 Duga ge'enaka dau munuka 
yomakadongose 'ato, "'Unau ge'ena 
'o nyawa yorau-rau wakidiai 'idadi 
yomasimake, de 'ido'oa so kowosi'aikuwa 
'O Lazarus 'awi panyake la 'uwa 
wosongene?" 

3810) Yesus 'awi singina posironga de 
'isusakauoli, so wotagi 'o bo'osuika. 'O 
bo'osuku ge'ena 'o teto ya'aruika de 'o 
teto "''amo-amoko yositamunika. 

39 De 'o Yesus kawongosekau, 
"Niatuluruka ma teto ge'ena." De ngo 
Marta 'o Lazarus ma biranga gumuna 
mosango, "'Etei Jou, 'una wi wange 
soatou 'o bo'osuku ma dodaka, so ma 
raiokau wobounukou." 

4010 Yesus kawaporoongie wongose ngo 
Martaka, "Ee Marta, tonisidemokau bolo: 
Nako ngona nongaku, 'asa namake ma 
Jo'oungu ma Dutu 'awi kuasa posironga 
ma amoko." 

41 So 'ona yatuluru ma teto ge'ena. 
Ge'enaka de 'o Yesus womatagade 
'o diwangie de kawongosekau, 

"Kasamaowa 'Aba, sababu ngona 
nosigisenokau 'ai ga-ga'asoko! 

42 Ngoi tanakokau ngona kaitaurika 
noisigisene, ma kone'ena tongose la 'o 
nyawa 'isigi-gilolitino no'ona gee yo'isene 
de yongaku ma ngale ngoi ne'ena ngona 
noisulokino." 

43 Ka koge'ena wongoseka de wo'asoko 
wakua-kuatie, "Lazarus, nou nosupuno!" 

44 So wosonge-songenuku gee wosupu. 
'Awi giama de wi dou ka de ma sa- 
saokasi 'o mosa ya'are-'arese, de wi 
biono ma lu-luunu ma koi'aikuawasi. 

'O Yesus wakisuloko 'o nyawa-nyawaka 
ge'enaka gee kawongosekau, "Awi 
sa-sao niasoseka de winimadaka 
wotagi-tagi!" 

4510 Yahudi ma nyawa ngo Mariaka 
yaino-ino gee manga gudai yongaku 'o 
Yesusika ma 'orasi yamake 'o Lazarus 
wosongenukou de wisimomiki. 

46 Duga yamuruo naga ge'enaka dau 
gee koyongaku-ngakuwa yotagi 'o Farisi 
ma nyawaka de yositotara 'okia naa gee 
'o Yesus wodiaiokau. 

47 So 'o Farisioka de 'o 'imam ma 
sae-saeke yomatoomu de 'o 'Agamaka 
ma Hakimi. 'Ona kayongosekau, "Ngone 

salingou 'okia podiai? 'O nyawa nu'una 'O 
no-nako 'ihera-herangi 'o gudai wodiai! 

48 Nako ngone kapowisidipidilika 
kone'ena, 'o nyawa 'iodumu dua yongaku 
'unaka, de ma duanguku 'o Romaka 
manga balu-balusu dua 'inadoboano de 
yatorouoka ma Jou 'awi Woa de nanga 
nyawa 'iodumu!" 

49 'Onaka naga wimoi 'awi ronga 'o 
Kayafas, 'una 'o 'Imam ma Amoko ma 
taunu ge'ena, kawongosekau, "Ngini 
kokiawa nianako. 

>0 Ngini konianakowa 'ato ma 
ngale 'o kawasa manga laha, 'ifoloi 
yaowa womatengo wosongene, 'uwa 
sigado ngone 'o Yahudioka poodumu 
pobootuku?" 

21'0) Kayafas koge'ena wongose, ge'ena 
ko to 'unawa ma sirete 'awi singinano 
ma, ma Jo'oungu ma Dutuno, sababu 
'una 'o 'Imam ma Amoko ma taunu 
ge'ena. So 'una wosidemosira 'ato 'o 
Yesus 'asa wosongene ma ngale 'o 
Yahudioka ma nyawa. 

>2 De duga ka 'o Yahudiokawa, ma mita 
watoomu de wadiai ka moi ma Jo'oungu 
ma Dutu 'awi ngowa-ngowaka gee kiaka 
naga bato yomati-tingaika. 

>3 'Ikurue ma wange ge'ena 'o Yahudioka 
manga balu-balusu yomasikagaro ma 
ngale 'o Yesus wito'oma. 

>4 Ge'enau so 'o Yesus 
kowomasidumutuawau 'o kawasaka 'o 
Yahudi ma nyawaka. 'Una woma'aiki 
ge'enaka dau de wosikaika 'o kotaka 
gee ma ronga 'o Efraim, 'o tonaka 
'ika-kakasa ma datekoka. Ge'enaka dau 
'una de 'awi do-domoteke yomanoa. 

>> Ma 'orasi ge'ena 'isoriokau 'o 
Yahudioka Wakisisupu 'o Mesiroka 
ma Wange ma Amoko. 'O nyawa 'o 
soa-soanoka manga gudai yopasakau 'o 
Yerusalemuka la yadiai manga 'agamaka 
ma 'adati ma ngale manga singina 
yatebini, gee ma wange ma amoko 
ge'ena koya'adonikawasi. 

>6'Ona winonu 'o Yesus, de gee 
yomatoomuno ma Jou 'awi Woaka, 'ona 
yomakadongose moi de moika, "Kokia 
to ngini 'ania di-dibangi? Poilia dua 
'una kowoboawa 'o wange ma amokoka 
ne'ena." 

>/ 'Ona koge'ena yongose sababu 'o 
'imam ma sae-saeke de 'o Farisioka 
manga pareta yosisupuokau 'ato 
nago'ona wimake 'o Yesus kiaka naga 


YOHANES 12.1-5 gi 


bato, salingou yosidemo la 'idadi 
witagoko. 
1'O wange butangasi de 

1 2 Wakisisupu ma Wange ma Amoko 
ya'adono, 'o Yesus wotagi 'o Betaniaka, 
gee 'o Lazarus womanoa-noaka de 
ge'enakau 'o Lazarus wosongenuku de 'o 
Yesus wisimomiki. 

2 Ge'enaka doka 'o Yesus wisi'odomo, 
de ngo Marta makileleani. 'O Lazarus 
mita yomasido'odomo de 'o woa ma 
gikiri manga gudaioka de 'o Yesus. 

3Yo'odomo ma gu-gudaioka de ngo 
Maria moboa mo'asa 'o goooro ma 
bounu yaowa-owa ma 'ija 'ihali ma sala 
ma ronga 'o narwastu, poilia 'o literi ma 
ngogu. De modarisi 'o Yesus 'awi douku 
deika mosiesaka de 'ami utu. So ma woa 
ge'ena ya'omanguku ma bounu 'ena ma 
sureka ngano ma narwastu ge'ena. 

“Duga 'o Yudas Iskariot 'o Yesus wi 
do-domoteke wimoi gee dua 'o Yesus 
wiwukunu kawongosekau, 

>'"Ido'oa so ma narwastu ge'ena 
konawukunuwa ma 'ija 'o pipi saaka 
'o ratusu sa'angeka, 'asa de ma pipi 
nakikula 'o nyawa yosusa-susaka?" 

6'O Yudas koge'ena wongose ge'ena ma 
ngale ko 'o nyawa susawa wakikalesangi, 
ma 'ena sababu 'una ge'ena wotosi- 
tosiki. 'Una 'ijaga wa'ese 'o do-domoteke 
manga pipi yalomu-lomuno 'unaka. 

7 Ma 'o Yesus kawongosekau, 
"Monimadaka muna modiai koge'ena! 
Muna modiai kone'ena ma ngale 
moidudu-duangou ma 'orasi 'ipo'osuku. 

8'O nyawa yosusa-susa kaitaurika naga 
de de ngini, ma dua ngoi koitaurikawa 
naga de de ngini." 

3'O Yahudioka manga gudai yo'isene 
'ato 'o Yesus doka 'o Betaniaka, so 
'ona yotagi dokaika. 'Ona yaika ge'ena 
manga dumutu duga ka 'o Yesusikawa, 
ma mita yomau wimake 'o Lazarus gee 
wosongenuku de 'o Yesus wisimomikieu. 

10 Ge'enau so 'o 'imam ma sae-saeke 
yomau wito'oma 'o Lazarus mita. 

11 Ngano ma sababu 'unau so 'o Yahudi 
ma nyawa manga gudai yakimadakau 
manga balusu go'ona de yongakuoku 'o 
Yesususika. 

12 Ma bibinoka 'o nyawa yoku-kudai 
gee yoboanou ma ngale Wakisisupu ma 
Wange ma Amoko yodiai, yo'isene 'ato 'O 

Yesus naga wi do-dagi ma sigoronakau 
'awi dumutu 'o Yerusalemuno. 

13 So 'ona yo'ese 'o palem ma soka-soka 
de yotagi wisiduono de yosibeto-betongo, 
"Alele! Nou, powisiarene ma Jo'oungu 
ma Dutu! Tanu ma Jo'oungu ma Dutu 
wisibarakati 'una gee woboa de ma Jou 
'awi kuasa. Tanu wisibarakati 'o Israeloka 
nanga Koana!" 

140) Yesus wamake 'o keledai ma gooka 
'o ngai moi, de ge'enaku woparene. 

So 'idadiokau gee 'isilefoku 'o Buku 
'Itebi-tebinoka konee, 

15 "Uwa nimodongo, ngini 'o Sion ma 
nyawa! Winimake 'ania Koana woboa, 
woparenuku 'o keledai ma gooka moi!" 

16 Ma 'orasi ge'ena 'o Yesus 'awi do- 
domoteke koyasahewasi 'iodumu ge'ena. 
Ma gee 'o Yesus wisiwangodeli ma ngale 
wisitedene, 'asa de 'ona yonganonie 'ato 
gee 'o nyawa yokakadiai 'unaka ge'ena 
'isilefokau 'o Buku 'Itebi-tebinoka ma 
ngale 'una. 

17'O nyawa gee yoboa-boano ma 
'orasi 'o Yesus 'o Lazarus wosongenuku 
de wisimomiki wi'asoko wosupu 
'o bo'osukino, 'ona koyomaogoruwa 
yosijarita ma ngale 'o Lazarus wisiwango. 

18 Ge'enau so 'o nyawa yoku-kudai 
go'ona yotagi 'o Yesus wijai-jai. Sababu 
'ona yo'isene 'ato 'unau wodiai 'o 
no-nako 'ihera-herangi ge'ena. 

19 So 'o Farisioka moi de moi 
yomakadongose 'ato, "'Etei, ngone 
kopomado-do'oawa! Kaniamake 'o 
nyawa posironga manga gudai yotagi 
wimoteke 'una!" 

20'O nyawa gee yotagi-tagi 'o 
Yerusalemuka ma ngale yamoteke 'o 
lo-lomu gee ma 'orasi 'o wange ma 
amoko ma rame-rame ge'ena, ge'ena 
dau manga sigoronaka de ma 'ena mita 
'o Yunanioka yamuruo naga. 

21'Ona yaika 'o Filipusika de 
kayongosekau, "'Esa moi, nako 'idadi 
de ngomi miomau mimakamake de 
'o Yesus." ('O Filipus 'awi 'asali 'o 
Betsaidano 'o Galilea ma daeraaka.) 

22 So 'o Filipus waika wosidemo 
'o Andreasika, deika 'ona yamididi 
yositotara 'o Yesusika. 

2310 Yesus kawongosekau 'onaka, 
"Ma 'orasi ya'adonokau 'o Nyawa 
ma Ngowaka ma Jo'oungu ma Dutu 
wisitedene. 

24 Ma gou-goungu 'itiai 'ai demo ne'ena: 
Nako 'o bira 'o muhi moi koyatudukuwa 
'o tonauku de koisongenuwa, dua 'ena 
ka koge'ena ka 'o muhi moioka. Ma nako 
'o bira ma muhi ge'ena 'isongene, dua 
ma hasili ''supuno ma amooka. 

25'O nyawa gee manga 'ahu yasingina, 
'asa manga 'ahu 'iisanga. Ma 'o nyawa 
gee koyosinginawa manga 'ahu 'o 
duniaka ne'ena, 'asa yapaliara ma ngale 
yo'ahu kaisi'ado-'adonika. 

26'O nyawa gee yomau 'ileleani ngoi, 
salingou 'imoteke ngoi, la 'ai ro-riwo 
'idadi de de ngoi kiaka naga ngoi taika. 
'O nyawa gee 'ileleani ngoi, 'asa 'ai Dea 
wakihoromati." 

27 "Tei, 'ai singina 'isusa. 'Okia salingou 
tongose? Salingou tongose? 'ato, "Aba, 
noisiresene 'o sangisara ne'ena'? Ma 
ngano salingou tamoku 'o sangisara 
ne'ena, so ngoi toboa 'o duniano. 

28 'Aba, tanu nosidumutu 'ani kumati 'o 
nyawaka!" So 'o 'ilingi daku 'o sorogaaku 
'ingose 'ato, "Ngoi tosidumutokau 'ai 
kumati, de 'asa tosidumutoli." 

2910 nyawa yoku-kudai ge'enaka 
gee yo'isene 'o 'ilingi ge'ena de 
kayongosekau, "Ge'ena 'o duturu ma 

'ilingi!" Ma naga mita yongose, "Ko'uwa, 
ge'ena 'o mala'ekati 'ibicara 'unaka!" 

30 Ge'enaka de 'o Yesus kawongosekau 
'onaka, "O 'ilingi gee po'ise-'isene 
ge'ena ma dumutu ko to ngoiwa 'ai laha, 
ma 'ena to ngini. 

31 Ne'ena ma 'orasi ya'adonokau ma 
Jo'oungu ma Dutu wahakimi 'o nyawa 'o 
duniaka, de ma 'orasi ne'ena 'o dunia 
yapa-paretano ge'ena la 'o Tokata ma 
Koana koimado-do'oawau. 

32 Ma ngoi ne'ena dua gee 'isitedenoka 
'o salipoka de 'isidoaka 'o sorogaade, 
ngoi 'asa takitoomu 'o nyawa 'iodumu 
ngoino." 

33 'Una koge'ena wongose, ma ngale 
wosidumutu kokia ma ngekomo dua 'una 
wosongene. 

34:0 nyawa yoku-kudai go'ona 
kayongosekau 'unaka, "Moteke 'o 
besesongo ma bukuoka 'isilefoku, ma 
Koana 'o Nyawa Wosilaha-laha dua 
wo'ahu kaisi'ado-'adonika. De kokia 
so ngona nongose 'ato 'o Nyawa ma 
Ngowaka dua wisidele 'o salipoka? 
Nagu'una 'o Nyawa ma Ngowaka 
gu'una?" 

35'O Yesus wosango, "'O darangi ge'ena 
koito'ingokawa nginioka. So niotagiou 
ma 'orasi 'o darangi ka de ma 'enasi, 
la ngini 'uwa nidaene 'o darusu. 'O 
nyawa gee yotagi-tagi 'o darusoka, 
koyosikanakowa kiaka yosikaika. 

36 Ma 'orasi ngoi naga nginiokasi, ge'ena 
matero ka 'o darangi naga nginioka. So 
ngini salingou niongaku ngoino la ngini 
nio'ahu 'o darangi ma dodaka." 'O Yesus 
wongoseka koge'ena, de womagoraka 
ge'enaka doka de kowomasidumutuawau 
'onaka. 

37 Ngaro 'o gudaiou 'o no-nako 'ihera- 
herangi 'o Yesus wodiai to 'ona manga 
bionoka, ma 'ona koyongakuwa 'unaka. 

38 So ge'ena 'idadiokau 'isoka ma 
Nabii Yesaya wongosekau konee, "Jou, 
gee miosiha-habari ge'ena nago'ona 
yangaku? Nago'onaka nosidumutu 'ato 
ngona 'ifoloi nokuasa?" 

39'Ona koyongakuwa, sababu 'o Yesaya 
wongosekau konee mita, "Ma Jo'oungu 
ma Dutu wongose, 

40 'Ngoi takidiai 'ona yopiloko de manga 
singina 'i'opini; la koyomasimakewau, de 
koyomasinakowau. La 'ona 'uwa yolioli 
ngoino, la 'uwa takisi'aiki."" 

4110 Yesaya koge'ena wongose sababu 
ma sira 'o mo-make ma sigoronaka 
wamakekau 'o Yesus 'asa wisitedene so 
wobi-bicara ma ngale 'una. 

42 Ngaro koge'ena, ma manga gudai 
mita yongaku 'o Yesusika, naga 'o 
Yahudioka manga balu-balusu sona. 

Ma 'ona koyomoroinuwa yosikawasa, 
sababu 'ona yakimodongo 'uwa sigado 'o 
Farisioka koyosidabiwau yowosanga ma 
Jou 'awi Woaka. 

43'0 Farisioka 'ona ge'ena 'ifoloi 
yoduaka ka 'o nyawa yakihoromati 
'onaka positero ma Jo'oungu ma Dutu 
wakihoromati. 

44 Ge'enaka de 'o Yesus wosigasoko 
wongose 'ato, "O nyawa gee yongaku- 
ngaku ngoino, 'ona ge'ena yongaku ka 
ngoinowa duga, ma wingaku 'unaka gee 
woisulo-suloko. 

45 De 'o nyawa gee 'imakekau 
ngoi, ge'ena wimakekau 'una gee 
woisulo-suloko. 

46 Ngoi toboa 'o duniano ne'ena 
ge'ena todadi 'o darangi, la 'o nyawa 
'lodumu gee yongaku-ngaku ngoino 'uwa 
yogogere 'o darusoka. 

47 De 'o nyawa gee yo'ise-'isene 'ai 
do-dotoko ma koyodomotekuwa, ge'ena 
ko ngoiwa takihukumu. Sababu ngoi 
toboa ma ngale kotahukumuwa 'o nyawa 
'o duniaka ne'ena, ma 'ena takisilaha. 

480 nyawa gee koidawonguwa de 
koyosigisenuwa 'ai demo, naga de ma 
'enau gee yakihaki-hakimi. 'O demo 
gee tositota-totarokau, ge'enau dua 
yakihakimi 'o dunia ma do-dogumoka. 

49 Sababu gee tosibi-bicara ge'ena duga 
ka to ngoiwa ma sirete 'ai mau. Ge'ena 
'ai Dea gee woisulo-suloko wopareta 
'okia naga salingou tangose moteke ka 
to 'una 'awi mau. 

>0 De ngoi tanako 'awi pareta ge'ena 
nisi'asa 'o 'ahu 'ika-kakalika. So ngoi 
tositotara moteke 'ai Dea woisidemokau." 
1 3 1'0 wange moiosi de Wakisisupu 

ma Wange ma Amoko, 'o Yesus 
wanakokau 'ato ma 'orasi ya'adonokau 
'una wamada 'o dunia ne'ena ma ngale 
wolio ma Deade. 'Una wakisibosono 
'o nyawa-nyawa gee yodadiokau to 
'una 'awi do-domoteke de tatapu 
wakisibosono sigado ma do-dogumika. 

20 Yesus de 'awi do-domoteke 
yo'odomo ma gu-gudaioka 'o obiruku, de 

'o Tokata ma Koana ma niati 'ito-torou 
'isingosangokau 'o Yudas 'awi singina ma 
dodaka, ma ngale 'o Yesus wiwukunu. 
'O Yudas gu'una 'o Simon Iskariot 'awi 
ngowaka. 

3'0 Yesus wanakokau 'ato 'awi Dea 
wosito-togumokau 'o pareta 'iodumu 
'unaka. De 'una wanakokau mita 'una 
ge'ena ma Jo'oungu ma Dutuoka de 
waino, de dua wolioli ma Jo'oungu ma 
Dutuka. 

“Sababu ge'ena 'una woma'oko de 
wa'aiki 'awi juba, de 'awi handuk 
womasipusukino 'awi goronano. 

> Ge'enaka de 'o 'akere wodarisuku 
'o giama ma gi-gisoko ma ngiioka, 
de womasitero 'isoka 'o gilaongo so 
'awi do-domoteke manga dou wa'isoko. 
Wa'isokoka 'asa de wosi'ikiri de 'o handuk 
gee 'awi goronaka wosipusu-pusukino. 

6 Gee wototara 'o Simon Petrusika, de 
'o Simon Petrus kawongosekau, "'Etei 
Jou, 'ato ngona de 'ai dou na'isoko?" 

7'O Yesus wosango, "'Okia naga 
todiai ne'ena, ma 'orasi ne'ena ngona 
konasahewasi, ma dua 'asa nasahe." 

8'0 Petrus wongose 'o Yesusika, "'Uwa 
Jou! Ka ma eta ma koidadiwa na'isoko 

'ai dou!" Ma 'o Yesus wosango, "Nako 
kotoni'isokuwa, ge'ena ngona de de ngoi 
kopomarimoiwa." 

2'0 Simon Petrus kawongosekau, "Jou, 
nako koge'ena, de 'uwa duga ka 'ai dou, 
ma 'ai giama de 'ai saeke mita!" 

10'O Yesus wongose 'o Petrusika, 

"O nyawa gee yoma'osikokau, ge'ena 
manga roese 'iodumu 'ikokitebinokau. 
'Ona koiparaluuwau yaki'osikoli; duga ka 
manga douou gee yotagi de 'imedirokau, 
ge'ena salingou ya'isoko. Ngini ne'ena 
niotebinokau, duga konioodumuwa." 

11 ('OỌ Yesus wanakokau nagu'una 
dua wiwukunu. Ge'enau so wongose 
'ato, "Ngini ne'ena niotebinokau, ma 
konioodumuwa.") 

12:0) Yesus wakoki'isokoka manga 
dou, de womasinoali 'awi juba 'asa 
de woliokali wi rioka. Ge'enaka de 
kawongosekau 'onaka, "Niasahe? 'okia 
naga gee 'asa katodiaioka nginika? 

13 Ngini nio'asoko ngoino 'Aba Guru de 
ma Jou. De ge'ena ma goungu. 

14 Nako ngoi to ngini 'ania Jou de nia 
Guru ma ta'isokokau 'ania dou, ngini 
mita salingou 'ania dou nimakadigisoko. 

15 Ngoi tosidumutokau nginika 'okia 
salingou niadiai, la ngini mita niadiai 
'isoka kokia naga gee ngoli tadi-diai 
nginika. 

16'Ai demo ne'ena ma gou-goungu 'itiai: 
'O yongosi koyofoloidewa de manga 
tuangi. De 'o su-suloko koyofoloidewa de 
gee wosulo-suloko. 

17 Ne'ena ngini nianakokau 'iodumu 
ge'ena. Niosanangioka ngini nako 
niamoteke. 

18'Okia naga gee ngoi tosidemo 
ne'ena, ge'ena ma ngale ko ngini 
nioodumuwa. Ngoi takinako 'iti-tiai 
nago'ona gee takiirikokau. Ma 'okia naga 
gee 'isilefokau 'o Buku 'Itebi-tebinoka 
salingou 'idadi, ge'ena la: "O nyawa 
wimoi gee mimasido'odomo de de ngoi, 
'asa woiwukunu.' 

19 Ge'ena koidadiwasi 'ena 
tinisitotarokau nginika ma 'orasi 
ne'ena, la dua gee 'idadi, ngini 'asa 
niongaku 'ato, 'Ngoi ne'ena 'una gee 
'isironga NGOI NAGA.' 

20 Ma gou-goungu 'itiai 'ai demo ne'ena: 
Nago'ona yakidawongo 'o nyawa gee 
takisulo-suloko, ge'ena 'idawongo ngoi. 

De nago'ona 'idawongo ngoi, ge'ena 
widawongo 'una gee woisulo-suloko." 

2110 Yesus koge'ena wongoseka, de 
'awi singina 'isusa ma sala. Ge'enaka de 
'una kawongosekau, "Ma gou-goungu 
'itiai 'ai demo ne'ena: Wimoi naga 
nginioka gee dua woiwukunu." 

22:Awi do-domoteke yomakaungini 
moi de moi de yoherangi ma sala, 
sababu 'ona koyanakowa 'awi dumutu 
nagu'unaka. 

2310 do-domoteke gee 'o Yesus 
wisiboso-bosono de yogiamanai ma sala 
ge'ena 'o Yesus 'awi dateoka. 

24'0 Simon Petrus wiakotawi 'unaka, 
la wosano 'o Yesusika 'ato 'awi dumutu 
nago'onaka. 

25S0 'o do-domoteke gu'una 
womasisori-sorika monga de wosano 'o 
Yesusika, "Nagu'una ge'ena Jou?" 

2610 Yesus wosango, "O nyawa 
gee towikula 'o roti todawaruoka 'o 
sawokuku, 'unau ge'ena." So 'o Yesus 
wa'ese 'o roti 'o eta moi de wodawaruoka 
'o sawouku; deika wokula 'o Yudasika 'o 
Simon Iskariot 'awi ngowaka. 

27:0 Yudas wa'eseka 'o roti ge'ena, 
de 'o Tokata ma Koana 'awi singina 

yaparetanou. Ge'enaka de 'o Yesus 
kawongosekau 'o Yudasika, "Nomatai- 
taiti nadiai 'okia naga gee nomau 
nadiai." 

28 Gee yo'odo-'odomo ge'enaka dau 
komoiwa yasahe 'ido'oa so 'o Yesus 
koge'ena wongose 'o Yudasika. 

29 Munuka 'ona yongose 'o Yesus 
wosuloko 'o Yudas 'o kianikia wo'ija ma 
ngale manga paraluu 'o rame-rameka 
ge'ena, bolo 'o pipi ma eta wakikula 
'O nyawa yosusa-susaka, sababu 'una 
ge'ena manga pipi ma ga-gao. 

30 'O Yudas kawa'eseka 'o roti ge'ena, de 
kawogila-gilaka wosupu 'ena 'iobirokau. 

31'O Yudas wopasaka de 'o Yesus 
kawongosekau, "Ne'ena ma 'orasi 
ya'adonokau ngoi 'o Nyawa ma Ngowaka 
'isitedene, de ma Jo'oungu ma Dutu 
wisitedene ma ngekomo ngoi. 

32 Nako ma Jo'oungu ma Dutu 
wisitedene ma ngekomo ngoi, ngoi mita 
'asa ma Jo'oungu ma Dutu woisitedene 
ma ngekomo 'una ma sirete. De 
ma Jo'oungu ma Dutu 'asa wacobou 
woisitedene. 

33 Ngini gee matero ka 'ai ngowa- 
ngowaka, ngoi dua koito'ingowau 

tomanoa de de ngini. Ngini 'asa ninonu 
ngoi, ma 'isoka gee tosidemokau 

'o Yahudioka manga balu-balusika, 
koge'enali mita tosidemo nginika, 

'o ngii kiaka naga ngoi totagi, ngini 
konia'akunuwa niaika. 

34 Ngoi tinikulakau 'o besesongo 
ma sungi ge'ena la, nimasikabosono 
moi de moi. 'Isoka ngoi tinisibosono 
ngini, koge'enali mita ngini salingou 
nimasikabosono. 

35 Nako ngini nimasikabosono, 'o nyawa 
'lodumu 'asa yanako 'ato ngini ge'ena to 
ngoi 'ai do-domoteke." 

36'O Simon Petrus wosano 'o Yesusika, 
"Jou, kiaka notagi?" 'O Yesus wosango, 
"Kiaka naga ngoi totagi ngona koidadiwa 
nomoteke ma 'orasi ne'ena. Ma dua 
ngona 'asa noimoteke ngoi." 

3710 Petrus wosanoli, "Jou, 'ido'oa so 
ngoi koidadiwa tonimoteke ma 'orasi 
ne'ena? Ngoi katomodeke tosongene ma 
ngale ngona Jou!" 

38'O Yesus wosango, "Ma goungu? 
nomodeke nosongene ma ngale 
ngoi? Nosi-singina, dua 'o namoro 
koisorenuawasi 'ena nomadidumu ma 
sa'angeu nongose 'ato konoinakowa!" 


YOHANES 14.1-7 106 


14 1'0 Yesus wongose 'awi do- 
domoteika, "Uwa nia singina 
'isusa. Salingou niongaku ma Jo'oungu 
ma Dutuka de mita ngoino. 

2'Ai Dea 'awi woaka 'o ngii pomanoa- 
noa 'o gudaioka. Ngoi totagi ge'enaka 
ma ngale takalari to ngini 'ania ngii. Ngoi 
ma rai kotinidongosewa nako la ge'ena 
ko ma gounguwa. 

3'Ania ngii takalari 'iduanga, 'asa tainoli 
tini'ese, la kiaka naga ngoi, ngini mita 
ge'enaka. 

4'O ngii kiaka ngoi totagi, ngini 
niosikanako ma ngekomo." 

> Ge'enaka de 'o Tomas kawongosekau 
'o Yesusika, "Jou, ngomi 
komiosidongoowa kiaka notagi, de 
kokia ngomi miosikanako ma ngekomo?" 

6 De 'o Yesus wosango, "Ngoi ne'ena 
'o ngekomo ma ngale 'o nyawa winako 
'itiai ma Jo'oungu ma Dutu, de yamake 
'o 'ahu 'ika-kakali. Komoiwa moi 'idadi 
yaika ma Jo'oungu ma Dutuka, nako ko 
de de ngoiwa. 

7 Nako ngini ninako ngoi, ma raiokau 
ngini wininako 'ai Dea mita. Ma 'orasi 
ne'ena ngini wininakokau 'una, de 
winimakekau." 

8 So 'o Filipus kawongosekau 'o 
Yesusika, "Jou, minisidumutino 'ani Dea 
ma Jo'oungu ma Dutu gu'una, la ngomi 
miosanangi." 

3 Ma 'o Yesus wosango, "Ee Filipus, 
koge'enau ma do'ingo ngoi de de 
ngini, de konoinakowasi? 'O nyawa gee 
'imakekau ngoi, ge'ena wimakekau 
'ai Dea. De kokia so nongose 'ato, 
'Minisidumutino 'o 'Aba gu'una'? 

10 Filipus, ngona konongakuwa? 'ato 
ngoi de 'ai Dea ge'ena ka moi, 'imatero 
de ka 'o singina moi. 'Okia naga gee 
tangose-ngose ngonaka ge'ena ko to 
ngoiwa ma sirete 'ai mau. 'Okia naga 
gee tongose-ngose ngonaka, ge'ena ko 
to ngoiwa ma sirete 'ai singinano 'isupu. 
Ma 'ai Dea gee ka moi de de ngoi, 'una 
womanarama 'iodumu ge'ena. 

11 Kanoingaku bato, ngoi de 'ai Dea 
ge'ena ka moi, de koge'enali mita 'una 
de de ngoi. Bolo yaino ma kurangi ge'ena 
salingou noingaku sababu 'okia naga 
todiaiokau. 

12 Ma gou-goungu 'itiai 'ai demo ne'ena: 
'O nyawa gee yongaku-ngaku ngoino, 
'asa yadiai 'o manarama gee ngoi 
tadi-diai, de 'ona 'asa yadiai 'ifoloiosi 

'ila-laagomo, sababu ngoi totagiou 'ai 
Deaka. 

13 De 'okia naga bato nioga'asoko de to 
ngoi 'ai pareta, ge'ena 'asa tinileleani, la 
ma ngekomo ngoi ma Jo'oungu ma Dutu 
'awi Ngowaka, 'o nyawa 'asa wisitedene 
'ai Dea. 

14'Okia naga bato nioga'asoko de to 
ngoi 'ai pareta, 'asa tadiai." 

15'Ọ Yesus wongoseli, "Nako ngini 
nisibosono ngoi, ngini 'asa niamoteke 
'lodumu gee tosulo-suloko nginika. 

16 De ngoi 'asa toga'asoko 'ai Deaka, 
la winikula 'o Ro-riwo moioli, gee dua 
'imanoa nginioka kaisi'ado-'adonika. 

17 'Ena ge'ena 'o Ngomasa 'Itebi- 
tebini gee dua nisidumutu 'iti-tiai ma 
ngale ma Jo'oungu Dutu. 'O nyawa 
'o duniaka gee koyongaku-ngakuwa, 
'ona koyadawonguwa 'o Ngomasa 
'Itebi-tebini sababu 'ona koyamakewa 
bolo koyanakowa. Ma ngini nianako, 
sababu ge'ena 'ena naga de de ngini, de 
dua 'ena 'imanoa 'ania singinaka. 

18 Ngoi 'asa kotinisidamadakawa ka 
nginioka 'isoka 'o go'osisi. Ngoi 'asa 
tolioli nginino. 

19 Ka 'o 'orasi moiou de 'o nyawa 'o 
duniaka dua koimakewau. Ma ngini 
'asa nimakeli ngoi. De sababu ngoi 
to'ahu, so ngini mita 'asa nio'ahu 
kaisi'ado-'adonika. 

20 Nako ma wange ya'adono to'ahuoli, 
ngini 'asa nianako 'ato ngoi ka moi de 'ai 
Dea, de ngoi de de ngini pomarimoi. 

2110) nyawa gee yadawongo de yoduaka 
yadiai 'okia naga gee tosulo-suloko, 
'ona ge'ena 'isibosono ngoi. 'Ai Dea 'asa 
wakisibosono 'o nyawa gee 'isiboso- 
bosono ngoi, ngoi mita 'asa takisibosono 
'o nyawa go'ona, de tomasidumutu 
'onaka." 

22:0) Yudas gee ko 'o Yudas Iskariotuwa 
wosano 'o Yesusika wongose 'ato, 

"Jou, 'ido'oa so konomasidumutuwa 'o 
nyawa 'ireguka 'o duniaka ne'ena so ka 
ngomino?" 

2310 Yesus wosango, "'O nyawa gee 
ma gou-goungu 'isibosono ngoi, 'asa 
yamoteke 'ai do-dotoko. 'Ai Dea 'asa 
wakisibosono 'ona, de 'una de de ngoi 
'asa mioboa 'onaka de miomanoa de de 
'ona. 

24:0 nyawa gee koisibosonuwa ngoi, 
'ona koyamotekuwa 'ai do-dotoko. 

'O do-dotoko gee ngini nio'ise-'isene, 
ge'ena ko ngoinowa, ma 'ena 'ai Deano 
gee woisulo-suloko. 

25 'Todumu ge'ena tosidemo nginika, ma 
'orasi ngoi ka de de nginiosi. 

26 Ma 'o Ngomasa 'Itebi-tebini, 'o 
Ro-riwo gee dua 'ai Dea wosidingoto ma 
ngale 'ai dagali, 'ena 'asa nisidotoko 'o 
sagala moi-moi, de nisinganono 'okia 
naga tosidemokau nginika. 

27 Ngoi ne'ena 'o sanangi ma titi. Ngoi 
tinikula 'o sanangi la niosangani 'isoka 
ngoioli. Gee tinikula-kula nginika ge'ena 
'isoka 'o nyawa 'o duniakawa nikula-kula. 
'Uwa nia singina 'isusa, 'uwa nimodongo. 

28 Ngini nio'isenokau tinisidemo konee: 
'Ngoi 'asa totagi, ma 'asa toboali 
nginino.' Nako ngini nisibosono ngoi, 
ngini dua niomorene ngoi totagi 'ai 
Deaka, sababu 'una 'ifoloi woamoko de 
de ngoi. 

29 Ma 'orasi ne'ena, 'iodumu ge'ena 
koidadiwasi 'ena tinisidemokau. La nako 
gee dua 'idadi, ngini 'asa niongaku. 

30 Ngoi dua koikudaiwau tobicara de 
de ngini, sababu ma 'orasi ya'adonokau 
'o duniaka 'ipa-pareta ge'ena la 'o 

Tokata ma Koana ge'ena 'iboau. Ma 'ena 
koi'akunuwa 'ipareta ngoi. 

31 Ma ge'ena 'iodumu salingou 'idadi la 
'o nyawa 'o duniaka yasahe 'ato ngoi 
towisibosono 'ai Dea, de tadiai 'o sagala 
moi-moi gee 'ai Dea wosulo-suloko. Aa, 
nou ngone pomagoraka ne'enaka!" 

1 5 1'0 Yesus wongoseli, "Ngoi ne'ena 

'isoka 'o 'anggur ma gou-goungu 
ma roese, de 'ai Dea 'una ge'ena ma 
'anggur ma bairi wodi-diai. 

2 Ma 'anggur ma sago gee koisowo- 
sowokuwa ge'ena ma bairi wodi-diai 
gu'una wa'oto, de ma sago gee 'isowo- 
sowoko ge'ena wodetebini, la ma sowoko 
'ifoloiosi 'ikudaioka. 

3 Ngini niotebinokau sababu 'o 
do-dotoko gee tinikula-kulakau. 

4Ngini salingou tatapu de de ngoi, 
de ngoi tatapu de de ngini. 'Isoka 'o 
'angguroli nako ka ma roesoka duga 
ge'ena koidadiwa 'isowoko. So nako 
'imau 'isowoko ge'ena salingou 'uwa 
'imasipidili ma roesoka. Koge'enali 
mita ngini 'idadi niadiai 'okia sonaa 
yaowa-owa nako ngini konimasipidiluwa 
de de ngoi. 

> Ma gou-goungu ngoi 'isoka 'o 'anggur 
ma roese, de ngini ma sago-sago. 'O 
nyawa gee tatapu de de ngoi de ngoi de 
de 'ona, 'ona ge'ena 'isoka 'o 'angguroli 
tanu ma sowoko 'o gudaioka. Sababu ko 
de ngoiwa, ngini konimado-do'oawa. 

6'O nyawa gee koyotatapukuwa 
ngoioka, 'asa yaki'umo 'isoka 'o 'anggur 
ma sago-sago gee koisowokuwa so 
ya'oto de ya'umo. So gee 'i'osauku 'asa 
de yatoomu so yositaulu. 

7 Nako ngini tatapu nimarimoi de 
de ngoi de 'ai do-dotoko naga 'ania 
singinaka, 'okia naga bato niomau 
nioga'asoko 'ai Deaka, ge'ena 'asa 
nimadamake. 

8 Nako ngini 'ikudai niadiai yaowa-owa, 
ge'ena 'ai Dea wisitedene. Ma ngekomo 
ge'ena ngini ma gou-goungu niodadi 'ai 
do-domoteke. 

3'Isoka 'ai Dea woisibosono ngoi, 
koge'enali mita ngoi tinisibosono ngini. 
Ge'enau so 'ai dora nginika niosi-singina 
de 'uwa nimasimada. 

10 Nako ngini niamoteke 'ai pareta 
moi-moi, ngini tatapu nio'ahu 'ai dora 
ma sigoronaka. 'Isoka ngoi tatapu 'o 

Dea 'awi dora ma sigoronaka, sababu 
tamoteke 'awi pareta moi-moi. 

11 'Iodumu ne'ena tosidemo nginika, la 
ngini niomorene sababu ngoi, de to ngini 
'ania morene 'idadi 'itotomo. 

12 Nanedau tinisulo-suloko ge'ena la: 
Nimakadora moi de moi, 'isoka ngoi 
tinidora ngini. 

13'Ọ dora gee 'ifoloi 'iamoko ge'ena 
la yakiriwo manga manai sigado ngaro 
yosongene ma yomodeke. 

14 Ngini ge'ena to ngoi 'ai ma-manai, 
nako la ngini niamoteke 'ai pareta. 

15 Ngini kotinisi'asokuawau 'ai ro-riwo, 
sababu 'o ro-riwo koyanakowa 'okia gee 
naga manga tuangi wi di-dibangi. Ngini 
tinisi'asoko 'o giamanai, sababu 'iodumu 
gee to'isenino 'ai Deaka, tositotarokau 
nginika. 

16 Ngoi ne'ena ko nginiwa niiriki, so 'ena 
ngoi tiniiriki ngini de tinisuloko niotagi 
niadiai 'ai manarama la de ma sowoko, 
de ma sowoko gee koito-torouwau. La 
'ai Dea 'asa winikula 'okia naga bato 
nioga'asoko 'unaka de to ngoi 'ai pareta. 

17 Naneda to ngoi 'ai besesongo nginika: 
Niomasikabosono moi de moi." 

18 "Nako la 'o nyawa 'o duniaka 
nidu'uduku nginika, niongano-nganono, 
'isira ngoino 'idu'udukokau. 

19 Nako ngini niomarimoi de 'o nyawa 'O 
duniaka gee koyamotekuwa ma Jo'oungu 
ma Dutu 'awi mau, ma raiokau 'ona 
'asa nisibosono. Ma ngoi tiniirikokau 'o 
duniaka ne'ena ma ngale nimoteke ngoi, 
so ngini konimarimoiwau de de 'ona. 
Ge'enau so 'ona nidu'uduku nginika. 

20 Niongano-nganono 'okia naga gee 
tosidemokau nginika, "O ro-riwo koi'iwa 
'ifoloi yodaduie de manga tuangi.' 

Nako 'ona 'ihalebiruokau ngoi, 'ona 
'asa nihalebiru ngini mita. Nako 'ona 
yamoteke 'ai do-dotoko, 'ona 'asa 
yamoteke mita to ngini 'ania do-dotoko. 

21 Ge'ena 'iodumu dua 'ona yodiai 
nginika, sababu ngini to ngoi 'ai do- 
domoteke, de sababu 'ona kowinakowa 
'una gee woisulo-suloko. 

22 Nako ngoi kotainowa de 
kotakisidemowa 'onaka 'iodumu 
ge'ena, ge'ena 'ona manga sala koi'iwa. 
Ma ne'ena 'ona koidadiwau yongose 'ato 
'ona koyosikanakowa 'o sowono. 

2310 nyawa gee ngoino 'idu-du'uduku, 
ge'ena widu'uduku 'ai Deaka. 

24 Nako 'onaka naga ngoi kotodiaiwa 
'o no-nako 'ihera-herangi gee 'o nyawa 
'iregu koyodiaiwasi, 'ona koyakisisalawa. 
Ma ne'ena 'ona yamakekau, ma 'ona 
'idu'uduku ngoino de 'ai Deaka. 

25 Ma ge'ena salingou koge'enau 
moteke 'okia naga gee 'isitulisuku to 'ona 
manga besesongo ma bukuoka ge'ena 
la: "Ona 'idu'uduku ngoino ma sababu 
koi'iwa.' 

26 Ngoi 'asa tinisidingoto 'o Ro-riwo 
ma Jo'oungu ma Dutuno, ge'ena la 'o 
Ngomasa 'Itebi-tebini gee dua 'isidumutu 
'o do-dotoko 'iti-tiai ma Jo'oungu ma 
Dutuno. Nako 'ena 'iboa, 'ena 'asa 
wosisakisii ma ngale ngoi. 

27 De ngini mita salingou nisisakisii 
ngoi, sababu ngini de de ngoiou ka ma 
si-sirakasi." 

1 6 1 "Todumu ge'ena tinisidemokau 

nginika la 'uwa 'ania singina 'i'ogu 
de koniongakuwau ngoino. 

2 Ngini 'asa niginiiki 'o lo-lomu ma 
woa-woaka. De dua ma 'orasi ya'adono, 
'o nyawa gee nito-to'oma ngini 'asa 
yongose bari ge'ena ma ngale ma 
Jo'oungu ma Dutu wileleani. 

3'Ona koge'ena yodiai nginika sababu 
kowinakowasi 'ai Dea de mita ngoi. 

4 Ma ne'ena tinisidemo ma ngale ge'ena, 
la dua gee 'idadi, ngini nionganonie 
'ato ngoi tosidemokau nginika." 
"Iodumu ge'ena kotinisidemowa ka ma 
mulaenginosi, sababu ngoi ka de de 
nginiosi. 

> Ma ne'ena ngoi 'asa totagi 'ai Deaka 
gee woisulo-suloko; de nginioka naga ka 
moi ma koyosanowa kiaka ngoi totagi. 

6 Ma 'orasi ne'ena ka 'ania singinali 
'isusa, sababu ngoi tongose 'ato 
totagiou. 

7 Ma ngoi tinisitotara gee ma gou- 
goungu: Niosanangioka ngini nako ngoi 
totagi; sababu nako ngoi kototagiwa, 'o 
Ro-riwo ge'ena dua koiboawa nginino. 
Ma nako ngoi totagi, ngoi 'asa tasuloko 
'ena 'iboa nginino. 

8 Nako 'ena 'iboa, 'ena 'asa yakisisahe 'o 
nyawa 'o duniaka ma ngale 'o sowono, 'O 
do-dotoko 'iti-tiai ma ngale ma Jo'oungu 
ma Dutu, de 'o hukumani. 

?'Ena 'asa 'isidumutu 'ato koingakuwa 
ngoino ge'ena 'o SOwOno; 

10 de 'isidumutu 'ato 'o do-dotoko 
'iti-tiai sababu ngoi totagi 'ai Deaka, de 
ngini dua konimakewau; 

11 mita 'isidumtu ma ngale ma Jo'oungu 
ma Dutu dua wakihakimi 'o nyawa 'o 
duniaka, sababu wahukumokau 'o dunia 
ne'ena yapa-paretano ge'ena la 'o Tokata 
ma Koana. 

120) gudaiosi tomau tinisidemo, duga 
ma 'orasi ne'ena konia'akunuawasi 
niadawongo. 

13 Ma nako 'o Ngomasa ge'ena 'iboa, 
ge'ena la 'o Ngomasa 'Itebi-tebini gee 
'isidumu-dumutu 'o do-dotoko 'iti-tiai ma 
ngale ma Jo'oungu ma Dutu, ngini 'asa 
nisi'asa ma ngale niosikanako 'o sagala 
moi-moi 'iti-tiai. 'Ena 'asa 'ibicara ka de 
to 'enawa ma sirete ma mau, ma 'ena 
'asa 'isitotara 'okia naga gee 'i'isenokau. 
De 'ena 'asa nisidemo 'okia naga gee 
dua 'asa 'idadi. 

14 'Ena 'asa 'isitedene ngoi, sababu 'okia 
naga gee 'isitota-totara nginika, ge'ena 
ngoioka 'i'isenino. 

15'Iodumu gee to 'ai Dea ge'ena to ngoi. 
Ge'enau ma sababu so ngoi tongose 
'ato 'okia naga 'o Ngomasa 'Itebi-tebini 

'isidemo-demo nginika ge'ena ngoioka 
'i'isenino." 

16"Ka 'o 'orasi moiou de ngoi 
konimakewau, de mita ka 'o 'orasi moiou 
de ngoi nimakekauoli." 

17:0) Yesus 'awi do-domoteke yamuruo 
naga yomakasano moi de moi, "Awi 
dumutu 'okia wongose ngoneno: 'Ka 'o 
'orasi moiou de ngini 'asa konimakewau 
ngoi, de mita ka 'o 'orasi moiou de 
ngini 'asa nimakeli ngoi'? Mita 'okia ma 
dumutu: 'Ngoi totagi 'ai Deaka'?" 

18 De 'ona kayomakasano 
koyomaogoruwa, "'Okia ma ngale 
'ka 'o 'orasi moiou'? Ngone kopasahewa 
'una wobicara ma ngale 'okia!" 

19'O Yesus kawakidanakoka 'ato yomau 
yosano 'unaka, so kawongosekau, 
"Kangano tongose, 'Ka 'o 'orasi moiou de 
ngini 'asa konimakewau, de mita ka 'o 
'orasi moiou de ngini 'asa nimakeli ngoi.' 
Ge'enau ngini niatiba-tibangi? 

20 Kaniongaku bato, ngini 'asa nio'ari de 
nioto-tora, ma 'o dunia 'asa 'imorene. 
Ngini 'asa 'ania singina 'isusa, ma 'ania 
singina ma susa ge'ena 'asa 'imasitagali 
de 'o morene. 

21 Nako 'o ngeweka mimoi rekeni 
momaku'arenoka, ge'ena 'ami singina 
'isusa sababu ma 'orasiou mosangisara. 
Ma gedagee mokuatokau, ge'ena 
mamongorokau 'ami sangisara ge'ena, 
ngano momorene sababu 'o ngowaka 
ma giau moi 'iboa 'o duniano. 

22 Koge'enali mita ngini: Ne'ena ngini 
'ania singina 'isusa, ma ngoi de de ngini 
'asa pomakamakeli, so 'ania Singina 'asa 
'Imorene; de 'o morene 'ania Singinaka 
ge'ena komoiwa 'idadi ya'ese. 

23Ge'ena ma wangeka ngini dua ko 
'okiawau niosano ngoino. Kaniongaku 
bato: 'Okia naga bato nioga'asoko 'ai 
Deaka de to ngoi 'ai kuasa, ge'ena 'ai 
Dea 'asa winikula. 

24 Sigado ma 'orasi ne'ena ngini 
koniomaga'asokuawasi 'o kianikia de 
to ngoi 'ai kuasa. Niomaga'asoko la 
ngini 'asa nimadamake, la posironga de 
niomorenoka." 

25 "Ge'ena 'iodumu tinisidemo de 'o 
cagulu. Ma 'asa ya'adono ma 'orasi, 
ngoi kotopakewau 'o cagulu, ma 
katinisiti-tiaikau ma ngale 'ai Dea. 

26 Ma 'orasi ge'ena ngini 'asa 
nimaga'asoko 'ai Deaka de to ngoi 'ai 

kuasa. Ngoi kotongosewa 'ato ngoi 'asa 
tinidaga'asoko 'ai Deaka, 

27 sababu 'ai Dea ma sirete winisibosono 
ngini. 'Una winisibosono ngini, sababu 
ngini nisibosono ngoi, de niongaku 'ato 
ngoi toboa ma Jo'oungu ma Dutuno. 

28 Ma goungu ngoi 'ai 'asali 'ai Deano, 
de toboanou 'o duniaka. Ma ne'ena 
ngoi tamada 'o dunia ma ngale tolio 'ai 
Deaka." 

29 Ge'enaka de 'o Yesus 'awi do- 
domoteke kayongosekau 'unaka, "Ma 
'orasi ne'ena Jou nobicara kanositi- 
tiainou de konosica-caguluwau, 

30 de ngomi mianako Jou ngona 
nosikanako 'okia sonaa. Kawimoi ma 
koiparaluuwau wosano 'o kianikia 
ngonaka Jou. Ge'enau so ngomi 
miongaku Jou ngona noboa ma Jo'oungu 
ma Dutuno." 

31'O Yesus wosango 'onaka, "So ne'ena 
ngini niongaku? 

32 Niongano-nganono, ma 'orasi 
'asa ya'adono de ya'adonokau, 
ngini 'asa nisibiakoroka. Ngini 'asa 
niolio moi-moi 'ania woaka de 
nisidamadaku tomatengokasi. Ma ngoi 

kotomatengokawa sababu 'ai Dea naga 
de de ngoi. 

33 'Todumu ne'ena tinisidemo la ngini 
niamake 'o sanangi sababu ngini de 
de ngoi ka moi. 'O duniaka ngini 
'asa niosangisara. Ma 'ania singina 
niatongosonino! Ngoi talakuokau 
'o sagala moi-moi 'o duniaka gee 
kowidomotekuwa ma Jo'oungu ma Dutu 
so!" 

1 7 1'0 Yesus koge'ena wongoseka 

de 'o diwangie womatagade de 
kawongosekau, "'Aba, ne'ena ma 'orasi 
ya'adonokau. So noisitedenou ngoi 'ani 
Ngowaka, la ngoi mita tonisitedene 
ngona 'Aba. 

2'Aba ngona nokulakau 'ani kuasa 
ngoino 'ani Ngowakino, ma ngale 
takipareta 'o nyawa 'iodumu de takikula 
'o 'ahu ma dutu 'ika-kakali 'o nyawa 
'odumika gee ngona nokula-kulakau 
ngoino. 

3 Nanedau ma 'ahu ma dutu 'ika-kakali 
gee; ge'ena la ninako 'Aba Jo'oungu 
ma Dutu gee nomatengo-tengoka, 
de ngoi ma Yesus Kristus gee 'Aba 
noisulo-suloko. 

#Ngoi tonisitedenokau 'o dunia 
ma dekuoka ne'ena, ma ngekomo 
tosiduanga 'ai manarama gee ngona 
nokulakau ngoino. 

> 'Aba! Noisitedenou ma 'orasi ne'ena 
'ani bionoka, de 'ai kumati gee nagau 
'ani bionoka ka 'o dunia ma koisidadiwasi 
'ena. 

6 Ngoi tomanarama so 'o nyawa-nyawa 
'o duniaka ne'ena gee ngona 'Aba nosito- 
togumokau ngoino, ninakokau 'Aba. 
'Ona ge'ena to ngona 'ani rongamoi, de 
ngona nakisisarakaniokau ngoino. 'Ona 
yodomotekokau to ngona 'ani demo. 

7 Ma 'orasi ne'ena 'ona yanakokau 'ato 
'lodumu gee 'Aba nokula-kulano ngoioka, 
ge'ena ma titi ngonano 'Aba. 

8 Sababu tositotarokau 'onaka 'ani 
demo-demo gee nokula-kulano; de 
'ona yadawongokau. 'Ona yanako 'ato 
ma gou-goungu ngoi toboa ngonano 
'Aba de 'ona yongaku 'ato ngonau 
noisulo-suloko. 

3 Ne'ena ngoi tosilahidoa ko 'o nyawa 
'o duniaka 'iodumuwa, so duga ka 'oọ 
nyawa-nyawa gee 'Aba ngona nokulakau 
ngoino, sababu 'ona ge'ena to ngona 'ani 
rongamoi 'Aba. 

10 'IĪso de to ngoiou 'ai nyawa ge'ena la 
to ngona mita; de 'iso de to ngonau 'Aba 
ge'ena to ngoi mita. Ma ngekomo 'ona 
so 'o nyawa 'isitedene ngoi. 

11 Ma 'orasi ne'ena ngoi toboa ngonaka 
'Aba. Ngoi dua kotomanoawau 'o 
duniaka; ma 'ona 'o duniakasi. 'Aba 
notebi-tebini! Tanu nakijaga 'ona de to 
ngona 'ani kuasa ma guata, ge'ena la 'o 
kuasa gee ngona 'Aba noikulakau la 'ona 
'idadi ka moi, 'isoka ngona 'Aba de ngoi 
ka moi. 

12 Ma 'orasi ngoi ka de de 'onasi, ngoi 
takijagakau 'ona de to ngona 'ani kuasa 
ma guata -- 'o kuasa gee ngona 'Aba 
nokulano ngoino. Ngoi takijagakau 'ona, 
ka moi ma koyoisanguwa, duga ka 'una 
gee salingou woisanga; la de ge'ena 
'idadi 'okia naga gee 'isilefoku 'o Buku 
'Itebi-tebinoka. 

13 Ma 'orasi ne'ena ngoi toboa ngonaka 
'Aba. 'Iodumu ne'ena tosidemo ma 'orasi 
ngoi ka 'o duniakasi; la 'ona yomorene 
ma sala sababu ngoi. 

14 Ngoi tositotarokau 'onaka to ngona 
'Aba 'ani demo, de 'o dunia ma nyawa 
yakidu'uduku 'onaka, sababu 'ona ko 'O 

dunianowa. Kaimatero de ngoi, ngoi mita 
ko 'o dunianowa. 

15 Ngoi kotoga'asokuwa naki'ese 'o 
duniaka ne'ena, ma ngoi toga'asoko la 
nakijaga la 'uwa 'o Tokata ma Koana 
yakitaili. 

16 'Isoka ngoioli ne'ena kotomarimoiwa 
de 'o dunia ma nyawa, 'ona mita 
koyomarimoiwa de 'o dunia ma nyawa. 

17 Nakidiai 'ona ge'ena ka to ngona 
'Aba, ma ngekomo 'o do-dotoko 'iti-tiai. 
'Ani demou 'Aba ge'ena la 'o do-dotoko 
'iti-tiai. 

18'Isoka ngona 'Aba noisulokokau 'o 
duniano, koge'enali mita 'ona takisuloko 
'o duniaka. 

19 Ma ngale 'ona, ngoi tomasisarakani 
'ai 'ahu 'idadi ka to ngona 'ani rongamoi 
'Aba, la 'ona mita 'idadi ka to ngona 'ani 
rongamoi ma ngekomo 'ani do-dotoko 
'iti-tiai. 

20 Ngoi takisilahidoa duga ka 'onawa 
ne'ena. Ma mita 'o nyawa-nyawa gee 
dua yongaku ngoino de to 'ona manga 
sakisii ne'ena. 

21 Ngoi toga'asoko 'Aba, la 'ona 
yoodumu ka moi, 'isoka ngona de de 
ngoi pomarimoi, de ngoi de de ngona. 

Tanu 'ona 'idadi ka moi de de ngone la 'o 
dunia ma nyawa yongaku 'ato ngonau 
'Aba noisulo-suloko ngoi. 

22 Ngoi todiaiokau 'ona yokumati, 
kaimatero de ngona noidiaiokau ngoi 
tokumati, la 'ona 'idadi yomarimoi, 'isoka 
ngoneli mita pomarimoi; 

23 ngoi naga de de 'ona de ngona 'Aba 
de de ngoi; la 'ona ma gou-goungu 
ka moi. So ma rai 'o dunia ma nyawa 
'asa yanako 'ato ngoi ne'ena ngona 
noisulokino, de ngona 'Aba nakisibosono 
'ona kaimatero de ngoino. 

24 :Aba, ngoi tomau 'o nyawa gee ngona 
nokulakau ngoino, 'ona de de ngoi kiaka 
naga taika, la 'ona yamake 'ai kumati 
gee ngona 'Aba noikulano, sababu 
ngona noisibosonokau ka 'o dunia ma 
koisidadiwasi. 

25'Aba noloa-loa! 'O dunia ma nyawa 
koninakowa ngona, ma ngoi toninako; 
de 'o do-domoteke no'ona yanakokau 
'ato ngonau 'Aba noisulo-suloko. 

26 Ngoi tosidumutokau 'onaka 'ani 
kuasa 'Aba; de ngoi dua kotomaogoruwa 
todiai koge'ena, la 'ani dora ngoino 
gee takikulakau 'onaka, tatapu to 'ona 

manga singinaka de ngoi ka moi de de 
'ona." 
1 8 1'0 Yesus wolahidoaka koge'ena, 
deika 'una de 'awi do-domoteke 
yotagi 'o Kidron ma 'akere ma songene 
ma songonaka. Ge'enaka 'o bairi 'o ngai 
moi so 'o Yesus de 'awi do-domoteke 
yowosanga ge'enaka. 

20 Yudas gee 'o Yesus wiwuku-wukunu 
gu'una, wosikanako 'o ngii ge'ena; 
sababu 'o Yesus de 'awi do-domoteke 
'ijaga yomalomu-lomuou ge'enaka. 

3So 'o Yudas wotagi ge'enaka de 
waki'asa 'o Romaka ma tentara 'o 
bolu moi de ma Jou 'awi Woa ma 
jo-jaga yamuruo naga gee 'o 'imam ma 
sae-saeke de 'o Farisioka yakisuloko. 
'Ona yo'asa 'o dae, 'o poci, de 'o burane. 

4'O Yesus wanakokau 'iodumu gee 
dua 'idadi 'unaka. So womasisori gee 
yoboa-boano go'ona de wosano, 

>"Nagu'una wininonu?" 'Ona yosango, 
"O Yesus 'o Nazaret ma nyawa." 'O 
Yesus wongose, "Ngoiou ne'ena." 'O 
Yudas gee 'o Yesus wiwuku-wukunu 
gu'una woma'okode ge'enaka de de 'ona. 

6 Gee 'o Yesus wongose 'ato, "Ngoiou 
ne'ena," de 'ona yoodumu yomasidorusu 
manga dudunoko de kayaruba. 

7 Ma moiosi 'o Yesus wosano 'onaka, 
"Nagu'una wininonu?" 'Ona yosango, "'O 
Yesus 'o Nazaret ma nyawa." 

8'O Yesus wongose, "Tosidemokau 'ato 
ngoiou ne'ena. De nako ma goungu ngoi 
ninonu, niakimadaka 'iregu-regu gee 
yotagi." 

9 (De koge'ena wongose, 'idadiokau 
'okia naga gee 'o Yesus wosidemokau 
bene'ena koidadiwasi 'ena: "'Aba 'o 
nyawa gee ngoino nokula-kula, ka moi 
ma koyoisanguwa.") 

1010, Simon Petrus gee 'o wase 'o ngai 
moi wo'asa, wa'aikie de wisi'oto ma 
'Imam ma Amoko 'awi ro-riwoka so 
'awi ngauku ma giniraka ma 'itoaka. 'O 
ro-riwo gu'una 'awi ronga 'o Malkus. 

11 So 'o Yesus kawongosekau 'o 
Petrusika, "'Ani wase nasarumukoli! Bolo 
ngona nongose ngoi kotomodekuwa? 
tosangisara moteke 'ai Dea 
wositatapuokau?" 

12 Ge'enaka de 'o Romaka manga 
tentara de manga kapita de ma Jo'oungu 

ma Dutu 'awi Woa ma jo-jaga 'o Yesus 
witagoko de wipusuku. 

13 Ma si-siraka 'ona 'o Yesus wi'asa 
wisitaari 'o Hanasika, 'o Kayafas ma 
toroa. 'O Kayafas ge'ena 'o 'Imam ma 
Amoko moi ma taunu ge'ena. 

14 De 'unau ge'ena wakidongosekau 
'o Yahudioka manga balu-balusika 'ato 
'ifoloi yaowa wimoi wosongene ma ngale 
to ngone nanga nyawa yoodumu. 

15'O Simon Petrus de 'o do-domoteke 
'iregu wimoi 'o Yesus wimoteke. 'O 
do-domoteke 'iregu gu'una 'o ' Imam ma 
Amoko winako; so 'una mita wowosanga 
de 'o Yesus ma 'Imam ma Amoko 'awi 
ginitarika. 

l6'Ena 'o Petrus 'una wota-tamaa ma 
dudunoka, 'o ngoranoka. Ge'enaka de 
'o do-domoteke 'iregu gu'una wosupu 
de wobi-bicara de 'o ro-riwo mimoi 
gee 'o ngorana mojaga-jaga, ge'enaka 
de misingosama 'o Petrus dokaika 'o 
ginitarika. 

170) ro-riwo 'o ngorana mojaga-jaga 
gumuna kamongosekau 'o Petrusika, 
"Ee, ngona mita 'o nyawa gu'una 'awi 
do-domoteke?" 'O Petrus wosango, 
"Ko'uwa." 

18 Ma 'orasi ge'ena 'o 'alo 'isupuokau so 
'o roro-riwo de yojaga-jaga go'ona 'o 'uku 
yotaulieu de yomasaukikau ge'enaka. 'O 
Petrus waika de woma'okode womasauku 
de de 'ona. 

19 Ma 'Imam ma Amoko 'awi ngiioka 
de 'o Yesusika wisano ma ngale 'awi 
do-domoteke de 'awi do-dotoko. 

20'O Yesus wosango, "Ngoi kaitaurika 
tobi-bicara tositi-tiaika 'o kawasa ma 
bionoka, kaitaurika todotoko 'o lo-lomu 
ma woa-woaka de ma Jo'oungu ma Dutu 
'awi Woaka, gee biasa 'o Yahudioka 
yomalomu-lomu ma ngiioka. Koma'iwa 
'o kianikia tosidemo tosipongo-pongono. 

21 '1do'oa so ngona nosano ngoino? 
Nakisano 'ona gee yo'ise-'isenokau ngoi 
todotoko. Ma raiokau 'ona yanako 'okia 
tongose." 

22 Gee 'o Yesus koge'ena wongose, 
de 'o jo-jaga wimoi ge'ena wopoka 
'o Yesusino de kawongosekau, "De 
nomoroinoka nobicara koge'ena 'o 
'Imam ma Amokika!" 

2310 Yesus wosango, "Nako ngoi 
tosidemo 'o kianikia ko ma gounguwa, 
kaniosidemo bato. Ma nako 'okia naga 

tosidemo-demo ge'ena la ma goungu, 
'ido'oa so noipoka?" 

24 Ge'enaka de 'o Hanas wosuloko 
'o Yesus wi'asa de wibu-busuoka 'o 
Kayafasika ma 'Imam ma Amoko gu'una. 
25'O Simon Petrus kawomasaukikasi 
woma'okode ge'enaka, de 'o nyawa- 
nyawa kayongosekau 'unaka, "Ma 
rai ngona mita 'o nyawa gu'una 'awi 
do-domoteke. Bolo?" Ma 'o Petrus 
womasipongono wongose 'ato, "Ko'uwa!" 

26'O "Imam ma Amoko 'awi ro-riwo 
wimoi ge'ena la 'o araka moi de 'o nyawa 
wimoi gee 'awi ngauku 'o Petrus wa'oto 
so kaiatetikau, kawongosekau, "Ma rai 
ngonau tonimake 'o bairoka gee de 'o 
Yesus, bolo?" 

27 Ge'enaka de 'o Petrus 
womasipongonoli wongose 'ato, 
"Ko'uwa." De ma 'orasi ge'ena 'o namoro 
'isorene. 

28 Kayaika 'ibibini de 'o Yesus wisisupu 'o 
Kayafas 'awi woaka wi'asa ma gubernur 
'awi kadatoka. 'O Yahudioka ma sirete 
koyowosanguwa 'o kadato ma dodaka, la 
'uwa yomediri moteke manga 'agama ma 
'atorangi, sababu 'ona yomau yomoteke 
Wakisisupu ma Wange ma ngodomo. 

29 Sababu ge'ena 'o Pilatus wosupuka 
wosano, "'Okia winikalaki 'o nyawa 
nu'una?" 

30 'Ona yosango, "Nako la 'una ko 
'okiawa wasala, ngomi komi'asawa 'o 
nyawa nu'una ngonaka 'Aba Gubernur." 

3110) Pilatus kawongosekau 'onaka, 
"Wini'ese la wini'urusu moteke to 
ngini ma sirete 'ania hukumu!" Ma 'o 
Yahudioka yosango, "Ngomi 'o Romaka 
ma Koana ma Amoko komisidabiwa 'o 
nyawa miahukumu miakiso-songene." 

32 (Ne'ena moteke 'okia naga 'o Yesus 
wosidemokau ma ngale dua wosongene 
ma do-dagi.) 

330) Pilatus wowosangoli 'awi kadato 
ma dodaka de 'o Yesus wi'asokino de 
wosano, "Ngona 'o Yahudioka manga 
Koana?" 

3410 Yesus wosango, "'O sa-sano 
ne'ena ka ngonano ma sirete bolo naga 
'o nyawa 'iregu yosidemokau ngonaka 
ma ngale ngoi?" 

35'0) Pilatus wosango, "Ngoi ne'ena 
ko 'o Yahudiwa ma nyawa! Gee ni'asa 
ngoino ge'ena to ngona ma sirete 'ani 
nyawa de 'o 'imam ma sae-saeke. 'Okia 
nadiaiokau?" 


YOHANES 18.36-40 132 


3610 Yesus wongose, "Ngoi 'ai pareta ko 
'o dunianowa ne'ena. Nako la 'ai pareta 
'o duniano ne'ena, 'ai nyawa-nyawa 'asa 
yokudoti la ngoi 'uwa 'i'asa 'o Yahudioka 
manga balu-balusika. Ma ma goungu to 
ngoi 'ai pareta ko ne'ena 'o dunianowa!" 

37 So 'o Pilatus wosano 'unaka, 

"Nako koge'ena, ngona ma Koana?" 

'O Yesus wosango, "Ngona ma sirete 
nongosekau. Ngoi tosupu 'o duniano de 
taino 'o duniano ne'ena ma dumutu ma 
ngale tositotara 'o loa. 'O nyawa gee 
yodua-duaka 'o loa ge'ena, yosigisene 
ngoino." 

380) Pilatus wosango, "O loa ge'ena 
ma ngale 'okia?" Ge'enaka de 'o 
Pilatus wosupuoli 'awi kadatoka de 
kawongosekau 'o Yahudi ma nyawaka, 
"Ka 'o ngai moi ma kotodamakewa 'o 
nyawa nu'una 'awi sowono. 

39 Ma moteke to ngini 'ania 'adati, 
Wakisisupu ma Wange ma Amoko 
'isinoimi ngoi takisisupu 'o bui ma nyawa 
womatengo. Niomodeke ngoi towisisupu 
'o Yahudioka manga Koana nginika?" 

40 Ona yosango yomapoa-poaka, "'Uwa 
'una. 'Ena 'o Barabas!" ('O Barabas 'una 
ge'ena wo'ora-'ora de woto-to'oma.) 


YOHANES 19.1-6 133 


19 1 Ge'enaka de 'o Pilatus 
wowosanga de wakisuloko 'o 
tentara 'o Yesus wiribesana. 

2 De 'o tentara yodiai 'o Yesus 'awi tuala 
moi 'o gota ma sago-sago 'ito-totowoko 
de wi saeoka yosinoaku ma ngale 
wisiti-tingoono. Ge'ena 'iduanga de 'o 
baju 'ikaku-kakuruku ya'ungu-'ungu 
wisinoaku, 

3de yaika yogi-gilioka 'unaka 
kayongosekau, "Cei! Cei! 'O Yahudioka 
manga Koana!" De 'ona wipoka. 

4Ge'ena 'ipasa de 'o Pilatus ma 
moiosi wosupu de kawongosekau 'o 
nyawa yoku-kudaika, "Bika winilega 
towisisupuno 'ania bionoka, la nianako 
'ato ngoi kotodamakewa 'awi sowono ka 
moi ma." 

>So 'o Yesus wosupu de 'awi tuala 
'ito-totowoko de wi baju 'ikaku-kakuruku 
ya'ungu-'ungu, de 'o Pilatus wongose 
'onaka, "Nudau 'o nyawa gu'una." 

6 Gee 'o 'imam ma sae-saeke de 
yojaga-jaga go'ona wimake 'o Yesus, de 
yosigaso-gasoko, "Winisidele 'o salipoka! 
Winisidele 'o salipoka!" De 'o Pilatus 
wongose 'onaka, "Neda wini'eseno 

la ngini ma sirete winisidele, ngoi 
kotodamakewa 'awi sowono ka moi ma." 

7:0 Yahudioka ma nyawa yosango, 
"Moteke to ngomi mia hukumu, 'una 
ge'ena salingou wihukumu wiso- 
songene, sababu 'una womasironga ma 
Jo'oungu ma Dutu 'awi Ngowaka ma 
ngale 'una womasitero ma Jo'oungu ma 
Dutu." 

8'O Pilatus gee wo'isenoka koge'ena 
yongose, de 'ifoloiosi wimodongo. 

?So wowosangoli 'awi kadato ma 
dodaka de gee 'o Yesus wisingosamika 
de 'o Pilatus wosano 'unaka, "Ngona 
ne'ena ni 'asali kiano?" Ma 'o Yesus 
kowosangowa. 

10 So 'o Pilatus wongoseli, "Nooluku 
nobicara ngoino? Ngona nanakokau 
ngoiou ne'ena tokuasa nisipidili bolo 
nisidele 'o salipoka!" 

11 De 'o Yesus wosango, "Nako ma 
Jo'oungu ma Dutu kowonikulawa 'o 
kuasa ge'ena, ngona ka ma eta ma 
koidadiwa noipareta. Sababu ge'ena 
'o nyawa gee 'isisarakani ngonaka, to 
'ona 'ifoloi manga sowono 'iamoko de to 
ngona." 


YOHANES 19.12-15 135 


120) Pilatus kawo'isenoka ge'ena de ma 
ngekomo wononu la 'o Yesus wisipidili. 
Duga 'o Yahudioka yosigaso-gasoko 'o 
Pilatusika 'ato, "Nako ngona wonisipidili, 
ge'ena ngona konogiamanaiwau de 'o 
Kaisar! Sababu nago'ona la yomasironga 
'o Koana, 'ona ge'ena 'o Kaisar 'awi 
musu!" 

13 So gee 'o Pilatus wo'isenoka manga 
demo ge'ena, de 'o Yesus wisisupuka de 
'o Pilatus wogogeruku 'o sowono yolega 
ma diai ma go-gogeroka, 'o ngiioka 
gee yosironga 'o Teto 'Inao-nao. ('O 
Ibranioka yosironga 'o Gabata.) 

14 Ma 'orasi ge'ena 'o wange 'ikoronau, 
Wakisisupu ma Wange ma Amoko 
'isoriokau. 'O Pilatus kawongosekau 
'o nyawa-nyawaka go'ona, "Nee 'ania 
Koana!" 

15 De 'ona yosigaso-gasoko, 
"Winito'oma! Winito'oma! Winisidele 'o 
salipoka!" 'O Pilatus wosano 'onaka, 
"Salingou ngoi towisidele 'ania Koana?" 
De 'o 'imam ma sae-saeke yosango, 
"Amia koana duga ka 'o Kaisar 
womatengoka!" 

16S0'0 Pilatus 'o Yesus wisisarakani 
'onaka ma ngale wisidele 'o salipoka. So 
'o solodado wi'ese de wi'asakau. 

17:0) Yesus wisisupu ma kotaka ge'ena, 
de wamoku 'awi salip wa'asa 'O ngii 
moika gee yosironga ''O Saeke ma 
Kobongo ma Ngii". ('O Ibranioka 
yosironga 'o Golgota.) 

18 Ge'enaka doka 'una wisidele 'o 
salipoka. Wisidisidele de de 'una 'o 
nyawa yamididi. Wimoi 'awi gubalioka, 
de wimoi 'awi giniraoka so 'o Yesus 'una 
ma goronaka. 

19'Ọ Pilatus wosuloko 'o Yesus 'awi 
salipoka 'awi saeke ma dekude yosilefoka 
koneda, ''O Yesus 'o Nazaretino, 'o 
Yahudioka manga Koana." 

20:0) Yahudioka manga gudai yabaca 
'ituli-tulisika ge'ena, sababu 'o Yesus 
wiside-sidele 'o salipoka ma ngii 
ge'ena 'o kotaka 'ena koikurutikawa. 
'Isituli-tulisika ge'ena 'o Ibranioka de 'o 
Latinoka de 'o Yunanioka manga demo. 

21:0, 'imam ma sae-saeke 'o Pilatusika 
yongose 'ato, "Uwa 'isitulisika "O 
Yahudioka manga Koana', la 'ena 
'isitulisika, "O nyawa nu'una wongose 

'ato, Ngoi ne'ena 'o Yahudioka manga 
Koana.'" 

22 Ma 'o Pilatus wosango, "Gee 
'isitulisikau ge'ena tatapu koge'enau." 

2310 tentara gee 'o Yesus wisidele 
'o salipoka 'iduanga, de wi pakeangi 
ya'ese so yomasibula yaruatoka; so 'o 
nyawa moi 'o ngai moi. De 'awi juba 
mita ya'ese. 'Awi juba ge'ena ma yodiai 
kadaku de 'isikauku sigado daukuku 
'itotaroka ma gu-guriti koi'iwaka. 

24 Ma tentara go'ona yomakadongose 
'ato, "Uwa pa'ogu-'ogu 'o juba ne'ena. 
Nou pocabu'undi la nagu'una wadaene 
ge'ena 'una wa'ese." Koge'ena 'idadi 
moteke 'isoka kokia naga 'isitulisuku 'o 
Buku 'Itebi-tebinoka ge'ena la: "'Ona 
yomasibula-bula 'ai pakeangi de 'ai juba 
yodu'undi." De ma goungu 'o tentara 
go'ona yodiai koge'ena. 

25'0 Yesus 'awi salip ma dateoka 
yoma'oko-'okode 'o Yesus ma 'esa, de 
'ami 'esa moi ma dutu, 'o ngo Maria 
'o Klopas ma wekata, de ngo Maria 
Magdalena. 

26 Gee 'o Yesus wakimake ma 'esa de 
'awi do-domoteke gee yomagiamanai 
ma sala de wisiboso-bosono yoma'okode 

de wongose ma 'esaka, "'Eme, gu'una to 
ngona 'ani ngowaka." 

27 'Asa de wongoseli 'awi do-domoteika 
gu'una, "Gumuna to ngona 'ani 'esa." 
So ma 'orasi ge'enau de 'ikurue 'o 
do-domoteke gu'una womi'asakau 'o 
Yesus ma 'esa momanoa 'awi woaka. 

2810 Yesus wanakokau 'ato ma 
'orasi ne'ena 'awi manarama 'iodumu 
waduangokau, de ge'ena ma ngale 
la 'okia naga gee 'isitulisokau 'o 
Buku 'Itebi-tebinoka gee 'idadi, de 
kawongosekau, "Ai kibiti ''dudungu." 

29 Ge'enaka 'o daluku ma cuka 'o 
sawoko moi ya'oma-'omanga. So 
'o spons yawaruoka ma daluku ma 
cukaku, de 'o gota 'o hisop ma sagoka 
yosisagatuku de 'awi 'uru ma kaide 
yodutubo. 

30 Deika 'o Yesus wataili ma daluku 
ma cuka ge'ena, de kawongosekau, 
"Iduangokau!" Ge'enaka de 'awi saeke 
wakuduru de 'awi ngomasa 'ipidili. 

31'O Yahudioka ma balu-balusu yooluku 
'o nyawa yosonge-songenuku 'o salipoka 
manga maieti koge'ena 'isidelika 
Pomaoma-omasa ma Wangeka, 'ifoloi 
ne'ena ma moi Pomaoma-omasa ma 

Wange ge'ena 'o wange ma amoko moi 
'iditingaka sababu ma 'orasi 'o Yesus 
wisidele 'o salipoka ge'ena Pomaoma- 
omasa ma Wange koya'adonikawasi. 'O 
Yahudioka yotagi 'o Pilatusika yoga'asoko 
'o nyawa yakiside-sidelika gee manga 
dou ya'ogu de manga songene yosiguti. 

32 So 'o tentara yaika de yatisira ya'ogu 
yamididi manga dou gee yakisidisidele 
de 'o Yesus. 

33 Gee ya'adono 'o Yesusika, 'ena 
wimake wosongenokau. So to 'una 
koya'oguwau. 

34 Duga 'o Yesus 'awi meseosika 'o 
tentara wimoi 'o kuama wositadi; de 
'isupu 'o 'aunu de 'o 'akere. 

35'O nyawa gee wamake-make 'okia 
naga 'idadiokau ge'ena, 'unau wositotara 
'iodumu ge'ena la ngini mita niongaku. 
De 'awi sakisii ge'ena 'itiai, de 'una 
wanako ge'ena ma gou-goungu 'itiai. 

36 Ge'ena 'idadi, moteke 'isoka 
'isitulisokau 'o Buku 'Itebi-tebinoka 'ato, 
"Dua 'awi kobongo ka 'o ngai moi ma 
koya'oguwa." 

37'O Buku 'Itebi-tebinoka 'isitulisuku 
mita, "'Ona 'asa wiungi-ungini 'unaka 
gee wisu-sumoka de." 

38 Ge'ena 'ipasa de 'o Yusuf 'o 
Arimateano woga'asoko 'o Pilatusika la 
'o Yesus 'awi maieti wa'ese. ('O Yusuf 
ge'ena 'o Yesus 'awi do-domoteke ma 
kawoma'iu-'iunu sababu wakidomodongo 
'o Yahudioka manga balu-balusu.) 'O 
Pilatus wosidabi so waika wa'ese 'o Yesus 
'awi maieti. 

39 Mita 'o Nikodemus gee ma sira 'o 
obiruku de woboa-boa 'o Yesusino, 

'una mita womoteke de 'o Yusuf. 'O 
Nikodemus wo'asa 'o gota ma tigono ma 
bounu yaowa-owa gee yosironga 'o mur 
'isikaganuku de 'o gaharu poilia 'o kilo 
nagi sa'ange la wi maieti yosiesaka. 

40 Yamididi go'ona 'o Yesus 'awi maieti 
ya'ese, de yasao. Yosisao 'o songene 
ma sa-sao, ka ma moi de 'o mur de 'ọ 
gaharu 'isikakaganuku ge'ena, moteke 
'o Yahudioka manga 'adati 'o songene 
yopo'osuku. 

41 Gee 'o Yesus wiside-sidele 'o salipoka 
ma dateoka, ge'enaka 'o bairi 'o ngai 
moi de ma dodaka 'o bo'osuku ma sungi 
'o ngai moi komoiwasi yakidobo'osuku. 

42 Sababu 'o bo'osuku ge'ena ka ma 
sorino, de Pomaoma-omasa ma Wange 

rekeni ya'adonoka, so 'ona wipo'osuku 
ge'enakau doka. 

20 1'0 'Ahadi ma wange kaitaru- 

tarusikasi, ngo Maria Magdalena 
motagi 'o bo'osukika. De mamake ma 
bo'osuku ma ngorana ma da-datoko 'o 
teto gee yatuluruokau. 

2?So kamoowa-owara makinonu 'o 
Simon Petrus de 'o do-domoteke gee 'o 
Yesus wisiboso-bosono de yomagiamanai 
ma sala, de kamongosekau 'onaka, 

"Ma Jou wi'esekau 'o bo'osukoka, ngoi 
kotanakowa kiaka winoaka." 

3 Ge'enaka de 'o Petrus de 'o do- 
domoteke 'iregu go'ona yotagi 'o 
bo'osukika. 

4'Ona yamididi kayoowa-owara ma 'o 
do-domoteke 'iregu gee 'ifoloi wotaiti 
de 'o Petrus, so 'una 'isira wototara 'o 
bo'osukika. 

>'Una watutumu ma bo'osuku ma 
dodaka de wamake 'o songene ma sa- 
sao ge'enaka, ma 'una kowowosanguwa. 

6'O Simon Petrus wotu'uruno kawogila- 
gilaka wowosanga ma bo'osuku ge'ena 
ma dodaka. 'Una wamake 'o songene ma 
sa-sao ge'enaka, 

7 ma 'o Yesus 'awi saeke ma bu-busuku 
koi'iwau ge'ena wi sa-sao ma datekoka 
so 'ena 'itingaika 'ipelelenou. 

8 Ge'enaka de 'o do-domoteke gee 
wosiraka 'o bo'osuika, wowosanga mita. 
'Una ma wamake de wongaku. 

?(Sigado ma 'orasi ge'ena 'ona 
koyasahewasi 'okia naga gee 'isitulisuku 
'o Buku 'Itebi-tebinoka 'ato 'o Yesus 
salingou wowangoli ngaro wosongenukou 
ma.) 

10 Ge'ena 'ipasa de 'o Yesus 'awi 
do-domoteke go'ona yolio. 

11 Ngo Maria Magdalena moma'okode 
'o bo'osuku ma daarioka de mo'ari-'ari. 
Mo'ari ma de matutumu 'o bo'osuku ma 
dodaka, 

12 de mamake 'o mala'ekati 'o ngai 
modidi ma baju ya'are-'arese. 'Ena 
'igogerie 'o Yesus 'awi songene ma rioka, 
moi 'awi saekisa de moioli 'awi douoko. 

13'O mala'ekati 'o ngai modidi ge'ena 
'isano, “Esa 'ido'oa so no'ari?" Ngo Maria 
mosango, "Ai Jou wi maieti ya'esekau, 
de kotosidongoowa kiaka winoaka." 

14 Koge'ena mongoseka, de 
momadutumu 'ami dudunoko de 
mimake 'o Yesus woma'okode ge'enaka. 

Ma muna kominakowa 'ato gu'una 'o 
Yesus. 

150) Yesus wosano munaka, "'Eme, 
'ido'oa so no'ari? Nago'ona nakinonu?" 
Ngo Maria muna mongose 'una 'o bairi 
woma-manarama so kamongosekau, 
"Bereki, nako ngona wonito'orakoka 
ne'enaka, de noisidemo kiaka woninoaku 
la towi'ese." 

160 Yesus kawongosekau munaka, 
"Maria!" Ngo Maria momadutumu 
so milega-lega 'o Yesusika de 
kamongosekau de 'o Ibranioka manga 
demo, "Rabuni!" (Ngone tanu "'Aba 
Guru".) 

170 Yesus kawongosekau, "'Uwau 
noi'ao, sababu ngoi kotoliowasi 'ai 
Deade. Ma tagi nositotara 'ai riaka 
dodotika, de nosidemo 'ato ma 'orasi 
ne'ena ngoi tolio nanga Deade ge'ena la 
ma Jo'oungu ma Dutude." 

18 So ngo Maria motagi mositotara 'o 
Yesus 'awi do-domoteika 'ato muna 
mimakekau ma Jou, de mositotara mita 
'lodumu gee ma Jou wosikokidemokau 
munaka. 

19 Kage'enali ma Gareja ma 
wange 'iobiruku, 'o Yesus 'awi do- 

domoteke yomalomuno 'o woa moioka 
yomasidukucika, sababu yakidomodongo 
'o Yahudioka manga balu-balusika. De 
'o Yesus woboa woma'okode manga 
sigoronaka de kawongosekau, "Tabea, 
'Esa moi! Tanu ngini kaniosa-sanangi." 

20 Koge'ena wongoseka de 
wakisidumutu 'awi giama de wi 
meseoso. Gee 'ona wimake ma Jou de 
yomorene ma sala. 

21 Ge'enaka de 'o Yesus ma moiosi 
wongose 'onaka, "Tabea! Tanu ngini 
kaniosa-sanangi. 'Isoka 'ai Dea 
woisuloko ngoi, koge'enali mita ne'ena 
ngoi tinisuloko ngini niotagi 'o duniaka 
ne'ena." 

22 Ge'enaka de 'una 'awi ngomasa 
wakisiuwaka 'onaka de kawongosekau, 
"Niadawongo 'o Ngomasa 'Itebi-tebini. 

23 Nako ngini niakisipidili 'o nyawa 
manga sowono, ma Jo'oungu ma Dutu 
mita wakisipidili manga sowono. Nako 
ngini koniakisipidiluwa 'o nyawa manga 
sowono, ma Jo'oungu ma Dutu mita 
kowakisipidiluwa." 

24:0 Tomas gee wisironga 'o Sago, 

'o do-domoteke gee yamogiooko de 
modidioka wimoi, 'una kowi'iwa ma 


YOHANES 20.25-28 145 


'orasi 'o Yesus woboa 'o do-domotekino 
go'ona. 

25 So 'o Yesus 'awi do-domoteke 
'iregu-regu kayongosekau 'unaka, 
"Ngomi mimakekau ma Jou!" Ma 
'o Tomas wosango, "Nako ngoi 
kotamakewasi 'o paku ma rio 'awi 
giamoka, kotodonoawasi 'ai ra-raga 
'awi daboka 'o paku ma rio gee, de 
kotodonoawasi 'ai giama 'awi meseoso 
ma daboka, ge'ena ka ma eta ma 
kotongakuwasi." 

2610 'ahadi moi 'ipasa de 'o Yesus 'awi 
do-domoteke yomalomunoli ma ngiioka 
ge'ena, de 'o Tomas mita ge'enaka. 

'O ngorana 'iodumu 'ikucioka. Ma 'o 
Yesus woboa de woma'okode manga 
sigoronaka, de kawongosekau, "Tabea! 
Tanu ngini kaniosa-sanangi." 

27 Ge'enaka de 'o Yesus kawongosekau 
'o Tomasika, "Nalega 'ai giama de 
nodonoaku 'ani ra-raga ne'enaka. 

'Ani giama nanoaku 'ai meseoso ma 
daboka. 'Ani singina 'uwau 'ikapulasi ma 
nongakukau!" 

280) Tomas kawongosekau 'o Yesusika, 
"Ngona ge'ena to ngoi 'ai Jou ge'ena 

la ma Jo'oungu ma Dutu gee tonisuba- 
suba!" 

29 So 'o Yesus kawongosekau 'unaka, 
"Ngona nongaku sababu noimakekau! 
Yosanangioka 'o nyawa gee yongaku 
ngaro koimakewa ma!" 

30:0) gudaiosi 'o no-nako 'ihera-herangi 
gee 'o Yesus wodi-diai 'awi do-domoteke 
manga bionoka, ma koisitulisuwa ma 
bukuoka ne'ena. 

31 Ma ne'ena 'iodumu 'isitulisuku, la 
ngini niongaku 'ato 'o Yesus ge'ena ma 
Koana 'o Nyawa Wosilaha-laha gu'una, 
ma Jo'oungu ma Dutu 'awi Ngowaka, la 
de nia ngo-ngaku 'unaka, ngini niamake 
'o 'ahu 'ika-kakali. 

2 1 1 Ge'ena 'iduanga de 'o Yesus 

ma moiosi womasidumutu 'awi 
do-domoteika 'o Tiberias ma talaga ma 
batingoka. Koneda 'idadi: 

2 Ma moi ge'ena 'o Simon Petrus, 'o 
Tomas gee wisironga 'o Sago, 'o Natanael 
'o Kana ma soanino 'o Galileaka, 'o 
Zebedeus 'awi ngowa-ngowaka, de 'o 
Yesus 'awi do-domoteke 'iregu yamididi 
yomalomuno. 

3 De 'o Simon Petrus kawongosekau 
'onaka, "Ngoi tomau totagi 'o naoko 


YOHANES 21.4-8 147 


totagoko." 'Ona kayongosekau, "Ngomi 
ma miomoteke." So 'ona yotagi 'o 
ngo'otiruku yoparene. Ma 'o obiri moi 
ge'ena 'ona ko 'okia-kiawa. 

4Gee 'o wange 'ikurue 'ibaoro de 
'o Yesus woma'okode 'o talaga ma 
batingoka, ma 'ona kowinakowa 'ato 
'una ge'ena 'o Yesus. 

>'O Yesus kawongosekau 'onaka, 

"Esa moi, ngini de nia naokoka?" 'Ona 
yosango, "Koi'iwa." 

6'O Yesus kawongosekau, "'Ania soma 
nia'umo nia ngo'otiri ma ginirauku. Ngini 
'asa nimadamake 'o naoko." Ge'enaka 
de manga soma ge'ena ya'umo, duga 
gee ya'umoku de koya'akunuawau 
yatobaka sababu ma naoko kage'enau 
ma gudaioka ma soma ma dodaka. 

7'O do-domoteke gee 'o Yesus 
wisiboso-bosono de yogiamanai ma 
sala kawongosekau 'o Petrusika, 
"Dokauda ge'ena ma Jou!" 'O Simon 
Petrus wo'isenoka 'ato gu'una ma 
Jou, de womabaju (sababu 'una 
kowomabajukuwa) de womatebulu 'o 
'akeruku wosikaisa 'o dudungisa. 

8'O do-domoteke 'iregu-regu yotu'uru 'o 
dudungisa 'o ngo'otiruku ma de ma soma 

yotobaka ma naoko 'i'oma-'omanga. 
'Ona 'o dudungoka 'ena koikurutokowa, 
poilia 'o meteri 'o ratusu moioko. 

?Gee 'ona yo'uti 'o dudungisa, de 
yamake 'o 'uku ma ngaboso ge'enaka de 
ma dekuoka 'o naoko de 'o roti. 

10'O Yesus kawongosekau 'onaka, "Bika 
nia'asano 'o naoko 'o ngai muruoni gee 
'asa kaniatagokino." 

11'O Simon Petrus woparene 'o 
ngo'otirie de watobaka ma soma ge'ena 
'o dudungisa. Ma soma ge'ena 'o naoko 
ya'oma-'omanga 'iodumu kaila-laagomo, 
'o ngodumu ratusu moi de 'o nagi motoa 
de sa'angeka. De ngaro koge'ena ma 
gudaioka, 'o soma ge'ena koi'etonguwa. 

1210 Yesus kawongosekau 'onaka, "Nou 
po'odomo." 'O do-domoteke go'ona 
komoiwa yomoroini yosano 'unaka, 
"Aba ngona nagu'una?" Sababu 'ona 
yanakokau 'ato 'una ma Jou. 

13 Ge'enaka de 'o Yesus womasisori 
'onaka wa'ese 'o roti ge'ena de wakikula 
'onaka. 'O naoko mita koge'enali wadiai. 

14 Ne'ena ge'ena ma warasa ma 
sa'ange 'o Yesus womasidumutu 'awi do- 
domoteika, gedagee 'una wisimomikokali 
wosongenukou de. 

15 Yo'odomo yaduangino de 'o Yesus 
kawongosekau 'o Simon Petrusika, 

"Ee Simon 'o Yohanes 'awi ngowaka, 
ngona de 'ona ne'ena, ngona? 'ifoloi 
noisibosono?" 'O Petrus wosango, "Ma 
goungu Jou. Jou ngona nanako ngoi 
tonisibosono ngona." 'O Yesus wosango, 
"Nakisowohi 'o nyawa gee 'ingaku-ngaku 
ngoi, matero ka 'o domba yoso-sowohi 
yojaga manga domba." 

16 Ma warasa ma modidi 'o Yesus 
wongose 'o Petrusika, "Ee Simon 
'o Yohanes 'awi ngowaka, ngona 
noisibosono ngoi?" 'O Petrus wosango, 
"Ma goungu Jou. Jou ngona nanako ngoi 
tonisibosono." 'O Yesus kawongosekau 
'unaka, "Nakisowohi 'o nyawa gee 
'ingaku-ngaku ngoi, matero ka 'o domba 
yoso-sowohi yojaga manga domba." 

17 Ma warasa ma sa'ange 'o Yesus 
wongose 'unaka, "Ee Simon 'o Yohanes 
'awi ngowaka, ngona noisibosono ngoi?" 
'O Petrus 'awi singina 'isusa sababu 
'o Yesus wosano 'unaka sigado ma 
sa'ange. So 'o Petrus wosangoli, "Jou, 
ngona nanako 'okia sonaa 'iodumu. 
Ngona nanako ngoi tonisibosono 
ngona Jou!" Ge'enaka de 'o Yesus 

kawongosekau 'unaka, "Nakisowohi 'o 
nyawa 'ingaku-ngaku ngoi, matero ka 
'o domba yoso-sowohi yojaga manga 
domba. 

18 Ma gou-goungu 'itiai 'ai demo ne'ena: 
Ma 'orasi ngona ka 'o dogu'urunosi, 
ngona ma sirete 'ani gorona nabulu, 
de kiaka naga bato notagi moteke 
to ngona 'ani mau. Ma dua nako 
ngona noperekikou, ngona 'ani giama 
nodukulaka, de 'o nyawa 'iregu nipusuku 
de ni'asa kiaka naga gee ngona 
nooluika." 

19 ('O Yesus koge'ena wongose ge'ena 
wosidumutu kokia dua 'o Petrus 
wosongene, ma ngale wisitedene ma 
Jo'oungu ma Dutu.) Ge'ena 'iduanga de 
'o Yesus kawongosekau 'o Petrusika, 
"Tatapu noimoteke ngoi!" 

20 Gedagee 'o Petrus womadutumu 'awi 
dudunoko de wimake 'o do-domoteke 
gee 'o Yesus wisiboso-bosono de 
yogiamanai ma sala. ('Unau ge'ena gee 
'o 'orasi 'ipasa-pasa yomakadateuku de 
'o Yesus ma 'orasi yo'odomo, de gee 
wosano 'o Yesusika 'ato, "Jou, nago'ona 
dua niwukunu?") 

21 Wimakeka de 'o Petrus kawosanokau 
'o Yesusika, "Jou kokia nanuda?" 

22:0) Yesus wosango, "Nako kogee ngoi 
tomau 'una kawo'ahu-'ahu sigado ngoi 
toboali, ge'ena ko to ngonawa 'ani 'aturu. 
Ma ngona tatapu noimoteke ngoi!" 

23 So ma habari ge'ena 'o do-domoteke 
yokoki'isenokau 'ato 'o do-domoteke 
gu'una dua kowosongenuwa. 'Ena 
momongo 'o Yesus kowongosewa 
'ato 'o do-domoteke gu'una dua 
kowosongenuwa, ma 'ena wongose 
'ato, "Nako kogee ngoi tomau 'una 
kawo'ahu-'ahu sigado ngoi toboali, 
ge'ena ko to ngonawa 'ani 'aturu." 

24:0) Yesus 'awi do-domoteke gu'unau 
gee wosisa-sakisii 'iodumu ne'ena. De 
'unau mita wotulisi ne'ena. De ngone 
poodumu panako 'okia naga wongose 
ge'ena ma goungu 'itiai. 

25'Okia sonaa 'iregu-regu 'o gudaiosi 
gee 'o Yesus wokadi-diai. Nako kogee 
'iodumu ge'ena patulisi pamoi-moi, ngoi 
tamao 'o duniaka ne'ena kayapailoka 
'isidaoto ma buku gee dua 'ituli-tulisuku 
ge'ena. 


Kisah Para Rasul 


1 Tabea, 'Aba Teofilus! 'Ai le-lefo 

ma di-disiraka dau tositotarokau 
gee 'o Yesus 'ikurue womanarama de 
wodotoko, 

2 sigado 'o sorogaade wodoa. Ma 'orasi 
kowodoawasi, de 'o Ngomasa 'Itebi- 
tebini ma kuasa, 'una wosibesesongokasi 
'awi su-sulokika gee wakiiri-irikokau. 

3'Una wosangisara sigado wosongene 
'o salipoka. Wosongenoka ma do'ingo 
'o wange nagi soatino 'igi-gilio 
womasidumutu 'onaka ma ngale ma 
gou-goungu 'una wowangokau. De 
wakisidemo wakisimaigoungu kokia 
ma Jo'oungu ma Dutu wapareta 'awi 
kawasa. 

4Ma moi ge'ena 'una de 'awi su- 
suloko yomalomuno yo'odomo de 
wakisibesesongo konee, "'Uwa niamada 
'o Yerusalemuoka. Niodamaa ge'enaka 
sigado 'ai Dea wokula 'okia naga gee 
wojajiokau, ge'ena la 'o Ngomasa 
'Itebi-tebini gee tinisidemokau ma sirasi. 


KISAH PARA RASUL 1.5-9 2 


> Sababu 'o Yohanes Wo'osi-'osiki 'una 
'o nyawa wo'osiki de 'o 'akere; ma 
dua koito'ingowau de ngini ni'osiki de 
'o Ngomasa 'Itebi-tebini ma ngale ma 
Jo'oungu ma Dutu wokula 'o Ngomasa 
'Itebi-tebini la 'imanoa nia singinaka." 

6De ma moi ge'ena 'o su-suloko 
go'ona yomalomuno de 'o Yesus de 
yosano 'unaka, "Jou, ne'ena nomau 
nosigokoli? 'o Israeloka ma pareta ma 
ngale minisipidili 'o nyawa 'iregu ma 
paretaka?" 

7'O Yesus wosango, "Ngini ngaro 
konianakowa muruoka de 'idadi. Ge'ena 
ka 'o 'Aba ma sirete wositantuu moteke 
'awi kuasa. 

8 Ma ngini 'asa niamake 'o kuasa, gee 
dua ma 'orasi 'o Ngomasa 'Itebi-tebini 
niduguti de nia singinaka 'imanoa. 

De ngini 'asa niodadi to ngoi 'ai 
sakisii, 'o Yerusalemuoka, 'o Yudeaka, 
'o Samariaka, de sigado 'o dunia 
yasuluunuku." 

3'O Yesus kage'ena wongoseka de 
wodoakau 'o sorogaade 'awi su-suloko 
manga bionoka, de wilega-lega 'ena 'o 
kakamoro wisaokau. 

l0'Ona kayolega-legasi 'o diwangie 
gee 'o Yesus wodoaka, de yomanako 
'ena 'O nyawa yamididi manga baju 
ya'are-'arese yoma'okodeu manga 
dateoka. 

11 De yamididi go'ona kayongosekau, 
"Ee, ngini 'o Galilea ma nyawa! 'Uwau 
nima'okode ka 'o diwangie niodi-diriidi. 
'O Yesus gee nia bionoka 'o sorogaade 
wodoakau, dua woboali kaimatero de 
kangano niamakekau 'o sorogaade 
wodoa." 

12 Ge'enaka de 'o su-suloko go'ona 'o 
Zaitun ma gigie ma dekuoka de yolio 'o 
Yerusalemuku, ma gurutu poilia 'o kilo 
moikoni. 

13 Ya'adonuku 'o Yerusalemuoka 'o woa 
moioka gee yomasidodo-dogumika, de 
yodoade daku 'o ngii moi 'idaduieka. 'O 
su-suloko 'ona ge'ena 'o Petrus, de 'o 
Yohanes, 'o Yakobus de 'o Andreas, 'o 
Filipus de 'o Tomas, 'o Bartolomeus de 'o 
Matius, 'o Yakobus 'o Alfeus wi ngowaka, 
de 'o Simon gee woolu-oluku 'o negara 
'iregu yakipareta, de 'o Yudas 'o Yakobus 
wi ngowaka. 

14'Ona yoodumu ka 'o singina moi 
kaitaurika yomalomuno yomalahidoa. 

'Ona yomalahidoa de 'o nge-ngeweka 
yamuruo naga de mita ngo Maria 'o 
Yesus ma 'esa, de 'o Yesus 'awi riaka 
dodoto. 

15 Ma moi ge'ena yomalomuno poilia 
done yaratusu moi de yamonaokokani, 
de 'o Petrus woma'okode manga bionoka 
de wobicara wongose, 

16 "Esa moi riaka dodoto! 'Okia naga 
'isilefokau 'o Buku 'Itebi-tebinoka ge'ena 
salingou 'idadi, ge'ena la ma sira 'O 
Ngomasa 'Itebi-tebini 'isidemosirakau 
ma ngekomo 'o Dautu, ma ngale 'o 
Yudas, gee 'o Yesus witago-tagoko 
manga balusu. 

170, Yudas 'una ge'ena ma sira de de 
ngone, de 'una mita wiiriokau ma ngale 
womanarama de de ngone." 

18 ('O Yudas 'una 'o tonaka 'o betu moi 
womadamakekau sababu 'awi ngeluku 
ma bo-bangu wosi'ija. Ge'enaka dau de 
wootaka de wi pokoro 'ipooteke so wi 
toto 'idokinino so ma rai wosongenoka. 

19'0 Yerusalemuoka yogoge-gogere 
yoodumu yogi'isenoka ge'ena, so ma rai 
ma tonaka ge'ena yosironga de to 'ona 
manga demo, 'o Akeldama, ma ngale, 'o 
'Aunu ma Tonaka.) 

20 "O Mazmur ma bukuoka naga 
'isilefo konee: 'Madaka la 'awi woaka 
kairii-riidikau; ka moi ma 'uwa yomanoa 
ge'enaka.' Naga 'isilefo konee mita: 
'Madaka la 'awi manarama 'o nyawa 
'iregu yatagali.' 

21 Sababu ge'ena salingou womatengosi 
womoteke de de ngone la wosisakisii 
nanga Jou Yesus ma gou-goungu 
wowangokau. 'O nyawa gu'una salingou 
gee kaitaurika womote-moteke de de 
ngone ma 'orasi 'o Yesus powimoteke 
kiaka naga bato, gee ma 'orasi 'o 
Yohanes Wo'osi-'osiki wokurue 'o nyawa 
wo'osiki, sigado 'o Yesus wodoaka 'o 
sorogaade to ngone nanga sigoronaka." 

22 (1:21) 

23 So 'o nyawa yongaku-ngaku yoboa- 
boano ge'enaka gee yoiriki yamididi 
ge'ena la 'o Yusuf gee wisironga 'o 
Barsabas, mita wisi'asoko 'o Yustus, de 
wimoioli ge'ena la 'o Matias. 

24 Ge'enaka de 'ona yolahidoa konee, 
"Jou, ngona nanako 'o nyawa 'iodumu 
manga singina. 'O Yudas wamadakau 
'awi manaramoka ge'ena la 'o su-suloko, 
de wosongenokau so wosikaikakau 
'o ngiika gee yadaene 'una ge'enaka. 

So ngona ma sirete, Jou, nosidumutu 

'O nyawa yamididi no'ona, nagu'una 
woniiriki la wa'ao 'o manarama ge'ena 'o 
Yudas witagali." 

25(1:24) 

26 Yolahidoa 'iduanga de yamididi go'ona 
yakiiriki so manga ronga ya'undi, de 'o 
Matiasuku widaene. So 'una wigoraka 
wodadi 'o su-suloko ma ngale yomarimoi 
de 'o su-suloko 'iregu yamogiooko de 
moi. 

2 1'0 Yahudioka manga Gutuku ma 

Ngodomo ma Wange gee yosironga 
'o Pentakosta ya'adono de 'o nyawa 
yongaku-ngaku yomapoluno 'o ngii 
moioka. 

2 De yomanako 'ena 'isoka 'o rato 
'ikuruusu dakuuku 'o diwanguku, 
ma guruusu ge'ena 'o woa moi 
yomalomu-lomunoka gee yasuluunuku. 

3 De yamake 'isoka 'o 'uku 'iluru-lurusu 
'ikakadagi de yakidosora yakinoi-noimi. 

4 Ge'enaka de 'o Ngomasa 'Itebi-tebini 
yakiparetano so 'ona yobi-bicara de 
'o nyawa 'iregu-reguno manga demo 
moteke 'o Ngomasa 'Itebi-tebini ma 
mau. 

> Ma 'orasi ge'ena 'o Yahudi ma nyawa 
naga 'o daeraa 'i'ini-'iniki 
ne'ena, yomanoa 'o Yerusalemuoka. 'Ona 
ge'ena yosingou-ngounu ma Jo'oungu 
ma Dutuka. 

6 Gee yo'isenoka ma guruusu ge'ena 
de 'o nyawa posironga manga gudai 
yoboa yomalomu. 'Ona yoodumu 
kayakitodokana yo'isene 'o su-suloko 
go'ona yobi-bicara de to 'ona moi-moi 
manga demo. 

7'Ona yoodumu posironga yoherangioka 
so yongose 'ato, "'Etei! Yobi-bicara 
go'ona yoodumu ka 'o Galileano de! 

8 De kokia so ngone po'isene 'ona 
yobi-bicara de to ngone moi-moi nanga 
demo?" 

?Ngone 'o Partia ma nyawa, 'o Media 
ma nyawa, 'o Elam ma nyawa, 'o 
Mesopotamia ma nyawa, 'o Yudea ma 
nyawa, 'o Kapadokia ma nyawa, 'o 
Pontus ma nyawa de 'o Asia ma nyawa, 

10'o Frigia ma nyawa, 'o Pamfilia ma 
nyawa, 'o Mesir ma nyawa, de 'o Libia 
ma daeraano 'o Kirene ma dateoka. De 
ngoneka 'o Romano mita yoboano, 

11 gee 'o Yahudioka, de mita ko 'o 
Yahudiokawa ma yowosamokau 'o 

Yahudioka nanga 'agamano. De ma 'ena 
mita yoboano 'o Kreta ma nyawa de 'o 
Arab ma nyawa. Ma ngone poodumu 
po'isene 'ona yosibi-bicara de to ngone 
moi-moi nanga demo gedagee 'okia 
sonaa 'ihera-herangi ma Jo'oungu ma 
Dutu wodiai. 

12'Ona yoodumu yoherangi ma sala so 
yomakasano moi de moi, '"Etei, ne'ena 
ma ngale 'ido'oa?" 

13 Ma naga mita yakisiti-tingoono. 

'Ona yongose, "La 'o nyawa no'ona 
kayaki'etoku!" 

14 Ge'enaka de 'o Petrus de 'o su-suloko 
'iregu yamogiooko de moi yoma'oko so 
'o Petrus waamo-amokie wobi-bicara 'o 
nyawa yoku-kudaika go'ona konee, "'Esa 
moi riaka dodoto, 'o Yahudioka ma nyawa 
de mita nioodumu gee niogoge-gogere 'o 
Yerusalemuoka! Niosigisene niosidi-diai 
sababu ne'ena salingou tosiwaiti nginika. 

15 Ne'ena 'asa ka 'o takoro siwo ka 'o 
ngoru-ngorumikasi de niakitahajiri 'ato 
yaki'eto. 'Ona ne'ena koyaki'etowa. 

16 Ma Jo'oungu ma Dutu wosidemo ma 
ngekomo Nabii Yoel, wongose 'ato, 

170 'orasi ma du'uruoka, ngoi 'asa 
tosiguti 'ai Ngomasa 'o nyawa 'iodumika. 


KISAH PARA RASUL 2.18-22 9 


So dua nia ngowaka 'o nauru de 'o 
ngeweka yositotara 'okia naga gee 
takisidemoka 'onaka. Nia do-dogu'uru de 
'o mo-mosolese 'asa yamake 'okia naga 
gee takisidumutu. Nia balu-balusu 'asa 
yonanere ma ngale 'o nanere gee ngoi 
takikulaka. 

18 De 'o nyawa-nyawa gee 'ile-leleani 'o 
nauru bolo 'o ngeweka 'asa takikula 'ai 
Ngomasa ma 'orasi ge'ena. De 'ona 'asa 
yositotara to ngoi 'ai demo. 

19 Ngoi 'asa todiai 'o no-nako 'ihera- 
herangi daku 'o diwangoka, de 'o 
no-nako 'ila-laagomo ne'ena 'o duniaka; 
dua naga 'o 'aunu de 'o 'uku, de 'o 
marasa ma dowo 'iki-kipirini. 

20 Koya'adonuawasi ma Jou 'awi Wange 
'ika-karamati gee toboa de 'ai ku-kumati 
ma ngale tahakimi 'o nyawa 'iodumu, 'o 
wange ma ako 'asa 'itarusu, de 'o mede 
'itereboko 'isoka 'o 'aunu. 

21 Ma 'orasi ge'ena, 'o nyawa gee 
yongaku de yomasigasoko ma Jouka, 
'asa yakisilaha!' 

22 Ge'enau so, 'Esa moi riaka dodoto 'o 
Israel ma nyawa, niosigisene 'okia naga 
tinidongose ne'ena: 'O Yesus 'o Nazaret 
ma nyawa gu'una ma Jo'oungu ma Dutu 

wiirikokau de wikulakau 'o manarama ma 
ngale ngini 'Esa moi. Ge'ena 'iwai-waiti 
mongau gee 'o no-nako 'ihera-herangi 
de 'o hali 'ila-laagomo ma Jo'oungu ma 
Dutu wodiai nginioka ma ngekomo 'o 
Yesus gu'una. Ge'ena 'iodumu, 'Esa moi, 
ngini ma sirete nianakokau. 

23 Moteke ma Jo'oungu ma Dutu wi 
dumutu de 'awi mau, so wisisarakaniokau 
'o Yesus nginika. 'Ena kawinisidipidilika 
'o nyawa yoti-tingkai wisidele 'o salipoka, 
ge'ena kaimatero de ngini winito'oma. 

24 Ma ma Jo'oungu ma Dutu 
wisiwangokali de wisipidili naga 'o 
sangisaraka. 'Una wosongenokau duga 
ma Jo'oungu ma Dutu kawisimomioka, 
sababu 'una 'o songene koya'akunuwa 
wiparetano. 

25 Ge'ena 'isoka 'o Dautu wosidemokau 
ma sirasi ma ngale 'o Yesus, 'Ngoi 
kaitaurika towimake ma Jou 'ai bionoka. 
'Una naga de de ngoi so ngaro ka 'okiau 
naga bato ma koi'akunuwa. 

26 Ge'enau so 'ai singina kaimore- 
morene, de katowisiare-arene ma 
Jo'oungu ma Dutu. De ngoi ngaro 
tosongene ma 'o bo'osuku ma dodaka 
dua koido'oawa, 

27 Sababu ngona dua kanoisimadakawa. 
Ngona konamadakawa 'ani ro-riwo 
tonisingou-ngounu katodewederuku 'o 
bo'osuoka. 

28 Ngona noisidumutokau 'o ngekemo 
gee 'isikaika 'o 'ahu 'ika-kakalika. De 
tomorene 'ifoloi sababu konoimadawa.'" 

29 De 'o Petrus wongoseli 'ato, "Esa 
moi riaka dodoto! Tanu tosiwaitosi la 
niasahe ma ngale 'o Dautu, to ngone 
nanga edete de nanga dotumu gu'una. 
'Una wosongenokau de wipo'osuokau 
mita; 'awi bo'osuku naga de ma 'enasi 
ngoneka sigado ne'ena. 

30 Ma Jo'oungu ma Dutu 'o Dautika 
wojajiokau sigado wosasioka 'ato wimoi 
'awi 'asali 'O Dautino dua 'asa ma 
Jo'oungu ma Dutu wigoraka wodadi 
Koana. De dua wopareta 'isoka 'o Dautu 
wopareta. 'O Dautu 'una'o nabii moi so 
'una wanakokau de wosidemokau 'ato 
'o Koana wimoi Wosilaha-laha gee ma 
Jo'oungu ma Dutu wosijajiokau gu'una 
'asa wowangokali ngaro wosongenukou 
ma. De 'o Dautu wongose 'ato, "Una 
kowisimadakawa naga ka 'o bo'osuoka; 
'awi roese 'asa koyodewederukuwa 
ge'enaka.' 

31 (2:30) 

3210 Yesus nu'unau gee ma Jo'oungu 
ma Dutu wisiwangokali. Ngomiou 
mioodumu ne'ena miamakekau so 
miosisakisii. 

33 'Una wigoraka de wisigogere 'o ngii 
'ifoloi 'isure-sureka ma ngale wisitedene 
la wopareta. Ge'enaka de wadawongo 
'o Ngomasa 'Itebi-tebini gee ma Dea 
wosijajiokau ma ngale wosiguti. De ngini 
nio'isene de niamake ne'ena, ge'ena la 
'o Ngomasa 'Itebi-tebini wosigutiokau 
ngomiku. 

34:0 Dautu ma sirete kowodoawa 'o 
sorogaade ma 'una wongose, 'Ma Jou 
wongose 'ai Jouka: 

35 Nogogeruku 'ai dateoka 'o ngii 'ifoloi 
'isure-sureka la nopareta, sigado tadiai 
nisa-saturuu 'iodumu yo'isene ngonaka 
de koyomado-do'oawau!' 

36 Ma sababu ge'enau so 'o Israel ma 
nyawa salingou nianako ma gou-goungu, 
ma ngale 'o Yesus gee winisidelokau 'o 
salipoka, 'unau ge'ena ma Jo'oungu ma 
Dutu wisitedene wodadi Jou de wiiriki 
wodadi Koana 'o Nyawa Wosilaha-laha!" 

37 Gee yo'isenoka 'o demo-demo 
ge'ena, de manga singinaka yatotara 

so yomatoduba. Ge'enaka de yosano 'o 
Petrusika de 'o su-suloko 'iregu-reguka 
yongose 'ato, "'Etei, ne'ena salingou 
'okia miodiai?" 

38 De 'o Petrus wosango wongose 'ato, 
"Salingou nimaogoro 'o sowono niodiai, 
de niolio ma Jo'oungu ma Dutuka. De 
ngini moi-moi ni'osiki de ma Yesus 
Kristus wi ronga ma ngale winingaku, 
la nia so-sowono ma Jo'oungu ma Dutu 
kowongano-nganonuawau. De ngini 'asa 
niamake 'o Ngomasa 'Itebi-tebini. 

39 Sababu gee ma Jo'oungu ma Dutu 
wosijajiokau, ge'ena ma dumutu nginika 
de 'ania ngowaka de nia dangonuku. 
De mita 'o nyawa gee naga manga ngii 
'Ikuru-kurutika de gee kowinakowasi, 
ge'ena la 'o nyawa 'iodumu gee ma 
Jo'oungu ma Dutu to ngone nanga Jou 
waki'aso-'asoko la yoboa 'unaka." 

40 Koge'ena 'o Petrus wosiwaiti 
wosimaigoungu 'onaka. De 'iregu-regu 
'o gudaiosi 'una wakidongose la tanu 
yomau yakisilaha de yo'ahu 'uwa 'isoka 
'o nyawa yoti-tingkai gee dua ma 
Jo'oungu ma Dutu wakihukumu. 

41 Manga gudai yosingounu 'o Petrus 
'awi do-dotoko, so yomasisarakani la 

yaki'osiki ma ngale 'o Yesus wingaku. 
So ma rai ge'ena ma wange 'o nyawa 
yongaku-ngaku 'idogoli manga gudai 
yacaana sa'ange. 

42'Ona koyomaogo-ogoruwa 
yomadotoko de manga singina ma 
goungu 'o su-sulokika, de kaitaurika 
yomalomu-lomu. 'Ona yo'odomo de 
yomalahidoa ma kayomalomu-lomu. 

4310 gudai 'o no-nako 'ihera-herangi 
'o su-suloko go'ona yodiai sigado 'o 
nyawa yoodumu kayoki-kiliri ma de 
yakimodongo ma ngale wihoromati ma 
Jo'oungu ma Dutu. 

44 De 'o nyawa yongaku-ngakuokau 
go'ona kayomarimoi so moi-moi manga 
kianikia 'odumu kayoripake. 

45 Naga 'onaka kaitaurika yawukunu 
manga kia sonaa de ma pipi yosibula- 
bula moteke moi-moi manga paraluu. 

46'O wange 'isinoimi 'ona yomalomu- 
lomu ma Jo'oungu ma Dutu wi Woaka. 
De yo'odomo ma kayomalomu-lomu 
manga woa-woaka, de manga singina 
'itipokoku de kayomore-morene. 

47 De 'ona kawisiare-arene ma Jo'oungu 
ma Dutu. De'o nyawa 'iodumu yakiduaka 
de yakihoromati. 'O wange 'isinoimi 

yongaku-ngaku kayodogo monga sababu 
ma Jou wakisilaha so. 
1 Ma moi ge'ena 'o lahidoa ma 
'orasi ge'ena la 'o takoro sa'ange 'o 
wange 'imasiniporoko, de 'o Petrus de 'o 
Yohanes yosikaie ma Jo'oungu ma Dutu 
'awi Woade. 

2Kadoka 'o ngorana ma amokoka 
gee yosironga "O Ngorana 'Isure- 
sure", ge'enaka wimoi wolugu-lugu 
kawosidoboanosi. 'O nyawa gu'una 'O 
wange 'isinoimi wi'asaka ge'enaka la 
'o pipi womaga-ga'asoko 'o nyawa- 
nyawaka gee yowosama ma Jou 'awi 
Woaka. 

3 Gedagee wakimake 'o Petrus de 'o 
Yohanes yowosamou ma Jou wi Woaka, 
de 'o pipi woga'asoko. 

4So 'ona widi-diriidi de 'o Petrus 
wongose, "Nomalega ngomino!" 

>Ge'enaka de 'o nyawa gu'una 
wakilega-lega de womangano-nganono 
'ato dua 'o kianikia wikula. 

6 Ma 'o Petrus wongose 'unaka, "To 
ngoi 'ai pipi ka ma eta ma koi'iwa. Ma 
'okia naga de ma 'ena ngoioka, ge'ena 
tonikula: So de ma Yesus Kristus 'o 

Nazaret ma nyawa gu'una 'awi kuasa, 
ngoi tonisuloko noma'okode la notagi!" 

7 Ge'enaka de wolugu-lugu gu'una wi 
giama ma giniraika 'o Petrus wa'ao de 
wiriwo wi'oko de kaisigilakau 'ikuata 
'o nyawa gu'una 'awi dou de 'awi 
pupuungu. 

8 Ge'enaka de 'una woma'okode 
womatebu-tebulu, de wokurue wokadagi 
waika waino. Deika 'una de 'o Petrus 
de 'o Yohanes yomasidowosama ma 
Jou wi Woaka, 'ena wotagi ma de 
womapa-palitanga de ma Jo'oungu ma 
Dutu wisiare-arene. 

?De 'o nyawa 'iodumu wimake 'una 
wotagi-tagi ma de wisiare-arene ma 
Jo'oungu ma Dutu. 

10 Ge'enaka de 'ona yonganonino 'una 
ge'ena wotabaga'asoko biasa wogogerie 
"O Ngorana 'Isure-sureka" ma Jou wi 
Woaka. 'Ona kayoki-kiliri gee yamake 
'okia naga 'idadiokau 'unaka. 

11'O nyawa gu'una kawakimote- 
motekosi 'o Petrus de 'o Yohanes. De 
gedagee 'ona yaruange ya'adonika 'o 
ngii moioka gee yosironga "'O Salomo wi 
Surabi", 'o nyawa yoodumu yakidolomu 

kayomasisisuou sababu yoherangi ma 
sala. 

12 Gedagee 'o Petrus wakimake 'o 
nyawa-nyawa go'ona, de wongose, "Ee 
'Esa moi 'o Israel ma nyawa-nyawa, 
'ido'oa so nioherangi 'okia naga gee 
'dadiokau ne'ena de kanioungini 
ngomino, 'isoka kogee 'o nyawa nu'una 
'idadi wotagi sababu ka to ngomi 'amia 
kuasa de mia 'ahu 'itiai? 

13 Ma Jo'oungu ma Dutu gee 'o Abraham 
de 'o Ishak de 'o Yakub wisuba-suba, 
to ngone nanga edete de nanga 
dotumu wisuba-suba, 'unau ge'ena 
wisitedenokau 'o Yesus, to 'una 'awi 
Ro-riwo wosingou-ngounu gee ngini 
winisisarakaniokau yopa-paretaka, de 
gee ngini winiitomo 'o Pilatus wi bionoka 
gedagee 'o Pilatus womau wipidili. 

14'Una wotiai de 'awi sowono koi'iwa 
ma de wo'ahu duga kawileleani ma 
Jo'oungu ma Dutu, ma ngini kawiniitomo 
de niogegoto la 'o Pilatus wipidili 
woto-to'oma wimoi. 

15 Nginiou, 'Esa moi, winito'oma 'o 
Yesus, 'ena momongo 'unau ge'ena 'O 
nyawa 'iodumu ma 'ahu ma titi. De ma 
Jo'oungu ma Dutu wisimomikokau ngaro 

wosongenokau ma. Ngomi ma sirete 
miasakisii ge'ena. 

16'Unau ge'ena wisi'aikokau wolugu- 
lugu de nginiou niosakisii. De sababu 
'o ngo-ngaku ma ngale 'o Yesus de 
'awi kuasa, ge'enau so wolugu-lugu 
gu'una wosanangiokau 'isoka gee ngini 
niamakekau ne'ena. 

17 Aa, 'Esa moi! Ngoi tanako 'okia naga 
gee ngini de nia balu-balusu niodi-diai 
'o Yesusika, ge'ena ma sababu ngini 
konianakowa 'okia niodiai. 

18 De ge'enau so 'idadi mita 'okia naga 
gee ma Jo'oungu ma Dutu wosidemokau 
ma sirasi 'awi nabii yoodumika ge'ena la 
'o Koana 'o Nyawa Wosilaha-laha gee ma 
Jo'oungu ma Dutu wosijajiokau salingou 
wosangisara. 

19 Sababu ge'ena 'Esa moi, niotoba 'o 
sowono niodiai de niolio ma Jo'oungu ma 
Dutuka la 'ania so-sowono war'ikiri. 

20 La ma Jo'oungu ma Dutu winidoboa 
de winisisanangi, de wosuloko 'o Yesus 
'asa woboa nginika, sababu 'una ma 
Jo'oungu ma Dutu wiirikokau ma ngale 
wodadi Koana Winisilaha. 

21 'Una salingou wogogere 'o sorogaaka 
sigado ma Jo'oungu ma Dutu 'okia sonaa 

'lodumu wadiai ma sungi, 'isoka ma 
Jo'oungu ma Dutu wongosekau 'awi 
nabiika so yositotarokau ma sirasi. 

22 Ma nabii Musa wosidemokau 'ato, 
'Ma Jo'oungu ma Dutu to ngini nia Jou 
'asa wigoraka 'o nabii moi naga nginino, 
'isoka ngoioli woigoraka. Ngini salingou 
niosigisene 'okia naga 'iodumu gee 
wosidemo nginika. 

23 Nago'ona koyosigisenuwa 'okia naga 
gee 'o nabii gu'una wosidemo-demo, 
'ona 'asa yakitingaka ma Jo'oungu ma 
Dutu wi kawasaka de yakibinasa!'" 

24 Ge'enaka de 'o Petrus wongoseli, 
"O nabii gee yositotarokau 'o habari 
ma Jo'oungu ma Dutuno, 'ikurue 
ma Nabii Samueloka de ino 'o nabii 
'iregu-regu yotu-tu'uruno, yoodumu 
go'ona yosidemokau ma sirasi ma ngale 
'o 'orasi ne'ena. 

25 Ma Jo'oungu ma Dutu 'awi jaji moi- 
moi gee 'o nabii yosidemo-demokau, 
ge'ena ma dumutu nginika. 'O jaji gee 
ma Jo'oungu ma Dutu wodiaiokau 'ania 
edete de nia dotumika, ge'ena dau ma 
dodaka ma Jo'oungu ma Dutu wongose 
'o Abrahamuka konee: 'Ma ngale 'ani 
ngowaka de ni dangonuku, ngoi 'asa 

tosibarakati 'o sagala nyawa 'o duniaka.' 
"O Petrus wongoseli, "'O jaji ge'ena ma 
dumutu nginika mita. 

26 Sababu ge'ena ma Jo'oungu ma 
Dutu wigoraka 'awi Ro-riwo wosingou- 
ngounu, de wisuloko wosirano nginino 
la winisibarakati. Winisibarakati ma 
ngekomo winisi'asa niomaogoro 'o 
dorou niodiai de niolio ma Jo'oungu ma 
Dutuka." 

4 1:0) Petrus de 'o Yohanes kayobi- 

bicarasi 'o nyawa-nyawaka go'ona, 
de 'o ''imam ma sae-saeke de ma Jou 
wi Woa ma jo-jaga manga balusu, de 
mita 'o Sadukioka yaino 'o Petrus de 'o 
Yohanesino. 

2'Ona posironga yongamoka sababu 'o 
Petrus de 'o Yohanes yongose 'o nyawa- 
nyawaka 'ato 'o Yesus wosongenukou ma 
kawomomioka de ge'ena ma nyo-nyata 
'ato 'o nyawa yosonge-songenoka dua 
yomomikoli. 

3 So yakitagoko 'o su-suloko yamididi 
go'ona de yakisingosama 'o buika. De 
'iobirokau so 'ona yakitahanuku ge'enaka 
sigado ma ngorumika 'asa yaki'urusu. 

4Ma 'o nyawa yo'ise-'isenokau 'o 
su-suloko go'ona manga do-dotoko, 

manga gudai yongaku. So 'ona kayodogo 
monga sigado poilia yacaana motoakau. 

> Ma bibinie de 'o 'Agamaka ma Hakimi, 
'o Yahudioka manga balu-balusu, de 'o 
'agamaka ma guru-guru yomalomu 'o 
Yerusalemuoka. 

6'Ona yomalomu de ma 'Imam ma 
Amoko 'o Hanas, 'o Kayafas, 'o Yohanes, 
'o Aleksander de 'o nyawa 'iodumu gee 
manga 'asali 'o 'Imam ma Amokino. 

7:0 Petrus de 'o Yohanes yaki'asa 
yakisitaari 'onaka, ge'enaka de 'ona 
yosano, "Kokia ma do-dagi ngini 
winisi'aiki 'o nyawa wolugu-lugu gu'una? 
De 'okia ma guata bolo de to nagu'una 
wi kuasa niodiai ne'ena?" 

8'0 Petrus gee 'o Ngomasa 'Itebi-tebini 
wiparetano wosango, "Dea-dea 'o 
Yahudioka ma balu-balusu, de 'o 
'Agamaka ma Hakimi! 

?Ne'ena ma wange ngini mini'urusu 
sababu miadiai yaowa-owa, ge'ena la 
miriwo wimoi wolugu-lugu. De sababu 
ngini niomau nianako kokia sigado 'o 
nyawa gu'una kowoluguwau, 

10 so ngini, Dea-dea de mita nioodumu 
'o Israel ma nyawa, salingou nianako, 
'o nyawa nu'una ne'ena nia bionoka 

woma'okode de wi roese 'isa-sanangi, 
sababu de ma Yesus Kristus 'o 
Nazaretino 'awi kuasa de wi pareta. Ngini 
winisidelokau 'o Yesus gu'una, duga ma 
Jo'oungu ma Dutu wisimomikokali. 

11'Ọ Yesusikau ma dumutu 'o Buku 
'Itebi-tebini ma bo-bulaka ne'ena 
'ingose, "O teto gee ngini 'o woa 
niodi-diai koniapake-pakewau, ge'enau 
'idadi ma woa ma ba-bangini ma guata. ' 

12 Ka 'o Yesus duga 'idadi 'o nyawa 
wosilaha. Sababu 'o nyawa 'iregu koi'iwa 
yamake 'o kuasa ma Jo'oungu ma 
Dutuno ma ngale 'inasilaha." 

13 Yo'uru-'urusu yomalomu-lomuno 
go'ona yoherangi yakimake 'o Petrus de 
'o Yohanes koge'ena manga moroini, 
'ifoloiosi 'ona yanako 'ato 'o su-suloko 
yamididi go'ona ka 'o nyawa biasa, 
manga sekolah koikurutiewa. Ge'enaka 
'asa de yanako 'ato 'o su-suloko yamididi 
'ona ge'ena yomote-moteke de 'o Yesus. 

14 De 'ona koyakia-kiawau yobicara, 
sababu 'o nyawa gee wisi'aiokau wi 
lugu 'una ge'enaka manga bionoka 
woma'okode de 'o Petrus de 'o Yohanes. 

15 So 'ona yosuloko 'o su-suloko 
yamididi go'ona yosupu ge'ena yaki'uru- 

'urusu ma ngiioka, ge'enaka de 'ona 
yomasikadibangi. 

l6'Ona yomakadongose konee, "'O 
nyawa yamididi no'ona salingou kokia 
pakidiai? 'O Yerusalemuoka yoodumu 
yanakokau 'o no-nako 'ihera-herangi 
ge'ena 'ona yodiai. Ngone koidadiwau 
posipongono ge'ena. 

17 Ma tanu ge'ena 'uwau 'o nyawa 
kaikudai monga yo'isene, so nou, 
ngone pakingamo pakisimodo-modongo 
yamididi go'ona la 'uwau yobi-bicara ma 
ngale 'o Yesus ka moika ma." 

18 So ge'enaka de yaki'asoko 'o 
su-suloko yamididi go'ona yowosamoli, 
de yakidongose 'ato, "Ka ma eta ma 
koidadiwau niatesongo bolo niodotoko 
de 'o Yesus wi ronga." 

19 Ma 'o Petrus de 'o Yohanes yosango, 
"Nginiou ma sirete niatibangi ka'ena 
yadaene ma Jo'oungu ma Dutu wi 
bionoka: Miamoteke to ngini, Dea-dea, 
nia pareta bolo miasingounu ma 
Jo'oungu ma Dutu 'awi pareta. 

20 Sababu koidadiwa mimaogoro 
miosidemo 'okia naga gee ngomi ma 
sirete miamakekau de mio'isenokau." 

21 Yo'uru-'urusu go'ona ka moi ma 
koyodamakewa ma sababu ma ngale 
yakihukumu 'o Petrus de 'o Yohanes. So 
yakingamo 'ifoloiosi yakidukuata 'o su- 
suloko yamididi go'ona de yakipidilikau, 
ngano yododato sababu 'o nyawa 
yoku-kudai go'ona ma Jo'oungu ma Dutu 
wisiare-arene sababu 'okia naga gee 
'idadiokau wolugu-luguoka gu'una. 

22 'Una wolugu kawosidoboanosi de 'awi 
'umuru 'o taunu nagi soata 'ipaili de 
Taiki sababu 'o no-nako 'ihera-herangi. 

2310 Petrus de 'o Yohanes yakisisupuno 
de yolio manga ma-manaika. Yaika 
de yosijarita 'iodumu gee 'o 'imam 
ma sae-saeke de 'o Yahudioka ma 
balu-balusu yongose-ngose 'onaka. 

24 Manga ma-manai go'ona yo'isenoka 
ge'ena, de 'ona yomarimoi yolahidoa 
ma Jo'oungu ma Dutuka konee, "Jou 
noku-kuasa, ngona nosidadi 'o diwanga, 
'o tonaka, 'o ngooto de 'o sagala moi-moi 
'lodumu. 

25 De 'ani Ngomasa 'Itebi-tebini ngona 
nosidemokau 'amia edete de mia 
dotumika 'o Dautika, to ngona 'ani 
gilaongo konee: "Ido'oa so 'o nyawa gee 
ma Jou kowinako-nakowa yakito'otasa; 

'ido'oa so 'o soa-soana manga singinaka 
yodiai 'okia naga gee ma faedaa 
koi'iwa-'iwa ma ngale ma Jou wilawani? 

2610 duniaka ma koa-koana yomadudu- 
duanga ma ngale yokudoti, de 'o nyawa 
yola-laagomo yomarimoi wilawani ma 
Wosilaha-laha!' 

27 So Jou, sababu ma goungu 'o 
Herodes de 'o Pilatus yakitoomuokau 'o 
nyawa gee koninako-nakowa de mita 'o 
Israel ma nyawa 'o kotaka ne'ena. 'Ona 
yomalomu ma ngale wilawani 'o Yesus 
'ani Ro-riwo wotebi-tebini gu'una, gee 
ngona wonigoraokau wodadi 'o Koana 'o 
Nyawa Wosilaha-laha. 

28'Ona yomarimoi yadiai 'okia sonaa 
moi-moi, gee ka ma sirasi ngona 
nositatapuokau 'ato ge'ena dua 'idadi. 
De ngona nositatapu ge'ena moteke to 
ngona ma sirete 'ani pareta de 'ani mau. 

29 Jou, ne'ena minilega kokia ngomi 
misimodo-modongo. Minikulano 'o 
moroini ngomino 'ani gilaongo ne'ena, la 
'uwa miododato miositotara 'ani demo. 

30 Noriwo la 'o nyawa manga panyake 
'Taiki de nodiai 'o no-nako 'ihera-herangi 
de mita 'o hali 'ila-laagomo de 'o Yesus 

'ani Ro-riwo wotebi-tebini gu'una 'awi 
kuasa." 

31 'Ona yomalahidoa 'iduangino de 'o 
ngii gee yomalomu-lomunoka 'igiwi. 
'Ona yoodumu 'o Ngomasa 'Itebi-tebini 
yakipareta so 'ikurue 'ifoloi yomoroini 
yobi-bicara ma ngale 'o Habari ma 
Jo'oungu ma Dutuno. 

3210 nyawa yongaku-ngaku yoodumu 
go'ona yo'ahu ka 'o singina moi. 'Onaka 
naga komoiwa moi yatibangi 'ato 'okia 
naga gee to 'ona ge'ena ka to 'onau. 
'Okia sonaa moi-moi 'onaka naga ge'ena 
kayoripake. 

33 De 'o kuasa ma amoko, 'o su-suloko 
go'ona yosisakisii ma ngale 'o Yesus 
wowangokauoli. So ma Jo'oungu ma 
Dutu 'ifoloi wakisibarakati. 

34 De komoiwa moi naga 'onaka 
yakisidukurangi 'o kianikia sababu 
godagee de manga tonaka de manga 
woa, ge'ena 'ijaga yawukunu manga 
tonaka bolo manga woa ge'ena; deika 
ma 'ija ge'ena ya'asa de yokula 'o 
su-sulokika. 'Asa deika ma pipi ge'ena 
yosibula-bula kiaka naga gee yoparaluu. 

35(4:34) 

36 Koge'enali mita 'o Yusuf. 'Una mita 
'awi tonaka wawukunu, de ma tonaka ma 
'ija ge'ena wa'asa wokula 'o su-sulokika. 
'O Yusuf 'una 'awi 'asali 'o Lewino, 'o 
Siprus ma nyawa. 'Una 'o su-suloko 
wisironga mita 'o Barnabas, ma ngale, 
'o Nyawa Woaru-aru la manga Singina 
'Ikuata. 

37 (4:36) 

1 Ma naga wimoi wi ronga 'o Ananias, 
5 ma wekata mi ronga ngo Safira. 'Ona 
mita manga tonaka yowukunu. 

20 tonaka ma 'ija ge'ena ma songona 
'una wa'ese de ma songonali wokula 'o 
su-sulokika. 'Una wodiai koge'ena, ma 
wekata mita manakokau. 

3 So 'o Petrus wongose 'o Ananiasika, 
"Ananias, 'ido'oa so nomasidabika 'o 
Tokata ma Koana ni singina yapareta 
sigado ngona noeluku 'o Ngomasa 
'Itebi-tebinika, de nomasiriidino ma 
ngale nomadengoka 'ani tonaka ma 'ija 
ma songona? 

4'O tonaka ge'ena gee 
konawukunuawasi ge'ena to ngona. De 
nawukunokau mita ma pipi ge'ena ka to 
ngonasi mita. De 'ido'oa so 'ani singinaka 
koge'ena nodiai? Ge'ena ngona noeluku 

ko 'o nyawakawa ma 'ena ma Jo'oungu 
ma Dutuka." 

>'O Ananias kage'ena wo'isenoka de 
woruba, de kawosongenokau. So 'o 
nyawa 'iodumu yakimodongo ma sala 
gee yo'isenoka ge'ena 'idadi. 

6 So 'o do-dogu'uru yaino 'o Ananias 
wi songene yasao, deika yosisupu 
yapo'osuku. 

7 Poilia 'o takoro sa'ange 'ipasa 
de ma wekata mowosama. Muna 
komanakokawa 'okia 'asa kaidadioka. 

8 De 'o Petrus wosano munaka, "Bika 
noisidemo 'ania tonaka gee ngona de 
ni rokata niawukunu ma 'ija kone'ena 
ma amokoka?" 'O Ananias ma wekata 
mosango, "Ia, ma 'ija koge'enau." 

? De 'o Petrus wongoseli munaka, 
"Ido'oa so ngona de ni rokata ka 'o 
singina moi 'o Ngomasa 'Itebi-tebini 
niataili niosihaga? Nosigisene! 'Ani 
rokata wipo-po'osuku yolionou. Ngonali 
mita dua nisisupu nipo'osuku." 

10 Kage'ena ma 'orasi de kamoruba de 
mosongenukou 'o Petrus wi bionoka. So 
gee 'o do-dogu'uru go'ona yowosanga, 
de mimake muna mosongenukou. 


KISAH PARA RASUL 5.11-15 29 


Ge'enaka de 'ami maieti ge'ena yosisupu 
so yapo'osuku ma rokata wi dateuku. 

11 So ma rai 'o nyawa yongaku-ngaku 
go'ona, de mita 'iregu-regu gee yo'ise- 
'isene 'okia naga 'idadiokau ge'ena 
yakimodongo ma sala. 

12 Sababu 'o su-suloko manga 
manarama, so 'o no-nako 'ihera-herangi 
de 'o hali 'ila-laagomo 'idadi 'o kawasa 
manga bionoka. Yongaku-ngaku 
yoodumu ka 'o singina moi yomato- 
toomu 'o Salomo wi Surabioka gee ma 
Jo'oungu ma Dutu wi Woaka. 

130 nyawa 'iregu koyomoroinuwa 
yomoteke yomalomu de 'o nyawa 
yongaku-ngaku go'ona. Ma yongaku- 
ngaku go'ona 'o kawasa posironga 
yakihoromatioka. 

14 De gee 'ito'ingo de kayokudai monga 
'o nyawa 'o nauru de 'o ngeweka 
yongaku ma Jouka. 

15 De ma rupa koge'enau sigado 
'o nyawa yopa-panyake de manga 
mo-mokuoka bolo de manga dangiroka 
'o tapakioka yaki'asano, la dua nako 'o 
Petrus ge'enano wotoaka ge'ena ngaro 
ka 'awi gurumini ma eta yakidaene ma 
manga panyake 'i'aiki. 

16'Ọ kota-kotaka gee 'o Yerusalem 
ma date-dateoka kayotuonou de 
yopa-panyake de yakitoka-tokata manga 
gudai yaki'asano so yakisikoki'aiki. 

17 So ma rai 'o "Imam ma Amoko de 
wimote-moteke yoodumu ge'ena la 'o 
Sadukioka 'ikurue yomau yakisangisara 
'o su-suloko go'ona sababu yakitu'uduku. 

18'0 su-suloko go'ona yakitagoko so 
yakitahanuku. 

19 Ma 'iobiruku de ma Jou wi mala'ekati 
moi yaino de 'o bui ma ngorana 
yakokipelenga de yakisisupu 'o su-suloko 
go'ona. 'O mala'ekati ge'ena kaingosekau 
'onaka, 

20 "Njotagi ma Jou wi Woaka, ge'enaka 
niaika de niosigilali niosihabari 'o 
nyawa-nyawaka 'o sagala moi-moi ma 
ngale 'o 'ahu ma sungi ge'ena la po'ahu 
de 'o Yesus." 

21 De yodomoteke 'o mala'ekati ma 
demo ge'ena, so 'isori 'ibibini de 
yotagiokau ma Jo'oungu ma Dutu wi 
Woaka. Ge'enaka de yokurue yodotoko 
ge'enaka dau. 'Ena ma 'orasi ge'ena ma 
'Imam ma Amoko de wimote-moteke 
gee yoboa manga lo-lomu ma ngiioka 
yosi'aturu 'o 'Agamaka ma Hakimi 

yomalomu de 'o Yahudioka ma balu- 
balusu. Ge'enaka de 'ona yosuloko 

'o nyawa-nyawa yotagi 'o su-suloko 
yaki'ese 'o buioka la yaki'asa yakisitaari 
'onaka. 

22 Ma gee yakisulo-suloko go'ona 
ya'adonika 'o buioka, 'ena 'o su-suloko 
go'ona koyaki'iwau. So 'ona yolio de 
yosidemo ge'ena 'o hakimika. 

23'Ona yongose yohaki-hakimika, 
"Ngomi miamake 'o bui ma ngorana 
yakuci yosidiaioka, de yojaga-jaga 
go'ona 'o ngoranoka yojagaku. Ma 
gedagee miapelengaka 'ena komoiwa 
miakimake ma dodaka." 

24 Gedagee ma Jo'oungu ma Dutu 
wi Woa ma jo-jaga ma balusu de 
'o 'imam ma sae-saeke yo'isenoka 
yosidemo koge'ena, de 'ona yododato de 
yoherangi. 

25 Ge'enaka de wimoi woboa 'o habari 
wo'asa konee, "Dea-dea, niosigisenosi! 
'O nyawa gee ngini niakibui-buika ne'ena 
'ona 'o nyawa gudai yakidotoko ma 
gu-gudaioka ma Jou wi Woaka." 

26 So ma Jou wi Woa ma jo-jaga ma 
balusu de gee wimote-moteke yaika 
kayaki'esekali 'o su-suloko go'ona. Ma 

kayakikuatuawau sababu yakimodongo 
'o nyawa yoku-kudaika; 'uwa sigado 
yakiriteto. 

27:0) su-suloko go'ona yakisingosama 
yakisitaari 'o 'Agamaka ma Hakimika, 
ge'enaka de ma 'Imam ma Amoko 
wakipirikisaa. 

28 Kawongosekau, "Minitawanonokau 
koge'ena ma guata 'ato 'uwa niosidotoko 
ma ngale 'o Yesus, de ne'ena 
kaniodiaiokauoli. 'Ania do-dotoko ge'ena 
niosi'omangukou 'o Yerusalemuoka. 
Deika niongose bari 'o nyawa gu'una 
wosongene ge'ena ma sababu ngomi." 

2910 Petrus de 'o su-suloko 'iregu 
yosango, "'O nyawaka de ma Jo'oungu 
ma Dutuka, ge'ena ngomi salingou ma 
Jo'oungu ma Dutuka 'ifoloi midomoteke. 

30:0 Yesus gee ngini winisidelokau 
'o salipoka ma ngale winiso-songene, 
ma ma Jo'oungu ma Dutu, gee to 
ngone nanga edete de nanga dotumu 
wisuba-suba, wisimomikokau ngaro 
wosongenokau ma. 

31 De ma Jo'oungu ma Dutu wigoraka la 
wopareta de wi kumati ma ngale wodadi 
saeke de 'o nyawa wosilaha-laha; la'o 
Israeloka yakikula 'o 'orasi yomaogoro 

'o sowono yodiai de manga sowono ma 
Jo'oungu ma Dutu kowosi-singinawau. 

32 Ngomiou ma sakisii 'iodumu ge'ena, 
de mita 'o Ngomasa 'Itebi-tebini gee 
ma Jo'oungu ma Dutu wokula 'o 
nyawa-nyawaka gee wisingou-ngounu." 

33 Gedagee 'o 'agamaka ma balu-balusu 
yo'isenoka ge'ena, de yakito'otasa 
so 'ona ka 'o singina moi yomau 'O 
su-suloko yakito'oma. 

34 Ma 'o 'Agamaka ma Hakimi wimoi 'o 
Farisioka ma nyawa wi ronga 'o Gamaliel. 
'Una 'o 'agamaka wodoto-dotoko gee 
'o nyawa 'iodumu wi'isene. 'Una waie 
woma'oko de wosuloko 'ato 'o su-suloko 
yakisisupukasi tai-taiti. 

35 Ge'enaka de kawongosekau 'o 
'Agamaka ma Hakimika, "Esa moi 
'o Israeloka ma nyawa! Nimatibangi 
niosidi-diai ma ngale 'okia naga gee dua 
ngini niadiai 'o nyawaka go'ona. 

36 Sababu ma sira 'idadiokau 'o 
Teudasoka, gee womamaoku 'una 
'o nyawa ma amoko, sigado poilia 
yaratusu soata widomoteke 'una. Ma 
'una wito'omaka so wimote-moteke gee 
yomakati-tingaoka, de wisigaro ge'ena 
ma kaiisangoka. 

37 Ge'ena 'ipasano, ma 'orasi 'o kawasa 
yakidoimi so manga ronga yosilefo, 
de 'o Yudasioli 'o Galilea ma nyawa 
wakibaja 'o nyawa-nyawa so manga 
gudai widomoteke. Ma 'una mita 
wito'omaka de wimote-moteke go'ona 
yomakati-tingaoka. 

38 So de 'okia naga 'idadiokau 
ne'ena, ngoi tinidongose nginika: 

'Uwa niakido'oanikia 'o nyawa no'ona, 
sababu nako manga do-dotoko de 
manga manarama ge'ena ka 'o nyawaka 
de yaino, ge'ena manga do-dotoko 

de manga manarama ge'ena dua 
kaiisangoka. 

39 Ma nako ge'ena la ma Jo'oungu ma 
Dutuoka de yaino, ge'ena ma raiokau 
koniaki'akunuwa. Bolo dua poilia ngini 
ma Jo'oungu ma Dutu winilawani." 'O 
Gamaliel 'awi demo ge'ena 'o 'Agamaka 
ma Hakimi yosigisene. 

40 So yaki'asokino 'o su-suloko go'ona 
de yakitifo-tifo, de koyosidabiwau 
yosidotokoli ma ngale 'o Yesus. Ge'ena 
'ipasa de yakipidilokau. 

41'O su-suloko go'ona yosupu 'ena ka 
manga morenoka, sababu ma Jo'oungu 

ma Dutu wamaoku 'ona ge'ena yadaene 
yakisito-torou sababu 'o Yesus. 

42 De ka 'o wangeu yosinoimi ma Jou wi 
Woaka de 'o nyawa manga woa-woaka 
yosidotoko de yosihabari 'o Habari ma 
Owa ma ngale 'o Yesus 'una ge'ena 'o 
Koana 'o Nyawa Wosilaha-laha gee ma 
Jo'oungu ma Dutu wosijajiokau. 

6 1 Gee 'ito'ingo de kayokudai monga 
yongaku-ngaku 'o Yesusika. Ma 'orasi 
ge'ena 'o Yahudioka gee 'o Yunani ma 
demo yopake-pake koyosanangiwau 
'o Yahudi totoka. Ma Yahudioka gee 
'o Yunanioka ma demo yopake-pake 
go'ona kayongosekau, "To ngomi 'amia 
nge-ngeweka gee yobao-baokou 'ona 
koyodaenuwa manga bo-bula gee 
yakisiriwo-riwo manga paraluu 'o wange 
'isinoi-noimi." 

2 Ge'enau so 'o su-suloko yamogiooko 
de modidi go'ona, yakitoomuno 'o nyawa 
gee yomote-moteke de de 'ona de 
kayongosekau 'onaka, "Koisurewa nako 
ngomi miomaogoro miositotara ma 
Jo'oungu ma Dutu 'awi demo ma sababu 
ka 'o 'inomo miosigogokoka. 

3So 'Esa moi, yaowa niakiiriki 
yatumudiingi naga nginioka gee manga 

ronga yaowa-owa de 'o Ngomasa 'Itebi- 
tebini yakipa-paretano de yoba-barija, 
gee 'idadioka miakisimanarama ma 
ngale ya'ao 'o manarama ge'ena. 

“La ngomi 'amia singina 'iriidi 
miolahidoa de miosihabari ma Jo'oungu 
ma Dutu 'awi demo." 

>'Ona yoodumu yosimoteke 'o su- 
suloko manga demo ge'ena. Ge'enaka de 
yakiiriki 'o Stefanus, 'una wi ngo-ngaku 
'ikua-kuata 'o Yesusika de 'o Ngomasa 
'Itebi-tebini wiparetano. De 'o Filipus, 

'o Prokhorus, 'o Nikanor, 'o Timon, 'o 
Parmenas de 'o Nikolaus 'o Antiokhia 
ma nyawa. 'O Nikolaus 'una ko 'o 
Yahudiwa ma nyawa, ma wowosamokau 
'o Yahudioka manga 'agamaka. 

6Yatumudiingi go'ona yaki'asa 'o 
su-sulokika, ge'enaka de 'o su- 
suloko yakisilahidoa de manga giama 
yakidetedene yakidaga'asoko ma Jou wi 
barakati. 

7'O Habari ma Jo'oungu ma Dutuno 
koge'enau kaisidagi monga, de yongaku- 
ngaku 'o Yerusalemuoka yodogo kaikudai 
monga. De manga gudai mita 'o 
'imam-'imam yongaku 'o Yesusika. 

8'O Stefanus 'una de wi kuasa ma 
Jo'oungu ma Dutuno, sigado wodiai 'o 
gudai 'o no-nako 'ihera-herangi de 'o hali 
'ila-laagomo 'o kawasa manga bionoka. 

?Ma naga munuka wiributu; 'ona 
ge'ena 'o lo-lomu ma woa ma dutu gee 
yosironga Koyoyongo-yongosuawau 
manga Lo-lomu ma Woa. Ma lo-lomu 
ma woa ma dutu 'ona ge'ena 'o 
Yahudioka ma nyawa 'o Kireneno de 
'o Aleksandriano. 'Ona de 'o Yahudi 
ma nyawa 'o Kilikiano de 'o Asiano, 
yomakaributu de 'o Stefanus. 

10 Ma 'ona koya'akunuwa yaributu 'okia 
naga gee 'o Stefanus wongose, sababu 
'o Ngomasa 'Itebi-tebini wikulaka 'o 
barija ma ngale wobicara. 

11 Ge'enau so yamuruo naga 
yaki'urubokunu la yosidemo 'ato, 
"Ngomi mio'isene 'o nyawa gu'una 
'o Musa de ma Jo'oungu ma Dutu 
wakisiti-tingoono!" 

12 Koge'enau 'ona yosisau-sauku 'o 
nyawa-nyawaka, de 'o Yahudioka ma 
balu-balusika, de mita 'o 'agamaka 
yodoto-dotoika. Ge'enaka de 'ona 
witagoko 'o Stefanus so wi'asa wisitaari 

'o Yahudioka manga 'Agamaka ma 
Hakimika. 

13 De ma sakisii mita yaki'asano, so 'o 
Stefanus wikadengeluku. 'Ona yongose 
'ato, "'O nyawa nu'una wositi-tingoono 
ma Jo'oungu ma Dutu wi Woa 'Itebi- 
tebini, de wositi-tingoono ma Jo'oungu 
ma Dutu wi besesongo gee 'o Musa 
wositota-totara. 

14'Una watagali nanga 'adati gee 'o 
Musa wokulakau ngoneno! De ngomi 
mio'isenokau 'una wongose 'ato 'o Yesus 
'O Nazaretino dua wapiakoro ma Jou wi 
Woa ne'ena." 

150), nyawa yoodumu gee yoboa-boano 
ge'ena 'o 'Agamaka ma Hakimi ma 
lo-lomuoka, wiriungini 'o Stefanusika, de 
'o Stefanus wi biono yamakeka 'iletongo 
'isoka 'o mala'ekati ma biono. 

1 Ge'enaka de ma "Imam ma Amoko 
wosano 'o Stefanusika, "Manga 
galaki ge'ena 'iodumu ma goungu?" 

2 De 'una wosango, wongose 'ato, 
"Esa moi riaka dodoto de 'o Dea-dea! 
Niongano-nganono naneda! 'O Abraham 
to ngone nanga edete de nanga dotumu 
kowomato'orakuwasi 'o Haranika, ma 
'orasi ge'ena ka 'o Mesopotamiakasi 

wogogere, de ma Jo'oungu ma Dutu 
gee woku-kumati ma sala woboa 
womasidumutu 'unaka 

3de wongose, "Ani tonaka de ni 

riaka dodoto namada, de nosikaika 'o 
daeraaka gee dua ngoi tonisidumutu.' 
4So 'o Abraham wamada 'o Kasdim ma 
daeraa de womato'oraka 'o Haranika. 
Maha 'o Abraham ma dea wosongenoka, 
'asa de ma Jo'oungu ma Dutu wosuloko 
'o Abraham womato'oraka ne'ena ma 
daeraano, gee ngini 'Esa moi de mita 
Dea-dea nioodumu niodogogere ne'ena 
naga. 

> Ma 'orasi ge'ena 'o daeraa ne'ena ka 'o 
busanga moi ma, ma Jo'oungu ma Dutu 
kowokulawasi 'o Abrahamuka ma ngale 
'idadi 'awi pusaka. Ma ma Jo'oungu ma 
Dutu wojaji dua wokula 'o Abrahamuka 
de wi ngowaka de wi dangonuku ma 
ngale to 'onau manga pusaka. Ma 'orasi 
ge'ena 'o Abraham wi ngowaka koi'iwa. 

6 Ma koneda ma Jo'oungu ma Dutu 
wongose 'o Abrahamuka: "Ani ngowaka 
de ni dangonuku dua yogogere 'o nyawa 
manga daeraaka 'isoka 'o nyawa ma 
dudunino. 'O daeraa ma dutu 'asa 

yakidiai 'o yongosi de yakihalebiru ma 
do'ingo 'o taunu ratusu soatino. 

7 Ma godagee yosigi-gilaongo 'asa 
takihukumu, de yogi-gilaongo go'ona 
'asa takisisupu ma daeraaka ge'ena de 
dua yosuba ngoino ma ngii ne'enaka.' 

8 Ma Jo'oungu ma Dutu wongoseka 
koge'ena de wi jaji ge'ena wosikuata de 
'o suna. So 'o Abraham wi ngowaka 'o 
Ishak wolahiruku 'o wange tuangere, 
de 'o Abraham wisuna. Ge'enaka de 'o 
Ishakioli 'awi ngowaka 'o Yakub wasuna. 
'Asa de 'o Yakub wakisuna 'awi ngowaka 
yamogiooko de modidi gedagee yodadi 
to ngone 'o Yahudioka nanga edete de 
nanga dotumu. 

?Naga nanga edete de nanga dotumoka 
go'ona wimoi wi ronga 'o Yusuf. 'Una 'awi 
ria-riaka witaleana sigado 'ona wiwukunu 
wodadi yongosi 'o Mesiroka. Ma ma 
Jo'oungu ma Dutu kowimadakawa, 

10 so wisipidili 'o sangisara 'i'ini-'inioka. 
De wisibarakati ma 'orasi waika 'o 
Firaunika 'o Mesiroka manga Koana, so 
'o Firaun wamake wi singina yaowa de wi 
barija ma Jo'oungu ma Dutuno ge'ena, 
sigado wigoraka wodadi gubernur 'o 

Mesiroka de wodadi balusu 'o Firaun wi 
kadatoka. 

11 Ge'enaka de 'idadi 'o baulaco ma 
amoko 'o Mesir de 'o Kanaanoka 
yasuluunuku so 'o nyawa yosangisara. 
Nanga edete de nanga dotumu 'o 
Kanaanoka koyomadamakewau 'o 
'inomo. 

12 So gee 'o Yakub wo'isene 'o Mesiroka 
'o 'inomo de ma 'ena, de wakisuloko wi 
ngowa-ngowaka gee to ngone nanga 
edete de nanga dotumu yotagi dokaika 
'asa ma di-disiraka. 

13 Gee 'ona yaika ma gilio ma modidi, 
de 'o Yusuf wakisidemo wi riaka dodotika 
'ato 'una ge'ena 'o Yusuf. Ge'enau 
ma 'orasi 'asa de 'o Mesiroka manga 
koana wanako ma ngale 'o Yusuf wi 
nyawa-nyawa. 

14 Ge'enaka de 'o Yusuf wobesesongo 
la ma dea 'o Yakub de wi riaka dodoto 
yomato'orakinou 'o Mesirino. 'Ona 
yoodumu yanagi tumudiingi de motoaka. 

15 So 'o Yakub de to ngone nanga edete 
de nanga dotumu yomato'orakika 'o 
Mesiroka, de ge'enakau yomanoa sigado 
yosongene. 

16 Gee yosongene de manga songene 
yosigilio 'o Sikhemika 'o Kanaanoka, 
la yakipo'osuku 'o Hemoroka manga 
tonaoka 'o Abraham wa'ija-'ijano. 

17 Gee ma 'orasi rekeni ya'adonoka ma 
Jo'oungu ma Dutu wi jaji 'o Abrahamuka 
wositotomo, to ngone nanga nyawa 'O 
Mesiroka kayokudai monga yodogo. 

18 De ino ma Koana wimoi wopareta 'o 
Mesiroka 'una kowinakowa 'o Yusuf gee 
wosongenokau. 

19 Ma Koana gu'una nanga nyawa 
wakisido-doko, de wotingkai to ngone 
nanga edete de nanga dotumika. 

'Una wakipakisaa manga ngowaka ma 
di-dingoono 'asa kailahiruku yakoki'umo 
la 'isongene. 

20 Ge'enau ma 'orasi, de 'o Musa 
wolahiri. 'Una 'o ngowaka ma giau ma 
sure moi. 'O mede sa'ange 'una de 'awi 
balusu. 

21 De gee wiasinika de 'o Firaun wi 
ngowaka 'o ngeweka mi'ese so mipiara 
'isoka to muna mi ngowaka ma dutu. 

22:0) Mesiroka manga do-dotoko 
moi-moi wisikokidotoko, so 'una 'o 
nyawa gee ma kumati 'iamoko ma sala 
'awi demoka de wi manaramoka. 

23 Ma 'orasi 'o Musa wi taunu nagi soata, 
de womau wotagi wakilega 'awi nyawa 'O 
Israeloka 'ona kokia. 

24 De wimake 'o Mesir ma nyawa 
wisikisaa 'o Israel ma nyawaka wimoi, so 
'o Musa wosibooi so wito'oma 'o Mesir 
ma nyawa gu'una. 

25'0) Musa womangano-nganono dua 
'awi nyawa yasahe 'ato 'una ma Jo'oungu 
ma Dutu wipake ma ngale yakisilaha de 
yakisipidili manga sangisara ma dodaka. 
Momongo 'ona koyasahewa. 

26 Ko ma wangede de wakimakeli 
'o Israel ma nyawa yamididi 
yomakapesana. Ge'enaka de 'una 
wakisikatiai wongose, 'Ngini ne'ena ka 'o 
'esa moi de 'ido'oa so niomakapesana?' 

27 Ma gee wopesa-pesana wimoi 
'awi di-diai 'isowo-sowono, 'o Musaka 
wiitomo de kawosanokau, 'Ee! Nago'ona 
nigorakie nodadi balusu de nodadi to 
ngomi mia hakimi? 

28 Bolo nomau noito'oma mita 'isoka 'o 
Mesir ma nyawa ka'uginika?' 

2910 Musa wo'isenoka 'okia naga 'o 
nyawa gu'una wongose, de 'una woowara 
'o Mesiroka de womanoa 'o Midianoka. 

Ge'enaka doka 'una womodoka so wi 
ngowaka 'o nauru yamididi. 

30 Ge'enaka de 'o taunu nagi soata, 
de 'o mala'ekati moi 'iboa 'o Musaka 'o 
tonaka 'ika-kakasaka 'o Sinai ma gigie 
ma dateoka. 'O mala'ekati ge'ena 'iboa 
'o 'uku ma lurusu ma dodaka. 'O 'uku 
ge'ena 'o 'ubutino 'isupu. 

31'O Musa woherangi wamake ge'ena, 
so waika womasisori-sorika monga ma 
ngale womau wanako 'okia ge'ena. 
Ge'enaka de wo'isene ma Jou wi 'ilingi 
'ingose, 

32 'Ngoi ne'ena ma Jo'oungu ma Dutu, 
'ani edete de ni dotumu 'o Abraham 
de 'o Ishak de 'o Yakub 'isuba-suba.' 
'O Musa wimodongo kawoti-tirine so 
kawomalegawau ge'ena ma 'ubutika. 

33 Ge'enaka de ma Jou wongoseli, 
'Na'aikika 'ani sandali sababu 'o tonaka 
gee ngona noma'oko-'okodeka ge'ena 
'itebi-tebini ngano ngoi naga ne'enaka. 

34 Ngoi takimakekau de takisinginakau 
'ai kawasa 'o Mesir ma tonaoka, gee 
manga 'ahu 'isangisara ma sala. De 
to'isenokau yomasigasoko, so tauku 
la takisisupu 'o Mesir ma tonaoka. So 

ne'ena, nainou! Ngoi tonisuloko nolio 'o 
Mesir ma tonaika.' 

35 Dea-dea de ngini, 'Esa moi riaka 
dodoto. 'O Musa nu'unau gee 'o Israel 
ma nyawa kowidomotekuwa de yongose 
konee: 'Nago'ona nigorakie nodadi to 
ngomi mia balusu de mia hakimi?' Ma 
ngaro koge'ena ma, 'unau ge'ena ma 
Jo'oungu ma Dutu wisuloko la wodadi 
balusu de wakisilaha, ma ngekomo 
'o mala'ekati gee widoboa 'o 'ubutu 
'iluru-lurusoka. 

36'O Musau ge'ena wakisibalusu 'o 
Israeloka yosupu 'o Mesiroka, de 
wokadiai 'o no-nako 'ihera-herangi de 
'okia sonaa kobiasawa 'o Mesiroka, 'o 
Ngooto 'Ite-terebekoka, de 'o tonaka 
'ika-kakasaka ma do'ingo 'o taunu nagi 
soatino. 

37'O Musau mita wongose 'o Israel ma 
nyawaka, 'Ma Jo'oungu ma Dutu 'asa 
winikula 'o nabii moi gee woiriki naga 
nginioka, 'isoka 'una woiiriki ngoi!’ 

38'O Musau ge'ena gee naga 'o 
Israeloka manga sigoronaka 'o tonaka 
'ika-kakasaka, wodadi 'o mala'ekati ma 
demo wosidowa-dowanga nanga edete 
de nanga dotumika gee wisidemo 'o Sinai 

ma gigieka. 'Unau ge'ena wadawongo 
de wositotara ngoneno 'o besesongo la 
nanga 'ahu 'isure ma Jo'oungu ma Dutu 
wi bionoka. 

39 Ngaro koge'ena ma to ngone 
nanga edete de nanga dotumu 
kowisingounuwa. 'Ona wiitomo de 
yomau yolioli 'o Mesirika. 

40 Ona yongose 'o Harunika, 'Miniditiai 
mia patongo la ge'enau misibalusu. 
Sababu ngomi komimasinakowau 'okia 
'idadi de 'o Musa gee mi'asa misisupu 'o 
Mesiroka!' 

41:0 Harun womodeke so yodiai 'o 
patongo 'o ngai moi 'isoka 'o sapi ma 
ngowaka, de yositedene manga su-suba 
'asa de 'o rame yodiai ma ngale yasuba 
to 'ona ma sirete manga giama ma 
jo-jobo. 

4250 ma Jo'oungu ma Dutu 
kowakikalesanguawau de 
kawakisidipidilika yasuba 'okia 
sonaa 'ita-tarangi 'o diwangoka. Ge'ena 
'imakadaene de 'isoka naga 'isilefokou 'o 
nabii manga bukuoka konee: 'Ee, Israel 
ma nyawa! Ngini 'o haewani niotoaka 
de niosisuba ma do'ingo 'o taunu nagi 


KISAH PARA RASUL 7.43-45 47 


soatino 'o tonaka 'ika-kakasaka ge'ena 
ma dumutu ko ngoinowa niosisuba. 

43'Ania barahala 'o Molokhiou ge'ena 
ma woa nia'asa-asa, niosida-da'asa de 
nia barahala 'o patongo 'isoka 'o ngoma 
ge'ena la 'o Refan. Ge'enau niadiaiku ma 
ngale niasuba. Sababu ge'ena ngoi 'asa 
tini'umo 'o gurutika doka 'o Babel ma 
daeraaka.' 

44'O woa ma dingoono gee ma Jo'oungu 
ma Dutu woboa-boa 'o nyawano ma 
ngii, gee to ngone nanga edete de 
nanga dotumu ya'asa-'asa 'o tonaka 
'ika-kakasaka, 'o woa ge'ena yodiai 
moteke ma Jo'oungu ma Dutu wi pareta 
'o Musaka. De moteke ma dulada gee 
ma Jo'oungu ma Dutu wosidumutokau 'o 
Musaka. 

45 Ge'enaka de 'o woa ge'ena nanga 
edete de nanga dotumu ya'asali ma 
'orasi 'ona de 'o Yosua yotagi ya'ese 
'o daeraa gee ngone podo-dogogere 
ne'ena. 'Ona ya'ese 'o nyawa ma somoa 
manga giama ma soatoka, gee ma 
Jo'oungu ma Dutu wakiginiiki nanga 
edete de nanga dotumu manga bionoka. 
'O woa ge'ena, ge'enaka dau sigado 'o 
Dautu wopareta. 

46'O Dautu ma Jo'oungu ma Dutu wi 
singina wasanangi. De 'una woga'asoko 
ma Jo'oungu ma Dutuka la wosidabi 
'o woa moi wosigoko, ma ngale to 
ma Jo'oungu ma Dutu gee 'o Yakub 
wisuba-suba. 

47 Ma ka 'o Salomo wodiai ma woa 
ge'ena, ma ngale to ma Jo'oungu ma 
Dutu. 

48 Duga ma Jo'oungu ma Dutu gee 
woku-kumati ma sala kowodogogeruwa 
'o woaka gee 'o nyawa yodi-diaiku, 'isoka 
naga 'o nabii manga bukuoka 'isilefoku 
konee: 

4910 diwanga ge'ena 'ai go-gogere 
'ika-karamati, de 'o dunia ge'ena 'ai dou 
ma ba-bangini. 'O woa gee kokia niomau 
niditiai gee yadaene tomanoa? De 'o ngii 
kiaka ma ngale ngoi tomaomasa? 

>0 Ngoiou todiaiku 'okia sonaa moi-moi!' 
Ma Jo'oungu ma Dutu koge'ena wongose. 

>i'Esa moi ngini ma goungu de 
nio'opinoka, de 'isusa niosingounu ma 
Jo'oungu ma Dutuka. Nimatopongonokau 
ma Jo'oungu ma Dutu wi demokal Ngini 
'isoka nia edete de nia dotumu so 
kaitaurika nialawani 'O Ngomasa 
'Itebi-tebini. 

>2 Bika kiaka 'o nabii gee 'ania edete 
de nia dotumu koyakihalebiruwa? 

'Ania edete de nia dotumou go'ona 
yakito'oma ma Jo'oungu ma Dutu wi 
su-suloko gee ma sirasi yosikawasakau 
'ato ma Jo'oungu ma Dutu 'awi Ro-riwo 
wosingou-ngounu dua woboa. 'Una 
woboakau de ngini ne'ena 'ania Singina 
'itorou 'unaka so winisisarakani de 
winito'oma. 

23'0 mala'ekati-mala'ekati nisitotarokau 
ma Jo'oungu ma Dutu wi besesongo 
moi-moi, ma ngini koniamotekuwa." 

24:0 'Agamaka ma Hakimi go'ona 
kayo'isenoka gee 'o Stefanus wongose- 
ngose 'iodumu ge'ena, de yomadegese 
ma ngale so manga do'otasa 'irama. 

>> Ma 'o Stefanus 'o Ngomasa 'Itebi- 
tebini wiparetano, womatagade 'o 
diwangie de wamakede ma Jo'oungu 
ma Dutu 'awi darangi de 'o Yesus 
woma'okode 'awi giniraoka 'o Koana ma 
ngiioka kaisureli so. 

>6'O Stefanus wongose, "'Etei! 'O 
sorogaa 'ipelenga de towimake 'o Nyawa 
ma Ngowaka woma'okode ma Jo'oungu 
ma Dutu wi giniraoka!" 

>/ De yohaki-hakimi go'ona manga 
ngauku yakokiti'imuoka de yomapoa- 
poaka, deika ka ma moioko wigo'ora. 

>8'Ona wisisupuka 'o kota ma 
dudunoka, 'asa de wiriteto. 'O nyawa 
yosa-sakisii go'ona manga pakeangi 
yosido-dogumika 'o dogu'uru wimoioka 
wi ronga 'o Saulus. 

2910 Stefanus wiriteto ma gu-gudaioka, 
de womasigasoko, "Jou Yesus, 'ai 
ngomasa nadawongo!" 

60 Ge'enaka de womatalibukuku de 
womapoaka wakua-kuatie, "Jou, 'o 
so-sowono ne'ena 'uwa nakisidaene 
'onaku!" Ka koge'ena wongoseka de 
wosongenokau. 

1 De 'o Saulus wosanangi mita 

'o do'oma ge'ena. 'O Stefanus 
wosongenoka de kage'ena ma wange 
mita 'o jamati 'o Yerusalemuoka 'ikurue 
yakisikisaa ma sala sigado 'o nyawa 
yongaku-ngaku yoodumu yokapiakoro 
'o Yudea de 'o Samaria ma daeraaka. 
So ka 'o su-sulokou duga ge'ena 'o 
Yerusalemuokasi yogogere. 

2:0 Stefanus wosongenoka de 'o 
nyawa gee ma Jo'oungu ma Dutu 
wisingou-ngounu 'o Stefanus wipo'osuku 

de widagari, de manga singina posironga 
'isusaka. 

3 Ma 'o Saulus womariwo womau 
wasotumu 'o jamati. 'Una wotagi 'o 
woa-woaka de 'o nyawa yongaku-ngaku 
'o Yesusika waki'asa wakisingosama 'o 
buika. 

4'O nyawa yongaku-ngaku gee yopi- 
piakorika go'ona yosihabari 'o Habari ma 
Owa ma Jo'oungu ma Dutuno kiaka naga 
bato. 

>'O nyawa wimoi 'awi ronga 'o Filipus, 
'una wotagi 'o Samaria ma kotaka. De 
ge'enaka doka wositotara ma ngale ma 
Koana 'o Nyawa Wosilaha-laha gee ma 
Jo'oungu ma Dutu wosijajiokau. 

6 Gedagee yo'isene 'o Filipus wobi-bicara 
de yamake 'o no-nako 'ihera-herangi 
wokadiai, de manga gudai yosigisene 
'okia naga 'o Filipus wongose. 

7 Sababu 'o sagala tokata gee 'o nyawa 
manga gudaioka yakidongosamuku, 
'isupuokau kaima'ore-'orese. 'O nyawa 
yolugu-lugu de yoliga-liga mita manga 
gudai wakisi'aiki. 

8 So 'o kawasa 'o Samaria ma kotaka 
ge'ena posironga yomorenoka. 


KISAH PARA RASUL 8.9-13 52 


?Ma ma kotaka ge'ena wimoi wi ronga 
'o Simon gee ma eta 'o do'ingou 'o 
Samaria ma nyawa wakidiai yoherangi 
de to 'una 'awi dawa-dawari. 'Una 
wakisidemo 'ato 'una ge'ena ko 'o nyawa 
biasawa. 

10 So ma rai ma kotaka ge'ena 'o 
nyawa yoamoko de yotingoono yoodumu 
posironga wikalesangioka. 'Ona yongose 
'ato 'o Simon 'una ge'ena ma Jo'oungu 
ma Dutu wi kuasa ma amoko gee 
yosironga 'o Kuasa ma Dekuoka. 

11 Duru ma do'ingonou 'una 'o nyawa 
wakidiai yoherangi de to 'una 'awi 
dawa-dawari ma guata, sigado 'o nyawa 
posironga wisigisenoka. 

12 Ma 'o Filipus wakisitotara 'o Habari 
ma Owa ma ngale kokia ma Jo'oungu 
ma Dutu wopareta 'awi kawasaka de ma 
ngale ma Koana 'o Nyawa Wosilaha-laha 
gee ma Jo'oungu ma Dutu Wiiri-iriokau 
gu'una ge'ena la ma Yesus Kristus. So 
yongaku 'o Habari ma Owa ge'ena de 
yaki'osiki 'o nauru de 'o ngeweka. 

13'0 Simon ma sirete mita wongaku. De 
gee wi'osioka de kawomote-motekou de 
'o Filipus. 'O Simon sigado kawoki-kiliri 


KISAH PARA RASUL 8.14-19 53 


gee wamake 'o no-nako 'ihera-herangi 
'idadi. 

1410) su-suloko 'o Yerusalemuoka gee 
yo'isene 'ato 'O Samaria ma nyawa 
yadawongokau ma Jo'oungu ma Dutu wi 
demo, sababu ge'ena yosuloko 'o Petrus 
de 'o Yohanes dokaika yotagi. 

150) Petrus de 'o Yohanes yototarika 
de yolahidoa la 'o Samaria ma nyawa 'O 
Ngomasa 'Itebi-tebini yakidogogere. 

16 Sababu 'onaka komoiwasi 'o 
Ngomasa 'Itebi-tebini yakidoboa. 'Ona 
'asa kayaki'osioka, yaki'osiki ma ngale 
yakisikatoomu de ma Jou Yesus. 

17 Ge'enaka de 'o Petrus de 'o Yohanes 
manga giama yakidatamiku 'o Samaria 
ma nyawaka, de 'o Ngomasa 'Itebi-tebini 
yakiduguti so 'imanoa manga singinaka 
la yakipareta. 

180 Simon wanako 'ato 'ona 'o 
Ngomasa 'Itebi-tebini yamake ge'ena 
sababu 'o su-suloko manga giama 
yakidatami, so ma rai 'o Simon wa'asa 'O 
pipi 'o Petrus de 'o Yohanesika, 

19 ge'enaka de wongose, "Nikulano 
mita 'o kuasa ge'ena la nako ngoi 
mita takidatami 'ai giama nago'onaku 

bato, 'o nyawa go'ona 'asa 'O Ngomasa 
'Itebi-tebini yamake." 

20'O Petrus wosango, "Notorouoka 
ngona de 'ani pipi ge'ena! Ngona 
nongose ma Jo'oungu ma Dutu wi 
co-catu 'idadi na'ija de 'o pipi? 

21 Sababu 'ani singina ko de ma 
gounguwa ma Jo'oungu ma Dutuka, so 
ngona koidadiwa nomanarama de de 
ngomi. 

22 Sababu ge'ena namada 'ani di-diai 
'ito-torou ge'ena, de nomaga'asoko 
ma Jouka la kowosi-singinawau 'ani 
di-dibangi 'ito-torou ge'ena. 

23 Sababu ngoi tanako ngona ka 'o 
daleanou ni'omangie, de 'o dorou 
nisiyongosi" 

24 Ge'enaka de 'o Simon kawongosekau 
'o Petrus de 'o Yohanesika, "Niriwosi 
nioga'asoko ma Jouka la ngini, 'Esa moi, 
niongose-ngosekau gee ka moi ma 'uwa 
'idadi ngoioka." 

25 De 'o Petrus de 'o Yohanes gee 
yosijaritaka 'okia naga gee yonakokau 
de yamakekau ma ngale 'o Yesus de 
yosihabari ma Jou wi demo, deika yolio 
'o Yerusalemude. De manga do-dagioka, 
'ona yositotara 'o Habari ma Owa 'o 

Samaria ma soa-soanoka 'o soana 'O 
gudai yodulu. 

26 Ma Jou wi mala'ekati moi 'ingose 'o 
Filipusika, "Notagi dakuie 'o koresarade, 
'o ngekomie gee 'imakadotara 'o 
Yerusalem de 'o Gaza." 'O ngekomo 
ge'ena 'irii-riidi. 

27 Ge'enaka de 'o Filipus womajobokau. 
Ma 'orasi ge'ena wimoi 'o Etiopia 
manga kadatoka woma-manarama wi 
do-dagioka wolio wi soanika. 'Una ge'ena 
'o nyawa ma amoko gee wojaga-jaga 
ngo Kandake 'o Etiopia manga Koana 'o 
ngeweka mi harataa 'iodumu. 'O nyawa 
gu'una wotagiokau 'o Yerusalemuka ma 
ngale wosuba ma Jo'oungu ma Dutuka 
de ne'ena wolio 'awi kudaku woparene. 
Wogogeruku 'awi kuda ma gorobaka 
ge'ena de wabaca ma Nabii Yesaya 'awi 
buku. 

28 (8:27) 

230) Ngomasa 'Itebi-tebini kaingosekau 
'o Filipusika, "Tagi nomasisori 'o 
gorobaka ge'ena." 

30 So 'o Filipus waika de wosigisene 'o 
nyawa gu'una wobaca 'o Yesaya 'awi 
buku. 'O Filipus wosano 'unaka, "'Aba, 
nasahe ge'ena nabaca-baca gee?" 

31 De 'una wosango, "Kokia ngoi 
'idadi tasahe nako komoiwa yosiwaiti 
ngoino?" Ge'enaka de 'una wisigaro 'o 
Filipus wodoa 'o kuda ma gorobade so 
yomasidogogeruku. 

32 Nedau ma Buku 'Itebi-tebini ma 
bo-bula wabaca-baca gee 'ingose 'ato, 
"Una 'isoka 'o domba yatuda ma 
ngale yatoaka. De 'isoka 'o domba 
ma ngowaka koipoakuwa nako ma 
gogo yaguti, koge'enali mita 'una 
kowobicarawa ka 'o betongo moi ma. 

33 'Una wisito-torou de wikadiai 
koiloawa. Wiso-songene 'o duniaka 
ne'ena sigado komoiwa moi naga 
yosijarita to 'una 'awi ngowaka de wi 
dangono." 

34:0) Etiopiano gu'una wongose 'o 
Filipusika, "Bika noisidemo 'o nabii 
nu'una 'awi dumutu nagu'unaka? 'Una 
ma sireteka bolo 'o nyawa 'ireguka?" 

35 So 'o Filipus wagorakoli ma bo-bula 
ge'ena de wosiwaiti. De ge'enau ma titi 
wosikurue wositotara 'o Habari ma Owa 
ma ngale 'o Yesus 'o nyawa ma amokika 
gu'una. 

36 Manga do-dagi ma sigoronaka de 
ya'adono 'o ngii moi de ma 'akeroka, 

de 'o nyawa ma amoko gu'una 
kawongosekau, "Ee, 'o 'akere ma gedau 
so po'uti la noi'osikou!" 

37 ['O Filipus wongoseu, "'Aba, nako 
nongaku de 'ani singina ma goungu, 
'idadi toni'osiki." De 'una wosango, "Ngoi 
tongaku ma Jou Yesus Kristus ge'ena ma 
Jo'oungu ma Dutu wi Ngowaka."] 

38 Ge'enaka de 'awi kuda wosiogoro. 
Wosiogoruku de yamididi go'ona yo'uti 'o 
'akeruku so 'o nyawa ma amoko gu'una 
'o Filipus wi'osiki. 

39 Gedagee yomabaorie de 'o Ngomasa 
'Itebi-tebini 'o Filipus wi'esekau, so 'o 
nyawa ma amoko 'o Etiopiano gu'una 
kowimakewau 'o Filipus. Ma 'una 'awi 
do-dagi wosigila 'ena kawomore-morene. 

40 De 'o Filipus womanako 'ena 'o 
Asdod ma kotakau. De gee wosigila 'awi 
do-dagi, 'una wosihabari 'o Habari ma 
Owa ma ngale 'o Yesus 'o kota 'isinoimika 
sigado wototara 'o Kaisareano. 

1 Ma 'orasi ge'ena 'o Saulus 

kawodemeki wakisikisaa de 
wakito'oma 'o nyawa yongaku-ngaku 
'o Yesusika. 'Una wotagi ma 'Imam ma 
Amokika, 

2de woga'asoko 'o surati wikula la 
wotagi 'o Yahudioka manga lo-lomu ma 
woa ma balu-balusika 'o Damsyikoka, la 
nako ge'enaka doka wakimake yongaku- 
ngaku go'ona, ge'ena wakitagoko de 
waki'asa 'o Yerusalemuka. 

3'Awi do-dagi ma sigoronaka wosiika 'o 
Damsyikika, so gee wasoriokau ma kota 
ge'ena de 'o diwanguku kayasorogaku 'o 
darangi widisiwara wisigilolitino. 

4'Una kawosidapagaruku 'o tonaoka 
de wo'isene 'o 'ilingi moi 'ingose 'ato, 
"Saulus, Saulus! 'Ido'oa so noisikisaa?" 

>'O Saulus wosano, "Aba, ngona 
nago'ona?" 'O 'ilingi wo'isenoli 'ingose 
'ato, "Ngoi ne'ena 'o Yesus gee 
noisisikisaa. 

6 Ma ne'ena nomomikie de nosikaika 
'o Damsyik ma kotaka, ge'enaka 'asa 
nisidemo 'okia salingou nodiai." 

7:0 nyawa gee yomote-moteke de 
'o Saulus kayosidiriiduku sababu 'ona 
yo'isene 'o 'ilingi ge'ena ma komoiwa 
yakimake. 

8 Ge'enaka de 'o Saulus woma'oko de wi 
ako wapelenga, ma kowomasimakewau. 
So 'ona wi giamika ya'ao de wituda 
yowosama 'o Damsyikika. 

2'O wange sa'angeno 'una 
kowomasimakewa de ka ma eta 
ma kowo'odomuwa de kowo'okeruwa. 

100 Damsyikoka wimoi 'o Yesusika 
wongaku-ngaku wi ronga 'o Ananias. 

'O mo-make moi ma dodaka, ma Jou 
wongose 'o Ananiasika, "Ananias!" 'O 
Ananias wopalusu, "Ee Jou!" 

11 Ma Jou wongose, "Ne'ena notagiou 
'o Yudas wi woaka 'o Ngekomo 'Ibo- 
boootika. Ge'enaka doka nosano 'o 
nyawa wimoi wi ronga 'o Saulus 'o 
Tarsusino. 'O nyawa gu'una wolahidoa 
ma gu-gudaioka 

12 de 'o mo-make moi ma dodaka 'una 
wimake wimoi, ge'ena la 'o Ananias, 
waika 'unaka de wi giama widatamiku la 
'una womasimakeli." 

130 Ananias wosango, "'Etei Jou, 'o 
nyawa gu'una to'isenokau 'o kawasa 
kawingose-ngose 'ato 'unau ge'ena 
posironga wakisikisaaka 'o nyawa 
yongaku-ngaku 'o Yerusalemuoka. 

14 De ne'ena 'una woboanou ne'enaka 
de wi surati 'o 'imam ma sae-saeoka ma 
ngale wisidabi wakitagoko 'ani kawasa." 

15 Duga ma Jou wongose 'o Ananiasika, 
"Kanotagi bato! Sababu 'una towiirikokau 

la wosidagi 'ai manarama. 'Ai manarama 
ge'ena la woisihabari naga ko 'o 
Yahudiwa ma nyawaka, de gee 
koyowosa-wosamuwa 'o Yahudioka 
manga 'agamaka. Mita 'o koa-koanika 
de 'o Israel ma nyawaka. 

16 De ngoi ma sirete 'asa towisidumutu 
ma sangisara 'iodumu gee salingou 
wamoku sababu woimoteke ngoi." 

17 Ge'enaka de 'o Ananias wotagiokau 
ma woaka ge'ena de wi giama widatami 
'o Saulusuku de wongose, "Esa moi 
Saulus, ma Jou Yesus gee ngona 
wonimake ma 'orasi ni do-dagioka 
nosikaino ne'enano, 'una wosuloko ngoi 
taino la ngona 'idadi nomasimakeli de 
'o Ngomasa 'Itebi-tebini 'imanoa ni 
singinaka la nipareta." 

18Ka ma 'orasi ge'ena de 'isoka 'o 
naoko ma dungiri 'iotaokau 'awi akoka 
so womasimakekauoli. Ge'enaka de 
wi'osikokau. 

19 De gee wo'odomoka de 
wokuatokauoli. 'O Saulus 'o wange 
muruoka naga womanoa 'o nyawa 
yongaku-ngakuoka 'o Damsyikoka. 

20 Deika wogila-gila 'o Yahudioka manga 
lo-lomu ma woa-woaka de wositotara 

'ato 'o Yesus ge'ena ma Jo'oungu ma 
Dutu wi Ngowaka. 

2110) nyawa yoodumu yoherangi ma 
sala gee yo'isene 'o Saulus wi do-dotoko. 
'Ona yomakadongose 'ato, "'Etei, so 
'unau ge'ena 'o nyawa yongaku-ngaku 
wakibootukou 'o Yerusalemuoka de! 

De 'una woboa ne'enano ma ngale 
wakitagoko de waki'asa 'o 'imam ma 
sae-saekika." 

22 Duga 'o Saulusoka 'o kuasa kaidogo 
monga gee wakisidemo wosinyata 'ato 
'o Yesus ge'ena 'o Koana 'o Nyawa 
Wosilaha-laha, sigado 'o Yahudioka gee 
yomanoa-noa 'O Damsyikoka yoherangi 
ma de koidadiwa yosingelo. 

23 Ge'ena 'ipasano koito'ingowa de 'o 
Yahudioka yomasigaro yomau 'o Saulus 
wito'oma. 

24 Ma, manga singinaka ge'ena 'o 
Saulus wanakokau. 'O wange de'o obiri 
wida-damaa 'o kota ma ngorana ma 
amokoka yomau wito'omau. 

25 Duga ma moi ge'ena 'o obiruku de 'o 
Saulus wi do-domoteke wi'ese wisiowara 
'o rata ''amo-amokoka widosongodauku, 
'asa de wisiwara doka ma kota ma 
tembok ma dudunuku. 

26 De 'o Saulus 'o Yerusalemuka wotagi 
so kadoka waika de womau womasiganu 
de 'o Yesus wi do-domoteke. Ma 'ona 
kayakimodongoka, sababu kowingakuwa 
'ato 'una mita wodadiokau 'o Yesus wi 
do-domoteke. 

27 Ma 'o Barnabas waika 'o Saulus 
wi'ese, so wi'asa 'o su-sulokika. De 
wakidajarita gedagee 'o Saulus wi 
do-dagi ma sigoronaka de ma Jou 
wimake de kokia ma Jou wobicara 'o 
Saulusika. 'O Barnabas wosidemo mita 
ma ngale kokia 'o Saulus womoroini 
wodotoko 'o Damsyikoka ma ngale 'o 
Yesus. 

28 Ge'enau so 'o Saulus widawongo 
so womanoa de de 'ona de 
yomakasupuwosama. De posironga 
womoroinoka wodotoko ma ngale 'o 
Yesus 'o Yerusalemuoka wakilolituku. 

29 "Una wodotoko ma de yomakaributu 
mita de 'o Yahudioka gee yopake-pake 
'o Yunanioka manga demo, ma 'ona 
yomariwo yomau wito'oma. 

30 Gedagee 'o jamati yo'isenoka ge'ena, 
de 'ona 'o Saulus wi'asa 'o Kaisareaku. 
Ge'enaka de wisidingoto 'o Tarsusuku. 

31 De 'o jamati 'o Yudeaka, 'o Galileaka 
de 'o Samariaka 'iodumu 'ikokiriidokau 
de wisitedene de wisingounu ma 
Jo'oungu ma Dutu. De 'o jamati go'ona 
'o Ngomasa 'Itebi-tebini yakiriwo, 
so kayokudai monga yoganapu de 
kayokuata monga. 

3210 Petrus wotagi woki-kiloliti walega 
'o jamati wanga-ngaimoi. Ma moi ge'ena 
'una wakilega ma Jou wi kawasa 'o Lida 
ma kotaka. 

33 Kadoka de wimake wimoi wolugu- 
lugu wi ronga 'o Eneas, 'o taunu 
tuangerou kowomomi-momikuawau 'awi 
dangiroka. 

34:0 Petrus wongose 'o Eneasika, 
"Eneas, ma Jou Yesus Kristus wonisi'aiki. 
Nomomikie de nosidiaika 'ani dangiri." 
Kage'ena de 'o Eneas womomikokau. 

35 So 'o Lida de 'o Saron ma nyawa 
wimake 'o Eneas kowoluguwau de 
yokokingaku 'o Yesusika. 

36 De 'o Yope ma kotaka mimoi mi ronga 
ngo Tabita, muna ge'ena mongaku- 
ngaku 'o Yesusika. 'Ami ronga ge'ena 
nako 'o Yunanioka, ge'ena yongose 'ato 
ngo Dorkas, ngone tanu, "'o Maijanga". 

Muna kaitaurika modiai yaowa-owa de 
makiriwo 'o nyawa yosusa-susa. 

37 Ma 'orasi ge'ena mopanyake de 
mosongene. Gee mi maieti ya'osioka, de 
mitamideu daku 'o lotengoka. 

3810 Yope, 'o Lidaka 'ena koikurutikawa 
rekeni. So gee 'o Yesus wi do-domoteke 
'o Yopeka yo'isene 'ato 'o Petrus 'o 
Lidaka, de 'ona yosuloko yamididi 
yotagi 'o Petrusika de yobesesongo 'ato, 
"Nomataitino ne'enano." 

3910 Petrus wo'isenoka 'o besesongo 
ge'ena de waie woma'oko de 
wakimotekokau. Yototarika kadoka 
de wisidoa 'o lotongie. 'O nge-ngeweka 
'o bao-bao ge'enaka yoboa-boano gee 
yoodumu 'o Petrus widoomuno de yo'ari 
de yosidumutu 'unaka 'o baju de 'o juba 
gee ngo Dorkas makidu-dugurituku ma 
'orasi kamowango-wangosi. 

4010 Petrus wosuloko 'ona yoodumu 
yosupuka, de wotalibukuku de 
wolahidoa. Ge'enaka de wodaarika 
ngo Dorkas mi maietioka de wongose, 
"Tabita, nomomikie!" So ngo Dorkas 
momapelenga de gee mimake 'o Petrus 
de mogogerieu. 

41 Ge'enaka de 'o Petrus wa'ao 'ami 
giamika de miriwo moma'oko. Deika 
'o Petrus waki'asoko yongaku-ngaku 
de 'o nge-ngeweka yobao-bao gee, de 
wongose 'ato, "Numudau ngo Dorkas 
mowangodeu!" 

42'Okia naga 'idadiokau gee ma habari 
'itagi 'o Yopeka yakilolituku, so 'o nyawa 
manga gudai yongaku 'o Yesusika. 

4310 Petrus ge'enaka wogogere 'o 
wange muruosi naga wimoi 'o haewani 
ma kai woma-manarama wi woaka wi 
ronga 'o Simon. 

1 0 1'0 Kaisarea ma kotaka wimoi wi 

ronga 'o Kornelius. 'Una 'o Italia 

manga solodado 'o bolu moi ma kapita. 

2'Una woloa-loa de ma Jo'oungu ma 
Dutu wisingou-ngounu, de 'awi woa 
ma dodaku yoodumu wisuba-suba ma 
Jo'oungu ma Dutuka. 'Una wakiriwo 'o 
Yahudioka yosusa-susa manga gudai, de 
kaitaurika wolahidoa ma Jo'oungu ma 
Dutuka. 

3Ma moi ge'ena poilia 'o takoro 
sa'ange 'o wange daingikau de wamake 
'iwai-waiti 'o mo-make ma sigoronaka, 
ge'ena la ma Jo'oungu ma Dutu wi 

mala'ekati moi 'iboa de wi'asoko, "Ee 
Kornelius!" 

4'O Kornelius wodi-diriidi 'o mala'ekati 
ge'ena 'ena kawimodo-modongika de 
kawongosekau, "Okia naga 'Aba?" 'O 
mala'ekati ge'ena 'isango, "'Ani lahidoa 
ma Jo'oungu ma Dutu wadawongokau, 
de ma Jo'oungu ma Dutu 'awi singina 
yadaene 'o nyawa yosusa-susa 
nakiriwokau. De 'una kawonisi-singina. 

> So ne'ena nakisuloko 'o nyawa yotagi 
dakuie 'o Yope ma kotade la wi'asoko 'o 
Simon gee wi ronga ma dutu 'o Simon 
Petrus. 

6'Una womasido-dogumika wimoi 'o 
haewani ma kai woma-manaramoka wi 
ronga 'o Simon, gee womanoa 'o ngooto 
ma batingoka." 

7 Gedagee 'o mala'ekati 'ibi-bicara 'o 
Korneliusika 'itagioka de 'o Kornelius 
waki'asoko 'awi ro-riwo wi woaka 
yamididi de 'awi solodado wimoi 
woloa-loa. 

8'O Kornelius wosijarita 'onaka 'okia 
naga gee wamakekau, ge'enaka de 
wakisuloko yotagi dakuie 'o Yope ma 
kotade. 

?Ma wangede yaruange go'ona 
manga do-dagi ma sigoronaka rekeni 
ya'adonoka 'o Yope ma kotaka, de 'o 
wange 'ikorona 'o Petrus wodoa 'o woa 
ma dekude ma ngale womalahidoa. 

10 Ge'enaka de wisawini 'imeki, so 
womau wo'odomo. 'O 'inomo yodiai ma 
gu-gudaioka, de wamake 'o mo-make 
moi. 

Una wamake 'o diwanga 'ipelenga, 
de 'okia naga moi 'isoka 'o mosa 'ingoa- 
ngoata 'isidelika ma libuku soatoka de 
'iwora 'o duniaku. 

12 Ma dodaka doka 'o sagala haewani 
ma dou ngai soatoka de 'o sagala 
haewani 'imatoba-tobaka de 'o namoro 
kopapi-piarawa gee. 

13 Ge'enaka de naga 'o 'ilingi 'ingose 
'unaka, "Ee Petrus! Tagi natoaka de 
na'odomo!" 

14'O Petrus wongose, "Ko'uwa Jou! 
Koma'iwasi ta'odomo 'okia naga gee mia 
bo-bosono, de mia ge-gemono moteke 
'o Yahudioka mia 'adati." 

15 Ma 'o 'ilingi ge'ena 'ingoseli 'unaka, 
"Okia naga gee ma Jo'oungu ma Dutu 
wongose 'ato kaidadi nia'odomo, ge'ena 
'uwa niamaoku nia bo-bosono." 

160 mo-make ge'ena 'isigali sigado ma 
sa'ange, ge'enaka de 'o mosa ge'ena 
'isidoa 'o sorogaade. 

17'O Petrus kowosido-dogumuwa 
watibangi 'okia ma dumutu 'o mo-make 
ge'ena. 'Una womatiba-tibangi de 'o 
nyawa gee 'o Kornelius wakisulo-suloko 
yamake 'o Simon gee 'o haewani ma kai 
woma-manarama wi woa, de 'ona ge'ena 
'o ngorana ma bionokau. 

18 Ge'enaka de 'o nyawa yaki'asokino 
de yosano, "Naga? 'o woa ma gikiri 
wimoi womasidodo-dogumika wi ronga 
'o Simon Petrus?" 

19'0 Petrus kawomatibangiosi womau 
wanako 'o mo-make ge'ena ma ngale, de 
'o Ngomasa 'Itebi-tebini 'ingose 'unaka, 
"Ee Petrus, 'O nyawa yaruange naga 
ninonu. 

20 Tagi no'uti nomatai-taiti, de 'uwa ni 
singina 'ikapula nakimoteke 'ona, sababu 
'ona ge'ena ngoi takisuloko." 

21 So 'o Petrus wo'utiku de wongose 
'onaka, "Ngoiou ninonu 'Esa moi. 'Okiau 
niadumutu niaino?" 

22'Ona yosango yongose 'ato, "Ma 
kapita 'o Kornelius wosuloko miaino. 
'Una ge'ena 'o nyawa ma owa de 

wosingou-ngounu ma Jo'oungu ma 
Dutuka, de 'o Yahudioka yoodumu 
posironga wihoromatioka. Ma Jo'oungu 
ma Dutu wi mala'ekati moi wisuloko 'una 
woga'asoko, 'Aba, noboa 'awi woaka, 
sababu wolahidoa de ma Jo'oungu ma 
Dutu wopalusokau, ma ngale wisuloko 
wosigisene 'okia naga gee dua, 'Aba, 
nosidemo 'unaka." 

23 Ge'enaka de 'o Petrus wongose 
'ato, "Nou niowosamino, la nimatoobiri 
ne'enaka." De 'ona yomatoobiri 
ge'enaka. Ma bibinie 'o Petrus 
womomikie de wotagi de de 'ona 
yomatuono. Yamuruo naga yongaku- 
ngaku 'o Yope ma kotaku daku mita 
yomoteke. 

24'Ona yotagi 'o wange moi de 'o obiri 
moi de yototara 'o Kaisareaku. Kadau 
yota-tamaau 'o Kornelius de wi riaka 
dodoto de wi giamanai waki'aso-'asokino. 

25 Gee 'o Petrus wototarou 'o Kornelius 
wi woaka de 'o Kornelius wisoboika de 
wisuba. 

26 Ma 'o Petrus wiriwo wi'oko de 
wongose, "Noma'okode! Ngoi ma sirete 
mita ka 'o nyawa." 

27 Kayomakaka'ilingosi de 'o Kornelius, 
de 'o Petrus wowosama 'o woa ma 
dodaka. Ge'enaka dau 'una wakimake 
manga gudaioka yomalomunou. 

28 Ge'enaka de kawongosekau 'onaka, 
"Esa moi riaka dodoto, ngini ma sirete 
nianako 'o Yahudioka mia 'agama ma 
'adati koisidabiwa ngomi 'o Yahudi ma 
nyawa mimakalilara bolo mimagiamanai 
de 'o nyawa ma somoa. Duga ma 
Jo'oungu ma Dutu wosidumutokau 
ngoino 'ato nago'onaka bato ngoi 
koidadiwa tamaoku yomediri bolo 'ai 
bo-bosono. 

29 Ge'enau so gee 'Aba noga'asoko 
la toboa, ngoi 'ai singina koitubusowa 
taino. So ne'ena ngoi tomau tanako, 
'ido'oa so noi'asoko toboa?" 

30'O Kornelius wosango, "'O wange 
sa'ange 'ipasa-pasa poilia done ma 
'orasi kone'enau naga, ngoi tolahidoa 
ma gu-gudaioka 'o woaka 'o takoro 
sa'ange 'o wange 'alo, de tomanako 
'ena 'o mala'ekati 'isoka 'o nyawa wimoi 
woma'okodeu 'ai bionoka. 'O nyawa 
gu'una 'awi pakeangi 'ileto-letongo. 

31 'Una kawongosekau ngoino, 'Ee 
Kornelius! Ma Jo'oungu ma Dutu 

wadawongokau 'ani lahidoa de 
kawongano-nganono 'ani singina ma 'ofi 
ma ngale notabariwo 'o nyawaka.' 

32 De 'ingoseli ngoino, 'So, nakisuloko 'o 
nyawa yotagi 'o Yope ma kotade wi'asoko 
'o nyawa wimoi wi ronga 'o Simon 
Petrus, 'una womasido-dogumika wimoi 
'o haewani ma kai woma-manarama wi 
woaka wi ronga 'o Simon. 'O woa ge'ena 
'o ngooto ma batingoka.' 

33 Ge'enau so ngoi tosijai-jai takisuloko 
ni'asoko 'Aba. De ngona noboa ne'enano 
de 'ani singina 'isa-sanangi. So ne'ena 
ngomi mioodumu mimalomunou 
ne'enaka ma Jo'oungu ma Dutu wi 
bionoka, ma ngale miosigisene 'iodumu 
gee ma Jo'oungu ma Dutu wosuloko 
nosidemo ngomino." 

34 Ge'enaka de 'o Petrus wongose, 
"Ne'ena ngoi tanako 'itiaiokau ma 
Jo'oungu ma Dutu kowoiri-irikuwa 'o 
nyawa. 

35'O nyawa gee yodiai yadae-daene de 
ma Jo'oungu ma Dutu wisitede-tedene 
de wisingou-ngounu, 'ona ge'ena ma 
Jo'oungu ma Dutu wakidawongo. 'Una 
kowoiri-irikuwa 'o nyawa kiano naga 
bato. 

36 'Esa moi ngini nianakokau 'o Habari 
ma Owa gee ma Jo'oungu ma Dutu 
wositota-totara 'o Israel ma nyawaka. 
Ma Habari ma Owaka ge'ena 'ingose 'ato 
'o nyawa yomakatiai de ma Jo'oungu ma 
Dutu, ma ngekomo ma Yesus Kristus. 
'Unau ge'ena 'o nyawa poodumu nanga 
Jou. 

37 Ngini nianako 'okia naga gee 'idadi- 
dadiokau 'o Yudeaka yakilolituku 'ikurue 
'o Galileaka, gee 'ipasano 'o Yohanes 
wositotara 'o go-gosiki. 

38 Ngini nianako ma Jo'oungu ma Dutu 
wiirikokau 'o Yesus 'o Nazaretino, de 
wisikuata de 'o Ngomasa 'Itebi-tebini ma 
kuasa. Nianako mita 'o Yesus wokadagi 
woki-kiloliti ma ngale wodiai yaowa-owa. 
'Una wakisi'aiki 'o nyawa 'iodumu gee 'o 
Tokata ma Koana yakiparetano, sababu 
ma Jo'oungu ma Dutu naga de de 'una. 

39 Ma nyawa ngomiou ma sirete 
miamake-make 'okia sonaa moi-moi 
wodiai 'o Yahudioka de 'o Yerusalem 
ma daeraaka. Ngaro koge'ena ma 'ona 
wisidele 'o salipoka de wito'oma. 

40 Duga 'o wange sa'angeka de ma 
Jo'oungu ma Dutu wisimomikoli ngaro 

wosongenukou ma, de wisidumutu 'o 
nyawaka, 

41 ma ko 'o nyawa 'iodumikawa, duga 
ka ngomino gee ma Jo'oungu ma 
Dutu miirikokau ma sirasi ma ngale 
miodadi sakisii. Ngomi mimasido'odomo 
de mimasido'okere de de 'una gee 
womomikieli de. 

42 De 'una wosuloko ngomi miosihabari 
'o Habari ma Owa ge'ena 'o nyawa- 
nyawaka, de miosisakisii 'ato 'unau 
ge'ena ma Jo'oungu ma Dutu wigoraka 
wodadi Hakimi 'o nyawa kayo'ahu-'ahuosi 
de gee yosonge-songenokau. 

43'Unau ge'ena gee 'o nabii yoodumu 
yositota-totara yongose 'ato, nago'ona 
yongaku 'unaka 'asa manga sowonoka 
yakisipidili de to 'una 'awi kuasa." 

440 Petrus kawobi-bicarasi de 
'o Ngomasa 'Itebi-tebini 'i'uti de 
yakiparetano 'O nyawa yoodumu gee 
yosigise-gisene ma habari ge'ena. 

45'0 Yahudioka yongaku-ngaku 'o 
Yesusika gee 'o Petrus wimote-moteuku 
'o Yopeku daku, kayoki-kiliri yamake ma 
Jo'oungu ma Dutu wokula 'o Ngomasa 
'Itebi-tebini 'o nyawa ma somoaka ko 'oọ 
Yahudiokawa. 

46 Sababu yo'isene ko 'o Yahudiokawa 
yobicara de 'o demo 'irupa-rupaka de 
yosiare-arene ma Jo'oungu ma Dutu 
sababu yamake 'awi kuasa, ge'enaka de 
'o Petrus wongose, 

47 "Bika niakilega! 'O nyawa-nyawa 
no'ona yamakekau 'o Ngomasa 'Itebi- 
tebini 'isoka ngoneli. So dua 'o nyawa 
kayosingelokasi? yaki'osiki de 'o 'akere?" 

48 So 'o Petrus wosuloko 'ona yaki'osiki 
ma ngale yakisikatoomu de ma Yesus 
Kristus. Ge'ena 'ipasa de 'ona yoga'asoko 
la 'o Petrus womanoa de de 'ona ma 
do'ingo 'o wange muruosi naga. 

1 4 1'O su-suloko de 'o nyawa 

yongaku-ngaku 'o Yudeaka 
yoodumu yo'isene 'ato 'o nyawa 
koyowosa-wosanguwa 'o Yahudioka 
manga 'agamaka mita yadawongokau 
ma Jo'oungu ma Dutu wi demo. 

2 Ge'enaka de gee 'o Petrus wotagi 
'o Yerusalemude, de 'o Yahudioka 
yongaku-ngakuokau gee 'o Petrus 
wisisala. 

3'Ona kayongosekau, "'Ido'oa so ngona 
notagi 'o nyawa koyomasuna-sunawa 
manga woaka? Ma de nimasido'odomo 
sona!" 

4So ma rai 'okia naga 'idadi-dadiokau 
'o Yopeka gee, 'iodumu wakidongose ma 
gurueka de wosikaino. Kawongosekau 
'onaka, 

>"Ngoi 'o Yopeka daku tomalahidoa ma 
gu-gudaioka de 'okia naga moi tamake, 
'isoka 'o mosa 'ingoa-ngoata moi 'iwora 
dakuuku 'o diwanguku de 'isidelika 
ma libuku soatoka, ge'enaka de ka 'ai 
bionokau 'imaogoruku. 

6De ma dodaka talega ma diai 'ena 
'o sagala haewani gee ma dou ngai 
soatoka, 'o sagala haewani gee kopapi- 
piarawa, de 'o sagala haewani gee 'itagi 
'imatoba-tobaka. De 'o sagala namoro 
gee kopapiarawa. 

7 Ge'enaka de to'isene 'o 'ilingi moi 
kaingosekau ngoino, 'Ee Petrus, tagi 
natoaka de na'odomo!' 

8 Ma ngoi tosango, 'Ko'uwa Jou! Ngoi 
koma'iwasi ta'odomo 'o 'inomo gee mia 
bo-bosono moteke 'o Yahudioka mia 
'adati.' 

?Ge'enaka de ma 'ilingi daku 'o 
diwanguku ge'ena kaingosekauoli, 
"Okia naga gee ma Jo'oungu ma Dutu 
wosidemokau 'ato kaidadi pa'odomo, 

ge'ena 'uwa pongose 'ato nanga 
bo-bosono.' 

10 Sigado 'igilio ma sa'angeno tamake- 
make koge'ena, deika 'iodumu ge'ena 'o 
sorogaade 'isidoakauoli. 

11 Kage'ena ma 'orasi de yaruange 'o 
Kaisareano gee 'i'ese-'ese, ya'adono 
'o woano gee kiaka ngoi tomasidodo- 
dogumika. 

12 Ge'enaka de 'o Ngomasa 'Itebi-tebini 
'isuloko ngoino 'ato 'uwa 'ai singina 
'ikapula totagi takimoteke 'ona. Nanga 
'esa moi yabutanga go'ona mita 
yomoteke de de ngoi 'o Kaisareaku, de 
ngomi miokokiwosanga 'o Kornelius wi 
woaka. 

13 Ge'enaka miaika, de 'o Kornelius 
wosijarita ngomino kokia 'una wamake 
'o mala'ekati moi 'ima'okode wi woaka 
de 'ingose 'unaka, 'Nakisuloko 'o nyawa 
yotagi dakuie 'o Yopede wi'ese wimoi wi 
ronga 'o Simon Petrus. 

14'Una 'asa wositotara ngonaka 'o 
habari gee dua ngona de 'ani woa ma 
dodaku nisilaha.' 

150) mala'ekati 'isidemoka koge'ena 
deika ngoi tositotara 'o Habari ma Owa 
ge'ena, de 'o Ngomasa 'Itebi-tebini 

yakiduguti kaimatero de ma sira gee 
'idadi ngoneka ma di-disiraka. 

16 Ge'enaka de tonganonie ma Jou 
wosidemokau 'ato, "O Yohanes 'o nyawa 
wo'osiki de 'o 'akere, ma ngini 'asa 
ni'osiki de 'o Ngomasa 'Itebi-tebini.' 

17 So 'iwaitokau 'o nyawa gee 
koyamote-motekuwa 'o Yahudioka 
manga 'agamaka, 'ona mita ma 
Jo'oungu ma Dutu wakikula 'o co- 
catu kaimatero de ngoneno, gee ma 
'orasi ngone pongaku ma Jou Yesus 
Kristusika. De ge'ena ngoi koya'akunuwa 
kotowisidabiwa ma Jo'oungu ma Dutu 
wakikula 'o barakati!" 

18 Kage'ena yo'isenoka de 
koyosiogoruku. Ge'enaka de ma 
Jo'oungu ma Dutu wisiarene yongose, 
"Alele! Nako koge'ena, de ko 'o 
Yahudiokawa ma nyawa mita ma 
Jo'oungu ma Dutu wakikula 'o 'orasi ma 
ngale yomaogoro 'o sowono yodiai de 
yamake 'o 'ahu ma dutu." 

19'O Stefanus wito'omaka de 'o nyawa 
yongaku-ngaku 'o Yesusika yaki-kiniiki 
so yokapiakoro. Munuka yoowara 'o 
Fenisiaka ya'adono, de munuka sigado 
'o Siprusika de 'o Antiokhiaka. 'Ona 

yositotara 'o habari ma Jo'oungu ma 
Dutuno ka 'o Yahudi ma nyawaka duga. 

20 Ma 'o nyawa yongaku-ngakuoka 
go'ona gee 'o Siprusino de 'o Kireneno, 
naga munuka yotagi 'o Antiokhiaka de 
yositotara 'o Habari ma Owa ge'ena 
la 'o Yesus, naga 'O nyawa-nyawaka 
gee koyomote-motekuwa 'o Yahudioka 
manga 'agamaka mita. 

21 Sababu ma Jou 'awi kuasa naga de 
de 'ona so manga gudai yongaku de 
yomasisarakani ma Jouka. 

22'Okia naga 'idadiokau ne'ena, ma 
jarita 'o Yerusalemuoka ma jamatika 
ya'adono. So ma rai 'ona 'o Barnabas 
wisuloko daukuku 'o Antiokhiaku. 

23 Kadau wa'adonuku, de wamake kokia 
ma Jo'oungu ma Dutu wakisiba-barakati 
go'ona, de womorene 'ifoloi. Ge'enaka 
de waga'asoko la yosigou-gounguku 
yomoteke ma Jouka. 

24:0) Barnabas nu'una wi singina yaowa 
de 'o Ngomasa 'Itebi-tebini wiparetano, 
de wongaku ma gou-goungu ma Jouka 
sigado 'o nyawa manga gudai yomoteke 
de ma Jou. 

25 Deika 'o Barnabas wotagi 'o Tarsus 
ma kotaku 'o Saulus winonu. 

26 Gee wimakeno de 'o Antiokhiade 
wi'asa. 'O taunu moi yapasiku 
yomalomuno de 'o jamati, de yakidotoko 
'o nyawa manga gudai. 'O Antiokhiakau 
ge'ena 'o nyawa yongaku-ngaku 'o 
Yesusika gee, ma sira-siraka yakisironga 
'o Saranioka. 

27 Ma 'orasi ge'ena 'o nabii yamuruo 
naga daku 'o Yerusalemuku yoboaku 
ge'ena 'o Antiokhiaka. 

28 Ge'ena dau ma dodaka wimoi 
wi ronga 'o Agabus. 'O Ngomasa 
'Itebi-tebini wi singina yagaraki, so 
wosidemosira 'ato 'o duniaka ne'ena dua 
'o baulaco ma kiamati 'idadi. (De ge'ena 
'idadiokau mita ma 'orasi 'o Kaisar 
Klaudius wopareta.) 

29 So yoodumu 'o Yesus wingaku-ngaku 
go'ona yomarimoi ma ngale yosidingoto 
'okia sonaa manga riaka dodotie daku 'o 
Yudeaka la yakiriwo. Moi-moi yosidingoto 
moteke kokia naga 'ona ya'akunu. 

30 Yomarimoi koge'ena yodiai so 
yosuloko 'o Barnabas de 'o Saulus 
yo'otaka manga dingoto ge'ena, 'o 
jamati ma balu-balusika. 

1 2 1 Poilia ma 'orasi kage'enali mita 
ma Koana 'o Herodes wokurue 'o 
jamati wakihalebiru. 

2'Unau wosuloko 'o Yakobus 'o Yohanes 
ma riaka ma dutu gu'una ma wito'oma 
de 'o wase. 

3 Gee wakimake 'o Yahudioka ma 
nyawa yoduaka koge'ena wodiai, de 
kawacobokauoli. 'Una wosuloko 'o Petrus 
mita witagoko. Ma 'orasi ge'ena 'idadi 
'ena 'o Roti Koiragi-ragikuwa ma Wange 
ma Amoko. 

4'O Petrus witagokino de 'o Herodes 
wosuloko 'o buika wisingosama. 'O 
solodado 'o bolu soatoka ge'enaka 
'o Petrus wijaga-jaga, 'o bolu moi 
yaru-ruatoka. 'O Roti Koiragi-ragiwa ma 
Wange ma Amoko 'ipasakasi, 'asa deika 
'o Herodes 'o Petrus wi'urusu 'o kawasa 
ma bionoka. 

>So 'o Petrus wibuika 'ena wi jamati 
'ona kawisilahidoa somoi. 

6'Iobiruku bari dua ma Petrus 'o kawasa 
ma bionika 'o Herodes wi'asau, 'ena ma 
Petrus 'una de wi giama ma bu-busuoka 
wosidi'idude ge'ena 'o solodado yamididi 
manga sigoronaka. Ge'ena ma bui ma 
ngoranoka mita munuka yojagaku. 

7 Ge'enaka de 'ito'ingowa 'ena ma Jou 
wi mala'ekati 'ima'okodeu ge'enaka, 
de ma ngii ge'ena 'ikinitara ka ma 
moiku. Ma mala'ekati ge'ena 'o Petrus 
witomanga wisigiwi-giwi de 'ingose 'ato, 
"Ee, taitika nomomiki!" Kage'ena de wi 
giama ma bu-busuku 'o rate ge'ena ma 
'ipidili so 'itotakokau. 

8 Ge'enaka de ma mala'ekati 
kaingosekau 'unaka, "Nomabajuku 
de ni tarupa ma gumini nosipusukino." 
So ma rai womabaju de wi tarupa 
ma gumini wosipusuku. Ge'enaka de 
kaingosekauwoli, "Ani juba nomasinoaku 
la noimoteke." 

?So womajubaku de ma mala'ekati 
ge'ena wamoteke, 'o bui ma ngoranino 
yosupu. Ma 'o Petrus kowanakowa 'ato 
'okia naga 'o mala'ekati 'idiai koge'ena, 
ge'ena ma gou-goungu 'idadi. 'Una 
wongose bari kawonanere. 

10 Gee 'ona yapasakau yojaga-jaga 
manga ngii 'O ngai modidi so ya'adono 'o 
ngorana 'o besi gee 'itaari ma kotaka, 
de ma ngorana 'o besi ge'ena ka'enau 
'ipelenga de yotagi 'o ngekomo ma 
dingoonika yaboa. 'Ito'ingowa 'ena ma 

mala'ekati ge'ena 'imaisangokau so 'o 
Petrus kawomatengokau ge'enaka. 

11 Ge'ena 'asa de wanako 'itiai, de ka 
wi singinaka, "Ne'ena ge'ena ma Jou wi 
mala'ekati wasuloko so yaino 'isisupu 'o 
Herodes wi giama ma soatoka, de 'okia 
sonaa moi-moi dua 'o Yahudioka yodiai 
ngoino, so 'isiresene." 

12 Ge'ena 'iodumu wakokinakoka, de 
wotagi ngo Mariaka, 'o Yohanes gee 
wisironga-ronga 'o Markus ma 'esaka. 
Waika 'ena manga gudaioka yomapoluno 
yolahidoa ma gu-gudaioka. 

13 Woboa de 'o ngorana ma bionino gee 
watoteke, so manga ro-riwo mimoi mi 
ronga ngo Rode tanu mapelengau ma 
ngorana ge'ena. 

14 De manakokau 'ato ge'ena 'o Petrus 
wi 'ilingi, so komapelengawasi de 
kamowosangokali sababu kamomorene 
'ifoloi so. Ge'enaka de makidongose 'ato, 
"Etei 'alele 'o Petrus dokau 'una!" 

15 De 'ona kayongosekau ma ngo 
Rodeka, "Nitogosanga kia gee de!" 

De momakuata mongose 'ato, "Ma 
goungu 'o Petrus doka 'una!" De 'ona 
kayongosekau, "Ge'ena 'awi mala'ekati 
ma." 

16'Ena ma Petrus 'una doka 'o 
ngoranino kawotote-toteoka. So gee 
yaika yapelenga 'ena ge'enaka 'una de 
yakitodokana ma de yoherangi ma sala. 

17 De ma Petrus wopoma 'onaka 
la 'uwa yotopongono. Ge'enaka de 
wosijarita kokia ma Jo'oungu ma Dutu 
wisisupu 'o buioka. 'Asa de wongose 'ato, 
"Niositotarika 'o Yakobusika de nanga 
riaka dodoto 'ireguka ma ngale ne'ena." 
Ge'ena 'ipasa de womagoraka ge'enaka 
so wotagi 'o ngii 'ireguka. 

18 Ko ma bibinie, de ma solodado 
'o bui ma ngorana yojaga-jaga gee 
yomakadulaliokau. Koyosikanakowa 
kokia 'o Petrus 'idadi wosupu. 

19 So ge'enaka de 'o Herodes wosuloko 
wirinonu, ma kowimakewau. So ma 
wi solodado go'ona ma wosuloko 
yakisano-sanoka de yakito'omakau. 
Ge'enaka de ma Herodes womagoraka 'o 
Yudeaka so wosikauku 'o Kaisareaku, so 
ma eta 'o do'ingo ge'enakasi wogogere. 

20'O Herodes posironga wito'otasoka 
'o Tirus de 'o Sidon ma nyawaka. 

So ma rai 'ona ka ma moino yaino 
'unano. 'Isira yomadabajakasi 'o 
Blastusika, 'una 'o Herodes wi kadato 

yojaga-jaga manga balusu. Ge'enaka de 
wakisidabi so yogila-gila 'o Herodesika 
de yoga'asoko yomasikalo-loa, sababu 
nako to 'ona manga daeraaka ge'ena 'o 
'inomo yomanganono ka to Herodes wi 
daeraaka. 

21 Ma moi gee ma wange yositatapuokau 
so 'o Herodes 'una wi koana ma baju 
womasinoaku de 'o koana ma go- 
gogeroka wogogerie, 'o kawasa manga 
bionoka 'asa deika wobicara. 

22 De ma kawasa go'ona gee kayongose- 
ngose, "Ne'ena ko 'o nyawawa 'ibi-bicara 
ma 'ena 'o jo'oungu!" 

23 Ge'enaka de ma Jou 'awi mala'ekati 
wipoka, sababu kowisikiamoiwa ma Jou 
de wadawongo 'o siarene gee yadaene 
salingou ma Jouka. So 'o kalubati 
wi'odomo so wosongenoka. 

24 De ma Jo'oungu ma Dutu wi 
demo kaitagi monga, so 'o nyawa 
yongaku-ngaku kayokudai monga. 

2510) Barnabas de 'o Saulus 
yomanarama 'iduanga 'o Yerusalemuoka, 
so 'o Antiokhiaku yolio de 'o Yohanes 
Markus mita wi'asa. 

1 3 1'0 Antiokhia ma jamatioka naga 

'o nyawa gee yositota-totara de 

yodoto-dotoko ma Jo'oungu ma Dutu 
'awi demo, ge'ena la: 'O Barnabas, 'o 
Simeon (wisironga-ronga 'o Taromo), 
'o Lukius (Oo Kirene ma nyawa), de 'o 
Menahem (gee yakisidapaliara de ma 
Koana 'o Herodes), de 'o Saulus. 

2 Ma moi ge'ena 'ona de 'o jamati 
yosuba ma Jouka de yopuasa, 'ena 

'o Ngomasa 'Itebi-tebini kaingosekau 
'onaka, "O Barnabas de 'o Saulus 
niakiiriki la 'ona ya'ao to ngoi 'ai 
manarama gee takikulakau." 

3Yopuasa de yomalahidoa 'iduanga, 
de manga giama yakidatamiku 'o 
Barnabas de 'o Saulus manga saekoka, 
de yakisuloko 'ona yamididi yositotara 'o 
Habari ma Owa 'o ngii 'ireguka. 
“Sababu 'o Ngomasa 'Itebi-tebini 
'isuloko so 'o Barnabas de 'o Saulus 
yotagi dakuie 'o Seleukiade. Ge'ena 'o 
Seleukiaka de yosidete 'o Siprus ma 
pulode. 

>So gee 'o Siprusoka yototarie 'o 
Salamis ma kotaka, de ma Jo'oungu ma 
Dutu wi demo yosihabari 'o Yahudioka 
manga lo-lomu ma woa-woaka. 'Ena 
manga do-dagi ma sigoronaka, 'o 
Yohanes Markus wakiriwo. 

6 Ma pulo moi ge'ena yodakadagi 
yabootuku, sigado 'o Pafosoka yaika. 
Ge'enaka doka yaika de yomakamake de 
'o Yahudioka ma nyawa wimoi wi ronga 
'o Bar Yesus. 'Una wotawa-tawara ma 
womadongose 'ato 'una 'o nabii moi ma 
Jo'oungu ma Dutuno. 

7 To 'una wi manai ge'ena 'o Sergius 
Paulus, 'una wogubernur ma puloka 
ge'ena. Ma gubernur gu'una wobarija 
de wi 'akali 'idoto. So 'o Barnabas de 
'o Saulus waki'asoko, sababu woduaka 
wosigisene ma Jo'oungu ma Dutu wi 
demo. 

8 Ma 'o Elimas wotawa-tawara gu'una 
kawakisika'ini-'inikoka 'o Barnabas de 
'o Saulus. 'Una wosikangekomo kokia 
la ma gubernur gu'una 'uwa wongaku 
'o Yesusika. 'O ronga 'o Elimas ge'ena 
'o Bar Yesus wi ronga 'o Yunanioka ma 
demo. 

ə? Ma 'o Saulus gee wisironga-ronga 
mita 'o Paulus, 'o Ngomasa 'Itebi- 
tebini wiparetano so widi-diriidi 
wotawa-tawarika gu'una, 

10 de kawongosekau, "Ee tabangeluku 
ma siho, ngona 'isoka 'o tokata! Ngona 
konoduakuwa 'o barangi ma owa. 'Ido'oa 

so nooluku nomaogoro nositorou ma 
Jo'oungu ma Dutu wi mau ma ngale 
wosilaha 'o nyawa? 

11 Ne'ena nolega-lega, ma Jo'oungu 
ma Dutu wonihukumu! Dua nopiloko so 
'o wange ma siwara ma konamakewa 
'o wange muruono naga." Kage'enaka 
de 'o Elimas wamao 'isoka 'o marasa 
'itaro-taromo wi akoka yatamunoko, 
so wotagi ma kawomasisa-samaou 'o 
nyawa womadononu ma ngale wituda. 

12 Ma gubernur gu'una kawamakeka 
'okia naga 'idadiokau ge'ena, de 
wongakuokau 'o Yesusika; 'una 
kawoki-kiliri ma Jou Yesus wi do-dotoko. 

1310) Pafosoka de 'o Paulus de wi 
ma-manai yosidete 'o Perga ma kotaku 
'o Pamfilia ma daeraaka. Ge'enaka yauku 
de 'o Yohanes Markus 'una wakimadakau 
de woliokau 'o Yerusalemude. 

14 Ge'ena 'o Perga ma kotaka de yogila- 
gila 'o Antiokhia ma kotaku 'o Pisidia 
ma daeraaka. So Pomaoma-omasa ma 
Wange, de yotagi 'o lo-lomu ma woaka 
ma Jo'oungu ma Dutu wisuba. 

15 Gedagee 'o Musa de 'o Nabii 'iregu 
manga buku yabacaka, de 'o lo-lomu 
ma woa ma balu-balusu go'ona yosuloko 


KISAH PARA RASUL 13.16-20 88 


'o nyawa yoga'asoko 'o Paulus de 

wi ma-manaika la yobicara. Yongose 
'ato, "Esa moi, nako naga de ma 'ena 
'o kianikia niomau niakidongose ma 
ngale niakisikuata 'o nyawa no'ona, de 
niakidongosekau." 

16'Ọ Paulus waie woma'oko de 
'awi giama wagorakokasi ma ngale 
wobicarau, de kawongosekau, "'Esa moi 
riaka dodoto 'o Israel ma nyawa de ma 
Jou wi kawasa nioodumu ne'enaka dau 
gee! Bika niosigisene 'ai demo. 

17 Ma Jo'oungu ma Dutu gee 'o Israel ma 
nyawa powisu-suba gu'una wakiirikokau 
to ngone nanga edete de nanga dotumu, 
de wadiai 'o bangsa ma amoko moi ma 
'orasi 'ona yogogere 'o Mesiroka yodadi 
yongosi. Ge'enaka de to 'una 'awi kuasa 
waki'asa wakisisupu 'o Mesiroka. 

18'Una wosabari to 'ona manga 
gokoieka 'o tonaka 'ika-kakasaka ma 
do'ingo 'o taunu nagi soatino. 

19'0 Kanaan ma tonaoka 'o suku 
tumudiingi wasotumu ma ngale 
wakisibula-bula ma tonaka ge'ena la 
'idadi to 'onau. 

20 Ge'ena 'iodumu 'idadi ma do'ingo 'o 
taunu ratusu soata de 'o nagi motoano. 

'Iduangino wosibula-bula 'o Kanaan ma 
tonaka ge'ena, de ma Jo'oungu ma Dutu 
wakikula manga balusu gee yakisironga 
'o hakimi. 'O hakimi ma du-du'uruoka 
ge'ena la Nabii Samuel. 

21 Ge'enaka de yomaga'asoko 'o koana 
moi. So ma Jo'oungu ma Dutu wigoraka 
'o Saul 'o Kis wi ngowaka 'awi 'asali 
'o Benyaminino. 'Una wodadi to 'ona 
manga koana ma do'ingo 'o taunu nagi 
soatino. 

22 Gedagee ma Jo'oungu ma Dutu 
wisiogoroka 'o Saul wokoana, de 
wigorakoli 'o Dautu wodadi to 'ona 
manga koana. De ne'enau gee ma 
Jo'oungu ma Dutu wongosekau ma ngale 
'o Dautu, 'Ngoi towimakekau 'o Dautu 'o 
Isai wi ngowaka, 'una ge'ena 'ai Singina 
yadaene. 'Unau ge'ena 'asa wadiai to 
ngoi 'ai mau.' 

23'O Dautou 'awi ngowaka de wi 
dangonuku wimoi ma Jo'oungu ma Dutu 
Wiirikokau wodadi Koana 'o Israel ma 
Nyawa Wakisilaha gee ma Jo'oungu ma 
Dutu wojajiokau. De 'o Yesusou gu'una 
'o Koana gee 'o Nyawa Wosilaha-laha. 

2410 Yesus 'awi manarama 
kowosidagiwasi 'ena 'o Yohanes 'o 


KISAH PARA RASUL 13.25-27 90 


Nyawa Wo'osi-'osiki wosikawasakau 'o 
Israel ma nyawaka, la yomaogoro 'o 
sowono yodiai de yolio ma Jo'oungu ma 
Dutuka, de waki'osiki. 

25 De 'o Yohanes wi manarama rekeni 
wosido-dogumoka de kawongosekau 
'o nyawa-nyawaka, 'Moteke ngini, ngoi 
ne'ena nagu'una? Ngoi ne'ena ko 'unawa 
gee winida-damaa. Niongano-nganono: 
'O nyawa gu'una dua ngoi toboakasi 'asa 
de 'una; duga 'una 'awi bionoka ge'ena 
ngoi kokiawa 'idaene. Ka wi tarupa ma 
gumini tosose ma koyadaenuwa!|!' 

26 'Esa moi riaka dodoto 'o Abraham wi 
ngowaka de wi dangonuku, de 'o riaka 
dodoto 'iregu-regu ne'enaka naga gee 
ma Jo'oungu ma Dutu wisingou-ngounu! 
Ma Jo'oungu ma Dutu wonakulakau 'o 
habari ma ngale wonasilaha. 

27:0 Yerusalemuoka yomanoa-noa de 
manga balu-balusu go'ona kowinakowa 
'ato 'unau ge'ena Wosilaha-laha. 'Ona 
koyasahewa 'o nabii manga do-dotoko 
gee yabaca-baca Pomaoma-omasa ma 
Wange 'isinoi-noimi, so wihukumu 'o 
Yesus. Ma koge'enau yodiai ge'ena 
moteke 'okia naga 'o nabii yosidemokau 
ma sirasi. 


KISAH PARA RASUL 13.28-33 91 


28 Ngaro koyodamakewa wi so-sowono 
kogee salingou wihukumu wito'oma, ma 
yoga'asoko 'o Pilatusika 'ato salingou 
wito'oma. 

29 De gee yadiaiokau 'iodumu gee 
'isoka 'isilefokau ma Jo'oungu ma 
Dutu wi bukuoka ma ngale 'una, deika 
wi songene yosiguti 'o salipoka so 
yapo'osuku. 

30 Ma ma Jo'oungu ma Dutu 
wisimomikokali ngaro wosongenukou 
ma. 

31 Ge'enaka de 'o wange muruono 
naga womasidumu-dumutu gee ma 
sira yomasida-da'asaka de de 'una 'oọ 
Galileaka de yaino 'o Yerusalemuno. 
'Onau ge'ena ne'ena naga yosisa-sakisii 
ma ngale 'una 'o Israel ma nyawaka. 

32 So ne'ena ngomi miositotara nginika 
'o Habari ma Owa ge'ena la 'okia naga 
gee ma Jo'oungu ma Dutu wojajiokau 
nanga edete de nanga dotumika, 

33 ge'ena wadiaiokau naga ngoneka. 
Ge'ena la wisimomiokali 'o Yesus ngaro 
wosongenokau ma. Sababu ge'ena, 

'o Mazmur ma go-goraka modidioka 
naga 'isilefoku, ma Jo'oungu ma Dutu 
wongose, 'Ngona ge'ena la to ngoi 'ai 

Ngowaka. Ne'ena ma wange tosidemo 
ma gou-goungu, ngoi to ngona 'ani Dea!' 
34 Ma Jo'oungu ma Dutu wisiwangokau 

'una. Ne'ena 'una dua kowidonoawau 

'o bo'osukoka. Ma ngale ge'ena ma 
Jo'oungu ma Dutu wongose, 'Ngoi 'asa 
tonikula 'ai jaji 'itebi-tebini gee ma 
raiokau 'idadi, gee tojajiokau 'o Dautika.' 

35 Koge'enali mita naga 'O Mazmur 
ma bo-bula 'ireguoka 'ingose 'ato, 
'Ngona 'asa konosimadakawa 'ani 
Ro-riwo wosingou-ngounu gu'una 
kawodewederuku 'o bo'osuku ma 
dodaka.' 

3610) Dautu wosongenokau mita de 
wipo'osuokau 'awi edete de wi dotumu 
manga bo'osuku ma dateuku, gee 
wakokidiaioka 'okia naga ma Jo'oungu 
ma Dutu wisuloko wadiai. 'O Dautu wi 
maieti mita 'iwedere 'ibootokau. 

37 Ma 'o Yesus gee ma Jo'oungu ma Dutu 
wisimomikokau, 'una kowowederuwa. 

38 Sababu ge'ena 'Esa moi riaka dodoto, 
salingou nianako 'ato ma ngekomo 
'o Yesusou so 'o habari ma ngale 
ma Jo'oungu ma Dutu wonasipidili 
'o sowonoka 'isitotara nginika. Ngini 
salingou nianako 'ato 'o nyawa gee 

yongaku-ngaku 'unaka yakisipidili 
'o so-sowonoka. 'O sowono ge'ena 
koidadiwa ya'ikiri ka de 'o Musa wi 
besesongo. 

39 (13:38) 

40 Ge'enau so salingou niatibangi 
niosidi-diai, 'uwa sigado nginioka 
nidaene 'o hukumani gee 'o nabii 
yosidemokau ma sirasi konee: 

41 'Niosigisene niosidi-diai ngini gee 
nioduaka 'ai demo niosito-torou! Ngini 
'asa nioherangi, de niosongene! Sababu 
ne'ena naga ngoi tadiai ma gu-gudaioka 
'okia naga gee dua ngini koniangakuwa, 
ngaro naga 'o nyawa nisiwaiti nginika 
ma." 

42 Gee 'o Paulus de 'o Barnabas 
yosupuou 'o lo-lomu ma woaka, de ma 
nyawa ge'ena 'o lo-lomu ma woaka 
gee yoga'asoko la Pomaoma-omasa ma 
Wange 'o 'ahadi dokaeda de yainoli ma 
ngale 'ifoloiosi yosiwaiti ge'ena gee. 
43'O nyawa yoku-kudai yokokisupuoka 
ge'ena ma lo-lomu ma woaka de manga 
gudai 'o Yahudioka de ko 'o Yahudiokawa 
gee yowosangokau 'o Yahudioka manga 
'agamaka, yakimoteke 'o Paulus de 
'o Barnabas. So 'o su-suloko go'ona 

yakidongose 'onaka la 'uwa yomaogoro 
yo'ahu wi co-catu ma sigoronaka. 

44 De Pomaoma-omasa ma Wange 
ma gilionoli, ma kotaka ge'ena rekeni 
yoodumoka yoboano yosigisene ma 
Jo'oungu ma Dutu wi demo. 

4> Ge'enaka de 'o Yahudioka yakimake 
'o nyawa yoku-kudai go'ona, de 
yakitu'uduku ma sala. 'Ona wisito-torou 
'o Paulus, yaributu gee 'okia naga 
wongose-ngose. 

46 Ma 'o Paulus de 'o Barnabas 
kayomoroini monga yobicara 
koyosipongo-pongonuawau. 'Ona 
yongose, "Ma Jo'oungu ma Dutu wi 
demo ge'ena ma goungu salingou 
nginika 'isira 'isitotara. Duga ngini 
niooluku niadawongo, ngini ma 
sirete nimasitantuuokau 'ato ngini 
koyadaenuwa niadawongo 'o 'ahu ma 
dutu 'ika-kakali. De ne'ena minimada 
ngini de miosikaika 'o nyawa 'ireguka. 

47 Sababu konee ma Jo'oungu ma Dutu 
wopareta ngomino, wongose: 'Ngoi 
tiniirikokau ngini niodadi 'o darangi ko 
'o Yahudiokawa ma nyawaka, la ngini 
niosiboa 'o laha 'o dunia yasuluunuku.'" 

480 nyawa-nyawa gee ko 'o 
Yahudiokawa yogi'isenoka ge'ena, 
de yomorene ma sala, ge'enaka de 
kayosiare-arene ma Jou wi demo. 

De 'o nyawa gee ma Jo'oungu ma 

Dutu wositatapuokau yamake 'o 'ahu 
kaisi'ado-'adonika, 'ona yongaku. 

49 De ma Jou wi demo 'isidagi kiaka 
naga bato ma daeraaka ge'ena. 

>0 Ma 'o nyawa yola-laagomo ma kotaka 
ge'ena, de 'o nge-ngeweka gee 'o nyawa 
yola-laagomo manga bolu-boluno de 
wiho-horomati ma Jo'oungu ma Dutuka, 
'o Yahudioka ma nyawa yakisisau-sauku. 
'Ona yakikaditigi de 'o Paulus de 'o 
Barnabas, de yakiginiiki ge'ena ma 
daeraaka. 

>1 Ma rai 'o su-suloko yamididi go'ona 
manga dou ma kakawo yodabarisi ge'ena 
'o Yahudioka manga bionuku ma ngale 
'o no-nako moi 'onaka, ge'enaka de 
yotagiokau 'o Ikoniumisa. 

>2 Ma yongaku-ngaku 'o Antiokhiaka 
gee yomorene ma sala de yakiparetano 
'o Ngomasa 'Itebi-tebini. 

14 1'O Paulus de 'o Barnabas 

'o Ikonium ma kotaka yaika 

de yowosangoli 'o Yahudioka manga 

lo-lomu ma woaka, de yodotokoli 
yosidemogaroku sigado 'o Yahudioka de 
ko 'o Yahudiokawa manga gudai yongaku 
'o Yesusika. 

2Ma 'o Yahudioka gee koyongaku- 
ngakuwa yosisau-sauku ko 'o Yahudiwa 
ma nyawaka so ma rai 'ona yakidu'uduku 
'o nyawa gee yongaku-ngaku 'o Yesusika. 

3 De 'o Paulus de 'o Barnabas 'o do'ingo 
yogogere ge'enaka. De 'ona yomoroini 
yobi-bicara ma ngale ma Jou. So ma Jou 
mita wosidumutu 'ato gee yosiha-habari 
ma ngale 'awi dora ge'ena ma goungu; 
ma ngekomo wakikula 'o kuasa la yodiai 
'o no-nako 'ihera-herangi de 'okia sonaa 
kobiasawa. 

4 Duga ma kota ma nyawa go'ona 
koyomakadaenuwa; munuka yomoteke 
'o Yahudi ma nyawaka, de munuka 'o 
su-sulokika go'ona. 

> Ge'enaka de 'o Yahudioka de manga 
balu-balusu de ko 'o Yahudiokawa ma 
nyawa yomarimoi ma ngale yakisikisaa 
de yakiriteto 'o su-suloko go'ona. 

6 Ma, 'o su-suloko go'ona yomanakokau, 
so yosikaie 'o Listra de 'o Derbe ma 
kotade, ge'ena la 'o Likaonia ma 
daeraaka de ge'ena ma date-dateoka. 

7 Kadaku de yosihabarioli 'o Habari ma 
Owa ge'ena. 

8'O Listra ma kotaka wimoi wolugu-lugu 
kawosidoboanosi, so 'una koma'iwasi 
wotagi sababu 'awi dou kaifoloi 
koimagakunuwa. 

2'O nyawa gu'una wogogerie wosigisene 
'o Paulus wodotoko. 'O Paulus wimake 
'ato 'o nyawa gu'una wongaku so 'idadi 
wisi'aiki, so 'o Paulus wilega-lega 'unaka. 

10 De kawongosekau waamo-amokie, 
"Noma'oko nomaboootie!" De wolugu- 
lugu gu'una woma'oko kawomapalitangie 
deika wotagi. 

110) nyawa yoku-kudai kayamakeka 
'okia naga 'o Paulus wodiai de 'ona 
yosigasoko de 'o Likaoniaka manga 
demo, "'O gomanga ma dutu 'i'utikou 'o 
duniaka 'imadiai 'isoka 'o nyawa!" 

12 Ge'enaka de 'o Barnabas 'una 
wisironga 'o Zeus, de 'o Paulus 'una 
wisironga 'o Hermes, sababu 'una 
wobi-bicara. 

130 gomanga gee yosironga 'o Zeus, 
gee ma woa 'o kota ma bionoka. Ma 
gomanaga wotowo-towo gu'una woboa 
wo'asa 'o sapi ma nau-nauru de 'o 
bunga-bunga 'o kota ma ngorana ma 

amokino. 'Una womau womasimoteke de 
'o nyawa yoku-kudai go'ona yositedene 
'o su-suba 'o su-sulokika go'ona. 

140) Barnabas de 'o Paulus gee 
yogi'isenoka 'ato yomau koge'ena 
yodiai, de yongamo de manga baju 
yaraca-racanga de kayoowa-owara 'O 
nyawa yoku-kudai manga sigoronaka de 
kayongosekau, 

15 ™Etei, 'ido'oa so kone'ena niodiai? 
Ngomi ne'ena ka 'o nyawa biasa mita 
'isoka ngini 'Esa moi! Ngomi ne'enaka 
dau miaino ge'ena ma ngale miositotara 
'o Habari ma Owa nginika la niamada 
'okia naga gee ma faedaa koi'iwa ne'ena, 
la niosikaika ma Jo'oungu ma Dutuka 
gee wowango-wango. 'Una ge'ena ma 
Jo'oungu ma Dutu gee 'o diwanga de 
'o dunia de 'o ngooto de ma dodaka 
'lodumu wosidadi-dadi. 

16 Ma sirasi ma Jo'oungu ma Dutu 
kawakisimadaka 'o nyawa-nyawa yo'ahu 
moteke ka moi-moi manga di-dibangi 
sababu kowinakowasi. 

17 Ma kowamongoruwa womasinyata, 
ma ngekomo wodiai 'okia sonaa yaowa- 
owa. 'Una winikula 'o besaka daku 'o 
diwanguku, de 'o tonaka ma hasili gee 

ma 'orasuku. 'Una winikula 'o 'inomo de 
nia singina wosisanangi." 

18 Duga ngaro 'o su-suloko koge'ena 
yongose ma kaisusasi yakitawanono 'o 
nyawa-nyawa gee yositedene manga 
su-suba 'o su-suloika. 

19 Ma 'o Yahudioka yamuruo naga 
dau 'o Antiokhiade gee 'o Pisidia ma 
daeraade de mita 'o Ikoniumie yoboade 
'o Listraka yakibaja de yakisisau-sauku 
'o nyawa yoku-kudai go'ona so ma rai 
yakidomoteke 'onaka. 'Ona wiriteto 
'o Paulus, ge'enaka de wi'asa 'o kota 
ma dudunika. 'Ona yongose 'una 
wosongenokau, 

20 momongo gee 'o nyawa yongaku- 
ngaku yoma'okode wisigilolitino de 
womomiki so wotagioli 'o kotaka. 

Ma ngorumika de wotagi 'o Derbesa 
yomatuono de 'o Barnabas. 

21'O Derbe ma kotaka 'o Paulus de 
'o Barnabas yositotara 'o Habari ma 
Owa ge'ena, de 'o nyawa manga gudai 
yongaku 'o Yesusika. Ge'ena 'iduanga 
de yolio 'o Listrako 'asa de yosikaisa 'o 
Ikoniumisa, ge'enaka de 'o Antiokhiako 
gee 'o Pisidiaka. 


KISAH PARA RASUL 14.22-26 100 


22 Ma kota-kotaka ge'ena 'o nyawa 
yongaku-ngaku 'o Yesusika manga 
singina yosikuata de yakidongose la 
'uwa yomaogoro yongaku 'o Yesusika. 
'Ona yongose 'ato, "Ngone salingou 'isira 
pokasangisarasi 'asa deika pamao ma 
Jo'oungu ma Dutu wi Dunia ma Sungi ma 
sanangi." Koge'ena 'o su-suloko manga 
do-dotoko 'o nyawa yongaku-ngakuka 
ma kota-kotaka ge'ena. 

23 De 'o jamati 'isinoimika 'o Paulus de 
'o Barnabas yakigoraka 'o jamati ma 
balusu. 'Asa de yolahidoa de yopuasa 
ma ngale yakisisarakani 'o jamati ma 
balu-balusu go'ona ma Jouka gee 'ona 
wingaku-ngaku. 

24 Ge'ena 'iduanga de 'o Paulus de 'o 
Barnabas yakilolitokasi 'o Pisidia ma 
daeraaka 'asa de yosikaie 'o Pamfilia ma 
daeraade. 

25 De gee yosihabarioka ma Jo'oungu 
ma Dutu wi demo 'o Perga ma kotaka, 
'asa de yosikauku 'o Ataliaku. 

26 Ge'enaka deika yosidetoli 'o 
Antiokhiasa. Ge'enau ma kotaka ma sira 
'ona yakisisarakani ma Jo'oungu ma 
Dutuka la wakisibarakati la yomanarama 

manga manarama gee ne'ena 'ona 
yosiduangokau. 

2710 Antiokhiaka yototarisa, de 
yakilomuno 'o jamati 'asa de yosijarita 
''odumu gee ma Jou wodiaiokau ma 
ngekomo 'ona. De yosijarita mita kokia 
ma Jo'oungu ma Dutu 'o ngekomo 
wokula sigado ko 'o Yahudiokawa ma 
yongaku 'o Yesusika. 

28 Ge'ena ma kotaka 'o Paulus de 'o 
Barnabas manga do'ingoka yogogere de 
'o nyawa yongaku-ngaku. 

1 5 1'0 Yudea ma nyawa yamuruo 

naga 'o Antiokhiaka yauku, de 
yosidotoko 'o nyawa yongaku-ngakuka 
yongose bari nako koyomasunawa 
moteke 'o Musa 'awi do-dotoko ge'ena 
koyakisilahawa. 

2 Ma 'o Paulus de 'o Barnabas yaributu 
ma sala manga di-dibangi koge'ena. 
Ma duanguku yositatapu 'o Paulus de 
'o Barnabas de 'o Antiokhia ma nyawa 
yamuruo naga, yotagi 'o Yerusalemude 
la yabicara ma ngale ge'ena de 'o 
su-suloko, de mita de 'o jamati ma 
balu-balusu kadaku. 

3'0 Antiokhiaka ma jamati yaki'otaka 
sigado 'o kota ma dudunika yakisi'adono, 

ge'enaka 'asa de yotagi yaboa 'o 
Fenisia de 'o Samaria. Ge'enaka yaie de 
yosijarita 'ato ko 'o Yahudiwa ma nyawa 
ma yotoba de yongakuokau ma Jo'oungu 
ma Dutuka. De ma nyawa ge'enaka gee 
yokokimorene sababu ma habari ge'ena 
yogi'isene. 

“Gee 'o Yerusalemude ya'adono, de 'o 
jamati de 'o su-suloko de ma balu-balusu 
go'ona yakisibusuku kayomore-morene. 
Ge'enaka de yosijarita 'okia naga gee 
ma Jo'oungu ma Dutu wodiaiokau ma 
ngekomo 'ona. 

> Duga 'o Farisioka yamuruo naga 
yongaku-ngakuokau gee yaie yoma'oko 
de kayongosekau, "Ko 'o Yahudiokawa 
gee yongaku-ngakuokau go'ona salingou 
yomasuna, de salingou yamoteke 'o 
Musa wi do-dotoko." 

6 Ge'enaka de 'o su-suloko de 'o jamati 
ma balu-balusu yomalomu yabicara ma 
ngale ge'ena. 

7 Ma do'ingoka yomasikadibangi, de 
'o Petrus woma'oko de kawongosekau, 
"Esa moi riaka dodoto! Ngini ma 
sirete nianakokau ma ngale ma 'orasi 
'ipasa-pasa ma Jo'oungu ma Dutu 
woiirikokau tositotara 'o Habari ma Owa 

ge'ena ko 'o Yahudiwa ma nyawaka la 
'ona mita yo'isene de yongaku. 

8 De ma Jo'oungu ma Dutu 
gee wanako 'o nyawa manga 
singinaka, wosidumutokau 'ato 
'una wakidawongokau. 'Una wosidumutu 
ge'ena ma ngekomo wakikula 'awi 
Ngomasa 'Itebi-tebini kaimatero de 
wokulakau ngoneno mita. 

?Ma Jo'oungu ma Dutu kowosikaregu- 
reguwa ngone de de 'ona. 'Una 
wositebinokau manga singina, sababu 
yongaku. 

10 De 'ido'oa so ngini ne'ena niomau ma 
Jo'oungu ma Dutu winiba-baili de 'o gina 
'itu-tubuso niokula to 'una wi kawasaka? 
Momongo nanga edete de nanga dotumu 
de ngone ma sirete mita kopa'akunuwa. 

11 Sababu ngone mita kapongaku so 
'inasilaha de ma Jou Yesus 'awi dora; 
'ona mita koge'ena." 

12 So 'o nyawa yomapolu-poluno 
ge'enaka gee kayosiogoruku. Ge'enaka 
de 'ona yosigisene 'o Paulus de 'o 
Barnabas yosijaritali 'o no-nako 'ihera- 
herangi de 'okia naga kobiasawa gee 
ma Jo'oungu ma Dutu wosidadiokau ma 

ngekomo 'ona naga ko 'o Yahudiokawa 
ma nyawaka. 

13:0) Paulus de 'o Barnabas 
yobicara 'iduanga, de 'o Yakobusoli 
kawongosekau, "'Esa moi riaka dodoto! 
Bika niosigisenosi. 

14:0), Simon Petrus 'asa kawaduangino 
wosiwaiti kokia ma Jo'oungu ma Dutu 
ka ma mulaenginosi wosidumutokau 
'awi singina ma 'ofi ko 'o Yahudiwa ma 
nyawaka, ma dumutu la wakiiriki yodadi 
to 'una wi kawasa. 

15 Ge'ena moteke ma Jo'oungu ma Dutu 
'awi demo gee 'o nabii yosidemokau ma 
sirasi sababu naga 'isilefokau konee: 

16 Ma Jo'oungu ma Dutu wongose,'Dua 
ma 'orasi ya'adono ngoi 'asa toboali; ngoi 
'asa tosigokoli 'o Dautu wi pareta gee 
'ipiakorokau; de ma biakoro tosigokoli, a 
de dua tadiai 'ikua-kuata. 

17 La 'o nyawa 'iodumu ngoino 
yosikaino. De gee ko 'o Yahudiokawa, 
taki'asokokau ma ngale yodadi to ngoi 
'ai kawasa.' Kone'ena ma Jou wongose, 

18 ge'ena ka ma sirasi de wosidemokau." 

19 So 'o Yakobus kawongosekau, "Nako 
moteke ngoi, koidadiwa pakisisusa ko 

'o Yahudiokawa gee ma Jo'oungu ma 
Dutuka wimotekokau. 

20 Ma salingou pakidusurati 'onaka, de 
pakidongose la 'uwa ya'odomo 'o 'inomo 
gee yosisubakau 'o gomanga ma dutuka, 
bolo 'o 'aunu, bolo 'o haewani gee 
kayawirikiti so ma 'aunu koya'uisuwa. De 
mita 'uwa yomakapake kayo'itimaronga. 

21 Sababu 'o Musa wi do-dotoko ka 
ma sirasi yabaca-bacau Pomaomasuku 
ma Wange 'isinoi-noimi 'o lo-lomu ma 
woaka, de 'isihabari 'o kota yanoimika." 

22:0) su-suloko de 'o jamati ma 
balu-balusu de ma jamati yoodumu 
yomarimoi yakiiriki yamuruo naga 
'onaka naga ma ngale dua yakisuloko 
'o Antiokhiaku yosikauku yomasida'asa 
de 'o Paulus de 'o Barnabas. So yakiiriki 
'o Silas de 'o Yudas gee wisironga mita 
'o Barsabas. Yamididi no'ona ge'ena 'o 
nyawa yakiho-horomati naga 'o nyawa 
yongaku-ngakuoka 'o Yerusalemuoka. 

23 Yakiiri-iriuku go'ona yotagi de 
yosidingoto mita manga surati moi ma 
demo koneda: "Tabea, 'Esa moi riaka 
dodoto, ko 'o Yahudiokawa ma nyawa 
gee niomanoa-noa 'o Antiokhiaka, 'o 
Siriaka de 'o Kilikiaka. Ngomi ne'ena 'oọ 

su-suloko de 'o jamati ma balu-balusu, 
ge'ena la to ngini nia 'esa moi. 

24 Ngomi miogi'isene 'ato to ngomi mia 
manai yamuruo naga yauku nginiku de 
nia singina ya'ogu de yaruahe de to 'ona 
manga do-dotoko. 'Ena momongo ngomi 
komiakisulokuwa yadiai koge'ena. 

25 Ma sababu ge'enau sigado ngomi 
mimaka'aturokau de mimarimoiokau 
yamuruo naga miakiiriki de miakisuloko 
yotagi nginiku. 'Ona 'asa yotagi de nanga 
'esa moi 'o Barnabas de 'o Paulus gee 
miakisiboso-bosono. 

26 Yamididi no'ona ge'ena ngaro 
yakito'oma ma koyokalesanguawau 
sababu yadiai nanga Jou Yesus Kristus 
'awi manarama. 

27 So ngomi miosuloko 'o Yudas 
de 'o Silas yosikauku nginiku. Dua 
'ona yositotara nginika 'o habari gee 
'isilefo-lefoku ne'ena ma suratioka mita. 

28:0 Ngomasa 'Itebi-tebini de de ngomi 
miositatapuokau la 'uwa nikulali 'o 
gina gee 'ifoloiosi 'itubuso la 'ena duga 
kane'ena: 

23 'Uwa nia'odomo 'o 'inomo gee 'o 
barahalaka 'isisubakau; 'uwa nia'odomo 
'o 'aunu; 'uwa nia'odomo 'o haewani ma 

akeme gee 'isongene kayawirikiti so ma 
'aunu koi'uisuwa; de 'uwa nimakapake 
kanio'itimaronga. Nako ge'ena 'iodumu 
niomasikurutokau, ge'ena niadiaiokau 
yaowa-owa. Kane'enakasi yaika." 

3010 Yudas de 'o Silas yomasilo-loaka 
de yotagiokau 'o Antiokhiaku. Kadau de 
'o jamati yakikoki'asokino 'asa de ma 
surati ge'ena yokula. 

310) jamati go'ona yabacaka ma surati 
ge'ena de yomorene ma sala, sababu ma 
surati ma dodaka ge'ena manga singina 
yosikuata. 

3210 Yudas de 'o Silas, 'ona ge'ena 
yositota-totara ma Jo'oungu ma Dutu 
'awi demo mita, ma do'ingoka yomabi- 
bicara de 'o nyawa yongaku-ngaku 'o 
Antiokhiaka. Yakisibabata la 'o jamati 
go'ona manga singina 'ikuata. 

330 Yudas de 'o Silas 'o wange muruoka 
naga kadau, de 'o nyawa yongaku-ngaku 
gee 'o Antiokhiaka yakisidabi yolio de 
yoga'asoko la yositotara manga tabea 
gee yosulo-suloika. 

34 [Ma 'o Silas 'una wasiputusokau 
kage'ena 'o Antiokhiaka womanoa. | 

350) Paulus de 'o Barnabas mita 
manga wange muruo naga ge'ena 'O 

Antiokhiaka. Ge'enaka dau 'ona de 'o 
nyawa 'iregu manga gudai yodotoko de 
yosihabari ma Jou 'awi demo. 

36 Koito'ingowa de 'o Paulus 
kawongosekau 'o Barnabasika, 

"Nou, ngone potagiouoli nanga riaka 
dodotika gee yongaku-ngakuokau 'o 
Yesusika 'o kota 'isinoimika gee kiaka 
naga posihabariokau ma Jou wi demo; la 
panako 'ona kokia." 

37 De 'o Barnabas womau 'o Yohanes 
Markus wi'asa, 

38 ma 'o Paulus wamao koisurewa 
nako 'o Markus wi'asa. Sababu 
ma moi ge'ena 'o Pamfiliaka de 
womatingaokau woolukou wosiduanga 
manga manarama. 

39 So ma rai 'o Paulus de 'o Barnabas 
yomakangamo, ma duanguku yomati- 
tingaoka. 'O Barnabas de 'o Markus 'ona 
'o Siprusie yosikaie yosidete. 

40 So 'o Paulus wiiriki 'o Silas, so 
gee yongaku-ngaku 'o Antiokhiaka 
yakisisarakaniokasi 'o Paulus de 'o Silas 
ma Jouka la wakisibarakatiokasi 'asa 
deika yotagi. 

Ona mita yakilolituku 'o Siria de 'o 
Kilikia; ge'enaka 'ona yosikuata 'o jamati 
manga ngo-ngaku. 

1 6 1'Ọ Paulus de 'awi ma-manai 

yogila-gila 'o Derbe ma kotaka, 
deika 'o Listraka. Ge'enaka 'o Yesusika 
wongaku-ngaku wimoi wi ronga 'o 
Timotius. Ma 'esa 'o Yahudi ma nyawa, 
muna mongakuokau 'o Yesusika. Ma dea 
'una 'o Yunanioka. 

2'O nyawa yongaku-ngaku ge'ena 'o 
Listraka de 'o Ikoniumoka, yoodumu 
winako 'o Timotius 'una ge'ena 'o nyawa 
ma owa moi. 

3'0 Paulus womau la 'o Timotius 
womoteke de de 'una, so wosuloko 
wisunakasi. 'Una koge'ena wodiai sababu 
'o Yahudi ma nyawa ge'enaka gee 
yoodumu yanako 'ato 'o Timotius ma dea 
'una ge'ena 'o Yunani ma nyawa. 

4'O kota ya'adono ma noimi yositotara 
'o nyawa yongaku-ngakuka ma ngale 
'okia naga gee 'o su-suloko de 'o 
jamati ma balu-balusu yaputusokau 
'o Yerusalemuoka. 'O nyawa yongaku- 
ngakuokau gee yakidongose la yamoteke 
'o butusangi ge'ena. 

>So ma jamati ge'ena ma gudai gee, 
manga ngo-ngaku kaikuata monga, de 
kayodogo-dogo 'o wange 'isinoi-noimi. 

6'O Ngomasa 'Itebi-tebini 
koyakisidabiwa 'o Paulus de 'o 
Silas yositotara ma Jou wi demo ge'ena 
'o Asia ma daeraaka. So ka 'o Frigiaku 
de 'o Galatiaku yosikauku. 

7So gee ya'adono 'o Misia ma 
daeraa ma batinguku, de yositaili 'o 
Bitinia ma daeraasa yosikaisa, duga 
'o Ngomasa 'Itebi-tebini 'o Yesusino 
koyakisidabikawa. 

8 So ma rai kayaboootou yotagi, yaboa 
'o Misia ma daeraako de kayogila-gilaka 
'o Troasoko. 

?Yomatoobiri ge'ena 'o Troasoka, de 'o 
Paulus 'o mo-makeka moi ma Jo'oungu 
ma Dutuno wamake 'o Makedonia ma 
nyawa wimoi woma'okode ge'ena wi 
bionoka. De wigegoto la wosikauku 'o 
Makedoniaku, la wakiriwo. 

10 Ge'ena 'iduangino, de miomasidiai 
so miogila-gilakau 'o Makedoniaku. 
Sababu ngomi miamaoku ma goungu ma 
Jo'oungu ma Dutu wosuloko 'o Habari 
ma Owa miositotara ge'enaka dau. 

110) Troasoka miomagoraka de 
miosidete kamiogila-gilaka 'o Samotrake 
ma daeraaku, ma bibinie 'asa de 'o 
Neapolisoka. 

12 Ge'enaka deika 'o Filipiku, 'o kota ma 
amoko moi 'o Makedonia ma daeraaka. 
'O Filipi ge'ena 'o Romaka yaparetano. 
Ge'enaka dau ngomi mia wange muruoka 
naga. 

13 Pomaoma-omasa ma Wangeka ngomi 
miotagi 'o 'akere ma batingoka miaika, 
'o kota ma ngorana ma amoko ma 
dudunoka, sababu mianako ge'enaka de 
ma 'ena 'o Yahudioka manga lo-lomu 
ma woa. Ge'enaka de miogogerie 
mimabi-bicara de ma nge-ngeweka gee 
yomalomu-lomuno ge'enaka. 

14 Ge'ena yomalomu-lomunoka mimoi 
'o mosa 'o 'ungu momawuku-wukunu 
mi ronga ngo Lidia, 'o Tiatira ma nyawa. 
Muna ko 'o Yahudiokawa, ma mosuba- 
suba ma Jo'oungu ma Dutuka, so ma 
Jo'oungu ma Dutu mi singina wagaraki, 
la 'idadi masahe de madawongo 'o 
Paulus wi do-dotoko ge'ena. 

15 Ge'enaka de ngo Lidia de mi woa ma 
dodaku yaki'osiki. Yaki'osiki 'iduanga, 
de muna moga'asoko miaika. Mongose 

'ato, "Nako nimakeno ma gou-goungu 
tongakuokau 'o Yesusika, ge'ena niaino 
la nimasido-dogumu 'ai woaka." De 
mogegoto la miodomoteke to muna mi 
ga-ga'asoko ge'ena. 

16 Ma moi ge'ena gee 'o Yahudioka 
manga lo-lomu ma woaka miotagioli, 
de mimakamake de 'o ngeweka mimoi 
muna ge'ena 'o yongosi moi sababu 
mi'ijakau. Muna 'o tokata miparetano de 
mosimai-maisi so kamodanakoka 'okia 
naga gee dua 'idadi 'o bio-bionika. Muna 
mosimai-maisi 'o nyawa manga 'ahu so 
ma amoko makisilaha 'ami tuangi gee 
mi'ija-'ijakau. 

17 Ngomi de 'o Paulus kiaka naga 
miotagi, muna mita kamonii-niiki, de 
kamosigaso-gasoko mongose, "'Ona 
ne'ena ma Jo'oungu ma Dutu wi 
ro-riwo! 'Ona yaino nisidemo 'o laha ma 
ngekomo, la 'idadi nisilaha!" 

18'O wange muruono naga kamosigaso- 
gasoko koge'ena, so 'o Paulus 
kowotahanuawau de womapulutuoko 
kawongosekau ma tokatika, "De ma 
Yesus Kristus 'awi kuasa, ngoi tonisuloko 
nosupu ge'ena munaka." So kage'ena de 
mimadakau! 

19 Gee mi'ija-'ijakau go'ona yanako 'ato 
manga singina nganono ma ngale 'o 
pipi yamake ma ngekomo 'o ngeweka 
gumuna koi'iwau, de yongamo 'o Paulus 
de 'o Silasika so yakitagoko de yaki'asa 
'o ginitara 'iamo-amokika 'o pasaroka 
yakisitaari yopa-paretaka. 

20 Yaki'asaka 'o Romaka manga 
pamaretaka de kayongosekau, "No'ona 
'o Yahudioka. 'Ona ne'ena nanga kotaka 
yoruahe. 

21'Ona yosuloko la 'o nyawa 
yamoteke to 'ona manga 'adati gee 
koimakadaenuwa de to ngone 'o Romaka 
nanga 'adati. Ngone koidadiwa pa'ese 
bolo pamoteke 'o 'adati ge'ena." 

2210 nyawa yoku-kudai mita 
yomasimoteke 'o Paulus de 'o 
Silas yakiringamo; de manga baju ma 
'o Romaka ma pamareta ya'eto-'etongie 
deika yosuloko yakiriba'asana. 

23 Yakiribesana so kogee yakisirioka 
'asa de yakibuikau. De yopa-pareta 
yosuloko ma bui ma saeke gu'una 
wakijaga wosidi-diai. 

24 Sababu yosuloko 'ato wakijaga 
wosidi-diai so ma rai ma bui ma saeke 
waki'umoku dau 'o ngii moi yapai-paituku 

gee 'ifoloi 'ikuru-kurutuku ma bui ma 
dodaka ge'ena, manga dou ma'o basagi 
ngai modidi wosipilatuoka. 

25 Poilia 'o utu gorona, de 'o Paulus de 
'o Silas yolahidoa ma de yonyanyi ma 
Jo'oungu ma Dutu wisiarene. Yonyanyi 
so 'o bui ma nyawa munuka mita 
yosigisene. 

26 De kayasorogano 'i'osu posironga 'o 
guatino, sigado ma bui ma woa ge'ena 
kaigiwi-giwi, so ma ngorana ma 'iodumu 
'ikokipelenga de ma bui ma nyawa gee 
'o rate yakisirangi-rangino ma ma rate 
ge'ena 'ikokipidiloka. 

27 Ma bui ma saeke gu'una witodokana 
so womomiki. Womomikie 'ena 'o 
ngorana ma 'ikokipelengakau de 
'una wongose 'o bui ma nyawa 
yokokiowarokau so wosijai-jai wi wase 
wa'aiki womau womato'omau. 

28 De 'o Paulus woma'orese waamo- 
amokie kawongosekau, "Ee! 'Uwa 
nomato'oma. Ngomi mioodumu 
nongokasi!" 

29 Ma bui ma saeke gu'una 'o silo 
woga'asoko, deika kawoowa-owara 
dokaika so waika de 'o Paulus de 'o Silas 
manga bionoka wobukuku kawoti-tirine. 

30 Ge'enaka de wakisisupu, de 
kawongosekau, "Dea-dea, kokia la 'o 
laha tamake?" 

31'O Paulus de 'o Silas kayosangokau, 
"Salingou nongaku ma Jou Yesusika de 
ngona 'asa nisilaha! Koge'enali mita 'ani 
woa ma dodaku." 

32 Ge'enaka de 'o Paulus de 'o Silas 
yosiwaiti ma Jou wi demo 'o bui ma 
saekika de wi woa ma dodaku yoodumu. 

33 Kage'ena ma obiri 'o utu goronano de 
'o bui ma saeke waki'asa de manga dabo 
wa'isoko. Ge'enaka de 'una de wi woa 
ma dodaku gee yaki'osiki. 

34 Deika 'o Paulus de 'o Silas waki'asa 
to 'una wi woaka, so wakisi'odomo. 'Una 
de wi woa ma dodaku yomorene ma sala 
sababu 'ona ne'ena yongakuokau ma 
Jo'oungu ma Dutuka. 

3> 'Twangeka de 'o Roma ma pamareta 
yosuloko 'o polisika, la yaika yosidemo 
'ato 'o Paulus de 'o Silas yakisisupunou 
'o buioka. 

36 So ma bui ma saeke gu'una 
wositotara ge'ena 'o Paulus de 'o Silasika 
kawongosekau, "Dea-dea, 'o pamareta 
yosulokokau minisisupu. So ne'ena 
ngaro nioliou. Niomasidi-diai!" 

37 Ma 'o Paulus kawongosekau 'o 
polisika go'ona, "Ngomi ne'ena 'o 
Roma ma nyawa. Komisanowasi 'ena 
mipesanokau 'o kawasa manga bionoka 
de 'o buika misiwosanga. De ne'ena 
yosuloko miotagiou kamimarii-riidou. 
Ngomi miooluku! Niosuloko yopa-pareta 
go'ona yaino ne'enano la 'ona ma sirete 
misisupu!" 

38 Ma polisi go'ona yaika de yosidemoka 
'o Roma manga pamaretaka, so 
yo'isenoka 'ato 'o Paulus de 'o Silas 
go'ona ka 'o Roma ma nyawa, de 
yakimodongukou. 

39 So yaika yomasilo-loa 'o Paulus 
de 'o Silasika, ge'enaka de yaki'asa 
yakisisupu 'o buioka. Yakisisupuno 'asa 
de yakisuloko ma kota ge'ena yamada. 

40'O Paulus de 'o Silas yosupuno de 
ngo Lidia mi woaka yotagiokasi so 
yomalomuokasi de 'o nyawa yongaku- 
ngaku, de manga singina yosikuatokasi 
'asa de yotagi. 

1 7 1'Ọ Paulus de 'o Silas manga 
do-dagi yosigila yaboa 'o 
Amfipolis de 'o Apoloniade, so yototara 'o 
Tesalonikako. Ge'enaka dau 'o Yahudioka 

manga lo-lomu ma woa. 

2 So 'o Paulus mita wotagi ma lo-lomu 
ma woaka ge'ena, 'isoka biasau wodiai 
nako la naga 'o Yahudioka manga 
lo-lomu ma woa moi. Ge'enaka de 'una 
de 'o nyawa-nyawa ge'enaka dau gee 'o 
dibangi yomakakula ma ngale 'o Buku 
'Itebi-tebini ma bo-bula. 'Una wodiai 
koge'ena Pomaoma-omasa ma Wange 
ma sa'angeno. 

3 Moteke ma bukuoka ma bo-bula 'una 
wosiwaiti de wosidumutu 'ato ma Koana 
ma Jo'oungu ma Dutu wosijajiokau 
salingou wosangisara deika womomikoli 
ngaro wosongenukou ma. 'O Paulus 
wongose, "'O Yesus gee ngoi tinisiha- 
habari nginika, 'unau ge'ena ma Koana 
Wosilaha-laha gee ma Jo'oungu ma Dutu 
wosijajiokau." 

4Yamuruo naga yongaku so yakimoteke 
'o Paulus de 'o Silas; de ge'ena dau 
ma dodaka mita 'o Yunanioka manga 
gudai gee ma Jo'oungu ma Dutuka 
wisingou-ngounu, de mita manga 
gudai 'o nge-ngeweka gee 'o nyawa 
yakiho-horomati. 

> Ma 'o Yahudioka manga singina 'isiri, 
so 'o nyawa yopa-paradiduka yakisigaro 

yosigoko manga bolu moi ma ngale 
yotigi-tigi. Ge'enaka de 'ona yoruahe ma 
kota ge'ena yasuluunuku de yodingika 
wongaku-ngaku wimoi wi ronga 'o Yason 
'awi woa ma ngale yakinonu 'o Paulus 
de 'o Silas, sababu 'ona yomau yaki'asa 
yakisitaari 'o nyawa yoku-kudaika. 

6 Ma gee koyakimakewa 'o Paulus 
de 'o Silas, de 'o Yason de 'o nyawa 
'iregu yongaku-ngaku yamuruo naga 
gee yaki'asa yopa-paretaka ge'ena ma 
kotaka. De yosigaso-gasoko yongose 
'ato, "O nyawa no'ona yoruahe kiaka 
naga bato! De ne'ena naga to ngone 
nanga kotaka mita yoboanou, 

7de 'o Yason wakika'elinou wi woaka. 
'Ona yoodumu yaparenokau 'o Kaisar wi 
hukumu, sababu yongose 'ato ma Koana 
wimoiosi naga wi ronga 'O Yesus." 

8 Koge'ena yongose so ma kawasa de 'o 
nyawa yola-laagomo ma kotaka ge'ena 
yoruahe. 

?Ge'enaka de yopa-pareta go'ona 
yosuloko 'o Yason de 'iregu yongaku- 
ngaku gee yofangu la yakisisupu. Ge'ena 
'iduanga 'asa deika yakipidili. 

10 Ge'ena ma obiruku yongaku-ngaku 
'o Tesalonika ma kotaka gee yosuloko 'o 

Paulus de 'o Silas yosikaoko 'o Bereako. 
Kayototaroko de yotagi 'o Yahudioka 
manga lo-lomu ma woaka. 

11'0 Bereaka 'ona 'ifoloi manga 
di-dibangi 'ipelenga ngaro de 'o 
Tesalonikaka ma. 'Ona yoduaka 
yosigisene 'o Yesus wi habari. De 'ọ 
wange yosinoi-noimi 'o Buku 'Itebi-tebini 
yolega ma diai la yanako 'o Paulus wi 
do-dotoko ge'ena yadaene bolo ko'uwa. 

120), Yahudioka gee 'o Bereaka 
yomanoa-noa manga gudai yongaku 
'o Yesusika, de 'o Yunanioka ma 
nau-nauru de ma nge-ngeweka gee 
yakiho-horomati mita manga gudai 
yongaku. 

130 Yahudioka ma nyawa gee 'o 
Tesalonikaka yomanoa-noa yo'isene 
'ato ma Jo'oungu ma Dutu wi demo 'o 
Paulus wosihabari 'o Bereaka, de yaoko 
'o Bereako yakisisau-sauku so ma rai 
manga singina 'isusa. 

140, Berea ma nyawa yosijai-jai 'o 
Paulus wi'otaokau dina 'o ngo'otiri 
yosipusu-pusuku ma ngiisa, ma 'O Silas 
de 'o Timotius 'ona kage'ena ma kotaka. 

15'Ọ Atenaka wisitotarie 'asa de yolio, 
de 'o Paulus wobesesongo 'ato 'o Silas 
de 'o Timotius yomataitie. 

16'Ọ Paulus wakida-dadanuosi 'o Silas 
de 'o Timotius 'o Atenaka, de wi singina 
'isusa sababu wamake ma kotaka ge'ena 
'o barahala ma woa 'ikudai. 

17 So ma rai 'o lo-lomu ma woaka 
yomasikadibangi de 'o Yahudioka 
de 'o nyawa 'iregu ma Jo'oungu ma 
Dutuka wisuba-suba ge'enaka dau gee. 
Koge'enali mita 'o pasaroka 'o wange 
'isinoimi 'o dibangi yomakakula ma ngale 
'o Yesus 'awi habari de 'o nyawa-nyawa 
ge'enaka dau gee. 

18'O Epikuros de 'o Stoa ma guru-guru 
mita yomakasango de de 'una. De 
munuka kayongosekau, "'O nyawa 
nu'una 'okia wanako? Kawo'urudetoro 
duga ma ko 'okiawa wosikanako!" 
Munukali gee yongose, "Poilia 'una 
wosihabari 'o nyawa 'iregu manga 
gomanga ma dutu." 'Ona koge'ena 
yongose sababu 'o Paulus wobi-bicara 
ma ngale 'o Yesus de mita gee 
wosongenukou de womomikoli. 

19 Ge'enaka de 'o Paulus wi'asa 'o 
lo-lomuka 'o Areopagus ma gigie ma 

dekuoka. Ge'enaka de kayongosekau 
'unaka, "Ngomi miomau mianako 'ani 
do-dotoko ma sungi gee nositota-totara. 

20 Sababu ngona nosidemo 'okia 
naga gee mio'isenika miohera-herangi. 
Ge'enau so ngomi miomau mianako ma 
ngale." 

21 (Sababu 'o Atena ma nyawa de 
'o nyawa ma dudunino yomanoa-noa 
ge'enaka gee, yoduaka kayomaogo- 
ogoruwa yosigisene de yosibi-bicara 'o 
di-dibangi ma sungi-sungi.) 

22 Gee 'o Paulus woma'okode 'o nyawa 
yomalomu-lomuno manga bionoka 'o 
Areopagusoka de kawongosekau, "He, 
'o Atenaka ma nyawa! Naga 'o sagala 
moioka tamakeka ngini posironga de 
niamoteoka 'ania goma-gomanga ma 
dutu. 

23 Sababu gee toki-kiloliti 'ania kota de 
nia barahala ma woa tokakalega-lega, de 
tamake mita 'o su-suba ma ngii ngai moi 
'isilefoka, 'Ne'enaka posuba-suba ma 
Jo'oungu ma Dutuka gee kopowinako- 
nakowasi!' Aa! Ma Jo'oungu ma Dutu gee 
winisuba-suba ma kowininako-nakowasi, 
gu'unau ngoi tinisidemo nginika. 

24 Ma Jo'oungu ma Dutu gee wosidadi- 
dadi 'o dunia de ma doda 'iodumu, 
gu'unau ma Jou 'o sorogaaka de 'o 
duniaka. 'Una kowomanoawa 'o barahala 
ma woaka gee ka 'o nyawa yodi-diaiku. 

25'Una mita kowakaranawa ngone 
powiriwo 'isoka kogee wisidukurangi, 
ma 'ena ngone po'ahu de poomasa, 
de nanga kia sonaa ge'ena 'iodumu ka 
'unaka de yaino. 

26 Ka 'o nyawa wimoino 'una wadiai 
'o soana 'ila-laagomo de wakisuloko 'o 
duniaka yomasi'omangika. 'Unau ge'ena 
mita wosito-togumukau ma sirasi, 
muruoka de kiaka 'idadi 'o nyawa yo'ahu. 

27 Ma Jo'oungu ma Dutu koge'ena 
wodiai, la 'o nyawa winonu 'una. 

Tanu wimake gee winonu de. Ma ma 
gou-goungu ma Jo'oungu ma Dutu 
kowonakurutikawa, ma 'una naga 
ngoneka. 

28 'Isoka gee 'o nyawa yongosekau, 
'Ngone po'ahu, pomaitiri, de pogogere 
'o duniaka ne'ena, sababu to 'una wi 
kuasa.' Kaimatero mita de yamuruo naga 
nia dolabololo ma betongo yodi-diai. 
'Ona yongose 'ato, 'Ngone poodumu 
ge'ena to 'una 'awi ngowa-ngowaka!' 

29 Aa! Sababu ngone ne'ena ma 
Jo'oungu ma Dutu wi ngowa-ngowaka, 
ngone koidadiwa pongose 'ato ma 
Jo'oungu ma Dutu kaimatero de 'o 
patongo 'o guraci bolo 'o saaka, bolo gee 
'o teto 'o nyawa yadiaiku moteke to 'ona 
manga barija. 

30 So to ngone nanga haga-haga ge'ena 
ma Jo'oungu ma Dutu kowongano- 
nganonuawau. Ma ne'ena 'una wosuloko 
'o nyawa 'iodumu 'o duniaka gee 
yomaogoro 'o sowono yodiai de yolio 
'unaka. 

31 Sababu 'una wosito-togumokau ma 
'orasi ma ngale wahakimi 'o nyawa 'o 
duniaka ne'ena moteke ma diai. Ma 
manarama ge'ena dua 'asa wimoi ma 
Jo'oungu ma Dutu Wiiri-iriokau wa'ao. 
De ma dumutu la 'o nyawa 'iodumu 
yanako ge'ena, so ma Jo'oungu ma Dutu 
wisimomiokau 'o nyawa gu'una ngaro 
wosongenokau ma!" 

3210 nyawa go'ona gee yogi'isenoka 
'ato 'o nyawa yosonge-songenokau 
yo'ahuoli, de munuka wisi'iete 'o 
Paulusika. Ma munuka kayongosekau, 
"Ngomi mioduaka dua kanobi-bicarasi, 
'Esa moi, ma ngale ne'ena." 

33 Ge'enaka de 'o Paulus wosupuokau 'o 
lo-lomuoka ge'ena. 

34 Ma munuka widomoteoka 'o Paulus 
de yongaku 'o Yesusika, 'ona ge'ena la: 
'O Dionisius 'o Areopagus ma hakimi 
moi, de mimoi mi ronga ngo Damaris, de 
yamuruosi naga. 

18 1 Ge'ena 'ipasa de 'o Paulus 

womagoraka 'o Atena ma kotaka 
de wotagi 'o Korintusoko. 

2 Ge'enaka de yomakamake de 'o 
Yahudioka wimoi wi ronga 'o Akwila 'o 
Pontus ma soanino. 'O Akwila de ma 
wekata ngo Priskila 'asa kayoboano 
'o Italiano. 'Ona yaino 'o Korintusino 
sababu ma Koana 'o Klaudius wakisuloko 
'o Yahudioka ma nyawa yoodumu 
yokokisupu ge'ena 'o Romaka. 'O Paulus 
waika wakililara 'onaka, 

3 ge'enaka de 'onaka womanoa, de 
yomasidamanarama sababu yoodumu 
manga manarama kaimatero, 'o 
da-darusu yodi-diai. 

4Ma Pomaoma-omasa ma Wange 
'isinoimi 'o Paulus wotagi 'o dibangi 
yomakakula 'o Yahudioka manga lo-lomu 
ma woaka, ma dumutu 'o Yahudioka de 
'o Yunanioka yongaku 'o Yesusika. 

> So gee 'o Silas de 'o Timotius 'o 
Makedoniano yoboano, de 'o Paulus 
'una ka 'o habari gee ma Jo'oungu 
ma Dutunou wositotara 'o Yahudi ma 
nyawaka. Ma habari ge'ena la 'o Yesus 
ge'ena 'o Koana 'o Nyawa Wosilaha-laha 
gee ma Jo'oungu ma Dutu wosijajiokau. 

6Ma ngano ma nyawa-nyawa ge'enaka 
gee koyomaogoruwa wiributu de 
wisito-torou 'o Paulusika so 'awi 
pakeangi ma kakawo waparisi ma ngale 
wakisingano-nganono to 'ona manga 
sowono. 'Una kawongosekau, "Ngini 
ma sirete niamoku nia so-sowono! Ngoi 
tomaparisoka! Ne'enau 'ikurue ngoi 'asa 
totagi ko 'o Yahudiwa ma nyawaka." 

7Ge'enaka de 'o Paulus wakimadakou 
'ona ge'enaka de wosikaika 'o woa moika 
gee ma lo-lomu ma woa ge'ena ma 
songonaka. 'O woa ge'ena to wimoi ko 'o 
Yahudiokawa, ma 'una wosuba-suba ma 
Jo'oungu ma Dutuka. 'Una wi ronga 'o 
Titus Yustus. 

8 Ma 'o Krispus 'o lo-lomu ma woa 
ma balusu, 'una de wi woa ma dodaku 
yoodumu yongaku ma Jou Yesusika. 

De manga gudaiosi mita 'o Korintus 
ma nyawa yogi'isene 'o habari gee 'o 

Paulus wositota-totara, so yongaku de 
yaki'osiki. 

?Ma moi ge'ena 'o obiri ma doda de 
'o mo-make ma sigoronaka, ma Jou 
kawongosekau 'o Paulusika, "'Uwa 
nimodongo! De 'uwa nomaogoro 
nosihabari 'ai demo. 

10 Sababu manga gudai ma kotaka 
ne'ena to ngoi 'ai nyawa. De ngoi 
kotonimadawa, so dua komoiwa 'idadi 
yodiai 'itorou ngonaka." 

11 So ma rai 'o taunu moi de ma songona 
'o Paulus womanoa 'o Korintusoka de 
wakisitotara ma Jo'oungu ma Dutu 'awi 
demo. 

12 Gee 'o Galio wodadi gubernur 'o 
Akhayaka, de 'o Yahudioka yomarimoi 'o 
Paulus wiitomo deika 'o hakimika wi'asa. 

13'Ona yokalaki konee, "'Una ne'ena 
wakikokigaro 'o nyawa yoku-kudai la 
yosuba ma Jo'oungu ma Dutuka, gee ma 
jako koimakadaenuawa de to Musa wi 
besesongo!" 

14 Gee 'o Paulus tanu womadasangou, 
de 'o Galio kawongosekau 'o Yahudi ma 
nyawaka, "Ee 'o Yahudioka ma nyawa! 
Nako niaino niokalaki la 'o so-sowono 

bolo 'o dorou, ge'ena yadaene salingou 
tinileleani. 

15 Ma nee ka 'o gadutuku ma sababu 
'o demo-demo, 'o ronga-ronga de to 
ngini ma sirete nia 'adati, so ka nginiou 
ma sirete nimasikatiaika. Ngoi tooluku 
ta'urusu ma hali kone'ena!" 

16 Deika wakiginiiki so yokokisupuoka. 

17 De 'ona witagoko 'o Sostenes 'o 
lo-lomu ma woa ma saeke gu'una, so 'O 
hakimi ma meja ma bionoka wi'asaka 
'asa de wiritifo. Ma 'o Galio 'una ka ma 
eta ma kowokalesangikawa. 

18 Ge'ena 'iduangino 'o Paulus ma 
do'ingonosi womanoa 'o Korintusoka. 
Ge'enaka de womasilo-loakasi 'o nyawa 
yongaku-ngakuka 'asa de 'una de 'o 
Akwila de ngo Priskila yotagi 'o Siriasa. 
Ka 'o Kengkreakasi de 'o Paulus wi 
utu wakuluokasi gee wosimadaka 'o 
gurutukou sababu 'awi jaji ma Jouka. 
Ge'enaka de yogila-gila yongo'otiri 'o 
Siriasa. 

19'0) Efesusoka ya'adonisa, de 'o 
Paulus wakimadakau ngo Priskila de 'o 
Akwila. Ge'enaka de wotagi wowosanga 
'o lo-lomu ma woaka so 'o dibangi 

yomakadukula de 'o Yahudioka ma 
nyawa ge'enaka gee. 

20'Ona yomau 'ito'ingoka womanoa de 
de 'ona, ma 'una kowosimotekuwa. 

21 Ma gee wotagiou de kawongosekau, 
"Nako ma Jo'oungu ma Dutu woisidabi 
ge'ena dua tainoli ne'enano." Koge'ena 
wongoseka de womagoraokau 'o 
Efesusoka. 

22:0) Kaisareaka wo'utide de kawogila- 
gilaka 'o Yerusalemude womasitotarokasi 
'o jamatika 'asa de wogila-gila 'o 
Antiokhiaku. 

23 Wi obiri muruoka naga ge'ena 'o 
Antiokhiaka, deika wosikauku 'o Galatia 
de 'o Frigia ma daeraaku, wauku 
wosikuata 'o nyawa yongaku-ngaku 
manga ngo-ngaku. 

24 Ge'ena ma 'orasi 'o Yahudioka wimoi 
gee wolahiri 'o Aleksandriaka, woboa 
'o Efesusino 'awi ronga 'o Apolos. 

'Una wobarija ma sala wobi-bicara de 
wosikanako 'ifoloi 'o Buku 'Itebi-tebini 
ma doda, 

25 de wisidotokokau 'o do-dotoko 
ma ngale 'o Yesus. Ma rai womagae 
wodotoko de wi do-dotoko ma ngale 
'o Yesus ge'ena kowosi'itimarongawa 

ngaro 'asa ka 'o go-gosiki 'o Yohanes 
wosidoto-dotoko wasahe. 

26 'Una womoroini ma sala wokurue 
wobi-bicara 'o lo-lomu ma woaka. De gee 
ngo Priskila de 'o Akwila yo'isene 'awi 
do-dotoko, de wi'asakau manga woaka. 
Kadoka de 'ifoloiosi yadaene yosiwaiti 
'o Apolosika ma ngale pomoteke de ma 
Jo'oungu ma Dutu ma ngekomo 'o Yesus. 

27 Ge'enaka de 'o Apolos womau 'o 
Akhayako wotagi. So 'o Efesusoka gee 
yongaku-ngakuokau 'o Yesusika 'o 
surati yosidingoto manga 'esa moika 
yongaku-ngakuokau 'o Akhayaka, la 
yomodeke 'o Apolos widawongo. Gee 
'o Apolos wototaroko 'o Akhayaka de 
wakiriwo so ma faedaa de ma 'ena 
'o nyawa-nyawaka gee sababu ma 
Jo'oungu ma Dutu 'awi singina ma sure 
so yongakuokau 'o Yesusika. 

28 Sababu 'o Apolos posironga de wi 
ku-kumatioka waki'akunu yomaributu de 
'o Yahudioka 'o kawasa manga bionoka. 
De wosiwaiti wopake 'o Buku 'Itebi-tebini 
ma bo-bulaka, ma ngale 'o Yesus ge'ena 
la ma Koana 'o Nyawa Wosilaha-laha gee 
ma Jo'oungu ma Dutu wosijajiokau. 

1 9 1'0 Apolos ka 'o Korintusokasi, 
'ena 'o Paulus 'una wanga- 
ngaimoi 'o daeraa gee ko 'o ngooto ma 
dateokawa, sigado wototara 'o Efesusika. 
Ge'enaka dau de yomakamake de 'o 
nyawa yongaku-ngakuokau 'o Yesusika. 

2 De kawakisanokau, "Esa moi, 
nidoboakau 'o Ngomasa 'Itebi-tebini 
gee ma 'orasi niongaku 'o Yesusika?" 
'Ona yosango, "Ko'uwasi, de ka ma eta 
ma komiogi'isenuawasi 'ato 'o Ngomasa 
'Itebi-tebini naga." 

3 De 'o Paulus wosano, "Nako koge'ena, 
de 'o go-gosiki ka'ena ngini nisi'osiki?" 
De 'ona yosango, "De 'o go-gosiki gee 'o 
Yohanes wosidoto-dotoko!" 

4 Ge'enaka de 'o Paulus wongoseli, "'O 
Yohanes waki'osiki ge'ena ma no-nako 
'ato 'o nyawa go'ona yotobakau 'o 
sowono yodiai. Ma ge'ena ma 'orasi 
mita 'o Yohanes wositotara 'o Israel ma 
nyawaka 'ato salingou yongaku wimoika 
gee wisidu'uruno woboa, ge'ena la 'o 
Yesus." 

> Gee yo'isenoka koge'ena, de yaki'osiki 
ma ngale yakisikatoomu de ma Jou 
Yesus. 

6 So gee wi giama wakidatamiku manga 
dekuoka, de 'o Ngomasa 'Itebi-tebini 
yakidoboa so yobi-bicara de 'o demo gee 
koyasahe-sahewa de yositotara 'o habari 
ma Jo'oungu ma Dutuno. 

7'Ona ge'ena poilia yamogiooko de 
yamididikani. 

8'O mede sa'angeno 'o Paulus 
wimoroinoka wobi-bicara 'o nyawaka gee 
'o lo-lomu ma woaka, de yomaributu de 
de 'ona ma ngale wakisidotoko la yasahe 
ma ngale kokia ma Jo'oungu ma Dutu 
wopareta ma ngale wokoana. 

?Ma yamuruo naga ge'enaka gee 
yotalise so yooluku yongaku. 'O nyawa 
'lodumu yomato-toomuno ge'enaka gee 
manga bionoka de 'ona yosi'ie-'iete 
'o do-dotoko ma ngale ma Jo'oungu 
ma Dutu wi mau 'o nyawa wosilaha 
ma ngekomo 'o Yesus. So ma rai 'o 
Paulus wakimadakau 'ona, de 'una 
de 'o nyawa yongaku-ngakuokau 
gee yosikaika yomadoto-dotoko ma 
ngiika 'o Tiranusoka. Ge'enaka dau 'o 
wange 'isinoimi yomasikadibangi de 'o 
nyawa-nyawa. 

10'Una wadiai 'o manarama ge'ena 
kowomaogo-ogoruawa 'o taunu modidino 

sigado 'o Yahudioka de 'o nyawa ma 
somoa ge'ena 'o Asia ma daeraaka gee, 
yoodumu yosigi'isene ma Jou 'awi demo. 

11 Ma Jo'oungu ma Dutu wodiai 'o 
no-nako 'ihera-herangi ma ngekomo 'o 
Paulus 'awi manaramoka. 

12 Nako 'o giama ma gi-gikiri bolo 'o 
mosa ma eta gee 'o Paulus wapakekau 
la ya'asa 'o nyawa yopa-panyakeka 
ge'ena yopa-panyake go'ona dua manga 
panyake 'i'aioka, de manga tokata ma 
'iowaroka. 

13'O Yahudioka yosou-souru yotawa- 
tawara yamuruo naga yokakadagi 'o 
soana yanga-ngaimoi yoginiiki 'o nyawa 
manga tokata. 'Ona yositai-taili yapake 
ma Jou Yesus 'awi kuasa nako yoginiiki 
ma tokata ge'ena. 'Ona yongose 'o 
tokatika ge'ena, "De 'o Yesus wi ronga 
gee 'o Paulus wosiha-habari, ngoi 

14 Ma 'imam ma saeke wi ronga 'o 
Skewa, 'awi ngowaka yatumudiingoka. 
Go'onau yodiai koge'ena. 

15 Duga ma tokata kaingosekau, "O 
Yesus towinako de 'o Paulus mita 
towinako, ma ngini ne'ena nago'ona so 
niomau salingou tinidomoteke." 

16 Ge'enaka de witoka-tokata gu'una 
wakide-debulu de wakico'okoko ma 
de wakitifo-tifo so yoowara ge'ena ma 
woaka 'ena yodabo-dabodeu, de ka 
manga watonokau sababu manga baju 
wa'eto-'etongieu manga roesoka. 

17:0) Yahudioka de 'o nyawa ma 
somoa gee 'o Efesusoka yogoge-gogere 
yo'isenoka 'okia naga 'idadiokau ge'ena 
de yakimodongo. So ma Jou Yesus wi 
ronga kayosiarene monga. 

18 Manga gudai yongaku-ngakuokau 
'o Yesusika gee yoboa 'o kawasa ma 
bionoka yomangaku manga sowono 
yodi-diaiokau ngino-nginosi gee. 

19 De yoguna-guna gee manga buku 
yakokipolu so 'o kawasa ma bionoka de 
yakokituuku. Manga buku ge'ena ma 'ija 
nako yadoimi tanu poilia 'o pipi 'o saaka 
'o caana nagi motoakani. 

20 Ma ngekomo kone'enau ma sure so 
ma Jou wi demo kaisiika monga 'itagi, 
de 'ifoloiosi 'o nyawa yongaku. 

21 Ge'ena 'ikokiduangino, de 'o Paulus 
waputusokau wotagi 'o Makedonia 
de Akhaya ma daeraako, 'asa de 
wogila-gilali 'o Yerusalemude. 'Una 

kawongosekau, "Ge'enaka taie, de 
salingou 'o Romako dai totagiosi mita." 

22 Ge'enaka de wakisuloko 'awi ro-riwo 
yamididi ge'ena la 'o Timotius de 'o 
Erastus yosirau 'o Makedoniako, 'ena 
'una kage'ena 'o Asia ma daeraakasi 'o 
wange muruo naga. 

23 Poilia ma 'orasi ge'enau de 'idadi 'o 
ruahe ma kiamati 'o Efesusoka sababu 'o 
do-dotoko ma ngale 'o Yesus. 

24 Ngano ma kotaka ge'ena wimoi 'o 
Demetrius 'o saaka wama-manarama de 
'o barahala ma ronga 'o Artemis ma woa 
wodi-diai. 'Awi 'usaha ge'ena 'awi nyawa 
gee yoma-manarama de de 'una 'o pipi 
ma amoko yomadamake. 

25 So ma rai wakitoomuno 'o nyawa 
gee yoma-manarama 'unaka de mita 
'o nyawa-nyawa gee 'o saakali yama- 
manarama 'ireguoka de kawongosekau, 
"Esa moi! Ngini nianako de nanga 
manarama ne'ena ngone 'o pipi ma 
amoko pomadamake. 

26 Ne'ena ngini ma sirete niamakekau 
de nio'isenokau 'okia 'o Paulus wodiai gee 
'una wongose 'ato 'okia sonaa pasuba- 
suba gee 'o nyawa yadi-diaiku ge'ena ko 
'o jo'ounguwa. De 'una womadagakunu 

manga gudaiou 'awi do-dotoko yangaku 
kane'ena 'o Efesusokawa duga ma 'ena 
rekeni 'o Asia ma daeraa yasuluunuku 
mita. 

27 Ma ngekomo ne'enau nanga 
manarama ne'ena dua 'o nyawa 
yasela-sela. De kage'enawa duga, 
ma 'ena 'o Artemis to ngone nanga 
barahala 'o ngeweka ma woa mita 'asa 
koyosikiamoiwau de ma karamati yositi- 
tingoono. 'Ena momongo 'o barahala 
ge'enau gee 'o Asia ma daeraaka de mita 
'o duniaka 'iodumu yasuba-suba." 

28'O nyawa ge'enaka dau gee 
yogi'isenoka koge'ena de manga singina 
'isauku so yosigaso-gasoko, "Artemis, 
ngona 'ifoloi noamoko! Ngona 'o 
Efesusoka mia jou!" 

29 So ma kotaka ge'ena 'iruahe ka 
ma moioko. Ge'enaka de yoru-ruahe 
go'ona yotagi 'o Gayus de 'o Aristarkhus 
yakitagoko. 'O Gayus de 'o Aristarkhus 
'ona ge'ena 'o Makedonia ma nyawa, 

'o Paulus wima-manai wi do-dagioka. 
'Ona yaki'asa yakisitaari 'o kawasa 
yomalomu-lomu ma woaka ge'ena ma 
kotaka. 

30'O Paulus womau wowosama de de 
'ona, ma yongaku-ngaku 'o Yesusika 
ge'enaka doka gee kowisidabiwa. 

31'O nyawa yola-laagomo 'o Asia 
ma daeraaka yamuruo naga 
yomakakanakokau de 'o Paulus, 
yosuloko 'o nyawaka la yosidemo 'o 
Paulusika 'ato 'uwa womasidumutu 'o 
kawasa yomalomu-lomu ma woaka 
ge'ena. 

32 Ma 'orasi ge'ena yomato-toomuno 
'o kawasa yomalomu-lomu ma woaka 
go'ona yoruahe ka ma moioko. Munuka 
yosigaso-gasoko koneda, munukali 
konee, sababu yoku-kudai go'ona 
koyomasidongoowa 'ato 'ido'oa so 
yomatoomuno ge'enaka. 

33'O nyawa wimoi 'awi ronga 'o 
Aleksander 'o Yahudioka wiri-riitomo 
ge'ena yoku-kudai manga bionisa. So 
'o Aleksander wi giama watedene ma 
ngale womaga'asoko 'o 'orasi la wosango 
'o nyawa yoku-kudai go'ona manga 
bionoka. 

34 Ma, gee winako 'ato 'una ge'ena 'o 
Yahudioka, de ka ma moide yosigasoko 
yakua-kuatie ma do'ingo 'o takoro 

modidi, "Artemis, ngona 'ifoloi noamoko! 
Ngona 'o Efesusoka mia jo'oungu!" 

35 Ma duanguku ma jorutulisi ma kotaka 
ge'ena wa'akunu wakisiogoro 'o nyawa 
yoku-kudai go'ona, kawongosekau, "'O 
Efesus ma kawasa! Ngone moi-moi 
panakokau 'o Efesusou ma kotaka ge'ena 
'o barahala 'o ngeweka ma ronga 'o 
Artemis ma woa de ma dulada daku 'o 
diwanguku 'iota-otauku pajaga-jaga. 

36 De ge'ena ka moi ma koidadiwa 
yosingelo, so salingou nimakokiogoro, 
de 'o kianikia niodiai 'uwa kaniosawa- 
sawani. 

37'0 nyawa no'ona niaki'asano 
ne'enaka, ge'ena bukangi la ya'orakau 
nanga barahala ma woa bolo yosito- 
torouokau nanga barahala. 

38 So nako 'o Demetrius de wi ro-riwo 
go'ona yomau 'o nyawa yakalaki, 
ge'ena madaka la ya'asa ma parakara 
ge'ena 'o hakimika. 'O hakimi naga de 
ma parakara ge'ena kaidadi ya'asa 'o 
hakimika, 'asa de 'o pamareta ma naga 
'ona. 

39 Ma nako gee nia singinaka 'iregu- 
reguosi naga ka de ma 'enasi, ge'ena 

salingou nisikatiai naga 'o kawasa 
malo-lomuoka. 

40 Sababu 'okia naga 'idadi-dadi 
ne'ena ma wange, ge'ena 'idadi 
'inasibahaya. Ngone 'idadi 'inatahajiri 
'ato posiruahe sababu ngone ka ma eta 
ma kopomadasangowa ma ngale positiai 
ne'ena." 

41 Ma jorutulisi ma kotaka ge'ena 
wongoseka koge'ena de wosuloko 'o 
nyawa yoku-kudai go'ona yokokisupu. 
20 1:0 Efesusoka 'iruahe 'iduangino 

de 'o Paulus wakipolu 'o jamati so 
manga singina wosikuatokasi. Ge'enaka 
de womasilo-loakasi 'asa de wosikaoko 
'o Makedoniako. 

2:0 Makedonia ma daeraa wanga- 
ngaimoi, de 'o nyawa yongaku-ngaku 
'o Yesusika gee 'o gudai wakidongose 
ma ngale manga singina wosikuata. 
Ge'enaka de wotagi 'o Yunanisa. 

3Wi mede sa'ange ge'enaka dau. Gee 
wosidetou 'o Siriasa, de wogi'isene 'ato 
'o Yahudioka yomau wito'oma. So ma rai 
yaowa kawolio, waboa 'o Makedonia. 

4Yamuruo naga 'o Paulus wimoteke 
'awi do-dagioka ge'ena la 'o Sopater 'o 
Pirus wi ngowaka 'o Berea ma nyawa, 

mita 'o Aristarkhus de 'o Sekundus 'o 
Tesalonika ma nyawa. De 'o Gayus 'o 
Derbe ma nyawa, de mita 'o Timotius, 
de 'o Tikhikus, de 'o Trofimus, 'o Asia ma 
nyawa. 

>'Ona yosira de midamaa 'o Troasoka. 

6'O Roti Koiragi-ragiwa ma Wange ma 
Amoko 'ipasa 'asa de ge'ena 'o Filipioka 
ngomi de 'o Paulus miomagoraka, 
miotagi miosidete so 'o wange motoa 
'asa de mimalomuoli 'o Troasoka. 
Ge'enaka ngomi mia minggu moi. 

7'O Gareja ma obiruku de ngomi 'o 
giamanai mimasido'odomosi de mita 
miodiai 'o Ngodomo 'Itebi-tebini. Sababu 
ko ma bibinie 'o Paulus womajobou, so 
'o utu goronau 'ena kawobi-bicarasi. 

8 Ma ngii moi 'idaduieka ma silo 'ena 'o 
gudaioka, ge'enakau daku miomapoluno. 

2'O dogu'uru wimoi wi ronga 
'o Eutikhus, 'o jangelaka wogogerie 
wosigisene 'o Paulus wobi-bicara. Sababu 
'o Paulus wobicara 'o do'ingoka, so ma 
dogu'uru gu'una wonisuku. Wonisuuku 
ge'ena ma jangelaka de wootaka, so 
wigoraka 'ena wosongenukou, sababu 
ma ngii ge'ena ma gurutie sigado 'iretene 
sa'angede. 

10 Ma 'o Paulus wo'utiku de woma'idusa 
ge'ena ma dogu'uruoka de wikoooku. De 
kawongosekau, "Uwa nimodongo! 'Una 
wowangokali so." 

11 Ge'enaka de 'o Paulus wodoakauoli 
dakuie, de 'o Ngodomo 'Itebi-tebini 
yodiai so 'o roti wosibula-bula de 
yo'odomo. Yo'odomo 'iduangino de 
ma do'ingosi wobi-bicara sigado 
wasaibibinuku. Ge'enaka deika wotagi. 

12 Ma dogu'uru gu'una wi woaka wisigilio 
wowango-wangou so kayomore-morene. 

13 Ngomi miotagi 'o kapalika de miosira 
miosidete 'o Asos ma kotade ma ngale 
misibusuku 'o Paulus 'o kapalioka. 'Una 
wa'aturokau koge'ena sababu 'una dua 
waie kawotowongi. 

14 Mimakamakeno ge'ena 'o Asos ma 
kotaka, de woparenokau 'o kapalie so 
ge'enaka de miosidetokau 'o Metilenede. 

15 Ge'enaka de miosidetokauoli, so ma 
bibinoka 'ena miototarieu 'o ngii moioka 
gee 'imasidaarino de 'o Khios ma pulo. 
De ma bibinieli de miototaroli 'o Samos 
ma pulode, ge'enaka de 'o wange moiosi 
'asa de mia'adono 'o Miletusisa. 

160) Paulus waputusokau 'ato 
kowotuluwau 'o Efesusika, la 'uwa 'o 

'orasi wahalebiru 'o Asia ma daeraaka. 
So 'una womatai-taiti womau la nako 
'idadi ge'ena 'o Yerusalemude wa'adono 
'ena 'o Yahudioka manga Gutuku ma 
Ngodomo ma Wange gee yosironga 'o 
Pentakosta. 

17'Ọ Paulus 'o Miletusoka de 
wobesesongo 'o Efesusika 'ato 'o jamati 
ma balu-balusu yaino la yomakamakesi. 

18 Gee yototarino de 'o Paulus 
kawongosekau, ''Esa moi, ngini 
nianakokau to ngoi 'ai 'ahu kokia nia 
sigoronaka, katototarinosi 'o Asia ma 
daeraaka sigado ne'ena. 

19 De 'ai singina ma ma'ai de tosigari- 
gari ta'ao ma Jo'oungu ma Dutu wi 
manarama 'o sangisara ma dodaka 
sababu 'o Yahudioka manga singina 
'itorou yomau 'ito'oma. 

20 'Esa moi, ngini mita nianako, ngoi 
kotomaogo-ogoruwa tinisitotara 'okia 
naga gee de ma faedaaka ma ngale 
ngini. Ngoi tinidotoko naga 'o nyawa 
yoku-kudai manga bionoka de mita 'o 
woa-woaka. 

2110 Yahudi ma nyawaka bolo 'o nyawa 
ma somoaka, kaitaurika takisinganono 
la yomaogoro 'o sowono yodiai, yoboa 

ma Jo'oungu ma Dutuka de yongaku ma 
Jou Yesusika. 

22 Ne'ena 'o Ngomasa 'Itebi-tebini ma 
pareta tamoteke, so 'o Yerusalemude 
totagi. De ngoi kotanakowa dua 'okia 
'idadi ngoino kadaku. 

23 Ngoi tanako duga naga 'o kota 
'isinoi-noimi, 'o Ngomasa 'Itebi-tebini 
'ingosekau 'ato ngoi dua tobui de 
tosangisara. 

24 Ma ngoi kotododatowa ma ngale 
tosongene, 'itilai tosiduanga 'ai 
manarama gee ma Jou Yesus woikula- 
kulano. De 'itilai tosingounu sigado 
'ai 'ahu ma do-dogumika ma ngale 
tositotara 'o Habari ma Owa, ge'ena la 
ma Jo'oungu ma Dutu wi singina ma 
sure. 

25 Nioodumu tinikoki'adonokau, de 
tinidongosekau ma ngale kokia ma Jou 
wopareta ma ngale wokoana. Ne'ena 
tamaoku dua kopomakamakewau de de 
ngini. 

26 Ge'enau so ne'ena ma wange 
tinidongose, ika-ika la moikani 
niobinasa, ge'ena ko ngoiwa 'isala. 

27 Ai manarama ma ngale tosiwaiti 
nginika 'iodumu gee ma Jo'oungu ma 

Dutu womau wadiai, ge'ena koma'iwa 
todoowara. 

28 Tanu ngini ma sirete nimajaga, de 
niakijaga 'o jamati 'iodumu mita gee 'o 
Ngomasa 'Itebi-tebini nisito-togumokau 
nginika ma ngale niakijaga. Sababu ngini 
'o Ngomasa 'Itebi-tebini niirikokau ma 
ngale niakisilega-lega 'o jamati ge'ena. 
Tanu ngini niasowohi ma Jo'oungu ma 
Dutu wi jamati 'isoka 'o nyawa 'o domba 
yoso-sowohi manga domba yojaga, 
sababu 'o jamati ge'ena ma Jo'oungu ma 
Dutu watuusokau wadiai to 'unau ma 
sirete, ma ngekomo 'awi Ngowaka ma 
sirete wosongene. 

29 Topasaka dua de ma rai 'o guru-guru 
ma ngeluku nidoboa matero ka 'o 
haewani 'iti-tingkai. De gee niakijaga- 
jagano 'isoka 'o domba, yodadi matero 
ka 'o haewani 'iti-tingkai ma 'inomo. 

30 De ka nginioka naga mita dua 
munuka yosihabari 'o habari ma 
ngeluku. Koge'ena yodiai la yomau 
yongaku-ngaku 'o Yesusika gee 
yakisiliba, la ka 'onaka yomoteke. 

31 Sababu ge'ena nimasitiarino! De 
niosi-singina 'o taunu sa'angeno 'o 
wange de 'o obiri kotomaogo-ogoruwa 

takidotoko 'o nyawa 'iodumu gee nginino, 
de ma gudai tosigari-gari. 

32 Ne'ena ngoi tinisisarakani ma 
Jo'oungu ma Dutuka la 'una winipaliara 
de nimasinganono 'awi singina ma 
sure ma habarika. Ma Jo'oungu ma 
Dutu 'awi kuasa de ma 'ena ma ngale 
winisikuata de winikula 'o co-catu gee 
wadua-duangou ma ngale 'awi nyawa 
'lodumu. 

33 Koma'iwa totaleana nago'ona bato 
manga pipi bolo manga pakeangi. 

34 Ngini ma sirete nianako, ka to ngoi 'ai 
gasauku ma duara ngoi de 'ai ma-manai 
'imote-moteke miapake ma ngale 'okia 
naga mia paraluu. 

35 Naga 'o sagala moi-moioka ngoi 
tosidumutokau 'ai 'ahu ma sigoronaka 
'ato pomakuata pomanarama kone'ena, 
ge'ena salingou pakiriwo 'o nyawa gee 
koyomado-do'oawa. Sababu ngone 
salingou pongano-nganono 'okia naga 
ma Jou Yesus wongosekau, 'Podawongo 
de pokula 'ifoloi 'isanangi pokula.'" 

36:0) Paulus wobicara 'iduangino, 
de yoodumu yokokibukuku 'asa de 
yolahidoa. 

37 'Ona yoodumu yo'ari yomasigoono 'o 
Paulusoka de wiame deika yongose 'ato, 
"Tei sioko notagiou!" 

38 'Ona manga singina 'ifoloi 'isusa 
sababu 'o Paulus wongose 'ato dua 
koyomakamakewau. Ge'enaka de 'ona 
wisi'otaka sigado 'o kapalika. 

2 1 1 Ngomi mimasilo-loa 'iduanga 

'o Efesusino ma jamati ma 
balu-balusika, 'asa de miotagi. Ge'enaka 
de miosidete kamiogila-gilaka 'o Kos 
ma tonaikie, de ma bibinie miototarie 
'o Rodos ma tonaoka. Ge'enaka 
de kamiosidetokali 'o Patara ma 
ba-barenisa. 

2'0 Pataraka de miamake 'o ngo'otiri 
'imau 'itagi 'O Fenisiasa. So ma rai ngomi 
ge'enakou mioparene, 

3de miotagi miosidete sigado miamake 
'o Siprus ma tonaka mia gubalioka; 
ma ngomi kamiosidetosi miogila-gila 'o 
Siriasa. Ngomi mio'uti 'o Tirus ma kotasa, 
sababu 'o ngo'otiri gee miobare-barene 
ma gina dua yadokini ge'enaka. 

“Ge'enaka ngomi miakililarokasi 'o 
nyawa yongaku-ngaku 'o Yesusika de 
mimanoa de de 'ona 'o minggu moi. De 
'O Ngomasa 'Itebi-tebini ma manarama 

so 'o nyawa yongaku-ngaku go'ona 
widongose 'o Paulusika 'ato 'uwa wotagi 
'o Yerusalemude. 

>” Ma ngaro koge'ena ma salingou 
miotagiou so miakimada de mia do-dagi 
miosigila. 'Ona yoodumu de manga 
weka-wekata, de manga ngowa- 
ngowaka misi'otaka sigado 'o kota ma 
dudunika. Doka 'o dowongioka miaika de 
miobukuku mimalahidoa. 

6 Ge'ena 'iduanga de miomasilo-loakasi, 
'asa de 'o ngo'otirie mioparene de 'ona 
mita yokokilio manga woaka. 

7Ge'ena 'o Tirusoka de miogila-gilali 
'o Ptolemaisie. Ge'enaka miakilegakasi 
'o nyawa yongaku-ngaku, ma ngale 
mia tabea miakisitotarokasi de ngomi 
mimanoa 'o wange moi de de 'ona. 

8 Ma bibinie de miotagioli so 'o 
Kaisareaka miaie. Ge'enaka de miaika 
wimoika wi ronga 'o Filipus, de mimanoa 
wi woaka. 'Una ge'ena wosiha-habari 
ma ngale 'o Yesus. 'Unau ge'ena sona 
gee yatumudiingi 'o Yerusalemuoka 

?'Awi ngowaka 'o mosolese yaruata, 
ma Jo'oungu ma Dutu wakikulakau 'o 

guata ma ngale yositotara 'o habari ma 
Jo'oungu ma Dutuno. 

10 Mia wange muruoka naga kadaku, de 
wositota-totara ma Jo'oungu ma Dutu wi 
demo wimoi 'o Yudeano woboa wi ronga 
'o Agabus. 

11 Woboano ngomioka de 'o Paulus wi 
gorona ma bu-busuku wa'ese. Wa'eseno 
de wosipusuku wi dou de wi giamino de 
kawongosekau, "Koneda 'o Ngomasa 
'Itebi-tebini 'ingose, "O gorona ma 
bu-busuku ma dutu ne'ena dua 'o 
Yahudioka wipusuku 'isoka kone'ena 'o 
Yerusalemuoka, de wisisarakani ko 'o 
Yahudiwa ma nyawaka."" 

12 Gee mio'isenoka ge'ena, de ngomi 
de 'o nyawa yongaku-ngaku yoodumu 
gee 'o Kaisareaka mibaja 'o Paulusika la 
'uwau wotagi 'o Yerusalemude. 

13 Ma 'una wosango, "Okia ma ngale 
niokoki'ari kone'ena, 'Esa moi, sigado 'ai 
singina 'isusa? Sababu ma Jou Yesus, 
ngoi tomanoakou 'uwa kaitagoko la 
ngaro 'iso-songene ge'enaka daku." 

14'O Paulus kawooluoka so 
mimaogorokau miosingelo. So 
ngomi miongose 'ato, "Madaka la ma Jou 
wi mau 'idadi." 

15 Mia wange muruoka naga ge'enaka 
'asa de miomasidiai mia kia sonaa deika 
miosikaie 'o Yerusalemude. 

16 Nanga 'esa moi 'o Kaisareaka 
yamuruo naga misi'otaka sigado 'o 
Manason wi woaka, sababu dua to 
'unau wi woaka mimasido-dogumu. 'O 
Manason ge'ena 'o Siprus ma nyawa, ma 
do'ingonou wongaku 'o Yesusika. 

17 Gee 'o Yerusalemude miototara, de 
mia ma-manai ge'enaka gee misibusuku 
kayomore-morene. 

18 Ma bibinoka 'o Paulus de de ngomi 
miotagi 'o Yakobusika, miaika 'ena 'o 
jamati ma balu-balusu mita yoodumu 
ge'enakau. 

190) Paulus wakitabeakasi 'onaka, 
'asa de wakidajarita 'okia sonaa gee 
ma Jo'oungu ma Dutu wodiaiokau ko 'o 
Yahudiwa ma nyawaka ma ngekomo 'o 
Paulus. 

20 Yo'isenoka 'o Paulus wi jarita ge'ena 
de wisiarene ma Jo'oungu ma Dutu. 
Ge'enaka de kayongosekau 'o Paulusika, 
"Esa moi, salingou nanako 'o Yahudioka 
yocaanokau yongaku 'o Yesusika. 'Ona 
yoodumu ge'ena yosingou-ngounu ma 

Jo'oungu ma Dutu wi besesongo gee 'o 
Musa wositota-totara. 

21 De ne'ena yogi'isene bari nakidotoko 
'o Yahudioka gee yomanoa-noa 'o nyawa 
ma somoa manga daeraaka, la yamada'o 
Musa wi do-dotoko. Ngona nakidongose 
la manga ngowaka-ngowaka 'uwa 
yasuna bolo 'uwa yamoteke 'o Yahudioka 
manga 'adati. 

22 Ma 'orasi ne'ena 'o Yahudioka gee 
yongaku-ngakuokau ma raiokau dua 
nigi'isene 'ato ngona ne'enaka. So kokia 
ne'ena? 

23 Yaowa nodomoteke 'okia naga 
minidongose. Nongoka dau yaruatoka 
naga yojajiokau ma Jo'oungu ma 
Dutuka. 

24 So tagi naki'asa la de de 'ona 
niadiai 'o 'adati de 'o 'atorangi ma 
ngale nia singina niatebini, de ngona 
namoku manga sewa la manga saeke 
'idadi yakulu. Ge'ena dua 'asa de 'o 
nyawa 'iodumu yanako 'ato 'okia naga 
gee yogi-gi'isenokau ge'ena ko ma 
gounguwa, sababu ngona mita nosidagi 
ma Jo'oungu ma Dutu wi besesongo gee 
'o Musa wositota-totara. 

25 Ma ko 'o Yahudiokawa gee 
yongaku-ngakuokau 'o Yesusika, 'onaka 
miakidusuratokau ma ngale miositotara 
'amia butusangi ge'ena la koidadiwa 
ya'odomo 'o 'inomo 'isisubakau 'o 
gomanga ma dutuka. Mita koidadiwa 
ya'odomo 'o 'aunu, bolo 'o haewani 
gee 'isongene kayawirikiti so ma 'aunu 
koya'uisuwa; de koidadiwa 'o nyafisuu 
ma dorou yadiai." 

26 So ma bibinoka de 'o Paulus de 
yaruata go'ona yotagi yadiai 'o 'adati de 
'o 'atorangi la manga singina yatebini. 
Ge'enaka de yowosanga ma Jou wi 
Woaka yosidemo muruoka dua de 
'iduanga manga singina yatebini ge'ena, 
de muruoka 'asa moi-moi manga 
su-suba 'o haewani gee yosisuba. 

27 Manga singina yatebini ge'ena 'o 
wange tumudiingino. So gee rekeni 
'iduangoka, de 'o Yahudioka yamuruo 
naga 'o Asiano wimake 'o Paulus ma Jou 
wi Woaka. Ge'enaka de yosisau-sauku 'o 
nyawa yoku-kudaika de witagoko. 

28 Wi'aoka de yosigaso-gasoko, "Ee 'o 
Israeloka ma nyawa, nou pomakariwo! 
Nu'unau gee kiaka naga bato wosidotoko 
'o nyawa-nyawaka 'o do-dotoko gee 

'inasito-torou 'o Israeloka, 'isito-torou 'o 
Musa wi do-dotoko, de 'isito-torou ma 
Jou wi Woa ne'ena. 'Asa de ne'ena ko 'o 
Yahudiokawa wakisingosaminou ma Jou 
wi Woaka de yamediri 'o Ngii 'Itebi-tebini 
ne'ena!" 

29'Ona koge'ena yongose, sababu 'o 
Trofimus 'o Efesus ma nyawa gu'una 
wimakekau 'o kotaka de 'o Paulus, so 
'ona yomangano-nganono wi'asakau ma 
Jou wi Woaka. 

30 So ma kotaka ge'ena 'iruahe ka ma 
moioko, de 'o nyawa yomakokitoomu 
kayoowa-owara. 'Ona witagoko 'o Paulus 
de wi'asa wisisupu ma Jou wi Woaka. 
Kage'ena ma 'orasi de ma Jou wi woa ma 
ngorana yabenokau. 

31 Yoru-ruahe gee yomau 'o Paulus 
wito'omau, de 'o Romaka manga kapita 
wo'isene 'ato 'o Yerusalemuoka doka 
'iruahe ka ma moiku, 

3250 ma kapita gu'una waki'ese 'awi 
solodado yamuruo naga de kayomatai- 
taiti yomasidatagi de de 'una 'iru-ruahe 
ma ngiika. 'O nyawa yoku-kudai gee 
wimakeka 'o solodado ma balusu gu'una 
de wi solodado yoboa, de yomaogoro 'o 
Paulus wiribesana. 

33 Ma kapita gu'una waika 'o Paulus 
witagoko de wosuloko wipusuku. 
Ge'enaka de ma solodado ma balusu 
gu'una wosano-sano 'o Paulus ge'ena 
nagu'una, de 'okia wodiai. 

34 Yoku-kudaioka gee munuka yongose 
koneda, de munuka yongose konedali. 
Ge'enaka de kairuahe 'ikudai so 
kowosikanakowau ma titi 'okia sigado 
'idadi koge'ena. So wosuloko 'o Paulus 
wi'asa 'O solodado manga ngiika. 

35 Gee 'ona wi'asa ma solodado manga 
ngiika so sigado ma woa ma nguteka, de 
yoru-ruahe go'ona kaifoloi yongamo so 
'o Paulus 'o solodado kawirimokuou. 

36 'Ona yakisidu-du'uru yoru-ruahe 
go'ona yosigaso-gasoko, "'Una ne'ena 
salingou winito'oma!" 

37 Wisingosamou 'o solodado manga 
ngiika, de 'o Paulus kawongosekau ma 
kapitaka, "Kaidadi? tobicarasi ma eta 
de de ngona 'Aba?" Ma kapita gu'una 
wosango, "Etei, so ngona 'o Yunani ma 
demo kananako? 

38 Nako koge'ena, ngona ne'ena ko 'o 
Mesirinowa wimoi gee ma moi wosiruahe 
de yoti-tingkai yacaana soata de manga 

daeka deika wakisiowara yowosanga 'o 
daeraa 'ika-kakasaka?" 

39'O Paulus wosango, "Ngoi ne'ena 
'o Yahudioka, 'o Tarsusino 'o kota ma 
amoko 'o Kilikiaka. Tanu noisidabi 
tobicara 'o nyawa-nyawaka go'ona." 

400) Paulus wisidabioka wobicara, de 
woma'okode 'o nguteka de 'o no-nako 
wakikulakasi de 'awi giama la yomariidi. 
So 'o nyawa yoodumu yokokiriidoka. 
Ge'enaka de wobicara 'onaka de 'o 
Ibranioka manga demo, wongose 'ato, 
22 1"Dea-dea de 'o riaka dodoto 

nioodumu, ngoi tomadasangosi 
so bika niosigisenosi!" 

2'O nyawa yoku-kudai go'ona gee 
yo'isene 'o Paulus wobi-bicara de 'o 
Ibranioka manga demo, de kayoriidi 
monga. So 'o Paulus wosigilali wobicara, 

3 wongose 'ato, "Ngoi 'o Yahudi ma 
nyawa, tolahiri 'o Tarsus ma kotaka 'o 
Kilikia ma daeraaka, ma ngoi toamoko 
ne'ena 'o Yerusalem ma kotaka. De 
'o Gamaliel 'o guru ma amoko moi 
woisidotoko wosidiaioka 'o besesongo 
gee 'o Musa wosidoto-dotokokau nanga 
edete de nanga dotumika, sigado ngoi 
tomagae ma sala tadiai ma Jo'oungu 

ma Dutu 'awi manarama, 'isoka nginioli 
nioodumu ne'enaka gee ne'ena ma 
wange. 

4 De ngoi takisikisaa sigado takito'oma 
'o do-dotoko ma sungi yamote- 
moteokau go'ona. Ma ngeweka de 
ma nauru yoodumu takitagoko de 
takisingosama 'o buika. 

> Ma 'Imam ma Amoko ma sirete de 
'o 'Agamaka ma Hakimi 'idadi yasakisii 
kotoelukuwa. Sababu 'onau ma sirete 'ai 
surati yosisupu, ma dumutu 'o Yahudi ma 
nyawaka 'o Damsyikoka. De ma surati 
ge'ena, ngoi 'idadi takitagoko 'o nyawa 
yongaku-ngaku 'o do-dotoko ma sungika 
go'ona, de taki'asa 'o Yerusalemuka ma 
ngale yakihukumu." 

0 "Gee ngoi 'ai do-dagi ma sigoronaka 
'o Damsyikika ta'adonou 'o wange 
'Ikoronako, de 'o darangi posironga 
'iletongoka daku 'o diwanguku 'idisiwara 
kayasorogaku 'isigilolitino. 

7 Ge'enaka de toruba 'o tonauku, 
torubaku de 'o 'ilingi moi to'isene 'ingose 
ngoino, 'Saulus, Saulus! 'Ido'oa so 
noisikisaa?' 

8 De ngoi tosango, 'Ngona nago'ona 
'Aba?' De 'ena 'isango, 'Ngoi 'o Yesus 'o 
Nazaret ma nyawa, gee noisisikisaa!' 

3'O nyawa miomatuo-tuono gee 'ona 
mita yamake 'ileto-letongo ge'ena, 
duga ma 'ilingi gee 'ibicara ngoino 'ona 
koyo'isenuwa. 

10 Ge'enaka de katosanokauoli, 'Jou, 
salingou 'okia todiai?' Ma Jou wosango, 
'Nomomiki de nosikaika 'o Damsyikika. 
Kadoka dua 'asa nomagi'isene 'okia naga 
'lodumu gee ma Jou womau nadiai.' 

11 Ma 'orasi ge'ena ngoi 
kotomasimakewau, sababu ma 
letongo ge'ena 'ai akoku yadaene. 

So 'ai ma-manai 'ituda miosikaika 'o 
Damsyikika. 

12:0) Damsyikoka wimoi wi ronga 'o 
Ananias. 'Una wi 'ahu 'itebi-tebini de 
wosingounu ma Jo'oungu ma Dutu 
'awi besesongo gee 'o Musa wositota- 
totara. 'O Yahudioka yomanoa-noa 'o 
Damsyikoka gee yoodumu wisigisene. 

13 'Una woboa woilega, de woma'okode 
ge'ena 'ai dateoka de kawongosekau, 
"Esa moi Saulus, ne'ena nomasimakeli!' 
Kage'ena de tomadutumu 'ena 
towimakekau. 

14 Ge'enaka de kawongosekau ngoino, 
'Ma Jo'oungu ma Dutu gee nanga 
edete de nanga dotumu wisuba-suba, 
woniiriokau la nasahe to 'una 'awi mau, 
de wonimake 'o Yesus ma Jo'oungu ma 
Dutu 'awi Ro-riwo wosingou-ngounu, de 
nosigisene 'o Yesus ma sirete wi 'ilingi. 

15 Ngona 'asa nosakisii ma ngale 
nosihabari 'o nyawa 'iodumika 'okia naga 
no'isenokau de namakekau. 

16 Ka kone'enasi 'uwa nosito-to'ingo. 
Nomomiki, de nomasisarakani ni'osiki. 
Nomasigasoko ma Jouka la 'ani 
so-sowono ma Jo'oungu ma Dutu 
kowosi-singinawau.'" 

17 "Tolioka 'o Yerusalemuoka de gee 
tomalahidoa ma gu-gudaioka ma Jou 
wi Woaka, de 'o Ngomasa 'Itebi-tebini 
'ipareta. 

18 Ma Jou towimake kawongosekau 
ngoino, 'Taitika nomagoraka 'o 
Yerusalemuoka, sababu 'o nyawa 
ne'enaka koyadawonguwa 'ani sakisii ma 
ngale ngoi.' 

19 Ngoi katosangokau, 'Jou, 'ona 
'ikokinakokau 'ato ngoi 'o lo-lomu ma 
woa tosinoi-noimi towosanga takitagoko 

de takitifo-tifo 'o nyawa yongaku-ngaku 
ngonaka gee. 

20 Koge'enali mita 'ani sakisii 'o Stefanus 
wito'oma, ngoi ma ge'enaka de ngoi mita 
takarana wito'oma. De ngoiou ne'ena 
yoto-to'oma 'unaka gee manga baju 
tojagano.' 

21 Duga ma Jou wongoseli ngoino, 
'Kanotagi bato, sababu ngoi tonisuloko 
notagi 'o daeraa 'ikuru-kurutika ko 'o 
Yahudiwa ma nyawaka.'" 

22:0) nyawa kayosigisenosi 'o 
Paulus wobicara, ma gee wi demo 
ma du-du'uruokau de yosigasoko 
yaamo-amokie, "O nyawa koge'ena 
ngaro pato'omaka. 'Una koyadaenuwa 
wo'ahude!" 

23Yoma'ore-'orese ma de manga baju 
yosiwira-wira de 'o kakawo yosibiakoro 
'o ngawa-ngawade. 

24 So 'o Romaka manga solodado 
ma balusu gu'una wosuloko 'o Paulus 
wi'asa manga ngiika la wipirikisaa ma 
de wisikisaa ma ngale womau wanako 
'okia ma sababu sigado 'o Yahudioka 
wigore-gorese koge'ena. 

25 Ma gee wipusukinou ma ngale 
wipesanou, de 'o Paulus kawongosekau 

ma solodado wimoika gee ge'enaka 
woma'okode, "Kaidadi? 'o Roma ma 
kawasa moi kopaki'urusuawasi de 'isira 
kapakipesana?" 

26 Ma solodado gu'una wo'isenoka 
koge'ena, de wotagi manga balusika de 
kawongosekau, "'Okia nodiai dua 'Aba? 
'Una ne'ena ka 'o Roma ma nyawa!" 

27 So ma solodado ma balusu gu'una 
waika 'o Paulusika de kawosanokau, 
"Bika nosidemo; ngona 'o Roma ma 
nyawa?" 'O Paulus wosango, "Ia, ngoi 'o 
Roma ma nyawa." 

28 Ma solodado ma balusu gu'una 
kawongosekauoli, "Ngoi todadi 'o 
Roma ma nyawa ge'ena tofangu ko 
ma etawa!" 'O Paulus wosango, "Ma 
ngoi katolahirukosi, 'ena 'o Romau ma 
nyawa." 

293 Kage'ena de ma solodado gee 
yomau 'o Paulus wipi-pirikisaa de 
wisikisaa go'ona yosikaika manga 
dudunika, de manga balusu gu'una ma 
wimodongukou, sababu 'o Paulus ka 'o 
Roma ma nyawa de wipusuokau so. 

30'O Romaka manga solodado ma 
balusu gu'una womau wanako ma 
gou-goungu 'ido'oa so 'o Yahudioka 

wisisala 'o Paulus. Ge'enau so ma 
bibinoka de 'o 'Imam ma Amoko de 'o 
'Agamaka ma Hakimi wakikoki'asoko la 
yomalomu. Ge'enaka de 'o Paulus wi 
bu-busuku widosose, de wi'asa wisitaari 
'onaka. 
23 1'Ọ Paulus wakidi-diriidi 'o 
'Agamaka ma Hakimi de 
kawongosekau, "'Esa moi riaka dodoto! 
Sigado ne'ena yaino, ngoi tomanakoku 
'ai singina kaitebi-tebini ma Jo'oungu ma 
Dutu wi bionoka." 

2 Ma gee 'o Paulus koge'ena wongose 
de ma 'Imam ma Amoko 'o Ananias 
wosuloko 'o nyawa gee 'o Paulus wi 
dateoka woma'oko-'okode, 'o Paulus wi 
'uruoko wapoka. 

3 So 'o Paulus kawongosekau ma 
'Imam ma Amokika, "Ma raiokau dua 
ma Jo'oungu ma Dutu wonihukumu, 
ngona gee noma'uca-'uca 'isoka 'o 
nyawa 'itebi-tebini! Ngona nogogerie 
ge'enaka noi'urusu moteke ma Jo'oungu 
ma Dutu 'awi besesongo gee 'o Musa 
wositotarokau, momongo ngona ma 
sirete nosuloko 'ipoka. Ge'ena ma ngale 
naparenokau 'o besesongo ge'ena!" 

4'O Paulus wi date-dateuku gee 
kayongosekau, "Ma Jou wi 'Imam ma 
Amoko nositi-tingoono!" 

>'O Paulus wosango, "Ee, 'Esa moi riaka 
dodoto, ngoi kotanakowa 'ato 'una 'o 
'Imam ma Amoko. Ma goungu 'o Buku 
'Itebi-tebinoka naga 'isilefoku konee: 
"Uwa niositi-tingoono nia balu-balusu!'" 

6'Ọ Paulus wakimake ma 'Agamaka ma 
Hakimi go'ona munuka 'o Sadukioka de 
munuka 'o Farisioka. So kawongosekau 
waamo-amokie 'onaka, "'Esa moi 
riaka dodoto! Ngoi 'o Farisioka, de 'ai 
'asali mita 'o Farisioka. Ngoi ni'urusu 
ne'enaka sababu ngoi tongaku 'o 
nyawa yosonge-songenokau dua 
kayomomiokali." 

7 Gee 'una koge'ena wongose, 
de ma Farisioka de ma Sadukioka 
yomakangamo so manga lo-lomu ge'ena 
'ipula modidiokau. 

8 Sababu 'o Sadukioka yongose 
'ato 'o nyawa yosongenokau ge'ena 
koyomomikuawau, de yongose 'ato 'o 
mala'ekati mita koi'iwa, de 'o ngomasa 
'iregu-regu mita koi'iwa; ma 'o Farisioka 
'ona yongaku 'ato ge'ena 'iodumu de ma 
'ena. 

?So ma rai 'o gangamo de ge'enasi. Ma 
Farisioka gee yoguru-guru 'o 'agamaka 
yamuruo naga yoma'oko de yoba-baili 
yosigou-gounguku. 'Ona yongose 'ato, 
"Moteke ngomi, 'o nyawa nu'una 'awi 
sala ka ma eta ma koi'iwa! Poilia 
ma gou-goungu 'o ngomasa bolo 'o 
mala'ekati 'ibicara 'unaka!" 

10 Yomakangamo kaifoloi so ma 
solodado ma balusu gu'una wi ngoma 
'ibookou 'uwa si'ado 'o Paulus wigo'ora. 
So wosuloko 'awi tentara yaika 'o Paulus 
wi'ese ge'ena 'o nyawa ma gu-gudaioka 
de wi'asa manga ngiika. 

11 Ma bibinie ma obiruku de ma Jou 
Yesus woma'okode 'o Paulus wi gagaroka 
de kawongosekau, "Ani singina nakua- 
kuata! Ngona posironga nomoroinoka 
noisisakisiiokau 'o Yerusalemuoka. 'Ani 
sakisii ge'ena salingou nositotaroli 'o 
Romaka mita." 

12 Ma bibinie 'o ngoru-ngorumika, de 
'o Yahudioka yokurue yomasikagaro. 
'Ona yosasioka 'ato nako la 'o Paulus 
kowito'omawasi ge'ena kayo'odomuwa 
de koyo'okeruwa. 

13 Naga yanagi soata 'ipailoka 
yomasigaro-garo ma ngale ge'ena. 

14'Ona yotagi 'o 'imam ma sae-saekika 
de 'o Yahudioka manga balu-balusika de 
kayongosekau, "Ngomi miosasiokau dua 
komio'odomuwa de komio'okeruwa nako 
'o Paulus komito'omawasi. 

15 So ne'ena 'Esa moi riaka dodoto, ngini 
de 'o 'Agamaka ma Hakimi 'iregu-regu 
mita, tanu 'o surati niosidingoto 'o 
Roma manga tentara ma balusika, 
ma ngale nioga'asoko la 'o Paulus 
wi 'asali ne'enano wisitaari nginika, 
niongose 'ato ngini wini'urusoli 'ifoloiosi 
niosidi-diai. De dua ngomi mijagakou la 
kowa'adonuawasi ne'ena nginino 'ena 
mito'omakau." 

16 Ma 'o Paulus ma biranga mi ngowaka 
wimoi wo'isene to 'ona manga niati 
koge'ena. So wotagi 'o tentara manga 
ngiika de 'o Paulusika wosidemo ma 
ngale ge'ena. 

17 Ge'enaka de ma Paulus 'o tentara 
wimoi wi'asokino de kawongosekau, 
"Tagi 'o dogu'uru nu'una woni'asa ma 
tentara ma balusika; 'una womau 
wosidemo 'o hali moi." 

18 Ma tentara gu'una 'o dogu'uru 
gu'una wi'asaka manga balusika de 
kawongosekau, "'O Paulus wobui-buika 

gee woi'asokino de woisuloko 'o dogu'uru 
nu'una towi'asa ngonano 'Aba, womau 
'okia naga moi wosidemo." 

19 Ma tentara ma balusu gu'una 'o 
dogu'uru gu'una wi giamika wa'ao so 'o 
lilioka wi'asaka de wosano, "'Okia nomau 
nosidemo ngoino?" 

20 De 'una wosango, "'O Yahudioka 
yomasigarokau ma ngale yoga'asoko 
ngonaka 'Aba la wangede 'o Paulus 
woni'asali 'o 'Agamaka ma Hakimika, la 
barikia 'awi hali ge'ena ya'urusu 'ifoloiosi 
yosidi-diai. 

21 Ma 'uwa nakidomoteika 'Aba, sababu 
naga yanagi soata 'ipaili wigi'iunika ma 
ngale yomau wito'oma 'o ngekomoka. 
'Ona yoodumu yosasiokau nako la 
'o Paulus kowito'omawasi ge'ena 
kayo'odomuwa de koyo'okeruwa. Ne'ena 
naga yomadudu-duangou, yodamaa ka 
ngona nosango 'Aba." 

22 Ma tentara ma balusu gu'una 
kawongosekau, "Ka moika ma 'uwa 
nosidemo 'ato ne'ena nosidemokau 
ngoino." Ge'enaka de wosuloko 'o 
dogu'uru gu'una woliou. 

23 Ge'enaka de ma kapita gu'una 'awi 
solodado yamididi waki'asokino, de 


KISAH PARA RASUL 23.24-29 164 


kawongosekau 'onaka, "Niasadia 'o 
tentara yaratusu modidi gee de manga 
wase de manga sawaunu, de yaratusu 
modidi gee de manga kuama, de yanagi 
tumudiingi gee 'o kudaku yoparene, la 
'o takoro siwọ ne'ena ma obiri niotagi 'o 
Kaisareaku. 

24 Niasadia mita to Paulus wi kuda la 
ge'enaku woparene, de wini'asa 'o Paulus 
'uwa wido'oanikia sigado winisitotaroka 
ma gubernur 'o Feliksika." 

25 Ge'enaka de ma tentara ma balusu 
gu'una 'o surati wolefo ma betongo 
koneda: 

26 "Tabea 'Aba, Gubernur Feliks. Ngoi 'o 
Klaudius Lisias! 

2710 nyawa nu'una 'o Yahudioka 
witagokinou de tanu wito'omau duru 
gee ngoi de 'ai tentara mioboa misilaha, 
sababu to'isene 'ato 'una 'o Roma ma 
nyawa. 

28 Sababu ngoi tomau tanako 'awi sala 
'okia gee 'ona wikalaki, so towi'asa 
manga 'Agama ma Hakimika. 

29 Ma ma nyo-nyata 'una kokiawa wadiai 
gee yadaene wihukumu wiso-songene 
bolo wibui. 'Ona wikalaki duga ka to 'ona 
ma sirete manga 'agama ma besesongo. 

30 Ge'enaka de ngoino 'isidemo 'ato 'o 
Yahudioka manga singina 'itorou 'unaka. 
So katowisidingotokau ngonaka 'Aba 
ma gubernur. De ngoi takisulokokau 
yoka-kalaki manga galaki 'unaka gee 
ya'asa ngonaka 'Aba." 

31 So ma tentara go'ona yadiai to 'ona 
manga manarama. 'O Paulus wi'ese so 
wi'asa kage'ena ma obiri de sigado 'o 
Antipatrisoka. 

32 Ma bibinoka de 'ona yakisidipidilika 'o 
tentara de manga kudaka gee yogila-gila 
de 'o Paulus, de 'ona ma sirete yolio 
manga ngiino. 

3310 tentara de manga kudaka gee 
yototaruku 'o Kaisareaka, de yokula ma 
surati ge'ena ma gubernuruka, ge'enaka 
'asa de 'o Paulus wisisarakani 'unaka. 

34 Ma gubernur wabacaka ma surati 
ge'ena de wosano 'o Paulusika kiano wi 
'asali. Gee wanako 'ato 'o Paulus wi 'asali 
'o Kilikiano, 

35 de ma gubernur kawongosekau, 

"Ia, 'asa talega ma diai 'ani hali, nako 
'o nyawa nika-kalaki gee yototarinou 
ne'enaka." Ge'enaka de wosuloko la 
'o Paulus witahanukosi 'o Herodes wi 
kadatoka. 

24 1'O wange motoa 'ipasa de ma 
'Imam ma Amoko 'o Ananias de 
'o Yahudioka ma balu-balusu de ma 
jaksa wimoi 'o Romaka manga hukumu 
woba-barija wi ronga 'o Tertulus, yaika 
ma gubernur Feliksika 'o Paulus wikalaki. 

2:0 Tertulus gee wi'asoko ma bionisa, 
de wikalaki 'o Paulus konee, "Aba ma 
gubernur, 'o nyawa ma amoko! To ngona 
ni pareta ma sigoronaka, 'amia daeraa 
koiruahewa. De to ngona mita 'ani barija, 
so 'o gudaiou 'isikadiaiokau to ngomi mia 
daeraaka. 

3'Etei, minihoromati 'Aba! De 
mio'amalaha sababu kiaka naga bato 
ngomi 'o Yahudioka miomanoa, ma 
ge'ena 'iodumu miamao. 

4 Ma 'uwa sigado 'Aba ni 'orasi kaiamoko 
pa'umo. So toga'asoko 'Aba, tanu de 'ani 
singina ma sure gee mianakokau ge'ena, 
nosigisene mia galaki miositipokono 
ne'ena. 

>Ngomi mimake 'o nyawa nu'una 
woruahe kaitorou. Kiaka naga bato 
waika ge'ena 'o Yahudi ma nyawaka 'o 
gangamo wodiai. De 'una wosibalusu 'o 
bolu moi gee manga guru 'o Nazaretino. 

6'Ifoloiosi ge'ena wositailokau wamediri 
ma Jou wi Woa, ma kamitagokoka. 
[Ngomi miomau mi'urusu moteke 
to ngomi ma sirete mia 'agama ma 
besesongo. 

7 Ma 'o Lisias ma tentara ma balusu 
wi'eseka ngomioka, 

8de wosuloko la mioka-kalaki 
gee miotaari ngonaka.] Nako 'Aba 
wonipirikisaa 'o nyawa nu'una, ngona 
ma sirete 'asa no'isene 'okia naga 
miokalakika ge'ena ma goungu." 

?Ma Yahudioka ge'enaka gee mita 
yomasimoteke 'o Paulus wikalaki, de 
yosimoteke 'okia naga 'o Tertulus 
wongose. 

10 Ge'enaka de ma gubernur 'o no-nako 
wikula 'o Paulusika 'ato kaidadi wobicara. 
So ma rai 'o Paulus kawongosekau, "Ngoi 
tanako, 'Aba, ngona de ma taunuou 
nodadi hakimi ne'ena ma daeraaka. 
Ge'enau so ngoi tamao tosanangi 
tomariwo 'ani bionoka 'Aba. 

Aba, ngona ma sirete nalega 
ma diai, 'o wange mogiooko de 
modidi koipailuawasi ngoi totagi 'o 
Yerusalemuka ma ngale towisuba ma 
Jo'oungu ma Dutu. 


KISAH PARA RASUL 24.12-17 168 


12 De koma'iwa 'o Yahudioka 'isidamake 
mimakangamo de moikani, bolo 
takitoomu 'o nyawa ma ngale mioruahe 
ma Jou wi Woaka bolo 'o lo-lomu ma 
woaka bolo kiaka naga bato ma kotaka 
ne'ena. 

13'Ona mita ne'ena koya'akunuwa 
yosidumutu ngonaka, 'Aba, 'ai sala gee 
moteke manga galaki. 

14 Ma goungu ngoi tomangaku ngonaka, 
'Aba, 'ato ngoi towisuba ma Jo'oungu 
ma Dutu gee mia edete de mia dotumu 
wisuba-suba moteke 'o Yesus wi do- 
dotoko gee 'ona yamaoku koyadaenuwa. 
Ma ngoi katangaku ma Jo'oungu ma 
Dutu 'awi demo gee 'o Musa de 'o Nabii 
'iregu manga bukuoka. 

15 To ngoi 'ai ngo-ngaku ma Jo'oungu 
ma Dutuka 'isoka to 'onali, ge'ena la 'o 
nyawa yosonge-songenukou gee dua 
yomomikoli. 'O nyawa ma owa bolo ma 
dorou dua yokokimomikoli! 

16 Ge'enau so tomariwo ka koge'enakau 
la 'ai singina 'itebini ma Jo'oungu ma 
Dutuka de 'o nyawaka. 

170), taunu muruo naga tamadaka 
'o Yerusalem, de tolioli takidagasa 'o 

pipi ma ngale takiriwo 'ai nyawa de 'ai 
su-suba tokula ma Jo'oungu ma Dutuka. 

18 Gee ma gu-gudaioka tosiduanga 'ai 
singina tatebini de 'o su-suba ge'ena, de 
'ona 'imake ma Jou wi Woaka. Ma 'orasi 
ge'ena komiokudaiokawa ge'enaka, de 
mita koiruahewa. 

19 Ge'enaka duga ka 'o Yahudi ma 
nyawa yamuruo naga 'o Asiano. So tanu 
salingou 'ona yoboano 'ikalaki ngonaka, 
nako naga de ma 'ena yomau 'ikalaki. 

20 Bolo ngaro no'onau yosidemo 'ai 
di-diai 'ito-torou ka'ena yamake gee 
'isitaari 'o 'Agama ma Hakimika. 

21 Yodamakeno duga ka 'ai demo 
'o ngai moi koneda tongose manga 
bionoka: 'Ngoi 'i'urusu ne'ena ma 
wange, sababu ngoi tongaku 'o 
nyawa yosonge-songenokau gee dua 
yakisimomikoli."" 

22 Ge'enaka de ma Feliks 'una 'o 
gudaiou wanako 'o do-dotoko ma ngale 
'o Yesus, wosido-dogumokau ya'urusu 
ma hali ge'ena. 'Una wongose 'ato, "Ngoi 
'asa taputusu ma hali ne'ena, gee dua 
'o Lisias 'o tentara ma balusu gu'una 
woboano." 

23 Ge'enaka de wakisidemo 'o tentaraka 
gee 'o Paulus wijaga-jagano la 'o Paulus 
witahanukosi, ma ma eta wipidilika de 
kaidadi 'awi ma-manai wilega de 'okia 
naga woparaluu gee kaidadi wido'otaka. 

24 Ma wange muruo naga 'ipasano, 
de 'o Feliks woboa womasimanai 'awi 
wekata mi ronga ngo Drusila; muna 'o 
Yahudi ma nyawa. Ge'enaka de 'o Feliks 
'o nyawa wakisuloko 'o Paulus wi'ese, 
de wosigisene 'o Paulus wobi-bicara ma 
ngale 'o ngo-ngaku ma Yesus Kristusika. 

25 Ma gee 'o Paulus wosidowanga 'awi 
bicara de wobicara ma ngale 'o loa, 
de pomatahani nanga nyafisuu, de 'o 
hukumani 'o dunia ma do-dogumoka, de 
ma Feliks wimodongo so kawongosekau, 
"Kane'enakasi yaika. 'Asa toni'asokoli 
nako 'ai 'orasi de ma 'ena." 

26 Ma 'o Feliks 'una womangano- 
nganono gee dua 'o Paulus 'o pipi 
wokulanikia 'unaka so kawogi-giliou 
wosuloko wi'asoko la yomabi-bicarasi de 
de 'una. 

2710 taunu modidi 'ipasa, de 'o Perkius 
Festus wodadi gubernur 'o Feliks 
witagali. De ma Feliks 'o singina wo'ese 

'o Yahudi ma nyawaka, so kowisisupuwa 
'o Paulus 'o buioka. 
1'0 Festus wi wange sa'angeka 

25 woboano ma ngale wopareta 
ma daeraaka ge'ena, de woma'aiki 'o 
Kaisareaka so wosikaie 'o Yerusalemude. 

2Ge'enaka daku de 'o 'imam ma 
sae-saeke de 'o Yahudioka manga 
balusu 'o Paulus wikalaki 'unaka. 'Ona 
kayobajau yomariwo 'o Festusika 

3la bari de 'awi singina ma sure 
'onaka, wakisuloko 'o Paulus wi'asa 
'o Yerusalemude; sababu 'ona 
yomasikagarokau 'o ngekomoka 
wito'oma. 

#Ma'o Festus wosango, "'O Paulus dau 
witahanuku 'o Kaisareaka de ngoi mita 
koito'ingowa de toliou daukuku. 

> So niosibalu-balusu ne'enaka gee 
niaino la pomatuonou 'o Kaisareaku, 
la kadau 'asa de winikalaki, nako ma 
gou-goungu naga 'o kianikia wasalakau." 

6'0) Festus poilia wi wange tuangere 
bolo mogiookosi kia, 'asa de wolio 'o 
Kaisareaku. Ma bibinoka de wa'urusu ma 
parakara ge'ena de wosuloko la 'o Paulus 
wotaari. 

7 Gee 'o Paulus woboa, de 'o Yahudioka 
gee yoboa-boakou 'o Yerusalemuku 
yomakoki'oko wisibululunino, de yokurue 
wikalaki de manga galaki gee posironga 
wisitubusoka. Ma 'ona koyodamakewa 
'awi sala ma nyo-nyata. 

8'0 Paulus womariwo de kawongosekau, 
"Ngoi kokiawa tasala ma Jo'oungu ma 
Dutu 'awi besesongika gee 'o Musa 
wositota-totara bolo ma Jou wi Woaka 
bolo 'o Kaisarika." 

? Duga 'o Festus 'o singina wo'ese 
'o Yahudi ma nyawaka so wosano 
'o Paulusika, "Nomodeke? notagi 'o 
Yerusalemude la kadaku 'ai bionoka 
ni'urusu 'okia naga nika-kalakika gee?" 

100), Paulus wosango, "Ngoi ne'ena 
'o Romaka ma hakimi ma bionoka; de 
ne'enakau salingou 'i'urusu. 'Aba, ngona 
nanakokau ngoi kokiawa tasala 'o Yahudi 
ma nyawaka. 

11 Nako ngoi taparenokau 'o 'atorangi de 
todiai 'o kianikia gee yadaene nihukumu 
niso-songene, ngoi katomodeke. Ma 
nako la manga galaki ge'ena ko ma 
gounguwa ge'ena ka moi ma koidadiwa 
Tasa 'onaka. Ngoi toga'asoko 'i'urusu 

ma Koana ma Amokoka ge'ena la ma 
Kaisar!" 

1210 Festus de godagee wido-dongose 
'unaka yomasikadibangioka, de 
kawongosekau, "Ngona noga'asoko 
ni'urusu ma Kaisaroka, so salingou 
notaari 'unaka." 

13 Ge'enaka koito'ingokawa de ma 
Koana 'o Agripa de ngo Bernike yoboa 
'o Kaisareano ma ngale 'o Festus 
wihoromati de wisimorene. 

14 Manga wange muruo naga ge'enaka, 
de 'o Festus wosijarita 'o Paulus wi hali 
ge'ena ma Koana 'o Agripaka. 'O Festus 
kawongosekau 'unaka, ''O bui ma nyawa 
wimoi ne'enaka naga 'o Feliks wimadaku. 

15 Ma 'orasi ngoi 'o Yerusalemuoka, de 
ma 'imam ma sae-saeke de 'o Yahudioka 
manga balusu wikalaki 'o nyawa gu'una 
de yoga'asoko la towihukumu. 

16 Ma ngoi tosango 'ato 'o Roma ma 
nyawa gee yakika-kalaki koidadiwa 
kapakisisarakaniou ma ngale 
pakihukumu, nako koyakisikataariwasi 
de yoka-kalaki de 'o 'orasi koyakikulawasi 
yomariwo. 

17 So gee yoboano, de kotato-to'ingowa. 
Ka ma bibinie de ta'urusokau de tosuloko 
la 'o Paulus mita wisitaarino. 

18 Gee yoka-kalaki yoma'oko yosidemo 
manga galaki, ka ma eta ma 
koyangosewa wi di-diai 'ito-torou 
gee ngoi tomangano-nganono dua 
yangose. 

19 Ka ma cara duga manga di-dibangi 
'imakaregu ma ngale to 'ona manga 
'agama de wimoi wi ronga 'o Yesus. 

'O nyawa gu'una wosongenokau, 
ma 'o Paulus wosigou-goungu 'ato 
wowangokali. 

20 Sababu ngoi kotosikanakowau ma 
ngale kokia la 'idadi tamake 'iwaiti ma 
hali ge'ena, so ma rai 'o Paulus towisano 
'ato womodeke wotagi 'o Yerusalemude 
la kadaku 'asa wi hali ge'ena ya'urusu. 

21 Ma 'o Paulus woga'asoko wosidoa 
wi hali ge'ena; woga'asko la 'una ka'o 
buioka sigado wi hali ge'ena ma Kaisar 
waputusoka. Sababu ge'ena tosuloko la 
witahanuku sigado 'ai 'orasi de ma 'ena 
ma ngale towisidingoto ma Kaisarika." 

22 Ge'enaka de 'o Agripa kawongosekau 
'o Festusika, "Ngoi mita tomau 
tosigisenosi 'o nyawa gu'una wi demo." 

'O Festus wosango, "Ngorumika 'idadi 
nosigisene." 

23 Ma wangede 'o Agripa de ngo 
Bernike yoboa yomasinoaku 'o koana ma 
pakeangi de yakisiduono de yakisirame. 
'Ona yowosanga yo'uru-'urusu ma ngiika 
yomatuono de 'o solodado ma kapita 
de 'o nyawa yola-laagomo ma kotaka 
ge'ena. 'O Festus wosuloko, so 'o Paulus 
wi'asa wisingosama. 

24 Ge'enaka de 'o Festus wongose, 
"Aba ma Koana Agripa, de ngini, 'Esa 
moi, nioboa-boano gee! 'O nyawa 
nu'una ge'ena 'o Yahudioka yoodumu 
wikalakiokau ngoino. 'O Yahudioka 
gee 'o Yerusalemuoka yomanoa- 
noa de ne'enaka, 'ona yogegoto de 
yosigaso-gasoko 'ato 'una koyadaenuwa 
powisimadaka wowangode. 

25 Ma 'okia naga wadiaiokau gee, ka 
moi ma kotodamakewa wi sala gee 
'idadi powihukumu powiso-songene. De 
sababu 'una ma sirete woga'asokokau 
'awi hali ge'ena ya'urusu ma Kaisaroka, 
so ngoi taputusokau dua towisidingoto 
'unaka 'o Romaka. 

26 Duga 'o nyawa nu'una ngoi ka moi 
ma koidadiwasi tosiwaiti de 'o surati ma 

Kaisarika. Ge'enau so towisitaari nginika 
Dea-dea nioodumu, ma foloi gee ngona 
'Aba ma Koana Agripa! Ngoi tomau 
winipirikisaa 'iduangino 'ena de ma 'ena 
'idadi talefo. 

27 Sababu ngoi tamaoku ka ma eta 
ma koyadaenuwa 'o bui ma nyawa 
moi pakisidingoto ma Kaisarika de 
koposiwaituwa 'okia wasala so wikalaki." 
26 1'0 Agripa wongose 'o Paulusika, 

"Ngona minisidabi nomadasango 
ma ngale nomariwo." So 'o Paulus 
wakipomakasi ma ngale wobicarau, de 
wongose konee, 

2"Tabea 'Aba Agripa! Ngoi 
toma'untungoka sababu ne'ena 
ma wange 'idadi tomariwo tomadasango 
'ani bionoka ma ngale 'iodumu gee 'o 
Yahudioka 'ika-kalakika. 

3'Ifoloiosi ge'ena sababu ngona 
nosikanako ma gou-goungu 'o Yahudioka 
ma 'adati de ma kia sonaa moi-moi. 
Sababu ge'ena toga'asoko ngona 'Aba, 
tanu nosigisenosi 'ai demo. 

4'O Yahudioka ma nyawa yoodumu 
kayanako to ngoi 'ai 'ahu ma sira 
katomadogu'urunosi. 'Ona yanako ngoi 
ka 'o dogu'uruosi 'ena togogere 'o 

Yerusalemuokau 'ai nyawa-nyawa 'o 
Yahudioka manga sigoronaka. 

> Ma do'ingoou 'inakokau, de nako 
yomodeke tanu yosijarita 'ato ka ma 
sirasi ngoi ne'ena 'o Farisioka ma nyawa 
de tamoteke mia 'agama ma 'atorangi 
'ikua-kuata 'iodumu. 

6 De ne'ena ngoi toma'okode ne'enaka 
ma ngale 'i'urusu sababu tongaku de 
toda-damaau ma Jo'oungu ma Dutu wi 
jaji mia edete de mia dotumika. 

7'Ọ jaji ge'enau mita 'o Israeloka 'o suku 
mogiooko de modidi yongano-nganono 
so 'o wange de 'o obiri wisuba-suba ma 
Jo'oungu ma Dutu. De ma sababu 'o jaji 
ge'enau tangaku, 'Aba, so 'o Yahudioka 
ma nyawa 'isisala. 

8 'Ido'oa so 'o Yahudioka ma nyawa 
ngini koniongakuwa 'ato ma Jo'oungu 
ma Dutu wakisimomikoli 'o nyawa 
yosonge-songenuku? 

3 Ma sira ge'ena ngoi mita 'ai di-dibangi 
salingou tadiai 'i'ini-'inioka, ma ngale 
towiitomo 'o Yesus 'o Nazaretino gee. 

10 De koge'enau ngoi tadiaiokau 'o 
Yerusalemuoka. De 'o surati 'o 'imam 
ma sae-saekoka, manga gudaiou 
yosingou-ngounu ma Jo'oungu ma 

Dutuka ma ngkemo wimoteke 'o 
Yesus takisiwosanga 'o buika. De 
ngoi mita katosisamaowa yakihukumu 
yakiso-songene. 

11 Ma gudai takisikisaa 'o lo-lomu ma 
woa-woaka, ma ngale takipakisaa la 
yamada 'okia naga gee yongakuokau. 
'Ai do'otasa 'irama 'onaka sigado 'o kota 
'ireguka ma taika taki-kiniiki." 

12 "Ma dumutu koge'enali mita ngoi 
to'asa 'o surati kuasa 'o 'imam ma 
sae-saekoka de totagi 'o Damsyik ma 
kotaku. 

13 De gee ngoi 'o ngekomo ma goronaka 
'o wange 'ikoronako, ee 'Aba ma Koana, 
ngoi tamake 'o siwara daku 'o diwanguku 
gee 'ifoloiosi 'ikinitara de 'o wange ma 
siwara. 'O siwara ge'ena misigilolitino 
ngoi de 'o nyawa gee 'imote-moteke. 

14 Ngomi mioodumu miokokiruba 
'o tonauku. Ge'enaka de to'isene 'o 
'ilingi 'ingose ngoino de 'o Ibranioka 
manga demo, 'Saulus, Saulus! 'Ido'oa 
so noisikisaa? Ngona ma sirete 
'asa nomadamaoka ma siri, nako 
konomaogoruwa nalawani to ngoi 'ai 
pareta gee 'imadadi to ngona ni Jou.' 

15 So ngoi tongose, 'Ngona nago'ona 
'Aba?' De ma Jou wosango, 'Ngoi 'o 
Yesus gee noisisikisaa. 

16 Noma'okode! Ngoi tomasidumutu 
ngonaka sababu tomau tonigoraka 
nodadi to ngoi 'ai ro-riwo de 'ai sakisii. 
Ngona salingou nositotara 'okia naga 
namakekau ne'ena ma wange ma ngale 
ngoi, de 'okia naga gee 'asa tonisidumutu 
'o 'orasi nanga bionika. 

17 Ngoi 'asa toniriwo tonisipidili 'o Yahudi 
ma nyawaka de mita ko 'o Yahudiokawa 
manga singina ma dorouoka. Ngoi 'asa 
tonisuloko notagi 'onaka la manga ako 
napelenga, 

18 la yosupu 'o darusoka de yowosanga 
'o darangika; la yakisipidili 'o Tokata ma 
Koana ma paretaka, de ma Jo'oungu ma 
Dutu wakipareta. So de yongaku ngoino, 
manga sowono 'asa kotosi-singinawau 
de 'ona 'asa yodadi ma Jo'oungu ma 
Dutu wi kawasa yosingou-ngounu.'" 

19'0 Paulus wongoseli ma Koana 'o 
Agripaka, "Sababu ge'ena ee 'Aba, ngoi 
kotomaogoruwa tosingounu 'okia naga 
gee tamakekau ma Jo'oungu ma Dutuno. 

20 Katositarangikau takisidemo 'o 
nyawaka 'ato salingou yotoba 'o sowono 

yodiai de yomasidutuku ma Jo'oungu 
ma Dutuka de yosidumutu manga 
'ahuoka 'ato yomaogorokau 'o sowono 
yodiai. Ngoi tositotara ge'ena 'isira 'O 
Damsyikoka, deika 'o Yerusalemuoka, 
deika 'o Yudea takilolituku de mita ko 'o 
Yahudiokawa ma nyawaka. 

21 Ge'enau so 'o Yahudioka ma nyawa 
yomau 'ito'oma so 'itagoko ma Jo'oungu 
ma Dutu wi Woaka. 

22 Ma sigado ne'ena ma Jo'oungu ma 
Dutu woiriwo, so ne'ena toma'okode 
ne'enaka ma ngale tosidemo 'o nyawa 
'iodumika 'iamoko de 'itingoono. 

'Okia naga tosidemo ne'ena ge'ena 
la koireguwa gee 'o Musa de'o nabii 
'iregu-regu yosidemokau, 

23 ge'ena la ma Koana 'o Nyawa 
Wosilaha-laha ma Jo'oungu ma 
Dutu wosijajiokau gee salingou 
wosangisara, de wodadi wositisira 
yosonge-songenukou gee yomomikokali; 
la de ge'ena 'una 'idadi wosihabari 'o 
darangi ge'ena la 'o laha 'o Yahudi ma 
nyawaka de mita ko 'o Yahudiokawa." 

2410 Paulus kawobicarasi koge'ena, 
de 'o Festus woma'orese, "Paulus, 

ngona nitogosangukou! 'Ani do-dotoko 
'iku-kudai ge'ena nisitogosangukou!" 

25 Ma 'o Paulus wosango, 
"Koitogosanguwa, 'Aba. 'O demo- 
demo tosisupuokau ge'ena ma goungu 
'itiai de 'isupu 'ai di-dibangi ma owano. 

26 Ngona ma Koana Agripa ma sirete 
nanako ma gou-goungu ge'ena. Ge'enau 
so ngoi tobarani tobicara katosita- 
tarangiou 'Aba ni bionoka. Ngoi tanako 
ge'ena koi'iwa moi konanakowasi, 
sababu ge'ena 'iodumu koi'iwa 'idadi 
naga 'o ngii 'isigi-gi'iunika." 

27:0) Paulus wongoseli ma Koana 
'o Agripaka, "'Aba, toniho-horomati! 
Nongaku? 'okia naga 'o nabii yosidemo- 
demokau? Ngoi tamao nongaku 
'Aba!" 

28 Ge'enaka de 'o Agripa wongose 
'o Paulusika, "Nongose kaigapangi? 
noisisarani ma 'orasi kaitai-taitino 
ne'ena?" 

2910 Paulus wosango, "Ma 'orasi 
kaitai-taitino bolo 'o do'ingosi, ngoi 
'asa tolahidoa la ngona 'Aba de ma 
balu-balusu nioodumu niosigise-gisene 
'ai demo gee, niodadi 'isoka ngoioli, 

duga ngini 'uwa nipusuku 'isoka ngoi 
'ipusukino ne'ena!" 

30 So kage'ena de ma Koana, de ma 
gubernur, de ngo Bernike, de yoodumu 
'iregu-regu gee yomakoki'okokau. 

31 Gee yosupuka de yomakadongose 
moi de moi, "O nyawa nu'una koi'iwa 
wadiai gee yadaene powihukumu 
powiso-songene bolo powibui." 

32 Ge'enaka de 'o Agripa wongose 'o 
Festusika, "'O nyawa nu'una nako 'iso 
kowoga'asokuwa wi hali ge'ena ma 
Kaisaroka 'i'urusu, ge'ena wipidilikau 
ngaro." 

27 1 Gee yaputusokau 'ato ngomi 

salingou miosidete 'o Italiako, 
de 'o Paulus de 'o bui ma nyawa 'iregu 
yamuruo naga gee yakisisarakani 'o 
Yuliusika, 'o Romaka manga tentara gee 
yosironga ma Kaisar wi ja-jaga wimoi. 

2 Ngomi mioparene 'o kapalie gee 'iboa 
'o Adramitiumie, ge'enaka de miotagi de 
ma kapali ge'ena gee 'itagiou 'itulu-tulu 
'o ba-barenika 'o Asia ma daeraaka. 'O 
Aristarkhus, 'o Makedonia ma nyawa 
wimoi 'o Tesalonika ma kotano woboa, 
wosidete mita de de ngomi. 

3 Ma bibinie ngomi miotuluno 'o 
Sidonoka, 'o Yulius posironga wi'asa 
wisidiaoka 'o Paulus. 'Una wosidabi 'o 
Paulus waika wima-manaika la 'ona 
'idadi yokula 'okia naga woparaluu. 

4 Ge'enaka ngomi miosigilali miosidete, 
de 'o rato miatomo so miogila-gila 
mialili 'o Siprus ma pulo gee rekeni 
koyadaenuwa 'o rato. 

>Ge'enaka de miatoaka 'o ngooto gee 
'imasidaari de 'o Kilikia de 'o Pamfilia so 
miototara 'o Mira ma kotako 'o Likia ma 
daeraaka. 

6 Ge'enaka de 'o Yulius ma tentara 
gu'una wamake 'o kapali moi 'o 
Aleksandriano 'isidetou 'o Italioko, so 
'una mito'oraka ma kapalika ge'ena. 

7 Ma do'ingo 'o wange muruono naga, 
kamiodoto'ingoku de miosiga-gangela 
sigado 'o Knidusoka miaoko. Ge'enaka de 
kairatosi so miosidetokasi 'o koresarade 
'o Kreta ma pulode, miatoaka 'o Salmone 
ma doto la ge'enaka daku ngomi 'o rato 
mimasiresene. 

8 Miosiga-gangela miosidete mialili ma 
pulo ge'ena ma batingie sigado miototara 
'o ngii moioka ma ronga "'O Ba-barene 

'Isure-sure", 'o Lasea ma kotaka 'ena 
koikurutikawa. 

?Ma orasi ge'ena 'o Yahudioka 
Yomakatiai ma Wange ma Amoko 
'ipasakau. Ngomi mia 'orasi ma amokou 
mia'umo, sigado 'iratokau so miosidete 
koisanangiwau. Sababu ge'ena 'o Paulus 
wakidongose koneda: 

10 "Esa moi riaka dodoto, ngoi tamaoku 
dua kapotorouoka nako kaposigilasi 
posidete. Ngone dua porugi ma amoko 
ka nanga gina de nanga kapaluwa duga, 
so 'ena ngone mita 'idadi posongene." 

11 Duga 'o Yulius ma tentara gu'una, 
'una kowosikiamoiwa 'o Paulus wi 
demo-demo; 'una 'ifoloi wingaku 'o 
kapali ma kamudi wo'ao-'ao de ma 
kapalioka ma balusika. 

12'0 ba-barene ge'enaka ma goungu 
'itorou nako 'o 'alo ma 'orasi de 'o kapali 
ge'enaka. Sababu ge'ena 'o kapalioka 
yoma-manarama yokudai yosimoteke 
yosidetoli yamada ma ba-barene ge'ena, 
ngano yomau 'o 'alo ma 'orasi 'ena 'ona 
'o Feniksokau yaoko, so yomariwo. 'O 
Feniks ge'ena 'o Kreta ma puloka, de 
ma ba-barene ge'ena 'o dadoko rekeni 
koyadaenuwa sababu 'itaari 'o koresara 

de 'o wange ma dumunu ma sigorona de 
'o koremie de 'o wange ma siwara ma 
sigorona. 

13 Ma 'orasi ge'ena 'o dadoko 'o 
koresaraku kaihoa-hoa. So 'o kapalioka 
yoma-manarama 'ona yongose 
'idadiokauoli yosidete. So manga tapu 
yagoraka de yosidete yalili 'o Kreta ma 
pulo. 

14 Ma koito'ingowa de 'irato 'o 
dudungoko gee yosironga "'O Wange ma 
Siwaroko ma Dadoko" 

15de mia kapalioko yadaene. Sababu 
koidadiwa 'o dadoko miatomo, so 
kamiosimoteke mia kapali 'o dadoko 
ya'asa. 

16 Ngomi miomasidutuluku ma eta, 
ge'ena gee miaboa 'o Kauda ma pulo ma 
dingoono 'o koresarade 'idadu. Ge'enaka 
ngomi ma sangisaraka miatobaka mia 
ngo'otiri gee mia'asa-'asa 'o kapalioka. 

17 Ma ngo'otiri gee mia'asa-'asa 'o 
kapalioka ge'ena miosidoade ma 
kapalioka, ma kapali ge'ena 'isikuata 
ka 'o guminou 'isirangi 'isikilolitoka. De 
yododato 'itirii 'o Sirtis ma dowongiku 
gee 'i'oa-'oasuku, so ma sidete miosiguti 

de kamiosidipidilika ma kapali 'o dadoko 
yamoteke. 

18 'Trato koimaogoruwa, so ma bibinoka 
de mia gina 'ikurue mia'umo 'o ngootuku. 

19 Ma bibinokali, de ma kapalioka 
yoma-manarama 'ona ma sirete 'o kapali 
ma pakakasi ya'umo. 

20 Ma do'ingo 'o wange muruono naga 
'o wange ma ako de 'o ngoma ma 
komiamakewa, de 'irato koimaogoruwa. 
So komiomanganonuawau. 

21'O wange muruo naga koya'akunuwa 
yo'odomo, so 'o Paulus woma'okode 
manga sigoronaka de kawongosekau, 
"Esa moi riaka dodoto! Nako 'iso 
'ai demo niodomoteke la 'o Kretaka 
de koposidetuawau, tanu ngone 
koposangisarawa de koporugiwa. 

22 Ma ne'ena mita toga'asoko tosigou- 
gounguku la nia singina 'ikuata. Ngini 
ne'ena dua komoiwa niosongene; ngone 
duga ka nanga kapali ne'ena dua 
koi'iwau. 

23 Sababu kaobirika ma Jo'oungu ma 
Dutu towisuba-suba gee, ge'ena la ma 
Jo'oungu ma Dutu gee woika'eliokau, wi 
mala'ekati 'iboa ngoino. 

24:0 mala'ekati ge'ena 'ingose, 'Paulus, 
'uwa nimodongo! Ngona salingou notaari 
ma Kaisaroko. De ma Jo'oungu ma Dutu 
wonisibarakati, so gee nimasidi-disidete 
go'ona dua koyakido'oawa sababu 
ngona.' 

25 Ge'enau so nia singina niakua-kuata 
'Esa moi! Sababu ngoi tongaku ma 
Jo'oungu ma Dutuka, 'iodumu ge'ena dua 
'idadi moteke 'okia naga 'o mala'ekati 
'ingosekau ngoino. 

26 Ma ngone dua 'asa potutuku 'o pulo 
moika." 

27 Mia obiri mogiooko de soata mioasi- 
asini 'o Adria ma ngootoka. Poilia 'o 
utu gorona de ma kapalioka yoma- 
manarama yamao 'o kapali yasoriokau 'o 
dudungisa. 

28 So 'o teto yasiara ma ngale yatuga 
ma ngooto ma luku. 'Ena ma ngooto 
ge'ena ma luku rekeni 'o meteri nagi 
soatuku. Koito'ingowa de yatugali 
'ena ge'enaka rekeni 'o meteri nagi 
sa'angeku. 

23'Ona yododato manga kapali 'itirii 
'o tetoku, so manga tapu 'o ngai soata 
ya'umo ma kapali ma aseruku. De ka 
manga singinaka tanu taitika 'ibibini. 

30'0 kapalioka yoma-manarama 
yomasibongonino yositaili yoowara ma 
kapalioka ge'ena. 'Ona yosiguti manga 
ngo'otiri gee ya'asa-'asa 'o kapalioka, 
bari kia yomau 'o tapu ya'umo ma kapali 
ma lemanuku. 

31 Ma 'o Paulus kawongosekau 'o tentara 
ma balusika de ma tentara 'iregu-reguka 
ma kapalioka gee, "Nako ma kapalioka 
yoma-manarama yamadakau ma 
kapali ne'ena, ngini nioodumu ne'ena 
konio'ahuwau." 

32 Sababu ge'ena ma tentara go'ona 
yatoaka ma ngo'otiri 'o kapalioka 
ya'asa-'asa ma gumini ge'ena, SO 
'iasinoka. 

33 'Isorika 'ibibini de 'o Paulus 
wakisibabata la yokoki'odomo. 'O Paulus 
kawongosekau, "'O wange mogiooko de 
soatinou kaniota-tamaa duga nioriidoka 
de konio'odomuwa. 

34 Ngoi tinisigegoto, yaowa 
nio'odomikasi ma eta la niokuatoli. 
Sababu, 'Esa moi, ngini nioodumu dua 
konido'oawa de ko nia kiawa 'ibodito." 

35'0) Paulus koge'ena wongoseka de 'o 
roti wa'ese so wi sukuru wositedene ma 
Joude ge'ena yoodumu manga bionoka. 

Ge'enaka wosibula-bula ma roti ge'ena 
so yo'odomo. 

36 So 'ona yoodumu manga singina 
'ikuatokauoli de 'ona mita yo'odomo. 

37 Yoodumu ma kapalioka ge'ena 
yaratusu modidi de yanagi tumudiingi de 
butangaka. 

38 Gee yoodumu yo'odomo yakidugaka, 
de manga gina 'o gandum gee ya'umo 'o 
ngootuku la manga kapali 'iku'arene. 

39 Gee 'ikinitarokau, de yoma- 
manarama 'o kapalioka yamake 'o 
tonaka, ma koyosikanakowa 'okia ma 
tonaka. De yamake 'o gorua moi ma 
dowongioka so manga singinaka nako 
'idadioka ge'ena manga kapali ge'enaka 
yosidutuku. 

40 So manga tapu ma gumini 
yakokitoaka de manga tapu ge'ena 
kayamadakau 'ilutu 'o ngootuku. De mita 
yakokipidili 'o gumini gee ma kamudioka 
'isikapusu-pusuika. Ge'enaka de ma 
sidete yosidoa ma kapali ma lemanoka 
la 'o dadoko ya'asa ma kapali ge'ena 
'isikaika 'o dowongika. 

41 Duga ma kapali ge'ena 'o dowongisa 
yatulu so ma bionisa 'idadu gee 'itiriiku 

koiitiruwau, 'ena ma dudunoka 'itoroukou 
'o moku-moku 'ikua-kuata yapoka so. 

42 Ma tentara 'o kapalioka gee yomau 
'o bui ma nyawa yoodumu yakito'omau, 
sababu yododato 'uwa sigado munuka 
yotobongo 'o dudungisa de yoowaroka. 

43 Duga 'o Yulius ma tentara ma balusu 
gu'una kowosidabiwa sababu 'una 
womau 'o Paulus 'uwa wito'oma. 'Una 
wosuloko gee yanako-nako yotobongo, 
yosira yomatebulu de yotobongo 
yosikaisa dowongisa; 

44 de munukali gee salingou yotu'uru 
'o kapali ma papani ma bela-belaka 
yomasidobongo. Ma ngekomo ge'enau 
so ngomi mioodumu komido'oawa sigado 
miototaroka 'o dudungisa. 

28 1 Gee 'o dudungokau miaisa 
kamiosa-sanangi, 'asa de 
mianako 'ato ma pulo ge'ena ma ronga 

'o Malta. 

2 Ma nyawa ge'enaka gee manga singina 
yaowa ngomino. 'Ona midawongo 
yaowa-owa ngomi mioodumu de 'o 'uku 
midataulu sababu 'ibesaka 'ikuruekau de 
'Talo. 

3'0 Paulus 'o gota wolomu de wositau- 
taulu, wositau-taulu koge'ena de 'o ngia 

'ibisa-bisa 'o ngai moi 'isupu sababu ma 
'uku 'isauku, de yatuduku wi giamika. 

“Ge'ena ma puloka yomanoa-noa 
gee yamake 'o ngia ge'ena 'isiarika 'o 
Paulus wi giamoka, de yomakadongose, 
"Etei, 'o nyawa nu'una ge'ena ma 
raiokau woto-to'oma, sababu 'una 
ngaro kowido'oawa 'o ngootoka, ma gee 
posironga 'o Gomanga ma Dutu 'Iloa-loa 
kowisidabiwa wo'ahu." 

> Ma 'o Paulus wosibilarotoka ma ngia 
ge'ena 'o 'ukuku 'ena kowido'oawa. 

6'Ona yongose dua ma eta-etasi de wi 
giama 'ioboso bolo kage'ena ma 'orasi 
de wosongene. Ma gee yodamaa 'o 
do'ingo ma eta 'ena kowido'oawa, de 
manga di-dibangi 'ingali so yongose 'ato 
'o Paulus ge'ena 'o Gomanga ma Dutu. 

7 Ge'enaka 'ena koikurutikawa 'o 
Publius wi tonaka, 'una ge'ena ma puloka 
ma balusu. De wi singina yaowa-owa 
midawongo wi woa ma gikiri, so ngomi 
ge'enaka mia wange sa'angeka. 

8 Ma 'orasi ge'ena ma dea wigogamuku 
womadagi-dagi de 'o 'aunu sona 
wosidagi. 'O Paulus waika wilega de 
wisilahidoa de wi giama widatamiku so 
wi panyake 'i'aiki. 

?Sababu ge'enau 'idadi so 'o nyawa 
yopa-panyakeku ma puloka ge'ena 
yoodumu yoboa 'o Paulusino de 
wakisi'aiki. 

l0'Ona posironga mihoromatioka 
ngomino, de gee miosidetou de ya'asano 
'o kapalioka 'iodumu gee mioparaluu mia 
do-dagioka. 

11 Mia mede sa'angeka ge'ena 'o 
Maltaka, de miotagi mioparene 'o kapali 
moi 'o Aleksandriano gee 'imatapuku 
ma puloka ge'ena ma do'ingo 'o 'alo ma 
'orasi. Ma kapalioka ge'ena ma gambari, 
"O Gomanga ma Dutu 'isago 'o Kastor 
de 'o Poluks." 

12 Ngomi miomatapuku 'o Sirakusa ma 
kotaka de mimanoa ge'enaka 'o wange 
sa'angeka. 

13 Ge'enaka de miotagi miosidetoli ka 
ma batingi mialili sigado 'o Regiumoka. 
Ma bibinie de 'ikurue 'o dadoko dakuuku 
'o koresaraku, sigado 'o wange modidi 
'ena 'o Putioli ma kotakau miauku. 

14 Ge'enaka ngomi mimakadaenino 
de yamuruo naga yongaku-ngaku 'o 
Yesusika, de mi'asoko so miomanoa de 
de 'ona 'o minggu moino. Ge'enaka de 
miotagi 'o Romaku. 

150 Romaka gee yongaku-ngaku 'o 
Yesusika migi'isene, sigado yoboa 'o 
Apius ma pasari de 'o Pasanggrahan Tiga 
ma soanoka ma ngale misoboko. Gee 
ma Paulus de 'ona yomakadaenino, de 
wi 'amalaha wositotara ma Jo'oungu ma 
Dutuka de wi singina 'idadi 'ikuata. 

16'OỌ Romaka mia'adonuku, de ma 
pamareta wisidabi 'o Paulus womasido- 
dogumu womatingaika, ma tentara 
wimoi wijagano. 

17:0, wange sa'ange 'ipasano, de 
'o Paulus waki'asoko 'o Yahudioka 
ma balu-balusu so yomalomuno de 
kawongosekau, "Esa moi riaka dodotol 
Ngoi kokiawa tasowono 'o Yahudioka 
ma nyawaka, bolo nanga 'adati gee 
nanga edete de nanga dotumino. Ngaro 
koge'ena ma 'o Yerusalemuoka de 
'itagoko so 'i'asa 'o Romako. 

18 Gedagee 'i'urusoka de yomau 
'ipidilou, sababu 'inyatakau kokiawa 
tasala gee yadaene 'ihukumu 'iso- 
songene. 

19 Ma 'o Yahudi ma nyawa yomalawani 
ma sala, so ma rai toga'asoko 'ai hali 
ge'ena 'i'urusu 'o Romaka nanga Koana 
ma Amoko. Koge'ena todiai bukangi la 

'ai nyawa ma sirete naga 'o kianikia 
tinikalaki. 

20 Ge'enau so toga'asoko pomakamakesi 
de de ngini la pomabi-bicara; sababu 
ngoi 'ipusuku ma ngale tongaku 
Wosilaha-laha gee 'o Israeloka ma nyawa 
powida-damaa woboakau." 

21 Ma 'ona kayongosekau 'unaka, 
"Ngomi komiamakewasi 'o surati 'O 
Yudeano ma ngale ngona ka 'o ngai 
moi ma. De dokaino komoiwa moi yaino 
nisijarita bolo nisigurubungu. 

22 Ma ngomi miomau mio'isene mita to 
ngona 'ani ngo-ngaku, sababu ngomi 
mio'isenokau yosito-torou 'o do-dotoko 
gee namote-moteke." 

23 So 'ona de ma Paulus yosito- 
togumuku ma ngale yomakamake ma 
wange. Ge'ena ma wange 'o nyawa 
ma gudai yoboa 'o Paulus womasido- 
dogumino. 'O ngoru-ngorumika sigado 
'o wange 'alo 'o Paulus wosiwaiti de 
wosihabari 'onaka, ma ngale kokia ma 
Jo'oungu ma Dutu wopareta ma ngale 
wokoana. 'O Paulus wosimaigoungu 
womau 'ona yongaku 'o Yesusika, ge'ena 
wopake 'o Musa de 'o Nabii 'iregu manga 
buku ma bo-bulaka. 

24 Munuka yongaku 'okia naga wongose 
gee, ma munuka koyongakuwa. 

25 De manga di-dibangi 'imakakalimodi 
'ona yoma'aiki ge'enaka, 'ena 'o Paulus 
wongosesi koneda: "Ma goungu yadae- 
daene monga 'okia naga gee 'o Ngomasa 
'Itebi-tebini 'isitotarokau nanga edete de 
nanga dotumika ma ngekomo ma Nabii 
Yesaya! 

26 Ma Jo'oungu ma Dutu wongose 'o 
Yesayaka, 'Tagi nosidemo ne'ena ma 
Yahudioka ma nyawaka: Ngini 'asa 
kaitaurika niosigisene ma koniasahewa; 
ngini 'asa kaitaurika niodi-diriidi ma 
koniosikanakowa 'okia 'idadi. 

27 Sababu 'o nyawa no'ona yooluku 
yasahe, yomatopongonokau de 
yomaruutukou. Kone'ena 'idadi la manga 
ako 'uwau yosimake, manga ngauku 
'uwau yosi'isene, de manga di-dibangi 
'uwau yosikanako, de 'uwa yolioli ngoino 
la takisilaha.'" 

28 Ge'enau so 'o Paulus wongoseli, "Esa 
moi riaka dodoto, salingou nianako 'ato 
'o habari ma ngale 'o laha ma Jo'oungu 
ma Dutuno, ne'ena naga 'isihabariokau 
ko 'o Yahudiokawa manga soa-soanika. 
'Ona 'asa yodomoteke!" 

29 ['O Paulus koge'ena wongoseka, de 
'o Yahudioka yomakoki'aiki ge'enaka ma 
de yomakangamo moi de moi.)| 

30:0) Paulus 'awi taunu modidioka 'o 
Romaka gee 'o woa wosewa-sewaka. 
'Una posironga wakikalesangioka 'o 
nyawa gee yaino wililara. 

31 De womo-moroini wosihabari 'onaka 
ma ngale kokia ma Jo'oungu ma Dutu 
wopareta ma ngale wokoana, de ma 
ngale ma Jou Yesus gee ma Jo'oungu ma 
'O Paulus wodiai ge'ena, komoiwa 
wikatatoko. 


Roma 


1 1 'Esa moi riaka dodoto niongaku- 
ngaku ma Kristusika, gee niomanoa- 
noa 'o Romaka! Ngoi 'o Paulus tolefo 'o 
surati ne'ena, tositago-tago nginika gee 
ma Jo'oungu ma Dutu winisiboso-bosono 
de wini'asokokau ma ngale niodadi 'awi 
'umati. Ngoi ne'ena towile-leleani de 
towisingou-ngounu ma Kristus Yesus. 
Ngoi ma Jo'oungu ma Dutu woiirikokau 
de woigorakokau duga katositotara 'o 
Habari ma Owa ma Jo'oungu ma Dutuno. 

2 Ma Habari ma Owa ge'ena ma sirasi 
ma Jo'oungu ma Dutu wosijajiokau 
de wositotarokau ma ngekomo 'o 
nabii-nabii, de 'isilefokou 'o Buku 
'Itebi-tebinoka. 

3 Ma Habari ma Owa ge'ena ma ngale 
ma Jo'oungu ma Dutu 'awi Ngowaka, 
ge'ena la ma Yesus Kristus to ngone 
nanga Jou. Gee womadadi 'o nyawa, 'una 
ge'ena 'awi 'asali ma Koana 'o Dautino. 

4Ma nako 'awi singina de 'awi gokokie, 
'una ge'ena 'iwai-waiti ma Jo'oungu ma 
Dutu 'awi Ngowaka. Ge'ena ma nyo- 

nyata 'awi kuasa kokiawa positero ma 
ngekomo wosongenukou de womomiki. 
> Mita ma ngekomo 'una, ma Jo'oungu 
ma Dutu 'o co-catu woikula todadi 

'o su-suloko. La takituda 'o nyawa 
kiano naga bato ma ngale yongaku de 

yosingounu ma Kristusika. 

6'O sagala nyawa gee kiano naga bato 
ge'ena dau ma dodaka nginiou sona 
gedagee 'o Romaka nimanoa-noa, ngini 
mita ni'asokokau niodadi ma Yesus 
Kristus 'awi 'umati. 

7 Ma sababu ge'enau so ngoi tinidusurati 
nginika. Tanu ma Jo'oungu ma Dutu 
to ngone nanga Dea, de ma Jou Yesus 
Kristus nikula 'o co-catu de 'o sanangi. 

8'Isira-sira ngoi to'amalaha 'iku-kudai 
ma Jo'oungu ma Dutuka ma ngekomo 
mimarimoi de ma Yesus Kristus. Ngoi 
to'amalaha sababu ngini, sababu 'o 
nyawa kiaka naga bato nigi'isenokau 'ato 
ngini niongaku ma sala ma Kristusika. 

? Ma Jo'oungu ma Dutu wanako 'ato ngoi 
tolahidoa ma noimi kotinimongoruwa 
ngini. 'Unau ge'ena gee towile-leleani 
tosidemogaroku ge'ena la tosihabari 'o 
Habari ma Owa ma ngale to 'una 'awi 
Ngowaka. 

10 De ngoi toga'asoko tosidemogaroku 
ma Jo'oungu ma Dutuka, la tanu 'una 
'o ngekomo wokula la koito'ingowa de 
taika nginika sababu 'o do'ingou tomau 
tinilega. 

11 Sababu ngoi toduaka ma sala 
pomakamake de de ngini la 'asa 
tinisibula 'o co-catu 'o Ngomasa 
'Itebi-tebinino la nia ngo-ngaku 'isikuata. 

12 To ngoi 'ai dumutu ge'ena la sababu 
ngone poodumu pongakuokau ma Yesus 
Kristusika so ngone 'idadi pomasikakuata 
moi de moi. 

13'Esa moi riaka dodoto! Tomau la ngini 
nianako, ma gudaiou tomau tinidoboa 
duga kaitaurika ka de ma gadangonoka. 
Ngoi tomau naga nginioka mita 'ai 
manarama de ma sowokoka, 'isoka 'o 
ngii 'iregu-reguoka gee ko 'o Yahudiwa 
ma nyawaka. 

14 Sababu to ngoi 'ai gina salingou 
takiriwo 'o sagala nyawa gee 'o 'atorangi 
de 'o 'adati yanako-nako de gee 
koyanako-nakowa, yomadoto-dotoko 
bolo ko'uwa. 

15 Ma sababu ne'enau so ngoi 'ifoloi 
toduaka tomau tinisitotara 'o Habari ma 

Owa ge'ena nginika mita gee 'o Romaka 
nimanoa-noa. 

16 Ngoi ma gou-goungu tongaku 'o 
Habari ma Owa de dua 'ai Singina 
koi'oguwa, sababu ma ngekomo 'o 
Habari ma Owa ge'ena ma Jo'oungu 
ma Dutu womanarama de 'awi kuasa 
'ikua-kuata ma ngale wosilaha 'o 
nyawa 'iodumu gee pongaku-ngaku ma 
Kristusika, 'ikurue 'o Yahudioka 'asa 
deika 'o nyawa 'iregu mita. 

17 Sababu de 'o Habari ma Owa ge'ena, 
ma Jo'oungu ma Dutu wosidumutu kokia 
ma ngekomo ngone 'idadi pomarimoioli 
de de 'una. Ma ngekomo ge'ena la 
pongaku ka ma gurueka sigado ma 
do-dogumika. Gee moteke 'isilefokau 'o 
Buku 'Itebi-tebinoka konee, "'O nyawa 
gee yomarimoioli de ma Jo'oungu ma 
Dutu, 'ona ge'ena 'asa yo'ahu sababu 
manga ngo-ngaku!" 

18 Daku 'o sorogaaku ma Jo'oungu 
ma Dutu wosidumutu 'awi do'otasa 
sababu 'o nyawa ma so-sowono de ma 
dingkai gee yaitomo 'iti-tiai ma ngale ma 
Jo'oungu ma Dutu. 

19'Okia naga gee 'o nyawa 'idadi 
yanako ma ngale ma Jo'oungu ma 

Dutu, ge'ena 'iwaitokau 'o singinaka, 
sababu ma Jo'oungu ma Dutu ma sirete 
wosidumutokau ge'ena 'o nyawaka. 

20 Ka ma 'orasi ma Jo'oungu ma Dutu 'o 
dunia de ma kia sonaa moi-moi wosidadi, 
to 'una 'awi jako gee kopamake-makewa, 
ge'ena la 'awi gokoie de wi gogeruku 
de 'awi guata gee ma batingi koi'iwa 
ge'ena 'o nyawa yasahekau ma ngekomo 
wosidadiokau 'okia sonaa moi-moi. So 'o 
nyawa ka moi ma koidadiwa yongose 'ato 
'ona koyosowonuwa sababu kowinakowa 
ma Jo'oungu ma Dutu. 

21 De ngaro winako ma Jo'oungu ma 
Dutu, ma kowihoromatiwa de mita 
koyo'amalahawa 'unaka, 'ipulutu so 
yatibangi gee koyadae-daenikawa, 'ona 
yohaga-haga so koyomasinakowau 
matero ka 'o darusoka. 

22 'Ona yongose 'ato yobarija 'ena 
momongo yohaga-haga. 

23'Ona kowisubawa ma Jo'oungu ma 
Dutu woka-kakali de woku-kumati ma 
'ena yasuba 'okia naga gee koika- 
kakalikawa, ge'ena la 'o pilogoti gee 
ka 'ona ma sirete yadiaiku 'isoka 'o 
nyawa, 'O namoro, 'O haewani ma 

dou ngai soatoka, de 'o haewani gee 
'imatoba-tobaka. 

24Ge'enau so ma Jo'oungu ma Dutu 
kawakisidipidilika yamoteke to 'ona 
manga singina ma du-duaka ma 
ngale yodiai gee posironga 'itorouoka 
sigado 'ona yomakadiai 'okia sonaa 
'Imedi-mediri moi de moika. 

25 Ma Jo'oungu ma Dutu woti-tiai 
gu'una, 'ona yositagali de 'o ngeluku. 
'Ona yasuba de yahoromati 'okia 
naga gee ma Jo'oungu ma Dutu 
wosidadi-dadiku, so kowisubawa 
gee wosidadi-dadi. 'Ena momongo 
gee wosidadi-dadi gu'una salingou 
powisiarene kaisi'ado-'adonika! 'Amin. 
Koge'enau. 

26 Sababu 'o nyawa yodiai koge'ena, 
so ma Jo'oungu ma Dutu wakisimadaka 
'ona yamoteke to 'ona manga nyafisuu 
gee yakisimae-maeke. To 'ona 
manga nge-ngeweka koyoduakuawau 
yomakapake de 'o nauru so yoduaka 
kayomasinge-ngewekau. 

2710 nauru mita koge'enali, 'ona 
koitiainowau yakipake 'o nge-ngeweka 
so manga nyafisuu kayomasinau- 
naurikau. 'O nau-nauru yodiai 'okia 

sonaa gee poda-damaeke ma ngale 
yomakapake ka 'o nauru de 'o nauru. So 
'ona yamake ma boiro moteke to 'ona 
manga manarama 'ito-torou ge'ena. 

28 Sababu 'o nyawa yamaoku 
koiparaluuwa ma Jo'oungu ma Dutu 
winako, so ma rai ma Jo'oungu ma 
Dutu kawakisidabika manga di-dibangi 
koitiaiwau, sigado 'ona yodiai 'okia sonaa 
gee 'ona koyadaenuwa yadiai. 

29 To 'ona manga singinaka 
ya'omanguku ka 'o sagala dorouou, 
'okia sonaa koiti-tiaiwa, 'o duari, 'O 
singina ma dorou, 'o daleana, manga 
singinaka yomau ka 'o do'omau, 

'o kadu'uduku, yosihaga de manga 
singinaka yomadonoaku. 'Ona yoduaka 
'o nyawa 'iregu yakisijarita, 

30 yoduaka 'o nyawa manga ronga ma 
dorou yodiai, yoma'edenge de yobicara 
kadakuino, yopakisani, widu'uduku 
ma Jo'oungu ma Dutu de yoduaka 
yokaelu-eluku. 'Ona yobarija yosikadike 
ma ngekomo ma du'uru ma ngale 'o 
dorou yodiai. 'Ona koyosingounuwa 'o 
balusika. 

31 'Ona koyakitibanguwa 'o nyawa 
'iregu, manga jaji koyatotomuwa, manga 

dora koi'iwa de koyakikalesanguwa 'o 
nyawaka. 

32'Ona yanakokau 'ato moteke ma 
Jo'oungu ma Dutu 'awi besesongo, 'o 
nyawa gee yadi-diai koge'ena, yadaene 
yakihukumu yakiso-songene. Ngaro 
koge'ena, ma 'ona kayadiai koge'ena, 
de kayosimotekoli 'o nyawa 'iregu yadiai 
koge'ena. 

1 'Esa moi riaka dodoto, nako ngini 

niongose 'ato 'o nyawa 'iregu manga 
di-diai koyadaenuwa, ge'ena done naga 
de ma 'ena? niakisidumutu 'ato ngini nia 
sala koi'iwa? Sababu nako ngini niongose 
'ato 'o nyawa 'iregu yosowono, 'ena 
momongo ngini mita niodiai 'okia sonaa 
'ito-torou 'isoka 'onali, ge'ena ngini ma 
sirete mita nimasidaene 'o hukumani. 

2 Ngone panakokau 'ato ma Jo'oungu 
ma Dutu wokula 'o hukumani 'o nyawaka 
gee yadi-diai 'okia sonaa 'ito-torou, 
ge'ena 'una wodiai posironga de 'itiaioka. 

3 Ma ngini ma sirete mita niadiai 'okia 
naga gee 'o nyawa 'iregu yadi-diai, de 
ngini niongose 'ato 'isowono! So 'uwa 
niongose 'ato ngini dua konidaenuwau 
ma Jo'oungu ma Dutu 'awi hukumani! 

4 Bolo ngini koniosikiamoiwa ma 
Jo'oungu ma Dutu 'awi singina posironga 
de 'isureka, de mita 'awi sabari 'ikurutu 
so kowinihukumuawasi? Ma raiokau ngini 
nianakokau 'ato ma Jo'oungu ma Dutu 
'awi singina 'isure ma sala sababu 'una 
womau la ngini niomaogoro 'o sowono 
niodiai de niolio 'unaka. 

> Ma ngini nio'opini de niooluku 
niomangali. Sababu ge'ena nginiou 
ma sirete nimadiai 'ania hukumani ma 
dubuso 'idogo 'o dunia ma do-dogumoka, 
gee ma Jo'oungu ma Dutu wosidumutu 
'awi do'otasa sababu 'o sowono de 
wokula 'o hukumani 'iloa-loa. 

6 Sababu ma Jo'oungu ma Dutu 'asa 
wokula 'o nyawa 'isinoimika moteke 
kokia naga manga di-diai. 

7 Ge'ena la wakikula 'o 'ahu 'ika-kakali 
'o nyawaka gee tatapu manga di-diai 
yaowa-owa. La 'ona yomariwo duga ka 
ma Jo'oungu ma Dutu wakisitedene, 
wakisiarene de wakikula 'o 'ahu 
'ika-kakali. 

8 Ma 'o nyawa gee kayomadengo- 
dengoka de koyosingounuwa ma 
Jo'oungu ma Dutuka, so yamoteke 
kaisowo-sowono, 'o nyawa go'ona 

dua ma Jo'oungu ma Dutu posironga 
wakikorosauoka. 

2'O nyawa gee yoduaka 'o dorou yodiai, 
'o Yahudioka bolo ko 'o Yahudiokawa, 'asa 
ma Jo'oungu ma Dutu wakisisangisara. 

10 Ma 'o nyawa 'iodumu gee yoduaka 
yodiai yaowa-owa, 'asa wakisimorene, 
wakihoromati de wakisisanangi, 'o 
Yahudioka de mita 'o nyawa 'iregu-regu. 

11 Sababu ma Jo'oungu ma Dutu 'o 
nyawa kowoiri-irikuwa. 

12 Ko 'o Yahudiwa ma nyawa gee 
yosowo-sowono, 'asa yakihukumu. 

'Ona koyosikanakowa 'o besesongo 

ma Jo'oungu ma Dutuno gee 'o Musa 
wositota-totara, so 'ona yakihukumu 
ma sababu ko 'o besesonguwa ge'ena 
yaparene. Ma 'o Yahudioka yosowono 
ge'ena yanakokau ma Jo'oungu ma Dutu 
'awi besesongo 'o Musa wositota-totara. 
Sababu ge'ena 'ona yakihukumu moteke 
'o besesongo ge'ena. 

13 Sababu 'o nyawa gee ma Jo'oungu ma 
Dutu 'awi singina yasanangioli, ge'ena 
ko ma ngalewa 'ato 'ona yanakokau 'o 
besesongo ma Jo'oungu ma Dutuno gee 
'O Musa wositota-totara, ma 'ena ngano 

yamoteke 'okia naga gee 'isilefoku ma 
besesongoka ge'ena. 

14 Ko 'o Yahudiwa ma nyawa 'ona 
koyanakowa 'o besesongo ma Jo'oungu 
ma Dutuno gee 'o Musa wositota-totara. 
Ma nako 'ona ma sirete manga mau 
yamoteke 'okia naga gee 'o besesongo 
ge'ena 'isuloko, to 'ona ma sirete 
manga singina 'imadadi to 'ona manga 
besesongo, ngaro 'ona koyanakowa 'o 
besesongo gee 'o Musa wositota-totara 
ge'ena. 

15 Manga di-diaioka 'isinyata 'ato 'okia 
naga gee 'o besesongoka 'isuloko, 
'isilefokau to 'ona manga singinaka. 

To 'ona manga singina mita 'isinyata 
ge'ena, sababu to 'ona ma sirete manga 
singina ma 'ijaga 'ingose 'ato yosowono 
de do'oaka 'ingose 'ato yotiai. 

16 Koge'enau dua 'asa 'idadi gee ma 
wange 'isitantuukou ya'adono. Moteke 'o 
Habari ma Owa gee ngoi tositota-totara, 
ma wange ge'ena ma ngekomo ma 
Yesus Kristus, ma Jo'oungu ma Dutu 
'asa wahakimi 'o nyawa 'iodumu 
manga singina ma dodaka de manga 
di-dibangioka gee koyosisupu-supuwa. 

17 Ma ne'ena kokia ngini ma sirete 'Esa 
moi riaka dodoto? Ngini niongose 'ato 
ngini ge'ena 'o Yahudi ma nyawa de ngini 
nimasiga-gao 'o besesongo ma Jo'oungu 
ma Dutuno gee 'o Musa wositota-totara 
de 'ania singina 'iamoko sababu ma 
Jo'oungu ma Dutu winiiriki niodadi to 
'una 'awi 'umati. 

18 Ngini nimadotokokau 'o besesongo 
ge'ena, so ngini nianako ma Jo'oungu 
ma Dutu 'awi mau de 'idadi niosikanako 
ka'ena yaowa. 

19 Ngini niongose 'ato nginiou ne'ena 'o 
nyawa niakisi'asa-'asa ma Jo'oungu ma 
Dutuka, matero ka 'o nyawa yorau-rau 
niakituda, de niodiai la winako ma 
Jo'oungu ma Dutu matero ka 'o darangi 
nio'asa 'o darusika. 

20 Ngini niakidoto-dotoko 'o nyawa 
yohaga-haga, de 'o nyawa koyoba- 
barijawasi. Ngini niongose 'ato niobarija 
naga 'o besesongo gee 'o Musa 
wositota-totara de 'o do-dotoko ge'ena 
'iti-tiai. 

21 Ngini niakidotoko 'o nyawa 
'iregu, de 'ido'oa so ngini ma sirete 
konimadotokuwa? Ngini niosidotoko 'ato 

'uwa potosiki, 'ena momongo ngini ma 
sirete niotosiki! 

22 Ngini niosidotoko 'ato 'uwa posongou, 
'ena momongo ngini ma sirete 
niosongou! Ngini ma sirete niodu'uduku 
'o barahala, 'ena momongo ngini ma 
sirete nia'ese 'okia sonaa 'o barahala ma 
woaka. 

23 Ngini niosimole-mole 'o besesongo 
ma Jo'oungu ma Dutuno gee 'o Musa 
wositota-totara, 'ena momongo winisiti- 
tingoono ma Jo'oungu ma Dutu ma ngale 
koniamotekuwa 'awi besesongo. 

24 Naga 'o Buku 'Itebi-tebinoka 'isilefoku 
konee, "Ma sababu ngini 'o Yahudioka, so 
naga 'o nyawa 'iregu-regu ma Jo'oungu 
ma Dutu 'awi ronga yosito-torou." 

2> Nako ngini niodomoteke 'o besesongo 
gee 'o Musa wositota-totara, ge'ena 
nimasuna de ma faedaaka. Ma nako 
ngini koniamotekuwa 'okia naga gee 
'o besesongoka ge'ena 'isuloko, ge'ena 
nimasuna ma faedaa ka ma eta ma 
koi'iwa. 

26 Ko 'o Yahudiokawa 'ona 
koyomasunawa, ma nako yamoteke 'o 
besesongo ma Jo'oungu ma Dutuno, 

ge'ena ma Jo'oungu ma Dutu wamaoku 
kaimatero de yomasunakau. 

27 De koyomasuna-sunawa dua 
nisisowono ngini 'o Yahudi ma nyawaka, 
sababu to ngini de 'ania besesongo gee'o 
Musa wositota-totara de ngini nisunaka, 
ma ngini niaparene ma besesongo 
ge'ena. 'Ona koyakisunawa, ma 'onau 
ge'ena yamoteke ma besesongo ge'ena. 

28 Sababu 'o Yahudi toto ge'ena bukangi 
la ka manga ronga duga 'o Yahudioka, de 
'o nyawa gee ma gou-goungu yomasuna 
ge'ena bukangi la ka manga roese ma 
kia sonaa moteke 'o 'adati. 

29 Koge'enali mita 'o Yahudi toto ge'ena 
la 'o nyawa gee yamote-moteke 'o 
besesongo ma Jo'oungu ma Dutu. De'o 
suna ma gou-goungu ge'ena la nanga 
singinaka 'uwau 'o dorou podiai de ge'ena 
'o Ngomasa 'Itebi-tebini ma manarama, 
gee koisilefokuwa 'o bukuoka. 'O nyawa 
koge'ena, yomadamake 'o siarene 
ma Jo'oungu ma Dutuno, so ko 'o 
nyawanowa. 

1 Nako koge'ena, de ngone 'o 

Yahudioka ma nyawa 'okia pofoloide? 
De 'okia ma faedaa pamoteke 'o 'atorangi 
ma ngale 'inasuna? 

2 Ma raiokau 'o gudaiku naga 'okia 
sonaa 'i'ini'inioka! Ma di-disiraka, sababu 
'o Yahudi ma nyawakau ma Jo'oungu ma 
Dutu wosito-togumu 'awi demo-demo. 

3'Ato ma sababu 'o Yahudioka munuka 
koyosingounuwa? so ma Jo'oungu ma 
Dutu 'awi jaji kowagounguawau? 

4 Ma raiokau ko'uwa! Sababu 'iwaitokau 
ma Jo'oungu ma Dutu kowoelu-elukuwa, 
ngaro 'o nyawa 'isinoimi yoelu-eluku. 
Moteke 'o Buku 'Itebi-tebinoka 'isilefoku, 
"La 'iwai-waiti monga 'ato ngona 
notiai naga 'ani demo-demoka gee 
nosisupu-supuokau, de notero gee ma 
'orasi nihakimi." 

> Ma nako ma Jo'oungu ma Dutu 'awi 
loa 'isiika 'iwaiti, sababu ngone podiai 
koitiaiwa, dua ngone 'okia pongose? 
'Ato ngone pongose 'ato ma Jo'oungu 
ma Dutu kowoloawa nako wonahukumu 
ngone? (Ngoi tosidemo ne'ena moteke 
ka 'o nyawa biasa manga di-dibangi.) 

6 Ma gou-goungu ma Jo'oungu ma 
Dutu 'una ge'ena woloa! Sababu nako 
kowoloawa, kokia 'una wahakimi 'o dunia 
ne'ena? 

7 Ma nako la ma sababu nanga 
di-diai koiti-tiaiwa, so ma Jo'oungu 

ma Dutu 'awi gokoie gee posironga 
'itiaioka kaisiika monga 'iwaiti sigado 
'una wisiie, 'ido'oa so ngone 'o dorou 
podi-diai ne'ena kainasisalasi 'ato ngone 
posowo-sowono? 

8 De 'ido'oa so ngone koidadiwa 
pongose, "Yaowa ngone podiai 'o dorou 
la 'ibaoro yaowa-owa?" Ma goungu naga 
'O nyawa 'isito-torou ngoino yongose 
'ato ngoi tongosekau koge'ena. 'O nyawa 
koge'ena yadaene ma Jo'oungu ma Dutu 
wakihukumu. 

?So bika kokia ngone 'o Yahudi ma 
nyawa? Ngone? 'ifoloi podaduie de 'o 
nyawa 'iregu? Ma gou-goungu ko'uwa! 
Tosidemokau 'ato 'o Yahudioka de 'o 
nyawa 'iregu ge'ena 'iodumu 'o sowono 
'inaparetano. 

10 Moteke 'isilefokau 'o Buku 'Itebi- 
tebinoka konee, "Komoiwa moi 
koyosowonuwa, 

11 komoiwa moi yomau yasahe ma 
Jo'oungu ma Dutu 'awi mau de komoiwa 
moi yomau wimoteke ma Jo'oungu ma 
Dutu. 

120) nyawa 'iodumu yomasikurutokau 
ma Jo'oungu ma Dutuoka, 'iodumu 

yolibakau, komoiwa moi yodiai 'iti-tiai, 
ka moi ma ko'uwa. 

13 To 'ona manga demo-demo 'itorou 
matero ka 'o bo'osuku 'ipelengade 
ma bounu. 'Ona yosihaga-haga de 
yosiliba-liba, de manga sigurubungu ma 
demo-demo matero ka 'o ngia ma bisa. 

14'Ona ge'ena yosibo-bobeto de 
yosito-torou 'o nyawaka. 

15'ỌOỌna ge'ena manga japatioka nako la 
yomau 'o nyawa yato'oma. 

16'ỌOỌna yatorou 'okia sonaa de yasikisaa 
'o nyawa kiaka naga bato. 

17 'Ona koma'iwa yo'ahu 'isa-sanangi de 
'o nyawa 'iregu, 

18 de kowihoromatiwa ma Jo'oungu ma 
Dutu." 

19 Ne'ena ngone panakokau 'ato 
'lodumu gee 'isilefo-lefoku ma Jo'oungu 
ma Dutu 'awi besesongoka gee 'o Musa 
wositota-totara, ge'ena ma dumutu 
'o nyawa-nyawaka gee 'o besesongo 
ge'ena yakipa-paretano. Ge'enau so 
ka moi ma koidadiwau yongose 'ato 
'ona koyosowonuwa, so ma Jo'oungu 
ma Dutu 'asa wahukumu 'o nyawa 'O 
duniaka 'iodumu. 

20 Sababu komoiwa moi yadiai 
yatotomo 'o besesongo ma Jo'oungu 
ma Dutuno ge'ena, ge'enau so ka 
moi ma koya'akunuwa yasanangi ma 
Jo'oungu ma Dutu 'awi singina. Sababu 
'o besesongo ge'ena duga kaisidumutu 
'ato 'O nyawa yosowono. 

21 Ma ne'ena ma Jo'oungu ma Dutu 
wosidumutokau 'o ngekomo kokia 'o 
nyawa pomarimoioli de de 'una, de ma 
ngekomo ge'ena ko 'o besesongo ma 
Jo'oungu ma Dutunowa gee 'o Musa 
wositota-totara pamoteke. 'O Musa de 'o 
nabii manga bukuokau ge'ena 'isiwaiti 
ma ngale ge'ena, 

22 ato ngone 'o nyawa pomarimoioli 
de ma Jo'oungu ma Dutu ge'ena ma 
ngekomo duga kapongaku ma Yesus 
Kristusika. Ma Jo'oungu ma Dutu wodiai 
kone'ena 'o nyawa 'iodumika gee 
yongaku-ngaku, sababu kowoiri-irikuwa. 

23 Sababu ngone 'o nyawa poodumu 
posowonokau de nanga 'ahu 
'imakakurutokau de ma Jo'oungu 
ma Dutu 'awi mau. 

24 Duga ka ma Jo'oungu ma Dutu 'awi 
singina ma sure, so ngone pomarimoioli 
de de 'una ma ngekomo ma Kristus 

Yesus. Sababu 'unau watuusu 'o nyawa 
ma sowono. 

25 Ma Jo'oungu ma Dutu wisisarakani 
ma Kristus Yesus wosongene, la de 
ge'ena 'isidumutu 'ato 'o nyawa ma 
so-sowono watuusokau nako la yongaku 
'unaka. Ma Jo'oungu ma Dutu koge'ena 
wodiai, ma ngale wosidumutu 'awi 
loa. Sababu ma 'orasi 'ipasa-pasa 
'una wosabariokau ngaro 'o nyawa 
yosowonokau ma, so kowakihukumuwa. 

26 Ma ne'ena 'una wahukumu 'o sowono, 
ma ngale wosiwaiti 'awi loa. Ma ngekomo 
ge'ena 'una wosidumutu 'ato 'una wotiai 
de mita nago'ona yongaku 'o Yesusika, 
wosinyata 'ato 'ona ge'ena manga 
singina 'itiai. 

27 Sababu ge'ena koi'iwau ma titi 
ngone pomaie-ie. Ma titi 'okia ngone 
pomarimoioli de ma Jo'oungu ma 
Dutu? 'Ato ngano ngone padiai gee 
'isilefoku 'o besesongoka gee 'o Musa 
wositota-totara? Ko'uwa. Ma 'ena duga 
sababu ngone pongaku. 

28 Sababu ngomi mianako 'o nyawa 
yomarimoioli de ma Jo'oungu ma Dutu 
ge'ena sababu yongaku ma Yesus 

Kristusika, so ko 'o besesongo gee 'o 
Musa wositota-totaruwa yamoteke. 

29 Bolo ma Jo'oungu ma Dutu gu'una ka 
'o Yahudioka manga Jo'oungu ma Dutu? 
Bolo 'o nyawa 'iregu-reguwa mita? 'Una 
ge'ena ma goungu 'o nyawa 'iregu mita 
manga Jo'oungu ma Dutu. 

30 Sababu ma Jo'oungu ma Dutu duga 
kawomatengoka. 'Unau ge'ena so 'o 
Yahudioka yomarimoioli de de 'una 
sababu yongaku 'o Yesusika. De 'unau 
mita so 'o nyawa 'iregu yomarimoioli de 
de 'una, ge'ena mita sababu yongaku 'o 
Yesusika. 

31 Bolo ne'ena ma ngale? 'ato sababu 
ngone pongaku ma Kristusika, so ngone 
pa'umo 'o besesongo ma Jo'oungu ma 
Dutuno gee 'o Musa wositota-totara? 
Ko'uwa! So 'ena de nanga ngo-ngaku 
ge'ena, ngone pakalesangi 'o besesongo 
ge'ena. 

4 1 Nako koge'ena de 'okia ngone 

pongose ma ngale 'o Abraham, to 
ngone 'o Yahudioka nanga edete de 
nanga dotumu gu'una? Kokia so 'una 
'idadi yomarimoioli de ma Jo'oungu ma 
Dutu? 

2 Nako ma sababu 'okia sonaa wadi-diai 
ge'ena so ma Jo'oungu ma Dutu 
widawongo wodadi 'o nyawa gee 
ma Jo'oungu ma Dutu 'awi singina 
yasa-sanangi, ge'ena ma titi de ma 'ena 
'awi singina 'iamoko. Ma koidadiwa 'awi 
singina 'iamoko ma Jo'oungu ma Dutu 
'awi bionoka. 

3'O Buku 'Itebi-tebinoka 'isilefoku, "O 
Abraham wongaku ma Jo'oungu ma 
Dutuka, so de 'awi ngo-ngaku ge'ena ma 
Jo'oungu ma Dutu widawongo wodadi 'o 
nyawa gee ma Jo'oungu ma Dutu 'awi 
singina yasa-sanangi." 

4'O nyawa gee yoma-manarama 
ge'ena yomadamake manga sewa, de 
manga sewa ge'ena koyadoimuwa 'ato 
kayakikula sababu ge'ena to 'ona manga 
hak. 

> Ma naga 'o nyawa munuka 'ona 
koyomasiga-gaowa to 'ona ma sirete 
manga di-diaika, 'ona yomasidutuku ma 
Jo'oungu ma Dutuka gee wosinyata 'o 
nyawa yosowo-sowono yakisipidili 'o 
sowonoka. Ma titi 'o ngo-ngaku ge'ena, 
ma Jo'oungu ma Dutu wakidawongo 
yomarimoi de de 'una, so ko manga 
di-diaiwa. 

6 Koge'enali mita ma Koana 'o Dautu 
'awi di-dibangi. Ge'enau so wongose 'ato 
yosanangioka 'o nyawa gee ma ngale ma 
Jo'oungu ma Dutu so yakidawongokau 
yomarimoi de de 'una ma titi ko manga 
di-diaiwa. 'O jaji ma siraka 'o Dautu 
wongose konee, 

7"Yosanangioka 'o nyawa gee manga 
dolosori de manga sowono ma Jo'oungu 
ma Dutu kowosi-singinawau. 

8 Yosanangioka 'o nyawa gee 
manga sowono ma Jou kowongano- 
nganonuawau!" 

3'O demo gee ma betongo 
yosanangioka, ge'ena done ma 
dumutu duga ka gee yamote-moteke 
'o suna ma 'atorangi? Bolo de gee 'o 
nyawa koyamote-motekuwa 'o suna 
ma 'atorangi? Ngomi miosidemokau 
'isira 'ato 'o Abraham ma Jo'oungu ma 
Dutu widawongo wodadi 'o nyawa gee 
'awi singina yasa-sanangi, sababu 'o 
Abraham wongaku ma Jo'oungu ma 
Dutuka. 

10 Ma 'orasi kokia de ma Jo'oungu 
ma Dutu wongose 'ato 'o Abraham 
widawongo wodadi ma Jo'oungu ma 
Dutu 'awi singina yasa-sanangi? 'O 


ROMA 4.11-13 23 


Abraham wisuna 'iduanginou? bolo 
ko'uwasi? Ma goungu 'una kowisunawasi. 

11 De womasuna ge'ena duga ka 'o 
no-nako 'ato 'una widawongokau wodadi 
'o nyawa gee ma Jo'oungu ma Dutu 
'awi singina yasa-sanangi, sababu 'una 
wongaku ma Jo'oungu ma Dutuka. 'Una 
ma Jo'oungu ma Dutu widawongo ma 
'orasi kowamotekuawasi 'o suna ma 
'atorangi. De ge'enau so 'o Abraham 
wodadi 'o nyawa yongaku-ngaku ma 
Jo'oungu ma Dutuka manga dea, so 
ma Jo'oungu ma Dutu wakidawongokau 
yodadi 'o nyawa gee 'awi singina 
yasa-sanangi, ngaro 'ona koyamotekuwa 
'o suna ma 'atorangi. 

12 Mita 'o Abraham ge'ena 'o suna ma 
'atorangi yamote-moteke manga dea. 
'Una wodadi to 'ona manga balusu, 
ge'ena ma sababu ka 'o sunawa duga 
ma 'atorangi yamoteke so 'ena manga 
ngo-ngaku ma Jo'oungu ma Dutuka, 
'isoka 'o Abrahamuoli gee ma 'orasi 
kowamotekuawasi 'o suna ma 'atorangi. 

13 Ma Jo'oungu ma Dutu wojaji 'o 
Abrahamuka de 'awi waatuku 'ato 'o 
dunia ne'ena dua 'imadadi to 'una de 
'awi waatuku. Ma Jo'oungu ma Dutu 

wojaji 'o Abrahamuka koge'ena, ge'ena 
ko ma ngalewa 'ato wosingounu 'o 
besesongo gee 'o Musa wositota-totara, 
ma 'ena sababu wongaku ma Jo'oungu 
ma Dutuka sigado ma Jo'oungu ma Dutu 
widawongo wodadi 'o nyawa gee 'awi 
singina yasa-sanangi. 

14 Sababu nako duga ka gee 'o nyawa 
yamote-moteke 'o besesongo gee 'o 
Musa wositota-totara 'asa yamake 'okia 
naga ma Jo'oungu ma Dutu wojajiokau, 
ge'ena 'o ngo-ngaku ma Jo'oungu ma 
Dutuka ka ma eta ma ma faedaa koi'iwa, 
de ma Jo'oungu ma Dutu 'awi jaji mita 
ka 'o somoa. 

15 Nako de ma 'ena 'o besesongo ma 
raiokau paparene de 'inahukumu. Ma 
nako 'o besesongo koi'iwa, ge'ena koi'iwa 
paparene. 

16 So ma Jo'oungu ma Dutu 'awi 
jaji ge'ena ma titi 'o nyawa manga 
ngo-ngaku ma Jo'oungu ma Dutuka. 
Ge'ena 'imadadi 'o singina nganono 'o 
Abraham 'awi waatuku 'iodumu. Ge'ena 
dau ge'ena 'o co-catu ma Jo'oungu ma 
Dutuno. Ma co-catu ge'ena duga ka 'o 
Yahudiwa ma nyawaka gee 'o besesongo 
ge'ena yakiparetano ma mita 'o nyawaka 

gee yongaku-ngaku ma Jo'oungu ma 
Dutuka 'isoka 'o Abrahamuoli. Sababu 
'o Abraham ge'ena gee pongaku-ngaku 
poodumu nanga dea. 

17 Sababu 'o Buku 'Itebi-tebinoka 
'isilefoku ma Jo'oungu ma Dutu 
wongose koneda 'o Abrahamuka, "Ngoi 
tonigorakokau nodadi 'o sagala nyawa 
'iodumu manga dea." Koge'enau ma 
Jo'oungu ma Dutu wojaji 'o Abrahamuka. 
De 'o Abraham wongaku. 'Unau ge'ena 
ma Jo'oungu ma Dutu gee wosimomi- 
momiki 'o nyawa yosonge-songenuku, 
'unau ge'ena wadiai 'okia naga koi'iwasi 
'imadadi de ma 'ena ka de wobicara 
duga. 

180 Abraham tatapu wongano- 
nganonou 'o jaji ge'ena ngaro 
kawomanganonuawau ma. Ge'enau so 
'una wodadi 'o sagala nyawa 'iodumu 
manga dea. 'Isoka 'isilefoku 'o Buku 
'Itebi-tebinoka, "Ani waatuku dua 
kaipiakorikau." 

19 Ma 'orasi ge'ena 'o Abraham 
wanakokau 'ato ma raiokau 'awi ngowaka 
koi'iwau, sababu woperekiokau, 'awi 
'umuru rekeni 'o taunu ratusu moiou. De 
mita 'awi wekata 'o ngo Sara gumuna 

'ami ngowaka koi'iwa. Ma 'o Abraham 
'awi ngo-ngaku koikuranguwa. 

20 'Una tatapu wongaku de 'awi singina 
koikapulawa ma ngale ma Jo'oungu ma 
Dutu 'awi jaji. De 'awi ngo-ngaku ge'ena, 
'una 'ifoloiosi wisikuata, so ma rai ma 
Jo'oungu ma Dutu wisiarene. 

21 'Una wongaku ma sala 'ato ma 
Jo'oungu ma Dutu wa'akunu wadiai 'okia 
naga gee wojajiokau. 

22 Ge'enau so 'o Abraham ma Jo'oungu 
ma Dutu widawongo wodadi 'o nyawa 
gee ma Jo'oungu ma Dutu 'awi singina 
yasa-sanangi. 

230 demo-demo gee 'ingose 'ato 
"widawongo wodadi 'o nyawa gee 
ma Jo'oungu ma Dutu 'awi singina 
yasa-sanangi" 'isilefo ma dumutu duga 
ka 'o Abrahamukawa, 

24 ma ngoneno mita. Ngone mita 'asa 
wonadawongo podadi 'o nyawa gee 
yasanangiokau ma Jo'oungu ma Dutu 
'awi singina, sababu ngone powingaku 
ma Jo'oungu ma Dutuka gee wisiwango- 
wangokau 'o Yesus to ngone nanga Jou 
ngaro wosongenukou ma. 

25'0) Yesus 'una wisisarakaniokau ma 
ngale wito'oma sababu watuusu to 


ROMA 5.1-4 27 


ngone nanga sowono; ge'enaka de 
ma Jo'oungu ma Dutu wisiwangoli ma 
ngale ngone 'idadi pomarimoioli de ma 
Jo'oungu ma Dutu. 

1 Ne'ena ngone pomarimoiokali 
5 de ma Jo'oungu ma Dutu, ngano 
ngone pongaku 'o Yesusika. De sababu 
ge'ena ngone po'ahu 'isa-sanangi de 
ma Jo'oungu ma Dutu ma ngekomo ma 
Yesus Kristus. 

2 Ma sababu ngone powingaku 'o Yesus, 
so 'una wonasi'akunu ngone panako 
ma Jo'oungu ma Dutu 'awi dora. De 
'o dora ge'enau ma sigoronaka, ngone 
po'ahu ma 'orasi ne'ena. Sababu ge'ena 
ngone pomorene ma ngale ngone 
pongano-nganonou 'asa pamake 'o 
sanangi ma Jo'oungu ma Dutuno! 

3 De kage'enawa duga, ma ngone mita 
pomorene 'o sangisara ma dodaka, 
sababu ngone panako 'o sangisara 
ge'ena 'idadi 'o nyawa manga singina 
yosikuata, 

4de 'o singina ma guata ge'ena 
'asa 'idadi 'o nyawa yotongosono 'o 
bo-bajaka. Ne'enau yosibaoro 'o singina 
nganono. 

>'O singina nganono koge'ena dua 
'asa nanga singina koya'oguwa, sababu 
ngone panakokau ma Jo'oungu ma 
Dutu wonadora ma sala ma ngekomo 'o 
Ngomasa 'Itebi-tebini gee wonakulakau 
ngoneno. 

6 Sababu ma 'orasi ngone kopomado- 
do'oawa pomasimada 'o sowonoka, ma 
Kristus wosongene ma ngale wonasilaha 
ngone posowo-sowono, moteke ma 
'orasi gee ma Jo'oungu ma Dutu 
wositatapuokau. 

7'Isusa ma sala 'o nyawa yomau 
yosongene ma ngale yakiriwo 'o nyawa 
gee kayoloa-loau ma. Poilia de ma 'ena 
mita 'o nyawa yomoroini yosongene ma 
ngale yakiriwo 'o nyawa yoloa-loa. 

8 Ma ma Jo'oungu ma Dutu 'awi dora 
wosidumutu ngoneno gee ma 'orasi ma 
Kristus wosongene ma ngale wonasilaha 
ngone, ma 'orasi ngone kaposowonosi. 

3 Ne'ena ngone pomarimoiokali de ma 
Jo'oungu ma Dutu ma ngekomo ma 
Kristus wosongene. Ge'enau so ma 
raiokau ngone mita koinadaenuwa ma 
Jo'oungu ma Dutu 'awi gorosau. 

10 Ma sira ngone pomalawani ma 
Jo'oungu ma Dutuka, ma 'una wonadiai 

ngone pomarimoiokali de de 'una ma 
ngekomo 'awi Ngowaka wosongene. 
'Ifoloiosi gee to ngone nanga rimoi de ma 
Jo'oungu ma Dutu 'isurekau, ma raiokau 
ngone 'asa 'inasilaha ma ngekomo ma 
Kristus wo'ahu ngoneka. 

11 De 'ifoloi de ge'ena, ngone 
podomorene mita ma ngale ma Jo'oungu 
ma Dutu 'awi singina ma sure ma 
ngekomo nanga Jou Yesus Kristus. 
Sababu de ma Kristus, ngone pamaokau 
nanga rimoi gee 'i'ofi-'ofi de ma Jo'oungu 
ma Dutu. 

12'O sowono 'ikurue de ma 'ena 'o 
duniaka sababu wimoi wodiai ge'ena 
la 'o Adam. De 'o sowonou ge'ena so 
ma duanguku wosongene. Ge'enaka de 
ngone 'o nyawa poodumu 'o sowono 
podiai, so ma duanguku ngone mita 
posongene. 

13'O besesongo ma Jo'oungu ma 
Dutuno gee 'o Musa wositota-totara 
koi'iwasi 'ena 'O nyawa 'o duniaka 
yosowonokau. Ma 'o nyawa yosowo- 
sowono go'ona ma Jo'oungu ma Dutu 
kowakihakimuwa sababu 'o besesongo 
koi'iwasi so koi'iwa yaparene. 

14 Duga ma 'orasi 'o Adam sigado 
'o Musa, 'o nyawa 'iodumu salingou 
yosongene. De ngaro 'o nyawa gee 
yodiai 'o sowono koimaterowa de 
'o Adam wodi-diai, 'o nyawa go'ona 
mita yosongene. 'O Adam 'awi di-diai 
ge'ena 'imadadi 'o 'ade-'ade ma ngale 
'isikadelega de wimoi gee dua 'asa 
woboa ge'ena la ma Kristus. 

15 Duga yamididi manga manarama 
ma sowoko ge'ena koimaterowa. 
Womatengo wosowono ge'ena la 'o 
Adam ma duanguku 'o nyawa gudai 
yosongene. Ma ma Jo'oungu ma Dutu 
'awi co-catu ma faedaa 'ifoloi 'iamoko, 
ma ngale wosiparasengi 'o laha 'o nyawa 
manga gudaika ma ngekomo ma Yesus 
Kristus 'awi singina ma 'ofi. 

16 Ma Jo'oungu ma Dutu 'awi co-catu ma 
sowoko 'ifoloi 'iamoko positero 'o nyawa 
womatengo 'awi sowono ma sowoko. 
Sababu gee 'o nyawa womatengo 
wodiaioka 'o sowono, ma duanguku 'o 
gorosau. Ma ma Jo'oungu ma Dutu 'awi 
singina ma sure ma ngale wosipidili 'o 
nyawa manga gudai ma so-sowono ma 
duanguku 'o rimoi de de 'una. 

17 Sababu 'o nyawa wimoi wosowono, 
so ma duanguku 'o nyawa manga 
gudai mita 'o sowono yakiparetano 
so yosongene ma ngekomo 'o nyawa 
womatengo gu'una. 'Ifoloiosi ''amoko ma 
sowoko 'o nyawa wimoioli 'awi di-diai, 
ge'ena la ma Yesus Kristus. Ma ngekomo 
'una, ma Jo'oungu ma Dutu 'awi co-catu 
posironga ma amoko wokula 'o nyawa 
gudaika, de ma bo-bangu koi'iwa ma 
Jo'oungu ma Dutu wodiai yomarimoioli 
de de 'una. 'Ona 'asa yapareta 'o sowono 
de 'o songene ma ngekomo ma Kristus. 

18 So 'isoka kokia naga womatengo 
wodiai 'o sowono ma duanguku 'o 
nyawa 'iodumu yahukumu, koge'enali 
mita womatengo 'awi manarama gee 
moteke ma Jo'oungu ma Dutu 'awi mau, 
ma duanguku 'o nyawa 'iodumu 'idadi 
yomarimoioli de ma Jo'oungu ma Dutu, 
de yakikula 'o 'ahu. 

19 De 'isoka kokia naga 'o nyawa gudai 
yodadi 'o nyawa 'isowo-sowono sababu 
womatengo kowosingounuwa, koge'enali 
mita 'o nyawa gudai 'idadi yomarimoioli 
de ma Jo'oungu ma Dutu sababu 'o 
nyawa womatengo wosingounu ma 
Jo'oungu ma Dutuka. 

2010 besesongo gee 'o Musa wositota- 
totara ge'ena ma Jo'oungu ma Dutu ma 
sirete wokula. Ma dumutu la 'o nyawa 
yasahe 'ato kaikudai monga yaparene 
ma besesongo ge'ena. Ma gee 'o nyawa 
koyodofoloi yodiai 'o sowono, de ma 
Jo'oungu ma Dutu 'awi co-catu mita 
kaifoloi monga 'iamoko. 

21 Ngone 'o songene 'inaparetano 
sababu ngone podiai 'o sowono. Ma 
ne'ena ma Jo'oungu ma Dutu 'awi co- 
catu 'inaparetano sababu pomarimoiokali 
de de 'una ma ngekomo ma Yesus Kristus 
to ngone nanga Jou. Ge'enau so ngone 
pamake 'o 'ahu 'ika-kakali. 

1 Nako koge'ena, de ngone 'okia 
6 pongose? Salingou ngone kaposigila? 
podiai 'o sowono la ma Jo'oungu ma Dutu 
'ifoloiosi wonasibosono de kaiamoko 
monga wonakula 'o co-catu? 

2 Ma raiokau ko'uwa! 'O sowono 
koinaparetawau ngoneka, so koidadiwa 
ngone kopomaogoruwa podiai 'o sowono 
nanga 'ahu ma sigoronaka! 

3 Ngini ma rai nianakokau gee ma 
'orasi ngone 'ina'osiki de 'o go-gosiki 
'itebi-tebini, ge'ena ma no-nako 'ato 
ngone pomarimoiokau de ma Kristus 

Yesus. Ne'ena ma ngale ngone mita 
matero kapomasidosongenokau de ma 
Kristus. 

4De 'o go-gosiki ge'ena, ngone 
matero kapomasidosongenokau de ma 
Kristus de 'inasidobo'osukokau de de 
'una. La 'isoka kokia naga ma Kristus 
wosongenuku de wisiwangokau de nanga 
Dea 'awi kuasa gee ma batingi koi'iwa, 
koge'enali mita ngone 'idadi pamake 'o 
'ahu ma sungi. 

> Nako ngone pomarimoiokau de 
ma Kristus sababu ngone matero 
kapomasidosongenokau de de 'una, 
ngone 'asa pomarimoi mita de de 
'una sababu ngone mita 'inasiwangoli 
kaimatero de de 'una. 

6 Ngone panako to ngone nanga 'ahu 
ma sira gee 'iisangokau 'imasituono de 
ma Kristus wosongene 'o salipoka la 
nanga 'ahu ma sira 'isowo-sowono gee 
koinaparetanowau. De ma ngekomo 
ge'ena ngone kopoyongosuawau 'o 
sowonoka. 

7 Sababu nako moi yosongenokau, 'ona 
ge'ena yakisipidilokau 'o sowono ma 
paretaka. 

8 Nako ngone pomasidosongenokau de 
ma Kristus ma ngale nanga 'ahu ma sira 
'iisangokau, ngone pongakuokau 'ato 
ngone mita 'asa po'ahu de de 'una. 

9 Sababu ngone panakokau ma Kristus 
wosongenokau de wisiwangodeli, 'una 
'asa kowosongenuawau, 'o songene 
kowiparetawau 'unaka. 

10 Sababu 'una wosongene ge'ena ma 
ngale waisanga 'o sowono ma pareta, 
ge'ena 'idadi ka ma moi duga ma 
ngale kaisi'ado-'adonika. De ne'ena 
'una wo'ahu ma ngale wisitedene ma 
Jo'oungu ma Dutu. 

11 Ngini mita salingou niosi-singina, 
ngini koniamotekuawau nia 'ahu ma 
sira gee 'ito-torou, ma 'ania 'ahu 
'Imarimoiokau de ma Jo'oungu ma Dutu 
ma ngekomo ma Kristus Yesus. 

12 'Uwau niosidabi 'o sowono yaparetano 
'ania roese gee koika-kakaliwa la 'uwa 
niamoteke nia nyafisuu 'ito-torou. 

13 Mita 'ania roese ma kia sonaa 'uwa 
niodukula 'o sowono ma paretaka 
ma ngale yapake ma dumutu 'ito- 
torou. Ma niosisarakani nia roese ma 
Jo'oungu ma Dutuka 'isoka 'o nyawa 
gee yosongenokau ma yakisiwangokau. 

Niokula nia roese 'iodumu ma Jo'oungu 
ma Dutuka la 'una 'asa winipake ma 
ngale niadiai to 'una 'awi mau. 

140, sowono 'uwa nipareta nginika, 
sababu ngini konio'ahuwau 'o 
besesongoka gee 'o Musa wositota-totara 
ma 'ena nio'ahu ma Jo'oungu ma Dutu 
'awi co-catuoka. 

15 So kokia ne'ena? Ngone 
koinaparetanowau 'o besesongo 
gee 'o Musa wositota-totara, ma 'ena 
ma Jo'oungu ma Dutu 'awi co-catu 
'inaparetano. Nako koge'ena de 
kaidadiosi posowono? Ma gou-goungu 
'uwau! 

16 Ngini ma rai nianakokau, nako ngini 
niomasisarakani wimoika la niamoteke 
'awi mau, ge'ena ngini niodadi to 'una 
'awi yongosi. Nako ngini niosingounu 
'o sowono, ngini niodadi 'o sowono ma 
yongosi, ma duanguku ngini niosongene. 
Ma nako ngini winisingounu ma Jo'oungu 
ma Dutu, ngini niodadi ma Jo'oungu ma 
Dutu 'awi yongosi, ma duanguku ngini 
niomarimoi de de 'una. 

17 Ma po'amalaha ma Jo'oungu ma 
Dutuka! Sababu ma sira ngini niodadi 'o 
sowono ma gilaongo, ma ne'ena ngini de 

nia singina ma gou-goungu niamoteke 'o 
Habari ma Owa gee nikulakau nginika. 

18 Ngini nisipidilokau 'o sowonoka, de 
ma 'orasi ne'ena niogilaongokau ma 
Jo'oungu ma Dutu 'awi mauoka. 

19 Sababu 'isusa niasahe, so tosi'ade- 
'ade de 'o gilaongo la 'igapangi niasahe. 
Ma sira ngini 'ania roese 'iodumu 
niodukula 'idadi gilaongo 'okia sonaa 
'imedi-medirika de 'ito-torouka ma 
ngale kaniodemeki monga 'o dorou 
niodi-diai. Koge'enali mita ma 'orasi 
ne'ena, salingou 'ania roese 'iodumu 
niosisarakani 'igilaongo ma Jo'oungu ma 
Dutu 'awi mauka ma ngale duga ka gee 
'itebi-tebinika. 

20 Ma orasi ngini 'o sowono niparetano, 
ngini koniadiaiwa ma Jo'oungu ma Dutu 
'awi mau. 

21 Ka ma eta ma koi'iwa ma faedaa 
'o sagala moi-moi gee niadi-diaiokau, 
gee ma 'orasi ne'ena nimaeke niadiai! 
'O manarama ge'ena duga kaisi'asa 'O 
songenika! 

22 Ma ne'ena ngini nisipidilokau 'o 
sowonoka, de niodadiokau ma Jo'oungu 
ma Dutu 'awi gilaongo. Ma faedaa ge'ena 
la ngini nio'ahu duga kawinileleani 

ma Jo'oungu ma Dutu, de ge'ena ma 
duanguku 'o 'ahu 'ika-kakali. 

23 Sababu 'o nyawa gee 'o sowono 
yodiai ge'ena ma duanguku 'o songene. 
Ma 'o 'ahu 'ika-kakali ma ngekomo 
ma Yesus Kristus to ngone nanga Jou, 
ge'ena la 'o co-catu ma Jo'oungu ma 
Dutuno gee kawokula. 

1'Esa moi riaka dodoto ka 'o 
7 ngo-ngaku moi, ngini nioodumu 
nianakokau 'ato 'o nyawa 'o besesongo 
yakiparetano duga ka ma 'orasi 'ona 
kayowango-wangosi. 

2'Isoka 'o ngeweka mimoi de 'ami 
rokatoka, muna ge'ena 'o ngaamoko 
ma besesongo mipusuika. 'O ngaamoko 
ma besesongo mipusuika ge'ena 
duga ka ma 'orasi 'ami rokata gu'una 
kawo'ahu-'ahuosi. Ma nako 'ami rokata 
gu'una wosongenokau, muna ge'ena 
komipusuikawau 'o ngaamoko ma 
besesongo. 

3 Nako 'o ngeweka gumuna mo'ahu 
de 'o nauru 'iregu ma 'orasi 'ami 
rokata kawowango-wangosi, ge'ena 'o 
ngeweka gumuna posironga mosongou. 
Ma nako 'ami rokata wosongenokau, 
ge'ena moteke 'o besesongo muna 

kaidadioli mongaamoko. De nako muna 
mongaamokoli de 'o nauru 'iregu, muna 
komosongouwa. 

“Koge'enali mita ngini 'Esa moi. Ngini 
ma gou-goungu koniparetanowau 
'o besesongo gee 'o Musa 
wositota-totara, sababu ngini 
matero kanimasidosongenokau de 
nisimomikokali de ma Kristus de niodadi 
to 'unau 'awi rongamoi. Ge'enau so 'idadi 
po'ahu moteke ma Jo'oungu ma Dutu 
'awi mau. 

> Sababu ma sira ngone po'ahu moteke 
to ngone nanga mau. Ma 'orasi ge'ena 'o 
besesongo gee 'o Musa wositota-totara 
'inaparetano, so nanga nyafisuu gee 
'Isowo-sowono 'ibaoro. Ge'enau so ngone 
padiai 'okia sonaa gee ma du'uruku 'o 
songene. 

6 Ma ma 'orasi ne'ena ngone 'inasipidili 
'o besesongo ge'ena ma paretaka. Ngone 
ma gou-goungu koinaparetanowau 'o 
besesongo ge'ena. Ma 'orasi ne'ena 
ngone powileleani ma Jo'oungu 
ma Dutu de nanga 'ahu ma sungi 
moteke 'o Ngomasa 'Itebi-tebini 
'inasidumutokau ngoneno, so moteke ko 
'o besesongokawa gee 'isilefo-lefoku. 

7 Nako koge'ena de ngone salingou 
'okia pongose? 'Ato ngone pongose 'ato 
'o besesongo ma Jo'oungu ma Dutuno 
gee 'o Musa wositota-totara ge'ena 
'itorou? Ma gou-goungu ko'uwa! Ma 'o 
besesongou ge'ena so ngoi tosikanako 
'o sowono. Ngoi tanu kotanakowa 
'o dopokana ge'ena 'okia nako 'o 
besesongo ge'ena koingosewa 'ato, 
"Uwa 'inatopokana." 

8 Ma ngekomo 'o besesongo ge'ena, 
so 'o sowono 'isibaoro 'o dopokana 
'i'ini-'inioka 'ai singina ma dodaka. 
Sababu nako 'o besesongo koi'iwa 
ge'ena 'o sowono mita ma pareta ge'ena 
koi'iwa. 

3 Ma sira ngoi kotanakowasi 'o 
besesongo gee 'o Musa wositota-totara 
ge'ena, ngoi tamaoku to'ahu. Ma gee 
tanakokau, de tamaoku tosowono 

10 so tosongene. So 'o besesongo 
ge'ena ma dumutu 'isi'ahu, momongo 
ge'enau so tosongene. 

11 Sababu 'o besesongou ge'ena so 'o 
sowono 'isihaga de 'ito'oma ngoi. 

12'O besesongo gee 'o Musa wositota- 
totara ge'ena ma Jo'oungu ma Dutuno, 
de 'o pareta moi-moi ma besesongoka 

ge'ena mita ma Jo'oungu ma Dutuno, so 
'iloa de yaowa. 

13 So ne'ena ge'ena ko ma ngalewa 'ato 
gee yaowa-owa ge'ena so tosongene! Ma 
'ena 'o sowonou ge'ena so tosongene. 
Ma ngekomo 'okia naga gee yaowa-owa, 
'o sowono 'isidadi tosongene, la 'o 
sowono ma mau-mau kokia naga ge'ena 
pamake 'iwaiti. Moteke ma Jo'oungu ma 
Dutu 'awi pareta, 'iwai-waiti monga 'O 
sowono ge'ena 'itorou ma sala. 

14 Ngone panako 'o besesongo 
gee 'o Musa wositota-totara ge'ena 
ma Jo'oungu ma Dutuno so ge'ena 
yaowa, ma ngoi ne'ena 'O nyawa gee 
katosowonoka. Ngoi tamoteke 'o sowono 
so matero kaiwukunokau ma ngale 
todadi 'o sowono ma yongosi. 

15 Sababu ngoi ma sirete kotasahewa 
'okia naga gee tadi-diai. 'Okia sonaa 
gee tomau tadiai, ge'ena kotadiaiwa. 
Ma 'okia naga gee todu-du'uduku, de 
ge'enau tadiai. 

16 Nako ngoi tadiai 'okia naga gee 
koimakadaenuwa de to ngoi 'ai du- 
duaka, ge'ena ma ngale ngoi tongaku 
'ato 'o besesongo ge'ena yaowa. 

17 So ge'ena ma ngale ko ngoiwau 
todiai, ma 'ena 'o sowono gee 'iparetano 
ngoioka. 

18 Ngoi tanako ngoi 'o nyawa biasa, 
ngoioka kokiawa yaowa-owa. 'Ai 
du-duaka de ma 'ena ma ngale todiai 
yaowa-owa, ma kota'akunuwa tosidagi. 

19 Ngoi kotadiaiwa yaowa-owa gee 
tomau tadiai; so 'ena tadiai 'okia sonaa 
'ito-torou gee tooluku tadiai. 

20 Nako ngoi tadiai 'okia sonaa gee 
toolu-oluku tadiai, ge'ena ma ngale ko 
ngoiwa tadiai so 'ena 'o sowono gee 
'iparetano. 

21 So ma ngekomo 'iodumu ge'ena 
tasahekau 'okia naga gee 'idadiokau 
ge'ena la nako ngoi tomau tadiai 
yaowa-owa, ge'ena ka gee 'o dorou 
tadiai. 

22 To ngoi 'ai singina ma dodaka toduaka 
ma Jo'oungu ma Dutu 'awi besesongo, 

23 ma ngoi tamao ngoioka naga 'o 
besesongo 'iregu mita de ma 'ena 
gee 'imakatilikutu de to ngoi 'ai mau. 
Ge'enau so ngoi matero kaipusuika 'o 
sowono ma besesongoka gee 'iparetano. 

24 So ngoioka ge'ena koge'ena. Moteke 
to ngoi 'ai guata, ngoi tamoteke ma 

Jo'oungu ma Dutu 'awi besesongo, 

ma moteke 'ai 'ahu ma sira ma mau, 
ngoi tamoteke 'o sowono. Posironga 
totorouoka ngoi ne'ena! Nago'ona 
'isilaha 'ai roese ma sigoronaka ne'ena 
gee 'isi'asa 'o songenika? 'Amalaha 

ma Jo'oungu ma Dutuka! 'Una womau 
woisilaha ma ngekomo ma Yesus Kristus. 

25(7:24) 

1 Ma 'orasi ne'ena 'ona gee yo'ahu 
yomarimoi de ma Kristus Yesus, 'ona 
koyakihukumuawau. 

2 Sababu 'o Ngomasa 'Itebi-tebini so 
ngone po'ahu pomarimoi de ma Kristus 
Yesus. Ge'enau so ngoi 'isipidilokau 
'o besesongoka gee ma duanguku 'o 
sowono de 'o songene. 

3'0 besesongo gee 'o Musa wositota- 
totara koinariwowa ma ngale 'uwau 
poduaka 'o sowono podiai sababu ngone 
kopa'akunuawa pamoteke 'iodumu. 
Ge'ena dau ma Jo'oungu ma Dutu 
wonariwokau. 'Una waisanga 'o sowono 
ma pareta 'o nyawa 'isowo-sowonoka ma 
ngekomo wosidingoto 'awi Ngowaka ma 
sirete, gee woboa womadadi nyawa, ma 
ngale watuusu 'o sowono. 

4Ma Jo'oungu ma Dutu koge'ena 
wodiai la 'okia naga gee 'isilefo-lefoku 'o 
besesongoka gee 'o Musa wositota-totara 
'idadi padiai moteke 'o Ngomasa 'Itebi- 
tebini ma kuasa so po'ahu moteke ko to 
ngonewa nanga mau 'isowo-sowono. 

>'O nyawa gee yo'ahu moteke ka to 'ona 
ma sirete manga mau 'isowo-sowono, 
'ona yatiba-tibangi ka to 'ona ma sirete 
manga du-duaka. Ma 'o nyawa gee 
yo'ahu moteke 'o Ngomasa 'Itebi-tebini, 
'ona yatiba-tibangi ka 'okia naga 'o 
Ngomasa 'Itebi-tebini ma du-duaka. 

6 Nako 'ania di-dibangi yaparetano ka to 
ngini ma sirete 'ania mau 'isowo-sowono, 
ge'ena ma boiro 'o songene. Ma nako 
'ania di-dibangi yaparetano 'o Ngomasa 
'Itebi-tebini, ge'ena ma duanguku 'o 
'ahu de nia singina 'isanangi. 

7'O nyawa gee manga di-dibangi 
ka to 'ona ma sirete manga mau 
'Isowo-sowono yaparetano, 'ona ge'ena 
wisaturuu ma Jo'oungu ma Dutu, sababu 
'o nyawa go'ona koyosingounuwa ma 
Jo'oungu ma Dutu 'awi besesongo, de ma 
goungu 'ona koya'akunuwa yosingounu 
ma Jo'oungu ma Dutu 'awi besesongo. 

8'O nyawa gee yo'ahu moteke ka to 'ona 
ma sirete manga mau 'isowo-sowono, 
'ona koya'akunuwa yadiai gee ma 
Jo'oungu ma Dutu wodua-duaka. 

?Ma ngini nio'ahu koniamotekuwa ka to 
ngini ma sirete 'ania mau 'isowo-sowono. 
Ngini nio'ahu moteke 'o Ngomasa 
'Itebi-tebini nako la ma gou-goungu 'o 
Ngomasa 'Itebi-tebini naga 'ania 'ahu ma 
sigoronaka. 'O nyawa gee 'onaka koi'iwa 
ma Kristus 'awi Ngomasa, 'ona ge'ena 
ko to ma Kristusuwa 'awi nyawa. 

10 Ma nako ma Kristus naga nginioka, 
ge'ena ngaro 'ania roese dua 'isongene 
sababu 'o sowono, ma 'o Ngomasa 
'Itebi-tebini nikula 'o 'ahu sababu 
nimarimoioli de ma Jo'oungu ma Dutu. 

11 Nako 'o Ngomasa 'Itebi-tebini 
gee ma Kristus wosongenuku de 
wisimomi-momiki naga nginioka, ge'ena 
'enau dua wosimomiki 'ania roese gee 
koika-kakaliwa. 

12 Ge'enau so 'Esa moi riaka dodoto, 
ngone salingou padiai 'okia naga gee 
moteke 'o Ngomasa 'Itebi-tebini ma 
mau, so koidadiwa moteke ka to ngone 
nanga mau 'isowo-sowono. 

13 Sababu nako ngini nio'ahu moteke 
ka nia mau 'ito-torou, ge'ena ngini 'asa 
koniamakewa 'o 'ahu 'ika-kakali. Ma 
nako de 'o Ngomasa 'Itebi-tebini ma 
guata ngini niaso-songene 'o manarama 
'Isowo-sowono, ge'ena ngini 'asa nio'ahu. 

14'O nyawa gee 'o Ngomasa 'Itebi-tebini 
yakipareta, 'ona ge'ena ma Jo'oungu ma 
Dutu 'awi ngowa-ngowaka. 

15 Sababu 'o Ngomasa gee ma Jo'oungu 
ma Dutu winikula-kula nginika, ge'ena 
konisiyongosuwa so ma duanguku 
konimodonguwa. Ma 'ena 'o Ngomasa 
'Itebi-tebini nidiai ngini niodadi ma 
Jo'oungu ma Dutu 'awi ngowa-ngowaka. 
De 'o Ngomasa 'Itebi-tebini ma guata 
so ngone po'asoko ma Jo'oungu ma 
Dutuka, "'Aba, 'ai Dea!" 

16'O Ngomasa 'Itebi-tebini de mita to 
ngone nanga singina ma dodaka 'ingose 
'ato ngone ne'ena ma Jo'oungu ma Dutu 
'awi ngowa-ngowaka. 

17 Nako ngone ne'ena to 'una 'awi 
ngowa-ngowaka, ge'ena ngone mita 
'awi warisi ma dutu gee dua padawongo 
'o co-catu ma Jo'oungu ma Dutu 
wadua-duangou ma ngale 'awi ngowa- 
ngowaka. Ngone 'asa padawongo de 

ma Kristus 'okia naga gee ma Jo'oungu 
ma Dutu wadua-duangou. Nako ngone 
posangisara de ma Kristus, ngone 'asa 
'inasitedene mita de ma Kristus. 

18'0 sangisara 'iodumu gee ngone 
pamaokau ma 'orasi ne'ena, moteke 
to ngoi 'ai di-dibangi, ka ma eta ma 
koidadiwa positero de 'o sanangi gee dua 
'inasidumutu ma 'orasi 'inasitedene. 

19'O do-dadi 'iodumu posironga 
'iduakoka 'imadadanu ma 'orasi ma 
Jo'oungu ma Dutu wosidumutu 'awi 
ngowa-ngowaka. 

20 Sababu 'o do-dadi 'iodumu ma 
Jo'oungu ma Dutu kawosidabikau ma 
faedaa koi'iwau, ge'ena ko 'o do-dadiwa 
ma sirete ma mau, ma 'ena ma Jo'oungu 
ma Dutu 'awi mau. Ngaro koge'ena ma 
de ma 'enasi 'o singina nganono 

21 ge'ena la 'o 'orasi ma moi, 'o do-dadi 
'lodumu 'asa ma Jo'oungu ma Dutu 
wosipidili gee 'isito-torou ma paretaka 
de wositedene ka ma moi de 'awi 
ngowa-ngowaka. 

22 Ngone panako sigado ma 'orasi 
ne'ena 'o do-dadi 'iodumu 'itudu-tudunu 
'imasigasoko sababu 'isangisara 'isoka 'o 

ngeweka mimoi mosangisara ma 'orasi 
momaku'arene. 

23 De duga ka'enawa 'itudu-tudunu ma 
'ena ngone ma sirete mita potudunu 
nanga singina ma dodaka. Ngone 
padawongokau 'o Ngomasa 'Itebi-tebini 
ge'ena la ma Jo'oungu ma Dutu 'awi 
co-catu ma di-disiraka, ma ngone 
kapodadanuosi mita ma Jo'oungu ma 
Dutu wosipidili nanga roese 'iodumu 
'o sowonoka de wonadiai to 'una 'awi 
ngowa-ngowaka. 

24 Sababu de nanga singina nganono 
ge'enau, so ngone 'inasilaha. Ma nako 
'okia naga gee ngone pongano-ngano 
ge'ena pamakekau, ge'ena ko 'o singina 
nganonuawau. Sababu ma goungu 'o 
kianikia moi la pamakekau ge'ena ko 'o 
singina nganonuawau! 

2> Ma nako ngone pongano-nganono 
'o kianikia gee kopamakewasi, ge'ena 
ngone podadanu de nanga sabari. 

26 Koge'enali mita 'o Ngomasa 'Itebi- 
tebini 'iboa 'inariwo 'okia naga gee 
ngone kopa'aku-'akunuwa. Sababu 
ngone kopanakowa kokia salingou ngone 
polahidoa. 'O Ngomasa 'Itebi-tebini ma 
sirete 'inasiga'asoko ma Jo'oungu ma 

Dutuka de ma singina nganono koge'ena 
ma amokoka sigado koya'akunuwa 
yangose de 'o demo-demo. 

27 So ma Jo'oungu ma Dutu gee 
wosikakanako 'okia naga nanga singina 
ma dodaka, wasahe 'o Ngomasa ge'ena 
ma mau, sababu 'o Ngomasa ge'ena 
'iga'asoko ma Jo'oungu ma Dutuka ma 
ngale 'awi 'umati, de moteke to 'una 'awi 
mau. 

28 Ngone panako ma Jo'oungu ma Dutu 
wa'aturu 'okia sonaa 'iodumu, la 'awi 
nyawa gee wisiboso-bosono ge'ena la 'o 
nyawa gee waki'asoko moteke to 'una 
'awi mau, yomadamake yaowa-owa. 

293'Ona gee ma Jo'oungu ma Dutu 
wakiirikokau ka ma guruenosi, 
wositatapuokau mita ma ngale yodadi 
'isoka 'awi Ngowaka, ge'ena la ma Yesus 
Kristus. Ge'enau so 'o Ngowaka gu'una 
'ifoloi wopareta naga 'awi 'esa moi 
yoku-kudaioka. 

30 Koge'ena ma do-dagi ma Jo'oungu 
ma Dutu waki'asoko 'ona gee 
wakisitatapuokau ka ma guruenosi, 
'ona gee waki'asokokau, wakidiai 
yomarimoioli de de 'una. De 'ona 

gee yomarimoiokali de de 'una, 'ona 
yomadamake 'awi kumati. 

31 Ngone panakokau 'iodumu ge'ena, so 
ngone 'idadi pongose konee, nako ma 
Jo'oungu ma Dutu de de ngone komoiwa 
'ina'akunu. 

32 Ma Jo'oungu ma Dutu 
kowatu'umunguwa 'awi Ngowaka 
ma sirete, so 'ena wosarakani ma ngale 
wonasilaha ngone poodumu. So ma 
raiokau 'una 'asa wonakula mita 'okia 
sonaa 'iregu-regu. 

33 Komoiwa moi ya'akunu 'inasisala 
ngone gee ma Jo'oungu ma Dutu 
wonairi-iriki, nako ma Jo'oungu ma 
Dutu ma sirete wongose 'ato ngone 
pomarimoiokali de de 'una! 

34:0 nyawa 'asa koya'akunuwa 
'inasisala ngone! Ma Kristus Yesus 'asa 
wonariwo ngone wonasiga'asoko ma 
Jo'oungu ma Dutuka. Ma Kristusou 
gu'una wosongenokau ma ngale 
wonariwo ngone, de 'ifoloiosi ge'ena la 
wisiwangokali ngaro wosongenukou ma. 
'Una naga de ma Jo'oungu ma Dutu gee 
wi kuasa ma batingi koi'iwa ma ngale 
yomasidapareta. 


ROMA 8.35-39 50 


35 Komoiwa ya'akunu yatatoko ma 
Kristus 'awi dora ngoneno! 'O sangisara 
de 'o singina ma susa, 'o sikisaa, 'o 
baulaco, 'o saigalere, 'o bahaya de 'o 
do'oma koya'akunuwa yatatoko ma 
Kristus 'awi dora ngoneno. 

36 ('O Buku 'Itebi-tebini ma dodaka 
'isilefoku koneda, "'O wange moi 
yapasiku ngomi rekeni mito'omaka 
sababu miongaku ngonaka. Ngomi 
midiai 'isoka 'o domba gee yatoakou.") 

37 Ma 'iodumu ge'ena dau ma dodaka, 
ngone ma gou-goungu koina'akunuwa, 
sababu ma Kristus gee wonasiboso- 
bosono wonariwo ngone! 

38 Sababu ngoi tongaku ma gou- 
goungu, kiaka naga bato 'o duniaka 
ne'ena, komoiwa 'idadi yatatoko ma 
Jo'oungu ma Dutu 'awi dora ngoneno. 
'O songene bolo 'o 'ahu, 'o mala'ekati, 
bolo yopa-pareta bolo 'o sagala moi-moi 
gee podo-dodato ma 'orasi ne'ena de ma 
'orasi ma du'uruoka, bolo 'iregu-reguosi 
gee 'ipa-pareta, 

39 'okia sonaa 'o diwangoka, bolo 'o 
tonaoka bolo 'okia naga bato 'iregu-iregu, 
'iodumu ge'ena koidadiwa yatatoko ma 
Jo'oungu ma Dutu wonadora ngone, 

'isoka gee wosidumutokau ma Kristus 

Yesusoka to ngone nanga Jou. 
1'Okia naga gee tosidemo-demo 
ne'ena ge'ena ma gou-goungu 

'itiai sababu ngoi de ma Kristus 
mimarimoiokau. Ngoi kotoelukuwa, de 
'ai singina gee 'o Ngomasa 'Itebi-tebini 
yaparetano mita 'ingose 'ato 'ai demo 
ne'ena ma gou-goungu 'itiai. 

2 Ngoi 'ai singina 'isusa de 'isangisara 
ma sala, 

3 ma sababu tatiba-tibangi to ngoi 

'ai nyawa-nyawa 'o Israeloka. Sababu 
ma ngale takiriwo 'ona, so ngoi ma 
sirete tomodeke ma Jo'oungu ma Dutu 
woikorosau de woisikati-tingaka de ma 
Kristus. 

4'Ona ge'ena ma Jo'oungu ma Dutu 
ngowa-ngowaka, de wosidumutu 'awi 
kumati de 'awi singina ma sure 'onaka. 
'Una wodiai'o jaji de wakikula 'onaka 'o 
besesongo gee 'o Musa wositota-totara. 
Ma Jo'oungu ma Dutu wosidemo 'onaka 
kokia salingou 'ona wisuba 'una, de 'ona 
yadawongokau mita 'awi jaji. 

>'Ona ge'ena manga 'asali to ngone 
nanga edete de nanga dotumino. Ma 

Kristus womadadi 'o nyawa, 'awi 'asali 
'onano. 'Una 'ifoloi 'awi kuasa 'iamoko 
de 'o sagala moi-moi. 'Unau ge'ena 
ma Jo'oungu ma Dutu gee salingou 
powisiarene kaisi'ado-'adonika! 'Amin. 
Koge'enau. 

6 Ngoi tosidemo ne'ena ko ma 
dumutuwa 'ato ma Jo'oungu ma Dutu 
'awi jaji ge'ena kowagounguwa, ma 'ena 
'o Israel ma nyawa koyoodumuwa ma 
Jo'oungu ma Dutu wakiiriki yodadi 'awi 
'umati. 

7 Koiodumuwa 'o Abraham 'awi waata 
ge'ena yakisironga ma Jo'oungu ma 
Dutu 'awi ngowa-ngowaka. Sababu 
ma Jo'oungu ma Dutu wongose 'o 
Abrahamuka, "Ka 'o Ishak 'awi waata 
duga dua yosironga to ngona 'ani waata." 

8 Ge'ena ma ngale 'o Abraham 'awi 
waata gee yodadi ma Jo'oungu ma 
Dutu 'awi ngowa-ngowaka, ge'ena duga 
ka gee yolahiri sababu ma Jo'oungu 
ma Dutu 'awi jaji, ma 'awi waata 
koiodumuwa. 

?Sababu ma Jo'oungu ma Dutu 'awi 
jaji ge'ena konee, "Ma 'orasi gee 
'isitatapuokau, ngoi 'asa toboali de ngo 

Sara 'asa momadamake 'o ngowaka 'o 
nauru moi." 

10 De kage'enawa duga. Ngo Ribka 
momaku'arene 'o ngowaka 'o nauru 
yamididi ma dea kawomatengo, ge'ena 
la 'o Ishak to ngone nanga edete de 
nanga dotumu. 

110 ngowaka yamididi go'ona 
koyolahiruawasi, 'ena ma Jo'oungu ma 
Dutu wositatapuokau nago'ona wakiiriki. 
Ma Jo'oungu ma Dutu woiriki ge'ena 
moteke to 'una 'awi mau waki'asoko, 
so ko ma ngalewa 'ato sababu manga 
manarama. Sababu ma 'orasi ngo Ribka 
'ami ngowaka 'o nauru yamididi go'ona 
koya'akunuawasi yodiai yaowa-owa bolo 
'ito-torou, 

12'ena ma Jo'oungu ma Dutu 
wongosekau ngo Ribkaka 'ato, "'O riaoka 
'asa wileleani 'o dodotika." 

13'0 Buku 'Itebi-tebinoka 'isilefoku 
konee, "'O Yakub towiiriki, ma 'o Esau 
kotowiirikuwa." 

14 Nako koge'ena de ngone 'okia 
pongose? 'Ato ngone pongose 'ato 
ma Jo'oungu ma Dutu kowoloawa? 

Ma Jo'oungu ma Dutu 'una ge'ena ma 
gou-goungu woloa! 


ROMA 9.15-19 54 


15 Sababu ma Jo'oungu ma Dutu 
wongose 'o Musaka, "Ngoi 'asa 
takisimara'ai 'o nyawa gee tomau 
takisimara'ai, de ngoi 'asa takisibosono 
'o nyawa gee tomau takisibosono." 

16 So ma Jo'oungu ma Dutu wairiki 'o 
nyawa ge'ena moteke ko 'o nyawawa 
manga mau bolo manga manarama, ma 
'ena moteke 'awi singina ma 'ofi. 

17 Sababu 'o Buku 'Itebi-tebinoka 
'isilefoku konee, "Ma Jo'oungu ma Dutu 
wongose 'o Mesir manga koanika, 'Ngoi 
tonigoraka nodadi koana ge'ena 'ai 
dumutu ka 'o ngai moi duga, ge'ena la 
ma ngekomo ngona, ngoi tosidumutu 
'ai kuasa de tadiai 'ai ronga 'o dunia 
yasuluunuku yokoki'isene.'" 

18 So nako ma Jo'oungu ma Dutu 
womau wakidora moikani, ge'ena dua 
wadiai koge'ena. De nako ma Jo'oungu 
ma Dutu wakidiai moikani manga singina 
'Topini, ge'ena dua wadiai koge'enali. 

19 Poilia dua ngini niosano ngoino, "Nako 
koge'ena de 'ido'oa so ma Jo'oungu ma 
Dutu kawosisalasi 'o nyawa? Komoiwa 
'idadi yatatoko ma Jo'oungu ma Dutu 
'awi mau!" 

20 Duga 'Esa moi! Ngini ma ka 'o nyawa. 
De ngini koya'akunuwa niomoroini 
nioributu ma Jo'oungu ma Dutuka! 
'Isoka 'o boso tonaka gee 'o tonaka 
'ita-tagakaka yadi-diaiku 'ena koidadiwa 
'isano yodi-diaika, "'Ido'oa so noidiai 
kone'ena?" 

21 Gee 'o boso tonaka yodi-diai go'ona 
ya'aturu 'o tonaka ge'ena yadiai moteke 
to 'ona manga mau. 'O tonaka ya'eseno, 
'idadi yadiai ma boso tonaka 'o 'iniki 
modidioka; ngai moi 'itero-tero de moioli 
gee koiterowa rekeni. 

22 Koge'enali mita 'o kianikia gee ma 
Jo'oungu ma Dutu wodiai. 'Una womau 
wosidumutu 'ato 'una wito'otasa de 
womau 'o nyawa yanako 'ato 'una 
wopareta. Ma 'una wosabari 'onaka gee 
yadaene salingou yakihukumu sababu 
yodiai 'una wito'otasa. 

23 Ma Jo'oungu ma Dutu womau 
wosidumutu mita ngoneno 'okia 
sonaa 'isure-sure gee wosigutiokau 
ngoneku wonasiboso-bosono gee. Ngone 
wonadua-duangou ma ngale padawongo 
'okia sonaa 'isure-sure ge'ena. 

24 Ngoneu ne'ena gee wona'asokokau, 
duga ka 'o Yahudiwa ma nyawa, ma 'o 
nyawa 'iregu-reguno mita. 

25 Sababu ma Nabii Hosea 'awi bukuoka 
'isilefoku ma Jo'oungu ma Dutu wongose 
konee, "'O nyawa gee kotakisirongawa 
'ai 'umati, 'asa takisironga 'ai 'umati. 

'O nyawa gee kotosirongawa to ngoi 'ai 
nyawa takisiboso-bosono, 'asa tongose 
'ato, 'Takisiboso-bosono'. 

26 De ma ngii kiaka naga gee ma 
Jo'oungu ma Dutu wongose 'ato, 

'Ngini ko to ngoiwa 'ai 'umati,' 'ona 
ge'enaka dau gee 'asa yakisironga ma 
Jo'oungu ma Dutu wo'ahu-'ahu 'awi 
ngowa-ngowaka." 

27 Ma Nabii Yesaya wosidemokau ma 
ngale 'o Israel ma nyawa, "Ngaro 'o 
Israeloka manga gudai 'isoka 'o dowongi 
'o ngootoka, ma dua ka munuka duga 
yamake 'o laha, 

28 Sababu ma Jou dua wacobou wosiguti 
'o hukumani 'o dunia yapasiku." 

2910 Yesaya konedali mita wongose, 
"Nako 'iso ma Jo'oungu ma Dutu 
gee 'awi kuasa ma batingi koi'iwa 
kowosibosonuwa nanga waata, ma 
raiokau ngone poodumu 'inahukumu 

so podadiokau 'isoka 'o Sodom de 'o 
Gomora so koina'iwau." 

30 So ne'ena ge'ena koneda: Ko 'o 
Yahudiwa ma nyawa 'ona koyomariwowa 
yomarimoioli de ma Jo'oungu ma 
Dutu. Ma ngano 'ona yongaku, so ma 
Jo'oungu ma Dutu wodiai 'una de de 'ona 
yomarimoioli. 

31 'Ipulutu so 'o Yahudioka 'ona 
yomariwo yamoteke 'o besesongo gee 
'o Musa wositota-totara, la 'ona de ma 
Jo'oungu ma Dutu yomarimoioli, ma 
ge'enau de 'ona koyomadagakunuwa. 

32'Ido'oa so 'ona koyomadagakunuwa? 
Sababu 'ona yadiai ge'ena ko de manga 
ngo-ngakuwa, so 'ena ka to 'ona ma 
sirete manga manarama. So 'ona yoruba 
ngano yomasipeleke 'o tetosa gee 'o 
nyawa yomasipele-peleke. 

33 Ma ngale 'o teto ge'ena, naga 'o 
Buku 'Itebi-tebinoka 'isidemo konee, 
"Nialega niosidi-diai naneda: 'O Sionoka 
tanoakou 'o teto 'o ngai moi dua 'asa 
'o nyawa yomasipeleke, ge'ena la 'o 
teto moi 'amo-amoko gee dua ma 
duanguku 'o nyawa yoruba. Ma 'o nyawa 
gee yongaku-ngaku 'unaka 'asa manga 
singina koitingoonuwa." 

10 1 'Esa moi riaka dodoto ka 'o 
ngo-ngaku moi! Ngoi toduaka 
ma sala to ngoi 'ai nyawa 'O Israeloka 
yakisilaha. De ngoi tosigou-goungu 
takisilahidoa ma Jo'oungu ma Dutuka. 

2 Ngoi 'idadi tongose 'onaka 'ato 'ona 
yomagae ma sala wileleani ma Jo'oungu 
ma Dutu. Ma 'ona koyasahewasi kokia 
wileleani 'iti-tiai. 

3'Ona koyanakowa kokia ma do-dagi 
ma Jo'oungu ma Dutu wodiai 'o nyawa 
de de 'una yomarimoioli. 'Ona yomau 
yamoteke ka to 'ona ma sirete manga 
mau, so 'ona koyamotekuwa to ma 
Jo'oungu ma Dutu. 

4'Okia naga gee 'o besesongoka gee 'o 
Musa wositota-totara ge'ena ma Kristus 
watotomokau. So 'o nyawa 'isinoimi gee 
yongaku-ngaku ma Kristusika, 'idadi 
yomarimoioli de ma Jo'oungu ma Dutu. 

>'O Musa wosilefoku 'awi bukuoka 'ato 
nako 'o nyawa yomau yomarimoioli de 
ma Jo'oungu ma Dutu ma sababu 'o 
besesongo, 'o nyawa go'ona salingou 
yatotomo yamoteke 'o besesongo 
ge'ena. 

6 Ma ma ngale 'o nyawa yomarimoioli 
de ma Jo'oungu ma Dutu ma sababu 

yongaku 'unaka, naga 'o Buku 'Itebi- 
tebinioka 'ingose konee, "'Uwau ngaro 
'ani singina ma dodaka nongose, 
'Nago'ona dua yodoa 'o sorogaade?' (ma 
ngale yaie de wi'asa ma Kristus wo'uti), 

7 bolo, 'Nago'ona dua yo'uti 'o nyawa 
yosonge-songene manga ngiiku?' (Ma 
ngale ma Kristus wigoraka la wo'ahuoli.)" 

8 Ma dumutu ge'ena la konee, "O 
Habari ma Jo'oungu ma Dutuno ge'ena 
naga nginiokau. So nia 'uruokau, de nia 
singina ma dodakau." 'O habari ge'enau 
gee ngomi miosikawasa, ma habari 
ge'ena 'ingose 'ato 'o nyawa salingou 
yongaku. 

? Sababu nako ngini niongaku de 'ania 
'urude 'isupu 'ato, "'O Yesus ge'ena 
ma Jou", de 'ania singina ma dodaka 
niongakuokau 'ato ma Jo'oungu ma Dutu 
wisiwangokali 'o Yesus, ge'ena ngini 'asa 
ma Jo'oungu ma Dutu winisilaha. 

10 Sababu de 'o singina so 'o nyawa 
yongaku, so ma Jo'oungu ma Dutu 
wakidawongo yodadi 'o nyawa gee 
yomarimoioli de de 'una. De sababu de 
'o 'uru so yosidemo 'o nyawa manga 
bionoka 'ato 'ona wingaku 'o Yesus, so 
'ona yakisilaha. 

11:0), Buku 'Itebi-tebinoka 'isilefoku, "'O 
nyawa yongaku-ngaku ma Jo'oungu ma 
Dutuka 'asa manga singina koi'oguwa." 

120) Yahudioka de 'o nyawa 'iregu 
ge'ena kaimatero. Ma Jo'oungu ma Dutu 
'una kawomatengoka ge'ena la 'o nyawa 
'iodumu manga Jou. 'Una wokula 'o 
co-catu posironga ma amoko 'o nyawa 
'iodumika gee yomasigaso-gasoko 
yomau wakiriwo. 

130 Buku 'Itebi-tebinoka 'isilefoku, "O 
nyawa 'iodumu gee yomasigasoko ma 
Jouka, 'asa yakisilaha." 

14 Ma kokia 'o nyawa 'idadi 
yomasigasoko ma Jouka nako 'ona 
koyongakuwasi? De kokia 'ona 
'idadi yongaku ma Jouka nako 'ona 
kowigi'isenuawasi? Mita kokia 'ona 
'idadi wigi'isene ma Jou, nako komoiwa 
yositotara? 

15 De kokia 'o nyawa 'idadi yo'asa 'o 
habari ge'ena nako koyakisulokuwa? 
Ge'enau so 'o Buku 'Itebi-tebinoka 
'isilefoku konee, "Duru 'ena ma sureka 
'o nyawa gee 'o Habari ma Owa ma 
Jo'oungu ma Dutuno yo'asa-'asa manga 
bo-boa!" 

16 Ma 'o nyawa koiodumuwa yadawongo 
'o Habari ma Owa ge'ena. 'Isoka 'o 
Yesaya wongosekau, "Jou, nago'ona 
yongaku 'o habari gee miositota-totara?" 

17 So 'o nyawa yongaku ma Kristusika 
ge'ena sababu yo'isene 'o Habari ma 
Owa gee yakisitota-totara 'onaka. De 'o 
nyawa yo'isene 'o habari ge'ena sababu 
naga yosihabari ma ngale ma Kristus 
'awi habari. 

18 Ma ngoi tosano: Naga done 'o 
Yahudioka koyo'isenuawasi 'o habari 
ge'ena? Ma rai yo'isenokau! Sababu 'o 
Buku 'Itebi-tebinoka 'isilefoku konee, "'O 
habari yo'asa-'asa go'ona manga 'ilingi 
'itagi 'o dunia ya'omangukou. Manga 
demo-demo 'itotarokau 'o tonaka ma 
do-dogumika." 

19 Ngoi tosanoli: Done 'o Israel ma 
nyawa yasahekau ge'ena? Ia, yasahekau. 
Sababu ma sirasi 'o Musa wongosekau, 
"Koneda ma Jo'oungu ma Dutu wongose, 
'Ngoi 'asa todiai ngini niotaleana ma 
ngekomo 'o nyawa 'ireguka gee ka 
to ngoiwa 'ai 'umati. Ngoi 'asa todiai 
ngini niongamo 'o nyawa 'ireguka gee 
koyomasinako-nakowa.'" 

20 De 'o Yesayasi 'ifoloi womoroini 
wongose konee, "Koneda ma Jo'oungu 
ma Dutu wongose, "O nyawa gee 
koinonuwa ngoi, 'ona 'imakekau, 
de ngoi tomasidumutu 'onaka gee 
koida-dasanowa ngoli." 

21 Duga ma ngale 'o Israel ma nyawa, 
'o Yesaya kawongosekau, "Koneda ma 
Jo'oungu ma Dutu wongose, "O wange 
moi tapasiku 'ai giama taboootika 
taki'asoko ma ngale takisilaha 'o 
nyawa 'o bolu moi gee manga singina 
'i'opi-'opini de yoma-malawani."" 

1 1 1 Ge'enaka de ngoi tosano: Ma 

Jo'oungu ma Dutu waki'umokau? 
'o Israeloka ge'ena la to 'una ma sirete 
'awi 'umati? Ma raiokau ko'uwa! Ngoi ma 
sirete 'o Israel ma nyawa 'o Abraham 
'awi waata, de 'o Benyamin 'awi sukuno. 

2 Ko'uwa! Ma Jo'oungu ma Dutu 
kowaki'umowa 'awi 'umati gee 
wakiirikokau ka ma si-sirakasi. 'Esa 
moi ngini nianako 'okia naga gee 
'isilefoku 'o Buku 'Itebi-tebinoka ma 
ngale 'o Elia, ma 'orasi 'o Israeloka 
wakikalaki ma Jo'oungu ma Dutuka. 'O 
Elia kawongosekau, 

3"Jou, 'ani nabii-nabii yakito'omakau de 
'o su-suba gee 'isitede-tedene ngonaka 
ma ngi-ngii yatorouokau. Ka ngoiou 
tomatengoka de yomau 'ito'omau." 

4Kokia ma Jo'oungu ma Dutu 'awi 
sa-sango 'o Eliaka? Ma Jo'oungu ma Dutu 
wosango, "Konomatengokawa. Naga 
yacaana tumudiingosi takitingaokau ma 
ngale tatapu 'isuba ngoi. 'Ona koma'iwasi 
yasuba 'o Ba'al ge'ena 'o pilogoti." 

> Koge'enali mita ma 'orasi ne'ena, 
naga munukakasi ma Jo'oungu ma Dutu 
singina ma 'ofi. 

6'Una wakiiriki moteke 'awi singina 
ma 'ofi, so ko ma ngalewa 'ato sababu 
manga di-diai. Sababu nako ma 
Jo'oungu ma Dutu woiriki moteke 'o 
nyawa manga di-diai, ge'ena 'awi singina 
ma 'ofi ge'ena ko 'o singina ma 'ofi ma 
gou-gounguawau. 

7So kokia? 'O Israel ma nyawa 
koyomadamakewa 'okia naga gee 'ona 
yanonu. Ka munuka duga yomadamake 
ge'ena la ka gee ma Jo'oungu ma 
Dutu wakiiri-irikokau. Gee 'iregu-regu 
yoodumu manga singina 'i'opinokau ma 
Jo'oungu ma Dutu 'awi ga-gasoika. 

8 Sababu naga 'o Buku 'Itebi-tebinoka 
'isilefoku konee, "Ma Jo'oungu ma Dutu 
wodiai to 'ona manga singina de manga 
di-dibangi 'ipupuka, de sigado ma 'orasi 
ne'ena manga ako koyosimakewa de 
manga ngauku koyosi'isenuwa." 

3'O Dautu wongose mita, "Tanu to 'ona 
manga rame ma ngale yomangodomo 
'Imadadi 'o gorosau, so yotorouoka 
matero ka 'o haewani 'o modoi yaliko 
bolo 'o guruuku 'iotaka! 

10 Tanu to 'ona manga ako 'itarusu 
la koyomasimakewa, de tanu 'ona 
manga gina 'itubuso la yosangisara 
kaisi'ado-'adonika." 

11 Ngoi tosanoli: 'Ato 'o Yahudioka 
yotorouoka sababu yootaka 'o 
sowonuku? Ma gou-goungu ko'uwa. 
Duga 'ona koyosingounuwa so ko 'o 
Yahudiokawa gee yamake 'o laha. So 'o 
Yahudioka yotaleana 'o nyawa 'ireguka 
go'ona. 

12 Sababu 'o Yahudi ma nyawa 
yosowonokau de koyodomotekuwa ma 
Jo'oungu ma Dutu 'awi mau, so 'o nyawa 
'iregu-regu 'o duniaka ma Jo'oungu ma 
Dutu wakisibarakati. De nako 'o Yahudi 
ma nyawa de ma Jo'oungu ma Dutu 

yomarimoioli, ma raiokau 'o co-catu 
'ifoloiosi ''amoko ma Jo'oungu ma 
Dutuno. 

13 Ma 'orasi ne'ena ngoi tomau 
tobicara nginika 'Esa moi gee ko 'o 
Yahudiokawa! Ngoi ne'ena 'o su-suloko 
ma ngale tinileleani ngini gee ko 'o 
Yahudiokawa. Sigado ne'ena ngoi 
posironga tahoromatioka 'ai manarama. 

14 Ngoi tongano-nganonou de 'ai 
manarama ne'ena ngoi 'idadi todiai to 
ngoi ma sirete 'ai nyawa yotaleana, 
de ma ngekomo ge'ena, 'onaka naga 
munuka 'idadi yakisilaha. 

15 Sababu 'ona ma Jo'oungu ma Dutu 
wakiitomo, so 'o nyawa 'o duniaka 
yomarimoioli de ma Jo'oungu ma Dutu. 
'Ifoloiosi nako 'ona ma Jo'oungu ma 
Dutu wakidawongo, ma raiokau ge'ena 
kaimatero de 'o nyawa yosongenukou de 
yomomikoli! 

16 Sababu ma Jo'oungu ma Dutu 
wakiirikokau nanga edete de nanga 
dotumu so manga waatuku mita 
wakiirikokau. 'Isoka 'isi-'ade-'ade 'o 
roti 'o ngai moi gee 'isira-sira yasakai 
la yokulakau ma Jo'oungu ma Dutuka, 
ge'ena ma ngale ma roti koisa-sakaiwasi 

'lodumu ge'ena mita to ma Jo'oungu 
ma Dutu. De nako 'o gota ma ngutuku 
la yosarakaniokau ma Jo'oungu ma 
Dutuka, ge'ena ma ngale ma sago-sago 
'lodumu ge'ena to ma Jo'oungu ma Dutu 
mita. 

17:0) Yahudioka 'ona yakisi'ade-'ade 
'isoka 'o gota 'o zaitun gee 'o nyawa 
yapa-paliara ma sago-sago. Ma sago- 
sago ge'ena munuka yaorangokau, ma 
sago-sago ma rioka ge'ena yositagalika 
'o zaitun ma gota gee 'o nyawa koyapa- 
paliarawa ma sago-sago la 'i'ahu. 
Ngini ko 'o Yahudiokawa nisi'ade-'ade 
'isoka 'o zaitun ma gota gee 'o nyawa 
koyapa-paliarawa ma sago-sago. Ngini 
nisitagalika 'o zaitun ma gou-goungu 
ma roesoka so ne'ena ngini niamake 
'okia sonaa yaowa-owa 'O Yahudi 
ma nyawano, 'isoka 'o zaitun gee 'o 
nyawa koyapa-paliarawa ma sago-sago 
'isitagalika 'o zaitun ma gou-goungu 
ma roesoka so 'imadamake ma 'inomo 
ge'enano. 

18 Sọ ngini koidadiwa nimamaoku ngini 
niodaduie de 'o Yahudioka gee ma 
Jo'oungu ma Dutu wakiitomo 'isoka 'o 
zaitun ma sago yaora-oranga. Ka ma 

eta ma koya'akunuwa ngini nimaie, 
ngini ge'ena 'isoka 'o gotali tanu ka 
ma sago. Niongano-nganono ko ma 
sagowa yatowo ma ngutuku, ma 'ena 
ma ngutuku yatowo ma sago-sago. 

19 Poilia naga nginioka moikani yongose, 
"Ma Jo'oungu ma Dutu wakiitomo 'o 
Yahudioka ma ngale midawongo ngomi 
ko 'o Yahudiokawa, 'isoka 'o gota ma 
sago yaoranga la ngomi 'idadi misitagali 
ma rioka!" 

20 Ge'ena yadaene. Ma 'ona yaki'umo 
sababu 'ona koyongakuwa ma Kristusika, 
'ena ngini 'Esa moi nidawongo sababu 
niongaku. So 'uwa nimaie sababu ngini 
nidawongo; yaowa ngini salingou niamao 
nimodongo. 

21 Sababu nako ma Jo'oungu ma Dutu 
kowakisinginawa waki'umo 'o Yahudioka 
gee yakisi'ade-'ade 'isoka 'o zaitun 
ma gou-goungu ma sago-sago, 'uwa 
niongose 'una winisingina wini'umo 
ngini! 

22 So ne'enaka ngone pamake ma 
Jo'oungu ma Dutu 'awi singina yaowa 
ma sala de mita wi guatoka. 'Una 
wakikuata gee yosowo-sowonika, ma 
winisimara'ai nginika 'Esa moi, 'itilai 

ngini tatapu nio'ahu 'awi singina ma 
sure ma sigoronaka. Nako ko'uwa ge'ena 
ngini mita 'asa ni'umo. 

23 De ma ngale 'o Yahudioka ma nyawa 
go'ona, nako 'ona yomaogoro manga 
cara gee koyongaku-ngakuwa, ge'ena 
'ona 'asa wakidawongoli. Sababu ma 
Jo'oungu ma Dutu wokuasa ma ngale 
wakidawongoli. 

24 Ngini 'Esa moi gee 'ania 'asali ko 'o 
Yahudinowa ge'ena 'isi'ade-'ade 'isoka 'o 
zaitun gee 'o nyawa koyapa-paliarawa 
ma sago-sago gee ya'oguokau. Nako 
ngini kaidadi nio'ahu nisitagalika 'o 
zaitun ma dutuoka, ge'ena 'o Yahudioka 
gee yakisi'ade-'ade 'o zaitun ma dutu 
ma sago-sago, 'onasi 'ifoloi 'igapangi ma 
ngale ma Jo'oungu ma Dutu wakisigilio 
to 'ona ma sirete manga 'asalika matero 
ka 'o zaitun ma dutu gee ma sago-sago 
yaorangokau de yosigilioli la 'i'ahu. 

25 'Esa moi riaka dodoto ka 'o ngo- 
ngaku moi! Ngoi tomau ngini 'uwa 
nima-maoku 'ato ngini nianakokau 'o 
sagala moi-moi. Sababu naga 'o ngai moi 
gee ma Jo'oungu ma Dutu womau-mau 
ma 'o nyawa koyanakowasi, de ngoi 
tomau ngini nianako. Ge'ena la: 'O 

Yahudioka munuka yoma'opini, ma 'ona 
yoma'opini koisi'ado-'adonikawa. Ka gee 
ko 'o Yahudiokawa yoboa ma Jo'oungu 
ma Dutuka ma no-noimi 'itotomoka, de 
ma Yahudioka koyoma'opinuawau. 

26 Koge'enau so dua 'o Yahudioka ma 
nyawa yoodumu 'asa yakisilaha. Sababu 
'o Buku 'Itebi-tebinoka 'isilefoku konee, 
"Ma Koana 'o Nyawa Wosilaha-laha 'awi 
'asali 'o Sionino 'asa woboa. 'Una 'asa 
waisanga 'o sagala 'ito-torou 'o Yakub 
'awi waatino yadi-diai. 

27 Kone'enau to ngoi 'ai jaji 'onaka ma 
'orasi taisanga to 'ona manga sagala 
sowono." 

28 Sababu 'o Yahudi ma nyawa yooluku 
yadawongo 'o Habari ma Owa ma 
Jo'oungu ma Dutuno, so 'ona yodadi 
ma Jo'oungu ma Dutu 'awi saturuu; 
de ge'ena 'imadadi to ngini 'Esa moi 
ko 'o Yahudiokawa 'ania laha. Duga 'o 
Yahudioka 'ona ge'ena ma Jo'oungu ma 
Dutu 'awi 'umati ngano manga edete 
de manga dotumu wakiirikokau. So 'o 
Yahudi ma nyawa-nyawa ma Jo'oungu 
ma Dutu tatapu wakisibosono. 

29 Sababu nako ma Jo'oungu ma Dutu 
wakiiriki de wakico-catu 'o nyawa go'ona, 

ge'ena kowangali-ngaliwa 'okia naga gee 
wadiaiokau. 

30 Ma sira ngini ko 'o Yahudiokawa 
koniosingounuwa ma Jo'oungu 
ma Dutuka. Ma gee 'o Yahudioka 
koyosingounuwa, de ngini ma Jo'oungu 
ma Dutu winisipidilokau 'ania sowonoka. 

31 Koge'enali mita 'o Yahudioka ma 
nyawa-nyawa go'ona. Ma 'orasi ne'ena 
'ona koyosingounuwa ma Jo'oungu ma 
Dutuka, la ngini nisipidili 'ania sowonoka, 
ma 'ona mita 'asa yakisipidili manga 
sowonoka. 

3210) nyawa 'iodumu koyosingounuwa 
ma Jo'oungu ma Dutuka, de ma Jo'oungu 
ma Dutu wosidamadaka koge'ena la 
'idadi wosidumutu 'awi dora 'ona 
yoodum ika. 

33 Tei, ma Jo'oungu ma Dutu posironga 
wokoragoka. De posironga wocawaroka 
de wosikanako ma sala 'okia sonaa 
moi-moi. Komoiwa ya'akunu yalega ma 
diai 'awi sagala butusangi, de komoiwa 
ya'akunu yasahe 'awi jako womanarama. 

34:0 Buku 'Itebi-tebinoka 'isilefoku 
konee, "Komoiwa yanako ma Jou 'awi 
di-dibangi! De komoiwa ya'akunu 
widongose 'unaka! 

35 Komoiwa 'o kianikia yokula ma Jouka, 
sigado salingou 'unali wokula 'onaka!" 

36 Sababu ma Jo'oungu ma Dutu wodiai 
'okia sonaa moi-moi. 'Iodumu ge'ena 
'una wapareta, de ge'ena ma dumutu ma 
ngale wisiarene 'una. Powisitedene ma 
Jo'oungu ma Dutu kaisi'ado-'adonika! 
'Amin. Koge'enau. 

1 'Esa moi riaka dodoto ka 'o 

1 2 ngo-ngaku moi! Ma ngale ma 
Jo'oungu ma Dutu 'awi singina posironga 
ma sureka ngoneno, sababu ge'ena ngoi 
toga'asoko tosigou-gounguku nginika 
la nia 'ahu niokula ma ngale winileleani 
ma Jo'oungu ma Dutu, de 'awi singina 
niasanangi. Winileleani ma Jo'oungu ma 
Dutu salingou koge'ena. 

2'Uwa niakidomoteke 'o nyawa 'o 
duniaka ne'ena gee kowido-domotekuwa 
ma Jo'oungu ma Dutu. Madaka la ma 
Jo'oungu ma Dutu wadiai 'ania Singina 
'idadi ma sungi, la niomangali. De ma 
ngekomo ge'ena ngini nia'akunu nianako 
ma Jo'oungu ma Dutu 'awi mau -- ge'ena 
la 'okia naga gee yaowa-owa de gee 'awi 
singina yasa-sanangi de 'itoto-totomo. 

3 Sababu ma Jo'oungu ma Dutu 
woikulakau 'o co-catu ma ngale todadi 

'o su-suloko, ge'enau so tinidongose 
ngini 'Esa moi nioodumu: Ma ngale ngini 
ma sirete, 'uwa niatibangi kaifoloide 

de gee yadae-daene, ma 'ena salingou 
ngini ma sirete niatibangi de nia singina 
'itipokoku ma ngale ngini ma sirete, 
moteke kokia naga yaika 'ania co-catu 
de 'ania ngo-ngaku gee ma Jo'oungu ma 
Dutuno. 

“To ngone nanga roese ma kia sonaa 'o 
gudaioka. Ma kia sonaa moi-moi ge'ena 
to 'ena ma manarama 'imamo-moika. 

> Koge'enali mita ngone. Ngaro ngone 
poodumu nanga gudaioka, ma ngone 
ne'ena matero ka 'o roese moi sababu 
pomarimoi de ma Kristus. De ngone moi- 
moi kopomakamadawa, 'isoka nanga 
roese ma kia sonaa 'imakadowanga moi 
de moi. 

6 Ngone moi-moi nanga co-catu ma 
ngale poleleani ge'ena 'imakakaregu 
moteke ma Jo'oungu ma Dutu 'awi 
singina ma sure. Ge'enau so ngone 
salingou papake 'o co-catu ge'ena. 
Nako to ngone nanga co-catu ma ngale 
posihabari 'o habari ma Jo'oungu ma 
Jo'oungu ma Dutuno, ge'ena salingou 

posihabari moteke nanga ngo-ngaku ma 
guata. 

7 Nako to ngone nanga co-catu ma 
ngale pakiriwo 'o nyawa, salingou 
posigou-goungu pakiriwo. Nako to ngone 
nanga co-catu ma ngale podotoko, 
salingou posigou-goungu podotoko. 

8'O nyawa gee to 'ona manga co-catu 
ma ngale yakisikuata 'o nyawa 'iregu, 
salingou yosigou-goungu yakisikuata. 

'O nyawa gee to 'ona manga co-catu 
ma ngale yokula to 'ona manga kia 
sonaa 'o nyawa 'ireguka, salingou yadiai 
ge'ena de manga singina 'isa-sanangi. 
'O nyawa gee to 'ona manga co-catu 
ma ngale yosibalu-balusu, salingou 

ma gou-goungu yosibalusu. 'O nyawa 
gee to 'ona manga co-catu ma ngale 
yakikalesangi 'o nyawa 'ireguka, salingou 
yadiai de manga singina 'imore-morene. 

3 Niakidora 'o nyawa ge'ena salingou 
de nia singina ma gou-goungu. 
Niodu'uduku 'o dorou, de nimasiga-gao 
gee yaowa-owaka. 

10 Tanu ngini nimakadora moi de moi 
'isoka 'o 'esa moi ma dutu. De tanu ngini 
niosisira-sira nimakahoromati moi de 
moi. 

11 Salingou niotangaro niomanarama, 
'uwa nitebeturu. De nia magae 'o 
Ngomasa 'Itebi-tebinino, niomanarama 
ma ngale ma Jou winileleani. 

12 Tanu ngini kaniomore-morene 
nimasinganono ma Jo'oungu ma Dutuka, 
niosabari 'o susa ma dodaka, de 
niotangaro nimalahidoa. 

13 Niakiriwo 'o nyawa yongaku-ngaku 
gee yakisidukuranguku, de niakidawongo 
'o nyawa yomasido-dogumu nia woaka. 

14 Nioga'asoko ma Jo'oungu ma Dutuka 
la wakisibarakati 'o nyawa-nyawa 
nisa-sangisara nginika. Nioga'asoko ma 
Jo'oungu ma Dutu wakisibarakati, 'uwa 
nioga'asoko 'o gorosau. 

15 Nimasidomorene de 'o nyawa gee 
yomore-morene, de nio'ari de 'o nyawa 
gee yo'ari-'ari. 

16 Tanu ngini nio'ahu nimarimoi. 'Uwa 
nimadaduie ma niogiamanai de 'o 
nyawa gee kokiawa yakidaenuku. 'Uwa 
nimamaoku ngini 'ifoloi niobarija. 

17 Nako 'o nyawa 'o dorou yodiai 
nginika, 'uwa niosikilioro de 'o dorou. 
Niadiai 'okia naga gee 'o nyawa 'iodumu 
yamaoku yaowa. 

18 Naga nginioka nako nia'akunu de 
niomariwo de ma goungu ma ngale 
nio'ahu nimakasa-sanangi de 'o nyawa 
'lodumu. 

19'Esa moi riaka dodoto ka 'o ngo- 
ngaku moi tinisiboso-bosono! Nako 'o 
nyawa 'o dorou yodiai nginika, ge'ena 
koya'akunuwa ngini ma sirete niosikilioro 
de 'o dorou. Madaka la ma Jo'oungu 
ma Dutu wakihukumu. Sababu 'o 
Buku 'Itebi-tebinoka 'isilefoku, "Ma Jou 
wongose konee: 'Ka ngoi duga 'ai hak 
tosikilioro 'o nyawa manga dorou. Ngoi 
'asa takihukumu.'" 

20 Ma nako 'ania saturuu yakisawini, 
ge'ena salingou niakikula 'o 'inomo, de 
nako manga kibiti 'idudungu, niakikula 
'o 'akere. Sababu nako niodiai koge'ena, 
ge'ena 'ona 'asa yakimaeke. 

21 'Uwa nimasidipidilika 'o dorou nilaku, 
ma salingou ngini nialaku 'o dorou, ma 
ngekomo niadiai yaowa-owa. 

13 1'0 nyawa 'iodumu salingou 

yosingounu 'o pamaretaka, 
sababu 'o pamareta 'iodumu 
yomadamake 'o kuasa ma Jo'oungu 
ma Dutuno, de 'o pamareta ne'ena 

naga ge'ena ma Jo'oungu ma Dutu 
wositatapu. 

2 Ge'enau so 'o nyawa gee yomalawani 
'o pamaretaka, ge'ena ma ngale 
yalawani 'okia naga gee ma Jo'oungu 
ma Dutu wositatapuokau. De 'o nyawa 
gee koge'ena yodiai 'asa yamake 'o 
hukumani. 

3 Sababu 'o nyawa gee yodiai yaowa- 
owa ge'ena 'uwau yakimodongo 'o 
pamaretaka. Duga ka 'o nyawa gee 'o 
dorou yodi-diai salingou yakimodongo. 
Nako ngini niomau 'uwa niamao 
nimodongo 'o pamaretaka, ge'ena ngini 
salingou niodiai yaowa-owa la ngini 'asa 
nisiarene. 

“Sababu 'o pamareta ge'ena ma 
Jo'oungu ma Dutu 'awi gilaongo gee 
yomanarama ma ngale to ngini 'ania 
laha. Ma nako ngini niotingkai, ge'ena 
ma goungu ngini salingou nimodongo 
'onaka, sababu koiparacumawa 'ona 
yopareta ma ngale 'o nyawa yakihukumu. 
'Ona ge'ena ma Jo'oungu ma Dutu 'awi 
gilaongo, 'onau ge'ena 'o hukumani 
yakidu-dubutusu 'o nyawaka gee 'o 
dorou yodi-diai. 

> Ge'enau so ngini 'Esa moi salingou 
niosingounu 'o pamaretaka 'uwa duga 
kaniomau la 'uwa nihukumu, ma mita 
sababu 'ania singina ma dodaka niasahe 
'ato salingou niakisingounu 'o pamareta. 
6 Ge'enau mita ma sababu so ngini 
niofangu 'o balasitengi. Sababu 'o 
pamareta yosidagi 'o manarama ge'ena 
ma ngale wileleani ma Jo'oungu ma 
Dutu. 

7S0 ngini salingou niofangu 'o 
pamaretaka 'okia naga gee salingou 
niofangu. Salingou niofangu 'o 
balasitengi gee ma balasitengi yoga- 
ga'asoika. De salingou niofangu 'o lewo 
kiaka naga gee 'o lewo yoga-ga'asoika. 
Niaki'isene 'ona gee yadaene niaki'isene, 
de niakihoromati 'ona gee yadaene 
niakihoromati. 

8'Uwa nionagimi 'okia naga bato ka 
moika ma, ma nako nionagimi ge'ena 
duga ka 'o dora, ma ngale salingou 
nimakadora moi de moi. Sababu 'o 
nyawa gee yakidora-dora 'o nyawaka, 
ge'ena yatotomokau 'o Musa 'awi 
besesongo 'iodumu. 

3? Sababu 'o besesongo ge'ena 'ingose 
'ato: 'Uwa niosongou, 'uwa nioto'oma, 


ROMA 13.10-13 78 


'uwa niotosiki, 'uwa niotaleana 'O nyawa 
manga rongamoi, ge'ena 'iodumu 
'isikatoomu de 'o besesongo 'iregu-regu 
'imadadi ka 'o besesongo moioka ge'ena 
la, "Niakidora 'o nyawa-nyawa 'isoka 
ngini ma sirete nimadora." 

100, nyawa gee yakidora-dora 'o nyawa 
'ireguka, ge'ena ma raiokau koyodiaiwa 
'o dorou 'o nyawaka go'ona. So 'o nyawa 
gee yakidora-dora 'o nyawaka, 'ona 
ge'ena yatotomokau 'o besesongo gee 'o 
Musa wositota-totara ma mau 'iodumu. 

11 'Iregu de ge'ena, ngini nianakokau 
'ato ma 'orasi ne'enau ngini salingou 
nimanako-nako. Sababu ma 'orasi ma 
ngale 'inasilaha 'isori 'ifoloiokau ne'ena 
naga, positero ma 'orasi gee ngone 'asa 
kaikurue pongaku. 

12 'Isi'ade-'ade 'o obiri rekeni 'ibibinoka 
de rekeni 'iwangekau. So yaowa 
ngone pomaogoro podiai 'o darusu 
ma manarama. Ngone salingou 
pomasi'omanguku de 'o darangi ma dae. 

13 Ngone salingou padiai 'okia 
sonaa 'isure-sure gee 'o nyawa yadi- 
diai 'o darangioka, 'uwa niorame 
kaniosidogosangou, bolo ni'eto. 'Uwa 
nimakapake kanio'itimaronga, bolo 

niamoteke nia nyafisuu ma dorou, 'uwa 
niosiru-ruahe bolo nimakataleana. 

14 Ma tanu ma Jou Yesus Kristus 
wositantuu 'okia naga gee salingou 
ngini niadiai. De 'uwa niamoteke 'o 
nyawa 'isowo-sowono ma mau ma ngale 
niomau niadiai 'ania nyafisuu ma mau. 
14 1 Salingou niakidawongo 'o 

nyawa gee manga ngo-ngaku 
koikua-kuatuwa, 'uwa nimakaba-baili 
de de 'ona ma ngale to 'ona ma sirete 
manga di-dibangi. 

2 Naga munuka yamaoku 'ato 'ona 
kaidadi ya'odomo 'okia naga bato. Ma 
naga munuka gee manga ngo-ngaku 
koikuatuwa; 'ona yamaoku 'idadi 
ya'odomo duga ka 'o sayoro. 

3'0 nyawa gee kaidadi ya'odomo 
'okia naga bato, 'uwa yositi-tingoono 'o 
nyawaka gee ya'odomo 'o 'inomo kaita- 
tantuu duga. Mita 'uwa yakisisowono 
'o nyawa gee ya'odomo 'okia naga 
bato, sababu ma Jo'oungu ma Dutu 
wakidawongokau. 

4 Ngini koyadaenuwa niakisisowono 'o 
nyawa 'iregu manga gilaongo, koge'enali 
mita koya'akunuwa niakisisowono ma 
Jo'oungu ma Dutu 'awi gilaongo. 'O 

gilaongo gu'una wadiai 'iti-tiai bolo 
'Isowo-sowono ge'ena 'awi tuangi 'awi 
'urusangi. De dua 'o gilaongo gu'una 
'asa wodiai yaowa-owa, sababu ma Jou 
wa'akunu widiai koge'ena. 

> Naga munuka yamaoku 'o wange moi 
'ita-tantuu 'ifoloi 'iparaluu de 'o wange 
'iregu-regu, 'ena munukali yamaoku 
'o wange 'iodumu ge'ena kaimatero. 
Madaka la moi-moi yositantuu to 'ona 
manga di-dibangi ma sirete. 

6'O nyawa gee yosilamo-lamo 'o wange 
'ita-tantuu, 'ona yodiai koge'ena ma 
ngale ma Jou wihoromati. 'O nyawa gee 
ya'odo-'odomo 'okia naga bato, koge'ena 
yodiai ma ngale ma Jou wihoromati, 
sababu 'ona yo'amalaha ma Jo'oungu 
ma Dutuka ma ngale 'o 'inomo ge'ena. 
Koge'enali mita gee 'o nyawa ya'odomo 
'o 'inomo kaita-tantuu duga, 'o nyawa 
go'ona mita ma Jou wihoromati de 
yo'amalaha ma Jo'oungu ma Dutuka. 

7 Sababu ngone ge'ena ma ngale 
powisitedene ma Jo'oungu ma Dutu 
so po'ahu bolo posongene ge'ena ko 
ngonewa ma sirete nanga mau. 

8 Nako ngone po'ahu, po'ahu ma ngale 
ma Jou. De nako ngone posongene, 

posongene ma ngale ma Jou. So po'ahu 
bolo posongene, ngone ne'ena to ma 
Jou. 

?Ma sababu ge'enau so ma Kristus 
wosongenokau de womomikokali. La 
'una wodadi Jou ma ngale 'o nyawa 
yo'ahu-'ahuosi de yosonge-songenokau. 

10 Sọ 'Esa moi! Ngini koidadiwa 
niakisisowono nia 'esa moi ka 'o 
ngo-ngaku moi, de koya'akunuwa 
niakisiti-tingoono. Niongano-nganono! 
Ngone poodumu 'asa potaari ma 
Jo'oungu ma Dutuka ma ngale wonalega 
ma diai. 

11 Sababu naga 'o Buku 'Itebi-tebinoka 
'isilefoku, "Ma Jou wongose, 'Ngoi ne'ena 
ma Jo'oungu ma Dutu to'ahu-'ahu. 'O 
nyawa moi-moi 'asa yosuba 'ai bionoka; 
de 'o nyawa moi-moi 'asa yongose 'ato 
ngoiou ne'ena ma Jo'oungu ma Dutu." 

12 So ngone moi-moi 'asa potaari de 
pomadasango ma Jo'oungu ma Dutuka 
ma ngale to ngone nanga di-diai. 

13 Sababu ge'ena 'uwau ngone 
pomasikasala moi de moi. Ma 'ena 'ifoloi 
yaowa 'uwa niodiai 'o kianikia gee ma 
duanguku 'ania 'esa moi ka 'o ngo-ngaku 
moi yosowono. 

14 Ngoi de ma Jou Yesus mimarimoi, 
so ngoi tanakokau ma Jo'oungu ma 
Dutu wosidabi 'o 'inomo 'iodumu kaidadi 
pa'odomo. Ma 'o kianikia 'o nyawa 
koidadiwa ya'odomo, nako la 'ona 
yamaoku koidadiwa ya'odomo. 

15 Ma nako 'okia naga gee ngini 
nia'odomo, so moi gee ka 'o ngo-ngaku 
moi de de ngini manga singina 'isiri, 
ge'ena ngini niodiai moteke ko 'o dorawa. 
'Uwa niodiai 'ania 'esa moi yoliba sababu 
'okia naga gee nia'odomo, sababu 
ma Kristus wosongenokau ma ngale 
wakisilaha 'ona. 

16 Ge'enau so 'uwa niadiai 'okia naga 
gee ngini niamaoku yaowa, ma 'o nyawa 
'iregu yamaoku 'itorou. 

17 Sababu nako ma Jo'oungu ma Dutu 
wapareta 'o nyawa moi-moi nanga 'ahu, 
ge'ena koisilamo-lamowau 'okia naga 
gee pa'odomo de pa'okere. 'Isilamo-lamo 
ge'ena la pamoteke ma Jo'oungu ma 
Dutu 'awi mau, nanga singina 'iriidi 
de padawongo 'o morene 'o Ngomasa 
'Itebi-tebinino. 

180 nyawa gee ma Kristus wileleani 
ma ngekomo kone'ena, 'ona ge'ena 
ma Jo'oungu ma Dutu 'awi singina 

yasanangi, de 'o nyawa 'iregu-regu 
yakihoromati. 

19 Sababu ge'ena to ngone nanga 
dumutu ge'ena la salingou posidadi 'o 
rimoi de pomasikakuata moi de moi. 

20 Uwa ma sababu ka 'o 'inomo de 
niatorou 'okia naga gee ma Jo'oungu ma 
Dutu wamanaramokau. 'O sagala 'inomo 
ge'ena ma goungu kaidadi pa'odomo, 
ma ngone posowono nako la 'okia naga 
pa'odomo de ma duanguku 'o nyawa 
'iregu yosowono. 

21 '1foloi yaowa 'uwau nio'odomo 'o 
siode bolo 'uwau nia'okere 'o 'anggur 
bolo niodiai 'okia naga gee ma duanguku 
moi gee ka 'o ngo-ngaku moi de de ngini 
yosowono. 

22 Niaga-gaono 'okia naga gee ngini 
niangaku-ngaku ge'ena, niadiai ge'ena 
ka ma Jo'oungu ma Dutu 'awi bionoka 
duga, ma ngale duga ka ngini ma 
sirete. Yosanangioka 'o nyawa gee 
koyomasisalawa yadiai 'okia naga gee 
yamaoku 'iti-tiai. 

23 Ma 'o nyawa gee ya'odomo 'o kianikia 
la manga singina kailio-lio ma ma 
duanguku kaya'odomoka, 'ona ge'ena 
yosowono, sababu 'ona yodiai moteke ko 

manga ngo-ngakuwa. De 'okia naga bato 
yadiai moteke ko manga ngo-ngakuwa 
ge'ena 'o sowono. 

1 5 1 Ngone gee nanga ngo-ngaku 

'ikua-kuata salingou pakiriwo 'o 
nyawa gee manga ngo-ngaku koikua- 
kuatuwa manga singina ma dubuso. 
'Uwa ngone pomau ka ngone ma sirete 
posanangi. 

2 Koge'enali mita ngone moi-moi 
salingou posisanangi nanga 'esa moi 
manga singina, ma ngale to 'ona manga 
laha, la manga ngo-ngaku 'ifoloi 'ikuata. 

3 Sababu ma Kristus mita kowanonuwa 
ma ngale ka 'una ma sirete wosanangi. 
'O Buku 'Itebi-tebinoka 'isilefoku ma 
ngale ma Kristus 'una koneda, "'O 
sagala sigurubungu ma dumutu ngonaka 
Jo'oungu ma Dutu 'idaenokau ngoiku." 

4'Iodumu gee ma sirasi 'isilefokau 'o 
Buku 'Itebi-tebinoka ge'ena 'imadadi 
to ngone nanga do-dotoko la de 'o 
do-dotoko gee 'o Buku 'Itebi-tebinoka 
ge'ena ngone 'inadiai potongosono 
de pokuata sigado ngone 'idadi 
pomasinganono ma Jo'oungu ma 
Dutuka. 

> Tanu ma Jo'oungu ma Dutu gee 
wosikua-kuata 'o nyawa manga ngo- 
ngaku de 'o nga-ngaru ma titi, winiriwo 
ngini ma ngale nio'ahu ka 'o singina 
moi, moteke kokia naga gee ma Kristus 
wido-domoteke yadaene yadiai. 

6 La de ka 'o singina moi ngini nioodumu 
'idadi winisiarene ma Jo'oungu ma Dutu 
to ngone nanga Jou Yesus Kristus 'awi 
Dea. 

7 Sababu ge'ena tanu ngini 'Esa moi 
nimakadawongo moi de moi de 'ania 
singina 'isa-sanangi, 'isoka ma Kristusoli 
winidawongo ngini ma ngale winisitedene 
ma Jo'oungu ma Dutu. 

8 Niongano-nganono, ma Kristus 
wakileleaniokau 'o Yahudioka ma ngale 
wosidumutu 'ato ma Jo'oungu ma Dutu 
tatapu watotomo 'awi jaji nanga edete 
de nanga dotumika. 

3'O Yesus mita wodiai la 'o nyawa 
'iregu ma Jo'oungu ma Dutu wisiarene 
ngano 'awi singina ma sure 'onaka. Ma 
ngale ge'ena 'o Buku 'Itebi-tebinoka 
'isilefoku konee, "Sababu ge'ena ngoi 
'asa tonisiarene naga 'o sagala nyawa 
manga sigoronaka, de ngoi 'asa tonyanyi 
tonisiare-arene ngona." 


ROMA 15.10-15 86 


10 Ma ngale ko 'o Yahudiokawa, naga 
'isilefoku koneda mita, "Ee sagala 
nyawa, salingou niomore-morene de 
ma Jo'oungu ma Dutu 'awi 'umati gee 

11 De nedali mita, "Winisiarene ma 
Jo'oungu ma Dutu ee nyawa 'iodumu, 
tanu 'o nyawa 'iodumu wisiarene 'una!" 

12 De nedali mita 'o Yesaya wosidemo, 
'"O Isai 'awi waatino 'asa wimoi woboa 
gee dua wodadi Koana ma ngale 
wapareta 'o sagala nyawa. 'Unakau 
ge'ena 'o sagala nyawa go'ona dua 
yomanganono." 

13 Tanu ma Jo'oungu ma Dutu 'o singina 
nganono ma titi wadiai 'ania singina 
'Imore-morene de niosanangi sababu 
ngini niongaku 'unaka. La de 'o Ngomasa 
'Itebi-tebini ma kuasa, 'ania singina 
nganono ma Jo'oungu ma Dutuka 
kaidogo-dogo. 

14'Esa moi riaka dodoto ka 'o ngo- 
ngaku moi! Ngoi tanako naga 'o gudai 
yaowa-owa nginioka. Ngini nianako 
'okia sonaa 'o gudai, de mita 'idadi 
nimakadotoko moi de moi. 

15 Ma naga 'o ngai muruo naga ngoi 
tinisinganono tositi-tiaika 'o suratioka 

ne'ena, ngano ma Jo'oungu ma Dutu 
woikulakau 'o manarama ge'ena. 

16'Una woigorakokau ngoi todadi ma 
Kristus Yesus 'awi ro-riwo ma ngale 
woisuloko 'o nyawa-nyawaka gee ko 
'o Yahudiokawa. De ngoi tosihabari 'o 
Habari ma Owa ma Jo'oungu ma Dutuono 
'isoka 'o 'imam. La 'o nyawa-nyawa gee 
ka 'o Yahudiokawa 'idadi ma Jo'oungu 
ma Dutu wakidawongo 'isoka 'o su-suba 
moi gee 'awi singina yadae-daene, gee 
'o Ngomasa 'Itebi-tebini yakisitebinokau. 

17 De sababu ngoi de ma Kristus 
mimarimoikau, so ngoi kaidadi tamaoku 
'ai singina 'iamoko de 'ai manarama ma 
ngale towileleani ma Jo'oungu ma Dutu. 

18 Ngoi tomoroini tobicara koge'ena 
duga ka gee 'okia naga ma Kristus 
wadiaiokau ma ngekomo ngoi, la gee ko 
'o Yahudiokawa yosingounu ma Jo'oungu 
ma Dutuka. Ge'ena dau tadiai ge'ena de 
'ai demo-demo de 'ai di-diai, 

19 de 'o no-nako 'ihera-herangi de 'okia 
sonaa kobiasawa, 'iodumu ge'ena 'o 
Ngomasa 'Itebi-tebini ma kuasa. So 'o 
Habari ma Owa ma ngale ma Kristus 
'lodumu tositotarokau 'o nyawa-nyawaka 

'ikurue 'o Yerusalemuoka sigado 'o 
Ilirikum. 

20 To ngoi 'ai singinaka, ge'ena la 
tosihabari 'o Habari ma Owa ma 
Jo'oungu ma Dutuno gee kiaka naga 'o 
nyawa kowigi'isenuawasi ma Kristus. 
Sababu ngoi tooluku tosidowanga 
'o manarama gee 'o nyawa 'iregu 
yosikuruekau, 'isoka 'o woa yosigoko 'o 
nyawa 'iregu manga fandaside. 

21'O Buku 'Itebi-tebinoka 'isilefoku, 
"O nyawa-nyawa gee koma'iwasi 
yadawongo 'o habari ma ngale 'una, 
'asa yamake, de 'ona gee koma'iwasi 
yo'isene, 'asa yasahe." 

22 Sababu 'ai manaramou ge'ena so 
koidadiwasi taika tinilega. 

23 Ma ma 'orasi ne'ena 'ai manarama 
ma daeraaka ne'ena 'iduangokau. De 'o 
taunu muruonou naga ngoi tomau taika 
nginika. 

24 Ngoi 'ai singinaka dua totuluokasi 
nginika gee 'ai do-dagi ma sigoronaka 
tosikaika 'o Spanyolika, la pomakamake 
de de ngini de pomasido-domorenokasi 
'o 'orasi moi. Ge'ena 'ipasa de niriwosi ma 
ngale tosigila 'ai do-dagi 'o Spanyolika. 

25 Ma ne'ena ngoi 'o Yerusalemukasi 
totagi ma ngale ta'asa 'o ro-riwo 'o pipi 
ma Jo'oungu ma Dutu 'awi 'umatika 
doka. 

26 Sababu 'o jamati 'o Makedoniaka 
de 'o Akhayaka yaputusokau ma ngale 
yokula 'o ro-riwo ma Jo'oungu ma 
Dutu 'awi 'umatika gee yosusa-susa 'o 
Yerusalemuoka. 

27 'Ona de manga singina 'isa-sanangi 
yaputusu ma ngale yokula 'o ro-riwo. Ma 
goungu yadaene 'ona yakiriwo nanga 
'esa moi yosusa-susa 'O Yerusalemuoka 
go'ona, sababu 'o Yahudi ma nyawanou 
ge'ena so ko 'o Yahudiokawa yamakekau 
'o co-catu ma Jo'oungu ma Dutuno. 

So ko 'o Yahudiokawa mita yadaene 
yakiriwo 'o Yahudi ma nyawaka de 'o 
sagala co-catu ma rupa 'o barangi. 

28 Nako ngoi taduangokau 'ai manarama 
ne'ena, de tokulakau 'o ro-riwo gee 
'ilomu-lomunou ge'ena 'o nyawa yosusa- 
susaka 'o Yerusalemuoka, ge'ena ngoi 
dua totagi 'o Spanyol ma tonaika, taboa 
to ngini 'ania kotano. 

29 Nako ngoi taika nginika, ma raiokau 
tosiboa 'o co-catu 'o gudai ma Kristusino 
ma ngale ngini. 

30 De nanga Jou Yesus Kristus, de 'o 
dora gee 'o Ngomasa 'Itebi-tebinino, 
ngoi toga'asoko tosigou-gounguku 
nginika, tanu ngini de de ngoi polahidoa 
posigou-gounguku ma Jo'oungu ma 
Dutuka ma ngale nisilahidoa ngoi. 

31 Niolahidoa la ma Jo'oungu ma Dutu 
woisipidili 'o nyawa koyongaku-ngakuwa 
'o Yudeaka manga giama ma soatoka, 
de 'ai manarama ma ngale ta'asa 'O 
ro-riwo 'o Yerusalemuka ge'ena ma 
Jo'oungu ma Dutu 'awi 'umati ge'enaka 
doka 'idadi yadawongo de manga singina 
'isa-sanangi. 

32 La nako ma Jo'oungu ma Dutu 
wosimoteke, ngoi 'idadi taika nginika 
de 'ai singina 'isa-sanangi. De ngoi 
'asa tamao 'ai singina 'ikuata gee ngoi 
nginioka naga. 

33 Tanu ma Jo'oungu ma Dutu 'o 
sanangi ma titi, naga de de ngini 'esa 
moi nioodumu. 'Amin. Koge'enau. 

1 6 1 Ngoi tomau la ngini mininako 

nanga biranga mongaku-ngaku 
mimoi mi ronga ngo Febe. Muna 
makileleani 'o jamati 'o Kengkreaka. 

2 Tanu minidawongo muna sababu 
muna mita mongaku-ngaku ma Jouka. 

De ma goungu ngone 'o nyawa pongaku- 
ngaku ma Jo'oungu ma Dutuka salingou 
pomakadawongo moi de moi. Tanu 
miniriwo muna nako la muna moparaluu 
miniriwo, sababu muna ma sirete 
makiriwokau 'o nyawa gudai, ge'ena dau 
ma dodaka ngoi sona. 

3 Niositotara 'ai tabea 'o ngo Priskilaka 
de 'o Akwilaka, 'ai ma-manai gee 
miomasida-damanarama ma Kristus 
Yesus 'awi manaramoka. 

4'Ona ka ma etau de yosongene sababu 
yomau ngoi 'isilaha. Ngoi to'amalaha 
'onaka, de duga ka ngoiwa ma'o jamati 
'lodumu gee ko 'o Yahudiokawa mita 
yo'amalaha 'onaka. 

> Niositotara mita 'ai tabea 'o jamatika 
gee yomatoomuno 'o ngo Priskila de 
'o Akwila manga woaka. 'Ai tabea 'o 
Epenetusika gee towisiboso-bosono. 
'Unau ge'ena 'isira wongaku ma 
Kristusika 'o Asia ma daeraaka. 

6'Ai tabea tositago-tago 'o ngo 
Mariaka mita. Muna momanaramokau 
momakua-kuata ma ngale miniriwo 
ngini. 

7 Niositotara mita 'ai tabea 'o 
Andronikusika de 'o Yuniasika. 'Ona 

ge'ena ka 'o suku moi de de ngoi 
de mimasidubuiokau de de ngoi. 
'Onau ge'ena yakiho-horomati naga 
'o su-sulokoka, de ma 'orasi ngoi 
kotongakuwasi ma Kristusika 'ena 'onau 
ge'ena yongakuokau. 

8'Ai tabea 'o Ampliatusika, gee 
towisiboso-bosono ngano 'una de de 
ngoi miomarimoiokau de ma Jou. 

ə Niositotara 'ai tabea 'o Urbanusika 
to ngone nanga manai gee 
pomasidamanarama ma ngale ma 
Kristus 'awi manarama. 'Ai tabea 
tositago-tago mita 'o Stakhisika gee 
towisiboso-bosono. 

10'Ai tabea 'o Apelesika, gee ngaro 
wosangisarakau ma 'inyatakau 'ato 
'una ge'ena 'awi ngo-ngaku tatapu 
'ikua-kuata ma Kristusika. Mita 'ai tabea 
'o Aristobulusika de 'awi woa ma dodaku. 

11 De 'ai tabea 'o Herodionika 'ai manai 
ka 'o suku moi de de ngoi. Mita 'ai tabea 
tositago-tago 'o Narkisus 'awi woa ma 
dodaku gee yongaku-ngaku ma Jouka. 

12'Ai tabea 'o ngo Trifena de 

ngo Trifosaka gee yomakua-kuata 
yomanarama ma ngale ma Jou wi 
manarama, mita 'ai tabea 'o ngo 

Persiskaka gee tomisiboso-bosono. Muna 
mita momariwo momanarama ma ngale 
ma Jou wi manarama. 

13'Ai tabea 'o Rufusika gee ma 
kawisiare-arene. Mita 'ai tabea 'o Rufus 
ma 'esaka, muna ge'ena moisibosono 
ma sala so tamaoku 'isoka to ngoiou 'ai 
'esa ma dutu. 

14 Niositotara 'ai tabea 'o Asinkritusika, 
'o Flegonika 'o Hermesika, 'o Patrobasika 
'o Hermesika de nanga 'esa moika gee ka 
'o ngo-ngaku moi, gee yomasida-da'asa 
de de 'ona. 

15'Ai tabea 'o Filologusika de ngo 
Yuliaka, 'o Nereus de ma birangika, 'o 
Olimpasika de 'o nyawa yongaku-ngaku 
yoodumika gee yomasida-da'asa de de 
'ona. 

16 Nimakatabea moi de moi ka 'o 
ngo-ngaku moi de 'o no-nako ma ngale 
nimasikabosono. Ma Kristus 'awi jamati 
'odumu manga tabea yositotara nginika 
'Esa moi. 

17 'Esa moi riaka dodoto ka 'o 
ngo-ngaku moi! Ngoi toga'asoko 
tosigou-gounguku: Niomasitiari 'o 
nyawaka gee 'o kadi-dingaka yodi-diai de 

yakaruahe 'o nyawa manga ngo-ngaku 
ma Jouka. 'Ona yosidotoko 'okia naga 
gee 'imakatilikutu de 'o do-dotoko gee 
ngini nimadotokokau. So nimasikurutu 'o 
nyawa-nyawaka koge'ena yodi-diai. 

18 Sababu 'o nyawa gee koge'ena 
yodi-diai, ge'ena ko ma ngalewa 'ato 
yomanarama ma dumutu wileleani ma 
Kristus to ngone nanga Jou, so 'ena ka to 
'ona ma sirete manga nyafisuu. Manga 
demo-demo kadakuino de posironga 
'isureka po'isenika, de ge'enau 'ona 
yosihaga 'o nyawaka gee manga singina 
'ibo-boooto. 

19'0 nyawa 'iodumu yanakokau 'ato 
ngini niamoteke ma sala 'o Habari ma 
Owa ma Jo'oungu ma Dutuno. Ge'enau 
so ngoi tomorene ma sala sababu ngini 
niodomoteke 'o Habari ma Owa. Ngoi 
tomau la ngini niocawaro ma ngale 'okia 
sonaa yaowa-owa de nimasiresene 'O 
dorou. 

20 Ma Jo'oungu ma Dutu 'o sanangi 
ma titi, wacobou wadiai 'o Tokata ma 
Koana koimado-do'oawau ma ngale 
nialakuokau. Tanu 'Esa moi kaitaurika 
ma Yesus Kristus to ngone nanga Jou 
winisibarakati! 

21:0) Timotius to ngoi 'ai manai 
mimasida-damanarama, wositotara 'awi 
tabea nginika. Koge'enali mita 'o Lukius, 
'o Yason de 'o ngo Sosipater, gee ka 'o 
suku moi de de ngoi. 

22 Ma surati ne'ena ge'ena ngoiou ma 
sirete 'o Tertius tolefo. Ngoi tinitabea 
nginika gee ka 'o ngo-ngaku moi. 

23:0, Gayus 'awi tabea wosidingoto 
nginika. Ngoi tomasido-dogumika 
'awi woaka, de 'amia jamati mita 
yomalomuno ma Jo'oungu ma Dutu 
wisiare-arene ge'enaka. 'O Erastus 
'o kotaka ma pipi ma ga-gao ma 
balusu, 'awi tabea wosidingoto nginika. 
Koge'enali mita nanga 'esa moi ka 'o 
ngo-ngaku moi 'o Kwartus. 

24 [Tanu to ngone nanga Jou Yesus 
Kristus winisibarakati ngini nioodumu. 
'Amin. Koge'enau. | 

2> Powisiarene ma Jo'oungu ma Dutu! 
Sababu moteke 'o Habari ma Owa gee 
ngoi tositota-totara, 'una wopareta 
wosikuata to ngini 'ania ngo-ngaku. Ma 
Habari ma Owa ma ngale ma Yesus 
Kristus ge'ena 'isiwaitokau nginika, ka 'o 
Yahudiokawa. De ge'ena 'o do'ingou 'o 
nyawa kayanakowasi. 

26 Ma Jo'oungu ma Dutu woka-kakali 
'awi pareta ma batingi koi'iwa. Ma 
'orasi ne'ena 'okia naga gee womau 
wodiai ge'ena wositotarokau moteke 
'o nabii-nabii manga le-lefo. Ge'ena 
wositotara la 'o nyawa 'iodumu yongaku 
de yosingounu 'unaka. 

27 'Unau ge'ena ma Jo'oungu ma Dutu 
womatengo-tengoka, 'una 'o cawaro ma 
titi. Tanu 'o nyawa 'iodumu wisitedene 
kaisi'ado-'adonika ma ngekomo 
pomarimoi de ma Yesus Kristus! 'Amin. 
Koge'enau. Ngoi 'o Paulus, ma Kristus 
Yesus 'awi gilaongo, tinitabeal 


1 Korintus 


1 1 'Esa moi ma Jo'oungu ma Dutu 'awi 
kawasa 'o Korintus ma kotaka! Ngini 
ma Jo'oungu ma Dutu wini'asokokau 
ma ngale niodadi to 'una 'awi kawasa, 
sababu ngini nimarimoiokau de ma 
Kristus Yesus de 'o sagala nyawa kiaka 
naga bato gee wisuba-suba ma Jou 
Yesus Kristus, 'una ge'ena to 'ona 

de mita to ngone nanga Jou. Ngoi 'o 
Paulus de nanga 'esa moi 'o Sostenes, 
mioga-ga'asoko tanu ma Jo'oungu ma 
Dutu de ma Jou Yesus Kristus nikula 'o 
co-catu de 'o sanangi. Ngoi ma Kristus 
Yesus 'awi su-suloko totulisi 'o surati 
ne'ena. Ngoi ma Jo'oungu ma Dutu ma 
sirete woigoraka todadi 'o su-suloko 
moteke to 'una 'awi mau. 

2 (1:1) 

3 (1:1) 

4 Ngoi kaitaurika to'amalaha ma 
Jo'oungu ma Dutuka ma ngale ngini, 
sababu ngini niamakekau 'o co-catu ma 
Jo'oungu ma Dutuno ma ngekomo ma 
Kristus Yesus. 

> Sababu ngini nimarimoiokau de ma 
Kristus, ma ngale ge'ena naga 'o sagala 
moi-moioka ma Jo'oungu ma Dutu 
winikulakau 'okia sonaa yaowa-owa 
posironga 'o gudai. Ge'ena dau ma 
dodaka ngini niosikanako ma sala ma 
ngale ma Jo'oungu ma Dutu 'awi mau, 
de niobarija niodotoko 'o sagala moi-moi 
gee nianako-nako. 

6 Ge'ena 'isidumutu 'ato 'o habari ma 
ngale ma Kristus gee ma gou-goungu 
'ania singinaka yawosangokau, 

7 la 'o co-catu ka 'o ngai moi ma 'uwa 
'ikurangi ma 'orasi ngini winida-damaa 
nanga Jou Yesus Kristus woboali de 'o 
nyawa 'iodumu wimake. 

8 Ma Kristus ma sirete 'asa winiriwo 
la nia ngo-ngaku 'ikua-kuata sigado 
ma do-dogumika, la gee ma 'orasi 'una 
woboali 'ena to ngini nia sowono koi'iwa. 

?'Okia naga ma Jo'oungu ma Dutu 
wojajiokau ge'ena ma raiokau wadiai. 
'Unau ge'ena wini'asokokau ma ngale 
nimarimoi de 'awi Ngowaka, ge'ena la 
ma Yesus Kristus to ngone nanga Jou. 

10'Esa moi riaka dodoto ka 'o ngo-ngaku 
moi, de ma Yesus Kristus to ngone nanga 
Jou 'awi ronga, ngoi toga'asoko tanu 

ngini nioodumu nimakadomoteke la 'uwa 
'idadi 'o kadi-dingaka naga nginioka. 
Tanu ngini nimarimoi ka 'o singina moi 
de nia di-dibangi ka moi. 

11 Sababu 'o ngo Kloe 'ami woa ma 
dodaku yosidemo ngoino 'ato nginioka 
naga nimakaributuku. 

12'Ai dumutu ge'ena la nginioka 
naga munuka yongose 'ato, "Ngoi 'o 
Paulus towimoteke," munuka yongose 
'ato, "Ngoi 'o Apolos towimoteke," de 
munukali yongose 'ato, "Ngoi 'o Petrus 
towimoteke," 'asa de munukasi yongose 
'ato, "Ngoi ma Kristus towimoteke." 

13 Ma Kristus ge'ena koidadiwa wipula- 
pula! Ko ngoi 'o Paulusuwa 'iso-songene 
'isidele 'o gotade ma ngale tiniriwo ngini. 
De ngini ma ni'osiki ko de to ngoiwa 'ai 
ronga de ko ma ngalewa 'ato ngini to 
ngoi 'ai do-domoteke! 

14 To'amalaha sababu nginioka komoiwa 
tini'osiki, duga ka 'o Krispus de 'o Gayus, 
15'uwa sigado naga 'o nyawa yongose 
'ato ngoi tini'osikokau la niodadi to ngoi 

'ai do-domoteke. 

16 Ee 'igoungu, 'o Stefanus de 'awi 

woa ma dodaku ge'ena ngoi taki'osiki. 

Ma 'iregu de go'ona ngoi toma-maoku 
komoiwau ngoi taki'osiki. 

17 Ngoi ma Kristus woisuloko ko 'o 
nyawawa taki'osiki, ma 'ena tosihabari 'o 
Habari ma Owa ma Jo'oungu ma Dutuno, 
de ge'ena mita salingou tadiai ko de 'o 
nyawawa ma barija tosibicara, la ma 
Kristus wosongene 'o salipoka ma kuasa 
'uwa kaiparacuma sababu kayasahewa. 

18 Sababu 'o nyawa gee dua 'asa 
yobinasa, 'ona yongose 'ato 'o habari ma 
ngale ma Kristus wosongene 'o salipoka 
ge'ena ka 'o ngeluku. Ma ngone gee 
ma Jo'oungu ma Dutu wonasilahakau, 
panakokau 'ato 'o habari ge'ena ma 
ngale ma Jo'oungu ma Dutu wosidumutu 
'awi kuasa 'iamoko ma sala. 

19 Sababu naga 'o Buku 'Itebi-tebinoka 
'isilefoku ma Jo'oungu ma Dutu wongose 
'ato, '"O nyawa gee yoca-cawaro manga 
barija 'asa tadiai ma faedaa koi'iwa, de 
'o nyawa manga singina 'iriko-rikoto 'asa 
taisangoka." 

20 Aa! Ma faedaa koi'iwa 'o nyawa 
gee yoba-barija go'ona, de ma faedaa 
koi'iwa gee yodoto-dotoko 'o besesongo 
'o Musa wositota-totara moteke ka 
to 'ona manga di-dibangi. Mita ma 

faedaa koi'iwa 'o nyawa gee yoba-barija 
yomatiba-tibangi ka de 'o dunia ma 
nyawa manga di-dibangi. Ma Jo'oungu 
ma Dutu wosidumutokau 'ato 'o dunia 
ne'ena ma barija ge'ena ka 'o ngeluku. 

21 Sababu ngaro kokia naga bato 'o 
nyawa manga barija, 'ona koya'akunuwa 
winako ma Jo'oungu ma Dutu ka de 
to 'ona ma sirete manga barija. Ma 
ngano ma Jo'oungu ma Dutu wobarija so 
wakisilaha 'o nyawa gee yongaku-ngaku 
'unaka ma ngekomo 'o habari gee ngomi 
miositota-totara, gee 'o dunia ma nyawa 
yamaoku ka 'o ngeluku. 

2210 Yahudioka yoga'asoko 'o no-nako 
'ihera-herangi ma ngale 'isinyata 'ato ma 
Jo'oungu ma Dutu naga womanarama, 
de ko 'o Yahudiokawa yosilamo-lamo 
yanonu 'o barija. 

23 Ma ngone ne'ena duga kaposihabari 
ma Kristus wosongene 'o salipoka. Ma 
habari ge'enau 'o Yahudioka yomadegese 
ma ngale. De ko 'o Yahudiokawa 'ona 
yamaoku ge'ena ka 'o ngeluku. 

24 Ma 'o nyawa gee ma Jo'oungu ma 
Dutu waki'asokokau, 'o Yahudioka bolo 
ko 'o Yahudiokawa, 'o Habari ma Owa 
ma ngale ma Kristus ge'ena 'isidumutu 

ma Jo'oungu ma Dutu 'awi kuasa de 'awi 
barija. 

25 Sababu ma Jo'oungu ma Dutu 'awi 
manarama gee 'o nyawa yamaoku ka 'o 
haga-haga, ge'enau 'ifoloi 'ibarija de 'o 
nyawa manga barija. De ma Jo'oungu 
ma Dutu 'awi manarama gee 'o nyawa 
yamakeka koikuatuwa, ge'enau 'ifoloi 
'ikuata de 'o nyawa ma guata. 

26 'Esa moi riaka dodoto, bika niongano- 
nganono kokia 'ania jako ma 'orasi 
ma Jo'oungu ma Dutu wini'asoko. 
Moteke 'o nyawa ma di-dibangi, 
koyamuruokawa nginioka naga gee 
yoba-barija, bolo yopa-pareta, bolo 'o 
nyawa yola-laagomo. 

27:0 nyawa gee 'o duniaka ne'ena 
yakimakeka yohaga-haga, go'onau 
ma Jo'oungu ma Dutu wakiiriki la 'o 
nyawa yoba-barija moteke 'o dunia 
ma di-dibangi yakimaeke. De 'o nyawa 
gee moteke 'o dunia ma di-dibangi 
yakimakeka koyokuatuwa, 'onau ma 
Jo'oungu ma Dutu wakiiriki la 'o nyawa 
gee yokua-kuata de yomo-moroini 
yakimaeke. 

28 Ma Jo'oungu ma Dutu wairiki 'o 
nyawa gee 'o duniaka ne'ena yamaoku 

kokiawa yakidaenuku, yotingoono, de 
manga faedaa koi'iwa, la ma Jo'oungu 
ma Dutu watorou gee 'o nyawa 'o 
duniaka yamaoku 'iparaluu ma sala. 

29 Koge'ena la ka moi ma 'uwa yomaie 
ma Jo'oungu ma Dutu wi bionoka. 

30 Ma Jo'oungu ma Dutuou ma sirete 
wodiai so ngini nimarimoi de ma Kristus 
Yesus. Ma ngekomo ma Kristus, ngone 
'idadi pobarija, de ma ngekomo 'unali 
mita, ma Jo'oungu ma Dutu wodiai 
ngone pomarimoioli de de 'una, wonadiai 
ngone ka to 'una ma sirete 'awi 'umati, 
de wonasipidilokau 'o sowonoka. 

31 So 'isoka gee 'isitulisuku 'o Buku 
'Itebi-tebinoka, "'O nyawa gee yomau 
manga singina 'imore-morene, salingou 
yomorene sababu 'okia naga gee ma 
Kristus wodi-diai." 

2 1 'Esa moi riaka dodoto ka 'o 

ngo-ngaku moi! Ma 'orasi ngoi 
toboa nginika de tinisitotara ma 
Jo'oungu ma Dutu 'awi singinaka 
'okia naga wadiai ma ngekomo ma 
Kristus gee ngini konianakowasi, ngoi 
kotapakewa 'o demo-demo gee duga 
ka 'o nyawa yo'isenika 'isanangi de 
kotosimole-molewa 'o barija. 

2 Sababu ngoi taputusokau 'ato kokia 
naga ma do'ingo ngoi de de ngini, 
ngoi 'asa kotinisitotaruwa 'okia sonaa 
'ikakaregu-regu, duga ka ma Yesus 
Kristus wonasilaha-laha wosongene ma 
ngale wisidele. 

3 Gee ngoi tomanoa de de ngini, ngoi 
'ai roese koikuatuwa de 'imodongo 
katoti-tirine. 

4'O habari gee tositota-totara nginika, 
ge'ena kotopakewa 'o demo-demo gee 
duga ka 'o nyawa yo'isenika 'isanangi. 
Ngoi tositotara 'o habari ge'ena, de ma 
do-dagi gee 'isidumutu 'ato 'o Ngomasa 
'Itebi-tebini 'ikuasa, 

la 'ania ngo-ngaku ma Kristusika 'uwa 
ma titi ka 'o nyawa ma barijaka, ma 'ena 
ma Jo'oungu ma Dutu 'awi kuasaka. 

6 Ngaro koge'ena, ma naga 'o nyawa- 
nyawaka gee manga ngo-ngaku 
'ikuatokau, ma goungu ngoi tositota- 
totara ge'ena 'o barija. Ma 'o barija 
ne'ena ko 'o duniawa ma barija, bolo 
koyopa-paretawa ma 'orasi ne'ena 
manga barija, gee manga kuasa ge'ena 
'asa 'iisanga. 

7'O barija gee tositota-totara, ge'ena 
ma Jo'oungu ma Dutuno. 'O barija 

ge'ena ma sira ma Jo'oungu ma Dutu 
kowosidumutuawasi 'o nyawaka, ma 
wasadiakou ka 'o dunia ne'ena ma 
koisidadiwasi, ma ngale to ngone nanga 
kumati de nanga sanangi. 

8 Yopa-pareta ma 'orasi ne'ena gee ka 
moi ma koyanakowa ma ngale 'o barija 
ge'ena. Sababu, nako la yanakokau, ma 
raiokau 'ona 'asa kowisideluawa ma Jou 
gee woku-kumati gu'una'o salipoka. 

?Ne'enau ma dumutu 'o Buku 'Itebi- 
tebinoka 'isilefoku, "'Okia naga gee 
koma'iwa 'o nyawa yamake de yo'isene, 
de koma'iwa mita 'ibaoro manga 
singinaka, ge'enau ma Jo'oungu ma 
Dutu wadua-duangou ma ngale 'o 
nyawa-nyawa gee wisiboso-bosono 
'unaka." 

10 Ma ge'ena ma Jo'oungu ma Dutu 
wosidumutokau ngoneno ma ngekomo 
'awi Ngomasa 'Itebi-tebini. 'O Ngomasa 
'Itebi-tebini ge'ena yalega 'isidi-diai 'okia 
sonaa moi-moi sigado ma Jo'oungu ma 
Dutu 'awi mau 'okia naga wodiai gee 
kowosidumu-dumutuawasi. 

11 Sababu gee yanako 'o nyawa moi-moi 
manga singina ma dodaka, ge'ena la 
'ona ma sirete manga singina. Koge'enali 

mita ma Jo'oungu ma Dutu. Gee yanako 
to 'una 'awi singina ma dodaka, ge'ena 
duga ka to 'una ma sirete 'awi Ngomasa 
'Itebi-tebini! 

12 De ngone kowonakulawa 'o dunia 
ne'ena ma di-dibangi, ma 'ena 'o 
Ngomasa ma Jo'oungu ma Dutuno, la 
ngone panako 'iodumu gee ma Jo'oungu 
ma Dutu wonakulakau. 

13 Sababu ge'ena nako ngomi miosiwaiti 
'o nyawa-nyawaka gee 'onaka de ma 
'ena 'o Ngomasa 'Itebi-tebini, ngomi 
miositotara ko de 'o nyawawa ma barija, 
ma 'ena moteke 'o Ngomasa 'Itebi-tebini 
ma do-dotoko. 

140, nyawa gee 'onaka koi'iwa 
'o Ngomasa 'Itebi-tebini, 'ona 
koya'akunuwa yadawongo 'okia 
naga gee 'o Ngomasa ge'ena 'isidumutu. 
Sababu 'okia naga gee 'o Ngomasa 
'Itebi-tebini 'isidumu-dumutu ge'ena 
'ona yamaoku ka 'o haga-haga bolo 
ma faedaa koi'iwa. 'Isoka koge'ena dau 
ge'ena 'idadi yasahe duga ka 'o Ngomasa 
'Itebi-tebini yakiriwo. 

15'O nyawa gee 'onaka de ma 'ena 
'o Ngomasa 'Itebi-tebini, 'idadi yasahe 
'o do-dotoko ma ngale ma Jo'oungu 

ma Dutu, ma 'o nyawa gee 'onaka 
koi'iwa 'o Ngomasa 'Itebi-tebini, 'ona 
koidadiwa yasahe 'o nyawa gee 'o 
Ngomasa 'Itebi-tebini yakiparetano 
manga di-dibangi. 

16 Naga 'o Buku 'Itebi-tebini ma dodaka 
'isilefoku konee, "Komoiwa yosikanako 
ma Jo'oungu ma Dutu 'awi di-dibangi, 
de komoiwa 'idadi widongose." Ma 
ngonekau ne'ena de ma 'ena ma Kristus 
'awi di-dibangi! 

1 'Esa moi riaka dodoto ka 'o ngo- 

ngaku moi, ma sira ngoi nginioka 
taika ngoi tanu koidadiwa tinisidemo 
nginika 'isoka 'o nyawaka gee 'onaka de 
ma 'ena 'o Ngomasa 'Itebi-tebini. Ngoi 
'idadi tobicara nginika duga 'isoka 'o 
nyawaka gee yo'ahu moteke ka 'o duniasi 
ma mau, 'isoka 'o nyawa gee manga 
ngo-ngaku ma Kristusika koikuatuawasi 
so matero ka 'o la'ekatiosi. 

2 Gee tinisidoto-dotokokau ma sira 
ge'ena matero ka 'o la'ekati ma 'inomosi 
tinikula. 'O do-dotoko gee matero ka 'oọ 
'inomo 'i'opi-'opini kotinikulawasi sababu 
ngini konia'akunuawasi. De ma 'orasi 
ne'ena mita konia'akunuawasi, 

3 ngano ngini nio'ahu moteke ka to 
ngini nia du-duaka 'ito-torou. Sababu 
nako ngini kanimakataleanosi, de 
kanimakaributuosi moi de moi, ge'ena 
'isidumutu 'ato ngini nio'ahu moteke ka 
'o duniasi ma mau, so kaimatero de 'o 
nyawa gee kowinakowa ma Jo'oungu ma 
Dutu. 

“Nako naga munuka yongose 'ato, 
"Ngomi 'o Paulus mimoteke," de 
munukali yongose, "Ngoi 'o Apolos 
towimoteke," koge'ena niodi-diai ge'ena 
'isidumutu 'ato ngini ge'ena 'isoka 'o 
nyawa gee yamote-moteke 'o dunia ma 
mau-mau. 

>'O Apolos de ngoi 'o Paulus ge'ena 
koifoloiwa 'iparaluu. Ngomi ne'ena duga 
ka ma Jo'oungu ma Dutu mileleani, gee 
minisi'asakau niongaku ma Kristusika. 
Ngomi duga kamiosidagi moi-moi 
mia manarama gee ma Jou wokulano 
ngomioka. 

6 So ngoi ne'ena 'isoka 'o fini totuduku, 
'o Apolos 'una watiodo, ma ma Jo'oungu 
ma Dutu ma sirete wosigo'oo ma fini 
ge'ena. 

7 So 'ifoloi 'iparaluu ge'ena ko gee 
yotudu-tudukuwa de yoti-tiodowa, ma 

'ena ma Jo'oungu ma Dutu. Sababu 'una 
wosigo'oo. 

8 Ma fini yotudu-tuduku de yoti-tiodo 
ge'ena kaimatero, moi-moi 'asa 
yomadamake manga parasengi moteke 
manga manarama. 

2Ngomi ge'ena mimasida-damanarama 
de ma Jo'oungu ma Dutu, de ngini 
ge'ena 'isoka ma Jo'oungu ma Dutu 'awi 
bairi. Mita 'isoka ma Jo'oungu ma Dutu 
'awi woa. 

10 De 'o barija ma Jo'oungu ma Dutuno, 
ngoi ne'ena matero ka 'o woa todiai 
toba-barija, so 'isoka tadiaikou 'o woa 
ma fandasi, de 'o nyawa 'iregu ma woa 
yosigoko ge'ena ma fandaside. Nago'ona 
bato salingou yosilega yosidi-diai kokia 
yosigoko 'o fandasi ge'ena ma dekude. 

11 Sababu ma Jo'oungu ma Dutu ma 
sirete wositatapuokau ma Yesus Kristus 
'una ge'ena 'isoka 'o woa ge'ena ma 
fandasi, so koi'iwa 'o fandasi 'iregu. 

12 Ma fandaside ge'ena munuka 
yosigoko yopake 'o guraci, munuka 'o 
saaka, munuka 'o teto 'isure-sure de 
'ihali-hali, de munuka yopake 'o gota, 'o 
'ubutu 'i'osa-'osaka bolo 'o bira ma 'owi. 

130 nyawa moi-moi manga manarama 
'asa ma Kristus walega ma diai ma 'orasi 
woboali, matero ka 'o 'uku 'okia sonaa 
'isitaili. So ge'ena ma wange 'o nyawa 
moi-moi manga manarama ma sowoko 
'asa 'iwaiti 'isure bolo ko'uwa. 

14 Nako 'isi'ade-'ade 'o woa gee 
yadi-diaide 'o fandasioka ge'ena 'o 'uku 
'itahani, 'o nyawa go'ona 'asa yamake 'o 
parasengi. 

15 Ma nako 'o nyawa manga manarama 
ge'ena kaya'ukuoka, ma ngale manga 
manarama 'itorou, ge'ena dua manga 
parasengi koyamakewa. 'Ona 'asa 
yakisilaha ma 'isoka 'o 'ukuoka de 
yakitobakino. 

16 Ngini ma rai nianakokau 'ato ngini 
ge'ena matero ka ma Jo'oungu ma Dutu 
'awi woa, de 'o Ngomasa 'Itebi-tebini 
'Imanoa nginioka. 

17 Nako naga moikani yatorou ma 
Jo'oungu ma Dutu 'awi woa, ge'ena ma 
Jo'oungu ma Dutu mita 'asa wakibinasa 
'o nyawa go'ona. Sababu ma Jo'oungu 
ma Dutu 'awi woa ge'ena ka to 'una 
duga, de nginiou to 'una 'awi woa ge'ena. 

18 Ka moi ma 'uwa yomasihaga. Nako 
naga nginioka yomamaoku yobarija 

moteke 'o nyawa 'o duniaka ne'ena 
manga di-dibangi, 'o nyawa go'ona 
salingou yodadi haga-haga de 'o di- 
dibangi ge'ena, la 'ona ma gou-goungu 
yobarija. 

19 Sababu gee 'o nyawa 'o duniaka 
yamaoku 'o barija, ge'ena ma Jo'oungu 
ma Dutu wamaoku 'o haga-haga. 'O 
Buku 'Itebi-tebinoka 'isilefoku, "Ma 
Jo'oungu ma Dutu wapake 'o nyawa 
yoba-barija manga di-dibangi ma ngale 
wosikala to 'ona ma sirete manga 
barija." 

20 Naga 'isitulisuku koneda mita, "Ma 
Jou wanako 'o nyawa yoba-barija manga 
di-dibangi ge'ena ma faedaa koi'iwa." 

21 Sababu ge'ena ka moi ma 'uwa 
nimaie-ie sababu niakimoteke 'o nyawa 
gee niamaoku yoba-barija. Sababu 'o 
sagala moi-moi nikulakau 'imadadi to 
nginiou. 

22:0) Paulus, 'o Apolos, bolo 'o Petrus, 
'o dunia ne'ena, 'o 'ahu de 'o songene, 
ma 'orasi ne'ena de mita ma 'orasi 'asa 
'iboa, 'o sagala moi-moi ge'ena to ngini. 

23 De ngini ge'ena to ma Kristus, ma 
Kristus 'una to ma Jo'oungu ma Dutu. 

1 Salingou nianako 'ato ngomi ne'ena 

ma Kristus mile-leleani, 'amia 
manarama ge'ena la miositotara ma 
Jo'oungu ma Dutu 'awi du-duaka gee 'o 
nyawa koyanakowasi. 

2:0 nyawa gee yakisimanarama 
koge'ena, ge'ena 'isira-sira salingou 
yaki'isene manga tuangika. 

3 Nako ngoi ge'ena kotokalesanguwa 
ngini bolo nago'ona bato 'ilega ma 
diai. Ma 'ifoloiosi 'okia naga gee ngoi 
tatiba-tibangi ma ngale ngoi ma sirete, 
ge'ena kotakalesanguwa. 

4'Ai manarama ma sigoronaka ngoi 
toma-maoku ka ma eta ma 'ai sala 
koi'iwa naga 'o sagala moi-moioka. Ma 
ge'ena ko ma nyo-nyatawa 'ato ngoi 'ai 
sala koi'iwa. Ma Jou ma sirete wositantuu 
ngoi 'ai sala de ma 'ena bolo ko'uwa. 

> Ge'enau so ma 'orasi koya'adonikawasi 
ge'ena 'uwa niosijai-jai niositantuu 'ato 
moi de manga sowonoka bolo ko'uwa. 
Niodamaa sigado dua ma Jou woboa. 
'Unau 'asa wosisupu 'iodumu gee 
koisupu-supuwasi 'isigi-gi'iunino 'o 
darusoka. 'Unau 'asa wosisupu 'o sagala 
niati gee 'isigi'iunino 'o nyawa ma 
singinaka. Ma 'orasi ge'ena 'asa de 'o 

nyawa 'iodumu yadawongo 'o siarene 
gee yadaene yomadadawongo ma 
Jo'oungu ma Dutuno. 

6'Esa moi riaka dodoto ka 'o ngo-ngaku 
moi! Ma ngale nginiou so tosidumutokau 
'odumu ge'ena 'o Apolosoka de ngoi 
ma sireteka la nimaduru ngomioka ma 
ngale nimadotoko 'okia ma ngale 'o 
demo naneda: "Tatapu nimasiga-gao ma 
Jo'oungu ma Dutu 'awi besesongika gee 
'isilefo-lefoku 'o Buku 'Itebi-tebinoka. 
De 'uwa niadogo." Ma ngekomo ge'ena 
ngini 'asa koniakisie-iewa moikani de 
koniakisito-torouwa 'iregu-regu. 

7 Komoiwa yongose 'ato ngini niofoloide 
de 'o nyawa 'iregu! 'O sagala moi-moi 
'lodumu ka ma Jo'oungu ma Dutuoka 
niadawongino. De 'ido'oa so niomau 
nimadaduie 'isoka kogee 'o kianikia 
nginioka naga ge'ena ko ma Jounowa. 

8 Bari gee ngini kokiawau nisidukurangi, 
ngini niokoragokou nia ngo-ngakuoka, 
nako ko ngomiwa, ngini niodadi matero 
ka 'o koanou! 'Ifoloi yaowa nako 
ngini ma gou-goungu niokoanukou, la 
pomasidapareta. 

? Sababu moteke to ngoi 'ai di-dibangi, 
ngomi 'o su-suloko ge'ena ma Jo'oungu 

ma Dutu midiaiokau 'ifoloi miotingoono 
naga 'o jamatioka. 'O nyawa de 'o 
mala'ekati ma ako 'ipoa ka ngomino, 
sababu ngomi mimakeno 'isoka 'o 
nyawa koiba-baragunawa gee yahukumu 
yakiso-songene 'o kawasa ma bionoka 
de 'o dunia ma nyawa yakido-dogorese. 

10 Ngomi mileleani ma Kristus, 
minimakeno miohaga-haga, ma ngini 
niongaku-ngaku ma Kristusika nima- 
maoku niobarija! Ngomi komiokuatuwa, 
ngini niokuata! Ngomi misela-sela, ngini 
kanisiare-arene! 

11 Sigado ne'ena ngomi 'ijaga misawini, 
mia kibiti 'idudungu, de 'amia pakeangi 
ka ma dorouou ka mia roesokau. 'O 
nyawa misikisaa, de kamiodagi-dagi 
kokiakawa mimasido-dogumu. 

12 Ngomi mimariwo ma sala 
miomanarama ma ngale mia ngodomo 
miononu. Nako ngomi misibobeto, ngomi 
miakidaga'asoko 'o barakati; nako ngomi 
mihalebiru, ngomi miosabari; 

13 nako ngomi misito-torou, ngomi 
miosango mimasidi-diai de 'o demo 
'isure-sure. Ngomi ne'ena 'o nyawa 'O 
duniaka midiai matero ka 'o gauru; 

sigado ne'ena ngomi mimakeno 'isoka 'o 
mediri. 

14 Ge'enau tinidutulisi, ge'ena 
kotinisimae-maekuwa, ma 'ena 
tinidongose 'isoka to ngoi 'ai ngowa- 
ngowaka ma sirete. 

15 Ngini gee niomote-motekokau de 
ma Kristus, ge'ena ngaro nia guru 
yocaanoka, duga matero ka 'ania dea 
ge'ena ka ngoi duga, sababu ngoiou 
tinisitotara 'o Habari ma Owa ma ngale 
ma Kristus. 

16 Sababu ge'ena ngoi toga'asoko 
tosigou-gounguku, la ngini niamoteke 
'isoka gee ngoi todiaiokau. 

17 Ge'enau so ngoi towisulokokau 
'o Timotius wotagi nginika. 'Una 
towisibosono kaimatero de to ngoi 
'ai ngowaka ma dutu, sababu ngone 
po'ahu de ma Kristus. 'O ngowaka 
gu'una ge'ena 'idadi powingaku, dua 
'una 'asa winidongose 'o gokoie de 'o 
gogeruku gee ngoi tadi-diaiokau ma 
'orasi tongakuokau ma Yesus Kristusika, 
ge'ena la 'o 'ahu ma lugo gee tosidotoika 
'o jamati 'isinoimika kiaka naga bato. 

18 Nginioka yamuruo naga 
yoma'edengokau, sababu 'ona 
yongose ngoi dua kotaikawau nginika. 

19 Ma ngoi dua tacobou totagi nginika 
nako ma Jou woisidabi. Dua ma 'orasi 
ge'ena 'asa de tanako yoma'ede-'edenge 
go'ona manga guata, so ka manga 
demo-demokawa duga. 

20 Sababu nako ma Jo'oungu ma 
Dutu wapareta 'o nyawa moi manga 
'ahu, ge'ena 'isinyata 'O nyawa go'ona 
manga di-diaioka, so ka manga 
demo-demokawa duga. 

21 So kaniairiki 'okia naga gee nioduaka! 
Niomau ngoi taika nginika tinidotoko 
tinikua-kuata, bolo tinisidi-diai ma de 
tinidora? 

5 1'0 nyawa yosidemokau ngoino 'ato 

nginioka naga wimoi wosongou de 
wi 'esa bau. Tei! Ge'ena 'itorou ma sala! 
'O nyawa gee ma Jou kowinako-nakowa 
mita ko koge'enawa! 

2 Ngaro koge'ena ma ngini kanimaie-ie. 
'Ena momongo salingou nia singina 
'isusa de niakisisupu naga nginioka gee 
koge'ena yodi-diai. 

3 Sababu ngaro ngoi de ngini 
pomakakurutoka ma katinisi-singina. So 

ngoi tomau todiai 'isoka ngoi naga nia 
sigoronaka, so tomau tinidongose, "De 
'o kuasa ma Jou Yesus Kristusino, ngoi 
tosidemo 'ato 'o nyawa yomakapakekau 
kayo'itimaronga, salingou yakihukumu!" 
Nako ngini nimatoomuno, ge'ena 
salingou niamaoku 'ato ngoi toboano 
nginioka. De 'o Yesus to ngone nanga 
Jou wi kuasa, 

4(5:3) 

>ngini salingou winisisarakani 'o nyawa 
gu'una 'o Tokata ma Koanika la 'awi 
di-diai 'ito-torou 'iisangoka. Ma ngekomo 
koge'ena, 'o nyawa gu'una 'asa 'o laha 
wamake gee ma 'orasi ma Jou woboali. 

6 Koyadaenuwa ngini nimaie. Poilia 
ngini nio'isenokau 'o dolabololo naneda, 
"O ragi ka ma etaka, ma 'o roti 
yakokidoaka!" 

7 Nia'umokasi 'o ragi ge'ena, ge'ena 

la 'o di-diai 'ito-torou, la ngini niodadi 
'isoka roti ma ragi koi'iwaka ma ngale 
nia dorou koi'iwa. De ngoi tanako ma 
goungu ngini koge'ena. Sababu ma 
Kristus wiso-songenokau matero ka 'o 
domba yatoakukou, ma ngale posirame 
'o Yahudioka ma Jo'oungu ma Dutu 
Wakisisupu ma Wange. 

8 So nou ngone pomarame posirame ma 
wange ge'ena de'o roti koiragi-ragiwa, 
ge'ena la'o roti gee 'isino-nako 'o dorou 
koi'iwa de 'iodumu gee ma Jo'oungu 
ma Dutu wi singina yadae-daene. 'Uwa 
ngone posirame 'o wange ge'ena, de 
'o roti gee de ma ragioka, ge'ena la 'o 
sowono de 'o dingkai. 

3'Ai suratioka gee tosidingo- 
dingotokau, tosidemokau nginika 
'ato 'uwa niogiamanai de 'o nyawa gee 
yomakapake kayo'itimaronga-ronga. 

10 Ngoi 'ai dumutu bukangi la 'o 
nyawa gee ma Jo'oungu ma Dutu 
kowinako-nakowa gee yomakakapake 
kayo'itimaronga bolo yomadengo- 
dengoka, bolo yotipu-tipu bolo 'o 
barahala yasuba-suba. Ngoi 'ai dumutu 
ko 'onakawa, sababu nako ngini 
salingou nimasikurutu 'onaka, ge'ena ma 
raiokau ngini salingou ma gou-goungu 
niosupuokau 'o duniaka ne'ena. 

11 To ngoi 'ai dumutu ge'ena la 
'uwa niogiamanai de 'o nyawa 
gee yomasironga 'ato 'ona ge'ena 
yongaku-ngaku ma Kristusika, ma 
'ona yomakapake kayo'itimaronga bolo 
yomadengo-dengoka, bolo 'o barahala 

yasuba-suba de 'o nyawa 'ireguka 
yakisito-torou, bolo yaki'eto-'eto, bolo 
yotosi-tosiki. Kanimasido'odomo de de 
'ona ma koidadiwa! 

12 Ma ngale yakilega ma diai 'o 
nyawa gee koyongaku-ngakuwa ma 
Kristusika ge'ena ko to ngoiwa 'ai 
'urusangi. Ma Jo'oungu ma Dutu ma 
sirete 'asa wakilega ma diai. Ma 'ania 
jamatioka, ge'ena nginiou ma sirete 
salingou niakilega ma diai! Naga 'o Buku 
'Itebi-tebinoka 'isilefoku, "Niakiginiikika 
'o nyawa yoti-tingkai nginioka naga." 

13 (5:12) 

1 Nako naga nginioka yomakatasala 
de manga 'esa moi ka 'o ngo-ngaku 
moi, 'uwa yakikalaki 'o hakimika gee 
kowingaku-ngakuwa ma Jo'oungu ma 
Dutu. Ma 'ona salingou yoga'asoko 
ma Jo'oungu ma Dutu 'awi 'umati 
yakisikatiai. 

2? Ngini ma rai nianakokau 'ato ma 
Jo'oungu ma Dutu 'awi 'umati 'asa 
yahakimi 'o nyawa 'o duniaka ne'ena! 
Ngini ma rai nia'akunu niosikadiai 'o 
parakara ma di-dingoono. 

3 Ngini nianakokau 'ato ngone 'asa 
pahakimi 'o sagala mala'ekati! 'Ifoloiosi 

'o parakara ma di-dingoono gee 'o wange 
'isinoi-noimi. 

4So nako la koge'ena 'idadi, 'uwa 
niaki'asa 'o hakimika gee kowingaku- 
ngakuwa ma Jo'oungu ma Dutu. 

> Ngoi kone'ena tongose la ngini 
nimaeke. Ma rai nginioka naga 
moioni yobarijakau yakisikatiai manga 
'esa moi ka 'o ngo-ngaku moi gee 
yomakata-tasala. 

6 Ma 'ipulutu so 'o nyawa yongaku- 
ngaku 'o Yesusika yotagi yakikalaki 
manga 'esa moi ka 'o ngo-ngaku moi 
gee koyongaku-ngakukawa. 

7 Ngaro 'uwa sigado nimakakalaki 'o 
nyawaka gee koyongaku-ngakuwa, la ka 
ngini de ngini nimakatasala, ma ge'ena 
ma ngale niokalakau. 'Ifoloi yaowa ngini 
nidiai koiloawa bolo nisirugi! 

8 Ma nginiou ma sirete 'ifoloi niodiai 
koi'adiluwa, nginiou ma sirete mita 
niakisirugi 'o nyawa 'iregu. De ge'ena 
niadiai gee kiaka naga ka 'o ngo-ngaku 
moi de de ngini! 

3 Ngini nianakokau 'ato 'o nyawa gee 
koyamote-motekuwa ma Jo'oungu ma 
Dutu 'awi mau, 'asa koyodadiwa to 'una 
'awi 'umati! 'Uwa niomaha-mahaka 

nisihaga! 'O nyawa gee yomakapake 
kaitimaronga, yasuba-suba 'o barahala, 
yoso-songou, gee yomakapake ka 'o 
nauru de 'O nauru, 

10 yotosi-tosiki, yomadengo-dengoka, 
yaki'eto-'eto, gee yoduaka yakisito-torou 
'o nyawa 'ireguka, de yosihaga-haga 'o 
nyawa 'ireguka. Yoodumu gee koge'ena 
yodi-diai 'asa koyodadiwa ma Jo'oungu 
ma Dutu wi 'umati. 

11 Ma sira yamuruo naga nginioka 
koge'ena yodi-diai. Ma ne'ena to ngini 
nia sowono koi'iwau. Ngini niodadiokau 
duga ka to ma Jo'oungu ma Dutu 
'awi nyawa. Ngini nimarimoiokauoli de 
ma Jo'oungu ma Dutu, sababu ngini 
niongakuokau ma Yesus Kristusika de 
sababu 'o Ngomasa 'Itebi-tebinino ma 
kuasa. 

12 Naga 'o nyawa yongose 'ato, "'O 
nyawa 'iodumu kaidadi padiai 'okia naga 
bato," ma moteke ngoi 'okia naga gee 
kaidadi padiai ge'ena koiodumuwa de ma 
faedaaka. So ngaro 'o sagala moi-moi 
kaidadi tadiai, ma moteke ngoi, ngoi 
tooluku 'ena 'ipareta. 

13 Naga mita yongose 'ato, "'O 'inomo 
ge'ena 'o pokoro ma bula, de 'o pokoro 

ge'ena ma ngale 'o 'inomo ma ngii." 
Ma ge'ena modidi 'asa ma Jo'oungu 
ma Dutu waisanga. 'O nyawa ma 
roese koidadiwa yosipake ma ngale 
yomakapake kaitimaronga, ma duga 
ka ma Jou wisileleani. De ma Jou 'asa 
wapaliara 'O roese ge'ena. 

14 Ma Jo'oungu ma Dutu wisiwangokali 
ma Jou Yesus, koge'enali mita ma 
Jo'oungu ma Dutu 'asa wonasiwangoli 
ngone de 'awi kuasa. 

15 'Esa moi riaka dodoto, ngini 
nianakokau 'ato ngini ge'ena matero ka 
ma Kristus 'awi roese ma kia sonaa. So 
koidadiwa ngini moioni nimakapake de 
'o ngeweka ma dorou sababu ge'ena 
koyadaenuwa. 

16 De ma raiokau ngini nianakokau 
'ato 'O nyawa gee yomasiganu-ganu de 
'o ngeweka ma dorou, 'ona ge'ena ka 
moi de de 'ona! Sababu naga 'o Buku 
'Itebi-tebinoka 'isitulisuku, "Yamididi 
go'ona 'idadi ka moi." 

17 Ma 'o nyawa gee yomarimoi de ma 
Jou, 'ona ge'ena ka 'o singina moi de ma 
Jou. 

18 Ka ma eta ma koya'akunuwa 
nimakapake kaitimaronga. Sababu 'o 

sowono 'iregu 'iodumu gee 'o nyawa 
yodi-diai ge'ena 'idadi ko manga roese 
ma siretekawa. Ma 'o nyawa gee 
yomasika'idu kaitimaronga, ge'ena ma 
ngale yodiai 'o sowono to 'ona manga 
roese ma sireteka. 

19 Ngini nianakokau 'ato 'ania roese 
ge'ena 'o Ngomasa 'Itebi-tebini ma ngii. 
'O Ngomasa ge'ena 'imanoa nginioka, 
de ma Jo'oungu ma Dutuou ma sirete 
wokula 'o Ngomasa ge'ena nginika. 'Ania 
roese ge'ena ko to nginiwa nia rongamoi. 
Ge'ena to ma Jo'oungu ma Dutu. 

20 Ma Jo'oungu ma Dutu nanga so- 
sowono watuusokau ma ngekomo ma 
Kristus wosongene, ge'ena ma ngale 
wini'ijakau, de nia 'ija watotomoka. 
Sababu ge'ena niapake niosidi-diai nia 
roese ge'ena la wisitedene ma Jo'oungu 
ma Dutu. 

1 Ma 'orasi ne'ena ngoi tomau 
7 tabicara 'okia naga gee niangose- 
ngose 'ania suratioka. Nako 'o nauru 
koyongaamokuwa ge'ena yaowa. 

2 Ma 'uwa sigado yomakapake 
kayo'itimaronga, so yaowa 'o nauru 
moi-moi de manga wekatoka, de 'o 
ngeweka moi-moi de manga rokatoka. 

3'0 rokata salingou yakileleani manga 
wekatika, de 'o wekata mita koge'enali 
manga rokatika. 

4'O wekata ge'ena ko 'onawa ma 
sirete yomaparetano, yakiparetano 
ge'ena manga rokata. Koge'enali mita 
'o rokata ge'ena ko 'onawa ma sirete 
yamaparetano, ma 'ena manga wekata. 

>'O giabereki koidadiwa nimakakurutika 
so konimakapakewa. Ma nako ka 'o 
'orasi moi ge'ena kaidadi duga salingou 
nioodumu niosimoteke, la ngini moi-moi 
'idadi niolahidoa. Ma ge'enaka de 
salingou nimalomuoli de nimakapakeli la 
'uwa niodomoteke 'o Tokata ma Koana 
sigaro sababu ngini koniatahanuwa nia 
nyafisuu. 

6 Ngoi kone'ena tongose ge'ena 
kotinisulokuwa 'ato nimaogoro 
mimakaleleani 'o giabereki, ma 'ena 
kaidadi nimaogoro 'o 'orasi moi. 

7 Ma tongose 'ifoloi yaowa nako 'o 
nyawa 'iodumu koyongaamokuwa 
'isoka ngoioli. Duga 'o nyawa 'iodumu 
nanga co-catu moi-moi pamakekau ma 
Jo'oungu ma Dutuno. Moi manga co-catu 
neda, de munuka 'ireguoli. 

8 Gedagee koyonga-ngaamokuawasi de 
'o bao-baoka, takidongose konee: 'Ifoloi 
yaowa ngini koniongaamokuawau 'isoka 
ngoi. 

?Ma nako ngini konia'akunuwa 
niatahani 'ania nyafisuu, ge'ena 'ifoloi 
yaowa niongaamoko. Sababu 'uwa 
sigado nia nyafisuu nidarama. 

10 Gedagee yonga-ngaamokokau, 
takisitotara 'o besesongo naneda. ('O 
besesongo ne'ena ma Kristusino so ko 
to ngoiwa 'ai besesongo.) Ma besesongo 
ge'ena konaneda: 'O ngeweka gee 
yonga-ngaamokokau, koidadiwa manga 
rokata yakioluku. 

11 Ma nako 'ona yakiolukokau, 'ona 
salingou tatapu koyongaamokuawau, 
bolo yolioli manga rokatika. De 'o rokata 
koidadiwa manga wekata yaoluku. 

12 Gee 'iregu-reguka, ngoi ma sirete 
takisibesesongo konee: Nako wimoi 
wongaku-ngaku ma Kristusika la 
'awi wekata komongaku-ngakuwa 
ma Kristusika ma muna momodeke 
yomagiabereki de de 'una, 'o nyawa 
gu'una koidadiwa womioluku. 

13 De nako mimoi mongaku-ngaku ma 
Kristusika la 'ami rokata kowongaku- 

ngakuwa ma Kristusika, de mi rokata 
gu'una womodeke yomagiabereki de de 
muna, ge'ena muna koidadiwa mioluku. 

14 Sababu 'o rokata gee koyongaku- 
ngakuwa ma Kristusika, 'idadi ma 
Jo'oungu ma Dutu wakidawongo yodadi 
'awi 'umati, sababu wongaamoko 
de 'o ngeweka gee modadiokau ma 
Jo'oungu ma Dutu 'awi 'umati. Koge'ena 
mita 'o wekata gee komongaku- 
ngakuwa, 'idadi ma Jo'oungu ma Dutu 
womidawongo modadi to 'una 'awi 
'umati, sababu mongaamoko de 'o nauru 
gee wodadiokau ma Jo'oungu ma Dutu 
'awi 'umati. Nako ko koge'enawa, ma 
raiokau to 'ona manga ngowa-ngowaka 
'isoka 'o ngowaka ma dorou. 'Ena 
momongo 'o ngowa-ngowaka go'ona 
ma desongo ma Jo'oungu ma Dutu 'awi 
'umati. 

15 Ma nako 'o nyawa gee koyongaku- 
ngakuwa la yomau yakioluku manga 
wekata bolo manga rokata gee yongaku- 
ngaku, ge'ena niakimadaka. Ne'ena dau 
ma dodaka ge'ena ngini konipusuikawau 
'o ngaamoko ma besesongo, sababu 
ma Jo'oungu ma Dutu womau la ngini 
nio'ahu 'isa-sanangi. 

16 Sababu ngini 'o wekata gee 
niongaku-ngakuokau ma Jouka, kokia so 
ngini nianakokau 'ato ngini koidadiwa 
niakisilaha 'ania rokata? Koge'enali 
mita 'Esa moi ngini 'o rokata gee 
niongaku-ngaku, kokia ngini 'idadi 
nianako 'ita-tantuu 'ato ngini koidadiwa 
niakisilaha 'ania wekata? 

17 Moi-moi nio'ahu salingou moteke ma 
Jou wosingekomokau de wositatapuokau 
ma 'orasi ngini niokurue niongaku 'unaka 
ma ngale wini'asoko. Ma 'atorangi 
ge'enau gee tosidoto-dotoko 'o jamati 
'isinoimika. 

18 Nako kogee wimoi wisunakau ma 
'orasi 'una wamake 'o ga-gasoko ma 
Jo'oungu ma Dutuno, ge'ena 'uwau 
womau waisanga ma suna ma no-nako 
ge'ena. Koge'enali mita nako wimoi 
kowisunawasi ma 'orasi 'o ga-gasoko 
wamake ma Jo'oungu ma Dutuno, ge'ena 
'uwau womasuna. 

19 Sababu pomasunaka bolo ko'uwa, 
ge'ena ma ngale koi'iwa. 'Iparaluu 
ge'ena pamoteke ma Jo'oungu ma Dutu 
wi pareta. 

20 'Ifoloi yaowa 'o nyawa 'iodumu tatapu 
yo'ahu 'isoka kokia naga ma 'orasi 'ona 


1 KORINTUS 7.21-25 32 


'ikurue yongaku ma Kristusika ma ngale 
ma Jo'oungu ma Dutu waki'asoko. 

21 Nako ngini ni'asoko ma ngale 
niongaku 'ena ngini ge'ena 'o yongosi, 
ge'ena 'uwau nia singina 'isusa. Ma dua 
nako ngini niamake 'o 'orasi ma ngale 
nisimada 'o yongosioka, ge'ena nginou 
ma sirete nima'aturu. 

22 Sababu 'o yongosi moi gee yongaku- 
ngakuokau ma Jouka, 'ona ge'ena 
ma Jou wi nyawa gee ma Kristus 
wakisipidilokau manga sowonoka. De 
moi ko 'o yongosuawau gee yongakuokau 
ma Jouka, ge'ena wileleani ma Kristus. 

23 Ngini ge'ena ma Jo'oungu ma Dutu 
wini'ijakau ma ngale winituusokau, de 
nia 'ija watotomoka. Sababu ge'ena 
ngini 'uwa ka 'o nyawaka niakisingounu 
ma 'ena ma Jo'oungu ma Dutuka. 

24 Ge'enau so 'Esa moi riaka dodoto 
ka 'o ngo-ngaku moi, 'isoka kokia naga 
nia 'ahu ma 'orasi ma Jo'oungu ma 
Dutu wini'asoko niongaku ma Kristusika, 
yaowa nio'ahu ka koge'enali mita. 

25 Ma ngale 'o nyawa gee koyonga- 
ngaamokuawasi, ngoi kotamakewa 'o 
pareta ma Jouno. Duga sababu ma 
Jo'oungu ma Dutu 'awi co-catu so ngoi 

'idadi 'o nyawa 'ingaku, so tokula 'ai 
di-dibangi. 

26'Ai di-dibangi konee, ma ngale 
pongano-nganono 'o sagala susa 
'inadutuku ngone pongaku-ngaku ma 
'orasi ne'ena, ngoi tamao 'ifoloi yaowa 
nako 'ona tatapu koyongaamokuwa 
'isoka ne'ena naga. 

27 Nako de nia wekatokau, 'uwa 
niakioluku. Nako nia wekata koi'iwasi, 
'uwau niononu. 

28 Ma nako ngini niongaamoko, ge'ena 
koniosowonuwa. Koge'enali mita nako 
'o mosolese mimoi mongaamoko, 
ge'ena komosowonuwa. Duga gee 
yonga-ngaamoko dua yodaari 'o susa 
ma gudaiku. De ngoi tomau ngini 'uwa 
nidaene 'o susa ge'ena. 

29'Esa moi riaka dodoto ka 'o ngo- 
ngaku moi! 'Ai dumutu ge'ena konee: To 
ngone nanga 'orasi koiamokuawau ma 
ngale 'o dunia ma do-dogumu 'isoriokau. 
Sababu ge'ena, 'o nyawa gee de manga 
wekatokau salingou yo'ahu 'uwa duga ka 
manga wekata yakalesangi, ma salingou 
yosilamo-lamo ma Jo'oungu ma Dutu 
'awi manarama. 

30 De 'o nyawa gee yo'ari-'ariku, 
salingou 'uwa ka manga singina ma susa 
yamoteke; gee yo'ie-'iete, salingou 'uwa 
ka manga morene yamoteke; de gee 
yomadi-di'ijakau, salingou 'uwa manga 
kia sonaa yakipareta. 

31 Ge'enau so 'o nyawa gee yadi-diai 'o 
dunia ma kia sonaa, tanu ge'ena 'uwau 
yakisikadangono. Sababu 'o dunia ma 
jamani kone'ena gee dua 'iisanga! 

32 Ngoi tomau ngini 'uwa niododato. 

'O nyawa yongaku-ngaku gee 
koyongaamokuwa, dua manga di-dibangi 
duga ka ma Jouka sababu 'ona yomau 
ma Jou wi singina 'isanangi. 

33 Ma 'o nyawa gee de manga wekatoka 
'asa 'ikudai yatibangi ma ngale 'o dunia 
ne'ena ma rongamoi, sababu yomau 
yakisisanangi manga wekata. 

34 Ma duanguku manga di-dibangi 
'ikapula-pula. 'O ngeweka gee 
koyomodokawa, bolo 'o mosolese, dua 
'ikudai yatibangi ma ngale ma Jou, 
sababu 'ona yomau manga 'ahu 'iodumu 
yokula ma Jo'oungu ma Dutuka. Ma'o 
ngeweka gee de manga rokatoka, dua 
manga di-dibangi yosilamo-lamo ka 'o 
dunia ne'ena ma rongamoi, sababu 'ona 

yomau yosisanangi manga rokata manga 
singina. 

35 Ngoi tatulisuku 'iodumu ge'ena ma 
ngale to ngini ma sirete nia laha, ko ma 
dumutuwa 'ato kotinisidabiwa niadiai 
konee de koneda. Ma ngoi tomau ngini 
niadiai gee ma gou-goungu yadaene, 
la ngini niatiba-tibangi duga ka ma Jou 
winileleani. 

36 Nako wimoi wamaoku salingou 
womingaamoko 'awi baingi sababu 'awi 
nyafisuu kowatahanuwa, ge'ena ngaro 
kawomingaamoko sababu ge'ena ko 'o 
sowonuwa. 

37 Ma nako moi manga singinaka 
yaputusokau 'ato koyongaamokuwau 
ngaro de manga baingou ma, de manga 
butusangi ge'ena komoiwa yakipakisaa, 
ge'ena yaowa, 'itilai ya'akunu yatahani 
manga nyafisuu. 

38 So 'o nyawa gee yonga-ngaamoko 
ge'ena yodiai yaowa-owa, de gee 
koyongaamokuwa ge'ena yodiai 'ifoloiosi 
yaowa. 

39'O ngeweka mimoi gee 
mongaamokokau, muna mi rokata 
miparetano duga ka ma 'orasi wowango- 
wangosi. Nako mi rokata wosongenokau 

muna 'idadiokau mongaamoko de 'o 
nyawa 'iregu moteke to muna mi singina 
ma mau, 'itilai mongaamoko moteke 
kokia naga 'o nyawa yongaku-ngaku. 

40 Ma muna 'asa 'ifoloi mosanangi nako 
komongaamokuawau. Ge'ena to ngoi ma 
sirete 'ai di-dibangi, ma ngoi tamao 'okia 
naga gee tosidemo ne'ena ge'ena de 'O 
Ngomasa 'Itebi-tebini ma kuasa. 

1 Ne'ena ngoi tomau tabicara ma 

ngale 'o 'inomo gee 'isisubakau 
'o barahalaka. Ngone panakokau 'o 
dolabololo gee 'ingose 'ato, "Ngone 
poodumu pobarijakau." Duga sababu 
pongose 'ato pobarijakau, ge'enau so 
'o nyawa manga singina 'ikurutie. Ma 
'o dora ge'ena 'o nyawa manga singina 
yosikuata. 

2'O nyawa gee yoma-maoku 'o gudaiou 
yanako, ge'ena ma ngale koyanako 
'itiaiwasi 'okia naga gee salingou yanako. 

3 Ma 'o nyawa gee ma gou-goungu ma 
Jo'oungu ma Dutu widora, 'ona ge'ena 
ma Jo'oungu ma Dutu wakinako. 

4Ma ngale ya'odomo 'o 'inomo 
'isisubakau 'o barahalaka, ngone 
panako 'o barahala ge'ena 'isoka 'o 
kianikia gee koi'iwa. De ngone panako 


1 KORINTUS 8.5-8 37 


mita, ma Jo'oungu ma Dutu ge'ena 
kawomatengoka. 

> Ma goungu 'o gudai mita gee yosironga 
manga jo'oungu de manga jou, daku 'o 
diwangoka bolo 'o duniaka. 

6 Ma nako ngone ge'ena ma Jo'oungu 
ma Dutu kawomatengoka. 'Una 'o Dea 
gee wosidadi-dadi 'o sagala moi-moi. 
Ngone po'ahu sababu 'una. De mita 
ma Jou ge'ena kawomatengoka duga, 
ge'ena la ma Yesus Kristus. Ma ngekomo 
'una so 'o sagala moi-moi 'isidadi, de 
sababu 'una so ngone po'ahu. 

7 Ngaro koge'ena ma 'o nyawa 
koiodumuwa yanako ge'ena. Naga 
munuka ma sira biasa 'o barahala 
yasuba. Ge'enau so sigado ma 'orasi 
ne'ena mita 'ona yamaoku 'o 'inomo 
'isisubakau 'o barahalaka, ge'ena 'o 
barahala ma 'inomo. So nako ya'odomo 
'o 'inomo ge'ena, 'ona yomamaoku 
yosowono, sababu to 'ona manga 
ngo-ngaku koikuatuawasi. 

8 Ko 'o 'inomuwa 'isikuata to ngone 
nanga rimoi de ma Jo'oungu ma 
Dutu. Nako pa'odomo 'o 'inomo gee 
'isisuba-subakau 'o barahalaka, ge'ena 
ma faedaa kokia-kiawa. De ngaro 

kopa'odomuwa ma 'inomo ge'ena, ma 
koporugiwa. 

ə? Ma ngaro 'idadi niodiai koge'ena ma 
salingou niomasidi-diai. 'Uwa sigado 
'o nyawa 'iregu gee manga ngo-ngaku 
koikuatuawasi 'idadi yosowono. 

10 To ngoi 'ai dumutu ge'ena koneda: 
Nako ngini 'ania ngo-ngaku 'ikua-kuata 
niogogeruku nio'odomo 'o barahala 
ma woaka sababu ngini nianako 
koyado'oawa, ge'ena ma raiokau dua 
gee manga ngo-ngaku koikua-kuatuwa 
nimake de 'ona mita yomoroini ya'odomo 
ngaro yamaoku koyadaenuwa ma. 

11 De ma sababu 'ania di-diai koge'ena, 
'o nyawa gee manga ngo-ngaku koikua- 
kuatuwa 'idadi yoliba. 'Ena momongo 
ma Kristus wosongene ma dumutu 'ona 
mita. 

12 De nako ngini niadiai 'o sowono 
'isoka koge'ena 'ania 'esa moika gee 
ka 'o ngo-ngaku moi, ge'ena ngini 
niatorou 'o nyawa gee manga ngo-ngaku 
koikua-kuatuwa. So ngini niosowono ma 
Kristusika. 

13 Ge'enau so nako ma sababu 'o 'inomo 
gee ta'odo-'odomo so 'ai 'esa moi ka 'o 
ngo-ngaku moi yosowono, ge'ena ngoi 

dua ka ma eta ma kota'odomuawau 'o 
haewani. Sababu 'uwa sigado 'ai 'esa 
moi yosowono sababu ngoi. 

1 Ngoi ne'ena kokiawau 'isiyongosi. 
Ngoi ne'ena 'o su-suloko, ngoi 
towimakekau 'o Yesus to ngone nanga 
Jou. Ngini nio'ahu de ma Jou ge'ena to 

ngoi 'ai manarama ma sowoko. 

2 Ngaro 'o nyawa 'iregu-regu 
koyongakuwa 'ato ngoi ne'ena 'o su- 
suloko, ma ngini ge'ena niongakuokau! 
Sababu nio'ahu de ma Jou ge'ena ma 
nyo-nyata 'ato ngoi ne'ena 'o su-suloko. 

3 Nako 'o nyawa 'isigurubungu, ge'ena 
dua tosango konee: 

4Ngomi mita salingou miamake 'o 
'inomo sababu miomanarama! 

>'Amia do-dagioka nako kogee ngomi 
de mia wekatoka, ge'ena ngomi mita 
'amia hak de ma 'ena miaki'asa moi-moi 
mia wekata gee yongaku-ngaku, 'isoka 
kokia naga 'o su-suloko 'iregu, 'o Yesus 
wi dodo-dodoto de 'o Petrus. 

6'O Barnabas de de ngoi mita koidadiwa 
ka ngomi ma sirete mimadononu 'o 
'inomo! 

7 Koi'iwa 'o tentara yotagi yoparangi de 
salingou ka 'ona ma sirete yomadakalari 

manga kia sonaa! Koi'iwa yopai-pairi 
manga joro yatuduuku de koya'odomuwa 
ma hasili! Koi'iwa 'o domba yoso-sowohi 
de koya'okeruwa ma domba ma susu! 

8'Okia naga gee tosidemo ne'ena 
ge'ena duga ka 'o nyawanowa ma 
di-dibangi, ma 'ena sababu 'o 'agama 
ma besesongoka mita 'ingosekau. 

2'O Musa 'awi Bukuoka 'isitulisuku 
konee, "'O sapi gee 'o gandum yadoko- 
doko ma ngale yawidili, ma 'uru 'uwa 
yapusuoka." 'O nyawa 'ifoloi ma Jo'oungu 
ma Dutu wakalesangi positero 'o sapi. 

10 Bolo ge'ena ma dumutu ma ngale 
ngone? Ma goungu ge'ena 'isitulisuku 
ma ngale ngone. Sababu 'o nyawa gee 
yopai-pairi de 'o gandum yowidi-widili 
ge'ena yadaene yomanarama ma de 
yongano-nganono ma ngale dua yamake 
manga manarama ma hasili ma bula. 

11 Ngomi minisitotarokau 'okia sonaa 
moi-moi 'o Ngomasa 'Itebi-tebinino so 
naga nia singinakau. So nako ngomi 
miadawongo 'o kianikia gee niokula 
ngomino, ge'ena ko ma ngalewa 'ato 
ngomi mioga'asoko kaifoloiou. 

12 Nako 'o nyawa 'iregu de manga 
hak yongano-nganono niakiriwo manga 

paraluu, ge'ena ngomiosi 'ifoloide mia 
hak de de 'ona. Ma ngomi komianonuwa 
'amia hak ge'ena. De ngomi 'ifoloi 
mioduaka 'okia sonaa moi-moi ka ngomi 
mimadasadia, 'uwa sigado 'idadi ka 'o 
da-datoko moi ma ngale ma Kristus 'awi 
Habari ma Owa 'isidagi. 

13'Esa moi ngini ma raiokau nianakokau 
'ato 'o nyawa gee yoma-manarama 
ma Jo'oungu ma Dutu 'awi Woaka, 

'ona ge'ena manga 'inomo yamake 
ge'enanou. De 'o 'imam gee yoma- 
manarama 'o su-suba ma ngiioka, 
'ona yamake 'o bo-bula gee ge'ena 
ma su-suba ma ngiioka 'o nyawa 
yosisuba-subaka. 

14 Koge'enali mita ma Jou 
wositatapuokau 'ato 'o nyawa gee 
yosidagi 'o Habari ma Owa, ge'ena 
salingou yo'odomo ge'enanou. 

15 Ma ngoi koma'iwasi toga'asoko 'okia 
sonaa. De ngoi tolefo 'o surati ne'ena ko 
ma dumutuwa 'ato salingou niokula 'okia 
naga topa-paraluu ma 'orasi ne'ena. Ngoi 
tooluku 'okia naga gee tosiare-arene 
ge'ena 'iisanga. Nako moikani yomau 
yaisanga, 'ifoloi yaowa tosongene. 

16 Sababu nako ge'ena dau la duga 
katosihabari 'o Habari ma Owa ma 
Jo'oungu ma Dutuno, ge'ena ngoi 
koidadiwa 'ai singina 'iamoko, sababu 
ma Jo'oungu ma Dutu woisulokokau 
ma ngale tadiai. Totorouoka nako ngoi 
kotosihabariwa 'o Habari ma Owa ge'ena. 

17 Nako kogee 'o manarama ge'ena 
tosidagi ka to ngoi 'ai mau, ge'ena 
'idadi tongano-nganono 'ai parasengi. 
Ma ngoi tosihabari 'o Habari ma Owa, 
ge'ena sababu to ngoi 'ai gina. Ngoi ma 
Jo'oungu ma Dutu woisimanarama ma 
ngale ge'ena. 

18 Nako koge'ena de 'ai sewa 'okia? 
Neda to ngoi 'ai parasengi, ge'ena la ngoi 
'idadi tosihabari 'o Habari ma Owa ma 
ka moi ma kotakisitubusowa ngano ngoi 
kotanonuwa 'ai hak ma ngale 'o Habari 
ma Owa tositota-totara. 

19 Ngoi ne'ena komoiwau manga 
yongosi. Ngaro koge'ena ma ngoi ma 
sirete tomadiaiokau 'o yongosi 'o nyawa 
'odumika. Ngoi todiai koge'ena la 'idadi 
taki'akunu 'o nyawa manga gudai yo'ahu 
de ma Kristus. 

20 So 'o Yahudi ma nyawaka, ngoi 
tomadiai 'isoka 'o Yahudi ma nyawa la 

'idadi taki'akunu yodadi to ma Kristus 
'awi nyawa. Gee 'O nyawa yo'ahu moteke 
'o Musa 'awi besesongo, 'onaka tomadiai 
'isoka 'i'aono 'o besesongo ge'ena, ngaro 
ko'uwa ma. Ngoi todiai koge'ena la 
'idadi taki'asa yodadi ma Kristus 'awi 
do-domoteke. 

21 Gee ko 'o Yahudiwa ma nyawaka, 
ngoi tomadiai 'isoka 'o Yahudiokawa 
gee koyamote-motekuwa 'o Musa 'awi 
besesongo. Ngoi tadiai koge'ena la 
'idadi taki'asa yodadi ma Kristus 'awi 
do-domoteke. Ma ge'ena ko ma ngalewa 
'ato ngoi kotamotekuwa ma Jo'oungu ma 
Dutu 'awi besesongo moi-moi, so 'ena 
ngoi 'i'aono ma Kristus 'awi pareta. 

22 Gee manga ngo-ngaku koikua- 
kuatuwa manga sigoronaka, ngoi 
mita tomadiai 'isoka 'o nyawa manga 
ngo-ngaku koikuatuwa la 'idadi taki'asa 
yodadi ma Kristus 'awi do-domoteke. La 
'ena ngoi ge'ena todadi 'iodu-odumoka 
ma ngale 'o nyawa 'iodumu la de kokia 
naga bato ma ngekomo ngoi 'idadi 
takisilaha 'ona munuka. 

23 'Iodumu ge'ena tadiai ma ngale 'o 
Habari ma Owa ge'ena, la ngoi mita 
tamake 'o co-catu. 

24 Ngini ma rai nianakokau nako la 
naga yotandingi yomakarebese, ge'ena 
yomakakarebese go'ona yoodumu 
yoowa-owara, ma kawomatengo 
duga wamake ma parasengi. Sababu 
ge'ena ngini mita nimariwo matero 
kaniotandingi nioowa-owara la niamake 
ma parasengi. 

250) nyawa 'isinoimi nako yolatihani 
ma gu-gudaioka, ge'ena yomatongosono 
naga 'o sagala moi-moioka. 'Ona 
koge'ena yodiai, sababu yomau 
yakisigudere de 'o bunga 'idi-diaiku ma 
ngale yoju-juara, ge'ena la 'o bunga 
gee yacobou 'imaai. Ma ngone ne'ena 
pomatongosono 'o sagala moi-moioka 
sababu ngone pomau 'inasigudere 'o 
bunga gee koima-maaiwau. 

26 Ge'enau so ngoi 'o kianikia todiai 
ge'ena de ma dumutu, matero kawimoi 
woowa-owara ma dumutu 'itantuuku. 
De nako 'isoka yotinju tanu ngoi ne'ena 
koto'itimarongawa totidingi. 

27 Ngoi matero katolatihani 'ikua-kuata, 
la 'ai roese 'iodumu 'ikua-kuata. La gee 
'iduanga tositotara 'o Habari ma Owa 'o 
nyawa-nyawaka, 'uwa ngoi 'iitomo. 

10 1 'Esa moi riaka dodotoka 'o 
ngo-ngaku moi! Ngini salingou 
niongano-nganono 'okia naga gee 
'idadi-dadiokau nanga edete de nanga 
dotumoka ma 'orasi 'ona 'O Musa 
wimoteke. 'Ona yoodumu ma Jo'oungu 
ma Dutu wakisi'asa ma no-nako 'o 
lobi manga dekude, de koyakido'oawa 
yatoaka 'o Ngooto 'Ite-tereboko. 

2 Ma ngale yodadi 'o Musa wimoteke- 
moteke, 'ona yoodumu matero 
kayaki'osikokau 'o lobi ma dodaka de 
ge'ena ma ngootoka. 

3'Ona yoodumu ya'odomo 'o 'inomo 
kaimatero, ge'ena la ma Jo'oungu ma 
Dutuno ma ngekomo 'awi kuasa, de 'ona 
yoodumu ya'okere 'o 'akere kaimatero 
ge'ena la 'o 'akere gee ma Jo'oungu ma 
Dutu wosisupuno 'o teto 'igi-gigieno gee 
naga de de 'ona. 'O teto 'igi-gigie ge'ena 
la ma Kristus ma sirete. 

4 (10:3) 

> Ngaro koge'ena ma, ma Jo'oungu ma 
Dutu kowosanangiwa manga gudaika, 
ge'enau so manga songene kaipoadeu 'o 
tonaka 'ika-kakasaka. 

6'Iodumu ge'ena 'imadadi to ngone 
nanga kasinaa, ma ngale 'inasinganono 

la 'uwa poduaka 'okia sonaa 'ito-torou 
'isoka 'ona yodi-diai. 

7 Mita la 'uwa ngone pasuba 'o barahala 
'isoka gee 'onaka munuka. 'O Buku 
'Itebi-tebinoka 'isilefoku, "So ma nyawa- 
nyawa go'ona yo'odomo de yo'okere de 
yoroge, ma ngale yasuba 'o barahala." 

8 Ngone koidadiwa podiai 'okia sonaa 
'imedi-mediri 'isoka gee 'onaka munuka 
yodi-diai. Sababu 'ona yacaana monaoko 
de sa'ange yosongene kage'ena ma 
wange, ngano ge'enau yadiai. 

? Ngone koidadiwa powitai-taili ma Jou 
'isoka gee ma sira 'onaka munuka, so 
ma rai 'ona yosongene 'o ngia 'ibisa-bisa 
yakituduku. 

10 Ngone koidadiwa pokurubungu 'isoka 
gee 'ona ma sira munuka, so 'o songene 
ma mala'ekati yakito'omaka. 

11 'ỌOkia sonaa 'iodumu gee 'idadi-dadi 
'onaka, 'imadadi 'o kasinaa. De ge'ena 
'iodumu 'ilefoku la pongano-nganono, 
sababu ngone ne'ena po'ahu 'o dunia ma 
do-dogumu ma 'orasioka. 

12 Sababu ge'ena 'o nyawa gee yoma- 
maoku yokuatokau, tanu yomasitiari 
'uwa sigado yootaka. 

130, bo-baja 'iodumu gee nidutu- 
dutuku, ge'ena 'o bo-baja gee biasau 'o 
nyawa yakidutu-dutuku. Ma ma Jo'oungu 
ma Dutu waga-gao 'awi jaji. 'Una 'asa 
kowinisipidilikawa ngini nitaili 'ifoloika 
de to ngini nia guata. Ma 'orasi ngini 
nidoboa 'o bo-baja, 'una 'asa winikula 
'o ngekomo ma ngale niokuata la ngini 
'idadi niotongosono. 

14 Sababu ge'ena 'Esa moi riaka dodoto 
ka 'o ngo-ngaku moi tinisiboso-bosono, 
tanu ngini nimasikurutu 'o barahala. 

15 Ngoi tinisitotara naneda, sababu 
ngoi tamaoku ngini ge'ena 'o nyawa 
yoba-barija. So tanu ngini ma sirete 
niatiba-tibangi 'ai demo ne'ena. 

16 Gee ngone 'o Ngodomo 'Itebi-tebini 
podiai ma ngale posingano-nganonie 
ma Kristus wosongene, ma 'orasi 
ge'ena po'amalaha ma Jo'oungu ma 
Dutuka de 'o 'anggur po'okere de 'o roti 
posibula-bula. Ge'ena ma ngale ngone 
poodumu pomarimoi de ma Kristus 
sababu 'awi 'aunu 'ipoa de 'awi roese 
wosisarakaniokau wiso-songene, ge'ena 
ma ngale wonatuusu 'o sowonoka. 

17 Sababu ma roti ka ngai moioka 
ge'ena la ma Kristus 'awi roese, de 

ngone poodumu kage'ena pori'odomo, 
so ngone poku-kudai ne'ena ge'ena 
'isoka 'o roese moi. 

18 Kaniakimake 'o Yahudioka, gee 
ya'odo-'odomo 'o 'inomo 'isisuba- 
subakau ma Jo'oungu ma Dutuka 'o 
su-suba ma ngii ma dekuoka, 'ona 
ge'ena yodadi ka 'o singina moi wisuba 
ma Jo'oungu ma Dutu. 

19'Ai demo ne'ena ma dumutu ge'ena 
la: 'O barahala bolo 'o 'inomo gee 
'isisubakau 'o barahalaka ge'ena ma 
faedaa ka ma eta ma koi'iwa. 

20'Okia naga gee yosisuba 'o barahalaka 
'o su-suba ma ngiioka, ge'ena ko ma 
Jo'oungu ma Dutukawa yosisuba so 
'ena 'o tokatika. De ngoi tooluku ngini 
nimarimoi de 'o tokata. 

21 Ngini koidadiwa niosido'okere 'o 
'anggur gee powisingano-nganono 
ma Kristus wosongene ma ngale 
pomarimoi de de 'una de 'o 'anggur gee 
'o barahalaka yosisuba-suba ma ngale 
yomarimoi de 'o tokata. Ngini koidadiwa 
nio'odomo ma Jou wi Ngodomo 'Itebi- 
tebini ma ngiioka de mita nio'odomo 'o 
tokata ma ngodomo ma ngiioka. 

22 Ngone koidadiwa podiai ma Jou 
witu'uduku! Ngone de ma Jou ge'ena ma 
Jou 'ifoloi wokuata. 

2310 nyawa yongose 'ato, "'O sagala 
moi-moi kaidadi podiai moteke ngone." 
Ge'ena ma goungu. Duga koiodumuwa 
padi-diai ge'ena de ma faedaaka. Bolo 
yongose 'ato, "Ngone kaidadi podiai 
'okia naga bato moteke ngone." Ma 
koiodumuwa ge'ena nanga ngo-ngaku 
yosikuata. 

24 Ka moi ma koya'akunuwa nimariwo 
duga ko to ngini ma sirete nia paraluu. 
'O nyawa 'isinoimi salingou yomariwo ma 
ngale 'o nyawa 'iregu manga paraluu. 

2> Ngini kaidadi nia'odomo 'o siode 'okia 
naga bato gee 'o siode yowuku-wukunu 
ma ngiioka. 'Uwau niosanosi 'ato 'o siode 
ge'ena 'isisubakau 'o barahalaka bolo 
ko'uwa. Nio'odomo 'o siode ge'ena 'uwau 
niamaoku nia singina 'itubuso. 

26 Sababu 'o Buku 'Itebi-tebinoka 
'isilefoku, "'O dunia ne'ena de ma doda 
'iodumu ge'ena to ma Jou." 

27 Nako 'o nyawa koyongaku-ngakuwa 
ni'asoko nio'odomo de ngini niomodeke, 
ge'ena kanio'odomo 'okia naga gee 
nidonoaku. 'Uwau nialega ma diai kiano 

'o 'inomo ge'ena, la 'uwa nia singinaka 
'itubuso. 

28 Ma nako naga 'o nyawa yongose 
nginika, "'O 'inomo ne'ena 'isisubakau 'o 
barahalaka," ge'ena 'uwa nia'odomo ma 
ngale niakitibangi 'o nyawa go'ona de 
manga singina ma dubuso. 

29'Ai dumutu ge'ena ko to nginiwa nia 
singina ma mau, ma to nyawa go'ona. 
Poilia munuka naga yosano, "Tei, 'ido'oa 
so to ngoi 'ai mau de salingou 'o nyawa 
'iregu manga singina ma mau 'i'aturu? 

30 Nako ngoi 'o 'inomo ta'odomo 
de to'amalahakasi ma Jo'oungu 
ma Dutuka, 'ido'oa so 'o nyawa 
salingou 'inasigurubungu sababu ma 
'inomo ge'ena, 'ena momongo ngoi 
tosi'amalahakau ma Jo'oungu ma 
Dutuka?" 

31 'Okia naga bato ngini niadiai, 
nia'odomo, bolo nia'okere, 'iodumu 
ge'ena ma dumutu la 'o nyawa wisiarene 
ma Jo'oungu ma Dutu. 

32 Nio'ahu nimasidi-diai la 'uwa sigado 
ma sababu ngini so 'o nyawa 'iregu 
yosowono, 'uwa sigado 'o Yahudioka bolo 
ko 'o Yahudiokawa, bolo ma Jo'oungu ma 
Dutu 'awi jamati yosowono. 

33 Nio'ahu 'isoka ngoi. Ngoi tomariwo 
tosisanangi 'o nyawa 'iodumu manga 
singina naga 'o sagala moi-moioka, 
koi'iwa 'ai dumutu ma ngale ka to ngoi 
ma sirete 'ai paraluu. To ngoi 'ai dumutu 
ge'ena duga tomau 'ona yoodumu 'idadi 
yakisilaha. 

1 1 1 Salingou niamoteke 'isoka kokia 

naga ngoi tadi-diai, 'isoka ngoi 
mita tamoteke kokia naga ma Kristus 
wadi-diai. 

2 Ngoi tinisiarene sababu ngini 
kaitaurika nisi-singina, de niodomoteke 
'o do-dotoko gee tinisidoto-dotoika. 

3 Ma ngoi tomau ngini nianako 'o ngai 
moioli ge'ena la, 'o nau-nauru ge'ena 
ma Kristus wakipareta; 'o ngeweka 
yonga-ngaamokokau ge'ena manga 
rokata yakipareta, de ma Kristus ge'ena 
ma Jo'oungu ma Dutu wipareta. 

4 Ge'enau so nako wimoi wolahidoa 
bolo wositotara 'o Habari ma Jo'oungu 
ma Dutuno 'o nyawa yoku-kudai manga 
bionoka la wi saeke waluunuku, ge'ena 
ma Kristus wisiti-tingoono. 

>De nako mimoi gee molahidoa bolo 
mositotara 'o Habari ma Jo'oungu ma 
Dutuno 'o nyawa yoku-kudai manga 

bionoka de mi saeke ko ma luunukuwa, 
'o ngeweka gumuna mosimae-maeke 
mi rokata gee womiparetano. Ge'ena 
kaimatero de 'o ngeweka gumuna 
mipololokau. 

6 Sababu nako 'o ngeweka mimoi la 
mooluku mopake 'o saeke ma lu-luunu, 
ge'ena 'ifoloi yaowa 'ami utu yakuluoka. 
Ma nako 'o ngeweka moi manga utu 
yakuluoka bolo yagutioka, ge'ena 'idadi 
ka 'o se-sela. Ge'enau so yaowa 'o saeke 
ma lu-luunu yopake. 

70 nauru koiparaluuwa yopake 'o 
saeke ma lu-luunu, sababu 'ona ge'ena 
yosidumutu ma Jo'oungu ma Dutu 'awi 
jako de 'awi kumati. Ma 'o ngeweka 
'ona yosidumutu 'o nauru-nauru manga 
kumati, 

8 Sababu ma Jo'oungu ma Dutu wosidadi 
'o nauru ge'ena ko 'o ngewekanowa, ma 
'ena 'o ngeweka wosidadi 'o naurino. 

?De mita 'o nauru wosidadi ge'ena 
sababu ko 'o ngewekawa manga paraluu 
ma 'ena 'o ngeweka yakisidadiku ma 
ngale 'o nauru manga paraluu. 

10 Sababu ge'ena, 'o ngeweka mimoi 
salingou mopake 'o saeke ma lu-luunu 
ma ngale ma no-nako 'ato muna ge'ena 

mi rokata mikuasano, la 'o sagala 
mala'ekati 'asa 'imorene. 

11 Ngaro koge'ena ma ngone pongaku- 
ngaku nanga 'ahu ma sigoronaka, 

'o ngeweka de 'o nauru ge'ena 
kapomakamoteke. 

12 Sababu ngaro 'o ngeweka ma 
di-disiraka ge'ena misidadi 'o naurino, 
ma ge'enaka de 'o ngeweka yosilahiri 'o 
nauru, de 'o sagala moi-moi ge'ena ma 
Jo'oungu ma Dutuno. 

13 Bika 'Esa moi ngini ma sirete 
niatibangi naneda: 'O ngeweka mimoi 
molahidoa ma Jo'oungu ma Dutuka 
'o nyawa gudai manga bionoka de 
komomasinoakuwa 'o saeke ma 
lu-luunu, ge'ena yadaene? 

14 Ngini nianakokau 'ato nako 'o 
nauru manga utu 'ikurutuku ge'ena 'iso 
koyadaenuwa. 

15 Ma 'o ngeweka 'ona ma Jo'oungu 
ma Dutu wakikula manga utu ma ngale 
manga saeke yosiluunu, de manga utu 
'Ikuru-kurutuku ge'ena 'imadadi manga 
kumati. 

16Ma nako naga yomau 
yomakaributuosi ma ngale ne'ena, 
ngoi tosidemo duga ka 'o ngai moi 

ge'ena la, ngone ne'ena bolo ma 
Jo'oungu ma Dutu 'awi jamati 'iregu, to 
ngone nanga 'adati ge'ena ka 'o ngai 
moioka. Ge'ena la 'o ngeweka yolahidoa 
ge'ena salingou manga saeke yaluunuku 
de 'o nauru salingou manga utu 'uwa 
'Ikurutuku. 

17 Ma ngale nanedali, ngoi 
kotinisiarenuwa. Nia lo-lomu ge'ena 
ma duanguku koisure-surewa so 'ena 
kaito-torou. 

18 Ma di-disiraka to'isene 'ato 'ania 
lo-lomuoka naga 'o kaributu de 'o 
kadi-dingaka. De ngoi tamaoku ge'ena 
ma goungu. 

19 Ma goungu koge'ena 'idadi, la 'iwaiti 
dua nago'ona ma gou-goungu yongaku 
ma Jouka. 

20 Gee ngini nimalomu, ngini niadiai ko 
ma Jouwa 'awi Ngodomo 'Itebi-tebini. 

21 Sababu gee nio'odomo, de ma 'inomo 
ka moi-moi nimarorebe nimadegese 
sigado munuka kokiawa yodaene, 'ena 
munuka yosigeto-geto. 

22 Koya'akunuwa koge'ena! To ngini ma 
de nia woa, so ngini 'idadi nio'odomo de 
nio'okere ge'enaka! Bolo ngini niomau 
niakisiti-tingoono ma Jo'oungu ma 

Dutu 'awi jamati de niakisimae-maeke 
'o nyawa yosusa-susa? 'Okia salingou 
tongose nginika? Salingou tinisiarene? 
Ko'uwa! Ma gou-goungu ngoi 'asa 
kotinisiarenuwa. 

23 Sababu gee tosidoto-dotoko nginika, 
ge'ena tadawongino ma Jouoka, ge'ena 
la ma obiri ge'ena gee 'o Yesus to ngone 
nanga Jou wisisarakaniou la wito'oma, 
'una 'o roti wa'ese, 

24 de gee wosi'amalahaka ma roti ge'ena 
ma Jo'oungu ma Dutude, de waeta-eta 
de wi giama, de kawongosekau, "Ne'ena 
ge'ena to ngoi 'ai roese gee tosisarakani 
ma ngale nia sowono tatuusu. Niadiai 
kone'ena, ma ngale nisi-singina ngoi." 

25 Koge'enali mita gee 'o roti 
ya'odomoka de wa'ese 'o 'anggur ma 
sawokoka de kawongosekau, "'O 'anggur 
ne'ena ge'ena ma Jo'oungu ma Dutu 'awi 
jaji ma sungi gee 'isitatapu de 'ai 'aunu. 
Niadiai kone'ena ma ngale nisi-singina 
ngoi gee nia'okere 'isinoimi." 

26 Sababu gee ngini nia'odomo de 
nia'okere 'isinoimi ma roti de ma 'anggur 
ne'ena, ge'ena ngini niosihabari ma Jou 
wosongene sigado 'una woboali. 

27 Sababu ge'ena nago'ona gee 
ya'odomo de ya'okere 'o roti de 'o 
'anggur gee 'isi'ade-'ade ma Jou 'awi 
roese de 'awi 'aunu, 'ena manga di-diai 
koyadaenuwa, 'ona yosowono ma Jouka 
gee wosisubakau 'awi roese de 'awi 
'aunu. 

28 So 'o nyawa 'isinoimi salingou 'isira 
yalega ma diaiokasi manga singina ma 
dodaka, 'asa de 'idadi ya'odomo de 
ya'okere 'o roti de 'o 'anggur ge'ena. 

29 Sababu nako 'o roti ya'odomo de 'o 
'anggur ya'okere 'ena koyongakuwa 'ato 
ge'ena matero ka ma Jou 'awi roese, 'ona 
'asa ma Jo'oungu ma Dutu wakihukumu. 

30 Ge'enau so naga nginioka manga 
gudai yopanyake de yolamahani, de mita 
yosongene. 

31 Ma nako 'isira palega ma diaiokasi 
nanga singina ma dodaka, ngone 'asa ma 
Jo'oungu ma Dutu kowonahukumuwa. 

32 Ma nako ngone pamake 'o hukumani 
ma Jo'oungu ma Dutuno, ge'ena ma 
ngale wonadotoko la ngone 'uwa 
'inasiduhukumu de 'o dunia ne'ena. 

33 Sababu ge'ena 'Esa moi riaka 
dodoto ka 'o ngo-ngaku moi, nako ngini 
nimalomuno ma ngale nio'odomo ma 

Jou 'awi Ngodomo 'Itebi-tebinoka, ngini 
salingou nimakadamaa moi de moi. 

34 Nako munuka yakisawinokau, ge'ena 
yo'odomokasi manga woaka. Nako ngini 
niosimoteke kone'ena 'ania lo-lomu ma 
sigoronaka, ge'ena koniamakewa 'o 
hukumani ma Jo'oungu ma Dutuno. Gee 
'iregu-regu 'asa tosiwaiti nginika, nako 
dua toboali. 

1 2 1 'Esa moi riaka dodoto ka 'o 

ngo-ngaku moi! Ne'ena ngoi 
tosiwaiti ma ngale 'o co-catu 'o Ngomasa 
'Itebi-tebinino. Sababu ngoi tomau ngini 
nianako ma gou-goungu. 

2 Niongano-nganono ma 'orasi 
ngini kowininakowasi ma Jou Yesus, 
ngini niodomoteke 'o barahala gee 
koioma-omasuwa. 

3 Ngini salingou nianako, 'o nyawa gee 
'o Ngomasa 'Itebi-tebini yakiparetano 
ge'ena koyongosewa 'ato, "'O Yesus 
tanu 'o dorou wamake!" Koge'enali mita 
komoiwa ya'akunu yongose 'ato, "'O 
Yesus ge'ena ma Jou," nako 'o nyawa 
go'ona ko 'o Ngomasa 'Itebi-tebinuwa 
yakiparetano. 

“Naga 'i'ini-'inioka 'o co-catu, ma 
ge'ena 'iodumu ka 'o Ngomasa 'o 

ngai moino ge'ena la 'o Ngomasa 
'Itebi-tebinino. 

> Naga 'o manarama 'i'ini-'inioka ma 
ngale ma Jou wileleani, duga ma Jou gee 
'o nyawa wile-leleani kawomatengoka. 

6 Naga 'i'ini-'inioka 'o manarama ma 
ngale ma Jou wileleani, ma gee wokula- 
kula 'o guata ma ngale ma manaramoka 
ge'ena, ge'ena la ma Jo'oungu ma Dutu 
gee kawomatengo-tengoka gu'una. 

7 Ma ngale to ngone poodumu nanga 
laha, 'o Ngomasa 'Itebi-tebini 'inakula 'o 
co-catu 'imakakaregu ngone moi-moino. 

8 Moika yakikula 'o co-catu ma ngale 
yocawaro yobi-bicara de 'o kumati. 
'Ireguka yakikula 'o co-catu ma ngale 
yobarija so ya'akunu yosiwaiti ma ngale 
ma Jo'oungu ma Dutu. 

2'O Ngomasa kage'enali mita 'ikula 
'o nyawa moika, 'o ngo-ngaku ma 
Kristusika posironga 'ikuatoka, ma 
naga 'ireguka 'o Ngomasa ge'ena 'ikula 
'o kuasa ma ngale 'o nyawa manga 
panyake yakisi'aiki. 

10 Moikali yakikula 'o kuasa ma ngale 
yodiai 'o no-nako 'ihera-herangi, de 
'iregukali, yakikula 'o co-catu ma ngale 
yositotara ma Jo'oungu ma Dutu 'awi 

demo. De 'iregukali 'o Ngomasa ge'ena 
'ikula 'o kuasa ma ngale yosikadelega 
ka'ena 'o co-catu 'o Ngomasa 'Itebi- 
tebinino, de ka'ena ko'uwa. Munuka 
yakikula ma ngale ya'akunu yobi-bicara 
de 'o demo 'i'ini-'inioka gee 'ihera- 
herangi, de naga mita yakikula ya'akunu 
yosiwaiti 'o demo-demo ge'ena ma 
ngale. 

11 Ge'ena 'iodumu ka 'o Ngomasa 'o 
ngai moi yamanarama ge'ena la 'o 
Ngomasa 'Itebi-tebini, 'o nyawa moi-moi 
yakikula 'o co-catu moteke 'o Ngomasa 
ge'ena ma mau. 

12 Ma Kristus ge'ena 'isi-'ade-'ade 'isoka 
'o nyawa nanga roese; 'o roese ka 'o ngai 
moi, duga ma kia sonaa 'o gudaioka. 
Ma kia sonaa 'iodumu ge'ena ngaro 'o 
gudaioka, ma ka 'o roese moi. 

13 Koge'enali mita ngone poodumu, 'o 
Yahudioka bolo ko 'o Yahudiokawa, 'o 
yongosi bolo ko'uwa; ngone poodumu 
'o Ngomasa 'Itebi-tebini 'ina'osikokau, 
la ngone pomarimoi de ma Kristus la 
podadi ka 'o roese moi. Ngone poodumu 
mita nanga singinaka 'o Ngomasa 
'Itebi-tebini 'imanoakau. 

14 Sababu 'o roese ge'ena ma kia 
sonaa ka 'o ngai moiokawa ma 'ena 'o 
gudaioka. 

15 Nako 'o dou 'ingose 'ato, "Ngoi ko 
'o giamuwa, sababu ge'ena ngoi ko 'o 
roese ma kia sonaawa," ge'ena ko ma 
ngalewa 'ato 'o dou ge'ena ko 'o roesuwa 
ma kia sonaa. 

16 De nako 'o ngauku 'ingose 'ato, 
"Sababu ngoi ko 'o akowa, so ngoi ko 'o 
roese ma kia sonaawa," ge'ena mita ko 
ma ngalewa 'ato 'o ngauku ge'ena ko 'o 
roese ma kia sonaawa. 

17 Nako kogee 'o roese 'iodumu ge'ena 
ka 'o ako, kokia 'o roese ge'ena 'idadi 
'imasi'isene? Bolo nako 'o roese 'iodumu 
'idadi ka 'o ngauku, kokia 'o roese ge'ena 
'iame? 

18 Ngone panakokau ma Jo'oungu ma 
Dutu wosikokinoa 'o roese ma kia sonaa 
ge'ena. Moi-moi wosinoa to 'ena ma 
ngiika moteke to 'una wi mau. 

19 Nako 'iodumu ge'ena ka 'o ngai 
moioka duga, ka'ena posironga 'o roese? 
20 So ma goungu naga 'o gudaioka 'o 
roese ma kia sonaa, duga ma roese ka 

'o ngai moi. 

21 Sababu ge'ena 'o ako 
koya'akunuwa 'ingose 'o giamika, 

"Ngoi kotoniparaluuwa ngona!" Bolo 'o 
saeke koya'akunuwa 'ingose 'o douka, 
"Ngoi kotoniparaluuwa ngona!" 

22'Ena momongo 'o roese ma kia sonaa 
gee pamaoku koikua-kuatuwa, ngone 
paparaluu ma sala. 

23 De ma kia sonaa moi-moi gee 
pamaoku koibaragunawa, ge'enau 
'ifoloi pabaraguna. Gee koidadiwa 
posidumu-dumutu, ge'enau 'ifoloi 
paleleani. 

2410) roese ma kia sonaa gee pamakeka 
'isurekau, koiparaluuwau paleleani. Ma 
Jo'oungu ma Dutu wa'aturu nanga roese 
koge'ena ma rupa, so ma kia sonaa gee 
rekeni koibaragunawa 'ifoloi pabaraguna. 

25 Ma Jo'oungu ma Dutu wodiai 
koge'ena, la 'O roese ge'ena koimakati- 
tingakuwa, ma kia sonaa moi-moi 
'imakakalesangi moi de moi. 

26 Nako ma kia sonaa moi 'isangisara, 
ma kia sonaa 'iregu-regu 'iodumu 
'ikokisangisara mita. Nako ma kia sonaa 
ngai moi yosiarene, ge'ena ma kia sonaa 
'iregu-regu 'iodumu 'ikokisanangi. 

27 Ngini nioodumu ge'ena matero ka ma 
Kristus 'awi roese, de ngini moi-moi mita 
to 'una 'awi roese ma kia sonaa. 

28 Koge'enali mita naga 'o jamatioka, 
ma Jo'oungu ma Dutu wositatapuokau 
'o nyawa yoma-manarama 'o manarama 
'i'ini-'inioka. Ma di-disiraka 'o su-suloko, 
deika 'o nabii-nabii, deika 'o guru-guru, 
'asa de gee yodi-diai 'o no-nako 
'ihera-herangi, deika 'ona gee yakikula 
'o co-catu ma ngale 'o nyawa manga 
panyake yakisi'aiki, bolo yakiriwo 'o 
nyawa 'iregu, bolo yosi'atu-'aturu, bolo 
gee yobi-bicara de 'o demo 'i'ini-'inioka 
'ihera-herandgi. 

29 'Ona koyoodumuwa ka 'o su-suloko, 
bolo ka 'o nabii, bolo ka 'o guru. 
Koyoodumuwa de manga kuasaka ma 
ngale yodiai 'o no-nako 'ihera-herangi, 

30 bolo 'o nyawa manga panyake 
yosi'aiki, bolo ma ngale yobicara de 'o 
demo 'i'ini-'inioka 'ihera-herangi, bolo 
yosiguti ma ngale 'o demo-demo ge'ena. 

31 Ge'enau so ngini salingou nimariwo 
niosigou-goungu la niamake 'o sagala 
co-catu gee ma dekuoka. De 'asa 
tinisidumutu 'o ngekomo gee 'ifoloiosi 
yaowa-owa. 

1 3 1 Ngaro ngoi 'idadi tosibicara 'o 

nyawa ma demo 'i'ini-'inioka, bolo 
ngaro ka de 'o mala'ekatiou ma demo, 
ma nako kotakidorawa 'o nyawa, ge'ena 
'ai demo-demo ge'ena duga kaiamokie 
matero ka 'o liwanga de 'o damunu ma 
'ilingi, duga ma faedaa koi'iwa. 

2 Ngaro ngoi ta'akunu tositotara 'o 
habari ma Jo'oungu ma Dutuno de 
tasahe 'o do-dotoko 'iti-tiai gee 'o 
nyawa 'iregu koyanako-nakowasi, mita 
takokinako 'o sagala moi-moi de tongaku 
ma sala ma Jo'oungu ma Dutuka sigado 
tadiai 'o gigie 'imato'oraka, ma nako 
kotakidorawa 'o nyawaka, ge'ena ngoi 'ai 
faedaa ka ma eta ma koi'iwa! 

3 Ngaro 'ai harataa 'iodumu takisibula- 
bula 'o nyawa yosusa-susaka, de 'ai 
roese tokula ma ngale yatuuku, ma 
nako kotakidorawa 'o nyawaka, 'iodumu 
ge'ena ma faedaa ka ma eta ma koi'iwa. 

4'O nyawa gee yakidora-dora 'o nyawa 
'ireguka, 'ona ge'ena yosabari, manga 
singina 'isure, koi'iwa 'o daleana, 
koya'ena-'enawa, de koi'iwa 'o gedenge. 

>'Ona koyomadaduiewa, 
koyotabangamowa, koyopakisaawa 
'o nyawa 'iregu yamoteke to 'ona 

ma sirete manga mau. Koitaituwa 
yomadegese ma ngale, de mita 
koyomado-donoakuwa manga singinaka. 

6'O nyawa gee yakidora-dora 'o nyawa 
'ireguka, 'ona koyoduakuwa 'o dorou. 
'Ona yoduaka 'iti-tiai. 

7'Ona yotahani yodaari 'o sagala 
moi-moi, 'ona ya'akunu manga ngo- 
ngaku tatapu 'ikua-kuata, de tatapu 
yomasinganono ma Jo'oungu ma Dutuka 
ngaro kokia naga bato ma lugo. De 
tatapu yosabari ngaro 'okia naga bato 
'idadi. 

8'O dora ge'ena dua kaisi'ado-'adonika 
koitogumuwa. Ma 'o nyawa gee yositota- 
totara 'o Habari ma Jo'oungu ma 
Dutuno 'asa kaitogumoka, de 'o nyawa 
gee yobi-bicara 'o demo 'i'ini-'inioka 
'ihera-herangi 'asa kayomaogoroka. De 
gee yodoto-dotoko ma ngale 'o nyawa 
winako ma Jo'oungu ma Dutu 'asa 
yomaogoro. 

?Sababu to ngone nanga barija de 
nanga guata ma ngale positotara 
'o habari ma Jo'oungu ma Dutuno, 
koitotomuawasi. 

10 Dua 'asa ma 'orasi ya'adono ma 
Jo'oungu ma Dutu wadiai 'iodumu 

'itotomo, de gee koito-totomuwa 'asa 
'iisanga. 

1 Gee ngoi ka 'o ngowaka ma 
dingoonosi, tobicara 'isoka 'o ngowaka 
ma dingoono, 'ai ro-rasa 'isoka 'o 
ngowaka ma dingoono, de tomatibangi 
'isoka 'o ngowaka ma dingoono. Ne'ena 
ngoi tobalusokau, 'ai gokoie 'isoka 'o 
ngowa-ngowaka gee ta'umokau. 

12'Okia naga gee ngone pamake ma 
'orasi ne'ena, ge'ena 'isoka 'o gurumini 
'iga-gamusanga 'o kasinaaka. Ma dua 
ngone 'asa pamake 'iwai-waiti. Ma 'orasi 
ne'ena ngoi kotanakowasi 'o sagala 
moi-moi, ma dua 'asa tanako 'okia sonaa 
moi-moi 'isoka ma Jo'oungu ma Dutu 
woinako 'itiai. 

13 So ma ngale ma 'orasi ne'ena, 
naga 'o ngai sa'ange salingou ngone 
tatapu padiai, ge'ena la: Pongaku, 
pomasinganono ma Jo'oungu ma 
Dutuka, de pomakadora moi de moi. 'O 
ngai sa'ange ge'ena 'ifoloiosi 'iparaluu 
ge'ena la 'o nyawa pakidora. 

1 Tanu ngini nimariwo ma ngale 'o 

14 nyawa niakidora de niadawongo 
'o co-catu 'o Ngomasa 'Itebi-tebinino. 
'Ifoloiosi ge'ena 'o co-catu ma ngale 

nia'akunu niositotara ma Jo'oungu ma 
Dutu 'awi demo. 

20 nyawa gee yobi-bicara de 'o demo 
'ihera-herangi, ge'ena ma dumutu ko 'o 
nyawakawa. 'Ona yobicara ma Jo'oungu 
ma Dutuka. Komoiwa yasahe 'okia naga 
gee 'ona yongose-ngose, sababu ka 'o 
Ngomasa 'Itebi-tebini so 'ona yobi-bicara 
'okia naga gee ka ma Jo'oungu ma Dutu 
duga wanako. 

3 Ma nako 'o nyawa gee yositota-totara 
'o habari ma Jo'oungu Dutuno, ge'ena 
ma dumutu yositotara 'o nyawaka, 
ma ngale yakisikuata, yakisimagae, de 
yakiaru. 

4'O nyawa gee yobi-bicara de 'o demo 
'ihera-herangi ge'ena duga ka 'ona ma 
sirete yomasikuata, ma gee 'o nyawa 
yositotara 'o habari ma Jo'oungu ma 
Dutuno, yakiriwo 'o jamati la 'ifoloi 
yokuata. 

> Ma sureka nako ngini 'Esa moi 
nioodumu niadadi niosibicara 'o demo 
'i'ini-'inioka gee 'ihera-herangi. Ma 
'ifoloiosi 'isure ge'ena nako ngini 
nia'akunu niositotara 'o habari ma 
Jo'oungu ma Dutuno. Sababu 'o 
nyawa gee yositota-totara 'o habari 

ma Jo'oungu ma Dutuno, 'ona 'ifoloi 
yobaraguna de 'o nyawa gee yobi-bicara 
de 'o demo 'i'ini-'inioka 'ihera-herangi. 
Duga nako la ya'akunu yosiwaiti 'o 
demo 'i'ini-'inioka 'ihera-herangi gee 
yosibi-bicara ge'ena, ge'ena 'o jamati 
''odumu yamake ma faedaa. 

6 Nako kogee ngoi toboa nginika de 
tobi-bicara de 'o demo 'i'ini-'inioka 
'ihera-herangi, ge'ena ma faedaa ka 
ma eta ma koi'iwa! 'Imakaregu de nako 
ngoi tosiwaiti 'o demo moi ma Jo'oungu 
ma Dutuno, bolo tosiwaiti 'o kianikia 
ma ngale ma Jo'oungu ma Dutu, bolo 
tositotara 'o habari ma Jo'oungu ma 
Dutuno, bolo todotoko. 

7 Tosi'ade-'ade 'isoka yosulingi de 
yomadukuti de ma 'ilingi koiwaituwa, 
so 'o nyawa koyosidongoowa 'okia ma 
nyanyi yosinyanyi. 

8'O 'ade-'ade 'iregu moioli: Nako 
'o torompet yauaka ge'ena ma no- 
nako yotagi yoparangi. Duga nako 
ma torompet yauwaka de ma 'ilingi 
koiwaituwa, ge'ena dua komoiwa 
yomasadia ma ngale yoparangi. 

?Koge'enali mita ngini gee niobi-bicara 
de 'o demo 'i'ini-'inioka 'ihera-herangi. 

Nako niosibicara 'o demo-demo gee 
koiwaituwa, komoiwa moi yasahe 'okia 
naga gee ngini niongose-ngose. 'Ania 
demo-demo ge'ena 'asa kayodingisanika 
koyosidongoowa. 

10 Kokia naga ma gudaioka 'o 
demo-demo 'o duniaka ne'ena, ma 'o 
demo-demo ge'ena koi'iwa moi ma ngale 
koi'iwa. 

11 Ma nako ngoi kotasahewa 'o demo 
gee wimoi wosibicara, ge'ena ngoi 
tamaoku 'una ge'ena 'isoka 'o nyawa ma 
dudunino. Koge'enali mita 'una wamaoku 
ngoi 'isoka 'o nyawa ma dudunino. 

12 Ma ngale ngini ma sirete, ngoi tanako 
ngini nioduaka ma sala niamake 'o sagala 
co-catu 'o Ngomasa 'Itebi-tebinino. Ma 
'ifoloiosi 'iparaluu ge'ena salingou ngini 
nimariwo ma ngale niapake niabarija gee 
yakiriwo 'o jamati yakisikuata. 

13 Ge'enau so 'o nyawa gee yobi-bicara 
'o demo-demo 'ihera-herangi, salingou 
yomaga'asoko ma Jo'oungu ma Dutuka 
la wakikula yadadi yosiwaiti 'okia naga 
yongose-ngose ge'ena. 

14 Sababu nako ngoi tolahidoa de 
'o demo 'ihera-herangi, ge'ena 'ai 

singinaka tolahidoa ma 'ai di-dibangi 
koimanaramuwa. 

15 So ngoi salingou 'okia todiai? Neda 
dua ngoi tadiai: Ngoi 'asa tolahidoa de 
to ngoi 'ai singina ma mau, de mita de 
'ai di-dibangi. Ngoi 'asa tonyanyi de to 
ngoi 'ai singina ma mau, de mita tomau 
tonyanyi de 'ai di-dibangi. 

16 Sababu nako ngini nio'amalaha ma 
Jo'oungu ma Dutuka ka de 'ania singina 
ma mau duga, de naga 'o nyawa 'iregu 
koyasahewa 'o demo 'ihera-herangi 'o 
Ngomasa 'Itebi-tebinino ge'ena, ge'ena 
'ona koyongosewa 'ato, "Ia ma goungu! 
'Amin" 'ani 'amalaha ma betongo ge'ena, 
sababu 'ona koyanakowa 'okia ngini 
niongose. 

17 Ngaro nia lahidoa ma ngale 
nio'amalaha ma Jouka posironga 
'isureka, ma ge'ena ma faedaa ka ma 
eta ma koi'iwa sababu koyakisikuatuwa 
'o nyawa 'iregu. 

18 Ngoi to'amalaha ma Jo'oungu ma 
Dutuka sababu de ngini nioodumu ma 
ngoiosi 'ifoloide tobi-bicara de 'o demo 
'i'ini-'inioka gee 'ihera-herangi. 

19 Ma nako 'o lo-lomu ma sigoronaka 
ma ngale powisuba ma Jou, ngoi toduaka 

tapake 'o demo 'o betongo muruoni 
gee 'o nyawa 'iregu 'idadi yasahe, la 
'uwa tapake 'o demo 'ihera-herangi ma 
betongo 'icaanoka ma koyasahewa. Ngoi 
toduaka koge'ena, la 'idadi 'o nyawa 
takidotoko. 

20'Esa moi riaka dodoto ka 'o ngo- 
ngaku moi! Tanu 'ania di-dibangi 'uwa 
'isoka 'o ngowa-ngowaka. Tanu ngini 
'isoka 'o ngowaka ma dingoono gee 'o 
dorou koyanakowasi yodiai. Ma nako 
'o di-dibangioka ge'ena ngini salingou 
niodadi 'o balusu. 

21 Naga 'o Buku 'Itebi-tebinoka 
'isitulisuku konee, "Ma Jou wongose 'ato, 
'Ma ngekomo 'o nyawa gee yobi-bicara 
de 'o demo-demo ma somoa, ngoi 'asa 
tobicara 'ai 'umatika ne'ena. De dua ma 
ngekomo 'o nyawa ma dudunino, ngoi 
'asa tobicara 'ai 'umatika ne'ena. Ngaro 
koge'ena ma, 'ona yooluku yosigisene 'ai 
demo." 

22 So '0 co-catu ma ngale yosibicara 
'o demo-demo gee 'ihera-herangi 
ge'ena ma no-nako ma dumutu 'o 
nyawa gee koyongaku-ngakukawa, 
so ko ma dumutuwa 'o nyawa gee 
yongaku-ngakuka. De 'o co-catu ma 

ngale yositota-totara ma Jo'oungu ma 
Dutu 'awi mau, ge'ena ma no-nako 
'o nyawa yongaku-ngakuka, so ko 
ma dumutuwa 'ato 'o nyawaka gee 
koyongaku-ngakuwa. 

23 Sababu ge'ena nako 'o jamati 
nimalomuno de nioodumu niobicara de 
'o demo 'i'ini-'inioka gee 'ihera-herangi, 
la 'o nyawa ma dudunino bolo gee 
koyongaku-ngakuwa yoboa, ma raiokau 
dua 'ona yongose ngini nioodumu 
nito-togosanga! 

24 Ma nako ngini nioodumu niositotara 
'o habari ma Jo'oungu ma Dutuno, de 
gee koyongaku-ngakuwa bolo 'o nyawa 
ma dudunino yoboa, ge'ena 'okia naga 
ngini nioodumu niositota-totara 'asa 
'isidumutu 'o nyawa go'ona manga 
sowono de 'idadi yanako to 'ona manga 
sowono. 

25'0) sagala dorou gee manga singina 
ma dodaka 'asa yanako, so 'ona 'asa 
yomasitipokoku de wisuba ma Jo'oungu 
ma Dutuka. 'Ona 'asa yongaku ma 
gou-goungu 'ato ma Jo'oungu ma Dutu 
naga nginioka. 

26'Esa moi riaka dodoto ka 'o ngo- 
ngaku moi! Ngini salingou niodiai 

koneda: Nako ngini nimatoomuno 

ma ngale winisuba ma Jou, munuka 
yonyanyi, munuka yodotoko, munuka 
yositotara 'o kianikia ma Jo'oungu ma 
Dutuno, munuka yobicara de 'o demo 
'ihera-herangi, munuka yosiwaiti ma 
demo-demo ge'ena. Ma ge'ena 'iodumu 
niadiai salingou ma dumutu nimakariwo 
nimasikakuata. 

27 Nako munuka yomau yobicara de 
'o demo gee 'ihera-herangi, salingou 
kayamididi bolo yaika 'ikudai ge'ena 
yaruange, ma yomamoi-moi. De salingou 
de ma 'ena yosiwaiti 'okia naga yongose 
yobi-bicara go'ona. 

28 Nako komoiwa yadadi yosiwaiti, 
ge'ena gee yobi-bicara de 'o demo 
'ihera-herangi go'ona salingou yomarii- 
riidi 'o lo-lomuoka ge'ena. Madaka la 
'ona yobicara ma Jo'oungu ma Dutuka 
ka manga singina ma dodaka duga. 

29 Yamididi bolo yaruange gee 'onaka 
de ma 'ena 'o habari ma Jo'oungu ma 
Dutuno, salingou yositotara ma habari 
ge'ena, de ma 'orasi ge'ena 'iregu-regu 
'ona yatiba-tibangi 'okia naga gee 
yongose-ngose. 

30 Ma nako kogee 'o nyawa 'ireguoli 
gee yoboa-boano 'o lo-lomuoka 
ge'ena yomau yositotara 'o habari 
ma Jo'oungu ma Dutuno, ge'ena gee 
yobicara 'isira-sira go'ona salingou 
yomaogorikasi. 

31 Koge'ena ma ngekomo, ngini 
nioodumu moi-moi 'idadi niositotara 
'o habari ma Jo'oungu ma Dutuno; la 
ngini nioodumu 'idadi nimadamake 'o 
do-dotoko de 'idadi 'ifoloiosi niongaku. 

3210 co-catu 'o Ngomasa 'Itebi-tebinino 
ma ngale yositotara 'o habari ma 
Jo'oungu ma Dutuno, ge'ena 'idadi 'o 
nyawa gee yositota-totara 'o habari 
ge'ena yosi'aturu. 

33 Sababu ma Jo'oungu ma Dutu 'una 
ge'ena woduaka 'isi'aturu yaowa-owa de 
pomarimoi, 'una kowoduakuwa 'iruahe. 
'Isoka gee yadi-diai ma Jo'oungu ma 
Dutu 'awi jamati 'iodumoka 

34:0 nge-ngeweka salingou kayomarii- 
riidi gee ma 'orasi 'o jamati 'imalomuno. 
'Ona koyakisidabiwa yobicara. 'Ona 
koidadiwa yodadi saeke, ge'ena 
moteke 'o besesongo gee 'o Musa 
wositota-totara. 

35 Nako 'ona yomau yanako 'o kianikia, 
ge'ena salingou manga woaka 'asa de 
yosano manga rokatika. Koyadaenuwa 
nako 'o ngeweka mimoi mobicara 'o 
jamati ma lo-lomuoka. 

36 Ma Jo'oungu ma Dutu wi demo ge'ena 
ko nginiokawa de yaino! De 'o demo 
ge'ena 'isitotara duga ka nginikawa. 

37 Nako 'o nyawa naga yoma-mao 
manga co-catu de ma 'ena ma ngale 
yositotara 'o habari ma Jo'oungu ma 
Dutuno, bolo 'ona manga co-catu 'iregu 
'o Ngomasa 'Itebi-tebinino, 'o nyawa 
go'ona salingou yanako 'ato 'okia naga 
gee tatulisuku ne'ena ge'ena 'o pareta 
ma Jouno. 

38 Ma nako naga munuka yooluku 
yadawongo ne'ena, 'uwa niakidaarika. 

39 Sababu ge'ena 'Esa moi, niomariwo 
ma ngale niositotara 'o habari ma 
Jo'oungu ma Dutuno, ma 'uwa 
koniakisidabiwa 'o nyawa gee yomau 
yobicara de 'o demo 'i'ini-'inioka gee 
'ihera-herangi. 

40 Duga 'iodumu ge'ena salingou niadiai 
de nia gokoie yaowa-owa de 'isidi-diaiku. 
1 De ma 'orasi ne'ena 'Esa 

1 5 moi riaka dodoto, ngoi tomau 

nionganonieli 'o Habari ma Owa ma 
Jo'oungu ma Dutuno gee ma sira tosito- 
totara nginika. Ngini niadawongokau de 
niongaku ma gou-goungu ma Kristusika 
sababu niamoteke 'o Habari ma Owa 
ge'ena. 

2 Nako ngini nimasiga-gao ma 
gou-goungu 'o Habari ma Owaka 
gee tinisitota-totarokau, ge'enau 
ngini nisilaha, 'itilai niongaku 
niosidemogaroku. 

3'Okia naga gee tositota-totara nginika 
'Esa moi, ge'ena ngoi mita tadawongino. 
'Ifoloi 'iparaluu tinisitotara gee 'isoka 
naga 'o Buku 'Itebi-tebinoka 'isilefoku 
ge'ena la ma Kristus wosongene sababu 
to ngone nanga so-sowono, 

t'una wipo'osuoka ma 'o wange 
sa'angeka de kawisimomikokali moteke 
'isilefoku 'o Buku 'Itebi-tebinoka. 

> Tinisitotaroli mita, ma Kristus gee 
wisiwangokali, 'una womasidumutu 
mita 'o Petrusika, deika 'o su-suloko 
yamogiooko de modidika. 

6 Ge'ena 'ipasa de womasidumutoli 
'awi do-domoteke yaratusu motoa 
'ipailika kage'ena ma 'orasi. 'Onaka 
ge'ena manga gudai kayo'ahu-'ahuosi 

sigado ne'ena naga, duga munuka 
yosongenokau. 

7Ge'enaka de ma Kristus 
womasidumutoli 'o Yakobusika 'asa 
deika 'o su-suloko yoodumika. 

8 Womasidumutu ma du-du'uruokau ma 
goungu ge'ena ngoino, ngoi 'isoka 'o 
la'ekati 'ilahiri ko ma 'orasukuwasi! 

3 Ngoi ne'ena 'ifoloi todaduuku naga ma 
Jou 'awi su-sulokoka, ngoi kayadaenuwa 
'isironga 'o su-suloko, sababu ngoi 
takihalebiruokau ma Jo'oungu ma Dutu 
'awi jamati. 

10 Duga ngano ma Jo'oungu ma Dutu 
woikula 'o co-catu, so ngoi todadi 'o 
su-suloko gee 'isoka ne'ena naga ngoi. 
De ma Jo'oungu ma Dutu 'awi co-catu 
wokulano ge'ena koiparacumawa, so 
'ena ngoiosi 'ifoloi tomeki tomanarama 
de gee 'o su-suloko 'iregu-regu. Ma 
ge'ena ko ngoiwa ma sirete tomariwo, 
ma 'ena ma Jo'oungu ma Dutu 'awi 
co-catu gee naga ngoioka. 

11 So nago'onano bato nio'isene 'o 
Habari ma Owa ge'ena, ngoioka bolo 'o 
su-suloko 'ireguno, ge'ena koyado'oawa. 
'Iparaluu ge'ena la ngomi miosihabari 

'o Habari ma Owa ge'ena de ngini 
niongaku. 

12 Ngomi miositotarokau ge'ena la ma 
Kristus wisimomikokau 'o songenoka, de 
'ido'oa so naga nginioka munuka yongose 
'ato 'o nyawa yosonge-songenokau dua 
koyakisimomikuwau? 

13 Nako ma goungu 'o nyawa 
yosonge-songenokau dua 
koyakisimomikuwau, ge'ena ma 
Kristus mita kowisimomikuwau 'o 
songenoka. 

14 De nako la ma Kristus 
kowisimomikuwau 'o songenoka, 
ge'ena 'o Habari ma Owa gee miositota- 
totarokau ge'ena ma faedaa koi'iwa de 
mita to ngini nia ngo-ngaku mita ma 
faedaa koi'iwa sababu ma titi koi'iwa. 

15 'Tfoloiosi ge'ena la 'iwaitokau 
'ato ngomi mioeluku ma ngale ma 
Jo'oungu ma Dutu, sababu ngomi 
miositotarokau 'ato ma Jo'oungu 
ma Dutu wisimomikokau ma Kristus 
wosongenukou de. 

16 Sababu nako 'o nyawa yosonge- 
songenokau koyakisimomikuwau, ge'ena 
ma Kristus mita kowisimomikuwau 'o 
songenoka. 

17 De nako ma Kristus kowisimomikuwa 
'o songenoka, ge'ena 'ania ngo-ngaku 
ge'ena ma faedaa koi'iwa, ge'ena ma 
ngale ngini nio'ahu ka 'o sowonokasi. 

18 Ge'ena ma ngale 'o nyawa 
yongaku-ngaku ma Kristusika gee 
yosonge-songenokau mita koyamakewa 
'o laha. 

19 Nako ngone pomasinganono ma 
Kristusika duga kapo'ahu 'o duniaka 
ne'ena ge'ena sioko ee! De gee 'o nyawa 
'iodumu 'o duniaka ne'ena, ngonesi 'ifoloi 
kopomado-do'oawau. 

20 Ma 'inyatakau ma Kristus 
wisimomikokau 'o songenoka. 

De ne'enau ma no-nako 'ato 'o 
nyawa yosonge-songenokau 'asa 
yakisimomikoli. 

21 Sababu 'o nyawa 'o duniaka 
yosongene ge'ena ma ngale wimoi 
wi di-diai, koge'enali mita 'o nyawa 
yosonge-songenokau yakisiwangoli 
ge'ena sababu wimoioli 'awi di-diai. 

22 'Isoka kokia naga 'o nyawa 'iodumu 
yosongene sababu yomarimoi de 'o 
Adam, koge'enali mita 'o nyawa 'iodumu 
'asa yakisiwango sababu yomarimoi de 
ma Kristus. 

23 Duga ngone moi-moi 'asa ma 
Jo'oungu ma Dutu wonasiwangoli, 'isira 
ma Kristus, 'asa de dua gee 'una woboali 
deika gee to 'una 'awi nyawa-nyawa. 

24 Ge'ena 'ipasa deika 'o dunia ma 
do-dogumu ya'adono. Ma 'orasi ge'ena 
ma Kristus 'asa wakokiisanga 'o sagala 
pamareta, 'o sagala kuasa de 'o sagala 
guata, ge'enaka de 'una 'asa wokula ma 
Jo'oungu ma Dutuka to ngone nanga 
Dea gu'una, 'o Koana ma kuasa sababu 
'una 'o Koana. 

25 Ma Kristus salingou wopareta 
koitogumuwa sigado ma Jo'oungu ma 
Dutu wadiai 'o nyawa gee wimusu-musu 
ma Kristusika yoodumu yo'isene 'unaka. 

26'O musu gee dua ma du-du'uruoka 
wasotumu ge'ena la 'o songene. 

27:0 Buku 'Itebi-tebinoka 'isilefoku 
konee, "Ma Jo'oungu ma Dutu 
wadiaiokau 'o sagala moi-moi 'ikoki'isene 
'unaka." 'Iwaitokau ma ngale 'o sagala 
moi-moi ge'ena ma dodaka dau ko de 
ma Jo'oungu ma Dutuwa ma sirete, gee 
wadiai 'o sagala moi-moi 'ikoki'isene ma 
Kristusoka. 

28 Ma gedagee 'iodumu ge'ena 
'ikoki'isene ma Kristus 'awi paretaka de 

'una ma sirete ge'ena la ma Jo'oungu 
ma Dutu 'awi Ngowaka, 'asa wo'isene 
ma Jo'oungu ma Dutuka gee wadiaiokau 
'o sagala moi-moi 'ikoki'isene ma 
Kristusika. So ma Jo'oungu ma Dutu ma 
sirete 'asa wapareta 'o sagala moi-moi. 

29 Nako 'o nyawa yosonge-songenokau 
dua koyakisiwangowau, ge'ena ma 
faedaa koi'iwa 'o nyawa yaki'osiki ma 
ngale 'o nyawa yosonge-songenokau. 
Nako ma gou-goungu 'o nyawa yosonge- 
songenokau dua koyakisiwangowau, 
'ido'oa so 'ona yaki'osikosi? 

30 De mita 'ido'oa so ngomi miomau 
miodaari 'o bahaya 'o 'orasi 'isinoi-noimi? 

31 'Esa moi riaka dodoto ka 'o ngo-ngaku 
moi! 'O wange 'isinoi-noimi 'o bahaya 
'idutuku so 'imau katosongene. Ne'ena 
tosidemo tosigou-gounguku sababu 'ai 
singina 'iamoko de to ngini 'ania 'ahu 
ma ngale ngini niongakuokau ma Kristus 
Yesusika, to ngone nanga Jou. 

32 Nako ge'ena duga ka 'o nyawa ma 
di-dibangino, ge'ena ma faedaa ka ma 
eta ma koi'iwa ngoi tomariwo matero 
ka 'o haewani 'iti-tingkai todaari ne'ena 
'o Efesus ma kotaka dau. Nako ma 
goungu 'o nyawa yosonge-songenokau 

dua koyakisimomikuawau, ge'ena 
yaowa pamoteke 'o dolabololo neda: 
"Nou ngone po'odomo de po'okere de 
pomasa-sanangi, sababu ngorumika dua 
ma rai posongenou." 

33'Uwa niomaha-mahaka 'o nyawa 
nisihaga! Niogiamanai de 'o nyawa gee 
manga di-diai 'ito-torou, dua 'asa nia 
di-diai 'itorou. 

34 Niomangali ma 'orasi ne'ena, de 'uwa 
niosowonoli. Yadaene tanu ngini salingou 
nimaeke, 'ato nginoka naga munuka 
kowinakowasi ma Jo'oungu ma Dutu. 

35 Poilia naga munuka yosano, 

"Kokia 'o nyawa yosonge-songenokau 
yakisiwangoli? De nanga roese kokia ma 
jako gee 'inasiwangodeli?" 

36 De niohaga-hagaka! Nako nia 
fini niotuduku la ma fini ge'ena 
koisongenuawasi 'isira, ge'ena dua 
koigo'oowa. 

37 De ma fini gee niatudu-tuduuku 
ge'ena dua kage'ena duga ma doda, so 
ko gee ma go'oo 'ila-laagomuwa. 

38 Ma Jo'oungu ma Dutu ma sirete 'asa 
wokula 'o fini kage'ena to 'ena ma lugo 
gee moteke 'una wamakeka yaowa ma 
ngale 'o joro ge'ena. Ma ngale 'o fini ma 

'iniki 'isinoimi, ma Jo'oungu ma Dutu 
wokula to 'ena ma lugo moi-moi. 

3910 sagala 'i'ahu-'ahu koiodumuwa 
'imatero. Ngone 'o nyawa nanga roese 
ka 'o lugo moi, 'o haewani 'o dudungoka 
ma roese 'iregu; 'o namoro mita ma lugo 
'ireguoli, de 'o naoko mita ma roese ma 
lugo 'ireguoli. 

40 Koge'enali mita 'okia sonaa 'o 
diwangoka de 'o duniaka. 'O diwangoka 
ma kia sonaa to 'ena ma sure moi-moi, 
de 'o duniaka ma sagala moi-moi 
koge'enali mita. 

41'O wange ma ako ma sure 'imakaregu 
de 'o mede ma sure. 'O sagala ngoma 
mita to 'ena ma sure moioli. De 
'o sagala ngomau ge'ena moi-moi 
'imakaregu-regu ma sure. 

42 Koge'enali dua 'o nyawa yosonge- 
songenokau yakisiwangodeli. 'O roese 
gee yapo-po'osuku ge'ena kaiwederoka, 
ma 'o roese gee ma Jo'oungu ma Dutu 
wosimomikieu ge'ena koito-torouwau. 

43 Gee ngone 'o nyawa posongenuku 
de nanga roese yapo'osuku, nanga 
roese yapo-po'osuku ge'ena koisurewa 
de koikuatuwa. Ma gee ma 'orasi ma 

Jo'oungu ma Dutu wosiwangodeli, 'ena 
ge'ena 'isure de 'ikuata. 

44 Ma 'orasi nanga roese ge'ena 
yapo'osuku, nanga roese ge'ena ka 
biasa, ma gee ma Jo'oungu ma Dutu 
wonasiwangodeu, nanga roese ge'ena 
ma sungiou 'o sorogaano. De ma 'ena'oO 
roese gee 'o sorogaano, mita de ma 'ena 
'o roese biasa. 

4> Naga 'o Buku 'Itebi-tebinoka 'isilefoku 
konee, "'O nyawa ma di-disiraka ge'ena 
la 'o Adam, 'una ma Jo'oungu ma Dutu wi 
ngomasa wisi'ahu." Ma 'o Adam gee ma 
du-du'uruoka ge'ena la ma Kristus, 'unau 
ge'ena 'o Ngomasa gee 'inasi'ahu-'ahu. 

46 Gee 'iboa 'isirano ge'ena ka 'o 
roese biasa ko 'o sorogaanowa. Gee 'o 
sorogaano ge'ena 'iboa 'itu'uru. 

47:0 Adam ma di-disiraka wisidadi 'o 
tonakino, ma 'o Adam ma du'uru ge'ena 
wi 'asali 'o sorogaano. 

48'O dunia ne'ena ma nyawa-nyawa 
ge'ena 'isoka 'o Adam ma di-disiraka 
gee wisidadi 'o tonakino, ma 'o sorogaa 
ma nyawa-nyawa ge'ena 'isoka gee 
woboa-boa 'o sorogaano. 

49 Kaimatero de ngone ma 'orasi ne'ena 
ge'ena 'isoka 'o Adam gee wisidadi 'o 

tonakino, so dua ngone 'asa podadi 
'isoka 'una gee woboa 'o sorogaano. 

>0 'Esa moi riaka dodoto! To ngoi 'ai 
dumutu ge'ena la 'o roese gee 'isidadi 
'o 'aunu de 'o akemino, koidadiwa 
'iwosanga ma Jo'oungu ma Dutu 'awi 
Dunia ma Sungioka. De 'o roese gee 
kaisonge-songene ge'ena koikakaliwa. 

>l Niosi-singina 'okia naga gee 'o nyawa 
koyanako-nakowasi ne'ena: Ngone 'asa 
kopoodumuwa posongene, ma ngone 
poodumu 'asa pongali. 

>2 Ma ge'ena 'asa 'idadi kayasorogano, 
ma 'orasi 'o torompet yauwaka ma 
du-du'uruoka. Sababu gee 'o torompet 
'itemo ge'ena, 'O nyawa-nyawa 'asa 
yakisimomiki de manga roese 'ika-kakali, 
de ngone poodumu 'asa 'inangali. 

>3 Nanga roese gee kaisongenoka, 
salingou 'isitagali de 'o roese gee 
koisonge-songenuwau, de 'o roese gee 
'o duniano, salingou 'isitagali de 'o roese 
'o sorogaano. 

»4 Nako 'o roese gee kaisongenoka 
'isitagaliokau de gee koisonge- 
songenuwa, de 'o roese 'o duniano 
'isitagaliokau de 'o roese 'o sorogaano, 
ma 'orasi ge'ena 'asa de 'idadi 'okia naga 

gee 'isilefokau 'o Buku 'Itebi-tebinoka 
konee, ''O songene ma Jo'oungu 

ma Dutu waisangokau ma ngale 
walakuokau!" 

>> "Ee songene, ngona konolakuwau, 
'ani guata ma ngale 'o nyawa 
nosisangisara ge'ena koi'iwau!" 

>6'O songene ma guata ma ngale 'o 
nyawa 'isisangisara ge'ena ma titi 'o 
sowono. De 'o sowono ma pareta 'isidagi 
ma ngekomo 'o besesongo gee 'o Musa 
wositota-totara. 

>/ Ma po'amalaha ma Jo'oungu ma 
Dutuka, sababu 'unau so ngone 
palakuokau 'o sowono de 'o songene 
ma ngekomo ma Yesus Kristus to ngone 
nanga Jou! 

28 Ma sababu ge'ena 'Esa moi tinisiboso- 
bosono, tanu ngini tatapu niokua-kuata. 
'Uwa niomaogoro niomanarama 
niosigou-gounguku ma Jou 'awi 
manarama, sababu ngini nianakokau 
nako ngini nimarimoi de ma Jou 'ania 
manarama ge'ena dua koiparacumawa. 

1 Ma ngale 'o pipi gee niomau 

1 6 niakisiriwo 'o nyawa yongaku- 

ngaku, ngoi toga'asoko niamoteke 'isoka 

gee tosidemo-demokau 'o Galatiaka ma 
jamati 'isinoimika. 

20 'Ahadi ma wange 'isinoi-noimi, ngini 
salingou niatingaka 'o pipi, moi-moi 
moteke kokia naga nimadamake. 
Niadaotika ma pipi ge'ena sigado toboa, 
la ma 'orasi ge'ena koiparaluuwau 
niolomu. 

3 Dua nako ngoi to-totarikau, ngoi 
'asa takisuloko 'o nyawa-nyawa gee 
ngini niamaoku 'idadioka. Ngoi 'asa 
tokula 'onaka 'o pipi gee 'o jamati 
niakisiriwo-riwo ge'ena de ma suratioka, 
la 'ona ya'asa 'o Yerusalemuka. 

#De nako niamakeku yaowa ngoi mita 
totagi de de 'ona, ge'ena ngoi mita 'asa 
totagi. 

> Ngoi 'asa taika nginika ma 'isira 'o 
Makedoniakasi totagi, sababu ngoi 'ai 
singinaka ge'enaka taboa. 

6 Poilia ngoi dua 'idadi tomanoa tai-taiti 
de de ngini, poilia ma do'ingo 'o 'alo ma 
'orasi. Ge'enaka de ngini 'idadi niriwo 
ngoi ma ngale tosigila 'ai do-dagi 'o ngii 
'iregukali. 

7 Ngoi tooluku taika nginika duga 
katotuluka. Nako ma Jou wosidabi, ngoi 

tomau tomanoa de de ngini ma eta 'O 
do'ingo. 

8 Ngoi tomanoa ne'ena 'o Efesus ma 
kotaka, sigado ma 'orasi 'o Yahudioka 
manga gutuku ma ngodomo gee 
yosironga 'o Pentakosta ma Wange. 

Sababu ne'enaka dau ge'ena kaidadi 
tadiai 'o manarama de ma fa-faedaa, 
ngaro naga manga gudai yakatatoko. 

10 Nako 'o Timotius woboa, tanu 
winidawongo niosidi-diai la 'una 'idadi 
womanoa nginioka de kowododatowa, 
sababu 'una mita womanarama ma ngale 
ma Jou wi manarama 'isoka ngoioli. 

il Uwa sigado naga munuka 
kowibaragunawa. Ma tanu winiriwo la 
'una 'idadi 'awi do-dagi wosigila wolio 
ngoino kawosa-sanangi, sababu ngoi 
de mita nanga 'esa moi 'iregu-regu 
miodamaa 'awi bo-boa. 

12 Nanga 'esa moi 'o Apolos, ma muruou 
naga towibaja 'ato 'una de nanga 'esa 
moi 'iregu-regu yaika nginika. Ma 'una 
wamaoku koyadaenuawasi ka kone'ena 
de wotagi. Ma nako dua de wi 'orasioka, 
'una 'asa woboa. 

13 Ngini salingou niomasitiari de nia 
ngo-ngaku 'uwa 'igiwi 'ania 'ahu ma 

sigoronaka. Salingou niomo-moroini 
niomanarama de nimakua-kuata. 

14 'Todumu gee niadi-diai, ge'ena 
salingou niodiai de 'o dora. 

15 Ngini ma rai niakinakokau 'o Stefanus 
de 'awi woa ma dodaku, 'ona 'isira 
yongaku ma Kristusika 'o Akhaya 
ma daeraaka. 'Ona yosidemogaroku 
yomanarama ma ngale yakileleani ma 
Jo'oungu ma Dutu 'awi 'umati. 

16 Ngoi toga'asoko tosidemogaroku la 
ngini niakidomoteke 'ona, de 'o nyawa- 
nyawa gee yomasida-damanarama de 
yomasideleleani. 

17 Ngoi tomorene 'o Stefanus de 'o 
Fortunatus de 'o Akhaikus manga 
bo-boa. 'Ona ge'ena 'isoka to ngini nia 
dagali ma ngale ngini koni'iwa ma 'ona 
posironga 'iriwoka. 

18'Ona yadiaiokau 'ai singina 'imorene, 
'isoka yodiaiokau nginikali. 'O nyawa- 
nyawa koge'ena, ge'ena salingou 
niakibaraguna. 

19'Ọ sagala jamati 'o Asiaka manga 
tabea yosidingoto nginika. 'O Akwila 
de ngo Priskila de 'o jamati gee 
yomalomu-lomuno to 'ona manga woaka 

mita manga tabea yosidingoto de manga 
singina ma gou-goungu. 

20 Nanga 'esa moi nongoka dau 
yoodumu manga tabea yosidingoto 
nginika. Nimakatabea moi de moi de 
nimasikamara'ai 'isoka 'o 'esa moi ma 
ngale ka 'o ngo-ngaku moi. 

21 Ngoi taganapu ne'enaka, 'o tabea 
gee ngoi ma sirete tolefo: Ngoi 'o Paulus, 
tinitabea! 

2210 nyawa gee kowidorawa ma Jou, 
madaka la 'o gorosau yamake! Maranata, 
ngone tanu, "Mia Jou tanu noboa!" 

23 Tanu ma Jou Yesus winikula 'o co-catu 
nginika 'Esa moi. 

24 Tinidora ngini 'Esa moi nioodumu gee 
nimarimoi de ma Kristus Yesus. Ngoi 'o 
Paulus, tinitabea! 


2 Korintus 


1 'Esa moi riaka dodoto ma Jo'oungu 
ma Dutu 'awi jamati 'o Korintus 
ma kotaka, de 'awi 'umati 'iodumu 
'o Akhaya ma daeraaka gee nio'ahu 
moteke ma Jo'oungu ma Dutu 'awi mau. 
Ngoi 'o Paulus ma Jou Yesus Kristus 
'awi su-suloko gee woiiriki moteke ma 
Jo'oungu ma Dutu 'awi mau, ngoi de 
nanga 'esa moi 'o Timotius, 

2 mioga'asoko la tanu ma Jo'oungu 
ma Dutu de ma Kristus Yesus nikula 'o 
co-catu de 'o sanangi. 

3 Nou ngone powisiarene ma Jo'oungu 
ma Dutu nanga Jou Yesus Kristus 'awi 
Dea. 'Una 'o Dea gee 'awi singina 
posironga 'isureka, de 'unau ge'ena 'o 
nyawa nanga singina wosikua-kuata. 

4'Una wosikuata to ngomi 'amia singina 
gee ngomi 'o sangisara ma sigoronaka, la 
de 'o singina ma guata gee miamakeno 
ma Jo'oungu ma Dutuoka, ngomi mita 
'idadi miakisikuata 'o nyawa 'iodumu gee 
'o sangisara ma sigoronaka. 

>'O sagala sangisara gee ma Kristus 
widutu-dutuku, ngomi mita 'o gudaiou 
midutuku sababu mimarimoi de de 'una. 
De ma ngekomo mimarimoi de de 'una 
mita, ma Jo'oungu ma Dutu miriwo mia 
singina posironga wosikuatoka. 

6 Ngomi miosangisara, ge'ena ma 
dumutu to ngini nia singina 'isikuata, de 
ma ngale to ngini nia laha. To ngomi mia 
singina ma Jo'oungu ma Dutu wosikuata, 
la ngomi mita minisikuata so ngini 'idadi 
nia'akunu naga 'o sagala sangisaraka 
'isoka gee ngomi midutu-dutukokau 
mita. 

7 Ma ngale ngini 'Esa moi, ngomi tatapu 
miningaku 'ato ngini niotongosono. 
Sababu ngaro ngini mita niosangisarakau 
de de ngomi sababu pomarimoi de ma 
Kristus, ma ngini mita ma rai nia singina 
'isikuata de de ngomi. 

8'Esa moi riaka dodoto! Ngomi miomau 
ngini nianako 'o sangisara gee ngomi 
midutuku 'o Asia ma daeraaka. 'O 
sangisara gee ngomi miamoku-moku, 
ge'ena kaifoloi 'itubuso, so ngomi 
komiomanganonuawau 'ato mio'ahuosi. 

?Ngomi miamao 'isoka kogee 
midubutusokau mihukumu miso- 

songene. Duga koge'ena 'idadi la ngomi 
'uwa mimasidutuku ka to ngomi ma 
sirete mia guatika. Ma 'ena ma Jo'oungu 
ma Dutuka gee wosimomi-momiki 'o 
nyawa yosonge-songene. 

10 'Unau ge'ena misipidilokau ngomi 'o 
bahaya ma amokoka, de 'unau mita 'asa 
misilaha ngomi 'o 'orasi ma du'uruoka. 
Sababu 'unakau ngomi mimasinganono, 

11 'ato 'una 'asa misipidiloli 'o bahayaka 
sababu ngini niolahidoa, so ma Jo'oungu 
ma Dutu 'asa misipidiloli 'o bahayaka. 
Ma Jo'oungu ma Dutu mikula 'o co-catu 
ngomino ge'ena sababu ngini niolahidoa, 
de ma sababu ge'ena 'o nyawa manga 
gudai 'asa yo'amalaha ma Jo'oungu ma 
Dutuka. 

12 Ngomi miomorene de mionako 'itiai, 
sababu to ngomiou ma sirete 'amia 
singina ma dodaka mianakokau 'amia 
'ahu 'o duniaka ne'ena. 'Ifoloiosi ge'ena 
la 'amia gokoie de mia gogeruku nginika 
'Esa moi miadiaiokau de mia singina 
'itebi-tebini. Ngomi miadiai ge'ena, ko de 
'o nyawawa ma barija, ma de 'o singina 
ma sure ma Jo'oungu ma Dutuno. 

13 Gee tatuli-tulisuku 'ai suratioka 
nginika, ge'ena duga ka gee 'okia naga 

ngini 'idadi niabaca de niasahe. Ne'ena 
ngini kominisahe 'itiaiwasi ngomino, 
ma ngoi toga'asoko ngini dua 'asa ma 
gou-goungu minisahe ngomi. La dua 
gee ma 'orasi ma Jou Yesus woboali, 
ngini 'asa nia singina 'imorene sababu 
ngomi, 'isoka ngomioli mita mia singina 
'Imorene sababu ngini. 

14(1:13) 

15 Sababu ge'enau tanako so ma rai ma 
di-disiraka ngoi 'ai singinaka tinidoboa 
nginika ma modidi la ngini niamake 'o 
co-catu ma modidi. 

16 Ngoi 'ai singinaka taika nginika gee 
totagi 'o Makedoniaka, de gee tolio de 
totuluoli, la ngini 'idadi niriwo togila-gila 
'o Yudeaka. 

17 Ma 'ai singinaka tadiai koge'ena 
gee tangaliokau; duga ge'ena ko ma 
ngalewa 'ato 'ai di-dibangi koiriiduwa. 
Gee ma 'orasi tatiba-tibangi tomau tadiai 
koge'ena, ge'ena 'uwa niongose 'ato ka 
to ngoi ma sirete 'ai mau so tongose 
'ato, "Koge'enau" ma de tongose 'ato, 
"Koge'enawa" so bika ge'ena ma ngale 
'ai di-dibangi koiriiduwa? 

18 Ma sakisii ma Jo'oungu ma Dutu 
gee powingaku-ngaku, 'ai jaji nginika 

ge'ena koposirongawa "Koge'enau" de 
"Koge'enawa" kage'ena ma 'orasi. 

19 Sababu ma Yesus Kristus, ma 
Jo'oungu ma Dutu wi Ngowaka 
gee ngoi, 'o Silas, de 'o Timotius 
miositota-totarokau 'awi habari nginika, 
'una ge'ena 'awi dibangi koingali- 
ngaliwa. 'Una koidadiwa wongose 'ato, 
"Koge'enau" de ka ma 'orasi ge'ena de 
wongose mita, "Koge'enawa". Ma gee 
wongose 'ato, "Koge'enau" ge'ena ma 
ngale ma Jo'oungu ma Dutuno. 

20 Sababu ma ngekomo ma Yesus 
Kristus, ma Jo'oungu ma Dutu 
wongosekau, "Koge'enau" 'awi jaji 
'iodumoka, ma ngale 'awi jaji ge'ena 
'itotomokau ma ngekomo 'o Yesus. Ma 
titi ge'enau so ngone potesongo “Amin! 
Koge'enau" ma Jo'oungu ma Dutuka 
sababu pomarimoi de ma Yesus Kristus. 
De ge'enau so ma Jo'oungu ma Dutu 
wisiarene. 

21 Ma Jo'oungu ma Dutu ma sirete 
wodiai ngomi de ngini pokua-kuata 
pomarimoi de ma Kristus Yesus, 'unau 
mita wonairiki ma ngale powileleani ka 
'una duga. 

22 Ma ngale ge'enau ma Jo'oungu ma 
Dutu wositatapuokau ngone podadi 
to 'una 'awi rongamoi de wokula 'awi 
Ngomasa 'Itebi-tebini nanga singinaka 
'imadadi nanga singina nganono 'ato 'una 
'asa wonakula 'iodumu gee wojajiokau. 

23 Ngoi koidadiwasi totagi 'o Korintusika, 
sababu ngoi tooluku todiai 'ania singina 
'isusa, ge'ena 'ai sakisii ma Jo'oungu ma 
Dutu. Sababu 'una wanako 'ai singina 
ma dodaka. 

24 Ngoi kotomasuka-sukawa de 
kotiniparetawa ma ngale 'okia naga 
niadiai 'ania ngo-ngakuoka. Ngoi duga 
katomau pomasidamanarama de de 
ngini la ngini 'ifoloiosi niosanangi ngano 
ngini niongaku ma sala ma Yesus 
Kristusika. 

2 1 Sababu ge'ena ngoi 'ai singinaka 

dua kotaikawau nginika nako la taika 
de ka nia singina tasusa. 

2Sababu nako nia singina tasusakau, 
ge'ena komoiwau 'ai singina yosikuata, 
ngano tomanganono ka ngini duga gee 
nia singina tasusakau 'idadi 'ai singina 
niosikuata. 

3 Ge'enau so ngoi tinidusuratiokau 
nginika. Ngoi tooluku toboa nginika 

de 'ai singina niasusa, 'ena momongo 
nginiou salingou 'ai Singina niosisanangi. 
Sababu ngoi tanako, nako ngoli 'ai 
singina 'imorene, ge'ena ngini 'Esa moi 
nioodumu niomorene mita. 

4 Ngoi tolefo 'o surati gee tosidingo- 
dingoto nginika, 'ena 'ai singina 'isusa ma 
de 'itubuso, de 'ai kongoro kaipoau. To 
ngoi 'ai dumutu ge'ena ko nia singinawa 
tosisusa, ma 'ena tomau niasahe 'ato 
ngoi posironga tinisibosonoka. 

> Nako naga nginioka moi yodadi 
sababu 'ai singina 'isusa, ge'ena dau ma 
dodaka nginiosi 'o lo-lomu moi 'ifoloi 
'ania singina 'isusa. Ma ngoi tooluku 
tosimimiti ge'ena. 

6'O nyawa koge'ena yodi-diai ge'ena 
nia gudai nginioka naga niakitawanono 
yaowakau. 

7 Ma 'orasi ne'ena ngini salingou 'uwau 
niosi-singina 'awi sowono, de 'awi 
singina niosikuata la 'una 'uwa kaifoloi 
'awi singina 'isusa sigado 'i'ogu. 

8 Sababu ge'ena ngoi toga'asoko, la 
ngini niosidumutoli 'unaka 'ato ma 
gou-goungu ngini winidora 'una. 

ə Ngoi totulisi 'o surati nginika ne'ena 
ma dumutu la tanako kokia ngini, 

niamoteke bolo ko'uwa 'okia naa gee 
tinibesesongokau ge'ena. 

10 Nako ngini winisipidili 'o nyawa 
gu'una 'awi so-sowono, ge'ena ngoi mita 
'asa towisipidili 'awi so-sowono. Sababu 
'okia naga bato 'awi sowono ge'ena 
ngoi 'asa towisipidili. Nako naga de ma 
'ena salingou towisipidili, ge'ena ngoi 
tawisipidili ma Kristus wi bionoka ma 
ngale to ngini 'o lo-lomu moi 'ania laha. 

11 Ngoi tadiai koge'ena la 'o Tokata ma 
Koana 'uwa 'o 'orasi yamake ma ngale 
'inapareta, sababu ngone panako to 'ena 
ma singina ma mau-mau. 

12 Ma 'orasi ngoi tototarika 'o Troasoka 
'ai dumutu tositotara 'o Habari ma 
Owa ma ngale ma Kristus, ma Jou 
wapelengakau 'ai ngekomo ma ngale 
tomanarama ge'enaka. 

13 Ma ngoi 'ai singina koisanangiwa 
sababu komimakamakewa de nanga 
'esa moi 'o Titus ge'enaka doka. So 
ma rai tomasilo-loa ge'enaka dau ma 
nyawa-nyawaka gee, deika totagi 'o 
Makedoniaka. 

14 Ma po'amalaha ma Jo'oungu ma 
Dutuka! 'Una kaitaurika misi'asa 
ngomi matero kamiomoteke miotagi 'o 

ngekomoko miomore-morene sababu 
ma Kristus 'ifoloi wokuata, ngano gee 
ngomi mio'ahu de de 'una. Ma Jo'oungu 
ma Dutu mipake ngomi la ma Kristus 
'awi habari 'isidagi 'isoka 'o kianikia ma 
bounu yaowa-owa 'itagi kiaka naga bato. 

15 Sababu ngomi ne'ena 'isoka 'o 
manyanyi ma bounu 'isure-sure, gee 
ma Kristus watuuku ma ngale ma 
Jo'oungu ma Dutu widutuuku. Gee 
'O nyawa yootakou 'o bahayaku, 'ona 
ge'ena yamaoku ngomi ne'ena 'isoka 'o 
songene ma bounu gee kopatahanuwa. 
Ma 'o nyawa gee naga yosikaika 'o 
lahaka, 'ona yamaoku ngomi ne'ena 
'isoka 'o kianikia ma bounu yaowa-owa 
gee 'inasi'ahu-'ahu. Komoiwa ya'akunu 
yatotomo 'o manarama ne'ena. 

16 (2:15) 

17 Ngomi 'isoka 'o nyawa yoku-kudaiwa, 
'ona ge'ena 'o habari ma Jo'oungu ma 
Dutuno yadiai ka manga dolabutuou. 
Ma ngomi 'amia dumutu 'itebini. 
Ngomi miomarimoi de ma Kristus de 
ma Jo'oungu ma Dutu wosulokokau 
miositotara 'O habari ge'ena. De 'unau 
ma sirete wamake 'amia manarama. 

1 Ne'ena ge'ena ko ma ngalewa 

'ato ngomi ma sirete mimasiie. De 
komioparaluuwa 'o surati nginino bolo 
nginika gee 'isinyata 'ato 'okia sonaa 
yaowa-owa 'o gudai miadiaiokau, 'isoka 
gee 'o nyawa 'iregu yanonu-nonu. Ngomi 
komiosidumutuwa de komioparaluuwa. 

2 Nginiou ma sirete matero ka 'o 
surati gee 'isinyata 'ato ngomi ne'ena 
miadiaiokau 'okia sonaa yaowa-owa 'o 
gudai, gee mianako 'amia singinaka de 'o 
nyawa 'iodumu 'idadi yanako de yamake 
'ania 'ahuoka. 

3'Ona ma sirete 'idadi yamake 'ato 
ngini ge'ena matero ka 'o surati gee 
ma Kristus wotulisi, gee 'isidingoto 
ma ngekomo ngomi. 'O surati ge'ena 
'isitulisi ko de 'o tintawa, ma 'ena de 
ma Jo'oungu ma Dutu wo'ahu-'ahu wi 
Ngomasa 'Itebi-tebini ma manarama, de 
mita ko 'o teto 'i'alu-'alusukuwa 'isitulisi, 
ma 'ena 'o nyawa ma singinaka. 

4 De 'amia ngo-ngaku 'ikua-kuata 
ma Jo'oungu ma Dutuka ma ngekomo 
mimarimoi de ma Kristus, ngomi 
miomoroini miosidemo ge'ena 'iodumu. 

> Ngomi komiongosewa 'ato ngomi 
mia'akunu miadiai 'o manarama ne'ena, 

ma 'ena ma Jo'oungu ma Dutu ma sirete 
mikulano 'o guata. 

6'Unau so ngomi mia'akunu mileleani 
'una ma ngale miosihabari 'o jaji ma 
sungi, 'o jaji gee ma titi ma Jo'oungu 
ma Dutu wi Ngomasa 'Itebi-tebini gee 
'imanarama 'o nyawa manga singinaka, 
so ko 'o besesonginowa gee 'isilefo- 
lefoku 'o teto 'i'alu-'alusoka. Sababu 
gee 'ilefo-lefoku 'o teto 'i'alu-'alusoka, 
ge'ena koinasi'ahuwa, ma 'o Ngomasa 
'Itebi-tebini ge'ena 'inasi'ahu. 

7 Ma 'orasi 'o besesongo gee koinasi'asa- 
'asawa 'o 'ahu 'ika-kakalika ge'ena 'isilefo 
'o teto 'i'alu-'alusuku, 'ena ma Jo'oungu 
ma Dutu 'awi darangi 'isiwara posironga 
'iletongoka 'o Musa wi bionuku ma ngale 
ma Jo'oungu ma Dutu woboano. 'Awi 
cahaya ge'ena koge'enau ma letongo 
sigado 'o Israeloka koya'akunuwa 
yaungini 'o Musa 'awi bionika, ngaro 
ma 'orasi ge'ena 'o Musa wi bionoka 
ma letongo ge'ena 'ikurueu 'irongo 
ma. Aa, nako yodiai 'o besesongo gee 
koinasi'asa-'asawa 'o 'ahu 'ika-kakalika 
ge'ena ma yositatapu de ma siwara 
koge'ena ma ginitara, 

8 ma raiokau 'ifoloiosi ma cahaya 
'ikinitara ge'ena la gee 'isitatapu 'o 
besesongo ma du'uru gee 'o Ngomasa 
'Itebi-tebinino. 

? Nako 'o besesongo gee ma duanguku 
'o nyawa yakihukumu, ge'ena la 'o jaji 
ma sira, ma koge'ena ma kumati, ma 
raiokau 'o besesongo gee 'isidadi 'o 
nyawa yomarimoioli de ma Jo'oungu ma 
Dutu ge'ena la 'o jaji ma sungi 'ifoloi 
'Ikumati. 

10 'Idadi pongose 'ato 'okia naga gee ma 
sira 'iku-kumati, ge'ena ma 'orasi ne'ena 
koikumatiwau sababu 'o besesongo ma 
sungi 'ifoloi 'ikumati. 

110) besesongo ma sira gee koikakaliwa 
ma de ma kumatioka, ge'ena ma rai 
'o jaji ma sungi 'ifoloiosi ma kumati 
'lamoko sababu 'ena 'ika-kakali. 

12 Sababu ngomi miongano-nganonou 
'o jaji ma sungi ge'ena 'ika-kakali, so 
ngomi miomo-moroini miositotara 'o 
Habari ma Owa. 

13 Ngomi 'iso ko 'o Musawa gee wi biono 
waluunuku de 'o lu-luunu, la 'o Israeloka 
'uwa yamake ma Jou wi karamati ma 
darangi, gee rekeni 'iisangoka 'o Musa 
'awi bionoka. 

14 Ma 'una salingou wodiai koge'ena 
sababu to 'ona manga singina 'i'opini. De 
'ona koyasahewasi 'o Besesongo 'o Musa 
wi bukuoka sababu sigado ne'ena to 'ona 
manga singina koipelengawasi. 'Okia 
naga gee yatatoko manga di-dibangi 
ge'ena 'idadi 'ipelenga, nako la yongaku 
de yomarimoi de ma Kristus. 

15 Ma 'orasi ne'ena mita, nako 'ona 
yabaca 'o Musa wi buku, 'ona manga 
singina koipelengawasi, matero ka 'o 
lu-luunu ge'ena kayatamunosi to 'ona 
manga di-dibangi. 

16 Ma nako moi yomaogoro 'o sowono 
yodiai de yolio ma Jouka, ge'ena manga 
di-dibangi 'asa 'ipelenga matero ka 'o 
lu-luunu 'i'aikokau. 

17 Sababu ma Jou ge'ena la 'o 
Ngomasa. De kiaka naga 'awi Ngomasa 
'imanarama, 'o nyawa gee 'isoka 
'inapusuika 'asa 'inasipidili. 

18 Ma 'orasi ne'ena ngone poodumu 
matero ka nanga biono ma lu-luunu 
'i'aikokau so kapamake ma Jou 'awi 
kumati, de posidumutu ma Jou Yesus 
'awi kumati ge'ena nanga 'ahuoka. 

De sababu ge'ena ngone kaitaurikau 
'inangali podadi 'isoka 'una. Gee 'ito'ingo 

monga de kaifoloi monga posidumutu 
ma Jou 'awi kumati. 'O kumati ge'ena 
ma Jou 'awi Ngomasa 'Itebi-tebinino. 
4 1 Ngomi mia'ao 'o manarama ne'ena 

sababu ma Jo'oungu ma Dutu wi 
singina ma sure. Sababu ge'ena ngomi 
'amia singina koi'oguwa. 

2 Ngomi komiodiaiwa 'o manarama 
gee 'inasimae-maeke. Ngomi miooluku 
miosiliba bolo miakapulutu ma 
Jo'oungu ma Dutu 'awi demo, ma 'ena 
miosidumutu gee yadae-daene. Sababu 
ge'ena ma Jo'oungu ma Dutu wi bionoka 
ngomi miomau 'o nyawa 'iodumu milega 
ma diai yosidi-diai manga singinaka. 

3 Nako 'o Habari ma Owa gee miositota- 
totara ge'ena mita koyasahewasi, ge'ena 
koyasahewa duga ka 'o nyawa gee naga 
yosikaika 'o bahayaka. 

4'O Tokata ma Koana gee yaparetano 
'o dunia ne'ena, yatamunu 'o nyawa- 
nyawa gee koyongaku-ngakuwa manga 
di-dibangi. 'Enau yakikatatoko la 'ona 
koyamakewa 'o siwara gee 'o Habari 
ma Owano ma ngale ma Kristus 'awi 
kumati, ge'ena la ma Jo'oungu ma Dutu 
wi dulada. 

>'O habari gee miositota-totara, ge'ena 
ko ngomiwa ma sirete mimasihabari. 
'O habari ge'ena ma ngale ma Yesus 
Kristus, 'una ge'ena la ma Jou, de ngomi 
ne'ena minileleani ngini sababu 'una. 

6Ma Jo'oungu ma Dutu ma sira 
wongosekau, "'O darusino 'ibaoro 'o 
darangi." Ma Jo'oungu ma Dutu gu'unau 
mita gee wosibaoro 'o darangi ge'ena to 
ngone nanga singinaka, la nanga singina 
'ikinitara ma ngale pasahe ma Jo'oungu 
ma Dutu 'awi kumati gee 'iletongo ma 
Kristus wi bionoka. 

7 Ma 'o Habari ma Owa ma ngale ma 
Kristus ge'ena la 'o harataa 'isure-sure 
ma Jo'oungu ma Dutuno gee ngomi 
mia'asa-'asa, ngomi gee mia roese gee 
koikua-kuatuwa ma 'asali 'o tonakino 
ne'ena. Ma ngekomo ge'enau 'iwai-waiti 
monga 'ato 'o kuasa ma amoko ge'ena 
naga ma Jo'oungu ma Dutuoka so ko 
ngomiokawa. 

8 Ngomi misikasangisara kiano naga 
bato, ma ngomi komisidebe'etoruwa. 
Ngomi komiosikanakowau 'okia salingou 
miadiai ma mia singina koi'oguwa. 

9? Manga gudai mihalebiru, duga ma 
Jo'oungu ma Dutu koma'iwa misimadaka 

ka ngomioka. De ngaro do'oaka ngomi 
mipesana sigado miosidu-duruba, ma 
komiosongenuwa. 

10 Ngomi kaitaurika miamaoku 
miosongenou 'isoka 'o Yesus, la 'iwaiti 
'ato 'o Yesus wo'ahu ngomioka. 

11 Ngomi kamio'ahu-'ahuosi ne'ena, 
kaitaurika yomau kamito'oma sababu 
'o Yesus mimoteke, la ma ngekomo 
ge'enau, 'o nyawa 'asa yamake 'ato 'O 
Yesus wo'ahu ngomioka gee mia roese 
koika-kakaliokawa ne'ena. 

12 Sọ ngaro naga yosikanonu-nonu 
yomau miso-songene, ma ma duanguku 
ngini niamake 'o laha. 

13'0 Buku 'Itebi-tebinoka naga 'ingose 
konee, "Ngoi towingaku ma Jo'oungu 
ma Dutu, sababu ge'ena ngoi tobi- 
bicara." Koge'enali mita ngomi, ngomi 
miobi-bicara sababu miongaku. 

14 Ngomi miongaku ma Jo'oungu ma 
Dutu gee wisimomikokau ma Jou Yesus, 
'una 'asa misimomikoli ngomi la mio'ahu 
de 'o Yesus, de wonakoki'asa 'awi 
bionika. 

15 'Todumu ge'ena ma ngale to ngini 
nia laha. De gee 'o nyawa manga 
gudai yamake ma Jo'oungu ma Dutu 

'awi singina ma sure, de kaikudai 
monga manga 'amalaha yositedene ma 
Jo'oungu ma Dutuka. De koge'enau so 
ma Jo'oungu ma Dutu wisiarene. 

16 Ma sababu ge'enau so ngomi mia 
singina koi'oguwa. Ngaro ngomi mia 
roese kaisiika monga 'ibolohi, ma 
mia ngo-ngaku ma Jo'oungu ma Dutu 
wosikuata 'o wange 'isinoi-noimi. 

17 De dua ma du'uruku posironga 
miosanangioka de posironga 
miokumatioka kaisi'ado-'adonika, 
so 'o sangisara 'itu-tubuso ne'ena 
ma miamaoku rekeni koitubusowa. 'O 
sanangi de 'o kumati ge'ena 'ifoloiosi 
'iamoko nako posikatero de 'o sangisara 
ge'ena. 

18 Ngomi komiakalesanguwa 'o susa 
de 'o sangisara gee pamake-make 'o 
duniaka ne'ena, ma 'ena 'o sanangi 
gee ne'ena kopamake-makewasi. 'O 
susa de 'o sangisara ge'ena koikakaliwa 
ma 'o sanangi ge'ena koge'enau 
kaisi'ado-'adonika. 

1 Sababu to ngone nanga roese 

5 ge'ena matero ka nanga woa 'o 
duniaka. Ngomi mianakokau nako nanga 
woa 'o duniaka ge'ena 'ipiakoro ma 

ngale posongene, ma Jo'oungu ma Dutu 
'asa wadua-duanga to ngone nanga 
roese ma sungi 'o sorogaaka gee ma 
Jo'oungu ma Dutu ma sirete wodiai de 
koito-torouwau. 

2 Nanga roese ma sigoronaka ma 'orasi 
ne'ena ngone pokatudunu sababu ngone 
poduaka ma sala po'ahu de nanga roese 
ma sungi 'o sorogaaka matero ka nanga 
baju ma sungi pomasinoa. 

3 Ge'enau so dua ngone po'ahuoli de 
nanga roese ma sungi. 

4Ma goungu ma 'orasi ngone 
kapo'ahuosi de nanga roese 'o duniano, 
ngone pokakulurusi sababu posangisara 
ma sala. Ngone kopomauwa 'ato 
posongenikau la pamada nanga roese 
ne'ena ma ngano ngone pomau pamake 
nanga roese gee 'o sorogaano, la 
nanga roese gee dua 'asa kaisongenoka 
'isitagali de 'o roese gee koisonge- 
songenuawa. 

> Ma Jo'oungu ma Dutuou ma sirete 
wonadua-duangou ma ngale po'ahu 
de nanga roese ma sungi ge'ena, de 
'unau wonakula 'o Ngomasa 'Itebi-tebini 
'imadadi 'o no-nako 'ato ge'ena 'iodumu 
wonakula. 

6 Sababu ge'ena ngomi tatapu 'ami 
singina koi'oguwa. Ngomi mianako 
ma 'orasi ngomi kamio'ahuosi 'amia 
roese ma sigoronaka ne'ena, ngomi 
miamao 'ena 'o gurutika 'o woa gee dua 
midogogere de ma Jou ge'ena la 'o roese 
ma sungi. 

7 Ngano ngomi komio'ahuwa moteke 
'okia naa gee pamake-make, ma mio'ahu 
ge'ena ma titi mia ngo-ngaku ma 
Kristusika. 

8 Ge'enau so to ngomi mia singina 
'itongosono. Ngomi 'ifoloi mioduaka 
miosongene la mimasimada 'amia 
roesoka ne'ena, la 'idadi miogogere de 
ma Jou. 

?Sababu ge'ena ngomi miomariwo 
ma sala ma ngale 'o Yesus 'awi singina 
miosisanangi, ma 'orasi ngomi mio'ahu 
ka de mia roese 'o dunianosi bolo 
mio'ahu de mia roese ma sungiou de ma 
Jou. 

10 Sababu ma raiokau ngone poodumu 
'asa 'inalega ma diai ma Kristus 'awi 
bionoka, de ngone moi-moi 'asa 
pomadamake moteke nanga di-diai 
'o duniaka ne'ena, yaowa-owa bolo 
'ito-torou. 

11 Ge'enau ma sababu so mianako 
'okia ma dumutu powihoromati ma Jou. 
Ge'enau so ngomi mimariwo miakisisahe 
'o Habari ma Owa 'o nyawaka. Ma 
Jo'oungu ma Dutu wanako 'itiai mia 
singina ma dodaka de ngomi miomau 
ngini mita mininako 'itiai mia singina ma 
dodaka. 

12 De ne'ena ngomi komiakaranawa 
minisiarene. Ngomi duga kamiomau 
miokula naneda moi yaowa-owa la 
minidomorene ngomino, la nianako kokia 
salingou ngini niakidaari 'o nyawa gee 
yosilamo-lamo ka 'okia naga gee duga 
ka ma dudunino pamakeka 'isure so ko 
'o singinawa ma sure. 

13 Nako ngomi 'amia manaramoka 
minimakeno 'isoka mitogosangukou, 
ge'ena sababu mileleani ma Jo'oungu ma 
Dutu. De nako minimakeno mia singina 
'itiai, ge'ena ma ngale miniriwo ngini. 

14 Ngomi miparetano ma Kristus 
'awi dora. Ngomi mianako 'unau 
wosongenokau ma ngale 'o nyawa 
''odumu nanga laha ge'ena ma ngale 
ngone poodumu posongenokau ge'ena la 
nanga 'ahu ma sira pamadakau. 

15 Ma Kristus wosongene ma ngale 
watuusu 'o nyawa 'iodumu, la ngone 
poodumu gee padawo-dawongo 'o 
'ahu ma sungi, ngone po'ahu ko to 
ngonewau ma sirete nanga mau, ma 
'ena to ma Kristus gee wosongenokau de 
wisimomikokali sababu to ngone nanga 
laha. 

16 Sababu ge'ena ngomi komiakilega 
ma diaiwau 'o nyawa moteke ka 'o nyawa 
'o duniaka ma di-dibangi. Ma sira ngomi 
milega ma diaiokau ma Kristus moteke 
'o nyawa ma di-dibangi, ma ne'ena 
ko'uwau. 

170 nyawa gee yomarimoiokau de ma 
Kristus, ma gou-goungu 'ona manga 
singina ma sungiou. Manga 'ahu ma sira 
ma 'orasi koyongakuwasi 'o Yesusika 
ge'ena koi'iwau so ma du'uru de ma 
'enau. 

18 Ge'ena 'iodumu ma Jo'oungu ma 
Dutu wamanarama. Ma ngekomo ma 
Kristus ma Jo'oungu ma Dutu wodiai 
ngone pomarimoioli de de 'una. De 
wonakula 'o manarama la 'o nyawa 
'iregu-regu ma 'idadi yomarimoioli mita 
de ma Jo'oungu ma Dutu. 

19 Ma ngekomo ma Kristus, ma 
Jo'oungu ma Dutu wodiai ngone 'o 
nyawa pomarimoioli de de 'una, de 
kowosi-singinawau nanga so-sowono. 
De ma Jo'oungu ma Dutu wosulokokau 
ngomino ma ngale miositotara 'o habari 
ge'ena. 

20 So ngomi ne'ena ma Kristus 'awi 
su-suloko. Ma Jo'oungu ma Dutu 'awi 
besesongo wositotara ma ngekomo 
ngomi. De ma Kristus 'awi kuasa, ngomi 
mioga'asoko miosigou-gounguku la ngini 
nimarimoioli de ma Jo'oungu ma Dutu. 

21 Ma Kristus kowosowonuwa duga ma 
Jo'oungu ma Dutu wisimoku to ngone 
nanga sowono, la ngone pomarimoioli de 
ma Jo'oungu ma Dutu sababu po'ahu de 
ma Kristus. 

1 Sababu ngomi 

miomasidamanarama de ma 
Jo'oungu ma Dutu, so ngomi mioga'asoko 
miosigou-gounguku, 'uwa niahalebiru 
ma Jo'oungu ma Dutu 'awi co-catu ma 
ngale 'o laha ge'ena. 

2:0 Buku 'Itebi-tebinoka ma Jo'oungu 
ma Dutu wongose 'ato, "Ma 'orasi 
yadae-daenuku, ngoi tosigisenokau 
'ani lahidoa, de ma 'orasi ya'adono 

ngoi tonisilaha, ngoi toniriwokau." 
Niosi-singina, ma 'orasi ne'enau 'o silaha 
ma 'orasi. Ma 'orasi ne'enau, nisilaha ma 
wange! 

3 Naga 'o sagala moi-moioka, ngomi 
miooluku miodiai 'o nyawa manga singina 
'isiri ngomino, la 'amia manarama 'uwa 
yosisowono. 

4So 'ena naga 'o sagala moi-moioka, 
ngomi miosidumutu 'ato ngomi ne'ena 
ma gou-goungu ma Jo'oungu ma Dutu 
mileleani. Sababu 'o sagala sangisara 
'i'ini-'inioka 'iodumu miamaokau de 
miotongosono. 

>Ngomi misikisaa, mibui. de 'iruahe ma 
ngale miringamo, ngomi miomanarama 
sigado 'amia guata ma rekeni 'ibootoka, 
ma gudai komima'iduwa, mita ma gudai 
mia 'inomo koi'iwa. 

6 De mia singina 'itebi-tebini, mia 
barija, de mia sabari, de mioduaka 'o 
nyawa miakiriwo, ngomi miosidumutu 
'ato ngomi ne'ena ma Jo'oungu ma Dutu 
mile-leleani. Mita de mimasinganono 
'o Ngomasa 'Itebi-tebinika, de mita de 
'amia dora 'iti-tiai, 

7 miositotara 'o habari ma Jo'oungu ma 
Dutuno, de mita de ma Jo'oungu ma 

Dutu 'awi kuasa, ngomi miosidumutu 
'ato ngomi ne'ena ma Jo'oungu ma Dutu 
mile-leleani. Ngomi mimasiga-gao ma 
Jo'oungu ma Dutu 'awi mauka miadiai 
matero ka mia dae ma ngale miositaari 
bolo mimasijaga. 

8 Ngomi mihoromati, ma misiti-tingoono 
mita. Misiarene ma de misigurubungu. 
Ngaro ngomi mioloa, ma yongose 'ato 
mioelu-eluku. 

?Ngomi ne'ena naga munuka yamaoku 
'ato ngomi ne'ena ko 'o su-sulokuwa, ma 
'o nyawa manga gudai minako. 'O nyawa 
yongose 'ato ngomi miosongenou, ma 
minimake ne'ena, ngomi kamio'ahu- 
'ahuosi. Ngaro ngomi mihalebiru ma 
komiosongenuwa. 

10 Ngaro 'amia singina yasusa, ma 
ngomi kaitaurika miomorene. Ngomi 
mimakeno miosaigalere, ma ngomi 
manga gudaiou miakisikorago manga 
ngo-ngakuoka. Mimakeno ngomi 
komiakia-kiawa, ma yadaene 'ena to 
ngomi mia sagala moi-moi de ma 'ena. 

11'Esa moi riaka dodoto tinisiboso- 
bosono gee niogogere 'o Korintus ma 
kotaka! Ngomi miositaiwangeku 'amia 

singina ma doda 'ato minisibosono ma 
sala ngini. 

12 Ngomi kaminisiboso-bosono ngini, 
duga nginiou kominisibosonuwa 
ngomino. 

13 Ma 'orasi ne'ena ngoi tobi-bicara 
matero ka to ngoi ma sirete 'ai 
ngowakika. Tanu niapelenga mita nia 
singina ngomino, ma ngale minidora 
ngomino. 

14 'Uwa ngini ka 'o singina moi de 'o 
nyawa gee koyongaku-ngakuwa ma 
Kristusika. Sababu ge'ena koyadaenuwa. 
Gee yaowa-owa koidadiwa 'imakaganu 
de 'o dingkai, de 'o darangi koidadiwa 
'imakaganu de 'o darusu. 

1> Koidadiwa ma Kristus womarimoi de 
'o Tokata ma Koana. 'O nyawa yongaku- 
ngaku de 'o nyawa koyongaku-ngakuwa 
ge'ena koimaterowa. 

16 Ma Jou 'awi woa de 'o barahala 
ma woa ge'ena 'imakaregu ma sala. 
Ngone ne'ena ma Jo'oungu ma Dutu 
wo'ahu-'ahu 'awi woa. Ma Jo'oungu ma 
Dutu ma sirete wongose, "Ngoi 'asa 
togogere to 'ona manga sigoronaka, de 
to'ahu de de 'ona. Ngoi 'asa todadi to 

'ona manga Jo'oungu ma Dutu, de 'ona 
'asa yodadi 'ai 'umati. 

17 Sababu ge'ena, 'uwau niakidomoteke 
'o nyawa gee kowinako-nakowa ma 
Jo'oungu ma Dutu, de nimasitingaka 
'onaka. 'Uwa nimasiganu ka ma eta 
ma gee 'imedi-medirika, la ngoi 'asa 
tinidawongo. 

18 Ngoi 'asa todadi to ngini nia dea, de 
ngini 'asa niodadi 'ai ngowa-ngowaka, 
ma Jou gee wi kuasa ma batingi koi'iwa 
wongose koge'ena." 

7 1'Esa moi riaka dodoto ka 'o 
ngo-ngaku moi tinisiboso-bosono! 'O 
jaji 'iodumu ge'ena ma dumutu ngoneno. 
Sababu ge'ena ngone salingou patebini 
'o sagala 'imedi-mediri gee yamediri 
nanga singina de nanga roese. Ngone 
salingou powihoromati ma Jo'oungu 
ma Dutu, la ngone 'idadi po'ahu duga 
kapowileleani 'una de 'idadi potebini 
'isoka 'una. 

2 Tanu kaminisi-singina ngomino de 
tatapu minidawongo 'ania singina ma 
dodaka. Ngomi mia sala koi'iwa ka 
moika ma, de komoiwa miakisirugi. 
Nago'onaka bato ngomi ka ma eta ma 
komiakiforikiwa. 

3 Ngoi koge'ena tongose ge'ena ma 
ngale kotinisisalawa. Sababu 'isoka 
gee ma sira tongosekau, ngomi 
minisibosono ma sala nginika, de ngone 
ne'ena 'o giamanai pomasida'ahu de 
pomasidosongene. 

4 Ngoi posironga tiningakuoka. Ma 
ngale ngini, so 'ai singina 'iamoko. Ngaro 
ngomi ma gudai 'o sangisara midutuku, 
ma sababu ngini so 'ai singina posironga 
'ikuatoka de posironga tomorenoka. 

> Gee ngomi miototara 'o Makedoniaka, 
ngomi koidadiwau miomaomasa. 'O 
sagala moi-moioka miamaoku 'iodumu 
kaisusa. Naga midutuku 'okia sonaa 'ini- 
'inioka. Naga 'o nyawa komisanangiwa, 
de mita mia singina ma dodaka miamao 
mimodongo ma sala. 

6 Duga 'amalaha ma Jo'oungu ma Dutu 
kaitaurika wosikuata 'o nyawa manga 
singina 'i'ogu-'ogu. 'Una wosisanangi 
'amia singina de 'o Titus 'awi bo-boa. 

7'Amia singina 'isikuata ge'ena duga ka 
'o Titusuwa woboakau, ma mita sababu 
'una wositotara kokia 'una wi singina 
'Imorene sababu ngini. 'Una wositotara 
ngomino 'ato ngini nioduaka ma sala 
pomakamake; de ngini nimatoduba 

ma sala ma ngale 'okia naga gee 
'idadi-dadiokau ngoneka; de ne'ena 
ngini ngoino nioboaka. Ma ngale ge'ena 
ngoi 'ifoloiosi tomorene. 

8 Ngaro 'ai surati nia singina ya'ogu, ma 
ngoi kotomatodubawa tolefo ma surati 
ge'ena. Ma goungu gee ngoi tanako 'ato 
'ai surati ge'ena 'ania singina ya'ogu 
ngaro ka 'o 'orasi moi ma, ngoi mita 'O 
'orasi moi tomatodubaka. 

?Duga ma 'orasi ne'ena ngoi tosanangi 
ge'ena ma sababu ko nia singinawa 
'isusa, ma 'ena nia Singina ma susau 
ge'ena so niomangali. Ma goungu 'ania 
singina ma susa ge'ena 'imakamoteke 
de ma Jo'oungu ma Dutu 'awi mau, so 
ngomi kominisirugiwa nginika. 

10 Sababu 'o singina ma susa 'isoka 
koge'ena, ma duanguku pomaogoro 
'o sowono podiai so pamake 'o laha. 
De ngone 'asa kopomatodubawa de 'o 
singina ma susa koge'ena. Ma 'ena, 

'o singina ma susa gee 'imakamoteke 
de 'o nyawa ma mau, ma du'uruku 
pomakati-tingaka de ma Jo'oungu ma 
Dutu. 

11 Bika niosi-singina, nia singina ma 
susa gee 'imakadaene de ma Jo'oungu 

ma Dutu 'awi mau, ge'ena ma duanguku 
'okia 'idadi nginioka. Ma duanguku ge'ena 
la ngini niomariwo niosigou-gounguku 
niosidumutu 'ato nia sala koi'iwa, 
niodu'uduku 'o sowono, niodomodongo 
'okia naga 'idadi-dadiokau, nioduaka 
pomakamakeli de de ngoi, niomagae, de 
niomodeke niakihukumu 'o nyawa gee 
de manga salaka. Ne'ena 'iodumoka dau 
ngini niosidumutokau 'ato ngini nia sala 
koi'iwa. 

12 So ngaro ngoi tolefokau 'o surati 
ge'ena, ngoi tolefo ge'ena ma ngale 
kotowisito-torouwa gee 'o nyawa de 'awi 
salaka gu'una. De mita kotakisiboawa 
'o nyawa yosa-sangisara sababu manga 
singina wasusakau ge'ena. Ngoi tolefo 'o 
surati ge'ena la ma Jo'oungu ma Dutu 
'awi bionoka, ngini ma sirete nionako 'ato 
posironga minikalesangioka ngomino. 

13 Ge'enau so to ngomi mia singina 
'isikuata. 'Iregu de mia singina 'isikuata, 
'ifoloiosi mia singina 'imorene sababu 
miamake 'o Titus 'awi morene. To 'una 
wi singina 'isikuata sababu ngini 'Esa 
moi nioodumu. 

14 Ngoi ma goungu tinisiie-iekau 
'o Titus wi bionoka. 'Amalaha ngini 

konisimae-maekuwa ngoi. 'Iodumu gee 
ngomi miongosekau nginika ge'ena ma 
goungu. Koge'enali mita gee ngomi 
minisiie-ie ngini 'o Titus wi bionoka 
ge'ena ma nyo-nyata ma goungu mita. 

15 Ma 'orasi ne'ena 'una kaifoloi 
monga winisibosono ngini, sababu 
'una wanganonie kokia ngini nioodumu 
niomau niodomoteke 'awi 'aturu, de 
kokia ngini winidawongo niosidi-diai de 
winisingounu. 

16 Ngoi tosanangi ma sala, sababu 'o 
sagala moi-moioka 'idadi tiningaku. 

1'Esa moi riaka dodoto ka 'o 
ngo-ngaku moi, ngomi miomau 
ngini nianako mita ma ngale kokia ma 
Jo'oungu ma Dutu wokulakau 'o co-catu 

'o jamati 'isinoimika 'o Makedoniaka. 

2 Ngaro 'ona posironga yosangisaraka 
gee yakitaili 'o sagala sangisara 
'itu-tubuso ma sigoronaka, ma 'ona 
kayomore-morene de yoduaka yakiriwo 
'o jamati 'iregu, ngaro 'ona yosaigalere 
ma sala. 

3 Ngoi 'idadi tosiwaiti 'ato 'ona yokula 
moteke to 'ona manga guata, bolo 
'ifoloide. Ka de to 'ona ma sirete manga 
mau, 

t'ona yoga'asoko yosigou-goungku 
nako yaowa de 'ona mita yamake 'o 
co-catu ma ngale yakisidabi yokula 
'o ro-riwo ma Jo'oungu ma Dutu 'awi 
'umatika 'o Yerusalemuoka 'o Yudea ma 
daeraaka. 

>'Ona yokula 'ifoloiosi ''amoko de gee 
ngomi miongano-nganono. 'Ona 'isira 
manga 'ahu yokula ma Jouka ma ngale 
yo'ahu moteke ma Jo'oungu ma Dutu 
'awi mau, ge'enau so 'ona yosigisene 
mita ngomino. 

6 Ge'enau so ngomi mioga'asoko 
miosigou-gounguku 'o Titusika gee 
woku-kurue wosi'aturu 'o ro-riwo yolomu 
la 'una wosigila 'o manarama ge'ena 
naga nginioka mita. 

7 Ngini niodaduie 'o sagala moi-moioka: 
'Ania ngo-ngaku 'ikua-kuata, niocawaro 
niobicara, niobarija niodotoko ma 
ngale ma Jou, de nioduaka nioriwo, de 
posironga de nia doraka. Ge'enau so 
tanu ngini 'ifoloiosi niosidemogaroku 
niadiai 'o manarama yaowa-owa ne'ena 
ma ngale nioduaka niakula 'o ro-riwo de 
'ania singina 'isa-sanangi. 

8 Ngoi tosidemo ne'ena ge'ena 'iso ko 
'o paretawa moi. Ma 'ena ma ngale 

tosidumutu 'ato 'o Makedonia ma nyawa 
yoduaka ma sala yakiriwo 'O nyawa 
'iregu. De ge'enau tinisidemo, ngoi mita 
tomau tanako sigado kokia yaika to ngini 
nia dora. 

?Sababu ngini nianakokau ma Yesus 
Kristus to ngone nanga Jou 'awi singina 
ma sure ngoneno. Ngaro 'una wokorago 
ma Jo'oungu ma Dutu wi bionoka, ma 
'una wamada 'awi korago ge'ena de 
womadiai wosaigalere ma ngale ngini, la 
de 'awi saigalere ge'ena, ngini niodadi 
korago 'ania ngo-ngakuoka sababu 
niomarimoi de ma Kristus. 

10 Moteke to ngoi 'ai di-dibangi, 'isure 
nako ngini niosiduanga 'o pipi niolomu 
ma ngale 'o ro-riwo gee niokuruekau 'o 
taunu 'ipasa-pasa. Sababu nginiou ma 
di-disiraka niatiba-tibangi de niosikurue 
'o manarama ne'ena. 

11 Ne'ena ngini salingou niosigila 
moteke 'ania guata. Salingou niomagae 
ma ngale niosiduanga 'o manarama 
ge'ena 'isoka gee ma sira to ngini nia 
magae niosikadibangi. 

12 Sababu nako ngini niomau niokula, 
ge'ena ma Jo'oungu ma Dutu 'asa 
wadawongo 'ania ro-riwo ge'ena moteke 

'okia naga gee naga nginioka. So ko 
ma ngalewa 'ato 'okia naga gee koi'iwa 
nginioka. 

13 Ngoi ka ma eta ma kotomauwa 'ato 
'o nyawa 'iregu 'uwau yamoku to 'ona 
manga gina de tinisitubuso ngini, duga 
sababu ma 'orasi ne'ena to ngini 'akunu, 
so yadaene ngini niakiriwo to 'ona manga 
kurangi. Dua nako ngini nisidukuranguku 
de 'ona 'akunu, ge'ena 'ona 'asa niriwo 
nginika. Koge'ena ma ngekomo, ngini 
'asa kaniomatero. 

14 (8:13) 

15'Ọ Buku 'Itebi-tebinoka 'isilefoku, 
"O nyawa gee yomadamake 
'iamoko, koyofoloidewa, de 'o 
nyawa gee yomadamake ka ma 
eta, koyakisidukuranguwa." 

16 Ngomi mio'amalaha ma Jo'oungu 
ma Dutuka, sababu 'unau so 'o Titus 
womagae winilelani nginika 'isoka 
ngomioli! 

17 Sababu 'o Titus wamoteke to ngomi 
'amia ga-ga'asoko ma ngale winileleani 
ngini, ma 'una mita 'ifoloi womagae 
winileleani, sigado 'unau ma sirete 
waputusokau wotagi nginika. 

18 Ngomi miakisuloko 'una de nanga 
'esa moi wimoiosi gee wi'ise-'isene 'O 
jamati 'isinoimika sababu 'awi manarama 
ma ngale wositotara 'O Habari ma Owa 
ma Jo'oungu ma Dutuno. 

19 De mita, 'o nyawa gu'una 'o jamati 
wiirikokau, ma ngale mimaka'asa 
'amia do-dagi ma sigoronaka. Sababu 
ngomi 'asa miotagi ma ngale 'o pipi 
'ilomu-lomuno ge'ena mio'otaka, la de 
ge'ena ma Jo'oungu ma Dutu wisiarene, 
de mita ngini niamake 'ato ngomi 
miomodeke mioriwo. 

20 Ngomi miomasitiari ma sala, la 'uwa 
sigado 'o nyawa misisala gee mio'otaka 
'o ro-riwo ma amokoka ne'ena. 

21 Ngomi miomau mia manarama 'iloa 
ma Jou wi bionoka de mita 'o nyawa 
manga bionoka. 

22 Yomatuono de 'o Titus de nanga 'esa 
moi gu'una, misidingoto mita nanga 'esa 
moi wimoioli. Ngomi mitaili 'igi-giliou 
'unaka, duga 'iwaitokau 'una woduaka 
woriwo. De ne'ena 'una woduaka 
ma sala winiriwo ngini sababu 'una 
wininganonokau 'ato ngini mita dua 
niakiriwo 'o nyawa yosusa-susaku. 

2310 Titus ge'ena to ngoi 'ai manai, gee 
miomasidamanarama de de ngoi ma 
ngale miniriwo ngini. De nanga 'esa moi 
yamididi gee yomote-moteke de 'o Titus, 
'ona ge'ena 'o jamati yakisulo-suloko. 
Ma ngale to 'ona manga di-diai so ma 
Kristus wisiarene. 

24 Ngomi mioga'asoko ngini niosidumutu 
nia dora 'onaka, la 'o jamati 'iregu-regu 
'lodumu yanako 'ato ngini de nia dora 
de 'okia naga niadi-diai gee miosiie-ie 'o 
jamatioka ge'ena ma goungu. 

9 1 Tanu ngaro kotosuratuawau nginika 
ma ngale 'o ro-riwo gee ne'ena 
naga niosidingoto 'o Yahudi ma nyawaka 
gee yongaku-ngaku ma Kristusika, gee 

yogogere 'o Yerusalemuoka. 

2 Ngoi tanako ngini nioduaka nioriwo, de 
'o Makedonia ma nyawaka tosidemokau 
'ato 'isure sababu nioduaka nioriwo. 
Ngoi tongose mita 'onaka 'ato kadokae 
ma taunu 'ipasa-pasasi ngini 'o Akhaya 
ma nyawa niomanoa-noa 'O Korintus 
ma kotaka niadua-duangou ma ngale 
niokula 'ania ro-riwo. De 'ania magae 
'o pipi niokula ge'ena 'o Makedoniaka 
manga gudaiou yomaduruokau. 

3 Ne'ena ngoi takisuloko 'o Titus de 
nanga 'esa moi yamididi go'ona yotagi 
nginika la 'isoka ngomi miongosekau 'ato 
ngini ge'ena nioduaka nioriwo, ge'ena 
'uwa ka ma demoka duga. So ngini 
salingou niomadudu-duangou, sababu 
ngoi tosidemokau 'onaka 'ato ngini 
niomadudu-duangou. 

4 Ngoi tododato nako dua 'o Makedonia 
ma nyawa yomoteke de de ngoi gee ngoi 
totagi nginika 'o Korintusoka, de nako 
'ona yoboa 'ena ngini konialomunowasi 
'o pipi gee niosiriwo-riwo, tei, dua 
ngomi posironga mimaekoka. Sababu 
miongosekau 'ato ngomi ma gou-goungu 
miningaku ngini! So ngini ma sirete mita 
dua nimaeke. 

> Ge'enau so ngoi tamaoku 'iparaluu 
ma sala takisuloko 'ona yosira nginika 
la ya'aturu 'O ro-riwo gee niosijajiokau. 
Ngoi tadiai koge'ena la gee dua nako 
ngoi toboa, 'ania ro-riwo ge'ena 
'idua-duangou. De ma ngekomo 
ge'ena, 'iwaiti 'ato 'ania ro-riwo ge'ena 
niokula de nia singina 'isa-sanangi, de 
konimapakisaanowa. 

6 Niongano-nganono nago'ona 'o fini 
yomatuduku ka ma eta, 'asa ya'ese ma 

gilio mita ka ma etaka. Ma 'o nyawa gee 
'o fini yomadutuduku 'iamoko, 'asa ma 
giliono mita 'iamooka. 

7'O nyawa moi-moi salingou yokula 
moteke to 'ona manga mau. 'Uwa 
yokula de manga singina 'ilio-lio bolo 
kayomapakisaa, sababu ma Jo'oungu ma 
Dutu wakisibosono 'o nyawa gee yokula 
de manga singina 'isa-sanangi. 

8 Ma Jo'oungu ma Dutu wokuasa wokula 
nginika 'o co-catu padoimi pa'akunuwa, 
la ngini kaitaurika de ma 'ena 'okia naga 
gee niaparaluu; de ngini 'asa 'ifoloika 
niodiai yaowa-owa de niotabariwo. 

2'0 Buku 'Itebi-tebininoka 'isilefoku 
koneda, "'Una wi co-catu koitoa- 
toakuwau 'o nyawa yosa-saigalerika, 
'awi singina ma sure koitogu-togumuwa." 

10 Ma Jo'oungu ma Dutu 'o fini 
wosidadiku ge'ena ma ngale ngone 
patuduku, deika ma fini ma sowoko 
ge'ena ma ngale nanga 'inomo. 
Koge'enali mita 'okia naga gee nginioka, 
ma Jo'oungu ma Dutu 'asa kawadogo 
monga, so ngini nioduaka 'o nyawa 
niakiriwo kaidogo monga. 

11 Ma ngekomo ge'ena, ngini 'asa 
konisidukuranguwa naga 'o sagala 

moi-moioka, so ngini 'idadi niokula 
de nia singina 'isa-sanangi. De'o pipi 
niolomu-lomuno gee miosibula-bula 
ge'ena, ma duanguku 'o nyawa manga 
gudai yo'amalaha ma Jo'oungu ma 
Dutuka. 

12 Sababu 'ania di-diai 'isure-sure 
ma ngale niokula 'o ro-riwo, ge'ena 
niositotomo ma Jo'oungu ma Dutu 
'awi 'umati manga paraluu, de mita 'o 
nyawa manga gudai 'asa yo'amalaha ma 
Jo'oungu ma Dutuka. 

13 De nia manarama yaowa-owa 
gee niosidumu-dumutu ge'ena, 'O 
nyawa yongaku-ngaku manga gudai 
'o Yerusalem ma kotaka 'o Yudea ma 
daeraaka 'asa wisiarene ma Jo'oungu ma 
Dutu, sababu yamake ngini nimasiga- 
gao ma gou-goungu ma Kristus 'awi 
Habari ma Owaka gee niamote-moteke. 
Mita 'ona wisiarene ma Jo'oungu ma 
Dutu sababu nia singina posironga 
'isureka ma ngale niakisibula-bula 'o 
jamatika 'o Yerusalemuoka de 'o nyawa 
'ireguka 'okia naga gee nginioka de ma 
'ena. 

14 So 'ona 'asa nisilahidoa ma de nidora 
ma sala, sababu ma Jo'oungu ma Dutu 
'awi singina posironga 'isureka nginika. 

15 Ngone salingou po'amalaha sababu 
ma Jo'oungu ma Dutu 'awi co-catu 
posironga ma amoko. 

1 Ma 'orasi ne'ena, ngoi 'o Paulus 

1 0 tomau tinisitotara naneda moi. 
Ngoi ne'ena 'o nyawa yongose 'ato 'ai 
singina 'ima'ai nako pomasidaarino de de 
ngini, ma nako pomakakurutoka ge'ena 
tinikuata. Aa, de ma Kristus gee 'awi 
singina 'ima-ma'ai de 'isure-sure 'awi 
kuasa, 

2 ngoi toga'asoko tosidemogaroku, 'uwa 
niodiai ngoi salingou tinikuata nako 
gee dua ngoi toboa. Sababu ngoi 'ai 
singinaka takikuata 'o nyawa-nyawa gee 
yongose 'ato ngomi miomanarama ma 
dumutu ka 'o dunia ma mau-mau. 

3 Ma goungu ngomi ne'ena ka 'o nyawa 
biasa, ma ngomi mimariwo ma titi ko 'o 
dunianowa. 

4Ngomi miomanarama ge'ena de 
ma Jo'oungu ma Dutu 'awi kuasa gee 
matero ka mia dae. De ge'enau ngomi 
miosibiakoroka 'o sagala guata de 'o 
kaributu. 

> Miaisangoka 'o nyawa manga singina 
'Ikuru-kurutie gee yomau yatatoko 'o 
nyawa ma Jo'oungu ma Dutu winako. 
Ngomi miangali 'o nyawa manga 
di-dibangi la 'ona widomoteke ma 
Kristus. 

6 De nako ngini ma gou-goungu 
niosingounokau, ngomi mimadudu- 
duangou miakihukumu 'o nyawa 'iodumu 
gee koyosingou-ngounuwa. 

7 Ngini salingou niasahe 'okia naga 
gee 'iti-tiai. Nako moi yamaoku 'ato 
'ona ge'ena ma Kristus 'awi rongamoi, 
salingou yosi-singina de yasahe 'ato 
ngomi mita ma Kristus 'awi rongamoi. 

8 Ngoi koimaekuwa ngaro kaifoloi tosiie 
'o kuasa gee ma Jou mikula-kulano. 
Ngano 'o kuasa ge'ena ma dumutu 
konisitorouwa, ma 'ena nisimomiki. 

? Ngoi tooluku niamaoku tinsimodo- 
modongo de 'ai surati. 

10'O nyawa yongose 'ato, "'O Paulus 'awi 
suratioka ge'ena posironga wonakuatoka 
de mita de ma ku-kumatioka, ma nako 
'una ngoneka waino, 'awi kumati koi'iwa 
de 'awi demo-demo ma ngale koi'iwa!" 

11'Ọ nyawa koge'ena-'ena salingou 
yanako 'ato nako ngomi naga nginioka, 

ge'ena to ngomi 'amia manarama 
'imatero ma sala de kokia naga gee 
mialefokau 'amia suratioka. 

12 Ma raiokau ngomi komiomoroinuwa 
mimasitero de komimasidotodoimuwa 
de 'o nyawa-nyawa gee yoma-maoku 
'ona yodaduie. 'Ona posironga yohaga- 
hagaka! 'Ona ka 'onau ma sirete 
yomasitantuu, de yomasidelega moteke 
to 'onau ma sirete manga ro-rasa. 

13 Ngomi ko koge'enawa. Ngomi nako 
mia singina 'iamoko, ge'ena naga ka de 
ma batingi. Ngomi miomanarama naga 
mia manarama duga gee ma Jo'oungu 
ma Dutu wosita-tantuuokau. De ngini 
mita to ngomi 'ami manarama ma 
dodaka. 

14 Sọ gee ngomi miaika nginika de 
mio'asa 'O Habari ma Owa ma ngale 
ma Kristus, ma gou-goungu ngomi 
komiaparenuwa 'amia manarama ma 
batingi. 

15 Ngomi komimaiewa de 'o nyawa 
'iregu manga manarama gee ko to 
ngomiwa mia manarama. So ngomi 
tatapu ka gee ma Jo'oungu ma Dutu 
wosita-tantuuoka ma ngale ngomi. De 
miomau ngini kaifoloi monga niongaku 

ma Kristusika la ngomi 'idadi miadiai 'o 
manarama gee 'ifoloiosi 'iamoko naga 
nginioka. 

16 De koge'ena, ngomi 'idadi mita 
miositotara 'o Habari ma Owa ge'ena 
'o daeraa 'iregu-reguka gee koidadiwa 
mimasiie-ie de 'o manarama gee 'O 
nyawa 'iregu yadi-diai naga manga 
manarama ma ngiioka. 

17 Naga 'o Buku 'Itebi-tebinoka 
'isilefoku, "'O nyawa gee yomau yosiie 'O 
kianikia, ge'ena salingou gee 'okia naga 
ma Jou wodiaiokau." 

180 nyawa gee ma Jo'oungu ma Dutu 
wakisiare-arene, 'ona ge'ena yadaene 
yakihoromati. Ma 'o nyawa gee ka 'ona 
ma sirete yomaie-ie, ge'ena ko'uwa. 

1 1 1 Tanu ngini niosabari ngaro ngoi 

'isoka tohaga-haga ma eta. Ma rai 
kaidadi niosabari koge'ena. 

2 Ngoi tinisi-singina, 'isoka ma Jo'oungu 
ma Dutuoli winisi-singina. Ngini ge'ena 
'isoka 'o mosolese mimoi gee 'o nauru 
komanakowasi, gee tosijajiokau 'asa 
mongaamoko de wimoi, ge'ena la ma 
Kristus. 

3 Ma ngoi tododato 'ania singina 'ilenge 
de koniotatapuwau ma Kristusoka, 'isoka 

ma sira ngo Hawa mita mi singina 'ilenge 
'o ngia ma balifutaka. 

4Sababu ngini kanioduaka 
niakidawongo 'o nyawa gee yoboa 
de yosidotoko 'o habari ma ngale 'o 
Yesus gee 'imakaregu de gee miosidoto- 
dotokokau nginika. De niadawongo mita 
'o ngomasa de 'o habari gee ka ma eta 
ma koimakadaenuwa de 'o Ngomasa 
'Itebi-tebini de 'o Habari ma Owa gee 
miositota-totarokau nginika. 

> Ngoi tomamaoku ka ma eta ma 
kotodaduukuwa de 'o nyawa gee 
yomadiai 'isoka 'o su-suloko gee ngini 
niamaoku 'ona yodaduie! 

6 Poilia ngoi kotocawarowa tobicara, 
ma nako 'o barija, ngoi ne'ena 'o 
nyawa koihaga-hagawa. Ge'ena ngomi 
miosidumutokau nginika naga 'o sagala 
moi-moioka. 

7 Gee ngoi tositotara 'o Habari ma Owa 
ma Jo'oungu ma Dutuno nginika, ngoi 
ka ma eta ma kotoga'asokuwa niriwo, 
de ma ngekomo ge'ena, ngoi tomadiai 
tomadaduuku la ngini tinisidaduie. 
Koge'ena todiai ge'ena tosowono 
nginika? Ma rai ko'uwa! 

8 Gee ngoi tinileleani ngini, 'o jamati 
'iregu-regu yokula 'o ro-riwo ngoino. 
'Idadi pongose 'ato ngoi takisirugi 'o 
jamati go'ona la 'idadi tinileleani. 

?Ma 'orasi ge'ena nako ngoi 
'isidukuranguku, ka moi ma koma'iwa 
tinisisusa nginioka. Ngoi topa-paraluu 
'lodumu ge'ena ka nanga 'esa moi 'o 
Makedoniano yoboa-boano yasadia. 
Ngoi tomasitiari la 'uwa tinisitubuso 'o 
sagala moi-moioka naga. De ngoi 'asa 
kaitaurika tomasitiari la ka koge'enau. 

10 Sababu ngoioka de ma 'ena ma 
Kristus 'awi do-dotoko 'iti-tiai, so 'okia 
naga gee tosiie-ie ge'ena koidadiwa 
yaisanga kiaka naga bato 'o Akhaya ma 
daeraa yasuluunuku ne'ena. 

11 Ngoi kotoga'asokuwa niriwo, ge'ena 
ko ma ngalewa 'ato kotinidorawa. Ma 
Jo'oungu ma Dutu wanako ngoi tinidora! 

12'ỌOỌkia naga gee ma 'orasi ne'ena 
tadi-diai, dua kotomaogoruwa todiai 
la 'o nyawa gee yomadiai 'isoka "'o 
su-suloko" ma amoko go'ona koidadiwau 
yobicara yomaie-ie de yongose 'ato 'ona 
yomanarama 'isoka ngomioli. 

130 nyawa koge'ena, ge'ena ka 'o 
su-suloko ma ngeluku. 'Ona ge'ena 

yomanarama ka 'o nyawa yakisibalifuta, 
yomadiai 'isoka ma Kristus 'awi 
su-suloko. 

14 Koidadiwa poherangi 'ona yodiai 
koge'ena, sababu 'o Tokata ma Koana ma 
sirete mita 'imadiai 'isoka ma Jo'oungu 
ma Dutu wi mala'ekati. 

15 So kopoheranguwa mita nako 'o 
Tokata ma Koana ma su-suloko 'imadiai 
'isoka 'o su-suloko gee ma Jo'oungu ma 
Dutu wi mau yadi-diai. Ma duanguku 
'ona 'asa yamake ma boiro moteke to 
'ona manga manarama. 

16 Tosigali ma moiosi: 'Uwa sigado naga 
yamaoku ngoi tohaga-haga. Ma nako 
ngini mita niamaoku ngoi tohaga-haga, 
ge'ena nisimadaka ngoi gee tohaga-haga 
ne'ena 'ai singina 'lamoko ma eta. 

17 Ma ge'ena, ko ma Jouwa wosuloko 
tosidemo. Ne'ena dau ma dodaka, ma 
gou-goungu ngoi tobicara 'isoka 'o 
nyawa yohaga-haga. 

18 Naga 'o nyawa manga gudai, moteke 
'o dunia ma di-dibangi, yongose 'ato 'ona 
yodaduie, so ngoi mita tobicara koge'ena 
la niasahe. 

19 Ngini de nia singina 'isa-sanangi 
niosabari 'o nyawa 'ihaga-hagaka, 

sababu ngini niomamaoku niobarija ma 
sala! 

20 Ngini kanimasidabika nako 'o nyawa 
nisiyongosi, bolo nikaforiki, bolo nisirugi 
bolo yomaie 'ato 'ona 'ifoloi yodaduie, de 
kayomoroini nipoka. 

21 Ngini niongose ngoi salingou 
'imaeke? tosidemo 'ato ngomi kaifoloi 
komia'akunuwa ma ngale miodiai 'isoka 
ge'ena? Ma 'okia naga gee 'o nyawa 
go'ona yomoroini yosiie-ie, ngoi mita 
tomoroini! (Ngoi tobicara 'isoka 'o nyawa 
yohaga-haga.) 

22'Ona yongose? 'ato 'ona 'o Ibrani ma 
nyawa? Ngoi mita 'o Ibrani ma nyawa. 
'Ona 'o Israeloka? Ngoi mita 'o Israeloka. 
'Ona ge'ena 'o Abrahamuno? Ngoi mita 
koge'ena! 

23'Ona yongose 'ato 'ona ge'ena ma 
Kristus 'awi su-suloko? Po'isenika ngoi 
'isoka 'ito-togosangou sababu tobicara 
kone'ena, duga ma goungu ngoi 'o 
su-suloko gee 'ifoloiosi yaowa de de 
'ona yoodumu! Ngoi tomanarama 'ifoloi 
'ikuata, ngoi 'ifoloi 'ikudai 'isingosama 'o 
buika, ngoi 'ifoloi 'ikudai 'isikisaa de ma 
gudai rekeni tosongenoka. 

24 Ma motoau 'o Yahudi ma nyawa 
'isikisaa 'isitifo de 'o be-besana, 'ipesana 
ma noimi 'igilio ma nagi yasa-sa'ange de 
siwo. 

25 Ma sa'angeu 'o Roma ma nyawa 'o 
gota 'isipesana. Mita ma moiou 'iriteto 
yomau 'iso-songene. Ma sa'angeu 'o 
ngootoka 'o kapali 'isilutu, de ma moiou 
ngoi tobaorika 'o ngooto ma dekuoka 'o 
wange moi de 'o obiri moi. 

26'Ai do-dagi ma sigoronaka ma gudai 
'o bahaya 'idutuku; 'idungu'uisi, yo'ora- 
'ora, naga 'o Yahudi ma nyawano, mita 
ko 'o Yahudiwa ma nyawano, 'o bahaya 'o 
kotaka de ko 'o kotakawa, 'o ngootoka, 
de mita 'o nyawano gee yomasielu-eluku 
'ato 'ona ge'ena yongaku-ngaku, 'ena 
momongo ko'uwa. 

27 Ngoi tomariwo tomanarama sigado 
tosangisara ma sala; ma gudai 
kotoma'iduwa, 'isawini, de 'ai kibiti 
'idudungu ma sala, ma gudai 'ai 'inomo 
koi'iwaka, to'alo sababu 'ai pakeangi 
'isidukurangi de kokiakawa tomanoa. 

28 Ko'uwasi gee naga 'iregu-reguosi, de 
mita 'o wange 'isinoimi tatiba-tibangi ma 
ngale 'o jamati 'iodumu, so 'ai singina 
'itubuso. 

29 Nako gee koyokua-kuatuwa, ngoi 
mita tamaoku koge'ena. Nako naga 
yootaka 'o sowonuku, to ngoi 'ai singina 
mita 'i'ogu. 

30 So nako ngoi salingou tosiie 'o 
kianikia, ge'ena kaisidumutu 'okia naga 
gee kota'akunuwa rekeni. 

31 Ma Jo'oungu ma Dutu, ma Jou Yesus 
'awi Dea, wanako 'ato ngoi kotoelukuwa. 
Powisiarene ma Jo'oungu ma Dutu 
kaisi'ado-'adonika. 

32 Gee ngoi 'o Damsyikoka, ma 
gubernur gee wodadi balusu ge'ena 
ma Koana 'o Aretas wi pareta ma 
sigoronaka, wosuloko 'o solodado yajaga 
'o kota ge'ena ma ngorana la 'itagoko. 

33 Duru 'o rata 'o ngai moi so ge'enakau 
de 'isisupu 'o tembok ma sukonika de 
'isidisiara dakuuku 'o kota ma tembok 
ma dudunuku. De ge'enau ngoi 'idadi 
tosupu ma gubernur 'awi giama ma 
soatoka. 

1 2 1 Ma goungu ma faedaa koi'iwa ma 

ngale pomaie. Ma nimadaka ngoi 
tosiie-iesi 'o mo-make de 'o nyo-nyata 
gee ma Jou woisidumu-dumutokau. 

20 taunu mogiooko de soata 'ipasa- 
pasa wongaku-ngaku ma Kristusika 

wimoi wisidoa daku 'o ngii gee 'ifoloiosi 
'Ikuru-kurutie 'o sorogaade. (Ngoi 
kotosikanakowa 'ato ma gou-goungu 
ge'ena 'awi roese 'isidoa bolo ka 'o 
mo-make moi. Ka ma Jo'oungu ma Dutu 
duga wanako.) 

3Tosigali ma moiosi: 'O nyawa gu'una 
wigoraka wowosanga 'o Firdausika. (Ngoi 
kotosikanakowa 'ato ma gou-goungu 
ge'ena 'awi roese 'isidoa bolo ka 'o 
mo-make moi. Ka ma Jo'oungu ma Dutu 
duga wanako.) Kadaku, 'o nyawa gu'una 
wosigisene 'okia naga gee 'o nyawa 
koidadiwa yangose de koyakisidabiwa 
yatesongo. 

4 (12:3) 

>'O nyawa gu'unau ngoi towisiie, so ko 
ngoiwa ma sirete tomasiie. Ma ngale ngoi 
ma sirete tomasiie, ge'ena duga ka gee 
'okia naga gee kotomada-dagakunuwa, 
ge'enau tosiie-ie. 

6 Nako kogee ngoi mita toduaka 
tosiie 'o kianikia, ngoi tooluku 'isoka 
'o nyawa yohaga-haga so yobicara 
kayosiso-somoa. Ngoi 'asa tosidemo 
gee 'iti-tiai. Ma ngoi tomatongosonino, 
la komoiwa yamaoku ngoi tofoloide de 

gee yamakekau tadi-diaiokau bolo gee 
yo'isenokau tosidemo-demo. 

7 Duga ma dumutu la 'ai singina 'uwa 
kaifoloi 'ikurutie sababu 'o sagala 
mo-make 'ila-laagomo ge'ena, so 'ai 
roesoka 'isoka 'o panyake 'idoboano. 
Ge'ena dau ma lugo 'o Tokata ma Koana 
ma su-suloko ma manarama. 'O panyake 
ge'ena 'isisangisara la 'ai singina 'uwa 
'ikurutie. 

8 Ma sa'ange ngoi tomalahidoa ma 
Jouka la 'o sangisara ge'ena woisimada. 

?Ma ma Jou wosango, "Ai singina 
ma sure ngonaka ge'ena yaowakau; 
sababu 'ai kuasa 'ifoloiosi niriwo nako 
gee konomado-do'oawa." Ge'enau so 
ngoi toduaka tosiie gee kotomada- 
dagakunuwa. Sababu nako ngoi 
kotomado-do'oawa, ge'ena ma 'orasi 
ge'enau ngoi tamao ma Kristus woiriwo 
de 'awi guata. 

10 So ngoi tomorene de 'okia naga gee 
ngoi kotomadagakunuwa. Ngoi tomorene 
mita nako sababu towileleani ma Kristus 
so ngoi 'isiti-tingoono, todingidaa, 
'isikisaa, tosusa de tosangisara. Sababu 
nako ngoi kotokuatuwa, ge'ena ma 'orasi 

ge'enau ngoi tokuata sababu ma Kristus 
'awi kuasa. 

11 Ma gou-goungu ngoi tomadiaiokau 
'isoka 'o nyawa yohaga-haga. Ma ge'ena 
sababu ngini niodiai so ngoi koge'ena. 
Yadaene 'ena salingou ngini nisiie ngoi. 
Sababu ngaro ngoi 'ai faedaa ka ma 
eta ma koi'iwa, ngoi ka ma eta ma 
kotodaduukuwa de 'o su-suloko gee 
yomamaoku yoda-daduie go'onal 

12'0 sagala no-nako 'ihera-herangi 
de 'okia sonaa gee ko biasawa de 
mita 'o manarama 'ila-laagomo gee 
nisidumutokau nginika, ge'ena ma 
no-nako 'ato ngoi ne'ena 'o su-suloko 
ma dutu, de ngomi miosidumutu ge'ena 
de mia sabarioka. 

13 Ngoi tinikalesangi ngini kaimatero 
de 'o jamati 'iregu-regu, so duga ka 'o 
ngai moi ge'ena la kotinisitubusowa ma 
ngale niriwo. Nako ngoi kotoga'asokuwa 
niriwo, ge'ena tosowono? so niomau 
tomasilo-loa? 

14 De ne'ena ngoi tomadudu-duangou 
ma ngale ma warasa ma sa'ange totagi 
nginika. De ngoi tooluku tinisidingidaa, 
sababu ngoi toduaka ge'ena ko 
'okia sonaawa gee niaka-ka'elino ma 

'ena ngini ma sirete. Sababu ko 'o 
ngowa-ngowakuwa salingou 'o harataa 
yononu ma ngale manga balu-balusu 
ma 'ena salingou 'o balu-balusu 'o 
harataa yononu ma ngale manga 
ngowa-ngowaka. 

15 Sababu ge'ena de 'ai singina 'isa- 
sanangi ngoi tatagi 'ai kia sonaa moi-moi 
ma ngale tinileleani ngini, ngaro 'ai 
'ahu ma sirete mita. Nako ngoi tinidora 
koge'ena ma rupa, de ngini konidorawa 
rekeni ngoino, ge'ena koyadaenuwa. 

16 Aa, ngini niosimoteke 'ato ngoi 
koma'iwa tinisidingidaa. Ma naga 
munuka yongose 'ato ngoi tobarija 
tosibalifuta. Bari tomadamake 'o 'utungu 
nginino sababu 'ai balifuta. 

17 Koma'iwa 'o nyawa gee takisulo- 
suloko yotagi nginika go'ona nisihaga la 
'o pipi tomadamake. 

18 Ngoi towisulokokau 'o Titus wotagi 
nginika, de takisuloko nanga 'esa moi 
'iregu-regu ka 'o ngo-ngaku moi go'ona 
yotagi de de 'una. Ge'ena dau ma 
dodaka 'o Titus ko 'o pipiwa wononu 
nginika. Ngomi mimididi mimariwo 
ma dumutu kaimatero de miodiai ma 
do-dagi kaimatero. 

19 Poilia sigado ne'ena naga ngini 
niongose ngomi ka mia ronga miotatoko 
nginika! Ngini nia di-dibangi 'isowono 
ma sala! Ma Jo'oungu ma Dutu wanako 
'okia naga 'iodumu gee ngomi miongose- 
ngose ge'ena moteke ma Kristus 'awi 
mau. De 'iodumu gee ngomi miodi-diai 
ge'ena ma ngale miosimomiki to ngini 
nia ngo-ngaku. 

20 Ngoi tododato gee dua taika nginika, 
'ena tadaenika 'imakaregu de gee todua- 
duaka, de ngini mita niamake ngoioka 
'isoka gee niongano-nganonuwa. 'Uwa 
sigado naga munuka yomakalawani, 
yomakataleana, manga singina 'isauku, 
ya'ena-'ena, yomasikagurubungu, 
yo'uru-'uru, 'o singina ma gurutie de 
yoruahe. 

21 Ngoi tododato nako gee dua ngoi 
toboa, de ma Jo'oungu ma Dutu 
woisimae-maeke nia bionoka de ngoi 
'asa 'ai singina 'isusa tosigari-gari 
sababu manga gudai nginioka gee ma 
sirasi yosowo-sowono koyomangaliwa 
de koyomaogoruwa yomakapake 
koyo'itimaronga, yodiai gee 'ito-torou de 
koyadae-daenuwa. 

1 Ne'ena ge'ena dua ma warasa 

1 3 ma sa'angeu taika nginika. 'O 
Buku 'Itebi-tebinoka 'isilefoku, "'O 
parakara 'iodumu salingou 'isikuata de 'o 
sakisii yaino ma kurangi yamididi bolo 
yaruange, 'asa de 'o parakara ge'ena 
'itiai." 

2'O nyawa gee ma 'orasi 'ipasa-pasa 
yosowonokau, de mita 'o nyawa 'iregu 
'lodumu, takisitiariokau gee taika 
nginika ma warasa ma modidi. Ma 'orasi 
ne'ena gee ngone pomakakurutoka, 
ngoi tinisingano-nganonoli, dua gee 
toboali, 'o nyawa gee 'o sowono yodi-diai 
yoodumu ma rai 'asa takihukumu. 

3 Ngini niomau niamake ma nyo- 
nyata 'ato ma Kristus wobicara ma 
ngekomo ngoi. So ngini 'asa niamake 
'ato ma gou-goungu ma Kristus 
wobicara ma ngekomo ngoi. Nako ma 
Kristus winipareta ge'ena 'awi guata 
koikuranguwa, ma 'ena wosidumutu 'awi 
kuasa nginioka. 

4Ma goungu ma 'orasi 'una wisidele 
de wosongene 'o salipoka, 'una 
kowokuatuwa, ma ma 'orasi ne'ena 'una 
wo'ahu sababu ma Jo'oungu ma Dutu 
'awi kuasa. Ngomi gee mimarimoi de 

ma Kristus mita komiokuatuwa 'amia 
'ahu ma sigoronaka, ma nako gee ngomi 
nia bionoka, ngini 'asa niamake ngomi 
de ma Kristus miokua-kuata sababu ma 
Jo'oungu ma Dutu 'awi kuasa. 

>Bika ngini ma sirete nimatibangi 
niosidi-diai! 'Ania 'ahu ma titi ge'ena nia 
ngo-ngaku ma Kristusika? Ma raiokau 
ngini nianako ma Kristus Yesus naga 
de de ngini! Ma nako ngini ko de nia 
singina ma gounguwa niongaku, ge'ena 
'imakaregu. 

6 Ngoi toga'asoko ngini niasahe 'ato 
ngomi ne'ena 'amia 'ahuoka 'iwaitokau 
'o Yesus naga. 

7 Ngomi miolahidoa ma Jo'oungu ma 
Dutuka la tanu winiriwo la nia 'ahu 
'itiai. Ma ge'ena komiosidumutuwa 'ato 
ngomi ne'ena miobarija mia'ao 'amia 
manarama, ma 'ena la ngini niadiai 
'okia naga gee ma Jo'oungu ma Dutu 
wodua-duaka. Ngaro ngomi mimakeno 
komimadagakunuwa mia manaramoka 
ma koyado'oawa! 

8 Sababu ngomi ka ma eta ma koidadiwa 
miadiai gee koiti-tiaiwa; ngomi salingou 
miamoteke gee 'iti-tiai. 

?Ngomi mioduaka nako mimakeno 
komiokuatuwa 'amia 'ahu ma sigoronaka, 
'itilai ngini niokua-kuata 'ania ngo- 
ngakuoka. Ngomi miolahidoa mita la 
'ania ngo-ngakuoka nimadotomo. 

10 Ge'enau so ngoi tolefo 'o surati ne'ena 
gee ma 'orasi ngoi ko nginiokawasi. De 
ma ngekomo ge'ena, nako la dua toboa, 
'uwau tinikuata de 'o kuasa gee ma Jou 
woikulano. 'O kuasa ge'ena wokula ma 
ngale 'ania ngo-ngaku tosikuata, so 
kotinisitorouwa. 

11 Ma do-dogumuku 'Esa moi riaka 
dodoto, sababu de nia ngo-ngaku so 
salingou niomorene, de niomariwo la 
nio'ahu nimadotomo. Niadawongo 'ai 
demo-demo 'iodumu. Tanu ngini ka 
'o singina moi de nio'ahu nimarimoi. 
Toga'asoko la ma Jo'oungu ma Dutu 'o 
dora de 'o sikatiai ma titi naga de de 
ngini. 

12 Nimakatabea moi de moi de 
nimakadora 'isoka 'o 'esa moi ma ngale 
ka 'o ngo-ngaku moi. Ma Jo'oungu ma 
Dutu wi 'umati yoodumu manga tabea 
yosidingoto nginika. 

13 Tanu ma Jou Yesus Kristus winikula 'o 
co-catu, ma Jo'oungu ma Dutu winidora, 

de 'o Ngomasa 'Itebi-tebini naga de de 
ngini nioodumu la ngini nimarimoi! Ngoi 
'o Paulus, tinitabea! 

14(13:13) 


Galatia 


1 1 'Esa moi riaka dodoto 'o jamati 
'lodumu 'o Galatia ma daeraaka. Ngoi 
'o Paulus, ma Kristus 'awi su-suloko, 
de nanga 'esa moi gee yongaku-ngaku 
yoodumu gee naga de de ngoi, 
mioga'asoko tanu ma Jo'oungu ma 
Dutu to ngone nanga Dea de ma Jou 
Yesus Kristus nikula 'o co-catu de 'o 
sanangi nginika. Ngoi todadi 'o su-suloko 
ge'ena ko 'o nyawawa 'isingekomo bolo 
'igorakie, ma 'ena ma Yesus Kristus de 
ma Jo'oungu ma Dutu to ngone nanga 
Dea gee wisimomikokau 'o Yesus 'o 
songenoka. 

2(1:1) 

3(1:1) 

4'O Yesus wosongene sababu womau 
salingou watuusu to ngone nanga 
so-sowono, la wonasisupu 'O 'orasi 
'ito-torouoka ne'ena moteke nanga Dea 
ma Jo'oungu ma Dutu wi mau. 

> Powisiarene ma Jo'oungu ma Dutu 
kaisi'ado-'adonika! 'Amin. Koge'enau. 


GALATIA 1.6-10 2 


6Tiniherangi ma sala 'Esa moi 
riaka dodoto! Ma Jo'oungu ma Dutu 
wini'asokokau ma ngekomo ma Kristus 
'awi singina ma sure, ma ne'ena ngini 
ma dataiti winimadakau ma Jo'oungu 
ma Dutu, de niamoteke 'o habari gee 'o 
nyawa yongose 'ato 'o Habari ma Owa 
'ena ko ma Jo'oungu ma Dutunowa. 

7 Ge'ena ma gou-goungu ko 'o Habari 
ma Owawa, duga kayosikawecara 
sababu yomau yakapulutu ma Kristus 
'awi Habari ma Owa. 

8'O nyawa gee yositotara 'o do-dotoko 
gee 'imakaregu de 'o Habari ma Owa gee 
ngomi miositota-totara, ge'ena madaka 
la ma Jo'oungu ma Dutu wakikorosau. 
Ngaro ngomi bolo 'o mala'ekati 'o 
sorogaaku ma. 

9 Ma sirasi miosidemokau, ma ne'ena 
ma moiosi tinisidemo: Nako moikani 
yosidotoko 'o do-dotoko ma somoa gee 
'imakaregu de minisidoto-dotoika, ge'ena 
ma Jo'oungu ma Dutu wakikorosau! 

10'Ato kone'ena tongose la bari 'o 
nyawa 'isiarene? 'Ai singinaka ka ma eta 
ma koi'iwa koge'ena. Ngoi tomau ka ma 
Jo'oungu ma Dutu woisiarene. Bolo ka 
'o singina to'ese la 'o nyawa 'isanangi? 

Nako ka koge'enasi todiai, ngoi ko ma 
Kristus 'awi gilaonguwa. 

1l'Esa moi riaka dodoto salingou 
nianako, 'O Habari ma Owa gee tositota- 
totara ge'ena ko 'o nyawakawa de 
yaino. 

12 Ko 'o nyawakawa to'isenino de ko 'o 
nyawawa 'isidotokino. Ma 'ena ma Yesus 
Kristusou ma sirete woisidemono. 

13 Ma raiokau nio'isenokau 'ai 'ahu 
ma sirasi, gee ngoi ka 'o Yahudiosi 
manga 'agamaka. Ma 'orasi ge'ena 
ngoi takihalebiru ma sala 'o nyawa 
yongaku-ngaku ma Kristusika sababu 
tomau takisotumu. 

14 Ma ngale miosidagi 'o Yahudi ma 
'agama, ge'ena ngaro de 'ai manaiou 
yoku-kudai gee mimasida-da'asaka, ma 
ngoiosi 'ifoloika tosikuata 'amia edete de 
mia dotumu manga 'adati. 

15 Duga sababu ma Jo'oungu ma Dutu 
'awi singina ma sure, so woi'asokokau 
ma 'orasi ngoi ka 'o pokoro ma dodakasi 
ma ngale dua towileleani. 

16 De ma Jo'oungu ma Dutu wosidumutu 
'awi Ngowaka ngoino, la 'o Habari ma 
Owa ma ngale 'awi Ngowaka gu'una 
tosihabari ko 'o Yahudiwa ma nyawaka. 

Ma 'orasi ge'ena ngoi kotomaga'asokuwa 
'o di-dibangi 'o nyawaka. 

17 Mita kototagiwa 'o nyawa-nyawaka 'o 
Yerusalemuoka gee 'ona 'isira yodadi 'o 
su-suloko de de ngoi. Ma ngoi ka 'o Arab 
ma tonaika totagi, ge'enaka de tolioli 'o 
Damsyik ma kotano. 

18'0 taunu sa'ange 'asa de 'o 
Yerusalemude totagi la mimakanako de 
'o Petrus. Ngoi tomanoa de de 'una ka'o 
wange mogiooko de motoa. 

19 Ma 'o su-suloko 'iregu-regu 
kotakimakewa, duga ka 'o Yakobus 'o 
Yesus ma dodoto. 

20'Okia naga talefo-lefo ne'ena ge'ena 
ma goungu. Ma Jo'oungu ma Dutu mita 
wanako kotoelukuwa. 

21 Ge'enaka 'asa deika 'o Siria de 'o 
Kilikia ma daeraa tanga-ngaimoi. 

22 Duga ma Yesus Kristus 'awi jamati 'o 
Yudeaka ge'ena koinakowasi. 

23'Asa kayoka'ise-'isene 'o nyawa 
yongose 'ato, "Ma sira 'o nyawa gu'una 
miha-halebiru ngomino, ma ne'ena 
'unau wositotara ma ngale pongaku 
ma Kristusika gee gongoka womau 
waisanga." 


GALATIA 1.24-2.4 5 


24 So 'ona ma Jo'oungu ma Dutu 
wisiarene sababu ngoi. 

2 1'0 taunu mogiooko de soata 'ipasa, 

'asa de ngoi taieli 'o Yerusalemude 
daku, towi'asa 'o Barnabas de mita 'o 
Titus. 

2 Ngoi totagi 'o Yerusalemude sababu 
ma Jo'oungu ma Dutu woisulokokau 
'ato salingou totagi. Ge'enaka daku gee 
yosibalu-balusu yomalomuno de tosiwaiti 
'o Habari ma Owa gee tosiha-habari ko 'o 
Yahudiwa ma nyawaka, sababu tooluku 
'ai manarama gee ma sirasi bolo ne'ena 
naga kaiparacuma. 

3'0 Titus gee womote-moteke de de 
ngoi, 'una ge'ena 'o Yunanioka ma 
yosibalu-balusu go'ona kowipakisaawa 
'ato salingou womasuna, 

4ngaro naga 'o nyawa gee yoeluku 
'ato 'ona ka moi de de ngone yopakisaa 
ma ngale ge'ena. 'Ona yomasiganunou 
naga ngoneka kayomasiriidino, 
ma ngale yomau yanako ma diai 
gee ngone kopoyongosuawau ma 
ngale kopomotekuwau 'o Yahudioka 
manga 'agama ma besesongo sababu 
pomarimoi de ma Yesus Kristus. 'Ona 
manga singinaka 'inasigilio 'o Yahudioka 

manga 'agama ma besesongika la ma 
ngale kapogilaongosi. 

>Ma ngomi ge'ena kogee ka ma eta 
ma komiakidomotekuwa, sababu ngomi 
miomau la 'o Habari ma Owa ma ngale 
ma Kristus gee miositota-totara nginika 
ge'ena 'uwa yatagali la kaiti-tiai. 

6 Ngaro koge'ena, duga yosibalu- 
balusu gee yakiho-horomati go'ona 
koisigegotuawau 'o kianikia gee ma 
du'uru. Moteke ngoi, gee yakiho- 
horomati bolo ko'uwa ge'ena kaimatero. 
Sababu ma Jo'oungu ma Dutu 'una 
kowoiri-irikuwa. 

7 'Ipulutu so ka 'onali yongose 'ato 
ngoi ma Jo'oungu ma Dutu woisuloko 'o 
Habari ma Owa tositotara ko 'o Yahudiwa 
ma nyawaka, 'isoka 'o Petrus 'una 
wosihabari 'o Yahudi ma nyawaka. 

8 Sababu ma Jo'oungu ma Dutu 
wokulakau 'o guata so 'o Petrus wodadi 
ma Jou wi su-suloko wakileleani 'o 
Yahudioka, koge'enali mita ma Jou 
woikulakau 'o guata ngoino sigado todadi 
'o su-suloko takileleani ko 'o Yahudiwa 
ma nyawa. 

9'0 Yakobus, 'o Petrus de 'o Yohanes, 
'ona ge'ena yakinako 'o jamati ma 

balu-balusu, 'ona mita yongose 'ato ngoi 
ne'ena ma Jo'oungu ma Dutu woisuloko 
ta'ao 'o manarama ne'ena. Sigado 'o 
Baranabas de mita ngoi mimaka'aokasi 
de de 'ona ma ngale ma no-nako 'ato 
mimarimoi. Ge'enaka de 'ona de de 
ngomi miosimoteke ma ngale ngomi 
dua miomanarama miositotara 'o Habari 
ma Owa ko 'o Yahudiwa ma nyawaka, 
de 'ona yomanarama 'o Yahudi ma 
nyawaka. 

10 To 'ona manga ga-ga'asoko ka 'o ngai 
moi, ge'ena la salingou ngomi mioriwo 'o 
nyawa yosusa-susaka, de ge'ena to ngoi 
'ai du-duaka. 

11 Gee 'o Petrus waino 'o Antiokhiano 
de towisingelo katowisito-tobionikau, 
sababu 'una watasala. 

12 Ma si-siraka yomasido'odomosi de ko 
'o Yahudiokawa gee yongaku-ngakuokau. 
Ma gee 'o Yakobus wakisulo-suloko 
yoboano de 'una womatingaikau, de 
woolukou yomasido'odomo de ko 'o 
Yahudiokawa, sababu wakidomodongo 
'o nyawa gee yongose 'ato ma Jo'oungu 
ma Dutu 'awi kawasa 'iodumu salingou 
yomasuna. 


GALATIA 2.13-16 8 


13 Sọ ma rai 'o Yahudioka munuka 
mita yoma'uca-'uca 'isoka 'unali sigado 
nanga 'esa moi 'o Barnabas mita 
wakidomoteke. 

14 Gee takilega-lega 'ena manga di-diai 
koimakadaenuawau de 'o do-dotoko 
'iti-tiai ma ngale 'o Habari ma Owa, de 
ge'ena 'o nyawa yoboa-boano yoodumu 
manga bionoka de katongosekau 'o 
Petrusika, "Nako ngona 'o Yahudioka 
de no'ahu 'isoka 'o Yahudiokawau, de 
'ido'oa so 'o nyawa 'iregu nakipakisaa la 
yomadiai 'isoka 'o Yahudioka?" 

15 Moteke to ngomi mia 'asali, ngomi 
ne'ena 'o Yahuidoka, so "ko 'o nyawa 
'ireguwa gee yosowo-sowono ma ngale 
kowinako-nakowa ma Jo'oungu ma 
Dutu". 

16 Ngaro koge'ena ma ngomi mianako 
'ato ngone 'o nyawa 'idadi pomarimoioli 
de ma Jo'oungu ma Dutu ge'ena duga 
kapongaku ma Yesus Kristusika. So 
ko ma ngalewa 'ato sababu pamoteke 
'o 'agama ma besesongo. Ngomi ma 
sirete mita miongaku 'o Yesus Kristusika 
la 'idadi mimarimoioli de ma Jo'oungu 
ma Dutu, sababu 'amia ngo-ngaku 
ge'ena. So ko ma ngalewa 'ato sababu 

miamoteke 'o 'agama ma besesongo. 
Sababu ka 'o 'agama ma besesongo 
pamoteke, ge'ena komoiwa 'idadi 
pomarimoioli de ma Jo'oungu ma Dutu. 

17 Ngomi mimariwo miomau 
mimarimoioli de ma Jo'oungu ma 
Dutu, ma ngekomo mio'ahu mimarimoi 
de ma Kristus. Ma nako ngomi 
miadiaiokau koge'ena, 'ena yongose 
ngomi 'o nyawa miosowo-sowono 'isoka 
'o Yahudiwa ma nyawa, 'ato ne'ena 
ge'ena ma ngale ma Kristus so ngomi 
miosowono? Ma raiokau ko'uwal 

18 Nako ngoi tosidagioli 'o 'agama ma 
besesongo gee tapi-piakorokau, ge'ena 
ngoi tosidumutu 'ato ngoi ne'ena 'O 
besesongo tapare-parene. 

1910 'agama ma besesongou matero 
kaiso-songene ngoi. So ngoi mita 
matero katosongenokau 'o 'agama ma 
besesongika ge'ena la kotamotekuwau 
'o 'agama ma besesongo ge'ena. La 
ngoi to'ahu ma ngale towile-leleani ma 
Jo'oungu ma Dutu. Ngoi towimoteke 
ma gou-goungu ma Kristus so ngoi 
kaimatero de 'isidisidelokau de ma 
Kristus. 

20 Ma ngale to'ahu ne'ena duga ka 
ngoiwau ma 'ena de ma Kristus. Ngoi 
to'ahu ne'ena ge'ena la to'ahu sababu 
tongaku ma Jo'oungu ma Dutu wi 
Ngowaika gee woisiboso-bosono, de 
womasisarakaniokau wiso-songene 
sababu woidora ngoi. 

21 Ngoi tooluku taitomo ma Jo'oungu 
ma Dutu 'awi dora. Sababu nako ngone 
'o nyawa pomarimoioli de ma Jo'oungu 
ma Dutu sababu pamoteke 'o 'agama ma 
besesongo, ge'ena ma ngale ma Kristus 
wosongene ma faedaa koi'iwa. 

1 'Esa moi riaka dodoto 'o Galatia 

ma nyawa! Ma goungu ngini 
niohaga-haga! Poilia naga moikani 
manga bo-baja nidaenokau! Ma Kristus 
wosongene 'o salipoka tosiwaiti 'iti-tiai 
mongau nginika. 

2 Bika naneda moi niosidemo ngoino: 
Ngini niamakekau 'o Ngomasa 'Itebi- 
tebini ge'ena sababu niamoteke 'o 
'agama ma besesongo? bolo sababu 
ngini nio'isene 'o Habari ma Owa ma 
Jo'oungu ma Dutuno de niongaku ma 
Kristusika? 

3Ge'ena 'ido'oa so niohaga-haga 
koge'ena! Ngini niokuruekau nio'ahu de 

'o Ngomasa 'Itebi-tebini, de kokia so 
ne'ena ngini niomau nimadotomo ka de 
to ngini ma sirete nia guata? 

4 Gee niamao-maokau ge'ena 'iodumu 
kaiparacuma? Ge'ena kaiparacumawa! 

> Ma Jo'oungu ma Dutu 'o Ngomasa 
'Itebi-tebini winikula de 'o no-nako 
'Ihera-herangi wokadiai naga nginioka. 
Ma Jo'oungu ma Dutu wodiai ge'ena 
sababu 'o 'agama ma besesongo 
niamoteke? bolo sababu nio'isene 
'o Habari ma Owa de niongaku ma 
Kristusika? 

6 Ge'ena 'isoka naga 'o Buku 'Itebi- 
tebinoka 'isilefoku ma ngale 'o Abraham, 
'isilefoku konee, "'O Abraham wongaku 
ma Jo'oungu ma Dutuka, de sababu 
to 'una 'awi ngo-ngaku ge'ena so ma 
Jo'oungu ma Dutu wongose 'ato to 'una 
wi singina 'itiai." 

7 So salingou nianako 'ato 'o nyawa 
gee ma gou-goungu manga 'asali 'o 
Abrahamuno ge'ena la 'o nyawa gee 
yongaku-ngaku ma Jo'oungu ma Dutuka. 

8'O Buku 'Itebi-tebini 'isira 
'inasimarangiokau 'ato ma Jo'oungu ma 
Dutu womau la ko 'o Yahudiokawa mita 
yomarimoioli de de 'una nako la yongaku 

'unaka. 'O Habari ma Owa ge'ena 'isira 
'o Abrahamuka wisitotara 'o jajioka 
konaneda, "Ma ngekomo ngona, ma 
Jo'oungu ma Dutu 'asa wakisibarakati 'o 
nyawa 'iodumu 'o duniaka ne'ena." 

3'O Abraham wongaku, so wisibarakati. 
Koge'enali mita 'o nyawa yongaku-ngaku 
'iodumu 'asa yakisibarakati 'isoka 'o 
Abraham. 

100, nyawa 'iodumu gee yomasiga-gao 
'o 'agama ma besesongoka, 'ona ge'ena 
yo'ahu 'o gorosau ma dodaka. Sababu 'o 
Buku 'Itebi-tebinoka 'isilefoku, "'O nyawa 
gee koyosigou-gounguwa yamoteke 
'lodumu gee 'isilefo-lefoku 'o 'agama 
ma besesongo ma bukuoka, ge'ena ma 
Jo'oungu ma Dutu wakikorosau!" 

11 Komoiwa 'idadi yomarimoioli de ma 
Jo'oungu ma Dutu sababu yamoteke 
'o 'agama ma besesongo. Ge'ena 
'isidemokau 'o Buku 'Itebi-tebinoka 
konee, "Ka 'o nyawa yongaku-ngaku 
duga 'idadi yotiai ma Jo'oungu ma Dutu 
'awi bionoka, 'ona 'asa yo'ahu." 

12 Ma 'o 'agama ma besesongo ge'ena 
ma titi ko 'o ngo-ngakuwa. 'O Buku 
'Itebi-tebinoka 'ingose 'ato 'o nyawa 
gee yamote-moteke 'o 'agama ma 

besesongo, salingou yakokimoteke 'o 
besesongo ge'ena la yo'ahu. 

13'Ọ 'agama ma besesongo ge'ena 
kopa'akunuwa pamoteke 'iodumu so 
pamake 'o gorosau. Duga ma Kristus 
wonasisupuokau 'o gorosauoka ma 
ngekomo 'una wamoku 'o gorosau 
ge'ena sababu wonadora ngone. Sababu 
'o Buku 'Itebi-tebinoka 'isilefoku konee, 
"'O gorosau widaene 'una gee wisidelika 
'o salipoka de wosongene." 

14 Ma Kristus koge'ena wodadi, la 'o 
barakati gee ma Jo'oungu ma Dutu 
wosijajiokau 'o Abrahamuka ge'ena ko 'o 
Yahudiokawa mita yamake. Koge'enali 
mita ngone, sababu pongaku ma 
Jo'oungu ma Dutuka so padawongo 'o 
Ngomasa 'Itebi-tebini gee wosijajiokau. 

15'Esa moi riaka dodoto! Yaowa 
tosi'ade-'ade de 'okia naga gee 'o nyawa 
kaitaurika yadi-diai ngoneka naga. 
Ge'ena la nako naga yomakajaji de 'o jaji 
ge'ena yaputusokau, ge'ena koidadiwau 
yatagali bolo yadogo. 

16 Niosi-singina, ma Jo'oungu ma 
Dutu wositotara 'awi jaji moi-moi 'O 
Abrahamuka de wi waatuku womatengo. 
'O Buku 'Itebi-tebinoka koisilefokuwa 


GALATIA 3.17-19 14 


'ato "de 'o nyawa-nyawaka 'o Abraham 
wi waatuku", ge'ena la 'o nyawa manga 
gudai. Ma 'ena 'isilefoku ge'ena la, "de 
wimoi 'ani waatuku". Ge'ena ma ngale 
kawimoi duga, ge'ena la ma Kristus. 
17'Ai dumutu ge'ena koneda: 'O 'agama 
ma besesongo koi'iwasi 'ena ma Jo'oungu 
ma Dutu 'awi jaji wositatapuokau. So 
'o 'agama ma besesongo koidadiwa 
yaisanga ma Jo'oungu ma Dutu 'awi 
jaji gee wosita-tatapuokau ge'ena, 
sababu ma Jo'oungu ma Dutu 'awi jaji 
wositatapuoka 'o taunu 430 'asa de 'o 
'agama ma besesongo 'isupu. 

18 Sababu nako ma Jo'oungu ma Dutu 
'o co-catu wokula ge'ena moteke 'o 
'agama ma besesongo, ge'ena gee 
wokula-kulakau ge'ena sababu ko 'awi 
jajiwa. Ma ngano ma Jo'oungu ma Dutu 
wosijajiokau 'o Abrahamuka so wokula 
'o barakati. 

19 So nako koge'ena, de 'o 'agama 
ma besesongo ma Jo'oungu ma Dutu 
wokulano ge'ena ma dumutu 'okia? 

Ma dumutu la 'o besesongo ge'ena 
'isidogo la panako 'ato ngone ne'ena 'o 
nyawa posowo-sowono. 'O 'agama ma 
besesongo kaipakesi duga ka sigado ma 

'orasi 'o Abraham 'awi waatuku wimoi 
woboa, gee 'isoka ma Jo'oungu ma Dutu 
wangosekau 'awi jajioka 'o Abrahamuka. 
'O 'agama ma besesongo ge'ena 'o 
mala'ekati ngai muruo naga 'isitotara ma 
ngekomo wimoi wodadi wositota-totara. 

20 Aa, salingou naga 'o nyawa 'o bolu 
modidioka 'asa de poparaluu wimoi 
wositota-totara nanga 'ilingi. Duga ma 
Jo'oungu ma Dutu 'una kowoparaluuwa 
wimoi wositota-totara, sababu ka 'unau 
ma sirete wobicara ma ngale wojaji 'O 
Abrahamuka. 

21 Nako koge'ena de 'o 'agama ma 
besesongo de ma Jo'oungu ma Dutu 
'awi jaji 'imakatilikutino? Ma gou-goungu 
ko'uwa! Sababu nako ma Jo'oungu ma 
Dutu wokula 'o 'agama ma besesongo 
la 'o 'ahu ma dutu pamake, ge'ena 
ma ngale 'o nyawa manga 'ahu 'itiai 
ma Jo'oungu ma Dutu wi bionoka ma 
ngekomo 'o 'agama ma besesongo. 

22 Duga 'o Buku 'Itebi-tebinoka 'ingose 
'ato 'o nyawa 'iodumu 'o sowono 
'inaparetano. Ge'ena ma ngale duga 
kapongaku ma Yesus Kristusika, ngone 
pamake 'o barakati gee ma Jo'oungu ma 
Dutu wosijajiokau 'o Abrahamuka. 

23 Duga ma 'orasi koya'adonuawasi 
ngone pongaku ma Kristusika, ngone 
'o 'agama ma besesongo 'inakuasano. 
Matero kainabuika de 'inajaga 'inasidi- 
diai sigado ma 'orasi ya'adono ma 
Jo'oungu ma Dutu wosidumutu 'itiai ma 
ngale pongaku ma Kristusika. 

24 So 'o 'agama ma besesongo ge'ena 
'inasilega-lega sigado ma Kristus woboa 
ma ngale 'inadiai ngone pasanangi ma 
Jo'oungu ma Dutu 'awi singina sababu 
pongaku ma Kristusika. 

25 Sababu ne'ena ma 'orasi ya'adonokau 
ngone pongaku ma Kristusika, so 'o 
'agama ma besesongo koinasilega- 
legawau. 

26 Ngini nioodumu niodadi ma Jo'oungu 
ma Dutu wi ngowa-ngowaka sababu 
niongaku ma Yesus Kristusika. 

27 Sababu ngini nioodumu ni'osikokau 
de ma Yesus Kristus 'awi ronga ma ngale 
niomarimoi de de 'una, so ngini nio'ahu 
'isoka ma Kristus ma sirete 'awi 'ahu ma 
jako. 

28 Ne'ena dau ma dodaka ge'ena 
koisikaregu-reguwau 'o Yahudioka de 
ko 'o Yahudiokawa, 'o yongosi de ko 'o 
yongosuwa, 'o ngeweka de 'o nauru. 

Ngini nioodumu ge'ena ka moi sababu 
nio'ahu de ma Kristus Yesus. 

29 De sababu ngini ge'ena to ma Kristus, 
so ngini ge'ena 'o Abraham 'awi waata. 
De ngini 'asa nimadamake 'okia naa gee 
ma Jo'oungu ma Dutu wosijajiokau. 

1'Ai dumutu ge'ena la: Kokia 
4 naga ma do'ingo 'o warisi ma 
dutu kowobalusuawasi ge'ena naga 
'o nyawa wisilega-legasi de wi'aturu 
sigado ya'adono 'awi 'umuru gee ma 
dea wositatapuokau ma ngale 'una ma 
sirete wa'urusu 'awi warisi. 'O ngowaka 
gu'una salingou wo'ise-'isene 'awi 
balusika 'isoka 'o yongosi moi ma ngale 
koidadiwasi 'una ma sirete woma'aturu, 
ngaro 'una ge'ena 'o sagala moi-moi ma 
warisi ma ga-gao. 

2(4:1) 

3 Koge'enali mita ngone: Ma 'orasi 
ngone koposikanakowasi ma Jo'oungu 
ma Dutu 'awi mau, ngone 'inaparetano 
'o sagala ngomasa gee yapa-pareta 'O 
dunia ne'ena. 

4Ma ma 'orasi yadae-daenuku gee 
ma Jo'oungu ma Dutu wositatapuokau, 
so ma Jo'oungu ma Dutu wosiguti 
'awi Ngowaka 'o duniaku. 'O ngowaka 

gu'una 'o ngeweka mimoi mosilahiri de 
wamoteke 'o 'agama ma besesongo. 

> De ge'enau 'una wakisipidili 'o nyawa 
gee yo'ahu 'o 'agama ma besesongo 
yakiparetano; la ngone poodumu 
podadi ma Jo'oungu ma Dutu 'awi 
ngowa-ngowaka. 

6 Sababu ngini ge'ena ma Jo'oungu 
ma Dutu 'awi ngowa-ngowaka, so 
ma Jo'oungu ma Dutu wosuloko 'awi 
Ngowaka wi Ngomasa 'iwosanga to 
ngone poodumu nanga singinaka. 'O 
Ngomasa 'Itebi-tebini ge'enau 'inasi'asa 
so ngone pomasigasoko, "Ee 'Aba, 'ai 
Dea!" 

7S0 ngini ne'ena ka 'o yongosuwau ma 
'ena 'o ngowaka. De sababu ngini ge'ena 
ma Jo'oungu ma Dutu 'awi ngowaka, so 
ma Jo'oungu ma Dutu 'asa winikula 'okia 
sonaa gee wadua-duangou ma ngale 
'awi ngowa-ngowaka. 

8 Ma sira ngini kowininakowa ma 
Jo'oungu ma Dutu, ge'enau so ngini 
nioyongosika 'o sagala gee de ma 
kuasaka gee ngini niongose 'o jo'oungu, 
'ena momongo ma gou-goungu ko ma 
Jo'oungu ma Dutuwa. 

?Ma ne'ena ngini wininakokau 
ma Jo'oungu ma Dutu, bolo 'ifoloi 
yadaene ge'ena ma Jo'oungu ma Dutu 
wininakokau ngini. De 'ido'oa so ngini 
niomau niogilioli 'o sagala ngomasika 
'o duniaka ne'ena, gee koya'akunuwa 
'inariwo de kokiawa 'inakula? 'Ido'oa 
so ngini niomau nioyongosioli 'o sagala 
ngomasika ge'ena? 

10 Ngini niosirame 'o sagala wange 
'ita-tantuu, 'o sagala mede 'ita-tantuu, 
de 'o sagala taunu 'ita-tantuu. 

11 Ngoi tododato 'uwa sigado 'ai gangela 
ma ngale tiniriwo gee ma faedaa koi'iwa. 

12'Esa moi riaka dodoto! Ngoi 
toga'asoko tosigou-gounguku la ngini 
niodadi 'isoka ngoioli, ge'ena la 'o 'agama 
ma besesongo koikuasanowau. Sababu 
ngoi mita 'o Yahudioka ma todadiokau 
'isoka ngini. 'O 'orasi 'ipasa-pasa, ngini 
ko 'okiawa niasowono ngoino. 

13 Ma raiokau ngini kaniongano- 
nganonosi 'okia ma sababu so ngoi 
tokurue tositotara 'o Habari ma Owa 
nginika. Ma sababu ge'ena la topanyake 
so 'o 'orasi tamake. 

14 Ma 'orasi ge'ena ngini koni'emonuwa 
ngoino, ngaro 'ai roesie ma lugo 'isoka 

nitaili nginika. Ma ngini nidawongo ngoi 
'isoka niadawongo ma Jo'oungu ma Dutu 
'awi mala'ekati bolo 'isoka ma Kristus 
Yesus ma sirete. 

15 Ma 'orasi ge'ena ngini posironga 
niosanangioka! Ma ne'ena naga, kianosi 
'o sanangi ge'ena? Ngoi tanako ma 'orasi 
ge'ena ngaro 'ania kianikia yaowa-owa 
ma kanikula, de nako 'iso kogee 'idadi, 
tanu nia ako ma gomono ma niapeleuru 
so niokulakau ngoino. 

16 Bolo ne'ena naga niamaoku ngoi 
ne'ena 'isoka nia musuou? sababu 
tinisitotara gee yadae-daene? 

17'O nyawa-nyawa gee yoma-magae 
yakapulutu 'o Habari ma Owa, 'ona 
'o singina yo'ese nginika, ma manga 
dumutu 'itorou. 'Ona ge'ena kayakarana 
ngone pomakati-tingaka la ngini 
nioma-magae niakimoteke 'ona. 

18 Ma goungu 'isure nako niomagae 
naga 'okia sonaa yaowa-owaka, 'itilai 
kaitaurika koge'ena, 'uwa duga ka ma 
'orasi ngoi naga de de ngini. 

19'Ai ngowa-ngowaka gee tinisi-singina! 
Ngoi ne'ena tosangisarakauoli sababu to 
ngini 'ania gokoie de nia gogeruku. Ngoi 
'ai singina 'isusa de tosangisara matero 

ka 'o ngeweka mimoi mosangisara 

ma 'orasi momaku'arene. Ngoi dua 
katosangisarasi nako la 'o Yesus 'awi 
'ahu ma jako ge'ena koiwaituawasi 'ania 
'ahu ma sigoronaka. 

20 Ngoi toduaka ma sala ma 'orasi 
ne'ena ngoi naga de de ngini, la 'idadi 
tobicara tosidi-diai la 'ifoloiosi 'iwaiti 
ma ngale kokia to ngoi 'ai singina ma 
dodaka. Sababu kotomasinakowau 
salingou 'okiasi todiai nginikal 

21 'Esa moi riaka dodoto, ngini gee 
niomau 'o 'agama ma besesongo 
nipa-paretano, bika niosigisene! Ngoi 
'asa tinisiwaiti 'okia naga 'isilefo-lefoku 
'o Musa 'awi besesongo ma bukuoka. 

22 Ge'enaka 'isilefoku 'ato 'o Abraham 
'awi ngowaka 'o nauru yamididioka. 
Wimoi 'awi 'esa muna ge'ena 'o yongosi, 
de wimoioli 'awi 'esa muna ko 'o 
yongosuwa. 

23:0) ngowaka gee 'awi 'esa modadi 
yongosi, wolahiri ka biasa sababu ka 
'o nyawa manga mau. Ma 'o ngowaka 
gee 'awi 'esa ko 'o yongosuwa, wolahiri 
sababu ma Jo'oungu ma Dutu 'awi jaji. 

24 Ne'ena ge'ena 'idadi papake 'o 
'ade-'ade. 'O ngeweka yamididi ge'ena 

kaimatero de 'o jaji ngai modidi. Ngai 
moi ge'ena 'o Sinai ma gigieno ge'ena 
la ngo Hagar, 'ami ngowa-ngowaka 
yoodumu yodadi yongosi. 

25 So ngo Hagar ge'ena 'isoka 'o Sinai 
ma gigie, 'o Arab ma tonaoka. Muna 
'isoka 'o Yerusalem ma kota de ma 
nyawa 'iodumu, gee ne'ena yodadiokau 
'o yongosi ma ngale yamoteke 'o 'agama 
ma besesongo. 

26 Ma 'o Yerusalem gee 'o sorogaaka, 
ge'ena 'o Yerusalem gee ko 'o 
yongosuwa, de ge'enau matero ka to 
ngone nanga 'esa. 

27 Sababu naga ma Jo'oungu ma 
Dutu 'awi bukuoka 'isilefoku konee, 
"Nomorenie ngona gee koma'iwa 'ani 
roesoka, gee koma'iwa nomaku'arene! 
Nomorenie nomasa-sagaga ngona gee 
koma'iwa namao yomaku'arene ma siri! 
Sababu 'o ngeweka gee manga rokata 
yakido-doowaruku 'asa 'o ngowaka 'ifoloi 
'ikudai yomadamake de gee 'o ngeweka 
yo'ahu de manga rokatoka." 

28 'Esa moi riaka dodoto! Ngini ma 
sirete ge'ena ma Jo'oungu ma Dutu 'awi 
ngowa-ngowaka gee nisilahiri sababu 

ma Jo'oungu ma Dutu 'awi jaji; ngini 
kaimatero de 'o Ishak. 

29 Ma ma 'orasi ge'ena 'o ngowaka 
gee 'ilahiri moteke ka 'o nyawa ma 
mau, yasikisaa 'o ngowaka gee 'ilahiri 
sababu 'o Ngomasa 'Itebi-tebini ma 
mau. Koge'enali mita ne'ena naga. 

30 Ma kokia naga ma Jo'oungu ma 
Dutu 'awi Bukuoka 'isilefoku? Ge'enaka 
gumuna de 'ami ngowaka, sababu 
'ami ngowaka 'asa koidadiwa 'o warisi 
yoridoomuku de komoyongo-yongosuwa 
mi ngowaka." 

31 So koneda 'Esa moi riaka dodoto! 
Ngone ne'ena bukangi la moyongo- 
yongosi 'ami ngowa-ngowaka, so 
'ena gee komoyongo-yongosuwa 'ami 
ngowa-ngowaka. 

1 Ma 'orasi ne'ena ngone 

5 kopoyongosuawau ma ngale 
ko 'o 'agama ma besesonguawau 
'inaparetano, sababu ma Kristus 
wonasimadakau! Sababu ge'ena 
niomariwo la 'uwa niomau nisiyongosioli. 

2 Ngoiou ma sirete tinidongose 
nginika naneda: Niosi-singina, nako 
niomaga'asoko nisuna sababu niamoteke 

'o 'agama ma besesongo, ge'ena ma 
ngale ma Kristus 'awi faedaa koi'iwa 
nginika. 

3Ma moiosi tosidemo 'o nyawa 
'iodumika gee yomasidabi yakisuna, 'ona 
ge'ena salingou yamoteke 'o 'agama ma 
besesongo 'iodumu! 

“Nako niomau niasanangi ma Jo'oungu 
ma Dutu 'awi singina ma ngekomo 
niamoteke 'o 'agama ma besesongo, 
ge'ena ma ngale ngini ma gou-goungu 
nimasikurutokau ma Kristusoka. So ngini 
nio'ahu ko ma Jo'oungu ma Dutuwau 
'awi dora ma sigoronaka. 

> Ma nako ngomi, 'o Ngomasa 'Itebi- 
tebini miriwo so miongano-nganonou 
'ato sababu miongaku ma Kristusika so 
miomarimoioli de ma Jo'oungu ma Dutu. 

6 Sababu nako ngone pomarimoiokau 
de ma Kristus Yesus, pamoteke bolo 
ko'uwa 'o suna ma 'atorangi ge'ena ma 
soali koi'iwau. 'Iparaluu ma sala ge'ena 
duga kapongaku ma Kristusika, de 
ge'ena posiwaiti ma ngekomo pakidora 
'o nyawaka. 

7 Ma sira ngini niomariwo ma sala 
niamoteke 'o Habari ma Owa ma ngale 
ma Kristus! De ne'ena nago'onau 

nibaja so nia 'ahu ma sigoronaka 
koniosingounuawau ma Jo'oungu ma 
Dutu 'awi mau? 

8 Koge'ena 'idadi ge'ena ma sababu ko 
ma Jo'oungu ma Dutuokawa de yaino 
gee wini'asokokau ngini. 

3'O nyawa yongose 'ato, "'O ragi ka 
ma etaka ma gee 'isikaruahekau de 'o 
tarigu, ge'ena dua ma tarigu 'iodumu 
'ikokidoaka." 

10 Ngaro koge'ena ma sababu ngone 
gee pomarimoiokau de ma Jou, ngoi 
tamaoku 'ania ngo-ngaku dua kaimatero 
de to ngoi. De ngoi tanako nago'ona bato 
yakaruahe 'ania di-dibangi, ma Jo'oungu 
ma Dutu 'asa wakihukumu. 

11 'Esa moi riaka dodoto! Nako sigado 
ne'ena naga ngoi katosidotokosi 'ato 
ngone 'o nyawa salingou pomasuna 
la nanga 'ahu 'itiai ma Jo'oungu ma 
Dutu 'awi bionoka, ge'ena ma raiokau 
'o nyawa koihalebiruwau. De nako ngoi 
tosidotoko 'ato 'o suna ge'ena 'iparaluu, 
ge'ena ma raiokau ma soali koi'iwau 
ngaro yo'isene 'ai do-dotoko ma ngale 'o 
Yesus wosongene 'o salipoka ma. 

12 'Ifoloi yaowa 'o nyawa gee yakaruahe 
'ania di-dibangi go'ona, 'ona ge'ena 
yamakabirikau! 

13'Esa moi riaka dodoto, ngini ma 
Jo'oungu ma Dutu wini'asokokau 
niodadi 'o nyawa koyongo-yongosuawau 
ma ngale 'o 'agama ma besesongo 
koniparetanowau. Ma 'uwa sababu ngini 
ko 'o yongosuwau so konimaogoruwa 
niodiai 'ito-torou moteke to ngini nia 
mau, ma 'ena salingou ngini nimakadora 
de nimakaleleani moi de moi. 

14:0 'agama ma besesongo 'iodumu 
'isitipokono 'o besesongo moioka 
ne'ena ge'ena la, "Salingou nakidora 'o 
nyawa-nyawaka 'isoka nginioli ma sirete 
nomadora." 

15 Ma nako ngini moi de moi 
nimakasaturuu matero ka 'o haewani 
'iti-tingkai 'imakagoli, niosi-singina, dua 
ngini nioodumu niotorouoka. 

16 Tomau tinisidemo tositi-tiaika ge'ena 
la: Salingou nio'ahu moteke 'o Ngomasa 
'Itebi-tebini ma mau, la ngini 'asa 
koniodomotekuwa 'ania mau 'ito-torou. 

17 Sababu 'o nyawa ma du-duaka 
'imakatilikutu de 'o Ngomasa 'Itebi- 
tebini ma du-duaka. Ge'ena modidi 

'imakatilikutino so ngini koidadiwa 
niadiai 'okia naga gee niodua-duaka. 

18 Ma nako ngini 'o Ngomasa 'Itebi- 
tebini niparetano, ge'ena 'o 'agama ma 
besesongo konikuasanowau. 

19'0 nyawa ma du-duaka 'ito-torou 
ge'ena 'inyata naga 'o manarama 
'ito-torouoka, ge'ena la yomakapake 
kaitimaronga, yodi-diai 'okia sonaa 
'imedi-mediri, yomakapake manga mahe 
koi'iwakau matero ka 'o kaso, 

20 de 'o barahala yasuba, yotawa- 
tawara, yomakasaturuu, yomakangamo, 
'o nyawa manga kia sonaa ma 
yomau yomasito'ona, yotabangamo, 
yomadengo-dengoka, koyomarimoiwau 
de yomakatilikutinou 'o bula yamo-moi. 

21 De mita yomakataleana, yaki'eto- 
'eto, yorame-rame 'o rame ma dorou, 
de 'iregu-reguosi. Ge'ena 'iodumu 
tinisingano-nganono nginika ne'ena, 
'isoka kokia naga gee tinisingano- 
nganonokau ma sirasi mita, 'ato 'o 
nyawa gee yodi-diai koge'ena-'ena 
ge'ena dua koyodadiwa ma Jo'oungu ma 
Dutu 'awi 'umati. 

22 Ma nako 'o nyawa gee 'o 
Ngomasa 'Itebi-tebini yakiparetano 

ge'ena ma duanguku koneda: 'Ona 
yomasikabosono, kayomore-morene, 
manga singina 'isa-sanangi, manga 
sabari 'iamoko de yoduaka yoriwo, 
manga singina 'isure 'o nyawaka, de 
manga singina 'iboooto, 

23 manga singina 'ima'ai, de ya'akunu 
yapareta manga nyafisuu. Ne'ena 
'iodumu 'o 'agama ma besesongo koi'iwa 
koisidabiwa. 

2410 nyawa gee yomotekokau de ma 
Kristus Yesus, 'ona ge'ena yamadakau 
manga du-duaka 'ito-torou de 'o nyafisuu 
ma dorou. 

250) Ngomasa 'Itebi-tebini 'inakulakau 
'o 'ahu ma sungi; sababu ge'enau so, 
'ifoloi yaowa 'enau yaparetano to ngone 
nanga 'ahu. 

26 Ngone koidadiwa pomaie, koidadiwa 
'o nyawa manga singina pasiri, de 
koidadiwa pomakataleana moi de moi. 

1 'Esa moi riaka dodoto! Nako 

niakimake 'o nyawa 'o sowono yodiai, 
ge'ena ngini gee nio'ahu moteke 'o 
Ngomasa 'Itebi-tebini, salingou niakiriwo 
'o nyawa go'ona la 'uwau 'o sowono 
yodiai. Ma ngini salingou niakiriwo de nia 

singina 'ima-ma'ai, de nimasitiari la 'uwa 
ngini mita niootaka 'o sowonuku. 

2 Salingou niomarimoi niakiriwo 'o 
nyawa manga gina 'itu-tubuso, la de 
ge'ena ngini niamoteke ma Kristus 'awi 
besesongo. 

3 Nako moi yomamaoku 'ona ge'ena 
yobaraguna, 'ena momongo ko'uwa, 
ge'ena ka 'ona ma sirete yomasihaga. 

4'O nyawa moi-moi salingou 'ona ma 
sirete yomalega ma diai manga gokoie 
yaowa bolo ko'uwa. Nako manga gokoie 
yaowa ge'ena 'idadi yomorene, ma 'uwa 
yosikadelega de 'o nyawa 'iregu manga 
gokoie. 

> Sababu 'o nyawa 'isinoimi salingou 
yamadamoku to 'ona manga gokoie ma 
Jo'oungu ma Dutu wi bionoka. 

6'O nyawa gee yadawo-dawongo ma 
Kristus 'awi do-dotoko, 'ona salingou 
yokula 'o kianikia yaowa-owa manga 
guruka. 

7'Uwa ngini nisihaga, sababu 
ma Jo'oungu ma Dutu koidadiwa 
powisisasaru! 'Okia naga 'o nyawa 
yadatomo, dua ya'utuku mita ge'enali. 

8 Nago'ona manga di-diai moteke ka 
to 'ona manga du-duaka 'ito-torou, 

'ona 'asa yosongene sababu manga 
du-duaka 'ito-torou ge'ena. Ma nago'ona 
manga di-diai moteke 'o Ngomasa 
'Itebi-tebini ma pareta, 'ona 'asa yamake 
'o 'ahu ma dutu 'ika-kakali 'o Ngomasa 
'Itebi-tebinino. 

9 Ge'enau so ngone 'uwa 'inakiwounu 
podiai 'okia sonaa yaowa-owa; sababu 
nako ngone kopomaogoruwa podiai gee 
yaowa-owa, dua ma du'uruoka ngone 
'asa pa'utuku ma hasili yaowa-owa. 

10 So kokia naga ma do'ingo nanga 
'orasi ka de ma 'enasi, ge'ena salingou 
nanga gokoie yaowa 'o nyawa 'iodumika, 
'ifoloiosi nanga 'esa moika gee ka 'ọ 
ngo-ngaku moi. 

11 Nialega niosidi-diai ma bula ne'ena 
gee ngoi ma sirete tolefo de 'o huruf 
'ila-laagomo. 

12'O nyawa gee yomau yomasidaduie 
de to 'ona ma sirete manga di-diai gee 
'o nyawa yamake-make, 'onau ge'ena 
yogegoto niomoteke nimasuna. Ma 
koge'ena yodiai ge'ena yomau duga ka 
'o Yahudioka 'uwa yakisikisaa 'onaka, 
sababu 'o nyawa gee yositotara ma ngale 
ma Kristus wosongene 'o salipoka ge'ena 
ma raiokau yakisangisara. 

13'Ọ nyawa gee yakisuna-sunakau mita 
koyamotekuwa 'o 'agama ma besesongo. 
Ma 'ona yomau nisuna, la to 'ona manga 
singina 'iamoko 'ato ngini niamoteke ma 
'atorangi ge'ena. 

14 Ma ngoi 'ai singina 'iamoko ge'ena 
duga ka nanga Jou Yesus Kristus 
wosongene 'o salipoka. So sababu ma 
Kristusou wosongene 'o salipoka so 'o 
dunia ma mau-mau ge'ena ma faedaa 
ka ma eta ma koi'iwau ma ngale ngoi. 
De ma duniaka ne'ena, ngoi mita 'isoka 
tosongenokau. 

15 Nisuna bolo ko'uwa ge'ena ma ngale 
koi'iwa. 'Iparaluu ge'ena 'o 'ahu ma 
sungi. 

16'Ọ nyawa gee yo'ahu moteke 
koge'ena, de mita ma Jo'oungu ma Dutu 
'awi 'umati 'iodumu, ngoi toga'asoko 
tanu ma Jo'oungu ma Dutu winisibarakati 
de winikula 'o sanangi. 

17 Deika, ka moi ma 'uwau 'isisusali, 
sababu 'ai roesie ma nyo-nyata de ma 
'ena 'ato ngoi 'o Yesus 'awi do-domoteke. 

18 Tanu ma Yesus Kristus kaitaurika 
winisibarakati 'Esa moi riaka dodoto. 
'Amin. Koge'enau. Ngoi 'o Paulus, 
tinitabea! 


Efesus 


1 1 'Esa moi riaka dodoto 'o Efesusoka, 
gee niodadiokau ma Jo'oungu ma 
Dutu 'awi 'umati. 

2 Ngoi ne'ena 'o Paulus, ngoi todadi 
ma Yesus Kristus 'awi su-suloko sababu 
ma Jo'oungu ma Dutu woigoraka. Toga- 
ga'asoko la nanga Dea ma Jo'oungu 
ma Dutu de ma Yesus Kristus nikula 'o 
barakati de 'o sanangi. 

3 Powisiarene ma Jo'oungu ma Dutu, 
'unau ge'ena nanga Jou Yesus Kristus 
'awi Dea! 'Una gee 'o sorogaaka 
wonasibarakati de 'o sagala co-catu 
ma ngale po'ahu de de 'una, sababu 
pomarimoi de ma Kristus. 

4Ka 'o dunia ma koisidadikuwasi 'ena 
ma Jo'oungu ma Dutu wonairiokau 
ma ngekomo ma Kristus, ma dumutu 
la ngone podadi to 'una 'awi 'umati 
'itebi-tebini to 'una wi bionoka de 
powile-leleani. 

> Sababu 'awi dora, so ka ma guruenosi 
'ena wositatapuokau 'ato ma ngekomo 
pomarimoi de ma Yesus Kristus, 'una 

'asa wonagoraka podadi to 'una ma 
sirete wi ngowa-ngowaka. De ge'enau 
womau wadiai. 

6 Ge'enau so nou, powisiarene ma 
Jo'oungu ma Dutu, sababu 'awi dora 
'iamoko ma sala ngoneno, ma ngekomo 
'awi Ngowaka gee wisiboso-bosono. 

7 Sababu ma Kristus wito'oma de 
wosongene ma ngale watuusu nanga 
so-sowono, so ma rai ma Jo'oungu ma 
Dutu kowosi-singinawau nanga sowono 
sababu wonadora. 

8 De sababu 'awi dora ge'ena so wi 
singina posironga de 'isureka ngoneno 
de wobarija ma sala so wasahe 'iodumu 
ma ngale ngone. 

?De 'okia naga gee womau wadiai, gee 
ma sira koiwaituawasi so 'o nyawa rekeni 
koyanakowasi, ne'ena wosiwaitokau 
ngoneno. 'Una wositatapuokau 'okia 
naga gee womau wadiai ge'ena dua ma 
Kristus wamanarama. 

10 Gee wi singinaka womau wadiai, 
ge'ena ma dumutu la 'okia sonaa 
'o sorogaaka de 'o duniaka 'iodumu 
'Imarimoi, de ma Kristus wosibalusu. 
De ge'ena dua ma Jo'oungu ma Dutu 

wosikokiduanga de wositotomo gee ma 
'orasi ya'adono de! 

11 Ma Jo'oungu ma Dutu womanarama 
moteke to 'una ma sirete 'awi mau de 
'awi butusangi. Ka ma guruenosi 'una 
miirikokau ngomi ngano 'una womau 
ngomi miodadi to 'una 'awi 'umati 
sababu miomarimoi de ma Kristus. 

121a ngomi gee miosira-sira 
mimasinganono ma Kristusika, 

'amia 'ahu ma sigoronaka misiarene ma 
Jo'oungu ma Dutu sababu wokumati ma 
sala. 

13 Ngini mita gee nio'isene ma Jo'oungu 
ma Dutu 'awi besesongo ge'ena la 'o 
Habari ma Owa gee nisilaha-laha, de 
niodadiokau ma Jo'oungu ma Dutu 
'awi 'umati. Ngini niongaku ma Yesus 
Kristusika, ge'enau so ma Jo'oungu ma 
Dutu winikula 'o no-nako ma ngale ngini 
ge'ena to 'una 'awi 'umati. Ma no-nako 
ge'ena la 'o Ngomasa 'Itebi-tebini gee 
wosijajiokau. 

14 Sababu 'o Ngomasa 'Itebi-tebini 
wonakulanou, ge'ena ma raiokau ngone 
'asa padawongo 'okia naga gee ma 
Jo'oungu ma Dutu wosijajiokau 'awi 
'umatika. Ge'enau so ngone panakokau 

'ato ma Jo'oungu ma Dutu 'asa wodiai 
'awi 'umati kopoyongosuawau. So nou, 
powisiarene ma Jo'oungu ma Dutu 
sababu wokumati ma sala! 

15 Ge'enau so gee to'isenoka 'ato ngini 
posironga de niongakuoka 'o Yesusika, 
de niakisibosono ma Jo'oungu ma Dutu 
'awi 'umati 'iodumu, 

1650 ngoi kaitaurika to'amalaha ma 
Jo'oungu ma Dutuka. De tolahidoa ma 
noimi, ngini mita tinisilahidoa. 

17 Ngoi toga'asoko la ma Jo'oungu ma 
Dutu ge'ena la nanga Jou Yesus Kristus 
'awi Dea gee woku-kumati ma sala, 
winikula 'o Ngomasa 'Itebi-tebini gee 
dua nidiai ngini niobarija naga 'o barangi 
ma owaka. De mita 'asa nisidumutu la 
wininako 'itiai ma ngale ma Jo'oungu ma 
Dutu. 

18 Ngoi tolahidoa mita la ma Jo'oungu 
ma Dutu wapelenga 'ania di-dibangi la 
'ania singina ma dodaka niasahe 'iwaiti 
'okia naga gee niongano-nganonou ma 
Jo'oungu ma Dutuoka gee wini'asokokau 
ma ngekomo ma Kristus. Mita la nianako 
'o sagala co-catu posironga ma amoko 
de ma sure kokiawa positero gee ma 

Jo'oungu ma Dutu wadua-duangou ma 
ngale wokula 'awi 'umatika, 

19 de 'awi kuasa posironga ma guatoka 
wonariwo ngone gee pongaku-ngaku. 
'Awi kuasa ge'ena ma batingi koi'iwa 

20 gee wapake ma 'orasi wisiwangoli 
ma Kristus ngaro wosongenukou ma, de 
wikula 'o pareta ma amoko ma ngale 
yomasidapareta de de 'una 'o sorogaaka. 

2110 Yesus 'awi pareta 'ifoloi ''amoko 
de 'o sagala pamareta, 'o koa-koana, 
yosibalu-balusu de 'o sagala tuangi, de 
nago'ona bato gee yakikulakau 'o pareta 
ma amoko, gee yo'ahu ma 'orasi ne'ena 
naga bolo ma du'uruoka. 

22 Ma Jo'oungu ma Dutu wadiai 'iodumu 
ge'ena ma Kristus wakuasano. De ma 
Kristus 'una ge'ena ma Jo'oungu ma 
Dutu wokulakau 'o jamatika la wodadi 'o 
jamati ma saeke, ma ngale wapareta 'o 
sagala moi-moi. 

23 So 'o jamati ge'ena matero ka ma 
Kristus 'awi roese. 'Una wodiai la 'o 
jamati ma 'ahu ma gou-goungu 'itiai, 
sababu 'una wositotomo 'okia sonaa 
'lodumu kiaka naga bato. 

1 Ma sira ngini matero 
2 kaniosongenokau, sababu niosowono 

de niaparene ma Jo'oungu ma Dutu 'awi 
besesongo. 

2 Ma 'orasi ge'ena ngini nio'ahu 
'o sowono ma sigoronaka, sababu 
niamoteke ka 'o duniaka ne'ena ma 
mau-mau, ma ngale ngini niodomoteke 
'o Tokata ma Koana gee yapa-pareta 
'o sagala ngomasa ma dorou 'o 
ngawa-ngawaka. 'Enau ne'ena naga 
yakiparetano 'o nyawa gee kowisingou- 
ngounuwa ma Jo'oungu ma Dutu. 

3 Ma sira ngone mita 'isoka gee 
koyosingou-ngounuwa ma Jo'oungu 
ma Dutuka. Ngone po'ahu moteke ka 
to ngone nanga mau, de padiai 'okia 
sonaa moi-moi moteke nanga nyafisuu 
de nanga di-dibangi 'ito-torou. Ma 'orasi 
ge'ena ngone mita yadaene ma Jo'oungu 
ma Dutu 'awi gorosau 'inadaene 'isoka 'o 
nyawa 'ireguoli. 

“Duga ma Jo'oungu ma Dutu 'awi 
singina posironga de 'isureka! 'Una 
wonadora ma sala, 

so ngaro ma sira ngone matero 
kaposongenokau sababu posowo- 
sowono, ma ne'ena naga ma Jo'oungu 
ma Dutu wonasiwangokali de ma Kristus. 

So duga ka ma Jo'oungu ma Dutu 'awi 
singina ma sure, so ngini winisilaha. 

6 Sababu pomarimoiokau de ma 
Kristus Yesus, so ma Jo'oungu ma Dutu 
wonakulakau 'o 'ahu ma sungi ma ngale 
po'ahu de ma Kristus, la ngone mita 
popareta de de 'una 'o sorogaaka. 

7 Ma Jo'oungu ma Dutu koge'ena wodiai 
la 'o 'orasi nanga bionika 'o nyawa 'idadi 
yamake to 'una 'awi dora posironga ma 
amoko. 'Awi dora ge'ena wosidumutu 
de 'awi singina ma sure ngoneno, ma 
ngekomo ma Kristus Yesus. Sababu ma 
Jo'oungu ma Dutu 'awi singina 'isure, so 
winisilaha ngano niongaku 'o Yesusika. 
Ngini nisilaha ge'ena sababu ko nginiwa 
ma sirete nimariwo, ma ge'ena sababu 
ma Jo'oungu ma Dutu 'awi singina ma 
sure. So ka moi ma 'uwa yomaie ma 
ngale ge'ena. Ge'ena ka to nginiwa nia 
gangela, so ka moi ma 'uwa nimaie. 

8(2:7) 

ND) 

10 Ngone ne'ena ma Jo'oungu ma Dutu 
wi do-dadi. Ngone ne'ena ma Jo'oungu 
ma Dutu wodiai nanga 'ahu ma sungiou 
ma ngekomo pomarimoi de ma Kristus 
Yesus, la ngone padiai 'okia sonaa 

yaowa-owa gee wadua-duangou ma 
ngale ngone. 

11 Ngini gee ko 'o Yahudiokawa, 
niongano-nganono ma sira to ngini 
nia jako kokia. Ma sira 'o Yahudioka 
nisironga ngini ge'ena ''o nyawa gee 
konisuna-sunawa", de 'ona yomasironga 
"o nyawa gee yakisuna-suna". ('O suna 
ge'ena ka 'o nyawa yodiai, ma ngale 'o 
no-nako manga roesoka 'ato 'ona ge'ena 
ma Jo'oungu ma Dutu 'awi 'umati.) 

12 Ma 'orasi ge'ena ngini konimarimoiwa 
de ma Kristus, ge'enau so ngini 
konisido-doimuwa ma Jo'oungu ma Dutu 
'awi kawasaka gee wakiiri-iriki. So ma 
rai ngini 'isoka 'o nyawa ma dudunino. 
Ngini konisido-doimuwa gee naga ma 
Jo'oungu ma Dutu wosijaji-jajiokau 'awi 
'umatika, de ngini nio'ahu 'o duniaka 
ne'ena 'ania singina nganono koi'iwa, de 
kowininakowa ma Jo'oungu ma Dutu. 

13 Ma sira ngini niokurutoka ma 
Jo'oungu ma Dutuoka. Ma ne'ena ngini 
nimarimoiokau de ma Kristus Yesus, 
so ngini nisisoriokau ma Jo'oungu ma 
Dutuka ngano ma Kristus womodeke 
wosongene 'o salipoka. 

14 Sababu ma Kristus 'una ge'ena 
wonasikakatiai. 'Una wonasikatoomu 'o 
Yahudioka de ko 'o Yahudiokawa podadi 
ka moi. 'O kadu'uduku gee ma sira 
'inasikakati-tingaka matero 'o be-beno 
'Ikuru-kurutie, ma Kristus waisangokau 
ma ngekomo womasisarakani wiso- 
songene ma ngale watuusu nanga 
so-sowono. 

15 So ma rai 'o Yahudioka manga 
'agama ma besesongo de ma 'atorangi 
ma Kristus kowapakewau, la ko 'o 
Yahudiokawa de ma Yahudioka gee 
pomarimoi podadi 'o nyawa nanga 'ahu 
ma sungi gee pomarimoiokau de ma 
Kristus. Ma ngekomo koge'enau ma 
Kristus wonasikatiai. 

16 Ma Kristus wonasikatoomu ko 'o 
Yahudiokawa de 'o Yahudioka, de 
wonadiai nanga 'ahu 'itiai ma Jo'oungu 
ma Dutu 'awi bionoka, ge'ena ma 
ngekomo 'una wosongene 'o salipoka so 
pomakasanangiokau. 

17 Ma sababu ge'enau so ma Kristus 
woboa wositotara 'o Habari ma Owa ma 
ngale pomakasa-sanangi. Ma Habari ma 
Owa ge'ena wositotara nginika gee ko 'o 
Yahudiokawa, gee ma sira winikurutoka 

ma Jo'oungu ma Dutu, de mita nginika 
'o Yahudioka gee niosoriokau nanga Dea 
ma Jo'oungu ma Dutuka. 

18 Ma ngekomo ma Kristus, so 'o 
Yahudioka de ko 'o Yahudiokawa, 
poodumu 'idadi pomasisori ma Jo'oungu 
ma Dutuka sababu 'o Ngomasa 
'Itebi-tebini ge'enau naga ngoneka. 

19 Ge'enau so ngini ko 'o Yahudiokawa 
ge'ena ko ma desonguwau 'ato 'o nyawa 
ma somoa bolo 'o nyawa ma dudunino. 
Ngini nioodumu ge'ena ma Jo'oungu 
ma Dutu 'awi kawasa, ngini ge'ena ma 
Jo'oungu ma Dutu wi woa ma dodaku. 

20 Ngini mita matero ka 'o woa gee 
'isigoko de ma ba-bangini ge'ena la 
'o su-suloko de 'o nabii-nabii, de ma 
teto ma ngale ma ba-bangini ma guata 
ge'ena la ma Kristus Yesus. 

21 Ngone gee pomarimoi de ma Kristus 
ge'ena matero ka 'o woa gee ma kia 
sonaa 'isikokinoa 'isidi-diai, 'ikua-kuata, 
de kaisiika monga 'iamoko 'idadi ma 
Jo'oungu ma Dutu 'awi Woa gee ka 'una 
duga womanoa. 

22 Sababu nio'ahu de ma Kristus, so 
ngini mita nisikatoomu de 'o nyawa 
yongaku-ngaku 'iodumu niodadi matero 

ka ma Jo'oungu ma Dutu 'awi Woa, la 
ma Jo'oungu ma Dutu womanoa 'ania 
singinaka ma ngekomo 'awi Ngomasa 
'Itebi-tebini. 

1 Sababu ma Jo'oungu ma Dutu 
wodiaiokau 'o Yahudioka de ko 'o 
Yahudiokawa yomarimoiokau, ge'enau so 
ngoi 'o Paulus, 'ibuika sababu tositotara 
'o habari ma ngale ma Kristus, ma ngale 

tiniriwo ngini ko 'o Yahudiokawa. 

2 Ma rai ngini nio'isenokau ma ngale ma 
Jo'oungu ma Dutu 'o co-catu ma amoko 
wokulakau ngoino gee salingou tosidagi 
ma ngale tiniriwo ngini. 

3Ge'ena la ma Jo'oungu ma Dutu 
woisidumutu 'okia naga gee wi singinaka 
wadiai, gee 'isoka ma eta talefokau 
dakungoka. 

“Nako ngini niabaca, ge'ena dua 
ngini mita niasahe 'isoka ngoioli, 
ge'ena la 'okia naga gee 'o nyawa 
koyanako-nakowasi ma ngale ma 
Kristus. 

> Ge'ena ma sira ma Jo'oungu ma Dutu 
kowosidemowasi 'o nyawaka, ma ne'ena 
'o Ngomasa 'Itebi-tebini 'isiwaitokau 'o 
su-sulokika de 'o nabii-nabiika, 

6ge'ena la: Ma ngekomo 'o Habari 
ma Owa, so ko 'o Yahudiokawa de 
ma Yahudioka yoodumu yamake ma 
Jo'oungu ma Dutu 'awi barakati, de 
yodadi ma Kristus 'awi roese ma kia 
sonaa. Mita yamake gee ma Jo'oungu 
ma Dutu wojajiokau ma ngekomo ma 
Kristus Yesus. 

7 Ma Jo'oungu ma Dutu wokula 'o 
co-catu ma amoko ngoino ge'ena la 
'o manarama ma ngale tositotara 'o 
Habari ma Owa ge'ena. Ngoi tamake 'o 
co-catu ma amoko ge'ena ma ngekomo 
ma Jo'oungu ma Dutu 'awi kuasa gee 
'imanarama 'ai singinaka. 

8 Ma Jo'oungu ma Dutu 'awi 'umati 
ma sigoronaka, ngoi 'ifoloi todaduuku. 
Duga sababu ma Jo'oungu ma Dutu 'awi 
singina ma sure so wokulakau ngoino 'o 
manarama ma ngale tositotara 'o Habari 
ma Owa ko 'o Yahudiwa ma nyawaka. 
Ma habari ge'ena ma ngale ma Kristus 
wonasilaha kopa'akunuwa patuga. 

?De mita la ma ngekomo ngoi, 'o 
nyawa 'iodumu yanako kokia ma 
Jo'oungu ma Dutu 'o diwanga de 'o dunia 
wosidadi-dadi gu'una, wadiai 'okia naga 
gee wi singinaka wadiai, gee ma sirasi 

kowosidumutuawasi 'o nyawa-nyawaka 
'o duniaka. 

10 Ma Jo'oungu ma Dutu 'awi dumutu 
la ma 'orasi ne'ena ma ngekomo 'o 
jamati, 'o sagala gee 'ipa-pareta 'o 
ngawa-ngawaka de 'o sorogaaka, yanako 
ma Jo'oungu ma Dutu 'awi barija naga 'o 
sagala moi-moioka. 

11 Ma Jo'oungu ma Dutu wadiai 
koge'ena, moteke 'awi singinaka wadiai 
gee kaisi'ado-'adonika, ma ngekomo ma 
Kristus Yesus to ngone nanga Jou. 

12 Sababu pongaku ma Kristusika de 
pomarimoi de de 'una, so ngone 'idadi 
pomoroini potaari ma Jo'oungu ma 
Dutuka de panakokau 'ato wonadawongo 
wosidi-diai. 

13 Ge'enau so ngoi toga'asoko la 'uwa 
nia singina 'itingoono ngaro nianako ngoi 
tokasangisara ma ngale tiniriwo ngini, 
sababu ge'ena 'iodumu ma ngale to ngini 
nia laha. 

14 Ge'enau so ngoi totalibukuku 
tolahidoa ma Jo'oungu ma Dutuka nanga 
Dea gu'una, 

15 gee wosidadi-dadi 'iodumu 'o 
sorogaaka de 'o duniaka. 

16 Ngoi tolahidoa la ma Jo'oungu ma 
Dutu gee 'awi kumati de 'awi kuasa ma 
batingi koi'iwa, nia singina wosikuata 
ma ngekomo 'o Ngomasa 'Itebi-tebini 
'Imanoa nia singinaka. 

17 La de nia ngo-ngaku ma Kristusika, 
ma Kristus womanoa 'ania Singina ma 
dodaka la nio'ahu 'o dora niparetano. 

18 Tolahidoa la ma Jo'oungu ma Dutu 
'awi kawasa nioodumu niasahe ma 
Kristus 'awi dora ma batingi koi'iwa, 

19 gee ka de 'o nyawa nanga 'akali 
kopa'akunuwa pasahe 'iodumu. Tanu 
ngini niasahe de niamao ma Kristus 'awi 
dora ge'ena, la ngini ma gou-goungu 
niodadi 'isoka ma Jo'oungu ma Dutu 'awi 
gokoie. 

20 Ma ngekomo ma Jo'oungu ma Dutu 
'awi kuasa gee koimaogo-ogoruwa 
'imanarama ngoneka, 'una 'idadi 
wadiai 'ifoloi 'ikudai de gedagee ngone 
poga-ga'asoko de patiba-tibangi. 

21 Nou, ngone 'o jamati ma sigoronaka 
kaitaurika powisiarene ma Jo'oungu ma 
Dutu, ma ngekomo pomarimoi de ma 
Kristus Yesus. Powisiarene ma Jo'oungu 
ma Dutu kaisi'ado-'adonika! 'Amin. 
Koge'enau. 

4 1 Ngoi tobuika sababu towileleani 
ma Jou. Ge'enau so ngoi toga'asoko 
tosidemogaroku nginika, tanu nia gokoie 
de nia gogeruku moteke kokia naga gee 
ma Jo'oungu ma Dutu wini'asokokau. 

2 Salingou nimasitipokoku, 'uwa 
kanimarohu-rohu, la 'ena niosabari. 
Niosidumutu 'ania dora ma ngekomo 
nimakariwo moi de moi. 

3 Nimariwo de ma goungu nio'ahu 
nimakakasanangi, la 'ania rimoi gee 
'o Ngomasa 'Itebi-tebini 'isidadiokau 
ge'ena 'uwa niamada. 

4Ngone matero ka 'o roese moi, de 
poodumu ka 'o Ngomasa 'Itebi-tebini 
'inaparetano. Koge'enali mita ngini ma 
Jo'oungu ma Dutu wini'asoko ma ngale 
nia singina nganono ka moi. 

> Nanga Jou kawomatengoka, nanga 
ngo-ngaku ka moi, 'ina'osiki ka de 'o 
ronga moi, 

6de ma Jo'oungu ma Dutu 
kawomatengoka, 'una ge'ena ngone 
poodumu nanga Dea. 'Unau 'o diwanga 
de 'o dunia yasuluunuku wapa-pareta, 
gee womanarama ma ngekomo 
ge'ena 'iodumoka, de wokuasa ge'ena 
'lodumoka. 

7 Ma ngone moi-moi pamake 'o co-catu 
ma Kristusino, moteke kokia naga 'una 
wokula. 

8 Ma ngale ge'ena 'o Buku 'Itebi- 
tebinoka 'isilefoku, "Ma 'orasi 'una wodoa 
'O ngii gee 'ifoloi 'ikuru-kurutieka, 'una 
waki'asa manga gudai gee wakitago- 
tagokino, de wakikula 'o sagala co-catu 
'o nyawa-nyawaka." 

? Aa, "'una wodoakau" ge'ena ma ngale 
'isira wo'utiokau sigado 'o ngii gee 'ifoloi 
'idaduukoka 'o duniaka ne'ena. 

10 De 'una gee wo'uti-'utiokau gu'una, 
'unau ge'ena gee wodoa 'o ngii gee 'ifoloi 
'ikurutie de 'o sagala diwanga, so 'una 
naga de wakokipareta kiaka naga bato 'o 
'alami wasuluunuku. 

11 'Unau wokula-kula 'o sagala co-catu 
'o nyawaka; munuka wakigoraka yodadi 
'o su-suloko, munuka yodadi 'o nabii, 
de munukali yositota-totara 'o Habari 
ma Owa. 'Asa de munukali wakigoraka 
ma ngale 'o jamatioka yoleleani de 
yodoto-dotoko. 

12 Ma Jo'oungu ma Dutu wodiai 
koge'ena, la 'awi 'umati wonadua- 
duangou ma ngale powileleani de 

posikuata 'o jamati ge'ena la ma Kristus 
'awi roese, 

13 sigado ngone poodumu podadi ka 
moi sababu powingaku ma Kristus, de 
poodumu pasahe 'itiaiokau ma ngale 
ma Jo'oungu ma Dutu 'awi Ngowaka. 
De ngone podadi balusokau nanga 
ngo-ngakuoka so ma gou-goungu 
pomadotomokau 'isoka ma Kristus. 

14 S0 ngone 'isoka 'o ngowa- 
ngowakuawau gee yaika yaino yomote- 
moteke 'o doto-dotoko 'i'ini-'inioka 
'o nyawa-nyawano gee yoba-barija 
yosili-liba de manga ngeluku. 

15 Ma ngone salingou posidumutu 'okia 
sonaa 'iti-tiai de nanga singina 'o dora 
ya'omanguku, la naga 'o sagala moi- 
moioka gee 'ito'ingo de kapomadotomo 
monga 'isoka ma Kristus, gee wodadi 'o 
jamati ma saeke. 

16'Una wosibalusu 'o roese ma kia 
sonaa 'iodumu ge'ena 'isikalape 'isidi- 
diai, de 'isikadowanga moi de moi de 
to 'ena ma boboo. De nako ma kia 
sonaa ge'ena moi-moi 'imanarama gee 
to 'ena ma manarama, ge'ena 'O roese 
'odumu ge'ena 'asa 'ifero 'idadi 'ibalusu 
de 'isikuata de 'o dora. 

17 Sababu ge'ena de ma Jou 'awi kuasa, 
nedau tinidongose tosigou-goungu: 
'Uwau nio'ahu 'isoka 'o nyawa gee 
kowinako-nakowa ma Jo'oungu ma 
Dutuka, gee yatiba-tibangi 'okia sonaa 
ma faedaa koi'iwa-'iwa. 

18 To 'ona manga di-dibangi 
'ipupukakau. 'Ona yo'ahu wikurutoka ma 
Jo'oungu ma Dutu, sababu yohaga-haga 
ma sala. 'Ona koge'ena yodadi, sababu 
manga singina 'i'opini. 

19'Ona manga mahe koi'iwakau, so 
'ona yamoteke manga nyafisuu ma 
dorou 'i'ini-'inioka, de yomakapake 
kaitimaronga ka 'onau manga singina 
ma mau. 

20 Ma ngini ko koge'enawa! Ngini 
nimadotokokau ma ngale ma Kristus so 
wininakokau. 

21 Ma raiokau ngini winigi'isenokau 
'una, de ngini ge'ena to 'una 'awi 
do-domoteke, ngini nisidotokokau 'o 
habari 'iti-tiai ma ngale 'o Yesus! 

22 Sababu ge'ena niamada nia gokoie 
de nia gogeruku 'isoka ma sira gee 
koniongakuwasi 'o Yesusika, gee nia 'ahu 
yosito-torou de 'o sagala nyafisuu gee 
nisiliba-liba. 

23 Salingou 'ania singina de nia 
di-dibangi 'iodumu 'idadi ma sungi. 

24 Tanu ngini nio'ahu 'isoka 'o nyawa 
ma sungi gee ma Jo'oungu ma Dutu 
wosidadiku moteke to 'una wi dulada; 
ge'ena la 'o gokoie de 'o gogeruku 
'iti-tiai, 'ibo-boooto de 'itebi-tebini. 

25 Sababu ge'ena 'uwau nimakakaelu- 
eluku. Ma 'ena gee niobi-bicara moi de 
moika ge'ena salingou ma gou-goungu, 
sababu ngone poodumu ne'ena ma 
Kristus 'awi roese ma kia sonaa. 

26 Nako ngini niongamo, 'uwa 
niosimadaka nia do'otasa ge'ena sigado 
niosowono. 'Uwa niongamo niatoobiruku, 

27 ia 'o Tokata ma Koana 'uwa 'o 'orasi 
'imadamake ma ngale nitaili. 

28:0) nyawa gee yotosi-tosiki, salingou 
yomaogoro yotosiki. De salingou 
yomanarama yomakua-kuata de 
'iloa-loa ma ngale manga 'inomo 
yomadononu, de yakiriwo 'o nyawa gee 
yakisidu-dukurangi. 

29 Nako ngini niobicara, 'uwa niopake 'o 
demo-demo 'ito-torou. Ma 'ena niapake 
'o demo-demo gee yaowa-owa, gee 
yakisikuata de yakiriwo 'o nyawa 'iregu. 

'O demo-demo koge'ena 'asa yakisidadi 
laha 'o nyawa-nyawa gee yo'ise-'isene. 

30 'Uwa niosibalisa 'o Ngomasa 'Itebi- 
tebini. Ngini nisino-nakokau de 'o 
Ngomasa 'Itebi-tebini niodadi to ma 
Jo'oungu ma Dutu wi 'umati, sigado 
ya'adono ma 'orasi ma Jo'oungu ma 
Dutu winisilaha. 

3t 'Uwau nia singina 'isiri-siri, 
nia singinaka nimadonoaku, de 
nimakakangamo. 'Uwau nimakalawani 
de niakisito-torou 'o nyawa, de 'uwau 
niodiai 'o sagala dorou. 

32 Ma 'ena ngini salingou nia singina 
'isure de nimakadora moi de moi, de 
'uwa niosi-singina 'o nyawa manga 
sowono nginika, 'isoka ma Jo'oungu ma 
Dutu mita kowosi-singinawa to ngini nia 
sowono. 'Una kowosi-singinawau nia 
sowono, ma ngekomo pomarimoiokau 
de ma Kristus. 

1 Ngini ge'ena ma Jo'oungu ma Dutu 

5 wi ngowa-ngowaka gee winisiboso- 
bosono, sababu ge'ena ngini salingou 
niamoteke 'isoka to 'una 'awi gokoie. 

2'Ania 'ahu salingou ma titi 'o dora, 
'isoka ma Kristus mita wonadora ngone. 
'Una womasisarakani wiso-songene ma 

ngale wonasilaha, de ge'ena 'imadadi 
'o su-suba gee ma bounu yaowa-owa 
de ma Jo'oungu ma Dutu 'awi singina 
yasa-sanangi. 

3 Ngini ge'ena ma Jo'oungu ma Dutu 
'awi 'umati. Sababu ge'ena, nginioka 
naga koyadaenuwa nimakapake 
kanio'itimaronga, niodiai 'o sagala dorou 
bolo 'okia sonaa niodo-dopokana. 'Uwa 
sigado 'o nyawa yongose 'ato ngini 
niodi-diai koge'ena. 

#Mita koyadaenuwa ngini niosisupu 
'o demo-demo gee 'ipa-pakisani, 'O 
demo-demo gee ma faedaa koi'iwa-'iwa, 
de gee koyadae-daenuwa posisupu. 

Ma 'ena ngini salingou nio'amalaha ma 
Jo'oungu ma Dutuka. 

> Niongano-nganono: 'O nyawa gee 
yomakapake kaitimaronga, manga 
di-diai 'ipa-pakisani bolo yodo-dopokana 
'okia sonaa, 'ona koidadiwa yodadi 
'umati gee ma Kristus de ma Jo'oungu 
ma Dutu yakipa-pareta. Sababu 'o nyawa 
gee koge'ena yodi-diai ge'ena kaimatero 
de gee 'o barahala yasuba-suba. 

6'Uwa ngini nisihaga de 'o demo-demo 
gee ma faedaa koi'iwa-'iwa, sababu 
koge'ena-'enau 'isiwaere ma Jo'oungu 

ma Dutu 'awi gorosau 'o nyawa-nyawaka 
gee kowisingou-ngounuwa. 

7So ka ma eta ma 'uwa niakidomoteke 
'O nyawa-nyawa 'isoka go'ona. 

8 Ma sira ngini ma sirete nio'ahu 
matero ka 'o darusoka. Ma ne'ena ngini 
niodadiokau ma Jou wi 'umati so ngini 
matero ka 'o darangiokau. 

?Sababu 'o daranginou ge'ena 'ibaoro 
'o sagala di-diai gee ma gou-goungu 
yaowa-owa, 'iloa de 'itiai ma Jo'oungu 
ma Dutu wi bionoka. 

10 Niomariwo de ma goungu niosikanako 
'okia naga gee ma Jou wodua-duaka. 

tł Uwa niadiai 'okia sonaa gee ma 
faedaa koi'iwa-'iwa 'isoka gee 'o nyawa 
yo'ahu 'o darusoka yadi-diai. Ma 
'ena ngini salingou niosidumutu 'o 
nyawa-nyawaka, ma ngale gee koge'ena 
yodi-diai ge'ena 'isowono. 

12 (Sababu 'okia naga gee 'o nyawa 
yadi-diai kayosigi-gi'iunino, ge'ena 
kapabicara ma 'inamaekokau.) 

13'0 sagala moi-moi gee 'o siwara 
yadae-daene, 'asa 'o nyawa yamake 
'iwai-waiti. 

14 Sababu 'iodumu gee pamake-make 
ge'ena 'imadadi 'o darangi. Ge'enau ma 

sababu so yongose 'ato, "Nomomiki 
ngona gee noma'idu-'iduoka, de 
nomomiki 'o songenoka! Ma Kristus 'asa 
wonidisiwara ngonaku." 

15 Sababu ge'ena, niatibangi niosidi-diai 
kokia to ngini nia 'ahu. 'Uwa nio'ahu 
'isoka 'o nyawa yohaga-haga; ma nio'ahu 
'isoka 'o nyawa yoba-barija. 

16'Ọ 'orasi niamake 'isinoimi, salingou 
niapake niosidi-diai ma ngale niadiai gee 
yaowa-owa. Sababu ma 'orasi ne'ena 
naga ge'ena la 'o 'orasi 'idadi 'o dorou. 

17'Uwa niohaga-haga, ma 'ena 
salingou niasahe 'okia naga gee ma Jou 
wodua-duaka. 

18'Uwa 'o 'anggur niosigeto, sababu 
ge'ena dua nisitorou. Ma ngini salingou 
'o Ngomasa 'Itebi-tebini niparetano. 

19 De nimabi-bicara ge'ena salingou 
niapake 'o demo-demo 'o Mazmuroka, 
ma Jou powisiarene ma nyanyioka, de 
pojaru powisitedene ma Jo'oungu ma 
Dutu. Ngini salingou niomore-morene 
nionyanyi ma Jou winisiarene. 

20 Naga 'o sagala moi-moioka, ngini 
salingou kaitaurika nio'amalaha ma 
Jo'oungu ma Dutuka to ngone nanga 

Dea, niositesongo de ma Yesus Kristus 
to ngone nanga Jou 'awi ronga. 

21 Ma ngale winihoromati ma Kristus, 
ngini salingou nimaka'isene moi de moi. 
22 Fe, ngini 'o weka-wekata, salingou 
niaki'isene nia rokatika, 'isoka ngini 

wini'isene ma Jouka. 

23 Sababu 'o rokata ge'ena yodadi 
balusu 'o wekatika, 'isoka ma Kristus 
mita wodadi 'o jamati ma saeke de 'unau 
wonasilaha-laha 'o jamati gee matero ka 
to 'una 'awi roese. 

24 'Isoka ngone 'o jamati mita po'isene 
ma Kristusika, koge'ena mita 'o sagala 
moi-moioka 'o wekata salingou yo'isene 
manga rokatika. 

25 Ee, ngini 'o roka-rokata, salingou 
niakisibosono nia wekata, 'isoka 
ma Kristus wosibosono 'o jamati de 
womodeke wiso-songene ma ngale 
watuusu 'o jamati. 

26 Ma Kristus koge'ena wadiai la 'una 
'idadi wonatebini ngone 'o jamati de 'awi 
do-dotoko de 'o go-gosiki ma 'akere ma 
ngale pomarimoi de de 'una, la dua 'una 
'asa 'idadi wonasisarakani ma Jo'oungu 
ma Dutuka. 

27 Ge'enau so ma Kristus wonadiai, 
la ngone 'o jamati poma'okode 'awi 
bionoka 'ena posironga de pokumatioka 
de potebi-tebini, de ko naga kiawa 
'ikurangi, de nanga sala ka ma eta ma 
koi'iwa. 

28 Koge'enali mita 'o rokata salingou 
yakidora manga wekatika 'isoka 'onali 
ma sirete yomadora. 'O nyawa gee 
manga wekata yadora, ge'ena ma ngale 
yomadora 'ona ma sirete. 

29 (Koma'iwa yodu'uduku to 'ona 
manga roese ma sirete. Ma 'ena yajaga 
de yapaliara, 'isoka ma Kristus mita 
wapaliara 'awi jamati, 

30 sababu ngone ne'ena matero ka ma 
Kristus 'awi roese ma kia sonaa.) 

310 Buku 'Itebi-tebinoka 'isilefoku, 
"Sababu ge'ena 'o nau-nauru 'asa 
yakimada manga dea de manga 'esa ma 
ngale yomarimoi de manga wekata, de 
yamididi go'ona 'asa yodadi ka moi." 

32 Ma Buku 'Itebi-tebini ma bo-bulaka 
ge'ena ma ngale posironga ma lukuku. 
De ngoi tosika'ese ge'ena, ma Kristus de 
'o jamati. 

33 Ma ma bo-bula ge'ena mita ma 
dumutu nginika. 'O roka-rokata 'iodumu 

salingou manga wekata yosibosono 
'isoka 'ona ma sirete yomasibosono, de 
'o weka-wekata salingou yakihoromati 
manga rokatika. 
1 Ee, ngini 'o ngowa-ngowaka, 

6 salingou niakisingounu nia balusika, 
sababu ngini winimote-moteke ma 
Kristus, so salingou koge'ena. 

2"Njakihoromati nia dea de nia 'esa," 
ge'enau ma Jo'oungu ma Dutu 'awi 
besesongo ma di-disiraka gee de 'awi 
jaji, wongose 'ato: 

3"La ngini niosanangi de nia 'umuru 
'ikurutu 'o duniaka." 

4 Ee, ngini 'o dea-dea, 'uwa niodiai 'ania 
ngowa-ngowaka yakito'otasa. Ma 'ena 
niakipaliara de ma Jou 'awi do-dotoko de 
'atorangi. 

> Ee, ngini 'o yongo-yongosi, salingou 
niaki'isene 'ania tuangika. De mita 
salingou niakihoromati de niosigou- 
gounguku niaki'isene 'isoka wini'isene 
ma Kristusika. 

6 'Uwa niaki'isene duga ka gee ma 'orasi 
'ona nisilega-lega, la duga kaniomau 'o 
nyawa nisiie. Ma ngini ge'ena ma Kristus 
winile-leleani so salingou niomanarama 

de nia singina ma gou-goungu moteke 
ma Jo'oungu ma Dutu wi mau. 

7 De ngini 'o yongosi, nia manarama 
niadiai ge'ena salingou de nia singina 
'isa-sanangi 'iso kogee ka ma Jou 
winileleani so duga ka 'o nyawakawa 
nialeleani. 

8 Niongano-nganono! 'O nyawa 'iodumu, 
'o yongosi bolo ko 'o yongosuawa, 'asa 
yamake 'o parasengi ma Jouno, ma ngale 
'okia sonaa yaowa-owa yadi-diaiokau. 

3 De ngini gee niodadi 'o tua-tuangi, 
ngini salingou nia di-diai koge'enali 
mita nia yongosika. 'Uwau niakisimodo- 
modongo de niakiano-anoko. Niongano- 
nganono ngini de 'o yongo-yongosi 
go'ona, to ngini 'ania tuangi kawimoi 
ge'ena la ma Jou 'o sorogaaka. 'Una 
ge'ena 'o nyawa kowoiri-irikuwa. 

10 Ma do-dogumuku ne'ena ge'ena la, 
ngini salingou niokuata de 'o guata gee 
ngini niamakeno ma Jou wi kuasano, 
sababu ngini nimarimoi de de 'una. 

11 Niakokipake 'ania kia sonaa ma 
Jo'oungu ma Dutuno matero ka nia 
dae ma ngale niomariwo, la ngini 'idadi 
nia'akunu nialawani 'o Tokata ma Koana 
ma balifuta. 

12 Sababu ngone pomariwo ge'ena ko 
'o nyawawa palawani, ma 'ena 'o sagala 
tokata ma guata gee yaparetano ma 
'orasi 'o dorou 'idadi ne'ena. Ngone 
palawani 'o sagala ngomasa ma dorou 
gee 'ipareta 'o ngawa-ngawaka. 

13 Ge'enau so salingou niakokipake 'ania 
dae ma Jo'oungu ma Dutuno ge'ena, 
la gee ma 'orasi 'o dorou 'idadi, ngini 
nia'akunu nimariwo. De mita sigado ma 
do-dogumika, ngini koni'akunuwa de ka 
nia guatoka. 

14 Ngini salingou nimadudu-duanga! 
'Iodumu gee 'iti-tiai ma Jo'oungu 
ma Dutuno niadiai 'ania gorona ma 
bu-busuku, de nia singina ma boooto 
niadiai 'ania baju 'o besi gee nia roese 
niositato-tatoko. 

1> Salingou 'ania magae niositotara 'o 
Habari ma Owa gee 'inasikasa-sanangi, 
ge'ena matero ka nia tarupa. 

1610) 'orasi 'isinoi-noimi 'ania ngo-ngaku 
ma Jouka niadiai 'ania sawaunu; sababu 
de 'ania ngo-ngaku ge'ena, ngini 'idadi 
niakokisongone 'o Tokata ma Koana ma 
toimi ma doto gee 'iluri-luri. 

17 Niadawongo 'o laha ma Jo'oungu 
ma Dutuno, sababu ge'ena matero 

ka nia capeo 'o besi, de niadawongo 
ma Jo'oungu ma Dutu wi demo niadiai 
matero ka nia samarangi de niapake 
moteke 'o Ngomasa 'Itebi-tebini ma 
mau. 

18 Niadiai 'iodumu ge'ena de 
nimalahidoa ma ngale nimaga'asoko ma 
Jo'oungu ma Dutu winiriwo. 'O 'orasi 
'isinoi-noimi, nimalahidoa 'isoka kokia 
naga 'o Ngomasa 'Itebi-tebini nipareta. 
Ngini salingou tatapu nimadudu-duanga 
de 'uwa nimasisarakani. De salingou 
kaitaurika niakisilahidoa ma Jo'oungu 
ma Dutu wi 'umati 'iodumu. 

19 De nisilahidoa ngoi mita, la ma 
Jo'oungu ma Dutu woikula 'o demo- 
demo yadae-daene gee ma 'orasi ngoi 
tobi-bicara. De mita la ngoi tomo-moroini 
tositotara 'o Habari ma Owa gee ma sira 
'o nyawa koyanakowasi. 

20 Sababu 'o Habari ma Owa ge'enau, 
so ngoi todadi 'o su-suloko, de ma 'orasi 
ne'ena ngoi 'ibuika. Niolahidoa la ngoi 
tomoroini tobicara gee salingou kokia 
naga tobicara, ma ngale 'o Habari ma 
Owa ge'ena. 

21:0) Tikhikus nanga 'esa moi 
powisiboso-bosono, gee wota-tangaro 

womanarama ma Jou wi manarama, 'asa 
winisitotara nginika 'o sagala moi-moi 
ma ngale ngoi, la ngini nianako ngoi 
kokia de 'ai manarama kokia. 

22 Ge'enau so ngoi towisuloko 'una 
wotagi nginika, la wositotara ngini 
nioodumika ma ngale ngomi kokia, la nia 
singina 'ikuata. 

23 Tanu ma Jo'oungu ma Dutu to ngone 
nanga Dea, de ma Jou Yesus Kristus 
yokula 'o sanangi de yosidadi 'o jamati 
'lodumu 'imarimoi de yomakadora moi 
de moi, de mita tatapu yongaku ma 
Kristusika. 

24 Tanu ma Jo'oungu ma Dutu 
wosibarakati 'o nyawa 'iodumu gee 
wisiboso-bosono ma Jou Yesus Kristus, 
de 'o dora gee koiisa-isanguwau. Ngoi 'o 
Paulus, tinitabea! 


Filipi 


1 1 Ngoi 'o Paulus tolefo 'o surati 
ne'ena. De ngoi de 'o Timotius gee 
ma Kristus mile-leleani, miosidingoto 
nginika ma Jo'oungu ma Dutu 'awi 'umati 
gee nimanoa-noa 'o Filipi ma kotaka, de 
gee nimarimoiokau de ma Kristus Yesus. 
Ge'ena dau ma dodaka 'o jamati ma 
balu-balusu de 'o jamatioka yoriwo-riwo. 

2 Ngomi mioga'asoko tanu ma Jo'oungu 
ma Dutu to ngone nanga Dea, de ma 
Jou Yesus Kristus nikula 'o barakati de 'o 
rasai. 

3Gee tininganonie ma noimi, 
tokasamaowa ma Jo'oungu ma Dutuka. 

“De gedagee tinisilahidoa ngini 
nioodumu, ka ma noimi 'ai singina 
kaimore-morene. 

> Ngoi tokasamaowa ma Jo'oungu ma 
Dutuka sababu ka ma wange ma di- 
disirakasi ngini niongakuoka 'o Yesusika 
sigado ne'ena, ngone pomarimoiokau 
posikawasa 'o Habari ma Owa ma 
Jo'oungu ma Dutuno. 

6 Ma Jo'oungu ma Dutu ma sirete 
wosikuruekau womanarama 'isure-sure 
'ania singinaka, de ngoi tanako 'una 
'asa wosigila womanarama sigado 
wosiduanga gee ma 'orasi ma Yesus 
Kristus woboali. 

7 Ma goungu yadaene to ngoi 'ai 
ro-rasa koge'ena nginika, sababu ngini 
nioodumu katinisi-singina. De sababu 'o 
manarama gee ma Jo'oungu ma Dutu 
wokulakau ngoino, ge'ena ngini mita 
nioriwo, gee ma 'orasi ne'ena ngoi 'o 
buioka bolo gee ma 'orasi tosupuka ma 
ngale tosiwaiti 'ato 'o Habari ma Owa 
ge'ena 'itiai, de tosikuata la 'o nyawa 
tatapu yongaku. 

8 Ma Jo'oungu ma Dutu wanako ma 
gou-goungu, ngoi de ma Kristus Yesus 
'awi dora katinisi-singina ngini. 

? De ngoi tinisilahidoa konee: Tanu ngini 
kawinisimara'ai monga ma Jo'oungu 
ma Dutuka de mita ngini de nginika, 
de kaidogo monga nianako 'okia sonaa 
'iti-tiai, de nia di-dibangi 'isure-sure. 

10 La ngini nianako niairiki 'okia naga 
gee 'ifoloi yaowa, de 'asa 'o dorou ka 
ma eta ma koi'iwa nginioka so nia sala 
koi'iwa ma 'orasi ma Kristus woboali. 

11 Nia di-diai 'iodumu ge'ena 'asa ma 
gou-goungu 'isure ma sababu ma Yesus 
Kristus, la 'o nyawa wihoromati de 
wisiarene ma Jo'oungu ma Dutu. 

12'Esa moi riaka dodoto pongaku-ngaku 
ma Kristusika! Ngoi tomau ngini nianako, 
ngoi 'isikasangisarakau, ma ge'enau 
so 'o nyawa manga gudai yo'isene de 
yongaku 'o Habari ma Owa. 

13 Ma duanguku 'o solodado 'o kadatoka 
yojaga-jaga de 'o nyawa 'iregu ne'ena ma 
kotaka gee yoodumu yanako 'itiaiokau 
'ato ngoi 'ibui sababu towileleani ma 
Kristus. 

14 De sababu ngoi 'ibui, so 'o nyawa 
yongaku-ngaku ne'enaka manga 
gudai 'ifoloi wingaku ma Jou, so 'ifoloi 
yomoroini yosihabari ma Jo'oungu ma 
Dutu wi demo. 

15 'Onaka naga munuka wisihabari ma 
Kristus ge'ena sababu kayakitu'uduku 
ngoino de yomau 'iributu, ngano 'okia 
naga tadi-diaiokau gee ma sowoko de 
ma 'enau. Ma naga munuka wisihabari 
ma Kristus ge'ena sababu manga 
dumutu 'iti-tiai. 

16'Ọ nyawa no'ona wisihabari ma 
Kristus sababu widora ma Jo'oungu ma 


FILIPI 1.17-20 4 


Dutuka de ngoino, sababu yanakokau 
'ato ngoi ne'ena ma Jo'oungu ma 

Dutu woisuloko tomanarama ma ngale 
tosidumutu 'ato 'o Habari ma Owa ge'ena 
'itiai. 

17 Ma 'o nyawa 'iregu 'ona wisihabari ma 
Kristus ge'ena ma ngale manga dumutu 
'itorou. 'Ona wisihabari ma Kristus 
ge'ena ma ngale ka to 'ona ma sirete 
manga paraluu, de ge'enau 'ona yomau 
ngoi 'ifoloiosi 'isisangisara 'o buioka. 

18 Ma koyado'oawa! Sababu ngaro 
yosihabari kokia naga bato, manga 
dumutu 'iti-tiai bolo 'isowo-sowono, ma 
kawisihabarioka ma Kristus. So ngoi 
kaimorenoka de dua katomore-morene. 

19 Sababu ngoi tanakokau ngini 
kaitaurika nisilahidoa, de ma Yesus 
Kristus 'awi Ngomasa 'iriwo so ngoi 'asa 
'isipidili. 

20 Sababu gee ngoi todua-duaka de 
tongano-nganonou ge'ena la ngoi 'idadi 
tadiai 'iodumu gee salingou tadiai, la 
'uwa 'imaeke. De ngoi tomau la 'o 'orasi 
'isinoi-noimi, 'ifoloiosi ma 'orasi ne'ena, 
ngoi 'ifoloiosi tomoroini la de to ngoi 
'ai 'ahu, towango bolo tosongene, ngoi 

salingou todiai la 'o nyawa wisitedene 
ma Kristus. 

21 Sababu moteke ngoi, ngoi to'ahu 
ge'ena ma ngale ma Kristus! De 
tosongene ge'ena to'utungu. 

22 Ma nako kato'ahuosi 'o duniaka 
ne'ena, ngoi 'idadi tosigila tadiai 'ai 
manarama gee ma faedaa posironga ma 
amoko, so kotanakowa ka'ena salingou 
tairiki. 

23 Ge'ena modidi 'ai singina yodagi. 
Tomau tosongenou la tomanoa de ma 
Kristus sababu ge'ena 'ifoloi yaowa, 

24 duga ma ngale tiniriwo ngini, so 'ifoloi 
yaowa to'ahuosi 'o duniaka. 

25 Ngoi tamao salingou koge'ena, 
so tanako 'ato ngoi dua kato'ahuosi 
'o duniaka, la 'idadi tiniriwo, la 'ania 
ngo-ngaku ma Jouka kaikuata monga de 
kaniomorene monga. 

26 Ma sababu ge'enau, nako ngoi dua 
taikali nginika, ngini gee nimarimoiokau 
de ma Kristus Yesus, 'asa niamao 
niomorene ma ngale ngoi. 

27 Aa, 'ifoloi 'iparaluu ge'ena la ngini 
nio'ahu moteke kokia naga 'ingosekau 
'o Habari ma Owaka ma ngale ma 
Kristus, la nako kogee pomakamakeli 

bolo ko'uwa, 'asa to'isene ma ngale 
ngini ma gou-goungu nimarimoi de 
nimariwo ma ngale nia dumutu ka moi 
de nia du-duaka ka moi, ge'ena la 'o 
ngo-ngaku gee moteke 'o Habari ma 
Owa ma Jo'oungu ma Dutuno. 

28 Ngini salingou kaniomo-moroini 
de 'uwa niakidodato godagee konisa- 
sanangiwa. Koge'ena niodiai ge'ena 
niosidumutu 'ato 'ona ma raiokau 
yotorouoka, de ngini 'asa niamake 'o 
laha ma Jo'oungu ma Dutuno. 

29 Sababu ma Jo'oungu ma Dutu 
winikulakau 'o co-catu ma ngale 
niongaku ma Kristusika, ma kage'enawa 
duga, so 'ena niosangisara sababu 
winimoteke ma Kristus. 

30 Ge'enau so ngini mita niomoteke de 
de ngoi ma ngale pomariwo posikuata 
'o Habari ma Owa, gee 'isoka ma sira 
niamakekau ngoi tomariwo tosikuata. 
De si'ado ne'ena ngoi tatapu tosikuata 
'isoka gee nio'ise-'isene ne'ena naga. 

1 Ngini niokuata sababu nimarimoi 

2 de ma Kristus, de ngini nia singina 
koisusawau sababu ma Kristus winidora! 
Ngini nimarimoi de 'o Ngomasa 

'Itebi-tebini, de mita nimakadora de 
nimakalega moi de moi. 

2 Ge'enau so bika niositotomo 'ai singina 
ma sanangi de naneda: Nio'ahu ka'o 
singina moi de nia dora kaimatero, nia 
di-dibangi ka moi, de nia dumutu ka moi. 

3'0 kianikia niodiai ge'ena 'uwa sababu 
duga ka to ngini ma sirete nia paraluu, 
bolo sababu kanimaie, ma 'ena salingou 
de 'ania singina 'itipokoku niamaoku 'o 
nyawa 'ireguosi 'ifoloi 'iparaluu de ngini 
ma sirete. 

4Salingou nialega 'o nyawa 'iregu 
manga paraluu, 'uwa duga ka to ngini 
ma sirete. 

> Salingou to ngini nia 'ahu kaimatero 
de to ma Yesus Kristus: 

6 Ngaro 'una kaimatero de ma Jo'oungu 
ma Dutu, ma 'una kowakaranawa 'ato 
'awi jako ge'ena salingou 'uwa wamada. 

7 Ma 'ena wamada 'iodumu ge'ena de 
womadiai 'isoka 'o yongosi moi. 'Una 
womadiai kaimatero de 'o nyawa de 
wo'ahu 'isoka 'o nyawa. 

8 De womasidaduuku, de wisingounu 
ma Jo'oungu ma Dutuka sigado 
wosongenoka, ge'ena la wosongene 'o 
salipoka. 

?Ma sababu ge'enau so ma Jo'oungu 
ma Dutu posironga wisitedenoka, de 
wikula 'o kuasa gee 'ifoloi ''amoko de 'o 
kuasa 'iregu-regu. 

10 So ma ngale 'o Yesus wihoromati, 
'iodumu gee 'o sorogaaka, 'o duniaka 
de dau yosonge-songene manga ngiioka 
dua wisuba 'unaka. 

11 De 'ona yoodumu 'asa yongose 'ato 
ma Yesus Kristus 'una ge'ena ma Jou; 
de ge'enau so ma Jo'oungu ma Dutu to 
ngone nanga Dea wisitedene. 

12 Sababu ge'ena 'Esa moi riaka dodoto 
tinisiboso-bosono! 'Isoka kokia naga 
ngini kaitaurika niosingou-ngounu ma 
'orasi ngoi togogere nginioka, so 'ifoloiosi 
ne'ena gee ngone pomakakurutoka, 
ngini salingou tatapu niosingounu. Ngini 
ma Jo'oungu ma Dutu winisilahakau, so 
nimariwo 'uwa niomaogoro la nia sanangi 
ma gou-goungu 'itotomo. De niadiai 
ge'ena de winihoromati de winisingounu 
ma Jo'oungu ma Dutuka. 

13 Sababu ma Jo'oungu ma Dutu ma 
sirete womanarama nginioka, la ngini 
niomodeke de nia'akunu niosisanangi 
ma Jo'oungu ma Dutu wi singina. 

14 Niamanarama 'o sagala moi-moi 
ge'ena 'uwa niokakataiana bolo 
nimari-ributu, 

t5la ngini niosidumutu 'ato ngini 
ge'ena ma Jo'oungu ma Dutu wi 
ngowa-ngowaka gee nia ronga ma 
dorou koi'iwa, gee nio'ahu de nia 
singina 'itebi-tebini de 'iti-tiai 'o nyawa 
yoti-tingkai de yosowo-sowono manga 
sigoronaka. 'Ona manga sigoronaka 
ngini salingou nimake 'itiai 'ato nioduaka 
niodiai 'o sagala moi-moi yaowa-owa, 
'ena ngini nimasiga-gao 'o Habari ma 
Owaka gee 'inasi'ahu-'ahu. La niodadi 
'isoka 'o darangi gee yodisiwara 'o dunia. 
Nako ngini nio'ahu koge'ena, ge'ena dua 
ngoi 'ai morene ma titi de ma 'ena ma 
ngale ngini, ma 'orasi ma Yesus Kristus 
woboali. Ge'ena ma nyo-nyata 'ato ngoi 
tomanarama ge'ena koiparacumawa de 
tomariwo ge'ena de ma hasiloka. 

16 (2:15) 

17 Poilia ngoi dua 'ito'oma de 'ai 
'aunu 'imadadi 'isoka 'o su-suba gee 
yogo-gopoa 'ania su-subaku, ge'ena 
la 'okia naga gee niosisuba-suba ma 
Jo'oungu ma Dutuka, ma ngale ma 
no-nako 'ato ngini winingaku 'unaka. 

Nako la koge'ena 'idadi, ge'ena ngoi 
to'amalaha de mita tomorene de de 
ngini. 

18 De ngini mita salingou niamao 
niosanangi de mita niomorene de de 
ngoi. 

19 Ngoi tongaku ma Jou Yesus ma 
raiokau woriwo, so ngoi 'asa towisulokou 
'o Timotius wotagi nginika, la 'ai singina 
'ikuata de 'o habari ma ngale ngini. 

20 Duga ka 'o Timotius ge'ena ka 
'o singina moi de de ngoi, de ma 
gou-goungu winitibangi womau winiriwo 
ngini. 

21 Sababu 'iregu-regu 'ona ya'urusu ka 
to 'ona ma sirete manga paraluu, so to 
ma Yesus Kristus ko'uwa. 

22 Ngini ma sirete niamakekau ma 
nyo-nyata 'ato 'una ge'ena womanarama 
wosigou-gounguku. 'Una de de ngoi 
miomanaramokau miositotara 'o Habari 
ma Owa, de mimasidamanarama 
mimariwo ma sala matero ka 'o dea de 
'o ngowakou. 

23 Sababu ge'ena dua gee tosidongooka 
'ai parakara ma butusangi, dua 'una 
towisulokou wotagi nginika. 

24 Ngoi tongaku ma ngale ma Jou 
woriwo, ngoi ma sirete mita dua 
koito'ingowa de taika nginika. 

25 Ma ngale nanga 'esa moi 'o 
Epafroditus gee ka 'o ngo-ngaku 
moi de de ngone, gee winisulokokau 
waino ngoino ma ngale woiriwo, 

'una womanaramokau de de ngoi de 
mimariwo ma sala. Ngoi tamaoku 'una 
salingou towisuloko wolioli nginika. 

26 Sababu 'una woduaka ma sala 
nimakamakeli de de ngini nioodumu, 
de mita wi singina 'isusa sababu ngini 
nio'isenokau 'ato 'una wopanyake. 

27 Ma goungu 'una wopanyake rekeni 
wosongenoka, duga ma Jo'oungu 
ma Dutu widora 'unaka, de duga ka 
'unakawa so 'ena ngoino mita la tobalisa 
'uwa kaifoloi monga. 

28 Ge'enau so 'ai du-duaka kaiamoko 
monga ma ngale towisuloko wolio 
nginika, la ngini niomorenoli gee 
nimakamake de de 'una, la ngoi mita 'ai 
singina 'isanangi. 

29 So winidawongo de nia singina 
'isa-sanangi, sababu 'una ge'ena nanga 
'esa moi ngano po'ahu de ma Jou. De 

salingou niakihoromati 'o nyawa 'iodumu 
gee yoma-manarama 'isoka 'una. 

30 Ma ngale wadiai ma Kristus 'awi 
manarama, 'una wosisasaru 'awi nyawa, 
sigado ka ma etasi de wosongene. 'Una 
wadiai ge'ena 'iodumu, ngano winitagali 
ngini ma ngale woiriwo ngoi. 

1 'Esa moi riaka dodoto gee 

niongaku-ngaku ma Kristusika! 'Ai 
demo-demo tosido-dogumuku ne'ena, 
toga'asoko ngini salingou niomorene 
sababu nimarimoiokau de ma Jou! Ngoi 
'ai singina koitubusowa tolefoli nginika 
'okia naga gee tolefokau, sababu ge'ena 
ma ngale to ngini 'ania laha. 

2 Nimasitiari 'o nyawa-nyawaka gee 
yodi-diai 'okia sonaa 'ito-torou, gee 
yadae-daene monga yakisironga 'o 
kaso. 'Ona yosigego-gegoto 'o nyawa 
yakisuna. 

3'Ena momongo ngoneu ne'ena 
padawongokau 'o suna ma gou-goungu, 
so ko 'onawa, ngone powisuba ma 
Jo'oungu ma Dutu sababu to 'una 
'awi Ngomasa ma sirete 'inasi'asa, 
de po'amalaha sababu ngone po'ahu 
pomarimoiokau de ma Kristus Yesus. 

Ngone kopomasiga-gaowa 'o 'agama ma 
'atorangika. 

#Ngoi tanu kaidadi tomasiga-gao 
ge'enaka. Sababu nako moikani yongose 
'ato 'ona yamao salingou yomasiga-gao 
ge'enaka, ge'ena ngoiosi 'ifoloika. 

> Ngoi 'ai 'umuru 'o wange tuangere de 
'isuna. Ngoi katolahirosi 'ena 'o Israelou 
ma nyawa, 'ai suku 'o Benyamin; ngoi 
'o Ibrani toto. Ma ngale 'o singounu 'o 
'agama ma besesongika, ngoi ne'ena 
posironga tosingounoka sababu ngoi 'o 
Farisioka. 

6 De ngoi tomagae ma sala tosikuata 
'o Yahudioka ma 'agama, sigado 'o 
nyawa yongaku-ngaku ma Kristusika 
takisikisaa. Nako 'ai 'ahu yosikadelega de 
'o Yahudioka ma 'agama ma besesongo, 
ngoi ne'ena 'ai sala koi'iwa. 

7 Duga sababu ma Kristus, so 'okia naga 
gee ma sira tamaoku 'isi'utungu, ne'ena 
tamaoku 'isirugi. 

8 De kage'enawa duga, so 'ena 'okia 
sonaa moi-moi gee tadi-diaiokau ge'ena 
tamaoku kaisirugi duga. Ngoi taka'elino 
ma 'orasi ne'ena ge'ena posironga 'ifoloi 
'ibaraguna, ge'ena la towinako ma 
Kristus Yesus 'una ge'ena 'ai Jou. Sababu 

ma Kristus, so 'okia sonaa 'iodumu 
ge'ena takokimada. 'Iodumu ge'ena 
tamaoku matero ka 'o gauru ma ngale 
ma faedaa koi'iwa, la 'idadi to'ahu de ma 
Kristus, 

?de ma gou-goungu mimarimoi de 
de 'una. To ngoi 'ai 'ahu 'itiai ma 
Jo'oungu ma Dutu wi bionoka ge'ena ko 
ma ngalewa 'ato sababu tosingounu 'o 
Yahudioka manga 'agama ma besesongo, 
so ge'ena ma ngale ko ngoiwa ma sirete 
tomariwo. Ne'ena ngoi de ma Jo'oungu 
ma Dutu mimarimoiokau, sababu 
towingaku ma Kristus. So 'o rimoi ma 
owa ge'ena ma Jo'oungu ma Dutuno, ma 
titi pongaku ma Yesus Kristusika. 

10 De sababu ngoi tomarimoi de de 'una 
so ngoi tomau tomoteke tosangisara de 
de 'una de mita tosongene de de 'una. 

1i La tongano-nganonou 'ato ngoi 
ma sirete ma dua tosongenoka de ma 
Jo'oungu ma Dutu woisimomikoli. 

12 Ngoi kotongosewa 'ato 
tomadamakekau bolo tomadotomokau, 
duga ngoi katosigila tomariwo ma 
ngale tomau tamake 'o parasengi gee 
ma Kristus wadua-duangou. Ma ngale 

ge'enau so ngoi ne'ena woi'esenou de 
woika'elinou. 

13'Esa moi riaka dodoto, ma gou- 
goungu ngoi kotamaowa 'ato ngoi 
tamakekau 'o parasengi ge'ena, duga 
ngoi tadiai 'o ngai moi, ge'ena la 
takokimada 'okia naga gee tadi-diaiokau 
ngino-nginosi, de tomariwo ta'adono 
'okia naa gee 'ai bionika. 

14 Ge'enau so ngoi matero katoowa- 
owara tosikaika 'ai dumutika la 
tomadamake 'o parasengi, ge'ena la 
to'ahu 'o sorogaaka. Ge'enau so ma 
Jo'oungu ma Dutu wona'asoko ma 
ngekomo pongaku ma Yesus Kristusika. 

15 Ngone poodumu gee pokuatokau 
nanga ngo-ngakuoka, ngone salingou 
nanga di-dibangi koge'ena. Ma nako 
nginioka naga munuka manga di-dibangi 
'iregu, ge'ena dua ma Jo'oungu ma Dutu 
'asa wosiwaiti nginika. 

16 Duga salingou niosisingina naneda: 
Ngone salingou po'ahu moteke 'o do- 
dotoko 'iti-tiai gee ngone pamotekokau 
sigado ne'ena. 

17 'Esa moi riaka dodoto! Niamoteke 
'isoka to ngoi 'ai di-diai. Ngomi 
miosidumutokau kokia po'ahu 'itiai, 

so niakilega niosidi-diai 'o nyawa gee 
yamoteokau 'isoka to ngomi mia 'ahu. 
18'Okia naga gee tosidemo-demo 

ne'ena, ge'ena 'ijaga tinidongosekau, 
de ne'ena tinidongoseli ma tamaoku 
'ai singina 'isusa so tosigari-gari, 
sababu naga manga gudai manga 'ahu 
ma sigoronaka yositorou ma Kristus 
wosongene 'o salipoka ma ngale. 

19'O nyawa koge'ena dua ma du'uruku 
yakihukumu so yotorouoka, sababu 'ona 
yosilamo-lamo ka to 'ona manga roese 
ma nyafisuu. 'Okia sonaa gee poda- 
damaeke, de ge'enau yosiie-ie. Sababu 
'ona yatiba-tibangi ka 'okia sonaa gee 'o 
nyawa 'o duniaka yodua-duaka yadiai. 

20 Ma ngone ne'ena ge'ena 'o sorogaa 
ma nyawa. Ge'enakau de waino ma 
Koana gee wonasilaha-laha ge'ena la 
ma Jou Yesus Kristus, 'unau ge'ena 
powida-dadanu gee dua woboali. 

21 To ngone nanga roese ne'ena 
koikuatuwa so kaiwederoka, 'asa ma 
Kristus wadiai 'isoka to 'una ma sirete 
'awi roese ma sirete gee posironga de 
'isureka de koyado'oawau! 'Una 'idadi 
wadiai ge'ena sababu 'unaka 'o kuasa 
ma ngale wapareta 'o sagala moi-moi. 


FILIPI 4.1-4 INA 


1 Sababu ge'ena 'Esa moi riaka 
dodoto tinisiboso-bosono, 'ania 
'ahu ma sigoronaka salingou niosigou- 

gounguku niongaku ma Jouka. Ngoi 
katinisi-singina tomau pomakamake! 
Nginiou ge'ena so 'ai Singina 'isanangi, 
so 'idadi tomorene. 

2 Ee biranga Euodia de mita ngo Sintike, 
ngoi toga'asoko tosidemogaroku la 
ngini ka 'o singina moi sababu ngini 
niongaku-ngaku ma Jouka. 

3 De ngona 'ai manai pomasida- 
damanarama, gee nosigou-gounguku 
nomanarama! Ngoi toga'asoko tanu 
ngona nakiriwo nakisikatiai 'o ngeweka 
yamididi go'ona. 'Ona de de ngoi 
miomanaramokau miomariwo ma sala 
ma ngale miosihabari 'o Habari ma 
Owa ma Jo'oungu ma Dutuno, 'isoka 
'o Klemen de 'iregu-reguosi yoodumu 
gee mimasida-damanarama. Gee 
'iriwo-riwokau go'ona, to 'ona manga 
ronga-ronga naga 'isilefoku 'o Nyawa 
'o 'Ahu 'Ika-kakali Yamake-make ma 
Bukuoka. 

4 Ngini nioodumu salingou kaniomore- 
morene sababu ngini nimarimoiokau de 

ma Jou. Ma moiosi tinisidemo: Salingou 
kaniomore-morene. 

>So ma do-dogumuku ne'ena, ngoi 
tomau tinisidemoli: Nia gokoieka, 
salingou 'o nyawa 'iodumu yanako 
'ato 'ania singina 'isure. Sababu 
koito'ingowau de ma Jou woboau. 

6 'Uwa niododato 'o kianikia bato. Ma 
'ena naga 'o sagala moi-moioka ngini 
salingou niomalahidoa de niositotara 
'ania ga-ga'asoko ma Jo'oungu ma 
Dutuka. 'Okia naga nioparaluu, 
ge'ena salingou kaitaurika niosidemo ma 
Jo'oungu ma Dutuka, ma de nio'amalaha. 

7 La 'o sanangi ma Jo'oungu ma Dutuno 
gee ngone 'o nyawa kopa'akunuwa 
pasahe, 'asa yajaga 'ania singina de 
nia di-dibangi gee 'imarimoiokau de ma 
Kristus Yesus. 

8 Ma do-dogumuku ne'ena 'Esa moi 
riaka dodoto, salingou niatiba-tibangi 
'o sagala moi-moi gee 'iba-baraguna, 
de gee 'o nyawa yodua-duaka. Ge'ena 
la 'okia sonaa gee 'iti-tiai, 'iku-kumati, 
'iloa-loa, 'itebi-tebini, gee 'o nyawa 
yosi-singina, de gee yaowa-owa. 

ə Niadiai 'okia naga gee nimadotokokau 
ngoioka de niaka'elinou, 'isoka kokia 

naga gee tosidemo-demokau bolo 
tadi-diaiokau. La ma Jo'oungu ma Dutu 
gee nanga singina wosisa-sanangi 'asa 
naga de de ngini. 

10'Ai 'ahu ma sigoronaka gee 
mimarimoiokau de ma Jou, ngoi tamao 
posironga de tosanangioka sababu 
kone'enau ma do'ingono, ma ngini 
konimongoruwa ngoi. Ngini ge'ena ka 
ma sirasi ma konisidipidilikawa ngoi, 
duga 'ania 'orasi koi'iwa ma ngale niriwo 
ngoi. 

11 Ngoi kone'ena tongose ge'ena ko 
ma ngalewa 'ato sababu 'isidukurangi, 
sababu ngoi tomadotokokau ma ngale 
'okia naga de ma 'ena ge'ena tamaoku 
yaowakau. 

12 Ngoi tamaokau to'ahu 
'isikokidukuranguku, de mita tofoloiku. 
Dau ma 'orasi kokia naga bato, 
'ipunusuku bolo 'isawinuku, tofoloiku 
bolo 'isidukuranguku, ngoi tanakokau 
kokia ma ngekomo todaari. 

13 De 'o kuasa gee ma Kristus 
woikulano, so ngoi ta'akunu todaari 
kokia naga bato ma lugo. 

14 Ma ngini niriwokau ma 'orasi ngoi 
tosusaku. 'Okia naga niodiaiokau ge'ena 
posironga de 'isureka. 

15'Esa moi riaka dodoto 'o Filipi ma 
nyawa! Ma sira gee ngoi tositotara 
'o Habari ma Owa ma di-disiraka 'o 
Makedonia ma daeraaka, de gee ngoi 
tamada 'o Makedonia, ngini ma sirete 
nianako ma gou-goungu duga ka ngini 'o 
jamati moi niriwo-riwo ngoi de mita 'o 
pipi nikula. De ngone pomakariwo ma 
ngika de ma ngino. 

16 Sababu gee ngoi 'o Tesalonika ma 
kotaka mita ngini 'igi-gilio nidingoto ma 
ngale to ngoi 'ai paraluu. 

17 Ma ngoi tosilamo-lamo ge'ena ka gee 
'okia sonaawa nikula-kulakau ngoino, ma 
'ena ngoi tomau 'ania 'ahuoka 'ifoloiosi 
'iamoko ma barakati. 

18 Ngoi tadawongokau 'iodumu ge'ena, 
de ge'ena kaifoloikau ma ngale 'ai 
paraluu. 'Iodumu gee niosidingo-dingoto 
ge'ena 'o Epafroditus wokulakau ngoino. 
So ma 'orasi ne'ena gee topa-paraluu 
'iodumu de ma 'enau. 'Iodumu gee 
niokula-kula ngoino ge'ena 'isoka 'o 
su-suba gee ma Jo'oungu ma Dutu 'awi 
singina yadae-daene. 

19 De ma Jo'oungu ma Dutu gee 
towisuba-suba, gee wokorago ma sala, 
'asa wosikokitotomo to ngini 'ania 
paraluu ma ngekomo ma Yesus Kristus. 

20 Nou, powisitedene nanga Dea ma 
Jo'oungu ma Dutu kaisi'ado-'adonika! 
'Amin. Koge'enau. 

21 Njositotarika 'ai tabea ma Jo'oungu 
ma Dutu 'awi 'umati 'iodumika, gee 
yomarimoiokau de ma Kristus Yesus. 
De 'ai ma-manai nongoka dau mita 
yosidingoto manga tabea nginika. 

22 Ma Jo'oungu ma Dutu 'awi 'umati 
'iodumu ma kotaka ne'ena de godagee 
yoma-manarama 'o Kaisar wi kadatoka 
mita manga tabea yosidingoto nginika. 

23Tanu ma Jou Yesus Kristus 
winisibarakati 'Esa moi nioodumu. Ngoi 
'o Paulus de 'o Timotius, minitabea! 


Kolose 


1 Tabea 'Esa moi riaka dodoto ma 
Jo'oungu ma Dutu 'awi 'umati 'o 
Kolose ma kotaka, gee tatapu nimarimoi 

de ma Kristus. Ngoi 'o Paulus ma 
Kristus 'awi su-suloko, ngoi todadi 'o 
su-suloko sababu ma Jo'oungu ma 
Dutu woigoraka. Ngoi tolefo 'o surati 
ne'ena, de ngoi de nanga 'esa moi 'o 
Timotius miosidingoto nginika. Ngomi 
mioga'asoko ma Jo'oungu ma Dutuka, 
to ngone nanga Dea, la tanu winikula 'o 
barakati de 'o sanangi. 

2 (1:1) 

3Ngomi mio'isenokau 'ato ngini 
niongaku ma Yesus Kristusika de 
niakidora ma Jo'oungu ma Dutu 'awi 
kawasa 'iodumu, ge'enau so ngomi 
kaitaurika minisilahidoa de miolahidoa 
ma noimi mio'amalaha ma Jo'oungu 
ma Dutuka, ma Yesus Kristus to ngone 
nanga Jou 'awi Dea. 

(1:3) 

> Ngini winingaku 'o Yesus de niakidora 
ma Jo'oungu ma Dutu 'awi kawasa, 

ge'ena sababu ngini niongano-nganonou 
'okia naga gee ma Jo'oungu ma Dutu 
winidudu-duangou 'o sorogaaka. Ngini 
nio'isenokau ge'ena, ma 'orasi ma 
di-disiraka 'o Habari ma Owa 'iti-tiai 
nisitotara nginika. 

6Ma Habari ma Owa ge'ena 'itagi 
'o dunia yakilolituku de 'isowoko ma 
ngale 'isidadi 'o nyawa manga 'ahu 
'isure, 'isoka nginioli gee ma 'orasi ngini 
nio'isene ma Jo'oungu ma Dutu 'awi dora 
de nianako 'itiai. 

7 Ma Habari ma Owa ge'ena nanga 'esa 
moi 'o Epafras winisitotara. 'O Epafras 
'una ge'ena mimasida-damanarama 
wimoi kamisiboso-bosono. 'Una ge'ena 
ma Kristus wile-leleani wosingou- 
ngounu, gee womanarama ma ngale 
wonariwo. 

8'O Epafras wosidemo ngomino 
'ato to ngini 'ania dora 'o Ngomasa 
'Itebi-tebinino. 

3 Ge'enau so gee mio'isenoka 'iodumu 
ge'ena, de kaitaurika minisilahidoa. 
Ngomi mioga'asoko ma Jo'oungu ma 
Dutuka la ngini niamake 'o barija la 
nianako 'itiai ma Jo'oungu ma Dutu 'awi 
mau. 

10 De ge'enau ngini 'idadi nio'ahu 
moteke ma Jo'oungu ma Dutu 'awi 
mau, de 'awi singina niasanangi sababu 
kaitaurika niadiai yaowa-owa. De ngini 
'asa kaidogo monga wininako ma 
Jo'oungu ma Dutu. 

11 Ngomi miolahidoa la tanu ma 
Jo'oungu ma Dutu de 'awi kuasa gee 
posironga ma amoko, winisikuata la 
ma gou-goungu nia'akunu niodaari ' 
sangisara 'irupa-rupaka. 

12 De kaniomore-morene nio'amalaha 
nanga Deaka ge'ena la ma Jo'oungu ma 
Dutuka, sababu 'unau so ngini 'idadi 
niamake 'okia naga gee wasadiakou 
'awi pareta 'iki-kinitaroka ma ngale 'awi 
kawasa. 

13'Una wonasisupuokau 'o darusu ma 
paretaka, de wona'asa to 'una 'awi 
Ngowaka wisiboso-bosono wi pareta ma 
sigoronaka. 

14 Ma Jo'oungu ma Dutu 'awi Ngowakou 
gu'una watuusu nanga so-sowono, 
ge'ena ma ngale ma Jo'oungu ma Dutu 
kowosi-singinawau nanga so-sowono. 

15 Ma Jo'oungu ma Dutu 'una 'o nyawa 
kowimakewa, ma 'awi singina de 'awi 
mau 'iwai-waiti monga ma Kristusoka. 


O 

Ma Kristus 'una nagau 'o sagala moi-moi 
koisidadiwasi 'ena. De 'unau 'o sagala 
moi-moi ma dutu de 'ifoloi wodaduie de 
'o sagala moi-moi 'isidadi-dadiku. 

16 Sababu ma ngekomo 'unau ma 
Jo'oungu ma Dutu wosidadi 'iodumu 'o 
sorogaaka de 'o duniaka, gee pamake- 
make de kopamake-makewa, ge'ena 
dau ma dodaka 'o sagala ngomasa gee 
'Iku-kuasa de 'ipa-pareta mita. 'O sagala 
moi-moi ma Kristus wosidadiku de ma 
dumutu 'una ma sirete. 

17:0) sagala moi-moi koisidadikuwasi 
'ena ma Kristus 'una nagau. De sababu 
'unau mita so 'o sagala moi-moi naga to 
'ena ma ngiioka. 

18 De ma Kristusou waparetano 'o 
jamati, matero ka to 'una 'awi roese, 
sababu 'una ge'ena 'o jamati ma 'ahu 
ma titi. Naga 'o sagala moi-moika, 'unau 
ge'ena ma di-disiraka ma Jo'oungu ma 
Dutu wisimomiki 'o songenoka, la 'una 
'ifoloi wodaduie de 'o sagala moi-moi. 

19 Sababu 'isoka kokia naga ma 
Jo'oungu ma Dutu, 'awi Ngowaka mita 
koge'enali, moteke ma Jo'oungu ma 
Dutu 'awi mau. 

20 De ma ngekomo 'awi Ngowakou mita, 
ma Jo'oungu ma Dutu wodiai ngone 
pomarimoioli de de 'una. De duga ka 
ngonewa pomarimoi de ma Jo'oungu 
ma Dutu, ma 'ena 'o sagala moi-moi 
'o duniaka de 'o sorogaaka mita. Ma 
Jo'oungu ma Dutu koge'ena wodiai, ma 
ngekomo 'awi Ngowaka 'awi 'aunu 'ipoa 
de wosongene 'o salipoka. 

21 Ma 'orasi 'ipasa-pasa gee ngini 
koniongakuwasi ma Kristusika, ngini 
nimasikurutu ma Jo'oungu ma Dutuoka 
de winimusu 'unaka, sababu 'ania 
singina de nia di-dibangi 'itorou 'isoka 
gee 'iwaitokau nia 'ahu ma sigoronaka. 

22 Ma ma Jo'oungu ma Dutu 'awi 
Ngowaka gee ma gou-goungu 
wodadiokau 'o nyawa de wosongenokau, 
ge'enau so ngini 'idadi nimarimoioli de 
ma Jo'oungu ma Dutu. Ma Jo'oungu ma 
Dutu 'awi Ngowakou gu'una wosongene 
so ngini nia sala de nia dorou ka ma eta 
ma koi'iwau ma Jo'oungu ma Dutu 'awi 
bionoka. 

23 Ma ngini salingou tatapu nimasiga- 
gao nia ngo-ngakuka. La 'uwa sigado 
niamada 'ania singina nganono 'o 
Habari ma Owano gee ma 'orasi ngini 

niadawongokau. 'O Habari ma Owa 
ge'ena 'isitotarokau 'o dunia yakilolituku, 
de ma ngale ge'enau mita so ngoi 'o 
Paulus tositota-totara 'o Habari ma Owa. 

24 Ne'ena ngoi tomorene tosangisara 
ma ngale tiniriwo. Sababu 'ai roese 
'isangisara ge'ena ma ngale tositotomo 
ma Kristus 'awi sangisara ma ngale 
wariwo 'awi jamati matero ka 'awi roese. 

25 Ma Jo'oungu ma Dutu woisulokokau 
ngoi taleleani 'awi jamati de ge'ena 
ma dodaka dau salingou tositotara 'o 
habari ma Jo'oungu ma Dutuno 'iodumu 
nginika, 

26 ge'ena la 'o habari gee ma sira ma 
taunu 'iratu-ratusou ma Jo'oungu ma 
Dutu wosisupu koiodumuawasi 'o nyawa- 
nyawaka, ma ne'ena wosikokisupuokau 
'awi kawasaka. 

27 Ma Jo'oungu ma Dutu womau la 
'awi kawasa yanako 'okia naga gee 
kowosisupu-supuwasi. Gee kowosisupu- 
supuwasi ge'ena posironga de 'isureka 
so kapoki-kiliri, ne'ena naga wosisupu 
'o sagala nyawa 'iodumika. Gee 
kowosisupu-supuwasi ge'ena la: Ma 
Kristus naga ngoneka, de ma ngale 

'unau so ngone 'asa po'ahu ma Jo'oungu 
ma Dutu 'awi kumati ma sigoronaka. 

28 Ma Kristusou gu'una gee ngomi 
miositota-totara 'awi habari 'O nyawa 
'iodumika. De 'o sagala barija ma 
Jo'oungu ma Dutuno, ngomi miakisitiari 
de miakidotoko 'ona yoodumu. 
Koge'ena miodiai la 'o nyawa 'iodumu 
'idadi yosikaika yotaari ma Jo'oungu 
ma Dutuka 'ena ma gou-goungu 
yamotekokau ma Jo'oungu ma Dutu 'awi 
mau, sababu yomarimoi de ma Kristus. 

29 Ma ngale ge'enau so ngoi tomariwo 
ma sala tomanarama. Ngoi tomariwo 
moteke 'o kuasa gee posironga ma 
guatoka ma Kristusino gee 'imanarama 
ngoioka. 

2 1 Ngoi tomau la nianako kokia ngoi 
tomariwo tomanarama ma ngale 
tiniriwo ngini de mita gee yongaku-ngaku 
'o Laodikia ma kotaka, de 'o nyawa 

'lodumu gee koinako-nakowasi. 

2 Ngoi koge'ena todiai la ngini 'o 
Koloseka de mita 'ona gee 'o Laodikiaka 
'ania singina 'ikuata de 'imore-morene, 
de ngini 'asa nimakadora moi de moi so 
nimarimoi. De ngini nioodumu 'asa 'ifoloi 
nianako de ma gou-goungu niasahe 'okia 

naga gee ma sira ma Jo'oungu ma Dutu 
kowosisupuwasi ge'ena la ma Kristus. 

3 Sababu ka ma Kristusoka duga 'iwaiti 
ma Jo'oungu ma Dutu 'awi barija de 'awi 
cawaro. 

4 Ne'ena tosidemo nginika la 'uwa 'o 
nyawa nisihaga de 'o demo-demo gee 
po'isenika 'isure-sure 'ena momongo ka 
'o ngeluku. 

> Sababu ngaro ngone pomakakurutoka 
ma katiningano-nganono. De ngoi 
tomorene to'isene ngini ka 'o singina 
moi, de nia ngo-ngaku 'ikua-kuata ma 
Kristusika. 

6 Ngini niongakuokau 'ato 'o Yesus 'una 
ge'ena ma Jou. Sababu ge'ena ngini 
salingou 'ania 'ahu moteke to 'una 'awi 
mau, 

7 de 'uwa nimasipidili 'unaka. Salingou 
ka 'una 'ania 'ahu ma titi. Salingou 
kaniongaku monga ma Kristusika moteke 
'awi demo gee nisidotokokau. De ngini 
salingou kaitaurika nio'amalaha. 

8 Niomanako-nako, la 'uwa 'o nyawa 
nisihaga de 'o di-dibangi gee ma faedaa 
koi'iwa-'iwa so duga kanisiliba. 'O 
di-dibangi ge'ena ko ma Kristusinowa 
so 'ena ka 'o nyawa ma 'atorangino de 

'o sagala ngomasino gee 'o duniaka 
'ipa-pareta. 

? Sababu kokia naga ma Jo'oungu ma 
Dutu, ge'ena 'iodumu naga 'o Yesusoka 
gee ma 'orasi 'una wodadi 'o nyawa. 

10 Ngini ma gou-goungu niamakekau 'o 
'ahu ma dutu, sababu ngini niomarimoi 
de ma Kristus. 'Una wapareta 'o sagala 
ngomasa gee 'iku-kuasa de 'ipa-pareta. 

11 Sababu ngini nimarimoiokau de ma 
Kristus so ngini matero kanisunakau. 
Ge'enau so ngini nisipidilokau 'ania 'ahu 
'Isowo-sowonoka. Nisipidili 'ania 'ahu 
'Isowo-sowonoka gee 'isi'ade-'ade 'isoka 
nisunakau, ge'ena ko 'o nyawawa yodiai 
ma 'ena ma Kristus 'awi kuasa. 

12 Sababu gee ngini ni'osiki, ge'ena ngini 
nimasidosongene de nisidobo'osuku de 
ma Kristus, ma ngale niamadakau 'ania 
'ahu 'isowo-sowono. De sababu ni'osiki 
so ma Jo'oungu ma Dutu winikula 'o 'ahu 
ma sungi ge'ena la nio'ahu de ma Kristus 
sababu ngini niongaku ma Jo'oungu ma 
Dutu 'awi kuasaka gee wisimomikokau 
ma Kristus wosongenukou de. 

13 Ma sira ngini nio'ahu ko de ma 
Jo'oungu ma Dutuwa so matero 
kaniosongenokau, sababu niabiasakau 

niosowo-sowono de sababu ngini 'isoka 
'o nyawa manga singina koyasunawa ma 
ngale manga 'ahu ma sira koyamadawa. 
Duga ma 'orasi ne'ena ma Jo'oungu 

ma Dutu winikulakau 'o 'ahu ma 

ngale nimasida'ahu de ma Kristus. Ma 
Jo'oungu ma Dutu kowosi-singinawau 
nanga so-sowono, 

14 de ma Jo'oungu ma Dutu 
kowapakewau 'o surati gee 'isilefo- 
lefoku nanga so-sowono ma ngale 
paparenokau 'o 'agama ma besesongo 'o 
Musa wosidoto-dotoko, gee 'inasisala- 
sala de 'inasitu-tubuso. Ma Jo'oungu 
ma Dutu kowapakewau ma surati 
gee 'isilefo-lefoku nanga so-sowono, 
ma ngekomo 'o Yesus wosongene 'o 
salipoka. 

15'0) salipoka, ma Kristus wosikalakau 
'o sagala ngomasa ma dorou gee 
'ipa-pareta de 'iku-kuasa. De ma sagala 
ngomasa ge'ena ma Kristus wadiai 
matero kawapusuika de mita wadiai 
'isoka wi dudunisa 'imote-moteke 
la 'o nyawa 'o duniaka yanako 'ato 
'una wosikalakau 'o sagala ngomasa 
'ipa-pareta ge'ena. 

16 Sọ 'uwa nimasidabika 'o nyawa 
nisisala ma ngale 'okia naga nia'odomo 
de nia'okere, bolo 'o 'agamaka ma rame 
gee 'o taunu 'isinoi-noimi yodiai ma 
wange 'ita-tantuu, bolo 'o mede ma sungi 
'isinoi-noimi yosuba ma Jouka. De mita 
ma ngale 'o Yahudioka Pomaoma-omasa 
ma Wange. 

17 'Iodumu ge'ena duga ka ma gurumini 
'okia naga gee dua 'asa 'iboa, ma 'iwaiti 
ma gou-goungu ge'ena la ma Kristus. 

18 Ngini nimadagakunokau ge'ena la 
nia ngo-ngaku 'ikua-kuata, so 'uwa 
nimasidabika 'o nyawa gee yoma'uca- 
'uca manga singina 'itipokoku nisihaga 
de 'ania parasengi koniamakewau. 'Ona 
ge'ena 'o mala'ekati yasuba-suba de 
yomaie-ie, manga di-dibangi ka 'okia 
sonaa 'o duniaka de yositii-tiingi manga 
mo-make. 

19'Ona yomasipidilokau ma Kristusoka, 
ge'ena la 'o jamati 'iodumu wapa-paliara 
gu'una. Ma Kristus 'awi baliara ma 
sigoronaka, 'una wokula 'o guata 'awi 
roesika ma ngekomo 'o nguroto de 'o 
boboo gee 'isidadi 'o roese moi ge'ena la 
'o jamati. So ma rai 'awi roese ge'ena 
la 'o jamati kaisiika monga manga 

ngo-ngaku 'ikuata, moteke ma Jo'oungu 
ma Dutu 'awi mau. 

20 Ngini ni'osiokau ge'ena ma ngale 
nimasidosongenokau de ma Kristus de 
nisipidilokau 'o sagala ngomasa gee 
'ipa-pareta 'o duniaka ma kuasa ma 
sigoronaka. De 'ido'oa so ngini nio'ahu 
moteke 'o nyawa 'o duniaka manga 
di-dibangi? 'Ido'oa so ngini niodomoteke 
'o 'atorangi naneda, 

21 “Uwa nia'ao de 'uwa niataili 'o 'inomo 
naneda bolo nageda, de kaniatigi ma 
'uwa"? 

2210 'atorangi 'iodumu ge'ena duga 
ka 'okia sonaa gee papake 'iduanga de 
ma faedaa koi'iwau. 'O 'atorangi de 'o 
do-dotoko koge'ena ge'ena ka 'o nyawa 
yodiaiku. 

23 Ma 'atorangi moi-moi ne'ena ngaro 
pamakeka 'isoka de ma kumati, ge'ena 
ma ngale yosuba moteke to 'ona manga 
mau, yomadiai 'isoka yomasitipokoku, 
de mita yomasangisara. Ma 'o 'atorangi 
moi-moi ge'ena ma faedaa koi'iwa ma 
ngale yatatoko 'o nyawa ma nyafisuu. 

1 Ma Kristus ngaro wosongenokau 
ma wisimomikokau, so ngini mita 
nisiwangokau de ma Kristus. Sababu 

ge'ena salingou nianonu 'okia naga gee 
daku 'o sorogaaka, kiaka ma Kristus 
wopareta de ma Jo'oungu ma Dutu. 

2 Salingou niosi-singina 'okia sonaa gee 
daku 'o sorogaaka, la 'uwa ka gee 'o 
duniaka. 

3 Sababu ngini nimasidosongenokau de 
ma Kristus so ne'ena ngini niomarimoi 
de ma Kristus de 'ania 'ahu ma dutu 
naga ma Kristusoka. De nia 'ahu ma 
dutu ge'ena kowosidumutuawasi. 

To ngini 'ania 'ahu ma dutu ge'ena la 
ma Kristus. So dua gee 'una woboali 'o 
duniano, ngini mita 'asa de de 'una 'awi 
kumati ma sigoronaka. 

> Sababu ge'ena, salingou ma gou- 
goungu niamada 'iso de 'o nyafisuuou 
ma dorou gee naga nginioka, gee 'imau 
ngini niomakapake kanio'itimaronga 
matero ka 'o kaso, niodi-diai 'o dorou, de 
niomau ka ngini nimadolomu 'o harataa. 
Niomau ka ngini nimadolomu 'o harataa 
ge'ena kaimatero de 'o barahala niasuba. 

6'O nyawa gee ge'ena 'iodumu yadi-diai 
'asa ma Jo'oungu ma Dutu wakihukumu. 

7 Ma sira ngini mita niodi-diai 'o dorou 
koge'ena, gee ma 'orasi ngini niparetano 
'o nyafisuu ma dorou ge'ena. 

8 Ma ne'ena ngini niongakuokau 
ma Kristusika, salingou nimaogoro 
niodiai 'ito-torou, ge'ena la 'uwau 
niotabangamo, nito'otasa, nia singina 
'itorou 'o nyawaka de 'uwa 'o nyawa 
manga ronga ma dorou niodi-diai bolo 
'uwa niosisupu 'o demo-demo gee 
koyadaenuwa niosisupu. 

?'Uwau nimakakaeluku moi de moi, 
sababu ma sira nia 'ahu 'ito-torou gee 
niamadakau. 

10 Ne'ena ngini niamakekau 'o 'ahu 
ma sungi, ge'ena la niamadakau 'ania 
di-diai 'ito-torou gee 'isoka ma sira. 
'Ania 'ahu ma Jo'oungu ma Dutu 
wadiaiokau ma sungi, gee ne'ena naga 
kowomaogo-ogoruwa wadiai la 'ifoloiosi 
'isure 'isoka 'unali. Ge'ena ma dumutu 
la ngini wininako de winisahe 'itiai ma 
Jo'oungu ma Dutu. 

11 Ngini 'ania 'ahu ma sungiou, 
ge'enau so koi'iwau 'isikakaregu ko 
'o Yahudiokawa bolo 'o Yahudioka, 
yomasuna-sunaka bolo koyomasuna- 
sunawa. Mita koi'iwau 'isikakaregu 
'o nyawa ma dudunino bolo gee 'o 
bongana ma nyawa, 'o yongosi bolo ko 'o 
yongosuwa. 'Iodumu ge'ena kaimatero 

sababu pomarimoi de ma Kristus de 
'unau 'ifoloi wodaduie de 'o sagala 
moi-moi. 

12 De ngini ge'ena ma Jo'oungu ma 
Dutu 'awi 'umati. Ma Jo'oungu ma Dutu 
winisibosono de winiirikokau niodadi 
to 'una 'awi 'umati la winileleani duga 
ka 'una. Ge'enau so ngini salingou 
niakisingina 'o nyawa-nyawaka, nia 
singina 'isure, 'uwa nimadaduie, 
niobicara nimasidi-diai 'o nyawaka, de 
niosabari 'o sangisara ma sigoronaka. 

13 Ngini salingou niosabari moi 
de moika, 'uwa niosi-singina 'O nyawa 
manga sala nginika de 'uwa nimadonoaku 
nia singinaka. Ma Jou kowosi-singinawau 
to ngini nia so-sowono, so ngini mita 
salingou 'uwa niosi-singina 'O nyawa 
manga so-sowono. 

14 De 'ifoloiosi 'iparaluu ge'ena la ngini 
salingou nimakadora, sababu de 'o 
dorau ge'ena so ngini nioodumu ma 
gou-goungu nimarimoi. 

1> Salingou 'ania butusangi moteke 'o 
go-gasa ma owa ma Kristusino gee naga 
'ania singinaka. Sababu ma Jo'oungu 
ma Dutu winiirikokau niodadi matero 
ka 'o roese moi de ma kia sonaa, 

la nio'ahu nimakakasa-sanangi de 'o 
singina 'isa-sanangi gee ma Kristusino. 
De salingou kaitaurika niokasamaowa 
ma Jo'oungu ma Dutuka. 

16 Salingou niosi-singina ma Kristus 
'awi do-dotoko gee posironga de ma 
barakatioka, la nio'ahu moteke 'awi 
do-dotoko. De ngini salingou de nia 
cawaro nimakadotoko moi de moi, de 
nimasikatiari moi de moi. Nio'amalaha 
ma Jo'oungu ma Dutuka de niosinyanyi 
'o Mazmur, de nionyanyi winisiarene, de 
nia jaru 'o Ngomasa 'Itebi-tebinino. 

17 De 'okia naga bato niadiai bolo 
'o kianikia niobicara, ge'ena 'iodumu 
salingou moteke kokia naga 'o nyawa 
yongaku-ngaku 'o Yesusika. Nio'amalaha 
ma Jo'oungu ma Dutuka to ngone nanga 
Dea gu'una, ma ngale 'okia naga gee 'o 
Yesus wodiaiokau nginika. 

180 nge-ngeweka gee nionga- 
ngaamokokau, salingou nio'isene 'ania 
rokatika, moteke kokia naga yadaene 
ngini nio'ahu de ma Jou. 

19 De 'o nau-nauru gee nionga- 
ngaamokokau, ngini salingou 'ania 
wekata niakisimara'ai de 'uwa niakirohu- 
rohu. 

20 Ngini 'o ngowa-ngowaka salingou 
niosigisene 'ania balusika, sababu 
koge'ena ge'ena ma Jo'oungu ma Dutu 
woduaka. 

21 De ngini 'o dea-dea, nia ngowaka 
manga singina 'uwa niasiri, 'uwa sigado 
manga singina 'i'ogu. 

22 Ngini 'o gilaongo, ge'ena naga 'o 
sagala moi-moioka salingou nio'isene 
'ania tuangika. 'Uwa niaki'isene duga 
ka ma 'orasi to 'ona manga bionoka la 
niomau kanisiarene, ma 'ena niaki'isene 
de nia singina ma gou-goungu sababu 
winihoromati ma Jou. 

23'Okia naga bato nisimanarama, 
salingou niamanarama niosigou- 
gounguku matero kawinileleani ma 
Jo'oungu ma Dutu, so duga ka 'o 
nyawawa niakileleani. 

24 Ngini nianakokau 'ato ma Jou 'asa 
winidudu-duanga 'o barakati ma ngale 
nia parasengi, sababu ngini ge'ena to 
ma Kristus 'awi nyawa de ngini ge'ena 
konimaogo-ogoruwa winileleani ma 
Kristus. 

25 De nago'ona bato yodiai 'o dorou, 
'ona 'asa yamoku manga sowono 
ge'ena, ma 'orasi ma Jo'oungu ma Dutu 

wosikilioro 'onaka. Sababu ma Jo'oungu 

ma Dutu kowoiri-irikuwa 'o nyawa. 

4 1 Ngini 'o tua-tuangi, ngini salingou 
niaki'asa yaowa 'ania gilaongo. 

Niongano-nganono to ngini mita 'ania 

tuangi wimoi daku 'o sorogaaka. 

2 Salingou ngini nioodumu kaitaurika 
niolahidoa de nimasitiari, ma de 
nio'amalaha ma Jouka. 

3 Tanu kaitaurika minisilahidoa ngomi, 
la ma Jo'oungu ma Dutu 'o 'orasi wokula 
ma ngale 'idadi miosihabari 'o habari ma 
Jo'oungu ma Dutuno. 'O habari ge'ena 
ma ngale ma Kristus gee ma sira ma 
Jo'oungu ma Dutu kowosisupuwasi. 'O 
habari ge'enau tositotara so ne'ena ngoi 
tobuika. 

4So tanu niolahidoa la ngoi 'idadi 'o 
habari tosiwaiti sigado yasahe 'itiai, 
sababu ge'enau salingou ngoi tadiai. 

>'Ania gokoie de nia gogeruku 'o nyawa- 
nyawaka gee koyongaku-ngakuwa ma 
Kristusika, ge'ena salingou de nia 
di-dibangi 'isure-sure, de salingou 'o 
'orasi 'isinoi-noimi niosidumutu 'ato ngini 
ge'ena niongaku-ngaku. 

6 Nako niobicara 'o nyawaka, ge'ena 
'ania demo-demo salingou 'o nyawa 


KOLOSE 4.7-11 19 


yoduaka de yosanangi, ma de nianako 
kokia niosango yadae-daene 'o nyawa 
manga sa-sano. 

7:0 Tikhikus nanga 'esa moi gee 
kapowisiboso-bosono, 'asa wositotara 
nginika 'okia sonaa moi-moi gee 'idadi- 
dadi ngoioka. 'Una ge'ena 'o ro-riwo 
wongaku-ngaku gee woma-manarama 
de de ngomi ma ngale wileleani ma Jou. 

8 Ngoi towisuloko 'o Tikhikus wotagi 
nginika la winidajarita 'okia naga 
'idadiokau ngomioka, la nianako de nia 
singina 'ikuata. 

2"'0 Tikhikus dua wotagi de nanga 'esa 
moi 'o Onesimus. 'O Onesimus 'una 
ge'ena nginino, 'una 'idadi powingaku 
de kamisiboso-bosono. 'Ona yamididi 
dua yaika nisitotara 'iodumu gee 
'idadi-dadiokau nongoka dau. 

10'O Aristarkhus gee de de ngoi 
misidubuika, wosidingoto 'awi tabea 
nginika. 'O Markus, 'o Barnabas yadaene 
'awi 'esa moi, mita wosidingoto 'awi 
tabea nginika. ['Unau ge'ena ngoi 
tobesesongokau nginika la nako woboa 
nginika de winidawongo. | 

110) Yesus gee wisironga-ronga mita 'o 
Yustus, 'una mita 'awi tabea wosidingoto 

nginika. 'Iso de 'o Yahudiokau gee 
yongaku-ngakuokau 'o Yesusika, ka 
'ona yaruange duga ne'ena naga 
mimasidamanarama ma ngale miosidagi 
ma Jo'oungu ma Dutu 'awi pareta. 'Onau 
ge'ena 'ai singina posironga yosikuatoka. 

120) Epafras mita wosidingoto 'awi 
tabea nginika. 'Una ge'ena nginino mita. 
'Una wile-leleani ma Kristus Yesus, 
gee de wi singina ma gou-goungu 
winisilahidoa. 'Una woga'asoko ma 
Jo'oungu ma Dutuka la 'ania ngo-ngaku 
'o Yesusika 'ifoloi 'ikuata de ma gou- 
goungu koingali-ngaliwau, la ngini 
niakokimoteke ma Jo'oungu ma Dutu 
'awi mau. 

13 Sababu ngoi ma sirete towimake 
'una womariwo ma sala womanarama 
ma ngale woriwo nginika, de mita 'o 
Laodikiaka de 'o Hierapolisoka. 

14 Ma dotere 'o Lukas gee powisiboso- 
bosono, de 'o Demas yosidingoto manga 
tabea. 

15 Tanu niositotara 'amia tabea 'o nyawa 
yongaku-ngakuka 'o Laodikiaka, de mita 
nanga biranga mimoika gee mironga 
ngo Nimfa de 'o nyawa-nyawaka gee 
yosuba-suba ma Jouka 'ami woaka. 

16 Nako ma surati ne'ena niabacakau 
so niokoki'isenokau, ge'ena tanu 'o 
Laodikiaka ma jamatioka mita yabaca. 
De ma surati gee tosidingo-dingoto 'o 
Laodikiaka, ge'ena ngini mita salingou 
niabaca. 

17 De niosidemoka 'o Arkhipusika la 'awi 
manarama gee 'isitatapuokau ma ngale 
wileleani ma Jou, salingou wosiduanga 
de wi singina ma gou-goungu. 

18 Ngoi ma sirete totulisi 'ai tabea 
ne'ena. 'Uwa niamongoro ma 'orasi 
ne'ena ngoi ka 'o buiokasi! Tanu ma Jou 
winisibarakati de winikula 'awi singina 
ma sure. Ngoi 'o Paulus, tinitabea! 


1 Tesalonika 


1 1 'Esa moi riaka dodoto 'o Tesalonika 
ma jamati, gee niodadi nanga Dea 
ma Jo'oungu ma Dutu 'awi kawasa de 
to ma Jou Yesus Kristus 'awi kawasa. 
Ngomi ge'ena la 'o Paulus, 'o Silas de 

'o Timotius mioga'asoko la tanu ma 
Jo'oungu ma Dutu winikula 'o barakati 
de 'o sanangi. 

2 Ngomi kaitaurika mio'amalaha ma 
Jo'oungu ma Dutuka, sababu ngini 

'Esa moi 'ania gokoie de nia gogeruku 
yaowa. Miolahidoa ma Jo'oungu ma 
Dutuka nanga Dea gu'una, ka ma noimi 
kaminingano-nganono so kaitaurika 
minisilahidoa ngini. Ngomi kamiongano- 
nganono kokia ngini niosidumutu 'ania 
manaramoka 'ato ngini niongaku ma 
Kristusika, kokia ngini niakidora 'o nyawa 
'ireguka sigado niakileleani, de kokia 
ngini nimasinganono ma gou-goungu ma 
Yesus Kristusika to ngone nanga Jou. 

3 (1:2) 

4'Esa moi riaka dodoto ma Jo'oungu ma 
Dutu winisiboso-bosono, ngomi mianako 

ngini ge'ena ma Jo'oungu ma Dutu 
winiiriokau la winileleani. 

> Sababu ngomi miositotara 'o Habari 
ma Owa nginika, duga ka de mia 
demo-demowa ma de 'o Ngomasa 
'Itebi-tebini ma kuasa. De ngomi 
posironga miongakuoka 'ato 'o Habari 
ma Owa ge'ena ma gou-goungu 'itiai. 
Ngini nianako kokia ngomi mio'ahu ma 
ngale miniriwo ngini, ma 'orasi ngomi 
mio'ahu nia sigoronaka. 

6 Ngini niamotekokau kokia naga 
to ngomi mia 'ahu de mita kokia 
naga ma Jou wi 'ahu. Ngaro ngini 
posironga nihalebiruoka de posironga 
niosangisaraka, ma ngini kaniomore- 
morene niadawongo 'o Habari ma 
Owa gee ngomi miositotara nginika. 
'O morene ge'ena 'o Ngomasa 'Itebi- 
tebinino. 

7 De ge'enau so 'o nyawa yongaku- 
ngaku 'o Makedoniaka de 'o Akhayaka 
yoodumu yomaduru nginioka. 

8 Sababu nginiou so 'o habari ma 
ngale ma Jou 'itotarokau sigado 'o 
Makedoniaka de 'o Akhayaka. De 
kage'enawa duga; so 'ena 'o habari ma 
ngale kokia ngini niongaku ma Jo'oungu 

ma Dutuka ge'ena 'o nyawa kiaka naga 
bato yakokinakokau, sigado ngomi 
koiparaluuwau miangosesi ge'ena. 

3'O nyawa go'ona yoodumu yobi-bicara 
ma ngale kokia ngini minidawongo 
ngomi gee ma sira ngomi mioboa 
nginino. 'Ona yobi-bicara ma ngale 
kokia ngini niamada 'o barahala de 
nioboa ma Jo'oungu ma Dutuka gee 
wowango-wango ma ngale winileleani 
'una. 

l0'Ona yabi-bicara mita ma ngale 
kokia ngini nioda-damaau ma Jo'oungu 
ma Dutu 'awi Ngowaka woboali daku 
'o sorogaaka de wauku, ge'ena la 
'o Yesus gee ma Jo'oungu ma Dutu 
wisimomikokau ngaro wosongenukou 
ma. 'O Yesus gu'unau mita gee 
wonasipidi-pidili ma Jo'oungu ma Dutu 
'awi gorosauoka gee dua 'iboa. 

2 1 'Esa moi riaka dodoto! Ngini ma 

sirete nianako gee ngomi nginioka 
miaika ge'ena 'amia manarama de ma 
faedaaka. 

2 Ngini nianako gee ngomi 
komioboawasi nginika 'o Tesalonikaka, 
ngomi misikisaakau de misela-sela 
'o Filipioka. Ma ngaro manga gudai 

komisidabiwa miositotara 'o Habari 

ma Owa, ma ma Jo'oungu ma Dutu 
wokulakau ngomino 'o moroini ma ngale 
miositotara nginika 'o Habari ma Owa 
'unano. 

3 Ngomi minidongose la niongaku 'o 
Habari ma Owa ge'ena ko 'o ngelukuwa, 
de mita 'amia dumutu ge'ena 'itiai, so 
kominisihagawa. 

4Ngomi miobicara ma dumutu ka 'o 
nyawawa manga singina miosisanangi, 
ma 'ena to ma Jo'oungu ma Dutu 'awi 
singina miosisanangi. 'Unau ge'ena 
watailokau 'amia singina ma ngale 
walega ma diai so wanakokau 'amia 
singina. Ge'enau so 'una wamaoku 
ngomi 'idadi miosihabari 'o Habari ma 
Owa ge'ena. 

> Ngini ma sirete nianako ngomi 
koma'iwa miobi-bicara 'amia demo- 
demo ka gee 'o nyawa yodua-duaka bolo 
kamimadidumu 'amia dumutu 'ito-torou 
ma ngale miomau mimadamake 'o 
kianikia nginino. Ma Jo'oungu ma Dutu 
ma sirete wanako 'amia singina! 

6 Ngomi miooluku miomanarama ma 
dumutu ka ngini bolo 'o nyawa 'iregu 
minisiie ngomino. Ngaro ma Kristus 'awi 

su-suloko ge'ena tanu yadaene ngomi 
kaidadi mioga'asoko 'o kianikia nginika, 

7 ma ngomi mia singina 'ima'ai ma 'orasi 
ngomi nginioka, 'isoka 'o 'esa mimoi 
'ami ngowa-ngowaka ma di-dingoono 
maleleani. 

8 Sababu minisibosono, so ngomi de 
mia singina 'isa-sanangi minisitotara 'O 
Habari ma Owa ma Jo'oungu ma Dutuno. 
De duga kage'enawa, so 'ena 'amia 'ahu 
mita minikula, sababu minidora ma sala! 

?Ma raiokau kaniongano-nganonosi 
kokia ngomi miomariwo ma sala 
miomanarama. Ngomi miomagae ma 
sala miomanarama la ka moi ma 'uwa 
minisitubuso nginika gee ma 'orasi 
ngomi minisitotara 'o Habari ma Owa ma 
Jo'oungu ma Dutuno. 

10 Nginiou de mita ma Jo'oungu ma 
Dutu nianako to ngomi mia 'ahu 'itebini, 
'itiai de koi'iwa mia sala nginika gee 
niongaku-ngakuokau ma Kristusika. 

11 Ngini nianako ngomi minidiai nginika 
moi-moi 'isoka 'o dea wimoi wakidiai 'awi 
ngowa-ngowaika. 

12 Ngomi minidongose ma ngale 
miosikuata 'ania singina de nia ngo- 
ngaku, minibabata de minisigegoto la 

nio'ahu niasanangi ma Jo'oungu ma Dutu 
'awi singina. Sababu 'una wini'asoko 
ma ngale niomoteke 'awi pareta ma 
sigoronaka gee posironga 'ikumatioka. 

13 Gee ngomi miositotara nginika 'o 
habari ma Jo'oungu ma Dutuno, ngini 
niongaku 'ato 'o habari ge'ena ko 'o 
nyawanowa ma 'ena ma gou-goungu 
ma Jo'oungu ma Dutuno. 'O habari 
ge'enau gee 'imanarama nginioka 
niongaku-ngaku ma Kristusika ma 
ngale nia'ahu 'isidiai. Ge'enau so ngomi 
kaitaurika mio'amalaha ma Jo'oungu ma 
Dutuka. 

14'Esa moi riaka dodoto. 'Isoka 

kokia naga yosangisarakau 'o nyawa 
yongaku-ngaku ma Jo'oungu ma Dutuka 
ge'ena la to ma Yesus Kristus 'awi nyawa 
'o Yudeaka, koge'enali mita ngini. Ngini 
niosangisara sababu ka to ngini ma 
sirete nia nyawa nisisangisara, 'isoka 'o 
nyawa yongaku-ngaku ma Jo'oungu ma 
Dutuka 'o Yudeaka, 'ona yosangisara 
sababu 'o Yahudi ma nyawa. 

15'Ọ Yahudi ma nyawa go'ona ma 
sira yakito'oma 'o nabii-nabii, de mita 
wito'oma ma Jou Yesus 'asa de misikisaa 
ngomi. 'Ona koyakalesanguwa 'okia 

naga gee ma Jo'oungu ma Dutu 'awi 
singina yadae-daene, de yamusu 'o 
nyawa 'iodumu. 

16 De 'ona mikatatoko miosihabari 
ma Jo'oungu ma Dutu 'awi demo 'o 
nyawa-nyawaka gee ko 'o Yahudiokawa, 
gee 'idadi yakisilaha sababu 'o habari 
ge'ena. De ge'enau 'o Yahudioka go'ona 
kayaga-ganapu manga so-sowono 
sigado ma no-noimi 'itotomo. De ne'ena 
ma duanguku 'ona yakidaene ma 
Jo'oungu ma Dutu 'awi gorosau. 

17 Ma 'Esa moi riaka dodoto, gee ngone 
pomakati-tingaokasi 'o 'orasi moi, duga 
ngaro pomakakurutoka ma kaminisi- 
singina. Ngomi mioduaka ma sala 
pomakamakeli so ngomi mimariwo ma 
sala miomau miaikali la pomakamakeli. 

18 Ngomi mia singinaka miaika nginika, 
so ngoi 'o Paulus tosigali-galiou 
tositaili taikali ma 'o Tokata ma Koana 
mikatatoko. 

19 Ngoi tomau taikali nginika sababu 
nginiou to ngomi mia Singina nganono 
de miodo-domorene. Sababu dua nako 
ma Jou Yesus woboali de ngone potaari 
'unaka, ge'ena nginiou dua to ngomi mia 
singina niosisanangi! 

20 Ma gou-goungu nginiou so ngomi mia 
singina 'iamoko de miomorene. 
1 Uku de komiotahanuwau pomakati- 
tingaika so ma rai miatiba-tibangi 

'ifoloi yaowa ngomi miogogere 'o 
Atenaka, 

2de miosuloko nanga 'esa moi 'o 
Timotius wotagi nginika. 'Una ma 
Jo'oungu ma Dutu wile-leleani gee 
womanarama de de ngomi ge'ena la 
wosihabari 'o Habari ma Owa ma ngale 
ma Kristus. Ngomi misuloko 'o Timotius 
waika nginika la 'una winisikuata de 
winisibabata la 'ifoloiosi niongaku ma 
Kristusika. 

3La nginioka naga 'asa komoiwa manga 
ngo-ngaku ma Kristusika 'ikapula ngaro 
'o nyawa 'inasikasangisara kone'ena 
ma. Ngini ma sirete nianakokau ngone 
'inasikasangisara ge'ena biasakau. 

4Gee ngomi ka de de nginiosi, 

'isira minisidemokau 'ato dua ngone 
posangisara. De ge'ena ma gou-goungu 
'idadiokau, ngini ma sirete nianakokau. 

> Ge'enau so 'o Timotius towisuloko 
wotagi nginika, sababu tomau tanako 
'ania ngo-ngaku kokia ma Kristusika. 
Ngoi tododato 'o Tokata ma Koana 

'imadagakunu niruahe, de 'amia gangela 
kaiparacuma. 

6 Ne'ena 'o Timotius wolionou de 
wositotarokau ngomino 'o habari miodo- 
domorene ge'ena la 'ania ngo-ngaku 
'ikua-kuata ma Kristusika de nimakadora 
moi de moi. 'Una wositotara ngomino 
'ato ngini kaitaurika kaniomore-morene 
nako mininganonie ngomi. De ngini 
niomau pomakamakeli, 'isoka ngomioli 
miomau pomakamakeli. 

7 Ma sababu ge'enau 'Esa moi riaka 
dodoto, ngaro miosusa de miosangisara 
ma ngomi mia singina 'imorene de to 
ngini nia habari. 'Ania ngo-ngaku ma 
Kristusika, yosikuata to ngomi mia 
singina, 

8so ma rai ne'ena ngomi miamao mia 
'ahu de ma faedaaka, 'itilai ngini tatapu 
nimarimoi de ma Jou. 

3 Ngomi posironga mio'amalahaka ma 
Jo'oungu ma Dutuka, ngano miamaoku 
miomorene ma sala sababu ngini. 

10 Ngomi kaitaurika mimasiga'asoko 
'unaka de mia singina ma gou-goungu, 
la ngomi de ngini 'idadi pomakamakeli 
la miositotomo 'okia naga gee 

kominisidotokuawasi ma ngale 'ania 
ngo-ngaku ma Kristusika. 

11 Tanu ma Jo'oungu ma Dutu to ngone 
nanga Dea ma sirete, de 'o Yesus to 
ngone nanga Jou mikula 'o ngekomo la 
miaikali nginika. 

12 Tanu ma Jou winidiai ngini 'ifoloiosi 
nimakadora moi de moi de 'ifoloiosi 
niakidora 'o nyawa 'iodumika, la nia dora 
ge'ena kaiga-ganapu 'isoka to ngomi mia 
dora nginika. 

13 Nimakadora moi de moi kaifoloi 
monga so ma Jou 'asa nia singina 
wosikuata. So ma rai ngini nia singina 
'itebini de konisisalawa ma Jo'oungu ma 
Dutu to ngone nanga Dea wi bionoka, 
gee ma 'orasi 'o Yesus to ngone nanga 
Jou woboali de 'awi nyawa yotebi-tebini. 
4 1 So 'Esa moi riaka dodoto, ngomi 

mioga'asoko la nio'ahu moteke 
kokia naga gee ma sira minisidotokokau 
nginika, la ma Jo'oungu ma Dutu wi 
singina yadaene. Ma goungu ngini 
niamotekokau koge'ena. Ma ne'ena 
de ma Jou Yesus 'awi kuasa, ngomi 
mioga'asoko miosigou-gounguku de 
minisibabata la ngini 'ifoloiosi nimariwo 
niamoteke. 

2 Ngini nianakokau kokia salingou 
nio'ahu 'isoka gee minisidotokokau 
nginika. 'O do-dotoko ge'ena ma Jou 
Yesusino. 

3 Sababu ma Jo'oungu ma Dutu wi 
mau konaneda: Nio'ahu moteke ka 
ma Jo'oungu ma Dutu wi mau de 'uwa 
niomakapake kaitimaronga. 

4 De ngini moi-moi salingou nianako, 
salingou nia wekata 'o ngai nimamo-moi, 
la 'ani 'ahu 'itiai de nihoromati. 

>'Uwa niamoteke 'o nyafisuu ma dorou, 
gee 'isoka 'o nyawa kowinako-nakowa 
ma Jo'oungu ma Dutu yadi-diai. 

6 Ma ngale ge'ena ka moi ma koidadiwa 
niakisihaga bolo niakisiliba nia 'esa 
moika. Sababu 'o nyawa koge'ena 
yodi-diai dua ma Jo'oungu ma Dutu 
wakihukumu moteke manga di-diai 
'isoka gee ma sirasi miosidemokau 
nginika. 

7 Ma Jo'oungu ma Dutu wona'asoko 
ge'ena ma ngale ko 'o nyafisuu ma 
dorouwa padiai, ma 'ena salingou padiai 
gee ma Jo'oungu ma Dutu wodua-duaka. 

8 So nako nago'ona la yaitomo 'o do- 
dotoko ge'ena, ge'ena 'uwa niongose 'ato 
yaitomo ka 'o nyawa, ma 'ena wiitomo 

ma Jo'oungu ma Dutu gee wokulakau 
mita 'awi Ngomasa 'Itebi-tebini nginika. 

?Ma ngale ngone ka 'o ngo-ngaku moi 
pomakadora, ge'ena komialefowau 'o 
suratioka, sababu ge'ena ma Jo'oungu 
ma Dutu winisidotokokau nginika. 

10 De ngini nimakadorakau de 'o 
nyawa-nyawa gee ka 'o ngo-ngaku moi 
de de ngini 'o Makedonia ma daeraaka 
yakilolituku. Duga ngomi mioga'asoko 
'Esa moi riaka dodoto, la ngini 'ifoloiosi 
niomakadora. 

11 Nimariwo niomaka'asa yaowa-owa, 
de 'uwa nimada-datawongo 'o nyawa 
'iregu manga hali. Salingou ngini ma 
sirete niomanarama ma ngale nianonu 
'ania 'ahu, la 'uwa niomasinganono 
ka 'o nyawa 'ireguka, 'isoka ma sira 
miongosekau nginika. Nako ngini 
nio'ahu koge'ena, ge'ena 'o nyawa 
koyongaku-ngakuwa 'o Yesusika dua 
nihoromati. 

12 (4:11) 

13'Esa moi riaka dodoto! Ngomi 
miomau la ngini nianako ma ngale 'o 
nyawa yosonge-songenokau ge'ena 
dua 'ona kokia. So minisidemo la 
'uwa nia singina 'isusa 'isoka gee 

'o nyawa koyongaku-ngakuwa, gee 
koyomangano-nganonuwau 'ato dua 
yakisiwangoli. 

14 Ngone pongaku 'o Yesus 
wosongenokou de kawomomiokali; 
ge'enau so pongaku mita 'ato 'o 
nyawa yongaku-ngaku gee yosonge- 
songenokau ge'ena dua ma Jo'oungu ma 
Dutu wakisimomikoli, la yo'ahu de de 
'una. 

15 Moteke ma Jou 'awi do-dotoko, 
ngomi miomau minisidemo naneda: 
Gee ma 'orasi ma Jou Yesus woboali 
'ena ngone gee kapowango-wangosi, 
dua kapomatuono de 'o nyawa gee 
yosonge-songenokau po'ahu de 'o Yesus. 

16 Dua 'o mala'ekati ma balusu 'asa 
'ima'orese yakua-kuatie de ma Jo'oungu 
ma Dutu 'awi torompet yauwaka ma 
ngale 'o pareta 'ikula ma no-nako. 

De ma Jou Yesus 'asa 'o sorogaaka 

de wo'uti 'o ngawa-ngawaku, de 'o 
nyawa yongaku-ngaku ma Kristusika 
gee yosonge-songenokau 'asa 'ona 'isira 
yakisimomiki. 

17 Ge'ena 'ipasa de ngone gee 
kapowango-wangosi 'asa 'inagoraka ka 
ma moi de de 'ona 'o ngawa-ngawade 

powisibusuku ma Jou. De ngone 'asa 
pomanoa de de 'una kaisi'ado-'adonika. 

18 Ge'enau so salingou moi de moi 
nia singina nimasikakuata de 'o demo 
ne'ena. 

1 'Esa moi riaka dodoto, koiparaluuwa 
5 ngomi miolefosi nginika ma ngale 
muruoka de kokia ma 'orasi ma Jou 
Yesus 'asa woboali. 

2 Sababu ngini ma sirete nianako 'iti-tiai 
'ato ma Jou Yesus woboali ma 'orasi 
ya'adono, 'isoka yotosi-tosiki yoboa 'o 
obiri ma doda so komoiwa yosidongoo. 

3 Gee 'o nyawa dua yongose 'ato, 
"Iodumu kai'ama-'amani de kaisa- 
sanangi,” de ge'enau ma 'orasi 
dua kayasorogano 'ona posironga 
yosangisaraka, matero kamimoi 
mokasiri gee momaku'arenou. De 'ona 
'asa koya'akunuwa yomasimada 'o 
sangisaraka ge'ena. 

#Ma ngini ge'ena nio'ahu ka 'o 
darusokawa ma ngale wininako 
ma Jo'oungu ma Dutu, so ngini 
konitodokanuwa gee ma Jou wi bo-boa 
ma 'orasi ge'ena ya'adono 'isoka 
yotosi-tosiki yoboa. 

> Sababu ngini nioodumu nio'ahu 
'isoka 'o darangioka ma ngale nia 
'ahu 'isure de 'itebini. Ngini ge'ena 
to ma Kristus 'awi nyawa de nio'ahu 
matero ka 'o darangioka. Ngone nanga 
'ahu koimaterowa de 'o nyawa gee 'o 
dorou yodi-diai so yo'ahu matero ka 'o 
darusoka. 

6 Ge'enau so ngone 'uwa 'isoka 
'o nyawa 'iregu la kayoma'idu-'idu 
ma ngale koyomadudu-duanguwa. 
Ngone salingou pomadudu-duanga de 
pomanako-nako la 'o Yesus woboali 'ena 
ngone pomadudu-duanga. 

7'O nyawa gee kayoma'idu-'idu 'o 
obiruku de 'o nyawa gee kayaki'eto-'eto 
'o obiruku ma ngale koya'akunuwa 
manga nyafisuu 'ena koma'iwa 
yomadudu-duanga. 

8 Duga ngone po'ahu 'isoka 'o wange 
ma ginitaroka ma ngale nanga 'ahu 
yaowa de 'itebini. De ngone salingou 
pomasitiari la pa'akunu papareta nanga 
nyafisuu de nanga roese. Ngone salingou 
tatapu powingaku ma Jou de pakidora 'o 
nyawa 'iregu, de pongano-nganonou 'ato 
ma Jo'oungu ma Dutu dua wonasilaha. 

Ge'enau 'imadadi to ngone nanga 
sawaunu palawani 'o darusu ma pareta. 

?Sababu ma Jo'oungu ma Dutu 
wona'asoko ngone ge'ena ma dumutu 
kowonahukumuwa, ma 'ena wonasilaha 
ma ngekomo ma Yesus Kristus to ngone 
nanga Jou. 

10 'Una wosongenokau sababu wonariwo 
ngone, la dua ngaro woboali 'ena ngone 
kapowango-wangosi bolo posongenokau 
ma ngone 'asa po'ahu de de 'una. 

11 Ge'enau so salingou kaitaurika 
nimasikababata de nimasikakuata nia 
singina de nia ngo-ngaku 'isoka ma 
'orasi ne'ena naga niadi-diai. 

12'Esa moi riaka dodoto, ngomi 
mioga'asoko la ngini niakihoromati 
'o nyawa gee yoma-manarama naga 
nginioka ma ngale niriwo de nisidotoko 
ma Jou wi demo; ge'ena la 'ona gee ma 
Jou wakiirikokau ma ngale nisibalusu de 
nidongose. 

13 De salingou posironga 
niakikalesangioka de niakidora sababu 'o 
sagala moi-moi gee yadi-diai. Salingou 
'uwa niomaogo-ogoro niomaka'asa 
yaowa-owa. 

14'Esa moi riaka dodoto! Ngomi 
mioga'asoko mita la niakitawanono 
'o nyawa gee yakite-tebeturu, de 
niakiriwo niakisikuata 'o nyawa gee 
yakimodo-modongo, niakiriwo 'o nyawa 
gee salingou niakiriwo, de niosabari 'o 
nyawa 'iodumika. 

15 Niomajaga la 'uwa sigado naga 
'o nyawa 'o dorou yodiai nginika de 
niosibalasi ka 'o dorouoli. Salingou 
kaitaurika niodiai yaowa-owa moi de 
moika naga nginioka, de mita 'o nyawa 
'iodumika. 

16 Salingou kaniomore-morene, 

17 de kaitaurika niolahidoa. 

18 Ngini salingou kaitaurika nio'amalaha 
ma Jo'oungu ma Dutuka ngaro 'okia 
naga bato 'idadi ma, sababu ge'enau 
ma Jo'oungu ma Dutu woduaka niadiai 
nia 'ahu ma sigoronaka ngini gee 
nimari-rimoi de ma Kristus Yesus. 

19 'Uwa niatatoko 'o Ngomasa 
'Itebi-tebini, 

20 de 'uwa niositi-tingoono 'o habari gee 
yongose 'ato 'o Ngomasa 'Itebi-tebinino. 
21 Ma 'o demo-demo 'iodumu ge'ena 

salingou niatibangi niosidi-diai. La 

nako ma Jo'oungu ma Dutuno ge'ena 
niamoteke. 

22 'Īso de 'o dorouou ge'ena salingou 
nimasiresene niakurutika. 

23 Tanu ma Jo'oungu ma Dutu gee 
wonakula-kulakau 'o sanangi, winidiai 
'ania singina 'itebini 'isoka to 'unali. Tanu 
ma Jo'oungu ma Dutu wapaliara nia 
'ahu, nia singina de nia roese la ma 'orasi 
ma Yesus Kristus to ngone nanga Jou 
woboali 'ena to ngini 'ania sala koi'iwa. 

24 Ma Jo'oungu ma Dutu gee wini'aso- 
'asokokau ngini, 'una 'asa wadiai 
koge'ena sababu 'una kowoelu-elukuwa 
so 'okia naga wojajiokau ge'ena dua 
'idadi. 

25'Esa moi riaka dodoto! Mioga'asoko la 
ngini mita minisilahidoa ngomi. 

26 Nimakatabea de nia dora ngini 
nioodumu gee niongaku-ngaku 'o 
Yesusika. 

27 De ma Jou Yesus 'awi kuasa, ngoi 
toga'asoko tosidemogaroku la ma 
surati ne'ena niakidabaca 'o nyawa 
yongaku-ngaku yoodumika. 

28 Ngoi toga'asoko tanu ma 
Yesus Kristus to ngone nanga Jou 
winisibarakati. Ngoi 'o Paulus, tinitabea! 


2 Tesalonika 


1 1 'Esa moi riaka dodoto 'o Tesalonika 
ma jamati, gee niodadi nanga Dea 
ma Jo'oungu ma Dutu 'awi kawasa, de 
to ma Jou Yesus Kristus 'awi kawasa! 
Ngomi ge'ena la 'o Paulus, 'o Silas de 'o 
Timotius, 

2? mioga'asoko la tanu ma Jo'oungu ma 
Dutu to ngone nanga Dea de ma Jou 
Yesus Kristus nikula 'o barakati de 'o 
sanangi. 

3'Esa moi riaka dodoto, ngomi salingou 
kaitaurika mio'amalaha ma Jo'oungu 
ma Dutuka sababu ngini. De yadaene 
miodiai kone'ena, sababu 'ania ngo- 
ngaku 'o Yesusika kaikuata monga, de 
kanimakadora monga. 

4 Ge'enau so gee ngomi miaika ma 
Jo'oungu ma Dutu 'awi jamati 'iregu- 
reguka 'isinoimi, ngomi kamiomore- 
morene miosijarita ma ngale ngini 
niotahani de nia ngo-ngaku 'ikua-kuata 
ma Kristusika, ngaro nisikisaa de 
niosangisara ma. 

> Ge'ena 'iodumu ma no-nako 'iwai-waiti 
monga 'ato ma Jo'oungu ma Dutu dua 'o 
nyawa wahakimi posironga de 'itiaioka. 
Ngini ne'ena naga niokasangisara sababu 
ngini winisingounu ma Jo'oungu ma 
Dutu, ge'enau so ngini dua yadaene 
niowosama ma Jo'oungu ma Dutu 'awi 
pareta ma sigoronaka. 

6'Una 'asa wadiai gee 'iloa-loa, de 'asa 
wosibalasi 'o sangisara gee kiaka naga 
nisisa-sangisarakau nginika. 

7De ngini gee ma 'orasi ne'ena 
niosa-sangisara -- de mita ngomi -- ma 
Jo'oungu ma Dutu 'asa wonasisanangi 
gee ma 'orasi ma Jou Yesus woboali 
'o sorogaaku. Ma 'orasi ge'ena 'una 
womasidumutu de 'awi sagala mala'ekati 
gee ma kuasa 'iamo-amoko 

8de 'o 'uku 'iluru-lurusu, de 
wakisangisara 'o nyawa gee kowika- 
kalesanguwa ma Jo'oungu ma Dutu de 
gee yooluku yo'ahu moteke 'o Habari ma 
Owa ma ngale 'o Yesus to ngone nanga 
Jou. 

3'O nyawa go'ona 'asa yakihukumu so 
yosangisara kaisi'ado-'adonika. Ge'ena 
ma ngale 'ona yakisitingaka ma Jou 'awi 

bionoka de koyamakewa 'awi pareta gee 
posironga 'isureka. 

10 Ge'ena 'iodumu 'asa 'idadi gee 
ma 'orasi 'o Yesus woboali ma ngale 
wisitedene 'awi nyawa de wihoromati 
'o nyawa yongaku-ngaku 'iodumu. 

Ma nyawa-nyawa gee wisitede-tedene 
de wiho-horomati 'o Yesus, ge'ena 
dau ma dodaka ngini mita. Sababu 
ngini niongakuokau 'o habari gee 
minisitota-totara nginika. 

11 Ge'enau so ngomi kaitaurika 
minisilahidoa la ma Jo'oungu ma Dutu 
gee wini'asokokau ngini, winidiai ngini 
nia'akunu nio'ahu moteke 'awi mau. 
Tanu ma Jo'oungu ma Dutu de 'awi 
kuasa winiriwo la niadiai 'ania manarama 
yaowa-owa 'iodumu gee niomau niadiai, 
de wositotomo 'ania manarama 'iodumu 
gee niadi-diai sababu niongaku ma 
Kristusika. 

12 De koge'ena niodiai, 'o Yesus to 
ngone nanga Jou gu'una 'asa wisiarene, 
de sababu 'una, so ngini mita 'asa 
nisiarene. Ne'ena dua 'idadi sababu ma 
Jo'oungu ma Dutu de ma Yesus Kristus 
to ngone nanga Jou manga singina 
posironga 'isureka nginika. 

2 1 'Esa moi riaka dodoto, ne'ena ngoi 
tomau tabicara ma ngale ma Yesus 
Kristus to ngone nanga Jou dua woboali. 
De gee dua ngone wonatoomu ma ngale 
pogogere de de 'una, so ngoi toga'asoko 
tosigou-gounguku nginika naneda: 
2'Uwa kaitaiti nia singina 'ikapula de 
niododato, ma ngale naga 'o nyawa 
yosihabari 'ato ma Jou Yesus Woboali 
ma Wange ya'adonokau. Poilia naga 
munuka yongose 'ato 'o habari ge'ena 
'o Ngomasa 'Itebi-tebinino, bolo naga 
'o do-dotoko moino, bolo naga yongose 
bari ngomi miolefoku naga mia surati 
moi ma dodaka. 

3'Uwa nimasidabika 'o nyawa nisihaga 
ngaro kokia naga bato ma jako ma. 
Sababu ma Jou Yesus Woboali ma 
Wange ya'adono, ge'ena salingou 'isira 
'idadiokasi 'o nyawa manga gudai 

'asa wimadakau ma Kristus de wimoi 
gee womalawa-lawani ma Jo'oungu 

ma Dutuka 'asa womasidumutu. 'O 
Nyawa ma Dorou gu'una ma raiokau 
wotorouoka. 

4'Una 'asa womalawani ma Jo'oungu 
ma Dutuka, de wongose 'ato 'una 'ifoloi 
wokuasa de gee 'o nyawa yasuba-suba 

'iodumu, bolo 'o gikiri ''odumu gee 'o 
nyawa yadiai manga Jo'oungu ma Dutu. 
De 'una 'asa wogogerie ma Jo'oungu ma 
Dutu 'awi Woa ma dodaka de wosikawasa 
'ato 'una ge'ena ma Jo'oungu ma Dutu. 
> Ma raiokau kaniongano-nganono 
'iodumu ge'ena gee tinisidemokau 
ma 'orasi ngoi ka de de nginiosi 'o 
Tesalonikaka. 

6 De ngini nianakokau 'okia gee ma 
'orasi ne'ena naga witahanikasi 'o Nyawa 
ma Dorou gu'una. 'O Nyawa ma Dorou 
gu'una 'asa womasidumutu gee ma 'orasi 
ma Jo'oungu ma Dutu wositatapuokau 
ya'adono. 

7'Una wokuruekau wodiai 'o dorou 
kawosigi-gi'iunu, sababu witaha-tahani 
nagasi. Ma dua gee ma 'orasi ya'adono 
'ena gee witaha-tahani gee ma Jo'oungu 
ma Dutu wa'aikokau, 

8'asa de 'o Nyawa ma Dorou gu'una 
womasidumutu. So dua gee ma Jou Yesus 
woboali, 'una 'asa wito'oma 'o Nyawa 
ma Dorouka gu'una kawidangaara, de 
wibinasa de 'awi bo-boa ma kumati. 

2'O Nyawa ma Dorou gu'una 'asa 
womasidumutu de 'o kuasa 'o Tokata 
ma Koanino. 'Una 'asa wodiai 'o no-nako 

'ihera-herangi 'i'ini-'inioka de 'o hali 
'ila-laagomo la 'o nyawa wakisihaga. 

10 'Una 'asa wakisihaga 'o nyawa-nyawa 
de 'o dorou 'irupa-rupaka la wakisiliba 
'o nyawa gee salingou dua yobinasa. 
'Ona 'asa yobinasa sababu yaitomo de 
koyoduakuwa 'o habari 'iti-tiai ma ngale 
ma Jou Yesus gee 'idadi yakisilaha. 

11 Ge'enau so ma Jo'oungu ma Dutu 
wakikula 'o kuasa gee yakisiliba-liba, 
so 'ona yangaku 'okia naga gee ko ma 
gounguwa. 

12 So 'o nyawa 'iodumu gee yoduaka 'o 
sowono yodiai de koyangakuwa 'o habari 
'iti-tiaika ma ngale ma Jou Yesus, 'asa 
yakihukumu. 

13'Esa moi riaka dodoto ma Jou 
winisiboso-bosono! Ngomi kaitaurika 
salingou mio'amalaha ma Jo'oungu 
ma Dutuka sababu ngini, ngano ka 
ma guruenosi ma Jo'oungu ma Dutu 
winiirikokau ma ngale nisilaha. Ge'ena 
'idadi sababu 'o Ngomasa 'Itebi-tebini 
'imanarama nginioka, la nidiai niodadi 
ma Jo'oungu ma Dutu wi kawasa, de 
sababu niongaku 'o habari 'iti-tiai ma 
Jo'oungu ma Dutuno. 

14 Ma ngale ge'enau ma Jo'oungu ma 
Dutu wini'asoko ma ngekomo 'o Habari 
ma Owa gee miositota-totara nginika. 
Ma Jo'oungu ma Dutu wini'asoko ngini, 
sababu 'una womau ngini mita niamao 
to ngone nanga Jou Yesus Kristus 'awi 
kumati. 

15 Ge'enau so 'Esa moi riaka dodoto, 
salingou 'ania ngo-ngaku 'ikua-kuata 
de nimasiga-gao ma gou-goungu 'o 
do-dotoko 'iti-tiaika gee miositota- 
totarokau nginika, ma 'orasi miodotoko 
de miobi-bicara bolo de miasurati. 

16 Tanu ma Yesus Kristus to ngone 
nanga Jou, de ma Jo'oungu ma Dutu 
to ngone nanga Dea, nisikuata nia 
singina la ngini 'idadi niomanarama 
de niositotara 'okia naga gee yaowa- 
owa. Sababu ma Jo'oungu ma Dutu 
wonasibosono de sababu 'awi singina 
ma sure, so wonakula 'o ngo-ngaru 
kaisi'ado-'adonika de 'o singina nganono 
yaowa-owa. 

17(2:16) 

1 'Esa moi riaka dodoto, ne'ena 

dua 'asa tositotara 'okia naga gee 
tosidu-du'uruokau tinisidemo, ma 'isira 
toga'asoko la minisilahidoa ngomi. 


2 TESALONIKA 3.2-6 8 


Niolahidoa la 'o habari ma Jouno 'itaiti 
'isidagi de 'o nyawa yadawongo de 
yo'amalaha ma Jo'oungu ma Dutuka, 
'isoka gee ma sira nginioli. 

2 Niolahidoa mita la ma Jo'oungu ma 
Dutu miriwo, la 'uwa sigado 'o nyawa 
yoti-tingkai ma sala misangisara. Sababu 
ko 'o nyawa 'iodumuwa yangaku 'o 
Habari ma Owa gee miositota-totara 
ge'ena. 

3 Duga ngini 'idadi nimasinganono ma 
Jouka. 'Una 'asa winiriwo la nia singina 
'uwa 'i'ogu, de winisikurutu 'o dorou. 

4 De sababu ma Jou, so ngomi mianako 
ne'ena naga ngini nio'ahu 'isoka 
gee miosulokokau nginika, de dua 
konimaogoruwa niodiai koge'ena. 

>Ngomi miolahidoa la tanu ma Jou 
winisidotoko la ngini 'ifoloiosi niasahe 
'ato ma Jo'oungu ma Dutu winisibosono 
nginika de mita 'ifoloiosi niasahe 'ato 
ma Kristus winiriwo so niotongosono 
niosangisara. 

6'Esa moi riaka dodoto! De ma Yesus 
Kristus to ngone nanga Jou 'awi kuasa, 
ngomi miosuloko la 'uwa niakidaarika 
de 'uwa niogiamanai nanga 'esa moi 
gee yakite-tebeturu yomanarama, de 

koyamote-motekuwa 'o do-dotoko gee 
miositotarokau. 

7 Sababu ngini ma sirete nianakokau 
'ato ngini salingou nio'ahu 'isoka 
ngomioli. Ngomi miomagae 
miomanarama gee ma 'orasi ngomi 
nginiokasi. 

8 Ngomi kamiafangu 'iodumu 'o 'inomo 
gee nago'onano bato miamake. 'Asa de 
ngomi mimariwo miomanarama la ka 
moi ma 'uwa miakisisusa naga nginioka. 

?Yadaene ngomi salingou mimalahi 
tulungu nginika, duga ngomi miomau la 
ngini nimaduru ngomioka. 

10 Ma 'orasi ngomi ka nginiokasi, ngomi 
miosulokokau nginika konee, "'O nyawa 
gee yooluku yomanarama, koidadiwa 
yo'odomo." 

11 Ngomi miolefo ne'ena, sababu 
mio'isene 'ato naga nginioka munuka 
yakitebeturu. 'Ona kokiawau moi yadiai 
so duga kayomada-datawongo 'o nyawa 
manga hali. 

12 De ma Jou Yesus Kristus 'awi kuasa, 
ngomi miakisuloko de miakidongose 'o 
nyawa-nyawa go'ona, la yomasidiaino de 
yomanarama ma ngale to 'ona ma sirete 
manga 'ahu. 

13 Ma ngini niongaku-ngaku gee 'uwa 
nikiwounu niodiai yaowa-owa. 

14 Poilia dua naga 'o nyawa munuka 
yooluku yamoteke 'okia naga gee 
miosidemokau 'amia suratioka ne'ena. 
Nimasitiari 'o nyawaka gee koge'ena- 
'ena, de 'uwa niogiamanai de de 'ona la 
yakimaeke. 

15 Ma 'uwa niakidiai nia musu; duga 
kaniakidongose 'isoka nia 'esa moi. 

16 Ma Jou ge'ena 'o sanangi ma titi, 
tanu 'una kaitaurika winikula 'o sanangi 
naga 'o sagala moi-moioka. Tanu ma Jou 
naga de de ngini 'Esa moi nioodumu. 

17:0 tabea ngoioka, ge'ena la 'o Paulus. 
Ngoi ma sirete tolefo ma bo-bula ne'ena. 
Nedau ma no-nako gee tosinoaku 'ai 
surati 'iodumoka. 

18 Tanu nanga Jou Yesus Kristus 
winisibarakati 'Esa moi nioodumu. Ngoi 
'o Paulus, tinitabea! 


1 Timotius 


1 1 Timotius, ngona ge'ena matero ka 
'ai ngowaka ma dutu sababu ngone 
po'ahu de ma Jou! Ngoi 'o Paulus, ma 
Kristus Yesus 'awi su-suloko, tolefo 'o 
surati ne'ena. Ngoi todadi 'o su-suloko 
ge'ena moteke ma Jo'oungu ma Dutu to 
ngone nanga Ro-riwo Wonasilaha-laha 
gu'una de ma Jou Yesus Kristus to 
ngone nanga singina nganono 'igoraka. 
Toga'asoko la 'o barakati, de 'o simara'ai, 
de 'o singina ma sanangi 'o 'Aba ma 
Jo'oungu ma Dutuno de ma Kristus 
Yesusino, to ngone nanga Jou, naga de 
de ngona. 

2 (1:1) 

3 Ngoi tomau la ngona nomanoa 'o 
Efesusoka 'isoka gee tosidemokau 

ma 'orasi ngoi totagi 'o Makedoniaka. 
Sababu 'o Efesusoka yamuruo naga 
yosidagi 'o do-dotoko 'isowo-sowono, so 
ngona salingou nakisuloko la yomaogoro. 

#De nakisidemo la 'uwau yogadunika 
'o jarita ma faedaa koi'iwa-'iwa de 'o 
'asali yosijarita koitoa-toakuawau. Gee 

ma duanguku duga kayomaributu moi 
de moi, de koitagiwa 'okia naga gee 
ma Jo'oungu ma Dutu womau wadiai, 
gee 'idadi panako duga ka de nanga 
ngo-ngaku 'unaka. 

>'Ai demo-demo ne'ena ma dumutu la 
'o nyawa 'idadi yamake 'o singina 'iti-tiai 
de 'itebi-tebini, de ma gou-goungu 
yongaku ma Jouka. De ge'enau 'ona 
'idadi yomakadora de 'o nyawa 'ireguka. 

6 Naga munuka koyamotekuawau 
koge'ena de yoliba naga 'o kaributuoka 
bolo 'o demo-demoka gee ma faedaa 
koi'iwa-'iwa. 

7'Ona yomau yodotoko ma Jo'oungu ma 
Dutu 'awi besesongo 'ena momongo 'ona 
ma sirete koyasahewa 'o demo-demo 
gee yosibi-bicara bolo 'okia naga gee 
yosigou-gounguku yositota-totara. 

8 Ngone panako 'o 'agama ma 
besesongo ge'ena yaowa, nako la 
pamoteke to 'ena ma dumutu. 

? De salingou pongano-nganono 'ato 'o 
besesongo 'isigutiku ge'ena ma dumutu 
ko 'o nyawa manga 'ahu 'iti-tiaikawa, ma 
'ena gee 'o besesongo yapare-parenika, 
yoti-tingkaika, kayoitimaronga-rongaka, 
yosowo-sowonika, gee kowingaku- 

ngakuwa ma Jo'oungu ma Dutuka, 
kowimote-motekuwa ma Jo'oungu ma 
Dutuka, yoto-to'oma manga dea de 
manga 'esaka, de gee yoto-to'oma 'o 
nyawa 'iregu-reguka; 

10 mita, gee yakika-ka'angarika, de 
gee yomakapake ka 'o nauru de 'o 
nauru, gee yotosi-tosiki, 'o nyawa 
yoelu-eluku, 'o ngeluku yosisa-sakisii, de 
nago'onaka bato gee yodiai 'okia sonaa 
'imakati-tilikutu de 'o do-dotoko 'iti-tiai. 

11'O do-dotoko ge'ena naga 'o Habari 
ma Owaka gee 'isito-togumu ngoino 
tosikawasa, ge'ena la 'o Habari ma 
Owa ma Jo'oungu ma Dutuno gee 
woka-karamati de yadaene powisiie. 

12 Ngoi to'amalaha ma Kristus Yesusika 
to ngone nanga Jou. 'Una woikulakau 
'o guata ma ngale towileleani, de 
'una wamaoku ngoi yadaene ta'ao 'o 
manarama ge'ena, 

13 ngaro ma sira towisigurubungu, 
towihalebiru, de towisiti-tingoono. Ma ma 
Jo'oungu ma Dutu woisimara'ai sababu 
ma 'orasi ge'ena ngoi kotongakuwasi so 
kotanakowa 'okia tadiai. 

14 De nanga Jou 'awi singina posironga 
de 'isureka ngoino. 'Una woiriwo so 

ngoi towingakuokau 'unaka de takidora 
'o nyawaka. Ge'enau wonakula ngone 

poodumino gee pomarimoiokau de ma 
Kristus Yesus. 

15 Ma gou-goungu 'itiai 'o demo ne'ena, 
sababu ge'ena yadaene niadawongo de 
nia singina ma gou-goungu, ge'ena la: 
"Ma Kristus Yesus woboa 'o duniano 
ne'ena ma ngale wakisilaha 'o nyawa 
'Isowo-sowono." De ngoiou ne'ena 'o 
nyawa 'isowo-sowono ma dorou. 

16 Ma sababu ge'enau ma Jo'oungu ma 
Dutu woisimara'ai, la ma Kristus Yesus 
'idadi wosidumutu 'awi sabari gee ma 
batingi koi'iwa-'iwa ngoino 'o nyawa 
'isowono 'ifo-foloi. De ne'ena 'imadadi 'o 
kasinaa moi 'o nyawa 'iodumika gee dua 
yongaku 'unaka de yamake 'o 'ahu ma 
dutu 'ika-kakali. 

17 Ma Jo'oungu ma Dutu, 'una 'o Koana 
moi 'awi pareta koitogu-togumuwa. 
Tanu 'o nyawa 'iodumu wihoromati 
de wisiarene kaisi'ado-'adonika. 'Una 
kopowimake-makewa, woka-kakali, de 
ka 'una duga ma Jo'oungu ma Dutu! 
'Amin. Koge'enau. 

18 Timotius, ngona matero ka 'ai 
ngowaka. 'O manarama ne'ena 


1 TIMOTIUS 1.19-2.2 5 


tosito-togumu ngonaka, moteke ma 
Jo'oungu ma Dutu 'awi besesongo 

gee 'isidemosirakau ma sirasi, de 'o 
jamati ma balu-balusu yositotarokau 'o 
jamatioka ma ngale ngona. 'O besesongo 
ge'ena salingou 'imadadi 'ani dae gee 
kiaka naga nomariwo nosigou-gounguku 
'ani manaramoka. 

19 Nomariwo de nomasiga-gao 'o 
do-dotoko 'iti-tiaika de 'ani singina 
'iti-tiai de 'itebi-tebini. Naga munuka 
koyakalesanguwa gee manga singinaka 
doka yamaoku 'itiai bolo ko'uwa, so 
manga ngo-ngaku 'itorouokau. 

20 Ge'ena dau ma dodaka ge'ena la 
'o Himeneus de 'o Aleksander. 'Ona 
yamididi takihukumokau takisisarakani 'o 
Tokata ma Koanika, la 'ona yomadotoko 
yomaogoro ma Jo'oungu ma Dutu 
wisiti-tingoono. 

2 1 Ma di-disiraka ngoi toga'asoko 
tosigou-gounguku la niolahidoa de 
nio'amalaha ma Jo'oungu ma Dutuka ma 

ngale 'o nyawa 'iodumu. 

2 Niakisilahidoa 'o koa-koana de 'o 
nyawa gee yopa-pareta la ngone po'ahu 
'iriidi ma ngale ma Jo'oungu ma Dutuoka 
de nanga 'ahu yaowa-owa. 

3Ge'enau 'isure de ma Jo'oungu ma 
Dutu gee nanga Ro-riwo Wonasilaha-laha 
gu'una 'awi singina yadaene. 

4'Una womau la 'o nyawa 'iodumu 
yamake 'o laha, de 'idadi yosikanako 
yadae-daene. 

> Sababu ma Jo'oungu ma Dutu duga 
kawomatengoka. De kawomatengoka 
mita gee wonasikati-tiai ngone 'o nyawa 
de ma Jo'oungu ma Dutu, ge'ena la ma 
Kristus Yesus. 

6'Una ma sirete womasisarakaniokau 
wiso-songene ma ngale watuusu 'o 
nyawa 'iodumu nanga so-sowono. 

De ne'enau ma Jo'oungu ma Dutu 
wosidumutu ma 'orasi yadae-daenuku 
'ato 'una womau la 'o nyawa 'iodumu 
wakiriwo wakisilaha. 

7 Ge'enau so ngoi 'isuloko totagi ko 
'o Yahudiwa ma nyawaka ma ngale 
tositotara 'o ngo-ngaku 'iti-tiai. Gee 
ngoi tositota-totara ne'ena ge'ena ma 
goungu; ngoi kotoelukuwa. 

8 Ngoi tomau la 'o nau-nauru kiaka 
naga bato yolahidoa de manga singina 
'itebi-tebini; 'uwa yakitu'uduuku bolo 
yomakatasalaku. 

?De tomau la 'o nge-ngeweka tanu 
yomapake ka biasa. De yomapakeangi 
'uwa 'o 'adati yaparene. Manga utu 'uwa 
yakadiai kaifoloi, manga roesino 'uwa 
yosipake 'o saaka bolo 'o mustika, bolo 
'o pakeangi 'ihali-hali. 

10 La 'ena salingou yomasipake de 
'o gokoie yaowa-owa 'isoka kokia 
naga yadaene 'o nge-ngewekaka gee 
yosuba-suba ma Jo'oungu ma Dutuka. 

11'O nge-ngeweka tanu yomadotoko 
yoriidi de yo'ise-'isene. 

12 Ngoi kotosidabiwa 'ona yodotoko 
de yopareta 'o naurika, 'ona salingou 
kayomarii-riidika. 

13 Sababu 'isira wisidadi ge'ena 'o 
Adam, 'asa deika ngo Hawa. 

14 De ko 'o Adamuwa wodomoteke 'o 
ngeluku, so 'ena 'o ngeweka gumuna 
sigado ma Jo'oungu ma Dutu wi 
besesongo maparene. 

15 Ngaro koge'ena ma, 'o nge-ngeweka 
yamake 'o laha ge'ena ma ngekomo 
yomaku'arene, 'itilai tatapu yongaku ma 
Kristusika de manga singina 'itipokoku, 
de tatapu yakidora 'o nyawa 'ireguka, 
de yo'ahu duga ka de ma Jo'oungu ma 
Dutu. 

1 Ma gou-goungu 'itiai 'o demo 

ne'ena: "O nyawa gee yomau yodadi 
'o jamati yosilega-lega, ge'ena yoduaka 
'o manarama moi 'iba-baraguna." 

20 jamati yosilega-lega ge'ena salingou 
gee 'o nyawa koyakigi-gi'isenuwa 'o 
dorou yodiai, de manga wekata ka 'o 
ngai moioka; yomasiti-tiari, yobarija, 
manga 'aturu 'isure, salingou yoduaka 
manga woa ma gikiri yakidawongo 
manga woaka, de yobarija 'o nyawaka 
yodotoko. 

3'Uwa yakitaba'eto bolo 'o gadutuku 
yodua-duaka. 'Ena salingou manga 
singina 'ima'ai de yoduaka 'isa-sanangi. 
Koidadiwa 'o pipi yodo-dopokana. 

4Salingou yanako ya'aturu manga woa 
ma dodaku, de manga ngowa-ngowaka 
yadotoko la yaki'isene de yakihoromati. 

> Sababu 'o nyawa nako koya'akunuwa 
ya'aturu to 'ona ma sirete manga woa 
ma dodaku, kokia 'ona 'idadi ya'aturu 
ma Jo'oungu ma Dutu 'awi jamati? 

6'Ọ jamati yosilega-lega ge'ena salingou 
'uwa gee 'asa kaikurue yongaku, sababu 
dua yomaie de 'o gorosau yamake 'isoka 
ma sira 'o Tokata ma Koana. 

7'Ona salingou manga ronga yaowa 'o 
kawasaka, sababu nako ko'uwa ge'ena 
dua 'o nyawa yakisiti-tingoono de 'o 
Tokata ma Koana kayakilegonika. 

8 Koge'enali mita 'o jamatioka yoriwo- 
riwo ge'ena salingou manga singina 
'isure-sure de yoloa-loa; koyodo- 
dopokanuwa 'o pipi de koyoduakuwa 'o 
'anggur yo'okere kayomasibobusau. 

?'Ona salingou de manga singina 
'itebi-tebini yamasiga-gao ma gou- 
goungu 'o nyawa yongaku-ngaku manga 
do-dotoika gee ma Jo'oungu ma Dutu 
wosidumutokau. 

10 Salingou 'isira yakitailokasi, la nako 
manga ronga koitorouwa, 'asa deika 
'idadi yoleleani 'o jamatika. 

11 To 'ona manga wekata mita salingou 
manga 'ahu 'isure-sure, koidadiwa 
yosigu-gurubungu. Salingou yotahani, 
de 'idadi 'o nyawa yakingaku 'o sagala 
moi-moioka. 

120) jamati yariwo-riwo ge'ena salingou 
manga wekata ka 'o ngai moioka. 
'Ona salingou yakileleani yaowa manga 
ngowa-ngowaka de manga woa ma 
dodaku. 

13'Ọ nyawa gee yoleleani yaowa 'o 
jamatika, ge'ena 'asa yakihoromati de 
'ifoloiosi yomoroini yobicara ma ngale to 
'ona manga ngo-ngaku ma Kristusika. 

14 Ngoi tomau koito'ingowa de 
taika ngonaka. Ngaro koge'ena ma 
tonidusuratiosi, 

15 la kogee katoto'ingonikia ma ngona 
nanakokau ma Jo'oungu ma Dutu 'awi 
ngowa-ngowaka ge'ena salingou kokia 
po'ahu. Ma Jo'oungu ma Dutu 'awi 
ngowa-ngowaka ge'ena la ma Jo'oungu 
ma Dutu wowango-wango 'awi jamati, 'O 
do-dotoko 'iti-tiai ma guata. 

16 Nanga ngo-ngaku 'itebi-tebini gee 
nanga di-dibangi koya'adonikawa, 
ma ne'ena 'iwaitokau ge'ena la: 'Una 
womadadi 'o nyawa de 'o nyawa wimake, 
'o Ngomasa 'Itebi-tebini 'isidumutu 
'ato 'una wi singina 'itiai; 'o mala'ekati 
wimake. Ma habari ma ngale 'una ge'ena 
'isidagi 'o duniaka; de 'una 'o nyawa 
'o duniaka wingaku; de wisidoa 'o 
sorogaade. 

1'O Ngomasa 'Itebi-tebini 
'inasimaigoungokau 'ato dua 
'o 'orasi nanga bionika, 'o nyawa 
munuka koyongakuwau ma Kristusika de 

yomadidumu. 'Ona yamoteke 'o ngomasa 
gee 'isiliba-liba, de yodomoteke 'o tokata 
ma do-dotoko 

2? gee yositotara, ma ngekomo 'o nyawa 
yoma'uca-'uca yoeluku. 'O nyawa go'ona 
manga singina 'itarusokau. 

3'Ona koyosidabiwa 'o nyawa 
yongaamoko, de yongose 'ato naga 'o 
'inomo munuka koidadiwa pa'odomo. 
Momongo 'o 'inomo ma Jo'oungu ma 
Dutu wosidadiku ma ngale pa'odomo. 
De 'o nyawa gee yongaku-ngaku ma 
Kristusika, de yanako-nakokau 'o 
do-dotoko 'iti-tiai, ge'ena salingou 
gee ya'odomo 'ena kayo'ale-'alele ma 
Jo'oungu ma Dutuka. 

4'Okia sonaa moi-moi gee ma Jo'oungu 
ma Dutu wadiaiku ge'ena 'iodumu 
kayaowa, de ka 'o ngai moi ma koi'iwa 
posironga koidadiwa pa'odomo, nako 
pomadegesekau de nanga 'amalaha ma 
Jo'oungu ma Dutuka. 

> Sababu 'o barakati ma Jo'oungu ma 
Dutuno de posilahidoa 'o 'inomo, ge'ena 
koi'iwa ma bo-bosono. 

6 Nako ge'ena 'iodumu nosidotoko 
nanga 'esa moika gee ka 'o ngo-ngaku 
moi, ge'ena dua nodadi ma Kristus Yesus 

wi ro-riwo yaowa-owa. De ngona 'asa 
kaitaurika nosikuata 'ani singina de ma 
Jo'oungu ma Dutu 'awi demo-demo 
gee ngone pangaku-ngaku, de 'o 
do-dotoko 'iti-tiai gee sigado ne'ena 
ngona namote-moteke. 

7 Salingou nomasikurutu 'o jarita gee 
ma faedaa koi'iwa-'iwa. De salingou 
nomasibiasa ni 'ahu yaowa. 

8 Posibiasa nanga roese palati la 'ikuata, 
ma faedaa koiamokuwa. Ma pomasibiasa 
po'ahu de ma Jo'oungu ma Dutu ge'ena 
ma faedaa 'iamoko, sababu ge'enaka 
dau 'o jaji ma ngale 'o 'ahu ma 'orasi 
ne'ena de ma du'uruoka. 

?Ma hali ge'ena ma goungu de yadaene 
pamoteke de pangaku de nanga singina 
ma gou-goungu. 

10 Ge'enau so ngone pomariwo 
pomanarama posigou-gounguku, sababu 
ngone ma gou-goungu pomasinganono 
duga ka ma Jo'oungu ma Dutuka gee 
wowango-wango. 'Unau ge'ena 'o nyawa 
'lodumu nanga Ro-riwo Wonasilaha-laha, 
'ifoloiosi gee pongaku-ngaku. 

11 Nosidotoko 'o nyawaka ge'ena 
'lodumu, de salingou nakisibabata la 
yodomoteke. 

12 Ngona ka 'o dogu'uruosi so 'uwa 
sigado konisikiamoiwa sababu ngona 
ka 'o nyawa ma gookasi. Ma 'ena 
salingou ngona nodadi 'o kasinaa 'o 
nyawa yongaku-ngakuka; naga 'ani 
demo-demoka, 'ani 'ahuoka, kokia 
nakidora 'o nyawa-nyawaka, ni ngo- 
ngakuoka ma Yesus Kristusika de 'ani 
'ahu 'itebi-tebinoka. 

13 Ne'enau sigado dua ngoi toboa, 
salingou kaitaurika ma Jo'oungu ma 
Dutu wi buku nakidabaca 'o nyawa- 
nyawaka, de nakibabata de mita 
nakidotoko. 

14'Uwa konakalesanguwa 'o co-catu 
gee 'o Ngomasa 'Itebi-tebini nikulakau 
ma 'orasi 'o jamati ma balu-balusu 
manga giama ni saeuku yodatami de 
gee 'o jamatioka 'ona yositotara ma 
Jo'oungu ma Dutu 'awi besesongo ma 
ngale ngona. 

15 Ge'ena 'iodumu namanarama 
nosigou-gounguku la 'o nyawa yamake 
'ato kaifoloi monga nomasisori de ma 
Jo'oungu ma Dutu. 

16 Nomasitiarika de naka'eli nosidi-diai 
'ani do-dotoko. Salingou notongosono 
de nomasiga-gao ge'enaka. Sababu de 

ge'enau, ngona 'asa namake 'o laha. De 
'o nyawa gee yosigise-gisene ngonaka 
mita 'asa yamake 'o laha. 

5 1 'Uwa nakidorofu 'o nyawa gee 
yosiriaika de de ngona, ma 'ena 
nakigaro la yosigisene 'ani demo-demo, 
de nakidiai 'onaka matero ka to ngona ni 
deaka. 'O do-dogu'uruka nakidiai matero 

ka 'ani 'esa moi. 

2'O ngeweka yope-pereki ge'ena to 
ngona ni 'esa, 'o mo-mosolese nakidiai 
'isoka to ngona 'ani biranga de ni singina 
'itebi-tebini. 

3 Nakihoromati 'o nge-ngeweka 
yobao-bao, gee ma gou-goungu 
kayomatengokau. 

4Ma nako 'o bao-bao gumuna la 'ami 
ngowaka de mi dangono de ma 'ena, 
ge'ena mi ngowaka de mi dangonou 
'isira-sira salingou mikalesangi 'o 
bao-bao gumuna de manga woa ma 
dodaku. La 'ona yabalasi manga balusu 
de manga edete manga singina ma 'ofi. 
Sababu ge'enau ma Jo'oungu ma Dutu 
'awi singina yadaene. 

>'O ngeweka yobao-baoku gee ma 
gou-goungu kayomatengokau de 
komoi-moiwau yakiriwo, yomasinganono 

duga ka ma Jo'oungu ma Dutuka. 'O 
wange de 'o obiri koitogu-togumuwa 
yomalahidoa ma ngale yomaga'asoko 
wakiriwo. 

6 Ma nako 'o bao-bao gee yomau ka 
manga kia sonaa 'ikudai de yoduaka 
ka to 'ona manga mau yamoteke, 'ona 
ge'ena kaimatero de yosongenokau 
ngaro kayowango-wangosi ma. 

7 Salingou nakisingano-nganono 
'iodumu ge'ena, la manga 'ahu 'uwa 
'itorou. 

8 Ma nako moikani koyakiriwowa manga 
'esa moi, 'ifoloiosi gee kayomasiwoa- 
moiku, 'ona ge'ena yomasipongonokau 
manga ngo-ngakuka; so de koyongaku- 
ngakuwa ma 'onasi 'ifoloi manga 'ahu 
'itorou. 

3'O bao-bao manga ronga niosingosama 
'o bukuku ge'ena ka gee manga 'umuru 
'o taunu nagi butanga de 'isiie de ma sira 
yongaamoko ka ma moi; 

100 kawasa yanako manga di-diaioka 
'itero, 'isoka gee manga ngowaka 
yomadaamokokau yapaliara yosidi- 
diai; yoduaka 'o nyawa yadawongo 
manga woano; yakileleani 'o nyawa 
yongaku-ngakuka; yakiriwo 'o nyawa 

yosusa-susaka; de yadiai yosigou- 
goungu 'o sagala manarama gee 
yaowa-owa. 

11 Ma 'o bao-bao gee koyoperekiwasi 
manga ronga 'uwa nialefo. Sababu nako 
manga nyafisuu yamao 'ifoloi 'ikuata, 
dua 'ona yomau yongaamokoli de 
yaparenokau manga jaji ma Kristusika, 

12de 'ona yosowono sababu 
koyosingounuwa manga jaji ma 
Jouka ma ngale koyongaamokuwau. 

13 De 'ifoloiosi gee 'o 'orasi ya'umo-'umo 
yosupuwosama 'o nyawa manga woa- 
woaka. De 'ifoloiosi 'itorou ge'ena 'ona 
yomadotoko 'o nyawa manga ronga ma 
dorou yodiai, de yomadi-diriwo 'o nyawa 
manga hali de yosijarita 'okia naga gee 
koyadaenuwa yosibicara. 

14 Ge'enau so ngoi tomau 'o bao-bao 
kayope-perekiwasi ge'ena kayomodokasi 
ngaro, la 'o ngowaka yamake de manga 
woa ma dodaku yaleleani, la nanga 
saturuu 'uwa yamake 'o 'orasi ma ngale 
yosito-torou nanga ronga. 

15 Sababu naga de ma 'ena 'o bao-bao 
yolibakau yodomoteokau 'o Tokata ma 
Koana. 

16 Ma nako 'o ngeweka mimoi mongaku- 
ngaku naga 'ami 'esa moi yobaokou, 
muna salingou makiriwo 'o bao-bao 
go'ona; 'uwa makisipidilika ka 'o jamati 
yakiriwo. De koge'ena, 'o jamati 'idadi 
yoriwo 'o bao-baoka gee manga 'esa moi 
koi'iwa. 

170, jamati ma balusu gee manga 
manarama ya'ao yaowa-owa, yadaene 
'ifoloi niakibaraguna de manga parasengi 
'ilape modidiku, de 'ifoloiosi gee 
yotangaro 'o Habari ma Owa yositotara 
de yodotoko. 

18 Sababu ma Jo'oungu ma Dutu 
wi bukuoka 'isilefoku: "'O sapi gee 
'Imanarama yadoko-doko 'o gandum ma 
ngale ma sakuroka yosipidili, ge'ena 
ma 'uru 'uwa niapusukoka la 'idadi 
'Todomo." De mita, "'O nyawa gee 
yoma-manarama, to 'ona de manga hak 
ma ngale yamake manga parasengi." 

19'Uwa nomaha-mahamaka gee 'o 
jamati ma balusu moi yakikalaki nako 
ma sakisii koi'iwa. Duga nako la ma 
sakisii yamididi bolo yaruange ge'ena 
nosigisene. 

20'O nyawa gee 'o sowono yodiai, 
salingou nakitawanono 'o jamati 'iodumu 

manga bionoka, la gee 'iregu-regu 
yakimodongo. 

21 Ma Jo'oungu ma Dutu de ma Kristus 
Yesus manga bionoka, de mita 'o 
sagala mala'ekati gee ma Jo'oungu 
toga'asoko tosigou-goungu, la ngona 
namoteke 'o do-dotoko dakunguku gee 

22 'Uwa kaifoloi 'itaiti 'ani giama 
nakidatami moi manga saeke ma dekuku 
ma ngale nakisitatapu nakigoraka yodadi 
ma Jo'oungu ma Dutu wi gilaongo; nako 
'o nyawa yosowono, 'uwa ngona mita 
nisidaatete. Nomajaga la kanotebi-tebini. 

23 De sababu ngona 'ijaga nopanyake, 
'uwa duga ka 'o 'akere no'oke-'okere, ma 
ma eta na'okere 'o 'anggur la 'ani doda 
'isanangi. 

24 Naga 'o nyawa munuka 
koyaki'urusuawasi 'ena panakokau 
manga sowono. Ma to 'iregu-regu 'ona 
'iduanginosi 'asa panako. 

25 Koge'enali mita, 'o sagala di- 
diai yaowa-owa ge'ena munuka 
kapodanakoka. De ngaro naga gee 
kopanakowasi ma dua kapanakoka. 

6 1'O nyawa yongaku-ngaku gee 
yodadi 'o yongosi, salingou yamaoku 
'ato manga tuangi ge'ena salingou 
yakihoromati, la 'o nyawa 'uwa yosito- 
torou ma Jo'oungu ma Dutu 'awi ronga 
bolo nanga do-dotoko. 

210 yongo-yongosi gee manga tuangi 
yongaku-ngaku, 'uwa koyakibaragunawa 
manga tuangika sababu yamaoku 
matero ka 'o 'esa moi. Ma 'ena salingou 
'onakasi 'ifoloi yakileleani yaowa, 
sababu gee yakileleani yaowa-owa 
go'ona, ge'ena ka 'o ngo-ngaku moi 
yakisiboso-bosono. 

3 Nago'ona yosidotoko 'o do- 
dotoko 'imakaregu de ge'ena de 
koyosimotekuwa 'o do-dotoko 'iti-tiai ma 
Yesus Kristusino, to ngone nanga Jou 
gu'una, de mita koyosimotekuwa gee ma 
Jo'oungu ma Dutu wodua-duaka ngone 
padiai, 

t'ona ge'ena yoma'ede-'edenge de 
ka 'okiawa yanako! To 'ona manga 
biasa 'ito-torou ge'ena la yoduaka 
yomakasango de yomakangamo ma 
ngale yomaributu 'o demo-demo ma 
ngale, sigado 'idadi 'o kadu'uduku, 'o 
kadi-dingaka, 'o sigurubungu, 'o tahajiri, 

>de yomakatasala koiboo-bootuwa. 

'O nyawa go'ona manga di-dibangi 
'iti'imuokau de koitiaiwau. 'Ona yongose 
dua yamoteke ma Jo'oungu ma Dutu 
wodua-duaka de 'idadi yokaya. 

6 Ma goungu po'ahu de ma Jo'oungu ma 
Dutu de nanga 'ahu yaowa de pamao 
yaowakau 'okia sonaa paka-ka'elino, 
ge'ena ma faedaa 'iamoko. 

7 Sababu ngone poboa 'o duniano ma ko 
'okiawa po'asa, de gee dua posongene 
ma ko 'okiawa pa'asa. 

8 So, nako 'o 'inomo de 'o pakeangi de 
ma 'ena, ge'ena yaowakau. 

?Ma'o nyawa gee yomau yokorago, 'ona 
yakisihaga de to 'ona manga nyafisuu 
ma sirete gee ma ngale koi'iwa-'iwa de 
'ito-torou. 'O nyafisuu ge'ena 'o nyawaka 
yakisitorou de yakisibodito. 

10 Sababu 'o pipi podopokana ge'ena 
'o sagala dorou ma titi. Naga munuka 
'o pipi yodopokana so koyamotekuawau 
nanga do-dotoko. Ge'enaka de 'ona 
yakidaene 'o sangisara 'o gudai gee 
manga singina ya'ogu. 

11 So 'iodumu ge'ena salingou 
nomasikurutika, sababu ngona ge'ena 
to ma Jo'oungu ma Dutu 'awi rongamoi. 

Nomariwo nodadi 'o nyawa 'iloa-loa 

ma Jo'oungu ma Dutu wi bionoka, 
nogilaongo ma Jo'oungu ma Dutuka, 
nongaku ma Kristusika, nakidora 'o 
nyawa-nyawa, notongosono 'o sangisara 
ma sigoronaka, de ni singina 'ima'ai. 

12 Nomariwo nosigou-gounguku 'ani 
ngo-ngakuoka matero kanotandingi 
la namake 'o parasengi ge'ena la 'o 
'ahu 'ika-kakali. Ma ngale ge'enau 
ma Jo'oungu ma Dutu woni'asoko ma 
'orasi ngona nomangaku 'o nyawa 
manga gudai manga bionoka 'ato ngona 
nongaku ma Kristusika. 

13 De ma 'orasi ne'ena, ma Jo'oungu 
ma Dutu gee wosi'ahu-'ahu 'o sagala 
moi-moi 'awi bionoka, de mita ma 
Kristus Yesus gee 'awi sakisii 'iti-tiai 'O 
Pontius Pilatusika 'awi bionoka, ngoi 
tosuloko, ge'ena la: 

14 Namoteke 'o besesongo 'iodumu 
ge'ena ka ma eta ma 'uwa 'ikurangi 
sigado ma wange nanga Jou Yesus 
Kristus woboali. 

15 'Awi bo-boa ge'ena dua ma Jo'oungu 
ma Dutu ma sirete wositantuu ma 
'orasi yadae-daenuku. 'Unau ge'ena 
woku-kuasa, 'una woamoko, 'o sagala 

koana manga Koana, de 'o tua-tuangi 
manga Jou. 

16 Ka 'una duga koidadiwa 'o songene 
wikuasa; 'una wo'ahu 'o cahaya ma 
sigoronaka gee nago'ona bato koidadiwa 
yasori. 'O nyawa ka moi ma koma'iwasi 
wimake, bolo koidadiwa wimake. 
'Unakau 'o horomati de 'o kuasa 
kaisi'ado-'adonika! 'Amin. Koge'enau. 

17:0) nyawa yokaya-kayaka 'o duniaka 
ne'ena, salingou nakisitiari la 'uwa 
yomaie de 'uwa yomasinganono 'okia 
sonaaka gee kaiisangoka, 'isoka 
manga harataaka. 'Ona salingou 
yomasinganono ma Jo'oungu ma Dutuka 
gee koitoa-toakuwa 'okia sonaa moi-moi 
wonakula-kula la posanangi. 

18 De salingou posironga 'o gudai 
yadiai gee 'isure-sure, de yoduaka 'o 
nyawaka yakiriwo de manga singina 
'isure-sure, de 'okia naga 'onaka ge'ena 
yakisibula-bula 'o nyawaka. 

19 De ge'ena 'ona yomadolomu 'o 
harataa gee 'imadadi ma titi yaowa-owa 
ma ngale ma du'uruoka. Ma sababu 
ge'enau 'ona 'asa yamake 'o 'ahu 
kaisi'ado-'adonika, ge'ena la 'o 'ahu ma 
dutu. 

20 Timotius! 'Okia naga gee ma Jo'oungu 
ma Dutu wosito-togumokau ngonaka, 
ge'ena salingou nakalesangi nosidi-diai. 
'Uwa nosigisenika 'o jarita gee ma faedaa 
koi'iwa-'iwa, de gee yomakakaributu 
'okia naga koiti-tiaiwa 'ena yosironga "'O 
do-dotoko ma owa". 

21 De sababu naga munuka 
yamotekokau 'o do-dotoko ge'ena, 
so yoisangokau 'o do-dotoko 'iti-tiaioka. 
Tanu ma Jou winisibarakati, 'Esa moi 
riaka dodoto. Ngoi 'o Paulus, tinitabea! 


2 Timotius 


1 1 Timotius, ngona matero ka 'ai 
ngowaka ma dutu tonisiboso-bosono! 
Ngoi 'o Paulus tolefo 'o surati ne'ena 
ngonaka. Toga'asoko la 'o barakati, 

'o simara'ai de 'o singina ma sanangi 
nanga Dea ma Jo'oungu ma Dutuno de 
nanga Jou ma Kristus Yesusino naga 

de de ngona. De ma Jo'oungu ma 

Dutu 'awi mau, ngoi 'igoraka todadi ma 
Kristus Yesus 'awi su-suloko, de 'isuloko 
tosihabari 'o 'ahu gee ma Jo'oungu 

ma Dutu wosijajiokau. 'O 'ahu ge'ena 
ngone pamake sababu pomarimoi de ma 
Kristus Yesus. 

2 (1:1) 

3 Ngoi to'amalaha ma Jo'oungu ma 
Dutuka gee towile-leleani de 'ai singina 
'iti-tiai de 'itebi-tebini, 'isoka gee ma 
sira 'ai edete de 'ai dotumu. Ngoi 
tininganonino ma noimi kaitaurika 
to'amalaha ma Jo'oungu ma Dutuka 'ai 
lahidoaka 'o wange de 'o obiri. 

4 Ngoi tonganonino 'ani singina 'isusa 
nosigari-gari. Ge'enau so ngoi tomau 

pomakamakeli de de ngona la tomorene 
ma gou-goungu. 

> Ngoi tonganonie 'ani ngo-ngaku gee 
nosigou-gounguku ma Kristusika, 'isoka 
'ani edete ngo Lois de ni 'esa ngo Eunike 
manga ngo-ngaku. De ngoi tamaoku 
ngona mita nongaku koge'enali. 

6 Sababu ge'ena ngoi tonisinganono ma 
ngale 'isikuata la 'iwango 'o co-catu gee 
ma Jo'oungu ma Dutu wonikulaka ma 
'orasi 'ai giama tonidetedene. 

7 Sababu 'o Ngomasa gee ma Jo'oungu 
ma Dutu wonakulano, ge'ena bukangi la 
'inadiai ngone 'inamodo-modongo, ma 
'ena 'inasikuata, 'ina'omanga de 'o dora, 
de 'idadi poma'aturu. 

8 Sababu ge'ena 'uwa nimaeke 
niosikademo 'o nyawaka ma ngale nanga 
Jou, de 'uwa nimaeke mita ma ngale 
ngoi, gee 'ibui sababu 'una. Ma 'ena 
salingou ngona de 'o guata ma Jo'oungu 
ma Dutuno nosangisara mita ma ngale 
'o Habari ma Owa ge'ena. 

?Ma Jo'oungu ma Dutu wonasilaha de 
wonairikokau podadi to 'una ma sirete 
'awi kawasa. Ge'ena 'uwa pongose 
'ato sababu to ngone nanga di-diai. 

Ma 'ena ka to 'una ma sirete 'awi mau 

de 'awi singina ma sure. 'Una wokula 
'awi singina ma 'ofi ma ngekomo ma 
Kristus Yesus ka 'o dunia ne'ena ma 
koisidadikuwasi. 

10 Ma ne'ena 'awi singina ma 'ofi ge'ena 
wosiwaiti de nanga Ro-riwo Wonasilaha- 
laha gu'una woboa 'o duniano, ge'ena 
la ma Kristus Yesus. 'O Yesus wadiai 'O 
songene ma pareta koimado-do'oawau, 
de wo'asa 'o 'ahu kaisi'ado-'adonika, ma 
ngekomo 'o Habari ma Owa. 

11 Ma ngale 'isitotara 'o Habari ma Owa 
ge'ena, ma Jo'oungu ma Dutu woigoraka 
todadi 'o su-suloko de todoto-dotoko. 

12 Ge'enau so ngoi todingidaa. Ma ngoi 
tatapu tongaku, sababu ngoi tanako 
ma gou-goungu, nagu'una gee ngoi 
towingaku-ngaku. Ngoi tanako 'okia 
naga gee woisito-togumokau ngoino. De 
ngoi tongaku 'iti-tiai 'una wa'akunu mita 
wajaga sigado 'o 'orasi ma do-dogumu. 

13 Namoteke nosigou-goungu 'o 
do-dotoko 'iti-tiai gee tonikulakau 
ngonaka. De salingou nomasiga-gao 'o 
ngo-ngakuka de 'o doraka gee 'imadadi 
to ngoneu nanga rongamoi sababu 
pomarimoi de ma Kristus Yesus. 

14'O Ngomasa 'Itebi-tebini naga 
ngonaka. So de to 'ena ma guata, ngona 
salingou napaliara nosidi-diai 'o do- 
dotoko 'iti-tiai gee 'iba-baraguna, gee ma 
Jo'oungu ma Dutu wonisito-togumokau 
ngonaka. 

15 Ngona nanako, 'o nyawa 'o Asia ma 
daeraaka gee yoodumu 'imadakau ngoi, 
de 'o Figelus de 'o Hermogenes mita. 

16 Ma 'o Onesiforus 'awi woa ma dodaku 
ma muruou naga 'ai singina yosikuata. 
Tanu ma Jo'oungu ma Dutu wosidumutu 
'awi dora 'onaka. Ngaro ngoi 'o bui ma 
dodaka ma 'o Onesiforus kowimaekuwa 
woilega. 

17 Gee 'o Romaka wototarika, de 'una 
womadononuku sigado mimakamakeka. 
18 De ngona nanako 'o Efesusoka 'una 

ma gudai woiriwo. Tanu 'o simara'ai 
wamake ma Jouno gee 'o nyawa 'iodumu 
Wahakimi ma Wangeka. 

1 Timotius, matero ka 'ai ngowaka 

ma dutu! Tanu ngona 'idadi nokuata 
de ma Kristus Yesus wi simara'ai gee 
wonakulakau ngoneno, sababu ngone 
pomarimoi de de 'una. 

2'O do-dotoko gee ma sira no'isenokau 
tosidotoko 'o nyawa yoku-kudai manga 

bionoka, salingou nakisito-togumu 'o 
nyawa-nyawaka gee 'idadi nakingaku de 
yobarija yosidotoko 'o nyawa 'ireguka. 

3 Matero ka 'o solodado ma owa 
wimoi wosabari 'o sangisara wamoku, 
koge'enali mita gee ma Kristus 
Yesus wonileleani ge'ena, salingou 
notongosono 'o sangisara namoku. 

4'O solodado wimoi nako wokudotiosi, 
ge'ena dua kowakalesanguawasi 'o 
manarama 'iregu. Sababu womau la 'awi 
kapita wi singina 'isanangi. 

>” Kogee wimoi woowa-owara 
yomakarebese ma ngale 'o parasengi 
wononu, ge'ena salingou wodomoteke to 
'ena ma 'atorangi 'iodumu. 

6 Wopai-pairi wimoi gee womanarama 
wosiga-gangela, ge'ena yadaene 
salingou 'una 'isira wa'ese ma hasili. 

7 Natibangi nosidi-diai 'okia naga gee 
tosidemokau, sababu ma Jou 'asa 
woniriwo la 'idadi nasahe 'iodumu 
ge'ena. 

8 Nosi-singina naneda: 'O Habari ma 
Owa gee tositota-totara ge'ena la ma 
Yesus Kristus gee 'awi 'asali 'o Dautino, 
'unau ge'ena ngaro wosongenokau ma 
kawomomiokali. 

9 Sababu 'o Habari ma Owau ge'ena 
tositotara, so ngoi tosangisara sigado 
'ipusuku 'isoka woti-tingkai wimoi. 

Ma ma Jo'oungu ma Dutu 'awi demo 
koidadiwa yapusuku. 

10 Ma sababu ge'enau so ngoi 
totongosono tamoku 'iodumu ge'ena ma 
ngale 'o nyawa-nyawa gee ma Jo'oungu 
ma Dutu wakiirikokau, la yakiriwo 
yakisilaha ma ngekomo ma Kristus Yesus 
de yo'ahu de de 'una 'o ngii 'isure-sureka 
ge'ena kaisi'ado-'adonika. 

11 Posironga 'itiaioka 'o demo ne'ena, 
"Nako ngone pomasidosongenokau de 
de 'una, ngone 'asa powango mita de de 
'una. 

12 Nako ngone potongosono pamoku 
'o sangisara 'itu-tubuso, ge'ena ngone 
'asa popareta de de 'una. Nako ngone 
pongose 'ato kopowinakowa, ge'ena 'una 
mita 'asa wongose 'ato kowonanakowa. 

13 Ngaro ngone kopowisingounuwa, 
ma 'una kowonamadawa, sababu 'una 
koidadiwa wadiai gee koimakadaenuwa 
de to 'una 'awi gokoie." 

14 Salingou nakisingano-nganono 
'o nyawa-nyawaka ma ngale 'iodumu 
ne'ena. Ma Jo'oungu ma Dutu wi bionoka, 

nakidongoseka la 'uwa yomakaributu 'o 
demo-demo ma ngale. Sababu ge'ena 
ma faedaa koi'iwa, so duga ka 'o nyawa 
yosigise-gisene gee manga Singina 
'iruahe. 

15 Tanu ngona nomariwo nosigou- 
goungu la ma Jo'oungu ma Dutu 
woningaku ngona ge'ena gee 'idadi 
nomanarama ma ngale 'una. Nomariwo 
la 'uwa nimaeke ma ngale to ngona 
ni manarama, la 'ena nosidotoko 
yadae-daene 'o do-dotoko gee 'iti-tiai 
ma Jo'oungu ma Dutuno. 

16 Nomasikurutu 'o sagala jarita 
gee ma faedaa koi'iwa-'iwa, de gee 
wisiti-tingoono ma Jo'oungu ma Dutu. 'O 
jarita koge'ena-'ena duga ka 'o nyawa 
manga dingkai yodofoloi. 

17 To 'ona manga do-dotoko 'itagi 'isoka 
'o panyake 'o geresi. 'Onaka naga ge'ena 
'o Himeneus de 'o Filetus mita. 

18'Ona yosimodiokau 'o do-dotoko 
'iti-tiai, de yaruahe 'o nyawa munuka 
manga ngo-ngaku. 'Ona yongose 'ato 
yosonge-songenokau yomomikoli ge'ena 
'idadiokau. 

19 Ma ma ba-bangini ma guata gee 
ma Jo'oungu ma Dutu wodiaiku, 

koya'akunuwa yatorou. Ge'ena ma 
dekuoka 'isilefoka konee, "Ma Jou 
wakinako to 'una 'awi nyawa. De 'o 
nyawa gee yongose 'ato 'ona yo'ahu de 
ma Jou, 'ona salingou yomaogoro yodiai 
'o dorou." 

20'O woa 'iamo-amoko ma dodaka, 
naga ma kia sonaa 'i'ini-'inioka. Naga 
munuka 'o saaka bolo 'o guraci yadiaiku, 
de naga mita 'o gota bolo 'o tonaka 
'isai-saiti yadiaiku. Naga munuka yapake 
gee ma 'orasi 'o nyawa yola-laagomo 
yoboa, de munukali ge'ena ka ma woa 
ma dutu yapake 'o wange 'isinoi-noimi. 

21'O nyawa yomasikurutu 'o sagala 
dorouoka, 'ona ge'ena 'isoka 'o sude 
'itero-tero so yakipake 'o manarama 
'isure-sureka. 'Ona 'isoka 'o sude 
'itebi-tebini gee yatingaikau ma ngale 
manga tuangi ma sirete wapake. So 
'ona ge'ena ma Jo'oungu ma Dutu 
wakisito-togumokau yakipake naga 'o 
sagala manaramoka gee ma Jo'oungu 
ma Dutu wodua-duaka. 

22 Nomasikurutu 'o nyawa ma goo-goo 
manga du-duaika. Nomariwo ma ngale 
no'ahu moteke ma Jo'oungu ma Dutu 
wi mau, nosingounu 'awi do-dotoko de 

nakidora 'o nyawa-nyawaka, de 'ani 
singina 'iriidi. No'ahu koge'ena de 'o 
nyawa gee yomasigaso-gasoko ma Jouka 
de manga singina 'itebi-tebini. 

23 'Uwa nomado-domoteke 'o nyawa 
yohaga-haga yomakakaba-baili, 'ona 
ge'ena kokiawa yanako. Ngona nanako, 
'iodumu ge'ena duga kaimadadi 'o 
gangamo. 

24:0 nyawa gee yomanarama ma 
ngale ma Jo'oungu ma Dutu wileleani 
koyadaenuwa yotabangamo. 'Ona 
salingou manga singina 'itero 'o nyawa 
'iodumika. 'Ona salingou yodadi 'o guru 
yaowa-owa de manga sabari 'iamoko. 

25'Ona salingou de manga singina 
'ima-ma'ai yakidotoko 'o nyawa gee 
yomalawa-lawani sababu poilia ma 
Jo'oungu ma Dutu wakikula 'o 'orasi ma 
ngale yomaogoro 'o sowono yodiai de 
yasahe 'o do-dotoko 'iti-tiai. 

26 De ma ngekomo ge'ena, 'ona 'idadi 
yomanakoli de yosupu 'o Tokata ma 
Koana ma paretaka gee yakitagokino de 
yakipakisaa yamoteke to 'ena ma mau. 

1 Nosi-singina naneda: 'O wange ma 
du-du'uruoka dua 'o susa 'o gudai. 

2'O nyawa 'asa yosilamo-lamo ka 
to 'ona ma sirete manga roesino, ka 
'o pipiou yodopokana, 'o gedenge 
de manga demo-demo kadakuino. 
'Ona yoduaka 'o nyawa yasela-sela, 
yakidukuata 'o balusika, koyanakowa 
yo'amalaha, de yodu'uduku 'okia sonaa 
gee ma Jo'oungu ma Dutu wodua-duaka. 

3'Ona yooluku yakidora 'o nyawaka, 
yooluku yakisipidili 'o nyawa manga 
sowono, 'ona yoduaka yodiai 'o nyawa 
manga ronga ma dorou, yomarofu- 
rofu, yotabangamo, de koyoduakuwa 
yaowa-owa. 

4'Ona yoduaka yobadingaka, yomaie- 
ie, de yomatibangi koikurutuwa. 'Ona 
'ifoloi yoduaka 'o dunia ma sanangi de 
kowimotekuwa ma Jo'oungu ma Dutu. 

> Ngaro pakimakeka ma Jo'oungu 
ma Dutuka wisuba-suba, ma 'ona 
kowingakuwa de yaitomo 'awi pareta. 
'Uwa niakiduarika 'o nyawa-nyawa 
koge'ena. 

6 Naga 'onaka gee munuka 
yowosangokau 'o woa-woaka de 
yaki'akunokau 'o nge-ngeweka gee 
yohaga-haga, gee manga sowono 

posironga ma amooka, de 'o nyafisuu 
'i'ini-'inioka yakiparetano. 

7'O nge-ngeweka go'ona kaitaurika 
yomaga'asoko la nago'ona bato 
yakidotoko, ma koma'iwa yasahe 'o 
do-dotoko 'iti-tiai gee ma Jo'oungu ma 
Dutuno. 

8 'Isoka ma sira 'o Yanes de 'o Yambres 
yomalawani 'o Musaka, koge'enali mita 'o 
guru-guru ma ngeluku go'ona yalawani 
'o do-dotoko ma Jo'oungu ma Dutuno. 
To 'ona manga di-dibangi de manga 
ngo-ngaku 'itorouokau. 

3 Ngaro koge'ena ma to 'ona manga 
manarama ge'ena dua koisigilawau, 
sababu 'o nyawa 'iodumu 'asa yanako to 
'ona manga haga-haga, 'isoka 'o Yanes 
de 'o Yambres. 

10 Ma ngona namoteokau to ngoi 'ai 
do-dotoko, 'ai gokoie de 'ai gogeruku, 
de 'ai 'ahu ma dumutu. Ngona ma sirete 
namakekau kokia ngoi tongaku ma 
gou-goungu ma Yesus Kristusika de 
takidora 'o nyawa-nyawa. Ngona nanako 
mita 'ai sabari ''amoko de totongosono. 

11 Ngona namakekau ngoi 'isikisaa de 
tosangisara. Ngona nakokinako 'okia 
naga 'idadi ngoioka 'o Antiokhiaka, 'o 

Ikoniumoka, de 'o Listraka. De ngona 
nanakokau 'ai sangisara 'iodumul Duga 
ma Jou woiriwo woisipidilokau ge'ena 
'lodumoka. 

12 Ma goungu 'o nyawa 'iodumu gee 
yomau manga 'ahu 'itebini de yomarimoi 
de ma Kristus Yesus, 'asa yakisikisaa, 

13'ena 'o nyawa gee yoti-tingkai de gee 
yosihaga-haga 'asa kayodofoloi monga 
yotingkai. 'Ona yosihaga 'o nyawa 'iregu 
'ena 'ona mita yakisihaga. 

14 Ma ngona Timotius, salingou 
nomasiga-gao ma gou-goungu 'o 
do-dotoko 'iti-tiaika gee nisidotokokau 
de gee nakokingakuokau, sababu ngona 
nanakokau gee nago'ona nidoto-dotoko. 

15 De salingou nosi-singina gee ngona 
ka 'o ngowakosi 'ena nanakokau 'o 
Buku 'Itebi-tebini. 'O Buku 'Itebi-tebini 
ge'ena nisibarija so nasahe ma ngale 
ma Jo'oungu ma Dutu wonisilaha ma 
ngekomo nongaku ma Kristus Yesusika. 

16 'Iodumu gee 'isilefo-lefoku 'o Buku 
'Itebi-tebinoka, ge'ena ma Jo'oungu ma 
Dutuoka de yaino, de ma faedaa ma 
ngale 'isidotoko 'iti-tiai, 'isidawanono 
de 'isikadiai gee koiti-tiaiwasi, de 

yakidotoko 'o nyawa la yo'ahu moteke 
ma Jo'oungu ma Dutu wi mau. 

17 De ma Buku 'Itebi-tebini ge'ena, 'o 
nyawa gee wileleani ma Jo'oungu ma 
Dutu 'idadi yakisitotomo ma ngale 'o 
sagala manarama yaowa-owa. 

4 1 Ma Kristus Yesus 'asa woboali 'o 

duniano ne'ena ma ngale wakihakimi 
de wabalasi 'o nyawa kayowango- 
wangosi de yosonge-songenokau manga 
di-diai 'ito-torou de yaowa-owa. De 
'una 'asa wopareta ma ngale wokoana. 
Ge'enau so ma Jo'oungu ma Dutu de 
ma Kristus Yesus manga bionoka, ngoi 
toga'asoko tosigou-goungu nginika, 
ge'ena la: 

2 Ngona salingou nositotara 'o habari 
ma Jo'oungu ma Dutuno. Salingou 
nomadudu-duanga la kaitaurika 
nositotara 'o habari ge'ena ngaro 
'o nyawa yooluku yosigisene bolo 
yosigisene. Nakitawanono de nosikadiai 
gee koiti-tiaiwasi de 'o nyawa manga 
singina nosikuata. Nakisidemo 'onaka 
'okia naga salingou 'ona yadiai de 'ani 
sabari 'iamoko gee ma 'orasi nakidotoko. 

3 Sababu dua 'asa ma 'orasi ya'adono, 
'o nyawa 'asa koyamotekuawau 'o do- 

dotoko 'iti-tiai. Ma 'ona 'asa yamoteke 
ka to 'ona ma sirete manga mau, de 

yomadolomu 'o guru yaku-kudaino la 

yakidotoko 'okia sonaa gee yo'isenika 
'isa-sanandgi. 

4'Ona 'asa yomatopongonoka gee 
'iti-tiaika, ma dua 'asa yosigisene 'o 
jarita ma so-somoaka. 

> Ngaro 'o susa de 'o sangisara bolo 
'o sanangi ma sigoronaka ma ngona 
salingou nomasidiaino. Notongosono 
'o sangisaraka, nadiai 'ani manarama 
nositota-totara 'o Habari ma Owa, 
de nosidagi nosidi-diai 'iso de ni 
manaramou ge'ena la ma Jo'oungu ma 
Dutu wonileleani. 

6 Ma ngale ngoi ne'ena, koito'ingowau 
de tosongenou la 'ai 'ahu tokula 'imadadi 
'o su-suba ma Jo'oungu ma Dutuka. Ngoi 
rekeni tamadaka 'o dunia ne'ena. 

7 Ngoi tamotekokau totandingi tosigou- 
gounguku, de ta'adononinou ma gare ma 
do-dogumoka. Ngoi kotomasimadawa de 
ma Kristus sigado ma do-dogumika. 

8 De ma 'orasi ne'ena, gee tomada- 
dagakunu ma parasengi 'ida-damaau 
ngoi. 'O 'orasi ma do-dogumoka, ma 
Jou 'o hakimi woloa-loa gu'una 'asa 

woikula 'o parasengi ge'ena, sababu ngoi 
to'ahu mimakasanangi de ma Jo'oungu 
ma Dutu. De duga ka ngoiwa 'asa 
tamake 'o parasengi ge'ena, ma mita 

'o nyawa 'iodumu gee yoda-dadanu de 
yodua-duaka ma Jou 'awi bo-boa. 

3 Nomariwo la nomataino ngoino, 

10 sababu 'o Demas woidoowarukou 
ngano wosi-singina 'o dunia ne'ena. 'Una 
wotagiokau 'o Tesalonikaka. 'O Kreskes 
wotagiokau 'o Galatiaka, de 'o Titus 'una 
'o Dalmatiaka. 

11 Ka 'o Lukasou duga naga de de ngoi. 
Woni'asokino 'o Markus de woni'asano 
nimatuonino, sababu 'una 'idadi 'ai 
manarama wariwo. 

12 Ngoi towisulokokau 'o Tikhikus 'o 
Efesusika. 

13 Gee naino de na'asano 'ai baju 'o 
'alo ma da-datoko, gee tamadaku 'o 
Karpus wi woaka 'o Troasoka. De mita 
na'asano 'o buku-buku gee 'ipe-peleleno 
'o haewani ma kai yadi-diaiku. 

14:0) Aleksander, 'o tambaga wodi-diai 
gu'una, wodiaiokau 'o hali 'ito-torou 
ngoino. Ma Jou 'asa wosikilioro 'unaka 
moteke to 'una 'awi di-diai. 

15 Ngona ma sirete salingou nomasitiari 
'unaka sababu 'una posironga 
wodu'udukuoka to ngone nanga 
do-dotoko. 

16 Gee ngoi tomadasango ma di- 
disiraka, komoiwa moi 'isiboa. 'Ona 
yoodumu 'idoowara. Tanu ma Jo'oungu 
ma Dutu 'uwa wakisisowono ne'ena ma 
halioka! 

17 Duga ma Jo'oungu ma Dutu 
kowoimadakawa. 'Una 'ai singina 
wosikuata so ma rai 'idadi ta'akunu 
tosihabari 'o Habari ma Owa 'iodumu 
ge'ena, la ko 'o Yahudiokawa ma nyawa 
yoodumu yokoki'isene. De ngaro rekeni 
tosongenoka ma ma Jo'oungu ma Dutu 
woiriwo woisipidili. 

18 Ma goungu ma Jou dua 'asa woisipidili 
naga 'o sagala niati 'ito-torouoka gee 
ngoino 'itaari. Dua 'asa koido'oawa 
'una woi'asa 'awi pareta ma ngiika 
'o sorogaaka. Tanu 'o nyawa-nyawa 
wisikokiarene 'una kaisi'ado-'adonika. 
'Amin. Koge'enau. 

19'Ai tabea nositotara ngo Priskilaka de 
'o Akwilaka, de 'o Onesiforus 'awi woa 
ma dodaku. 

2010 Erastus wogo-gogere 'o 
Korintusoka, de 'o Trofimus towimadaku 
'o Miletusoka wigogamuku. 

21 Nomariwo de ma goungu la 
koya'adonuawasi 'o 'alo ma 'orasi 'ena 
noboakau ne'enano. 'O Ebulus, 'o Pudes, 
'o Linus, 'o ngo Klaudia de nanga riaka 
dodoto yoodumu gee ka 'o ngo-ngaku 
moi manga tabea yosidingoto nginika. 

22 Tanu ma Jou naga de de ngona, de 
ma Jo'oungu ma Dutu 'awi simara'ai 
naga de de ngini nioodumu 'Esa moi! 
Ngoi 'o Paulus, tinitabea! 


Titus 


1 1 Ngoi 'o Paulus, ngoi ne'ena towile- 
leleani ma Jo'oungu ma Dutu de 
mita ngoi ne'ena ma Yesus Kristus 'awi 
su-suloko. Ngoi 'isuloko takiriwo ma 
Jo'oungu ma Dutu 'awi 'umati la 'ifoloiosi 
yongaku de yasahe 'o do-dotoko 'iti-tiai 
ma ngale ma Kristus. 'O do-dotoko 
ge'ena 'asa yakisi'asa ma ngale yo'ahu 
moteke ma Jo'oungu ma Dutu 'awi mau. 

2 Ma do-dotoko ge'ena ma dumutu ma 
ngale pongano-nganonou 'ato ngone 
'asa padawongo 'o 'ahu 'ika-kakali. Ma 
Jo'oungu ma Dutu wonasijajiokau 'o 'ahu 
ge'ena ka 'o dunia ma koisidadiwasi, de 
'una ge'ena kowoelu-elukuwa. 

3 Gee ma 'orasi ya'adono ma Jo'oungu 
ma Dutu wositotara 'awi demo ma 
ngekomo ngoi tosihabari 'o Habari ma 
Owa gee woisito-togumokau ngoino, de 
ngoi tosihabari moteke ma Jo'oungu ma 
Dutu wonasilaha-laha 'awi pareta. 

4 Ngoi tolefo 'o surati ne'ena tositago- 
tago ngonaka Titus, ngona ge'ena 
ma gou-goungu matero ka to ngoi 

'ai ngowaka, sababu ngona de ngoi 
pongakuokau ma Kristusika. Toga- 
ga'asoko la tanu nanga Dea ma Jo'oungu 
ma Dutu de ma Kristus Yesus ma Koana 
Wonasilaha-laha, nikula 'o co-catu de 'o 
sanangi. 

> Ngoi tonimadaku 'o Kreta ma puloka, 
ma dumutu la ngona na'aturu 'okia 
naga gee salingou nosi'aturosi, de 
nakigoraka 'o jamati ma balu-balusu 'o 
kota 'isinoimika. De nongano-nganono 
'ai do-dotoko naneda: 

6'OỌ jamati ma balusu moi ge'ena 
koidadiwa de manga ronga ma 
dorouoka; 'ona salingou manga 
wekata ka 'o ngai moioka; manga 
ngowa-ngowaka salingou yongakuokau 
ma Kristusika de 'uwa gee yo'ahu 
kaitimaronga de koyosingou-ngounuwa. 

7'O jamati yosilega-lega ge'ena 'o 
nyawa gee ya'atu-'aturu ma Jo'oungu 
ma Dutu 'awi manarama, 'ona koidadiwa 
de manga ronga ma dorouoka. 'Ona 
koidadiwa yomaie-ie bolo yotabangamo, 
bolo yakitaba'eto, bolo yoduaka 'o 
gadutuku, bolo 'o pipi yodo-dopokana. 

8'Ona salingou yoduaka 'o nyawa 
yakidawongo manga woaka, yoduaka 'o 

hali yaowa-owa, manga nyafisuu 'idadi 
yatahani, yoloa, manga 'ahu 'itebini de 
yanako yo'aturu manga 'ahuoka. 

?'Ona salingou yomasiga-gao ma gou- 
goungu 'o do-dotoika gee 'idadi pangaku, 
'isoka gee 'onaka yakisidotokokau. De 
ge'enau 'ona ya'akunu 'o nyawa 
yakidongose moteke 'o do-dotoko gee 
'iti-tiai, de yosidumutu 'o nyawa gee 'O 
do-dotoko 'iti-tiai yalawa-lawani manga 
sala. 

10 Sababu 'o nyawa manga gudai 
yoduaka yomalawani 'o jamati ma 
balu-balusika, 'ifoloi godagee 'o suna ma 
'atorangi yamote-moteke. 'Ona yosihaga 
'o nyawa 'ireguka de to 'ona manga 
ngeluku. 

110, nyawa koge'ena-'ena ge'ena 
salingou pakisuloko yomaogoro 
yodotoko, sababu 'ona yaruahe 'o nyawa 
'o woa 'o gudaiou de 'o do-dotoko 
gee koyada-daenuwa. 'Ona yadiai 
koge'ena, ge'ena duga kayomau 'o 
pipi yomadamake gee ma ngekomo 
posironga podamaeoka! 

12 Wimoi gee 'ona yosironga manga 
nabii, 'awi 'asali 'o Kretano mita 
wongosekau 'ato, ''O Kreta ma nyawa- 

nyawa yoduaka yoeluku, 'ona 'isoka 'o 
haewani 'iti-tingkai, yato-topokana de 
yate-tebeturu." 

13'Okia naga gee 'o nabii gu'una 
wosidemo-demo ge'ena ma goungu. 
Ge'enau so ngona salingou nakitawanono 
nakikua-kuata, la 'ona tatapu yomasiga- 
gao 'o do-dotoko 'iti-tiaika. 

14 De 'uwau yomasiga-gao 'o Yahudioka 
manga jarita dongenika bolo 'o sagala 
'atorangi gee ka 'o nyawa yodi-diaiku, 
gee yaito-itomo 'o do-dotoko 'iti-tiai. 

15 Gee 'o nyawa manga singina 
'itebi-tebini, 'ona ge'ena yamaoku 'okia 
sonaa moi-moi ge'ena 'itebini. Ma gee 'o 
nyawa manga di-dibangi 'imedi-mediri 
de manga ngo-ngaku ma Kristusika 
koi'iwa, 'ona ko 'okiawa moi yamaoku 
'itebini, sababu to 'ona manga di-dibangi 
de manga singina koitebinuwa! 

16'OỌna yongose 'ato ma Jo'oungu ma 
Dutu winako, 'ena momongo manga 
manaramoka 'isidumutu 'ato 'ona 
kowinakowa. Ma Jo'oungu ma Dutu 
waki'emono 'o nyawa koge'ena. 'Ona 
koyosingou-ngounuwa de koya'akunuwa 
yadiai 'o kianikia yaowa-owa. 

2 1 Ma ngona Titus, ngona salingou 
nosidotoko 'o do-dotoko yadae- 
daene. 

2 Nakidongose 'o nau-naurika gee 
yope-perekiokau 'ato 'ona salingou 
ya'akunu manga nyafisuu yatahani, 
yobarija de yo'ahu gee yadaene 'o nyawa 
yakihoromati. Mita 'ona salingou tatapu 
yongaku ma Kristusika, yakidora 'o 
nyawaka de yotongosono 'o sangisara 
ma sigoronaka. 

3 Koge'enali mita salingou nakidongose 
'o nge-ngeweka gee yope-perekiokau, 
la to 'ona manga gokoie salingou 'isoka 
kokia naga 'o nyawa gee yo'ahu duga 
ka ma Jou wileleani. 'Ona koidadiwa 
yakisigurubungu 'o nyawa 'iregu, de 
'uwa yodopokana 'o daluku ma gosaka. 
'Ona salingou yosidotoko 'o gokoie 
yaowa-owa. 

“La de ge'ena 'ona 'idadi yakidotoko 
'o nge-ngeweka gee koyope-perekiwasi 
la yosibosono manga rokata de manga 
ngowa-ngowaka, 

>yo'ahu yobarija, yo'ahu 'itebini, manga 
singina 'isure, de ya'akunu ya'aturu 
'isure-sure manga woa ma dodaku, de 
mita yosingou-ngounu manga rokatika. 

De ge'enau komoiwa 'idadi yosito-torou 
'o habari ma Jo'oungu ma Dutuno. 

6 Koge'enali mita nakidongose 'o nyawa 
ma goo-gooka 'o nau-nauru, la 'ona 
yobarija naga 'o sagala moi-moika ma 
ngale ya'akunu ya'aturu manga 'ahu de 
'idadi yatahani manga nyafisuu. 

7 Naga 'o sagala moi-moioka ngona 
salingou 'ani di-diai yaowa-owa la 'o 
nyawa ma goo-gooka 'o nau-nauru 
'idadi yomaduru ngonaka. Nako 
ngona nodotoko, salingou noloa de 
nosigou-gounguku. 

8 Napake 'o demo-demo de ma 
faedaaka de yadae-daene, la 'o nyawa 
gee konido-domotekuwa ngonaka 'asa 
yakimaeke sababu 'ona ka moi ma 
koyamakewa 'okia sonaa 'ito-torou 
podiai, so koyosigurubunguwa 'ato 
nanga di-diai 'itorou. 

2'0 yongo-yongosi salingou yosigisene 
manga tuangika, de yasanangi manga 
tuangi 'awi singina naga 'o sagala 
moi-moioka, de koidadiwa yakiributu, 

l0bolo yotosiki. Salingou kaitaurika 
yosidumutu 'ato 'ona manga jako yaowa 
de yosingounu, la de to 'ona manga 
jako ge'ena 'o nyawa yosiarene 'O 

do-dotoko ma ngale ma Jo'oungu ma 
Dutu wonasilaha-laha. 

11 Sababu ma Jo'oungu ma Dutu 
wosidumutokau 'awi singina ma sure ma 
ngale wosilaha 'o nyawa 'iodumu. 

12 Ma Jo'oungu ma Dutu 'awi singina 
ma sure ge'ena 'inadotoko la 'uwau 
po'ahu 'imakatilikutu de ma Jo'oungu 
ma Dutu wi mau, de kopamotekuwa 'o 
dunia ma nyafisuu, pobarija pa'aturu 
nanga 'ahu de nanga nyafisuu patahani, 
nanga singina 'itiai, de posingounu ma 
Jo'oungu ma Dutuka. 

13 Ma 'orasi ne'ena ngone poda-dadanu 
'o Wange gee ngone pongano-nganonou, 
ge'ena ma Wange 'o nyawa 'o duniaka 
'asa yamake ma Yesus Kristus 'awi 
kumati. 'Una ge'ena la ma Jo'oungu 
ma Dutu gee 'awi kuasa ma batingi 
koi'iwa, de to ngone nanga Koana 
Wonasilaha-laha. 

14'Una womasisarakani wosongene 
ma ngale wonariwo wonasipidili 'o 
sagala dorouoka. De wonadiai 'o 'umati 
'itebi-tebini de 'idadi ka to 'unau wi 
rongamoi gee poma-magae podiai 
yaowa-owa. 

15 De 'o hak ma Jo'oungu ma Dutuoka 
wonikulano, nosidotoko ge'ena 'iodumu, 
nakidongose de mita nakitawanono 
gee nisigise-gisene go'ona. De ka 'o 
nyawa moi ma 'uwa nakisimadaka 
koyokalesanguwa 'okia naga gee 
nosidoto-dotoko. 

t Salingou kaitaurika nakisingano- 
nganono 'o jamati 'isinoimika, 
la yaki'isene 'o pamaretaka de 'o 
koa-koanika, de yamoteke 'okia sonaa 
yaowa-owa 'iodumu. 

2 Nakisidemoka la 'uwa yosigurubungu 
bolo yomakangamo de nago'ona bato, la 
'ena yomasidi-diai. 'Ona salingou manga 
singina 'ima'ai 'o nyawa 'iodumika. 

3 Sababu ma sira ngone mita pohaga- 
haga, poliba, de koposingounuwa ma 
Jo'oungu ma Dutuka. Ngone 'inaparetano 
'o nyafisuu 'i'ini-'inioka, ngone po'ahu de 
nanga niati 'ito-torou, de 'o daleana, de 
'o kadu'uduku moi de moi. 

4Ngaro koge'ena ma, gee ma 'orasi 
ya'adono, de ma Jo'oungu ma Dutu gee 
wonasilaha-laha wosidumutu 'awi dora 
de 'awi singina ma 'ofi ngoneno. 

>'Una wonasilaha, ge'ena bukangi la 
ngone padiaiokau yaowa-owa, ma 'ena 

sababu 'una ma sirete wonasibosono. 
'Una wonasilaha ma ngekomo 'o 
Ngomasa 'Itebi-tebini ma manarama. 
'Ena 'inadiai nanga singina 'itebini, 
ge'ena la pamada nanga di-diai 'ito-torou 
de positagali 'o 'ahu 'iti-tiai matero ka 'o 
nyawa 'asa kayolahiruku. 

6 Ma Jo'oungu ma Dutu 'awi Ngomasa 
'Itebi-tebini wosiguti ngoneku 
kawonakula, ma ngekomo ma Yesus 
Kristus, ma Koana Wonasilaha-laha. 

7 La de 'o Yesus 'awi singina ma 'ofi, 
ngone pomarimoioli de ma Jo'oungu ma 
Dutu de ngone pomadamake 'o 'ahu 'ika- 
kakali gee ngone pongano-nganonou. 

8'O demo ge'ena 'itiai ma sala. So ngoi 
tomau ngona nosimaigoungu ge'ena, 
la 'o nyawa gee yongaku-ngaku ma 
Jo'oungu ma Dutuka ma gou-goungu 
yomariwo ma ngale yadiai 'o manarama 
gee yaowa-owa de 'iba-baraguna 'o 
nyawa 'iodumika. 

? Nomasikurutu 'o kaributu gee ma 
faedaa koi'iwa-'iwa, 'o jarita ma ngale 
'o 'asali, 'o gangamo ma ngale 'o 
besesongo gee 'o Musa wositota-totara 
yomaributu. Ge'ena 'iodumu ma faedaa 
koi'iwa. 


TITUS 3.10-15 10 


100, nyawa gee yotigi-tigi so 'o 
kadi-dingaka 'idadi 'o jamatioka, 
salingou nakitawanono ma modidioni, 
ma nako koyomaogoruwa ge'ena 'uwau 
nogiamanai de de 'ona. 

11 Ngona nanako 'o nyawa koge'ena- 
'ena, ge'ena posironga yolibaka. De 
manga di-diai ge'ena 'isiwaiti 'ato 'ona 
yosowono. 

120), Artemas bolo 'o Tikhikus 
takisulokoka yotagi ngonaka, ka gee 
yototarika de notaginou ngoino 'o 
Nikopolisoka, sababu ngoi 'ai singinaka 
dua tomanoa kadoka sigado 'o 'alo de 'o 
rato ma 'orasi 'ipasa. 

13 Gee 'o Zenas 'o hukumu woba-barija 
gu'una de 'o Apolos yotagi yosigila 
manga do-dagi, tanu ngona nakiriwo 
nosigou-gounguku la 'okia naga gee 
yoparaluu manga do-dagioka ge'ena 
koyakisidukuranguwa. 

14'O nyawa yongaku-ngaku salingou 
yomasibiasa yodiai 'o barangi ma owa, 
la 'idadi yositotomo 'okia naga gee 'o 
nyawa yopa-paraluu. 'Uwa sigado 'ona 
yo'ahu ma faedaa koi'iwa. 

15 Nanga 'esa moi gee nongoka dau 
de de ngoi, yoodumu manga tabea 


TITUS 3.15 11 


yosidingoto ngonaka. Nositotara 'amia 
tabea nanga ma-manaika gee ka 'o ngo- 
ngaku moi. Tanu ma Jou winisibarakati 


ngini 'Esa moi nioodumu. Ngoi 'o Paulus, 
tinitabea! 


Filemon 


1 1 'Esa moi Filemon minisiboso-bosono 
de pomasida-damanarama positotara 
'o Habari ma Owa. Ngoi 'o Paulus 'ibuika 
sababu tositotara 'o Habari ma Owa 

ma ngale ma Kristus Yesus. Ngoi de 'o 
Timotius gee ka 'o ngo-ngaku moi de 
de ngone, miosidingoto 'o surati ne'ena 
ngonaka, 

2 de 'o jamatika gee yomalomu-lomu 
'ani woaka. Mita nanga biranga 'o ngo 
Apfiaka, de 'o Arkhipusika nanga manai 
gee pomariwo-riwo pomasidamanarama. 

3 Ngomi mioga'asoko tanu ma Jo'oungu 
ma Dutu to ngone nanga Dea de ma 
Jou Yesus Kristus nikula 'o co-catu de 'o 
singina 'isa-sanangi. 

4Tolahidoa ma noimi 'ani ronga tangose 
'Esa moi, de tokasamaowa ma Jo'oungu 
ma Dutuka. 

> Sababu to'isene ngona 'ani ngo-ngaku 
'ikuata nanga Jou Yesusika, de nakidora 
ma Jo'oungu ma Dutu 'awi 'umati 
'lodumu. 


FILEMON 1.6-10 2 


6 Ngoi tolahidoa la 'ani dora gee 
nosidumu-dumutu 'o nyawa yongaku- 
ngakuka ge'ena 'idadi 'ifoloiosi 'o nyawa 
yasahe ma Jo'oungu ma Dutu 'awi 
singina ma sure la 'asa wisiarene ma 
Kristus. 

7'Esa moi Filemon, tomorene ma 
de 'ai singina 'isikuata de 'ani dora 
ma Jo'oungu ma Dutu 'awi 'umati 
yoodumika! Ma Jo'oungu ma Dutu 'awi 
'umati yoodumu yomorenokau sababu 
ngona 'Esa moi. 

8 Ngone ka 'o ngo-ngaku moi ge'ena 
la pongaku-ngakuokau ma Kristus 
Yesusika, ge'ena tanu kaidadi tonisuloko 
ma ngale 'okia naga gee salingou nadiai. 

? Duga sababu pomakadora 'Esa moi, 
so ngoi duga katoga'asoko. Ngoi ne'ena 
'o balusu de ma 'orasi ne'ena 'ibuika 
sababu tositotara 'o habari ma ngale ma 
Kristus Yesus. 

10 Ngoi 'o Paulus tositotara 'ai ga- 
ga'asoko 'o ngai moi ngonaka ge'ena 
la 'o Onesimus, gee matero ka to 
ngoi 'ai ngowaka ma dutu, sababu 
'o buioka ne'ena ngoiou towileleani 
tositotara 'o habari ma ngale 'o Yesus so 
wongakuokau. 


FILEMON 1.11-16 3 


11 Ma sira 'una 'awi faedaa rekeni 
koi'iwa ngonaka, ma ne'ena naga de 'awi 
faedaakau ka ngonakawa duga so 'ena 
ngoino mita. 

12 Ma 'orasi ne'ena 'una gee posironga 
towisiboso-bosono gu'una towisulokokau 
wolioli ngonaka. 

13 Tanu tomau towitahanukosi ngoioka 
ma ngale 'ani dagali, la 'una 'idadi 
woiriwo kokia naga ma do'ingo ngoi 
'ibuika ne'ena. Ngoi 'ibuika sababu 
tosihabari 'o Habari ma Owa ma 
Jo'oungu ma Dutuno. 

14 Ma ngoi kotodiaiwasi 'o kianikia 
nako la ngona konosimotekuawasi. Ngoi 
toduaka 'ifoloi nako ngona nodiai ka de 
to ngona ma sirete 'ani singina ma mau; 
ngoi tooluku tonigegoto. 

1> Poilia 'o Onesimus womatingaka 
ngonaka 'Esa moi ka 'o 'orasi moi, la 
wonimakenoli ge'ena kaisi'ado-'adonikau 
ka de de 'unau. 

16 Ma 'orasi ne'ena 'una ge'ena duga 
ka to ngonawa 'ani gilaongo, ma 'una 
'ifoloide de 'o gilaongo. 'Una ge'ena 
nanga 'esa moi ka 'o ngo-ngaku moi gee 
powisiboso-bosono. 'Una 'awi faedaa ma 
amoko ma ngale ngoino, de 'ifoloiosi 


FILEMON 1.17-22 4 


ngonaka! 'Una 'o ro-riwo gee 'awi faedaa 
ma amoko, de mita 'awi ngo-ngakuoka 
ma Jouka 'isoka ngoneli. 

17 De sababu ngona namaoku ngone 
pomarimoi sababu ngone ka 'o ngo- 
ngaku moi, ge'ena wonidawongoli 'o 
Onesimus 'isoka noidawongo ngoi. 

18 Nako naga de 'awi sowonoka bolo 
'awi nagimi ngonaka, madaka la ngoiou 
tamoku ge'ena 'iodumu. 

19 Yaowa ngoiou ma sirete talefo 
ne'enaka: Ngoi 'o Paulus 'asa tafangu 
tatotomo. (Ma raiokau koiparaluuwau 
ngoi tonisinganono 'ato ngona ma 
sirete 'ani nagimi de ma 'ena ngoioka, 
ge'ena la 'ani 'ahu ma sungi ma ngale 
nongakuokau.) 

20 Sababu ge'ena, ngone 'o 'esa moi ma 
ngale ka 'o ngo-ngaku moi, bika noiriwo 
'ai singina nadiai 'imorene. 

21 Ngoi tolefo 'o surati ne'ena sababu 
tanakokau 'ato dua nadiai 'okia naga gee 
ngoi toga'asoko. De ngoi tanako ngona 
'Esa moi 'asa nadiai 'ifoloika de ge'ena. 

22 De tanu noiriwo nadua-duanga 'o ngii 
'ani woaka ma ngale ngoi, sababu ngoi 
tongano-nganono ma Jo'oungu ma Dutu 
wosigisene to ngini 'Esa moi nioodumu 


FILEMON 1.23-25 


'ania lahidoa de woi'asa woisigilioli 
nginika. 

2310 Epafras gee nongoka dau de de 
ngoi miobuika sababu miositotara 'o 
habari ma ngale ma Kristus Yesus, 'awi 
tabea wosidingoto nginika. 

24'Ai ma-manai gee pomasida- 
damanarama manga tabea yosidingoto 
mita nginika, ge'ena la 'o Markus, 'o 
Aristarkhus, 'o Demas de 'o Lukas. 

25 Toga-ga'asoko la tanu ma Jou Yesus 
Kristus winisibarakati! Ngoi 'o Paulus, 
tinitabea! 


Ibrani 


1 Ma sira ma Jo'oungu ma Dutu 

1 ma gudai wobicara nanga edete de 
nanga dotumika ma cara 'i'ini-'inioka ma 
ngekomo 'o nabii-nabii. 

2 Ma ma 'orasi ne'ena ge'ena la 'o 'orasi 
ma du-du'uruokau, ma Jo'oungu ma 
Dutu wobicara ngoneno ma ngekomo 
'awi Ngowaka. De ma ngekomo 'awi 
Ngowaka nu'unau, ma Jo'oungu ma Dutu 
wosidadi 'o diwanga de 'o tonaka de ma 
kia sonaa 'iodumu. De ma Jo'oungu ma 
Dutu wositantuuokau 'ato 'awi Ngowaka 
nu'unau wapareta 'o sagala moi-moi. 

3'Unakau 'o nyawa yamake ma 
Jo'oungu ma Dutu 'awi kumati. 'Una 
'awi di-diai de wi gokoie kaimatero 
de ma Jo'oungu ma Dutu. 'Unau mita 
wapa-paliara 'o diwanga de 'o tonaka 
ne'ena de 'awi demo gee posironga 
de ma kuasaka. Ma ngale 'unau so 'o 
nyawa manga sowonoka yakisipidili, 
ge'ena 'ipasa de womasidapareta de ma 
Jo'oungu ma Dutu gee 'awi kuasa de 'awi 
kumati ma batingi koi'iwa. 


IBRANI 1.4-8 2 

4 Ge'ena 'iodumu 'isidumutu 'ato 'o 
Ngowaka gu'una 'ifoloi wodaduie de 'o 
mala'ekati 'odumu, de 'una wisironga 
ma Jo'oungu ma Dutu 'awi Ngowaka 
ge'ena ma horomati 'ifoloi 'idaduie de 'o 
sagala mala'ekati. 

>Ka 'o mala'ekati moika ma koma'iwa 
ma Jo'oungu ma Dutu wongose konee, 
"Ngona to ngoi 'ai Ngowaka, ma 'orasi 
ne'ena tosikawasa 'ato ngoi ne'ena to 
ngona 'ani Dea." Ma ngale 'o mala'ekati 
ka'ena naga bato, koma'iwa mita ma 
Jo'oungu ma Dutu wongose konee, "Ngoi 
'asa todadi to 'ena ma dea, de 'ena 'asa 
'idadi to ngoi 'ai Ngowaka." 

6 Ma gee ma Jo'oungu ma Dutu wisuloko 
'awi Ngowaka gee wi pareta 'ifoloi 
'iamoko gu'una 'o duniaku ne'ena, de 
wongose konee, "Ai mala'ekati ''odumu, 
salingou wisuba 'o Ngowaika gu'una." 

7 Ma ngale 'o sagala mala'ekati, ma 
Jo'oungu ma Dutu wongose konee, 
"Ngoi tadiai 'ai mala'ekati gee 'ile-leleani 
'iodumu 'idadi 'isoka 'o dadoko, de 'o 
'uku ma lurusu." 

8 Ma 'o Ngowaika gu'una ma Jo'oungu 
ma Dutu wongose konee, "Ngona 
ge'ena ma Jou, ngona ge'ena nokoana 


IBRANI 1.9-13 3 


kaisi'ado-'adonika de 'ani pareta ge'ena 
'iloa. 

?Ngona noduaka 'o loa, de nodu'uduku 
'o dorou; ge'enau so ngoi ma Jo'oungu 
ma Dutu noisuba-suba tonigoraka 
nodadi Koana de tonikula 'o kumati de 'o 
morene 'ifoloide de 'ani ma-manai." 

10 Ma Jo'oungu ma Dutu wongose mita 
'awi Ngowakika, "Jou, ma sira 'o sagala 
moi-moi koi'iwasi, ngonau nosidadiokau 
'o dunia de 'o diwanga. 

11 'Iodumu ge'ena 'asa 'iisanga, 'o dunia 
de 'o diwanga 'asa 'ipereki 'isoka 'o 
pakeangi so kaitorouoka; ma ngona dua 
naga kaisi'ado-'adonika. 

1210) dunia de 'o diwanga ne'ena 'asa 
napelele de na'umo 'isoka 'o baju gee 
konaparaluuwau, de 'asa natagali de 
'iregu gee ma sungi. Ma ngona dua 'asa 
koma'iwa nongali de 'ani 'ahu ma batingi 
koi'iwa." 

13 Ka 'o mala'ekati moika ma koma'iwa 
ma Jo'oungu ma Dutu wongose konee, 
"Nogogeruku 'ai ginirakoka ma ngale 
nopareta de de ngoi 'o ngii 'isure-sureka, 
sigado 'ani musu-musu tadiai 'ani 
dou ma ha-hangi ma ngale yo'isene 
ngonaka." 


IBRANI 1.14-2.4 4 


14 Nako koge'ena de 'o sagala mala'ekati 
ge'ena 'okia? 'Ena ge'ena ka 'o ngomasa 
gee ma Jo'oungu ma Dutu wile-leleani 
de wasulo-suloko ma ngale yakiriwo 'o 
nyawa-nyawa gee 'asa yamake 'o laha. 

1'0 Yesus 'ifoloi wodaduie de 'o 

mala'ekati 'iodumu. Ge'enau so 'o 
do-dotoko ma ngale ma Kristus gee 
po'ise-'isenokau, salingou posigou- 
gounguku paga-gao. La 'uwa sigado 
ngone pamoteke 'o do-dotoko 'isowo- 
sowono. 

210 besesongo 'iodumu ma Jo'oungu 
ma Dutuno gee ma sira 'o mala'ekati 
'isitota-totara ge'ena 'iwaitokau 'ato 
'itiai, de nago'ona koyamotekuwa bolo 
koyosingounuwa, 'ona yakihukumu 
moteke manga di-diai. 

3So ma raiokau ngone mita 
kopa'akunuwa pomasiresene 
'o hukumani ge'ena, nako 
kopakalesanguwa 'o laha ma amoko ma 
Jo'oungu ma Dutuno ge'ena, gee 'isira 'O 
Yesus wosihabari. De 'o nyawa gee ma 
di-disiraka yo'ise-'isene yosidumutokau 
ngoneno 'ato ge'ena 'itiai. 

4'Asa de ma Jo'oungu ma Dutu mita 
wosikuata 'o nyawa go'ona manga 


IBRANI 2.5-8 5 


sakisii, ma ngekomo yodiai 'o no-nako 
'ihera-herangi de 'okia sonaa kobiasawa 
so 'o nyawa kayohera-herangi 'ato ma 
Jo'oungu ma Dutu 'awi kuasa 'iamoko ma 
sala. De ma ngekomo 'ona ma Jo'oungu 
ma Dutu wosibula-bula 'o co-catu 'o 
Ngomasa 'Itebi-tebinino moteke to 'ena 
ma mau. 

>'O sagala mala'ekati koimadamakewa 
'o kuasa ma Jo'oungu ma Dutuno ma 
ngale yapareta 'o Dunia ma Sungioka, 
ge'ena la 'o dunia gee ma 'orasi ne'ena 
ngone posidemo-demo. 

6 Naga 'o Buku 'Itebi-tebini ma bula 
moioka 'isilefoku konee, "Jo'oungu ma 
Dutu, 'o nyawa ge'ena 'okia? so ngona 
nosi-singina? 'O nyawa ge'ena ka 'o 
nyawa duga, ma nakalesangi! 

7 Ngaro 'o 'orasi moi ngona nodiai 
'o nyawa ma kuasa ma eta 'idaduuku 
positero 'o mala'ekati ma kuasa. Ma 
ngona nodiai 'o nyawa de ma kumatioka 
de mita de ma horomatioka, 

8de nodiai 'o nyawa yapareta 'o 
sagala moi-moioka." Aa, nako 'ingose 
'ato ma Jo'oungu ma Dutu wodiai 
'o nyawa yapareta naga "'o sagala 
moi-moioka", ge'ena ma ngale 'o sagala 


IBRANI 2.9-11 6 


moi-moi ge'ena 'o nyawa ma kuasa ma 
sigoronaka. Ngaro koge'ena ma ma 'orasi 
ne'ena ngone kopamakewasi 'o nyawa 
yakuasa naga 'o sagala moi-moioka. 

?Ma ngone pamakekau 'o Yesus de wi 
kuasaka! 'Una "'o 'orasi moi ma Jo'oungu 
ma Dutu widiai ma eta wodaduuku 
de 'o mala'ekati", la de ma Jo'oungu 
ma Dutu 'awi singina ma sure, 'una 
'idadi wosongene ma ngale wonasilaha 
'o nyawa 'iodumu. Ngone powimake 
'una ma 'orasi wisitedene de wikula 
'o kumati de 'o horomati sababu 'una 
wosangisarakau sigado wosongene. 

10 Ma Jo'oungu ma Dutuou wosidadi- 
dadi 'o sagala moi-moi ma ngale to 'una 
ma sirete 'awi kumati, so yadaene 'una 
widiai 'o Yesus wodadi to ngone nanga 
Ro-riwo 'itoto-totomo ma ngekomo 
wosangisara. De ge'enau ma Jo'oungu 
ma Dutu 'idadi waki'asa 'o nyawa manga 
gudai ma ngale yakisitedene de 'o Yesus. 
Sababu 'unau ge'ena to 'ona manga laha 
ma ngekomo wodi-diai. 

11'Ọ Yesus wakisitebini 'o nyawa manga 
sowonoka, de 'una gee wositebi-tebini 
de gee yakisitebi-tebini yoodumu manga 
Dea ka moi. Ge'enau so 'o Yesus 


IBRANI 2.12-16 7 


kowimaekuwa wongose 'ato 'ona ge'ena 
'awi 'esa moi. 

120) Yesus wongose ma Jo'oungu 
ma Dutuka, "Ngoi 'asa tosikawasa 'o 
nyawa-nyawaka ma ngale ngona. Ngoi 
'asa tonisiare-arene naga to 'ona manga 
lo-lomuoka." 

13'O Yesus wongose mita, "Ngoi 
tomasinganono ma Jo'oungu ma 
Dutuka." De wongose mita, "Nedau ngoi, 
de 'o ngowa-ngowaka gee ma Jo'oungu 
Dutu wokulakau ngoino." 

14 Sababu 'o nyawa-nyawa gee 
wakisironga 'o ngowaka ge'ena la 'o 
nyawa gee kaidadi yosongene, so 'O 
Yesus ma sirete womadiai 'isoka 'ona 
de wo'ahu 'isoka 'o nyawa. 'Una wodiai 
koge'ena, la ma ngekomo wosongene, 
'una wodiai 'o Tokata ma Koana gee 'o 
songene yaparetano koimado-do'oawau. 

15 Ma ngekomo ge'enau 'una wosipidili 
'o nyawa-nyawa gee manga 'ahu ma 
sigoronaka 'isoka 'o yongosi sababu 
yodomodongo yosongene. 

16'Iwaitokau 'ato ko 'o mala'ekatuwa 
wariwo, ma 'ena 'o Abraham 'awi 
ngowaka de wi dangonuku. 


IBRANI 2.17-3.2 8 


17 Ne'ena ma ngale 'una salingou 
wodadi kaimatero de 'o nyawa, ma 
ngale 'una mita womao 'o sangisara de 
'okia sonaa 'i'ini-'inioka. La 'una wodadi 
'o 'Imam ma Amoko gee wosingou- 
ngounu ma Jo'oungu ma Dutuka de 
wi dora 'iamoko la ma Jo'oungu ma 
Dutu kowosi-singinawau 'o nyawa ma 
so0-sowono. 

18 De sababu 'una ma sirete witailokau 
de wosangisarakau, so 'una 'idadi 
wakiriwo 'o nyawa gee yamake 'o 
bo-baja. 

1'Esa moi riaka dodoto niongaku- 

ngaku mita ma Kristusika, gee ma 
Jo'oungu ma Dutu wini'asokokau mita! 
Bika niatibangi niosidi-diai ma ngale 'o 
Yesus nu'una! 'Una ge'ena ma Jo'oungu 
ma Dutu wi su-suloko ma ngale wodadi 
to ngone nanga 'Imam ma Amoko gee 
powingaku-ngaku. 

2'Una wosingounu ma Jo'oungu ma 
Dutuka gee wiirikokau ma ngale wadiai'o 
manarama ge'ena, 'isoka ma sira 'o Musa 
mita wotangaro wa'ao 'awi manarama 
ge'ena la waleleani ma Jo'oungu ma 
Dutu wi 'umati. 


IBRANI 3.3-8 9 


3 Ma 'o Yesus yadaene 'ifoloiosi 
wihoromati ngaro de 'o Musa ma, 'isoka 
'o nyawa gee yoba-barija 'o woa yodiai, 
so 'onaka 'ifoloi yakihoromati de gee ma 
woa ge'ena. 

4Ma goungu 'o woa 'iodumu ge'ena 
naga de ma 'ena yodi-diai, ma 'o sagala 
moi-moi ge'ena ma Jo'oungu ma Dutu 
ma sirete wosidadi. 

>'O Musa wotangaro waleleani ma 
Jo'oungu ma Dutu 'awi 'umati de 
wositotara 'okia sonaa gee dua ma 
Jo'oungu ma Dutu wosidemo 'o 'orasi 
nanga bionika. 

6 Ma ma Kristus ge'ena la ma Jo'oungu 
ma Dutu 'awi Ngowaka, 'una ge'ena 
tatapu wajaga ma Jo'oungu ma Dutu 'awi 
'umati. De ngone ne'ena ma Jo'oungu 
ma Dutu 'awi 'umati, nako ngone sigado 
ma do-dogumika tatapu pomo-moroini 
de pomagae pongaku de pomasinganono 
ma Kristusika. 

7 Sababu ge'ena, 'isoka 'o Ngomasa 
'Itebi-tebini 'ingosekau 'o Buku 'Itebi- 
tebinoka, "Ne'ena ma wange gee ngini 
nio'isene ma Jo'oungu ma Dutu wi 'ilingi, 

8'uwa nia singina nia'opini 'isoka 
ma sira nia edete de nia dotumu gee 


IBRANI 3.9-13 10 


yomalawani ma Jo'oungu ma Dutuka de 
mita witaili 'o tonaka 'ika-kakasaka. 

?Ma Jo'oungu ma Dutu wongose, 
'Ge'enaka doka 'ania edete de nia 
dotumu 'itaili ngoi, 'ena 'ona yamakekau 
'ai manarama 'o taunu nagi soatino.' 

10 Ge'enau so ngoi 'ito'otasa ma sala 
'onaka de katongosekau, 'Ngini ge'ena 
kaitaurika koniosingounuwa de niooluku 
niamoteke 'ai do-dotoko moi-moi.' 

11 Ngoi 'ito'otasa de takisisasi, tongose 
'ato, "Ona 'asa koyowosamuwa ma 
daeraaka ge'ena ma ngale koyamakewa 
'o sanangi de koyomarimoiwa de de 
ngoi.'" 

12'Esa moi riaka dodoto, nimasitiari 
'uwa sigado nginioka naga moi 
manga singina 'itorou ma sala de 
koyongakuwau, so wimada ma Jo'oungu 
ma Dutu wowango-wango gu'una! 

13 La nginioka naga ka moi ma 'uwa 
'o sowono nisihaga sigado nimalawani 
ma Jo'oungu ma Dutuka, ngini salingou 
nimakadongose moi de moi 'o wange 
'isinoimi ma 'orasi ngone kapo'ahuosi 
'o 'orasi ma dodaka gee yosironga 
"Ne'ena ma Wange" moteke 'o Buku 
'Itebi-tebinoka 'isilefoku. 


IBRANI 3.14-18 11 


14 Ngone poodumu ne'ena pomaka'asa 
yaowa de ma Kristus de pomadamake 
'okia naga gee 'unano, 'itilai ngone ma 
gou-goungu pomasiga-gao nanga ngo- 
ngakuka gee ka ma sirasi paka'elinou. 

15 Ne'enau gee 'isilefoku 'o Buku 'Itebi- 
tebinoka 'ingose 'ato, "Nako ne'ena ma 
wange ngini nio'isene ma Jo'oungu ma 
Dutu wi demo, 'uwa nia singina nia'opini, 
'isoka 'ania edete de nia dotumu gee 
yomalawani ma Jo'oungu ma Dutuka." 

16 Aa, nago'ona bika gee yo'isene 
ma Jo'oungu ma Dutu 'awi demo de 
yomalawani 'unaka? Ge'ena la 'o nyawa 
'lodumu gee 'o Musa wakisibalusu 
yosupu 'O Mesir ma tonaoka. 

17 De nago'onaka ma Jo'oungu ma Dutu 
wakingamo 'o taunu nagi soatino? Gee 
yosowo-sowonika so kayosongene 'o 
tonaka 'ika-kakasaka. 

18 Gee ma Jo'oungu ma Dutu 
wosasi wongose 'ato, "'Ona 'asa 
koyowosanguwa ma daeraaka ge'ena, 
ma ngale koyamakewa 'o sanangi de 
koyomarimoiwa de de ngoi," nago'onaka 
ma Jo'oungu ma Dutu 'awi dumutu? 'Awi 
dumutu ge'ena la 'o nyawa-nyawaka 


IBRANI 3.19-4.3 12 


gee yoma-malawani ma Jo'oungu ma 
Dutuka. 

19 Ne'ena ngone pasahekau 'ato 
'ona koidadiwa yowosanga sababu 
koyongakuwa ma Jo'oungu ma Dutuka. 
4 1 Sababu ge'ena salingou nimasitiari 

la 'uwa sigado naga nginioka moi 
koyamakewa 'o sanangi, ngaro ma 
Jo'oungu ma Dutu kawonakulasi 'o 'orasi 
pomarimoi de de 'una ma. 

2 Sababu 'o habari ma owa ma ngale 
'o sanangi pamake de pomarimoi de de 
'una ge'ena 'inasitotarokau 'isoka ma sira 
nanga edete de nanga dotumika. Ma 'o 
habari ge'ena ma faedaa koi'iwa 'onaka, 
sababu gee yo'isenoka de koyongakuwa. 

3 Ma ngone gee pongaku-ngaku 'asa 
pomaomasa de pamake 'o sanangi 
gee ma Jo'oungu ma Dutu wosijaji- 
jajiokau. Ge'ena 'isoka gee kokia naga 
ma Jo'oungu ma Dutu wongosekau, 
"Ngoi 'ito'otasa de tosasi tongose 'ato, 
"Ona 'asa koyamakewa 'o sanangi 
de koyomarimoiwa de de ngoi.'" Ma 
Jo'oungu ma Dutu koge'ena wongose, 
ngaro wadua-duangou 'o laha ge'ena la 
'o sanangi de 'o rimoi de de 'una ka ma 
'orasi 'o dunia ne'ena wosidadiosi. 

“Sababu ma ngale 'o wange ma 
tumudiingi, naga 'o Buku 'Itebi- 
tebinoka 'isilefoku konee, ""O wange 
ma tumudiingoka ge'ena, ma Jo'oungu 
ma Dutu kowomanaramuwa so 
kawomaomasa." 

>De naga 'isilefoku mita koneda, 
"Ona 'asa koyamakewa 'o sanangi de 
koyo'ahuwa de de ngoi." 

6 So 'iwaitokau 'ato naga 'o nyawa 
'iregu-regu mita 'asa yamake 'o sanangi, 
ma 'o nyawa gee ma di-disiraka 
yo'ise-'isene 'o Habari ma Owa ma 
ngale pomarimoi de ma Jo'oungu ma 
Dutu, 'ona koyamakewa sababu 'ona 
koyongakuwa. 

7 Sababu ma Jo'oungu ma Dutu 
wositantuuokau 'o 'orasi 'ireguoli ge'ena 
la "Ne'ena ma Wange". Ma taunu 
'iratu-ratusu deika ma Jo'oungu ma 
Dutu wobicarali ma ngale ge'ena, ma 
ngekomo ma Koana 'o Dautu, 'isoka gee 
kangano 'ingosekau ma bo-bula moioka 
konee, "Nako ne'ena ma wange nio'isene 
ma Jo'oungu ma Dutu wi 'ilingi, 'uwa nia 
singina nia'opini." 

8 Ma sira 'o Yosua kowakisiwosamuwa 
nanga edete de nanga dotumu 'o 

Kanaanika ma ngale yamake 'o sanangi 
gee ma Jo'oungu ma Dutu wosijajiokau, 
ge'enau so ma Jo'oungu ma Dutu 
wobicarali ma ngale 'o 'orasi 'iregu 
ge'ena. 

?So ka de ma 'enasi 'o 'orasi ma ngale 
ma Jo'oungu ma Dutu wi 'umati pamake 
'o sanangi de pomarimoi de de 'una, 
'isoka 'una womaomasa 'o wange ma 
tumudiinguku gee. 

10 Sababu 'o nyawa gee 'o sanangi 
yamakekau de yomarimoiokau de ma 
Jo'oungu ma Dutu 'isoka gee 'una 
wakisijajiokau, 'asa yomaomasa mita 
'o manarama 'iodumoka, 'isoka ma 
Jo'oungu ma Dutuoli. 

11 Sababu ge'ena, nou ngone pomariwo 
posigou-goungu ma ngale pamake 'o 
sanangi gee ma Jo'oungu ma Dutu 
wosijaji-jajiokau ge'ena. 'Uwa sigado 
ngoneka naga moioni koyamakewa 
'o sanangi ge'ena 'isoka ma sira 
nanga edete de nanga dotumu, ngano 
koyongakuwa ma Jo'oungu ma Dutuka. 

12 Ma Jo'oungu ma Dutu 'awi demo 
ge'ena kaisi'ado-'adonika de posironga 
de ma kuasaka, 'ena 'ifoloi 'idoto de 
'o wase gee ma doto ma biono de ma 

dudunu. 'O demo ge'ena yodongosama 
sigado nanga singina de nanga di- 
dibangika; sigado nanga boboo de nanga 
kobongo ma nyia-nyiarika, de ya'akunu 
yalega ma diai 'o nyawa ma di-dibangi 
de ma du-duaka. 

13 Ma Jo'oungu ma Dutu 'awi bionoka, 
'o do-dadi ka moi ma koidadiwa 
'imasidutuluku, 'una kawoditoika 
'lodumu ge'ena matero ka 'awi bionoka 
'ipelengade. De ngone salingou 
pomadomoku to 'una 'awi bionoka 'okia 
naga gee padi-diaiokau. 

14 Ge'enau so ngone salingou 
tatapu pomasiga-gao nanga ngo- 
ngakuoka 'isoka kokia naga gee ngone 
posidumutokau. Sababu to ngone nanga 
'Imam ma Amoko gee 'ifoloi wodaduie, 
gee wowosangokau sigado ma Jo'oungu 
ma Dutu wi ngiika 'o sorogaaka. 'Unau 
ge'ena 'o Yesus ma Jo'oungu ma Dutu wi 
Ngowaka. 

15 To ngone nanga 'Imam ma Amoko 
gu'una, 'una mita wamao 'okia naga gee 
ngone kopomadagakunuwa. 'Una mita 
witailokau 'o sagala moi-moioka 'isoka 
ngoneli, duga 'una kowosowonuwa! 

16 Sababu ge'ena, nou ngone pomo- 
moroini potaari ma Jo'oungu ma Dutuka 
gee wonapareta de 'awi singina ma 'ofi. 
Ma Jo'oungu ma Dutu 'asa wonasibosono 
de wonasibarakati la ngone pamake 'o 
ro-riwo gee ma 'orasi ngone poparaluu. 

1 Ka ma noimi ma Jo'oungu ma Dutu 
wakiiriki 'o 'Imam ma Amoko 'awi 
'umatioka, ge'ena yakisitatapu ma ngale 
yakisi'asa 'o nyawa-nyawa ma Jo'oungu 

ma Dutuka. To 'ona manga manarama 
ge'ena la yositedene 'o jou-jou de 

'o su-suba ma ngale 'o sowono ma 
ga-gaiki. 

2:0 'Imam ma Amoko ma sirete naga 
'o gudai kowatotomuwa, ge'enau so 
'una 'awi singina 'ima'ai 'o nyawaka gee 
koyomasinako-nakowa de yoliba-liba. 

3De sababu 'una mita 'o gudai 
kowatotomuwa, so 'una salingou 
wositedene 'o su-suba, ma ngale duga 
ka 'o nyawa 'iregu-reguwa manga 
so-sowono, ma 'ena to 'una ma sirete 
mita. 

4Komoiwa moi ka 'ona ma sirete 
yomagorakie yodadi 'o 'Imam ma 
Amoko. 'O nyawa yodadi 'o 'Imam ma 
Amoko, nako la ma Jo'oungu ma Dutu 

waki'asoko ma ngale wakigoraka, 'isoka 
'o Harun. 

> Koge'enali mita ma Kristus, 'una ko 
'unawa ma sirete womagorakie wodadi 
'o 'Imam ma Amoko, ma 'ena ma 
Jo'oungu ma Dutu. Ma Jo'oungu ma Dutu 
wongose 'unaka, "Ne'ena ma wange ngoi 
tosidumutu 'ato ngoi ne'ena 'ani Dea; de 
ngona to ngoi 'ai Ngowaka." 

6 Naga 'o Buku 'Itebi-tebini ma bo-bula 
'ireguoka ma Jo'oungu ma Dutu wongose 
mita, "Ngona ge'ena 'o 'Imam ma Amoko 
kaisi'ado-'adonika, 'isoka ma sira 'o 
Melkisedek." 

7 Ma 'orasi 'o Yesus wo'ahu 'o duniaka 
ne'ena, 'una womalahidoa womasigasoko 
wosigari-gari ma Jo'oungu ma Dutuka 
gee wa'akunu wisiresene 'o songene. 
De 'una kawomotekuwa ka to 'una 'awi 
mau, ma widomoteke de wihoromati ma 
Jo'oungu ma Dutuka, so 'awi lahidoa 
ge'ena 'awi Dea wakalesangi. 

8'O Yesus ge'ena la ma Jo'oungu ma 
Dutu wi Ngowaka, ma ngaro koge'ena 
ma 'una womadotoko wosingounu ma 
ngekomo wosangisara. 

?Ge'enau so ma Jo'oungu ma Dutu 
wisitotomokau, de 'una wodadi 'o laha 

'ika-kakali ma titi ma ngale wakisilaha 'o 
nyawa yosingou-ngounu 'unaka. 

10 De ma Jo'oungu ma Dutu 
wositatapuokau 'ato 'una ge'ena 'o 
'Imam ma Amoko 'isoka ma sira ma 
'Imam Melkisedek. 

11 Ma ngale 'okia naga tosidemo-demo 
ge'ena, naga 'o gudaiosi 'iparaluu 
miositotara nginika ma 'isusa miosiwaiti 
sababu ngini rekeni koniokalesanguwa 
so 'ito'ingo niasahe. 

12 Yadaene tanu ma 'orasiou ngini 
niodadi 'o guru, duga ma nyo-nyata 
ngini salingou kanimadotokosi 'o nyawa 
'ireguka ma ngale ma Jo'oungu ma 
Dutu 'awi do-dotoko ma guruesi. 
'Isoka 'o ngowaka ma giau so salingou 
kayosusuosi sababu koya'akunuawasi 'o 
'inomo 'i'opi-'opini. 

13'O nyawa gee kayosusuosi ge'ena 
ma ngale ka 'o ngowakosi. 'Ona 
koyasahewasi 'okia naga gee yadae- 
daene de 'isowo-sowono. 

140) do-dotoko ma ngale 'o nyawa 
manga ngo-ngaku 'ikua-kuatika ge'ena 
'isi-'ade-'ade 'isoka 'o 'inomo 'i'opi-'opini 
ma ngale ka 'o ngowaka ma giauwau 
manga 'inomo. Sababu 'o nyawa manga 

ngo-ngaku 'ikua-kuata yabiasakau 
yomadotoko gee 'iti-tiai so 'ona 'idadi 
yosikanako ka'ena ma owa de ka'ena ma 
dorou. 

1 Sababu ge'ena, nou ngone posigila 

pomadotoko 'o do-dotoko ma 
ngale ma Kristus gee 'isitotomo nanga 
ngo-ngaku, la 'uwa pomadotoko duga 
ka nanga do-dotoko ma di-disiraka. 
'Uwa ngone duga kapogi-gilio nanga 
do-dotoko ma gurue ge'ena ma ngale 
'o nyawa salingou yomaogoro yodiai 
'okia sonaa gee ma faedaa koi'iwa-'iwa 
de salingou yongaku ma Jo'oungu ma 
Dutuka, 

2 bolo 'o do-dotoko ma titi ma ngale 
'o go-gosiki de nanga giama podatami 
'o nyawa manga saeuku. Bolo gee 
posongenoka de po'ahuoli, de mita 'o 
hukumani kaisi'ado-'adonika. 

3 Nou, ngone posigila pomadotoko 'o 
do-dotoko gee 'ifoloiosi 'inasikuata, 'itilai 
ma Jo'oungu ma Dutu wonariwo! 

“Sababu 'o nyawa gee koyongakuwau 
ma Jo'oungu ma Dutuka, ma raiokau 
koidadiwau yakisigilioli. 'Ona yo'ahuokau 
ma Jo'oungu ma Dutu 'awi darangioka 

de yamaokau 'awi barakati, 'ona 
yakiparetakau 'o Ngomasa 'Itebi-tebini. 
>'Ona yanakokau 'ato ma Jo'oungu ma 
Dutu 'una ge'ena 'awi demo 'isure, de 
yamaokau 'o sagala co-catu gee de ma 
kuasaka 'o 'orasi ma du'uruoka, 

6 duga nako wimadakau ma Jo'oungu 
ma Dutu, ge'ena koya'akunuawau 
yakiriwo yakisigilioli ma ngale 
yomaogoro 'o sowono yodiai de yolio 
ma Jo'oungu ma Dutuka. Sababu 'ona 
matero kawisideloli 'o salipoka ma 
Jo'oungu ma Dutu wi Ngowaka, de 
wisimae-maeke 'o kawasa ma bionoka. 

7 'Isi'ade-'ade 'o tonaka gee 'ijaga 
yodebesaka so ma besaka ma 'akere 
yasii-siisi, de 'isigo'oo 'o sagala joro 
gee de ma faedaaka 'o nyawa gee 
yopai-pairika, 'o tonaka ge'ena ma 
Jo'oungu ma Dutu wosibarakati. 

8 Ma nako 'o tonaka ge'ena 'isisupu 'o 
kakanoko de 'o sisika, 'o tonaka ge'ena 
ma faedaa koi'iwa de dua ma Jo'oungu 
ma Dutu wakorosau de ma duanguku 
watuuku wabootoka. 

? Duga 'Esa moi riaka dodoto tinisiboso- 
bosono, ngaro ngomi miongose 
koge'ena ma ngomi miongaku 'ato 

ngini niadawongokau 'okia sonaa 
yaowa-owa, ge'ena la 'o sagala co-catu 
gee nisilaha-laha. 

10 Sababu ma Jo'oungu ma Dutu 'una 
ge'ena ma gou-goungu woloa ma sala, 
so kowamongoruwa 'okia naga gee 
niadiaiokau ma ngale 'una, de mita 
nia dora gee niosidumutokau 'unaka 
ma ngale niakiriwo 'o nyawa gee ka 
'o ngo-ngaku moi de de ngini ka 
ngino-nginosi sigado ne'ena naga. 

11 Ngomi mioduaka ma sala ngini 
moi-moi kanioma-magae niodiai 
koge'ena sigado ma do-dogumika, 
la ngini nimadamake 'okia naga gee 
niongano-nganonou. 

12 Ngomi miooluku ngini nitebeturu. 
Ma ngomi miomau la ngini 'isoka 'o 
nyawa yongaku-ngaku de yosaba-sabari 
yotamaa, so yamake 'okia naga gee ma 
Jo'oungu ma Dutu wosijajiokau. 

13 Gee ma Jo'oungu ma Dutu wojaji 'o 
Abrahamuka, 'una wosasi 'ato 'una 'asa 
wadiai 'okia naga gee wojajiokau. De 
'una wosasi de to 'una ma sirete 'awi 
ronga. Sababu komoiwa manga kuasa 
'ifoloi ''amoko de to ma Jo'oungu ma 
Dutu. 

14 Wojaji konee, "Ma gou-goungu ngoi 
'asa tonisibarakati de dua 'ani ngowaka 
de ni dangonuku posironga manga 
gudaioka." 

15'O Abraham wotongosono wotamaa, 
so 'una womadamake 'okia naga gee ma 
Jo'oungu ma Dutu wojajiokau 'unaka. 

16 Nako ngone 'o nyawa posasi, ge'ena 
de 'o nyawa 'iregu manga ronga gee 
'ifoloi yodaduie de de ngone, la 'isikuata 
'ato 'okia naga pojajiokau ge'ena 
dua padiai. De ge'enau so komoiwau 
yoributu. 

17 Ma Jo'oungu ma Dutu womau la'o 
nyawa gee yadawo-dawongo 'awi jaji 
go'ona yanako 'itiai 'ato dua kowangaliwa 
'awi jaji, ge'enau so wosikuata 'awi jaji 
ge'ena de wosasi. 

18 Ma Jo'oungu ma Dutu 'awi jaji 
de 'awi sasi ge'ena koingali-ngaliwa. 
'Una kowoelu-elukuwa. Sababu ge'ena 
ngone gee pomasidutu-dutuku 'unaka 
'inasikuata ma ngale pomasiga-gao ma 
gou-goungu nanga singina nganonika 
gee pongano-nganonou nanga bionoka. 

19 To ngone nanga singina nganono 
ge'ena 'isoka 'o tapu, de ge'enau to 
ngone nanga guata so koinado'oawau. 

Nanga singina nganono ge'ena 'inasi'asa 
papasa 'o Ngii 'Itebi-tebini ma ngorana 
ma da-datoko ma Jo'oungu ma Dutu 'awi 
Woaka, la 'idadi potaari ma Jo'oungu ma 
Dutuka. 

2010 Yesus wonadebelengakau 'o 
ngorana la 'idadi posikaika ge'enaka. 
'Una wosirakau wowosanga ma ngale 
wodadi nanga 'Imam ma Amoko 
kaisi'ado-'adonika, 'isoka ma 'Imam 
Melkisedek. 

7 1'O Melkisedek nu'una ge'ena 'o 

Salem ma nyawa manga koana, de 
ma Jo'oungu ma Dutu gee 'awi kuasa 
ma batingi koi'iwa 'awi 'Iimam. Gee 'o 
Abraham wotagi wakikudoti 'o koa-koana 
sigado wakilakuoka, so ma 'orasi wolio, 
de 'o Melkisedek woboa wisibusuku de 
widaga'asoko 'o barakati. 

2 So 'o Abraham wokula 'o Melkisedekika 
'okia naga gee waba-badakonino ma 
persen mogiooko. ('O ronga 'o 
Melkisedek, ge'ena ma di-disiraka ma 
ngale, "'O Loa ma Koana", de ngano 'una 
'o koana 'o Salemino, so 'awi ronga ma 
ngale mita, "'O Sanangi ma Koana".) 

3'O Melkisedek nu'una, kiaka naga 
bato koi'iwa 'isidemo 'ato 'una ge'ena 

de wi deaka, bolo de wi 'esaka, bolo 
de wi edete de wi dotumoka. Mita 
koi'iwa 'isidemo ma ngale wolahiri bolo 
wosongene. 'Una wisitero 'isoka ma 
Jo'oungu ma Dutu wi Ngowaka, 'una 
ge'ena 'o 'imam kaisi'ado-'adonika. 

1S0 ngone pamakekau ne'enaka, 'o 
Melkisedek nu'una 'o nyawa ma amoko 
moi, sigado 'o Abraham to ngone 
nanga dea wikula 'okia sonaa gee 
waba-badakonino ma persen mogiooko. 

>Naga 'o Yahudioka manga 
besesongoka gee 'o Musa wositota-totara 
'isitantuuokau 'ato 'o 'imam-'imam gee 
manga 'asali 'o Lewino, salingou ya'ese 
ma persen mogiooko 'o Israeloka 
manga hasilino, ge'ena la to 'ona ma 
sirete manga riaka dodoto, ngaro 'ona 
yoodumu manga 'asali ka 'o Abrahamuno 
ma. 

6'O Melkisedek 'una 'awi 'asali ko 
'o Lewinowa, ma 'una wamake mita 
ma persen mogiooko 'okia sonaa gee 
'o Abraham waba-badakonino, de 
woga'asoko ma Jo'oungu ma Dutu 
wisibarakati mita 'o Abrahamuka 'ena 
'o Abrahamuou wadawongokau 'o jaji 
moi-moi ma Jo'oungu ma Dutuno. 

7 Ma goungu 'o nyawa gee yakisiba- 
barakati ge'ena 'ifoloi yodaduuku de 'o 
nyawa gee yosiba-barakati. Ge'ena dau 
koya'akunuwa posingelo. 

8'0 'imam-'imam gee yamake-make 'o 
bo-bula ma persen mogiooko, ge'ena 
gee 'o nyawa dua kayosongenokasi. 

Ma moteke ma Jo'oungu ma Dutu 
'awi bukuoka, 'o Melkisedek gee 
womadamake 'o bo-bula ma persen 
mogiooko, 'una ge'ena tatapu wo'ahu. 

3'Idadi pongose 'ato, ma ngekomo 'o 
Abraham, 'o Lewi de 'awi ngowaka de 
wi dangonuku gee biasa yadawongo 'o 
Israeloka manga hasili ma bo-bula ma 
persen mogiooko, 'ona mita yofanguokau 
ma bo-bula ge'ena, gee ma 'orasi 'O 
Abraham wofangu 'o Melkisedekika. 

10 Ngaro 'o Lewi kowi'iwasi ma 'una 
nagau 'o Abrahamuoka to 'una wi 
toporaka, gee ma 'orasi 'o Melkisedek de 
'o Abraham yomakamake. 

11'O besesongo gee 'o Musa wositota- 
totara yakikula 'o Israel ma nyawaka, 
ge'ena 'o 'imam-'imam gee 'o Lewinou 
yosibalusuku. Sababu ma sira 'o 'imam- 
'imam 'o Lewino koya'akunuwa yadiai 
yatotomo manga manarama, so salingou 

de ma 'ena 'o 'imam 'iregu ge'ena la 
'isoka 'o Melkisedek, gee wi 'asali ko ma 
'Imam Haruninowa! 

12 Aa nako gee 'isitatapuokau 'ato 'o 
'imam ge'ena manga 'asali ka 'o Lewino 
duga la 'itagali, ge'ena ma besesongo 
ge'ena mita salingou 'itagali. 

13 Ne'ena ma dumutu ge'ena la to 
ngone nanga Jou, 'una 'awi 'asali ko 
'o Lewinowa, de to 'una 'awi 'asalino 
komoiwasi yodadi 'o 'imam. 

1410), nyawa 'iodumu yanako to ngone 
nanga Jou 'awi 'asali 'o Yehudano, de 
'o Musa koma'iwa wangose 'o suku 
ge'ena, gee 'una wabicara ma ngale 'o 
'Imam-'imam. 

15 Ge'ena 'ifoloiosi 'iwaiti, gedagee 
woboa 'o 'imam 'iregu wimoi 'awi jo-jobo 
'isoka 'o Melkisedek, 

16'una wigoraka wodadi 'o 'imam, 
ge'ena bukangi la moteke 'o 'atorangi 
gee 'o Musa wositota-totara ma ngale 
yodadi 'imam salingou manga 'asali ka 
'O Harunino, so 'ena moteke 'awi 'ahu 
'ika-kakali ma kuasa. 

17 Sababu ma ngale 'una, naga 'o Buku 
'Itebi-tebinoka 'ingose 'ato, "Ngona 


IBRANI 7.18-23 27 


ge'ena 'o 'imam kaisi'ado-'adonika, 
'isoka ma 'Imam Melkisedek." 

18 So ne'ena, 'o 'atorangi ma sira 
ge'ena koipakewa sababu koikuatuwa de 
koinariwowa. 

19 Sababu 'o besesongo gee 'o Musa 
wositota-totara kokiawa moi 'idadi 
yositotomo. Ge'enau so ngone ne'ena 
ma Jo'oungu ma Dutu wonakula 'o 
singina nganono gee 'ifoloiosi yaowa, 
de ge'enau ngone 'idadi powisori ma 
Jo'oungu ma Dutuka. 

20 De 'iodumu ge'ena de ma Jo'oungu 
ma Dutu 'awi sasi. Ma 'orasi 'o 'imam- 
'imam 'o Lewino go'ona yakigoraka, ma 
Jo'oungu ma Dutu 'awi sasi koi'iwa. 

21 Ma 'o Yesus wigoraka wodadi 'o 
'imam ge'ena de ma sasioka ma 'orasi 
ma Jo'oungu ma Dutu wongose 'unaka, 
"Ngoi tosasiokau, de 'asa kotangaliwa 
'ai di-dibangi, 'Ngona ge'ena 'o 'imam 
kaisi'ado-'adonika.'" 

22 De 'o sasi ge'ena so ma ngekomo 'o 
Yesus, 'o jaji moi gee 'ifoloiosi yaowa 
'isitantuuokau. 

23'0 'imam 'iregu-regu ge'ena naga 
manga gudaioka, sababu 'ona moi-moi 

kayokokisongenoka so manga manarama 
ma ngale yo'imam koidadiwa yosigila. 

24 Ma 'o Yesus wo'ahu kaisi'ado- 
'adonika, so 'awi manarama ma ngale 
wo'imam koimato'orakuwa 'o nyawa 
'ireguka. 

25 Sababu ge'ena 'o Yesus wa'akunu 
wakisilaha kaisi'ado-'adonika 'o nyawa 
gee yoboa ma Jo'oungu ma Dutuka 
ma ngekomo 'una, sababu 'una wo'ahu 
kaisi'ado-'adonika la wakisilahidoa 'o 
nyawa go'ona. 

26 So 'o Yesus ge'ena la 'o "Imam ma 
Amoko gee ngone popa-paraluu. 'Una 
wotebini, 'awi sala de 'awi sowono ka 
ma eta ma koi'iwa, de 'una wisitingaka 
'o nyawa yosowo-sowonoka de wisidoa 
sigado 'o ngii gee 'ifoloi 'ikurutie de 'o 
diwanga ge'ena la 'o sorogaade. 

27 'Una koimaterowa de 'o "Imam ma 
Amoko 'iregu. 'O Imam ma Amoko 'ona 
'o wange 'isinoimi salingou 'o su-suba 
yositedene, 'isira-sira yositedene sababu 
to 'ona ma sirete manga so-sowono. 
Ge'ena 'ipasa deika yositedene 'o su- 
suba ma ngale 'o kawasa manga sowono. 
'O Yesus wositedene 'o su-suba ka ma 
moi duga ma ngale kaisi'ado-'adonika, 

gee wokula to 'una ma sirete 'awi roese 
ma ngale 'idadi 'o su-suba. 

2810 besesongo gee 'o Musa 
wositota-totara 'isitatapu 'o nyawa 

gee koya'akunuwa yadiai yatotomo 
manga manarama, yodadi 'o 'Imam ma 
Amoko. Ma ge'enaka de ma Jo'oungu 
ma Dutu wojaji de wosasi 'ato 'una 
wigoraka 'awi Ngowaka wodadi 'o 
'Imam ma Amoko, gee widiaiokau 
wonasilaha-laha 'itoto-totomo ma ngale 
kaisi'ado-'adonika. 

1 Pabi-bicara 'iodumu ge'ena ma titi 
ge'ena la: To ngone nanga 'Imam ma 

Amoko gu'una, 'una ge'ena wopareta de 
ma Jo'oungu ma Dutu gee wi pareta ma 
batingi koi'iwa, daku 'o sorogaaka. 
2'Una 'awi manarama wa'ao ma ngale 
'o 'Imam ma Amoko ma manarama 'o 
Ngii 'Itebi-tebini 'Ifo-foloioka, ge'ena la 
ma Jou 'awi Woa ma dutuoka, gee ko 'o 
nyawawa yodiaiku, ma 'ena ma Jou. 

3'0 "Imam ma Amoko yakigoraka 
'isinoimi ge'ena ma ngale yositedene 
'o su-suba 'o haewani de 'o su-suba 
'iregu-regu ma Jo'oungu ma Dutuka. 
Koge'enali mita to ngone nanga 'Imam 
ma Amoko; 'una salingou naga de 

ma 'ena 'o kianikia moi ma ngale 
wosisuba-suba. 

“Nako kogee 'una ne'ena 'o duniaka, 
'una 'asa kowo'imamuwa sababu de 
ma 'enau yositede-tedene 'o su-suba 
gee moteke 'o besesongo gee 'o Musa 
wositota-totara. 

>'O manarama gee 'o 'imam yadi-diai, 
ge'ena duga ka 'okia naga gee 'o 
sorogaaka ma gurumini. Ge'ena ma sira 
ma Jo'oungu ma Dutu wosidemokau 
'o Musaka, gee ma 'orasi 'o Musa 
womau wodiai 'o woa gee ma Jou 
wisuba-suba ma ngii. Ma Jo'oungu 
ma Dutu wongose konee 'o Musaka, 
"Nongano-nganono! 'Iodumu ge'ena 
salingou nadiai moteke kokia naga ma 
duhu gee nisidumu-dumutokau daku 'o 
gigieka." 

6 Ma ne'ena 'o Yesus wamake 'o 'imam 
ma manarama gee 'ifoloiosi yaowa de 
gee to 'imam 'iregu-regu go'ona, sababu 
ma ngekomo 'una, ma Jo'oungu ma 
Dutu wodiai 'o jaji gee 'ifoloiosi yaowa 'o 
nyawaka ngano ma titi 'okia sonaa gee 
'ifoloiosi yaowa. 

7 Nako kogee naga 'o jaji ma di- 
disiraka koi'iwa ma kurangi, ge'ena 

koiparaluuwau ma Jo'oungu ma Dutu 
wojajioli 'o nyawaka. 

#Duga ma Jo'oungu ma Dutu 
wamakekau manga sowono 'awi 
kawasaka, so kawongosekau, "Niosi- 
singina! Dua 'asa ma 'orasi ya'adono, 
ngoi 'asa todiai 'o jaji ma sungi 'o Israel 
ma nyawaka, de 'o Yehuda ma nyawaka. 

?Koimaterowa de 'o jaji gee 'isoka 
todi-diaiokau to 'ona manga edete de 
manga dotumika gee ma 'orasi taki'asa 
takisisupu 'o Mesir manga tonaoka. 
'Ona koyamotekuwa 'o jaji gee todiai 
'onaka, ne'enau ma sababu so ngoi 
kotakikalesanguwa 'onaka. Ma Jou 
koge'ena wongose. 

10 So nanedau 'o jaji gee dua 'asa 
todiai 'o Israel ma nyawaka, ma Jou 
wongose. Ma wange dua 'asa ya'adono: 
Ngoi 'asa tanoa 'ai besesongo to 'ona 
manga di-dibangioka de tosilefo manga 
singinaka. Ngoi 'asa todadi to 'ona 
manga Jo'oungu ma Dutu, de 'ona 'asa 
yodadi to ngoi 'ai kawasa. 

il 'Ona koiparaluuwau yodotoko 
kayomasi'ona-'onaka bolo yositotara 
manga riaka dodotika, 'Salingou 
wininako ma Jou!' Sababu 'ona yoodumu 

yoamoko de yotingoono, 'asa 'inako 
ngoi. 

12 Ngoi 'asa kotongano-nganonuawau to 
'ona manga dorou, de kotosi-singinawau 
to 'ona moi-moi manga so-sowono." 

13 Sababu 'o jaji ma sungiou gee ma 
Jo'oungu ma Dutu wosidemokau, so 'una 
wadiai 'o jaji ma sira ge'ena koipakewau 
de 'itorouokau. De 'okia naga gee 
koipakewau ge'ena yacobou 'iisanga. 

1'Ọ jaji ma di-disiraka gee 'o Musa 

wositota-totara, ge'enaka de ma 
'ena 'o 'atorangi ma ngale 'o nyawa 
wisuba ma Jo'oungu ma Dutu de mita 
'o 'atorangi ma ngale ma Jo'oungu ma 
Dutu wi suba-suba ma ngii gee 'o nyawa 
yodi-diaiku. 

20 woa moi yodiaide, de gee ma 
bionino 'idadu yosironga 'o Ngii 
'Itebi-tebini. Ge'enaka dau 'o silo ma 
to-todenge, de mita 'o meja de 'o roti 
gee yosisuba-suba ma Jo'oungu ma 
Dutuka. 

3 Doka ma dodaka, ge'ena la gee 'o 
Ngii 'Itebi-tebini ma da-datoko 'o ngai 
moioli ma dudunika, ge'enaka 'o ngii gee 
yosironga 'o Ngii 'Itebini 'Ifo-foloi. 

4Ma ngii ge'ena ma dodaka 'o manyanyi 
yodu-dutuuku ma ngii gee 'o guraci 
yadiaiku, de 'o peti moi yosironga 'o Jaji 
ma Peti gee yosilape yabootoka de 'o 
guraci. Ma peti ge'ena ma dodaka doka 
de ma 'ena 'isoka 'o 'akere ma ngii 'o 
guraci. De ma 'akere ma ngii ge'ena ma 
dodaka 'o manna, de 'o Harun wi papadi 
gee 'ito-to'ori, de 'o teto 'ipa-palaka 'o 
ngai modidi gee 'isilefoka 'o besesongo 
mogiooko ma Jo'oungu ma Dutuno. 

> Ma peti ma dekuoka ge'ena 'o dulada 
'o ngai modidioka de ma gatuuoka 
gee yosironga 'o kerub, 'isino-nako 
ma Jo'oungu ma Dutu woku-kumati 
'awi bo-boa. Ma dulada ngai modidi 
ge'ena ma gatuuku 'isoseka ma peti 
ma da-damunu ma dekude, ge'ena la 
'o so-sowono ma du-duusu ma ngii. 

Ma 'iodumu ge'ena koidadiwa posiwaiti 
pamoi-moi ma 'orasi ne'ena. 

6 Ma Jo'oungu ma Dutu wi suba-suba 
ma ngiioka ge'ena ya'aturu koge'ena. 
'O wange 'isinoi-noimi 'o 'imam-'imam 
yowosama 'o Ngii 'Itebi-tebinika gee ma 
bionino 'idadu ge'ena, ma ngale ya'ao to 
'ona manga manarama. 

7 Gee yowosa-wosama 'o ngiika gee 
dokaikau 'idadu ma woaka ge'ena, 
ge'ena la 'o Ngii 'Itebi-tebini 'Ifo-foloika, 
duga ka 'o Imam ma Amoko. 'O 'Imam 
ma Amoko koge'ena wodiai 'o taunu moi 
ka ma moi. De ge'ena wadiai, wa'asa 
'o haewani ma 'aunu la wosisuba ma 
Jo'oungu ma Dutuka sababu to 'una 
ma sirete 'awi sowono de mita to ma 
Jo'oungu ma Dutu wi kawasa manga 
sowono gee yodiai koyomanakowa. 

8 De ma 'atorangi ge'ena, 'o Ngomasa 
'Itebi-tebini 'isidumutu 'iwai-waiti 'ato 
nako ma Jo'oungu ma Dutu wi suba-suba 
ma ngii kaipakesi, ge'ena 'o ngekomo 
gee dokaika 'o Ngii 'Itebini 'Ifo-foloika 
'isiika koipelengawasi. 

3 Ne'ena ge'ena 'isino-nako ma 'orasi 
ne'ena naga. So 'o su-suba 'iregu- 
regu de 'o su-suba 'o haewani gee 
yosisuba-suba ma Jo'oungu ma Dutuka, 
koya'akunuwa yositiai 'o nyawa gee 'O 
su-suba yo'asa-'asa manga singina. 

10 Sababu 'iodumu ge'ena duga ka 
ma ngale 'o 'inomo, 'o gokere, de 
'i'ini-'inioka yodiai ma ngale yomatebini 
ge'ena 'iodumu 'o sagala 'atorangi ka 'o 
nyawano, gee 'ipake duga ka sigado ma 

'orasi ma Jo'oungu ma Dutu wodiai ma 
sungi. 

11 Duga ma Kristus woboakau, 'una 
ge'ena ma 'Imam ma Amoko ma ngale 
'o sagala moi-moi yaowa-owa gee 
nagau. Sababu 'unau wowosamokau 
ma Jo'oungu ma Dutu 'awi Woaka 
ge'ena la 'o woa gee 'ifoloiosi 'ikaramati 
de 'itotomo. Ge'ena ko 'o nyawawa 
yadiaiku, ma ngale ko 'o dunianowa gee 
'isidadi-dadiku ne'ena. 

12 Ma Kristus wowosama 'o Ngii 
'Itebini 'Ifo-foloika duga ka ma moi 
ma ngale kaisi'ado-'adonika. Ma 'orasi 
ge'ena 'una kowo'asawa 'o kabingi 
ma nauru ma 'aunu bolo 'o sapi ma 
ngowaka ma 'aunu ma ngale wosisuba, 
ma 'una wo'asa to 'una ma sirete wi 
'aunu womasisarakaniokau wodadi 'o 
su-suba ma Jo'oungu ma Dutuka. De 
ge'enau 'una wonasipidili 'o sowonoka 
kaisi'ado-'adonika. 

13'0 kabingi ma 'aunu de 'o sapi ma 
nauru ma 'aunu, de 'o su-suba 'o sapi 
ma ngowaka yatuuoka de ma kakawo, 
ge'ena yapake ma ngale yakisibilaroto 
'o nyawa-nyawa gee yomedi-mediri 

moteke 'o 'agama ma 'atorangi, ma 
ngale yakisitebini manga roese. 

14 Aa, nako 'o 'aunu de 'o kakawo ma 
'idadioka yakisitebini 'o nyawa-nyawa 
yomedi-mediri moteke 'o 'agama ma 
'atorangi, ge'ena to ma Kristusosi 
'awi 'aunu 'ifoloi 'inasitebini nanga 
so-sowonoka. Ma ngekomo 'o Ngomasa 
gee 'ika-kakali, ma Kristus 'awi roese ma 
sirete wosisuba ma Jo'oungu ma Dutuka 
ge'ena la 'o su-suba gee 'itoto-totomo. 
'Awi 'aunu 'inasitebini to ngone nanga 
di-diai 'ito-torouoka, la ngone 'idadi 
powileleani ma Jo'oungu ma Dutu gee 
wowango-wango. 

15 Ge'enau so ma ngekomo ma Kristus, 
ma Jo'oungu ma Dutu wodiai 'o jaji ma 
sungi 'awi kawasaka, la 'o nyawa gee ma 
Jo'oungu ma Dutu waki'asokokau 'idadi 
yamake 'o sagala co-catu 'ika-kakali 
gee ma Jo'oungu ma Dutu wosijajiokau. 
Ge'ena 'iodumu 'idadi sababu ma Kristus 
wosongene, de ge'enau yakisipidili 'o 
nyawa manga so-sowonoka gee yodiai 
ma 'orasi 'o jaji ma sira kaipakesi. 

16 Nako naga 'o warisi ma surati, ge'ena 
salingou de ma 'ena mita ma nyo-nyata 

'ato 'o nyawa gee yodi-diai 'o warisi ma 
surati ge'ena yosongenokau. 

17 Sababu 'o warisi ma surati 
koipakewasi nako gee yodi-diai 
koyosongenuawasi. 'O surati ge'ena 
'ipake duga ka gee 'o nyawa gu'una 
wosongenokau. 

18 Sababu ge'ena 'o jaji ma di-disiraka 
mita salingou 'isitatapu de 'o haewani 
yatoa-toaka ma 'aunu. 

19 Sababu gee 'o Musa wositotaroka 'o 
Israel ma nyawa yoodumika 'iso de ma 
Jo'oungu ma Dutuou 'awi besesongo, de 
'o Musa wa'ese 'o sapi ma ngowaka ma 
'aunu de 'o kabingi ma nauru ma 'aunu, 
de wosikaganu de 'o 'akere, ge'enaka de 
wosibilaroto ma Jo'oungu ma Dutu wi 
besesongo ma bukuoka de 'o Israel ma 
nyawaka yoodumu, wopake 'o hisop de 
'o domba ma gogo gee 'isiluja-luja. 

20'O Musa gee wadiai ge'ena de 
kawongosekau, "Ne'ena 'o 'aunu gee 
'isitatapu 'o jaji ma Jo'oungu ma Dutuno 
gee salingou niamoteke." 

21 Ge'enaka de 'o Musa wosibilarotoli 
'o 'aunu ge'ena 'o Woaka gee ma Jou 
wisuba-suba ma ngii de 'iodumu 'okia 
sonaa gee yosuba de yapake-pake. 

22 Ma goungu moteke 'o besesongo gee 
'O Musa wositota-totara, rekeni 'jodumu 
'o sagala moi-moi 'isitebini de 'o 'aunu, 
de 'o so-sowono 'idadi 'isi'ikiri duga ka de 
'o haewani yatoaka so ma 'aunu ya'uisi. 

23'Okia sonaa gee 'isino-nako 'o 
sagala moi-moi 'o sorogaaka, salingou 
'isitebini ma ngekomo koge'ena. Ma 'o 
sagala moi-moi gee 'o sorogaaka ge'ena 
'iparaluu 'o su-suba gee 'ifoloiosi yaowa. 

24 Sababu ma Kristus kowowosanguwa 
'o Ngii 'Itebi-tebinika gee ka 'o nyawa ma 
giama ma jo-jobo, gee duga kaisino-nako 
'o Ngii 'Itebi-tebini ma dutu. Ma Kristus 
wowosanga 'o sorogaaka, ge'enaka 'una 
ma 'orasi ne'ena wotaari ma Jo'oungu 
ma Dutuka sababu ngone. 

2>'O Yahudioka manga 'Imam ma 
Amoko 'o taunu 'isinoi-noimi wowosanga 
'o Ngii 'Itebini 'Ifo-foloika ma Jou 'awi 
Woaka, wo'asa 'o haewani moi ma 
'aunu. Ma ma Kristus kowogi-giliowa 
wowosanga ma ngale wosisuba 'awi 
roese. 

26 Sababu nako koge'ena, ge'ena 
ma ngale 'una salingou wogi-gilio 
wosangisara kaikurue 'o dunia ne'ena 
'isidadi. Ma ma nyo-nyata, ma 'orasi 

ne'ena 'o 'orasi ma do-dogumoka ne'ena, 
'una woboa duga ka ma moi ma ngale 
wa'ikiri 'o so-sowono ma ngekomo 
wosisuba 'awi roese ma sirete. 

27 Ma Jo'oungu ma Dutu wositatapuokau 
'o nyawa posongene duga ka ma moi, 
ge'enaka de ma Jo'oungu ma Dutu 
wonalega ma diai. 

28 Koge'enali mita ma Kristus 
womasisarakani wodadi 'o su-suba duga 
ka ma moi ma ngale wamoku 'o nyawa 
gudai manga so-sowono. 'Una 'asa 
woboali ma warasa ma modidi, ge'ena 
kowa'urusuawau ma ngale 'o so-sowono 
sababu watuusokau, ma wakisilaha 'o 
nyawa gee wida-damaau woboali. 

1'O besesongoka gee 'o Musa 

10 wositota-totara, ge'ena ka ma 
guruminosi 'okia sonaa yaowa-owa gee 
dua 'iboa, so ge'ena 'iodumu ko ma 
gou-gounguawasi. 'O besesongo ge'ena 
koya'akunuwa yakisitotomo 'o nyawa 
gee yoboa wisuba ma Jo'oungu ma 
Dutuka ma ngekomo yo'asa 'o su-suba, 
ngaro 'o taunu 'isinoi-noimi yosisuba 'O 
sagala su-suba kaimatero ma. 

2 Nako kogee 'o su-suba ge'ena 'idadi 
yakisitebini, ge'ena ma raiokau 'o sagala 

su-suba ge'ena koyosisubawau. Sababu 
nako 'o nyawa gee wisuba-suba ma 
Jo'oungu ma Dutu la manga so-sowono 
yakisitebinokau, 'ona 'asa koyamaowau 
yosowono. 

3 Duga ma nyo-nyata, 'o su-suba gee 
yosisuba-suba 'o taunu 'isinoimi, ge'enau 
'isingano-nganono 'o nyawaka ma ngale 
manga so-sowono, 

“sababu ma goungu 'o sapi ma nauru 
ma 'aunu de 'o kabingi ma nauru ma 
'aunu koidadiwa 'o so-sowono ya'ikiri. 

> Ma sababu ge'enau so ma 'orasi ma 
Kristus wo'uti 'o duniaku, 'una wongose 
ma Jo'oungu ma Dutuka, "Ngona 
konoduakuwa 'o su-suba 'o haewani 
de 'o su-suba 'iregu-regu, ma ngona 
nadua-duangou to ngoi 'ai roese. 

6 Ngona konoduakuwa 'o su-suba 'o 
haewani gee yatuu-tuuku bolo 'o su-suba 
ma ngale 'o so-sowono 'isi'iki-'ikiri. 

7 Ge'enaka de ngoi tongose, 'Jo'oungu 
ma Dutu, nedau ngoi! Ngoi toboa ma 
ngale tadiai 'ani mau 'isoka gee 'isilefoku 
'o Buku 'Itebi-tebinoka gee 'ipe-peleleno 
ma ngale ngoi.'" 

8 Ma si-siraka ma Kristus wongose, 
"Ngona konoduakuwa 'o su-suba 'o 

haewani de 'o su-suba 'iregu-regu, 
ngona konoduakuwa 'o su-suba 'o 
haewani yatuu-tuuku, de 'o su-suba gee 
'o so-sowono 'isi'iki-'ikiri." Ma Kristus 
koge'ena wongose, ngaro 'o sagala 
su-suba ge'ena yosisuba moteke 'o 
besesongo gee 'o Musa wositota-totara. 

3 Ge'ena 'iduanga de ma Kristus 
wongose, "Jo'oungu ma Dutu, nedau 
ngoi! Ngoi toboa ma ngale tadiai 
'ani mau." So ma Jo'oungu ma Dutu 
waisanga 'o su-suba gee ma sira, de 
wositagali de ma Kristus 'awi su-suba. 

10 Ma Yesus Kristus wadiaiokau 'okia 
naga gee ma Jo'oungu ma Dutu wi mau 
ma ngekomo wosisuba 'awi roese. De 
womasisarakani ge'ena ka ma moi ma 
ngale kaisi'ado-'adonikau, ge'enau ngone 
poodumu 'inasitebini 'o so-sowonoka. 

11 'Tso de 'o Yahudiokau manga 'imam, 
to 'ona manga manarama ya'ao 'o wange 
'isinoi-noimi, de yogi-gilio yosisuba 'o 
su-suba gee kaimatero. Ma 'o su-suba 
ge'ena ka ma eta ma koidadiwa 'o 
sowono ya'ikiri. 

12'Ena ma Kristus 'una wokula 'o 
su-suba ka 'o ngai moi ma ngale 'o 
so-sowono ma du-duusu kaisi'ado- 

'adonikau. Ge'enaka de 'una wopareta 
'O ngii 'isure-sureka de ma Jo'oungu ma 
Dutu. 

13 De ma 'orasi ne'ena ma Kristus 
wotamaa sigado ma Jo'oungu ma Dutu 
wadiai gee ma Kristusika wisa-saturuu 
yo'isene 'unaka. 

14 Sababu ma Kristus ka ma moi 
wokula 'awi su-suba ge'ena ma ngale 
watuusokau kaisi'ado-'adonika 'o 
nyawa-nyawa gee wakiirikokau la yadiai 
ka ma Jo'oungu ma Dutu 'awi mau. 

15 Ma ngale ge'ena dau, 'o Ngomasa 
'Itebi-tebini mita 'inasitotara to 'ena ma 
sakisii. 'Ingose, 

16 "Ma Jou wongose: Nedau 'o jaji gee 
dua todiai 'onaka, gee ma 'orasi dua 
'asa ya'adono. Ngoi 'asa tanoa 'ai sagala 
besesongo to 'ona manga singinaka de 
tosilefo manga di-dibangioka." 

17 Ma Jo'oungu ma Dutu mita wongose, 
"Ngoi 'asa kotosi-singinawa to 'ona 
manga so-sowono de manga singina ma 
dorou." 

18 So 'o so-sowono de 'o singina ma 
dorou ma Jo'oungu ma Dutu kowosi- 
singinawau, so koiparaluuwau yosisuba 


IBRANI 10.19-24 43 


'o su-suba ma ngale 'o so-sowono ma 
ga-gaiki. 

19'Esa moi riaka dodoto, sababu 'o 
Yesusou wosongene so ma 'orasi ne'ena 
ngone pomoroini powosama 'O Ngii 
'Itebini 'Ifo-foloika. 

2010 Yesus wapelengakau to ngone 
nanga ngekomo ma sungi, ge'ena la 
'o ngekomo gee 'inakula 'o 'ahu. La 
ma ngekomo 'o Yesus womasisarakani, 
ngone 'idadi pawosanga 'o Ngii 'Itebini 
'Ifo-foloi ma da-datoko. 

21 De ma 'orasi ne'ena de ma 'enau 
to ngone nanga 'Imam ma Amoko gee 
wosibalusu ma Jou 'awi Woa. 

22 Sababu ge'ena nou, ngone pomasisori 
ma Jo'oungu ma Dutuka de nanga singina 
'itebi-tebini de nanga ngo-ngaku 'ikua- 
kuata. Sababu 'inasitebinokau nanga 
singinaka gee pamaoku de nanga salaka, 
de nanga roese gee 'isitebinokau de 'o 
'akere 'idodo-dodono. 

23 Salingou ngone pomasiga-gao nanga 
singina nganonika, sababu ma Jo'oungu 
ma Dutu 'awi jaji ge'ena 'asa wagoungu. 

24 De ngone salingou pomakalega moi 
de moi, la ngone 'idadi pomakababata 

ma ngale pomakadora moi de moi de 
padiai 'okia sonaa yaowa-owa. 

25 Ngone salingou kaitaurika pomalomu- 
lomu powisuba ma Jou, 'uwa kopoboa- 
boawa 'isoka 'o nyawa 'iregu-regu. 
Ngone salingou 'ifoloiosi poduaka 
pomasikakuata moi de moi, sababu 
ngone panako koito'ingowau de ma Jou 
woboau. 

26 Sababu nako 'o habari 'iti-tiai ma 
Jo'oungu ma Dutuno 'isitotarokau 
ngoneno, ma nako ka ngoneu nanga 
singina kopomaogoruwa podiai 'o 
sowono, ge'ena koi'iwau 'o su-suba ma 
ngale nanga sowono 'isi'aiki. 

27 So ma ngale ge'ena, naga ka 'o ngai 
moioka duga ma ngale ngone, ge'ena la 
dua potaari ma Jo'oungu ma Dutuka ma 
ngale wonalega ma diai 'ena posironga 
'inamodongoka, de 'awi do'otasa ma 
sauku gee 'asa yakibooto yaki'uku 
'o nyawa-nyawa gee yoma-malawani 
'unaka. 

28'O nyawa gee koyosingou-ngounuwa 
'o besesongo gee 'o Musa wokula-kulano, 
ge'ena yakihukumu yakiso-songene ka 
ma eta ma koyakisinginawa, nako ma 

sakisii yamididi bolo yaruange, ge'ena 
ma nyo-nyata 'ona ge'ena yosowono. 

29 Ma hukumani 'ifoloiosi 'itubuso 
salingou yakisidaene 'o nyawa gee 
wisido-dodoko ma Jo'oungu ma Dutu 
wi Ngowaka. 'O nyawa go'ona yamaoku 
koipakewa ma Jo'oungu ma Dutu 'awi 
jaji ma ngale 'o 'aunu, ge'ena la ma 
Kristus wosongene ma ngale watebini 
'o sowono. De 'ona yositi-tingoono 'o 
Ngomasa gee 'inakula-kula 'o barakati. 

30 Ngone powinako 'una gee wongose 
konee, "Ngoi 'asa tobalasi. Ngoi 'asa 
takihukumu." De mita wongose, "Ma Jou 
'asa wahakimi 'awi kawasa." 

31 Posironga 'inamodongoka nako ma 
Jo'oungu ma Dutu wowango-wango 
wonahukumu! 

32 Niongano-nganono ma 'orasi 'ipasa- 
pasa gee ngini 'asa kaikurue niongaku 
ma Kristusika, nia gudai niosusa de 
niosangisara, ma ngini tatapu niomariwo 
niosigou-gounguku. 

33 Do'oaka ngini nisimae-maeke de 
nisikisaa 'o kawasa ma bionoka. Do'oaka 
ngini mita niosangisara de 'o nyawa gee 
yakidiai koge'ena, 

34 de 'o nyawa gee yobui-buika manga 
singina ma susa ngini mita niamao. 

De gedagee nia kia sonaa 'iodumu 
ya'ora, ngini niosimoteke de nia singina 
'isa-sanangi, sababu ngini nianakokau 
to ngini naga de ma 'enasi 'ifoloi yaowa, 
gee dua koitorouwau kaisi'ado-'adonika. 

35 Ge'enau so 'uwa nia singina 'i'ogu, 
sababu nako ngini tatapu niongaku, 
ge'ena to 'ena ma parasengi ma amoko! 

36 Ngini salingou niosabari la ngini 'idadi 
niadiai ma Jo'oungu ma Dutu 'awi mau 
de ngini 'asa niamake 'okia naga gee ma 
Jo'oungu ma Dutu wosijajiokau. 

37 Sababu naga 'o Buku 'Itebi-tebinoka 
'isilefoku konee, "Ka 'o 'orasi moiou, de 
'una gee woboaka rekeni, 'asa woboa; 
'una 'asa kowatu-tuluruwa 'awi bo-boa. 

38 De 'ai kawasa gee yomarimoiokau de 
de ngoi 'asa yo'ahu sababu yongaku. Ma 
nako naga 'onaka munuka yomasipidili, 
ge'ena ngoi 'asa kotosanangiwa de de 
'ona." 

39 Ngone ne'ena ge'ena ma Jo'oungu ma 
Dutu 'awi kawasa, ngone kopomasipidi- 
pidiluwa 'unaka so koposikaikawa 'o 
dorouka. Ma ngone ne'ena pongaku- 

ngaku ma Jo'oungu ma Dutuka de 

'inasilahakau. 

1 1 1'O ngo-ngaku ge'ena ma ngale 
panako 'itiaiokau 'okia naga gee 

ngone pongano-nganonou, de mita 

pamao 'itantuuokau 'okia naga gee 

kopamakewasi. 

2 Sababu 'o ngo-ngaku, so ma Jo'oungu 
ma Dutu wakisanangi nanga edete de 
nanga dotumu ma sirasi. 

3 Sababu 'o ngo-ngaku, so ngone 
pasahe 'o dunia ne'ena ma Jo'oungu 
ma Dutu wosidadiku de wi demo, so 
'okia naga gee pamake-make ge'ena gee 
kopamake-makewa 'idadiku. 

4Sababu 'o ngo-ngaku, so 'o Habel 
wokula ma Jo'oungu ma Dutuka 'o 
su-suba gee 'ifoloi yaowa de to Kain. 
Ge'enau so ma Jo'oungu ma Dutu 
wongose 'ato 'o Habel 'una ge'ena 'awi 
singina 'itiai. Sababu 'inyatakau 'ato 
ma Jo'oungu ma Dutu wadawongo 'awi 
su-suba. 'O Habel wosongenokau, ma 
ngano de 'awi ngo-ngaku so 'awi di-diai 
ge'ena 'imadadi 'o do-dotoko sigado 
ne'ena. 

> Sababu de 'o ngo-ngaku, so 'o 
Henokh kowosongenuwa de kawigoraka 

'o sorogaade. Komoiwa moi wimake, 
sababu 'una ma Jo'oungu ma Dutu 
wigoraokau. Naga 'o Buku 'Itebi- 
tebinoka 'isilefoku 'ato 'o Henokh 
kowigorakuawasi 'o sorogaade, 'una ma 
Jo'oungu ma Dutu wi singina wasanangi. 

6'O ngo-ngaku koi'iwa, ge'ena komoiwa 
moi ma Jo'oungu ma Dutu wi singina 
yasanangi. Sababu 'o nyawa gee ma 
Jo'oungu ma Dutuka yaika, salingou 
yongaku 'ato ma Jo'oungu ma Dutu 
naga, de ma Jo'oungu ma Dutu 'asa 
wakiparasengi 'o nyawa gee yomau 
yomarimoi de de 'una. 

7 Sababu 'o ngo-ngaku so 'o Nuh 
ma Jo'oungu ma Dutu wisidemo 'okia 
sonaa gee dua 'asa 'idadi gee 'una 
kowamake-makewasi; 'una wosingounu 
ma Jo'oungu ma Dutuka sigado wodiai 'o 
kapali moi gee ge'enau 'una de 'awi woa 
ma dodaku yakisilaha. Ma 'o dunia de 
ma doda yahukumu, 'ena 'o Nuh 'una de 
'awi ngo-ngaku so ma Jo'oungu ma Dutu 
wongose 'ato 'una 'O nyawa ma Owa. 

8 Sababu de 'o ngo-ngaku, so 'o 
Abraham wodomoteke gee ma Jo'oungu 
ma Dutu wi'asoko de wisuloko wotagi 'o 
daeraaka gee wisijajiokau 'unaka 'idadi 

to 'unau wi pusaka. De 'o Abraham 
wotagi ngaro kowosidongoowa dua kiaka 
wosikaika. 

De 'o ngo-ngaku, so 'o Abraham 
womanoa 'o daeraaka gee ma Jo'oungu 
ma Dutu wosijaji-jajioka wodadi 'o nyawa 
ma dudunino. 'O Abraham ge'enaka dau 
wogogere de womanoa 'o da-darusoka. 
Koge'enali mita 'o Ishak de 'o Yakub 
gee yadawongo 'o jaji kaimatero ma 
Jo'oungu ma Dutuno. 

10 Sababu 'o Abraham woda-damaa 
'o kota gee ma Jo'oungu ma Dutu 
wi singinaka wosigoko ma fandasi 
koito-torouwau. 

11 Sababu 'o ngo-ngaku, so 'o Abraham 
de ngo Sara 'idadi yamake 'o ngowaka, 
ngaro 'o Abraham wopereki 'ifoloiokau 
ma, de ngo Sara muna ma sira mi 
ngowaka koi'iwa ma. Ma 'o Abraham 
wongaku 'ato ma Jo'oungu ma Dutu 'awi 
jaji ma rai wagoungu. 

12 Ngaro 'o Abraham ma 'orasi ge'ena 
wopereki 'ifoloiokau so 'isoka 'o nyawa 
gee manga roese 'isongenokau, ma 'una 
womadamake wi waata 'o gudai. Ma 
gudai kopa'akunuwa padoimi, 'isoka 'o 

ngoma 'o diwangoka de 'o dowongi 'o 
ngooto ma batingoka. 

13'Ona yoodumu gee kangano 
yakingose-ngosekau, 'ona ge'ena 
tatapu de manga ngo-ngaku sigado 
yosidosongene. 'Ona koyadawonguwasi 
'o sagala moi-moi gee ma Jo'oungu ma 
Dutu wosijaji-jaji, ma 'ona yanakokau 
'ato dua 'asa yamake. So 'isoka 'o 
kianikia yamakekau 'o gurutika so 
kayodo-domorene. De bege'enau 'ona 
yomasidemo 'ato 'ona ge'ena 'O nyawa 
ma dudunino de kayotagino 'o duniaka 
ne'ena. 

140), nyawa gee koge'ena yongose, 
ge'ena yosidumutu 'iwai-waiti 'ato 'ona 
yongano-nganonou 'o daeraa gee dua 
'idadi ma gou-goungu to 'onau manga 
daeraa. 

15 'Ona yatiba-tibangi bukangi la 'o 
daeraa gee yamada-madakau. Sababu 
nako koge'ena, ge'ena to 'ona manga 
'orasi ma amokou ma ngale yolio 'o 
daeraaka ge'ena. 

le Ma ma nyo-nyata, 'ona 'ifoloi 
yoduaka 'o daeraa moi gee 'ifoloiosi 
yaowa, ge'ena la 'o daeraa gee 'o 
sorogaaka. Sababu ge'ena ma Jo'oungu 

ma Dutu kowimaekuwa nako 'ona 
yongose 'ato 'una ge'ena to 'ona manga 
Jo'oungu ma Dutu, sababu ma Jo'oungu 
ma Dutu wadua-duangou manga kota 'o 
ngai moi. 

17 Sababu 'o ngo-ngaku so 'o Abraham 
gee ma 'orasi 'awi ngo-ngaku ma 
Jo'oungu ma Dutu wataili, 'una 
womodeke 'awi ngowaka 'o Ishak 
widiai 'o su-suba yatuu-tuuku ma ngale 
wisisuba ma Jo'oungu ma Dutuka. 'O 
Abrahamuou wadawongo 'o jaji ge'ena, 
ma 'una womodeke wisisuba 'awi 
ngowaka womatengo-tengoka gu'una. 

18 Ma Jo'oungu ma Dutu 'o Abrahamuka 
wongose 'ato, "Ma ngekomo 'o Ishakiou 
nu'una, ngona 'asa namake 'ani waata 
gee tojajiokau ngonaka." 

19'0 Abraham wanako 'ato ma 
Jo'oungu ma Dutu wa'akunu 'o Ishak 
wisimomikoli ngaro wosongenoka ma, 
so kaidadi pongose 'ato 'o Abraham 
matero kawidawonginouoli 'o Ishak 
wosongenoka de. 

20 Sababu 'o ngo-ngaku, so 'o Ishak 
woga'asoko 'o sagala co-catu ma ngale 
'o Yakub de 'o Esau manga 'ahu 'o 
bio-bionika. 

21 Sababu 'o ngo-ngaku, so 'o Yakub gee 
rekeni wosongenoka de wakidaga'asoko 
'o co-catu ma ngale 'o Yusuf wi ngowa- 
ngowaika, de womasidutuku 'awi papadi 
ma saekika de wisuba ma Jo'oungu ma 
Dutu. 

22 Sababu 'o ngo-ngaku, so 'o Yusuf 
gee rekeni wosongenoka, de wobi-bicara 
ma ngale 'o Israel ma nyawa yosupu 'o 
Mesiroka, de wamadaku wi besesongo 
ge'ena la wi kobongo salingou ya'asa 
mita. 

23 Sababu 'o ngo-ngaku, so 'o Musa 
wolahiruku de wi balusu wi'iunika 'o 
mede sa'angeno. 'Ona wilega-lega 'ena 
'una 'o ngowaka ma dero moi, de 'ona 
koyakimodonguwa yaparene ma Koana 
wi pareta. 

24 Sababu de 'o ngo-ngaku, so 'o Musa 
gee woamokokau de wooluku wisironga 
'o Mesiroka manga koana wi ngowaka 'o 
ngeweka 'ami ngowaka. 

25 'Una 'ifoloi woduaka wosangisara de 
ma Jo'oungu ma Dutu wi kawasa, de 
wooluku womasa-sanangi 'o sowono ma 
sigoronaka gee ma sanangi ge'ena ka 'o 
'orasi moioka. 

260) Musa wamaoku ngaro 
womadamake 'o sagala harataa 'o 
Mesiroka, ma 'ifoloi 'ibaraguna wisito- 
torou 'unaka sababu ma Koana gee 'o 
Nyawa Wosilaha-laha, gee ma Jo'oungu 
ma Dutu wosijajiokau. Sababu 'o Musa 
wongano-nganono 'o parasengi ma 
du'uruoka. 

27 Sababu 'o ngo-ngaku, so 'o Musa 
wamada 'o Mesir de kowodomodonguwa 
ma Koana wi do'otasa. 'O Musa 
wodaba-baili 'isoka kogee wimakekau 
ma Jo'oungu ma Dutu gee kopowimake- 
makewa. 

28 Sababu 'o ngo-ngaku, so 'o Musa 
wodiai 'o rame ma ngale 'o Israeloka 
yosupu 'o Mesiroka yosingano-nganonie, 
de wosuloko 'o 'aunu yosibilarotika 
'o Israeloka manga woa ma ngorana 
ma saekino, la 'o mala'ekati gee 'o 
nyawa yakisonge-songene 'uwa 'iboa de 
yato'oma to 'ona manga ngowa-ngowaka 
'o riaka. 

29 Sababu 'o ngo-ngaku, so 'o Israeloka 
'idadi yatoaka 'o Ngooto 'Ite-terebokino, 
yotagi kogee 'o tonaka dudungika, 'ena 
'o Mesir ma nyawa 'ona 'o ngooto ge'ena 

yakiluunokau gee yositaili yatoaka mita 
de. 

30 Sababu 'o ngo-ngaku, so 'o Yerikho 
manga kota ma tembok 'ikokitotaka 
gee 'o Israeloka yaki-kiloliti 'o wange 
tumudiingino. 

31 Sababu 'o ngo-ngaku mita, so 
'o ngo Rahab 'o ngeweka ma dorou 
gumuna komisidoto'omawa de 'o 
nyawa-nyawa gee yoma-malawani ma 
Jo'oungu ma Dutuka, sababu muna 
makidawongo mosidi-diai 'o Israeloka 
manga mata-mata. 

32 De 'okiasi salingou tongose? Sababu 
'ai 'orasi rekeni koi'iwau tosiwaiti ma 
ngale 'o Gideon, 'o Barak, 'o Simson, 
'o Yefta, 'o Dautu, 'o Samuel, de 'o 
nabii-nabii. 

33 Sababu manga ngo-ngaku, so 'ona 
yosikalakau 'o koa-koana, 'ona yosidagi 
'o loa, de yamake 'okia naga gee ma 
Jo'oungu ma Dutu wosijajiokau. 'Ona 'o 
singa koyakigoliwa, 

34 de 'ona yasongene 'o 'uku 'ila- 
laagomo, koyakidaenuwa yaki'oto; 'ona 
yolamahani ma 'idadi yokuata, 'ona 
yokuata 'o gudotioka, de yakisikala 'o 
nyawa ma dudunino manga solodado. 

35 Sababu 'o ngo-ngaku, so 'o 
nge-ngeweka gee manga nyawa- 
nyawa yosonge-songenokau 'idadi 
yomasida'ahuoli sababu yowangokali. 
Naga munuka yomodeke yakisikisaa 
sigado yosongene, de yooluku yakisipidili 
sababu yomau yakisiwangoli la yo'ahu 
'ifoloiosi yaowa. 

36 Naga munuka yakisela-sela, 
yakipesana, yakipusuku de 'o rate, de 
yakibui. 

37 'Ona yakiteto, yakigaragaji, de 
munuka yakito'oma de 'o wase. 'Ona 
yokadagi 'o daeraa 'ireguka manga baju 
ka 'o domba ma kai de 'o kabingi ma 
kai, 'ona yosaigalere, yakihalebiru de 
yakisikisaa. 

38'Ona manga singina 'isure ma 
sala, 'ona koyadaenuwa yomanoa 'o 
duniaka ne'ena. 'Ona kayotagi-tagi 'o 
tonaka 'ika-kakasaka de 'o diko-dikoka, 
de yomanoa 'o 'aru-'arukoka, de 'o 
guru-gurukoka. 

39 De 'ona yoodumu koyamakewasi 
'okia naga gee ma Jo'oungu ma Dutu 
wosijajiokau ngaro manga ngo-ngaku 
yakisisakisiiokau 'o sakisii yaowa-owa. 

40 Sababu ma Jo'oungu ma Dutu 
wadua-duangou 'okia naga gee 'ifoloisi 
yaowa ma ngale ngone, so dua 'ona de 
de ngone, 'asa de 'itotomo. 

1 Sababu ngone ne'ena naga 

1 2 'o sakisii posironga manga 
gudai 'inasigilolitino 'inalega-lega, 
ge'enau so nou ngone pamada 'iodumu 
gee 'inasitu-tubuso, de 'o sowono 
gee naga koinamadawa. De nou 
ngone de nanga singina 'ikua-kuata 
pomariwo pomakarebese 'isoka gee 
'inasitatapuokau. 

2 Ma 'orasi ngone pomariwo nanga ngo- 
ngakuoka, ngone salingou tatapu potaari 
'o Yesusika, sababu 'unau wosibaoro 
nanga ngo-ngaku de wapaliara ma 
ngale wositotomo ka ma guruenosi 
sigado ma do-dogumu. 'O Yesus 
wotahani wosangisara. 'Una wosongene 
'o salipoka ma kowokalesanguwa 
'ato ge'ena 'o mahe. 'Una duga 
wongano-nganono dua ma du'uruoka de 
kawomore-morene. De ma 'orasi ne'ena 
'una wopareta de ma Jo'oungu ma Dutu 
'O ngii 'isure-sureka. 

3 Bika niongano-nganono kokia 'o Yesus 
wotahani wakidaari 'o nyawa yosowo- 


IBRANI 12.4-9 57 


sowono gee posironga yomalawanioka 
'unaka! Sababu ge'ena 'uwa nia singina 
'itingoono de 'i'ogu. 

“Sababu nimariwo nialawani 'o sowono, 
koma'iwasi sigado niosongene. 

> De 'uwa niamongoro ma Jo'oungu 
ma Dutu 'awi besesongo naneda, gee 
nikula nginika ma ngale ngini to 'una wi 
ngowa-ngowaka: "Ai ngowaka, niaga- 
gao niosidi-diai ma Jou wi do-dotoko, 
de 'uwa nia singina 'itingoono nako 
winitawanono 'ikua-kuata. 

6 Sababu ma Jou wakidotoko 'o nyawa 
gee wakidora-dora, de wakitawanono 
'ikua-kuata 'o nyawa gee wosironga to 
'una wi ngowa-ngowaka." 

7 Ngini salingou niadawongo 'o do- 
dotoko 'ikua-kuata ma Jo'oungu ma 
Dutuno 'isoka 'o do-dotoko 'o dea 
wimoino. Sababu koi'iwa 'o ngowaka moi 
koma'iwa ma dea wadotoko koikuatuwa. 

8 Nako ngini konitawanonuwa 'isoka 
to 'una 'awi ngowaka 'iregu-regu, 
ge'ena ma ngale ngini ko to 'unawa wi 
ngowa-ngowaka. 

2To ngone nanga dea 'o duniaka ne'ena 
'inatawanonokau, de ngone pakihoromati 
'ona. 'Ifoloiosi nanga Deaka gee daku 

'o sorogaaka, ngone salingou 'ifoloiosi 
posingounu 'unaka la ngone po'ahu. 

10 To ngone nanga balusu 'o duniaka, 
'inadotoko ma 'orasi koikurutuwa, 
moteke 'okia naga gee 'ona yamaoku 
yaowa. Ma ma Jo'oungu ma Dutu 
wonadotoko ma ngale to ngone ma 
sirete nanga laha, la ngone 'idadi 
potebini pomasidogogere de de 'una. 

11 Ma goungu gee ma 'orasi ngone 
'inadotoko, 'o do-dotoko 'ikua-kuata 
ge'ena kopoduakuwa, so duga ka nanga 
singina 'isusa. Ma ge'enaka de ngone 
gee 'inadoto-dotokokau, 'o do-dotoko 
ge'ena 'inasidadi ngone po'ahu moteke 
ma Jo'oungu ma Dutu wi mau, de ma 
duanguku pamao posanangi. 

12 Sababu ge'ena niakuatuku nia 
giama gee 'ila-lamahani de nia bu-buku 
'iti-tirine ma ngale niomariwo 'ania 
ngo-ngakuoka ge'ena! 

13 Kaitaurika niotagi 'o ngekomo 
'iti-tiaika, la nia dou 'iliga-liga gee 'uwa 
'isugara, ma 'ena 'idadi 'i'aiki. 

14 Nimariwo nio'ahu nimarimoi de 'o 
nyawa 'iodumu. Nimariwo mita nio'ahu 
'itebini de duga ka de ma Jou. Sababu 

komoiwa moi 'idadi wimake ma Jou nako 
manga 'ahu koitebinuwa. 

1> Salingou nimasidiaino la nginioka 
naga ka moi ma 'uwa koyamakewa ma 
Jo'oungu ma Dutu 'awi co-catu. De 
'uwa munuka naga yodadi matero ka 'o 
'ubutu 'ipa-padosa naga nia sigoronaka 
so yakisisusa de yakisitorou 'o nyawa 
manga gudai de to 'ena ma padosa. 

16 Nimasitiari la 'uwa sigado naga 
munuka yomakapake kaitimaronga, bolo 
koyosikiamoiwa 'o barangi 'itebi-tebini 
'isoka gee 'o Esau wadi-diai. 'Una 
wawukunu 'awi hak ma ngale 'o ngowaka 
'o riaka, ma sababu ka 'o 'inomo 'o sude 
moi. 

17 Ngini nianako 'ato ge'ena 'ipasa 
de 'o Esau womau wamake 'o co-catu 
ge'ena ma deano, ma 'una kawiitomo. 
Sababu ngaro wosigari-gari wanonu ma 
ngekomo ma ngale wosidiai 'awi sala 
ge'ena, duga ma 'orasi ma ngale ge'ena, 
koi'iwau. 

18'Esa moi riaka dodoto, ngini 
koniamakewa 'o kianikia 'isoka ma sira 
'o Israeloka yoda-daari. 'Ona yodaarika 
'o Sinai ma gigie gee kaidadi pa'ao. 'Ona 

yamake 'o 'uku 'ilala-lala, 'o darusu, 'O 
sakautu de 'o rato. 

19'Ona yo'isene 'o torompet ma 'ilingi 
de 'o 'ilingi ma kiamati. 'O Israeloka 
yo'isenoka 'o 'ilingi ge'ena, de 'ona 
yoga'asoko yosigou-goungu la 'o 'ilingi 
ge'ena 'uwau 'ibicarali 'onaka. 

20 Sababu 'ona koyotahanuwa yo'isene 
'o pareta gee 'o 'ilingi ge'ena 'isitotara. 
Sababu 'o 'ilingi ge'ena 'ingose, "'Iodumu 
gee yatigi-tigi 'o gigie ne'ena, 'o haewani 
bolo nago'ona bato, salingou yakiteto 
sigado yosongene." 

21'Okia naga gee 'o Israeloka 
yamake-make ge'ena posironga de 
yodomodongoka sigado 'o Musa 
wongose, "Ngoi 'imodongo katoti-tirine!" 

22 Ma ngini niongaku-ngaku gee 
niaikakau 'o Sion ma gigieka de ma 
Jo'oungu ma Dutu wowango-wango 
wi kotaka, ge'ena la 'o Yerusalem 'o 
sorogaaka gee ma mala'ekati 'icaanoka. 

23 Ngini niamotekokau 'o lo-lomu 
moi 'irame-rame, ge'ena la 'o nyawa 
yongaku-ngaku gee manga ronga-ronga 
'ilefokou 'o sorogaaka manga lo-lomu. 
'Ona ge'ena matero ka ma Jo'oungu 
ma Dutu wi ngowa-ngowaka 'o riakoka. 

Ngini nioboakau ma Jo'oungu ma Dutuka 
gee wahaki-hakimi 'o nyawa 'iodumu. 
De ngini naga de'o nyawa ma owa gee 
yakisitotomokau. 

24 Ngini nioboakau 'o Yesusika gee 
ma ngekomo 'una so 'idadi 'o jaji ma 
sungi ge'ena. Ngini nioboa 'unaka ma 
ngekomo 'awi 'aunu 'ipoa de wosongene. 
'Awi 'aunu 'ipoa de wosongene ge'ena 
ma ngale watuusu 'o sowono, ge'enau 
'isitantuuokau 'okia sonaa 'ifoloi yaowa- 
owa so koimaterowa de gee to Habel wi 
'aunu. 

25 Sababu ge'ena, niomasitiari la 
'uwa nginioka naga wiitomo 'una gee 
wobi-bicara. 'O Israeloka gee ma 
'orasi 'O Sinai ma gigieka de yooluku 
yosigisene ma Jo'oungu ma Dutu 
'awi demo gee wositota-totara 'o 
duniaku, 'ona koidadiwa yomasiresene 
'o hukumanioka. 'Ifoloiosi ngone gee 
po'ise-'isene 'una gee wobi-bicara daku 
'o sorogaaku! Nako ngone pooluku 
posigisene, kokia ngone pomasimada 
gee podo-domodongo! 

26 Ma 'orasi ge'ena ma Jo'oungu ma 
Dutu 'awi 'ilingi 'o dunia yatiwiwiri. Ma 
ne'ena 'una wojaji wongose 'ato, "Ma 

moiosi ngoi 'asa tatiwiwiri duga ka 'o 
duniawa ma 'ena de 'o diwanga mita." 

27:0 demo "ma moiosi" 'isidumutu 'ato 
'o dunia 'iodumu gee 'isidadi-dadiku 'asa 
'ikagiwi de yatingaka, la 'imadaku duga 
ka gee koidadiwa 'igiwi. 

28 Sababu ge'ena ngone salingou 
po'amalaha ma Jo'oungu ma Dutuka, 
sababu ngone padawongo 'unano 'o ngii 
moi gee ma pareta koidadiwa 'igiwi. 
Ngone salingou po'amalaha de powisuba 
ma Jo'oungu ma Dutuka, powihoromati 
de powidomodongo, moteke ma do-dagi 
gee 'una ma sirete wodua-duaka. 

29 Sababu to ngone nanga Jo'oungu ma 
Dutu matero ka 'o 'uku gee 'okia sonaa 
ya'uku-'uku. 

1 3 1 Ngini gee ka 'o ngo-ngaku moi 

salingou tatapu nimakadora moi 
de moi 'isoka 'o 'esa moi. 

2'Uwa niamongoro salingou 
niakidawongo 'o nyawa gee 
koniakinakowasi yomasido-dogumu 
nia woaka. Sababu koge'ena dau ge'ena 
yamuruo naga koyanakokawa 'ena 
yadawongokau 'o mala'ekati manga 
woaka. 

3 Salingou niakingano-nganono 'o 
nyawa gee 'o buioka, 'isoka ngini mita 
de de 'ona 'o buioka. De 'o nyawa- 
nyawa gee yakisihaga-haga, salingou 
niakingano-nganono 'isoka ngini mita 
nidiai koge'ena. 

4'O nyawa 'iodumu salingou yahoromati 
'o ngaamoka, de 'o rokata de 'o 
wekata koidadiwa manga singina 
'ilenge 'o nyawa 'ireguka. 'O nyawa 
gee yomakapake kaitimaronga de gee 
yoso-songou 'asa ma Jo'oungu ma Dutu 
wakihakimi. 

>'Uwa 'o pipi niodo-dopokana so 'ena 
niparetano, ma ngini salingou niosanangi 
de 'okia naga gee naga nginioka. Sababu 
ma Jo'oungu ma Dutu wongosekau, 
"Ngoi 'asa kotonisidipidilikawa bolo 
kotonimadakawa." 

6 Ge'enau so ngone pomoroini pongose, 
"Ma Jou ge'ena to ngoi 'ai ro-riwo, ngoi 
koimodonguwa; 'o nyawa koya'akunuwa 
'ikadiai ngoino!" 

7 Niakingano-nganono 'ania balu-balusu 
gee yositota-totara ma Jo'oungu ma 
Dutu wi demo nginika. Nimadelega kokia 
'ona yo'ahu de yosongene, de nimaduru 
to 'ona manga ngo-ngaku. 

8 Ma Yesus Kristus 'una tatapu ka 
koge'ena, ma sirasi, ma 'orasi ne'ena 
sigado kaisi'ado-'adonika. 

?'Uwa nisiliba 'o sagala do-dotoko 
gee koyadae-daenikawa. To ngone 
nanga singina salingou 'isikuata de 
ma Jo'oungu ma Dutu wi singina ma 
sure; ge'enau 'ifoloi yaowa; 'uwa gee 'o 
sagala 'atorangi ma ngale 'o 'inomo. 'O 
nyawa-nyawa ma sirasi gee yamoteke 
'o 'atorangi ge'ena, koyamakewa ma 
faedaa. 

10 Ngone pomarimoiokau de ma Kristus, 
so 'una matero ka nanga su-suba moi 
sababu wosongenokau ma ngale nanga 
so-sowono watuusu. De 'o 'imam-'imam 
gee yamote-moteke yole-leleani ma 
Jo'oungu ma Dutu 'awi Woaka, 'ona 
yomoteke de de ngone matero ka 'o 
su-suba gee ma su-suba 'idu-dutuuku 
ma dekuoka koidadiwa ya'odomo. 

110, haewani ma 'aunu gee yosisuba 
ma ngale 'o so-sowono ma ga-gaiki, ma 
'Imam ma Amoko wa'asa 'o Ngii gee 
'Itebini 'Ifo-foloika. Ma 'o haewani ge'ena 
yatuuku 'o woa ma dudunoka. 

12 Ge'enau so 'o Yesus mita wosangisara 
de wosongene 'o kota ma ngorana ma 

amoko ma dudunoka ma ngale watebini 
'awi kawasa 'o sowonoka de to 'una ma 
sirete wi 'aunu. 

13 Sababu ge'ena, nou ngone posikaika 
'unaka gee 'isi-'ade-'ade posupu 'o 
kota ma dudunika, de pomoteke 
'inasiti-tingoono de de 'una. 

14 Sababu 'o duniaka ne'ena to ngone 
nanga ngii 'ika-kakali koi'iwa. Ngone 
panonu 'o ngii pomanoa-noa gee dua 
'asa 'inakula. 

15 Sababu ge'ena, ma ngekomo 'o 
Yesus, ngone salingou powisiare-arene 
ma Jo'oungu ma Dutu. Ge'ena 'imadadi 
to ngone nanga su-suba de nanga 
'amalaha 'unaka gee ngone positedene 
de nanga demo-demo. 

16' wa niamongoro niodiai yaowa-owa 
de nimakariwo moi de moi, sababu 
ne'enau 'o su-suba gee ma Jo'oungu ma 
Dutu 'awi singina yasanangi. 

17 Niodomoteke 'okia naga gee nisibalu- 
balusu yosuloko de niaki'isene 'onaka. 
Sababu 'ona kaitaurika nisilega-lega, de 
ge'ena salingou 'imadadi to 'ona manga 
gina yotaari ma Jo'oungu ma Dutuka. 
Nako ngini niakisingounu 'onaka, 

'ona 'idadi yomanarama de manga 

singina 'isa-sanangi. Nako ko'uwa, 'ona 
'asa yomanarama de manga singina 
'isusa-susa, de ge'ena ma faedaa koi'iwa 
nginioka. 

18'Uwa niomaogoro minisilahidoa 
ngomi. Ngomi mianako 'amia singina 
'itebi-tebini, sababu naga 'o sagala 
moi-moioka ngomi kaitaurika miomau 
miadiai 'okia naga gee 'iti-tiai. 

19 'Ifoloiosi ngoi toga'asoko tosigou- 
goungu, la ngini nisilahidoa ngoi la ma 
Jo'oungu ma Dutu woisigiliou nginika. 

20 Ma Jo'oungu ma Dutu wisimomikokau 
nanga Jou Yesus ngaro wosongenukou 
ma. Sababu 'una wosongene, ma 'orasi 
ne'ena 'una wodadi 'o So-sowohi ma 
Amoko ma ngale wonasowohi ngone, 
ge'ena la to 'una 'awi domba-domba. De 
mita sababu wosongene, so 'isitatapu 'o 
jaji 'ika-kakali gee ma Jo'oungu ma Dutu 
wodiai ngoneno. 

21 Tanu ma Jo'oungu ma Dutu 'o sanangi 
ma titi gu'una, winisitotomo de 'o sagala 
yaowa-owa gee ngini nioparaluu ma 
ngale niadiai 'awi mau. Tanu ma 
ngekomo ma Yesus Kristus, ma Jo'oungu 
ma Dutu womanarama ngoneka 'okia 
naga gee wodua-duaka. Salingou ma 

Kristus winisiarene kaisi'ado-'adonika! 
'Amin. Koge'enau. 

22 Ngoi toga'asoko la ngini niosidi-diai 
'okia naga tinido-dongosekau ne'ena 
de nia sabari. Sababu 'ai surati ne'ena 
koikurutuwa. 

23 Ngini salingou nianako, to ngone 
nanga 'esa moi 'o Timotius wisisupuokau 
'o buioka. Nako ne'ena 'ai ngiiokau 
waino, 'asa towi'asa gee dua taika 
nginika. 

24 Niositotara 'amia tabea gee nisibalu- 
balusika yoodumu de ma Jo'oungu ma 
Dutu 'awi kawasa 'iodumika. Niadawongo 
mita nanga riaka dodotino 'o Italiaka 
manga tabea. 

25 Tanu ma Jou winisibarakati ngini 'Esa 
moi nioodumu. 


Yakobus 


1 Tabea! 'Esa moi ma Jo'oungu ma 

1 Dutu 'awi kawasa nioodumu gee 
kiaka naga bato niaika 'o duniaka ne'ena! 
Ngoi ne'ena 'o Yakobus, ma Jo'oungu ma 
Dutu 'awi gilaongo de ma Yesus Kristus 
'awi gilaongo. 

2'Esa moi riaka dodoto, nako ngini 
nidutuku 'o susa de 'o sangisara 
'i'ini-'inioka ma ngale nitaili, ge'ena 
kaniosisamaowa. 

3 Sababu ngini nianakokau, nako la 
ngini koniomasipidiluwa de ma Jou ngaro 
'o susa de 'o sangisara nidutuku ma, 
ge'ena ma duanguku ngini niotongosono. 

4 Niapaliara nia singina 'ito-tongosono 
ge'ena la kaisiika monga 'ikuata sigado 
ma gou-goungu nia'akunokau 'okia 
sonaa moi-moi niodaari. 

> Nako la nginioka naga moi 
koyobarijawa rekeni, ge'ena 
yomaga'asoko ma Jo'oungu ma 
Dutuka, de dua 'una 'asa wakikula, 
sababu 'una woduaka 'o nyawa 
'isinoimika wakiriwo de 'awi dora. 

6 Ma gee yomaga-ga'asoko go'ona 
salingou yongaku, de koidadiwa manga 
singina 'ikapula. Sababu 'o nyawa manga 
singina 'ikapula-pula ge'ena 'isoka 'o 
moku-moku 'o dadoko ya'asa-'asa 'isiika 
'isiino. 

7'O nyawa koge'ena, ge'ena 'uwa 
yomangano-nganono 'ato dua 'o kianikia 
yomadamake ma Jo'oungu ma Dutuno. 

8 Sababu 'o nyawa gee manga singina 
'ikapula-pula ge'ena manga di-dibangi 
koiriiduwa. 

3? Niongaku-ngaku gee niosusa-susa 
so konisikiamoiwa, yaowa kaniomore- 
morene sababu ma Jo'oungu ma Dutu 
winisidaduie. 

10 Ma ngini niokaya-kaya salingou 
kaniomore-morene sababu ma Jo'oungu 
ma Dutu winisidaduuku. Sababu 'o 
nyawa yokaya-kaya 'asa yoisanga 'isoka 
'o 'ubutu ma bunga. 

11 Gee 'o wange 'ibaoro de ma sauku 
'ipa'awoto so ma 'ubutu ge'ena 'imaai 
de ma bunga 'itotaka so koisurewau. 
Koge'enali mita dua 'o nyawa yokaya- 
kaya, 'ona 'asa yoisanga gee manga 
'usaha yosidagi ma gu-gudaioka. 

12 Yosanangioka 'o nyawa gee 
yota-tahani ma 'orasi 'o susa de 'O 
sangisara yakidutuku, sababu gedagee 
yotongosonokau yakitaili, 'ona 'asa 
yomadamake ma parasengi ge'ena la 
'o 'ahu 'ika-kakali gee ma Jo'oungu 
ma Dutu wosijajiokau 'o nyawa 
wisiboso-bosonika. 

13 Nako la moikani yakitaili, 'uwa 
yongose 'ato ge'ena ma Jouno! Sababu 
ma Jo'oungu ma Dutu koidadiwa 'o dorou 
witaili, de 'una kowakitailuwa ka moika 
ma. 

14 Ma nago'ona yakitaili ge'ena ma 
ngale to 'ona ma sirete manga nyafisuu 
ma dorou yakibaja de yakitobaka. 

15 De nako 'o nyafisuu ma dorou 
ge'ena yamotekokau, ge'ena 'imadadi 'o 
sowono. De nako 'ona koyomaogoruwa 
yodiai 'o sowono, ge'ena ma duanguku 
'o songene. 

16'Esa moi riaka dodoto tinisiboso- 
bosono, 'uwa niakidomoteke 'o nyawa 
gee yomau nisihaga. 

17:0) sagala co-catu de 'o parasengi 
'itoto-totomo ge'ena 'iodumu daku 'o 
sorogaaku 'iboa, ma Jo'oungu ma Dutu 
gee 'okia sonaa 'ita-tarangi 'o diwangoka 

wodi-diai wosigutiku. 'Una ge'ena ma 
Jo'oungu ma Dutu kowongali-ngaliwa, 
de 'unaka 'iso de 'o darusou ge'ena ka 
ma gurumini ma koi'iwa. 

18 Ka to 'una ma sirete 'awi mau ngone 
wonadiai to 'una 'awi ngowa-ngowaka, 
ma ngekomo 'awi demo 'iti-tiai. 'Una 
wodiai koge'ena la ngone podaduie de 'o 
sagala moi-moi gee wosidadi-dadiku. 

19'Esa moi riaka dodoto tinisiboso- 
bosono! Niosi-singina naneda: 'O nyawa 
'lodumu salingou 'itaiti yosigisene 
ma 'uwa kaitaiti yobicara de kaitaiti 
yongamo. 

20 Sababu 'o nyawa gee yotabangamo 
ge'ena koya'akunuwa yadiai yaowa-owa, 
gee ma Jo'oungu ma Dutu wodua-duaka. 

21 Ge'enau so nia'umo 'ania biasau gee 
'ige-ge'ewere de 'ito-torou. Nia'ese ma 
Jo'oungu ma Dutu 'awi demo gee nia 
singinaka wosinoakau, sababu 'o demo 
ge'ena de ma guata ma ngale nisilaha. 

22 Ngini salingou niadiai 'okia naga gee 
ma Jo'oungu ma Dutu wongosekau, 'uwa 
duga kaniosigisenino so ka ngini ma 
sirete nimasihaga. 

2310 nyawa gee yosigisene ma Jo'oungu 
ma Dutu 'awi demo ma koyadiaiwa, 

ge'ena 'isoka 'o nyawa manga biono 
yalega 'o kasinaaka. 

24 Gedagee yaunginoka de yotagi de 
yamongorokau kokia ma jako manga 
biono ge'ena. 

25 Ma nago'ona yalega yosidemogaroku 
'o besesongo 'iti-tiai ge'ena de yomasiga- 
gao ge'enaka de yosigou-goungu 
yadiai, so duga kayosigiseninowa de 
yamongorokau, 'ona 'asa yosanangioka. 
'O besesongo 'iti-tiai, ge'ena la 'o 
besesongo gee 'o nyawa yakisipidi-pidili 
'o sowonoka ma ngale yakisilaha. 

26 Nako moikani yomamaoku 'o 'agama 
ma nyawa ma manga 'uru koyojagawa, 
ge'ena 'ona ma sirete yomasihaga. 
Ge'ena ma ngale yo'agama ma faedaa 
koi'iwa. 

27'O singounu ma gou-goungu 'o 
'agamaka moteke nanga Dea ma 
Jo'oungu ma Dutu ge'ena la: 'O go'osisi 
ma dorou de 'o bao-bao yosa-sangisara 
pakiriwo, de ngone ma sirete pomajaga 
la 'uwa 'o dunia 'inasitorou. 

2 1 'Esa moi riaka dodoto gee niongaku- 

ngaku ma Jou Yesus Kristusika, ma 
Jou gee posironga de wokumatioka, 'uwa 
nioiri-iriki 'o nyawa sababu ka 'o harataa! 

? Sababu nako kogee yokaya-kaya 

moi yoboa nia lo-lomuno yomasinoaku 
manga baju 'isure-sure de yoma'ali-'alino 
manga 'ali-'ali 'o guraci, de moioli yoboa 
yosusa-susa manga baju 'irebe-rebete, 
3 ge'ena ngini 'ifoloi niakalesangi ka 
gee manga baju 'isure-sure. De ngini 
niongose, "Bereki, nou nogogerino 
ningino 'o go-gogere 'isure-sureku." 

Ma gee yosusa-susaka kaniongosekau, 
"Tagi noma'oko-'oko doka ngoka," bolo 
"Nogogeruku nongokau dau 'o tonaoka." 
“Nako koge'ena niodi-diai ge'ena 
niosikakairiki 'o nyawa, de niakilega 
moteke nia di-dibangi 'ito-torou. 

>'Esa moi riaka dodoto tinisiboso- 
bosono, niongano-nganono! 'O nyawa 
yosusa-susa 'o duniaka ne'ena, ma 
Jo'oungu ma Dutu wakiiriki yodadi 
kaya ma ngale manga ngo-ngaku 'ifoloi 
'ikuata. 'O nyawa go'ona 'asa yodadi ma 
Jo'oungu ma Dutu 'awi kawasa, 'isoka 
gee ma Jo'oungu ma Dutu wojajiokau 'o 
nyawa-nyawaka gee wisiboso-bosono. 

6 Ma ngini kaniakisela-sela 'o nyawa 
yosusa-susa, 'ena momongo yokaya- 
kayau go'ona nidoko-doko de nisihakimi. 

7'Onau ge'ena yosito-torou 'o ronga 
'isure-sure gee niadawongino ma 
Jo'oungu ma Dutuoka! 

8 Ngini niadiai 'iti-tiai, ge'ena salingou 
niamoteke 'o besesongo ma dekuoka 
gee 'isilefoku 'o Buku 'Itebi-tebini 
ma no-noimoka ne'ena ge'ena la, 
"Nimasikabosono moi de moi 'isoka to 
ngini ma sirete nia roese niosibosono." 

ə Ma nako ngini nioiri-iriki 'o nyawa 
sababu 'o harataa, ge'ena ngini niodiai 
'o sowono, de ma Jo'oungu ma Dutu 'awi 
besesongo 'isidumutu 'ato ngini ge'ena 
'o besesongo niapare-parene. 

10 Nago'ona ma Jo'oungu ma Dutu 
'awi besesongo ge'ena yaparene 'o 
ngai moioni, ge'ena ma ngale 'iodumu 
yakokiparenokau. 

11 Sababu 'enau 'ingose 'ato, "'Uwa 
niosongou,” mita 'enau 'ingose 
'ato, "Uwa nioto'oma." So ngaro 
koniosongouwa ma nako nioto'oma, 
ngini ge'ena niapare-parene ma Jo'oungu 
ma Dutu 'awi besesongo. 

12 Niobicara de niadiai ge'ena salingou 
'isoka 'o nyawa gee dua yakilega ma 
diai moteke ma Jou wi besesongo gee 'o 

nyawa yakisipidi-pidili 'o sowonoka ma 
ngale yakisilaha. 

13 Sababu ma Jo'oungu ma Dutu 
dua kowakisimara'aiwa gee 'O nyawa 
kayanakowa yosimara'ai. Duga ma 
Jo'oungu ma Dutu 'awi dora 'ifoloi 'ikuata 
ngaro de 'o hukumani ma. 

14 :Esa moi riaka dodoto, 'okia ma 
faedaa moi yongose 'ato, "Ngoi 
ne'ena tongaku-ngaku," ma nako 
koyosidumutuwa manga 'ahu ma 
sigoronaka, manga ngo-ngaku koge'ena 
yakisilahaka? 

15 Nako naga nanga nyawa wimoi 
bolo mimoi 'o baju yoparaluu de 
manga 'inomo koyakidugawa 'o wange 
'isinoi-noimi, 

16 de kaniongose 'ato, "Kasamaowa 
niomasinoa 'o baju 'isau-sauku 
de kasamaowa nio'odomou!" 'Ena 
koniakikulawa gee 'okia naa yoparaluu 
ma ngale manga 'ahu, 'okia ma faedaa 
ge'ena? 

17 Koge'enali mita 'o ngo-ngaku. Nako 
koniosidumutuwa de nia manarama, 
ge'ena ma faedaa koi'iwa. 

18 Ma poilia naga munuka yongose, "O 
nyawa munuka yomasiga-gao 'o ngo- 

ngakuka, de munuka 'o manaramika." 
Ngoi 'asa tosango, "Bika niosidumutino 
ngoino kokia 'o nyawa de manga 
ngo-ngakuoka ma ma sowoko koi'iwa de 
ngoi 'asa tosidumutu de ma sowoko, ma 
ngale ngoi de 'ai ngo-ngaku." 

19 Ngini niongaku ma Jo'oungu ma Dutu 
kawomatengoka. 'O tokata mita 'ingaku 
de yakokimodongo kaiti-tirine. 

20 Ngini posironga niohaga-hagaka! 
Bolo salingou nisidumutosi 'ato 'o nyawa 
gee yongaku-ngaku ma koyadiaiwa gee 
yaowa-owa, ge'ena ma faedaa koi'iwa? 

21 Bika niosi-singina 'o Abraham to 
ngone nanga edete gu'una. 'Una ma 
Jo'oungu ma Dutu wongose 'ato woloa 
sababu wamoteke ma Jo'oungu ma 
Dutu 'awi mau ge'ena la ma 'orasi 'awi 
ngowaka 'o Ishak wisisuba ma Jo'oungu 
ma Dutuka 'o su-suba 'idu-dutuuku ma 
dekuoka. 

22 Ne'enaka 'iwai-waiti monga 'ato 'o 
ngo-ngaku salingou 'imakamoteke de 'o 
manarama la 'itotomo. 

23 Ge'ena 'imakadaene de naneda 'o 
Buku 'Itebi-tebini ma no-noimoka, "O 
Abraham wongaku ma Jo'oungu ma 
Dutuka, so de wi ngo-ngaku ge'ena so 

ma Jo'oungu ma Dutu widawongo wodadi 
'o nyawa gee ma Jo'oungu ma Dutu 'awi 
mau wamote-moteke." Ge'enau so 'o 
Abraham widiai ma Jo'oungu ma Dutu wi 
manai. 

24 Ne'ena 'iwaitokau 'ato 'o nyawa 
gee ma Jo'oungu ma Dutu wongose 
'ato yolo-loa, ge'ena sababu manga 
di-diai yaowa-owa, so duga ka manga 
ngo-ngakuwa. 

25 Niamake mita 'o ngo Rahab gee 
'o nauru makipake kamo'itimaronga. 
Muna ma Jo'oungu ma Dutu midawongo 
sababu 'ami manarama, ge'ena la 
makisidabino mi woano 'o Israeloka 
manga mata-mata de makisingekomo 
yoowara. 

26 So 'isoka ngoneli, nako la 
kopoomasuawau, ge'ena posongenokau. 
Koge'enali mita de nanga ngo-ngaku ma 
kopadiaiwa. Nanga ngo-ngaku ge'ena ka 
ma songene. 

3 1 'Esa moi riaka dodoto, nginioka 

naga 'uwa kaniokudai niomau niodadi 
guru! Sababu ngone panakokau, podadi 
guru ge'ena dua ma Jo'oungu ma Dutu 
wona'urusangi 'ifoloi 'itubuso de 'o 
nyawa 'iregu. 

2 Ngone poodumu 'o gudai pasalakau. 
Ma nago'ona koma'iwa yasala 
manga demo-demoka, 'ona ge'ena 
yomadotomokau, sababu ya'akunu 
yapareta to 'ona manga singina. 

3'0 sapi ma ngununu ma bu-busuku 
posinoa ge'ena ma dumutu la 'ena 
'imoteke to ngone nanga mau. Ma 
ngekomo ge'ena ngone 'idadi papareta. 

“De kaniamake 'o kapali ngaro ma 
amoko de 'o dadoko 'isi-siapoto ya'asa, 
ma 'idadi 'o kamudi ma dingoono moi 
ya'aturu moteke ma kapali wo'asa-'asa 
'awi mau. 

> Koge'enali mita nanga 'uru, 'ena ngaro 
ka ma dingoono ma 'idadi 'inasi'edenge 
de 'o hali 'ila-laagomo. Kaniatibangi! 'O 
'uku ka ma etaka ma 'o bongana ma 
amoika ma yabootuku ya'uku. 

6'O 'uru ge'ena 'isoka 'o 'uku. 'Ena 
'inasitorou, sababu 'ena ge'ena 'o dorou 
'isiwae-waere, 'ena yakokituuku to 
ngone nanga 'ahu de 'o 'uku gee 'o 
narakano. 

7'O sagala haewani gee kopaso- 
sowohiwa 'isoka 'o namoro 'o ngawa- 
ngawano, 'o haewani 'imatoba-tobaka, 

de 'o naoko, kaidadi padana de 'o nyawa 
yadanakau. 

8 Ma 'o nyawa ma 'uru ka moi ma 
koya'akunuwa yadana. 'Ena ge'ena 
'itingkai de koya'akunuwa yapareta, 'ena 
ka 'o racongou gee 'inasonge-songene. 

?De nanga 'uru ngone po'amalaha 
ma Joude to ngone nanga Deade, mita 
de nanga 'uru ngone posibobeto 'o 
nyawaka gee ma Jo'oungu ma Dutu 
wosidadi-dadiku moteke to 'una 'awi 
dulada. 

10 Ma 'uru kage'enano 'isupu 'o 
'amalaha de 'o sibobeto, 'ena momongo 
koyadaenuwa koge'ena, 'Esa moi. 

11 Koi'iwa 'o 'akere ma gububulu ka moi 
de 'isupuno 'imali-mali sonaa. 

12 'Ai riaka dodoto, 'o 'ara ma gota 
koma'iwa 'isowokino 'o zaitun ma 
sowoko, de 'o 'anggur koma'iwa 
'isowokino 'o 'ara ma sowoko. Mita 'o 
'akere ma titioka 'iosa-osa, koma'iwa 
'i'uisoko 'iso-somoa. 

13 Nako nginioka naga de ma 'ena 
yoba-barija, salingou yosidumutu de 
manga 'ahu 'isure-sure, de yadiai 'okia 
sonaa 'isure-sure, 'isimoteke de 'o 
singina 'ima-ma'ai de 'o cawaro. 

14 Ma nako ngini nimakataleana, nia 
singina nimakadisiri de niosi'akunu ka 
to ngini ma sirete nia roese, ge'ena 
'uwa niosimole-mole nia barija ge'ena. 
Sababu ge'ena kanioeluku de nialawani 
'o do-dotoko 'iti-tiai ma Jo'oungu ma 
Dutuno. 

15'Ọ barija koge'ena, ge'ena ko 'o 
sorogaakuwa so ka 'o duniano, 'o nyawa 
ma nyafisuuno, de 'o sagala tokatino. 

16 Sababu kiaka naga 'o daleana de 
yomadengo-dengoka, ge'enaka mita 'o 
karuahe de 'o dorou 'i'ini-'inioka 'idadi. 

17 Ma 'o nyawa gee manga barija 
dakuuku, 'ona ge'ena ma di-disiraka 
manga singina 'itebini, deika yoduaka 
yomakatiai, manga singina 'ima'ai, de 
yosingou-ngounu. 'Ona yaki'omanga 
de 'o dora so manga manarama 
'isure-sure. 'Ona koya'ena-'enawa de 
koyoma'uca-'ucawa. 

18 Ma goungu, 'okia sonaa yaowa-owa 
ge'ena 'o go-gasa ma owa ma sowoko, 
gee 'o nyawa yodua-duaka 'o go-gasa 
ma owa yotuduuku. 

1'Ido'oa so niomakatutuku de 
4 niomakangamo? Ge'ena ma sababu 
'ania nyafisuu gee koimaogo-ogoruwa 

'ikudoti nia singina ma dodaka, ma ngale 
'imau niamake 'o dunia ma sanangi. 

2 Ngini nionyafisuu 'o kianikia ma 
konimadamakewa so nioto'oma. Ngini 
niotaleana ma konimadagakunuwa 
'okia naga nianonu-nonu ge'ena, 
so nimakatutuku de nimakangamo. 
Ngini kokiawa nimadamake sababu 
konimalahidoawa ma Jo'oungu ma 
Dutuka. 

3 De ngaro nimalahidoakau ma 
konimadamakewa, sababu nia ga- 
ga'asoko ge'ena ma dumutu 'isowono. 
'Okia naga nioga'asoko ge'ena duga ka 
ngini ma sirete nimasisanangi. 

4Ngini ge'ena nia singina ko de ma 
gounguwa winimoteke ma Jo'oungu 
ma Dutu matero ka 'o ngeweka mimoi 
'ami ako 'ikudai. Ngini nianakokau 'ato 
nako niogiamanai de 'o dunia ge'ena 
kaimatero de winimusu ma Jo'oungu ma 
Dutu. So nago'ona yomau yogiamanai 
de 'o dunia ne'ena, 'ona yomadiai ma 
Jo'oungu ma Dutu 'awi musu. 

>'Uwa niongose 'ato 'o Buku 'Itebi- 
tebinoka kaisisomoa 'ingose 'ato, "Ma 
Jo'oungu ma Dutu wonakulakau 'o 
ngomasa gee ma nyafisuu 'ikua-kuata." 

6 Ngaro koge'ena ma ma Jo'oungu 
ma Dutu 'awi simara'ai ngoneno 'ifoloi 
'ikuata de to ngone nanga nyafisuu. 
Ge'enau so ma Jo'oungu ma Dutu 'awi 
bukuoka 'isilefoku mita, "Ma Jo'oungu 
ma Dutu wakidu'uduku 'o nyawa manga 
singina 'ikuru-kurutie, ma wakisimara'ai 
gee manga singina 'iti-tipokoku." 

7 Sababu ge'ena salingou winisigisene 
ma Jo'oungu ma Dutu de nialawani 'o 
Tokata ma Koana, la 'ena 'asa 'iowara 
nginioka. 

8 Nimasisori ma Jo'oungu ma Dutuka la 
'una mita 'asa womasisori nginika. Nia 
'ahu niatebinika ma ngale niamada 'o 
dorou, ngini gee niosowo-sowono! De 
nia singina niatebinika gee nia singina 
'ikapula-pula! 

3 Ngini salingou ma gou-goungu 
nimatoduba niosigari-gari. So tanu nia 
giete 'imadadi 'o gari, de nia morene 
'imadadi 'o balisa! 

10 Nimasidaduuku ma Jo'oungu ma 
Dutu wi bionoka, la 'una 'asa winigoraka. 

1l 'Esa moi, riaka dodoto, 'uwa 
nimasikagurubungu moi de moi. 
Nago'ona yosigu-gurubungu de 
yakisisala-sala manga 'esa moi, 'ona 

ge'ena yosito-torou de yosisowono ma 
Jo'oungu ma Dutu 'awi besesongo. 
Ge'ena ma ngale 'ona koyamotekuwa 'o 
besesongo ge'ena, ma 'ena yodadi ma 
hakimi. 

12 Momongo kawomatengoka duga 'o 
hakimi de 'o besesongo wodi-diai, ge'ena 
la ma Jo'oungu ma Dutu, gee wa'akunu 
wonariwo wonasilaha bolo wonasotumu. 
So ge'ena ma ngale ngini koya'akunuwa 
'o nyawa niakisisala-sala. 

13 Nio'isenika ngini gee niongose 'ato, 
"Ne'ena ma wange bolo wangede dua 
miotagi nee ma kotaka de miogogere 
ge'enaka miomanarama 'o taunu moi 
miomawukunu la 'o pipi miomadamake." 

14 Momongo ngini koniosidongoowa 
'okia dua 'idadi wangede 'ania 'ahu ma 
sigoronaka. Ngini ge'ena 'isoka 'o 'uku 
ma dowo so ka 'o 'orasi moioka 'ena 
'iisangokau. 

15 'Ena salingou ngini niongose 
konee, "Nako ma Jo'oungu ma Dutu 
wosimoteke, ngomi 'asa mio'ahu de 
miodiai koneda de konee." 

16 Ma gee ngini niadi-diai ma 'orasi 
ne'ena, ge'ena kanimadaduie ngano 

nimaie. Nimadaduie koge'ena ge'ena ka 
'o dorou. 

17 So 'o nyawa gee yanakokau 'okia 
naga yaowa-owa gee salingou yadiai ma 
koyadiaiwa, ge'ena yosowono. 

1 So ne'ena ngini gee niokaya-kaya, 
5 niosigisene, ngini salingou nio'ari de 
nioto-tora sababu ngini dua niosangisara. 

2 Nia harataa 'ikokitorouokau, de nia 
pakeangi 'o bo-boru yatetorokau. 

3 Nia guraci de nia saaka 'o mooko 
ya'omangukou, de 'o mooko ge'ena 
'imadadi sakisii nilawani ngini de nia 
roese ya'odomo yabooto koge'ena 'o 
'uku. Ngini nimadolomuokau 'o harataa 
ma 'orasi 'o dunia ma do-dogumu 
'isori-sori ne'ena. 

4 Ngini koniofanguwa 'o nyawa yoma- 
manarama nia bairoka manga sewa. 
Ne'ena niosigisene to 'ona manga 
ga-ga'asoko! 'Ona yomapoa-poaka 
yomalahitulungu, de ma 'orasi ne'ena to 
'ona manga ga-ga'asoko ma Jo'oungu 
ma Dutu ge'ena la ma Jou gee wokuasa 
'ifo-foloi wo'isenokau. 

> Ngini koniakiawau moi 'ikurangi de 
nio'ahu kaniosiso-somoau 'o duniaka 
ne'ena. Ngini niosanangiokau de 'o 

duniaka ma kia sonaa, de nia roese 
niapululunu matero ka 'o haewani gee 
dua yatoakou. 

6 Ngini niakihukumokau de 
niakito'omakau 'o nyawa yoloa-loa, de 
'ona koyomado-do'oawa nginika. 

7 Sababu ge'ena 'Esa moi riaka dodoto, 
niosabari sigado ma Jou woboa! Niamake 
kokia wopai-pairi wimoi wosabari 
wodadanu sigado 'o tonaka ma hasili 
'iba-baraguna wamake. 'Una wosabari 
wodadanu 'o besaka ma 'orasi. 

8 Ngini mita salingou niosabari de nia 
singina niakua-kuata, sababu ma Jou 
woboa ma 'orasi 'isoriokau. 

?'Uwa niokataiana de nimasikasala 
moi de moi, la ma Jo'oungu ma Dutu 
'uwa winihukumu. Niongano-nganono, 
wohaki-hakimi gu'una woboakau rekeni 
wototaroka. 

10'Esa moi riaka dodoto, niongano- 
nganono 'o nabii-nabii ma sirasi gee 
yositota-totara ma Jou 'awi demo. 'Ona 
ge'ena yotongosono 'o sangisara ma 
sigoronaka, so nimaduru 'onaka. 

11 Ma gou-goungu 'ona ge'ena 
miakisironga yomasanangioka sababu 
yotahani. Ngini nio'isenokau 'o Ayub wi 

sabari, de nianakokau kokia ma du'uruku 
ma Jo'oungu ma Dutu wikula 'o co-catu, 
sababu ma Jo'oungu ma Dutu 'una 'awi 
dora 'iamoko de wonasimara'ai. 

12 Ma 'ifoloiosi ma dekuoka, 'Esa moi 
riaka dodoto, ge'ena la 'uwa niosasi 
de 'o sorogaa bolo de 'o dunia bolo de 
'o kianikia bato. Salingou kaniongose, 
"Koge'ena" nako ma goungu koge'ena, 
bolo "Ko'uwa" nako ma goungu 
koge'enawa; la 'uwa ma Jo'oungu ma 
Dutu winihukumu. 

13 Nako nginioka naga moi 
yosangisaraku, tanu yomalahidoa. 

Bolo nako naga moi yosa-sanangi, 
tanu yonyanyi ma Jo'oungu ma Dutu 
wisiarene. 

14 Nako naga moi yopanyake, ge'ena 
salingou yaki'asoko 'o jamati ma balu- 
balusu la yakisilahidoa yopa-panyake 
go'ona. Yakisilahidoa de 'o goooro 
yakisiesaka de yoga'asoko ma Jou 'awi 
guata yakisi'aiki. 

15 Nako manga lahidoa ge'ena yositotara 
de manga ngo-ngaku, ge'ena ma Jou 
'asa wakisi'aiki 'o nyawa yopa-panyake 
go'ona, de kowosi-singinawau manga 
so-sowono gee yodi-diaiokau. 

16 Sababu ge'ena ngini salingou 
nimangaku nia so-sowono moi de 
moika, de nimasikalahidoa la ma Jou 
winisilaha. 'O nyawa yoloa-loa ge'ena 
manga lahidoa ma guata ma gou-goungu 
'iamoko. 

17:0 Elia ge'ena 'o nyawa biasa 
kapomatero de de ngone, 'una wolahidoa 
de wi singina ma gou-goungu la 'uwa 
'ibesaka, so koibesakuwa ma do'ingo 'o 
taunu sa'ange de ma songonano. 

18 Ge'enaka de wolahidoali 'o besaka 
woga'asoko, de 'ibesaka so 'o tonaka ma 
hasili 'isisupuoli. 

19'Esa moi riaka dodoto, nako nginioka 
naga de ma 'ena koyamotekuawau 'o 
do-dotoko ma Jo'oungu ma Dutuno, de 
moi yakisigilioli 'o nyawa go'ona ma 
Jo'oungu ma Dutuka, 

20 niongano-nganono: Nago'ona 'o 
nyawa yosowo-sowono moi yakiriwo 
so yomaogoro 'o dorou yodiai, 'ona 
yakisipidili 'o nyawa yosowo-sowono 
go'ona 'o songenoka. De sababu ge'ena 
to 'ona manga sowono 'o gudai ma 
Jo'oungu ma Dutu wakokiisanga. Ngoi 'o 
Yakobus, tinitabea! 


1 Petrus 


1 1 'Esa moi riaka dodoto ma Jo'oungu 
ma Dutu wi 'umati gee niopiakorika 'o 
Pontusoka, 'o Galatiaka, 'o Kapadokiaka, 
'o Asiaka, de 'o Bitiniaka niaika, ngini 
niiriki ma ngale niodadi ma Jo'oungu 
ma Dutu wi 'umati moteke nanga Dea, 
ma Jo'oungu ma Dutu 'awi mau. De 
'o Ngomasa 'Itebi-tebini nisidadiokau 
'o 'umati 'itebi-tebini duga ka to ma 
Jo'oungu ma Dutu, la ngini niosingounu 
ma Yesus Kristusika de nisitebini de to 
'una 'awi 'aunu gee 'ipoa de wosongene. 
Ngoi 'o Petrus 'o Yesus 'awi su-suloko, 
tomau la tanu ma Jo'oungu ma Dutu 
winikula 'o co-catu de 'o singina 
'isa-sanangi kaidogo-dogo. 

2 (1:1) 

3 Nou ngone nanga 'amalaha positedene 
ma Jo'oungu ma Dutude, nanga 
Jou Yesus Kristus ma Deade! 'Una 
wonasibosono ma sala, so 'o 'ahu ma 
sungi wonakula, ma ngekomo ma Yesus 
Kristus wosongenokau de wisimomikoli. 

Ma ngale ge'ena so nanga singina 
nganono 'ikuata. 

4Ngone pongano-nganonou 
pomadamake 'o co-catu gee ma 
Jo'oungu ma Dutu wadua-duangou 
ma ngale 'awi 'umati, ge'ena la 'o 
co-catu gee 'idaotikau 'o sorogaaka, so 
koitorouwau bolo koiwederuawau, bolo 
ma sure koiisanguawau. 

>'Iodumu ge'ena ma ngale ngini, 
sababu ngini niongaku. So de ma 
Jo'oungu ma Dutu 'awi kuasa winisowohi 
la niadawongo 'o laha gee 'idua- 
duangou, dua wosidumutu 'o dunia ma 
do-dogumoka. 

6 Sababu ge'ena ngini tanu niomore- 
morene, ngaro ma 'orasi ne'ena ngini 
'o 'orasi moi salingou niobalisasi ngano 
niamake 'o bo-baja 'i'ini-'inioka. 

7'O bo-baja 'i'ini-'inioka nidutuku, 
ge'ena ma dumutu la 'isinyata 'ato ma 
gou-goungu winingaku ma Kristusika. 'O 
guraci kaidadiokasi 'itorou mita yataili de 
'o 'uku. De to ngini nia ngo-ngaku ge'ena 
'ifoloi 'ibaraguna de 'o guraci so salingou 
yataili mita la 'idadi 'ikuata. De ge'enau 
dua ngini nisiarene de nihoromati de 

nisiie gee ma 'orasi ma Yesus Kristus 
woboali. 

8 Ngini winisibosono 'unaka ngaro 
ma sira ngini koma'iwa winimake, de 
winingaku 'unaka ngaro ma 'orasi ne'ena 
ngini kowinimakewa. Ge'enau so ngini 
niomorene de niamao nia singina ma 
sanangi kokiawa positaili. 

3 Sababu nia ngo-ngaku ma dumutu 
niamakekau, ge'ena la niamake 'o laha. 

10'Ọ laha ne'enau gee 'o nabii-nabii 
yalega ma diai, de yosidemosira ma 
co-catu ge'ena gee dua ma Jo'oungu ma 
Dutu wokula nginika. 

il 'Ona yalega ma diai kokia de muruoka 
dua 'o laha ge'ena 'idadi, 'isoka gee ma 
Kristus wi Ngomasa 'onaka naga ma 
dumutu. Ma 'orasi ge'ena 'awi Ngomasa 
'isidemosira 'onaka 'o sagala sangisara 
gee salingou ma Kristus wamoku, de 
'awi kumati gee ge'ena 'iduanga de. 

1210) nabii-nabiika go'ona ma Jo'oungu 
ma Dutu wongose 'ato 'okia naga gee 
yosidemosira ge'ena ka 'onawa ma sirete 
yomaleleani, so 'ena ngini nileleani; 
ge'ena la 'okia naga gee ma 'orasi ne'ena 
nio'isene 'iwai-waiti 'o nyawano gee 
yositota-totara 'o Habari ma Owa ma 

ngale ma Yesus Kristus. 'Ona nisitotara 
ge'ena de 'o Ngomasa 'Itebi-tebini ma 
kuasa gee yakisidingotuku 'o sorogaaku. 
De 'o mala'ekati mita 'imau yanako 'o 
habari gee 'ona yositota-totara ge'ena. 

13 Sababu ge'ena nimajaga-jaga. 
Nimasitiari de nimasinganono ma 
gou-goungu 'o co-catuka gee dua nikula 
nginika ma 'orasi ma Yesus Kristus 
woboali. 

14 Niosingounu ma Jo'oungu ma Dutuka, 
de 'uwa nio'ahu moteke ka to ngini 
nia mau 'isoka ma sira, ma 'orasi ngini 
kowininakowasi ma Jo'oungu ma Dutu. 

15 Ma 'ena salingou niotebini naga 
'o sagala moi-moioka 'ania 'ahu ma 
sigoronaka 'isoka ma Jo'oungu ma Dutu 
gee wini'aso-'asoko nginika, 'una ge'ena 
wotebini. 

16 Naga 'o Buku 'Itebi-tebinoka 'isilefoku 
ma Jo'oungu ma Dutu wongose 'ato, 
"Nginioka salingou koi'iwa 'o dorou 
sababu ngoioka 'o dorou koi'iwa." 

17 Gee ngini nimalahidoa, ngini niongose 
'ato ma Jo'oungu ma Dutu ge'ena to 
ngini nia Dea. Aa, ma Jo'oungu ma 
Dutu gu'unau gee 'o nyawa wahakimi 
kowoiri-irikuwa moteke moi-moi manga 

di-diai. Sababu ge'ena ma 'orasi ngini ka 
ne'ena 'o duniakasi matero kanioboano, 
'ania 'ahu ma sigoronaka salingou 
winisitedene ma Jo'oungu ma Dutu. 

18 Ngini nianakokau 'ato nituusokau 
ma ngale nisipidili 'o 'ahuoka gee ma 
faedaa koi'iwa, gee niadawongino nia 
edete de nia dotumoka. Nisituusu ge'ena 
ko de 'o guraciwa de 'o saakawa gee 
kaitorouokasi, 

19 ma 'ena de gee 'ihali-hali moi, 
ge'ena la ma Kristus ma sirete, gee 
wodadi 'isoka 'o domba 'isisuba-suba ma 
Jo'oungu ma Dutuka gee koibo-bolohiwa 
bolo ko ma kiawa moi 'ikurangi. 

20 'Una ge'ena ma Jo'oungu ma Dutu 
wiirikokau ka 'o dunia ma koisidadiwasi. 
De dua gee 'o dunia ne'ena ma 
do-dogumu 'isori-sori, 'una woboa 'o 
duniano ma ngale winisilaha. 

21 Ma ngekomo 'una, so ngini 
niongaku ma Jo'oungu ma Dutuka 
gee wisimomikokali ma Kristus 
wosongenuku, de wisitedene. So ma 
Jo'oungu ma Dutukau ngini niongaku, de 
'unakau ngini nimasinganono. 

22 Sababu ngini niosingounu ma 
Jo'oungu ma Dutu wi do-dotoko, so ngini 

niotebini de niakidora de nia singina ma 
gou-goungu 'o nyawa-nyawaka gee ka 
'o ngo-ngaku moi de de ngini. Sababu 
ge'ena, ngini salingou nimakadora moi 
de moi de nia singina ma gou-goungu. 

23 Sababu de ma Jo'oungu ma Dutu gee 
wo'ahu kaisi'ado-'adonika wi demo, ngini 
nia 'ahu ma sungiou gee nanga Deano 
woka-kakali gu'una, so ko 'o nyawanowa 
gee koika-kakaliwa. 

24 Naga 'o Buku 'Itebi-tebinoka 
'isilefoku, "'O nyawa 'iodumu 'isoka 'o 
'ubutu, de manga kumati 'isoka 'o 'ubutu 
ma bunga. 'O 'ubutu ge'ena kaimaaioka, 
de ma bunga kaitotaoka. 

2> Duga ma Jou 'awi demo ge'ena 
kaisi'ado-'adonika." 'O demo ge'ena la 'o 
Habari ma Owa gee nisitota-totarokau 
nginika. 

2 t Sababu ge'ena niamada 'o sagala 

dorou naga nginioka; 'uwau 
nioeluku, 'uwau nioma'uca-'uca, 'uwau 
nimakataleana de 'uwa niakisito-torou 'o 
nyawa 'iregu. 

2 Ngini salingou nioduaka ma sala 
niosigisene ma Jo'oungu ma Dutu 
'awi demo, 'isoka 'o ngowaka ma giau 
kaitaurika yodasawini manga 'esa ma 

susu. De ge'enau ngini 'asa kaisiika 
monga nia ngo-ngaku 'ikuata de nisilaha. 

3 Sababu 'isoka 'o Buku 'Itebi-tebinoka 
'isilefoku konee, "Ngini ma sirete 
niamaokau ma Jou 'awi singina 
posironga 'isureka." 

4So tanu nioboa ma Jouka, 'una ge'ena 
'isoka 'o teto gee papake 'o woa podiai. 
'Una 'o teto 'iwango-wango gee 'o nyawa 
kaya'umokou sababu yongose ma faedaa 
koi'iwa; duga ma Jo'oungu ma Dutu 
wairiki sababu wamaoku posironga de 
ma faedaaka. 

>De ngini 'isoka 'o teto 'iwango-wango 
gee 'isidiai ma Jo'oungu ma Dutu 'awi 
woa. Sababu ge'ena ngini salingou 
niomodeke nidiai ma Jo'oungu ma Dutu 
'awi woa. De ge'enau ngini niodadi 'o 
'imam-'imam gee duga ka ma Jo'oungu 
ma Dutu winileleani, de niositedene 'o 
su-suba ma Jo'oungu ma Dutuka gee 
'awi singina yadae-daene, ma ngekomo 
ma Yesus Kristus. 

6 Sababu 'o Buku 'Itebi-tebinoka 
'isilefoku ma Jo'oungu ma Dutu wongose 
konee, "Ngoi towiirikokau wimoi matero 
ka 'o teto 'o ngai moi 'iba-baraguna, 
gee tanoa 'o Sionoka ge'ena la 'o teto 

ma owa, de 'o nyawa gee yongaku- 
ngaku 'unaka, 'asa manga singina 
kowa'oguwa." 

7'O teto ge'ena ma faedaa 'iamoko 
gee 'o nyawa yongaku-ngakuoka. Ma 
gee 'o nyawa koyongaku-ngakuwa, 'o 
teto ge'ena ma faedaa koi'iwa 'onaka, 
'isoka 'o Buku 'Itebi-tebini ma bo-bulaka 
'ingose, ''O teto gee 'o woa yodi-diai 
koyapake-pakewa, 'imadadiokau 'o woa 
ma ba-bangini ma guata," 

8de "Ma teto ge'enau gee 'o nyawa 
yomasipele-peleke, ma teto ge'enau so 'o 
nyawa yootaka." 'Ona yomasipeleke ma 
ngale wiitomo sababu 'ona koyongakuwa 
ma Jo'oungu ma Dutu 'awi demo. So 'ona 
koyongaku-ngakuwa ge'ena koge'enau 
ma Jo'oungu ma Dutu wositantuuokau. 

3? Ma ngini ge'ena ma Jo'oungu ma Dutu 
'imam gee ma Koana winile-leleani, 'awi 
'umati 'itebi-tebini duga ka ma Jo'oungu 
ma Dutu winileleani, to ma Jo'oungu ma 
Dutu ma sirete wi nyawa. Ma Jo'oungu 
ma Dutu winiiriki de wini'asoko niosupu 
'o darusoka la niowosanga 'awi darangika 
gee posironga 'iletongoka, ma dumutu 

ge'ena la ngini niositotara 'o habari ma 
ngale 'awi manarama 'ila-laagomo. 

10 Ma sira ngini ge'ena ko to ma 
Jo'oungu ma Dutuwa wi 'umati, ma 
ne'ena ngini to ma Jo'oungu ma Dutuou 
'awi 'umati. Ma sira ma Jo'oungu ma 
Dutu 'awi dora koniamaowa, ma ne'ena 
ngini niamakekau. 

11 'Esa moi tinisiboso- bosono! 'O 
duniaka ne'ena ngini 'isoka nioboano 
gee niogogere 'O nyawa manga tonaoka. 
Sababu ge'ena ngoi toga'asoko tosigou- 
gounguku, la ngini 'uwa niamoteke 'o 
nyafisuu ma dorou gee yalawani 'ania 
'ahu de ma Jo'oungu ma Dutu wi mau. 

12 Ania gokoie de nia gogeruku naga 'o 
nyawaka gee ma Jou kowinako-nakowa, 
salingou posironga 'isureka, la nako 'ona 
nisigurubungu 'ato ngini ge'ena 'O nyawa 
'iti-tingkai, 'ona 'asa manga singina 
yadaene 'ania manarama yaowa-owa, 
so 'ona 'asa wisiarene ma Jo'oungu ma 
Dutu gee dua woboa ma ngale wahakimi 
'O nyawa. 

13 Sababu ma Jou, so tanu ngini 
niakisingounu 'o pamareta 'iodumika, 
ma Koanika gee 'o pamareta ma amoko, 

14 ma sangajika gee ma koana wigorakie 
ma ngale wakihukumu 'o nyawa manga 
manarama 'ito-torou, de wakihoromati 
'o nyawa manga manarama yaowa-owa. 

15 Sababu ma Jo'oungu ma Dutu 
womau la de to ngini 'ania manarama 
yaowa-owa, ngini niakidiai gee yobicara 
yohaga-haga kokiadewau yosiboa 
yobicara. 

16 Tanu 'uwau ngini nisiyongosi, ma 
konioyongosuawau ge'ena 'uwa ka nia 
manarama 'ito-torou niosididumu, ma 
'ena nio'ahu 'isoka kokia naga 'o nyawa 
gee ma Jo'oungu ma Dutu wile-leleani. 

17 Niakihoromati 'o nyawa 'iodumu, 
niakidora nia 'esa moi gee yongaku- 
ngaku, winisitedene ma Jo'oungu ma 
Dutu, de winihoromati ma Koana. 

18'Esa moi ngini gee niodadi 'o nyawa 
manga ro-riwo, tanu niaki'isene nia 
tuangika, 'uwa duga ka gee manga 
singina yaowa-owaka de 'ima-ma'aika, 
ma gee yoti-tingkaika mita. 

19 Ma Jo'oungu ma Dutu 'asa winikula 'o 
barakati nako la ma sababu nionganonie 
ma Jo'oungu ma Dutu 'awi mau, so ngini 
niotahani 'o sangisara ma ngale nidiai 
koiloawa. 

20 Sababu ma faedaa koi'iwa 
niotongosono niosangisara ma 
ngale nihukumu ngano nia di-diai 'itorou! 
Ma nako ngini niotahani 'o sangisara 
nidutuku sababu nia di-diai 'iti-tiai, 
ge'ena ma Jo'oungu ma Dutu 'asa 
winikula 'o co-catu. 

21 Ma ngale ge'enau so ma Jo'oungu ma 
Dutu wini'asoko. Sababu ma Kristus ma 
sirete wosangisarakau ma ngale winiriwo 
ngini, de ge'enau 'una wodadi 'o kasinaa 
la ngini niamoteke 'isoka 'una wodi-diai. 

22'Una koma'iwa wosowono, de 
komoiwa yo'isene woeluku. 

23 Gee 'una widoana, 'una 
kowakidoanuwa. Gee 'una wisisangisara, 
'una kowakisimodo-modonguwa 'ato dua 
wobalasi. 'Una kawosarakani 'iodumu 
ge'ena ma Jo'oungu ma Dutuka, 'o 
Hakimi 'iloa-loa gu'una. 

24 Ma Kristus ma sirete wamoku 
to ngone nanga sowono 'iodumu 'o 
salipoka, la ngone posupu 'o sowono ma 
paretaka de po'ahu moteke ma Jo'oungu 
ma Dutu 'awi mau. Ma Kristusou 'awi 
sangisara ge'ena so ngini nisilaha. 

25 Ma sira ngini 'isoka 'o domba 
'iisangika, ma ne'ena ngini nisigilionou 


1 PETRUS 3.1-6 12 


ma ngale winimoteke gee winiso-sowohi 
de winipa-paliara. 

t Koge'enali mita ngini 'o weka- 

wekata salingou niaki'isene 'ania 
rokatika la nako naga munuka 
koyongakuwa 'o habari ma Jo'oungu ma 
Dutuno, de to ngini 'ania gokoie de nia 
gogeruku ge'ena 'ona 'idadi yongaku; de 
ngaro koniongosewau 'o kianikia 'onaka, 

2 sababu 'ona yamake 'ania 'ahu 'itiai 
de 'itebini. 

3'Ania sure 'uwa duga ka ma dudunino, 
kogee nia utu niakadiai, nia gudere de 
nia 'ali-'ali niosidumutu, bolo nimasinoa 
'o pakeangi 'ihali-hali. 

“La 'ena 'ania sure ge'ena salingou 
'ibaoro nia singinano, nia singina 'ima'ai 
de nioriidi; ge'enau 'o sure kaisi'ado- 
'adonika gee posironga 'ibaragunaka ma 
Jo'oungu ma Dutu wi bionoka. 

> Koge'enau ma sira 'o nge-ngeweka 
gee yosingou-ngounu de yomasingano- 
nganono ma Jo'oungu ma Dutuka. 'Ona 
yaki'isene manga rokatika de ge'enau 
'ona yomasi'ofi. 

6'O ngo Sara mita koge'ena, muna 
mo'isene 'o Abrahamuka de mosironga 
'ami tuangi. Ngini ne'ena ge'ena matero 

ka ngo Sara mi ngowa-ngowaka, nako 
ngini niodiai 'okia sonaa yaowa-owa de 
ko 'okiawa niodomodongo. 

7 De ngini 'o roka-rokata mita, 
ngini salingou nia'ahu ma sigoronaka 
niakisahe nia wekata, de nianako 'ato 
'ona ge'ena koyokuatuwa. Niakidiai 
yaowa-owa 'onaka, sababu 'ona de de 
ngini 'asa niamake 'o co-catu ge'ena 
la 'o 'ahu ma dutu ma Jo'oungu ma 
Dutuno. Koge'ena niadiai la nia lahidoa 
ma Jo'oungu ma Dutu wadawongo. 

8 Ma do-dogumuku ge'ena, salingou 
ngini 'Esa moi ka 'o di-dibangi moi, 
ka 'o singina moi, nimakadora moi de 
moi 'isoka 'o 'esa moi ma dutu. De 
salingou nimakakalesangi de nia singina 
'itipokoku. 

9'O dorou 'uwa niosikilioro de 'o dorou, 
'o doana 'uwa niosikilioro de 'o doana; 
ma 'ena salingou niakidaga'asoko 'o 
co-catu ma Jo'oungu ma Dutuka. Sababu 
ge'enau so ma Jo'oungu ma Dutu 
wini'asoko ge'ena ma ngale niadawongo 
'o co-catu 'unano. 

10 Sababu 'o Buku 'Itebi-tebinoka 
'isilefoku konee, "'O nyawa gee yomau 
manga 'ahu 'isanangi, de yomau yamao 


1 PETRUS 3.11-16 14 


'o 'orasi 'isa-sanangi, salingou manga 
'uru yojaga la 'uwa yosibi-bicara 'o dorou 
de 'o ngeluku. 

11 Salingou yomasikurutu 'o dorouka, 
de yadiai yaowa-owa; salingou yomariwo 
yosigou-goungu la yamake 'o 'ahu 
'isa-sanangi. 

12 Sababu ma Jou kaitaurika 
wakikalesangi 'o nyawa gee 'awi 
mau yamote-moteke, de ma Jou 
kaitaurika wosigisene manga lahidoa; 
duga ma Jou wakiitomo 'o nyawa gee 'o 
dorou yodi-diai." 

13 Nago'ona yomau yodiai 'o dorou 
nginika, nako ngini nioduaka niodiai 
yaowa-owa? 

14 Ma ngaro ngini niosangisara sababu 
niadiai 'okia sonaa yaowa-owa, ma ngini 
niosanangioka! So 'uwa niakidomodongo 
de niakidodato nago'onaka bato, 

15 ma 'ania singina ma dodaka, salingou 
winihoromati ma Kristus, sababu 'una 
ge'ena ma Jou. De ngini salingou 
nimadudu-duanga ma ngale niosango 
'o nyawaka gee yodasano to ngini nia 
singina nganono. 

16 Ma ge'ena salingou niadiai de nia 
singina 'ima-ma'ai de nimasidi-diai. De 

salingou 'ania singina 'itebini, la nako 
nisigurubungu sababu nia 'ahu yaowa 
ngano ngini ma Kristus wi do-domoteke, 
ge'ena yosigu-gurubungu go'ona 'asa 
yakimaeke matero ka 'o cuka yo'okere. 

17 'Ifoloi yaowa niosangisara sababu 
niodiai yaowa-owa, nako la ge'ena ma 
Jo'oungu ma Dutu wi mau. Ma 'uwa 
sigado niosangisara sababu niodiai 
'ito-torou. 

18 Sababu ma Kristus ma sirete 
wosongene ka ma moi duga ma ngale 
watuusu to ngone nanga so-sowono 
'lodumu. 'Una gee 'awi sowono koi'iwa, 
wosongene ma ngale wariwo 'O nyawa 
'isowo-sowono. Ma Kristus koge'ena 
wodiai la 'idadi winisi'asa ma Jo'oungu 
ma Dutuka. 'Una ka wi roese yato'oma, 
ma wisimomikokali de 'o Ngomasa 
'Itebi-tebini ma kuasa. 

19 So de 'o Ngomasa 'Itebi-tebini ma 
kuasa, 'una wotagi wositotara 'o habari 
ma Jo'oungu ma Dutuno 'o nyawa 
yosonge-songenokau manga guruminika 
gee yakilomuno yoda-damaa yakihakimi, 

20 ge'ena la 'o nyawa gee kowisingou- 
ngounuwa ma Jo'oungu ma Dutuka 
ma 'orasi 'o Nuh wo'ahuosi. Ma 'orasi 

ge'ena ma Jo'oungu ma Dutu wosabari 
womau la tanu yomangali, sigado 'o 
Nuh 'o kapali wodiai waduanga. Ka 
gee 'o kapalioka yatuangere duga 
koyakido'oawa 'o ngu'uisi ma amokoka. 

21 Aa, gee yakisilaha-laha 'o ngu'uisi 
ma amokoka ge'ena kaimatero de ngone 
'ina'osiki ma ngale powimoteke ma 
Kristus so pamake 'o laha. 'O go-gosiki 
ne'ena ko nanga roesuwa ma mediri 
'isitebini, ma 'ena pomaga'asoko ma 
Jo'oungu ma Dutuka la wonakula 'o 
singina 'itebi-tebini. 'O go-gosiki ge'ena 
nisilaha sababu ma Yesus Kristus 
womomikokau 'o songenoka, 

22 de wodoakau 'o sorogaade. Ma 'orasi 
ne'ena 'una de ma Jo'oungu ma Dutu 
yopareta, de wapareta 'o mala'ekati 
'lodumu, de 'o koana 'iodumu, de 'o 
guata 'iodumu. 

1 Sababu ma Kristus 'awi roese 

'isangisarakau, so ngini mita salingou 
nia singina niosikuata de 'o di-dibangi 
ma ngale niomodeke niosangisara. 
Sababu 'o nyawa gee yosangisarakau, 
ge'ena koyodiaiwau 'o sowono. 

2 La 'ania 'ahu ne'ena de 'isiika 'o 
duniaka ne'ena, moteke ma Jo'oungu 

ma Dutu 'awi mau, so moteke ko 'o 
nyawawa ma nyafisuu. 

3 Ma sira, ngini 'o do'ingono niodi-diai 
'okia naga gee 'o nyawa kowinako- 
nakowa ma Jouka yodua-duaka yadi-diai. 
To ngini nia 'ahu 'itorou. Niamoteke 
nia nyafisuu ma dorou, ni'eto-'eto, 
kanimarame-rame de nio'oke-'okere, de 
'o barahala niasuba gee 'itorou ma sala. 

4Ma 'orasi ne'ena, 'o nyawa gee 
kowinako-nakowa ma Jouka, yoherangi 
ngini nia 'ahu 'iso ko 'onawa, 'o sowono 
yakidajame ma batingi koi'iwa. Ge'enau 
so 'ona nisikati-tingoono. 

> Ma 'ona dua salingou yomadasango 
ma Jo'oungu ma Dutuka gee wacobou 
wakilega ma diai 'o nyawa yowango- 
wango de yosonge-songene. 

6 Ge'enau so 'o Habari ma Owa 
'isitotarokau mita 'o nyawa yosonge- 
songenika. Ngaro 'ona ge'ena ma 
Jo'oungu ma Dutu wakihukumu ma 
ngale yosongene -- 'isoka kokia naga 'o 
nyawa 'iodumu 'asa yosongene -- ma de 
'o Ngomasa 'Itebi-tebini ma kuasa 'ona 
'asa yakisimomikoli moteke ma Jo'oungu 
ma Dutu wi mau. 

7'O sagala moi-moi ma do-dogumu 
'isoriokau, sababu ge'ena ngini 'uwa 
nia nyafisuu ma dorou niamoteke de 
nimasitiari la 'idadi nimalahidoa. 

8'Ifoloiosi de 'o sagala moi-moi, 
ge'ena la salingou ma gou-goungu 
nimasikabosono moi de moi, sababu de 
ge'enau, ngini 'asa koniosi-singinawau 
nia sowono moi de moi. 

3 Ngini salingou nimakadawongo moi- 
moi nia woaka, de 'uwa niokata-taiana. 
10 Ngini moi-moi nimadamakekau 'o 

co-catu 'imakakaregu ma Jo'oungu 

ma Dutuno. Sababu ge'ena ngini 

gee niakalesangi niosidi-diai 'o co- 

catu ma Jo'oungu ma Dutuno, tanu 
nimasikaleleani de 'okia naga gee 
niadadi-dadi niadiai ge'ena la de to ngini 
moi-moi nia co-catu. 

11'OỌ nyawa gee yodotoko ma Jo'oungu 
ma Dutu 'awi demo, salingou ma 
gou-goungu yadaene. 'O nyawa gee 
yakileleani 'o nyawa 'ireguka, salingou 
yole-leleani moteke manga guata ma 
Jo'oungu ma Dutuno, la naga 'o sagala 
moi-moioka, 'idadi ma Jo'oungu ma 
Dutu wisitedene ma ngekomo ma Kristus 
Yesus. 'Unau ge'ena woku-kuasa de 

yadaene wisitedene kaisi'ado-'adonika. 
'Amin. Koge'enau. 

12'Esa moi tinisiboso-bosono! Ma 'orasi 
ne'ena ngini posironga niosangisaraka 
sababu nitaili ma gu-gudaioka. Ma 'uwa 
nioherangi, 'isoka 'o kianikia moi ko 
biasawa 'idadi nginioka. 

13 Ma salingou kaniomore-morene, 
sababu ngini mita nimasidasangisara 
de ma Kristus. So dua gee ma Kristus 
'awi kumati niamake, de ngini 'asa 
niomorene. 

14 Ngini niosanangioka nako nisito-torou 
sababu ngini to ma Kristus 'awi do- 
domoteke. Ge'ena ma ngale 'o Ngomasa 
'iku-kumati, ge'ena la 'o Ngomasa 
'Itebi-tebini, naga nginioka. 

1> Nginioka ka moi ma 'uwa yosangisara 
sababu yoto'oma, bolo yotosiki, bolo 
yotingkai, bolo sababu yomada- 
datawongo 'o nyawa manga hali. 

16 Ma nako ngini niosangisara sababu 
ngini winimoteke ma Kristus, 'uwa 
nimaeke. Ma 'ena salingou nio'amalaha 
ma Jo'oungu ma Dutuka, sababu ngini 
nisironga ma Kristus 'awi nyawa. 

17 Ma 'orasi ya'adonokau ma Jo'oungu 
ma Dutu wahakimi 'o nyawa 'o duniaka. 

De ma Jo'oungu ma Dutuou 'awi 'umati 
'isira wahakimi. Aa, nako ma Jo'oungu 
ma Dutu wonatisira ngonesi, dua kokia 
gee 'o nyawa koyongaku-ngakuwa 'o 
Habari ma Owa ma Jo'oungu ma Dutuno 
ge'ena? 

18 Naga 'o Buku 'Itebi-tebinoka 'isilefoku 
konee, "Nako 'o nyawa manga singina 
'iti-tiai mita salingou 'isusa yamake 'o 
laha, de kokia dua 'idadi de 'o nyawa 
yosowo-sowono gee kowinako-nakowa 
ma Jou!" 

19 Sababu ge'ena nako naga 'o nyawa 
yosangisara sababu ma Jo'oungu ma 
Dutu 'awi mau, 'ona salingou tatapu 
manga 'ahu 'itiai de yomasisarakani ma 
Jo'oungu ma Dutuka gee wakisidadi-dadi 
sababu 'una ma gou-goungu 'idadi 
powingaku. 

5 1 Ngoi toga'asoko ngini 'o jamati ma 
balu-balusu niatibangi niosidi-diai. 
Ngoi toga'asoko koge'ena sababu ngoi 
mita 'o jamati ma balusu, de ngoi 
tasakisiiokau ma Kristus 'awi sangisara. 
De dua ngoi mita tomoteke ma Kristus 
'awi kumatioka ma 'orasi wosidumutu 'o 
nyawa 'iodumika. Ngoi toga'asoko 

2tosigou-gounguku la ngini niasowohi 
ma Jo'oungu ma Dutu wi 'umati gee 
'isi'ade-'ade 'o domba ma duonoka gee 
wosarakaniokau nginika. Niakisowohi de 
nia singina 'isa-sanangi 'isoka kokia naga 
ma Jo'oungu ma Dutu wodua-duaka, de 
'uwa nia Singina 'itubuso. De mita nia'ao 
'o manarama ge'ena 'uwa ma dumutu 
ka 'o pipi nimadamake, ma 'ena ma 
gou-goungu niomau nioleleani. 

3 Gee nisito-togumokau nginika ma 
ngale niakisowohi, 'uwa nimadiai 'isoka 
'o koa-koana yopareta, ma 'ena niodadi 
'o kasinaa ma ngale yomaduru 'ania 
'ahu. 

4 De dua gee 'o So-sowohi ma Dutu 
gu'una woboa, ngini 'asa winikula 'o 
tuala 'ileto-letongo, gee ma letongo dua 
koiisa-isanguwau. 

> Koge'enali mita 'Esa moi ngini 'o 
nyawa ma goo-goo. Niaki'isene 'ona gee 
yosiria-riakika. Ngini nioodumu salingou 
nimasitipokoku de nimakaleleani moi de 
moi de nia singina 'ima-ma'ai. Sababu 
'o Buku 'Itebi-tebinoka 'isilefoku konee, 
"Ma Jo'oungu ma Dutu kowakiduakuwa 
'o nyawa yomaie-ie, ma wakisibosono 'o 
nyawa manga singina 'itipokoku." 


1 PETRUS 5.6-10 22 


6 Sababu ge'ena nimasitipokoku ma 
Jo'oungu ma Dutu 'awi kuasa ma 
sigoronaka, la 'una winisikurutie gee ma 
'orasi ya'adono de. 

7 Niokula ma Jo'oungu ma Dutuka 
''odumu gee niodo-dodato, sababu 'una 
winikalesangi. 

8 Ngini salingou nimasitiari de 
nimadudu-duanga! Sababu 'o Tokata ma 
Koana ge'ena to ngini nia musu. 'Ena 
'isoka 'O singa 'isiika 'isiino 'igu-gurana 
'Imadononu ma 'inomo. 

?Niodaari de 'ania ngo-ngaku 'ikua- 
kuata, sababu ngini nianako nanga 
'esa moi ka 'o ngo-ngaku moi 'o dunia 
yasuluunuku mita yosangisara 'isoka 
nginioli. 

10 Ma gee ngini niosangisara 'o 'orasi 
moi 'ipasa, ma Jo'oungu ma Dutu ma 
sirete 'asa winidiai niototomo 'o sagala 
moi-moioka. 'Una 'asa winisikuata la 
'ania ngo-ngaku koigiwiwa de koingaliwa. 
Sababu 'una ge'ena ma Jo'oungu ma 
Dutu gee 'awi singina 'ena ma sureka, 
gee wini'asokokau ma ngale niomoteke 
'awi kumati gee kaisi'ado-'adonika ma 
ngekomo ma Kristus. 

ll 'Unau ge'ena woku-kuasa kaisi'ado- 
'adonika! 'Amin. Koge'enau. 

12'Ai surati ma dipoko ne'ena tositago- 
tago nginika, de 'o Silas woiriwo. 'O Silas 
ge'ena nanga 'esa moi ka 'o ngo-ngaku 
moi de de ngone de 'idadi powingaku. 
Ngoi tomau tinisibabata nginika de 
tinisidemo 'ato 'okia naga gee talefo-lefo 
ne'ena, ge'ena 'o habari ma gou-goungu 
ma ngale ma Jo'oungu ma Dutu 'awi 
singina ma sure. Ngini salingou niokuata 
nimasiga-gao ma Jo'oungu ma Dutu wi 
singina ma sureka ge'ena. 

13 'Ai ma-manai 'o jamati moi 'o 
Babilonika, gee ma Jo'oungu ma Dutu 
yosidingoto nginika; koge'enali mita 'o 
Markus gee matero ka 'ai ngowaka ma 
dutu gee towisiboso-bosono. 

14 Nimakatabea moi de moi ngini gee 
ka 'o ngo-ngaku moi de nia dora ma 
gou-goungu. Tanu ma Jou winikula 'o 
sanangi ngini nioodumika 'Esa moi gee 
nimari-rimoi de ma Kristus. Ngoi 'o 
Petrus, tinitabea! 


2 Petrus 


1 1 'Esa moi riaka dodoto gee nia ngo- 
ngaku 'ikua-kuata 'isoka ngomi! Ma 
Yesus Kristus ge'ena la ma Jo'oungu ma 
Dutu de nanga Koana Wonasilaha-laha 
wodiai ngone pongaku 'unaka, sababu 
'una wodiai 'iti-tiai. 'O surati ne'ena 
ngoi 'o Simon Petrus tosidingoto, ngoi 
ma Yesus Kristus towile-leleani de 'awi 
su-suloko. 

2 Tanu ma Jo'oungu ma Dutu winikula 
'o co-catu de 'o sanangi kaidogo-dogo, 
sababu ngini wininako ma Jo'oungu ma 
Dutu de 'o Yesus, to ngone nanga Jou. 

3 Ma Jo'oungu ma Dutu de 'awi kuasa 
wonakula 'o sagala moi-moi gee popa- 
paraluu ma ngale po'ahu 'itiai de de 
'una. 'Una wadiai ne'ena, ma ngekomo 
powinakokau ma Yesus Kristus gee 
wona'asokokau, la ngone pomadamake 
'awi kumati de 'awi singina ma sure. 

4Ma ngekomo ge'enau ma Jo'oungu ma 
Dutu wonakula 'o co-catu 'ila-laagomo 
de 'iba-baraguna gee wosijaji-jajiokau. 
De ma co-catu moi-moiou ge'ena, ngini 

nisimada 'o nyafisuu ma dorouoka gee 
yatorou 'o dunia ne'ena; de nginioka 
naga de ma 'ena ma Jo'oungu ma Dutu 
'awi gokokie de wi gogeruku. 

> Sababu ge'ena salingou niongaku 
de ma goungu ma Kristusika de nia 
ngo-ngaku ge'ena niosikuata de 'ania 
'ahu yaowa-owa. 'Ania 'ahu yaowa-owa 
ge'ena salingou niositotomo de 'o barija. 

6 De 'o barija salingou niositotomo 
de 'o guata ma ngale niapareta nia 
singina de nia roese. 'Iregu de ge'ena, 
salingou niotahani niodaari 'okia sonaa 
moi-moi. De niotahani niodaari 'okia 
sonaa moi-moi, salingou nio'ahu moteke 
ma Jo'oungu ma Dutu 'awi mau 

7 De nio'ahu moteke ma Jo'oungu ma 
Dutu 'awi mau, salingou 'isitotomo 
de 'o dora nia 'esa moika gee ka 'o 
ngo-ngaku moi. 'Asa de nia dora nia 
'esa moika gee ka 'o ngo-ngaku moi, 
salingou niosiganapu de nia dora 'o 
nyawa 'iodumika. 

8'O gokokie koge'enau gee ngini 
niopa-paraluu. Nako 'o gokokie koge'ena 
kaidogo-dogo naga nginioka, ngini 'asa 
niomagae de ma sowoko de ma 'ena, de 

wininako 'ifoloiosi 'itiai ma Yesus Kristus 
to ngone nanga Jou. 

3 Ma 'o nyawa gee 'onaka koi'iwa 
'o gokoie koge'ena, to 'ona manga 
di-dibangi 'ipe'etoro; 'ona matero 
kayopiloko, de yamongoro 'ato 
manga sowono ma sirasi gee ma Jou 
kowosi-singinawau. 

10 Sababu ge'ena 'Esa moi riaka dodoto, 
nimariwo niosigou-goungu la 'ifoloiosi 
niosidumutu 'ato ngini ge'ena ma 
Jo'oungu ma Dutu wini'aso-'asokokau de 
winiirikokau. Nako ngini koge'ena niadiai 
ge'ena ngini 'asa nia ngo-ngaku tatapu 
'ikua-kuata. 

11 De ge'enau ngini 'asa nikula 'o 
hak ma dutu ma Yesus Kristusino to 
ngone nanga Jou de nanga Koana 
Wonasilaha-laha ma ngale niowosanga 
'awi pareta 'ika-kakalika. 

12 Ge'enau so ngoi kaitaurika 
tinisingano-nganono ge'ena, ngaro ngini 
nianakokau de posironga niongakuoka 'o 
do-dotoko ma Jo'oungu ma Dutuno gee 
niadawongokau ma. 

13 Ngoi kato'ahu-'ahuosi ge'ena toma- 
maoku salingou tinisinganono 'iodumu 
ge'ena. 

14 Sababu ngoi tanako koito'ingowau 
de tamadau 'o dunia ne'ena sababu 
ma Yesus Kristus to ngone nanga Jou 
woisidemokau 'iwai-waiti. 

15 So ngoi 'asa tomariwo la dua ngaro 
tosongenokau ma ngini kaniongano- 
nganono 'iodumu ne'ena. 

16 Ma ngale gee ngomi miositota- 
totarokau nginika 'ato ma Yesus Kristus 
to ngone nanga Jou 'awi kumati de 
dua woboali, ge'ena koimaterowa de 'o 
jarita dongene gee 'o nyawa yoba-barija 
yodi-diai. Ma Kristus 'awi kumati ge'ena 
ngomiou miamakekau. 

17 Ngomi ge'enaka, ma 'orasi ma 
Kristus nanga Dea ma Jo'oungu ma Dutu 
wihoromati de wisitedene. Ma 'orasi 
ge'ena ngomi mio'isene woku-kumati 
ma sala wi 'ilingi 'ingose 'unaka, "Nu'una 
to ngoi 'ai Ngowaka towisiboso-bosono, 
'una 'ai singina wasanangi!" 

18 Ngomi ma sirete mio'isene 'o 'ilingi 
ge'ena 'iboa 'o sorogaaku ma 'orasi 
ngomi de ma Kristus gee 'o gigie 
'itebi-tebini ma dekuoka. 

19 Ge'enau so ngomi 'ifoloiosi miongaku 
'o demo ma Jo'oungu ma Dutuno 
gee ma sirasi 'o nabii yosiha-habari. 

Yaowa nako ngini niaga-gao 'o habari 
ge'ena, sababu 'o habari ge'ena 'isoka 
'o silo gee 'ikinitara 'o darusoka sigado 
yasaibibinuku, ge'ena ma ngale sigado 
ma Kristus woboali. De 'una dua woboali 
matero ka 'o wange 'ibaorie. De 'una 
'asa wosikinitara nia singina matero ka 
'o ngoma 'o koruku ma darangi 'isiwara 
'o duniaku. 

20 'Ifolojosi niongano-nganono ge'ena 
naneda: Ma Jo'oungu ma Dutu 'awi 
besesongo gee ma sira 'o nabii yositota- 
totara ge'ena koidadiwa niosiwaiti 
moteke ka to ngini ma sirete nia mau. 

21 Sababu koma'iwa 'o besesongo ma 
Jo'oungu ma Dutuno 'isitotara ka de 
'o nyawa ma mau. Ma 'o Ngomasa 
'Itebi-tebini 'imanarama 'o nyawaka la 
yositotara to ma Jo'oungu ma Dutu ma 
sirete 'awi habari. 

1 Ma 'orasi 'ipasa-pasa naga ma 
2 Jo'oungu ma Dutu 'awi 'umatioka 
de ma 'enau 'o nabii-nabii ma ngeluku. 
Koge'enali mita nginioka 'asa de ma 
'ena 'o guru-guru ma ngeluku. 'Ona 'asa 
yosingosama 'o do-dotoko ma ngeluku 
gee ma duanguku 'o nyawa yobinasa. 
De 'ona 'asa yomalawani ma Jouka 

wopa-pareta gu'una gee wakituusokau. 
De ge'enau so 'ona yacobou yobinasa. 

2 Dua manga gudai yamoteke 'o 
guru-guru ma ngeluku go'ona manga 
'ahu, gee manga nyafisuu ma dorou 
yakiparetano. De 'o guru-guru go'onau 
manga manarama, so dua 'o nyawa 
manga gudai 'asa yasela-sela 'o 
Ngekomo 'Iti-tiai ma Jo'oungu ma 
Dutuka ge'ena la 'o Habari ma Owa ma 
ngale ma Kristus. 

3 Sababu 'o guru-guru ma ngeluku 
go'ona yakitopokana, so 'asa nidajarita 
'o jarita gee ka 'ona ma sirete yodiaide la 
yomadamake 'o pipi nginino. Ma manga 
hukumani 'o do'ingou ma Jo'oungu ma 
Dutu wadua-duangou ma ngale rekeni 
yobinasakau. 

4'O sagala mala'ekati 'isowo- 
sowono mita ma Jo'oungu ma Dutu 
kowosipidiluwa 'o hukumanioka, so 
'ena wa'umuokau 'o narakaka. 'Ena 
yosingosamokau 'o luwutasa 'itaru- 
tarusuku dau ma ngale yatahanuku 
ge'enaka sigado ma 'orasi ma Jo'oungu 
ma Dutu wahakimi. 

> Koge'enali mita 'o dunia ma 'orasi 
ma sirasi, ma Jo'oungu ma Dutu 

kowosimadawa 'o hukumanioka. Ma 
'orasi ge'ena 'una wodiai 'o ngu'uisi 
ma amoko 'o nyawa manga singina 
'ito-torou manga ngiioka. Ka 'o Nuh de 
yatumudiingi duga yakisilaha, 'unau 
wositotara 'o habari ge'ena la 'o 'ahu 
gee ma Jo'oungu ma Dutu 'awi singina 
yadae-daene. 

6 Kaimatero mita de 'o Sodom de 'o 
Gomora ma kota: Ma Jo'oungu ma 
Dutu wabinasa de 'o 'uku, la 'imadadi 'o 
kasinaa dua kokia 'idadi de 'o nyawa gee 
manga singina 'ito-torou. 

7 Ma 'o Lot wisilaha, sababu 'una 
wamoteke ma Jo'oungu ma Dutu 
wi mau; 'una 'awi singina 'isusa 
de wosangisara sababu 'o nyawa 
yoti-tingkai manga di-diai 'itorou. 

8'O nyawa koge'ena-'ena manga 
sigoronaka 'o Lot 'o nyawa ma owa 
gu'una wo'ahu 'awi singina ma sirioka, 
sababu 'o wange 'isinoi-noimi wamake 
de wo'isene manga di-diai 'ito-torou. 

?Ma Jou wa'akunu wakisilaha 'o 
nyawa gee yamote-moteke 'awi mau 
nako yakitaili. De ma Jou wa'akunu 
wakitahanuku 'o nyawa manga singina 

'ito-torou ma ngale dua yakisikisaa gee 
wakilega ma diai ma wangeka, 

10 'ifoloiosi gee yamote-moteke manga 
nyafisuu 'ito-torou de gee yositi-tingoono 
ma Jo'oungu ma Dutu 'awi kuasa. 'O 
guru-guru ma ngeluku go'ona manga 
moroinoka de manga gedengoka, sigado 
'ona kayomoroini yositi-tingoono ngaro 
'o do-dadi 'iku-kumati. 

1 'Fna'o sagala mala'ekati gee 'ifoloiosi 
'ikuata de 'ikuasa de gee 'o guru-guru 
ma ngeluku go'ona, ma koyakalakiwa 
'o do-dadi 'iku-kumati ge'ena de 'o 
demo-demo 'isiti-tingoono ma Jou wi 
bionoka. 

12 Ma 'o guru-guru ma ngeluku 
go'ona posironga de yotabaeluoka! 

'Ona koyomatibanguwa so duga 
kayamoteke manga singina ma mau. 
'Ona 'isoka 'o haewani 'iti-tingkai gee 
koimasidongoowa dua 'okia 'idadi so 
yatagoko de yato'omaka. So 'ona 
yangelo gee koyasahe-sahewa de manga 
demo-demo gee yositi-tingoono. Sababu 
ge'ena de to 'ona ma sirete manga 
di-diai, 'ona 'asa yobinasa 'isoka 'o 
haewani 'iti-tingkai. 

13 To 'ona manga hukumani de manga 
sikisaa ma sababu to 'ona ma sirete 
manga di-diai, so 'ona 'asa yosangisara. 
'Ona manga du-duaka yodiai 'okia 
naga bato ge'ena ka 'o wangeka ma 
kayodiaiou, ma ngale yosisanangi 
manga roese ma du-duaka. Gee ngini 
nimasidogogeruku nimasido'odomo de 
de 'ona 'o rameka, ge'ena to 'ona manga 
jako 'ina'emono de poda-damaeke 
sababu manga nyafisuu ma dorou 
yosigeto-geto. 

14'Ona koyakikiwounuwa 'o sowono 
yodiai, de manga ako 'ikudai. De 'o 
nyawa gee 'asa kaikurue yongaku ma 
Kristusika de gee koyasahewasi rekeni, 
yakikadiai la yakidomoteke 'onaka. 
'Ona manga singinaka yabiasakau 'o 
dopokana, 'ona ge'ena 'o nyawa gee 
yoko-korosau! 

15 Sababu 'ona yooluku yamoteke 'o 
ngekomo 'ibo-boooto, so ma rai yoliba. 
'Ona yamoteke 'o ngekomo gee ma 
sira 'o Bileam 'o Beor wi ngowaka 
waboa-boa. 'O Bileam 'una woduaka ma 
sala 'o pipi womadamake ma ngekomo 
wi di-diai 'ito-torou. 

16 Ma 'una 'o da-dawanono 'ikua-kuata 
wamake sababu 'awi di-diai 'ito-torou 
ge'ena, ma 'orasi 'awi keledai 'ibicara 
'isoka 'o nyawa. So 'o nabii gu'una 
wisuloko wamada wi di-diai 'ito-torou 
ge'ena. 

17'Ọ guru-guru ma ngeluku 'ona ge'ena 
manga faedaa koi'iwa 'isoka 'o 'akere 
gee ma utu kaitado-tadono de 'isoka 'o 
lobi gee 'o rato yadaene. Ma Jo'oungu 
ma Dutu wadua-duangou to 'ona manga 
ngii moi posironga 'itarusoka. 

18'Ona yobicara de 'o demo 'ikuru- 
kurutie de kayosiso-somoa; 'ona de 
manga nyafisuu 'ito-torou yakisi'asa 'o 
nyawa gee 'asa kayamada manga 'ahu 
koiti-tiaiwa. 

19'0 guru-guru ma ngeluku go'ona 
yosijaji 'onaka dua koyoyongosuawau, 
'ena momongo 'ona ma sirete 
yoyongosika 'o dorouka. Sababu nako 
'o nyawa 'o kianikia yakisikala, ge'enau 
yakisiyongosi. 

20:0) nyawa gee winako-nako ma Yesus 
Kristus nanga Jou de nanga laha ma 
titi, koyakiparetanowau 'o sowono ma 
kuasa gee 'o nyawa yakisimedi-mediri. 
Ma nako yodomotekoli so yakipareta 

'o sowono ma kuasa ge'ena, 'o nyawa 
go'ona manga jako 'ifoloiosi 'itorou de 
ma sira ma. 

21 'Ifoloi yaowa 'o nyawa koge'ena 
koma'iwa yanako 'o ngekomo 'ibo-boooto 
ma Jo'oungu ma Dutuno, la 'uwa gee 
ngaro yanakokau ma dua yooluku 
yamoteke 'o besesongo gee ma Jo'oungu 
ma Dutu wakikula-kulaka. 

22:Okia naga gee 'ona yadiai, 'isinyata 
'ato 'itiai 'o dolabololo naneda, "O 
kaso dua ya'odomoli 'okia naga gee 
yosinguna-ngunanie," de "'O titi gee 
ya'osikokau, 'asa 'imagawali." 

1 'Esa moi tinisiboso-bosono! Ne'enau 

'ai surati nginika ma warasa ma 
modidi. 'Ai surati 'o ngai modidi ma 
dodaka ne'ena tosibaoroli nia di-dibangi 
'iti-tiai. 

2? Ngoi toga'asoko la ngini niongano- 
nganono 'o demo-demo gee ma sira ma 
Jo'oungu ma Dutu wi nabii yositota- 
totara, de 'o besesongo ma Jouno, to 
ngone nanga Koana Wonasilaha-laha, 
gee nisitotarokau nginika ma ngekomo 
'o su-suloko. 

3'Isira-sira salingou ngini nianako, 'o 
'orasi ma du'uruoka, 'asa yoboa 'o nyawa 

gee yo'ahu ka de to 'ona ma sirete 
manga nyafisuu yakiparetano. 'Ona 'asa 
nisiti-tingoono nginika, 

4yongose konee, "Bari ma Jou 
wojajiokau 'ato dua woboali! Ma 'orasi 
ne'ena kiaka 'una? To ngone nanga 
dea-dea yosongenokau, ma 'okia sonaa 
ka koge'enasi 'isoka gee 'o dunia 
'isidadiosi!" 

>'Ona ka 'ona manga singina yooluku 
yongaku 'ato ma sira ma Jo'oungu ma 
Dutu 'o diwanga de 'o tonaka wosidadi de 
'awi demo. 'O tonaka ge'ena wosibaoro 
dau 'o 'akere ma dodade de wosidadi 'o 
'akerino; 

6'asa de 'o 'akere mita, ge'ena la 'o 
'akere gee 'o ngu'uisi ma amokino, 
wosibinasa 'o dunia ma sirasi gee. 

7 Ma 'o diwanga de 'o tonaka gee 
ne'ena naga, ma Jo'oungu ma Dutu mita 
wapaliarano de 'awi demo sigado dua 
wabinasa de 'o 'uku. Ma 'orasi ne'ena 
'o diwanga de 'o tonaka kawapaliarasi 
sigado ma wange ya'adono 'o nyawa 
yoti-tingkai yakihukumu de yakibinasa. 

8 Ma 'Esa moi, ne'ena moi 'uwa 
niamongoro, moteke ma Jou, 'o wange 

moi 'isoka 'o taunu caana moi, de 'oọ 
taunu caana moi 'isoka 'o wange moi. 

39 Ma Jou koilatiwa wokula 'okia naga 
gee wojajiokau, ngaro munuka yongose 
'ato 'ilati. Momongo 'una wosabari 
nginika, sababu 'una womau 'o nyawa 
ka moi ma 'uwa yobinasa. Womau la'o 
nyawa 'iodumu yomaogoro 'o sowono 
yodiai de yolio 'unaka. 

10 Duga ma Jou dua woboali ma 
'orasi ge'ena 'o nyawa koyosikanakowa 
muruoka, 'isoka 'o nyawa yotosi-tosiki 
yoboa so ma 'orasi koposidongoowa. Ma 
wange ge'ena, 'o diwanga 'asa 'iisanga 
de 'ikuruusu, de 'o diwangoka ma kia 
sonaa yakoki'ukuoka, de 'o dunia de ma 
dodaka 'iodumu 'asa 'iisanga. 

11 Sababu ge'ena 'iodumu 'asa yatorou 
ma do-dagi koge'ena, so kokia salingou 
ngini nio'ahu? Ngini salingou nia 'ahu 
'itebini de duga ka de ma Jo'oungu ma 
Dutu, 

12 ma 'orasi ngini nioda-dadanu niomau 
ma Jo'oungu ma Dutu 'awi wange 
ya'adonou. Ma 'orasi ge'ena 'o diwanga 
'asa ya'uku 'ibootoka, de 'isauku so 'o 
diwangoka ma kia sonaa 'asa 'iwaro. 

13 Ma ngone podadanu 'okia naga gee 
ma Jo'oungu ma Dutu wojajiokau, ge'ena 
la 'o Diwanga ma Sungi de 'o Dunia ma 
Sungi gee dua ge'enaka ngone po'ahu 
'iti-tiai de ma Jo'oungu ma Dutu. 

14 Sababu ge'ena 'Esa moi riaka dodoto 
tinisiboso-bosono, ma 'orasi nioda- 
dadanu 'o wange ge'ena, niomariwo de 
ma goungu nio'ahu 'itebini de nia dorou 
koi'iwa ma Jo'oungu ma Dutu wi bionoka. 
De niapaliara nia rimoi yaowa-owa de 
ma Jo'oungu ma Dutu. 

15 Nia singinaka 'ato nanga Jou 'awi 
sabari ge'ena la 'o 'orasi winikula la 
'idadi 'o laha niamake. 'O Paulus nanga 
'esa moi gee towisiboso-bosono gu'una, 
wolefokau nginika koge'enali mita. 'Una 
wolefo ge'ena, de 'o barija gee ma 
Jo'oungu ma Dutuno wikulaka. 

16'Awi surati 'iodumu ma dodaka, 
kaitaurika wolefo ge'ena. Ma goungu 
naga munuka 'isusa pasahe 'awi surati 
ma dodaka. De ge'enau yakakilioro 'o 
nyawa-nyawa gee ko 'okiawa yanako de 
gee manga ngo-ngaku koikuatuwa. Ma 
ge'ena kopoheranguwa, sababu 'o Buku 
'Itebi-tebini ma bo-bula 'iregu-reguoka 
mita koge'enali yadiai. 'Okia naga gee 

'ona yadiai ge'ena ma duanguku ka 'ona 
ma sirete yomasitorou. 

17 Ma ngini 'Esa moi tinisiboso-bosono, 
nianakokau ge'ena. Sababu ge'ena, 
nimasitiari 'uwa sigado niakidomoteke 
'o nyawa yoliba-libaka gee yoti-tingkai 
sigado ngini niootaka 'ania ngo-ngaku 
ma titioka. 

18 Tanu ngini 'ifoloiosi niamao ma Yesus 
Kristus 'awi singina ma 'ofi, 'una ge'ena 
ma Jou de ma Koana Wonasilaha-laha. 
De tanu ngini mita kaifoloi monga 
wininako 'una. Powisiarene ma 'orasi 
ne'ena de kaisi'ado-'adonika! 'Amin. 
Koge'enau. Ngoi 'o Petrus, tinitabea! 


1 Yohanes 


t'O surati ne'ena ma dodaka dau 

1 ge'ena la 'una gee wisironga 'o Demo 
'Iwango-wango. 'Una nagau ka ma sirasi 
gee ka 'o dunia ma koisidadiwasi. Ngomi 
migi'isenokau de mimakekau, milega 
mimaigoungokau de mi'aokau. 

2 Ma 'ahu ge'ena misidumutokau 
ngomino so miamakekau. Ge'enau 

so ne'ena miosisakisii nginika, de 
minisitotara 'o 'ahu kaisi'ado-'adonika 
gee naga de ma Dea. 

3'Okia naga gee ngomi miamakekau 
de mio'isenokau, ge'enau miositotara 
nginika la ngone poodumu po'ahu 
pomarimoi de nanga Dea ma Jo'oungu 
ma Dutu de 'awi Ngowaka ma Yesus 
Kristus. 

4Ngomi miatulisi ne'ena la nanga 
singina ma gou-goungu 'imorene. 

>'O habari ne'enau mio'isenino ma 
Jo'oungu ma Dutu 'awi Ngowakoka de 
gee miositota-totara nginika, ge'ena la: 
Ma Jo'oungu ma Dutu 'una ge'ena 'o 

darangi, de 'unaka ka ma eta ma koi'iwa 
'o darusu. 

6 Nako ngone pongose 'ato ngone 
po'ahu de de 'una 'ena momongo 
ngone po'ahu 'o darusu ma dodaka 
ge'ena la po'ahu 'o sowono ma dodaka, 
ge'ena ma ngale ngone poelukokau de 
koposingou-ngounuwa 'o do-dotoko 
'iti-tiai. 

7 Ma nako ngone po'ahu 'o darangioka 
ma ngale ngone po'ahu de de 'una de 
nanga singina ma dodaka ka ma eta ma 
koi'iwa 'o dorou, 'isoka kokia naga ma 
Jo'oungu ma Dutuoka ka ma eta ma 
koi'iwa 'o dorou, ge'ena ngone po'ahu 
pomarimoi, pomaka'asa yaowa moi de 
moi, de 'o Yesus ma Jo'oungu ma Dutu 
'awi Ngowaka gu'una 'awi 'aunu 'ipoa de 
wosongone ma ngale nanga so-sowono 
wakokitebini. 

8 Nako ngone pongose 'ato ngone 
koposowonuwa, ge'ena ngone ma sirete 
pomasihaga, de 'o do-dotoko 'iti-tiai ma 
Jo'oungu ma Dutuno koi'iwa ngoneka. 

?Ma nako ngone ma gou-goungu 
pomangaku nanga so-sowono ma 
Jo'oungu ma Dutuka, ge'ena 'una 'asa 
kowosi-singinawau nanga so-sowono de 

wonasitebini nanga di-diai 'ito-torouoka 
sababu 'una wadiai 'okia naga gee 
'iti-tiai de 'awi jaji ngoneno mita salingou 
wadiai. 

10 Nako ngone pongose 'ato 
koposowonuwa, ge'ena kaimatero 
de pongose 'ato ma Jo'oungu ma Dutu 
woelu-eluku, de 'awi demo kopa'esenowa 
nanga singina ma dodaka. 

L'Ai ngowa-ngowaka, ne'ena 

2 tinidutulisi nginika la 'uwa 'o sowono 
niodiai. Ma nako moikani yosowono, 
wimoi naga wonasiga-ga'asoko ma 
Jo'oungu ma Dutuka ge'ena la ma Yesus 
Kristus woloa-loa gu'una. 

2'Unau wonariwo so nanga so-sowono 
ma Jo'oungu ma Dutu kowongano- 
nganonuawau, de duga ka to ngonewa 
nanga so-sowono ma 'ena to nyawa 
'lodumu 'o duniaka mita. 

3 Nako ngone pamoteke ma Jo'oungu 
ma Dutu 'awi besesongo, ge'ena ma 
no-nako ngone powinako ma Jo'oungu 
ma Dutu. 

4 Nago'ona yongose 'ato ma Jo'oungu 
ma Dutu winako ma koyosingounuwa 
'awi besesongo, 'ona ge'ena yoelu-eluku 

de 'o do-dotoko 'iti-tiai ma Jo'oungu ma 
Dutuno koi'iwa 'onaka. 

>” Ma 'o nyawa gee yosingounu ma 
Jo'oungu ma Dutu 'awi demo, 'ona 
ge'ena ma gou-goungu ma Jo'oungu ma 
Dutu wisibosono, de ge'enau ma no-nako 
'ato ngone po'ahu de ma Jo'oungu ma 
Dutu. 

6 Nago'ona yongose 'ato 'ona yo'ahu 
de ma Jo'oungu ma Dutu, salingou 
yamoteke 'isoka ma Yesus Kristus 'awi 
'ahu. 

7'Esa moi riaka dodoto tinisiboso- 
bosono! Tinidelefoku ne'ena ge'ena ko 'o 
besesongo ma sungiwa. Ne'ena ge'ena 
'o besesongo ma sira gee nisidemokau 
ka ma 'orasi 'ikurue niongaku ma Yesus 
Kristusika, ge'ena la 'o habari ma 
Jo'oungu ma Dutuno gee nio'isenokau 
ma sirasi. 

8 Ngaro koge'ena ma 'o besesongo 
ge'ena ma sungi mita, ngano 'iti-tiai 
ge'ena 'iwaitokau ma Yesus Kristusoka 
de nginioka. Sababu 'o darusu kaisiika 
monga 'iisanga, de 'o darangi ma 
gou-goungu 'ikuruekau 'isiwara. 

3 Nago'ona yongose 'ato 'ona yo'ahu 'o 
darangioka ma kayakidu'udukosi manga 

'esa moika, 'ona ge'ena ka 'o darusokasi 
sigado ne'ena. 

100 nyawa gee manga 'esa moi 
yosibosono, 'ona ge'ena yo'ahu 'o 
darangioka so koyodi-diaiwa 'o nyawa 
'iregu yosowono. 

11 Ma gee manga 'esa moi yodu- 
du'uduku, 'ona ge'ena 'o darusoka. 
'Ona yotagi-tagi 'o darusoka, de 
koyosidongoowa kiaka yosiika sababu 'o 
darusou ge'ena so koyomasimakewa. 

12 Tinidutulisi nginika ne'ena ngowa- 
ngowaka, sababu nia sowono ma Kristus 
wa'ikirokau. 

13 Ngoi tinidutulisi ngini 'o balu-balusu, 
sababu ngini wininakokau gee 'una 
nagau ka ma sirasi. Ngoi tinidutulisi 
nginika 'o nyawa ma goo-gooka, sababu 
ngini niosikalakau 'o Tokata ma Koana. 

14 Ngoi tinidutulisi nginika ngowa- 
ngowaka, sababu ngini wininakokau 
nanga Dea ma Jo'oungu ma Dutu. 

Ngoi tinidutulisi nginika 'o balu-balusu, 
sababu ngini wininakokau 'una gee 
wisironga 'o Demo gee naga ka ma 
guruenosi. Ngoi tinidutulisi ngini 'o nyawa 
ma gooka, sababu ngini niokuatokau 

de ma Jo'oungu ma Dutu 'awi demo 

niosi-singina, de nia'akunu nialawani 'O 
Tokata ma Koana. 

15 'Uwa niosibosono 'o sagala moi-moi 
'o duniaka ne'ena gee 'o nyawa ma 
Jo'oungu ma Dutu kowimote-motekuwa 
yodua-duaka. Nako ge'ena nioduaka, 
ge'ena ma ngale kowinisibosonuwa 
nanga Dea. 

16'Okia sonaa moi-moi gee 'o nyawa ma 
Jo'oungu ma Dutu kowimote-motekuwa 
'o duniaka ne'ena yodua-duaka, ge'ena 
la 'o nyafisuu ma dorou, 'o dunia ma 
barangi yamake de yodua-duaka, de 
yomadaduie sababu manga harataa 
'iamoko, ge'ena 'iodumu ko ma Jo'oungu 
ma Dutunowa, so ka 'o duniano. 

170), dunia de ma kia sonaa gee 'o 
nyawa yodua-duaka naga kaisiika monga 
'lisanga. Ma gee ma Jo'oungu ma Dutu 
'awi pareta yamote-moteke, 'ona ge'ena 
yo'ahu kaisi'ado-'adonika. 

18'Ai ngowa-ngowaka, 'o dunia ma 
do-dogumu 'isoriokau! Gee nisidemokau 
nginika 'ato ma Kristusika wimusu-musu 
'asa woboa; de ne'ena naga yoboakau 
manga gudai. Ge'ena ma no-nako 'o 
dunia ma do-dogumu 'isoriokau. 

19 Ma Kristusika wimusu-musu ge'ena 
'ona gee ngoneka yomasimadakau, 
sababu 'ona ge'ena yadaene ko de de 
ngonewa. Nako 'ona ge'ena de de ngone, 
ma raiokau koyomasimadawa ngoneka. 
Duga yomasimada ngoneka la 'iwaiti 'ato 
ma gou-goungu 'ona ge'ena ka moi ma 
ko de de ngonewa. 

20 Ma ngini niadawongokau 'o Ngomasa 
'Itebi-tebini gee ma Yesus Kristus 
wosigutiku. Ge'enau so ngini nioodumu 
niosikanako 'o do-dotoko 'iti-tiai. 

21 So ngoi tinidutulisi ne'ena ko ma 
desonguwa 'ato konianakowasi 'o 
do-dotoko 'iti-tiai, so 'ena sababu 
nianakokau. De nianakokau mita 'o 
do-dotoko 'iti-tiaioka koi'iwa ma ngeluku. 

22 Gee yoelu-eluku ge'ena la 'o nyawa 
gee yongose 'ato 'o Yesus ge'ena ko ma 
Koana Wiiri-irikuwa gee ma Jo'oungu 
ma Dutu wosijajiokau. 'O nyawa go'ona 
ma Kristusika wimusu-musu, 'ona 
koyongakuwa ma Jo'oungu ma Dutuka 
de mita 'awi Ngowaika. 

2310 nyawa gee koyongakuwa ma 
Jo'oungu ma Dutu wi Ngowaika, ge'ena 
ma ngale ma Dea mita kowidawonguwa. 
De 'o nyawa gee yongaku-ngaku 'awi 

Ngowaika, ge'ena ma ngale ma Dea mita 
widawongo. 

24 Sababu ge'ena, 'o habari gee 
nio'isenokau ka ma 'orasi 'ikurue 
niongaku, salingou niaga-gao niosidi-diai 
'ania singina ma dodaka. Nako 'o habari 
ge'ena niaga-gao niosisdi-diai, ge'ena 
ngini tatapu nio'ahu nimarimoi de 'o 'Aba 
ma Jo'oungu ma Dutu de 'awi Ngowaka. 

25 De ne'enau gee ma Kristus ma sirete 
wosijajiokau: 'o 'ahu ma gou-goungu 
kaisi'ado-'adonika. 

26 Ngoi tinidutulisi nginika ne'ena, 
ge'ena la gee naga 'o nyawa yosikadike 
yomau nisiliba. 

27 Duga ngini ma sirete ma Kristus 
winikulakau 'o Ngomasa 'Itebi-tebini so 
koiparaluuwau 'o nyawa 'iregu nidotoko. 
Sababu 'o Ngomasa 'Itebi-tebini ge'ena 
nisidotoko 'okia sonaa moi-moi; de 
'okia naga nisidotokokau ge'ena ma 
gou-goungu 'itiai so koi'iwa ma ngeluku. 
Sababu ge'ena salingou niodomoteke 
'okia naga 'o Ngomasa 'Itebi-tebini 
nisidotokokau, de ngini salingou 'uwa 
nimasimada nio'ahu de ma Kristus. 

28 Ge'enau so 'ai ngowa-ngowaka, 'uwa 
nimasipidili nio'ahu de ma Kristus, la 

gee dua woboali, ngone pomo-moroini 
potaari 'unaka de koinamaekuwa. 

29 Ngini nianakokau 'ato ma Kristus 
wo'ahu moteke ma Jo'oungu ma Dutu 
'awi mau. Sababu ge'ena ngini salingou 
nianako mita, 'o nyawa gee yo'ahu 
moteke ma Jo'oungu ma Dutu wi mau, 
'ona ge'ena ma Jo'oungu ma Dutu wi 
ngowa-ngowaka. 

1 Niamake ma Jo'oungu ma Dutu 

posironga de wonadoraka, so ngone 
wonadiai to 'una 'awi ngowa-ngowaka. 
De ma goungu ngone ne'ena to 'una 'awi 
ngowa-ngowaka. Ge'enau so 'o dunia 
'iti-tingkai ne'ena koinanakowa ngone, 
sababu 'o dunia ma Jo'oungu ma Dutu 
kowinakowa. 

2'Esa moi riaka dodoto tinisiboso- 
bosono! Ma 'orasi ne'ena ngone ne'ena 
ma Jo'oungu ma Dutu 'awi ngowa- 
ngowaka. Ma koiwaituawasi kokia dua to 
ngone nanga lugo. Ma ngone panakokau 
'ato gee dua ma Kristus woboali, ngone 
'asa podadi 'isoka 'una, sababu ngone 
'asa powimake 'una de 'awi lugo ma 
gou-goungu. 

3'0 nyawa 'iodumu gee yongano- 
nganonou ne'ena ma Kristusoka, 

yomasitiari la ma gou-goungu yotebini, 
yotebini 'o sowonoka, 'isoka ma Kristus 
'una ge'ena wotebini. 

4'O nyawa gee 'o sowono yodiai, ge'ena 
yaparene ma Jo'oungu ma Dutu 'awi 
besesongo; sababu 'o sowono ge'ena 
ma Jo'oungu ma Dutu 'awi besesongo 
paparene. 

> Ngini nianakokau 'ato ma Kristus 
woboa ma ngale wakokiisanga to ngone 
nanga sowono, de 'unaka 'o sowono 
koi'iwa. 

6'O nyawa 'iodumu gee yo'ahu 
yomarimoi de ma Kristus, ge'ena 
koitaurikawa 'o sowono yodiai. 'O nyawa 
gee koyomaogo-ogoruwa 'o sowono 
yodiai, koma'iwa wimake bolo winako 
ma Kristus. 

7'Ai ngowa-ngowaka, 'uwa 
nimasimadaka nago'ona bato nisiliba. 'O 
nyawa gee yodi-diai 'iti-tiai, 'ona manga 
singina 'iti-tiai 'isoka ma Kristus 'una 
wotiai. 

8 Ma 'o nyawa gee koyomaogo-ogoruwa 
'o sowono yodiai, 'ona ge'ena 'o Tokata 
ma Koana ma ngowaka, sababu 'o 
Tokata ma Koana 'ena 'isowonokau ka 
ma guruenosi. Ma ngale ne'enau so ma 

Jo'oungu ma Dutu 'awi Ngowaka woboa 
la waisanga 'o Tokata ma Koana ma 
manarama. 

3'O nyawa gee yodadiokau ma Jo'oungu 
ma Dutu 'awi ngowaka, koitaurikawa 'o 
sowono yodiai, sababu ma Jo'oungu ma 
Dutu ma sirete 'awi lugo naga de ma 
'ena 'onaka. De ngano ma Jo'oungu ma 
Dutu ge'ena to 'ona manga Dea, so 'ona 
koitaurikawa 'o sowono yodiai. 

10 Ne'enau ma no-nako 'imakaregu ma 
Jo'oungu ma Dutu 'awi ngowa-ngowaka 
de 'o Tokata ma Koana ma ngowa- 
ngowaka: Nago'ona koyamotekuwa 
ma Jo'oungu ma Dutu 'awi mau, bolo 
koyakisibosonuwa manga 'esa moi, 'ona 
ge'ena ko ma Jo'oungu ma Dutuwa 'awi 
ngowa-ngowaka. 

11 Ka ma guruenosi nisitotarokau 
nginika 'o habari ne'ena: Ngone salingou 
pomasikamara'ai moi de moi. 

12 'Uwa ngone 'isoka 'o Kain la wodadi 
'o Tokata ma Koana ma ngowaka de 
wito'oma 'awi dodoto ma dutu. 'Ido'oa so 
'o Kain 'awi dodoto wato'oma? Sababu 
'okia naga gee 'o Kain wadi-diai ge'ena 
'isowono, ma 'okia naga gee ma dodoto 
wadi-diai ge'ena yadaene. 

13 So 'Esa moi riaka dodoto, 'uwa 
nioherangi nako 'o dunia ma nyawa gee 
kowimote-motekuwa ma Jo'oungu ma 
Dutu nidu'uduku. 

14 Ngone panakokau 'ato ngone 
posupuokau 'o songenoka, de 
pomato'oraokau 'o 'ahuka, sababu 
ngone posimara'ai nanga 'esa moi. 'O 
nyawa gee koyosibosonuwa manga 'esa 
moi, ge'ena ma ngale ka 'o songenosi 
yakiparetano. 

15'OỌ nyawa gee manga 'esa moi 
yodu-du'uduku ge'ena yoto-to'oma, de 
nianakokau 'o nyawa yoto-to'oma ge'ena 
koyamakewa 'o 'ahu 'ika-kakali. 

16 Ma ngekomo ne'enau ngone panako 
kokia pomasikamara'ai moi de moi: Ma 
Kristus wosongene ma ngale ngone, 
so ngone mita salingou nanga 'ahu 
posarakani ma ngale nanga 'esa moi! 

17 Nagu'una 'awi kia sonaa de ma 
'enaka de wimake 'awi 'esa moi 
wisidukuranguku ma kowiriwowa, kokia 
'o nyawa de wi kia sonaaka gu'una 
wongose 'ato 'una ma Jo'oungu ma Dutu 
wisibosono? 

18 Ai ngowa-ngowaka, pomasikamara'ai 
'uwa duga ka nanga 'uru ma kaioka, la 

'ena de nanga dora ma gou-goungu, gee 
'iwaiti naga nanga 'ahuoka. 

19 Koge'ena ma ngekomo ngone panako 
'ato ngone ne'ena ma gou-goungu ma 
Jo'oungu ma Dutu 'awi ngowa-ngowaka, 
de nanga singina 'idadi 'iriidi ma 
Jo'oungu ma Dutu 'awi bionoka. 

20 Ngone 'idadi panako, nako to ngone 
nanga singinaka doka pamao pasalakau 
ma, ma Jo'oungu ma Dutu 'ifoloi 'awi 
barija ''amoko de to ngone so 'una 'ifoloi 
wanako. De 'una wanako 'okia sonaa 
'lodumu. 

21 So 'Esa moi, nako to ngone nanga 
singina koinasisalawa, ngone 'idadi 
pobarani potaari ma Jo'oungu ma 
Dutuka. 

22 De 'okia naga pomaga'asoko 
'unaka, ge'ena pomadamake, sababu 
posingounu 'awi be-besesongo de padiai 
gee 'awi singina ma mau. 

23 De ne'ena 'awi besesongo ge'ena 
la: Ngone salingou powingaku 'awi 
Ngowaika ge'ena la ma Yesus Kristusika, 
de salingou pomasikamara'ai 'isoka ma 
Kristus wonasulokokau. 

24:0 nyawa 'iodumu gee yamote- 
moteke ma Jo'oungu ma Dutu wi pareta, 

'ona ge'ena de ma Jo'oungu ma Dutu, 
de ma Jo'oungu ma Dutu de de 'ona. 
De ngone panako ma Jo'oungu ma Dutu 
naga de de ngone, sababu 'awi Ngomasa 
wonakulakau. 
4 1 'Esa moi riaka dodoto, 'uwa 
niakingaku 'o nyawa kaiodumou gee 
yongose 'ato 'onaka naga 'o Ngomasa 
'Itebi-tebini. Ma niakilega ma diaikasi la 
niosikanako 'onaka ge'ena 'o Ngomasa 
'Itebi-tebini bolo ko'uwa. Sababu 'o nabii 
ma ngeluku naga yomasibiakorikau 'o 
duniaka. 

2Ma ngekomo ne'enau ngone 
posikanako 'o Ngomasa 'Itebi-tebini bolo 
ko'uwa: 'O nyawa gee yongose 'ato ma 
Yesus Kristus woboa 'o duniano ge'ena 
ma gou-goungu wodadi 'o nyawa, 'onaka 
'o Ngomasa 'Itebi-tebini. 

3 Ma 'o nyawa gee koyongakuwa 'ato 
'o Yesus woboakau 'o duniano ge'ena 
ma gou-goungu wodadi 'o nyawa, 
'onaka koi'iwa 'o Ngomasa 'Itebi-tebini. 
'Onaka ge'ena ka 'o ngomasa gee ka 
ma Kristus wimusu-musuno. De ge'ena 
niogi'isenokau 'ato dua yoboa de ne'ena 
naga yoboanou 'o dunia ma dodaka. 

4Ma ngini 'ai ngowa-ngowaka, ngini 
ge'ena ma Jo'oungu ma Dutuno. Ngini 
niaki'akunokau niakiginiiki 'o nabii ma 
ngeluku go'ona sababu 'o Ngomasa 
'Itebi-tebini gee naga nginioka 'ifoloi 
'ikuata de 'o ngomasa gee naga 
'o dunia ma nyawa-nyawaka gee 
kowimote-motekuwa ma Jo'oungu ma 
Dutu. 

>'Ona ge'ena 'o duniano. Ge'enau so 
'ona yobi-bicara ka 'o dunia ma hali 
de 'o dunia ma nyawa gee kowimote- 
motekuwa ma Jo'oungu ma Dutu 
yaki'isene. 

6 Ma ngone ne'ena ma Jo'oungu ma 
Dutu wi ngowa-ngowaka. Nago'ona 
ma Jo'oungu ma Dutu winako, 'ona 
yosigisene nanga demo. Nago'ona 
ko ma Jo'oungu ma Dutunowa, 

'ona koyosigisenuwa nanga demo- 
demo. Ge'enau 'idadi posikanako 'o 
Ngomasa gee 'isidotoko 'o do-dotoko 
ma gou-goungu de 'o ngomasa gee 
'inasiliba-liba. 

7'Esa moi riaka dodoto, nou ngone 
pomakadora, sababu 'o dora ge'ena 
ma Jo'oungu ma Dutuno. 'O nyawa 
gee manga 'esa moika yakidora-dora, 

'ona ge'ena ma Jo'oungu ma Dutu wi 
ngowa-ngowaka, de 'ona winako ma 
Jo'oungu ma Dutu. 

8 Nago'ona manga dora koi'iwa, 'ona 
kowinakowa ma Jo'oungu ma Dutu, 
sababu ma Jo'oungu ma Dutu ge'ena la 
'o dora. 

?Ma Jo'oungu ma Dutu 'awi dora 
wosidumutu ngoneno ge'ena la wisiguti 
'awi Ngowaka 'o duniaku, la ngone 
pamake 'o 'ahu sababu 'o Ngowaka 
gu'una. 

10 Ko ngonewa powidorakau ma 
Jo'oungu ma Dutu, ma 'ena ma Jo'oungu 
ma Dutu wonadora ngone de wosiguti 
'awi Ngowaka, la ma ngekomo 'una to 
ngone nanga so-sowono ma Jo'oungu 
ma Dutu kowosi-singinawau. Ne'enau 'o 
dora. 

11 'Esa moi riaka dodoto tinisiboso- 
bosono, nako ma Jo'oungu ma Dutu 
wonasibosono koge'ena ma rupa, ngone 
mita salingou pomasikabosono. 

12 Komoiwasi ma Jo'oungu ma 
Dutu wimakekau. Ma nako ngone 
pomasikabosono, ma Jo'oungu ma 
Dutu wo'ahu de de ngone de 'awi dora 
'itotomo nanga 'ahu ma sigoronaka. 

13 Sababu ma Jo'oungu ma Dutu 
wonakulakau 'awi Ngomasa, so ngone 
panako 'ato ngone po'ahu de ma 
Jo'oungu ma Dutu, de ma Jo'oungu ma 
Dutu wo'ahu de de ngone. 

14 Ngomi ma sirete mimakekau ma 
Jo'oungu ma Dutu wi Ngowaka, de 
ngomi miosihabari 'ato 'una ma Dea 
wisuloko ma ngale wodadi nanga Ro-riwo 
Wonasilaha-laha 'o duniaka ne'ena. 

15 Nago'ona yongaku 'o Yesus ge'ena 
ma Jo'oungu ma Dutu wi Ngowaka, ma 
Jo'oungu ma Dutu wo'ahu de de 'ona, de 
'ona yo'ahu de ma Jo'oungu ma Dutu. 

16 Ngone panakokau de pongakuokau 
ma Jo'oungu ma Dutu 'awi dora ngoneno. 
Ma Jo'oungu ma Dutu ge'ena la 'o dora. 
Nago'ona yo'ahu 'o dora yakiparetano, 
'ona yo'ahu de ma Jo'oungu ma Dutu, 
de ma Jo'oungu ma Dutu wo'ahu de de 
'ona. 

17'Ọ dora 'idadi 'isitotomo nanga 'ahu 
ma sigoronaka, la ngone pomo-moroini 
gee 'o Nyawa Yahakimi ma Wangeka. 
Ngone 'asa kapomo-moroini sababu to 
ngone nanga 'ahu 'o duniaka ne'ena 
'isoka de ma Kristus 'awi 'ahu. 

18'O nyawa gee yamaokau ma 
Jo'oungu ma Dutu 'awi dora, 'ona 
koyakimodo-modonguwa; sababu 'o 
dora 'itoto-totomo yaisanga 'o sagala 
modongo. So 'o nyawa gee yakimodongo 
yodaari gee dua ma 'orasi 'inahakimi, 
ge'ena 'iwaitokau 'ato 'ona ge'ena 
koyamaowasi ma Jo'oungu ma Dutu 'awi 
dora 'itoto-totomo. 

19 Ngone pomasikabosono, sababu ma 
Jo'oungu ma Dutu 'isira wonasibosono. 

20 Nako moi yongose 'ato, "Ngoi 
towisibosono ma Jo'oungu ma Dutu", 
ma nako koyakisibosonuwa manga 'esa 
moika, 'ona ge'ena yoelu-eluku. Sababu 
'o nyawa gee koyakidorawa manga 'esa 
moi gee yakida-damakeka, ge'ena kokia 
'idadi widora ma Jo'oungu ma Dutu gee 
kowimake-makewa. 

21 Sababu ge'ena nanedau 'o besesongo 
ma Kristus wonakulano: Nago'ona 
wisibosono ma Jo'oungu ma Dutu, 
salingou yosibosono manga 'esa moika 
mita. 

1'O nyawa gee yongaku-ngaku 
'ato 'o Yesus ge'ena ma Koana 


wosijajiokau, 'ona ge'ena ma Jo'oungu 

ma Dutu 'awi ngowa-ngowaka. 'O nyawa 
gee wisibosono 'o dea wimoi, ge'ena 
wisibosono 'awi ngowaika mita. 

2 Nanedau ma no-nako ngone panako 
'ato ngone posibosono ma Jo'oungu ma 
Dutu 'awi ngowa-ngowaka, ge'ena la: 
Ngone powisibosono ma Jo'oungu ma 
Dutu, de pamoteke 'awi besesongo. 

3 Sababu powisibosono ma Jo'oungu ma 
Dutu ge'ena ma ngale posingounu 'awi 
besesongo, de 'awi besesongo ge'ena 
nako ngone ge'ena pamao koitubusowa. 

4Sababu 'iso de ma Jo'oungu ma 
Dutuou 'awi ngowa-ngowaka ge'ena 
pa'akunu 'o dorou 'o duniaka ne'ena 
palawani. De ngone pa'akunu palawani 
ge'ena sababu de nanga ngo-ngaku. 

> Nago'ona ya'akunu 'o dunia yosikala? 
Duga ka gee yongaku-ngaku 'ato 'o 
Yesus ge'ena ma Jo'oungu ma Dutu 'awi 
Ngowaka. 

6 Ma Yesus Kristusou gee woboakau 
'o duniano de wi'osiki de 'o 'akere, 
de 'awi 'aunu 'i'uisokau ma 'orasi 
wosongene. 'Una woboano duga ka 
de 'o 'akeruwa wisi'osiki ma 'ena de 
wi 'aunu 'i'uisi gedagee ma 'orasi 
wosongene. De 'o Ngomasa 'Itebi-tebini 

ma sirete 'isakisii 'ato ge'ena ma goungu, 
sababu 'o Ngomasa 'Itebi-tebini ge'ena 
koielu-elukuwa. 

7 Naga 'o sakisii 'o ngai sa'ange: 'O 
Ngomasa 'Itebi-tebini, 'o 'akere, de 'o 
'aunu. 'O ngai sa'ange ge'ena 'isisakisii 
kaimatero. 

8(5:7) 

2 Ngone pangaku 'o nyawa manga 
sakisii, ma to ma Jo'oungu ma Dutuosi 
'ifoloi 'ikuata. De ge'enau 'o sakisii gee 
ma Jo'oungu ma Dutu wokulakau ge'ena 
la 'awi Ngowaka. 

10 Sababu ge'ena, 'o nyawa gee 
yongaku-ngaku ma Jo'oungu ma 
Dutu 'awi Ngowaika, 'o sakisii ge'ena 
ya'esenou manga singinaka. Ma 'o nyawa 
gee kowingakuwa ma Jo'oungu ma 
Dutu, yamaoku ma Jo'oungu ma Dutu 
ge'ena 'isoka woelu-eluku, sababu 'ona 
koyongakuwa 'okia naga wosidemokau 
ge'ena la 'awi Ngowaka. 

11 Nedau ma sakisii ge'ena: Ma 
Jo'oungu ma Dutu wonakulakau 'o 'ahu 
kaisi'ado-'adonika, de 'awi Ngowaka 
gu'una 'o 'ahu ma titi. 

12 Nago'ona wika'elino ma Jo'oungu 
ma Dutu 'awi Ngowaka, 'ona yamake 

'o 'ahu kaisi'ado-'adonika; de nago'ona 
kowika'elinowa ma Jo'oungu ma Dutu wi 
Ngowaka, 'onaka koi'iwa 'o 'ahu ge'ena. 

13 Ngoi tinidutulisi nginika gee 
niongaku-ngaku ma Jo'oungu ma Dutu 
'awi Ngowaika, la ngini nianako 'ato ngini 
niamakekau 'o 'ahu kaisi'ado-'adonika. 

14 De ngone pomoroini potaari ma 
Jo'oungu ma Dutuka, sababu ngone 
panakokau 'una wosigisene nanga 
lahidoa nako la ngone pomaga'asoko 'o 
kianikia bato gee moteke to 'una 'awi 
mau. 

15 Sababu ngone panakokau 'una 
wosigisene nako ngone pomasiga'asoko 
'unaka, so ngone panako mita 'ato 'una 
wonakula 'okia naga gee pomaga'asoko 
'unano. 

16 Nago'ona yakimake manga 'esa moi 
yosowono ma sigado koitoakuwa manga 
'ahu de ma Jo'oungu ma Dutu, ge'ena 
salingou niakisilahidoa ma Jo'oungu ma 
Dutude. De dua 'una 'asa wakikula la ma 
gou-goungu yo'ahu de ma Jo'oungu ma 
Dutu. Ne'ena ge'ena 'o nyawa yosowono 
sigado koiisanguwa manga 'ahu ge'ena. 
Ma de ma 'ena 'o sowono gee ma 
duanguku 'o songene. Ma hali ge'ena 

ngoi kotosulokuwa 'ato ngini salingou 
niolahidoa ma Jo'oungu ma Dutude. 

17 'Iodumu pokadi-diai gee koyadae- 
daenuwa ge'ena 'o sowono. Ma naga 'o 
so-sowono gee koyatoakuwa kaisi'ado- 
'adonika nanga 'ahu de ma Jo'oungu ma 
Dutu so ma duanguku ko 'o songenuwa. 

18 Ngone panakokau, 'o nyawa 'iodumu 
gee yodadiokau ma Jo'oungu ma Dutu 
'awi ngowa-ngowaka, koitaurikawa 'o 
sowono yodiai, sababu ma Jo'oungu 
ma Dutu 'awi ngowaka wakijaga, so 
Wosito-torou gee koimado-do'oawa 
'onaka. 

19 Ngone panakokau 'ato ngone ne'ena 
ma Jo'oungu ma Dutu 'awi kawasa, 
de 'o duniaka ne'ena 'o nyawa gee 
kowimote-motekuwa ma Jo'oungu ma 
Dutu yoodumu 'o Tokata ma Koana 
yakiparetanou. 

20 Ngone panakokau 'ato ma Jo'oungu 
ma Dutu 'awi Ngowaka woboakau de 
wonasisahekau la ngone powinako ma 
Jo'oungu ma Dutu. Ngone po'ahu de de 
'una sababu po'ahu de 'awi Ngowaka ma 
Yesus Kristus. Nu'unau ma Jo'oungu ma 
Dutu de nu'unau 'o 'ahu 'ika-kakali ma 
titi. 

21 'Ai ngowa-ngowaka, 'uwa niasuba 'o 
patongo gee yadiai manga jou. 


2 Yohanes 


1 1 Ngoi ne'ena 'o jamati ma balusu 
tolefo 'o surati ne'ena, tositago-tago 
ngonaka, 'Esa, gee ma Jo'oungu ma Dutu 
woniiri-irikokau, de mita 'ani ngowa- 
ngowaika gee posironga tinisibosonoka. 
De duga ka ngoiwa tinisibosono so 'ena 
'o nyawa 'iodumu gee ma Jo'oungu ma 
Dutu winako-nakokau. 

2 Sababu ma Jo'oungu ma Dutu 
naga nanga singinaka, de 'una dua 
kaisi'ado-'adonika de de ngone. 

3 Toga'asoko la 'o barakati, 'o simara'ai, 
de 'o singina ma sanangi nanga Dea 
ma Jo'oungu ma Dutuno de 'awi 
Ngowaka ma Yesus Kristusino dua 
naga koitogu-togumuwa ngoneka. Tanu 
ge'ena 'iodumu padawongo de nanga 
singina 'iti-tiai de nanga dora. 

4 Ngoi tomorene 'ifoloi sababu to'isene 
'ato, 'Esa, 'ani ngowa-ngowaka naga de 
ma 'ena yo'ahu moteke ma Jo'oungu 
ma Dutu 'awi do-dotoko, gee 'isoka 'o 
'Aba ma Jo'oungu ma Dutu wosulokokau 
ngoneno. 

>Ge'enau so 'Esa, ngoi toga'asoko 
la ngone poodumu pomasikamara'ai. 
Ngoi tositotara ne'ena ko 'o besesongo 
ma sungiwa; 'o besesongo ne'ena 
'inakulakau ka gee ngone 'ikurue 
pongaku. 

6 Pomakadora ge'ena ma ngale po'ahu 
moteke ma Jo'oungu ma Dutu 'awi 
besesongo. De 'o besesongo gee 
nio'isenokau ma sirasi, ge'ena la ngini 
salingou nimakadora moi de moi. 

7 Yosiliba-liba manga gudaiokau 
'o duniaka ne'ena, 'ona ge'ena 
koyongakuwa 'ato ma Yesus Kristus 
woboakau 'o duniano ge'ena ma 
gou-goungu wodadi 'o nyawa. 'O nyawa 
koge'ena ge'ena yotipu-tipu de ma 
Kristusika wimusu-musu. 

8 Sababu ge'ena, niaka'eli niosidiaino 
'okia naga gee minidu'usahanou. 
Niomariwo la niamake ma Jo'oungu ma 
Dutuno 'ania parasengi 'iodumu. 

2'O nyawa gee koyomasiga-gaowa ma 
Kristus 'awi do-dotokika, so kayosiregu 
de gee 'okia naga wosidoto-dotoko, 
'ona koyomarimoiwa de ma Jo'oungu 
ma Dutu. Nago'ona yomasiga-gao 
ma Kristus 'awi do-dotokoka, 'ona 

yomarimoi de 'o 'Aba ma Jo'oungu ma 
Dutu de 'awi Ngowaka. 

10 Sababu ge'ena nako moikani yoboa 
de nisidotoko 'o do-dotoko gee ko 
ma Kristusuwa wosidoto-dotoko, 'uwa 
niakisidabino nia woano, de 'uwa 
niakitabea 'isoka 'o nyawa manga 
ngo-ngaku 'iti-tiai. 

11 Sababu nago'ona yakitabea 'isoka 
'o nyawa manga ngo-ngaku 'iti-tiai 'O 
nyawa koge'ena, 'ona mita yomotekokau 
de 'o nyawa gee 'o dorou yodi-diai. 

12'Ena 'o gudai salingou tinisitotara, 
duga tamao 'ifoloi yaowa 'uwa ka de 
'o surati. Ngoi tomau taika nginika de 
pomabi-bicara la nanga singina ma 
gou-goungu 'imorene. 

13 'Esa, 'ani dodoto 'ami ngowa-ngowaka 


mita, manga tabea yosidingoto ngonaka. 


3 Yohanes 


1 1 'Esa moi, Gayus, tonisiboso-bosono! 
Ngoi, ne'ena 'o jamati ma balusu gee 
ma gou-goungu tonidora-dora, 

2tolahidoa la kanosa-sanangi, 'Esa moi, 
de toga'asoko la 'okia sonaa moi-moi 
naga ngonaka 'iodumu kayaowa-owa 
'isoka 'ani singinali mita kayaowa. 

3 Tei, ngoi posironga tomorenoka 
gee yongaku-ngaku yamuruo naga 
yoboa de 'isidemo 'ato ngona posironga 
wonidomoteoka ma Jo'oungu ma Dutu, 
sababu ma gou-goungu ngona tatapu 
no'ahu moteke ma Jo'oungu ma Dutu 
'awi do-dotoko. 

#Ngoi tomorene 'ifoloi ge'ena duga 
kato'isene 'ato 'ai ngowa-ngowaka 
yo'ahu moteke ma Jo'oungu ma Dutu 
'awi do-dotoko ge'ena la 'o do-dotoko 
'iti-tiai. 

>'Esa moi tonisiboso-bosono! Ngona 
posironga de notangaroka nomanarama 
ma ngale nakileleani 'o nyawa yongaku- 
ngaku ngaro konakinako-nakowa 
ma. 

6'Ona yosidemokau 'o jamatika gee 
mimanoa-noaka ma ngale 'ani dora. 
Tanu nakiriwo la 'idadi manga do-dagi 
yosigila. Koge'ena nadiai ma Jo'oungu 
ma Dutu wi singina 'isanangi. 

7 Sababu manga do-dagioka ma 
ngale ma Kristus wisihabari, 'ona 
koyomasinganonuwa 'o nyawa-nyawaka 
gee ma Jo'oungu ma Dutu kowinako- 
nakowa. 

8 Ge'enau so ngone pongaku-ngaku 
salingou pakiriwo nanga ma-manai gee 
'isoka koge'ena dau, la ngone mita 
pomoteke to 'ona manga manaramoka 
ma ngale yosidagi 'o do-dotoko 'iti-tiai 
ma Jo'oungu ma Dutuno. 

ə? Ngoi totulisokau 'o surati ma dipoko 
'o jamatika, ma 'o Diotrefes gee womau 
wodadi 'o jamati ma balusu wooluku 
wodomoteke. 

10 Dua nako ngoi toboa, 'asa de 
tosikokisupu 'iodumu gee wadi-diaiokau 
ge'ena la 'okia sonaa 'ito-torou de 'o 
ngeluku gee wosidemo-demo ma ngale 
mia ronga ma dorou wodiai. De wamaoku 
kowosanangiwasi de ge'ena 'iodumu. 
Gee nanga ma-manai yongaku-ngaku 
yoboa, 'una wakiitomo, de kiaka naga 

gee yakidawo-dawongo nanga 'esa 
moi go'ona, 'una kowosidabiwa de 
wakisuloko 'o nyawa-nyawa go'ona 
yosupu 'o jamatioka. 

11 'Esa moi tonisiboso-bosono, 'uwa 
nomaduru 'okia sonaa 'ito-torou, ma 
'ena nomaduru gee yaowa-owa. 'O 
nyawa gee manga di-diai yaowa-owa, 
'ona ge'ena ma Jo'oungu ma Dutuno. 
Ma nago'ona manga di-diai 'itorou, 'ona 
ge'ena kowinakowasi ma Jo'oungu ma 
Dutu. 

120, Demetrius 'una ge'ena 'o nyawa 
yongaku-ngaku yoodumu yongose 'ato 
'awi singina yaowa. 'Awi gokoieka mita 
'Iwai-waiti monga 'ato 'una ge'ena 'o 
nyawa ma owa. De ngomi mita miongose 
'ato 'una ge'ena 'awi Singina yaowa. 

13'Ena 'o gudai tanu tinisidemo, ma 
tamaoku 'ifoloi yaowa 'uwa ka de 'o 
surati. 

14 Ngoi tomau 'uwa 'ito'ingo de 
pomakamake la pomabi-bicara. (1-15) 
Tanu ma Jou wonisibarakati la 'ani 
singina 'ifoloi 'isanangi, 'Esa moi. 'Ani 
ma-manai gee ngoi tomanoa-noaka 
ne'ena, manga tabea yosidingoto 


3 YOHANES 1.14 


ngonaka. Nositotara 'ai tabea nanga 
ma-manaika nakisimoi-moi. 


Yudas 


1 'Esa moi riaka dodoto gee 

nanga Dea ma Jo'oungu ma 
Dutu wini'asokokau. 'Una posironga 
winisibosonoka de winijaga la nisilaha 
ma ngekomo ma Yesus Kristus. Ngoi 
ne'ena 'o Yudas 'o Yakobus ma dodoto, 
ma Yesus Kristus 'awi yongosi. 

2 Toga'asoko la 'o simara'ai, 'o singina 
ma sanangi, de 'o dora ma Jo'oungu ma 
Dutuno kaidogo-dogo naga nginika. 

3'Esa moi riaka dodoto tinisiboso- 
bosono! Ngoi tosidemogaroku totulisi 'o 
surati nginika ma dumutu ge'ena la 'o 
laha gee ngone poodumu pamakekau. 
Ma ne'ena ngoi tomamaoku salingou 
tinidongose ma ngale nia singina 
tosikuata de ma surati ne'ena la tatapu 
nimariwo niapaliara 'o do-dotoko 'iti-tiai 
gee ma Jo'oungu ma Dutu wokulakau 
'awi kawasaka ka ma moi ma ngale 
kaisi'ado-'adonikau. 

“Sababu ngone kopomanakowa 
'ena naga 'o nyawa gee manga 
gokoie de manga gogeruku 'ito-torou 

yowosanginou ngoneka kayoma'iu-'iunu. 
'Ona ge'ena yapu-pulutu 'o do-dotoko 
ma ngale ma Jo'oungu ma Dutu 'awi dora 
ngoneno. 'Ona yongose 'ato ma Jo'oungu 
ma Dutu 'awi dora 'iamoko ngoneno so 
kaidadi padiai moteke ka to ngone nanga 
mau de ngaro posisupu nanga nyafisuu 
ma dorou ma. De 'ona koyongakuwa 'ato 
ma Yesus Kristus, 'unau wopa-pareta 
gee to ngone nanga Jou. To 'ona manga 
hukumani ka ma sirasi 'isidemokau 'o 
Buku 'Itebi-tebinoka. 

> Ge'ena 'iodumu ngini nianakokau. 
Ma ngoi tomau tinisingano-nganono 

ma ngale kokia ma Jou wakisipidili 'o 
Israel ma nyawa gee yogilaongika 'o 
Mesir ma tonaoka, ma ge'enaka de 
wakibinasa ma Israel ma nyawa gee 
koyongaku-ngakuwa. 

6 Niongano-nganono mita 'o mala'ekati 
gee ma pareta ma batingi yaparene 
so ma rai yamada to 'ena ma ngii. Ma 
Jo'oungu ma Dutu wakokipusuika de 'o 
bu-busuku gee koitoa-toakuawau dau 'o 
ngii 'itaru-tarusoka. 'Ena ge'enaka dau 
sigado ma hukumani yamake gee dua 'o 
dunia ma do-dogumoka. 

7 Niongano-nganono mita 'o Sodom 
de 'o Gomora ma kota, de mita ge'ena 
ma date-dateoka, gee ma nyawa- 
nyawa ge'enaka dau yodiai 'isoka 'o 
mala'ekati gee ma Jo'oungu ma Dutu 
wapusu-pusuku. 'Ona yakika'angara de 
yomakapake ka 'o nauru de 'o nauru 
bolo ka 'o ngeweka de 'o ngeweka so 
yakisikisaa de 'o 'uku gee koisonge- 
songenuawau ma ngale 'imadadi 'o 
nyawa 'iodumu yakisingano-nganono. 

8 Koge'enali mita 'o guru-guru ma 
ngeluku go'ona manga singinaka doka 
ka 'okia sonaa 'imedi-mediri sigado 
yosowono to 'ona ma sirete manga 
roesika. 'Ona koyosikiamoiwa ma 
Jo'oungu ma Dutu 'awi pareta, de 
yositi-tingoono 'o sagala mala'ekati gee 
ma Jo'oungu ma Dutu wosidadi-dadiku 
'isure-sure daku 'o sorogaaka. 

3'O Mikhael ma sirete ge'ena la 'o 
sagala mala'ekati ma balusu, ma 
koma'iwa koge'ena 'idiai. Gedagee 
'imakalawani de 'o Tokata ma Koana ma 
sababu 'imakaributu ma ngale nago'ona 
dua 'isira yamake 'o Musa wi maieti. 
'O Mikhael koimoroinuwa 'o Tokata ma 
Koanika yahukumu de 'o demo-demo 

'isiti-tingoono, 'ena duga kaingose, "Ma 
Jou 'asa wonidorofu!" 

10 Ma de'o siti-tingoonou ge'ena, 'o 
guru-guru ma ngeluku go'ona yalawani 
'o sagala moi-moi gee 'ona koyasahe- 
sahewa. 'Ona 'isoka 'o haewani ma 'akali 
koi'iwaka gee 'isikanako 'okia sonaa ka 
de to 'ena ma mau. Ma de bege'enau ma 
sababu so 'ona kayotorouoka. 

11 Yotorouoka 'ona! 'Ona yamotekokau 
'isoka 'o Kain wadi-diai. De yakarana 
ka 'o pipi yamake so yosikaika gee 
'Isowo-sowonika 'isoka 'o Bileam. De 
yotorouoka sababu yomalawani 'isoka 'o 
Korah. 

12'Onau ge'ena yajarangahe 'o 
Ngodomo 'Itebi-tebinoka; 'ona 
kayakitopokana de manga mahe 
koi'iwaka, de ka 'ona yomasimututa. 

13 'Isoka 'o moku-moku 'ikua-kuata 
ma 'abo 'isibaoro, koge'enali mita 'ona 
yosibaoro 'o manarama poda-damaeke. 
'Ona 'isoka 'o ngoma 'o diwangoka gee 
yasowono to 'ena ma ngekomo ma 
gou-goungu, so ma Jo'oungu ma Dutu 
wadua-duangou to 'ona ma hukumani'o 
darusu 'ifo-foloioka kaisi'ado-'adonikau. 

14'O Henokh 'awi 'asali 'o Adamino 
'o lape tumudiingukou, ma sirasi 
wosidemokau ma ngale 'o nyawa go'ona. 
'Una wongose 'ato, "Niamake ma Jou 
woboa de 'awi mala'ekati 'itebi-tebini 
yocaanoka, 

15 ma ngale wakihakimi 'o nyawa 
'iodumu. Ma Jo'oungu ma Dutu 
wakihukumu 'o nyawa yoti-tingkai 
sababu manga di-diai 'itorou, de mita 
wakihukumu 'o nyawa yosowo-sowono 
de gee koyongaku-ngakuwau, sababu 
manga demo-demoka yositi-tingoono 
ma Jouka." 

l6'Ona kayokurubungou yomariwo 
de yakisisala 'o nyawa 'iregu. 'Ona 
yo'ahu moteke ka to 'ona manga mau 
'ito-torou. 'Ona yobicara kayosiso-somoa 
de yomatiingi ma ngale 'o singina yo'ese 
la yakipoata. 

17 Duga 'Esa moi riaka dodoto gee 
tinisiboso-bosono, salingou niongano- 
nganono 'okia naga gee ma sirasi ma 
Yesus Kristus to ngone nanga Jou 'awi 
su-suloko yosidemokau. 

18'Ona yosidemokau nginika 'ato, 
dua gee 'o dunia ma do-dogumu 
'isoriokau de yoboa 'o nyawa-nyawa 

gee yositi-tingoono nginika, ge'ena la 
'o nyawa gee yo'ahu moteke ka to 'ona 
manga mau 'ito-torou. 

19'Onau ge'ena 'o kadi-dingaka 
yodi-diai, 'onaka 'o Ngomasa 'Itebi-tebini 
koi'iwa, so ka 'o dunia ma mau-mau 
yakiparetano. 

20 Ma ngini 'Esa moi riaka dodoto 
tinisiboso-bosono, tatapu niapaliara nia 
'ahu moteke nia ngo-ngaku ma Yesus 
Kristusika; 'ania ngo-ngaku ge'ena 
'itebini ma sala. De nimalahidoa de ma 
Jo'oungu ma Dutu 'awi Ngomasa ma 
guata. 

21 De ngini nio'ahu ka ma Jo'oungu ma 
Dutu 'awi dora ma sigoronaka, 'ena ngini 
niodadanu ma Yesus Kristus to ngone 
nanga Jou 'awi simara'ai, gee dua nikula 
'o 'ahu kaisi'ado-'adonika. 

22 Njakisimara'ai 'o nyawa gee manga 
singina 'ikapula-pula. 

23 De niakiriwo niakisipidili 'o nyawa 
gee matero ka 'o 'ukuoka. De 'o nyawa 
'iregukali salingou niakisimara'ai de 
nimasitiari de ma goungu la 'uwa 
nidomoteke to 'ona manga sowono. 
Salingou niodu'uduku to 'ona manga 
sowono matero ka manga baju gee 

yamedirokau de to 'ona manga nyafisuu 
ma dorou. 

24 Ma Jo'oungu ma Dutu gee wa'akunu 
winijaga la 'uwa niootaka 'o dorouku, 
de wa'akunu wini'asa 'awi bionika gee 
'iku-kumati ma sala de nia sala koi'iwa 
so kaniomore-morene, 

25 'unau ge'ena ma Jo'oungu ma 
Dutu, nanga Ro-riwo Wonasilaha-laha 
ma ngekomo ma Yesus Kristus to 
ngone nanga Jou. Ge'enau so tanu 
powisihoromati de powisitedene sababu 
'una ge'ena ma Jo'oungu ma Dutu 
gee woku-kumati, wokuru-kurutie, 
wopa-pareta, ka ma sirasi sigado ne'ena, 
de kaisi'ado-'adonika! 'Amin. Koge'enau. 


Wahyu 


1 1'O buku ne'ena ma dodaka 'o 
Yohanes wolefo 'o sagala moi-moi 
gee 'o Yesus wosidumu-dumutu. Ma 
Jo'oungu ma Dutu wosuloko ma Yesus 
Kristus wosidumutu 'iodumu ge'ena, la'o 
nyawa gee wile-leleani ma Jo'oungu ma 
Dutu yanako 'okia naga gee dua 'idadiou. 
Ma Kristus 'awi mala'ekati wasuloko 
'itagi 'o Yohanesika la 'isitotara 'iodumu 
gee dua 'idadiou. 

2 So 'o Yohanes mita wositotara 'iodumu 
gee wamake-makekau ge'ena; de 
nanedau walefoku 'o besesongo ma 
Jo'oungu ma Dutuno gee 'isikuata de 'o 
sagala moi-moi gee ma Yesus Kristus 
wosidumutokau. 

3 Yosanangioka 'o nyawa gee yabaca- 
baca de yosigise-gisene 'o demo ma 
Jo'oungu ma Dutuno ma bukuoka 
ne'ena, de yosanangioka godagee 
yodo-domoteke. Sababu koito'ingowau 
de 'iodumu ge'ena 'idadiou. 

4'Esa moi riaka dodoto 'o jamati 
tumudiingi 'o Asia ma daeraaka! Ngoi 'o 

Yohanes tolahidoa la tanu ngini niamake 
'o barakati de 'o singina 'isa-sanangi ma 
Jo'oungu ma Dutuno ge'ena la 'una gee 
ma 'orasi ne'ena 'una naga, ma sirasi 
'una naga, de dua 'asa woboa. De mita 'o 
ngomasa 'o ngai tumudiingino gee naga 
ma Jo'oungu ma Dutu 'awi go-gogere 
ma daarioka. 

>De ma Yesus Kristusino gee wositota- 
totara 'o do-dotoko 'iti-tiai ma ngale ma 
Jo'oungu ma Dutu, gee 'idadi powingaku. 
'Unau ge'ena ma di-disiraka wisimomiki 
gee naga 'o nyawa yosonge-songenokau. 
De 'una wakikuasa 'o koa-koana 'o 
duniaka. 'Una kawonasiboso-bosono, 
de sababu 'una wosongene so ngone 
'inasipidili 'o sowonoka. 

6 De wonadiai 'awi kawasa 'o bangsa 
moi ma ngale podadi to 'una 'awi 
'imam-'imam gee powile-leleani duga ka 
ma Jo'oungu ma Dutu, to 'una 'awi Dea. 
Ma goungu ma Yesus Kristusou gu'una 
woku-kumati ma sala, de wopareta 
kaisi'ado-'adonika! 'Amin! Koge'enau! 

7 Niosigisene! 'Una woboa 'o kakamoro 
wisaono! 'O nyawa 'iodumu 'asa wimake, 
de gee witudu-tuduku mita 'asa wimake. 
'O nyawa 'o duniaka 'iodumu 'asa 

yoto-tora sababu 'una. Ma gou-goungu 
'asa 'idadi koge'ena! Ma raiokau! 

8 Ma Jo'oungu ma Dutu 'awi kuasa ma 
batingi koi'iwa, gee ma 'orasi ne'ena 'una 
naga, ma sirasi 'una naga, de dua 'asa 
woboa wongose 'ato, "Ngoiou ne'ena ma 
Di-disiraka de ma Du-du'uruoka." 

?Ngoi 'o Yohanes, 'ania 'esa moi 
gee ka 'o ngo-ngaku moi ge'ena la 
powingaku-ngaku ma Kristus, ngoi mita 
tosangisara 'isoka nginioli. Ngone, to 
'una 'awi kawasa, ge'ena potongosono 'o 
sangisara ma sigoronaka powida-damaa 
'o Yesus. Ngoi 'i'umo 'o Patmos ma 
puloka, sababu tositotara 'o habari 
ma Jo'oungu ma Dutuno, gee 'o Yesus 
wositota-totara. 

10 Ge'enaka de ma Jou 'awi Wangeka, 
ngoi 'o Ngomasa 'Itebi-tebini 'iparetano 
de to'isene 'o 'ilingi 'iamo-amokie 
'idudunoko 'isoka 'o torompet ma 'ilingi. 

11:0 'ilingi ge'ena kaingosekau, "Nalefo 
'okia naga gee namake, de nosidingoto 
'o jamati tumudiingika ge'ena la: 'O 
Efesusika, 'o Smirnaka, 'o Pergamusika, 
'o Tiatiraka, 'o Sardisika, 'o Filadelfiaka 
de 'o Laodikiaka." 

12 Ge'enaka de tomadutumu 'ai 
dudunoko ma ngale tomau takimake 
nago'ona yobicara ngoino, de tamake 
'o silo ma to-todenge 'o guraci ngai 
tumudiingoka. 

13'0 silo ma to-todenge ma 
sigoronaka ge'ena 'isoka 'o nyawa 
wimoi woma'okode. Womasinoaku 'o 
baju 'ikuru-kurutuku sigado 'awi douoka 
yauku. De 'awi 'alu ma ngununoka 
'isitamunoko 'o sakola 'o guraci. 

14'Awi utu posironga 'i'aresoka koge'ena 
'o namoro 'o gotoaka ma gogo, de 'awi 
ako 'iletongo 'isoka 'o 'uku ma lurusu. 

15 'Awi dou 'iletongo 'isoka 'o tambaga 
yasarongokau ma ngale ma mediri 
yatebini, de 'awi 'ilingi ma amokie 
matero ka 'o deneta 'ikuru-kurutuku ma 
guruusu. 

t6'Awi giama ma giniraoka wa'aono 'o 
ngoma ngai tumudiingi, de 'awi 'uruno 
'isupu 'o wase moi ma doto de ma 
dudunu 'idoto-doto. 'Awi biono 'iletongo 
matero ka 'o wange ma ako 'o wange 
'ikoronako. 

17 Gedagee towimake de tosubaku 
'awi bionoka sigado 'ai biono dau 'o 
tonaoka 'itigiku, de kotomaitiruwa 

matero ka 'o nyawa yosongenukou. Ma 
'awi giama ma giniraka woidatamiku 
de kawongosekau, "Uwa nimodongo! 
Ngoiou ne'ena ma Jou ka ma guruenosi 
sigado ma do-dogumika. 

18 Ngoi ne'ena 'una gee wo'ahu-'ahu! 
Ngoi tosongenokau, ma salingou nanako 
ne'ena to'ahu kaisi'ado-'adonikau. Ngoi 
takuasano 'o nyawa yosonge-songene 
manga ngii dau 'o dunia ma timiku, 
de topareta takisiwango 'o nyawa 
yosonge-songene. 

19 Sababu ge'ena, nalefo 'iodumu gee 
namake-make, ge'ena la 'okia naga gee 
'idadi-dadi ma 'orasi ne'ena, de 'okia 
naga gee dua 'asa 'idadi. 

20:0 ngoma 'o ngai tumudiingi gee 
namake 'ai giama ma giniraoka, de 
'o silo ma to-todenge 'o guraci ngai 
tumudiingi ge'ena ma ngale nedau: 'O 
ngoma 'o ngai tumudiingi ge'ena la 'o 
jamati tumudiingi ma mala'ekati. De 
'o silo ma to-todenge ngai tumudiingi 
ge'ena la 'o jamati tumudiingi." 

2 1 De wongoseli, "Tagi 'o surati nolefo 
'o jamati ma balu-balusika 'o Efesus 

ma kotaka konee: Wimoi gee wa'aono 

'o ngoma 'o ngai tumudiingi 'awi giama 

ma giniraoka ge'ena de wotagi-tagi 'o 
silo ma to-todenge 'o guraci 'o ngai 
tumudiingi ma sigoronaka, wositotara 
'o besesongo ne'ena nginika. Wongose 
'ato, 

2'Ngoi tanako 'o sagala moi-moi gee 
niadi-diai nia 'ahu ma sigoronaka. 
Ngini nimariwo niosigou-gounguku 
de posironga niotahanioka ngaro 
niokasangisara ma. Ngoi tanako ngini 
konia'akunuwa niakilega-lega 'o nyawa 
yoti-tingkai. De 'o nyawa gee yongose 
'ato 'ona ge'ena 'o su-suloko 'ena 
momongo ko'uwa, ngini niakilega ma 
diaiokau de nianakokau 'ato 'ona ge'ena 
yoelu-eluku. 

3 Ngini niosabari de niosangisara sababu 
nimoteke ngoi, ma ngini nia singina 
koi'oguwa. 

4 Ngaro koge'ena ma naga de ma 
'ena kotoduakuwa nginioka: Ngini nia 
dora 'iso ko ma sirawau, gee ngini 'asa 
kaniokurue niongaku ngoino. 

> Sababu ge'ena salingou niongano- 
nganono, ngini niootaka ma gurutukou. 
Niolionou ngoino, niomaogoro 'o sowono 
niodiai de niadiai 'isoka kokia naga gee 
ma sira niadi-diai ma 'orasi 'asa kaikurue 

niongaku ngoino. Nako ko'uwa ge'ena 
dua toboa nginika de ta'aikoka 'ania silo 
ma to-todenge ma ngiioka ge'ena ma 
ngale tinihukumu. 

€Ma naga de ma 'ena 'ai singina 
yadaene, ge'ena la ngini niodu'uduku 'o 
Nikolaus wimote-moteke manga di-diai, 
gee ngoi mita todu'uduku. 

/ Ngini de nia ngaukoka so tanu 
nio'isenika 'okia naga gee 'o Ngomasa 
'Itebi-tebini 'isidemokau 'o jamati 
'isinoimika! 'O nyawa gee yalaku-laku 
'o dorou ma pareta, 'ona 'asa takisidabi 
ya'odomo 'o gota gee 'o nyawa yosi'ahu- 
'ahu ma sowoko. 'O gota ge'ena 'i'oode 
ma Jo'oungu ma Dutu 'awi Bairoka 
ge'ena la 'o sorogaaka." 

8 Ge'enaka de wongoseli, "Salingou 'o 
surati nolefo 'o jamati ma balu-balusika 
'o Smirnaka konee: Ne'ena 'o besesongo 
'unano gee ma Di-disiraka de ma 
Du-du'uruoka, gee wosongenokau de 
wowangoli. Wongose 'ato, 

?'Ngoi tanako ngini niokasangisara de 
niosaigalere, ma ngini niokaya 'ania 
ngo-ngaku ma Jo'oungu ma Dutuka. 
Ngoi tanako 'o nyawa gee yongose 'ato 
'ona ge'ena 'o Yahudioka ma ngale ma 

Jo'oungu ma Dutu 'awi kawasa 'ena 
momongo ko'uwa. 'Onau ge'ena 'ania 
ronga ma dorou yodi-diai momongo 
'ona ge'ena 'o Tokata ma Koana 
yamote-moteke! 

10 Ngini dua ma raiokau niosangisara, 
ma 'uwa niododato. Niosi-singina! 

'O Tokata ma Koana dua 'isuloko 'o 
nyawa-nyawaka gee koyosa-sanangiwa 
nginika, so dua nginioka naga munuka 
yakitagoko de yakisingosama 'o buika 
ma ngale nitaili. Ngini dua posironga 
niosangisaraka 'o wange mogiookino; 
ngini salingou 'uwa nimada ngoi ngaro 
'O nyawa nito'oma ma. Ngoi 'asa 
tinisiparasengi 'o 'ahu 'ika-kakali. 

11 Ngini de nia ngaukoka so tanu 
nio'isenika 'okia naga 'o Ngomasa 'Itebi- 
tebini 'isidemo 'o jamati 'isinoimika! 
'O nyawa gee yalaku-laku 'o dorou 
ma pareta, 'ona dua 'o songene ma 
warasa ma modidi ma sangisara 
koyakidaenuwa.'" 

12 De wongoseli, "Salingou 'o surati 
nolefo 'o jamati ma balu-balusika 'o 
Pergamus ma kotaka konee: 'Una gee 
'awi wase moi ma doto de ma dudunu 

'idoto-doto wositotara 'o besesongo 
ne'ena nginika. Wongose 'ato, 

13'Ngoi tanako ngini niomanoa 'o 
Tokata ma Koana 'ipa-pareta ma ngiioka. 
Ngini konimaogoruwa nimoteke ngoi 
ngaro niolega-lega 'o Antipas wito'oma. 
'O Antipas 'una ge'ena woma-magae 
woisihabari ma de wosidumu-dumutu 
'awi 'ahu ma sigoronaka 'ato 'una 
woingaku ngoi. 

14 Duga naga de ma 'ena tinisisala. 
Nginioka naga munuka yamoteke kokia 
naga 'o Bileam wosidoto-dotoko. 'O 
Bileam wosidotoko 'o Balakika, kokia la 
'o Israeloka 'o sowono yodiai, ge'ena 
la yakibaja 'o Israeloka ya'odomo 'o 
'inomo gee 'isisoimokau 'o barahalaka, 
de yomakapake kayo'itimaronga. 

15 Koge'enali mita nginioka naga 
munuka yomasiga-gao 'o Nikolaus 
wimote-moteke manga do-dotokika. 

16 Sababu ge'ena niomaogoro 'o sowono 
niodiai. Nako ko'uwa, dua tacobou taika 
nginika de takikudoti 'o nyawa-nyawa 
go'ona de 'o wase gee 'ai 'uruoka. 

17 Ngini de nia ngaukoka so tanu 
nio'isenika 'okia naga 'o Ngomasa 
'Itebi-tebini 'ingose 'o jamati 'isinoimika! 

Gee yalaku-laku 'o dorou ma pareta, 
'ona 'asa takisidabi ya'odomo 'o manna 
gee 'i'iu-'iunika, de 'ona moi-moi 'asa 
yomadadawongo 'o teto 'i'are-'arese 
ngoioka. Ma tetoka ge'ena 'isilefoka 

'o ronga ma sungi moi gee komoiwasi 
yanako, duga kayomada-dadawongo 
gee.'" 

18 De wongoseli, "Salingou 'o surati 
nolefo 'o jamati ma balusika 'o Tiatiraka 
konee: Ne'ena ge'ena 'o besesongo ma 
Jo'oungu ma Dutu 'awi Ngowakoka, gee 
'awi ako 'ileto-letongo 'isoka 'o 'uku, 
de 'awi dou 'iletongo 'isoka 'o tambaga 
yasarongokau ma ngale ma mediri 
yatebini. Wongose 'ato, 

19'Ngoi tanako kokia to ngini 'ania 
gokoie de nia gogeruku. Ngoi tanako 
ngini 'ania dora 'iamoko, konimadawa 
ngoi, nioduaka nioleleani, de niotahani 
niosangisara. Ngoi tanako 'okia naga 
gee ne'ena naga niadi-diai 'ifoloi 'ikudai 
de ma sira gee ngini 'asa kaikurue 
niongaku. 

20 Duga neda 'ai singina koyadaenuwa 
nginika: Ngini minisidabika ngo Izebel 
gee momasironga ma Jo'oungu ma Dutu 
'awi nabii. So ma rai 'o nyawa 'ile-leleani 

ngoino manga gudaiou makisiliba de 
makisidotoko yomakapake kaitimaronga 
yodiai de ya'odomo 'o 'inomo gee 
'isisoimokau 'o barahalaka. 

21 Tomikulakau 'o 'orasi ma ngale 
momaogoro 'o sowono modiai, ma 
muna mooluku mapidili yomakapake 
kaitimaronga. 

22 Ge'enau so ngoi dua tacobou 
tomihukumu so dua mopanyake. 

De 'o nyawa gee yomakakapake 
kayo'itimaronga de de muna, 'asa 
takihukumu so yosangisara ma sala nako 
la koyomaogoruwa 'o dorou yodiai de de 
muna. 

23 Ngoi 'asa takito'oma 'o nyawa gee 
yamote-moteke 'ami do-dotoko, de 'o 
jamati 'iodumu 'asa yanako 'ato ngoiou 
ne'ena talega ma diai 'o nyawa manga 
singina ma dodaka, de tanako manga 
di-dibangi. Ngini 'asa tinisikilioro moteke 
kokia naga gee ngini niadi-diai. 

24 Ma ngini 'o Tiatiraka munuka 
koniodomotekuwa 'o do-dotoko 'ito- 
torou ge'ena de konimadotokuwa 
'o Tokata ma Koana ma do-dotoko. 
Tinisidemo nginika, ngoi 'asa kotinido- 
dogowau 'ania gina, 

25 so duga kaniaga-gao niosidiaino 
'okia naga gee nginioka sigado dua ngoi 
toboali. 

2610 nyawa gee yalaku-laku 'o dorou 
ma pareta de yadi-diai 'okia naga 
gee todua-duaka sigado 'o dunia ma 
do-dogumika, 'asa takikula 'o kuasa gee 
'ai Dea wokulano ngoioka. 'Ona 'asa 
takisuloko yapareta 'o nyawa-nyawa 'O 
duniaka. De 'ona 'asa yopareta 'ikua- 
kuata de yakitorouoka 'o nyawa-nyawa 
'o duniaka gee yomalawa-lawani ma 
Jo'oungu ma Dutuka matero kawimoi 'o 
boso tonaka wapooteke. 

27 (2:26) 

28 De ngoi 'asa takikula 'o ngoma 'o 
koruku ma ngale tosidumutu 'ato 'ona 
ge'ena yalaku-laku 'o dorou. 

29 Ngini de nia ngaukoka so tanu 
nio'isenika 'okia naga gee 'o 
Ngomasa 'Itebi-tebini 'ingose 'o 
jamati 'isinoimika!'" 

3 1 Ge'enaka de wongoseli, "'O surati 
nolefo 'o jamati ma balusika 'o 
Sardis ma kotaka konee: 'Una gee 
'awi ngomasa ma Jo'oungu ma Dutuno 
'o ngai tumudiingi de 'awi ngoma 
ngai tumudiingoka gee wositotara 'o 

besesongo ne'ena nginika. Wongose 'ato, 
'Ngoi tanako to ngini nia 'ahu kokia. Bari 
ngini konimadawa ngoi, 'ena momongo 
koniamotekuawau 'ai mau. 

? Sababu ge'ena, nimariwo niosikuatoli 
nia singounu gee koiisanga 'isigilawasi 
nginioka naga. Sababu ngoi tamake 
'okia naga niadi-diai ge'ena ma 
Jo'oungu ma Dutu wamaoku ka moi ma 
koitotomuawasi. 

3 Ge'enau so niongano-nganono 'okia 
naga gee ma sira nisidotokokau de 
nio'isenokau. Ge'enau niosidagi, de 
nimaogoro 'o sowono niodiai. Ma nako 
ngini niooluku nimangali, ngoi 'asa toboa 
matero kayotosi-tosiki; de ngini 'asa 
konianakokawa muruoka ngoi toboa ma 
ngale tinihukumu. 

4Ma ngini 'o Sardisoka naga munuka 
manga 'ahu 'itebini ma ngale yamoteke 
ma Jo'oungu ma Dutu wi mau. 'Ona 
'asa de de ngoi miotagi mimatuo-tuono, 
mimasinoaku 'o baju ya'are-'arese 
sababu 'ona yadaene yomasinoa ma 
baju ge'ena. 

>'Ona gee yalaku-laku 'o dorou ma 
pareta, 'asa yakisinoa 'o baju 'ikuru- 
kurutu ya'are-'arese. To 'ona manga 

ronga 'asa kota'ikiruawau 'o bukuoka 
gee 'isilefoku 'o nyawa 'o 'ahu 'ika-kakali 
yamake-make manga ronga-ronga. De 
'ai Dea wi bionoka de wi mala'ekati 
moi-moi ma bionoka ngoi 'asa tosidemo 
'ato 'ona ge'ena to ngoi 'ai nyawa. 

6 Ngini de nia ngaukoka so tanu 
niosigisene 'okia naga gee 'o Ngomasa 
'Itebi-tebini 'ingosekau 'o jamati 
'isinoimika!'" 

7 De wongoseli, "'O surati nolefo 'o 
jamati ma balusika 'o Filadelfia ma 
kotaka konee: 'Una gee woti-tiai de 'o 
dorou ka ma eta ma koi'iwa 'unaka, 
'unau ge'ena ma Koana 'o Dautu 'awi 
pareta ma kuci ma ga-gao. Nako 'o 
ngorana wapelenga, komoiwa 'idadi 
yatamunu. De nako watamunu, komoiwa 
moi 'idadi yapelenga. 'O besesongo 
ne'ena 'una wositotara nginika: 

8'Ngoi tanako 'okia naga niadi-diai 
nia 'ahu ma sigoronaka. Ngoi tanako 
ngini rekeni koniokuatuwa, ma ngini 
niamotekokau 'ai besesongo moi-moi 
de koniongosewa 'ato ngini koninakowa 
ngoi. Ngoi tinidebelengakau 'o ngorana 
gee komoiwa ya'akunu yatamunu. 

? Niongano-nganono! 'O nyawa gee 
yamote-moteke 'o Tokata ma Koana, 
yongose 'ato 'ona ge'ena 'o Yahudioka 
ge'ena la ma Jo'oungu ma Dutu 'awi 
kawasa, 'ena momongo kayoeluku, ngoli 
'asa todiai sigado 'ona yoboa yosuba nia 
bionoka. De 'ona 'asa yanako 'ato ngoi 
tinisibosono ngini. 

10 Sababu ngini niodomotekokau 'ai 
do-dotoko la niosabari de niotongosono, 
so ngoi mita 'asa tiniriwo gee ma 'orasi 
ngoi takitaili 'o nyawa 'iodumu 'o duniaka 
ne'ena de 'o susa de 'o sangisara. 

11 Ngoi rekeni toboaka! Ngini salingou 
kaniaga-gao niosidiaino 'okia naga gee 
nginioka, la 'o nyawa ka moi ma 'uwa 
ya'ora nia parasengi ma ngale ngini 
nialaku-laku 'o dorou ma pareta. 

12'Ọ nyawa gee yalaku-laku 'o dorou 
ma pareta, 'asa takidiai matero ka ma 
Jo'oungu ma Dutu gee towile-leleani 
'awi Woa ma ngasuku 'ikua-kuata. De 
'ona 'asa ge'enakau kaisi'ado-'adonika. 
'Asa tosilefo 'onaka ma Jo'oungu ma 
Dutu gee towile-leleani 'awi ronga, de 
mita 'awi kota ma ronga ge'ena la 'o 
Yerusalem ma sungi gee dua wosiguti 

daku 'o sorogaaku. To ngoi 'ai ronga ma 
sungi mita 'asa tosilefo 'onaka. 

13 Ngini de nia ngaukoka so tanu 
niosigisene 'okia naga 'o Ngomasa 'Itebi- 
tebini 'isidemokau 'o jamati-jamatika.'" 

14 De wongoseli, "'O surati nolefo 'o 
jamati ma balusika 'o Laodikia ma 
kotaka konee: 'Una gee 'awi ronga 'o 
'Amin wositotara 'o besesongo ne'ena. 
'Una ge'ena 'o sakisii 'iti-tiai so 'idadi 
powingaku. De ma ngekomo 'unau ma 
Jo'oungu ma Dutu wosidadi 'o sagala 
moi-moi. Wongose 'ato: 

15 Ngoi tanako to ngini nia 'ahu. Ngini 
koniomagaewa niamoteke 'ai do-dotoko, 
ma mita koniitomuwa ngoi. Ngoi tomau 
tanu koge'ena gee niadiai 'o ngai moi! 

t6 Ma ngano ngini nia singina ko de ma 
gounguwa ningaku ngoi, so ngoi 'asa 
tiniitomo. 

17 Ngini niongose 'ato, 'Ngomi 
miokorago so kokiawau misidukurangi!' 
Momongo konimanakowa 'ena posironga 
niosangisaraka de niotorouoka. Ngini 
matero kaniosaigalere, niopiloko de 
kaniawatonoka. 

18 Sababu ge'ena ngoi tomau ngini 
nimadi'ija 'o guraci ma dutu ngoioka, 

la ngini niokorago. Nimadi'ija mita 

'o pakeangi ya'are-'arese ngoioka la 
nimasinoaku, la 'uwa nimaeke sababu 
ka nia watonoka. De nimadi'ija mita 'O 
ako ma souru la niosisouru 'ania ako, la 
nimasimakeli. 

19'O nyawa gee takisiboso-bosono, 
'onau takitawanono de takihukumu. 
Sababu ge'ena tanu ngini niosigou- 
gounguku nimoteke ngoi de niomaogoro 
'o sowono niodiai. 

20 Njosi-singina, ngoi toma'okode 'o 
ngorana ma bionoka de totote-toteke. 
Nago'ona la yo'isene 'ai 'ilingi de 
'o ngorana 'idebelenga, ngoi 'asa 
towosanga mimakamake de de 'ona, de 
ngoi 'asa mimasido'odomo de de 'ona. 

21 Gee yalaku-laku 'o dorou ma pareta, 
'ona 'asa takisidabi yogogere 'o koana 
ma go-gogeruku 'ai dateoka, ma ngale 
yopareta de de ngoi. 'Isoka ngoioli mita 
talakuokau 'o dorou ma pareta, de ma 
'orasi ne'ena togogeruku 'ai Dea wi 
dateoka ma ngale topareta de de 'una. 

22 Ngini de nia ngaukoka so tanu 
niosigisene 'okia naga gee 'o Ngomasa 
'Itebi-tebini 'ingose 'o jamati 'isinoimika!" 

4 1 Ge'ena 'ipasa de tamakeli 'o 
mo-make. Tamake 'o sorogaaka 'o 
ngorana moi 'ipelengaka. De 'una gee 
'awi 'ilingi ma amokie 'isoka 'o torompet 
wobicarali ngoino wongose 'ato, "Nou, 
nodoade ningie. Ngoi 'asa tonisidumutu 
'okia naga gee dua 'idadiou ne'ena 'ipasa 
de." 

2 De kage'ena de ngoi 'o Ngomasa 
'Itebi-tebini 'iparetanou. Ge'enaka de 
tamake 'o sorogaaka 'o koana ma 
go-gogere moi, de wimoi wogogerie 
ge'enaka. 

3 De gee wogoge-gogerie 'o koana ma 
go-gogeroka gu'una woletongo 'isoka 'o 
baiduri pandan de 'o dalima ma teto ma 
nikoto. 'O ngawate moi ma siwara 'isoka 
'o zamrud ma teto yakilolitino 'o koana 
ma go-gogere ge'ena. 

4'O koana ma go-gogere ge'ena 
'isigilolitino 'o go-gogere 'isure-sure 
'iregu ngai monaoko de soatoka. 
Ge'enaka yogogeruku yamonaoko 
de soata yopa-pareta manga baju 
ya'are-'arese de yomatualano 'o tuala 'o 
guraci. 

>'O koana ma go-gogerino gee ma 
goronaka ge'enano 'isupu 'o tawi-tawi de 

'o duturu ma 'ilingi. De ma go-gogere 
ma bionoka ge'ena 'o 'obori 'o ngai 
tumudiingoka 'iluru-lurusu ge'ena la ma 
Jo'oungu ma Dutu wi Ngomasa 'o ngai 
tumudiingi. 

6 Ma go-gogere ge'ena ma bionoka, 
'isoka 'o ngooto 'idodo-dodono matero 
ka 'o kaca. 'O koana ma go-gogere 
yosigilolitino 'o barangi 'i'ahu-'ahu ngai 
soatoka, gee ma bionino de ma dudunu 
ka ma ako ya'omanguku. 

70 barangi 'iwango-wango ngai soata 
ge'ena, moi 'isoka 'o singa deika moioli 
'isoka 'o sapi ma nauru. Moioli ma biono 
'isoka 'o nyawa ma biono, de moioli 
'isoka 'o kodoba 'isoso-sosono. 

8'O barangi 'iwango-wango ngai 
soata ge'ena ma gatuuku 'o ngai 
yabu-butangaka, de ma gatuukoka 
ya'omanguku ka ma ako. 'O barangi 
'Iwango-wango ge'ena 'o wange de 'O 
obiri koimaogo-ogoruwa 'inyanyi konee, 
"O sowono koi'iwa ngonaka; ngona 
notebini Jou; 'o dorou ka ma eta ma 
koi'iwa ngonaka; ma Jo'oungu ma Dutu 
'ani kuasa ma batingi koi'iwa, gee ma 
'orasi ne'ena naga ngona naga, ma sirasi 
naga de dua noboa." 

?'0 barangi 'iwango-wango ngai 
soata ge'ena 'inyanyi wisiare-arene de 
manga 'amalaha yositedene 'unaka gee 
wogogerie 'o koana ma go-gogeroka, 
gee wo'ahu kaisi'ado-'adonika. Gee 'o 
barangi 'iwango-wango ge'ena 'inyanyi, 

10 de yamonaoko de soata yopa-pareta 
go'ona yotalibukuku gee 'o koana ma go- 
gogeroka wogoge-gogerie 'awi bionoka, 
de wisuba gee wo'ahu kaisi'ado-'adonika 
gu'una. Ge'enaka de yosiwako manga 
tuala ge'ena 'o koana ma go-gogere ma 
bionuku de kayongosekau, 

11 "Jou, ngona to ngomi mia Jo'oungu 
ma Dutu! Ngona yadaene minisiarene de 
minihoromati. Sababu ngona nokuasa; 
de sababu ngona nosidadi 'okia sonaa 
moi-moi; de mita de to ngona 'ani mau, 
so 'okia sonaa moi-moi 'ikokidadiokau 
de 'i'ahu." 

5 1 Ge'enaka de tamake 'o buku 'ipe- 
peleleno ngai moi gee wogo-gogerie 

'o koana ma go-gogeroka wa'aono wi 

giniraoka. Ma buku ge'ena songona 

de songona 'ilefoka de 'isitamunoka 'o 

segeli 'o ngai tumudiingi. 

2 Ge'enaka de tamake 'o mala'ekati 
moi 'ikua-kuata, 'imapoa-poaka ma 

'ilingi kadakuoko 'ingose 'ato, "Nago'ona 
yadaene yapooteke 'o segeli ne'ena de 
yasose ma buku ne'ena?" 

3 Duga 'o sorogaaka bolo 'o duniaka, 
bolo dau 'o dunia ma timiku, ka moi ma 
koyadaenuwa yapelenga de yabaca ma 
buku ge'ena ma doda. 

4So ngoi to'ari kaidomo-domo sababu 
komoiwa yadaene yapelenga de yalega 
ma buku ma dodaka ge'ena. 

> Ge'enaka de yopa-pareta go'ona wimoi 
kawongosekau ngoino, "Uwau no'ari! 
Wonimake 'una gee wokoana wisironga 
'o Singa 'awi 'Asali 'o Yehudano, 'awi 
topora ma Koana 'o Dautu! 'Una 
walakuokau 'o nyawa wimusu-musu. 
'Una yadaene wapooteke 'o segeli ngai 
tumudiingi ge'ena de wasose 'o buku 
ge'ena." 

6 Ge'enaka de tamake 'o Domba ma 
Ngowaka 'o ngai moi 'ima'okode 'o koana 
ma go-gogere ma dateoka, yosigilolitino 
'o barangi 'i'ahu-'ahu 'o ngai soata de 
gee yopa-pareta yoodumu. Ma Domba 
ma Ngowaka ge'ena tamakeka 'isoka ma 
sira yato'omakau. To 'ena ma taduku 
ngai tumudiingoka de ma ako ngai 
tumudiingoka ge'ena la 'o ngomasa ngai 

tumudiingi gee ma Jo'oungu ma Dutu 
wasuloko 'itagi 'o duniaka yakiloliti. 

7 Ge'enaka de 'o Domba ma Ngowaka 
ge'ena yaika de yadawongo 'o buku 'ipe- 
peleleno ge'ena, gee wogoge-gogerie 'o 
koana ma go-gogeroka 'awi giama ma 
giniraoka. 

8 Gee ma Domba ma Ngowaka 
yadawongo 'o buku ge'ena, de 'o 
barangi 'i'ahu-'ahu 'o ngai soata ge'ena 
'ibukuku, de yopa-pareta yamonaoko 
de soata mita yobukuku ge'ena ma 
Domba ma Ngowaka ma bionoka. 'Ona 
yomasimo-moika ya'aono 'o koroncong 
de 'o sawoko 'o guraci gee ma dodaka 
'o manyanyi ge'ena la ma Jo'oungu ma 
Dutu 'awi nyawa manga lahidoa. 

?'Ona yosinyanyi 'o nyanyi moi ma 
sungi konee, "Ngona yadaene na'ese 'o 
buku ge'ena de nakokipooteke ma segeli 
ge'ena. Sababu ngona nito'omakau, de 
ma ngale ngona nosongene so 'o nyawa 
naga 'o sagala bangsano, 'o sagala 
sukuno, de 'o sagala demo moi-moino 
manga so-sowono natuusokau la yodadi 
to ma Jo'oungu ma Dutu 'awi kawasa. 

10 Ngona nakidiaiokau 'ona 'o bangsa 
moi yodadi 'o 'imam-'imam, la 'ona 

wileleani ma Jo'oungu ma Dutu, de 
yopareta 'o duniaka." 

11 Ge'enaka de ngoi tamakeli, de 
to'isene 'o mala'ekati ma 'ilingi. 

'O mala'ekati ge'ena posironga 'o 
gudaioka padoimi ma kopanakowa. 'Ena 
'imakoki'okode yosigilolitino 'o koana ma 
go-gogere, 'o barangi 'i'ahu-'ahu ngai 
soata de yopa-pareta go'ona. 

12 De 'ena 'ikokinyanyi yakua-kuatie 
konee, "'Una gee wisironga 'o Domba 
ma Ngowaka, gee yato'omakau, 'una 
yadaene powisiarene sababu 'una 
wokuasa, wokorago, wobarija 'ifoloi, de 
wi guata ma amokoka. 'Una salingou 
powihoromati de nanga 'amalah 
positedene 'unaka." 

13 Ge'enaka de to'isene 'o sagala 
'Tahu-'ahu 'o diwangoka, 'o duniaka, 

'o dunia ma timioka de 'o ngootoka, 
ge'ena la 'odumu 'iso de 'i'ahu-'ahuou 
'inyanyi konee, "'Una gee wogogerie 'o 
koana ma go-gogeroka, de 'o Domba 
ma Ngowaka gu'una, 'ona salingou 
pakisiarene de pakihoromati, sababu 
'ona yokumati, manga kuasa 'iamoko ma 
sala de yokuasa kaisi'ado-'adonika!" 

14 So 'o barangi 'i'ahu-'ahu 'o ngai soata 
ge'ena 'isango, "Ia ge'ena yadaene!" 

De yopa-pareta yamonaoko de soata 
go'ona mita yotalibukuku de wisuba 
ma Jo'oungu ma Dutu de 'o Domba ma 
Ngowaka gu'una. 

1 Ge'enaka de towimake 'o Domba 

ma Ngowaka gu'una 'o buku ma 
segeli wapooteke ma di-disiraka, gee 
ma buku ma segeli 'o ngai tumudiingoka 
ge'ena. Ge'enaka de to'isene 'o barangi 
Tahu-'ahu'o ngai soatoka gee, 'o ngai 
moi 'ibicara ma di-disiraka, ma 'ilingi ma 
guatie matero ka 'o duturu. 'Ingose 'ato, 
"Nou!" 

2 De tamakeli 'o kuda ya'are-'arese 
moi de gee 'i'asa-'asa ma kuda ge'ena 
'o toimi ma 'esa moi de ma ngowakoka 
ya'aono. De yadawongo 'o musu 
yalaku-laku ma tuala moi. Deika 'ena 
'ilaku-lakuokau ge'ena 'itagi 'ikudoti ma 
ngale yalakuoli ma musu. 

3 Ge'enaka de 'o Domba ma Ngowaka 
gu'una wapooteke 'o buku ma segeli 'o 
ngai moioli so ma modidiou, de to'isene 
'o barangi 'i'ahu-'ahu ngai soatoka gee 
'o ngai moioli 'ingose, "Nou!" 

4De'o kuda yate-tereboko 'o ngai 
moi 'isupu. Ma kuda 'i'asa-'asa ge'ena 
yadawongo 'o kuasa ma ngale 'idiai 'o 
nyawa 'o duniaka yomakaparangi moi 
de moi, so 'o nyawa yomakato'oma. Ma 
ngale ge'enau so 'o kuda 'i'asa-'asaka 
gee ma Jo'oungu ma Dutu wokula 'o 
wase moi 'lamo-amoko. 

> Ge'enaka de 'o Domba ma Ngowaka 
gu'una wapooteke 'o buku ma segeli 'o 
ngai moioli so ma sa'angeu, de to'isene 
'o barangi 'i'ahu-'ahu gee 'o ngai moioli 
'ingose, "Nou!" De tamake 'o kuda 
'itaro-taromo 'o ngai moi. Ma kuda 
Tasa-'asa ge'ena ya'aono 'o kilo 'o ngai 
moi. 

6 De to'isene 'isoka 'o nyawa ma 'ilingi 
'o barangi 'i'ahu-'ahu ngai soata ma 
sigoronano. 'O 'ilingi ge'ena 'ingose 
'ato, "O gandum yaowa-owa 'o literi 
moi ma 'ija kaimatero de 'o nyawa moi 
yomanarama 'o wange moi manga sewa. 
De 'o gandum ma 'iniki 'iregu 'o literi 
sa'ange ma 'ija kaimatero 'o nyawa moi 
yomanarama 'o wange moi manga sewa. 
Ma 'uwa niatorou 'o zaitun ma gota gee 
ma sowoko 'o goooro yadi-diai, de 'uwa 
niatorou 'o 'anggur ma betuoka." 

7 Ge'enaka de 'o Domba ma Ngowaka 
gu'una 'o segeli 'o ngai moioli wapooteke 
so 'o ngai soatou, de to'isene 'o barangi 
Tahu-'ahu 'o ngai soatoka gee moioli 
'ingose 'ato, "Nou!" 

8 De tamake 'o kuda 'iana-anasa moi. 
Ma kuda 'i'asa-'asa ge'ena ma ronga 
'o Songene, de moioli 'itu-tu'uru ma 
dudunisa ma ronga 'o Songene ma 
Ngii. 'Ena yadawongo 'o kuasa ma 
Jo'oungu ma Dutuno ma ngale yato'oma 
'o nyawa 'o duniaka gee 'isoka 'o bula 
soatoka so 'o bula moi yakibootuku 
ma ngekomo 'o parangi, 'o sawini, ' 
panyake 'i'ini-'inioka, de 'o haewani 
'iti-tingkai. 

?Ge'ena 'ipasa de tamake 'o Domba 
ma Ngowaka gu'una 'o segeli 'o ngai 
moioli wapooteke so 'o ngai motoau, 
de tamake 'o su-suba 'idu-dutuuku ma 
timioka 'o nyawa gee yakito-to'omakau 
manga jiwa. 'Ona yakito'oma sababu 
koyomaogo-ogoruwa yositotara ma 
Jo'oungu ma Dutu 'awi demo. 

10 Yakito-to'omakau go'ona manga 
jiwa 'imasigasoko 'ingose 'ato, "Jou 
noku-kuasa, ngona notebini de notiai, 
tanu 'uwau 'ito'ingo de 'o nyawa 'o 


O 

duniaka gee mito-to'omakau manga sala 
nosidumutu de nakihukumu." 

110) nyawa gee ma sira yakito- 
to'omakau go'ona ma Jo'oungu ma 
Dutu wosimo-moi wokula 'o baju 
ya'are-'arese, de wakisidemo 'onaka 
la yotamaasi ma eta. 'Ona salingou 
yotamaasi sigado manga ma-manai gee 
wile-leleani ma Kristus yakito'oma 'isoka 
'onali 'itotomokasi moteke ma Jo'oungu 
ma Dutu wositatapuokau. 

12 Ge'enaka de towimake 'o Domba 
ma Ngowaka wapooteke 'o segeli 'o 
ngai moioli so 'o ngai butangau. De 
'Tosu posironga 'o guatino, de 'o wange 
koisiwaruwa so kaitaru-tarusikau, de 'o 
mede 'itereboko 'isoka 'o 'aunu. 

130) ngoma 'o diwanguku daku 'itotaka 
matero ka 'o 'ara ma sowoko ka ma 
gouosi de 'o rato yagiwi so 'itotaka. 

14 De 'o diwanga 'iisanga matero ka 'o 
karatasi yapelele, de 'o gigie de 'o pulo 
'ikokituluru ma ngiioka. 

15'Ọ koa-koana 'o duniaka, 'o nyawa 
yola-laagomo, 'o kapita de 'o nyawa 
yokaya-kaya, yopa-pareta de 'o nyawa 
'iregu-regu 'iodumu, 'o yongosi de ko 'o 
yongosuwa yoodumu, yoma'iunu 'o teto 

Tiwa-'iwanga ma donga-dongaka de 'o 
'aru-'arukoka 'o gigie ma timioka. 

l6'Ona yoma'orese 'o gi-gigieka de 'o 
teto-tetoka ge'ena yongose 'ato, "Uku 
minitamunuku ngomiku la 'una gee 'o 
koana ma go-gogeroka wogoge-gogerie 
wopa-pareta 'uwa mimake, de 'o Domba 
ma Ngowaka gu'una 'uwa mihukumu 
ngomi." 

17 Sababu ma 'orasi ya'adonokau ma 
Jo'oungu ma Dutu de 'o Domba ma 
Ngowaka gu'una yahukumu 'o nyawa 
'isinoimi, de komoiwa moi ya'akunu 
yomasiresene 'o hukumani ge'ena. 

7 1 Ge'ena 'ipasa de tamake 'o 
mala'ekati ngai soata 'ima'okode 'o 

dunia ma libuku soatoka. 'Ena yatahani 

'o dadoko 'o dunia ma libuku soatino 

ge'ena, la 'uwa 'idadoko 'o tonaka 

ma dekuoka bolo 'o ngootoka, bolo 'o 

gota-gotaka. 

2 Ge'enaka de tamake 'o mala'ekati 
'iregu moi 'isupu dina 'o wange ma 
siwarisa 'idadu, 'ena 'i'asa 'o capu ma 
Jo'oungu ma Dutuoka wo'ahu-'ahu 
ma ngale yakisino-nako 'awi nyawa. 

'O mala'ekati ge'ena 'i'asoko yaamo- 
amokie 'o mala'ekati ngai soatika gee 

'imadamakekau 'o kuasa ma Jo'oungu 
ma Dutuno ma ngale yatorou 'o tonaka 
de 'o ngooto. 

3'O mala'ekati ge'ena kaingosekau, 
"'Uwasi niatorou 'o tonaka de 'o ngooto, 
bolo 'o gota-gota, nako 'o nyawa gee ma 
Jo'oungu ma Dutu wile-leleani manga 
mengako komiano-nakowasi de ma 
Jo'oungu ma Dutu 'awi capu." 

4 Ge'enaka de ngoino 'isidemo 'ato naga 
ya 144.000 gee yakino-nakokau manga 
mengaka de ma Jo'oungu ma Dutu 
'awi capu. 'O nyawa-nyawa go'ona 'O 
Israeloka 'o suku mogiooko de modidino. 

>'O suku 'isinoimi yacaana mogiooko de 
modidi. Ma suku ge'ena ma ronga-ronga 
konee: 'o Yehuda, 'o Ruben, 'o Gad, 

6'o Asyer, 'o Naftali, de 'o Manasye, 

7'o Simeon, 'o Lewi, 'o Isakhar, 

8'0 Zebulon, 'o Yusuf de 'o Benyamin. 

3 Ge'ena 'ipasa de takimakeli 'o nyawa 
posironga manga gudaioka, komoiwa 
ya'akunu yakidoimi. 'Ona ge'ena naga 
'o sagala bangsano, 'o sagala sukuno, 
'o sagala demo moi-moino 'o duniaka 
ne'ena. 'O nyawa yoku-kudai go'ona 
yoma'okode 'o koana ma go-gogere 
ma daarioka de 'o Domba ma Ngowaka 

'awi daarioka, 'ona yomasinoaku 'o baju 
'Ikuru-kurutuku ya'are-'arese de ya'aono 
'o bilere. 

10 Ge'enaka de yakua-kuatie yosigasoko 
yongose 'ato, "Ngone pamake 'o 
laha nanga Jo'oungu ma Dutuno gee 
wogogerie 'o koana ma go-gogeroka, de 
'o Domba ma Ngowakino gu'una!" 

11'O mala'ekati 'iodumu 'ima'okode 
'isigilolitino 'o koana ma go-gogere 
de yopa-pareta de mita 'o barangi 
Tahu-'ahu 'o ngai soata ge'ena. 'O 
mala'ekati ge'ena 'ikokibukuku 'o koana 
ma go-gogere ma bionoka de ma 
Jo'oungu ma Dutuka wisuba sigado ma 
biono dau 'o tonaoka 'itigiku. 

12 'Ena 'imakokipoaka 'ingose 'ato, "Ma 
goungu! To ngone nanga Jo'oungu ma 
Dutu posironga wokumatioka, woku- 
kuasa, wokua-kuata de 'okia sonaa 
'iodumu wanako. Nou, powisiarene 
de po'amalaha de powihoromati 
kaisi'ado-'adonika. 'Amin. Koge'enau." 

13 Yopa-pareta gee wimoi wosano 
ngoino wongose 'ato, "O nyawa gee 
manga baju 'ikuru-kurutuku ya'are- 
'arese no'ona nago'ona, de kiano 
yoboano?" 

14 Ngoi tosango, "Ngoi kotanakowa 
'Aba, ngona ma sirete nanako." So 'una 
wongose ngoino, "'O nyawa no'onau gee 
yoto-tongosono ma 'orasi yakidutuku 'o 
sikisaa ma dubuso. 'Ona manga juba 
ya'ujuokau de 'o Domba ma Ngowaka 
'awi 'aunu so 'i'aresokau. 

15 Ge'enau so 'ona yoma'okode ma 
Jo'oungu ma Dutu 'awi go-gogere ma 
daarioka, de wileleani ma Jo'oungu ma 
Dutu 'o wange de 'o obiri 'awi Woaka. 
De 'una 'asa naga de de 'ona, de 
wakijagano. 

16'ỌOỌna 'asa koyamaowau 'o sawini 
de manga kibiti koidudunguawau; 

'o wange ma sauku 'ikua-kuata 'asa 
koyakidaenuawau. 

17 Sababu 'o Domba ma Ngowaka gee 
wogogerie 'o koana ma go-gogere ma 
dateoka 'asa wakisowohi 'ona. 'Una 'asa 
wakisi'asa 'o 'akere ma gububulika gee 
yakisiwango-wango. De ma Jo'oungu 
ma Dutu 'asa wakoki'ikiri to 'ona manga 
kongoro." 

1 Gedagee 'o Domba ma Ngowaka 

'o segeli moioli yapooteke so 'o 
ngai tumudiingou, de 'o sorogaaka 
kairii-riidika poilia 'o takoro ma songona. 

2 Ge'enaka de tamake 'o mala'ekati 'o 
ngai tumudiingi 'ima'okode ma Jo'oungu 
ma Dutu wi bionoka, de ma mala'ekati 
ge'ena yadawongo 'o torompet ngai 
tumudiingi. 

3'0 mala'ekati 'iregu moi, gee 'i'asa 
'o manyanyi ma ngii 'o guraci 'O ngai 
moi, 'iboa de 'ima'okode 'o su-suba 'idu- 
dutuuku ma bionoka. Ma mala'ekatika 
ge'ena naga moi yokula 'o manyanyi 
posironga ma amokoka ma ngale 
yosinoa ma Jo'oungu ma Dutu wi nyawa 
''odumu manga lahidoaka, de ma ngale 
'isisuba 'o su-suba 'idu-dutuuku 'o guraci 
yadi-diaiku ma dekuoka gee 'o koana ma 
go-gogere ma bionoka. 

4'O manyanyi 'ituu-tuukika 'o sawokoka 
gee 'o mala'ekati ya'aono, ma dowo 'idoa 
ma Jo'oungu ma Dutude 'imatuono de 
ma Jo'oungu ma Dutu 'awi nyawa-nyawa 
manga lahidoa. 

> Ge'enaka de 'o mala'ekati ge'ena 
ya'ese 'o manyanyi ma ngii ge'ena, de 
'isinoa 'o 'uku gee ya'ese 'o su-suba 
'idu-dutuukino, de 'isi'umo 'o duniaku. 
So 'o duturu 'ikatiwiwiri de 'o tawi-tawi 
yakaletongoka, de 'i'osu. 

6 Ge'ena 'ipasa de 'o mala'ekati ngai 
tumudiingi gee 'o torompet 'o ngai 
tumudiingi ya'aono, 'imadudu-duanga 
ma ngale yauwaka. 

7:0 mala'ekati gee ma di-disiraka 
yauwaka ma torompet, de 'o 'eis 
'iteto-teto de 'o 'uku 'imakaganuku 
de 'o 'aunu 'ipoa 'o duniaku. 'O dunia 
'isoka 'ipula sa'angeka so 'o bula moi ma 
gota-gota de ma 'ubutu de 'okia sonaa 
'Too-'oode 'iodumu ya'uku yabootuku. 

8 Ge'enaka de 'o mala'ekati moioli 
yauwaka ma torompet so 'o ngai 
modidiou, de 'okia naga moi 'iamo- 
amoko 'isoka 'o gigie 'iluru-lurusu 
yosi'umo 'o ngootuku. So 'o ngooto 
'isoka 'ipula sa'angeka gee 'o bula moi 
'Imadadi 'o 'aunu, 

?de ma ngooto gee 'imadadiokau 'o 
'aunu, ge'enaka 'iodumu gee 'i'ahu-'ahu 
'ikokisongene, de 'o kapali gee ge'enaka 
mita 'ikokitorou. 

10 Ge'enaka de 'o mala'ekati moioli 
yauwaka ma torompet so 'o ngai 
sa'angeu, de 'o ngoma 'iamo-amoko moi 
gee ma letongo 'isoka 'o 'obori, 'iotaka 
'o diwanguku de yadaene 'o ngai-ngairi 
de 'o 'akere ma gu-gububulu 'o duniaka 


WAHYU 8.11-9.1 34 


ne'ena gee 'isoka 'ipula sa'angeka so 'o 
bula moi yakokitapadu. 

11'O ngoma ge'ena ma ronga, 'o 
Apsintus, ma ngale 'imali. So ma 'akere 
gee 'o ngoma yata-tapadu ge'ena rekeni 
'iodumu kaimali-maliou, de 'o nyawa 
manga gudai yosongene sababu ya'okere 
ma 'akere gee 'imaliokau ge'ena. 

12 Ge'enaka de 'o mala'ekati moioli 
yauwaka ma torompet so 'o ngai soatou, 
de yatatoko 'o wange ma ako, 'o mede 
de 'o ngoma, so 'isiwara 'isoka biasawau. 
'O wange-wange gee ma 'orasi 'isoka 
'ipula sa'angeka, 'o bula moi 'o wange 
koisiwaruwa. Koge'enali mita 'o obi-obiri, 
gee ma 'orasi 'isoka 'ipula sa'angeka, 

'o bula moi 'o mede de 'o ngoma 
koisiwaruwa. 

13 Ge'enaka de tomalega dakuie de 
tamake 'o kodoba 'o ngai moi 'iso-sosono 
daku 'o gurutie 'o ngawa-ngawaka, 
de to'isene 'isigasoko, "Niotorouoka! 
Niotorouoka! Niotorouoka 'o nyawa 'o 
duniaka 'iodumu, gee dua nio'isene 
'o mala'ekati 'iregu ngai sa'ange ma 
torompet yauwaka!" 

1 Ge'enaka de 'o mala'ekati moioli 
yauwaka ma torompet so ma 

motoau, de tamake 'o ngoma 'o 
diwangoka 'o ngai moi 'iotaka 'o duniaku. 
'O ngomaka ge'ena yokula 'o ngomasa 
ma dorou ma ngii ma da-damunu ma 
kuci. Ma ngomasa ma dorou ma ngii 
ge'ena dau 'o gurutuku 'o dunia ma 
timiku. 

2S0 'o ngoma ge'ena yapelenga 'o 
ngomasa ma dorou ma ngii ma ngorana 
ge'ena, de dauie 'idowo 'isoka 'o 
bairou potuuku. 'O wange ma siwara 
ma yatamunoka sababu ma dowo 
ge'ena 'ikipirini, so 'o ngawa-ngawaka 
kaitaru-tarusikau. 

3De ma dowono doka 'isupu 'o 
saba-saba kaipiakorou 'i'uti 'o duniaku. 
'O saba-sabaka ge'ena yokula 'o guata 
kaimatero de 'o aili ma bisa ma guata. 

4Ma saba-sabaka ge'ena koyosidabiwa 
yatorou 'o sagala 'ubutu, 'o joro de 'o 
gota-gota. 'Ena 'idadi yatorou duga ka 
'o nyawa gee manga mengaka koi'iwa 
'isicapuoko ma Jo'oungu ma Dutu 'awi 
capu. 

>'O saba-sabaka ge'ena koyosidabiwa 
yakisongene 'o nyawa-nyawa go'ona, 
duga kayakisikisaa 'o mede motoano. Ma 

saba-saba gee yakisi-sikisaa 'o nyawaka, 
ma siri matero ka 'o aili ma bisa. 

6'O mede motoano ge'ena, 'o nyawa- 
nyawa go'ona yomau la yosongenikau, 
ma koidadiwa yosongene. 'Ona yomau 
yosongene, ma 'o songene 'imasikurutu 
'onaka. 

7'O saba-saba ge'ena ma lugo 'isoka 'o 
kuda gee 'itagiou 'o parangi ma ngiika. 
Ma sae-saekoka 'okia naga 'isoka 'o tuala 
'o guraci. Ma biono 'isoka 'o nyawa ma 
biono. 

8 Ma utu 'isoka 'o ngeweka ma utu, de 
ma 'ingiri 'isoka 'o singa ma 'ingiri. 

? Ma 'alu ma ngununoka 'isitamunoko 
'okia naga rekeni kaimatero de 'o baju 'o 
besi. Ma gatuuku ma 'ilingi 'isoka 'o kuda 
'o gudaioka de ma gorobaka 'iowa-owara 
'o parangi ma ngiika. 

10 To 'ena ma bikinoka de ma bisaka 
'isoka 'o aili. De ma bikinokau ge'ena to 
'ena ma guata ma ngale 'o nyawa yakisiri 
'o mede motoano. 

11 To 'ena de ma koana ma ngale 
yapareta 'enaka, de to 'ena ma koana 
ge'ena la 'o mala'ekati gee yajaga-jaga 
'o ngomasa ma dorou ma ngii, gee 'O 
Ibranioka yosironga 'o Abadon; de 'o 

Yunanioka yosironga 'o Apolion. Ngone 
tanu, '"O Sito-torou". 

12:0) bodito ma si-siraka 'ipasakau. 
Ge'ena 'iduanga de naga'o ngai modidioli 
'iboa. 

13 Ge'enaka de 'o mala'ekati moioli 
yauwaka ma torompet so ma butangau. 
De to'isene 'o 'ilingi 'isupu 'O manyanyi 
'idu-dutuuku ma ngii 'o guraci ma libuku 
soatino, gee ma Jo'oungu ma Dutu wi 
bionoka. 

140 'ilingi ge'ena 'ingose 'o 
mala'ekatika ge'ena, "Tagi, nodososeka 
'o mala'ekati ngai soata gee 'ipusuika 'o 
Efrat ma 'akeroka!" 

15'Ọ mala'ekati ngai soata ge'ena 
yodosose ma ngale 'o nyawa 'o duniaka 
'o bula sa'angeka gee, 'o bula moi 
yato'oma yabootuku. Ma mala'ekati 
'o ngai soata ge'ena ma Jo'oungu ma 
Dutu wadua-duangou ma ngale yadiai 
to 'ena ma manarama gee ma 'orasi 
yadae-daenuku. 

16 Ngoi to'isene 'o mala'ekati ngai soata 
ge'ena ma solodado gee 'o kudaku 
'ipare-parene ma gudai 'o juta ratusu 
modidi. 

17 De 'o mo-make ma dodaka, ngoi 
tamake ma kuda 'iku-kudai ge'ena 
de gee 'i'asa-'asa. Ma kuda 'i'asa-'asa 
ge'ena 'isitamunoko ma 'alu ma 
ngununu ma da-datoko 'o baju 'o besi 
yate-tereboko 'isoka 'o 'uku, 'ibisi 'isoka 
'o diwanga ka ma besioka, de 'ikurati 
'isoka 'o walira. 'O kuda moi-moi ge'ena 
ma saeke 'isoka 'o singa ma saeke. 'O 
bahaya 'o ngai sa'ange ge'ena, ge'ena la 
'o 'uku, 'o dowo de 'o walira gee 'isupu 
'o kuda ma 'uruno ge'ena, yato'oma 'o 
nyawa 'o duniaka gee 'ipula sa'angeka 
so 'o bula moi yabootuku. 

18 (9:17) 

19'O kuda 'iku-kudai ge'ena ma 
guata ma 'uruoka de ma bikinoka. Ma 
biki-bikini ge'ena 'isoka 'o ngia de ma 
saekoka. De mita de ma bikinou ge'ena 
yakisisangisara 'o nyawa. 

20 Ma 'o nyawa gee yakimadaku 
koyakito'omawa de 'o bahaya ge'ena, 
'ona koyamadawa mita yasuba 'o 
patongo gee ka 'ona ma sirete yodiaiku. 
'Ona koyomaogoruwa yasuba 'o tokata 
de 'o barahala 'o guraci, 'o saaka, 'o 
tambaga, 'o teto bolo 'o gota, gee 

koimasimake-makewa, koimasi'isenuwa 
bolo koidadiwa 'itagi. 

21 'Ona koyamadawa mita manga gokoie 
'ito-torou ge'ena la yomakato'oma, 
yotawa-tawara de yosongou, de yotosiki. 
10 1 Ge'enaka de tamake 'o 

mala'ekati moioli 'inau-nauru, 
'Tuti daku 'o sorogaaku. 'Ena 'o kakamoro 
yasaono, de ma saekino 'o ngawate 
yakilolitino. Ma biono 'isiwara 'isoka 'o 
wange ma ako, de ma dou 'isoka 'o 
ngasuku 'iluru-lurusu. 

2 Ma giamoka 'o buku 'ipe-peleleno 
ma dingoono 'ipelengade. Ma dou ma 
giniraka 'imasidokoku 'o ngootoka, de 
ma gubali 'imasidokoku 'o dudungoka. 

3 Ge'enaka de 'imapoaka yaamo-amokie 
'isoka 'o singa 'ima'orese. 'O mala'ekati 
ge'ena 'imapoaka, de 'o duturu 'ipalusu 
'ipotoka ma tumudiingi. 

4 Gedagee 'iduturu ma tumudiingi 
'ipasa, de ngoi tomau talefo 'okia 
naga 'o duturu 'ingose, ma to'isene 'o 
'ilingi 'o sorogaaku 'ingose 'ato, "'Uwa 
nosikademo 'okia naga gee 'o duturu 
ma tumudiingi 'ingose-ngose, de 'uwa 
nalefo!" 

>Ge'enaka de 'o mala'ekati gee 
tamake 'imasidokoku 'o ngootoka de 
'o dudungoka, ma giama ma giniraka 
yagorakie 'o diwangie. 

6'Ena 'isasi de ma Jo'oungu ma Dutu 
gee wowango kaisi'ado-'adonika 'awi 
ronga, gee wosidadi-dadi 'o diwanga, 'o 
tonaka de 'o ngooto de mita ma ngooto 
ma dodaka 'iodumu, 'ato ma demo 
ge'ena 'itiai. 'Ingose 'ato, "Ma Jo'oungu 
ma Dutu dua kowatuluruwau ma 'orasi 
ma ngale 'okia naga womau wadiai! 

7Ma gee 'o mala'ekati 'o ngai moioli 
yauwakoka ma torompet so ma 
tumudiingou, de ma Jo'oungu ma Dutu 
'asa wadiai wositotomo 'awi mau gee 
'o nyawa-nyawa koyanako-nakowasi, 
'isoka gee wosidemo-demokau 'awi 
nabii-nabiika gee wile-leleani." 

8 Ge'enaka de 'o 'ilingi gee to'isenokau 
'o sorogaaku ge'ena, 'ibicarali ngoino. 
Kaingosekau, "Tagi na'ese 'o buku 'ipe- 
pelele gee 'ipe-pelengade 'o mala'ekati 
ma giamoka gee 'imasidoko-dokoku 'o 
ngootoka de 'o dudungoka." 

?So ngoi mita totagi 'o mala'ekatika 
ge'ena de toga'asoko la 'ikula 'o buku 
ma dingoono 'ipe-pelele ge'ena. 'Ena 

kaingosekau, "Nee, na'ese de na'odomo. 
'Ani pokoro ma dodaka doka dua namao 
'imali, ma 'ani 'uru ma dodaka dua 
namao 'imutiti 'isoka 'o madu." 

10 Ngoi ta'ese ma buku 'ipe-pelele 
ma dingoono ge'ena 'o mala'ekati ma 
giamoka de ta'odomo. 'Ai 'uruoka tamao 
'isoka 'o madu, ma gedagee taasiruku, 
de 'ai pokoroka doka 'imadadi 'imali. 

11 Ge'enaka de ngoino 'isulokoli 'ato, 
"Nositotaroli 'o habari ma Jo'oungu 
ma Dutuno ge'ena 'o sagala sukuka, 

'o sagala bangsaka, 'o sagala demo 
yapake-pakeka, de 'o koa-koanika." 

1 1 1 Ge'ena 'iduanga de ngoino 'ikula 

'o gota ma ngogu moi 'isoka 
'o papadi de 'isoka 'o du-duga, de 
'isuloko 'ingose 'ato, "Tagi natuga ma 
Jo'oungu ma Dutu wi Woa de'o su-suba 
'idu-dutuuku ma ngii. De nakidoimi 
kokia manga gudai gee yosuba-suba ma 
dodaka doka. 

2 Ma 'uwa natuga ma Jo'oungu ma Dutu 
'awi Woa ma ginitara 'ingoa-ngoatika. 
Sababu ge'ena wokulakau 'o nyawa- 
nyawaka gee kowingaku-ngakuwa. 'Ona 
'asa yaparetano 'o Yerusalem ma kota 

ge'ena la ma Jo'oungu ma Dutu 'awi kota 
ge'ena 'o mede nagi soata de modidino. 

3 Ngoi 'asa takisuloko 'ai sakisii yamididi 
gee yomasinoaku 'o balisa ma baju, 'ona 
'asa yosikawasa 'ai habari de yobalisa 'o 
wange caana moi de 'o ratusu modidi de 
nagi butangano." 

4:0 sakisii yamididi ge'ena la 'o zaitun 
'o utu modidi de 'o silo ma to-todenge 
'o ngai modidi gee ma Jou 'o sagala 
moi-moi wosidadi-dadi 'awi bionoka. 

> Nako 'o nyawa yomau yositaili manga 
singina 'itorou 'onaka, ge'ena manga 
'urude 'isupu 'o 'uku gee yakibinasa 'o 
nyawa manga singina 'ito-torou go'ona. 
De ma ngekomo ge'ena, 'o nyawa 
''odumu gee yomau yobadingaka 'onaka 
'asa yakito'oma. 

6'Ona ma Jo'oungu ma Dutu wakikula 
'o kuasa ma ngale yodiai koibesakuwa 
ma do'ingo 'ona yosikawasa 'o habari ma 
Jo'oungu ma Dutuno. Mita wakikula 'o 
kuasa ma ngale yadiai 'o 'akere 'iodumu 
'idadi 'o 'aunu. De wakikula 'o kuasa 
ma ngale yatorou 'o dunia de 'o bodito 
'i'ini-'inioka, ma 'orasi kokia naga bato 
yomau yadiai. 

7 Gedagee 'ona yaduanga yosihabari 
'o habari ma Jo'oungu ma Dutuno 
ge'ena, de 'o haewani ko biasawa 'isupu 
'o ngomasa ma dorou ma ngiide dau 
de 'ikiniiki yamididika go'ona sigado 
yakito'omaka. 

8 De to 'ona manga maieti 'asa 'ilolokie 
'o tapakioka 'o kota ma amokoka gee 
kiaka naga to 'ona manga Jou wisidele. 
'O kota ge'ena 'o nyawa yosi'ade-'ade 
yosironga 'o Sodom bolo 'o Mesir. 

3'O nyawa naga 'o sagala negarano, 
'o sagala sukuno, 'o sagala demo 
moi-moino de 'o soana 'iodumino 
'asa yaino de yamake yamididi go'ona 
manga maieti 'o wange sa'ange de ma 
songonano. De koyosidabiwa 'o maieti 
ge'ena yapo'osuku. 

10'O nyawa 'o duniaka 'iodumu 'asa 
yomorene sababu 'o sakisii yamididi 
gee 'o duniaka yosisangisarakau go'ona 
yosongenokau. 'Ona 'asa yodarame de 
manga parasengi yomasikadingoto. 

110) wange sa'ange de ma songona, 
de ma Jo'oungu ma Dutu wakikula 'o 
ngomasa gee yakisiwango-wango, SO 
'o nabii yamididi go'ona yowangoli. De 

'ona yoma'oko so 'o nyawa 'iodumu gee 
yakimake 'onaka yakimodongo ma sala. 

12 Ge'enaka de 'o nabii yamididi go'ona 
yo'isene 'o 'ilingi ''amo-amokie 'o 
sorogaaku 'ibicara 'onaka 'ingose 'ato, 
"Nou, niodoade ningie!" Ge'enaka de to 
'ona manga musu-musu manga bionoka 
'ona yodoa 'o sorogaade 'o kakamoro 
yakisaono. 

13 De ma 'orasi ge'ena 'i'osu 'iku-kuatino 
so ma kotaka ge'ena 'o woa-woa 'isoka 
'o bula mogiookoka gee 'o bula moi 
'itorou 'ibootuku. De yacaana tumudiingi 
yosongene sababu 'o 'osu ge'ena. 

'O nyawa 'iregu gee yakimodongo 

so wisiarene ma Jo'oungu ma Dutu, 
yongose 'ato, "Ka ma Jo'oungu ma Dutu 
'o sorogaaka duga 'awi kuasa 'iamoko de 
'awi singina 'ifoloi 'isure!" 

14'O bodito gee 'isigali ma modidi 
'ipasakau, ma niosi-singina, 'o bahaya 
gee 'isigali ma sa'ange rekeni 'iboau. 

15 Ge'enaka de 'o mala'ekati 
moioli yauwaka ma torompet so 
ma tumudiingou, de 'o sorogaaka 
yo'isene 'o 'ilingi "'amo-amokie 'ingose 
'ato, "O kuasa ma ngale yapareta 'o 
dunia ma 'orasi ne'ena naga, ge'ena la 

ma Jo'oungu ma Dutu de 'una gee ma 
Jo'oungu ma Dutu Wiiri-irikokau manga 
giama ma soatoka. 'Una 'asa wopareta 
kaisi'ado-'adonika!" 

16 So yosibalu-balusu yamonaoko de 
soata gee yogogerie manga kurusiioka 
ma Jo'oungu ma Dutu 'awi bionoka, 
yobukuku de wisuba ma Jo'oungu ma 
Dutu. 

17'Ona kayongosekau, "Jou, Jo'oungu 
ma Dutu, 'ani kuasa ma batingi koi'iwa, 
gee no'ahu kaisi'ado-'adonika! Ngomi 
mio'amalaha ngonaka sababu ngona 
napakekau 'ani kuasa 'iamo-amoko, de 
nomulaengokau nopareta! 

18 Jou, 'o nyawa gee koninako-nakowa 
posironga yongamoka, ma ma 'orasi 
ya'adonokau ngona nakisikilioro 'okia 
naga yodi-diaiokau, de ma 'orasi 
ya'adonokau nakilega ma diai 'o 
nyawa yosonge-songene. Ne'enau ma 
'orasi ma ngale nakikula 'o parasengi 
'ani nabii-nabiika de gee 'o nyawa 
nile-leleanika, de 'ani nyawa 'iodumika 
ge'ena la 'o nyawa gee yosuba-suba de 
yosingou-ngounu ngonaka, 'o nyawa ma 
amoko bolo ka biasa. Ne'enau ma 'orasi 

yakitorouoka 'o nyawa-nyawa gee 'o 
dunia yato-torou!" 

19 So ma Jo'oungu ma Dutu 'awi Woa 
'o sorogaaka 'ipelenga, de ma dodaka 
tamakeka 'o Jaji ma Peti. Ge'enaka de 'o 
tawi-tawi kaimakadowangou, 'o duturu 
'ikapotoka, de 'o 'osu de 'o 'eis 'itotaka 
ma rikimoka. 

1 2 1 Ge'enaka de 'o diwangoka 

'o no-nako 'ihera-herangi moi 
gee 'o nyawa posironga yoherangioka. 
Ge'ena la mimoi 'o wange ma ako 
momasibajuku, 'ami dou 'o mede ma 
dekuoka. 'Ami saekoka 'o tuala 'o ngai 
moi ma ngoma 'o ngai mogiooko de 
modidioka. 

2:0 ngeweka gumuna miroesoka, de 
ma 'orasiou momaku'arene so mosiri de 
momapoa-poaka. 

3 Ge'enaka de 'o diwangoka 'okia naga 
moioli 'ihera-herangi, ge'ena la 'o naga 
yate-tereboko moi ko ma dingoonuwa, 
ma saeke ngai tumudiingoka de ma 
taduku ngai mogiookoka. Ma saeke 
'isinoimi 'o tuala 'o ngai moi 'isinoaku. 

4'O ngoma 'o diwangoka gee 'isoka 
'ipula sa'angeka, 'o bula moi 'o 
naga yate-tereboko ge'ena ma bikini 


WAHYU 12.5-7 47 


yositauru de ya'umo 'o duniaku. 'O 
naga ge'ena 'ima'okode 'o ngeweka gee 
momaku'arenou mi bionoka, ma dumutu 
la 'o ngowaka ge'ena kayauku 'ilahiri de 
ya'odomokau. 

> Ge'enaka de 'o ngeweka gumuna 
momaku'arene 'o ngowaka 'o nauru 
wimoi gee dua wapareta 'o nyawa 'O 
duniaka 'iodumu de 'awi kuasa ma 
amoko, ma ngale wakitorouoka gee 
wimusu-musu 'unaka. Ma 'o ngowaka 
ge'ena 'o naga koya'odomuwa sababu 
naga moi ya'oraka 'o ngewekaka 
gumuna, de ya'asa ma Jo'oungu ma 
Dutuka de 'awi pareta ma go-gogere ma 
bionika. 

6S0 'o ngeweka gumuna moowara 'o 
tonaka 'ika-kakasaka, gee kiaka ma 
Jo'oungu ma Dutu wadua-duangou to 
muna mi ngii. Ge'enaka dau dua muna 
mipaliara 'o wange caana moi de 'o 
ratusu modidi de nagi butangano. 

7 De 'o sorogaaka 'o parangi 'idadi. 'O 
Mikhael 'o mala'ekati ma balusu moi 
de to 'ena ma mala'ekati 'iku-kudai 
yaparangi 'o naga ge'ena. De ma naga 
ge'ena mita de to 'ena ma mala'ekati 
'iku-kudai yaparangi 'o Mikhael. 

8 Ma 'o naga ge'ena 'ikala, so 'ena de 
ma mala'ekati koidadiwau 'imanoa 'o 
sorogaaka. 

3'O naga gee 'iamo-amoko ge'ena 
yosisupu 'o sorogaaka! 'Enau ge'ena 'o 
ngia gee ka ma sirasi de ma 'enau, gee 
ma ronga 'o Tokata ma Koana bolo 'o 
Ngomasa ma Dorou ma Balusu. 'Enau 
ge'ena 'isiliba-liba 'o nyawa 'iodumika 'o 
duniaka. 'Ena ya'umo 'o duniaku de to 
'ena ma mala'ekati 'iodumu. 

10 Ge'enaka de to'isene 'o 'ilingi 
'iamo-amokie 'o sorogaaka kaingosekau, 
"Ma 'orasi ne'enau ma Jo'oungu ma 
Dutu 'awi kawasa wosilaha! Ma 'orasi 
ne'ena ma Jo'oungu ma Dutu 'awi 
kuasa wosidumutu ma ngale wokoana! 
Ma 'orasi ne'ena ma Koana 'o Nyawa 
Wosilaha-laha gee ma Jo'oungu ma 
Dutu wosijaji-jajiokau mita wosidumutu 
'awi kuasa! Sababu 'o Tokata ma Koana 
gee 'ima'okode ma Jo'oungu ma Dutu 
wi bionoka koimaogo-ogoruwa 'ikalaki 
ma ngale yakikalaki nanga 'esa moi 
gee wile-leleani ma Jo'oungu ma Dutu, 
ge'ena yosisupuokau 'o sorogaaka. 

11 Nanga 'esa moi 'ona yosikalakau 'o 
Tokata ma Koana ge'ena, ma ngekomo 

'una gee wisironga 'o Domba ma 
Ngowaka gu'una wosongene, de 'o 
habari 'iti-tiai ma Jo'oungu ma Dutuno 
gee 'ona yosiha-habari. 'Ona ngaro 
yakito'oma sigado yosongene ma 
kayomodeke. 

12 Sababu ge'ena, yoodumu gee 'o 
sorogaaka yomanoa-noa salingou 
yomorene! Ma niotorouoka ngini gee 
niomanoa-noa 'o duniaka, de 'o sagala 
moi-moi gee 'o ngootoka. Sababu 'o 
Tokata ma Koana 'i'utiokau nginiku de 
ma do'otasa 'irama-rama, ngano 'ena 
yanakokau 'ato ma 'orasi ka ma etakau 
ma ngale 'imanarama." 

13 Gee 'o naga ge'ena 'imanako 'ato 
'ena ge'ena ya'umokou 'o duniaku, 
de 'ena 'ikiniiki 'o ngewekaka gee 
mosingowakokau 'o ngowaka 'o nauru 
gu'una. 

14 Ma 'o ngeweka gumuna mikula 'o 
kodoba ma gatuuku ngai modidi, la 
muna mososo 'ami ngiika 'o tonaka 
'ika-kakasaka 'irii-riidoka, kiaka gee 
muna 'asa mipaliara 'o taunu sa'ange de 
ma songonano, la 'o naga gee miki-kiniiki 
ge'ena 'uwa mibodito. 

15 So 'o naga ge'ena 'isiopuru 'o 'akere 
ma amoko matero ka 'o 'akere ma roese 
'ingu'uisi, 'itaari 'o ngewekaka gumuna 
ma ngale miasini. 

16 Ma 'o tonaka miriwo 'o ngeweka 
gumuna. 'O tonaka ma 'uru yapelenga 
de yaasiri 'o 'akere gee 'isupu-supu 'o 
naga ge'ena ma 'urusa. 

17'Ọ naga ge'ena posironga 'ingamoka 
'o ngewekaka gumuna, sigado 'itagi 
yodingika 'o ngeweka gumuna 'ami 
ngowaka de midangonuku 'ireguoli, 
ge'ena la 'o nyawa 'iodumu gee 
yosingou-ngounu ma Jo'oungu ma Dutu 
'awi pareta, de gee yositota-totara 'o 
habari ma ngale 'o Yesus de 'awi kuasa. 
1 3 1 (12-18) Ge'enaka de 'o naga 

ge'ena 'ima'okode 'o ngooto 
ma batingoka. (13-1) Ge'enaka de 
tamake 'o haewani ko biasawa ngai moi 
'isupu 'o ngootie. To 'ena ma taduku 
ngai mogiookoka de ma saeke ngai 
tumudiingoka. Ma taduku 'isinoi-noimi 
'o tuala ngai moi, de ma saeke 'isinoimi 
'isilefoka 'o ronga moi gee wisito-torou 
ma Jo'oungu ma Dutuka. 

2'O haewani tamake-make ge'ena ma 
lugo 'isoka 'o macan, de ma dou 'isoka 

'o beruang ma dou, de ma 'uru 'isoka 'o 
singa ma 'uru. De ma haewanika ge'ena, 
'o naga 'ikula to 'ena ma sirete ma 
guata, de ma kuasa gee 'iamo-amoko, la 
ma haewani ge'ena 'ipareta. 

3Ma haewani ma saeke 'o ngai 
tumudiingoka gee, 'o ngai moi ma 
dabo 'isisonge-songene ma buta ko 
ma etakawa, ma ma dabo ge'ena 
Taikokau! 'O duniaka yoodumu 
yamoteke 'o haewani ge'ena de yamaoku 
kayohera-herangi. 

4 De 'ona yosiarene 'o naga ge'ena, 
sababu 'ena 'ikulaka to 'ena ma kuasa 'o 
haewanika ge'ena. De 'ona yasuba mita 
'o haewani ge'ena. 'Ona kayongosekau, 
"O haewani 'iregu koi'iwa ma guata 
'isoka 'o haewani ge'ena, de komoiwa 
moi ya'akunu yaparangi!" 

>'O haewani ge'ena ma Jo'oungu ma 
Dutu kawosimadaka 'isibicara ma ngale 
'imaie ma sala de wisito-torou ma 
Jo'oungu ma Dutu. 'Ena ma Jo'oungu ma 
Dutu wosidipidilika 'ipareta 'o mede nagi 
soata de modidino. 

6 Ge'enaka de 'ena 'ikurue wisito-torou 
ma Jo'oungu ma Dutu de 'awi ronga, 

de 'awi ngii womanoa-noa, mita gee 
yoodumu yomanoa-noa 'o sorogaaka. 

7:0 haewani ge'ena ma Jo'oungu ma 
Dutu wosidipidilika mita yakudoti to 
'una 'awi kawasa de yosikala. De 'ena 
yapareta 'o sagala suku, 'o sagala 
negara, 'o nyawa gee moi-moi manga 
demo yopake-pake de 'o soana 'iodumu. 

8'O haewani ge'ena 'asa 'o nyawa 
'o duniaka yasuba. Koyasubawa ma 
haewani ge'ena duga ka gee manga 
ronga-ronga 'isilefoku naga 'o nyawa 
'o 'ahu 'ika-kakali yamake-make ma 
bukuoka ka 'o dunia ma koisidadiwasi 
'ena. Ma buku ge'ena to Domba ma 
Ngowaka gee witoakokau. 

?Sababu ge'ena, to ngini de nia 
ngaukoka so tanu niosigisene 'o habari 
ne'ena: 

10 "O nyawa gee salingou yakitagoko, 
ma raiokau yakitagoko. De 'o nyawa 
gee salingou yakito'oma, ma raiokau 
yakito'oma. Ge'enau so ma Jo'oungu ma 
Dutu 'awi kawasa salingou yotahani de 
tatapu yongaku 'unaka." 

11 Ge'enaka de tamake 'o haewani 
'iregu 'o ngai moi 'isupu 'o tonakie, ma 
taduku ngai modidioka 'isoka 'o domba 

ma ngowaka ma taduku. Ma 'ilingi 'isoka 
'o naga ma 'ilingi. 

120, haewani gee ma di-disiraka ge'ena 
ma bionoka, ma haewani moioli ge'ena 
yapake 'o kuasa ma amoko gee ya'eseno 
ma haewani ma di-disiraka ge'ena. So 
ma rai 'o duniaka, yakipakisaa yasuba 'o 
haewani ma di-disiraka ge'ena, gee ma 
dabo ko ma etakawa 'i'aikokau. 

130 haewani gee moioli ge'ena 'idiai 
'o no-nako 'ihera-herangi. 'O nyawa 
'iodumu manga bionoka 'ena 'idiai 'o 
'uku 'o diwangoka 'i'uti 'o duniaku. 

14'Ena 'isihaga 'o nyawa 'o duniaka 
'odumu de 'o no-nako 'ihera-herangi gee 
'idi-diai 'o haewani ma di-disiraka ma 
bionoka. De 'ena 'isuloko 'ona yoodumu 
yodiai 'o haewani gee ma di-disiraka ma 
patongo, ge'ena la 'o haewani gee ma 
sira yato'omakau ma 'i'ahuokali. 

15'Ọ haewani moioli ge'ena 
kayosidipidilika 'isi'ahu 'o haewani 
ma di-disiraka ma patongo ge'ena, so 
'o patongo ge'ena 'idadi 'ibicara. De ma 
patongo ge'ena 'isuloko la yakito'oma 
'o nyawa 'iodumu gee yooluku yasuba 
'enaka. 

160, haewani ge'ena 'isuloko 'o nyawa 
'iodumika, gee 'o nyawa ma amoko bolo 
ko'uwa, yokaya-kaya de yosusa-susa, 

'o yongosi de gee ko 'o yongosuwa, la 
yadawongo 'o no-nako manga giama ma 
giniraika bolo manga mengaka. 

17 Komoiwa moi 'idadi yomadi'ija bolo 
yomawukunu 'o kianikia, nako 'onaka 
'o no-nako ge'ena koi'iwa. Ma no-nako 
ge'ena la 'o haewaniou ge'ena ma ronga, 
bolo 'o do-doimi gee 'isiwaiti 'o ronga 
ge'ena. 

18 Ge'enau so salingou de niabarija la 
niosikanako 'iodumu ge'ena. 'O nyawa 
yoba-barija 'asa 'idadi yasahe 'o haewani 
ma do-doimi ge'ena ma ngale, sababu 'o 
do-doimi ge'ena la 'o nyawa wimoi 'awi 
ronga. 'O do-doimi ge'ena la 666. 

14 1 Ge'enaka de tomalega, de 

towimake 'o Domba ma Ngowaka 
woma'okode 'o Sion ma gigie ma 
dekuoka; 'una de ya 144.000 gee manga 
mengaka moi-moi 'isilefoka to 'una 'awi 
ronga de to ma Dea. 

2 Ge'enaka de to'isene 'o 'ilingi 'o 
diwanguku 'ikuruusu 'isoka 'o deneta 
'ila-laagomo ma guruusu, de 'isoka 'o 
duturu 'iamo-amokie. 'O 'ilingi ge'ena 


WAHYU 14.3-6 55 


to'isene 'isoka 'o koroncong yakuti ma 
'ilingi. 

3'0 koana ma go-gogere ma bionoka, 
de mita 'o barangi 'i'ahu-'ahu ngai 
soata de yopa-pareta gee ma go-gogere 
ge'ena yosigilolitino, ya 144.000 go'ona 
yonyanyi 'o nyanyi ma sungi moi. 
'O nyanyi ge'ena komoiwa moi 'idadi 
yosinyanyi, duga ka gee ya 144.000 
go'ona gee yakisilahakau 'o duniaka. 

4'Ona ge'ena yotebini 'isoka 'o nyawa 
koma'iwa yomakapake sababu koma'iwa 
yomasi'idu de 'o nge-ngeweka. 'Ona 
wimoteke 'o Domba ma Ngowaka gu'una 
kiaka naga bato wotagi. Naga 'o nyawa 
'iodumoka, 'onau ge'ena yakisilahakau 
so 'ona yodadi matero ka 'o joro ma 
hasili ma si-siraka gee yosisuba-suba ma 
Jo'oungu ma Dutuka de 'o Domba ma 
Ngowakika. 

>'Ona koma'iwa yoeluku, de manga 
sala ka ma eta ma koi'iwa. 

6 Ge'enaka de tamake 'o mala'ekati 
'iregu moioli 'isoso 'o ngawa-ngawaka 
daku 'o gurutie. 'O mala'ekati ge'ena 
'i'asa 'o Habari ma Owa 'ika-kakali ma 
Jo'oungu ma Dutuno, ma ngale 'isitotara 
'o nyawa-nyawaka 'o duniaka, ge'ena la 

'o sagala sukuka, 'o sagala negaraka, 
'o nyawa gee moi-moi manga demo 
yopake-pakeka de 'o soana-soanika. 

7'O mala'ekati ge'ena 'imapoaka 
yaamo-amokie 'ingose 'ato, "Salingou 
winihoromati de winisingounu ma 
Jo'oungu ma Dutu de winisiarene sababu 
'una 'ifoloi 'awi kuasa 'iamoko de 'awi 
singina posironga 'isureka! Sababu ma 
'orasi ya'adonokau ma Jo'oungu ma Dutu 
wahakimi 'o nyawa 'o duniaka 'iodumu. 
Winisuba ma Jo'oungu ma Dutu, sababu 
'unau wosidadi-dadi 'o diwanga, 'o 
tonaka, 'o ngooto de 'o 'akere ma utu 
'lodumu!" 

8'O mala'ekati gee ma di-disiraka 'iboa 
'itagioka, de moioli 'iboa de kaingosekau, 
"Ee! 'O Babel ma kota 'iamo-amoko 
ge'ena 'itorouokau! 'O Babel ma nyawa 
manga nyafisuu ma dorou ge'ena 'o 
nyawa 'o duniaka yamotekokau, ge'ena 
matero ka 'o daluku 'isi-siapoto yakikula 
so yaki'eto." 

2'O mala'ekati ngai modidi 'iboaka 
de 'o ngai moioli 'iboa, de 'isigasoko 
yaamo-amokie 'ingose 'ato, "'O nyawa 
gee yasuba-suba 'o haewani de mita 
to 'ena ma patongo, de to 'ona manga 

mengaka bolo manga giamoka de ma 
'ena 'o haewani ge'ena ma no-nako, 

100 nyawa go'ona 'asa ma Jo'oungu 
ma Dutu posironga wakingamoka, so 
'ona matero ka 'o daluku ma cuka 
yakisi'okere! 'O nyawa yoodumu go'ona 
'asa yosangisara 'o walira 'iluru-lurusu 
ma dodaka, 'o mala'ekati 'itebi-tebini 
de 'o Domba ma Ngowaka gu'una 'awi 
bionoka. 

11'Ọ 'uku ma dowo gee yakisa-sangisara 
'o nyawa-nyawa go'ona, 'asa 'ikuwuwulu 
kaisi'ado-'adonika. Ge'enau so gee 
yasuba-suba 'o haewani ge'ena de to 
'ena ma patongo, de gee ma haewani 
ge'ena ma ronga ma no-nako de ma 
'ena 'onaka, 'ona 'asa kaisi'ado-'adonika 
yosangisara." 

12 Ma ngale ge'ena 'o nyawa gee 
wisingou-ngounu ma Jo'oungu ma 
Dutu de manga ngo-ngaku 'ikua-kuata 
'o Yesusika, salingou yotongosono 
ngaro yosangisara ma. 'Ona ge'ena ma 
Jo'oungu ma Dutu 'awi kawasa. 

13 Ge'enaka de to'isene 'o 'ilingi 'o 
sorogaaku kaingosekau, "Nalefo neda: 
'Ikurue ne'enau, yosanangioka 'o 
nyawa gee yosongene 'ena 'ona tatapu 

wingaku 'o Yesus!" 'O Ngomasa 'Itebi- 
tebini 'ingose, "Ma goungu! 'Ona 'asa 
yomaogoro yomanarama 'ikua-kuata, 
sababu to 'ona manga manarama ma 
hasili 'asa kaitaurika yakimoteke." 

14 Ge'enaka de tamake 'o kakamoro 
Tare-'arese. Ma kakamoro ge'ena ma 
dekuoka wimoi wogogerie 'isoka 'o 
nyawa. 'Awi saekoka 'o tuala 'o guraci 
ngai moi, de 'awi giamoka 'o sabit ngai 
moi 'idoto-doto. 

15 Ge'enaka de 'o mala'ekati 'iregu 
ngai moi 'isupu ma Jo'oungu ma Dutu 
'awi Woano 'o sorogaaka. De ma 'ilingi 
yaamo-amokie 'ingose 'unaka gee 
wogogerie 'o kakamoro ma dekuoka 
gu'una konee, "Ani sabit ge'ena na'ese 
de no'utukou. Sababu ya'adonokau 'o 
togutuku. 'O dunia 'isi 'ade-'ade 'isoka 'o 
sowoko 'i'umukukou so no'utukou!" 

16 Ge'enaka de 'una gee wogoge- 
gogerie 'o kakamoro ma dekuoka, 'awi 
sabit wosimanarama 'o duniaku, so 'o 
dunia mita wa'utuku. 

17 Ge'enaka de tamake 'o mala'ekati 
'iregu moioli 'isupu ma Jo'oungu ma 
Dutu 'awi Woano 'o sorogaaka. 'Ena mita 
ya'aono 'o sabit ngai moi 'idoto-doto. 

18 Ge'ena 'ipasa de 'o mala'ekati 'iregu 
ngai moi gee yaku-kuasa 'o 'uku 'iboa 
'o su-suba 'idu-dutuuku ma ngiino. 

De ma 'ilingi yakua-kuatie 'isuloko 'o 
mala'ekatika gee ya'aono 'o sa-sabaata 
'idoto-doto ge'ena, kaingosekau, 
"Nosimanarama 'ani sa-sabaata ge'ena 
de nasasoro 'o 'anggur ma sowo-sowoko 
'o duniaka, sababu ma 'anggur ma 
sowoko ge'ena 'ikoki'umukukou!" 

19 So 'o mala'ekati ge'ena ma sa- 
sabaata 'isimanarama 'o duniaku, de 
yasasoro 'o 'anggur ma sowo-sowoko ma 
utuoka. Ge'enaka de yosi'umo 'o 'anggur 
'ide-deteo ma ngii 'iamo-amouku, ge'ena 
la ma Jo'oungu ma Dutu 'awi gorosau. 

200) 'anggur ma sowo-sowoko ge'ena 
yateo 'o kota ma dudunoka, de ma 
'anggur 'isiteo-teono doka 'o 'aunu 'i'uisi 
'isoka 'o 'akere ma roesou; ma gurutu 'o 
kilo ratusu sa'angeka, de ma luku rekeni 
'o meteri modidiku. 

1 Ge'enaka de tamake 'o 

1 5 sorogaaka 'o no-nako 'ihera- 
herangi gee ko biasawa ge'ena la 'o 
mala'ekati ngai tumudiingoka de 'o 
bodito gee ma du-du'uruoka 'o rupa 
tumudiingi. De ma bahaya ge'enau 

'idadioka de ma Jo'oungu ma Dutu 
womatogumokau wongamo 'o nyawaka. 

2 Ge'ena 'ipasa de tamake 'okia naga 
'isoka 'o ngooto matero ka 'o kaca, 
'imakaganuku de 'o 'uku. Takimake mita 
'o nyawa-nyawa gee yolakuokau ma 
ngale koyomote-motekuwa 'o haewani 
de ma patongo, ge'ena la 'o haewani gee 
ma ronga 'isinono-nako de 'o do-doimi. 
'O nyawa-nyawa go'ona yoma'okode 
'o ngooto gee matero ka 'o kaca ma 
batingoka de ya'aono 'o koroncong gee 
ma Jo'oungu ma Dutu wakikulaka, 

3de 'ona yosinyanyi 'o Musa 'awi 
nyanyi. 'O Musa 'una ge'ena ma Jo'oungu 
ma Dutu wile-leleani. Mita yosinyanyi 
'o Domba ma Ngowaka wi nyanyi, ma 
betongo konee, "Jou, Jo'oungu ma Dutu 
'ani kuasa 'ifoloi ''amoko; 'o sagala 
moi-moi nodi-diai ge'ena posironga ko 
biasawa de 'ihera-herangi. Ngona 'o 
sagala bangsa ma Koana de posironga 
'iloa de 'itiaioka 'o sagala moi-moi 
nodi-diai. 

*4Jou, 'o nyawa 'iodumu 'asa nihoromati, 
de nisiarene yongose 'ato 'ani kuasa ma 
batingi koi'iwa de 'ani singina posironga 
'isureka! Ka ngona duga notebini. 'O 

sagala nyawa 'o duniaka 'asa yoboa 
nisuba sababu 'ani manarama gee 'iti-tiai 
'o nyawa 'iodumu yamakekau." 

> Ge'ena 'ipasa de 'o sorogaaka tamake 
ma Jo'oungu ma Dutu wi Woa, de 
ge'ena ma dodaka to 'una 'awi ngii gee 
wodo-doboa. 

6 De 'o mala'ekati ngai tumudiingi de 
'o bahaya 'o rupa tumudiingi ge'ena 
'isupu 'o Woano gee ma Jo'oungu ma 
Dutu wodo-doboa ge'ena. Ma mala'ekati 
'lodumu ge'ena ma baju ya'are-'arese, 
'isure-sure de 'ileto-letongo, de 
'imasisakolaku 'o sakola 'o guraci. 

7 Ge'enaka de 'o barangi 'i'ahu-'ahu 
ngai soata gee, 'o ngai moi 'ikula 'o 
mala'ekati ngai tumudiingika 'o sawoko 
'o guraci ngai tumudiingi. Ma sawokoka 
ge'ena ma Jo'oungu ma Dutu gee wo'ahu 
kaisi'ado-'adonika wosi'oma-'omanga 'o 
hukumani 'itu-tubuso. 

8 So 'o Woa gee ma Jo'oungu ma Dutu 
wodo-doboa ge'ena 'o dowo yasaono 
sababu ma Jo'oungu ma Dutu 'awi 
kumati de wi kuasa. De ma do'ingo 
'o bahaya 'o rupa tumudiingi gee 'o 
mala'ekati ngai tumudiingi 'i'asa-'asa 
koitogumuawasi, komoiwa moi 'idadi 

yowosanga ma Jo'oungu ma Dutu 'awi 
Woaka ge'ena. 
1 6 1 Ge'enaka de to'isene 'o 'ilingi 
'Tamo-amokie 'o Woano gee ma 
Jo'oungu ma Dutu wodo-doboano doka 
'ingose 'o mala'ekati ngai tumudiingika 
gee, "Niotagi de niapoa 'o hukumani ma 
Jo'oungu ma Dutuno 'o rupa tumudiingi 
ge'ena 'o duniaku!" 

2 Ge'enaka de 'o mala'ekati gee ma 
di-disiraka 'itagi de yapoa ma sawoko ma 
doda ge'ena 'o duniaku. De 'o poporoso 
gee posironga 'isirioka yakidabaoro 
'o nyawa-nyawa gee 'onaka de ma 
'ena 'o haewani ma no-nako de gee 
yasuba-suba ma haewani ge'ena ma 
patongo. 

3 Ge'ena 'ipasa de 'o mala'ekati moioli 
yapoa ma sawoko ma doda 'o ngootuku, 
de ma ngooto ge'ena 'imadadi 'isoka 'o 
songene ma 'aunou, so 'ikokisongenoka 
'iodumu gee 'i'ahu-'ahu 'o ngooto ma 
dodaka. 

4 Ge'enaka de 'o mala'ekati moioli yapoa 
'o sawoko ma doda 'o ngai-ngairuku 
de 'o 'akere ma utu-utuku, so 'o 'akere 
'iodumu ge'ena 'imadadi 'o 'aunu. 

> Ngoi to'isene 'o mala'ekati gee 
yaku-kuasa 'o 'akere kaingosekau ma 
Jo'oungu ma Dutuka, "Ngona 'ani singina 
posironga 'itebinoka! Ngona no'ahu 
kaisi'ado-'adonika! 'O hukumani gee 
nosiguti-guti ge'ena 'itiai. 

6 Sababu 'ona yakito'omakau 'ani 
kawasa de 'ani nabii-nabii; ne'ena ngona 
nakidiai 'ona 'o 'aunu ya'okere. Ma 
goungu ge'ena yadaene koge'ena nodiai 
'onaka!" 

7 Ge'enaka de to'isene 'o 'ilingi 'o 
manyanyi 'idu-dutuuku ma ngiino 
'ingose 'ato, "Jou, Jo'oungu ma Dutu 
nokuasa 'ifo-foloi! 'Iloa de 'itiai 'o sagala 
hukumani gee ngona nosiguti-guti!" 

8 Ge'ena 'ipasa de 'o mala'ekati moioli 
yapoa 'o sawoko ma doda 'o wange ma 
akoku, so 'o wange yaki'uku 'o nyawa de 
to 'ena ma sauku gee ma guatoka. 

3'O nyawa 'o wange ma sauku yaki'uku, 
de 'ona yosito-torou ma Jo'oungu ma 
Dutu 'awi ronga, gee wakuasa 'o sagala 
bahaya ge'ena. Ngaro koge'ena ma 'ona 
yooluku yomaogoro 'o sowono yodiai de 
yooluku yolio ma Jo'oungu ma Dutuka. 
De yooluku yosiarene ma Jo'oungu ma 

Dutu 'awi kuasa gee 'ifoloi ''amoko de 
'awi singina ma sure. 

10 Ge'enaka de 'o mala'ekati moioli 
yapoa ma sawoko ma doda 'o haewani 
gee yasuba-suba ma pareta ma go- 
gogeruku. So ma daeraa gee 'o haewani 
ge'ena ma pareta ma sigoronaka ka 
ma moiku 'itarusu. De 'o nyawa manga 
nga-ngaemuku yagoli sababu kaifoloi 
yosiri, 

11 sọ 'ona wisito-torou ma Jo'oungu ma 
Dutu 'o sorogaaka, sababu yosangisara 
de manga poporoso yakidisiri. Ma 'ona 
koyomaogoruwa yodiai 'o dorou. 

12 Ge'ena 'ipasa de 'o mala'ekati moioli 
yapoa ma sawoko ma doda ge'ena 'o 
Efrat ma 'akeruku ge'ena la 'o 'akere 
'lamo-amouku. So 'o 'akere ge'ena 
'itadono so 'o koa-koana 'o wange ma 
siwarisa yodadu-dadu 'idadi yaboa de 
komoiwa yakitatoko. 

13 Ge'enaka de tamake 'o tokata 'o 
ngai sa'ange gee ma rupa 'isoka 'o 
papadeeke. 'Ena moi-moi 'ikokisupu 
'o naga ma 'urude, 'o haewani ma 
di-disiraka ma 'urude, de 'o nabii ma 
ngeluku ma 'urude. 

14:0) tokata ngai sa'ange ge'ena 'o 
no-nako 'ihera-herangi 'idi-diai. 'Ena 
'itagi 'o koa-koana 'o duniaka 'iodumika 
de yakipolu ma ngale yoparangi 'o wange 
ma amokoka ge'ena la ma 'orasi ma 
Jo'oungu ma Dutu woku-kuasa wahakimi 
'O nyawa. 

15 Ma Jou wongose 'ato, "Niosigisene! 
Ngoi toboa dua ma 'orasi konianakowa, 
'isoka 'o nyawa yotosi-tosiki yoboa! 
Yosanangioka 'o nyawa gee tatapu 
yomadudu-duanga de yositiari 
manga pakeangi, so 'ona yotagi 
koyomawatonikawa de koyakimaekuwa 
'o kawasa ma bionoka!" 

16 Ge'enaka de 'o tokata ge'ena yakipolu 
'o koa-koana go'ona 'o ngii moioka gee 
'o Ibranioka yosironga 'o Harmagedon. 

17 Ge'enaka de 'o mala'ekati moioli 

yapoa ma sawoko ma doda ge'ena 'o 
ngawa-ngawaku so ma tumudiingou. 
De to'isene 'o 'ilingi ''amo-amokie 'o 
koana ma go-gogerino 'o Woaka gee 
ma Jo'oungu ma Dutu wodo-doboa, 
kaingosekau, "'Iduangokau!" 

18 Ge'enaka de 'o tawi-tawi 
kaimakadowangou de 'o duturu 
ma 'ilingi 'ikuruusu ma de 'ipotoka, 

de 'i'osu 'ikua-kuatino gee koma'iwasi 
koge'ena! Ma 'osu ge'ena posironga 'O 
guatino! 

19 De 'o kota 'iamo-amoko gee 'ieta 
'ipula sa'angeka, de 'itorouoka 'o 
kota-kota 'o negara 'isinoimika 'o 
duniaka. Ge'enaka de ma Jo'oungu 
ma Dutu kowamongoruwa 'o Babel 
'lamo-amoko ge'ena la 'o kota gee 
'ieta 'ipula sa'angeka ma so-sowono. 
So ma Jo'oungu ma Dutu 'awi gorosau 
yakidaene matero ka 'o daluku ma cuka 
de 'imali-mali yakisi'okere. 

20 Gee ma 'osu 'ikua-kuatino ge'ena, de 
'o pulo 'ikokilutu de 'o gigie 'ikokipelaka 
so koi'iwau. 

21:0) 'eis 'iteto-teto 'itotaka ma rikimoka 
daku 'o diwanguku. Ma 'eis 'iteto-teto 
ge'ena 'o ngai moi ma dubuso 'o kilo 
nagi motoa, ge'enau yakitapadu 'o 
nyawa-nyawa. So 'ona wisito-torou ma 
Jo'oungu ma Dutu sababu 'o 'eis ma 
rikimi ma amoko ge'ena. 

1 7 1 Ge'ena 'ipasa de 'o mala'ekati 

ngai tumudiingi ya'ao-'ao 'o 
sawoko ngai tumudiingi gee, 'o ngai 
moi 'iboa ngoino de kaingosekau, "Nou, 
ngoi 'asa tonisidumutu kokia 'o ngeweka 

mimoi gee 'ami roese mowuku-wukunu 
ma sala 'asa mihukumu, ge'ena la 'o 
kota 'iamo-amoko gee 'isigoko 'o 'akere 
'iku-kudai ma datekoka. 

20 koa-koana 'o duniaka yosongou de 
de muna, de 'o dunia ma nyawa yaki'eto 
sababu ya'okere 'ami nyafisuu ma dorou 
ma daluku." 

3Ge'enaka de ngoi 'o Ngomasa 
'Itebi-tebini 'iparetano, de 'o mala'ekati 
ge'ena 'i'asa 'o tonaka 'ika-kakasaka gee 
komoiwa yogogere ge'enaka. Ge'enaka 
doka ngoi tomimake 'o ngeweka mimoi 
mogogeruku 'o haewani moi ma dekuoka 
gee ma nikoto 'itereboko 'isi'osa-'osaka 
de ya'omanguku 'isilefoka wisiti-tingoono 
ma Jo'oungu ma Dutu. 'O haewani ge'ena 
ma saeke ngai tumudiingoka de ma 
taduku ngai mogiookoka. 

4'O ngeweka gumuna momasinoaku 
'o baju ya'ungu-'ungu de 'ite-tereboko 
'isi'osa-'osaka, de mosinoaka 'o guraci, 
'o permata, de 'o mustika. 'Ami giamoka 
ma'aono 'o sawoko 'o guraci ngai moi 
ya'oma-'omanga 'o hali 'ito-torou de 
'Imedi-mediri, to muna 'ami nyafisuu ma 
dorou ma hasili. 

>'Ami mengaka 'isilefoka 'o ronga 
moi gee ma ngale komoiwa yasahe. 
'Isilefoka konee, "Ngoi ne'ena 'o Babel 
gee topa-pareta, 'o Sagala Nyafisuu ma 
Dorou de 'o Sagala Dorou 'o Duniaka ma 
'Esa." 

6 Ge'enaka de tomimake 'o ngeweka 
gumuna mosigeto ma Jo'oungu ma Dutu 
'awi nyawa manga 'aunu, ge'ena la 'o 
nyawa-nyawa gee yakito'oma sababu 
tatapu yomoteke de 'o Yesus. Gee ngoi 
tomimake 'o ngeweka gumuna, ngoi 
posironga toherangioka. 

7 Ge'enaka de 'o mala'ekati ge'ena 
kaingosekau ngoino, "'Ido'oa so ngona 
noherangi? Ngoi 'asa tonisidemo la 
nasahe kokia 'o ngeweka gumuna, de 
kokia 'o haewani gee mobare-barenuku, 
ge'ena la 'o haewani gee ma saeke 'o 
ngai tumudiingoka de ma taduku ngai 
mogiookoka. 

8'O haewani gee namake-makekau 
ge'ena ma sira 'i'ahuokau, ma ne'ena 
naga 'isongenokau. 'Ena dua 'isupu 'o 
ngomasa ma dorou ma ngiide dau de 
ma Jo'oungu ma Dutu 'asa wato'oma. 
'O nyawa yo'ahu-'ahu 'o duniaka gee 
manga ronga koisilefokuwa 'o nyawa 

yo'ahu-'ahu ma Bukuoka ka 'o dunia 
ma koisidadiwasi, 'asa yoherangi nako 
yamake 'o haewani ge'ena. Sababu 'o 
haewani ge'ena ma sira 'i'ahuokau de 
ma 'orasi ne'ena 'ena koi'ahuwau, ma 
dua 'asa 'iboali. 

?Ge'enau so salingou de niabarija la 
niosikanako 'iodumu ge'ena. 'O saeke 
ngai tumudiingi ge'ena ma ngale 'o diko 
ngai tumudiingi ge'ena la 'o diko-diko 
gee 'o ngeweka gumuna mopa-pareta 
ma ngii. De 'o saeke ngai tumudiingi 
ge'ena ma ngale 'o koana yatumudiingi. 

10 Yamotoa yosongenokau, wimoi 
kawoparetasi, de wimoiosi kowoboawasi. 
Gee 'una dua woboa, 'una salingou 
wopareta ka tai-taitoka. 

11 De 'o haewani gee ma sira 'i'ahuokau 
ma ne'ena ko'uwau, ge'ena la 'o koana 
gee yatumudiingi yokoana 'iduanga 
de 'unali. 'Una ge'ena gee 'o koana 
yatumudiingino go'ona, gee ma 'orasi 
ne'ena naga ma Jo'oungu ma Dutu 
wibinasau. 

12 Ma taduku ngai mogiooko gee 
namake-make ge'ena la 'o koana 
yamogiooko gee koyoparetawasi. Ma 
'ona 'asa yakikula 'o kuasa ma ngale 

yopareta de 'o haewani ge'ena ka'o 
'orasi moi. 

130 koana yamogiooko go'ona 
yoodumu ka 'o singina moi yosarakani 
manga guata de manga kuasa 'o 
haewanika ge'ena. 

14'Ona 'asa yoparangi widaari 'o Domba 
ma Ngowaka gu'una. Ma 'o Domba ma 
Ngowaka de 'awi do-domoteke tatapu 
yosingou-ngounu gee waki'asokokau 
de wakiirikokau go'ona 'asa yakisikala 
'o koa-koana go'ona. Sababu 'o Domba 
ma Ngowaka to 'una 'ifoloi 'awi kuasa 
'iamoko so 'o sagala tuangi de 'o 
koa-koana yoodumu 'una wakikuasano." 

15'Ọ mala'ekati ge'ena kaingosekau 
mita, "'O 'akere gee nakokimake-make, 
gee kiaka naga 'ami roese mowuku- 
wukunu mogoge-gogere, ge'ena la 'o 
sagala suku, 'o sagala kawasa, 'o sagala 
negara de 'o nyawa-nyawa gee manga 
demo moi-moi yopake-pake. 

16 Ma taduku ngai mogiooko namake- 
make ge'ena, de 'o haewani ge'ena, 'asa 
komisanangiwa munaka gee mi roese 
mowuku-wukunika gumuna. 'Ona 'asa 
ya'ora 'ami kia sonaa 'iodumu, de mi 

baju ya'aiki so kamiwatonokau. 'Ona 
'asa ya'odomo 'ami akeme, de yatuuku. 

170 koana yamogiooko go'ona ma 
Jo'oungu ma Dutu wagarakiokau to 'ona 
manga singina ma ngale yosidagi ma 
Jo'oungu ma Dutu 'awi mau. So ma rai 
'ona ka 'o singina moi yosarakani manga 
kuasa 'o haewanika ge'ena, la 'o haewani 
ge'ena 'ipareta, sigado 'idadi 'okia naga 
gee ma Jo'oungu ma Dutu wongosekau. 

18'O ngeweka gee monimake-make 
gumuna, ge'ena la 'o kota ma amoko 
gee yapareta 'o koa-koana 'o duniaka." 
18 1 Ge'ena 'ipasa de tamake 'o 

mala'ekati 'iregu moi 'i'uti 'o 
sorogaaku. To 'ena ma kuasa posironga 
ma amoko, de to 'ena ma kumati ma 
letongo so 'o dunia 'ikinitara ka ma 
moiku. 

2 De ma 'ilingi ''amo-amokie 'imapoaka 
'ingose 'ato, "'Itorouokau! 'O Babel 
'lamo-amoko 'itorouokau! Ma 'orasi 
ne'ena 'ena 'imadadi 'o sagala tokata 
ma ngii. Ge'enaka dau 'i'ahu 'o sagala 
namoro gee nanga bo-bosono de gee 'o 
nyawa yodu-du'uduku. 

3 Sababu 'o sagala nyawa ya'okerokau 
to 'ena ma nyafisuu 'ito-torou ma 

'anggur. 'Ena ge'ena la 'o ngeweka 
mimoi 'ami roese mowuku-wukunu. 'O 
duniaka ma koa-koana yodiai 'o nyafisuu 
'ito-torou de de muna, de gee 'okia 
sonaa yomawuku-wukunu 'o duniaka 
yakisikayakau de to muna 'ami nyafisuu 
ma dorou gee koma'akunuwa mapareta." 

4 Ge'enaka de to'isene 'o 'ilingi 'iregu 
daku 'o sorogaaku kaingosekau, "Ai 
kawasa! Tagi minimada muna! 'Uwa 
ngini niodomoteke to muna 'ami di-diai 
'Isowo-sowono la 'uwa niamoku 'o 
hukumani de de muna! 

> Sababu 'ami sowono posironga ma 
amoko, de ma Jo'oungu ma Dutu 
kowamongoruwa to muna 'ami di-diai 
'ito-torou. 

6 Ngini salingou niodiai 'ito-torou 
munaka 'isoka kokia naga muna 
modi-diai 'o nyawa-nyawaka. Ngini 
salingou niosikilioro 'o dorou munaka 
'ilape modidiku de gee muna modi-diai. 
Ngini salingou niodarisi to muna 'ami 
sawokuku 'o daluku ma gosaka gee 
ma guata 'ilape modidiku de gee muna 
mokula-kula 'o nyawaka, ma ngale 
minihukumu. 

7 Niokula munaka 'o sangisara de 'o 
balisa gee kaimatero de kokia naga yaika 
muna momaie de 'ami pareta de kokia 
naga yaika mi korago. Sababu muna 
kaitaurika mongose muna ma sireteka 
konee: 'Ngoi ne'ena 'o koana 'o ngeweka 
gee topa-pareta! Ngoi ko 'o bao-baowa; 
ngoi 'asa kotamaowa 'o balisa!' 

8 Ge'enau so ma Jo'oungu ma Dutu 
'asa kawositaitino womihukumu de 'o 
panyake, 'o balisa, de 'o baulaco. Muna 
'asa mi'uku sababu ma Jo'oungu ma 
Dutu gee woku-kuasa 'asa wosiputusu to 
muna 'ami hukumani." 

3'O koa-koana 'o duniaka gee yamote- 
moteke to muna 'ami di-diai 'ito-torou, 
de mita 'o ngeweka gumuna 'ami 
nyafisuu, 'asa yodagari de yodoto-tora 'o 
kota ge'ena gee yamake ma 'uku ge'ena 
ma dowo 'ikuwuwulu ma kotaka ge'ena. 

l0'Ona 'asa yoma'okode 'o gurutika, 
sababu yodomodongo 'ona mita 
yakidaene 'o sikisaa ge'ena. 'Ona 
kayongosekau, "Tei, posironga 'itorouoka 
'o kota gee kiaka naga bato yogi-gi'isene 
-- 'O Babel ma kota gee 'ikua-kuata! Ka 
'o 'orasi moi 'ena ma Jo'oungu ma Dutu 
wahukumokau!" 

1110) nyawa gee yomawuku-wukunu 'o 
duniaka mita yo'ari de yobalisa sababu 
'o kota ge'ena, ge'ena la muna gee 
'ami roese mowuku-wukunu, sababu 
komoiwau ya'ija to muna 'ami kia sonaa 
mowuku-wukunu. 

12 Komoiwa ya'ija to muna 'ami guraci, 
'ami saaka, 'ami permata, 'ami mustika, 
mita 'ami mosa 'isure-sure, ya'ungu- 
'ungu 'ihali-hali, de gee yosironga 'o 
sutara, de mita 'o mosa 'ite-tereboko 
'isi'osa-'osaka, 'o sagala gota gee rekeni 
koyamake-makewa. De mita 'okia sonaa 
gee 'o gading yadi-diaiku, de 'o gota 
gee 'ihali-hali yadi-diaiku, 'o tambaga 
yadi-diaiku, 'o besi de 'o marmar; 

13 mita 'o kayu manis ma kai, 'okia 
sonaa ma bounu yaowa-owa, 'o gota 
ma tigono ma bounu yaowa-owa de 
'ihali-hali, de 'o manyanyi; 'o 'anggur 
de 'o goooro, 'o gandum gee yadiaikou 
'o tarigu de gee ko'uwasi, 'o sapi de 
'o domba, 'o kuda de 'o goroba, 'o 
yongo-yongosi de mita 'o nyawa gee 'O 
parangi de yakitago-tagokino. 

14 Yomawuku-wukunu gee 
kayongosekau 'o ngewekaka gumuna, 
"Iodumu gee ngona nodua-duaka 

koi'iwau. De 'o sagala gee 'ani 'ahu 
'isisa-sanangi de nisisure-sure gee 
'lisangokau. Ngona 'asa konamakewau!" 

15 Yomawuku-wukunu gee yokayakou 
sababu yomawukunu munaka, 'asa 
yoma'okode 'o gurutika sababu 'ona 
yakimodongo yakidaene 'o sikisaa. 'Ona 
'asa yo'ari de yobalisa, 

16 de kayongosekau, "Tei sioko! 
'Itorouoka 'o kota ma amoko ne'ena! 
Ma kotaka ge'ena biasa yomasinoa 
'o baju 'isure-sure, ge'ena la 'o baju 
'ileto-letongo, 'i'alu-'alusu, de 'o mosa 
'Tungu-'ungu de yate-tereboko 'isi'osa- 
'osaka. De biasa yomasipake-pake 'o 
guraci, de 'o teto 'isure-sure de 'ihali-hali 
gee ma ronga permata de 'o mustika. 

17 Ma ka 'o 'orasi moi ma dodaka 
duga, to 'ena ma korago ge'ena 
'ikokiisangokau!" Yoodumu 'o kapali 
yo'asa-'asa, de 'o nyawa 'iregu-regu 
gee ma kapalioka yopare-parenuku, de 
gee yoma-manarama 'o kapalioka, de 
yoodumu gee manga 'ahu yononu 'o 
ngootoka, yoma'okode 'o gurutika. 

18'Ọ 'uku gee ma Babel ma kota 
ya'uku-'uku ge'ena yamake 'ikuwuwulu 
de 'ona yomapoaka yosigasoko yongose 

ato, "'O kota 'iregu koi'iwa 'isoka 'o kota 
ma amoko ne'ena!" 

19 So 'ona yobiakoro 'o kakawo manga 
saeuku, ma no-nako 'ato 'ona yobalisa, 
de yo'ari yomapoa-poaka yosibetongo 
'ato, "Tei 'itorouoka 'o kota 'iamo-amoko 
ne'ena! De to 'enau ma korago so 'o 
nyawa 'iodumu gee de manga kapali 
'o ngootoka so yotagi yomawukunu 'o 
kapaluku, 'ona yokayakau! Ma ka'o 
'orasi moi ma dodaka duga de to 'ena 
ma kia sonaa ge'ena 'ikokiisangokau!" 

20 Ee, ngini gee 'o sorogaaka salingou 
niomorene sababu ma Jo'oungu ma Dutu 
watorouokau 'o Babel! Ma Jo'oungu ma 
Dutu 'awi kawasa, 'o su-suloko, de 'o 
nabii-nabii, salingou niomorene sababu 
ma Jo'oungu ma Dutu wahukumokau 'o 
Babel, ma ngale wosikilioro 'okia naga 
gee 'o Babel ma nyawa yodi-diaiokau 
nginika! 

21 Ge'ena 'ipasa de 'o mala'ekati 
'ikua-kuata moi yagoraka 'o teto ngai 
moi posironga ma amoko de ya'umo 
'o ngootuku de kaingosekau, "Dua 
kone'enau ma Jo'oungu ma Dutu 
waisanga 'o Babel ma kota 'iamo-amoko, 

matero ka 'o ngootuku wa'umo so dua 
koi'iwau." 

2210 tapakioka dua koi'iwau 'o ben 
ma 'ilingi, 'o koroncong ma 'ilingi, 
yoba-barija yonyanyi manga 'ilingi, de 
mita koi'iwau 'o suling de 'o torompet 
ma 'ilingi. 'O nyawa yoba-barija dua 
yoodumu koyaki'iwau, de 'o lusu de 'o 
du-dutuku dua koi'ilinginowau. 

2310 silo 'asa koiletonguawau ge'ena ma 
kotaka; de 'o nyawa 'asa koyo'isenuawau 
mita 'o ngaamoko ma rame ge'enaka. 
Sababu 'o nyawa yomawuku-wukunu 
ge'ena la 'o nyawa yola-laagomo 'o 
duniaka, de manga dawa-dawari ge'ena 
yakisihaga 'o sagala nyawa 'o duniaka! 

24 De ma Jo'oungu ma Dutu wahukumu 
'o Babel sababu ma Babel ma nyawa 
yakito'omakau 'o nabii-nabii de ma 
Jo'oungu ma Dutu 'awi kawasa, de 'o 
nyawa 'iodumu gee yakito-to'omakau 'o 
duniaka. 

19 1 Ge'ena 'ipasa de to'isene 

'okia naga moi 'isoka 'o nyawa 
yoku-kudai manga 'ilingi yomapoa-poaka 
'o sorogaaku konee, "Powisiarene ma 
Jo'oungu ma Dutu! To ngone nanga 
Jo'oungu ma Dutu 'una ge'ena 'o nyawa 

wosilaha-laha! 'Una woku-kumati ma 
sala de woku-kuasa! 

2'Una 'o hukumani wosiputusu 'itiai 
de 'itero! 'Una womihukumokau gee mi 
roese mowuku-wukunu gumuna. Ngano 
munau so 'o nyawa 'o duniaka manga 
'ahu 'itorouokau sababu to muna 'ami 
nyafisuu ma dorou. Mita ma Jo'oungu 
ma Dutu womihukumu sababu muna 
makito'oma to 'una 'awi nyawa gee 
wile-leleani." 

3Ge'enaka de 'o nyawa yoku-kudai 
manga 'ilingi 'imapoakoli 'ingose 'ato, 
"Powisiarene ma Jo'oungu ma Dutu! 'O 
'uku gee 'o kota 'iamo-amoko ya'uku- 
'uku ge'ena ma dowo 'asa 'ikuwuwulu 
koimaogo-ogoruwau!" 

4So yopa-pareta yamonaoko de soata 
de 'o barangi 'i'ahu-'ahu 'o ngai soata 
gee 'o koana ma go-gogere yosigilolitino, 
yotalibukuku wisuba ma Jo'oungu ma 
Dutu gee wogogerie 'o koana ma go- 
gogeroka ge'ena. 'Ona kayongosekau, 
"Ma goungu! Powisiarene ma Jo'oungu 
ma Dutu!" 

> Ge'enaka de to'isene 'o 'ilingi 'o 
koana ma go-gogerino kaingosekau, 
"Winisiarene ma Jo'oungu ma Dutu 

ngini nioodumu gee winile-leleani 'una, 
de nioodumu gee niola-laagomo bolo 
koniola-laagomuwa winihoromati de 
winisingounu!" 

6 Ge'ena 'ipasa de to'isene 'isoka 'o 
nyawa manga gudaioka manga 'ilingi. 'O 
'ilingi ge'ena ma amokie 'isoka 'o deneta 
'Ikuru-kurutuku ma guruusu, de 'isoka 
'o duturu 'iamo-amokie. Ngoi to'isene 'o 
'ilingi ge'ena kaingosekau, "Powisiarene 
ma Jo'oungu ma Dutu sababu to ngone 
nanga Jo'oungu ma Dutu 'awi kuasa 
'ifoloi 'iamoko de ne'ena 'una wopareta! 

7 Nou, ngone pomore-morene de 
nanga singina 'isa-sanangi; ngone 
powisiarene de powihoromati 'una! 
Sababu ma 'orasi ya'adonokau 'una 
gee wisironga 'o Domba ma Ngowaka 
wongaamoko, de wominga-ngaamoko 
gumuna momadudu-duangou ma ngale 
yongaamoko. 

8'O baju 'isure-sure gee 'ileto-letongo, 
'Tare-'arese de 'itebi-tebini ma Jo'oungu 
ma Dutu wokulakau munaka ma ngale 
momasinoa." ('O baju 'isure-sure ge'ena 
ma ngale 'o manarama yaowa-owa 
gee ma Jo'oungu ma Dutu 'awi kawasa 
yadi-diai.) 

?Ge'enaka de 'o mala'ekati ge'ena 
kaingosekau ngoino, "Nalefo ne'ena: 
'Yosanangioka 'o nyawa gee yaki'asoko 
'o Domba ma Ngowaka wi ngaamoko ma 
rameno.' "Asa de 'o mala'ekati ge'ena 
'ingoseli, "Ne'ena ge'ena ma gou-goungu 
'o demo ma Jo'oungu ma Dutuno." 

10 So tobukuku tanu tosuba, ma 'ena 
kaingosekau ngoino, "Uwa noisuba! Tagi 
wonisuba ma Jo'oungu ma Dutu, sababu 
ngoi mita katowile-leleani ma Jo'oungu 
ma Dutu 'isoka ngonali de 'ani 'esa moi 
ka 'o ngo-ngaku moi gee yomasiga-gao 
ma gou-goungu 'o Yesus 'awi do- 
dotokika!" Sababu 'o do-dotoko 'iti-tiai 
gee 'o Yesus wosidumu-dumutokau 
ge'ena yakisikuata ma Jo'oungu ma Dutu 
'awi kawasa ma ngale yositotara ma 
Jo'oungu ma Dutu 'awi demo. 

11 Ge'enaka de tamake 'o sorogaa 
'ipelenga, de tamake 'o kuda ya'are- 
'arese moi. Wo'asa-'asa wi ronga 'O 
Woti-tiai de 'Idadi Powingaku. 'Una 
wosiputusu 'o hukumani de woparangi 
ge'ena 'itiai. 

12'Awi ako 'iletongo 'isoka 'o 'uku 
ma lurusu, de 'awi saekoka 'o tuala 'o 
gudaioka womasinoaku. 'Awi roesoka 

'isilefoka 'o ronga ngai moi, de ka 'una 
duga wanako 'o ronga ge'ena. 

13'Ọ juba gee 'idawaruokau 'o 'aunuku 
womasinoaku. De 'una wisironga ma 
Jo'oungu ma Dutu 'awi Demo. 

14'O sorogaa ma tentara gee yopa- 
parangi wimoteke 'una, ya'asa 'o kuda 
ya'are-'arese, de manga baju 'isure-sure 
gee 'i'are-'arese de 'itebi-tebini. 

15'Awi 'urude 'isupu 'o wase moi 
'idoto-doto, de ma wase ge'ena 'una 
'asa wosikala 'o nyawa 'iodumu gee 
kowimote-motekuwa, de 'una 'asa 
wakipareta de 'o papadi 'o besi. 'Una 'asa 
'o 'anggur wateo, wodeteo ma Jo'oungu 
ma Dutu gee wi kuasa 'iamo-amoko 'awi 
do'otasa ma 'anggur 'ide-deteoku. 

16 'Awi jubaka de wi 'uguruoka 'isilefoka 
'o ronga naneda, "'O Koana gee 'awi 
kuasa 'ifoloi 'iamoko de 'o koa-koana 
yoodumu de 'o Jou gee 'ifoloi wodaduie 
de 'o jou-jou 'iodumu." 

17 Ge'enaka de tamake 'o mala'ekati 
moi 'ima'okode 'o wange ma ako ma 
dekuoka. De ma 'ilingi 'iamo-amokie 
'imapoaka 'o namoro 'iodumika gee 
'isoso-soso 'o ngawa-ngawaka, "Nou, 
nimatoomu ma ngale podoboa 'o rame 

ma amoko gee ma Jo'oungu ma Dutu 
wodiai! 

18 Nou, nia'odomo yosonge-songenuku 
manga akeme ge'ena la 'o koa-koana 
manga akeme, 'o kapita manga 
akeme, 'o solodado manga akeme; 
nou nia'odomo 'o kuda yo'asa-'asa 
manga akeme de ma kuda moi-moi ma 
akeme de 'o nyawa 'iodumu yoamoko 
de yotingoono manga akeme, 'o yongosi 
de gee koyoyongo-yongosuawau manga 
akeme!" 

19 Ge'enaka de tamake 'o haewani 
gee 'o ngootie 'isupu-supu, de 'o dunia 
ma koa-koana de manga solodado 
yomatoomu ma ngale wirikudoti 'o 
kuda ya'are-'arese wo'asa-'asa de 'awi 
solodado. 

20 So 'o haewani gee 'o ngootie 'isupu- 
supu ge'ena yatagoko yosidatagoko 
de 'o nabii ma ngeluku gee 'idiaiokau 
'o no-nako 'ihera-herangi 'o haewani 
ge'ena ma bionoka. De 'o no-nako 
'ihera-herangi ge'ena, 'o haewani ge'ena 
'isihaga 'o nyawa-nyawa gee to 'ona de 
ma 'ena 'o haewani ma no-nako gee 
manga mengaka de manga giamoka de 
'o nyawa-nyawa gee yasuba 'o haewani 

ge'ena ma patongo. Ge'enaka de 'o 
haewani de 'o nabii yoelu-eluku gee 
kayowango-wango yaki'umo 'o walira 
'isiluru-lurusuku. 

21 De to 'ona manga solodado go'ona 
'o kuda 'i'are-'arese wo'asa-'asa 
wakito'oma de 'o wase gee 'awi 'urude 
'isupu-supu. So 'o sagala namoro 
mita 'iboa 'i'odomo kayasorokumou 
yakito-to'omaku manga akeme ge'ena. 

1 Ge'ena 'ipasa de tamake 'o 

20 mala'ekati moi 'i'uti 'o sorogaaku. 
Ma giamoka ya'aono 'o ngomasa ma 
dorou ma ngii dau 'ikuru-kurutuku ma 
kuci de 'o bu-busuku moi 'iamo-amoko. 

2 Ge'enaka de 'o mala'ekati ge'ena 
yatagoko 'o naga; ge'ena la 'o ngia gee 
ka ma sirasi de ma 'enau, gee yosironga 
'o Tokata ma Koana bolo 'o Ngomasa ma 
Dorou ma Balusu. 'O mala'ekati ge'ena 
yapusuku 'o Tokata ma Koana ge'ena 
de ya'umo dau 'o ngomasa ma dorou 
ma ngiiku. Ge'enaka de yakuciokau 
ma ngii ma da-damunu ge'ena, 'asa 
de yano-nakokau. 'O Tokata ma Koana 
salingou 'o taunu caana moi ya'umoku 
dau 'o ngomasa ma dorou ma ngiioka, 
de ge'ena ma do'ingono 'ena koidadiwa 

yosihaga 'o nyawa 'o duniaka. Ge'ena 
'ipasa, de 'ena salingou yapidilika 'o 
'orasi moi. 

3 (20:2) 

4Ge'enaka de tamake 'o sagala 
go-gogere 'isure-sure, de 'o nyawa 
gee yogoge-gogeruku 'o go-gogere 
'isure-sureka ge'ena, yakikula 'o kuasa 
ma ngale 'o hukumani yosiputusu. Ngoi 
tamake mita 'o nyawa gee manga saeke 
ya'ogu-'oguokau sababu 'ona yokula 'o 
sakisii ma ngale 'o Yesus de yosidagi 
'o habari ma Jo'oungu ma Dutuno. 'O 
nyawa-nyawa go'ona koyasubawa 'o 
haewani bolo ma haewani ma patongo. 
'Ona mita koma'iwa yadawongo 'o 
haewani ge'ena ma no-nako manga 
mengaka bolo manga giamoka. So 'ona 
yowangoli de yomasidapareta de ma 
Kristus 'o taunu caana moino. 

> Ne'ena ma di-disiraka 'o nyawa 
yosonge-songenuku yakisiwangoli. (Ma 
'o nyawa 'iregu-regu yosonge-songenuku 
gee koyakisimomikuwa ma 'orasi 'o 
taunu caana moino ge'ena.) 
6Yosanangioka 'o nyawa-nyawa gee 
'ona mita yakisiwangoli gee ma 'orasi 
yosonge-songenuku yakisiwango ma 

di-disiraka ge'ena. 'Ona yadaene 
yodadi ma Jo'oungu ma Dutu 'awi 
kawasa. 'O songene ma warasa ma 
modidi koyakiparetawau 'onaka. 'Ona 
'asa yodadi 'o 'imam-'imam ma ngale 
wileleani ma Jo'oungu ma Dutu de ma 
Kristus, de 'ona 'asa yopareta de ma 
Kristus 'o taunu caana moino. 

7 Ma 'orasi 'o taunu caana moino ge'ena 
'ipasaka, de 'o Tokata ma Koana 'asa 
yapidili ma ngiioka dau, 

8de 'asa 'itagi 'isihaga 'o nyawa- 
nyawaka 'o duniaka yasuluunuku. Ma 
nyawa-nyawa go'ona yakisironga 'o Gog 
de 'o Magog. 'O Tokata ma Koana 'asa 
yakipolu 'o nyawa gee 'idadi yakisihaga 
de dua yaki'asa yopa-parangi ma ngiika. 
'Ona posironga manga gudaioka so 
kopa'akunuwa pakidoimi. 

?So 'ona mita yopiakoro 'o dunia 
yasuluunuku de yosibululunu 'o kota gee 
ma Jo'oungu ma Dutu wosiboso-bosono 
ge'ena la 'awi kawasa manga ngii. Ma 
'o 'uku 'i'uti 'o diwanguku de yaki'uku 
yakibootoka. 

10 Ge'enaka de 'o Tokata ma Koana gee 
yakisihaga-haga 'onaka, yosi'umo 'o 'uku 
kaingoo-ngootuku ge'ena la 'o walira 

'iluru-lurusuku. Ge'enakau 'o haewani 
de 'o nabii yoelu-eluku manga ngii. 'Ona 
'asa yakisikisaa 'o wange de 'o obiri 
kaisi'ado-'adonika. 

11 Ge'ena 'ipasa de towimake ma 
Jo'oungu ma Dutu wogogerie 'o koana 
ma go-gogere ya'are-'arese de 'iamo- 
amokoka. 'O diwanga de 'o dunia 'iisanga 
'awi bionoka so koi'iwau. 

12 De tamake 'o nyawa-nyawa yosonge- 
songene gee yola-laagomo de koyola- 
laagomuwa yoodumu yoma'okode 'o 
go-gogere ge'ena ma bionoka. So 'o 
buku-buku yapelenga. Ge'enaka de 'o 
buku 'iregu moi yapelenga, ge'ena la 'o 
Nyawa Yo'ahu-'ahu ma Buku. Ge'enaka 
de 'o hukumani yosiotaka 'o nyawa 
yosonge-songenuku, moteke to 'ona 
manga manarama 'isoka gee 'isilefokau 
'o buku-bukuoka ge'ena. 

13 Ge'enaka de 'o nyawa gee yosonge- 
songene 'o ngootoka yakisitaari ma 
Jo'oungu ma Dutuka sababu 'una 'asa 
wakilega ma diai. 'O Songene de 'o 
Songene ma Ngii yakisisarakani 'o nyawa 
yosonge-songenuku 'o songene ma 
ngiioka go'ona, de ma Jo'oungu ma Dutu 

mita wakihakimi moteke to 'ona moi-moi 
manga di-diai. 

14 Ge'enaka de 'o Songene de 'o 
Songene ma Ngii yosi'umo 'o 'uku 
kaingoo-ngootuku. ('O 'uku kaingoo- 
ngooto ne'ena ge'ena 'o songene ma 
warasa ma modidi.) 

15'O nyawa-nyawa gee manga ronga 
koisilefokuwa 'o bukuoka gee 'o nyawa 
'o 'ahu 'ika-kakali yamake-make manga 
ronga 'isilefo-lefoku, 'ona yaki'umo 'o 
'uku kaingoo-ngootuku. 

2 1 1 Ge'enaka de tamake 'o Diwanga 

ma Sungi de 'o Dunia ma Sungi. 

'O diwanga ma sira de 'o dunia ma sira 
koi'iwau, de 'o ngooto mita koi'iwau. 

2S0 ngoi tamake 'o Kota 'Itebi-tebini 
ge'ena la 'o Yerusalem ma sungi, ma 
Jo'oungu ma Dutu wosigutiku daku 
'o sorogaaku. 'O kota ge'ena 'idua- 
duangou 'isoka monga-ngaamoko mimoi 
mipakekou ma ngale mongaamokou de 
wimoi gee wominga-ngaamoko. 

3 Ge'enaka de to'isene 'o 'ilingi 'o koana 
ma go-gogerino 'imapoaka yakua-kuatie 
'ingose 'ato, "Ma 'orasi ne'ena, ma 
Jo'oungu ma Dutu 'awi gogere naga 'o 
nyawa ma sigoronaka! 'Una naga de 

de 'ona, de 'ona yodadi to 'una 'awi 
kawasa. 'Una ma sirete naga de de 'ona 
de wodadi to 'ona manga Jo'oungu ma 
Dutu. 

4'Una 'asa wakoki'ikiri to 'ona manga 
kongoro manga akoka. 'O nyawa 
'asa koyosongenuawau. 'O nyawa 
dua koyobalisawau, koyo'ariwau, bolo 
koyokasiriwau sababu 'o dunia ma sira 
'iisangokau." 

> De 'una gee wogoge-gogerie 'o koana 
ma go-gogeroka ge'ena kawongosekau, 
"Ee! Ne'ena ngoi todiai 'o sagala moi-moi 
'iodumu ma sungi!" 'Una kawongosekau 
mita ngoino, "Natulisi 'okia naga gee 
'asa katonisidemoka ne'ena, sababu 'o 
demo-demo ne'ena ma gou-goungu 'itiai 
so 'o nyawa 'iodumu 'idadi yangaku." 

6 Ge'enaka de kawongosekauoli, 
"Iodumu takokiduangokau! Ngoiou 
ne'ena ma Di-disiraka de ma Du- 
du'uruoka. Ngoiou tosikurue de 
tosido-dogumu. 'O nyawa 'iodumu 
gee manga kibiti 'idu-dudungu, 'asa 
takisi'okere 'o 'akere gee 'o nyawa 
yakisiwango-wango ma titino, de ge'ena 
koyafanguwa. 

7'O nyawa gee yalaku-laku 'o dorou 
ma pareta 'asa yadawongo 'okia sonaa 
ge'ena ngoioka. Ngoi 'asa todadi to 
'ona manga Jo'oungu ma Dutu, de 'ona 
yodadi to ngoi 'ai ngowa-ngowaka. 

8 Ma 'o nyawa gee yakimodo-modongo 
yomoteke de de ngoi, de gee koingaku- 
ngakuwau, 'o sagala 'imedi-mediri 
yodi-diai, yoto-to'oma, yomakapake 
kayo'itimaronga-ronga, yotawa-tawara, 
'o barahala yasuba-suba, de yoelu-eluku, 
'asa yaki'umo 'o 'uku 'ingoo-ngootuku 
'o walira 'iluru-lurusuku, ge'ena la 'o 
songene ma warasa ma modidi." 

2'O mala'ekati 'o ngai tumudiingi gee 
ya'ao-'aokau 'o sawoko ngai tumudiingi 
'Toma-'omanga 'o bodito ngai tumudiingi 
ma du-du'uruoka gee, 'o ngai moi 'iboa 
de kaingosekau ngoino, "Nou! Ngoi 'asa 
tonisidumutu 'o modoka mimoi, ge'ena 
la 'una gee wisironga 'o Domba ma 
Ngowaka 'asa womingaamoko." 

10 So 'o Ngomasa 'Itebi-tebini 
'iparetano, de 'o mala'ekati ge'ena ngoi 
'i'asa 'o gigie 'ikuru-kurutie ma dekude. 
Ge'enaka de 'isidumutu 'o Yerusalem, 'o 
Kota 'Itebi-tebini ge'ena. 'O kota ge'ena 

daku 'o sorogaaku ma Jo'oungu ma Dutu 
wosigutiku. 

11 Ma kota ge'ena posironga 'ikinitaroka 
sababu ma Jo'oungu ma Dutu 'awi 
kumati ma cahaya. De ma letongo 'isoka 
'o teto 'ihali-hali 'i'ijo-'ijo, de mita ma 
dodono 'isoka 'o kaca. 

12 Ma be-beno 'o gurutie, ma ngorana 
ma amoko 'o ngai mogiooko de 
modidioka. 'O ngorana 'o ngai moi 'o 
mala'ekati ngai moi yajaga. Ma ngorana 
'isinoimi 'isilefoka 'o Israeloka manga 
suku 'o ngai moi ma ronga. So 'o ngorana 
'o ngai mogiooko de modidi ge'ena 
'isilefoka 'o Israeloka manga suku 'o ngai 
mogiooko de modidi ma ronga-ronga. 

13 Ma be-beno gee 'o wange ma 
siwarisa 'ita-taari ma ngorana 'o ngai 
sa'ange, daukuku 'o koremieku 'ita-taari 
ma ngorana ngai sa'ange, dakuie 
'o koresarade 'ita-taari ma ngorana 
ngai sa'ange de daioko 'o wange ma 
dumunoko 'ita-taari 'o ngai sa'ange. 

140 kota ge'ena ma be-beno 'isigoko 
'o teto 'ila-laagomo 'o ngai mogiooko de 
modidi ma dekude. Ma teto 'isinoimika 
'isitulisika 'O ronga 'o ngai yamo-moi. 
'O ronga-ronga 'isilefo-lefoka ge'ena 

la 'o Domba ma Ngowaka 'awi su- 
suloko yamogiooko de modidi manga 
ronga-ronga. 

15'Ọ mala'ekati gee 'ibi-bicara ngoino, 
to 'ena de ma du-duga 'o guraci ma ngale 
'isituga ma kota ge'ena, ma ngorana de 
ma be-beno. 

16'Ọ kota ge'ena 'ipasagi raha. Ma 
gurutu kaimatero de ma ngoata. So 'o 
mala'ekati ge'ena yatuga 'o kota ge'ena 
de to 'ena ma du-duga; 'ena ma gurutu 
'o kilo 2400. Ma gurutu de ma ngoata de 
ma gakurie kaimatero. 

17 Gedagee ma mala'ekati ge'ena 
yatuga ma be-beno, 'ena ma gurutie 'o 
meteri 60! 'O du-duga gee 'o mala'ekati 
ge'ena yapake-pake, ge'ena kaimatero 
de gee 'o nyawa yapake-pake. 

18'0 kota ge'ena ma be-beno 'o teto 
'ihali-hali ma ronga 'o baiduri pandan. 
Ma kota ma kia sonaa moi-moi ge'ena 
'isidiai ka de 'o guraci ma dutu, ma 
letongo 'idodono matero ka 'o kasinaa. 

19 Ma kota ma be-beno ge'ena ma ba- 
bangini 'o teto 'ihali-hali de 'isure-sure 
'i'ini-'inioka ge'ena la 'o batu permata. 
Ma ba-bangini 'idaduuku ge'ena 'o teto 
gee ma nikoto 'isoka 'o bole ma soka, 

ge'ena 'o baiduri pandan, de ie 'o lape 
moioli so 'o lape modidideu, ma teto ma 
nikoto 'ibisi-bisi ge'ena 'o nilam; de ie 
'o lape moioli so 'o lape sa'angedeu, ma 
teto ma nikoto 'ibisi-bisi de 'isoka 'o bole 
ma soka mita ge'ena 'o yakut. Ge'enaka 
de ieli so 'o lape soatieu ge'ena ma teto 
ma nikoto 'isoka 'o bole ma sokali ge'ena 
'o zamrud. 

20 Ge'enaka de ieli so 'o lape motoadeu, 
ge'ena ma teto ma nikoto 'i'are-'arese 
ma de 'irisi-risi, ge'ena 'o baiduri sepah, 
de ieli so 'o lape butangadeu ge'ena ma 
teto 'irisi-risi, ge'ena 'o delima. Ge'enaka 
de ieli so 'o lape tumudiingieu ge'ena 
ma teto 'iku-kurati 'isoka 'o guraci, 
ge'ena 'o ratna cempaka, de ieli so 'o 
lape tuangerieu ge'ena ma teto ma 
nikoto 'isoka 'o bole ma soka ma de 
'isibisi-bisi ge'ena 'o pirus. De ieli so 'o 
lape siwodeu ge'ena ma teto ma nikoto 
'iku-kurati ge'ena 'o topas, de ieli so 
'o lape mogiookieu ge'ena ma teto ma 
nikoto 'isoka 'o bole ma soka ma de 
'isiku-kurati, ge'ena 'o krisopras, de ieli 
so 'o lape mogiooko de moideu, ma teto 
'ibisi-bisi de 'irisi-risi ge'ena 'o lazuardi. 
Ge'enaka de ie 'o lape moiosi so 'o lape 

mogiooko de modidideu, ma teto ma 
nikoto 'o 'ungu ge'ena 'o kecubung. 

21 Ma ngorana ma amoko ngai mogiooko 
de modidi ge'ena ka 'o mutiara, so 'O 
ngorana 'o ngai moi 'o mutiara 'o ngai 
moi! Ma kotaka ge'ena ma ngekomo ka 
'o guraci, ma dodono 'isoka 'o kaca. 

22 De ngoi kotamakewa ma Jo'oungu 
ma Dutu 'awi Woa ge'ena ma kota ma 
dodaka, sababu ma Jo'oungu ma Dutu 
wi Woa ge'ena ma Jouou ma sirete, 
ma Jo'oungu ma Dutu gee 'awi kuasa 
ma batingi koi'iwa, de 'o Domba ma 
Ngowaka gu'una. 

2310 kota ge'ena koiparaluuwa 'o 
wange bolo 'o mede yodisiwara, sababu 
ma Jo'oungu ma Dutu 'awi kuasa ma 
cahaya yodisiwara, de mita 'o Domba 
ma Ngowaka 'awi cahaya ma siwara so 
ge'enau ma silo. 

2410 soa-soana 'o duniaka 'asa yo'ahu 
to 'ena ma siwaroka, de 'o koa-koana 
mita 'asa ya'asa manga harataa 
'ila-laagomo ge'ena ma kota ma dodano. 

25'O kota ge'ena ma ngorana 'asa 
koitamu-tamunuawau, sababu ge'enaka 
koiobi-obiruawau. 

2610 nyawa 'o duniaka 'asa ya'asa 
manga kia sonaa 'isure-sure de manga 
harataa ge'ena ma kotano. 

27 Ma 'o nyawa gee yodi-diai 'okia 
sonaa 'imedi-mediri, bolo yoelu-eluku, 
de gee 'iso de 'o dorouou yodi-diai, ma 
gou-goungu 'ona 'asa koyowosanguwa 
ma dodaka. Gee dua yowosama ge'ena 
la 'o nyawa gee manga ronga 'isilefoku 'o 
Nyawa Yo'ahu-'ahu ma Bukuoka, ge'ena 
la 'o Domba ma Ngowaka 'awi buku. 
22 1'O mala'ekati gee 'isidumutoka 

'o kota ge'ena, deika 'isidumutoli 
'o ngairi gee ma 'akere 'o nyawa 
yosi'ahu-'ahu. 'O ngairi ge'ena 'iletongo 
de 'idodono 'isoka 'o kasinaa de 'i'uisi 
dokaino ma Jo'oungu ma Dutu de 'o 
Domba ma Ngowaka manga pareta ma 
go-gogere ma timino, 

2 de yaboa 'o ngekomo ma goronako 
ma kotaka ge'ena. Ma ngairi ge'ena ma 
batingi songona de songona yodogo'oo 
'o gota gee ma sowoko 'o nyawa 
yosi'ahu-'ahu. Ma gota ge'ena 'isowoko 
'o taunu moi ma mogiooko de modidi, 
ge'ena la 'o mede moi ma moi. Ma soka 
'o nyawa 'o duniaka yapake ma ngale 
manga panyake yosisouru. 

3 Ma kota ge'ena ma dodaka koi'iwa 
'o kianikia ma Jo'oungu ma Dutu 'awi 
gorosau yadaene. Ma Jo'oungu ma Dutu 
de 'o Domba ma Ngowaka manga pareta 
ma go-gogere dua ge'ena ma kota 
ma dodaka. 'O nyawa gee wile-leleani 
ma Jo'oungu ma Dutu 'asa wisuba de 
wisiarene ma Jo'oungu ma Dutu, 

4de 'asa wimake. De 'awi ronga 'asa 
'isilefo manga mengaka. 

>'Ona dua koyoparaluuwa 'o silo bolo 
'o wange ma siwara, sababu 'o obiri 
koi'iwau, de ma Jo'oungu ma Dutu ma 
sirete 'asa wakidisiwara, so 'ona 'asa 
yopareta yokoana kaisi'ado-'adonika. 

6 Ge'enaka de 'o mala'ekati ge'ena 
kaingosekau ngoino, "'O demo-demo 
ge'ena 'iodumu ma gou-goungu 'itiai 
so 'idadi pongaku. Ma Jo'oungu ma 
Dutu gee 'awi Ngomasa wokula 'o nabii- 
nabiika, wasulokokau 'awi mala'ekatika 
ma ngale 'isidumutu 'o nyawa gee 
wile-leleanika, 'okia naga gee salingou 
yacobou 'idadi." 

7:0 Yesus kawongosekau, "Ee! 
Niosi-singina! Ngoi rekeni toboaka. 
Yosanangioka 'o nyawa gee yosingou- 
ngounu 'o demo-demo 'o buku ma 

dodaka ne'ena ma ngale 'isitotarokau 
'okia naga gee 'idadi ma 'orasi ne'ena de 
dua 'asa 'idadi." 

8 Ngoi 'o Yohanes, to'isenokau de 
tamakekau 'iodumu ge'ena. Gedagee 
ngoi to'isene de tamake 'iduanga, de 
'o mala'ekati gee 'isidumutokau ngoino 
''odumu ge'ena ma bionoka totalibukuku 
'ai biono dau 'o tonauku de tanu tosubau, 

? ma 'ena kaingosekau ngoino, "'Uwa! 
'Uwa noisuba! Tagi wonisuba ma 
Jo'oungu ma Dutu! Sababu ngoi mita 
katowile-leleani ma Jo'oungu ma Dutu 
'isoka ngonali, de 'isoka 'ani 'esa moi 
'o nabii-nabii de 'o nyawa 'iodumu gee 
yosingou-ngounu 'o sagala besesongo 'o 
buku ma dodaka ne'ena!" 

10 Ge'enaka de 'ingoseli, "'Uwa 
nosipongonino ma Jo'oungu ma Dutu 
'awi demo-demo gee 'isidemo-demokau 
'o buku ma dodaka ne'ena, sababu ma 
'orasi 'isoriokau 'iodumu ne'ena 'asa 
'idadi. 

11'O nyawa gee 'o dorou yodi-diai, 
madaka la kayosigila 'o dorou yodiai; 
gee manga 'ahu ma sigoronaka 'okia 
sonaa 'imedi-mediri yodi-diai, madaka la 
koge'ena yodi-diai. Gee yamote-moteke 

ma Jo'oungu ma Dutu 'awi mau, madaka 
la koge'enau yamoteke ma Jo'oungu ma 
Dutu 'awi mau. De'o nyawa gee yo'ahu 
duga ka ma Jo'oungu ma Dutu wileleani, 
madaka la yo'ahu duga ka ma Jo'oungu 
ma Dutu wileleani." 

12 Ge'enaka de 'o Yesus kawongosekau, 
"Ee! Niosi-singina! Koito'ingowau de ngoi 
'asa toboa ma ngale takisibalasi 'o nyawa 
'lodumu moteke 'okia naga yadiaiokau. 

13 Ngoiou ma Di-disiraka de ma 
Du-du'uruoka; ngoiou tosikurue de 
tosido-dogumu; ngoiou ne'ena ma 
Jou ka ma guruenosi sigado ma 
du-du'uruoka." 

14 Yosanangioka 'o nyawa gee manga 
juba yawoka sigado 'itebinoka, ngano 
'ona 'idadi yowosama 'o kota ge'ena 
ma dodaka yaboa to 'ena ma ngorana, 
de ya'odomo 'o gota gee 'o nyawa 
yakisi'ahu-'ahu ma sowoko. 

15 Ma 'o nyawa gee yodi-diai 'okia 
sonaa 'ito-torou, gee yotawa-tawara, 
de gee yomakapake kaitimaronga, 
gee yoto-to'oma, yasuba-suba 'o 
barahala, de 'o nyawa gee yoelu-eluku 
de koyomaogoruwa yodiai koge'ena 
manga demo-demoka bolo manga 

manaramoka, yoodumu go'ona manga 
ngii 'o kota ma dudunoka. 

16 "Ngoi 'o Yesus, tosidingotokau 'ai 
mala'ekati nginika, la 'ena 'isihabari 
'iodumu ge'ena nginika gee naga 'o 
jamati 'isinoimika. Ngoi ne'ena 'ai 'asali 
'o Dautino, ngoiou ne'ena 'isoka 'o 
ngoma 'o koruku, gee 'ibibini de 'ibaorino 
dina 'o wange ma siwarisa." 

170 Ngomasa 'Itebi-tebini de momo- 
modoka kayongosekau, "Nou!" 'O nyawa 
'lodumu gee yo'isene 'o sigaro ge'ena, 
salingou yongose mita, "Nou!" Nago'ona 
bato gee manga kibiti 'idudungu, 
tanu yoboa! De nago'ona yoduaka, 
tanu ya'ese 'o 'akere gee 'o nyawa 
yosiwango-wango koyafanguwa. 

18 Ngoi 'o Yohanes, tosidemogaroku 
tosidemo 'o nyawa 'iodumika gee yo'ise- 
'isenokau 'iodumu gee ma Jo'oungu ma 
Dutu wosidemo-demokau gee talefokou 
ma bukuoka ne'ena: nako la naga 'o 
nyawa yadogo 'o kianikia ma Jo'oungu 
ma Dutu 'awi demo-demoka ne'ena, 
ma Jo'oungu ma Dutu 'asa wadogo to 
'ona manga hukumani de 'o bahaya gee 
tosilefo-lefokau ma bukuoka ne'ena. 

19 De nako nago'ona yosikurangi 'o 
kianikia moi ma Jo'oungu ma Dutu 
'awi demo-demoka ne'ena, ge'ena ma 
Jo'oungu ma Dutu mita 'asa wosikurangi 
to 'ona manga bo-bula gee 'isidemokau 
'o buku ma dodaka ne'ena. Ma Jo'oungu 
ma Dutu 'asa kowakisidabiwa 'ona 
ya'odomo 'o gota ma sowoko gee 'o 
nyawa yosi'ahu-'ahu, de kowakisidabiwa 
yomanoa 'awi kotaka. 

20 'Una gee wositota-totara 'o habari 
'lodumu ne'ena kawongosekau, "Ma 
goungu! Ngoi dua toboaka rekeni!" lal 
Noboanou ee Jou Yesus! 

21 Tanu ma Jou Yesus wokula 'awi 
barakati ma amoko ma Jo'oungu ma 
Dutu 'awi kawasa 'iodumika! 

